
Ill.n? e Rev.m? Signore: 


La S. V. Ill.ma e Rev.ma ha recato al Santo Padre, 
una viva soddisfazione con l omaggio dei quattro volumi 
dell'opera da Lei teste compluta di Theologia dogmatica 
Scholastica. 

Delta opera infatti nuovamente espone la dottrina 
rivelata secondo la forma tradizionale dell'insegnamento 
ecclesiastico, e non pub non tornare di grande utilità a 
chi si accinge allo studio delle discipline teologiche, come 
a chi già in esse sia ottimamente versato. 

Sua Santità si compiace per tanto che l'erudito ed 
accurato lavoro della S. V. rechi nuova testimonianza 
alla divina parola e nuovo conforto aile menti che ne 
intraprendono il pio e non facile studio; e insieme fa 
voti che cotesta nobile e paziente fatica, degno contributo 
della scuola carmelitana alla coitura ecclesiastica, meriti 
alla S. V. copiose celesti ricompense, particolarmente 
benefiche all'ufficio pastorale che ora Le è affidato. 

A conferma della Sua grata benevolenza il Santo 
Padre invia di cuore a V. S. ed a cotesti fedeli la Bene- 
dizione Apostolica. 

lo poi ringrazio della copia a me destinata e con 
sensi di sincera e distinta stima mi raffermo 

Di V. S. Ill.ma e Rev.ma 
Servitore vero, 
P. CARD. GASPARRI. 


Signore ^lons. QSolcnfino ^nhijarrefa, 


^.tciweocowo 6i Santiago Ôx Su6a. 


PROLEGOMENA IN SACRAM 
THEOLOGIAM 


QUAESTIO UNICA 


Introductio. Arcana, qui velit, sacrae doctrinae scrutari, et quae 
sunt a saeculis in Deo abscondita investigare, débet vel ab ipso limine 
rationem, proprietates aliaque adjuncta scientiae theologicae perspe- 
ctas habere. Hinc a pluribus annis in morem inductum est prolegomena 
quaedam, quibus notitiae generales ac quaestiones prooemiales hujus 
scientiae tradebantur, theologicis disciplinis praemittere. Ipsemet An- 
gelicus Doctor, monumentale illud opus Summae Theologicae aggressu- 
rus, quaestionem praeambulam inscripsit de Sacra Doctrina. Hunc theo- 
logorum morem gerere volens, et tyronum, quibus meae curae ordinan- 
tur, utilitati valde consulere, opportunum duxi indolem ac rationem 
propriam theologiae et quaestionum, quae ei adnectuntur, heic brevi- 
ter exponere. 


ARTICULUS I 


QUID ET QUOTUPLEX SIT THEOLOGIA 


1. Nominalis definitio. Theologia, si etymon spectes, est vocabu- 
lum graecum, quod ex duplici voce Oso (Deus) et Aóyo (Verbum) 
coalescit, et idem sonat ac de Deo sermo seu cognitio A 

Realis notio. Theologia potest quoad rem in genere describi: Scien- 
tia quae agit de Deo. Hinc S. Augustinus 2 theologiam appellat de divi- 
nitate rationem sive sermonem. Et apud priscos Ecclesiae Patres usur- 
pata est a) pro designanda doctrina de Deo ejusque attributis. Cfr. 
Theodoretum, in Genesim, c. 1, interrog. 1 (MG 80, 78): b) pro signi- 
ficanda etiam doctrina de SSma. Trinitate ct singulis in ea personis sa- 
tis communiter; vide S. Athanasium, Oratio I cont. Arianos, n. 18 (MG 
26, 49). 

Tractatus de Christi Incarnatione vocabulo oeconomiae exprimi con- 
suevit. Vide Patrum testimonia apud Petavium, Proleg., c. 1. 


Quare S. Thomas, 7 p.. q. i, a. 7, sed cont. ait: «Dicitur enim theologia quasi 
Hermo de Deo». 
- De civitate Dei, 8, c. i; ML 41, 225. 


8 IIK l iiOMUNA  WIIAIHTIO VNtCA 


Duplex theologia in genero. Duph« ib r potest de Deo haberi cogni- 
tio vel sermo proferri. 

1.° Lumini naturali, quod in intellectu creaturae est, innitendo. 
Hoc pacto potest homo, et a fortiori Angelus, ex principiis naturali 
lumine notis aliquas de Deo cognitiones haurire, ut clare demonstra- 
bitur in tr. de Deo uno. Ad rem dicit Scriptura: A magnitudine enim 
speciei et creaturae cognoscibiliter poterit Creator horum videriN Unde 
Concilium Vaticanum 1 declaravit ac definivit cognitionem certam unius 
Dei Creatoris et Domini nostri ex his, quae facta sunt, naturali huma- 
nae rationis lumine posse comparari 3. 

Scientia, quae sic de Deo ex creaturis lumine naturali colligitur, est 
ea Metaphysicae pars, quae Theologia naturalis seu Theodicea commu- 
niter in scholis audit, quaeque, utpote pars Philosophiae, philosophis 
relinquitur. 

2.° Per lumen supernaturale, quod ex sua natura vires creatura- 
rum, etiam angelorum, omnino superat. Theologiam huic lumini inni- 
xam nonnulli vocant supernaturalem, non quod entitative sit talis, ut 
inferius videbitur, sed ratione luminis et principiorum, quae supematu- 
ralia sunt, et ad distinctionem theodiceae, quae omnino naturalis est. 

Theologia Dei, beatorum et viatorum. Quia tamen triplex est lu- 
men quod diximus supernaturale, et tres sunt qui eo utuntur lumine, 
ratione luminis simulque subjecti triplex theologia seu scientia de Deo in 
hoc ordine distingui solet, theologia nempe Dei, Beatorum et Viatorum. 

A. Theologia Dei, quae etiam comprehensiva dicitur, est ipsa scien- 
tia, qua Deus se ipsum et in se omnia intuetur ac comprehendit. Inni- 
titur immediate, sicut inferius dicetur, cum agendum erit de scientia 
Dei, lumini increato, quod est claritas divinae essentiae et intellectus 
ejus. Hoc sensu, Deus non solum habet scientiam theologicam, sed est 
ipsamet theologia, quia est in se veritas simplex et suprema, intelligens 
ac intellecta. 

B. Theologia Beatorum, alio nomine intuitiva, est cognitio quam 
de Deo habent angeli et sancti in Verbo, cum Deum ejusque omnes 
perfectiones, non jam in aenigmate, sicut accidit in via, sed facie ad 
faciem cernunt in caelo; et innititur lumini cuidam supernatural! crea- 
to, quod mentem creaturae elevat atque perficit ad videndum Deum, 
quodque vocari consuevit /umen gloriae. 

Quod ut probe intelligatur praenotandum est triplicem esse cogni- 
tionem de Deo seu theologiam in angelis et sanctis in patria, beatam 
nempe, infusam et acquisitam, seu aliis nominibus, theologiam visionis, 
revelationis et ratiocinii, a) Beata seu visionis, quam S. Augustinus re- 
late ad angelos 4 cognitionem matutinam recte apellat, communis est 


1 Sap. 13, 5. 

2 Sess. 3, c. 2; ac can. 1, De Revel.; Denz-Bannw., 1785 et 1806. 

3 Cfr. P. Raphael a S. Joseph, Prolegom., c. I. 

' De civitate Dei, lib. 11, c. 7; ML 41, 322. Juxta S. Augustinum cognitio 
quam habent angeli de creaturis in Verbo vocatur matutina, et extra Verbum ve- 
spertina; sed nunc cognitio etiam beatorum per translationem his nominibus appel- 
latur, et visio tum de Deo tum de creaturis in Verbo vocatur matutina, de crea- 
turis extra Verbum vespertina. 


ART. I. QUID ET QUOTUPLEX SIT THEOLOGIA 9 


sanctis angelis et beatis, et est intuitiva Dei visio et aliarum rerum in 
Verbo cognitio. De hac beatorum theologia agendum erit inferius, 
b) Theologia infusa beatorum seu revelationis est illa scientia, quam an- 
geli et beati habent per species a Deo infusas seu inditas extra Verbum, 
et Augustinus vespertinam vocat in angelis. Ex sua natura ita superat 
captum intellectus creati, ut nemo valeat illam naturaliter comparare. 
Attamen species rerum a Deo inditae ita sunt in hac cognitione pro- 
priae, ut objecta in propria specie repraesentent, ut a beatis cogno- 
scantur x. c) Theologia tandem acquisita est illa scientia de Deo, quam 
1) per fidem habuerunt angeli in via et retinent in patria 1, vel 2) pro- 
prio labore ac studio unusquisque hominum comparavit ex principiis 
fidei in via et retenturus est in patria, juxta illud S. Hieronymi: «disca- 
mus in terris, quorum nobis scientia perseveret in caelo» 3. 

C. Theologia viatorum seu discursiva est cognitio, quam homo, prin- 
cipiis supernaturalibus fidei innixus, de Deo ejusque attributis seu pro- 
prietatibus ope ratiocinationis comparat. Innititur lumini fidei cum in- 
terventu rationis, et hac de causa dicit Apostolus 4: Ex parte enim 
cognoscimus et ex parte prophetamus 5. 

De hac viatorum theologia in praesenti opere acturi quaedam paulo 
latius praemittenda duximus. 


2. Realis definitio theologiae viatorum. Inter omnes, quae de theo- 
logia viatorum circumferuntur definitiones, haec impraesentiarum visa 
est praeferenda: Scientia quae ex principiis fidei conclusiones de Deo re- 
busque ad eum quoquo modo spectantibus rationis ope certo deducit. 

Dicitur 1.° scientia, ut innuatur theologiam esse habitum intellectua- 
lem firmum ac stabilem ad perfectionem facultatis intellectivae ordi- 
natum. Haec particula adsignat genus definitionis, quo convenit cum 
omnibus aliis scientiis, et distinguitur a qualibet alia perfectione intel- 
lectuali, quae scientiae rationem non sortitur, ut fides, opinio, etc. 

Additur 2.? quae ex principiis fidei conclusiones... rationis ope certo 
deducit. Quibus significatur differentia specifica, et manifestatur pecu- 
liaris ratio theologiae, qua in se constituitur et ab omnibus aliis disci- 
plinis distinguitur. Character igitur essentialis et nota peculiaris theo- 
logiae in eo exstat, quod ratio nostra ex principiis revelatis conclusio- 


| Docet Lugo, T>e Incarnatione, disp. 20, sect, i, n. n, angelos in caelo per 
habitum scientiae infusae supernaturalis cognoscere «res supernaturales, nempe 
gratiam, visiones aliorum beatorum aut dotes supernaturales, praesentiam corporis 
Christi in Eucharistia, unionem hypostaticam et alia ejusmodi». Quam cognitionem 
vere esse theologiam infusam nemo negaverit. 

2 Angeli habuerunt fidem in via, ut ait Lugo, |. proxime citato, n. 8, quia, 
ut affirmat S. Thomas, quaedam dogmata, maxime mysterium Incarnationis, tunc 
revelata sunt eis. Ex fide autem conclusiones deducere et theologiam vere acqui- 
rere potuerunt. Imo docent theologi cum P. Joanne a S. Thoma, In I p., q. I, 
disp. 2, a. 3, n. 4, posse tum angelos tum beatos in caelo ea, quae per visionem 
vel per species infusas cognoscunt, inter se conferre et ex eis conclusiones deducere, 
|t de visis in Deo alios extra illuminare. 

3 Ep. ad Paulin., n. 9$; ML 22, 549. 

4 1 Cor., 13, 9. 

l| Cfr. Dominicus a SSma. Trinitate, Bibliotheca theolog., lib. r, sect. I, c. I, 
et P. Raphael a S. Joseph, Prolog., c. I, e quibus haec breviter hausta sunt. 

nes deducat. Hinc merito dicitur scientia fidei «quatenus ex iis quae... 
fide percepimus ad alia cognoscenda nostro modo, ratiocinando scilicet, 
progredimur»x. Vel ut ait Franzelin: «Theologia proprie dicta, ut a 
philosophia distinguitur, est scientia fidei, seu scientia veritatum a Deo 
revelatarum, sub formali ratione, quatenus revelatae sunt; adeoque est 
cognitio demonstratione comparata» 1. 

Per hanc definitionis partem differt haec scientia 1) a theologia 
naturali seu theodicea, quae non ex principiis a Deo revelatis, sed lu- 
mine naturali notis, procedit et eruit conclusiones; 2) a fide, quae re- 
velatis propter auctoritatem Dei revelantis simpliciter adsentitur et 
acquiescit; dum theologia veritates a principiis revelatis deductas am- 
plectitur propter evidentiam illationis. Ideoque rationis lumen est 
elementum necessarium modo inferius dicendo, ut vera ratio theologiae 
viatorum, quae, ut diximus, discursiva est, salvetur; ratio siquidem ex 
fontibus revelationis conclusiones doctrinales legitime deducit. 

Dicitur tandem 3.? de Deo rebusque ad eum quoquo modo spectanti- 
bus; ut significetur objectum materiale seu circa quod theologiae esse 
Deum resque divinas. Nam, ut ait S. Thomas, «omnia pertractantur in 
sacra doctrina sub ratione Dei, vel quia sunt ipse Deus, vel quia habent 
ordinem ad Deum ut ad principium et finem» 3. 


3. Divisio. Docet S. Thomas 4 theologiam esse unam scientiam, 
quia omnia considerat sub una ratione formali, a qua desumitur unitas 
scientiarum. Attamen, ob diversitatem materiarum, de quibus agit, vel 
diversum munus, quo fungitur, imo et ratione fontium solent quaedam 
ejus divisiones recenseri. Hinc theologiam in genere recte divisimus ra- 
tione subjecti in theologiam Dei, Beatorum et Viatorum, et theologiam 
Beatorum subdivisimus in beatam, infusam et acquisitam juxta diversos 
modos ac lumina, quibus contingit beatos Deum resque divinas co- 
gnoscere. 

Sed de theologia viatorum est tantummodo in praesenti discepta- 
tio, et oportet ejus dumtaxat partitiones in medium proferri. Ne tamen 
confusio in mente studiosae juventutis ex nimia divisione, uti solet, 
oriatur, praecipuis partitionibus expositis, aliarum meminisse sufficiat. 

Dividitur ergo theologia in genere in speculativam seu theoreticam 5 
et moralem seu practicam. Theoretica est, quae veritates theoreticas seu 
speculativas Deum respicientes ex articulis fidei deducit atque illustrat. 
Moralis recte definitur ab auctore Compendii Salmanticensis: Facultas 
seu scientia disserens de actibus humanis in ordine ad Deum ut finem 
supernaturalem 0. Unde prior veritates speculativas ex principiis dedu- 
cit, in earumque sola consideratione sistit; posterior veritates practicas 
ac praecepta respicit, et in eorum executionem tendit, ut homo recte 
vivat, vitamque adipiscatur aeternam. 


Kleutgen, De ipso Deo, n. 2. 


| 

2 De ME tradit. Prolegom., in principio. 
3 Ip.,q.i a. 7. 

l Ip,q.ia.3. 

6 


Nonnulli. UNE dictionem sequuti dogmaticam appellant. 
Comp. Salm., tr. 1, c. 1, p. 1. Ed. P. Nicolai, 1931. 


ART. I. QUID ET QUOTUPLEX SIT THEOLOGIA II 


Ad moralem reducuntur ascetica, mystica 1, pastoralis et ritualis, qua- 
rum exacta notitia repetenda est ex tractatibus specialibus. 

Tam speculativa quam practica potest esse 

1) Ratione materiae generalis et specialis: 

Theologia speculativa generalis seu fundamentalis est, quae docet 
generalia fidei principia in tractatibus De Apologetica 12, De intima 
constitutione Ecclesiae et De Locis theologicis; et speculativa specialis 
est, quae singulas de Deo, de motu creaturae rationalis in Deum, et 
de Christo reparatore veritates in revelatione contentas per rationem 
deducit. 

Theologia moralis generalis tradit principia generalia moralitatis, 
agendo de actibus humanis, de conscientia, de legibus, ac de virtutibus 
et peccatis; moralis specialis est, quae de singulis legibus, virtutibus et 
peccatis necnon de mediis sanctificationis agit. 

2) Ratione muneris (simulque methodi) est positiva, polemica et 
scholastica. 

a) Positiva quae, ut ait Dominicus a SSma. Trinitate 3, venit a 
Positionibus, sicut Thetica quae ad illam reducitur a Thesibus, est, non 
quae agit de jure positivo, sed quae per Sacrarum Scripturarum, Con- 
ciliorum, SS. Patrum, etc., verbi scilicet Dei scripti et traditi testimo- 
nia, stylo fusiori et oratorio, ad formam dialecticam minus accommo- 
dato, substantiam dogmatum eruit, id est, argumentis S. Scripturae 
et traditionis ostendit articulos fidei vere esse revelatos; atque idcirco 
dogmatum exsistentiam demonstrat, eorumque veritatem statuit, prin- 
cipia sic ponens firma aliarum conclusionum theologicarum 4. 

b) Polemica (a voce zôÀS|io;-bellum) in defendendo dogmate catho- 
lico adversus infidelium et haereticorum conatus eorumque erroribus 
convellendis versatur. 

c) Scholastica, a qua theologi denominantur Scholastici, supposita 
dogmatum exsistentia «veritatum revelatarum naturam et causas, ne- 
xus et consequentias inquirit» 5, atque uberius et accuratius fidei sen- 
tentiam et dogmatum doctrinam demonstrat ac defendit. Ideoque, ut 
bene notat Hurter, ibi dicitur incipere Scholastica, ubi desinit Positiva, 
et a conclusionibus theologiae positivae tanquam a principiis progre- 
ditur ad alias conclusiones eliciendas 6; vel, ut ait Kleutgen «demon- 
strata (per positivam) dogmata perscrutans, quae in iis sunt inclusa 


1 Ascetica et Mystica promiscue saepe usurpantur ab auctoribus, sed, si recte 
inspiciantur, accurate distinguendae sunt, in quantum ascetica agit de sanctifica- 
tione animae modo humano secundum exigentias gratiae; et mystica de notitia 
Dei experimental! in sanctificatione animae modo extraordinario supra exigentias 
gratiae sanctificantis. Cfr. P. Chrysogonus, Compendio de Ascetica y Mistica, part. I, 
c. i, a. X; part. 2, c. 3, a. 3; et part. 3, introd. 

Eminent prae caeteris in mystica SS. Patres nostri Theresia a Jesu et Joannes 
a Cruce, quorum opera omnino legenda sunt una cum theologiis mysticis Dominici 
a SSma. Trinitate, Philippi a SSma. Trinitate, Antonii a Spiritu Sancto, Josephi 
a Spiritu Sancto et Chrysogoni a Jesu Sacramentato. 

Apologetica improprie dicitur theologia. 

3 Bibliotheca theologica, lib. 1, sect. 6, c. 1. 

4 Cfr. Valentia, disp. 1, q. 1, punct. 1. 

° Zaoherini, Proleg. in Theol., c. I, $ 2. 

° Hurter. Prolog. II. 

aperit, nexum, quo inter se vincta sunt ostendit, ad alia ex iis cogno- 
scenda progreditur»1. Methodo utens ad regulas dialectices et ad for- 
mam syllogisticam rigorose accommodata, stylo subtiliori ac conciso 
eadem dogmata perscrutatur ac illustrat. Statum quaestionis ab ipso 
limine aperit, terminorum significationem exhibet, subjectae materiae 
propositionem firmat atque omni genere argumentorum demonstrat, dif- 
ficultates forte exsurgentes undique scrutatur ac solvit, naturales doctri- 
nae consequentias veluti corollaria eruit, et nexum, quo diversae ma- 
teriae junctae fuerint, ostendit. 

Hujus divisionis rationem optime adsignat cl. Hurter dicens 1 «Po- 
test (theologus) singulas veritates revelatas et credendas seu fidei dog- 
mata e revelationis fonte eruere, erutas defendere adversus fidei hostes 
eorumque refellere errores, statutas et propugnatas pro viribus illustra- 
re». Quae eruit Positiva, quae defendit Polemica, et quae illustrat Scho- 
lastica merito nuncupatur. 

3) Ratione fontis dividitur in Exegeticam, Patristicam, Synodicam 
et Symbolicam 3, prout principia, ex quibus argumenta ducuntur, con- 
tineantur in sacris litteris, SS. Patribus, Conciliis et Symbolis Ecclesiae. 

Partim ad Theoreticam et partim ad Moralem reducuntur Calechetica 
et Homilitica, quae doctrinas tum speculativas tum practicas tradunt 
methodo et elocutione illis nominibus accommodatis. 


ARTICULUS II 


QUOD SIT OBJECTUM THEOLOGIAE 


4. Status quaestionis. Pro tituli intelligentia et claritate eorum 
quae in decursu operis dicenda sunt, lubet hic explicationem de obje- 
cto habituum et potentiarum e nostris Complutensibus 4 et aliis sum- 
mis quibusdam philosophis ac theologis depromptam subjicere 5. 

Objectum de objiciendo dicitur et idem sonat ac ob jactum, et est in 
genere id, quod potentiae vel habitui seu scientiae objicitur attingen- 
dum vel cognoscendum, sumpta denominatione a potentia visiva, cujus 
objectum proprie dicitur objici. Unde est id circa quod versatur habitus 
vel potentia. Appellatur non semel subjectum, non quia illis inhaereat 
scientia, sed quia subjicitur praedicatis, quae de illo in tali scientia 
demonstrantur. Dicitur etiam materia circa quam, sumpta similitudine 
ab operationibus artium, quae circa res externas et materiales versan- 
tur. Haec igitur nomina objectum, subjectum et materia respectu habi- 
tuum intellectus promiscue saepe usurpantur. Respectu vero aliorum 


1 De ipso Deo, n. 38. 

2 Proleg. IL 3. 

3 Sunt nonnulli, qui velint Symbolicam hoc nomine vocitari a metaphoris seu 
figuris, quae symbola dicuntur. Cfr. Dominicus a SS. Trinit., qui in sua Bibliotheca 
theologica, torn. 7, integram theologiam sub hac acceptione scripsit. 

4 Cursus Philosoph., disp. 1, prooemiali, q. 2, n. 8 sqq. 

5 Cfr. Salmantioenses, De ultimo fine, disp. X, dub. 3, n. 27 sqq.; Philippus a 
SSma. Trinitate. Prooem., disp. 1, dub. 8; et Summa theologiae mysticae, discursu 
prooem., a 2; Urraburu, Logica Maj., lib. 2, disp. 4, c. 1, a. 4 et alii. 


ART. H. QUOD SIT OBJECTUM THEOLOGIAE IS 


habituum et potentiarum, objectum quidem interdum appellatur ma- 
teria, sed nunquam dicitur subjectum. 

Divisio objecti. Dividitur in formale et materiale. Formale est, quod 
per se seu ratione sui et principaliter attingitur ab habitu vel potentia. 
Materiale vero est, quod non per se seu ratione sui et principaliter sed 
ratione objecti formalis, ad quod refertur, attingitur. Utriusque exem- 
plum cernitur in potentia visiva cujus objectum proprium juxta S. Tho- 
mam est coloratum x. materiale corpus, quod ratione coloris inspicitur, 
et formale color, qui per se et principaliter videtur. 


In objecto formali duo sunt attendenda, objectum nempe quod seu 
ratio formalis quae, et objectum quo seu ratio formalis sub qua. Obje- 
ctum formale quod seu ratio formalis quae est illud quod praecipue et 
ratione sui et non alterius venit in considerationem habitus vel poten- 
tiae 1, vel, si mavis, illud de quo disciplina determinat principaliter 3* 
seu quod proponitur in ea ut per se intentum  Objectum formale quo 
seu ratio formalis sub qua est id quo mediante res cognoscitur 5* Clara 
sunt et notissima exempla objecti visus. Color est objectum formale 
quod et lux objectum formale quo hujus potentiae e. 


Objectum formale quod substat rationi sub qua, et hac de causa non 
semel vocatum est objectum materiale a S. Thoma 7. Quod oportet prae 
oculis haberi, ut confusio vitetur. 


Objectum formale quod potest esse adaequatum vel inadaequatum, 
prout adaequat vel non totam latitudinem potentiae aut habitus, sicut 
color est objectum adaequatum, albedo vero inadaequatum visus. 


Objectum formale quod adaequatum, quatenus substat rationi sub 


Ip., q. i, a. 7. 

Gabriel a S. Vinoentio, Log., disp. 3, dub. I, n. 5. 
S. Thomas, Z p., q. La. 3 ad I. 

S. Thomas, 7/-Il, q. i, a. &ad I. 

6 «Formalis ratio sciendi, ait S. Thomas, sunt media demonstrationis, per 
quae conclusiones cognoscuntur». II-I, q. 1, a. 1. 

° Horum distinctionem egregie adsignat Banez, dicens: «Altera dicitur ratio 
quae, altera vero ratio sub qua: hoc est; quaedam est ratio, quae attingitur (et 
quidem principaliter) ipsa cognitione scientiae; quaedam vero est ratio sub qua 
illa attingitur. Prior est illa quae se tenet ex parte objecti secundum suam entita- 
tem, quae est ipsa quidditas et essentia objecti de qua sunt principia proxima 
scientiae, et quae radix est eorum quae demonstrantur in scientia». Z p., q. 1, a. 3, 
«Primum fundamentum». 

Minime nos latet alios aliter hanc distinctionem exponere. Solam rationem 
formalem sub qua appellandam volunt objectum formale; et quod communiter venit 
sub nomine formalis quod, materiale appellant primarium: et quod vocavimus ma- 
teriale sine addito, volunt esse materiale secundarium. 

Tot sunt hac in re dicendi modi et adeo confusi, ut vix queas duos auctores 
invenire qui in omnibus conveniant. 

Usus tamen satis proprius communiter obtinuit objecta eo modo appellari quo 
in textu exposuimus, et retinendus est. 

Caetcrum optandum sane foret, ut, confusionis vitandae gratia, vocum signi- 
ficationes hac in parte non multiplicarentur. 

1 Cfr. tl-II, q. 1, a. 1. Hanc appellationem verissimam esse fatentur Complu- 
lonses, Logica, disp. prooem., q. 2, n. 10, et Salmant., De fide, disp. 1, dub. I, 
quia objectum formale quod substans rationi sub qua se habet per modum mate- 
riae ad illam. 


3 Le n= 

qua, specificat potentias et habitus, et hoc pacto solet appellari obje- 
ctum attributionis. 

Heic sedulo inquirendum ac determinandum est, quodnam sit ob- 
jectum tum materiale tum formale theologiae. 


5. Theologorum placita, a) Communiter tenent Doctores Deum cae- 
teraque omnia, quae ad eum quodammodo referuntur, esse objectum mate- 
riale sacrae theologiae, Deum quidem objectum primarium et caetera secun- 
darium. 

b) At non ita conveniunt in adsignando ejus objecto formali quod. Tot 
enim fere invenimus in hac parte sententias quot celebriora theologorum 
capita. Juxta Durandum | est Deus ut Salvator; juxta Aegidium Roma- 
num 1 Deris ut Remunerator; juxta Scotum 3 Deus ut est haec essentia; juxta 
nonnullos Scotistas Deus ratione infiniti; juxta quosdam Thomistas Deus 
ut verus; et tandem juxta S. Thomam 4 et saniores ejus interpretes Deus 
sub ratione Deitatis. 

c) Quoad objectum formale quo sacrae theologiae est etiam aliqua di- 
versitas opinionum inter auctores. Nonnulli rati sunt objectum formale quo 
remotum esse revelationem Dei, -proximum vero Ecclesiae propositionem s; 
alii tamen communius censent unicum objectum formale quo theologiae esse 
revelationem virtualem et mediatam. 


6. Thesis I. Objectum materiale theologiae est Deus, et caetera 
omnia quae ad eum referuntur, primarium quidem Deus, caetera vero 
secundarium. 


Arg. Objectum materiale theologiae constituitur ex his omnibus 
quae a theologia attinguntur, primarium quidem ex iis quae per se, 
secundarium vero ex iis quae ratione primarii attinguntur. Sed theolo- 
gia attingit primario Deum et secundario caetera omnia ratione Dei, 
ut ex dicendis patebit. Ergo. 


7. Thesis II. Objectum formale «quod» theologiae est ipse Deus 
sub ratione deitatis. 


Arg. Objectum formale quod cujuslibet facultatis vel scientiae est 
illud, quod per se et ratione sui attingitur, et ratione cujus caetera co- 
gnoscuntur, ut jam dictum est in statu quaestionis. Sed Deus per se et 
principaliter sub ratione deitatis et caetera omnia sub ratione Dei attin- 
guntur a theologia. Ergo Deus sub ratione deitatis est objectum formale 
quod theologiae. 

Minor quoad i.am partem ex eo probatur, quod theologia sit cogni- 
tio de Deo, cujus notitiam ut finem potissimum persequitur 0. Nomina 
autem formaliter, nisi aliqua exceptio adsignetur, sumi debent. 

Quoad 2."» partem patet discurrendo per singula. Nam theologia 
agit primo de ipso Deo ejusque proprietatibus et attributis, tum abso- 
lutis tum relativis, quae non sunt nisi ipse Deus; secundo de creaturis 


1 I Sent., Prolog., q. 5, n. 17 sq. 

2 I Seni, q. 3. 

3 I Sent., Prolog., q. 3. 

4 P. Lq. i, a. 7. 

6 Sirus Uvadano, O. P., Universa thomistica theologia, Syntagma 1, q. 1, a. 1, 
$». censet, objectum formale quo theologiae esse «descendentiain ab aliquo super- 


naturali, nimirum a fide, vel abstractionem a materia». 
“ Cfr. S. Thomas, I. p., q. I, a. 7, arg. sed contra. 


ART. H. QUOD SIT OBJECTUM THEOLOGIAE 15 


in genere, quatenus ad Deum ut ad auctorem referuntur; tertio de crea- 
turis intellectualibus in ordine ad Deum ut ad finem supernaturalem; 
et sic de caeteris cunctis, ut de gratia et virtutibus, quibus homo in 
Deum conducitur; de incarnatione, qua homo redimitur; de sacramen- 
tis, quibus sanctificatur; ac de novissimis, quibus de conditione post 
mortem habenda edocetur; imo de ipso peccato in ordine ad Deum agit, 
quatenus peccatum contrarie relationem habet ad Deum, injuriam ei 
inferendo. 


Difficultatibus satisfit. 


8. Obj. L?^  Objectum formale quod cujuslibet scientiae debet conti- 
nere sub se omnes veritates ac conclusiones illius scientiae. At Deus sub 
ratione deitatis non continet omnes veritates theologiae. Ergo. Major patet, 
quia nulla facultas extenditur ultra suum objectum formale. Minor vero 
probatur; quia in theologia agitur de pluribus, quae Deus non sunt. 

Resp.— Dist. Maj. Objectum formale quod, etc., debet continere sub se 
omnes veritates, virtute vel immediate, cone.; semper immediate, neg. Aliquae 
veritates quae objectum materiale secundarium scientiae constituunt, conti- 
nentur virtute sub objecto ejus formali quod: et hoc sufficit, ut de illis vera 
cognitio scientifica habeatur; potest enim studiosus ex habita semel notitia 
principiorum scientiae, et adhibito syllogismo, in earum cognitionem deve- 
nire. Hoc pacto sub Deo continentur virtute plures veritates theologicae, 
quae ad objectum materiale secundarium hujus facultatis pertinent, et per 
cognitionem Dei et principiorum fidei cognoscuntur *. 

Obj. 2. Omnia quae subsunt rationi sub qua theologiae, sunt objectum 
ejus formale quod. Sed plurima subsunt rationi sub qua theologiae, quae non 
sunt Deus sub ratione deitatis. Ergo non Deus solus sub ratione deitatis est 
objectum formale quod theologiae. Prob. Min. Nam omnia revelata subsunt 
rationi sub qua theologiae. 

Resp.—Neg. Maj. Quae subsunt, etc., sunt objectum formale quod theo- 
logiae, si per se primo et ratione sui attingantur a theologia, non vero, si 
ratione alterius et per ordinem ad aliud percipiantur. Omnia autem, quae in 
revelatione continentur, subsunt quidem rationi sub qua, sed non per se et 
principaliter agit de illis theologia, sed secundario et per ordinem ad aliam 
rationem superiorem, nempe Deum; et idcirco non sunt objectum formale 
quod theologiae. 


9. Thesis III. Objectum formale «quo» theologiae est divina re- 
velatio, non quidem «formalis» et immediata, sed «virtualis» seu «mediata». 

I. Pro intelligentia hujus theseos accurate notandum est revela- 
tionem in genere nihil aliud esse quam manifestationem veritatis igno- 
tae, a Deo, sive per se sive per suos ministros, nobis factam. 

Hic revelatio paulo latius sumitur pro qualibet manifestatione ve- 
ritatis, sive ignotae sive cognitae, a Deo hominibus facta. 

IIl. Revelatio sic latius accepta potest esse duplex, formalis et vir- 
tualis. 

1)  Revelatio formalis est, qua Deus veritates in se ipsis, sive ex- 
presse sive aequivalenter, manifestat, ut sunt omnes articuli fidei. 

Potest esse formalis explicita vel formalis implicita. 

Formalis explicita est, qua Deus aliquid in propriis terminis mani- 
' tat, ut Verbum esse incarnatum. Formalis implicita dicitur, qua 


| KI rem S. Doctor: «Omnia alia (praeter Deum) quae determinantur in sacra 
i trina, comprehenduntur sub Deo, non ut partes vel species, vel accidentia, sed 
ut ordinata aliqualiter ad ipsum». 7 p., q. 1, a. 7, ad 2. 

Deus aliquid, non in propriis terminis sed aequivalenter, in veritate 
explicite revelata docet, ut Christhm habere voluntatem humanam 
aequivalenter declaravit in revelatione Christus est homo; quod quidem 
fieri potest, ut definitum in definitione, relativum in correlativo, pars 
in toto, et singulare in universalil. 


2) Revelatio virtualis est, qua Deus manifestat veritates non in se 
ipsis, nequidem aequivalenter, sed in alio, ut conclusiones in principiis, 
proprietates in essentia, et effectus in causa. 

In hoc distinguitur a revelatione formali implicita, quod non ma- 
nifestat in se veritatem, sed solum in objecto formaliter revelato; dum 
revelatio formalis implicita attingit et manifestat in se suum objectum, 
adeo ut vi manifestationis Dei sine discursu proprie dicto possimus 
videre veritatem implicite revelatam, ut revelatio, quae nobis manife- 
stat Christum fuisse verum hominem, declarat in se, ut partem in toto, 
Christum habuisse verum corpus. 

Accurate tamen praenotandum est ea, quae virtualiter manifestan- 
tur in veritate formaliter revelata, esse duplicis generis: a) ut proprie- 
tas metaphysica, non re sed ratione ratiocinata distincta ab ipsa veri- 
tate revelata, et dicitur in ea esse per modum inclusi; et b) ut proprie- 
tas physica, quae distinguitur re a veritate eam continente, et est in 
ea per modum connexi 1. 

3) Unde veritates a Deo revelari dicuntur in quadruplici differentia: 

a) Aliae jormaliter explicite, quae in se ipsis propriis terminis re- 
velatae sunt, ut Deum esse trinum, de quibus, si ob auctoritatem Dei 
revelantis post definitionem Ecclesiae credantur, est fides divina; si ex 
alio principio per lumen theologicum deducantur, est theologia. 

b) Aliae formaliter implicite, quae item in se ipsis, non quidem in 
propriis terminis sed aequivalenter, a Deo dicta sunt in explicite reve- 
latis, ut definitum in definitione, relativum in correlativo, pars in toto, 
et singulare in universali; v. gr. Petrus contraxit peccatum originale, in 
universali: Omnes contraxerunt peccatum originale. Haec nonnisi ratione 
ratiocinantis distinguuntur ab explicité revelatis; et si, accedente de- 
claratione Ecclesiae, credantur ob auctoritatem Dei revelantis, perti- 
nent ad fidem; si ex altiori principio deducantur per demonstrationem, 
sunt conclusiones theologicae. 

c) Aliae virtualiter inclusive, quae a Deo manifestantur, non qui- 
dem in se ipsis sed in formaliter revelatis, a quibus non re sed ratione 
ratiocinata distinguuntur; ut Christum esse radicaliter risibilem decla- 
ratur in propositione Christus est homo. De his proprie est theologia 3. 


| Cfr. De fide, n. 355. 

2 «Virtualiter autem, ait Mazzella, in veritate explicite revelata id contineri 
dicitur quod vel primo, licet realiter sit idem cum illa, formaliter tamen ab ea 
distinguitur... vel secundo quod nec realiter est idem cum explicite revelato, sed 
cum eo solum necessario connectitur; ita proprietates omnes physicae... virtualiter 
continentur in revelata essentia». De virtutibus infusis, n. 406. 

3 Veritates tum formaliter implicite tum virtualiter inclusive revelatae non 
semel dicuntur implicite revelatae, quia revera ambae quodammodo continentur 
in veritatibus formaliter revelatis. Qui clarius eas exprimere vellet, deberet dicere 
alias esse formaliter implicite alias virtualiter implicite revelatas. 

d) Aliae virtualiter connexive, quae non in se ipsis sed in formaliter 
revelatis manifestantur tanquam aliquid realiter quidem distinctum a 
revelatis, sed physice connexum cum eis, ut effectus physicus in sua 
causa. 

4) Revelatio Dei formalis dicitur objectum formale quo fidei divi- 
nae, et est immediata ratio adsentiendi veritatibus fidei. 

Revelatio ipsa manifestans ea, quae virtualiter in revelatis conti- 
nentur, et influens in argumento theologico in conclusionem, simulque 
illustrans mentem theologi, dicitur virtualis et est objectum formale 
quo theologiae. 

Ipsamet igitur revelatio formalis, quae est ratio immediata adsen- 
tiendi veritatibus revelatis et ab Ecclesia propositis, quatenus mediate 
manifestat proprietates necessarias rei revelatae et, mediante conse- 
quentia, influit in conclusiones, est revelatio virtualis, et dicitur objectum 
formale quo theologiae. 

10. Conclusio theologica. Ut in hac materia, quae est fundamentalis 
ratio totius theologiae, solida fundamenta jaciantur, operae pretium est 
declarare, quae sit conclusio rigorose theologica seu scientia theologica. 

Ad hoc animadvertendum est scientias semper esse de necessariis, 
perpetuis et immutabilibus, ita ut res aliter se habere non possint. 
Scientiae siquidem important demonstrationem et cognitionem certam 
ex causis, quae nonnisi in rebus necessariis haberi potestU nde theo- 
logia, quae est vera scientia, versatur circa necessaria. 

Ex hoc principio facile colliguntur sequentia, quae semper prae 
oculis haberi oportet in theologicis disciplinis. 


1) Articuli fidei formaliter explicite revelati, qui sunt prima prin- 
cipia in scientia theologica, et dicuntur postulata simplicia, ubi ab Ec- 
clesia proponuntur ut a Deo revelati, credendi sunt fide divina catho- 
lica ob auctoritatem Dei revelantis, et ut tales defectu demonstrationis 
non sunt conclusiones theologicae nec scientia theologica. 


2) Veritates formaliter implicite revelatae non distinguuntur a ve- 
ritatibus formaliter explicite revelatis ratione ratiocinata, sed ratione 
tantum ratiocinante, et, cum educuntur a formaliter explicite revelatis 
atque in conclusionem deducuntur, admittunt demonstrationem sal- 
tem apparentem non rigorosam, et in conclusione non habent rationem 
verae scientiae, sed potius fidei. Sit exemplum: Omnes homines contra- 
xerunt peccatum originale. Sed Petrus est homo. Ergo Petrus contraxit 
peccatum originale. Cum minor hujus syllogismi implicite includatur in 
majori sicut singulare in universali, non deducitur proprie per demon- 
strationem, sed tota apparens argumentatio reducitur ad explicatio- 
nem terminorum. 


| «Ut haec (scientia), ait P. Marcellus a Puero Jesu, de facto in nobis gene- 
ictur, necesse est, ut illa (principia) transfundant suam certitudinem et evidentiam 
in conclusiones. Si ergo adsumantur principia, quae aut non continent necessario 
ionclusiones, ut non raro fit in theoriis, quae hypothesibus superstruuntur, aut 
non recte applicantur ad conclusionem, scientia non generatur, licet aliquando 
per accidens sit verum consequens vel legitima consequentia». Logica Major, 
n 519 (cd. 2). 

3) Veritates virtualiter inclusive in formaliter revelatis tanquam 
proprietates metaphysicae revelatae, constituunt proprie objectum theo- 
logiae, et, cum ratione eruuntur a praemissis revelatis, et per legitimam 
consequentiam deducuntur in conclusiones, constituunt conclusiones vere 
et proprie theologicas, quia sunt necessariae et important legitimam 
demonstrationem. Exemplo rem illustremus: Deus est ipsum esse sub- 
sistens, juxta illud Exodi: Ego sum qui sum. Sed ens quod est ipsum esse 
subsistens oportet esse simplex, bonum, immensum, immutabile, aeternum, 
infinitum, etc. Ergo Deus est simplex, bonus, immensus, immutabilis, 
aeternus, infinitus, etc. Hinc vides, quomodo simplicitas, bonitas, im- 
mensitas, immutabilitas, aeternitas, infinitude, etc., quae sunt proprie- 
tates et attributa Dei, virtualiter tantum seu ratione ratiocinata inter 
se et ab essentia divina distincta, et virtualiter tanquam proprietates 
metaphysicae revelatae in essentia, per legitimam consequentiam dedu- 
cantur in conclusiones, et constituant totidem conclusiones proprie 
theologicas. 

Nihil refert ad rem. si ipsae vicissim proprietates a Deo revelentur 
formaliter explicite, ut non raro contingit, quia in eo casu, ubi accedit 
propositio Ecclesiae, possunt esse, ut dicetur inferius, a) objectum fi- 
dei, cui adsentiendum erit immediate ob auctoritatem Dei revelantis, 
et b) objectum theologiae, cui adsentimus per adsensum theologicum. 

4) Veritates tandem physice connexae cum veritatibus formaliter 
revelatis, ut sunt effectus physici in suis causis et proprietates physi- 
cae in essentia, cum non sint de necessariis et immutabilibus, nequeunt 
esse proprie objectum theologiae, et revelatio virtualis earum in ex- 
plicite revelatis non est proprie ratio formalis sub qua theologiae. 

Quare, argumentum, in quo ex praemissis revelatis eruuntur et de- 
ducuntur in conclusionem proprietates physicae connexae cum forma- 
liter revelatis, non est proprie demonstratio nec scientia theologica, 
quia non est de necessariis. Et conclusio ita deducta, quamvis per 
accidens sit vera, non potest dici proprie scientifica nec rigorose 
theologica. 

Ut recte animadvertit cl. Marinl, nequeunt adduci exempla reve- 
lationis virtualis connexae circa attributa Dei, inter quae non datur 
distinctio realis: Adducemus exemplum ex materia Eucharistiae: Post 
consecrationem panis et vini remanent in Eucharistia vera accidentia. Sed 
accidentia inhaerent subjecto. Ergo decidentia eucharistica inhaerent sub- 
jecto. Minor hujus argumenti exprimit proprietatem physice connexam 
ac idcirco contingentem et realiter distinctam a veritate majoris, et cum 
actione Dei suspendatur lex physica, fallit veritas in conclusione. 

11. Revelatio Dei potest dupliciter considerari, ut recte animad- 
vertunt Banez, et novissime Marin À a) «ut est actio Dei in ipso Deo 
exsistens» 3 cui respondet infundere lumen (Cajetanus): b) ut importat 
effectum, «quem Deus relevans efficit in nobis, quo formaliter fit nobis 


1 La evolución homogenea del dogma católico, n. ti6. 

2 Banez, in I p., q. i, a. 3, conci. 2; Marin, La evolución homogenea del dogma 
católico, n. 114. 

3 Banez, in I p., q. 1, a. 3, concl. 2. 

aliquid manifestum seu revelatum»J; et est quid objectivum seu ipsum 
objectum revelatum, illuminans mentem hominis. Et hoc sensu est 
objectum formale quo theologiae 1. 

Dicimus autem revelationem Dei, quatenus attingit in objecto for- 
maliter revelato proprietates et attributa in eo virtualiter inclusive 
contenta et efficit in nobis aliquid manifestum, esse revelationem vir- 
tualem, et cum influit in conclusiones, esse objectum formale quo seu 
rationem sub qua theologiae 3. 

His ita praelibatis, facilis est probatio conclusionis. 

Arg. I. Ex auctoritate theologorum. S. Thomas ait: «Sacra doctri- 
na... una exsistens, se extendit ad ea quae pertinent ad diversas scien- 
tias philosophicas propter rationem formalem, quam in diversis attendit: 
scilicet, prout sunt divino lumine cognoscibilia» 4. Capreolus: «Divina 
revelatio est formalis ratio qua objecti theologiae» 5. Cafetanus: «Lumen 
divinum absolute est per se ratio formalis hujus notitiae, in quantum 
scientifica est» 6* Banez: «Nihil aliud est ratio formalis sub qua objecti 
theologiae vel fidei, quam ipsum lumen aut effectus formalis luminis, 
quod Deus infundit in nobis, ut per illud immediate adsentiamus prin- 
cipiis, mediate vero conclusionibus inde deductis» -. 

Arg. Il. Ex ratione. Objectum formale quo seu ratio formalis sub 
qua cujuslibet scientiae est id, quo mediante res cognoscitur. Omnia 
autem, de quibus agit theologia, cognoscuntur mediante revelatione, 
quatenus ea tanquam proprietates metaphysicae virtualiter inclusive 
contenta in veritatibus formaliter revelatis, lumine theologico per re- 
velationem illustrato educuntur ex praemissis et deducuntur in conclu- 
siones. Ergo. 

Theologia igitur, quae est media inter fidem et metaphysicam, ha- 
bet rationem sub qua ab illis distinctam. Ratio sub qua fidei est aucto- 
ritas Dei revelantis; theologiae vero revelatio virtualis, quatenus in 
exercitio demonstrationi et rigorosae illationi subjicitur et adsensum 
postulat theologicum propter demonstrationem; metaphysicae tandem 
interna veritatis manifestatio. 

Dices. S. Thomas docet omnia in sacra doctrina pertractari sub ra- 
tione Dei8. Ergo Deus ipse est objectum formale quo theologiae. 

Resp. S. Thomas ibi agit de objecto formali quod, theologiae, ex quo 
et ratione formali sub qua constituitur objectum attributionis, quod 
unitatem et speciem tribuit scientiae. S. Thomas, ut designaret sub- 
jectum theologiae, recte dixit omnia pertractari in sacra doctrina sub 
ratione Dei. 


| Banez, in I p., q, i, a. 3, conci. 2. 

«Lumen divinae revelationis, ait Capreolus, est formalis ratio cognoscendi 
omnia in theologia tradita». In I Seni., prol., q. 4, conci. 6. Cfr. Cajetanus, In I p., 
q. i, a. 2, «Secundum est». 

Cfr. Banez, In I p., q. i, a. 3. 

1l Ip.,q.i,a. 4. 

6 In I Sent., Prol., q. 4, conci. 6. «Ex quibus». 

° In Ip. q. i, a. 2 et 3. 

' [n Ip. q. i, a. 3, conci. 2. 

7 Ip. q. L a. 7. 

ARTICULUS III 
UTRUM ET QUOMODO THEOLOGIA SIT NECESSARIA 


12. Status quaestionis. 1) In praesenti rerum tempestate, qua in- 
creduli et rationalistae omnia revelationis jura proterere conantur, haec 
quaestio magni facienda videtur, et ideo quam diligentissime diluci- 
danda. 

Primam quaestionem Summae Theologicae inscripsit Angelicus Do- 
ctor De Sacra doctrina, et quaesivit Utrum sit necessarium praeter phi- 
losophicas 1 disciplinas aliam doctrinam haberi; et solida argumentatio- 
ne, quam sumus statim exhibituri, respondit affirmative. Sed discre- 
pantia orta est inter Commentatores super intelligentia hujus doctrinae, 
quam ostendit S. Thomas esse necessariam. Nonnulli volunt S. Tho- 
mam nomine sacrae doctrinae intellexisse fidem. Sic aliqui supresso no- 
mine apud auctores. Quia, ajunt, S. Doctor loquitur de doctrina, quae 
est necessaria ad salutem. Sola autem doctrina fidei, non theologia, est 
necessaria ad salutem. Alii vero S. Doctorem praescindere dicunt a fide 
et theologia, et agere de sacra doctrina, in quantum est cognitio a Deo 
formaliter vel virtualiter revelata, abstrahendo a ratione crediti et sciti. 
Ita Cajetanus et Buonpensière 3. Alii dicunt esse totum aggregatum 
ex fide et habitu theologico; ita Dominicus a SSma. Trinitate 4, etc. 
Alii denique rati sunt S. Thomam egisse de disciplina theologica pro- 
prie dicta, in quantum distinguitur a fide. Quorum ratio est, quia tam 
in prologo quam in articulis sequentibus locutus est de doctrina, quae 
per adsensum presse theologicum habetur; et minime exsistimandum 
est Angelicum Doctorem in eadem quaestione et sub eodem titulo di- 
versas materias tractare voluisse. Ita Banez56 Vazquez 0, Joannes a 
S. Thoma 7, Billuart 8* et alii. 

Quidquid sit de hac controversia, de necessitate theologiae stricte 
sumptae movendam in praesenti putavimus questionem, de necessitate 
fidei suo loco acturi. 

2) Porro necessarium dicitur aliquid dupliciter, absolute et hypo- 
thetice seu ex suppositione 8. Necessarium absolute definitum est a Phi- 
losopho, Quod aliter se habere non potestl0. Sumitur ex principiis essen- 
tialibus et causis intrinsecis rei. Sic necessarium est Deum esse, circu- 
lum esse rotundum, triangulum habere tres angulos duobus rectis 


l Ip,q.iai 

2 AI. Physicas. 

3 Cajetanus, Comm. in I p., q. i, a. I; Buonpensière, in I p., q. i, a. i. 
4 Bibi, theol., lib. i, sect, i, c. i. 

6 In Ip., q.i, a. i 

6 In Ip. q.i, a. I, «Adnotationes». 

7 Quaesi, prooem., disp. 2, a. 1. 

8 Disseri. prooem., a. 2. 

° S. Thomas, Z p., q. 19, a. 3. 

10 Metaphysicor., lib. 4, c. 5. 

aequales. Necessarium ex suppositione dicitur quod est determinatum ad 
unum a causis extrinsecis, efficiente nempe et fine, sicut sagitta neces- 
sario tendit in altum, quando mittitur a sagittario, et cibus est neces- 
sarius ad vitam. 

Ad praesens quod attinet, meminisse sufficiat necesarii ex supposi- 
tione in ordine ad finis consecutionem, ut gratia est necessaria ad sa- 
lutem. 

Necessarium ex suppositione pro fine consequendo est iterum du- 
plex. Aliud dicitur necessarium simpliciter (alii dicunt physice) 1 et est 
id, sine quo finis nullatenus haberi potest, ut cibus necessarius est ad 
vitam, oculus ad visum, gratia ad salutem. Aliud est necessarium se- 
cundum quid vel moraliter, ita tamen ut id, sine quo finis valde diffi- 
culter aut imperfecte obtineri potest, necessarium moraliter dicatur, ut 
scientia est necessaria ad vitam socialem; id vero sine quo potest qui- 
dem, sed non ita facile, finis haberi, necessarium secundum quid audiat; 
hoc sensu equus aut currus est necessarius ad iter. Ex quo patet neces- 
sarium moraliter majorem necessitatem innuere quam necessarium se- 
cundum quid, licet a quibusdam promiscue usurpentur 1. 


3) Praenotandum est etiam posse aliquid considerari necessarium 
hominibus, vel distributive pro omnibus et singulis, ut baptismus ad 
salutem; vel collective pro tota communitate, sicut matrimonium est ne- 
cessarium in societate. 


4) fn hac quaestione prae oculis haberi debet alia esse in theolo- 
gica disciplina, quae captum hominis penitus excedunt, ut mysterium 
SSmae. Trinitatis; et eorum notitia per solam Dei revelationem habe- 
tur; alia vero, quae possunt quidem lumine naturali cognosci, sed de 
facto a Deo revelata cernuntur, ut exsistentia Dei. Diversimode autem, 
ut liquet, loquendum est de his diversis objectis quoad necessitatem 
theologiae, quae ratione principiorum revelationem supponit. 


5) Potest sermo institui de necessitate theologiae in genere, prout 
cognitionem Dei et aliarum rerum ex principiis fidei illatam denotat, 
vel in particulari, prout hac vel illa methodo in scholis tradi consuevit, 
juxta datas de ea partitiones. 


6) Ad duos fines potest ordinari theologia: 1) ad veritatum cogni- 
tionem, 2) ad salutem aeternam consequendam. Et pro his finibus con- 
sequendis diversa oritur necessitas theologiae. 


13. Errores. Rationalistae et Traditionalistae ex opposito respondent 
quaestioni. ///i, vires naturales hominis supra modum exaggerantes statue- 
runt «rationem principem normam ac unicum medium esse, quo adsequi 
possit supernaturalium veritatum... cognitio» 3. Hi vero e contra, ingenium 
humanum plus aequo deprimentes, ad cognitionem etiam rerum naturalium 
revelatione opus esse dixerunt. 

A longiori horum errorum expositione abstinemus, quia de utroque, cum 


1 S. Thomas, ZII p., q. 65, a. 4, necessarium absolute et simpliciter promiscue 
usurpat. 

Vide Complutenses, Log., disp. I, prooem., q. 7. 

Cfr. Breve Gregorii XVI damnans opera Georgii Hermes, 26 Sept. 1835, 
Donz-Bannw., 1619. 

agendum erit de possibilitate et necessitate revelationis, iterum sermo re- 
dibit. 

Interim placeat heic veram de necessitate theologiae doctrinam juxta 
modo datas explicationes variis thesibus exponere. 


14. THESIS I. Theologia est «simpliciter» necessaria ad cognitio- 
nem plurimarum veritatum, quae ad Deum referuntur et in dogmate 
catholico virtualiter continentur; necessaria vero «secundum quid» ad co- 
gnitionem veritatum, quae ratione humana investigari queunt. 


Prob. l.a pars. 


Arg. Veritates theologicae ita connectuntur cum principiis fidei 
et dogmate catholico, ut sine discursu theologico ex eis inferri et co- 
gnosci nequeantT Theologia ergo est simpliciter necessaria ad cogni- 


tionem plurium veritatum, quae in principiis supernaturalibus fidei 
continentur. 


Prob. 2.a pars. 


Arg. «Quia veritas, ait S. Thomas 1 de Deo per rationem inve- 
stigata, a paucis, et post longum tempus, et cum admixtione multorum 
errorum homini proveniret». Quod egregie exponitur ab eodem S. Docto- 
re his verbis: 

A. À paucis. 

«Unum est quod paucis hominibus Dei cognitio inesset. A fructu 
enim studiosae inquisitionis, qui est veritatis inventio, plurimi impe- 
diuntur tribus de causis. 

1) »Quidam siquidem (impediuntur) propter complexionis indispo- 
sitionem, ex qua multi naturaliter sunt indispositi ad sciendum. Unde 
nullo studio ad hoc pertingere possent, ut summum gradum humanae 
cognitionis attingerent, qui in cognoscendo Deum consistit. 

2) »Quidam vero impediuntur necessitate rei familiaris. Oportet 
enim esse inter homines aliquos, qui temporalibus administrandis in- 
sistant, qui tantum tempus in otio contemplativae inquisitionis non pos- 
sent expendere, ut summum fastigium humanae inquisitionis pertinge- 
rent, scilicet Dei cognitionem. 

3) »Quidam autem impediuntur pigritia; ad cognitionem enim eo- 
rum, quae de Deo ratio investigare potest, multa praecognoscere opor- 
tet, quum feré totius philosophiae consideratio ad Dei cognitionem 
ordinetur. 

»Sic ergo nonnisi cum magno labore studii ad praedictae veritatis 
inquisitionem perveniri potest; quem quidem laborem pauci subire vo- 
lunt pro amore scientiae...» 

B. Post longum tempus. 


«Illi, qui ad praedictae veritatis cognitionem vel inventionem per- 
venirent, vix post longum tempus pertingerent. 


| Hujusmodi sunt veritates quae a moralistis et mysticis de Deo investigantur. 
2 tp,q.iai 

1  »Tum propter hujusmodi veritatis profunditatem, ad quam ca- 
piendam per viam rationis, nonnisi post longum exercitium intellectus 
humanus idoneus invenitur. 

2) »Tum etiam propter multa, quae praeexiguntur, ut dictum est. 

3) »Tum propter hoc quod tempore juventutis, dum diversis mo- 
tibus passionum anima fluctuat, non est apta ad tam altae veritatis 
cognitionem; sed in quiescendo fit -prudens et sciens, ut dicitur in VII 
Physic, text. 20.» 

Manifestum est ergo, quod «Dei cognitio, quae homines maxime per- 
fectos et bonos facit, nonnisi quibusdam paucis et his paucis etiam post 
temporis longitudinem proveniret». 


C. Cum admixtione multorum errorum. 

Et quidem cum admixtione plurium errorum hujusmodi cognitio pro- 
veniret illis paucis hominibus. 

1 Etenim «investigationi rationis humanae plerumque falsitas ad- 
miscetur propter debilitatem intellectus nostri in judicando et phan- 
tasmatum permixtionem...» 

2) «Inter multa etiam vera, quae demonstrantur, immiscetur ali- 
quando aliquid falsum, quod non demonstratur, sed aliqua probabili 
vel sophistica ratione adseritur, quae interdum demonstratio reputa- 
tur» 1. 

Ex his facile deduces theologiam revelationi innixam ese necessa- 
riam secundum quid ad ea etiam cognoscenda, quae ratio humana in- 
vestigare potest. 


15. Thesis II. Theologia in se generaliter spectata, prout abstrahit 
a methodo et ordine quibus hodie in scholis tradi solet, est, attenta Dei 
ordinaria providentia 1) Ecclesiae «collective» sumptae «simpliciter» ne- 
cessaria, ut suum finem obtineat Ecclesia. 2) Singulis vero hominibus 
non «simpliciter» sed «secundum quid» necessaria ad salutem. 


Prob. l.a pars. 


Arg. I. Veritatem hujus propositionis ita passim sacrae paginae te- 
stantur, ut nihil videantur clarius confirmare voluisse. Sic S. Paulus 
ajebat: Oportet Episcopum... esse.. amplectentem eum, qui secundum 
doctrinam est, fidelem sermonem; ut potens sit exhortari in doctrina sana, 
et eos, qui contradicunt, arguere 2. Quo loco certissime ostenditur aliquos, 
saltem Episcopos, oportere esse in Ecclesia sanae doctrinae peritos, qui, 
ut verbis utamur Dominici a SSma. Trinitate, «per scientiam et sapien- 
tiam et interpretationem sacrarum litterarum et exactam notitiam my- 
steriorum fidei instructi (sint) ad docendum et erudiendum alios» 3. 
Unde ad Ephesios dicitur Christum instituisse Doctores in Ecclesia, ut 
non corrueret ejus fides. Et ipse dedit quosdam quidem Apostolos, quosdam 
autem Prophetas, alios vero Evangelistas, alios autem Pastores et Doctores 
ad consummationem sanctorum in opus ministerii, in aedificationem cor- 


| Contra Gentiles, lib. 1, c. 4. Cfr. S. Thom., 77-41, q. 2, a. 4. 
a TU. i, 7-9. 
8 Bibi, thcol., lib. 1, sect. 1, c. 3; «Assertio sic». 

poris Christi, donec occurramus omnes in unitatem fidei et agnitionis Filii 
Dei, in virum perfectum, in mensuram aetatis plenitudinis Christi, ut jam 
non simus parvuli fluctuantes, et circumferamur omni vento doctrinae in 
nequitia hominum, in asttdia ad circumventionem erroris x. Unde S. Hi- 
larius ait: «Fidem non nudam Apostolus atque inopem rationis reli- 
quit: quae, quamvis potissima ad salutem sit, tamen nisi per doctrinam 
instruatur, habebit quidem inter adversa tutum refugiendi recessum, 
non etiam retinebit constantem obnitendi securitatem» 1. 

Necessaria ergo est in Ecclesia aliqua disciplina, qua Pastores et 
Doctores penitus edocti possint alios erudire et thesauros sapientiae ab- 
sconditos fidelibus ostendere, ut jam non simus parvuli fluctuantes, et 
circumferamur omni vento doctrinae 3. Haec autem doctrina est procul- 
dubio theologia, de qua loquimur. Ergo theologia dicenda est simplici- 
ter necessaria ad conservationem fidei et salutem animarum. Hinc apo- 
stoli, quibus profunda rerum divinarum notitia sive theologia tradita 
fuit abundanter, docendi munus acceperunt a Domino, qui dixit illis: 
Euntes in mundum universum, praedicate Evangelium, etc. 4, et Paulus 
non sapientiam hujus mundi, sed, quae a Deo donata sunt ei, loqueba- 
tur, ut ipsemet testatur 56 


Arg. Il. SS. Patres luculenter ostendunt necessitatem theologiae 
in Ecclesia Dei, non tantum ut altissima divinae sapientiae arcana 
possint homines investigare et sana doctrina imbuti viam salutis tuto 
pede prosequi, verum etiam ut robustiores effecti fidem catholicam va- 
leant ab hostium telis defendere ac tueri. Quare S. Augustinus theo- 
logiam vocat eam doctrinam qua «fides saluberrima, quae ad veram 
beatitudinem ducit, gignitur, nutritur, defenditur, roboratur» (0. Et ite- 
rum Doctores theologos, ut erant Episcopi quos nominat, Ecclesiae 
plantatores, 'rigatores, aedificatores, pastores et nutritores appellare non 
erubuit 7. Ut autem fides valeat ab incursibus et impugnationibus hae- 
reticorum et incredulorum defendi, theologia est in Ecclesia simpliciter 
necessaria. Quomodo enim Pastores potuissent contra haereses in saecu- 
lorum serie obortas dogmata tueri, impiorum sophismata detegere, po- 
pulorum fidem servare? Sane defensio fidei Christianae accuratam exi- 
git theologiae tractationem, ita ut sint in Ecclesia non tantum qui my- 
steria et dogmata pie profiteantur, verum etiam qui, per Scripturarum 
et traditionis studium doctrinam revelatam addiscentes, eruant inde ar- 
gumenta ad veritates defendendas et fidei integritatem servandam. In- 
tegritas autem fidei est necessaria simpliciter ad salutem. Ergo nemini 


Ephes., 4, 11-14. 


l 

2 De Trinitate, lib. 12, n. 20; ML 10, 445. 
3 Ephes., 4, 14. 

4 Marc., 16, 15. 

6 I Cor., 2, 6-8. 

6 


De Trinit., lib. 14, c. 1, n. 3; ML 42, 1037. S. Augustinus hie loquitur de 
scientia vere theologica, ut patet ex contextu. Agit enim de cognitione rerum 
humanarum in ordine ad Deum, de ea scilicet doctrina qua scitur, quomodo fides 
opituletur piis et contra impios defendatur. Unde S. Thomas, p. I, q. 1, a. 2, hunc 
locum de scientia theologica interpretatur. 

' Contra Julianum, lib. 2, n. 37; MI. 44, 700. 

dubium, quin, providentia Dei ordinaria, sit theologia Ecclesiae simpli- 
citer necessaria. 


16. Dices. Omnes ac singuli homines uberem a Domino accipiunt 
doctrinam, quin opus sit in Ecclesia Doctoribus ac Magistris, qui theolo- 
giam edoceant, juxta illud Isaiae: Ponam... universos filios tuos doctos a 
Domino 1; et juxta illud Joannis: Erunt omnes docibiles Dei 1. 

Resp. In laudatis locis sermonem esse de doctrina seu theologia imper- 
fecta et elementari, quae non sufficit ad fidei in Ecclesia defensionem ac 
conservationem, et salutis aeternae animarum in societate religiosa conse- 
cutionem. Cum enim in Lege Veteri per Prophetas et in Novo Testamento 
per Christum Dominum fidei elementis homines instruerentur, poterant ipsi 
quasdam de Deo conclusiones deducere et theologiae imperfectam notitiam 
comparare, et ideo dicuntur a Domino doceri. Sed praeter hoc oportet ma- 
gisterium doctrinae esse in Ecclesia ad peritiorem aliarum quaestionum per- 
tractationem et ampliorem fidelium instructionem. 


Prob. 2.a pars. 


17. Arg. Non omnes in Ecclesia acceperunt munus alios docend 
aut fidem defendendi, sed sunt nonnulli, qui sibimet ipsis attendentes 
missionem a Deo acceptam sat superque adimplere dicuntur. Unde 
Apostolus docet non esse omnes Doctores, dicens: Numquid omnes Apo- 
stoli? Numquid omnes Prophetae? Numquid omnes Doctores? 3. Huc facit 
quod egregie S. Augustinus de theologia ait: «qua scientia non pollent 
fideles plurimi, quamvis polleant ipsa fide plurimum. Aliud est enim 
scire tantummodo, quid homo credere debeat.., aliud autem scire, 
quemadmodum hoc ipsum et piis opituletur et contra impios defen- 
datur» 4. 

Est tamen theologia omnibus necessaria secundum quid seu maxime 
utilis, tum ad mores componendos, tum ad hostes propriae fidei re- 
darguendos, tum denique ad salutem aeternam consequendam. Quo 
enim pleniores acceperit quisque de Deo rebusque divinis illustrationes 
et haustus, tanto feliciores facturus est proculdubio in via perfectionis 
progressus. Hinc merito docet Baconus «parum philosophiae naturalis 
homines inclinare in atheismum, at altiorem scientiam eos ad religio- 
nem circumagere»s. 


18. Thesis III. Theologia scholastica quoad methodum accura- 
tiorem, qua ex quibusdam retroactis saeculis tradi consuevit, non est 
quidem Ecclesiae «simpliciter» necessaria, bene tamen perquam «utilis». 


1 Ante probationem hujus theseos notandum est theologiam ali- 
quam, ut scientia est, in Ecclesia semper exstitisse, eaque Christum 
Dominum et Apostolos contra incredulos et subortas tunc haereses 
non semel usos fuisse, ut constat ex diversis Sacrae Scripturae pagi- 
nis. Quem usum a Christo et Sanctis Apostolis jure haereditario acce- 


Is., 54, 12-13. 
Joan., 6, 45. 
I Cor., 12, 29. 


De Trinit., lib. 14, c. 1, n. 3; ML 42. 1037. 
Sermones fideles, 16. 

ptum SS. Patres retinuerunt, imo et in suis cum haereticis controver- 
siis supra modum propagarunt, ut legenti eorum opera luce meridiana 
clarius patebit. In primis tamen Ecclesiae saeculis theologia fusa po- 
tius oratione et forma magis oratoria, quam subtili disserendi arte, re- 
gulis dialecticae accommodata, tradebatur. SS. Patres non integros 
tractatus theologicos nec materias proposito sibi ordine scripsere, sed 
doctrinam solidam ac vere theologicam ex Scripturis et aliis hujus di- 
sciplinae fontibus mutuatam, ubi occasio se obtulerit, tradidere. Ideo- 
que Patres antiqui theologiam dogmatico-positivam, quae in expo- 
nendis et vindicandis fidei mysteriis tota sistit, adepti sunt et docuerunt. 


At saeculo vni 5. Joannes Damascenus, scriptis De fide Orthodoxa 
egregiis libris quatuor, ampliorem mysteriorum intelligentiam, illustra- 
tionem, et. quantum fas erat, penetrationem quaesivit; idque specia- 
li methodo juxta regulas artis syllogisticae. Unde jure creditur theo- 
logiae scholasticae parens, saltem quoad ejus accuratiorem formam. 
Licet enim aliqui ut auctor librorum De Caelesti Hierarchia, De Eccle- 
siastica Hierarchia, De Divinis Nominibus et De Mystica theologia, qui 
gratis ab aliquibus tribuuntur S. Dionysio Areopagitae *, Isidorus hispa- 
lensis in libris Sententiarum, et Tajon Caesaraugustanus in libris pariter 
Sententiarum, prima theologiae scholasticae jecerint fundamenta, nemo 
tamen, quod sciamus, ante saeculum vni eam satis coluisse dicen- 
dus est. Hanc igitur theologiam, felicissimis sub auspiciis S. Joannis 
Damasceni ortani, S. Anselmus saeculo xi, et Petrus Lombardus, Pa- 
risiorum Episcopus, Magister Sententiarum vulgo nominatus, saecu- 
lo xii professi sunt; S. Thomas saeculo xm perfecit, et post ipsum 
praestantissimi quique Doctores in magnam Ecclesiae utilitatem prose- 
cuti sunt, ac tandem Leo XIII saeculo proxime elapso restaurandam 
curavit. 


Ejus munera sunt, ut jam ex dictis patet, omnia fidei dogmata, 
expensis Sacrarum Scripturarum testimoniis, traditionis documentis, 
et SS. Patrum effatis, ac comparatis undique veritatum inter se innu- 
meris relationibus, dilucidare, illustrare, et, quantum rei difficultas pa- 
titur, demonstrare, adversariorum effugia praecludere, et, omnibus ad 
trutinam sub regulis dialectices revocatis, argumentorum vim aut de- 
bilitatem pandere. Unde Gener differentiam inter theologiam positivam 
et scholasticam optime statuit dicens: «illa fidem gignit, haec ipsam 
nutrit, roborat, illustrat, amplificat; efficit illa ut credas, haec ut, quae 
credis, capias ac lubentius teneas» 1. Scholastica a conclusionibus positi- 
vae, sicut diximus, tanquam a principiis progrediens, statum quae- 
stionis imprimis aperit, vera a falsis secernit, opiniones Doctorum, si 
quae sint, refert, et postea doctrinam seu thesim statuit, quam omni 
genere argumentorum strenue probat, roborat atque confirmat, cum 
aliis doctrinae capitibus comparat, corollaria deducit, et contrarie sen- 
tientium argumenta proponit ac solvit. 


| Cfr Wouiers, Hist. Eccl, epoch, i, n. 54. Hurter, Nomenclator litterarius, 
t. i, nn. 256-257. 
2 Thcol. dogm.-schol, vol. 1, Prodrom. 1, c. 2, n. 7. 

2) Omnes fidei catholicae hostes, cum suas imposturas ac fraudes 
cernerent per theologiam scholasticam omnino detegi, ortum ejus aegre 
tulerunt, ipsam postea Novatores saeculi xvi innumeris conviciis in- 
sectati sunt, et hodierni naturalistae et rationalistae in ludibria vertunt. 
Contumeliae praesertim Novatorum et irrisiones philosophorum quo- 
rumdam recentiorum eo magis oblectant animum, risumque movent, 
quo absurdiores sint et audaciores. Wicleff adserit Universitates, studia, 
collegia, graduationes et magisteria in eisdem, esse vana gentilitate intro- 
ducta, et tantum prodesse Ecclesiae, sicut prodest diabolus. Consequenter 
Collegia et universitates appellat Castra Caimitica *. Lutherus suadet 
«ut adolescens vitet philosophiam et theologiam scholasticam ut mortem 
animae suae» 1 Item facultates theologiae Parisiensem et Lovanien- 
sem vocavit lupanaria ac meretrices procacissimas, sorores Sodomae 
et Gomorrae 3. Adseruit theologiam scholasticam esse ignorantiam ve- 
ritatis et inanem fallaciam 4. Et iterum Academias vocavit Antichristi 
lupanaria, et S. Thomam phialam irae Dei. Melancthon quoque, theolo- 
giam scholasticam ajebat esse profanam, Parisiis natam, obscuravisse 
Evangelium fidemque exstinxisse 5* Demum Calvinus Scholasticos ap- 
pellat asinos cornutos, bestias bipedes et sophistas; adséritque quod tota 
Papatus theologia immane sit chaos et horribilis labyrinthus, quia (scho- 
lastici), neglecto Christo, sibi insanis et ventosis speculationibus indulgent. 
Quid plura? Refert Dominicus a SSma. Trinitate ° ex Surio 7 haereticos 
Wittemburgenses «theologiae scholasticae libros feretro inclusos instar 
funeris ad mediam urbis plateam detulisse, sequentibus ministris offi- 
ciumque defunctorum per ludibrium canentibus, tandemque in ardentem 
rogum projecisse». Huc tetigit insania, ni dicamus rabies, Reformatorum. 

Non minus audaces exsistunt hodierni scientiarum naturalium cul- 
tores qui theologiam, signanter scholasticam, ludibrio habent, velut an- 
tiquorum paradoxam rejiciunt et ab omnibus ablegandam docent. His 
dictis: 


Prob. l.a pars. 


19. Arg. Theologia scholastica quoad formam disserendi et accu- 
ratiorem methodum, qua hodie traditur, ignota fuit ab antiquis, quippe 
quae saeculo vni in mundum prodiit; et nihilominus Ecclesia incolu- 
mis servata et mirum in modum propagata fuit. Ergo theologia scho- 
lastica non est Ecclesiae simpliciter necessaria. 


Prob. 2.a pars. 


Arg. I. Enixe commendant SS. Patres usum dialecticae in theo- 
logia. S. Augustinus «disputationis disciplina, inquit, ad omnia genera 
quaestionum, quae in litteris sanctis sunt, penetranda et dissolvenda, 


| Ex litteris verbi Caim, quibus Carmelitas, Augustinianos, Jacobitas et Mi- 
nore... significari contendebat. Vid. Waldensis (Thom.), t. 1, lib. 2, art. 3, c. 69. 
Lutheriana Confutatio Rationis Latomianae, $ «Sed haec est». 

De abrog. Missa priv., «Finge» et «Parum vero». 

Lutheriana Confutatio Rationis Latomianae, $ «Sed haec est». 
Apolog. contr. Parisiennes, «Quamquam». 

Bibi, theol., lib. J, sect. 1, c. 3. 

Append ad Nauclerum, ann. 1520. 

plurimum valet; tantum ibi cavenda est libido rixandi et puerilis quae- 
dam ostentatio decipiendi adversarium»x. Apposite ad hanc rem Mel- 
chior Canus ait: «rationem si a theologia submoveas, theologia ipsa et 
rem amittet et nomen» 13 

Arg. II. Aliud irrefutabile argumentum petitur a Concilio Con- 
stantiensi, quod errorem Wicleffi circa Universitates, studia, collegia 
et eorum magisterium damnavit ac proscripsit s. 

Arg. III. Ex Ecclesiae commendationibus. Ex quo enim orta est 
theologia scholastica, summis eam laudibus commendatam voluere Sum- 
mi Pontifices. Jam olim Alexander IV Alexandrum Alensem, qui scho- 
lasticam profitebatur, praecepit, ut Summam Theologiae (scholastica 
utique forma) scriberet4. Honorius 7474/5 ordinavit, ut ad theologiae 
professionis studium aliqui destinarentur. Et Gregorius IX 6*Achdemiam 
Parisiensem, quae instaurandis studiis scholasticis operam dabat, en- 
comiis ac laudibus celebravit. Unde Sixtus V merito haec scripsit: 
Quanto igitur magis illi (haeretici) hanc munitissimam scholasticae theo- 
logiae arcem oppugnare et evertere conantur, tanto magis nos decet hoc 
invictum fidei propugnaculum defendere et haereditatem patrum nostro- 
rum conservare ac tueril. Sed praecipue nostris temporibus Leo XII 
pro restauranda theologia scholastica juxta miram Angelici Doctoris 
doctrinam plurimum adlaboravit 8. 

Jure ergo damnata est a Pio IX in Syllabo sequens propositio: 
Methodus et principia, quibus antiqui Doctores scholastici theologiam ex- 
coluerunt, temporum nostrorum necessitatibus scientiarumque progressui 
minime congruunt 9. 

Arg. IV. Ratione. In dilucidandis quaestionibus oportet maxime, 
ut adversariorum subterfugia detegantur, vis argumentorum ex utra- 
que parte militantium clare perspiciatur, et falsitates forte latentes 
omnino patefiant. Veritas enim non odit lucem. Manifestum est autem 
confusionem et obscuritatem imo et falsitatem facilius in forma oratoria 
ac expositiva quam in argumentatione syllogistica delitescere; et melius 
per theologiam scholasticam, quae rem definit, dividit, et paucis pro- 
positionibus complectitur, obscura declarari et sophismatum  effugia 
detegi. Ergo theologia scholastica est Ecclesiae perquam utilis ad fidem 
catholicam incolumem servandam, hostium incursiones superandas, et 
salutem animarum adipiscendam. Unde Arnobius quidam, tempore 
S. Leonis Papae, haeretico in disputatione dicenti: Cesset ars dialectica, 
respondit: Ars dialectica in rebus obscuris ingreditur, ut videatur esse 
verum, quod verum est. 


De Doctr. christ., lib. 2, c. 31; ML 34, 58. 

De Locis, lib. 9, c. 4. 

Sess. VIIL, prop. 29; Labbé, 12, p. 46. 

Denitie, Chartularium Universitatis parisiensis, L, p. 328 sq. 

Cap. Stiper Specula Domini, Denifle, Chartularium Univ., p. L, 90 sq. 
Epist. ad Magistros et studiosos Paris; Denifle, t. I, p. 114 sqq. 
Bulla Doctoratus S | Bonaventurae, $ 10. 

3 Cfr. Encyclica Aeterni Patris (Acta S. Sedis, vol. 12, p. 97 sqq.) et alia 
ejusdem Pontificis documenta. Tanta est Angelici Doctoris in argumentatione vis, 
ut Buccems exclamasse dicatur: Tolle Thomam et dissipabo Ecclesiam. 

'.— Syllab., n. 13; Donz-Bannw., 1713. 

Difficultatibus satisfit. 


20. Plura congerunt haeretici contra theologiam scholasticam quae, 
utpote ex odio eorum et rabie orta, vix refutatione indigent. Principaliora 
tamen breviter dissipanda sunt. 

Obj. 1.° . Veteres SS. Patres nunquam theologia scholastica usi sunt, et 
nihilominus egregie fidem catholicam tuiti fuere, et per omnes fere mundi 
plagas propagarunt. E contra vero, ex quo orta est theologia scholastica, 
plures a fide defecerunt, et propagatio fidei catholicae penitus detenta fuit. 

Resp,—Dist. primam objectionis partem; Veteres SS. Patres nunquam 
usi sunt theologia scholastica quoad methodum rigorosam, qua a praestan- 
tissimis Doctoribus invecta est; transeat; quoad substantiam, neg. Dupliciter 
enim theologia scholastica potest considerari. i.? Secundum se vel quoad 
substantiam, prout ex principiis revelatis logice arguit ad conclusiones pro- 
bandas, abstractione facta ab hac vel illa methodo. 2.? Quoad statum perfe- 
ctiorem vel accuratiorem methodum, qua praestantissimi quique Doctores 
eam excoluerunt. Primo sensu theologia scholastica semper viguit in Eccle- 
sia, et SS. Patres eam in fidei defensione ac propagatione utiliter adhibuere. 
Hac de causa ejus utilitatem ex Sanctis Patribus luculenter probavimus. 
Imo et secundo sensu SS. Patres illam proculdubio adumbravere, ut constat 
ex locis superius citatis; sed quia non perfecte, ut posterioribus saeculis, eam 
excoluerunt, ideo orta dicitur saeculo vm, cum nempe ad accuratiorem 
formam redacta est. 

Ad 2.an partem negandum omnino est fidem catholicam, ex quo theo- 
logia scholastica orta est, in Ecclesia defecisse aut diminuisse. Referunt 
historiographi numerum fidelium ab apostolorum aevo ad haec usque tem- 
pora, non obstantibus haeresum apparitionibus et potestatum persecutioni- 
bus, singulis saeculis non sine mirabili Dei providentia in Ecclesia crevisse *. 

Obj. 2.^ S. Basilüis ait; «O ingrati animi vitium insulsum et pravum. 
Adorant magi Christum, et Christiani inquirunt, quomodo Deus in came 
sit et quali carne et utrum adsumptus sit homo perfectus an imperfectus» 1. 
Ergo S. Basilius damnat usum theologiae scholasticae. 

Resp.—1.^ Haec homilia falso adseribitur S. Basilio. 

2? Locus pseudo-Basilii intelligendus est de illis Christianis, qui, arida 
rerum divinarum consideratione et discussione contenti, voluntarie privan- 
tur merito fidei et obsequiosae contemplationis, minores effecti Pastoribus 
et Magis, qui, esto notitiam theologicam rerum divinarum adsequi nequi- 
verint, puerum tamen Jesum ex intimo cordis affectu adorare meruerunt. 
Utrumque ergo oportet fieri. 

Obj. 3.° Fidei meritum exstinguitur omnino ac evacuatur per theolo- 
giam scholasticam, juxta illud S. Gregarii: «Nec fides habet meritum, cui 
humana ratio praebet experimentum» 3. Ergo tantum abest, ut theologia 
scholastica sit Ecclesiae utilis. 

Resp.—Neg. Ant. Ad auctoritatem S. Gregorii dicendum est fidem non 
habere meritum, ubi totam adhaesionis rationem praestat experimentum; 
quia hoc in casu non ob inotivum supernaturale, quod ad fidem requiritur, 
sed ob evidentiam veritatis cognitae adhaereret intellectus. Sed, si quis 
dogmata, fide supernatural! credita, per rationem ostendere ac illustrare 


l Vid. inferius de religionis Christianae propagatione, n. 260 sqq. 

2 Hom. in s. Christi generat., n. 6; MG 31, 1474. 

3 In Evang. hom. 26, n. 1; ML 76, 1197. S. Thomas, II-I, q. 2, a. 10 ad 1, 
hunc textum interpretatur dicens: «Gregorius loquitur in casu illo, quando homo 
non habet voluntatem credendi ea, quae sunt fidei, nisi propter rationem indu- 
itam. Quando autem homo habet voluntatem credendi ea, quae sunt fidei, ex sola 
auctoritate divina, etiamsi habeat rationem demonstrativam ad aliquid eorum, 
puta ad hoc quod est Deum esse, non propter hoc tollitur vel diminuitur meri- 
tum fidei». 

nitatur, non ideo privatur merito fidei sed potius optime meretur coram 
Deo et Ecclesia. 

Obj. 4. Innumerae sunt inter theologos scholasticos discordiae, dis- 
sensiones ac lites, et auctoritati SS. Patrum non satis consulitur. Unde 
Marcus A ntonius de Dominis suum ab Ecclesia catholica discessum explicat, 
quia inter scholasticos «sunt perpetuae controversiae, et theologia instrui- 
tur humanae rationis speculationibus potius quam divinae Scripturae testi- 
moniis contexta» *. Ergo noxia Ecclesiae potius dicenda est theologia quam 
utilis. 

Resp.— Dist. Ant. Sunt inter theologos scholasticos discordiae, dissen- 
siones ac lites, in accidentalibus, conc.; in substantialibus, neg. Plures equi- 
dem controversiae ortae sunt inter scholasticos, sed sunt de rebus omnino 
secundariis. Si quando vero aliquod enascitur inter illos dissidium in dogma- 
tum intellectione aut extensione, Ecclesiam habent magistram veritatis ac 
normam, cujus vocem audiunt humiles, et cujus doctrinam sequuntur in 
omnibus, captivantes intellectum in obsequium fidei. Falsum vero est quod 
Antonius de Dominis testatur, quia in magna veneratione semper habitae 
sunt inter scholasticos divinae Scripturae, quibus nihil familiarius unquam 
fuit, quam suas doctrinas Scripturae testimoniis firmare. 

Obj. 5. Negari saltem non potest theologiam scholasticam bonis litte- 
ris, quae in Ecclesia tanti aestimantur, plurimum nocere. Ad quid enim 
incultus ille, quo utitur, stylus, impolita barbaries ac duriorum verborum 
excogitatio, quae viros sapientes dedecent, et a dogmatum cultura abhorrent? 

Resp. Ad hujus difficultatis solutionem sufficiat verba S. Augustini 
afferre, qui egregie ait: «Sicut enim nostri auctores... de rebus maxime 
cogitaverunt, sic mundanorum auctorum prope omnis cura de verbis est» a. 
Et alibi addit: «Bonorum ingeniorum insignis est indoles in verbis verum 
amare, non verba. Quid enim prodest clavis aurea, si aperire quod volumus, 
non potest? Aut quid obest lignea, si hoc potest, quando nihil quaerimus 
quam patere, quod clausum est?» 3. Verum est stylum quemdam rudiorem 
in theologia scholastica usurpatum aliquando fuisse, et vocabula technica, ut 
ajunt, apud rhetores inusitata interdum adhiberi, sed prae oculis semper 
habendum est facilius errorem sub elegantiorum verborum fuco et rhetorica 
orationis compositione, quam sub rudi argumentatione delitescere. Hinc 
plures scholastici, licet orationis ornatum in aliis materiis saepe quaererent, 
maluerunt tamen sub dura cortice verborum doctrinas theologicas nervose 
tueri. 

Diximus stylum rudiorem in theologia scholastica usurpatum aliquando 
fuisse, quia sunt nonnulli, qui in ipsa theologia scholastica orationis ornatum 
una cum solida argumentatione non sine laude quaesierunt. Plures, qui hodie 
solutae orationis elegantia gloriantur, vellent profecto stylum Melchioris Cani 
imitari. 


ARTICULUS IV 
UTRUM THEOLOGIA VIATORUM SIT SCIENTIA PROPRIE DICTA 


21. Hic jam quaeritur de perfectione essentiali theologiae, et in- 
vestigatur, utrum sit scientia. 

A. Virtutes intellectuales. Juxta S. Thomam 4 et omnes philosophiae 
ac theologiae doctores quinque sunt virtutes intellectuales, Intellectus 
nempe, Sapientia, Scientia, Prudentia et Ars. Intellectus seu intelligentia 


In Consilio suae profectionis, n. 7 et 10. Heidelbergae, 1616. 
Lib. contr. Adim., c. 11: ML 42, 143. 

De. Doctr. Christ., lib. 4, c. 11; MI. 34, 100. 

I-II, 4: 57. a 2-4- 

nuncupatur habitus primorum principiorum, seu habitus, quo prima prin- 
cipia scientiarum nobis innotescunt. Sapientia dicitur cognitio rerum per 
altissimas causas. Scientia est cognitio certa et evidens per demonstratio- 
nem comparata; vel: Cognitio certa et evidens ex causis, id est, ex prae- 
missis x. Prudentia est recta ratio agibilium, seu habitus intellectualis ho- 
nestatem morum dirigens, et occupatur circa particularia agenda. Ars 
denique vocatur recta ratio factibilium, seu habitus intellectualis, qui 
praescribit regulas, facultatesque dirigit ad aliquod opus externum 
efficiendum 1. 

B. Explicatur dejinitio scientiae. 

1. Dicitur cognitio certa, quo convenit cum intellectu et sapientia, et 
distinguitur ab errore, opinione, suspicione, fide humana, etc. Deinde 
dicitur evidens, quia demonstratio evidentiam parit; quo differt a fide 
divina quae obscura est. Additur denique per demonstrationem compa- 
ráta, quo secernitur ab intellectu et a cunctis aliis habitibus et cogni- 
lionibus. 

Cum autem theologiae principia fide divina, non evidentia intrin- 
seca, teneantur, manifestum est in conclusionibus theologicis eviden- 
tiam, qua principia carent, reperiri non posse; ideo in explicatione hujus 
definitionis quaestio valde agitatur; utrum nempe evidentia sit una ex 
conditionibus essentialibus verae scientiae, ita ut ex defectu ejus aliqua 
disciplina, ex. gr. theologia, desinat esse vera scientia, licet sit cognitio 
certa et discursiva. 

2. Ad cujus dilucidationem diligenter praenotandum est eviden- 
liam posse bifariam in scientiis considerari, actualem nempe, cum ex 
principiis evidentibus et in ipsa scientia demonstratis legitime conclu- 
lones deducuntur, ut accidit in Metaphysica; et radicalem, cum ex 
principiis absque ulla haesitatione creditis et in alia superiori scientia 
demonstratis proceditur, ut fit in scientiis proprie subalternatis. Cum 
«nim scientias subaltcrnatas comparamus, credimus primo principia, 
quae demonstrantur in subalternante, et acquirimus quasi evidentiam 
2i attestante, et ex illis principiis semel admissis conclusiones per dis- 
l ursum eruimus. Hoc pacto, musicus accipit a magistro principia in 
arithmetica demonstrata, et ex illis scientifice procedens conclusiones 
artis musicae demonstrat. Cum autem theologia nostra sit subalternata 
«ientiae Dei et beatorum, ut mox videbitur, facile colligitur in ea evi- 
dentiam actualem non esse quaerendam. Habet tamen evidentiam ra- 
dicalem, quatenus principia ejus sunt Deo ac beatis formaliter nota, et 
nobis, qui a visione beatifica longe deficimus, per auctoritatem Dei una 
i mn evidentia veluti in attestante traduntur, ut conclusiones ex eis le- 
Mitima consequentia inferamus. Difficultas ergo est, an et quomodo 
theologia, evidentia actuali cum careat, ex eo quod ejus principia de- 
monstrentur in theologia Dei et beatorum, scientiae proprie dictae 
nomen ac rationem sortiatur cum sola evidentia radicali. Vel, si mavis, 
quaestio est generalior, an scilicet scientiae subalternatae sint proprie 
* jentiae. 


|. Cfr. Arist., rinalyt. post., lib. i, c. 2. 
Cfr. S. Thomas, 7-11, q. 57, a. 3-4. 

3. Ut ea claritate, qua par est, procedatur, scientiae subalternatae 
possunt dupliciter considerari: 1.° quatenus conjunguntur cum subal- 
ternante, et hoc sensu habent proculdubio rationem scientiae sed de 
hoc non agitur in praesenti; 2.? in absentia subalternantis, ut est nostra 
theologia, de qua disputatur, an sit scientia. 

4. Pro cujus faciliori intelligentia et pleniori solutione iterum .ani- 
madvertendum est notitiam aliquam seu cognitionem dupliciter dici 
vere ac substantialiter scientiam: a) In statu imperfecto, cum omnia 
substantialia habet, quae ad scientiam requiruntur, sed caret aliquo 
requisito accidentali, sicut a pari Petrus, anima et corpore constans, 
vere dicitur homo, quamvis oculo, manu aut pede privatus fuerit: b) 
In statu perfecto, quando omnibus requisitis substantialibus et acciden- 
talibus praedita est; sicut in exemplo allato homo dicitur perfectus, 
cum non solum anima et corpore, verum etiam omnibus constat ad 
ejus integritatem necessariis. 


22. Theologorum placita. Triplex est theologorum in hac parte opinio. 

a) Prima sententia tenet theologiam viatorum non esse vere ac pro- 
prie scientiam, quia caret evidentia actuali. Sic Scotus N Durandus a, Arimi- 
nensis 2* Molina *, Valentia 36et Vazquez ^, quibus alii non pauci subscribunt 
dicentes cum Vazquez theologiam nostram esse habitum quemdam innomi- 
natum, medium inter scientiam et fidem. 

b) Secunda sententia, communior, docet nostram theologiam esse vere 
ac proprie scientiam, licet, quandiu peregrinamur a Domino, imperfectam. 
Patroni hujus sententiae negant ad rationem scientiae requiri evidentiam 
actualem principiorum, sed volunt sufficere radicalem. Et addunt theolo- 
giam certe non carere evidentia radicali principiorum, quia ex se petit re- 
solvi in scientiam Dei et beatorum, cui subalternatur, et perspicue nota 
sunt ejus principia. Ita S. Thomas et omnes thomistae; item ex extraneis 
Petavius 87 Kleutgen °, Franzelin lu, Crosta || et alii non paucil2. 

c) Tertia sententia, quantum ad scientias subalternatas in genere me- 
diam sequitur viam, et aliorum opiniones in concordiam vocare contendit. 
Docet enim evidentiam actualem esse scientiae necessariam, sed cum haec 
haberi possit vel perfecte per demonstrationem propter quid, vel imperfecte per 
demonstrationem quia, autumat scientias subalternatas posse aliquando evi- 
dentia actuali, non quidem per demonstrationem propter quid sed per de- 
monstrationem quia, gaudere, cum scilicet ex effectibus demonstrant sua 
principia, ut musicus et medicus probant per experientiam principia musi- 
cae et medicinae. Quo in casu tenet scientias subalternatas in absentia 
subalternantis vere et proprie, licet imperfecte, rationem habere scientiae. 
At, cum agitur de theologia, quae nullam habeat evidentiam actualem, ne- 
quidem per demonstrationem quia, tuetur non esse proprie scientiam. Ita 
Vrraburu 13. 


In I Sent., q. 3, Prol., n. 30. 
In Prol. Sent., q. 2. 
In I Sent., q. I, a. 4. 
Q. I, a. 2, disp. 1. 
Disp. i, q. i, punct. 3. 
Disp. 4, cc. 6 sqq. 
Ip., q. i, a. 2. 
8 Prolegom., c. 8. 
8 De ipso Deo, Intr., q. 1, a. 1. 
30 Proleg., ITI. 
ll Praenotiones, n. IV. 
12 Complutonses abbrev., Log., disp. 19, q. 3, egregie de more hanc quaestio- 
nem illustrant. 
1) Log. Maj., n. 298 sq. 

23. Thesis. Theologia viatorum est quidem proprie ac substantia- 
liter scientia, sed «in statu imperfecto». 


Prob. l.a pars. 


Arg. l. Ex S. Scriptura. Nam in sacris litteris nostra theologia pas- 
sim vocatur scientia. Dabo vobis, inquit Jeremias, pastores juxta cor 
meum, et pascent vos scientia et doctrina Pastores autem imbuunt fi- 
deles doctrina theologica, quam communicat Deus justis secundum illud 
Sapientiae: Dedit illi scientiam sanctorum 1. Hoc sensu S. Petrus horta- 
tur fideles dicens: Ministrate in fide vestra virtutem, in virtute autem scien- 
tiam 3* Ubi Princeps Apostolorum satis innuit hanc scientiam ex fide 
deduci; et loquitur proculdubio de theologia, quia de illa scientia agit, 
qua vult versu 2.°, ut pax adimpleatur in cognitione Dei et Christi Jesu 
Domini nostri i, Unde -rigore scholastico visus est loqui Clemens Ale- 
xandrinus, dum ait 5* «fidei meditatio fit scientia, stabili innixa funda- 
mento» Q, 

Arg. Il. Ratione. Scientia proprie dicta est cognitio certa alicwjus 
rei per demonstrationem acquisita; evidentia vero seu claritas tum prin- 
cipiorum tum conclusionum, non ad rationem propriam scientiae, sed 
ad ejus perfectionem spectat. Sufficit ergo ad scientiam ut certitudo 
habeatur per demonstrationem acquisita, et evidentia ex se postuletur. 
Porro theologia nostra habet 1) certitudinem, et quidem 2) per demon- 
strationem acquisitam, et 3) ex se postulat evidentiam, dum petit resolvi 
in scientiam Dei et beatorum. Ergo. 

Habet 1) certitudinem, quia innititur principiis supernaturalibus a 
Deo revelatis et fide divina creditis, quibus nequit subesse falsum. 

2) Per demonstrationem acquisitam, quia conclusiones ejus rigoroso 
ratiocinio deducuntur ex principiis fidei. Quam demonstrationem non 
utcumque talem vocat Dominicus a SSma. Trinitate'l sed quandoque 
ait esse demonstrationem propter quid, quia adducitur in ea causa vel 
quasi-causa proxima conclusionum, quandoque vero demonstrationem 
quia, cum scilicet adsumitur causa remota ad probandam conclusionem. 
Renuunt tamen id admittere Complutenses 8, Crosta 9, et Urraburul0/ 1 
qui putant scientiam subaltematam non habere nisi demonstrationem 
quia. Quomodo autem distinguantur demonstrationes propter quid et 
quia a demonstrationibus a priori et a posteriori, vide apud eosdem 
Dominic, a SSma. Trinit. et Urraburu 12. 


Cfr. Petavius, Praleg., c. 8. 

Bibi, theol., lib. 2, sect. 1, c. 2. 

Log., disp. 19, Q- 3 ad 1. 

Praenotiones, n. IV. 

ll] Logica Maj., lib. 2, disp. 4, c. 3, a. 4, n. 298. 

ll Bibi, theol., lib. 2, sect. 1, c. 2. 

1| Logica Maj., lib. 2, disp. 3, c. 2, a. 3, n. 240 sqq. 


|] Jer., 3, 15- 

2 Sap. 10, io. 

3 IT Petr., i, 5. 

l1 IT Petr., i, 2. 

6 Strom., lib. 2, c. 2; MG 8, 940. 

3) Postulat evidentiam, cum ex sua natura petit conjungi scientiae 
Dei et beatorum, in illamque resolvi. Procedit enim theologia ex prin- 
cipiis in illa superiori scientia manifestatis, in quam tanquam in pro- 
priam perfectionem tendit, ut, si fieri possit, evidentiam actualem suo- 
rum principiorum et conclusionum acquirat. 

Totum hoc argumentum apposite exponit S. Thomas dicens: «Scien- 
dum est, quod duplex est scientiarum genus. Quaedam enim sunt, quae 
procedunt ex principiis notis lumine naturali intellectus, sicut arithme- 
tica, geometria et hujusmodi. Quaedam vero sunt, quae procedunt ex 
principiis notis lumine superioris scientiae, sicut perspectiva procedit 
ex principiis notificatis per geometriam, et musica ex principiis per 
arithmeticam notis. Et hoc modo sacra doctrina est scientia, quia procedit 
ex principiis notis lumine superioris scientiae, quae scilicet est scientia 
Dei et beatorum. Unde sicut musicus credit principia tradita sibi ab 
arithmetico, ita doctrina sacra credit principia revelata sibi a Deo» N 
Et alibi ait: «Et sic fidelis potest dici habere scientiam de his, quae 
concluduntur ex articulis fidei» -, 

Addi potest theologiam viatorum esse necessario unam ex quinque 
virtutibus intellectualibus. Nullam autem esse nisi scientiam facile pro- 
batur, discurrendo per singula. 


Prob. 2.a pars. 


Arg. Scientia habetur in statu perfecto, quando fuerit omnibus nu- 
meris absoluta, et requisitis tum substantialibus tum accidentalibus 
praedita. Unum autem ex requisitis, quae ad sui perfectionem acciden- 
talem postulat, est evidentia actualis principiorum et conclusionum et 
clara manifestatio connexionis eorum inter se. Porro theologia nostra, 
dum per fidem ambulamus, deficit ab evidentia actuali suorum princi- 
piorum et conclusionum. Est igitur in statu imperfecto. Unde S. Thomas 
diserte ait: «Omnis scientia in visione rei praesentis perficitur» 8. 


Difficultatibus satisfit. 


24. Obj. 1.° Principia cujuslibet scientiae debent esse per se nota. 
Sed in hac vita theologiae principia, cum sint articuli fidei, non sunt per 
se nota. Ergo theologia non est scientia. 

Resp. Hanc difficultatem esse a S. Thoma praeoccupatam his verbis: 
«dicendum, quod principia cujuslibet scientiae, vel sunt nota per se, vel 
reducuntur ad notitiam superioris scientiae, et talia sunt principia sacrae 
doctrinae» 4. 

Obj. 2.^ De ratione scientiae est, quod sit omnino certa. Atqui certi- 
tudo omnimoda veritatis concipi non potest sine ejus intrinseca et actuali 
evidentia. Ergo sine evidentia actuali non concipitur scientia. Porro theo- 
logia nostra, prout in via habetur, caret evidentia actuali. Ergo non est 
scientia. 

Respondet P. Buonpensière certitudinem naturalem haberi non posse sine 
intrinseca evidentia veritatis, quia «causatur in nostro intellectu ab intrin- 


| 7 p., q. i, a 2. 

2 De veritate, q. 14, a. 9 ad 3. 
3 De veritate, q. 14, a. 9. 

4 Lp, q. i, a. 2adl. 

seca visione veritatis», bene tamen certitudinem supernaturalcm, quae «cau- 
satur a Spiritu Sancto movente animum ad voluntarie adsentiendum dog- 
mati revelato» r. 


Sed Complutenses 1 utramque verius putant haberi posse sine actuali 
principiorum evidentia, dummodo haec credantur absque ulla haesitatione 
per quamdam quasi evidentiam eorum in attestante, sicut credimus Romam 
aut Indiam exsistere. Quo pacto musicus sine evidentia actuali principiorum 
acquirit certitudinem suae scientiae, sicut et fidelis certitudinem theologiae. 
Cum quibus 


Resp.—Neg. Min. Hoc totum apposite illustrat Angelicus Doctor di- 
cens: «Adsentit intellectus alicui dupliciter. Uno modo, quia ad hoc move- 
tur ab ipso objecto, quod est vel per se ipsum cognitum, sicut patet in prin- 
cipiis primis, quorum est intellectus, vel per aliud cognitum, sicut patet de 
conclusionibus, quarum est scientia. Alio modo intellectus adsentit alicui, 
non quia sufficienter moveatur ab objecto proprio, sed per quamdam electio- 
nem voluntarie declinans in unam partem magis quam in aliam. Et, si qui- 
dem hoc sit cum dubitatione et formidine alterius partis, erit opinio, si 
autem sit cum certitudine absque tali formidine, erit fides» 35Ergo fides ha- 
betur de principiis cum certitudine scientiae. Unde ibidem addit Angelicus: 
«actus iste, qui est credere, habet firmam adhaesionem ad unam partem, 
in quo convenit credens cum sciente et intelligente, et tamen ejus cognitio 
non est perfecta per manifestam visionem, in quo convenit cum dubitante, 
suspicante et opinante» *. Et tandem concludit dicens: «Ex his autem prin- 
cipiis (fidei) ita probatur aliquid apud fideles, sicut etiam ex principiis 
naturaliter notis probatur aliquid apud omnes. Unde etiam theologia scien- 
tia est» 67 


Obj. 3.? S. Thomas haec habet: «Quaecumquc autem sciuntur, cogno- 
scuntur, proprie accepta scientia, per resolutionem in prima principia, quae 
per se praesto sunt intellectui, et sic omnis scientia in visione rei praesentis 
perficitur» e. Theologia autem non procedit per resolutionem ad prima 
principia. Ergo theologia non est scientia. 


Resp. S. Thomas in loco citato agit de scientiis in statu perfecto, non 
ile scientiis in absentia subalternantium, quae statum perfectum attingere 
non valent, quousque conjungantur cum superiori scientia. 


Obj. 4. Item Angelicus Doctor expresse docet nostram theologiam 
non convenire univoce cum aliis scientiis. «Si autem esset, inquit, aliqua 
scientia, quae non posset reduci ad principia naturaliter cognita, non esset 
ejusdem speciei cum aliis scientiis, neque univoce scientia diceretur» °. Ergo. 


Resp. S. Thomas ibi rationem distinctionis virtutum infusarum ab ac- 
quisitis statuit, et exemplo illustrat scientiarum, quarum si una non redu- 
catur ad principia naturaliter cognita, non erit ejusdem speciei nec ejusdem 
generis infimi aut subalterni cum aliis scientiis naturalibus. Et hac ratione 
verum est theologiam specie et genere subalterno differre ab aliis scientiis. 
‘'onvenit tamen cum illis in genere supremo, quod sufficit ad univocationem 
scientiarum; et ideo non tantum analogice, verum etiam univoce dicitur 
scientia. Et cum S. Doctor dicit, «neque univoce scientia diceretur», loquitur 
de univocatione secundum rationem, ut ita dicamus, specificam aut generis 
subalterni, non secundum rationem genericam. 


l| In l p. q. i, a. 2, n. 52. 

2 Log., disp. 19, q. 3. 

3 III-II, q. i, a. 4. 

| I-I, q.2,a. 1. 

5 11-II, q. l,a. 5 ad 2. 

° De veritate, q. 14, a. 9. 

7 HI Sent., dist. 33, q. 1, a. 2, quaestiunc. 4, sol. 4. 

ARTICULUS V 


UTRUM THEOLOGIA VIATORUM SIT PROPRIE SUBALTERN'ATA SCIENTIAE 
DEI ET BEATORUM 


25. Subaltematio scientiarum est dependentia unius ab alia quoad 
manifestationem veritatis seu conclusionum. Tripliciter autem potest 
juxta Doctores una scientia sub altera contineri, ab eaque dependere. 

1.? Ratione finis, in quantum finis unius scientiae continetur sub 
fine alterius et ad illum ordinatur; ut ars militaris ordinatur ad artem 
politicam. 

2.? Ratione objecti, quando objectum unius continetur sub objecto 
alterius. Et hoc dupliciter contingit: 1) Essentialiter, id est, quando ob- 
jectum inferioris scientiae addit differentiam essentialem objecto supe- 
rioris, iliique, ut pars toto, subordinatur. Sic cosmologia physicae, vel 
juxta modernos metaphysicae, subordinatur. 2) Accidentaliter, quando 
scilicet utrique est idem objectum, sed scientia inferior addit objecto 
superioris differentiam accidentalem, quae sit ut forma addita materiae. 
Haec differentia debet esse talis conditionis, ut objectum superioris 
scientiae, quod afficit, contrahat, et extrahat quodammodo a proprio 
scibili, tribuens ipsi speciales passiones, et constituens cum eo novum 
quoddam scibile. Sicut objecto arithmeticae, quod est numerus, additur 
differentia accidentalis, nempe sonus, in musica, et constituitur hujus 
objectum noviter scibile, quod est numerus sonorus. 

3.° Ratione -principiorum, quatenus principia inferioris scientiae, 
scilicet subaltematae, non sunt in ea nota, sed manifestantur in supe- 
riori, quae subaltemans dicitur; vel, si mavis, quatenus principia omnia 
vel ferme omnia scientiae subaltematae mutuantur a subalternante, 
juxta illud: principia subaltematae sunt conclusiones subalternantis. 

Non convenit inter auctores quae ex his subalternationibus seu 
dependentiis requiratur, ut scientiae proprie et essentialiter dicantur 
subordinari. a) Communiter tenetur i."" dependentiam quae habetur 
ratione finis non sufficere nec essentialiter requiri, b) De 2.a et 3.a dis- 
putatur an et quomodo requirantur, ut mox videbitur. 

Hinc in genere quaeritur: 1) quae conditiones requirantur ad subor- 
dinationem scientiarum; 2) an aliqua exceptio locum habeat in nostra 
theologia. 


26. Placita theologorum, a) Prima sententia tenet tres omnino con- 
ditiones requiri ad veram subaltemationem scientiarum. l.a Ut utraque 
scientia habeat idem objectum essentiale, seu, quod idem est, ut objectum 
inferioris scientiae contineatur essentialiter sub objecto superioris. 2.a Ut 
omnia vel saltem pleraque principia subaltematae mutuentur a subalter- 
nante, cujus sunt conclusiones. 3.“ Ut objectum inferioris scientiae differen- 
tiam addat accidentalem objecto materiali subalternantis, qua fiat noviter 
cognoscibile. Ita Valentia *, Urraburu 1, et alii. Hi praeterea negant secun- 


l In Ip. q. i, p. 3, $2. 
2 Log. Maj., n. 295 sqq. 


ART. V. UTRUM THEOLOGIA SIT SCIENTIA SUBALTERNATA 37 


dani et tertiam conditionem salvari in nostra theologia, et idcirco theolo- 
giam viatorum esse subalternatam scientiae Dei et beatorum. 

b) Suarez reponit in sola objectorum identitate essentiali, «adjuncta 
aliqua differentia accidentali, quae in esse entis sit per accidens, in esse 
autem scibilis sit aliquo modo per se et constituat speciale objectum sci- 
bile» 1; alii apud Urraburu 1 in sola principiorum dependentia; et alii in 
iitraque simul, scientiarum subalternationem reponere non dubitarunt, quin 
tamen necesse fuerit differentiam accidentalem addi objecto superioris 
scientiae. Hi generatim theologiam nostram scientiae Dei et beatorum sub- 
alternari dixerunt. 

c) Tertia opinio communior, etiam inter thomistas, docet ad subalter- 
nationem scientiae naturalis omnes tres conditiones simul requiri; at excipi 
nostram theologiam, quae, ut sit vere subalternata scientiae Dei et beato- 
rum, non indiget tertia conditione; quia, cum ejus objectum sit infinitum et 
illimitatum, plures habet sub se modos scibilitatis, quin opus sit contrahi 
per differentiam accidentalem. Sic S. Thomas 34 Cajetamis ', Banez 5, Do- 
minicus a SSma. Trinitate ", Philippus a SSma. Trinitate ' et alii. Cacterum 
animadvertendum putant patroni hujus sententiae nec tertiam conditionem 
omnino desiderari in nostra theologia, dum ejus objectum modificatur per 
revelationem Dei, et constituitur novum quoddam scibile. 

Denique, ut perfectius intelligatur sensus tituli, recolendum est quod 
superius diximus, nempe triplicem esse in beatis scientiam de Deo; unam 
matutinam, qua beati Deum intuitive vident, et in Verbo contemplantur 
omnia mysteria; alteram vespertinam, qua beati res vident extra Verbum 
per species a Deo infusas; tertiam, quam proprio labore comparaverunt in 
via et retinent in patria. Impraesentiarum quaeritur, an theologia subordi- 
netur scientiae Dei et beatorum, quae appellatur matutina. 


27. Thesis. "Theologia viatorum est vere ac proprie subalternata 
scientiae Dei et beatorum, quae dicitur «matutina». 


Arg. I. Theologia viatorum idem habet objectum ac scientia Dei 
et beatorum, ab eaque principia omnia vel saltem pleraque mutuat. 
Nulla autem alia conditione indiget, ut vere sit subalternata scientiae 
Dei et beatorum. Ergo. Major constat, tum quoad objectum, quia Deus 
et ea, quae ad eum referuntur, sunt objectum theologiae beatorum et 
viatorum, tum quoad principia, quia conclusiones scientiae Dei et bea- 
torum, quae sunt articuli fidei, adsumuntur ut principia nostrae theo- 
logiae. Minor vero probatur, quia objectum princeps theologiae est Deus, 
qui sub se habet omnes scibilitatis modos, et non indiget per aliquam 
differentiam accidentalem contrahi, ut theologia eum consideret ac 
contempletur modo scientifico sibi proprio. Objectum enim infinitum 
et illimitatum, ut est Deus, potest absque ulla additione differentiae 
accidentalis diversas scientias terminare. 


Arg. Il. Dato quod tres simul conditiones ad scientiarum subordi- 
nationem requirantur, tenendum est eas in nostra theologia adamussim 
salvari. Objecti quidem et principiorum subordinatio ac dependentia 


Metaphys., disp, i, sect. 5, n. 49. 
Log. Maj., 295, «Non desunt». 

I p., q. i, a. 2. 

In I p., q. i, a. 2. 

In I p., q. i, a. 2. 

Bibl. theol., lib. 1, sect. 2, c. 2. 
Disputat, prooem., dub. 4. 

salvatur ratione modo allata, et differentia accidentalis objecti additur, 
quatenus hoc revelatione Dei modificatur, et constituitur in ratione 
cujusdam novi scibilis. 


Difficultatibus satisfit. 


28. Obj. L? Principia scientiae subalternatae sunt conclusiones per 
demonstrationem acquisitae in subalternante. Sed praemissae seu principia 
nostrae theologiae non demonstrantur in scientia Dei et beatorum. Ergo 
theologia nostra non subalternatur scientiae Dei et beatorum. 

Resp.—Dist. Maj. Quando scientia superior est discursiva pure natu- 
ralis, conc.; secus, neg. Per accidens enim se habet, quod principia subal- 
ternatae cognoscantur in subalternante per viam demonstrationis vel aliter, 
dummodo evidenter et absque ulla haesitatione cognoscantur 1. 

Obj. 2: Alias objectiones congerit Valentia 1, cui subscribit Urraburu 3 
dicens theologiam nostram minime subalteroari scientiae Dei et beatorum, 
quia 1) ejus conclusiones, utpote derivatae a principiis obscuris, quae sunt 
articuli fidei, nullam habent evidentiam, nec proinde dependentiam quoad 
sui manifestationem a scientia Dei et beatorum; 2) nec habiturae sunt hanc 
evidentiam in patria, ubi theologia nostra non est permansura, sed suffi- 
cietur altero habitu theologico evidenti et claro; et 3) scientia Dei et bea- 
torum, qua res videntur immediate in Verbo, se habet instar habitus pri- 
morum principiorum. Habitus autem primorum principiorum nequit dici 
subaltemans respectu scientiae subalternatae. Ergo. 

Resp. ad l.u ad rationem scientiae proprie dictae in statu imperfecto 
non requiri, juxta superius dicta, evidentiam actualem et formalem conclu- 
sionum, sed sufficere radicalem 4* 

Ad 2."» negandum est prorsus theologiam viatorum in altera vita de- 
structum iri, sed suae scientiae subalternanti conjunctam in statu perfectiori 
permansuram esse inferius ostendetur. 

Ad 3."" autem dicendum est scientiam Dei et beatorum habere ratio- 
nem tum habitus primorum principiorum, tum scientiae proprie dictae sub 
diverso adspectu. Prout refertur ad divinam essentiam intuitive contem- 
plandam, habet rationem habitus primorum principiorum 6, prout vero es- 
sentiam divinam intuetur ut causam virtualem attributarum, etc., est per- 
fecta scientia. 


ARTICULUS VI 
UTRUM THEOLOGIA VIATORUM SIT SAPIENTIA 


29. Status quaestionis. Quid sit sapientia. Missis impraesentiarum 
diversis sapientiae acceptionibus, ejus propriam significationem et no- 
tionem tradere maximi crediderim momenti. Verissime igitur philoso- 
phi sapientiam definivere: Cognitio certa et evidens rerum per altissimas 
earum causas. 

Omnis quidem scientia est cognitio rerum per causas, in quantum 
per rationem investigantur quorumlibet causae, et in ordine ad eas 
judicia resolvuntur. In causis autem, sicut et in aliis rebus, attenditur 
quidam ordo, ita ut aliae sint proximiores, aliae remotiores seu subal- 


Cfr. Valentia, In I p., q. I, p. 3, $ 2. 

In Ip., q. i, p. 3, $ 2. 

Log. Maj., lib. 2, disp. 4, c. 3, a. 4, $2, n 290. 
Cfr. art. praeced. 

Cfr. KleutRon. Dr ipso Deo, q. 2, a. t. 

ternae, et aliae remotissimae seu allissimae, quae habent rationem ul- 
timi. Cognitio, quae habetur per causas inferiores, sive proximas sive 
subalternas, vocatur proprie scientia; quae vero per altissimas seu ul- 
timas causas comparatur, appellatur sapientia l. Ad rem S. Thomas: 
«Quod est ultimum respectu totius cognitionis humanae, est id, quod 
est primum et maxime cognoscibile secundum naturam. Et circa hujus- 
modi est sapientia, quae considerat altissimas causas, ut dicitur I Meta- 
physicor., c. 1 et 2. Unde convenienter judicat et ordinat de omnibus, 
quia judicium perfectum et universale haberi non potest nisi per reso- 
lutionem ad primas causas. Ad id vero, quod est ultimum in hoc vel 
illo genere cognoscibilium, perficit intellectum scientia; et ideo secun- 
dum diversa genera scibilium sunt diversi habitus scientiarum, cum 
tamen sapientia non sit nisi una» 1. 

Causae tamen possunt appellari ultimae dupliciter: 1) In uno ge- 
nere; 2) Respectu totius universi. Cognitio, quae habetur per causas ul- 
timas in uno genere, vocatur sapientia particularis; quae vero per causas 
ultimas simpliciter, dicitur sapientia universalis 3. 

Notatum hic velim, quod de scientia dictum est superius, eviden- 
tiam scilicet formalem et actualem non esse de natura sapientiae, sed 
sufficere radicalem. 

His praelibatis, investigandum est, an theologia viatorum sit ita 
cognitio certa per altissimas causas, ut rationem habeat sapientiae. 


30. Placita theologorum, a) Doctores nonnulli opinantur theologiam 
viatorum non esse proprie sapientiam, quia caret evidentia actuali 4. b) Alii 
tamen communiter affirmant cum 5. Thoma 5. 


31. Thesis. Theologia viatorum recte appellatur et est vera sa- 
pientia. 


Arg. I. Cognitio seu notitia, quam de Deo acquirimus in via, 
sapientia appellatur frequenter in sacris litteris. lta Deuteronomii 
dicitur: Haec est enim vestra sapientia et intellectus coram populis 6. 
Et Apostolus ajebat: Sapientiam autem loquimur inter perfectos. Sa- 
pientiam vero non hujus saeculi, neque principum hujus saeculi, qui 
destruuntur, sed loquimur Dei sapientiam in mysterio, quae abscondita 
est 1. Et Christus Dominus: Dabo vobis, inquit, os et sapientiam, cui 
non poterunt resistere et contradicere omnes adversarii vestri&. Porro 
nullatenus est dubitandum, quin ii de theologia viatorum loquuti 
fuerint. Ergo. 

Arg. II. Ratione S. Thomae. Angelicus Doctor haec habet: «Re- 
spondeo dicendum, quod haec doctrina (theologia) maxime sapientia est 


| Hinc sapientia non distinguitur specie a scientia, sed ipsa scientia, quae 

habetur per altissimas rerum causas, nuncupatur sapientia. 
I-II, q. 57, a. 2. 

3 Cfr. Buonpensiere, q. i, a. 6, n. 88. 

| Cfr. Philippus a SS. Trinitate, disp, i, prooem., dub. 7. 

^ / p. q. i. a. 6. Cfr Petavius, Prolegom., c. 8, n. 8. 

n Dent., 4. 6. 

' t Cor. 2, 6. 

" [l« , 2t, 15. Hac sapientia refertus loquebatur Stephanus, Act. 6, 10. 

inter omnes sapientias humanas, non quidem in aliquo genere tantum 
(sapientia particularis), sed simpliciter (sapientia universalis). Cum enim 
sapientis sit ordinare et judicare, judicium autem per altiorem causam 
de inferioribus habeatur, ille sapiens dicitur in unoquoque genere, qui 
considerat causam altissimam illius generis; ut in genere aedificii arti- 
fex, qui disponit formam domus, dicitur sapiens, et architectus respectu 
inferiorum artificum, qui dolant ligna vel parant lapides. Unde dici- 
tur Z Cor. III, 10: Ut sapiens architectus fundamentum posui. Et rursus 
in genere totius vitae humanae prudens sapiens dicitur, in quantum 
ordinat humanos actus ad debitum finem; unde dicitur Prov. X, 23: 
Sapientia est viro prudentia. Ille igitur qui considerat simpliciter altissi- 
mam causam totius universi, quae Deus est, maxime sapiens dicitur. 
Unde et sapientia dicitur esse divinorum cognitio, ut patet per Augusti- 
num, De Trinit., lib. XII, c. 14» V 

Altissima causa, per quam habetur cognitio theologica, est ipse Deus, 
manifestatus in articulis fidei, ex quibus theologus deducit conclusiones. 

Sapientia quandoque dicitur et est donum Spiritus Sancti, quae 
in eo distinguitur a Sapientia, virtute intellectuali, quod prima judicat 
per modum inclinationis «de his, quae sunt secundum virtutem agenda, 
in quantum ad illa inclinatur» 1 secunda vero «per modum cognitionis, 
sicut aliquis instructus in scientia morali posset judicare de actibus 
virtutis, etiamsi virtutem non haberet» 3* 


ARTICULUS VII 
UTRUM THEOLOGIA NOSTRA SIT HABITUS SUPERNATURALIS 


32. 1) Vox supernaturale varie usurpatur a theologis, sed missis 
nunc diversis ejus acceptionibus, quae apud Ripalda i et Zigliara 5 vi- 
deri possunt, id impraesentiarum significat, quod universam naturam 
creatam ita perfectione excedit, ut nequeat ejus viribus produci. Cau- 
sam igitur, eamque proximam, supematuralem requirit, quia effectus 
semper a causa, non remota sed proxima, qualificatur; ita actus fidei 
et caritatis sunt supernaturales, quia eorum causae proximae, fides et 
caritas, sunt supernaturales. 

Quod tamen ut melius intelligatur. minime praetereundum est 
dupliciter aliquid dici supernaturale, ut expresse innuunt SS. Patres: 
1) Quoad substantiam, 2) Quoad modum. Primum est, quod suapte natu- 
ra superat omnes perfectiones et vires rerum naturalium, ac proinde 
transcendit universam naturam creatam ac creabilem ejusque causali- 
tatem; ut gratia sanctificans, caritas, etc. Alterum vero est, cujus entitas 
seu substantia continetur quidem sub perfectionibus et viribus naturae, 
sed modus, quo producitur, excedit vires agentium naturalium; ut subi- 


l Ip,q.ia.6 

2 Zp. q.i, a. 6 ad 3. 

3 S. Thom., I p., q. i, a. 6 ad 3. 

tanea curatio graviter aegrotantis. Sermo est in praesenti de superna- 
turali quoad substantiam. 


2) Notandum est secundo principia theologiae, sicut et praemissas 
cujuslibet scientiae, dupliciter posse considerari, entitative seu objective 
et jormaliter. Principia theologiae entitative considerata sunt propositio- 
nes quaedam, in quantum veritatem aliquam a Deo revelatam conti- 
nent, et articuli fidei dicuntur, et in se absolute vel in ordine ad Deum 
revelantem considerantur. Formaliter spectata sunt praemissae argu- 
menti demonstrativi, prout dicunt ordinem ad conclusiones quodam- 
modo in ipsis contentas, et influunt in eas modo statim explicando. 
Priori modo sumpta, utpote a Deo immediate revelata, dicuntur quidem 
supernaturalia; sed hoc sensu non sunt proprie principia theologiae nec 
causant conclusiones seu habitum theologicum, nisi ad summum mate- 
rialiter. Altero modo sunt vere principia theologiae; sed sic, quatenus 
simul cum intellectu influunt in conclusiones, non dicuntur supernatu- 
ralia nec revelata, nisi virtualiter 1. 


3) Praemissae, si entitative seu objective spectentur, sunt quodam- 
modo causa materialis conclusionis; tum quia materiam illi praebent, 
tum quia terminos conclusionis prius separarim in se continent 1. Imo 
juxta plures Doctores praemissae objective sumptae sunt causa formalis 
extrinseca conclusionis, quia sunt ratio formalis sub qua et specifica- 
tiva adsensus illius. Hoc tamen sensu non est nostrum agere de influen- 
tia praemissarum in conclusionem. 


4) Ulterius praemissae, si jormaliter spectentur, concurrunt in ge- 
nere causae efficientis ad productionem adsensus conclusionis, ut satis 
communiter tenent Doctores, praesertim thomistae. Quod dupliciter 
solet intelligi. Primo, in quantum «verbum mentis, seu species expres- 
sa, quae est in adsensu praemissarum, immediate per se ipsam simul 
cum intellectu producit adsensum conclusionis, eo modo, quo Cajeta- 
nus, l p., q. 80, a. 2, et plures alii thomistae satis probabiliter defen- 
dunt actum intellectus efficienter concurrere ad actum voluntatis» 3. Se- 
cundo, quatenus «per adsensum praemissarum producitur in intellectu 
quaedam species intelligibilis, quae simul cum ipso producat adsen- 
sum conclusionis, et ratione cujus talis actio tribuatur ipsi adsensui 
praemissarum, ad eum modum, quo solet explicari efficientia sensatio- 
nis exterioris respectu interiorum, in quantum species expressa visionis, 
v. g., producit quamdam impressam in sensu communi, qua mediante 
ipse elicit suam sensationem» 4. 

Quidquid sit de hoc dicendi modo, id negari non posse putamus, 
nempe adsensum praemissarum efficienter concurrere ad productio- 
nem adsensus conclusionis. Unde principia theologiae, articuli fidei cum 
sint, videbuntur cuipiam conclusionem supernaturalem producere, nam 


| Cfr. Gonet, disp. prooem., a. 6, et Billuart, disp. prooem., a. 6. 

2 Cfr. Aristoteles, Naturalis auscultationis (Physicorum), lib. 2, c. 3: et S. Tho- 
mas, in II Physicorum, lect. 5. 

3  Complutenses, Logica, disp. 17, q. 3, 11. 34. 

4 Complutenses, 1. c. Cfr. Dominicus a SSma. Trinitate, lib. I, sect. 4, c. 3, 
et Urraburu, Logica Maj., lib. 2, disp. 3, c. i, a. 2. 

actus, qui connaturaliter sequitur ex causis supernaturalibus, ipse quo- 
que supernaturalis sit oportet. 

5) At prae oculis habendum est, quod jam praenotatum reliquimus, 
scilicet principia theologiae influere efficienter in conclusionem et ha- 
bitum theologicum, quatenus formaliter considerantur, id est, in quan- 
tum per intellectum ipsis adsentitur et mediantibus speciebus naturali- 
bus et dispositione syllogistica, ipsaque potentia naturali, ordinantur 
in conclusionem. Hoc pacto, principia illa sunt mere naturalia. Unde 
adsensus fidei praesuppositive se habet ad actum conclusionis naturalis, 
et nihil obstat, quominus actus quidam naturalis elici non possit, nisi 
praesupposito actu supernaturali. 

6) Notandum denique est posse theologiam aliquo sensu vocari su- 
pernaturalem, objective scilicet et radicaliter, quatenus ejus objectum 
materiale et principia, materialiter sumpta, sunt supernaturalia. Sed 
hic agitur, non de elementis materialibus theologiae, sed de ipso habitu 
theologico, quatenus est scientia; et quaeritur, utrum sit entitative et 
intrinsece supernaturalis. 


33. Theologorum placita, a) Prima sententia. Nonnulli theologi, prin- 
cipiis materialibus potius quam processui scientifico hujus disciplinae atten- 
dentes, dixerunt theologiam esse habitum entitative supematuralem. Ita 
Molina ', Contenson 1 et alii. 

b) Secunda sententia valde communis tenet habitum theologicum, qua 
talem, non esse intrinsece et entitative supematuralem. Ita fere communi- 
ter thomistae et extranei 34 

c) Tertia sententia, quae praecedentes in concordiam vocat, suppresso 
auctorum nomine refertur a Raphaéle a S. Joseph quam partim sequutus 
fuisse videtur Granados 6, juxta quam theologia dicenda est habitus super- 
naturalis «in quantum versatur c.rca veritates explicite revelatas, quatenus 
in fidem recidit, nititurque sola Dei revelantis auctoritate, ut motivo sui 
adsensus»; naturalis vero «quoad omnia alia quae inde deduci possunt per 
discursum, nitunturque rationis adsensu». 


34. Thesis. Theologia nostra est habitus quoad entitatem mere 
naturalis. 


Arg. l. Habitus, qui humanis actibus ac naturali hominis industria 
et studio comparatur, est mere naturalis. Sed theologia nostra humanis 
actibus et studio naturali comparatur. Ergo est naturalis. Major patet, 
quia actus naturales habitum supematuralem producere non valent. 
Minor etiam manifestatur experientia quotidiana, qua docemur ad theo- 
logiae acquisitionem tantummodo opus esse summo studio et labore una 
cum praeclaro ingenio. Hinc non. qui orationi et operibus, quantumvis 
piis, indulgent, sed, qui studio et lectioni assiduam dant operam, et 
enixe Doctorum evolvunt volumina, evadunt, ut plurimum, versati ac 
periti theologi. 


|. In Ip., q. i, a. 2, disp. 2. 

2 Theol. nient, et cord., lib. I, c. 2, spec. 3. 

3 Cfr Gonet, Disp. prooem., a. 6. Billuart, Disp. prooem., a. 6; Philippus a 
SSma. Trinitate, disp. I, dub. 9. Dominicus a SSma. Trinitate, lib. I, sect. 4, C. 3. 
Raphael a Sto. Joseph, Proleg., c. I, etc. 

4 Proleg., c. 1. 

“ Disp. 5. sect. 3. 

Dices lectionem et studium esse conditiones dumtaxat ac dispositiones 
requisitas ex parte subjecti, ut Deus habitum theologicum infundat, nulla- 
tenus vero concurrere ut causas ad ejus effectionem. 

Sed contra est. Cum enim dispositiones debeant esse ejusdem conditio- 
nis et ordinis cum forma, ad quam disponunt, lectio, studium et industria 
humana, quad sunt ordinis pure naturalis, nequeunt disponere subjectum ad 
habitum supematuralem. Praeterea, orationes, mortificationes et alia pie- 
tatis opera aptiora sunt, quam aridum studium, ad impetrandam habituum 
supernaturalium infusionem, et nihilominus non homines pii, ut dictum est, 
sed qui studiis vacant perfectiores sunt theologi. 


Arg. II. Ille habitus censetur penitus naturalis, cujus principia et 
objectum specificativum sunt naturalia. Sed principia, qua talia, theo- 
logiae nostrae ejusque objectum specificativum sunt omnino naturalia. 
Ergo theologia nostra est habitus entitative naturalis. Major constat, 
quia omnis disciplina qualificatur, ut notum est, a principiis et objecto 
specificativo. Minor etiam quoad z."" partem demonstrata est superius 
in secundo et tertio praenotatnine, ubi dictum est principia theologiae, 
quatenus influunt in conclusiones, ordinem naturalem non excedere. 
Minor quoad 2.am partem probatur. Objectum specificativum theolo- 
giae sicut et cujuslibet alius disciplinae, est ipsum objectum formale 
quod, quatenus substat objecto formali quo, seu rationi sub qua, et per 
ipsam modificatur. Ratio autem sub qua theologiae est revelatio modi- 
ficata per discursum, seu per eductionem conclusionum a veritatibus 
alias revelatis. Quae, naturalis cum sit, ita modificat objectum attribu- 
tionis theologiae, ut ipsum quoque naturale evadat. Est namque ipse 
Deus a veritatibus revelatis perorationem naturalem cognoscibilis. 


Quod si interdum theologiam Patres supematuralem appellent, hoc 
vocabulo utuntur, ut illam a theodicea, quae est pars philosophiae, ac- 
curate distinguant. 


Difficultatibus satisfit. 


35. Praecipua difficultas, qua patroni adversae sententiae muniuntur, 
praeoccupata est superius in secundo argumento, ubi dictum est tum princi- 
pia tum objectum specificativum theologiae esse naturalia. 


Obj. Theologia mystica, quae definitur: notitia supernaturalis Dei et di- 
vinorum, est supernaturalis. Quidni et alia erit supernaturalis? Non enim 
specie distinguuntur. 

Resp.— Dist. Maj. Theologia mystica utens seu elicitiva est supernatu- 
ralis, conc.; docens seu directiva, neg. Et ad minorem suppositam; theologia 
mystica docens seu directiva specie non distinguitur a theologia viatorum, 
conc.; theologia mystica utens seu elicitivanon distinguitur, etc., neg. Duplex 
namque est theologia mystica, una docens seu directiva et altera utens seu 
elicitiva. Prima est illa pars sacrae disciplinae, quae ex principiis fidei reve- 
latis conclusiones scientifice deducit, agendo de earum natura, proprietati- 
bus, causis, effectibus, etc., in ordine ad directionem actionum mysticarum, 
et phoenomenorum, quae experiuntur ab animabus spiritualibus, quae, Deo 
dante, divinorum sapidam notitiam adipiscuntur. Et haec est habitus mere 
naturalis, nec distinguitur specie, sed sicut pars a toto, a theologia viato- 
rum. Altera vero est habitus supernaturalis seu ipsum donum Spiritus San- 
cti, quo eliciuntur a nonnullis, in statu perfecto constitutis, operationes my- 
sticae et sapidae Dei cognitiones. Haec autem est omnino supernaturalis, et, 
qua talis, distinguitur specie a theologia viatorum, et sola humana industria 
acquiri non valet. 

ARTICULUS VIII 


DE CERTITUDINE THEOLOGIAE 


$1 


Virum theologia viatorum superet certitudine omnes scientias naturales. 


36. Status quaestionis. Certitudo in genere definitur a S. Thoma: 
firmitas seu determinatio intellectus ad aliquam veritatem 1, ita ut omne 
dubium omnemque formidinem de opposito excludat. 

Dividitur a philosophis in objectivam et subjectivam. 

a) Certitudo objectiva seu quoad se est ipsa rei veritas, quae firmum 
adsensum intellectus postulat, et excludit omne rationabile dubium et for- 
midinem erroris. Hanc certitudinem objectivam recte appellabis inva- 
riabilitatem et immutabilitatem ipsius objecti, in quantum per causas 
firmas et infallibiles suae entitatis determinatur ad unum, scilicet verum. 

b) Certitudo subjectiva, quae et formalis et quoad nos dicitur, est 
ipse actus seu firma adhaesio intellectus ad suum cognoscibile rationibus, 
quae firmum adsensum merentur, manifestatum absque ulla errandi for- 
midine. 

Hinc major vel minor certitudo objectiva attenditur penes majorem 
vel minorem infallibilitatem causarum; subjectiva vero penes firmiorem 
vel infirmiorem mentis adhaesionem ad objectum. Unde potest unum 
alio esse magis certum objective seu quoad se, et minus certum subjective 
seu quoad nos, et viceversa. 


37. Placita theologorum, a) Sunt nonnulli Doctores, praesertim ex 
philosophis, qui velint theologiam nostram nullatenus esse, sive quoad se 
sive quoad nos, quavis scientia naturali vel saltem habitu primorum princi- 
piorum certiorem, b) Communiorem tamen et tenendam sententiam sequenti 
thesi aperiemus. 


38. Thesis. Theologia nostra est «objective» seu «quoad se» certior 
quacumque scientia naturali vel etiam habitu primorum principiorum, 
non tamen «subjective» seu «quoad nos». 


Prob. l.a pars. 


Arg. I. Veritas hujus theseos certissime colligi videtur ex illo S. Pe- 
tri: Habemus firmiorem propheticum sermonem 2. Qui sermo nihil aliud 
est nisi nostra theologia. 

Arg. Il. Quod innititur primae veritati ac lumini divino, falli vel 
fallere nescio, certius est quoad se, quam id quod fundatur in lumine 
naturali. Sed theologia innititur primae veritati ac lumini divino, scili- 
cet Dei revelationi; scientiae vero naturales et habitus primorum prin- 


1 In HI Seni., «list. 23, q. 2, a. 2, quaest. 3, sol. 3. 
a IT Pelr., i, 19. 

cipiorum fundantur in veritate participata, lumine nempe naturali. 
Ergo theologia viatorum est omnibus scientiis et cognitionibus natura- 
libus certior quoad se. Hinc Christus Dominus ait: Caelum et terra tran- 
sibunt, verba autem mea non transibuntl. Et S. Augustinus «audivi, in- 
quit, sicut auditur in corde, et non erat prorsus, unde dubitarem; faci- 
liusque dubitarem vivere me, quam non esse veritatem»1. 

Arg. III. Adsensus principiorum theologiae, quae sunt articuli 
fidei, firmior ac certior est quolibet alio adsensu intellectuali. Ergo 
etiam conclusio theologica seu ipsamet theologia superat certitudine 
omnes alias scientias naturales. Antecedens constat, quia principiis theo- 
logiae adsentimur actu fidei divinae, qui certior, firmior et infallibilior 
est cunctis aliis cognitionibus naturalibus 3. Consequentia autem facile 
demonstratur, quia conclusiones, si legitime ex principiis eruantur, 
horum certitudinem ac firmitatem participant eaque fulciuntur. 


Prob. 2.a pars. 


Arg. Major vel minor certitudo subjectiva attenditur, ut dictum 
est, penes firmitatem adhaesionis ex parte operantis ad aliquod cogno- 
scibile. Haec autem firmitas eo major censetur esse ex parte operantis, 
quo plenius ac connaturalius intellectus consequitur objectum, in eoque 
magis quiescit ac satisfit. Sed intellectus noster scientias naturales ac 
praesertim habitum primorum principiorum plenius ac connaturalius 
quam scientiam theologicam adipiscitur in eisque magis ex parte sui 
firmatur, quiescit ac satisfit. Ergo. Ratio totius argumenti est, quia 
scientiae naturales procedunt semper per evidentiam, qua adsensum 
theologicum carere novimus ex superioribus. Unde theologia, ut adserit 
auctor operis ad Annibaldum, respectu nostri intellectus minus capta- 
bilis est 4. Et S. Paulus adsensum fidei, ex quo orditur theologicus 
discursus, captivare ait intellectum: 7n captivitatem redigentes omnem 
intellectum in obsequium Christi 56 


Difficultatibus satisfit. 


39. Obj. L? Theologia non semel arguit ex una praemissa de fide et 
altera naturali; ex. gr. Omnis homo est risibilis. Sed Christus est homo. Ergo 
Christus est risibilis. Conclusio hujus argumenti, licet theologica sit, non est 
tamen certior majori naturaliter certa, quia i) pejorem semper sequitur con- 
clusio partem, 2) qui negaret majorem syllogismi, negaret etiam conclusio- 
nem, et 3) praemissa naturalis est causa certitudinis conclusionis. Ergo theo- 
logia non semper superat certitudine scientias naturales. 

Resp.—Neg. Min. Ad hoc dicendum est certitudinem praemissae de fide 
per praemissam naturalem quasi conduci ad conclusionem eique communi- 
cari seu applicari. Ultima ergo resolutio conclusionis theologicae non fit in 
praemissam naturalem, sed, ea mediante, in praemissam de fide, a qua de- 


l Luc., 21, 33. 

2 De Confess., lib. 7, c. 10; ML 32, 742. 

3 Pius IX in Encyclica Qui pluribus, 9 Nov. 1846 dixit: «Nihil fide nostra 
certius, nihil securius, nihil sanctius exstare (evincimur), et quod firmioribus inni- 
tatur principiis». Denz-Bannw., 1638. 

* I ad Annibaldum, Prol., q. 2, a. 2. 

6 II Cor. 10, 5. 

pendet. Quae certitudo, licet naturalis sit formaliter, originative tamen su- 
pernaturalis appellari potest ratione suorum principiorum; atque idcirco 
superat omnem certitudinem scientiarum pure naturalium. 

Ad 1."" axioma, quod adducitur in contrarium, multipliciter respon- 
dent theologi, sed tres praecipue sunt expositiones probabiles. Nonnulli 
dicunt praefatum axioma intelligendum esse tantummodo de quantitate et 
qualitate praemissarum, ita ut ex praemissis, quarum una sit particularis aut 
negativa, nonnisi conclusio particularis aut negativa deduci possit. Putant- 
que illud axioma nullatenus referri ad firmitatem vel debilitatem adhaesio- 
nis. Alii vero de praemissa debiliori generaliter accipiunt, sed dicunt intel- 
ligendum esse de parte seu praemissa debiliori solitarie sumpta non de pro- 
positione naturali quae, cum subjicitur alteri de fide, elevatur ad majorem 
certitudinem. A/ii denique probabilius non sic explicandum putant axioma, 
ut omnis debilitas, quae sit in alterutra praemissarum, debeat necessario 
in conclusione reperiri; sed ita intelligunt, ut, si quid debile reperiatur in 
conclusione, debeat semper referri in illam praemissam, quae debilior sit. 
Hinc, licet impossibile sit conclusionem certiorem esse utraque simul prae- 
missa, quia totam certitudinem ab illis accipit, potest tamen esse certior 
altera praemissarum seorsim sumpta. Conferatur Dominicus a SSma. Tri- 
nitate 1. 

Ad 2.«ni verum quidem est ex negatione majoris propositi syllogismi 
necessario sequi negationem conclusionis, non quod adsensus majoris sit 
aeque certus ac adsensus consequentis, sed quia praemissa major est condi- 
tio sine qua non, ut consequens legitime deduci possit. 

Ad 3."" vero respondendum est praemissam naturalem in syllogismo 
theologico esse ad summum causam inadaequatam, non adaequatam, con- 
clusionis. Non autem opus est, ut firmitas conclusionis respondeat taxative 
certitudini praemissae naturalis, sed potest esse illa certior ac firmior, ut 
dictum est. 

Obj. 2.? multipliciter, i) Propositionum disjunctivarum est, non est, una 
est necessario vera, et altera necessario falsa. Quid his certius esse queat? 
2) Prima principia naturaliter, conclusiones vero theologicae libere, cogno- 
scuntur. Quod autem naturaliter cognoscitur certius est, quam quod libere. 
Ergo. 3) Cognitio primorum principiorum habetur absque discursu per intui- 
tionem, notitia vero conclusionis theologicae acquiritur ope ratiocinii. Cer- 
tiora autem sunt, quae per intuitionem videntur, quam quae per discursum 
comparantur. Ergo prima principia sunt theologia viatorum certiora. 

Resp. ad lum Propositiones disjunctivae sunt omnium pure naturalium 
certissimae, quia implicant contradictionis principium, ad quod omnia co- 
gnitionum naturalium fundamenta facile reducuntur; superantur tamen cer- 
titudine ab illis, quae fundantur in lumine divinae revelationis. 

Ad 2.-" neganda est consequentia. Nihil enim obstat, quominus intel- 
lectus noster firmius quandoque adhaereat his, quae libere cognoscuntur, 
quam his, quae impetu naturali apprehenduntur, praecipue si objecta sint 
diversi ordinis. 

Ad 3.". distinguenda est minor: 'certiora sunt, quae per intuitionem 
videntur, quam ea, quae discurrendo comparantur, si sint ejusdem ordinis, 
conc.; si ad diversum ordinem spectent, neg. Ita cognitio primorum princi- 
piorum, ex sola terminorum apprehensione habita, quia inferioris ordinis 
est, non attingit certitudinem cognitionis fidei. 


$2 
Utrum conclusiones theologicae sint de fide. 


40. Status quaestionis. 1) Hactenus egimus in paragrapho superiori 
de certitudine theologiae respectu ad alias scientias naturales et prima 


l1 Bibi, theol., lib. 2, sect. 2, c. 3. 


ART. VIII. DE CERTITUDINE THEOLOGIAE 47 


principia naturaliter nota, et diximus doctrinam sacram certitudine an- 
tecellere quemlibet habitum intellectualem pure naturalem. Sed in prae- 
benti determinandum est, quanta sit haec theologiae certitudo, an nempe 
‘ertitudinem fidei attingat. Quod ut clarius manifestetur, praenotanda 
sunt quaedam de more. 

2)O0bjectum fidei illud appellari consuevit, Quod Deus dixit, seu 
upernaturaliter et proprie revelavit, sive immediate sive mediate, sive 
/Xplicite sive implicite, quatenus scilicet vel in se revelatum est, vel 
saltem in revelatis virtualiter necessario continetur. 

3) Materia tamen, quae de fide dicitur, in quadruplici differentia 
nostrae considerationi objici solet. 1) Quatenus revera aliquid pro tota 
licclesia a Deo revelatum est, et continetur in deposito revelationis, 
sed nondum est ab Ecclesia fidelibus propositum ut fide credendum, 
v. g., dogma Immaculatae Conceptionis ante Ecclesiae definitionem. Hoc 
dicitur esse de fide divina quoad se et materialiter tantum. 2) Quatenus 
aliqua in verbo Dei scripto vel tradito continentur, et ab Ecclesia, sive so- 
lemni judicio sive ordinario et universali magisterio, tanquam divinitus 
revelata credenda proponuntur'l. Quae vere appellantur veritates de fide 
.atholica seu quoad nos et formaliter. Ita est veritas de immaculato con- 
ceptu beatae Mariae Virginis. 3) Deinde veniunt revelationes particula- 
res, quae, licet ad communem fidelium coetum citra Ecclesiae defini- 
tionem non pertineant, ab eo tamen, cui vel pro quo fiunt, fide divina 
aliquando credenda sunt juxta Franzelin 2 aliis contradicentibus, dum- 
modo «evidentia adsint motiva credibilitatis», et manifestentur in ordi- 
ne ad Deum primum creditum 3. 4) Sunt denique alia, quae non expli- 
ite nec implicite sed virtualiter revelata sunt, et tanquam proprietates 
inetaphysicae continentur in revelatis. 

Quando aliquid dicitur esse de fide, mos ita generaliter invaluit, ut 
communiter intelligatur de fide catholica. 

4]. Ex his facile comperies quid sit conclusio theologica. Est namque 
propositio virtualiter in praemissis revelata et ope rationis per legiti- 
mam consequentiam ex eis deducta. 

Cum conclusiones in praemissis sicut in causa necessaria continean- 
tur, et praemissae in scientia theologica sint articuli fidei, necesse est, 
ut conclusiones theologicae virtualiter contineantur et revelentur in 
praemissis de fide. 

Haec conclusionis theologicae continentia in praemissis de fide, est, 
sicut diximus, per modum proprietatis metaphysicae, non re sed ra- 
tione ratiocinata distinctae a veritate formaliter revelata. 

Conclusio theologica quandoque infertur ex duplici praemissa de 
lidc, non semel ex una de fide et altera naturaliter certa. Potissima certe 
‘imclusio theologica est illa quae infertur ex utraque de fide; sed, quae 
deducitur ex una de fide et altera naturali, est etiam vere theologica. 
Ad praesens quod attinet, parum refert, an deducatur ex duabus prae- 
missis revelatis, an de una praemissa revelata et altera naturali, quia 


* Concit. Vat., sess. 3, c. 3; Dnnz-Bannw., 1792. 
3 Dc traditione, th. 22, Corollarium. 
' Cfr. Dc fide, n. 385. 

cum conclusio theologica sit de proprietate metaphysica inclusa in prae- 
missa revelata, nunquam latius patens quam in suo principio, praemis- 
sa naturalis in argumento theologico semper se habet per modum ap- 
plicantis et explicantis veritatem revelatam alterius praemissae x. 

Hinc errare videntur, qui putant praemissam naturalem in argu- 
mento theologico complere veritatem praemissae revelatae, et ex ea 
parte, quam habet de proprio, influere in conclusionem. Si ita esset, 
conclusio non esset theologica, quia non deducta ex suis legitimis prin- 
cipiis, quae sunt articuli fidei 1. Non est hic verus conceptus demonstra- 
tionis et conclusionis theologicae, in qua oportet demonstrare proprie- 
tates metaphysicas et inclusivas objecti. Unde subjectum conclusionis 
oportet idem esse in una praemissarum, et praedicatum conclusionis 
pariter idem in altera praemissarum. 

Ultimo animadvertas velim conclusionem theologicam dupliciter 
posse considerari: a) formaliter et reduplicative ut deducta ex prae- 
missis, quatenus est fructus demonstrationis. Ratio enim naturalis lu- 
mine theologico illustrata demonstrare volens proprietatem aliquam in 
principiis immediate revelatis contentam, deducit ex eis conclusionem, 
quae exprimit illam proprietatem, b) Materialiter et specijicative, ut 
continet veritatem jam demonstratam circa proprietates in praemissis 
inclusas. 

Si conclusio non fuerit declarata de fide ab Ecclesia infallibili ma- 
gistra veritatis, solum admittit adsensum theologicum, quia est solum- 
modo fructus demonstrationis theologicae. Si ab Ecclesia declarata 
fuerit de fide, duplici lumine potest cognosci, lumine scilicet theologico 
tanquam fructus demonstrationis, et lumine fidei ut dogma catho- 
licum 3. 

His praenotatis, quaeritur, an conclusiones rigorose theologicae sint 
vel esse possint de fide. 


42. Placita theologorum, i) Satis communiter docent auctores con- 
clusiones theologicas formaliter qua tales, prout illatae sunt ex praemissis, 
non esse de fide, sed mereri tantummodo adsensum theologicum. 

2) Nonnulli contendunt conclusiones theologicas, quae continentur ut 
explicatae in una praemissa de fide et altera naturali esse de fide sine ulla 
distinctione. Ita Vega et Vazquez 4. 

3) Plures hodierni dicunt, et nos etiam diximus in prima editione: 

a) Conclusiones theologicas, quae considerantur ut explicatae in dua- 
bus praemissis formaliter revelatis, vel in una revelata et altera naturali per 
modum applicantis se habente, esse de fide; quia putant earum objectivam 
revelationem ad hoc sufficere. 

b) Conclusiones vero theologicas, quae considerantur ut explicatae in 
una praemissa de fide et altera naturali vere influente, non esse de fide; 


| «Dicendum, ait ad rem Gonet, quod sola praemissa de fide continet totam 
veritatem et certitudinem conclusionis, et quod altera lumine naturali nota adsu- 
mitur tantum per accidens et propter imperfectionem subjecti». Disp. prooem., a. 3, 
n. 39, Et Philippus a SS. Trinitate: «Praemissa cognita lumine naturali adsumitur 
ratione alterius, quae est de fide». Prooem., s. theol, disp. I, dub. 3. Cfr. Marin, 
La evolución homogénea del dogma catàlico, n. 246. 

2 Cfr. Garden, Le donné révélé et la théologie, p. 241 sqq. 

3 Cfr. Philippus a SS. Trinitate, Prooem., disp. 2, dub. ri. 

4 Vega, In Concil. Trid., lib. 9, c. 33; Vazquez, In I p., disp. 5, c. 3. 

quia censent eas accipere influxum praemissae naturalis. Ita Suarez, Lugo, 
Salmanticenses, Franzelin et alii 1. 

4) Aliqui addunt ipsas quoque conclusiones theologicas explicatas in 
una preamissa de fide et altera naturali simul influente, si accedat Eccle- 
siae definitio, esse de fide, vel quia a) veritas conclusionis per definitionem 
Ecclesiae constituitur sufficienter sub objecto formali fidei, ut vult Suarez 1; 
vel quia b) «ejus veritas sequitur ex assistentia Dei revelata» et infertur 
jam ex duabus praemissis revelatis, ut defendit Lugo 35 

Huic doctrinae Suarezii et Lugo contradicunt Molina, Salmanticenses, 
Wirceburgenses * et alii dicentes conclusionem theologicam virtualiter tan- 
tum revelatam nunquam posse ab Ecclesia definiri de fide. 

5) Alii dicunt conclusiones theologicas quae considerantur ut explica- 
tae sive in duplici praemissa de fide, sive in una de fide et altera naturali, 
non esse de fide ante definitionem Ecclesiae, bene vero post definitionem 
Ecclesiae. Ita Cano, Banez, Philippus a SS. Trinitate et novissime Marin s. 

Re melius perpensa, huic ultimae sententiae subscribendum esse du- 
ximus. 

Quare sit 


43. Thesis I. Nulla conclusio theologica qua talis, prout «educta 
est formaliter» ex praemissis, sive ambae sint revelatae, sive una reve- 
lata et altera naturalis, est de fide. 


Arg. Ratio fundamentalis hujus adsertionis est, quia fides semper 
innititur auctoritati Dei revelantis, seu, ut profunde ait Lugo e, fide 
soli Deo credimus, ita ut divina auctoritate moti, revelatis adsentiamus. 
At conclusio theologica, qua talis, prout educta est praecise ex praemis- 
sis et subest medio scientifico demonstrationis, non innititur soli aucto- 
ritati Dei revelantis, sed discursui potius naturali, nec ei adsentimur 
propter auctoritatem Dei, sed propter connexionem conclusionis cum 
praemissis. Ergo 7f1 


|! Suarez, De fide, disp. 3, sect, Il, n. 11; Lugo, De virtute fidei divinae, disp. 1, 
n. 270 sqq.; Salmanticenses, De fide, disp. I, n. 123 sqq.; Franzelin, De Deo tino, 
Proleg., III. 

2 De fide, disp. 3, see. 11, n. 11. 

3 De virtute fidei div., disp. 1, n. 275. 

| Molina, In I p., q. 1, a. 2, disp. 2; Salmanticenses, De fide, disp. I, n. 144; 
Wirceburgenses, De fide, n. 73. 

3 Cano, De locis theologicis, lib. 12, c. 5; Banez, In I p., q. 1, a. 2 ad 3; et 
a. 8; necnon in I-II, q. I, a. 7 et 10; Philippus a SS. Trinitate, Prooem., disp. I, 
dub. 11; Marin, La evolución homogénea del dogma católico, passim. 

Gravissimus Cano haec habet ad rem: «Fidei porro quaestio bifariam intelli- 
gitur. Una, quae immediate ad fidem attinet, ut vere attinent omnia, quae Deus 
Ecclesiae suae aut verbo edidit aut scripto. Altera, quae mediate fidei est, cujus- 
modi sunt omnes conclusiones, quas ordine disciplinae ex illis prioribus colligere et 
definire possumus. Quae, quoniam non in se ipsis, sed in aliis, tanquam principiis, 
revelatae a Deo sunt, mediate fidei dicuntur esse, et qui eas negat, is fidem negare 
hoc modo dicitur». De locis theol., lib. 12, c. 5. «In hac igitur». Conformiter ad hanc 
doctrinam explicanda esse puto verba ipsius Cano dicentis «non illud modo ad 
doctrinam catholicam pertinere, quod apostolis expresse revelatum est, verum hoc 
etiam quod ex altera propositione revelata et altera certa in lumine naturali, 
syllogismo collectioneque evidenti conficitur». De locis theol., lib. 6, c. ult. ad 10. 
«Sed et id postremo». 

l De viri, fidei div., disp. 1, n. 287. 

' Cfr. Salmanticenses, De fide, disp. X, nn. 127-128. 

44. "Thesis II. Nulla conclusio theologica specificative conside- 
rata, sive inferatur ex duplici praemissa formaliter revelata, sive ex 
una de fide et altera naturaliter certa, est de fide divina ante defini- 
tionem Ecclesiae. 


1) Conclusio theologica exprimit proprietatem quamdam conten- 
tam in principiis ac proinde veritatem virtualiter distinctam a verita- 
te principiorum. Si autem legitima ac scientifica deductio conclusionis 
ex principiis fidei esset sufficiens ad constituendum articulum fidei, jam 
superfluae essent auctoritas Ecclesiae et adsistentia Spiritus Sancti ipsi 
promissa ad declarandas veritates fidei. Unde Summi Pontifices et 
Patres conciliorum, licet qua theologi legitime deducant ex principiis 
fidei veritates definiendas, non propter hoc dicuntur infallibiles, sed 
quia peculiari adsistentia Spiritus Sancti praeservantur ab errore in de- 
finiendis rebus fidei. 

2) Conclusio theologica, quamvis virtualiter contineatur in princi- 
piis fidei et ex eis legitime deducatur, nihilominus immediate innititur 
discursui naturali. Quousque igitur discursus naturalis praeservetur ab 
errore per adsistentiam Spiritus Sancti, conclusio nequit expostulare 
adsensum fidei. 


45. "Thesis III. Quaelibet conclusio proprie theologica est ab 
Ecclesia definibilis tanquam dogma fidei, et ubi definitur, est de fide 
catholica. 


1) Conclusiones theologicae, cum contineant et exprimant pro- 
prietates metaphysicas et inclusivas veritatis formaliter a Deo revela- 
tae seu proprietates virtualiter revelatas, sunt pariter, non in se et 
immediate sed in alio et mediate, a Deo revelatae, et possunt dici ali- 
quid infallibiliter verum a Deo mediate dictum. Unde continent veri- 
tatem a Deo mediate revelatam, et quoad se sufficienter constituunt 
objectum materiale fidei divinae. Nihil autem obstat, quominus hujus- 
modi veritates, quae vere constituunt mediate verbum Dei, si infalli- 
biliter deducantur ex suis principiis, definiantur ab Ecclesia ut dogmata 
fidei. Ecclesia autem per adsistentiam Spiritus Sancti infallibiliter de- 
ducit eas ex suis principiis revelatis, ac proinde potest per eamdem 
adsistentiam Spiritus Sancti declarare eas in deposito revelationis con- 
tineri et fide divina credendas esse. 

2) Haec conclusio theologica, sive deducta fuerit ex duplici prae- 
missa revelata, sive ex una revelata et altera naturali, quousque ab 
Ecclesia definiatur de fide, uno tantum lumine est cognoscibilis, lumi- 
ne scilicet theologico, quod innititur discursui naturali rationis, et, ut 
expresse docet Gonet, sive consideretur secundum se sive ut illata, 
semper pertinet ad eumdem habitum, nempe scientiam. Unde solum 
meretur adsensum theologicum ob rationem formalem sub qua theo- 
logiae, non adsensum fidei ob defectum rationis formalis sub qua fidei. 

3) Ubi autem accedit definitio Ecclesiae, incipit nobis constare in- 
fallibiliter revelatio Dei, et conclusio theologica cognoscitur duplici 
medio, a) lumine scilicet theologico tanquam fructus demonstrationis, 
id est, per revelationem explicatam ratione naturali; et b) /umine fidei 

seu per revelationem explicatam ab Ecclesia. Hinc meretur duplicem 
adsensum, adsensum theologicum et adsensum fidei. 

4) Hanc thesim egregie confirmat Banez his verbis: «Ecclesia san- 
cta multoties definivit propositiones, tanquam de fide, quae expresse 
in sacris litteris non habebantur, sed communiter ab omnibus theologis 
et Doctoribus Ecclesiae affirmabantur constanter, et erant propositio- 
nes theologicae, ut fuit illud, quod Christus habet voluntatem humanam... 
et illud quod Spiritus Sanctus a Patre et Filio tanquam ab uno prin- 
cipio procedit... Ergo similiter possent modo definiri tanquam de fide 
veritates illae, in quibus tota theologorum schola concordat; ergo illis 
contradicere erroneum est: v. gr.: docent firmiter omnes theologi, quod 
Christus Dominus ab instanti suae incarnationis divinam viderit essen- 
tiam. Hoc in divinis litteris expresse non exstat, neque ab Ecclesia Dei 
definitum est tanquam de fide tenendum; sed theologi colligunt per 
bonam consequentiam ex aliis locis scripturae et fidei fundamentis, et 
ita communiter receptum est, ut illud absque erroris nota nemo possit 
negare, possetque ab Ecclesia definiri tanquam de fide»l. 

Plura novimus hoc pacto ab Ecclesia fuisse definita: 

a) In Concilio Nicaeno I (a. 325) definitum est Christum esse con- 
substantialem Patri 1, quia consubstantialitas est proprietas inclusa in 
praemissa de fide: Christus est Deus. 

b) In Concilio Ephesino (a. 431) definitum est beatam Virginem 
Mariam esse vere Deiparam 3, quia maternitas divina est proprietas 
inclusa in praemissis: Christus est Deus: et: Maria est mater Christi. 

c) In Concilio Cpolitano III (a. 680) definitum est Christum habere 
duas voluntates 4, quia fioc continetur in praemissis, in quibus dicitur 
Christum esse verum Deum et perfectum hominem. 

d) In Concilio Lugdunensi II (a. 1274) definitum est Spiritum San- 
ctum procedere a Patre et Filio tanquam ab uno principio 5, quia hoc 
infertur ex uno principio de fide: In divinis omnia sunt unum et idem, 
ubi non obviat relationis oppositio: et altera naturali: Pater et Filius in 
spirando non dicunt inter se oppositionem relativam. 


1 In lp., q. i, a. 8. Deinde prosequitur: «Divina revelatio immediate est 
principium formale fidei, mediate vero theologicae scientiae, ita fides ipsa imme- 
diate et per se solum inclinat ad articulos fidei et ea quae expresse revelata sunt; 
mediate vero et consequenter etiam versatur circa conclusiones, quae per eviden- 
tem consequentiam ex articulis fidei colliguntur. Unde necesse est, ut dissensus 
circa propositiones theologiae mediate et consequenter adversetur fidei... Quamob- 
rem Ecclesia tanquam infidelem damnat eum, qui hujusmodi propositiones theo- 
logicas inficiatur». In 1 p., q. 1, a. 8 circa finem. Et alibi: «Ab Ecclesia non est 
hactenus definitum, quod Christus sit risibilis. At vero, si ab Ecclesia definiretur 
risibilitatem pertinere ad perfectionem humanae naturae, quemadmodum defini- 
tum est Christum habere duplicem voluntatem, humanam et divinam, jam qui ne- 
xaret Christum esse risibilem esset haereticus... Conclusiones, quae ex principiis 
fidei vel ex uno principio fidei et altero naturaliter evidenti per bonam consequen- 
liam deducuntur, sunt propriae theologicae scientiae conclusiones. Et nihilominus 
dicuntur esse conclusiones de fide non immediate sed mediate». In I p., q. 1, a. 2, 
dub. i ad 3. 

2 Donz-Bannw., 54. 

3 Donz-Bannw., 113. 

4 Donz-Bannw., 291. 

Donz-Bannw., 460. 


f 

e) In Concilio Lateranensi V (a. 1513) definitum est omnem adser- 
tionem veritati illuminatae fidei contrariam esse omnino falsam 1, quia 
hoc educitur ex una praemissa de fide, quae affirmat Ecclesiae doctri- 
nam esse veram, et ex altera naturali, quae adserit verum non se op- 
ponere vero. 

f) In Concilio Tridentino (a. 1551) definitum est in sancto sacrificio 
missae panem et vinum converti in corpus et sanguinem Jesu Christi 13 
quia hoc infertur ex una praemissa revelata: Hoc est corpus meum: Hic 
est sanguis meus: et altera naturali, qua dicitur haec verba non posse 
verificari nisi fiat praefata conversio s. 


46. Thesis IV. Ecclesia, cum definit conclusiones theologicas esse 
fide divina credendas, non efficit novum dogma, nec accipit novam Dei 
revelationem, sed doctrinam mediate a Deo revelatam et in deposito 
revelationis contentam, quae, utpote in essentia veritatis revelatae in- 
clusa, erat per se nota quoad se, et mediata quoad nos, facit per defini- 
tionem, ut sit immediata et per se nota quoad nos. 


1) Certum est imprimis Ecclesiam non posse definire ut dogma fidei 
doctrinam a Deo non revelatam et in deposito fidei non contentam. 
«Non enim fides, de qua loquimur, adsentit alicui, nisi quia est a Deo 
revelatum» 4. 

2) Item theoria Suarezii, qua dicitur definitionem Ecclesiae sub 
adsistentia Spiritus Sancti aequivalere revelationi 5* caret fundamento, 
et rejicitur ab omnibus. 

3) Neque Lugo videtur rem satis explicuisse, cum dixit ex revela- 
tione infallibilitatis Ecclesiae et adsistentiae Spiritus Sancti confici duas 
propositiones revelatas, ex quibus inferatur conclusio theologica, et 
exinde, utpote educta ex duplici praemissa revelata, dicatur esse de 
fide e. 

4) Veram explicationem me proposuisse arbitror in thesi. Conclu- 
sio siquidem theologica, quae exprimit proprietatem praemissae reve- 
latae, utpote virtualiter revelata et inclusa in ratione veritatis formali- 
ter revelatae, continet veritatem infallibilem, et est per se nota quoad 
se. Unde ex se habet omnes conditiones, quae requiruntur, ut sit ob- 
jectum fidei divinae. Solummodo desideratur, ut sit per se nota quoad 
nos, id est, ut infallibili veritate nobis innotescat. Id autem facit Ec- 
clesia, cum declarat sub adsistentia Spiritus Sancti doctrinam conclu- 
sionis theologicae in veritate revelata tanquam proprietatem homoge- 
neam contineri, et fide catholica credendam esse. 

Per authenticam definitionem Ecclesiae ea, quae prius erant virtua- 
liter revelata et quoad se per se nota, fiunt, sine nova manifestatione 
ex parte objecti, per se nota quoad nos et immediate credenda 7. 


Denz-Bannw., 738. 

Denz-Bannw., 884. 

Cfr. Marin, La evolución homogénea del dogma calólico, n. 202 sqq. 
S. Thomae, 77-77, q. I,a. I 

Suarez, De fide, disp. 3, sect, il, n. II. 

Luro, De virtute fidei div., disp. 1, n. 275. 

71 Cfr. Marin, La évolution homogénea, n, 168. 

Utrum theologia viatorum sit dignior omnibus aliis 


scientiis naturalibus. 


47. Scientiarum naturalium aliae sunt speculativae, aliae vero pra- 
eficae, ut ex philosophia notum est; et ipsamet theologia dispescitur ex 
parte objecti in speculativam et practicam. Ideo, ut theologiae nobilitas 
manifestetur, oportet eam cum scientiis tum speculativis tum practicis 
comparari. 

Porro dignitas scientiarum speculativarum attenditur penes nobili- 
tatem objecti et certitudinem cognitionis. Unde, 1) qui theologiae spe- 
culativae dignitatem prae aliis scientiis speculativis celebrare voluerit, 
ostendere debet ejus materiam praestantiorem esse ac certitudine fir- 
miorem. 2) «Practicarum vero scientiarum illa dignior est, juxta S. Tho- 
mam, quae ad ulteriorem finem non ordinatur, sed ad ipsam aliae, vehit 
ad finem, referuntur, sicut civilis militari. Nam bonum exercitus ad 
bonum civitatis ordinatur» * 

Consulto agitatur quaestio de nostra theologia per comparationem 
ad scientias naturales, quia nemo est, qui ambigat theologiam Dei et 
beatorum hac nostra praestantiorem esse. 

His praelibatis, paucis quaestionem absolvemus. 


48. "Thesis. Theologia viatorum est cunctis disciplinis, sive specu- 
lativis sive practicis, nobilior. 


Prob. de speculativis. 


Arg. Ex scientiis speculativis illa dignior censetur, quae nobiliorem 
habet materiam et majori gaudet certitudine. Sed theologia speculativa 
quantum ad utrumque «alias scientias speculativas excedit, a) Secundum 
certitudinem quidem; quia aliae scientiae certitudinem habent ex natu- 
rali lumine rationis humanae, quae potest errare; haec autem certitu- 
dinem habet ex lumine divinae scientiae, quae decipi non potest, b) Se- 
cundum dignitatem vero materiae; quia ista scientia est principaliter de 
his, quae sua altitudine rationem transcendunt. Aliae vero scientiae con- 
siderant ea tantum, quae rationi subduntur». Unde ait Apostolus: lo- 
quimur Dei sapientiam in mysterio 1. 


Prob. de practicis. 


Arg. Illa dicitur ex scientiis practicis dignior, quae in ulteriorem 
finem non tendit, et ad ipsum aliae quodammodo ordinantur. Finis au- 
tem nostrae theologiae ad nullum alium refertur, quia est ultimus in 
omni genere, nempe, Deus ejusque clara visio; et ad ipsum omnes aliae 
scientiae ordinantur, in quantum in ordine supernatural! omnia ad 

Deum vel diriguntur, vel apta sunt ordinari. Hinc scientiae naturales 
merito nuncupantur ancillae theologiae x. 


Objicies. Certitudo pertinet ad dignitatem scientiae. Sed scientiae na- 
turales sunt quodammodo certiores theologia viatorum. Ergo. 

Respondeo cum S. Thoma «quod nihil prohibet id, quod est certius se- 
cundum naturam, esse quoad nos minus certum propter debilitatem intel- 
lectus nostri, qui se habet ad manifestissima naturae sicut oculus noctuae ad 
lumen solis, sicut dicitur in II Metaph. Unde dubitatio, quae accidit in 
aliquibus circa articulos fidei, non est propter incertitudinem rei, sed pro- 
pter debilitatem intellectus humani: et tamen minimum, quod potest haberi 
de cognitione rerum altissimarum, desiderabilius est, quam certissima co- 
gnitio, quae habetur de minimis rebus, ut dicitur lib. I de partibus anima- 
lium, c. 5, in prine» 1. 


ARTICULUS IX 


DE SUBJECTO THEOLOGIAE 


$1 
Utrum theologia vere remaneat in haeretico. 


49. Dupliciter potest haereticus se habere in addiscenda theologia; 
id est, potuit homo, a) cum esset fidelis, acquirere scientiam theologi- 
cam, et postea amittere fidem, vel b) in haeresim circa quaedam dogma- 
ta lapsus studiis theologicis operam navare, conclusiones quasdam ex 
aliis principiis fidei, quae ipse admittit, deducendo. 

Si de primo loquimur, quaestio est, an per haeresim supervenientem 
omnino pereat habitus theologicus in statu priori acquisitus, ita ut co- 
gnitio veritatum theologicarum, etiam in materia, in qua haereticus non 
errat, sit alterius rationis seu speciei, quam erat ante haeresim. De se- 
cundo vero sciscitatur, an habitus scientificus, si habitus ille dicendus 
sit, circa materias theologicas ab haeretico acquisitus, sit ejusdem spe- 
ciei ac rationis cum scientia theologica, quam habet catholicus. 


50. Placita theologorum. Variae circumferuntur Doctorum sententiae, 
quas hic lubet breviter referre. 

1.» Sententia, quae docet theologiam aliquando ex principiis, non fide 
supernaturali cognitis, sed per fidem humanam aut opinionem naturalem 
habitis^ procedere, et consequenter habitum theologicum ejusdem esse spe- 
ciei in haeretico et catholico, sive haeresis theologiam praecesserit sive 
successerit. Ita aliqui apud Vazquez 3* 

2.a Sententia docet theologiam in homine catholico, adveniente haeresi, 
non corrumpi essentialiter sed solummodo quoad statum. 

3.a Sententia vult theologiam non illico, adveniente haeresi, corrumpi, 
sed ad breve tempus manere saltem quoad substantiam. Ita Dominicus a 
SSma. Trinitate*, et Andreas a Cruce (Tao) 5. 


| Cfr. Clemens Alex., Strom., lib. I, c. 5; MG 8, 718; S. Thomas, I p., q. l, a. 5; 
et Casanova, Theol. fund., nn. 402-450. 

1 Ip. q.i a. 5 ad 5. 

3 In Ip., disp. 5, a. 4. 

| Lib. i, sect. 5, c. 1, «Dico primo». 

3 Disp. 2, dub. 4, n. 50. 

4.a Sententia tuetur habitum theologicum amitti subito in mente simul 
cum fide, non solum quoad statum sed etiam quoad substantiam quando 
quis labitur in haeresim. Sic Lugo cum aliis. 


51. THESIS. Habitus theologicus, qui est in homine catholico, amit- 
titur a) statim simul cum fide, b) non solum quoad statum et perfectio- 
nem, sed etiam essentialiter et intrinsece, ita ut c) tum habitus in hae- 
retico remanens, tum ejus adsensus in quavis materia theologica sint 
diversae omnino speciei ac habitus et adsensus theologi fidelis. 


Prob. l.a pars. 


Arg. Theologia namque est disciplina, quae ex principiis fidei, lu- 
mine supernaturali creditis, conclusiones deducit. Porro, amissa fide, 
statim destruuntur principia theologiae. Sine principiis autem exsistere 
non valet habitus theologicus. Ergo simul cum fide statim amittitur 
habitus theologicus. 

Nec refert, si dicas theologiam viatorum esse habitum naturalem, 
actuum repetitione acquisitum, qui principia fidei attingit modo natu- 
rali. Ideo potest, ut talis, ad breve tempus in anima conservari, quan- 
tumvis fides supernaturalis amittatur. 

Non inquam rejeri, quia, licet theologia nostra sit habitus naturalis, 
actuum repetitione acquisitus, et principia supernaturalia respiciat modo 
naturali, nihilominus supponit semper ex parte subjecti admissionem 
principiorum fidei lumine supernaturali, cui innitatur, ut certitudinem 
objectivam mutuet ac teneat. Sicut enim quaelibet scientia, negatis 
suis principiis, omnino corruit, ita etiam theologia, amissa fide et de- 
structis consequenter principiis, corrumpitur. 

Ile igitur habitus, qui post lapsum in haeresim videtur ad breve 
tempus in subjecto remanere, non est habitus theologicus proprie dictus, 
quia caret principiis, caret certitudine et caret capacitate disponendi 
subjectum ad eliciendum adsensum vere theologicum. 

Inconsequentiae ergo arguendi sunt, qui, admissa ex una parte con- 
servatione habitus theologici ad breve tempus in subjecto post haere- 
sim, tuentur ex alia actus seu adsensus elicitos ab haeretico in materia 
theologica in qua non errat, non esse ejusdem speciei ac adsensus prae- 
stitos a theologo fideli. Actus enim correspondent habitui, a quo eli- 
ciuntur. Si autem habitus supponatur theologicus, licet ad breve tem- 
pus, actus seu adsensus ab eo producti quidni fuerint theologici? 

Unde, amissa fide supernaturali, quae velut conditio sine qua non 
requiritur, ut principia theologiae sint vere talia, subito corrumpitur 
habitus theologicus. 


Prob. 2.a pars. 


Arg. Mutato objecto formali quo scientiae vel amissa certitudine, 
corrumpitur habitus essentialiter. Sed per haeresim mutatur objectum 
formale quo theologiae, et amittitur ejus certitudo. Ergo theologia, amis- 


De virtute fidei div., disp. 17. n. no. 

sa fide, non solum quoad statum et perfectionem sed etiam essentialiter 
et intrinsece corrumpitur. 

Prob. Min. quoad i.a" partem. Objectum formale quo theologiae est 
revelatio virtualis. Haereticus autem, ex quo negat unum articulum 
fidei, rejicit omnem revelationem etiam in materia, in qua non errat, 
quia haereticus in uno est haereticus in omnibus, cum auctoritatem Dei 
revelantis neget N Ergo in haeretico mutatur objectum formale quo 
habitus theologici. 

Quoad 2."" part. Ut dictum est superius, theologia habet certitudi- 
nem ex lumine divinae revelationis. Ex quo autem amittitur fides su- 
pematuralis, corruit lumen revelationis divinae. Ergo disciplina theo- 
logica simul cum fide amittit certitudinem qua gaudebat. 

«Sic igitur, concludit Dominicus a SSma. Trinitate, quando haereti- 
cus syllogizat et discurrit circa res theologicas ex illis principiis fidei, 
quae non negat, etiamsi veras inferat conclusiones et easdem materia- 
liter, quas deducit in eadem materia theologus fidelis, non discurrit ex 
habitu theologiae, quem prius habebat, sed ex ipso lumine naturae et 
habitu opinionis vel fidei humanae, quem habet circa illa principia 
fidei, quae non negat, ita ut in ipso generetur de novo abus habitus 
theologiae opinativus, qui formaliter excludit theologiam veram» 1. 


52. Obj. L? Theologus in haeresim lapsus retinet facilitatem discur- 
rendi circa materias theologicas. Haec autem facilitas oriri nequit nisi ex 
habitu theologico. Ergo in haeretico remanet habitus theologicus saltem 
quoad substantiam. 

Resp.—Neg. Min. Haec enim facilitas potest oriri proculdubio ex me- 
moria praeteritorum et ex notitia veritatum, quam acquisierat, quando fide- 
lis studiis theologicis navavit operam. Sed quia mutato principiorum statu, 
revelationi, quae est objectum formale quo theologiae, succedit lumen natu- 
rale, consequens est, ut habitus theologicus corrumpatur. 

Obj. 2.° Theologus, qui semel in haeresim lapsus convertitur in fidem, 
vere retinet theologiam. Sed in conversione noh acquirit de novo illam. Ergo 
retinebat theologiam etiam in statu infidelitatis. Prob. Min. Non acquirit 
supernaturaliter, quia in praefata conversione non supponitur scientiam de 
novo infundi; neque naturaliter, tum quia ad hoc requiritur actuum repe- 
titio, quae in instanti non fit, tum quia homo in conversione non semper 
dat studiis operam. 

Resp.— Dist. Min. Non acquirit de novo theologiam formaliter, per ac- 
quisitionem novarum specierum, conc.; causaliter, per remotionem prohiben- 
tis, neg. Quando enim per haeresim amittitur theologia, non ita corrumpi- 
tur, ut species quoque et idearum coordinationes deleantur; sed dicitur 
theologia amitti, in quantum principia quae sunt articuli fidei, removentur, 
vel eorum ratio formalis, quae est auctoritas Dei revelantis, negatur. Ideo, 
sublatis principiis theologiae per haeresim, consequens est, ut ipsa quoque 
scientia theologica, quae ab illis pendet, destruatur. Retinentur tamen me- 
moria specierum et coordinatio idearum ac argumentorum, quibus compa- 
ratur habitus opinativus ex principiis theologiae, per fidem humanam aut 
aliud motivum naturale conclusiones deducens. Hic tamen habitus opina- 
tivus, utpote certitudine carens, non est proprie theologicus. At, ubi relin- 
quitur haeresis, et fide supernatural! admittuntur principia theologica, acqui- 
ritur de novo theologia, non quidem formaliter et immediate, sed causaliter 
et quasi radicaliter, quatenus illa principia, quae per fidem humanam ab 


| Cfr. S. Thomas, JI-IT, q. 5, a. 3. 
Lib. i, sect. 5, c. 1, Dico tertio, «Sic igitur». 

haeretico tenebantur, incipiunt lumine supernatural! admitti et certitudina- 
liter influere in adsensus theologicos certos. 


Prob. 3.a pars. 


Arg. Haec tertia pars propositionis manifeste patet ex dictis. Nam 
habitus scientificus et opinativus, et adsensus certus et probabilis illis 
respondentes, essentialiter inter se distinguantur oportet. Sed habitus 
theologicus fide supematurali informatus est scientificus ejusque ad- 
sensus certus; habitus vero in haeretico remanens est opinativus et ejus 
adsensus ad summum probabilis vel erroneus. Ergo specifice distin- 
guuntur. Quare haereticus, quantumvis ex principiis revelatis, quae fide 
humana vel alio motivo naturali admittit, conclusiones deducat, non 
est proprie dicendus theologus, sed solum materialiter et aequivoce, in 
quantum versatur circa easdem materias ac theologus, licet sub diverso 
objecto formali quo. 


$2 


Utrum theologia, quae proprio uniuscujusque labore 


comparatur in via, remansura sit in patria. 


53. Status quaestionis. 1) Compertum omnino est theologiam no- 
stram, prout est in via, obscuram esse ac inevidentem; procedit enim 
ex principiis lumine supematurali, quod nobis impervium est, acceptis. 
Sed a suminis theologis, antiquis et modernis, controvertitur, an haec 
obscuritas ita ad theologiam viatorum pertineat, ut sit de ejus essentia 
vel saltem proprietas inseparabilis. Et in hoc verti videtur tota quae- 
stio praesens. Si admittatur theologiam hujus vitae esse essentialiter 
obscuram, cum haec obscuritas a fide proveniat, et fides non amplius 
sit in caelo permansura, sed ejus loco succedat clara Dei visio, dicen- 
dum est theologiam viatorum non remansuram esse in patria. Si vero, 
e contra, ponatur obscuritatem theologiae esse praedicatum quoddam 
accidentale, quod ab ea separari queat, quando resolvetur in scientiam 
superiorem, nihil prohibet, quominus theologia hic proprio labore et 
studio acquisita perseveret in patria. 

2) Potest tamen dupliciter intelligi theologicam acquisitam perma- 
nere in patria: l.? Objective, in quantum ipsa objecta, quae nunc cogno- 
scimus in via, sumus in caelo cognituri, diverso tamen lumine ac ha- 
bitu. 2.° Formaliter, quatenus ipse habitus, per repetitionem actuum 
hic comparatus, sit substantialiter in patria perseveraturus, demptis ta- 
men obscuritate ac inevidentia, quibus modificatur in via. 

3) Praenotandum est tertio cum cl. Gonetl ex habitibus in via 
acquisitis quosdam permanere in patria ad exercitium, alios vero ad 
ornatum, et alios nullo modo. Permanent ad exercitium, quorum actus 
non sunt incompatibiles cum statu beatitudinis, ut caritas, prudentia 
it scientiae naturales. Conservantur ad ornatum, qui exercitium in caelo 

habere non valentes, sese non opponunt quoad suam rationem formalem 
statui beatitudinis, ut temperantia et fortitudo, quae versantur circa 
passiones. Illi tandem omnino destruuntur non amplius permansuri in 
caelo, qui essentialiter sese opponunt clarae Dei ac mysteriorum visioni, 
ut fides, spes, etc. 


4) His breviter ita praelibatis, paucis potest status hujus quaestio- 
nis aperiri. 

Quaeritur itaque, an obscuritas theologiae viatorum ita sit ipsi acci- 
dentalis ac separabilis, ut habitus theologicus viae sit permansurus in 
patria, conjunctus cum subalternante non solum objective sed etiam 
formaliter, et, quatenus affirmative, quomodo remaneat, an scilicet ad 
ornatum dumtaxat vel etiam quoad exercitiüm. 


54. Placita theologorum. In duas sententias sibi oppositas abiere theologi. 

1.» Sententia tenet theologiam viatorum esse essentialiter obscuram ac 
inevidentem, et proinde non permansuram in patria formaliter, sed ad sum- 
mum objective. Hoc tamen verbum objective dupliciter intelligunt. a) Non- 
nulli putant beatos in caelo omnium objectorum, quae in terris cognoverunt, 
notitiam revera habituros, non tamen iisdem speciebus ac lumine hic habitis 
sed novis speciebus ac lumine a Deo infusis, b) Alii vero censent easdem 
species in via acquisitas esse permansuras in patria. Quia tamen principia 
mutantur, et fiunt ex obscuris et inevidentibus clara et evidentia, ipsum 
lumen et habitum theologicum perire exsistimant eo ferme modo, quo supe- 
rius diximus, theologiam, retentis speciebus, amitti in eo, qui in haeresim 
labitur. «Theologia, inquit Dominicus a SSma. Trinitate ', secundum hunc 
explicandi modum est quidam habitus generice ad illum, qui in via acqui- 
ritur ex fide, et ad illum, qui in patria acquiritur ex lumine gloriae per no- 
stros discursus extra Verbum, manentibus in nostro intellectu ac memoria 
speciebus eodem modo dispositis et ordinatis ac erant in statu viae, solaque 
mutatione facta ex parte luminis et claritatis ex principiis deductae. Nam 
sicut revelatio ut sic abstrahit ab hoc, quod sit obscura vel clara, ita ut re- 
velatio obscura, cujusmodi est fides, distinguatur specie a revelatione clara, 
cujusmodi est lumen gloriae in beatis; ita habitus theologicus, qui per hoc 
distinguitur ab omnibus aliis scientiis, quod innitatur revelationi divinae, 
debet dividi tanquam in duas species essentialiter diversas, in illum habitum, 
qui in via innititur revelationi obscurae fidei, et in illum qui in patria inni- 
titur revelationi clarae luminis gloriae». Hanc sententiam tuentur Capreo- 
lus 1 Zumel 3, Molina 4, Valentia 5, Urraburu 6*et alii. 


2.0 Sententia tuetur obscuritatem ac inevidentiam esse theologiae no- 
strae accidentalem, quandiu peregrinamur a Domino, id est, theologiam 
viae esse obscuram ratione status principiorum quae fide accipiuntur, sed, 
quando haec principia per lumen gloriae in caelo manifestabuntur, futuram 
esse claram et evidentem, ideoque ipsummet habitum theologicum, quem 
habemus in via, permansurum esse formaliter et ad exercitium in patria. 
Hujus sententiae patroni putant insuper mutationem principiorum, quando 
ratione luminis gloriae ex obscuris fient clara, non afficere essentiam habi- 
tus theologici, sed tantummodo ejus statum. Ita Canus — Banez 8, Salman- 


1 Bibl. theol., lib. 1, sect. 5, c. 2; «Secunda igitur». 

2 Prol. Sent., q. 1, ad 4 arg. Aureoli contra 2»n> conci. 
3 Inlp.q.i,a.2,q. x 

4 In I p., q. L a. 2, disp. 3. 

licenses Joannes a Sto. Thoma 1, Gonet 34 Billuart *, et alii communiter 
ex thomistis. 


55. THESIS. Idem habitus theologicus, quem proprio labore com- 
paramus in via, est in patria formaliter et ad exercitium permansurus. 


Arg. l. Ex SS. Patribus. Hanc doctrinam evidenter a SS. Patribus 
esse traditam arbitrantur plures Doctores. Nam S. Hieronymus ait: 
«Discamus in terris, quorum nobis scientia perseveret in caelo» 5* Et 
S. Joannes Chrysostomus, loquendo proculdubio de nostra theologia, de 
cognitione scilicet Dei, docet scientiam in caelo non aboleri sed desi- 
nere esse non perfectam e. Unde S. Thomas expresse docet substantiam 
rei integram remansuram, remota ab ea imperfectione, quae non sit de 
essentia ejus, sicut accidit in nostra theologia 7. 


Arg. Il. Ex ratione S. Thomae. Scientia subalternata non destrui- 
tur, sed perficitur, quando conjungitur cum superiori a qua pendet. Sed 
theologia nostra est subalternata scientiae Dei et beatorum, ut docet 
S. Thomas 8. Ergo theologia viatorum formaliter remansura est in pa- 
tria conjuncta cum subalternante. Hinc idem Angelicus Doctor, expo- 
nens illa verba Apostoli 9 sive scientia destruetur, ait: «Dicendum quod 
verbum Apostoli est intelligendum quantum ad id quod est materiale 
in scientia, et quantum ad modum intelligendi, quia scilicet neque phan- 
tasmata remanebunt destructo corpore neque erit usus per conversio- 
nem ad phantasmata» 1011Et alibf haec habet: «dicendum quod Apo- 
stolus non loquitur ibi (7 Cor.) de scientia quantum ad habitum sed 
quantum ad cognitionis actum» u. 


Arg. III. Ex ratione fundamentali. Nam theologia nostra compa- 
ratur per actus inevidentes, et est in nobis obscura, non ratione formali 
et intrinseca ipsius habitus, sed ex parte subjecti et per accidens. Si- 
quidem theologia ex ratione intrinseca petit resolvi in principia clara 
et evidentia; sed quia haec principia ostendi nequeunt nisi per lumen 
gloriae, et variis rationibus impedimur ab hoc lumine recipiendo, ideo 
ejus loco substituitur fides, quae est obscura. Theologia igitur nostra 
dicitur obscura, non ab intrinseco et ex vi propriae ac formalis suae 
rationis, sed ab extrinseco et per accidens ob defectum superioris scien- 
tiae ac luminis gloriae, in quae petit resolvi. At, quando per scientiam 
superiorem Dei et beatorum perficietur in patria, fiet resolutio usque ad 
prima principia evidentia et clara, quae accipientur, non jam per fidem 
obscuram et inevidentem, sed per lumen gloriae, quo perfundetur in- 

tellectus, et removebitur obscuritas seu inevidentia ex parte subjecti 
et ex defectu luminis gloriae nunc proveniens. Sic ergo, quando per 
scientiam beatam et lumen gloriae manifestentur principia, quae sunt 
articuli fidei, et ex eis clare visis arguere incipiat theologia, non muta- 
bitur intrinsece habitus theologicus, sed perficietur accidentaliter et 
quoad statum. Simili fere modo caritas dicitur perseverare in patria, 
quamquam ex libera, quae erat in via, convertatur in necessariam. 

Diximus theologiam nostram jormaliter et ad exercitium permanere 
in patria. Formaliter quidem, quia, ut ex superioribus patet, ipse ha- 
bitus theologicus essentialiter perseverat; ad exercitium vero, quia, etsi 
adsensus theologici in via emissi, utpote obscuri et inevidentes, proba- 
biliter cessent in patria, alios tamen perfectiores et clariores ex princi- 
piis clare sibi manifestatis est beatus theologus emissurus*. 


Objectiones diluuntur. 


56. Obj. 1.° Actus seu adsensus theologicus nequit, stante eadem 
actus entitate, ex inevidenti fieri successive evidens. Ergo nequit habitus 
theologicus viae permanere in patria. 

Resp.—Neg. conseq. Quia licet habitus et actus theologicus ambo ca- 
reant in hac vita evidentia formali, et praesupponant evidentiam ex scientia 
superiori, quae vocatur evidentia in attestante, tamen disparitas est inter 
utrumque. Habitus enim est actus primus, ct, ut talis, indifferens ad ha- 
bendam vel non evidentiam scientiae superioris juxta diversitatem status, 
prout scilicet conjungitur vel non cum sua subaltemante; nondum enim est 
ita necessario applicatus ad statum imperfectum viae, ut nequeat ad alium 
perfectiorem transire. At adsensus semel exercitus, et exiens a suo princi- 
pio, est actus secundus, et, qua talis, determinatus ad unum; ideo, si semel 
investiatur obscuritate et inevidentia, nequit successive fieri clarus et evi- 
dens, retenta eadem entitate. 

Obj. 2. S. Thomas ait: «Superveniente perfectione gloriae, cessat pro- 
phetia et scientia, caritas autem non cessat» ]. Ergo. 

Resp. Mentem S. Thomae ex ipso patere. Nam exponens S. Doctor 
eumdem textum expresse, verbis supra relatis, docet scientiam destructum 
iri, non quantum ad habitum, sed quantum ad conversionem ad phan- 
tasmata. 

Obj. 3.? Fides non est in patria permansura. Ergo nec theologia nostra. 

Resp.—Neg. conseq. Disparitas est maxima inter fidem et theologiam. 
Fides enim ex ratione sua formali est obscura, secus vero theologia, cujus 
Obscuritas per accidens se habet ex defectu conjunctionis cum scientia su- 
periori. 

Obj. 4.? Scientiae specificantur ab objecto formali quo seu ratione for- 
mali sub qua. Sed objectum formale quo theologiae est diversum in via et 
in patria. Ergo nostra theologia non est in patria permansura. Prob. Min. Ob- 
jectum formale quo theologiae in via est revelatio virtualis essentialiter 
obscura, in patria vero erit lumen gloriae clarum et evidens. Ergo. 

Resp.—Neg. Min. Ad probationem, Dist. Ant.: objectum formale quo 
theologiae in via est revelatio, obscura per accidens, eonc.; obscura essentia- 
liter, neg. Accidit enim, quod objectum formale quo seu ratio formalis sub 
qua nostrae theologiae sit revelatio obscura, quia haec pro statu hujus pe- 
regrinationis substituitur loco luminis gloriae, sicut fides substituitur loco 
scientiae superioris et principiorum evidentium. At theologia petit resolvi 
in sua principia clara et evidentia. Quare ejus objectum formale quo est re- 


| Vid. Hettinger, Timoteo 0 Cartas a un joven tedlogo, carta 2t. 

velatio clara et evidens suorum principiorum per lumen gloriae, licet per 
accidens substituatur in via per revelationem obscuram fidei. 

Instabis 1.° Ergo in patria mutatur objectum formale quo theologiae. 
Mutato autem objecto formali, destruitur habitus. Ergo non permanet eadem 
theologia in patria. 

Resp.—Dist. Ant.: in patria mutatur objectum formale quo theologiae, 
quod statum, cone.; essentialiter, neg. Objectum formale quo theologiae ab- 
solute est revelatio, quae proponitur et manifestatur in via per fidem, et 
est obscura, in ,patria vero communicatur per lumen gloriae et est clara ac 
evidens. Mutatio igitur non se habet ex parte ipsius objecti, sed potius ex 
parte propositionis, quae in via propter impedimentum subjecti non per- 
tingit, ut in patria, ad claritatem et evidentiam. 

Instabis 2.° Ex hoc sequitur theologiam nostram esse essentialiter cla- 
ram. Hoc autem falsum est .Ergo. 

Resp. Essentiale quidem est theologiae postulare claritatem, nullam 
tamen violentiam patitur, cum ea destituitur, quia non est essentialiter 
clara pro omni statu. In omni quidem statu petit claritatem, sed per acci- 
dens ratione subjecti interdum ea privatur, et tunc procedit naturaliter, non 
violenter; sicut anima rationalis petit semper unionem cum corpore, verum, 
cum ab eo separatur, non violenter sed naturaliter est et operatur, ut docet 
S. Thomas *. 

Instabis 3.° Non potest eadem theologia habere objectum formale quo 
obscurum pro uno statu, et clarum pro altero. Ergo. Prob. Ant. Quia secus 
idem diceretur de fide, et, mutata revelatione obscura in claram, posset in 
patria permanere contra communem theologorum sensum. 

Resp.— Dist. Ant.: non potest eadem theologia habere objectum formale 
quo obscurum pro uno statu et clarum pro altero, si utrumque hoc objectum 
per se respiciat, cone.; si unum per accidens, et alterum per se spectet, neg. 
Theologia per se petit semper objectum formale quo clarum sed in via per 
accidens substituitur obscurum. At fides e contra petit intrinsece objectum 
formale quo obscurum, cum sit argumentum non apparentium, et nequit 
ratione status aut subjecti mutari, nec in patria permanere. 


57. Corollarium I. Ex his recte licet inferre, quod initio hujus 
operis dictum est, nempe triplicem in beatis esse theologiam, beatam, 
scilicet, infusam et acquisitam. 

Corollarium II. Doctrina theologica, quam quisque proprio labore 
ac studio comparavit in via, permansura est in patria non solum ad 
exercitium et veritatum cognitionem, sed etiam ad modum aureolae, Deo 
sic remunerante labores ac vigilias studentium. Sicut enim Martyres et 
Virgines aureolam martyrii et virginitatis apud Deum promeriti sunt, 
victoriam de came et mundo obtinendo, ita etiam theologi victoriam 
de hoste maligno reportantes, eumque per doctrinam a cordibus homi- 
num expellentes, aureolam Doctoratus merentur. 


ARTICULUS X 


QUO ANIMO STUDIIS THEOLOGICIS VACANDUM SIT 
58. Neminem putamus latere posse momentum hujus articuli, qui 


totus impendetur in regulis tradendis, quas oportet prae oculis haberi 
in theologicis disciplinis perdiscendis. 


| Opusc. i, Comp. Theol, c. 152. 

Celebris est hac in re epistola S. Thomae Aquinatis ad quemdam 
Fr. Joannem data, quam, ut monita tanti Doctoris suum discipulum 
edocentis alte defixa in mente teneat candidatus lector, lubet heic in- 
tegre transcribere. 

«Quia quaesisti a me, ait Angelicus Doctor vel quicumque fuerit 
auctor opusculi De modo acquirendi scientiam, in Christo mihi caris- 
sime Joannes, qualiter te studere oporteat in thesauro scientiae acqui- 
rendo, tale a me tibi super hoc traditur consilium, ut per rivulos non 
statim in mare eligas intrare, quia per faciliora ad difficiliora oportet 
devenire. Haec est ergo monitio mea et instructio mea. Tardiloquum te 
esse jubeo, et tarde ad locutorium accedentem; conscientiae puritatem 
amplectere, orationi vacare non desinas, cellam frequenter diligas, si vis 
in cellam vinariam introduci; omnibus te amabilem exhibe; nihil quae- 
re penitus de factis aliorum, neminem te multum familiarem ostendas, 
quia nimia familiaritas parit contemptum, et subtractionis a studio ma- 
teriam subministrat; de verbis et factis saecularium nullatenus te in- 
tromittas, discursus supra omnia fugias; sanctorum vel bonorum imi- 
tari vestigia non omittas; non respicias a quo audias, sed, quidquid 
boni dicatur, memoriae recomenda; ea, quae legis et audis, fac ut intel- 
ligas, de dubiis te certifica, et, quidquid poteris, in armariolo mentis 
reponere satage, sicut cupiens vas implere; altiora te ne quaesieris. Ista 
sequens vestigia frondes et virides fructus in vinea Domini Sabaoth 
utiles, quandiu vitam habueris, proferes ac produces. Haec si sectatus 
fueris, ad id pertingere poteris, quod affectas» x. 

Quid opportunius pro praesenti materia afferri queat, nescimus. 

Omissis igitur caeteris monitis, quae in utilitatem studentium pas- 
sim circumferuntur, placeat solummodo quaedam e praecedentibus se- 
lecta explanare. 

I. Per faciliora ad difficiliora oportet devenire. Qui enim theo- 
logicis studiis operam est daturus, débet adprime in humanioribus 
disciplinis esse versatus, et praesertim disputationibus philosophicis ad- 
suetus. «Revera, inquit Leo XII in Encyclica diei 15 Februarii 1882 
ad Praelatos Italiae, fidei catholicae defensio, in qua laborare maxime 
sacerdotum debet industria, et quae est tantopere his temporibus necessaria, 
doctrinam desiderat non vulgarem neque mediocrem, sed exquisitam et 
variam, quae non modo sacras sed etiam philosophicas disciplinas comple- 
ctatur, et physicorum sit atque historicorum tractatione locuples». Hinc 
idem Pontifex in Encyclica Aeterni Patris diei 4 Augusti 1879 haec 
habet: «Cuncti adolescentes, sed hi nominatim, qui in Ecclesiae spem suc- 
crescunt, pollenti ac robusto doctrinae pabulo ob eam causam enutriendi 
sunt, ut viribus validi et copioso armorum apparatu instructi, mature as- 
suescant causam religionis fortiter et sapienter agere, parati semper, se- 
cundum Apostolica monita, ad satisfaciendum omni poscenti rationem de 
ea, quae in nobis est, spe (1 S. Petr. III, 15), exhortari in doctrina sana, 
et eos, qui contradicunt, arguere». 

II. Tardiloquum te esse jubeo et tarde ad locutorium accedentem. 
Sanctissimus Doctor jubet ac praecipit, non utcumque hortatur, ut tar- 


1 Opusc. 41, edit. Vives, vol. 28, p. 467. In editione Parmae est opusc. 61. 

diloquus quisque sit in thesauro scientiae acquirendo. Quanti sit hoc 
praeceptum faciendum non incongrue nos docent SS. Patres, qui una- 
nimi consensu tradidere in animam negotiis saecularibus et conversa- 
tionibus implicatam non intrare sapientiam. Consonat quod S. P. N. 
Joannes a Cruce hortatur dicens: «Una palabra hablo el Padre que fué 
su Hijo, y esta habla siempre en etemo silencio; y en silencio ha de 
ser oida del aima» x. Id est: «Unum Verbum locutus est Pater, nempe 
Filium suum, et in aeterno silentio illud semper eloquitur; et sic in 
silentio debet audiri ab anima». 

HI. Conscientiae puritatem amplectere, orationi vacare non desinas. 
Dicere solebat Angelicus Doctor sodali suo fratri Reginaldo «quidquid 
sciret non tam studio aut labore suo peperisse, quam divinitus tradi- 
tum accepisse» 1 Et revera, licet quisque debeat humanarum scientia- 
rum ope, imo et proprio studio ac labore, ad theologiam se praeparare, 
nunquam tamen secretiora theologiae arcana poterit investigare, nisi 
divina opitulante gratia. Quare oportet quemlibet assiduis in Deum 
fusis precibus intellectus claritatem postulare, ut per conscientiae puri- 
tatem et animi quietem possit ad divinorum contemplationem adsur- 
gere et ad charismatum participationem pervenire. 7n malevolam ani- 
mam non introibit sapientia, inquit Spiritus Sanctus 3* 

IV. Cellam frequenter diligas. Nam in cellae solitudine loquitur 
Deus ad cor hominis. De cella ad caelum, ait commune proloquium, quod 
de sanctis cogitationibus, quae de cella prae caeteris locis ad caelum 
adsurgunt, licet intelligere. «Mane, inquit auctor Imitationis Christi, 
cum eo (Jesu) in cella, quia non invenies alibi tantam pacem» i. 

Ultima regula. Candidatus denique lector debet per studium theo- 
logiae a) animae suae profectum quaerere, et b) aliorum salutem non ne- 
gligere. Primo quidem animae profectum quaerat oportet, quia, ut ait 
S. Thomas, «inter omnia vero studia hominum, sapientiae studium est 
perfectius, sublimius, et utilius et jucundius» 57 Et oportet, ut «intel- 
lectus contemplationi et ratio inquisitioni divinorum vacet secundum 
illud Ps. 72, 28: Mihi adhaerere Deo bonum est» 0. Secundo, aliorum 
salutem nunquam debet negligere, quia oportet eum evangelizare investi- 
gabiles divitias Christi, et illuminare omnes, quae sit dispensatio Sacra- 
menti absconditi a saeculis in Deo, qui omnia creavit; ut innotescat prin- 
cipatibus et potestatibus in caelestibus per Ecclesiam multiformis sapien- 
tia Dei T. 


Avisos y sentencias, puntos de amor; n. 21 (ed. Burgos, 1931). 
Brev. Rom., die VII Mart., 5.“ lect. 

Sap., i, 4. 

Lib. i, c. 20, circa finem. 

Contr. Gentiles, lib. 1, c. 2. 

Super Boet, de Trinit., q. 2, a. 1. 

Ephes., 3, 8-10. 


Q o tA Lot 3 — 


THEOLOGIA GENERALIS 


SEU 


FUNDAMENTALIS 


59. Praenotamina. I. Theologia speculativa generalis seu funda- 
mentalis | complectitur Apologeticam, intimam Ecclesiae constitutionem 
et Loca theologica seu Fontes revelationis. 

Cum de his omnibus saepe sit sermo in theologia, opere pretium est 
quaedam de eis breviter hic explicare. 

Apologetica-—aroAoyntrikr—seu defensio est ea disciplina, quae ratione 
demonstrat evidentiam credibilitatis veritatum fidei in communi. 

Distinguitur ab apologia—amo^oyia— quatenus apologetica est de- 
fensio universalis totius religionis revelatae, dum Apologia est defensio 
alicujus doctrinae particularis, v. gr., incarnationis Verbi. 

Objectum formale quod apologeticae est credibilitas rationalis fidei 
christianae, vel, si mavis, est religio revelata sub ratione evidentis credi- 
bilitatis, ut egregie explicat Garrigou-Lagrange 1. Ostendit enim reve- 
lationem non solum esse possibilem et convenientem, verum etiam de 
facto exsistere, et historice probat Christum, legatum divinum, insti- 
tuisse suam Ecclesiam, societatem visibilem, quibusdam notis cognosci- 
bilem, et in custodiendo ac exponendo veritates revelatas infallibilem. 

Ratio sub qua apologeticae est lumen intellectus naturale extrinsece 
saltem a fide illustratum. Intellectus enim apologetae per fidem illustra- 
tus optime disponitur ad exponendum argumenta credibilitatis et histo- 
rice probandum infallibilitatem Ecclesiae in custodiendo et proponendo 
deposito revelationis. 

60. II. Disputari solet a theologis, an apologetica sit pars theo- 
logiae dogmaticae aut saltem functio specialis ejusdem, vel potius scien- 
tia philosophica. 

Aliqui dicunt apologeticam esse partem theologiae dogmaticae. Ita 
Schultes 3. 


| Sunt qui docent Theologiam Fundamentalem eodem ambitu contineri ac 
Apologeticam, dum alii eam extendunt ad totam theologiam generalem, sed de 
nomine non est disputandum. 

3 De Ecclesia catholica, c. i, a. 2. 

Cl. Valentia docet judicium de credibilitate mysteriorum fidei per- 
tinere elicitive ad prudentiam, impulsive vero ad habitum fidei super- 
naturalis, postquam eum consequuti sumus 1. 

Gam'gou-Lagrange censet apologeticam ex se non esse proprie scien- 
tiam, quia non procedit a causis sed a signis, et contendit eam esse 
rationale munus sacrae theologiae 1. 

Gabriel a S. Vincentia exsistimat eam pertinere «ad aliquam scien- 
tiam infra theologiam, et supra scientias naturales» 3. 

Opinio probabilior. Cum ratio sub qua apologeticae sit omnino di- 
stincta ab objecto formali quo theologiae, melius dicunt Pulpiquet et 
Gardeil 4 apologeticam esse scientiam specifice distinctam a theologia, 
et ad philosophiam reduci. 

Haec opinio ut suadeatur, et munus apologeticae clarius determi- 
netur, operae pretium est accurate praenotare cum Salmanticensibus 5* 
aliud esse videre mysteria fidei esse credibilia, et aliud videre ea esse 
credenda. «Intellectus, ait Banez, dupliciter convinci potest ab objecto 
evidenter credibili. Uno modo ad judicandum evidenter esse (aliquid) 
credibile, et quantum ad hoc non requiritur, ut intellectus juvetur a 
voluntate nisi quantum ad exercitium, sicut in adsensu scientifico. Alio 
modo potest convinci ad credendum, et sic requiritur motio volun- 
tatis» 0. 

Prima demonstratio, quam Salmanticenses appellant judicium spe- 
culativum, et quo concludimus veritates revelatas ex parte objecti esse 
dignas, ut fide divina credantur, est munus apologeticae, omnino natu- 
rale, «quia non apparet ratio ob quam evidentia formalis de divina vera- 
citate (idem dic de demonstratione credibilitatis) debeat esse superna- 
turalis, atque a principio hujus ordinis produci» 7. Hic est actus intel- 
lectus speculativi antecedentis piam motionem voluntatis. Alia demon- 
stratio est judicium practicum credibilitatis, seu actus intellectus 
practici, quo judicamus mysteria fidei esse credenda. Hoc indicium est 
supernaturale et pertinet ad theologiam, «quia est initium fidei, vel 
oritur saltem applicative ab actu piae affectionis, quae est praedictae 
fidei initium» 89 

Ex hoc apparet fundamentum opinionis, quam expendimus. 

Apologetica ostendit mysteria fidei esse evidenter credibilia, quia 
adducit argumenta seu motiva evidentia, quae ostendunt ea esse digna, 
ut credantur °. Per eam igitur convincimur revelata esse credibilia. 

Evidentia credibilitatis elicitur a principio naturali, cum intellectus 


In I-II, disp. i, q. i, p. 4 ad 3. 
Theologia Fundamentalis, Proleg., c. 1, a. X, III, A. 
De fide, disp. 1, n. 283. 

4 Pulpiquet, L'object integral de TApologétique, p. 499; Gardeil, La crédibilité et 
l'Apologétique, p. 210 sqq.; et p. 247 sqq.; Paris, 1928; et Diet, de théologie catholique, 
v. «Crédibilité». 

5 De fide, disp. 1, n. 203, $ «Non, inquam». 

° In I-II, q. 1, a. 4. 

5 Salmanticenses, De fide, disp. I, n. 183. 

8 Salmanticenses, De fide, disp. 1, n. 200. 

9 Cfr. Gabriel a S. Vincontio, De fide, disp. I, n. 271. 

per discursum, scientiam, experientiam, etc., educit illam ex motivis 
credibilitatis, quae sunt miracula, prophetiae, aliaque motiva. Intelle- 
ctus siquidem propter evidentiam signorum, praedictionem futurorum, 
etc., efformat judicium evidens de credibilitate rei sic confirmatae vel 
annuntiatae. Sed sistit in ordine naturali et philosophico. 

Ad rem egregie Joannes a S. Thoma: «Evidentia credibilitatis cogni- 
tae, ut objectum directum, non oritur ex fide, sed procedit ex aliqua 
experientia seu discursu humano prudentiae vel scientiae, et aliquando 
ex interiori aliquo instinctu Spiritus Sancti, vel a dono scientiae sive 
intellectus» x. 

Apologetica igitur videtur esse habitus essentialiter distinctus a 
theologia. Non arguit ex principiis fidei, ut theologia, sed ex miraculis, 
prophetiis aliisque motivis credibilitatis. 

Non tamen incongrue datur ei locus in cursu theologico, tum quia 
est praeparatio ad theologiam, tum quia intime connectitur cum ob- 
jecto materiali ejusdem. 

Imo apologetica potest dici quasi pars potentialis theologiae, quia, 
quamvis sit habitus ob rationem formalem sub qua a theologia specifice 
distinctus, et habeat actus sibi peculiares, est tamen ratione materiae 
necessario conjuncta theologiae, et ordinatur ad materias et actus se- 
cundarios ejusdem. 

61. III. Ambitus apologeticae continetur tractatibus De religione 
revelata, in qua agitur de possibilitate, convenientia, cognoscibilitate et 
exsistentia revelationis, necnon de obligatione revelationis suscipiendae, 
et De institutione Ecclesiae, in qua probatur Ecclesiam fuisse a Christo, 
legato divino, institutam ad custodiendum et infallibiliter proponendum 
depositum fidei, et ornatam quibusdam notis, quae Ecclesiae catholi- 
cae romanae conveniunt. 

In rigore igitur theologico prima pars theologiae fundamentalis seu 
apologetica, habens pro objecto formali quo lumen intellectus naturale, 
est scientia philosophica quodammodo illustrata per fidem supematu- 
ralem, et aliae duae partes seu De intima constitutione Ecclesiae et De 
locis theologicis, quae agunt de revelato in genere, habent pro objecto 
formali quo revelationem virtualem et sunt vere dogmaticae seu theo- 
logia. 

In hac theologia fundamentali primo agemus de apologetica in 
tractatibus De Vera Religione ac De institutione Ecclesiae; deinde De 
theologia generali seu De intima constitutione Ecclesiae Christi, ac De 
fontibus revelationis. 


1 T)e fide, disp. 2, a. 3, n. 13. 

62. Nominis ratio. Si Religionis etymon quaeras, tres praecipue 
invenies ejus in antiquitate derivationes. 1) Cicero censet hoc vocabu- 
lum esse deductum a relegendo, dicensl: «qui autem omnia, quae ad 
cultum deorum pertinerent, diligenter retractarent (id est, saepe tracta- 
rent) et tanquam relegerent, sunt dicti religiosi ex relegendo, ut ele- 
gantes ex eligendo». 2) S. Augustinus ortum esse putat a religendo. 
«Hunc (Deum) eligentes vel potius religentes—amiseramus enim négli- 
gentes—hunc ergo religentes, unde et religio dicta perhibetur, ad eum 
dilectione tendimus, ut perveniendo quiescamus» 1 3) Lactantius vero 
ducit etymon a religando: «Hoc vinculo pietatis obstricti Deo et religati 
sumus, unde ipsa religio nomen accepit» 3. 

Hanc triphcem religionis originem admisisse videtur S. Thomas, 
cum ait: «Sive autem religio dicatur a frequenti releclione (opinio Ci- 
ceronis), sive ex iterata electione ejus, quod negligenter amissum est 
(opinio S. Augustini), sive dicatur a religatione (ut Lactantius vult), 
religio proprie importat ordinem ad Deum. Ipse enim est cui principa- 
liter alligari debemus tanquam indeficienti principio; ad quem etiam 
nostra electio assidue dirigi debet, sicut in ultimum finem; quem etiam 
négligentes peccando amittimus, et credendo et fidem protestando re- 
cuperare debemus» 4. 

Sunt et aliae Doctorum hac in re opiniones, a) Aulus Gelius 5 refert 
ab aliquibus derivari a relinquere, b) Brannig a supposita radice ligere 
(reverentia, respectus) 6. c) Alii demum alias adsignant origines, sed 
omnes praeter tres priores, quas retulimus, rejiciendas esse merito do- 
cent theologi. 

63. Definitio realis. Majus adhuc inter Doctores ortum est dissi- 
dium super reali definitione religionis. 


De natura deorum, 2, 28; ed. Lemaire. 

De civit. Dei, lib. 10, c. 3; ML 41, 280. 

Divin. Instit., 4, c. 28; ML 6, 536. 

II-H, q. 81, a. i. Vid. Porujo, Diccion. de ciendas eccas.; v. Religion. 
Noct. Atticar. 4, 9. 

Vid. Robertas, Aurifodina universalis; v. Religio. 

Ab acatholicis imprimis perquam absurdae traditae sunt ejus no- 
tiones. 


1.° Pseudomysiici totius antiquitatis, et multo magis recentiorum 
temporum, omnem omnino videntur amisisse conceptum religionis. Hinc 
exorti sunt a) Quietismus Messalianorum saeculo iv, Beguinorum, Be- 
guardorum et Hesychastarum seu Palamitarum saeculo xiv, et Mi- 
chaelis de Molinos, saeculo xvn; qui omnes naturam religionis repo- 
suere in statu perfectae contemplationis et amoris puri absque ulla 
alia ex parte hominis operatione aut virtutum exercitio, b) Moralismus, 
qui auctoribus Semler, Teller et partim Kant in sua Critica rationis 
purae, docet religionem in pura actionum moralitate consistere, c) Pie- 
tismus, qui omnem scientiam ac cognitionem a religione respuens, eam 
contendit esse sitam in animi quadam pietate ac devotione. Sic Spener | 
et alii. 

2.° Rationalisiae, edocti plerumque, ut notum est, in protestanti- 
sme, cujus tessera est conscientiam privatam in omnibus esse sequen- 
dam, volunt religionem esse pure subjectivam, et formaliter consistere 
in sensu quodam vel instinctu, quem homo experitur, absolutae sui 
a Deo dependentiae, vel aspirationis ad perfectionem idealem. Ita 
Schleiermacher 1 et ejus discipuli in Germania, Renan et Sabatier in 
Gallia 3. 


3.° Pantheistae diversimode explicuere naturam religionis. Juxta 
Hegel 4 est ipsemet Deus, quatenus cum homine religioso confunditur. 
Juxta Fichte 5 est quidem ipse Deus cum homine identificatus, sed in 
quantum est vita hominis et ab ipso homine cognitus. Juxta Schelling 6 
consistit in eo, quod homo conscius sit Deum esse et se in Deo exsistere. 
Quid Emmanuel Kant de natura religionis censuerit, nondum esse com- 
pertum arbitramur. In libro, cui titulus Facultatum Lucta, religionem 
expresse constituit in eo, quod officia moralia accipiamus ut praecepta 
divina, sed quid his verbis significet homo rationalismo et pantheismo 
imbutus, imo et de atheismo non semel accusatus, penitus ignoratur. 


4.° Protestantes tandem theologi ita divisi sunt in tradenda reli- 
gionis notione, ut vix queas eorum opiniones in unum ordinem redigere. 
Nihilominus, si eorum doctrina diligenter inspiciatur, videntur religio- 
nem generaliter constituere in quadam cognitione, quam mens humana 
adsequitur de Deo, diversimode considerato juxta cujusque auctoris 
placitum. 

Catholici quoque, diverso forsan adspectu religionem considerantes, 
varie eam definivere. Berlage definit dicens: /nclinatio et determinatio 
absoluta et totalis hominis in Deum 7. Klee vero ait esse unionem reci- 


| Cfr. Hergenrother, Hist, de la Igl., t. 6, p. 55. 

2 Reden üb. die Religion (4° Red.), 1799. 

3 Renan, Vie de Jésus, ch. 28; Sabatier, Exquisse d'une Philosophie de la reli- 
gion d'après la Psychologie et ['Histoire, liv. 1, ch. 1, § 3. 

4 Filosofia del espiritu, $ 564 sqq. 

6 El destino del hombre, lib. 3, Fe, III, «Ahora bien» sqq. 

" Method, stud. acadern.; 1803. 

procam Dei et hominis x. Juxta Taparelli 1 et Petrum Fernandez 3 est: 
Libera seu voluntaria hominis dependentia a Deo. Attamen inter omnes 
definitiones communissima illa est, quam Albertus M. ex Tullio mutua- 
tam tradidit dicens: «Religio est. quae superioris cujusdam naturae, quam 
divinam vocant, curam caeremoniamque affert* 4. 

Verissima est, in quantum res patitur, haec definitio, et inter alias 
quae de religione circumferuntur, omnino probanda. 

64. Attamen crediderim religionem in genere perfecte definiri dif- 
ficile esse.Constat enim duobus elementis, objective nempe et subjecti- 
vo, quae simul in una definitione exprimi vix possunt. Ideo pro majori 
claritate objective et subjective consideranda est. 

Religio objective considerata est summa veritatum cognoscendarum et 
officiorum erga Deum adimplendorum: seu summa articulorum, dogmatum, 
cultuum, sacrificiorum et caeremoniarum in uno corpore doctrinae.—Sub- 
jective vero est, virtus, qua homo se adhaeret his veritatibus cognoscendis, 
et promptus fit pro officiis erga Deum adimplendis. 

In praesenti tractatu sermo est de religione objective considerata, id 
est, in quantum complectitur elementa objectiva et praescribit summam 
veritatum cognoscendarum, et officiorum adimplendorum. De religione 
subjective spectata pauca occurrunt dicenda. 

Ex hac simplici religionis expositione facile colligere licet duplicem 
facultatem nostram per religionem perfici, intellectum scilicet et volunta- 
tem, quorum actus religio semper importat, actum nimirum intellectus. 
Dei excellentiam protestantis, et actum voluntatis, judicium intellectus 
approbantis 5. Hinc Suarez docet «interiorem actum religionis esse actum 
voluntatis, qui supponit superioris rationis judicium» 0. Et celebre est 
illud quod S. Alberto Magno tribuitur effatum: «Religio... a Deo docetur, 
Deum docet, ad Deum ducit». 

65. Divisio. Varie a SS. Patribus partiri consuevit religio. 

Dividitur 1) in veram et falsam. Vera est quae inter sua dogmata 
nullum admittit errorem, et verum ac legitimum cultum vero Deo ex- 
hibet. Haec sola catholica est, ut ex dicendis patebit. Falsa dicitur 
quae vel errorem ut dogma docet, vel cultum adulterinum Deo exhibet, 
vel honorem soli Deo debitum alteri rependit. Ex triplici ergo capite 
potest esse religio falsa: a) quia objective seu in dogmatum summa 
errorem continet; b) quia indebitum cultum Deo vero exhibendum do- 
cet; et c) quia falsis diis honorem Deo debitum tribuit. 

Dividitur 2) in naturalem et supernaturalem. Prior complectitur ve- 
ritates et officia ad Deum in ordine naturali colendum spectantia, quae 
ope rationis cognosci queunt et viribus naturae impleri. Posterior vero 
ad finem supernaturalem conducit, et ita superat vires et exigentias 
naturae humanae, ut nonnisi lumine supernatural! revelationis compa- 
rari queat. Quod si religio ipsa naturalis, quae captum rationis non 


Histoire des dogmes chrétiens, p. i, ch. i, n. i. 

Saggio teorico n Diritto Nat., vol. I, c. 9, n. 211. 

Curs. Theol., t. 1, tr. 1, sect. 1, c. 8, n. 96. 

In ep. VI Areonaeitie, C. Tullius, De inventione, lib. 2, n. 53. 
Cfr. S. Thomas, I-II. q, 81, a. 3 ad 2. 

De natura et essentia virtutis religionis, tr. 1, lib 2, c. 1, n. 2. 

excedit, revelatione accipiatur, dicitur supernaturalis secundum quid, 
et vocatur religio positiva; si vero naturae viribus comparetur, retinet 
nomen naturalis. Denique, quando objecta vires naturae excedentia de 
facto revelantur, dicuntur constituere religionem simpliciter superna- 
turalem et revelatam. 

Supernaturalis, sive simpliciter sive secundum quid, dividitur 3) in 
Primaevam sive Patriarchalem, Judaicam et Christianam. Prima data 
fuit a Deo Adae et Patriarchis, secunda per Moysem judaeis, et tertia 
per Jesum Christum generi humano. 


ARTICULUS II 


UTRUM QUILIBET HOMO TENEATUR ALIQUAM RELIGIONEM PROFITERI 


66. Status quaestionis. Quamquam titulus articuli, utpote claris- 
simus, expositione vix indigeat, aperienda tamen est breviter propositae 
quaestionis ratio, quae duplex potissimum adsignatur. l.a Religio est, 
ut quidam definivere, libera hominis dependentia a Deo. Si autem libera, 
qua ratione tenetur homo eam profiteri? 2.a Sparsis hodie undique de 
libertate conscientiae, cathedrae et preli erroribus, maximopere oportet 
obligationes hominis circa religionem praefigere. Atque ideo movetur 
haec quaestio non parvi profecto facienda. 

Tantummodo animadverti oportet impraesentiarum sermonem esse 
de hominibus singulis in individuo, non de societate, de qua agendum 
erit articulo sequenti. 


67. Errores. Tot sunt adversariorum in hac materia genera, et tot 
crassissimi a turbulentis hominibus sparsi errores, ut vix possint ordine 
quodam, prout decet, numerari. Claritatis tamen gratia ad duas classes 
juvabit eos reducere. In prima recensendi sunt, qui necessitatem religionis 
pro individuo indirecte inficiantur; in secunda vero, qui directe et ex consulto 
eam impetunt. 

1) Indirecte religioni admittendae sese opponunt a) Afheistae omnes, 
qui exsistentiam Dei negant, b) Pantheistae, qui Deum inter et hominem 
nullam distinctionem ponunt, c) Materialistae, qui animam spiritualem ho- 
mini concedere nolunt, d) Positivistac, qui, duce Comte, cognitionem Dei 
et ordinis spiritualis a philosophia omnino ablegandam esse docent; e) et 
Fatalistae, qui omnia casu contingere blaterant. 

2) Directe vero necessitatem religionis impugnant, a) /ndifférerUstae 
absoluti, qui vitiis liberius indulgere volentes, Deum ajunt de nostris obse- 
quiis minime curare, atque idcirco religionis causam indifferentem ac pror- 
sus inutilem esse praedicant. Sunt et alii Indifferentistae mitiores, qui cultus 
Deo exhibendi aliquam necessitatem admittunt, sed cuique volunt liberum 
esse religionem, quam libuerit, amplecti. De his inferius redibit sermo, b) Li- 
berales absoluti, qui, ut ait Leo XIII Encyclica Libertas, 20 Junii 1888, «in 
actione vitae nullam contendunt esse, cui parendum sit, divinam potesta- 
tem, sed sibi quemque esse legem» J. De his quoque infra erit disserendum, 
c) Admissa nonnulli religionis necessitate in genere, partim eam negare vi- 
dentur, dum dicunt orationem, in quantum est petitio, contradicere immu- 
tabilitati Dei, adeoque carere utilitate et efficacia. Ita cum aliis Julius 
Simon *. d) Non pauci nimis litteraliter intelligentes illud Joannis: Spiritus 


1 Acta S. Sedis, vol. 20, 600. 
Religion naturelle, p. 4, c. 1, «Pour débrouiller». 

est Deus’, et eos, qui adorant eum, in spiritu et veritate oportet adorare ', conclu- 
dunt cultum externum non esse Deo exhibendum. Ita Tomassius, Kant et 
ali, e) Machiavellus demum 1docet praejudicia religionis esse quidem utilia 
populis, ut solummodo pax et tranquillitas externa in statu civili servetur; 
quo fine decet Principes et Gubernia religionem simulare, non profiteri. 

Hi et alii, si qui sint errores, ut profligentur, aperienda est ac defendenda 
vera Ecclesiae doctrina, ipsi rationi naturali minime impervia. 


68. THESIS. Singuli homines tenentur aliquam religionem profiteri. 


Ex quadruplici capite probari potest haec thesis. 1) Ex eo quod 
Deus jus habeat, ut ab homine revereatur ac colatur. 2) Ex obligatione 
qua homo adstringitur suum ultimum finem adipisci. 3) Ex consensu 
omnium gentium; et 4) quia, sublata religione, tolleretur omnino boni 
et mali conceptus, et obligationes morales hominis pessum abirent. 


Prob. ex 1.° capite. Deus strictum jus habet, ut ab ho- 
mine revereatur et colatur. 


Arg. I. Deus est omnium et singulorum hominum supremus domi- 
nus, quia illos creavit, omnia dona naturalia eis misericors elargiendo; 
illos in esse conservat, omnia media, ipsum quoque halitum, quo vivunt, 
ne in propriam ruinam et nihilum praecipites abeant, concedendo; et 
operationes cunctas, quibus suam activitatem exerunt, illis tribuit, om- 
nibus eorum actionibus concurrendo, ita ut merito dixeris hominem 
nihil habere quantum ad esse vel operari, quod a Deo, omnium auctore 
providentissimo, non acceperit. Atqui supremus omnium dominus jus 
strictum habet, ut qua talis ab homine practice agnoscatur, quod fieri 
non valet nisi reverentiam et cultum ei exhibendo. Ergo. Quare de illis, 
qui Dominum speculative agnoscentes, ipsum non reverentur, conque- 
ritur Deus dicens: Si Dominus ego sum, ubi est timor meus? 3. 

Arg. Il. Deus est omnium singularis benefactor, quia cuncta bona 
visibilia et invisibilia, spiritualia et corporalia, naturalia et supematu- 
ralia, ut supremus omnium gubernator, gratis et liberaliter nobis con- 
tulit. Tanto autem benefactori debentur a quolibet grati animi sensus 
et perpetuae gratiarum actiones. Ergo. 

Arg. III. Deus est amantissimus omnium Pater et Rex saeculorum 
immortalis. Patri autem debentur a filiis reverentia et amor; Regi vero 
a subditis honor et gloria. Ergo Deum debent omnes et singuli amare, 
revereri ac honorare; et consequenter tenentur singuli homines religio- 
nem aliquam profiteri. 


Prob. ex 2.? capite. Ex obligatione ultimae felicitatis 
adipiscendae. 
Arg. Homo tenetur suum ultimum finem seu felicitatem adipisci 


juxta illud: Quaerite primum regnum Dei et justitiam ejus; et quia insita 
est ei naturalis inclinatio ad felicitatem, cui, cum sit ultima ejus per- 


l1 Joan., 4, 24. 
1 La mente di un nomo di Stato, lib. 1, c. 12, $ 4, 
3 Mal, i, 6. 

fectio, renuntiare nefas est. Sed ultimum finem adipisci non valet homo 
citra professionem religionis. Ergo. Prob. Min. Ultimus finis hominis 
consistit in Dei possessione. Atqui ad Dei possessionem perveniri non 
potest nisi professione religionis. Ergo. Major patet ex philosophia, 
quia solus Deus potest satiare appetitum hominis ejusque desideria im- 
plere. Hinc praeclare ait S. Augustinus: «Fecisti nos (Domine) ad te, 
et inquietum est cor nostrum, donec requiescat in te» 1. Minor. Prob. 
Quia ad Dei possessionem iisdem actibus tendendum ac perveniendum 
est, quibus ille possidetur, cum possessio sit viae consummatio. Sed 
Deus possidetur tantummodo actibus intellectus et voluntatis honestis, 
qui, cum erga Deum exercentur, sunt professio religionis. Ergo ad Dei 
possessionem perveniri non potest nisi professione religionis, intelligendo 
nempe et amando ipsum. 


Prob. ex tertio capite. Ex consensu generis humani. 


Arg. Ex consensu generis humani, quando constans est et univer- 
salis, moraliter certum adsumi argumentum nemo unquam dubitat. 
Jam vero, omnes gentes unanimiter in longa generationum serie con- 
sentiunt in admittenda pro populis et gentibus, imo et singulis homini- 
bus, religionis necessitate. Ergo. Exstant etenim clarissima scriptorum 
magni ponderis testimonia, quae religionem aliquam a) tum in populis 
antiquitus notis, b) tum in nationibus inde a saeculo xv inventis, 
semper viguisse et necessariam fuisse ostendunt. 

a) In populis quidem antiquitus notis. Quia una est scriptorum to- 
tius antiquitatis vox atque sententia, quae aliquam religionem docet 
esse profitendam deosque colendos. Plutarchus ait: «Et si terras obeas, 
invenire possis urbes, muris, litteris, regibus, domibus, opibus, numis- 
mate carentes vel non utentes, gymnasiorum et theatrorum nescias; 
urbem templis diisque carentem, quae precibus, jurejurando, oraculo 
non utatur, non bonorum causa sacrificet, non mala sacris avertere 
nitatur, nemo unquam vidit nec videbit. Sed facilius urbem condi sine 
solo posse puto, quam, opinione de diis penitus sublata, civitatem coire 
aut constare» 1 Item, Tullius «sua, inquit, cuique civitati religio.... 
est» 3. Et rursus praesens argumentum dilucide exponit, dicens: «Ut 
porro firmissimum hoc afferri videtur, cur deos esse credamus, quod 
nulla gens tam fera, nemo omnium tam sit immanis, cujus mentem non 
imbuerit deorum opinio. Multi de diis prava sentiunt, id enim vitioso 
more effici solet, omnes tamen esse vim et naturam divinam arbitran- 
tur. Nec vero id collocutio hominum aut consensus efficit, non institutis 
opinio est confirmata, non legibus. Omni autem in re consensio omnium 
gentium lex naturae putanda est» 4. Eamdem gentium hac in re con- 
sensionem confirmat Seneca dicens: «Omnibus indita de diis opinio est, 
nec ulla gens unquam est adeo extra leges moresque projecta, ut non 
aliquos deos credat» 5. 


Confess., lib. i, c. i; ML 32, 66i. 
Adv. Coloten. Epicuraewn, c. 31, 4. 
Orat, pro Flacco, n. 2s. 

Tuscul. quaest., lib. 1, c. 13. 

Epist. ii7, 5. 

Hinc scriptores antiqui, in republica litteraria notissimi, unanimiter 
testati sunt religionem ab initio mundi apud omnes gentes et nationes, 
tunc temporis notas, semper exstitisse, et, cum caetera temporum diu- 
turnitate ac rerum mundanarum fluctibus mutarentur, id unum, deo- 
rum nempe religionumque opinionem, immobiliter semper permansisse; 
idque non tantum documentis etnographicis demonstrant, verum etiam 
antiquis historiis, artibus, ac documentis, sacrificiis, oraculis, funeribus, 
auguriis, cultibus, juramentis, inscriptionibus, etc., ut jam dubitationi 
nullatenus adsit locusl. 

Ipsi quoque religionis osores jam persuaderi videntur hanc consen- 
sionem gentium circa necessitatem et exsistentiam religionis in populis 
revera exstitisse. Recentes enim investigationes his ultimis temporibus 
peractae penitus demonstrant homines in omnibus mundi aetatibus, 
etiam in statu primitivo, epocha quaternaria, et temporibus praehisto- 
ricis, sufficienter Deum cognovisse, eique religionis cultum obtulisse 2. 

In nationibus item a saeculo XT' usque ad recentiora tempora inventis 
idem omnino contigit. Nam missionarii catholici et exploratores, qui 
una cum expugnatoribus latissimas illas regiones Asiae, Ainericae, Afri- 
cae et Oceaniae peragrarunt, et omnium tribuum errantium mores ac 
traditiones satis accurate investigavere, diserte testantur nullum un- 
quam in terris fuisse barbarorum genus aut populum, qui aliquam re- 
ligionem non fuerit professus. Hinc ajebat P. Acosta: «Hoc commune 
apud omnes pene barbaros est. ut Deum quidem omnium rerum su- 
premum ac summe bonum fateantur» 34 Et hodie nullum esse terrae 
populum religione orbatum demonstrant computa ab eruditis recenter 
facta. «Hodie, inquit cl. Hontheim i, cum universa terra nobis patefacta 
est, omnes omnino gentes supremi numinis fide imbutas videmus. In 
universa terra hominum numerantur 1435 milliones. Ex his millionibus 
Christiani catholici sunt 218 5' sive. 15,2 96; Christiani schismatici et 
generatim acatholici 214 sive 15 96; Israelitae 8 sive 0,5 96; Mahume- 
tani 120 sive 8,3 %; Brahmanistae 138 sive 9,6 %; Budhistae 503 sive 
35 90; Feticistae 234 sive 16,4 96; sine religione autem nulla gens vivit» 6. 


1 Cfr. Plato, De legibus, lib. io, n. 888; Tullius, De natura deorum, lib. 2, cc. 2-5; 
De legibus, lib. 1, c. 8; Julius Caesar, De bello gallico, lib. 6, c. 16; Tacitus, De Mo- 
ribus Germanorum, n. 39; Tertullianus, Adv. Marcion., lib. I, c. 10; ML 2, 282; 
Clemens Alexandrinus, Stromal., lib. 5, c. 1; 1IG 9, 16; Lactantius, De falsa reli- 
gione, lib. I, c. 1; ML 6, 115 sqq. 

2 Dominus Benjamin Constant, De la Religion, t. 1, livre 1, chap. I, ajebat: 
«Les hordes sauvages, les tribus barbares... toutes «-prouvent la puissance de ce 
sentiment indestructible». Item, Stheintal, Mythos und Religion, 1870, pag. 24 in- 
quit: «On n'a pas encore découvert un seul peuple chez qui cet élément de la vie 
humaine faisait défaut». Ac demum Dominus de Cust, Les religions et les langues 
de l'Inde, 1880, p. 102 haec habet: «Toutes les inscriptions anciennes dans tous les 
pays attribuent a la faveur des dieux les succés des hommes». 

3 De procur. Indor, salut., lib. 5. Ipsemet Quatretages, Hist, générale des races 
humaines, pag. 254, hanc veritatem plene confirmat dicens: «Quiconque aura pris 
la peine d'étudier la question à ce point de vue, la seule vraiment scientifique 
constatera bien vite l'existence de la religiosité dans ['universalité des hommes». 

4 Honthoim, Theodicea, n. 407. 

3  Worner, Orbis terrarum catholicus, p. 4, et alii ad 230 vel 300 milliones hodie 
catholicorum numerum elevant. 

° Idem auctor addit ibidem in nota: «Numeri sunt ex Hubner». Geograph- 

Prob. 4.a pars. Sublata religione, tolleretur omnino boni 
et mali conceptus, et obligationes morales hominis pessum 
abirent. 


Arg. Nulla potest concipi obligatio sine lege, quia ut ait Apostolus, 
Ubi enim non est lex, nec praevaricatio x, et peccatum non cognovi nisi 
per legem X. Sed sine religione non potest dari lex. Ergo 3. Prob. Min. Sub- 
lata religione, tollitur idea Dei. Sine Deo autem non potest exsistere 
auctoritas, nec legislator, neque lex, quia omnis potestas a Deo est 4. 
Ergo sine religione non potest dari lex nec obligatio moralis. Dilucide, 
ut solet, S. Thomas hoc argumentum illustrat dicens: «In omnibus autem 
moventibus ordinatis oportet, quod virtus secundi moventis derivetur 
a virtute moventis primi, quia movens secundum non movet nisi in 
quantum movetur a primo. Unde in omnibus gubernantibus idem vi- 
demus, quod ratio gubernationis a primo gubernante ad secundos deri- 
vatur, sicut ratio eorum, quae sunt agenda in civitate, derivatur a rege 
per praeceptum in inferiores administratores; et in artificialibus etiam 
ratio artificiaium actuum derivatur ab architectore ad inferiores arti- 
fices, qui manu operantur. Cum ergo lex aeterna sit ratio gubernationis 
in supremo gubernante, necesse est, quod omnes rationes gubernationis, 
quae sunt in inferioribus gubernantibus, a lege aeterna deriventur» 5. Et 
Cicero, esto gentilis, praeclare loquitur: «Hanc igitur video sapientissi- 
morum fuisse sententiam, legem neque hominum ingeniis excogitatam, 
nec scitum aliquod esse populorum, sed aeternum quiddam, quod uni- 
versum mundum regeret, imperandi prohibendique sapientia. Ita prin- 
cipem legem illam et ultimam, mentem esse dicebant, omnia ratione aut 
cogentis aut vetantis Dei» 6. 

Unde sublato Deo, gubernatore providentissimo et supremo legisla- 
tore, tollitur etiam lex et obligatio inde exsurgens, ac idcirco corruat 
necesse est omnis ratio boni aut mali, virtutis et vitii. Ratio enim hu- 
mana nequit esse supremus moralitatis fons ac arbiter. Hinc merito 
damnata est a Pio IX in suo Syllabo propositio 3.a, quae sic se habet: 
Humana ratio, nullo prorsus Dei respectu habito, unicus est veri et falsi, 
boni et mali arbiter, sibi ipsi est lex, et naturalibus suis viribus ad homi- 
num et populorum bonum curandum sufficit»: et 4.a, quae dicit: «Omnes 
religionis veritates ex nativa humanae rationis vi derivant; hinc ratio est 
princeps norma, qua homo cognitionem omnium cujuScumque generis ve- 
ritatum adsequi possit ac debeat 7. 


statist. Tabellen alter Lander der Erde 1884.—Inter Budhistas numerantur omnes 
Sinenses, quamvis plurimi Sinenses adhaereant Confucianisme vel Taoismo. Simi- 
liter sub nomine Feticismi praeter alias comprehenduntur religiones paganae om- 
nes Australiae, Africae, Americae». 

] Rom., 4, 15. 


2 Ro»i, 7, 7. 
3 Hoc argumentum strenue prosequitur P. Ceballos in sua Falsa Filosofia 
lib. i, p. 2. 


4 Rom., 13, i. 

à I-II, q. 93. a. 3. 

6 De legibus, lib. 2, c. 4. 
1 Donz-Bannw., 1703-1704. 

69. Thesis II. Impie dicitur a rationalistis orationem, in quantum 
est petitio decentium a Deo, inutilem esse ac prorsus inefficacem, et 
Deum hominemque non decere. 


Arg. l. Nihil sane frequentius docetur in sacris litteris, quam uti- 
litas et efficacia orationis. Angelus ait Tobiae: Bona est oratio cum je- 
junio et eleemosyna l; et passim in Evangeliis exhortamur, ut preces 
supplicationesque Deo assidue effundamus. Matthaei dicitur: Petite et 
dabitur vobis, quaerite et invenietis, -pulsate et aperietur vobis 1. Et rursus: 
si.. vos, cum sitis mali, nostis bona data dare filiis vestris, quanto magis 
Pater vester, qui in caelis est, dabit bona petentibus se? 3. Hinc nullus est 
ex SS. Patribus, qui orationem enixe non commendaverit. Quod et in 
Ecclesiae documentis confirmatum semper comperimus. 

At quia hic contra rationalistas et incredulos, qui auctoritatem 
S. Scripturae et SS. Patrum audacter denegant, aciem vertimus, ideo 
ad alia argumentorum genera confugiendum est. 

Arg. II. Deus, utpote auctor et Dominus omnium rerum, est om- 
nino dives in omni genere bonorum tum spiritualium tum materialium, 
homo vero indigens. Indigentium autem est subsidia sibi necessaria a 
divitibus postulare. Ergo homini proprium est in hujus vitae discrimine 
et necessitatibus ad Deum frequenter recurrere, ab eoque bona cuncta, 
quibus opus habet, suppliciter postulare. 

Arg. IIl. Ad majorem Dei gloriam nostramque utilitatem non pa- 
rum conferre conspicimus, cum nostram infirmitatem agnoscentes, divi- 
nae tradimus ordinationi; et gratitudinis sensum erga eum in nobis ipsis 
moventes, Deum confitemur fontem et largitorem omnium bonorum, 
ab eoque bona poscimus. Ergo impie dicitur orationem, in quantum 
est petitio decentium a Deo, esse inutilem. 

Non ergo Deum hominemque dedecet assidua et fervens fidelium 
deprecatio. 

Nec refert, si dicas cum Kantio Deum omniscium esse et nostris 
supplicationibus non egere, ut omnium necessitates agnoscat et reme- 
dium opportunum providens ac beneficus praesto adhibeat. Non re- 
fert, inquam, quia, ut praeclare ait S. Thomas, «non est necessarium 
nos Deo preces porrigere, ut ei nostras indigentias vel desideria mani- 
festemus, sed ut nos ipsi consideremus in his ad divinum auxilium esse 
recurrendum» 4. 

Scholion. Ex his non incongrue colligere licet hominem teneri cul- 
tum internum, qui actibus mentis et cordis constat, Deo exhibere. «Con- 
sistit... interior cultus, ait S. Thomas, in hoc quod anima conjungatur 
Deo per intellectum et affectum»5. Constat quatuor potissimum acti- 
bus. 1) Adoratione, qua supremum Dei dominium confitemur. 2) Gra- 
tiarum actione, qua pro acceptis beneficiis gratias Deo rependimus. 
3) Petitione, qua divinam bonitatem ac misericordiam precibus flectere 


Tob., 12, 8. 
Matth., 7, 1. 
Matth., 7, n. 


11-Il, q. 83, a. 2 ad i. 
l-U, q. 101, a. 2. 

conamur. 4) Poenitentia, qua Deum, si quando peccatis offendimus, 
placare curamus. 


70. THESIS III. Tenetur homo Deo tribuere cultum non solum 
internum sed etiam externum. 


Arg. l. Ratione constitutionis hominis. Nam Deus non solum ani- 
mam nostram sed etiam corpus creavit, et innumera beneficia non 
tantum spiritualia, verum etiam corporalia gratis hominibus contulit. 
Atqui, quod a Deo est, debet sui ipsius a supremo auctore dependen- 
tiam fateri, et famulatum ac obsequium servitutis ei exhibere. Ergo 
debet homo, non solum anima sed etiam corpore, Deum, spiritualium 
et corporalium largitorem colerel. Hinc in Collecta dicitur: «Ut, divinis 
rebus inhaerentes, et corpore tibi famulemur et mente» 13 Et merito 
docemur a S. Thoma hominem nunquam fore plene religiosum absque 
cultu externo, quia non se totum ligaret Deo. 


Arg. Il. Ratione nexus cultus externi et interni. Ea est naturae hu- 
manae conditio, ut actus interni cordis nati sint excitari ac foveri per 
actus externos corporis, et vicissim actus externi oculorum, vultus ac 
membrorum producantur per actus et affectus internos animae. Unde 
proverbium: ex abundantia cordis os loquitur. Ergo, ut cultus internus 
hominis erga Deum ferv entior sit ac vividior, requiritur cultus externus. 
Vicissim ex actibus internis, quibus in secreto cordis ac mentis Deus 
colitur, quasi ex causa connatural! procedunt actus externi, qui consti- 
tuunt cultum externum. Duplici ergo causa adsumuntur opera exteriora 
in cultu Dei, ut ait Toletus, «l.° quia effectus sunt abundantiae devo- 
tionis internae; 2.° ad excitandam devotionem internam» 8. 


Neque obstat locus ex Joanne 4 supra relatus. Nam, si verba recte in- 
terpretentur, sensus est, quod Deus debeat adorari i) in spiritu et non solum 
apparatu exteriori et verborum cortice, sed principaliter cultu interiori, 
quin tamen ex hoc damnari videantur opera externa; 2) in veritate, id est, 
non in figura, ut fieri solebat in A^eteri Testamento. 


ARTICULUS III 
UTRUM SOCIETATI NECESSARIA SIT ALIQUA RELIGIO 


71. Status quaestionis. Societatis notio. Societas in genere defini- 
tur: Coetus seu congregatio plurium in communem finem sub uno praeside, 
qui auctoritatem exercet, conspirantium. 

Dicitur l.? Coetus seu Congregatio plurium; quia ad societatem re- 
quiritur, ceu materia, multitudo, non utcumque, sed moraliter juncta 
et congregata, quae efficit corpus sociale, quaeque persona moralis recte 
appellatur. Hoc corpus sociale est subjectum completum et adaequa- 


Cfr. S. Thomas, I-II, q. IOI, a. 2. 

Secreta orationis Ecclesiae contra persecutores Ecclesiae, sub. n. 10. 
I-II, q. 81, a. 7 ad 1,-, 

Joan., 4, 24. 

tum jurium et officiorum, quae pertinent ad societatem; membra vero 
seu individua, quibus constat, sunt subjectum partialel. 

Dicitur 2? In communem finem conspirantium. Quia non quaelibet 
multitudo est societas, sed quae in finem aliquem communem tendit; 
neque ejus objectum est otio tabescere, sed efficaci mediorum applica- 
tione finem aliquem prosequi. Ut autem membrorum inter se conjunctio 
firmior sit ac stabilior, omnia in finem communem conspirent oportet, 
quod sane efficere nunquam valebunt, nisi singula, collatis viribus, bo- 
num commune sociale quaerant. 

Additur 3.? Sub uno praeside. Nam hominum multitudo, quomo- 
dolibet congregata, nequit finem omnibus communem adsequi, nisi sub 
directione auctoritatis. Qui hanc auctoritatem obtinuit ac retinet, cuique 
omnes parere tenentur, praeses seu princeps nominatur, et habet jus 
dirigendi singulorum actiones ad finem socialem. 

72. Divisio. Societas alia est religiosa alia civilis. Religiosa est 
Coetus hominum viatorum ad finem spiritualem per media ad hoc exco- 
gitata tendentium. Civilis est Coetus plurium familiarum et communita- 
tum vel etiam populorum in una terrae plaga ad unum finem communem 
organice coadunatus. De hac solummodo impraesentiarum disseritur. 

Potest esse perfecta vel imperfecta. Perfecta dicitur societas quae per 
se sola ad modum unius moralis uniformiter subsistit et sibi soli sufficit 
ad consequendum suum finem. Imperfecta, quae vel per se sola non sub- 
sistit, vel non sufficit ad suum finem consequendum. Hoc pacto imperia 
et regna sunt societates perfectae; principatus, provinciae et civitates 
etiam sunt perfectae, si absolute considerentur, secus vero, si ut partes 
totius regni accipiantur. Familia, quae appellatur societas domestica, 
vicus, et societates aliae privatae (vulgo companias), quae ad humanum 
commercium constituuntur, sunt societates imperfectae 2. 

Auctoritas seu potestas suprema societatis civilis residet in uno ca- 
pite vel pluribus juxta formam regiminis, sed, sive sint plura capita 
sive unum, semper praesunt per modum unius; ideo dicitur societas 
semper uno capite regi, quia auctoritas est una. 

Finis societatis civilis est triplex, nempe proximus, medius et ulti- 
mus. a) Finis proximus est bonum commune temporale. Hoc autem ob- 
tinetur, quando, sancitis a principe legibus justis et honestis, avertun- 
tur a sociis seu civibus discordiae ac seditiones, et consequitur pax atque 
tranquillitas publica, imo et per exercitium jurium et officiorum com- 
parantur ea bona, quae corpori sociali et omnibus, vel fere omnibus, 
sociis censentur utilia, quaeque a particularibus nequeunt obtineri, 
b) Finis medius est felicitas temporalis civium, in quantum ii per evo- 
lutionem internam ac externam omnium elementorum ad statum per- 
fectum, qui in hac mortali vita acquiri potest, perveniunt, c) Finis 
ultimus est possessio Dei seu aeterna membrorum beatitudo. Finis igitur 
proximus et finis medius in finem ultimum ordinari in eoque compleri 
lebent. 

Haec omnia paucis accipe. 


| Cfr. Zigliara, Propaedeid., lib. 4, c 3, n. 9. 
3 Cfr. p. Raphael a S. Joseph, Ve legibus, n. 7. 

Materia societatis sunt membra, quibus componitur. Forma vero 
est junctio moralis membrorum, quae consistit in unione intelligentia- 
rum, voluntatum et virium in ordine ad finem socialem. Auctoritas est 
jus obligandi membra societatis, ut ad bonum commune suis actibus 
conspirent. Finis demum est id, ad quod corpus sociale seu persona 
moralis tendere debet, quodque ultimo consistit in aeterna membrorum 
beatitudine x. 

Certo supponendum est nullam societatem posse sine religione ulti- 
mum finem seu aeternam sociorum beatitudinem adipisci: credere enim 
oportet accedentem ad Deum, quia est, et inquirentibus se remunerator sit 13 

Sed quaestio est non parvi facienda, num societas civilis possit sal- 
tem salva consistere et perennis in terris perseverare absque ulla reli- 
gionis professione, ita ut sit possibilis societas, quae atheis componatur. 


73. Errores, i) Omnibus fere anteactis saeculis exstiterunt perversi 
quidam homines, qui cum necessitatem agnoscerent pro individuis aliquam 
religionem profitendi, dixerunt societatem civilem nihil habere cum religio- 
ne, utpote quae possit absque ulla religione subsistere. 

Hanc theoriam in praxim deducere conatus est saeculo xvni quidam 
Robcitus Owen, ex Newton, Angliae pago, oriundus, qui, ut ait cl. Card. Maz- 
zella s, ideis impii philosophismi imbutus, societatem absque religione fun- 
dare et instituere aggressus est, solum de bonis materialibus rerumque cor- 
poralium fruitione sollicitam. At rem esse impossibilem eventus ei compro- 
bavit. 

2) Inter omnes tamen errores, qui novissimis hisce temporibus undique 
grassantur, funestissimus dicendus est proculdubio hodiernus athcismus phi- 
losophicus et politicus. Homines increduli, Statuum administrationem ini- 
quissimis mediis adepti, religionem non modo inutilem verum etiam noxiam 
ac perniciosam esse ajunt progressui societatis, atque ideo totam religionem 
ejusque praxim tum ab individuis tum a societate, et praesertim ab ejus 
regimine, summa vi conantur avellere. Hinc proveniunt tot ploranda po- 
pulis mala; quo enim societates a Deo et religione magis averti contigerit, 
eo frequentiores experiuntur tumultus, seditiones ac bella. Quia igitur ho- 
dierni politici, res divinas parvi pendentes, et repudiata omni religionis spe- 
cie, contendunt societatem vi materiali et armorum apparatu solidandam 
esse, Deus eorum consilia illudere videtur, cum ubique nonnisi anxietas et 
animorum inquietudo conspicitur, populorum conditio ingravescit, et insur- 
gunt turbae contra Statuum rerumque publicarum administratores, omnia 
destruere volentes, ipsamque societatem evertere conantes. 

3) Nec ipsi catholici, qui necessitatem religionis pro societate admittere 
ac tueri visi sunt, conveniunt in adsignando gradu hujusce necessitatis. A lii 
siquidem contendunt necessitatem ejus esse physicam, ut societas salva con- 
sistere possit; alii vero necessitate morali contenti sunt, quae tantam arguat 
difficultatem, ut moraliter certum sit non esse duraturam societatem, quae 
religionem omnino repudiaverit> 


74. Thesis. Ipsam societatem civilem urget necessitas religionis 
profitendae, ita ut nequeat societas civilis salva consistere aut multum 
perdurare absque ulla religione. 


Arg. I. Romani Pontifices, praesertim Pius IX et Leo XIII id luce 
meridiana clarius in suis Encyclicis et Constitutionibus docuere, non 


| Cfr. P. Marcellus, Jus naturae, disp. 3, q. 2. 
2 Heb., ii, 6. 
3 De Helig. et Eccl., n. 31. 

solum errores contrarios proscribendo, verum etiam disertis verbis ad- 
serendo religionem esse unicum justitiae ac juris fundamentum, a quo 
veluti a fonte omnis honestatis, virtutis, pacis, ordinis ac tranquillitatis 
notio derivetur. «Quoniam, inquit Pins PP. 7XIl, ubi a civili societate 
fuit amota religio ac repudiata divinae revelationis doctrina et aucto- 
ritas, vel ipsa germana justitiae humanique juris notio tenebris obscu- 
ratur et amittitur, atque in verae justitiae legitimique juris locum ma- 
terialis substituitur vis, inde liquet, cur nonnulli, certissimis sanae 
rationis principiis penitus neglectis posthabitisque, audeant conclama- 
re: Voluntatem populi, publica, quam dicunt, opinione vel alia ratione 
manifestatam, constituere supremam legem ab omni divino humanoque 
jure solutam: et in ordine politico facta consummata, eo ipso quod con- 
summata sunt, vim juris habere. Verum ecquis non videt planeque sentit 
hominum societatem, religionis ac verae justitiae vinculis solutam, nul- 
lum aliud profecto propositum habere posse, nisi scopum comparandi 
cumulandique opes, nullamque aliam in suis actionibus legem sequi, 
nisi indomitam animi cupiditatem inserviendi propriis voluptatibus et 
commodis?». Hinc proscribendam duxit non solum propositionem hic 
relatam, sed etiam aliam quae docet «optimam societatis publicae ra- 
tionem civilemque progressum omnino requirere, ut humana societas 
constituatur ac gubernetur, nullo habito ad religionem respectu, ac si 
ea non exsisteret, vel saltem nullo facto veram inter falsasque religio- 
nes discrimine» 1. 

Arg. Il. Societas civilis salvari non valet nec perennis exsistere, nisi 
in ea serventur officia justitiae, obedientia legibus, et mutua membro- 
rum inter se dilectio, ut facile quisque videt. Haec autem nullatenus 
possunt in societate religione orbata servari. Ergo. Major patet, quia, 
posthabitis justitia, obedientia et caritate mutua, nec concipi potest 
unio membrorum in communem finem conspirantium. Prob. min. 

P. In genere. 

a) Quia justitia, obedientia et mutua dilectio servari nequeunt abs- 
que obligatione morali; siquidem sunt virtutes, quae plerumque acqui- 
runtur per actus exercitos in satisfactionem obligationis conscientiae. 
Ostensum autem est superius nullam obligationem moralem exsistere 
posse sine religione. Ergo nec praedicta possunt custodiri in societate 
orbata religione, b) Quia sine religione non est sufficiens sanctio, vel 
quia actiones saepe sunt ignotae, vel quia, si innotescunt, ab homini- 
bus tergiversantur, vel quia legis praescriptio non omnes attingit, vel 
aliis de causis saepe saepius homines eludunt actionum suarum respon- 
sabilitatem. Absque sanctione autem legum penitus rueret in Republica 
omnis notio justitiae, obedientiae, membrorumque concordiae, c) Su- 
blata religione, nulla fides foret adhibenda testibus, nullum haberet va- 
lorem juramentum. Societas autem, in qua testes fide privantur, et 


| Encycl. Quanta Cura, 8 Dec., 1864; Denz-Bannw., 1691. 

2 Encycl. Quanta Cura, prop. 1.5 Denz-Bannw., 1689. Cfr. etiam inter alia 
documenta Constitutio Humanum genus, 20 Ap. 1884, et Encyclicae Leonis XIII, 
Libertas, 20 Jun. 1888, Sapientiae Christianae, 10 Jan. 1890, et Herum novarum, 
15 Maj. 1891, in quibus Massonum, Communistarum, Socialistarum et aliorum 
religionem a societate avertere conantiuni greges profligantur 

jusjurandum non firmat veritatem, necessario peribit, quia controver- 
siae nunquam finem attingent, neque animorum discordiae cessabunt. 
Hinc Cicero «nullum enim, inquit, vinculum ad adstringendam fidem 
jurejurando majores arctius esse voluerunt» x. Et alibi ait: «Quis neget, 
cum intelligat, quam multa firmentur jurejurando, quantae salutis sint 
foederum religiones? Quam multos divini supplicii a scelere revocarit, 
quamque sancta sit societas civium inter ipsos, diis immortalibus inter- 
positis tum judicibus tum testibus?» 1. 

2. In particulari. 

a) De justitia. Repudiata religione et morali obligatione conscien- 
tiae, gehennaeque metu sublato, quis valeat homines inducere, ut pro- 
priae utilitati praeferant aliorum jura? Maxima enim longe pars civium, 
nisi religionis obligatione urgerentur, divitias ac utilitatem propriam 
prae omnibus aliorum juribus optarent acquirere, et, adhibitis mediis 
saepe injustis, curarent concives suos tenuiores opprimere. Pravi homi- 
nes ad summa molienda congererent capitale, et pecunia fraudibusque 
undique conflatis effugerent poenas pro crimine sibi debitas, dum ipsae 
auctoritates, si quae possunt absque religione exsistere, et homines pu- 
blici, de rebus dumtaxat temporalibus solliciti, non jam administrandae 
justitiae sed commoditatibus sibi cumulandis curam impenderent. Ad 
rem apposite Tullius: «Quod si justitia est obtemperatio scriptis legi- 
bus institutisque populorum; et si, ut iidem dicunt, utilitate omnia 
metienda sunt, negliget leges, easque perrumpet, si poterit, is, qui sibi 
eam rem fructuosam putabit fore. Ita fit, ut nulla sit omnino justitia, 
si neque natura est, et ea, quae propter utilitatem constituitur, utili- 
tate alia convellitur» 3. 

b) De obedientia legibus. Vera nominis obedientia non potest le- 
gibus praestari, nisi prius ipsae leges vim obligandi obtineant. Sublata 
autem religione, nulla inest legibus vis obligandi; quia obligatio, quam 
inducunt leges quaecumque, derivatur a lege aeterna. Lex autem aeter- 
na nonnisi ope religionis agnoscitur. Unde, neglecta religione, nulla 
conceditur legibus vis obligandi; atque ideo subditi exsistimantur soluti 
a vera obedientia, quam jus naturale docet legibus deberi. 

c) De mutua membrorum inter se dilectione. Haec mutua membro- 
rum dilectio servari nequit, nisi quilibet bonum commune prosequatur 
et pacem ac concordiam fovere satagat. In societate autem, quae fin- 
gatur absque religione constituta, quis fuerit boni communis insecutor 
ac pacis concordiaeque amans? Pauci profecto sunt, qui, neglecta reli- 
gione, finem honestum sibi praestituant, suosque concives revereri, ut 
societatis jura et incolumitas petunt, studeant. 

Arg. III. Ut societas aliqua possit salva consistere requiritur omnino 
auctoritas, quae omnes socios in finem socialem promoveat. Niilla 
autem potest dari auctoritas sine religione. Siquidem ad auctoritatem 
pertinet liberas sociorum voluntates ligare, ut in finem communem 
praestitutum uniformiter conspirent, et praeses citra religionem non 


| De olfic., lib. 3, c. 31. 
2 De Leg., lib. 2, c. 7. 
3 De Leg. lib. 1, n. 15. 

habet a quo facultatem accipiat ligandi aliorum civium voluntates. Non 
a Deo, quia, rejecta religione, inficiatur Dei exsistentia; non a se, quia 
omnes homines sunt natura pares; non ab aliis hominibus, quia nemo 
dat, quod non habet. Ergo, rejecta religione, destruitur et ruit aucto- 
ritas, quae est elementum necessarium ad societatem, ac idcirco moli- 
tur societatis ruina. 

Arg. IV. Societas civilis, ut communis fert sententia, personae mo- 
ralis rationem habet, ita ut, semel constituta, sui juris sit et jurium 
ac officiorum subjectum. Unde cujuslibet personae particularis condi- 
tionibus vestitur. Jam vero, persona particularis, qua individuum, de- 
pendet a Deo, et subjicitur obligationi religionis profitendae. Ergo pa- 
riter societas, ut persona moralis est, tenetur religionem amplecti ac 
profiteri. Hinc S. Augustinus ajebat Regem aliter Deo servire qua homo 
est, et aliter qua Rex est: «Quia homo est, ei servit vivendo fideliter; 
quia vero etiam Rex est, servit, leges justa praecipientes et contraria 
prohibentes convenienti vigore sanciendo: sicut servivit Ezechias lucos 
et templa idolorum, et illa excelsa, quae contra praecepta Dei fuerant 
constructa, destruendo... sicut servivit Rex Ninivitarum universam ci- 
vitatem ad placandum Dominum compellendo... sicut servivit Nabu- 
chodonosor, de quo jam diximus, omnes in regno suo positos a blasphe- 
mando Deo lege terribili prohibendo» N 


ARTICULUS IV 
UTRUM CUIQUE LIBERUM SIT QUAM LIBUERIT RELIGIONEM PROFITERI 


75. Status quaestionis. Omnis homo devincitur Deo religione, qua- 
si vinculo quodam morali, et, tum qua individuus tum qua in societate 
constitutus, adstringitur, sicut, dictum est, ad aliquem cultum supremo 
numini exhibendum. Verum religiones plures et inter se dissidentes in 
mundo excogitatae sunt, et dii adeo ab hominibus multiplicati, ut vix 
possint a quopiam numerari. Hinc disputatur catholicos inter et indif- 
ferentes, an quilibet moraliter teneatur unam, eamque veram, religio- 
nem amplecti, vel e contra utrum cuique liberum sit, quam libuerit, 
religionem profiteri. 

Animadvertendum est necessitatem unicae religionis profitendae du- 
pliciter proponi posse: a) respectu hominis individui, b) respéctu so- 
cietatis. 

In praesenti articulo agendum erit de homine individuo, in sequenti 
vero de societate. 


76. Errores. Praeter indifferentismum absolutum, qui nullam homini 
esse obligationem religionis profitendae docet, alius datur indifferentismus 
mitior, qui et indifferentismus relativus audit. Hic error, jam olim a Basi- 
lide et Apelle invectus, plures hodiernis temporibus nactus est sequaces, 
et libertatem tribuit cuique ex variis religionibus unam pro suo lubito am- 


| Epist. 185 (al. 50) ad Bonifacium, 11. 19: ML 33, 801. 
2 Cfr. Eusebius, Hist. Eccl., lib. 4, c. 7; MG 20, 316; et lib. 5, c. 13; MG 20, 460. 

plectendi. Distinguitur duplex, universalis nempe et particularis. Indifferen- 
tismus universalis omnes religiones putat esse aeque bonas ac utiles ad salu- 
tem aeternam consequendam, ac proinde posse hominem ex omnibus unam, 
vel etiam nunc unam nunc alteram, citra peccatum excogitare pro cultu 
Deo exhibendo, ut Catholicismum, Mahumetismum, Budhismum, etc. *. 
Particularis admittit quidem unam esse tantummodo religionem veram, 
eamquc profitendam, sed ratus est omnes sectas sub illa religione contentas 
esse veras, et sufficere quamlibet earum profiteri. Sic sub Christianismo 
continentur Catholicismus, Protestantismus, schismata varia, etc., et con- 
tendunt indifferentistae particulares posse hominem in quolibet eorum sal- 
vum fieri 1. 

Vix ab hoc errore differunt Latitudinarismus et Toleraniisinus religiosus, 
qui et dogmaticus, ad distinctionem ftolerantiae politicae seu civilis, nuncu- 
patur. Toleraniisinus dogmaticus, sicut et indifferentismus universalis, prae- 
dicat omnes religiones earumque sectas esse aeque bonas ac utiles, et homini 
pro fine ultimo consequendo salutares. Tolerantismus politicus seu civilis, de 
quo in articulo sequenti, ad auctoritates spectat, et est ea legum ordinatio, 
qua libertas cultuum publica permittitur, et externa professio cujuslibet TER 
nis aeque protegitur. 

Cum iisdem maxime connectitur libertas conscientiae et cultuum, Libera- 
listnus et Rationalismus, qui privatae rationis esse docent judicare de veri- 
tate et falsitate religionis. 

Hunc /ndifferentismum suis discipulis suasisse videtur G. Hermesius, 
qui 3, ut ait Granderath Const, dogm. SS. Concilii Vaticani, De doctrina ca- 
tholica, «hortatur candidatos theologiae et consequenter omnes (eos, saltem, 
qui scientifico examini sunt idonei), ut dum in inquisitione versantur, erga 
quamvis religionem, ex. gr., catholicam aut Christianam, omnino indifferen- 
ter se habeant, sibique persuadeant sancte se agere sequendo rationem, quo- 
cumque demum ea deduxerit». 


77. Thesis I. Unica est vera religio. 


Arg. Religiones sibi invicem oppositae et contradictoriae nequeunt 
omnes esse verae, sed una'dumtaxat ad summum erit vera, aliis falsis 
exsistentibus; quia omnis religio constat propositionibus theoreticis, 
quae intellectui tanquam verae, et officiis, quae voluntati tanquam 
honesta, proponuntur. Hae autem diversarum religionum propositiones 
contradictoriae sunt, ut patet ex religionum oppositione. Sic polytheistae 
plures deos, monotheistae unum tantummodo ponunt, efficaciam sacra- 
mentorum ad producendam gratiam catholici admittunt, protestantes 
omnino respuunt; Christum esse verum Deum et legatum divinum Chri- 
stiani defendunt, hebraei vero et nestoriani haeretici negant, etc. Porro 
contradictoriarum una tantum potest esse propositio vera, altera neces- 
sario falsa. Ergo nonnisi una potest esse religio vera. Cum autem nemini 
licitum sit errori adhaerere, sed omnes teneantur verum profiteri, se- 
quitur omnes homines ad unam, eamque veram, religionem amplecten- 
dam adstringi. 


78. THESIS II. Omnes homines tenentur unicam veram religionem 
profiteri. Quapropter prorsus rejiciendus est Tolerantismus dogmaticus. 


| Imo et per religionem naturalem, neglectis religionibus positivis, ajunt non- 
nulli satisfieri officiis erga Deum adimplendis. Ita Julius Simon, La religion na- 
turelle, 4™«. p., ch. 2. 

2 Hoc indifferentismi genus professa est societas, quae dicitur Association for 
Promoting the Union of Christendom, anno 1857, Londini constituta. 

' Introd. Positiv. ad Theol., p. 30. 

Arg. 1) Quamplurima sunt Ecclesiae documenta, quibus /ndiffe- 
rentismus et tolerantia dogmatica expresse damnantur. Pius PP. IX 
Encyclica Qui -pluribus ait: «Huc spectat horrendum ac vel ipsi naturali 
rationis lumini maxime repugnans de cujuslibet religionis indifferentia 
systema, quo isti veteratores, omnis virtutis et vitii, veritatis et erroris, 
honestatis et turpitudinis sublato discrimine, homines in cujusvis reli- 
gionis cultu aeternam salutem assequi posse comminiscuntur, perinde 
ac si ulla unquam esse posset participatio justitiae cum iniquitate, aut 
societas lucis, ad tenebras, et conventio Christi ad Belial»x. Et Encycli- 
ca Singulari quidem ait: «A qua turpissima sane indifferentismi forma 
haud admodum distat illud de religionum indifferentia systema e tene- 
bris eruptum, quo homines a veritate alienati, veraeque confessionis 
adversarii, suaeque salutis immemores, et inter se pugnantia docentes 
et nunquam stabilitam sententiam habentes, nullum inter diversas fidei 
professiones discrimen admittunt, et pacem passim cum omnibus mi- 
scent, omnibusque aeternae vitae portum ex qualibet religione patere 
contendunt. Nihil enim interest illis, licet diversa tractantibus, dum àd 
unius veritatis expugnationem conspirent» a. 

Unde ipsemet Pontifex in suo Syllabo damnavit has propositiones: 
15 «Liberum cuique homini est eam amplecti et profiteri religionem quam 
rationis lumine quis ductus veram putaverit». Et 16 «Homines in cujusvis 
religionis cultu viam aeternae salutis reperire aeternamque salutem asse- 
qui possunt» 3. 

Eumdem errorem non obscure proscripsisse videtur Concilium Va- 
ticanum, dum ait: «Qui fidem sub Ecclesiae magisterio susceperunt, nul- 
lam unquam habere possunt justam causam mutandi aut in dubium fidem 
eamdem revocandi» 4. Et ibid., can. 6, definit: «Si quis dixerit parem 
esse conditionem fidelium atque eorum, qui ad fidem unice veram nondum 
pervenerunt, ita ut catholici justam causam habere possint fidem, quam 
sub Ecclesiae magisterio jam susceperunt, assensu suspenso in dubium 
vocandi, donec demonstrationem scientijicam credibilitatis et veritatis fidei 
suae absolverint, a. s.» 5. 

2) Adde quod Indifferentismus maximam Deo infert injuriam, dum 
eum supponit aeque verum ac falsum in materia religionis admittere, 
praecepta licita vel illicita promiscue hominibus imponere, et cultus 
honestos vel libidinosos indiscriminatim acceptare. Imo et temeritatem 
arguit, dum non curat ea investigare, a quibus certissime pendet homi- 
num salus aeterna. 


Objectionibus satisfit. 


79. Obj. L? Plures sunt religiones, quae vera docent et honesta prae- 
cipiunt. Ergo licet eas indiscriminatim profiteri. Prob. Ant. Plures ac inter 
se dissidentes religiones proponunt legem naturalem esse integre servandam. 
Lex autem naturalis et vera continet ac honesta praecipit. Ergo. 


1 Encycl. Qui pluribus, 9 Nov. 1846; $ «Jam vero». 

2 Encycl. Singulari quidem, 17 Martii 1856; $ «Jam vero». 

3 Cfr. Encycl. Quanta Cura, 8 Dec. 1864: Libertas, 20 Junii 1888, et Im- 
mortale Dei, i Nov. 1885. 

4 Sess. 3, Const. De fidc.cath., c. 3; Denz-Bannw., 1794. 

° Sess. 3, can. 6, De fide: Donz-Bannw., 1815. 


ART. V. UTRUM SOCIETAS TENEATUR REE. PROP. S5 


Resp.—Neg. Ant. Ad probationem, Dist. Maj. Plures ac inter se dissi- 
dentes religiones proponunt legem naturalem esse integre servandam, et si- 
mul docent religionem revelatam esse respuendam. Cone. Sistunt in propo- 
nenda tantummodo lege naturali, Neg. Ex quo enim religio aliqua excludit 
revelationem supernaturalem, dicenda (st inhonesta ac falsa, saltem nega- 
tive, utpote incompleta. Praeterea, omnes religiones, praeter catholicam, 
non solum negant veritates a Deo revelatas, sed et ipsis veritatibus ac legi- 
bus naturalibus quamplures superaddunt errores et cultus superstitiosos, 
supremo numini maxime injurios. 

Obj. 2.° Si vera religio esset unica, semper et ubique una fuisset, quia 
verum semper unum idemque est. Vera autem religio non fuit semper 
eadem. Ergo. Prob. Min. Judaismus et Christianismus ex diametro oppo- 
nuntur, et nihilominus uterque fuit vera religio. Ergo vera religio non fuit 
semper eadem. 

Resp.—Dist. Maj. Semper et ubique una fuisset quoad dogmata et 
officia aut praecepta absoluta et moralia, Cone. Quoad officia hypothetica, 
pro populo judaico aut gente particulari data et praecepta caeremonialia, 
Neg. Dogmata enim et praecepta seu officia, quae universim cunctos homines 
respiciunt, nunquam mutantur, et quoad haec omnia semper immobiliter 
perseverat religio. Sic Deus unus in essentia et trinus in personis fuit semper 
et ubique praedicandus, infinitae perfectionis agnoscendus, debito honore co- 
lendus, etc. At fides in Christum venturum quae Christi praedecessores ad- 
stringebat. et praecepta caeremonialia, ut circumcisio, sacrificia, etc., quae 
populum judaicum respiciebant, revera mutata sunt. Sed minime praeter- 
eundum est essentiam religionis integram ac salvam consistere, quando 
dogmata et praecepta moralia intacta servantur, licet caeremoniae et offi- 
cia unius vel alterius populi radicitus mutentur. 


80. Scholion. Unitas religionis non impedit, quominus in una so- 
cietate diversi status reperiantur, et pro statuum varietate diversae leges 
condantur, aut diversa praecepta a legitima auctoritate imponantur. Sic 
in religione catholica, quae unice vera est, alii sunt clerici in plures gra- 
dus distributil, alii religiosi Deo in coenobiis specialiter mancipati, et 
alii laici, qui in saeculo vitam traducunt; nonnulli castitatem voluntarie 
servant, alii vero matrimonio ad foetus propagationem junguntur; qui- 
dam jejuniis et abstinentiis dediti sunt, alii vero omnibus cibis indiscri- 
minatim vescuntur; non pauci in aliquibus terrae plagis a pluribus Ec- 
clesiae praeceptis dispensantur, dum caeteri mundi incolae catholici 
legibus ecclesiasticis stricte ligantur. Haec, inquam, unitati religionis 
minime obstant, quia una est fides, eadem sacramenta, immutabilia 
praecepta ac officia absoluta, quibus Deo devincimur. 


ARTICULUS V 


AN SOCIETAS IPSA TENEATUR VERAM RELIGIONEM PROFITERI AC TUERI 


81. Status quaestionis. 1. Manifestum est societates omnes legi- 
bus divinis obstringi, ne socios a vera religione profitenda positive 
avertant, quia nulla societas potest jura et obligationes membrorum 
proterere, sed potius debet ea protegere ac tueri. 

Verum ad ipsam professionem religionis directam quod attinet, du- 
pliciter potest societas se habere: 1) leges justa praecipientes condendo, 


| Cfr. Concil. Ttid., sess. 23, can. 2 et 6; Denz-Bannw., 962 et 906. 

2) officia erga Deum, etiam ut societas est, persolvendo. Societatem 
utroque modo, qua persona moralis est, vinculo quodam erga Deum 
adstringi demonstrandum suscipimus. 

2. Simul cum hac controversia quaestio heic magni momenti agi- 
tatur de Tolerantia civili seu politica, quae permittit, ut diximus, plura- 
litatem cultuum, et pluribus religionibus externam protectionem aeque 
dispensat. Et inquiritur an et quando haec pluralitas cultuum seu To- 
lerantia politica admitti queat. 

Quod ut probe explicetur, animadvertendum est religiones falsas et 
a catholica dissidentes in duplici esse differentia: a) aliae ita dicuntur 
falsae, ut legi naturali nullatenus adversentur, neque bonos mores saltem 
directe corrumpant; tales censentur religiones nestorianorum, eutychia- 
norum, etc.; b) aliae vero sunt, quae legi naturali directe repugnant, 
bonosque mores corrumpunt, ut sunt quamplurimae formae polytheismi. 

3. Declarandum igitur est quomodo societas civilis teneatur veram 
religionem profiteri, et quando possit religiones ab unica vera dissiden- 
tes tolerare. 


82. Errores. Hodierni liberales nullam volunt in societate agnoscere 
obligationem religionis profitendae, sed Status independentiam tueri opor- 
tere praedicant; liberales quidem radicales independentiam absolutam, ita, 
ut nulla exsistat cui parendum sit divina potestas ‘, et Status nulli se sub- 
jiciat legi supernatural!, nec naturali, nec positivo divinae; mitiores vero 
quos apprime describit Leo XIII in encyclica Libertas societatem civilem 
nulli legi subesse contendunt nisi juri ac rationi naturali. Radicales nullam 
prorsus legem, et mitiores divinas leges pro privatis tantum non pro civi- 
tate admittunt !. 

Licet praesentis materiae ratio non patiatur omnes heic Liberalismi for- 
mas explicare, unum tamen velim notatum haberet candidatus lector, sci- 
licet juxta omnes liberales, sive radicales sive temperatos, societatem, qua 
talem, emancipari debere a lege positivo-divina, saltem «ut Ecclesia obse- 
quatur tempori» 2, et nullam se subjiciendi praeceptis ecclesiasticis habere 
obligationem. Ex quo necessario sequitur Status independentia, imo, si res 
urgeatur, omnipotentia. Societas enim, soluta ab auctoritate divina et obli- 
gationibus inde exsurgentibus, constituitur autonoma et boni ac mali arbi- 
ter. Hoc sensu Liberalismus, ut optime ait Lahousse 45 viam paravit Socia- 
lisme, qui eamdem, ac Liberalismus societati, tribuit potestatem individuis, 
hac sola differentia, quod socialistae extendunt etiam ad ordinem oecono- 
micum, quod liberales in ordine religioso, morali ac politico, volunt conti- 
neri. Haec est legitima consequentia systematis Rousseau, Scheling et Hegel, 
quos plerique recentiores sequuntur. Unde D. Bebel ajebat die 31 Decem- 
bris 1881 in Reichstag germanico: «in ordine politico persequimur rempubli- 
cam, in ordine oeconomico socialismum, in ordine religioso atheismum» 6. 

Ex diversa, quam liberales admittunt, circa principia fundamentalia opi- 
nionum varietate, exsurgunt necessario diversae eorum theoriae circa tole- 
rantiam pluralitatis cultuum. 

Nonnulli hodie politici impii tale bellum soli religioni catholicae ejusque 
ministris indicunt, ut omnes promiscue religiones, excepta catholica, ad- 
mittere videantur 6. 


Encycl. Libertas, 20 Jun. 1888; $ «Revera»; Acta S. Sedis, 20, 600. 

Encycl. Libertas, 20 Jun., 1888; $ «Certe quidem»; Acta S. Sedis, 20, 602. 
Encycl. Libertas; Donz-Bannw., 1931. 

De vera Religione, n. 33. 

Cfr. Kannongioser, Catdlicos alcnianes (hisp. vers.), p. 72. 

« Sic politici galli, dum omnimodam libertatem sectis haereticis, imo et bu 

Plures item hodierni radicales non satis putant libertati ac independen- 
tiae societatis esse consultum nisi per tolerantiam dogmaticam et admissio- 
nem omnium religionum; eamque blaterant esse ab omnibus admittendam 
tuendamque. Istum tamen errorem omnino rejiciendum esse satis superque 
demonstratum est superius. 

Alii mitiores, rejecta tolerantia dogmatica, dicunt admittendam esse to- 
lerantiam politicam; et addunt societatem jure carere ad prohibendum suis 
membris publicum exercitium religionis, quam quisque maluerit profiteri. 
Ita pleraque hodie gubernia catholico-liberalia. 

Non pauci distinguunt inter thesim et hypothesim. In thesi propugnant 
ilicitam esse, per se et absolute loquendo, tolerantiam politicam pluralitatis 
cultuum, sed hypothetice, ubi id necessarium fuerit ad majora vitanda mala, 
servari aut etiam introduci posse docent tolerantiam politicam earum reli- 
gionum, quae legi naturali aut bonis moribus evidenter non contradicunt. 
Ex his tamen nonnulli putant societatem hodiernam in talibus adjunctis 
versari, ut semper queat praefata hypothesis verificari, ita ut possint aucto- 
ritates civiles in praesenti rerum tempestate pluralitatem cultuum ubique 
indiscriminatim permittere. A/ii tamen, quamquam admittant posse inter- 
dum falsas religiones legi naturali et bonis moribus non repugnantes, mali 
vitandi causa, politice tolerari, exsistimant tamen nondum esse societatem 
ita prolapsam, ut ubique licitum sit praefatam hypothesim supponere. 


83. Thesis I. Societas civilis tenetur veram religionem, quam uni- 
cam esse diximus, profiteri ac tueri. 


Arg. I. Summi Pontifices, praesertim Leo XII, disertis verbis nos 
docent societates cunctas, civitates ac populos, non secus ac singulos 
homines teneri verum Deo exhibere cultum vitamque socialem ita compo- 
nere, ut sanctissimas Dei leges adamussim satagant adimplere. Leo XII 
in encyclica Libertas haec habet: «Mitiores aliquanto sunt, sed nihilo sibi 
magis constant, qui ajunt nutu legum divinarum dirigendam utique vi- 
tam ac mores esse privatorum, non civitates: in rebus publicis fas esse 
a jussis Dei discedere, nec ad ea ullo modo in condendis legibus intueri. 
Ex quo perniciosum illud gignitur consectarium civitatis Ecclesiaeque 
rationes dissociari oportere. Sed haec quam absurde dicantur, haud dif- 
ficulter intelligitur. Cum enim clamet ipsa natura oportere civibus in 
societate suppetere copias opportunitatesque ad vitam honeste, scilicet 
secundum Dei leges, degendam, quia Deus est omnis honestatis justi- 
tiaeque principium, profecto illud vehementer repugnat posse iisdem de 
legibus nihil curare, vel etiam quidquam infense statuere civitatem. 
Deinde qui populo praesunt, hoc omnino reipublicae debent, ut non 
solum commodis et rebus externis sed maxime animi bonis legum sa- 
pientiae consulant» x. 

Idem Pontifex in encyclica Humanum genus ait: «Revera humani 
generis societas, ad quam sumus natura facti, a Deo constituta est na- 
tura parente; ab eoque tanquam a principio et fonte tota vis et peren- 
nitas manat innumerabilium, quibus illa abundat, bonorum. Igitur quem- 
admodum singuli pie Deum sancteque colere ipsa naturae voce admo- 
nemur, propterea quod vitam et bona, quae comitantur vitae, a Deo 


dhistis, mahumetanis, confucianis, etc., concedunt, Ecclesiae Catholicae jura ac 
libertatem magis in dies coarctare conantur. Non paucos in aliis nationibus nacti 
sunt sectatores. 

| $«Mitiores», Acta S. Sedis, vol. 20, p. 602. 


88 DE VERA RELIGIONE, Q. 1. DE NECESSIT. RELIG. 


accepimus; sic eamdem ob causam populi et civitates. Idcirco qui solu- 
tam omni religionis officio civilem communitatem volunt, perspicuum 
est non injuste solum sed etiam indocte absurdeque facere» 1. 

Item in Encyclica Immortale Dei addit: «Hac ratione constitutam 
civitatem perspicuum est omnino debere plurimis maximisque officiis, 
quae ipsam jungunt Deo, religione publica satisfacere» 1. 

In Encyclica Libertas eadem repetit dicens: «Quamobrem Deum ci- 
vilis societas, quia societas est, parentem et auctorem suum cognoscat 
necesse est, atque ejus potestatem dominatumque vereatur et colat. 
Vetat igitur justitia, vetat ratio atheam esse, vel, quod in atheismum 
recideret, erga varias, ut loquuntur, religiones pari modo affectam ci- 
vitatem, eademque singulis jura promiscue largiri. Cum igitur sit unius 
religionis necessaria in civitate professio, profiteri eam oportet, quae 
unica vera est, quaeque non difficulter, praesertim in civitatibus ca- 
tholicis, agnoscitur, cum in ea tanquam insignitae notae veritatis appa- 
reant. Itaque hanc qui rempublicam gerunt, conservent, hanc tueantur, 
si volunt prudenter atque utiliter, ut debent, civium communitati con- 
sulere» 3. 

Haec omnia luculentum proculdubio pro nostra thesi suppeditant 
argumentum. 

Arg. II. Societas civilis, non secus ac individuum, pendet a Deo, suo 
auctore, et ad Deum, suum ultimum finem, tendat oportet. Ergo tenetur 
veram religionem, qua unice ad Deum tenditur, amplecti ac profiteri. 

Consequentia patet, quia praefatam a Deo dependentiam agnoscere 
et ad Deum, ut ad finem ultimum, tendere societas nullatenus valet, 
nisi per veram religionem, quae et verum cultum Deo vero exhibere 
jubet, et jussa exsequi in ordine ad Deum docet ac juvat. 

Prob. Ant. 1.? Pendet a Deo auctore, tum a) quia a Deo homines in 
societatem coadunantur, tum b) quia omnes humani coetus a Deo con- 
servantur, et saepe, ubi deliquerint, puniuntur peste, fame et bello. 

2. Ad Deum suum jinem tendere debet, quia finis ultimus totius 
societatis est possessio Dei, quae nonnisi omnium membrorum ad eum 
conspiratione et tendentia adipiscitur 4. 

Arg. IIl. Omnis societas, ut munus suum obire valeat, stricte tene- 
tur concordiam civium quaerere, et semel obtentam sartam tectam ser- 
vare; quia animorum concordia perturbationem omnem a multitudine 
abigit, et civium tranquillitatem ac pacem firmat. Sed professio publica 
unius verae religionis plurimum confert ad animorum concordiam obti- 
nendam, et concivium prosperitatem fovet. Ergo societas civilis tenetur 
veram religionem amplecti ac tueri. Hinc non mirum, si vel ipsi politici, 
aliunde religionis osores, monuerint Principes religionem simulare, pacis 
et tranquillitatis publicae in statu civili obtinendae conservandaeque 
causa. Ita Machiavellus 56 


1 $ «Secta igitur». Acta S. Sedis, vol. 16, p. 427. 

2 $ «Hac ratione», Acta S. Sedis, vol. 18, p. 163. 

3 $ «Eadem libertas», Acta S. Sedis, vol. 20, p. 604. 

4 P. Simon, O. S. B., l'n lien social, apud «Revue Thomiste», Sept.-Oct. 1912, 
luculenter probat religionem esse eminenter socialem. 

6 La mente di un uomo di Stalo, lib. 1, c. 12, 8 4. 

Solvuntur difficultates. 


84. Obj. Religionis professio non est munus societatis civilis. Ergo. 
Prob. Ant. Obligationes ac munera cujuslibet societatis determinantur a 
proprio fine. Finis autem societatis civilis non est religioni profitendae 
prospicere, sed juribus sociorum consulere. Haec vero temporalia sunt, non 
religiosa. Ergo. 

Resp.—Neg. Ant. Ad probationem, Dist. Min. Finis immediatus socie- 
tatis civilis non est religioni profitendae prospicere, Cone. Finis ultimus, 
Nego. Munus enim societatis civilis est vires sociorum ita dirigere, ut opera- 
tio socialis ab ordinatione finis ultimi nullatenus recedat. Cum autem socie- 
tas civilis vires sociorum ita disponit ac dirigit, ut a jussis legis divinae non 
discedant, obsequium Deo praestare dicenda est. At praeterea debet inter- 
dum, quatenus persona moralis est, adoratione, oratione ac sacrificiis Deum 
revereri ac colere. 


85. "Thesis II. Auctoritates civiles non debent a) «tolerantiam po- 
liticam» cultuum ac religionum, «absolute» et «per se» loquendo, promi- 
scue et ubique concedere, b) «Hypothetice» tamen, ad majora reipublicae 
vitanda mala vel adipiscenda aut conservanda bona, possunt, ubi id fue- 
rit necessarium, permittere pluralitatem religionum. 


Pars 1.a Tolerantia politica absolute non est concedenda. 


Arg. I. Summi Pontifices Pius IX et Leo XIII in suis Encyclicis 
et documentis ecclesiasticis luculenter hanc doctrinam tradidere. Primus 
quidem in encyclica Quanta Cura haec habet: «Probe noscitis, Vene- 
rabiles Fratres, hoc tempore non paucos reperiri, qui civili consortio 
impium absurdumque Naturalismi, uti ajunt, principium applicantes, 
audent dicere optimam societatis publicae rationem civilemque progres- 
sum omnino requirere, ut humana societas constituatur et gubernetur, nullo 
habito ad religionem respectu, ac si ea non exsisteret, vel saltem nullo jacto 
veram inter jalsasque religiones discrimine; atque contra sacrarum litte- 
rarum, Ecclesiae, Sanctorumque Patrum doctrinam adserere non dubi- 
tant optimam esse conditionem societatis, in qua Imperio non agnoscitur 
officium coercendi, sancitis poenis, violatores catholicae religionis, nisi 
quatenus pax publica postulet.» x. 

Unde idem Pontifex damnavit in Syllabo sequentes propositiones, 
77: «Aetate hac nostra non amplius expedii religionem catholicam haberi 
tanquam unicam Status religionem, caeleris quibuscumque cultibus ex- 
clusis». 78: «Hinc laudabiliter in quibusdam catholici nominis regionibus 
lege cautum est, ut hominibus illuc immigrantibus liceat publicum pro- 
prii cujusque cultus exercitium habere». 79: «Enimvero falsum est civilem 
cujusque cultus libertatem, itemque plenam potestatem omnibus attributam, 
quaslibet opiniones cogitationesque palam publiceque manifestandi condu- 
cere ad populorum mores animosque facilius corrumpendos ac indifferen- 
tismi pestem propagandam» 2. 

Item Leo XII in encyclica Libertas haec solemni suo judicio con- 
firmavit dicens: «Itaque ex dictis consequitur nequaquam licere petere, 


Denz-Bannw., 1689. 
Denz-Bannw., 1777 sqq. 

defendere, largiri, cogitandi, scribendi, docendi, itemque promiscuam 
religionum libertatem, veluti jura totidem, quae homini natura dederit. 
Nam si vere natura dedisset, imperium Dei detrectari jus esset, nec ulla 
temperari lege libertas humana posset» A 

Arg. II. Auctoritas civilis non debet actioni pravae subditorum 
directe et formaliter cooperari. Sed Princeps, quando tolerantiam civi- 
lem plurium religionum absolute concedit, directe et formaliter coope- 
ratur actioni pravae civium. Ergo. Cives enim, ubi habent tolerantiam 
civilem plurium religionum, solvunt unitatem religionis ac cultuum, et 
perturbationes ac mala in societate facile promovent, quae sunt actiones 
pravae; et his directe cooperatur Princeps concedens absolute toleran- 
tiam plurium religionum. 


Pars 2.a Hypothetice aliquando permitti potest toleran- 
tia civilis religionum legi naturali non repugnantium. 


Arg. I. Hypothetice tamen, mali vitandi aut boni insignis promo- 
vendi causa, interdum licitam esse tolerantiam politicam cultuum aut 
religionum perspicue docet Leo XIII in encyclica Immortale Dei dicens: 
«Revera, si divini cultus varia genera eodem jure esse, quo veram reli- 
gionem, Ecclesia judicat non licere, non ideo tamen eos damnat rerum 
publicarum moderatores, qui magni alicujus, aut adipiscendi boni aut 
prohibendi causa mali, moribus atque usu patienter ferunt, ut ea ha- 
beant singula in civitate locum»1. Et in encyclica Libertas ait: «Simi- 
liter consequitur (ex dictis) ista genera libertatis posse quidem, si justae 
causae sint, tolerari, definita tamen moderatione, ne in libidinem atque 
insolentiam degenerent» 3. 

Arg. II. Cooperatio.materialis ad malum, ubi justae adsint rationes, 
licita est. Sed cum pluralitas religionum ac cultuum permittitur gravis 
damni vitandi aut insignis boni adipiscendi causa, fit, et motivo qui- 
dem justo, cooperatio materialis ad malum. Ergo. Prob. Minor. Quia 
potest Princeps in praefato casu pro fine habere 1) malum vitare aut 
bonum adipisci, et 2) malum indirecte tantummodo permittere. Quod 
si fiat, planum est cooperationem esse materialem. 

Scholion. Quid dc religionibus legi naturali repugnantibus? | Volunt 
nonnulli nunquam esse licitam tolerantiam civilem religionum legi na- 
turali aut bonis moribus repugnantium. Quia, ajunt, nunquam potest 
malum adeo grave vitandum imminere, bonumve adipiscendum urgere, 
ut auctoritas publica pro illis ruinam societatis permittere queat. Sed 
religiones juri naturae adversantes aut bonos mores corrumpentes ex 
natura sua ruinam societatis necessario trahunt. Si enim cuique effre- 
natae licentiae et quaelibet cupiditatum genera concedantur, nullum 
erit flagitium, cui perpetrando non se dedant homines, omnia vi, caede 
ac rapina perturbantes, et sic actum erit de societate. Alii tamen verius 
putant non omnes religiones legi naturali repugnantes afferre necessario 
destructionem societatis. 


1 $ «Itaque ex dictis»; Acta S. Sedis, vol. 20, p. 612. 
2 $ «Haec quidem sunt»; Acta S. Sedis, vol. 18, p. 174. 
3 $ «Itaque ex dictis»; Arta S. Sedis, vol 20, p. 612. 

Solvuntur objectiones. 


86. Obj. L? Contra i.an' partem. | Auctoritas politica nequit cives co- 
gere ad profitendam unam religionem prae alia. Ergo debet omnes religio- 
nes promiscue tolerare. Consequentia clara est. Ant. Prob. Tum quia non est 
auctoritatis civilis credenda proponere, tum quia Concilium Toletanum IV 
sic statuit: «De judaeis autem hoc praecipit S. Synodus nemini deinceps 
ad credendum vim inferre» et Coelestinus III c. Sicut judaei, tit. de Ju- 
daeis, ait: «Statuimus, ut nullus invitos vel nolentes Judaeos ad Baptismum 
venire compellat». 

Resp.—Dlst. Ant. Auctoritas politica nequit cogere cives ad professio- 
nem positivam verae religionis. Cone., ad abstinendum a publica professione 
falsae religionis, Neg. Id est, potest Princeps obligare cives, ut se absti- 
neant a professione publica religionum ab unica vera dissidentium. Certe, 
fides et religio, utpote habitus interiores, voluntarie a quolibet amplecti 
debent, et hoc. sensu recte ait S. Gregorius, lib. 2, ep. 50: «Nova atque inau- 
dita est haec praedicatio, quae verberibus exigit fidem». Sed hoc non ob- 
stante, oportet a lege civili sanciri et a Principe absolute loquendo exigi, 
ut nemo audeat falsam religionem publice profiteri. 

Obj. 2 Deus ipse tolerat falsas religiones, quidni et auctoritas civilis? 

Resp.—Neg. paritatem. Permittit quidem Deus falsas religiones esse in 
mundo, quia aliunde sive per auctoritates civiles, sive per Ecclesiae magi- 
sterium, sive per revelationes opportune factas, etc., providet sufficienter 
verae religioni conservandae, sed auctoritas civilis non valet bono religionis 
providere, nisi falsas religiones, saltem absolute loquendo, proscribat. 

Obj. 3." Facilius veritas quam error defenditur, quia veritas se ipsam 
manifestat viamque aperit. Ergo possunt cives particulares eam ab incur- 
sibus sectatorum falsae religionis tueri. 

Resp. 1.? hanc esse doctrinam plurium catholicorum liberalium, qui, veri- 
tatem per se clarere dicentes, veram religionem in discrimen committunt s. 

2. Dist. Ant. Facilius veritas quam error defenditur, objective. Cone., 
Subjective et quoad persuasionem eam amplectendi, Subdist., quoad non- 
nullos, Cone., quoad omnes, Neg. Manifestum quidem est rationes ac mo- 
tiva facilius pro veritate quam pro errore adduci posse, et obligationum 
veritatis amplectendae objective demonstrari; at homines plerumque pas- 
sionibus allecti, ac vitiis dediti, falsas religiones, quae habenas laxant, faci- 
lius amplectuntur. Ideo non licet auctoritati politicae veram religionem 
civibus particularibus defendendam absolute relinquere. 


QUAESTIO II 


DE REVELATIONE IN GENERE 


ARTICULUS I 
QUID ET QUOTUPLEX SIT REVELAIIO 


87. Status quaestionis. Scopus hujus tractatus est, ut diximus, 
veritatem religionis Christianae contra incredulos defendere. Quod ut 
fieret, demonstravimus hactenus religionem tum singulis hominibus tum 
societati necessariam esse. Sed ut proprius innotescat qualis sit et in 


| Concit. Tolet., IV, c. 57; Mansi, 10, 633. 

2 Sic Franciscus Silvela, die 7 Nov. 1902 in Comitiis hispanicis declaravit 
aequa jura veritati ac errori concedere fas esse, quia facilior est veritatis defensio 
et gloriosiortriumphus. Vide Ephem  Jiactfn y Fe, t. 5, p. 442 et t. 13, p. 207. 

quo consistat haec vera religio, investigandi sunt ejus principales cha- 
racteres; et primo quidem explicanda venit revelatio in genere, ut inde 
probari queat religipnem catholicam et veram et revelatam esse. 

In hoc itaque articulo notio ac divisio tradendae sunt revelationis, 
ut statim ad ulteriora pergere liceat. 

Nominis notio. Quod graece ómota^vyi vel pavépait. latine reve- 
latio dicitur, et etymologice idem est ac veli remotio, ut, quod velo te- 
gitur, nobis patefiat aut manifestetur. Quod vocabulum a rebus physi- 
cis ad manifestationem intellectualem translatum est, ita ut remotio 
quasi velaminis, quo intellectus a rerum cognitione impeditur, revela- 
tio vocetur. 

Ordo supernaluralis. Ut revelationis natura ea claritate, qua par 
est, explicetur, perpauca praefari liceat de ordine supernaturali, ejusque 
exsistentia. Philosophismus saeculi xvm  negaverat omnino exsisten- 
tiam ordinis supernaturalis, ejusque fidem ortam esse dixit ex populo- 
rum praecipue ignorantia et sacerdotum astutia, qui supernorum spem 
rudicolis ingerentes effraenam divitiarum cupidinem explere voluerunt. 
Ordinem supematuralem negat pariter Sensismus seu Materialismus, 
qui praeter materiam nihil esse docet, Psychologismus seu Subjectivi- 
smus Kantii, qui objecta exteriora a ratione cognoscente cuncta pendere 
propugnat, Ontologismus seu Transcendentalismus Hegelianorum, qui 
omnia praedicat esse unius ejusdemque objecti evolutiones seu diversas 
manifestationes *, et Naturalismus ac Rationalismus, qui Deum post 
creationem nihil in mundo immediate agere dicunt, sed naturam uni- 
versam et rationem humanam per se agere et perfici contendunt. 

Attamen quam pestifera sint et absurda haec systemata non diffi- 
cile perspicitur, et probabitur in sequentibus. 

Interim haec accipe. Supernaturale id dicitur, quod omnia jura et 
exigentias, uti dicunt, naturae superat 1. Jura autem et exigentiae, v. gr., 
naturae humanae, de qua hic est sermo, vocantur, quae ejus essentiam 
et perfectionem consequuntur, vel certe ejus viribus acquiri aut mereri 
possunt. Quod igitur haec jura et exigentias naturae excedit, dicitur 
supernaturale. Et impraesentiarum, quod ad cognoscibilitatem attinet, 
supernaturale dicitur aliquid, non quidem vi vocis, sed usu theologico 
apud omnes usitato, relate semper ad creaturas rationales; et est id, 
quod ratio humana propriis viribus cognoscere non valet 3. 

Quod si objectum ipsum excedat omnes omnino vires intellectus 
humani, supernaturale quoad substantiam appellatur; si vero non ipsum 
objectum sed modus tantummodo, quo cognoscitur, transcendat vires 
intellectus, supernaturale quoad modum audit. 

Hunc ordinem supematuralem revera exsistere, in eoque hominem 
saepe illustrari patebit ex dicendis. 


1 Cfr. ZigHara, Propaedeutica, lib. i, c. 7. 

2 \id. S. Joannes a Cruce, Subida det Monte Carmelo, lib. 2, c. 4, n. 2; etc. 10, n. 2. 

3 Cfr. Stéphane Harent, Surnaturel et deification. Revue «Études», an. 1902, 
20 Oct. Item P. Macinai. Naturale e Sopranaturale, in ephem. «Le armonie della 
fede», 25 Nov. 1906; P. J. Tonoz, The supernatural, in «The Irish Theological Quar- 
terly», Apr. 1912, p. 132 sqq 

88. Errores circa naturam revelationis, a) Naturalistae et rationalistae 
visi sunt quandoque admittere vocabulum revelationis, vel ut incautos de- 
cipiant, vel sicut Rohz | ingenue fassus est, ut facilius sectatores sui syste- 
matis nanciscantur, sed re longe distat eorum acceptio a vero conceptu 
revelationis. Actionem enim illam, qua Deus sese exhibet in creaturis, ut 
nos ex earum cognitione ad notitiam Creatoris adsurgere valeamus, sicut 
dicetur in tr. de Deo Uno, revelationem appellant, b) Non pauci in excita- 
tione interiori et enthusiasmo religioso, qui aliquando miracula etiam pa- 
tret, revelationem reposuere 1. c) Nonnulli philosophi, Sentimentalistae dicti, 
in quodam sensus interni affectu, quo bonum discerni dicunt a malo, reve- 
lationem consistere voluerunt, d) A/ii demum in dictamine quodam con- 
scientiae, quo vel nostra a Deo dependentia dignoscitur (Schleiennacher), vel 
humana dignitas extollitur (De Wette) revelationem constituunt. 


89. Vera definitio. His praelibatis, potest revelatio divina, de qua 
solummodo heic agitur, recte definiri: Veritatis alicujus divinae prius 
ignotae manifestatio a Deo hominibus praeter exigentiam intellectus hu- 
mani facta. 

Tria, ut vides, in hac definitione complectuntur, 1) veritas quae do- 
cetur, 2) magister docens, et 3) discipulus discens. 

Dicitur 1.° Veritatis alicujus divinae, ut designetur objectum reve- 
lationis, quae, licet non raro complectatur ea quae creaturis propria 
sunt, omnia tamen, quatenus ad Deum ut ad ultimum finem referuntur, 
explicat. Idcirco objectum revelationis dicuntur veritates divinae. Ad- 
ditur prius ignotae, ut revelatio probe distinguatur ab inspiratione pro- 
prie dicta, quae est manifestatio veritatum aliunde cognitarum 3. 

Dicitur 2.? Manifestatio a Deo... facta, ut significetur magister do- 
cens ejusque magisterium. His enim verbis explicatur non solum per- 
sona revelans, quae in omni revelatione proprie dicta Deus est, sed 
etiam actio Dei manifestans, quae immediate vel mediate aperit homi- 
nibus veritates ignotas. 

Dicitur 3.? hominibus facta, ut innuatur quis sit discipulus discens. 
Licet enim revelationes a Deo fiant non solum hominibus, sed etiam 
angelis, usus tamen theologicus obtinuit, ut nomine revelationis intelli- 
gantur manifestationes hominibus, et quidem viatoribus, factae, dum 
expresse alio non feratur verborum significatio. 

Dicitur denique 4.? praeter exigentiam intellectus humani, quibus 
verbis completur objectum revelationis. Modo dictum est objectum re- 
velationis esse veritates divinas, sed hae veritates duplicis generis sunt: 
aliae absolute quoad objectum supematurales, quae vocantur mysteria, 
scilicet, ut Concilium Vaticanum, Sess. 3, c. 4 ait, «mysteria in Deo 
abscondita, quae, nisi revelata divinitus innotescere non possunt». Et haec 
divina mysteria «suapte natura intellectum creatum sic excedunt, ut etiam 
revelatione tradita et fide suscepta, ipsius tamen fidei velamine contecta 
et quadam quasi caligine obvoluta maneant, quamdiu in hac mortali vita 
peregrinamur a Domino» 4: aliae investigationi nostrae rationis non sunt, 


| Briefe Uber den Rationalismus, p. 21. 

Cfr. Wilmers, De Religione revel,, lib. i, c. 2, a. I, n. 62. 

3 Zigliara, Propaedeutica, lib. 2, c. 1, n. 4: Comely, Compend., Appendix II, 
n. 2, 2; et S. Joannes a Cruoe, Subida del'Monte Carmelo, lib. 2, c. 25. 

* Concit. l'at., sess. 3, c. 4; Donz-Bannw., 1795-1796. 

absolute loquendo, imperviae, sed quoad modum, quo cognoscuntur, 
penitus excedunt vires intellectus nostri. Quando ergo dicitur, revela- 
tionem esse manifestationem veritatis... praeter exigentiam intellectus hu- 
mani, complectitur utrumque genus veritatum divinarum, sive absolute 
sive quoad modum supematuralium. 

90. Mysteria. Ut tamen plenius intelligatur objectum divinae re- 
velationis, explicandum est accurate hoc verbum mysterium (yuvotipiov, 
sacramentum) quod rem occultam seu arcanam significat. 

Mysterium itaque stricto sensu, prout in Ecclesia usurpatur, est 
veritas supernaturalis, quae absolute et per se superat vires intellectus hu- 
mani sibi relicti. 1) Absolute et per se dicuntur veritates superare vires 
intellectus nostri, quando transcendunt objectum connaturale mentis 
humanae et ad eas pertingere nullatenus valemus, nisi additis supernis 
illustrationibus. 2) Secundum quid vero veritas aliqua excedit vires in- 
tellectus nostri, cujus cognitio, licet intra objectum mentis humanae 
posita sit, tamen vel certitudinaliter mediis naturalibus haberi non po- 
test, ut futura libera et pleraeque rerum essentiae, quarum intimam 
naturam et rationem non perspicimus, vel ob dejectum propositionis aut 
aliarum circumstantiarum nos latent, ut secreta cordium, quae, si pro- 
ponerentur, vere cognoscerentur. 3) Per accidens demum latent nos 
illae veritates, quibus cognoscendis intellectus humanus non est quidem 
impar, sed ob speciales difficultates et obstacula impeditur ab earum 
cognitione; ex.' gr., numerus stellarum vel quae sunt abscondita in visce- 
ribus terrae. Quae ergo per se rationem nostram superant, appellantur 
mysteria, non quae secundum quid aut per accidens nobis delitescunt. 

Advertas tamen velim cum cl. Lahoussel mysteriorum quaedam 
esse minus propria, alia vero propria. 

1 Mysterium minus proprium dicitur, quod per se et absolute nos 
latet quoad exsistentiam, verum semel habita per revelationem exsisten- 
tiae rei notitia, naturaliter potest ejus essentia cognosci, ut auctoritas 
et infallibilitas Romani Pontificis. 

2) Mysterium proprium appellatur, quod est intellectui humano ab- 
solute impervium, non solum quoad exsistentiam sed etiam quoad essen- 
tiam; ideoque etiam revelatione tradita et fide suscepta veritatis exsi- 
stentia, impervia manet ejus essentia. Hujusmodi sunt mysteria SSmae. 
Trinitatis, Incarnationis, etc. Quae omnia in revelatione divina conti- 
neri disertis verbis docet Concilium Vaticanum, Sess. 3, c. 4, et can. 1. 

Superaddi tamen oportet revelationem Christianam non solum my- 
steria, sive propria sive minus propria, quae veritatibus quoad substan- 
tiam supernaturalibus constant, sed etiam veritates supernaturales 
quoad modum complecti, ita ut Deus O. M. quandoque manifestet ve- 
ritates, quae sub ambitu virium rationis absolute continentur, etsi 
quoad modum supematuralia dicantur, interdum veritates quoad exsi- 
stentiam tantummodo nobis occultas, et non raro res quoad exsistentiam 
et essentiam nobis impervias. 

91. Divisio revelationis. Supernaturalis revelatio dividitur. 

P. Ratione modi a) in immediatam et mediatam. Prima est, qua 


| De vera Religione, diss. 2, c. 1. 

Deus immediate per se sine interventu alterius hominem alloquitur ac 
illustrat, ut quando Moysem, Prophetas, et Apostolos affatus est 
Altera est, qua Deus hominem mediante alio homine edocet, qualis est 
revelatio, quam a Prophetis accepimus. 

b) Item ratione modi dividitur in intellectualem et sensitivam. In- 
tellectualis est, qua Deus species intelligibiles humanae menti imprimit, 
eique tum objecti cognitionem tum attestationem sui loquentis imper- 
tit. Sensitiva dicitur, quae fit vel per formas sensibiles in sensibus ex- 
ternis receptas, ut Daniel vidit scripturam parietis, quam interpretatus 
est 1, et vocatur simpliciter revelatio sensibilis, vel per formas imagina- 
rias rerum sensibilium in phantasia descriptas, et nuncupatur revelatio 
seu visio imaginaria 3. 

2.? Ratione subjecti in generalem (catholicam) et privatam. Genera- 
lis est, quae vel multitudini fit, vel ad multitudinem a Deo destinatur, 
quatenus ille, ad quem fit immediate revelatio, legatus a Deo consti- 
tuitur, ut revelata ad communitatem auctoritate divina transferat. Sic 
scriptores sacri quamplurimas veritates per revelationem acceptas aliis 
Dei nomine communicaverunt. Privata vero est, quae alicui fit in uti- 
litatem propriam ac particularem: tales sunt pleraeque revelationes 
Stae. Birgittae, Stae. M. N. Theresiae, etc. 

3.° Ratione objecti in supematuralem quoad substantiam et super- 
naluralem quoad modum, prout veritas manifestata excedit per se et 
absolute vires intellectus humani, vel solum quoad modum cognoscendi. 


ARTICULUS II 
UTRUM REVELATIO SIT POSSIBILIS 


92. Status quaestionis. Consulto dictum est articulo superiori 1) in 
revelatione Christiana contineri veritates non solum naturales sed etiam 
objective supematurales, quae mysteria quodammodo dicuntur, et 2) re- 
velationem posse considerari a Deo immediate hominibus factam, vel 
per interventum unius hominis aliis communicatam. 

Quaestio igitur in praesenti movetur a) an Deus veritates non tan- 
tum naturales, quae viribus intellectus humani cognosci possunt, sed 
etiam veritates supematurales per se captum humanae mentis exceden- 
tes, hominibus manifestare queat, et b) utrum haec manifestatio fieri 
possit a Deo tum immediate, tum mediate. 

Agitur de -possibilitate non morali, quae convenientiam significat, 
sed ontologica, an scilicet repugnet necne revelatio modo exposita. 


| Revelatio per ministerium angelorum a Deo hominibus facta non raro vo- 
! iri solet immediata ex eo forte, quod talis manifestatio directe propter homines 
fit, et Deus per ministros sibi conjunctissimos veritates pandit. Vid. Ottiger, Theo- 
logia jund., p. i, sect, i, c. i, $ n. 

1 Ran., 5, 25. 

3 Cfr. S. Thom., 77-11, q. 173, a. 2, qui haec luculenter dilucidat. S. M. N. The- 
resia. Vida, cc. 25. 27, 28 et 29, et Morad., VI, c. 8 sqq., ac alibi passim optime de 
more describit revelationes intellectuales et imaginarias; imo et narrat sensibiles, 
quas experta est in suis itineribus. 

93. Errores, a) Naturalismus. Ita vocatur systema, quod ordinem 
supernaturalem respuit, revelationem supernaturalem ut impossibilem vel 
sane superfluam exsistimat, et naturam universam sibi sufficere contendit. 
Tres gradus admittit, i) Nonnulli, erroribus pantheisticis imbuti, revelatio- 
nem ideo negant, quia animam humanam arbitrantur esse quid divinum, et 
universum mundum putant divinitatis evolutionem. 2) Alii, Deistae vocati. 
Dei exsistentiam et personalitatem agnoscunt, sed vel dicunt Deum post 
creationem nihil curare de mundo et hominibus, nec se immiscere eventibus 
physicis, moralibus aut religiosis, sed omnia suis regi legibus, vel docent 
nullam a Deo factam fuisse hominibus revelationem. Ita Rousseau N Vol- 
taire 1, Strauss 3, Cousin 4, etc. 3) AHi tandem mitiores, Theistae nuncupati, 
admittunt Deum quandoque se immiscere negotiis ordinis moralis ac reli- 
giosi, excitando homines, ut religionem naturalem quaerant. 


b) Rationalismus est forma quaedam mitior naturalismi, et dicitur sy- 
stema eorum, qui rationem humanam nimium extollentes, eam esse ajunt 
in omnibus veri ac falsi arbitrum ac normam, et revelationem ut impossi- 
bilem vel saltem inutilem, rejiciunt. Duplex est rationalismus, absolutus 
nempe et moderatus. 1) Absolutus docet a) humanam rationem ita indepen- 
dentem atque autonomam esse, ut nihil admittendum -sit, nisi quod ipsa 
verum intrinsece esse probaverit, b) revelationem supernaturalem magis ho- 
mini nocere quam prodesse, et c) omnia, etiam religionem spectantia, posse 
per rationis evolutionem perfecte cognosci, perinde ac si opus humanum 
essent. Quod si revelationem, ac narrationes Bibliorum a priori recusare 
voluerit, quemadmodum Rousseau, Voltaire, Diderot et alii visi sunt respuis- 
se, Rationalismus biblicus vocatur; si vero revelationis possibilitatem aut 
exsistentiam conetur argumentis metaphysicis impugnare, ut Renan S6cum 
aliis aggressus est, Rationalismus philosophicus nuncupatur. Rationalistae 
absoluti idem vel fere idem esse videntur ac deistae vel theistae secundum 
diversas eorum formas. 2) Moderatus admittit quidem doctrinam in revela- 
tione contentam et retinet ipsum nomen revelationis, sed nihil vult vires 
ac facultates rationis humanae historice excultae excedere. Hinc stultissime 
autumat Deum in veritatibus revelandis ita rationi humanae se accommo- 
dare, ut nullo modo religionem hominibus esse revelatam arbitretur, «nisi... 
naturae rerum et rationi, tanquam testi et interpreti divinae providentiae... 
plane conveniat». Ita /Vegscheider”, Froschammer, et ali. Vocatur non- 
numquam Rationalismus theologicus, seu Semi-Rationalismus. 


Naturalismus ac Rationalismus etiam moderatus, damnati sunt a Pio 
PP. IX in Syllabo, prop. 2-14. 


94. "Thesis. Possibilis est revelatio supernaturalis, tum immediata 
tum mediata, veritatum non modo naturalium, quas homo naturaliter 
capere potest, sed etiam supernaturalium, quae «mysteria» dicuntur. 


Prob. l.a pars. Possibilis est revelatio supernaturalis. 


Arg. I. Possibilitas ista revelationis in genere perspicue definita est 
in Concilio Vaticano, sess. III. c. 2. De Revelat, ubi dicitur: «Si quis di- 
xerit fieri non posse, aut non expedire, ut per revelationem divinam homo 


1 Emile ou de l'éducation, liv. 4, «Vous ne voyez», et sqq.; Du contract, social, 
liv. 4, ch. 8. 

2 Dictionnaire philosophique; v. Christianisme, Superstition, Destin, etc.: Ele- 
ment de Philosophie, et alibi passim. 

3  Glaubenslehere, I. 

1 Fragm. philosph., $ 1. 

5 LTe de Jésus, ch. 28. 

6 Inst. theol. christ, dogm., Prolog., c. 1. 

de Deo cultuque ei exhibendo edoceatur, anathema sit». Unde nullum pro 
catholicis est dubium, quin revelatio supernaturalis sit possibilis. 

Arg. Il. Tria, ut superius diximus, in revelatione considerantur, 
nempe 1.? Magister docens, Deus, 2.? Discipulus discens, homo, et 3.? res 
revelatae. Atqui ex his capitibus nullam praesefert revelatio repugnan- 
tiam. Ergo est possibilis. 

Consequentia ex sufficienti capitum numeratione clara est. Nullum 
etenim posse videtur aliud caput fingi, ex quo possit revelationis re- 
pugnantia oriri, nec ipsi rationalistae aliud imaginantur. 

Prob. Min. L? Non repugnat ex parte Dei. Nam a) Deus plurima 
scit, quae homines latent, quia sapientiae ejus non est numerus h b) Me- 
dia habet opportuna ea nobis manifestandi; hoc enim etiam homini 
concessum est. c) Potest ea nobis manifestare absque ullo suae digni- 
tatis detrimento, nam hoc non parum commendat Dei bonitatem et 
providentiam, d) Et demum Dei sapientiam decet, ut quaedam occulta 
hominibus misericors aperiat, sic enim homini innotescit se in finem 
supernaturalem evectum esse. 

2.° Non repugnat ex parte hominis. Siquidem nulla adest repugnan- 
tia, ut, qui facultate intellectuali praeditus est, ab altero magistro edo- 
ceatur. Ab aliis hominibus omnes instruimur, quidni et a Deo, qui 
nat-uram humanam condidit, et rationem nostram lumine vultus sui 
illustravit, edoceamur? Dignitatem humanam nullatenus minuit neque 
alicujus dedecoris est, litteras ab alio sapientiore didicisse, sed potius 
id in honore habitum fuit apud homines, sapientis scilicet alicujus 
scholas frequentasse vel familiaritatem coluisse. Jam vero, nullus est 
magister ut Deus, cujus sapientia, scientia, auctoritas et facilitas do- 
cendi infinitae sunt. 

3.° Non repugnat ex parte veritatis revelatae. Veritas, tum naturalis, 
tum supernaturalis, quae per revelationem manifestari dicitur, est ens 
in se intelligibile. Intelligibili autem non repugnat manifestari ac co- 
gnosci, quia objectum intellectus est; objectum quidem connaturale in- 
tellectus humani, si viribus rationis percipi possit; extensivum vero, si 
vires superet rationis. 


95. Prob. 2.a pars. Possibilis est revelatio, tum imme- 
diata, tum mediata. 


De immediata constat ex superius dictis, ubi demonstratum est re- 
velationem ex parte Dei non repugnare. Quid enim Deum prohibeat 
veritates in se absconditas hominibus manifestare? 

Arg. quoad mediatam. Ad revelationem mediatam requiritur et suf- 
ficit, ut a) Deus immediate quempiam de occultis alloquatur, b) is, ad 
quem immediate facta est revelatio, habeat evidentiam revelatorum 
saltem in attestante, et c) legatus a Deo constituatur, ut revelata aliis 
communicet. Nihil autem prohibet quominus haec tria in hominum 
utilitatem et eruditionem a Deo suppeditentur. Ergo revelatio mediata 
est possibilis. 


1 Ps. 146, 5. 

Minor quod i.am partem non est nisi conceptus revelationis imme- 
diatae, quam possibilem esse modo dictum est et admittunt plerique 
adversarii. 

Prob. 2." pars Min. Cum ab aliis erudimur, ita nonnulla nobis ma- 
nifestantur, ut eorum intrinsecam rationem facile percipiamus, ut fit 
in veritatum naturalium revelatione; alia vero, etiam post manifesta- 
tionem ab alio factam, occulta nobis manent, et solum accipiuntur 
propter auctoritatem et testimonium dicentis. Unde per magisterium 
humanum quandoque scientia in nobis producitur, ut cum studiis phi- 
losophicis operam damus; interdum vero testimonio magistri credendum 
est, ut cum rebus historicis vel scientiis positivis vires intendimus; et, 
nisi hujusmodi testimonio fides adhiberetur, scientiarum non minima 
pars everteretur. Quod jure potiori in Dei manifestatione contingere 
liquet. Deus enim majori agit virtute in quemlibet hominem, quam 
homines in alterutrum. Unde sicut persuasum habemus in humano 
magisterio et eruditione vera contineri, ita a fortiori tenendum est ma- 
nifestationes a Deo factas veras esse et nunquam errori obnoxias. Porro 
veritates a Deo revelatae ita ab homine percipiuntur, ut certo quisque 
sciat Deum esse qui loquitur ea saltem certitudine, quae omne prudens 
dubium excludatx. 

Prob. 3." pars Min. Quod enim per se Deus facere valet, per alios 
quoque facere posse dicendus est; omnes enim sumus ministri Dei. Ergo 
potest hominibus committere, ut, quae per revelationem acceperint, 
aliis communicent. 

96. Scholion. Dubitari nullatenus potest, quin Deus singulis homi- 
nibus et universo generi humano valeat immediate cuncta revelare, et 
omnes per se ipsum instruere; si enim unum potest illustrare, valet et 
cunctos erudire. At merito docent theologi revelationem mediatam esse 
hominibus magis accommodatam; tum a) quia melius per eam consu- 
litur conditioni hominis, qui per alios instrui natus est; tum b) quia 
revelatio minus obnoxia est corruptioni, dum per unum vel paucos aliis 
communicatur; tum denique c) quia sic melius homines in societatem 
coadunantur. Si enim singuli per revelationem illustrarentur, non jam 
societas in ordine saltem doctrinali constitueretur, sed multitudo quae- 
dam esset credentium nullo vinculo inter se conjunctorum 1. 


97. Prob. 3.a pars. Possibilis est veritatum non modo 
naturalium verum etiam supernaturalium, quae mysteria 
dicuntur, revelatio. 


Nota. De veritatibus naturalibus nulla est difficultas. Nos possu- 
mus veritates naturales aliis manifestare, quidni et Deus possit eas 
hominibus revelare? 

De revelatione veritatum supernaturalium est quaestio. 

Arg. I. Haec veritas est ab omnibus catholicis fide suscipienda. 
Nam Concilium Vaticanum, Sess. 3, Can. 3. De Revelatione, ita defi- 


| Ita Sancti, qui illustrationes divinas acceperunt, semper sibi persuaserunt, 
et Deum eos alloquutum fuisse et testimonium ejus infallibile esse. 
2 Cfr. Ottigor, Theol. fund., p. I, sect. 1, c. I, $ 12, th. 2. 

nivit dicens. «Si quis dixerit hominem ad cognitionem et perfectionem, quae 
naturalem superet, divinitus evehi non posse, sed ex se ipso ad omnis 
tandem veri et boni possessionem jugi profectu pertingere posse ei debere, 
d. s.l. Et can. 1. De Fide et ratione, ait: «Si quis dixerit in revelatione 
divina nulla vera et proprie dicta mysteria contineri, sed universa fidei 
dogmata posse per rationem rite excultam e naturalibus principiis intel- 
ligi et demonstrari, a. s.« 1. 

Arg. II. a) Exsistunt de facto mysteria, quae hominis captum longe 
superant, b) Deus ea valet hominibus manifestare, c) Bene potest 
homo Deo, mysteria manifestanti, credere et adsentiri. Ergo possibilis 
est mysteriorum revelatio. 

Prob. i.a pars Ani. In ipsa rerum natura plura sunt, quorum es- 
sentia imo et exsistentia penitus nos latent. Quis enim electricitatis 
notitiam in retroactis saeculis habuerit? Quis hodie ejus intimam na- 
turam perspexerit? Quis est animae corporisque nexus? Quomodo 
fiunt in corpore sensationes? Quomodo verbum a mente producitur? 
Haec et alia quamplurima, quae ad vitam, cogitationem, reflexionem ,etc., 
referuntur, sunt proculdubio mysteria, ut ajunt, scientifica, ut ipse Re- 
nan et alii rationalistae coguntur fateri. Porro, si in ordine naturali, 
quem perspicimus, habentur mysteria nobis impervia, a fortiori erunt 
in ordine supematurali, qui omnes naturae exigentias superat.—Ex 
rerum mundanarum consideratione investigatur quidem Dei exsistentia, 
ejusque nonnullae perfectiones demonstrantur; at, in quo consistant ejus 
intima natura, personalitas, attributa, perfectiones, et quae ab ejus libera 
voluntate pendent, penitus nos latet. Ratio est, quia Deus in sua es- 
sentia, attributis, perfectionibus, personis, etc., infinitus est, intellectus 
vero humanus, limitatus in intelligendo. Intellectus vero limitatus et 
infirmus Deum infinitum et, quae sunt in eo, arcana abscondita natura- 
liter cognoscere non valet. Unde sequitur mysteria revera in Deo exsi- 
stere, quorum notitia humanae mentis investigationem excedit. Hinc 
S. Augustinus apposite ait: «Demus Deum aliquid posse, quod nos fa- 
teamur investigare non posse. In talibus rebus tota ratio facti est po- 
tentia facientis» 3. 

Praeterea, si humana ratio ita tandem per studium perfici posset, 
ut universa fidei dogmata et Dei arcana naturaliter demonstraret, in- 
tellectui divino, qui infinitus est, non impar supponeretur; quod, quan- 
tum a veritate alienum sit, probatione non indiget. 

Porro haec mysteria eo sunt veriora et sublimiora in se confitenda, 
quo nobis in hac vita magis abscondita et secretiora. «Sicut igitur 
maximae amentiae esset, ait S. Thomas, idiota, qui ea, quae a philoso- 
pho proponuntur, falsa esse assereret propter hoc, quod ea capere non 
potest, ita et multo amplius, nimiae stultitiae esset homo, si ea, quae 
divinitus angelorum ministerio revelantur, falsa esse suspicaretur ex hoc, 
quod ratione investigari non possunt» 4. 


| Donz-Bannw., 1808. 

2 Denz-Bannw., 1816. 

2 Epist, 137 ad Volus., n. 8; ML 33, 519. 
4 Contr. Genl., lib. 1, c. 3. 

Prob. 2.a pars Ant. Traditum est a Concilio Vaticanol divina my- 
steria, etiam revelatione tradita et fide suscepta, adhuc fidei velamine 
contecta permanere; idcirco non ita Deus ea manifestat, ut intrinsecam 
ipsorum rationem mens humana adipiscatur. Nihilominus Deus dicitur 
mysteria reapse manifestare posse, vel quoad exsistentiam, vel etiam 
quodammodo quoad essentiam, tum intrinsece, tum extrinsece. a) Intrin- 
sece quidém, ideam mysteriorum in mente hominis excitando; agere 
enim potest immediate in intellectum humanum; et b) extrinsece, nexum 
inter terminos propositionis revelatae manifestando; quod tripliciter 
fieri potest. 1) Per compositionem verborum jam cognitorum; mysteria 
enim communiter exprimuntur per subjectum et praedicatum, quae 
veritatem naturaliter cognoscibilem continent, sed nexus eorum nobis 
delitescit. Sic mysterium SSmae. Trinitatis unitatem naturae et Trini- 
tatem personarum significat. Jam vero significatio utriusque termini 
singillatim nobis nota est naturaliter, sed nexum unius naturae in tribus 
personis nonnisi per conceptus analogicos post revelationem apprehen- 
dimus. 2) Per voces tropicas; quibus spiritualia quodammodo declaran- 
tur. 3) Per veram inventionem vocum; quam inventionem Deo, auctori 
omnium rerum, competere nemo est qui ambigat. 

Prob. j.a pars Ant. Si rebus ignotis adsensus detrectari deberet 
ex eo quod rationis nostrae captum superent, quamplurimae hominum 
notiones pessum abirent, et sane actum esset de humana societate. 
Quot nos credimus, quae ignoramus, propter humanum testimonium? 
Maxima certe humani generis pars auctoritate regitur sapientum in ex- 
pediendis negotiis innumeris et veritatibus naturalibus credendis, et 
stultitiae merito arguitur, qui scientiarum conclusiones admittere recu- 
sat, quas ipse capere non valet. Porro si testimonium hominum accipi- 
mus, testimonium Dei majus estl. Eadem igitur vel potiori ratione 
adsensus fidei praebendus est Deo, auctoritati supremae ac infallibili, 
mysteria supra rationem posita revelanti; tum quia intellectus captivari 
debet in obsequium Christi, ut ait Apostolus 3, tum etiam, quia, ut 
modo dictum est, sufficientem mysteriorum notionem intellectus sibi 
format per conceptus analogicos, ut propositae Dei revelationi utiliter 
adsentiri queat. 


Solvuntur objectiones. 


98. Obj. L?^ Mysteria nullam habent veritatem, ut revelari possint. 
Ergo non exsistunt. 

Prob. Ant. Omne verum est objectum intellectus humani. Mysteria 
autem non sunt objectum intellectus humani. Ergo nullam habent veri- 
tatem. 

Resp.—Neg. Ant. Ad probationem, Dist. Maj. Omne verum est obje- 
ctum intellectus humani proportionatum vel extensivum, Cone. Semper pro- 
portionatum, Neg. Duplex est intellectus humani objectum, proportionatum 
nempe, ad quod valet intellectus suis viribus pertingere, et est, dum in 
vivis agimus, quidditas rerum materialium; et extensivum, ad quod nonnisi 
auxilio virium superiorum potest mens humana pervenire 4. 


1 Sess. 3, c. 4; Donz-Bannw., 1796. 
2 I Joan., 5,9. 

3 IT Cor., 10, 5. 

4 Cfr. dicenda Dc Deo uno, n. 182. 

Obj. 2? Inutile prorsus est revelare quae intelligere non valemus. Inu- 
tilia autem Deus non potest facere. Ergo. 

Resp.—Neg. Maj. Licet mysteria, etiam per revelationem habita, per- 
fecte intelligere quoad essentiam non possimus, quoad exsistentiam tamen opti- 
me cognoscimus; imo et quoad essentiam per conceptus analogicos ea perci- 
pere valemus, sicut in superioribus dictum est. Rerum autem exsistentiam 
cognoscere, et earum essentiam saltem imperfecte apprehendere, non inutile 
sed multum salutare dicendum est. Quis unquam naturam electricitatis, 
magnetis, etc., perspexit? Et tamen nemo dixerit exsistentiam earum inuti- 
liter cognitam haberi. Ita pariter quamquam mysteria in se quoad essentiam 
nos lateant, eorum tamen cognitio quoad exsistentiam non parum prodest 
humano generi. Ad rem S. Thomas: «Ex quibus omnibus apparet, quod de 
rebus nobilissimis quantumcumque imperfecta cognitio maximam perfectio- 
nem animae confert. Et ideo, quamvis ea, quae supra rationem sunt, ratio 
humana plene capere non possit, tamen multum sibi perfectionis acquiritur, 
si saltem ea qualitercumque teneat fide» L 


ARTICULUS III 
UTRUM REVELATIO SUPERNATURALIS SIT HOMINI NECESSARIA 


99. Status quaestionis. 1) Agitur impraesentiarum de necessitate 
se habente, non ex parte*Dei, sed ex parte hominis. Cum enim revelatio 
supematuralis sit natura sua homini prorsus indebita, non est Deo ne- 
cessarium veritates, quae nos latent, cuipiam revelare. 

2) Sedulo heic conferendum est, quid et quotuplex sit necessarium, 
quod superius, Proleg. a. III traditum est. Porro in hoc articulo non 
disseritur de necessitate absoluta, quae non in ordine ad aliud, sed in 
se praecise spectata aliter esse non posse dicitur, sed de necessitate 
hypothetica. Jam vero haec necessitas hypotetica duplex est, simpliciter 
nempe et secundum quid. Et quaeritur, an et quomodo sit homini ne- 
cessaria supematuralis a Deo facta manifestatio ad veritates, quae in 
revelatione continentur, cognoscendas. 

3) Ad cujus intelligentiam ulterius praenotandum est veritates su- 
pernaturales, quae mysteriorum nomine veniunt, magis impervias esse 
intellectui humano, quam veritates naturales. Ideoque cum de neces- 
sitate revelationis pro eis cognoscendis agitur, utraque quaestio seorsim 
discutienda est, atque quaerendum 1.? quae sit homini necessitas reve- 
lationis ad cognoscendas veritates supernaturales, et 2.? utrum etiam 
sit necessaria revelatio supematuralis, ut homo veritates naturales, 
Deum et religionem respicientes, agnoscat. 

4) Veritates divinae naturales cognosci possunt a) partialiter et im- 
perfecte, cum aliqua de Deo ejusque religione notitia habetur, b) tota- 
liter et perfecte, non quidem in sensu absoluto, sed relativo, in quantum 
dicitur sufficiens cognitio, qua quisque de Deo et religione recte sentiat. 
Quam sufficientiam in tribus consistere merito docet cl. Ottiger, p. I, 
sect. 1, c. 2, $ 14, scilicet 1) «ut homo unum verum Deum cognoscat 
et colat, 2) ut primaria legis naturae principia, ex. gr., bonum esse fa- 
ciendum, malum vitandum..., necnon secundaria, qualia sunt omnia fer- 


| Contr (lent. lib. i, c. 5 

me praecepta decalogi, et proximas saltem conclusiones, quae ex illis 
principiis facile deduci possunt, noscat et observet... et 3) ut homo 
nunquam gravioribus saltem in rebus contra suam conscientiam agat». 
Declarari impraesentiarum oportet, ut ratio rei postulat, an et quae 
revelatio requiratur, ut has cognitiones veritatum naturalium homo 
adipiscatur. 

5) Animadvertendum denique est non heic agi de necessitate re- 
velationis, quam singuli habent homines ad praefatas veritates natura- 
les cognoscendas. Non enim in praesenti inquirere volumus, an dari 
possit singularis aliquis homo, ita egregio praeditus ingenio, ut omnes 
veritates naturales ad religionem spectantes possit naturaliter investi- 
gare; sed quaerimus dumtaxat, an totum genus humanum valeat absque 
revelatione ad talem veritatum cognitionem pertingere, ut repte de Deo 
ejusque religione sentiat, et in Deum, ut in ultimum finem, per obser- 
vantiam praeceptorum naturalium tendat. 

6) Paucis accipe statum quaestionis. Inquiritur an et quomodo reve- 
latio supernaturalis sit necessaria, ut genus humanum, prout hodie inve- 
nitur, possit veritates tam naturales quam supernaturales perfecte, perfe- 
ctione saltem relativa, cognoscere. 


100. Errores, a) Naturalistae et plerumque ralionalistae ita humanae 
rationis vires extollunt, ut omnes omnino putent posse veritates ab homine 
naturaliter cognosci, nullamque esse generi humano necessitatem revelatio- 
nis ad veritates tam naturales quam supernaturales cognoscendas. Hinc 
plerique statuunt «rationem principem normam ac unicum medium esse, 
quo homo adsequi possit supernaturalium veritatum cognitionem». Ita Geor- 
gius Hermes ' Jacobus Frohschammer, alter rationalista, docet philoso- 
phiam, si «recta ejus habeatur notio, posse non solum percipere et intelli- 
gere ea Christiana dogmata, quae naturalis ratio cum fide habet communia... 
verum etiam ea, quae Christianam religionem fidemque maxime et proprie 
efficiunt, ipsumque scilicet supernaturalem hominis finem, et ea omnia, 
quae ad ipsum spectant, atque sacratissimum dominicae Incarnationis my- 
sterium ad humanae rationis et philosophiae provinciam pertinere; ratio- 
nemque, dato hoc objecto, suis propriis principiis scienter ad ea posse per- 
venire» 1. 

b) Plures pseudomystici, quibus adnumerandi sunt Anabaptistae, Qua- 
kers, et ex protestantibus UUrasupernaturalistae, tuentur necessitatem reve- 
lationis et auxilii gratiae pro qualibet veritate, etiam naturali, cognoscenda. 

c) Catholici cuncti, definitiones Ecclesiae humiliter, ut par est, susci- 
pientes, docent revelatione supernatural! simpliciter opus esse, ut ratio hu- 
mana ad veritatum supernaturalium cognitionem pertingat. At, ubi agitur 
de veritatum naturalium cognitione, non concordant eorum sententiae. 

d) Est systema a quibusdam boni nominis theologis excogitatum, quod 
Traditionalisms!s seu Fideismus audit. Hujus theoriae doctrina fundamen- 
talis est hominem solo rationis lumine imparem esse ad veritates suprasen- 
sibiles capiendas, ideoque omnem cognitionem ac notitiam exsistentiae Dei 
ac veritatum, religionem exspectantium, ex primitiva revelatione, quae per 
traditionem a majoribus ad posteros transfertur, repetendam esse. 

Jampridem hujus erroris primordia invecta fuere; nam olim Plato in 
Timaeo dicebat: «veritatem omnem uno dumtaxat addisci modo posse, si 
eam vel ab ipso Deo vel aliis, qui a Deo orti sunt, doceamur». Et Schola 
Africana sub Tertulliano et Lactantio revelationem esse necessariam docuit 
ad exsistentiam Dei demonstrandam. Unde S, Thomas expresse dicit anti- 


1 Cfr. Breve Groeorll XVI, 26 Sept. 1835; Donx-Bnnnw., 1610. 
2 Breve Pli PP. IX ad Archiep. Mon., II Dee 1862; Denz-Bannw., 1669. 

quum errorem fuisse dicentium «quod Deum esse non potest per rationem 
inveniri, sed per solam viam fidei et revelationis esse acceptum» *. Cui 
doctrinae subscripsit Petrus Alliacensis, Card.; et saeculo xvm Petrus 
Daniel Huetius, Episcopus Abrincensis in Gallia, scripto opere De imbe- 
cillitate rationis humanae idem proposuit ac sequutus est systema. 

Elapso tandem saeculo celebris evasit Traditionalismus opera quorum- 
dam theologorum, qui adversus Rationalismum et Philosophismum pugnare 
volentes in oppositum prolapsi sunt errorem. Nunc rigidiori nunc mitiori 
forma a suis fautoribus expositus fuit, et propterea placet eorum explica- 
tiones breviter exhibere. 

a) Dominus de Donald habetur ut restaurator hujus theoriae, cum 
nihil in praesenti rerum statu posse certo cognosci dixit, nisi quod una cum 
facultate loquendi inditum fuerit hominibus, et ab illis, mediante sermone, 
nobis transmissum. Ideo ad certam rerum quarumlibet cognitionem requirit, 
ut veritas a Deo primis hominibus una cum loquendi facultate revelata 
fuerit, et per sermonem seu traditionem nobis transmissa. Fere in omnibus 
ipsum sequuti sunt Ballanche s, et Ludovicus Bautain, sacerdos gallus *. Hi 
omnes, ut principium generale, docuerunt fidem supematuralem esse prio- 
rem ratione in rerum cognitione acquirenda. 

B) Felicitas Robertas de Lamennais, sacerdos gallus 57 dum adhuc 
causam religionis ageret, docuit rationem humanam nihil posse de rebus 
moralibus ac divinis, praesertim de exsistentia Dei, certo cognoscere, nisi 
prius fuerit a Deo primis hominibus revelatum, et per consensum generis 
humani vel traditionem universalem nobis communicatum. Postea, nimis 
infelix, revolutionarius effectus ad castra impiorum se contulit. 

y) Successit P. Ventura Raulica, sacerdos Oratorii, qui multis et egre- 
giis editis operibus B, doctrinam Lamennais mitigavit, atque sic moderatam 
defendendam suscepit. Ad primam rerum moralium et divinarum cognitio- 
nem requirit P. Ventura divinam revelationem; at, postquam fuerint divi- 
nitus cognitae, posse dixit ratione naturali eas demonstrari, atque ex eis 
semel cognitis novas illationes deduci. Lamennais et P. Ventura videntur 
admisisse sufficientiam rationis naturalis ad veritates physicas cognoscendas. 

Eamdem fere mitigationem admiserunt Augustinus Bonnetty' et Donoso 
Cortes 8. 

6) Denique Ubaghs* et alii pauci cum eo Doctores Lovanienses con- 
tendunt posse hominem, cum ad plenum usum rationis pervenerit, Dei exsi- 
stentiam ex rebus creatis cognoscere; sed addunt plenum usum rationis in 
eo consistere, quod claras Dei rerumque moralium notitias complectatur; 
quas exsistimant nullatenus naturali rationis lumine acquiri posse, sed e 
revelatione, primo homini a Deo facta et per majorum traditionem ac insti- 
tutionem nobis transmissa, repetendas esse. 

Alii catholici communiter tuentur revelationem simpliciter necessariam 
esse pro veritatibus supernaturalibus cognoscendis, moraliter vero necessa- 
riam pro naturalibus acquirendis. 

Quid in hac re sentiendum sit sequentibus thesibus declarabitur. 


101. Thesis I. Revelatio supernaturalis est «simpliciter» necessa- 
ria, ut homo veritates supernaturales cognoscere valeat. 


1 Contr. Gent. lib. i, c. 12. 

2 La Législation primitive, liv. i, ch. 3, n. 6. Cfr. Hurter, Nomenclator, t. 5, 104. 

3 Essai sur les institut, sociales. 

* La Moral de l'Evangile comparé à la moral des philosophes. Cfr. Hurter, 
Nomenclator, t. 5, 1186. 
4 Essai sur l'indiférence en matière de religion, t. 1, i.ere partie, ch. 5. 

" La tradizione, c. 6; Delia vera e della falsa filosofia, c. 1, $ 2-3; De melodo, 
$ 149 (Filosoffa cristiana, t. 3); Sull'Origine delle idee, etc. 

7 Ephem. Annales de philosophie chrétienne, vol. 8, p. 374. 


" Optra, t. 2, p. 597. 618 sqq. (ed. Casa edit, de S. Francisco de Sales). 
Theodicea, c. 3. 

Arg. I. Concilium Vaticanum aliaque documenta Pontificia id so- 
lemniter definivere. Concilium Vaticanum statuit: «Si quis dixerit homi- 
nem ad cognitionem et perfectionem, quae naturalem superet, divinitus 
evehi non posse, sed ex seipso ad omnis tandem veri et boni possessionem 
jugi projectu pertingere posse et debere, anathema sit» V Et iterum ait: 
«Si quis dixerit in revelatione divina nulla vera et proprie dicta mysteria 
contineri, sed universa fidei dogmata posse per rationem rite excultam e 
naturalibus principiis, inielligi et demonstrari, anathema sit» 1. Hinc in 
Syllabo damnata est sequens propositio 9: «Omnia indiscriminatim dog- 
mata religionis christianae sunt objectum naturalis scientiae seu philoso- 
phiae; et humana ratio historice tantum exculta potest e suis naturalibus 
viribus et principiis ad veram de omnibus etiam reconditioribus dogma- 
tibus scientiam pervenire, modo haec dogmata ipsi rationi tanquam obje- 
ctum proposita fuerint» 34 

Arg. Il. Ratio est clara, quia veritates supematurales excedunt 
capacitatem naturalem hominis. 

Corollarium. In statu etiam hodierno, in quo homo elevatus est 
ad ordinem supematuralem, est necessaria simpliciter revelatio ad veri- 
tates supematurales cognoscendas. «Homo ordinatur ad Deum, ait 
S. Thomas, sicut ad quemdam finem, qui comprehensionem rationis 
excedit secundum illud Isaiae, 66, 4: Oculus non vidit, Deus, absque te, 
quae praeparasti diligentibus te. Finem autem oportet esse praecogni- 
tum hominibus, qui suas intentiones et actiones debent ordinare in 
finem. Unde necessarium fuit homini ad salutem, quod ei nota fierent 
quaedam per revelationem divinam, quae rationem humanam exce- 
dunt» 4 Quod argumentum magis dilucidat Contra Gent, lib. 1, c. 5, 
dicens: «Nullus.., desiderio et studio in aliquid tendit, nisi sit ei prae- 
cognitum. Quia ergo ad altius bonum, quam experiri in praesenti vita 
possit humana fragilitas, homines per divinam providentiam ordinan- 
tur... oportuit mentem evocari in aliquid altius, quam ratio nostra in 
praesenti possit pertingere, ut sic disceret aliquid desiderare et studio 
tendere in aliquid, quod totum statum praesentis vitae excedit. Et hoc 
praecipue christianae religioni competit; unde et in ea plurima huma- 
num sensum excedentia proponuntur» 5. Hanc doctrinam prae oculis 
habuisse visum est Concilium Vaticanum, cum ait: «Non hac tamen de 
causa (veritatum naturalium cognoscendarum ratione) revelatio abso- 
lute necessaria dicenda est, sed quia Deus ex infinita bonitate sua 
ordinavit hominem ad finem supematuralem, ad participanda scilicet 
bona divina, quae humanae mentis intelligentiam omnino superant» €. 

102. Scholion. Compertum est necessitatem revelationis veritatum 
supematuralium his argumentis a Sto. Thoma petitis et a Concilio Va- 
ticano confirmatis plenissime demonstrari pro nobis catholicis, qui do- 
ctrinis Ecclesiae, ut par est, obtemperantes, hominem confitemur a Deo 


Sess. 3, De revelatione, can. 3; Denz-Bannw., 1808. 
Sess. 3, De fide et ratione, can. j; Denz-Bannw., 1816. 
Denz-Bannw., 1709. 

I p., q. i, a. i. 

S. Thomas, Contr. (rent., lib. 1, c. 5 

Sess. 3, c. 2; Denz-Bannw., 1786. 

misericorditer in ordinem supematuralem elevatum esse; sed quid pro 
naturalistis et rationalistis, qui ipsam ordinis supernaturalis renuunt 
exsistentiam admittere? Potestne contra ipsos ratione naturali probari 
hominem ad ordinem supematuralem evectum esse, ne jactent praefata 
catholicorum argumenta falso niti fundamento? 

Resp. a) Demonstratione proprie dicta non potest naturaliter 
ostendi contra naturalistas hominem evectum esse ad ordinem super- 
naturalem; quia factum hujusmodi elevationis est gratuitum donum a 
liberrima Dei voluntate pendens; quod non ratione naturali sed reve- 
latione et fide supernatural! est accipiendum. 

b) Demonstrari tamen naturaliter potest nullam dari repugnan- 
tiam, ut homo elevetur ad ordinem supematuralem; et omnia argu- 
menta, quae a naturalistis et rationalistis in contrarium proferantur, 
utpote falsis innixa principiis, facili negotio diluuntur x. 

c) Imo et ipsa elevatio, semel per revelationem accepta, congruis 
rationibus ita declaratur, ut nullus relinquatur amplius ambigendi locus. 
Etenim, ut S. Thomas passim arguit 1, inest cuilibet naturale deside- 
rium cognoscendi causam, cum intuetur effectus 3. Quo desiderio motus 
adsurgit homo ex rebus creatis ad cognitionem exsistentiae Dei. At hoc 
desiderium non plene quiescit in notitia exsistentiae Dei seu in cogno- 
scendo an sit Deus, sed ulterius quaerit ejus essentiam, ut est in se, 
perspicere. Homo autem, suis viribus relictus, nequit Dei essentiam, ut 
est in se, cognoscere. Ergo debuit ad ordinem supematuralem elevari, 
ne forte tale desiderium frustra ei inditum fuisse exsistimaretur. 

Hinc patet, quam immerito dixerint increduli dogma quo docemur 
hominem absolute revelatione indigere, ut veritates quoad substantiam 
supematurales cognoscere valeat, falso niti fundamento. 


103. Thesis II. Revelatio non est «simpliciter» homini necessaria 
ad cognitionem veritatum naturalium etiam religionem spectantium. 


Arg. l. Judaei ac gentiles, falsorum numinum cultores, passim ac- 
cusantur in S. Scriptura, quod verum Deum, artificem et Dominum 
rerum omnium, ex operibus mundi reapse non cognoverint et coluerint; 
et inexcusabiles vocantur, qui, relicto vero Deo, falsis numinibus cul- 
tum tribuerunt 4; imo Apostolus 5 dicit opera eorum poenis esse digna, 
quia, cum verum Deum cognovissent, non sicut Deum glorijicaverunt. 
Manifestum est autem eos inexcusabiles nunquam futuros fuisse, si 
impotentia physica laborassent ad veritates religionis naturalis cogno- 
scendas, inter quas maxime numerantur, quae ad Deum cognoscendum 
cultumque ei exhibendum referuntur. 

Quod argumentum egregie confirmatur verbis ipsius Apostoli qui 
ait: Cum enim gentes, quae legem non habent, naturaliter ea, quae legis 
sunt, laciunt, ejusmodi legem non habentes, ipsi sibi sunt lex: Qui osten- 


Vid. Zigliara, Propaedeutica, lib. 1, cc. 18-19. 
Cfr. 1 p., q. 12, a. 1, ct Contr. Gent., lib. 3, c. 50. 
Modo explicando in Tr. De Deo uno, n. 172 sqq. 
Sic expresse legitur Sap., 13, | sqq. 

Itoni., 1, 18-21. 

dunt opus legis scriptum in cordibus suis, testimonium reddente illis con- 
scientia ipsorum L Quibus aperte significatur gentes, quae legem mo- 
saicam seu revelatam non habent 1, naturaliter ea, quae legis sunt, posse 
facere, quia habent opus legis scriptum in cordibus suis. Legem autem 
servare nemo valet, nisi prius ad ejus notitiam pervenerit. 

Arg. II. Aliud non leve argumentum desumitur ex documentis ec- 
clesiasticis proscribentibus Traditionalismum. qui humano generi vires 
physicas denegabat pro veritatibus ordinis naturalis, quae Deum et 
religionem spectabant, cognoscendis 3. 

Arg. IIl. Adest naturaliter homini 1) facultas cognoscendi essentias 
rerum et ex cis ad Dei notitiam adsurgendi, 2) conscientia recti ac boni 
saltem in genere, et 3) desiderium sciendi propria jura ac obligationes. 
Unde naturaliter potest homo a) cognoscere Deum esse eique cultum 
et honorem esse tribuendum; et b) conscientia recti ac desiderio naturali 
ductus analysim instituere, rerum essentias comparare, actus singulos 
discutere, ac tandem, absolute loquendo, quae religionis naturalis propria 
sunt, investigare. Diximus absolute loquendo, quia, ut in sequentibus 
declarabitur, tot ratio humana praepeditur difficultatibus in veritatum 
religiosarum investigatione, ut moraliter impotens reddatur cognoscendi 
omnes veritates, quae necessariae sunt ad institutionem totius vitae 
juxta regulas morum. 


104. "Thesis III. Revelatio supernaturalis est «secundum quid» ne- 
cessaria, ut genus humanum in praesenti statu summam veritatum, reli- 
gionem naturalem spectantium, «expedite, firma certitudine et nullo ad- 
mixto errore» cognoscere valeat. 


Arg. I. Concilium Vaticanum expresse hanc doctrinam tradidit, 
sess. III, c. 2. De Revelatione, dicens: Huic divinae revelationi tribuen- 
dum quidem est, ut ea, quae in rebus divinis humanae rationi per se im- 
pervia non sunt, in praesenti quoque generis humani conditione ab omni- 
bus expedite, firma certitudine et nullo admixto errore cognosci possint. 
Quibus certe videtur Concilium docuisse revelationis divinae partibus 
competere, quod veritates naturales divinae expedite, etc., ab humana 
ratione cognoscantur. 

105. Arg. IL Summa veritatum naturalium religionem spectan- 
tium, ut completa sit ad vitam recte secundum rationem instituendam, 
complecti debet ea, quae ad unum verum Deum cognoscendum et co- 
lendum, et ad prima ac secundaria legis naturalis principia non vio- 
landa, referuntur. Sed genus humanum in praesenti conditione difficul- 
tatibus in veritatum inquisitione ita praepeditur, ut ea omnia expedite, 
firma certitudine et nullo admixto errore nec 1) proprio studio valeat 
comparare, nec 2) a sapientioribus citra revelationem accipere,nec 3) pro- 
gressu humanitario detegere. Ergo genus humanum nullatenus valet 
praefatam veritatum summam citra revelationem cognoscere. 


1 Rom., 2, 14-15. 

2 «Secundum plurimos et gravissimos Patres et theologos directe et primario 
intelliguntur gentes infideles», ait Posoh., De Deo uno, n. 16. 

8 Cfr. Decret. S. C. Indicis, 11 Junii 1855; Donz-Bnnnw., 1649 sqq. 

Major patet, quia homo vitam rationi consentaneam nequit insti- 
tuere, nisi unum verum Deum satis agnoscat esse colendum et prima 
moralitatis principia—ut bonum esse faciendum, malum vitandum-—, 
eorumque proximas conclusiones, necnon secundaria principia—ut sunt 
decalogi praecepta— esse servanda. 

Minor prob. per partes. 

1.° Nequit homo praelatam veritatum summam proprio studio com- 
parare. «Quia, ait S. Thomas. 1 p., q. 1, a. 1, veritas de Deo per ratio- 
nem investigata, a paucis, et post longum tempus, et cum admixtione 
multorum errorum homini proveniret». Cujus loci expositionem confer 
omnino superius, Proleg., a. 3. ab ipso S. Doctore | desumptam. 

Et revera a) plerique impediuntur ab investigatione veritatis de- 
fectu ingenii, et, nisi instruantur luce supcrnaturali revelationis, facile 
crassis erroribus imbuuntur, et in maximas ignorantiae tenebras in ma- 
teria religiosa prolabuntur. b) Qui ingenio ac capacitate sufficienti prae- 
diti sunt ad veritatum investigationem, plerumque detinentur tum in- 
firma valetudine, tum negotiis mundanis administrandis, tum necessitate 
familiae alendae, tum denique concupiscentiae motibus, mentem non 
semel obtenebrantibus, c) Homines denique sibi soli relicti, quamvis 
ingenio polleant et nulla re familiari detineantur, saepe decipiuntur ap- 
parentia rerum, bona fallacia ac errores pro veritate apprehendentes, 
et felicitatem in divitiis, voluptate ac inani gloria reponentes, quibus 
superior illustratio opus est, ut a talibus praeoccupationibus se expedire 
valeant. 

2.° Non potest genus humanum a sapientioribus accipere cognitio- 
nem summae veritatum religionem naturalem spectantium. 

3) Pauci siquidem—ne dicamus nulli—fuerunt sapientes, qui reve- 
latione destituti veritates de vero Deo ejusque religione, ad vitam recte 
instituendam necessarias, attigerint. Adeat quisque antiquorum philoso- 
phorum scholas, eorum inquirat doctrinas, et omnes ibi offendet sa- 
pientes hac in re pessimis erroribus et maximis doctrinae contradictio- 
nibus imbutos. Juxta Lactantium «facile est docere pene universam 
veritatem per philosophos et sectas esse divisam... nullam sectam fuisse 
tam deviam, nec philosophorum quemquam tam inanem, qui non vi- 
derit aliquid ex vero. Sed dum contradicendi studio insaniunt, dum sua 
etiam falsa defendunt, aliorum etiam vera subvertunt, non tantum 
elapsa est illis veritas, quam se quaerere simulabant, sed ipsi eam potis- 
simum suo vitio perdiderunt» 1. Unde Cicero «nescio, ait, quomodo nihil 
tam absurde dici potest, quod non dicatur ab aliquo philosophorum» s. 
Et iterum docet, quale fuerit in scholis magisterium, dum ait: «Nunc 
(natura) parvulos nobis dedit igniculos, quos celeriter malis moribus 
opinionibusque depravatis sic restingimus, ut nusquam naturae lumen 
appareat... Nunc autem simul atque editi in lucem et suscepti sumus, in 
omni continuo pravitate et in summa opinionum perversitate versamur, 
ut pene cum lacte nutricis errorem suxisse videamur. Quum vero pa- 


| Contr. Gent., lib. i, c. 4. 
2 Div. last , lib. 7, c. 7; MI. 6, 759. 
n De Divinat., lib 3, 58. 

rentibus redditi, demum magistris traditi sumus, tum ita variis imbui- 
mur erroribus, ut vanitati veritas, et opinioni confirmatae natura ipsa 
cedat... Cum vero accedit eodem quasi maximus quidam magister po- 
pulus atque omnis undique ad vitia consentiens multitudo, tum plane 
inficimur opinionum pravitate a naturaque desciscimus» x. 

b) Pauci ut erant in antiquitate sapientes, plurimum inter se circa 
prima capita dissentiebant. Nam, ut verbis utamur Tanquerey, «inter 
se perpetuo divisi, de omni re litigabant palam in gymnasiis, in hortulis, 
in locis publicis et privatis; alii adserebant unum, alii innumerabiles 
esse mundos; alii aeternum, alii ortum habuisse; alii immortales esse 
animas, alii mortales, alii hominum animas revolvi in bestias» 1 Hinc 
Tullius «plerique, ait.., deos esse dixerunt; dubitare se Protagoras; 
nullos esse omnino Diagoras Melius et Theodorus Cyrenaicus putave- 
runt. Qui vero deos esse dixerunt, tanta sunt in varietate ac dissen- 
sione, ut eorum molestum sit dinumerare sententias. Nam et de figuris 
deorum, et de locis atque sedibus et actione vitae multa dicuntur; deque 
his summa philosophorum dissensione certatur: quod vero maxime rem 
causamque continet, utrum nihil agant, nihil moliantur, omni curatione 
et administratione rerum vacent, an contra ab his et a principio omnia 
facta et constituta sint, et ad infinitum tempus regantur atque mo- 
veantur, imprimisque magna dissensio est» 3. 

c) Defuit illis auctoritas ut alios omnes docerent. Quae enim aucto- 
ritas esse potuit docendi genus humanum hominibus, qui suo exemplo 
et morum pravitate jactitabant se a doctrina, quam in licaeis tradi- 
derant, recessisse? «Cum... ex philosophis, ait Lactantius, perraro fuerit, 
qui aliquid in vita fecerit laude dignum, quis non videat eos homines 
virtutis, qua ipsi egent, non esse doctores? Nam, si quis in mores eorum 
diligenter inquirat, inveniet iracundos, cupidos, libidinosos, arrogantes, 
protervos, et sub obtentu sapientiae sua vitia celantes, domi facientes 
ea, quae in scholis arguissent» 4. Unde Cicero, non parvi nominis philo- 
sophus et oratorum certe maximus, ajebat: «Deinde nobis, qui, conce- 
dentibus philosophis antiquis, adolescentulis delectamur, etiam vitia saepe 
jucunda sunt»5. Non mirum si iterum haec dicere veritus non fuerit. 
«Quotus enim quisque philosophorum invenitur, qui sit ita moratus, 
ita animo ac vita constitutus, ut ratio postulat? Qui disciplinam suam, 
non ostentationem scientiae, sed legem vitae putet? Qui obtemperet 
ipse sibi, et decretis suis pareat? Videre licet alios tanta levitate et 
jactatione, iis ut fuerit non didicisse melius; alios pecuniae cupidos, 
gloriae nonnullos, multos libidinum servos, ut cum eorum vita mira- 
biliter pugnet oratio» 0. 

d) Philosophi moderni non fuere profecto antiquis in hac parte 
feliciores. Nullus fuit antiquus error, qui ab ipsis non fuerit edoctus. 


| Quaesi. Tuscul., lib. 3, cc. 1 et 2. 

2 De religione, n. 219. Cfr. S. August., De civil. Dei, lib. 18, c. 41; ML 41, 
600 sqq. 

3 De Nat. deor., lib. 1, c. 1. 

4 Div. Inst., lib. 3, c. 15; MI. f, 392. 

6 De Nat. dear., lib. I, c. 28. » 

l| Quaesi. Tuscul., lib. 2, 4. 

«Scepticismum, ait Tanquerey, renovarunt D. Hume et Bayle; pan- 
theismum, Spinoza, Fichte, Schelling, Hegel, Vacherotl, sujectivismum 
docuit Kant; materialismum et positivismum vel agnosticismum hodie 
propugnant philosophi non pauci, quales sunt Buchner, Huxley, H. Spen- 
cer, A. Fouillée, M. Guyau» 1; politicorum nonnulli Communismum, So- 
cialismum, Nihilismum et Anarchismum profitentes cuncta societatis 
fundamenta evertere satagunt, et plerique demum sub nomine Natura- 
lismi, Rationalism!, Liberalism!, etc., in omnis generis errores et liber- 
tates prolapsi sunt et majora in dies fingunt deliramenta. Horum si 
mores inquiras non certe antiquis moderatiores, sed potius corruptiores 
invenies. Sparsis undique effraenatae libertatis doctrinis, totius antiqui- 
tatis pravi mores inter philosophos modernos admissi sunt impune et 
aucti, et nihil est, quod eis limites figere queat. 

Quis ex his philosophis veritates, Deum et religionem spectantes, 
genus humanum docere valeat? Nullus profecto. Non ergo mirum si 
E. Saisset 3 religionem naturalem dixerit jam obsolevisse et inter entia 
rationis vanaque imaginationis figmenta recenseri. Hinc ipsi rationa- 
listae et alii philosophi moderni non semel fassi sunt se non posse genus 
humanum ad recte vivendum satis instruere 4. 

3. Non potest genus humanum progressu humanitario ita perfici, ut 
per se ipsum in cognitionem perveniat veritatum naturalium religionem 
spectantium. 

106. Si quid valet historia generis humani, aperte constat inutiles 
prorsus fuisse hominum hucusque conatus ad talem humanitarian! pro- 
gressum obtinendum. Nam apud omnes gentes, revelatione destitutas, 
pejor generaliter facta est hominum conditio tum circa Deum ejusque cul- 
tum. tum circa principaliora religionis naturalis capita, tum circa mores. 

a) Circa Deum ejusque cultum.  Primitus quidem monotheismum 
homines professi sunt, Deoque vero cultum religiosum exhibuerunt 5; 
sed ex quo gentes primaevam religionem despicientes falsorum numi- 
num cultum induxerunt in mundum, polytheismus aut idololatria ubi- 
que terrarum, extra populum israeliticum, altas fixit radices 6. Innu- 
meri namque apud omnes populos commenti sunt dii, non solum ex 
virgultis, plantis, brutis animantibus, et aliis, quotquot inveniuntur, 
materiis confecti7, verum etiam plures ex hominibus flagitiosis et mu- 


1 A. Vera et alii huic turpi systemati nomen dederunt. 
2 De religione, n. 221 (ed. 15). 
J Essais sur la Philosophie de la religion, apud Tanquerey, n. 221 in nota. 
| J. J. Rousseau, Emile, lib. 3 adserit nullum esse philosophum, qui propriae 
gloriae adipiscendae causa non fefellerit genus humanum. Jouftroy, De l'organisa- 
tion des sciences philosophiques, intelligentiam humanam ac philosophiam impares 
arbitratur ad mundi problemata solvenda. Burnou!, Revue des Deux-Mondes, 
tom. 54, pag. 982, fatetur ante ortum Christianisnum nunquam fuisse in mundo 
doctrinam moralem popularem sub una forma religiosa, quae partem fidei consti- 
tueret. . 
5 Cfr. Lahousse, De vera religione, n. 231. 
° Vid. Voltaire, Diet, phil., v. «Religion», seconde question. 
171 Huc fàcit illud Horatii, lib. 1, Sat. 8, dictum: 
«Olim truncus eram ficulnus, inutile lignum, 
Cum faber, incertus scamnum faceretne Priapum, 
Maluit esse deum. Deus inde ego.» 

Herculis libidinosis in deos conversi consecratique fuere, ut hodie ple- 
rumque contingit apud Indos, et in pluribus Oceaniae, Africae et Ame- 
ricae regionibus. Hinc olim apud Graecos, Romanos, aliosque gentiles 
populos adeo notio divinitatis deturpata est, ut in festis et Indis scae- 
nicis, publica plaudente multitudine, celebrarentur et repraesentaren- 
tur Veneris aliarumque dearum cum diis illicita commercia, quasi dii 
immortales essent adulteri, impudicitiae, raptus, incestus et effraena- 
tae Hbidinis, necnon flagitiorum, criminum ebrietatisque magistri ac 
patroni l. Quid plura? Non semel meretricibus exstructa sunt templa 
ut, dum obscenissimus eis tribuebatur cultus, omnis generis expleren- 
tur naturae repugnantes libidines 1. Omnium vitiorum erant dii patroni 
designati. Sic ebrii Bachum, fures Mercurium et Lavernam, libidinosi 
Venerem, Phalum Jovemque invocabant. Et ita res turpiter deformatae 
sunt, ut Ovidius prohibuerit puellis ingredi templum Jovis, ne forte di- 
scerent «quam multas matres fecerit ille Deus» 3. 

Corrupta sic divinitatis notione, ubique sparsi sunt turpissimi erro- 
res circa deorum cultum. Quandoque apud Graecos, Romanos, Cartila- 
gineuses, Gallos, Germanos, etc., sacrificia humana offerebantur, et non 
semel infantes immolati sunt statuae Moloch apud Cananaeos et Phoe- 
nicios summi Magistratus et auctoritatum jussu 4, ac fere semper et 
ubique obsceni cultus vigebant, qui ut foverentur, effigies atque pictu- 
rae impudicissimae in templis, hortis, domibus, itineribus, pontis, imo 
et in vasis atque ferculis publice exponebantur. 

b) Circa principaliora religionis capita. Etenim spiritualitas et im- 
mortalitas animae humanae, quae profecto est princeps fundamentum 
humanae dignitatis, cuique certe innititur omnis doctrina atque inte- 
gritas morum et honestatis norma, prorsus negabatur a plerisque. Sic, 
ut Epicureos praeteream, ipse Socrates, morti proximus, post mortem 
cuncta destrui adseruit 57 Et Seneca ait: «Cogita nullis defunctum ma- 
lis affici; illa quae nobis inferos faciunt terribiles, fabulam esse; nullas 
imminere mortuis tenebras, nec carcerem nec flumina flagrantia igne, 
nec oblivionis amnem, nec tribunalia et reos, et in illa libertate tam 
laxa ullos iterum tyrannos... Mors omnium dolorum et solutio est et 
finis» 0. Et iterum de defuncto ait: «Nec potest miser esse, qui nullus 
est».— Ab aliis dubitabatur. Unde Cicero, Romanorum forte sapientis- 
simus, diversas philosophorum opiniones hac in re cum retulisset, sub- 
didit «Harum sententiarum quae vera sit, deus aliquis viderit; quae 
verisimillima, magna quaestio est»l. Et paulo post: «Evolvi, ait, ejus 
librum (Platonis de immortalitate) et nescio quomodo, dum lego, ad- 


1 Leg. Macrobius, Saturnal., lib. I, c. 7; Lactantius, Div. Inst., lib. 1, C. 21; 
ML 6, 230 sqq. 

2 Ipsa quoque vitia honorem et cultum apud Gentiles receperunt. Cfr. Arno- 
bius, Adv. gent., lib. 4, cc. 34-35; ML 5, 1069; et S. Augustinus, De civ. Dei, lib. 6, 
cc. 6, 7 et 8; ML 41, 182 sqq. 

3 Trist., lib. 2, v. 290. 

? Cfr. Dollinger, Heidentum und Judentum, pag. 396 sqq. 

5 Videatur Plutarchus, Consol, ad Apollon., n. 12. 

° Consol, ad Marciani, c. 19. 

7 Tuscul, lib. i, c. 11. 

sentior; cum posui librum et mecum ipse de immortalitate animorum 
coepi cogitare, adsensio omnis illa elabitur». Ac tandem in alio loco, 
cum de animi immortalitate tenuisset sententiam, conclusit: «Quodsi in 
hoc erro, quod animos hominum immortales esse credam, libenter erro, 
nec mihi hunc errorem, quo delector, dum vivo extorqueri volo... Quodsi 
non sumus immortales futuri, tamen extingui homini suo tempore 
optabile est»x. 

Alii, nunc etiam apud Indos et Sinenses et plures Oceaniae et Afri- 
cae incolas, metempsychosiin seu transitum animarum de homine post 
mortem ad pecora pro certo habent. 

Praeterea servitus seu mancipium ita apud Gentiles viguit, ut servis 
quisque, non tanquam personis, sed tanquam re qualibet uteretur. Eos 
itaque non solum in commercio vendere, sed etiam mutilare, et occidere 
secundum accepta jura licitum putabatur. 

c) Circa mores. Verba profecto desunt, quibus exprimi queant mo- 
rum corruptio et nefandorum flagitiorum colluvies, quae in gentes prae- 
fatis principiis et erroribus imbutas irrepserant, nec leges honestatis 
sinunt omnes impudicitias, quae in populis viguerunt, commemorare. 
Meretricum numerus fere infinitus, obscenissimus puerorum inter se 
amor ubique liber, connubia cum feminis rara, matrimonia contra na- 
turam inter matrem et filium aut inter filiam et patrem, vivente adhuc 
consorte, nonnunquam celebrata, ludi publici inter adolescentes nudos, 
balneorum usus publicus inter personas utriusque sexus, et talis in mu- 
lieribus vestium forma, ut nudae potius incedere viderentur; en popu- 
lorum gentilium vivendi modus13 Unde, sicut dicit S. Augustinus, nul- 
lum audierunt populi praeceptum «de cohibenda avaritia, ambitione 
frangenda, luxuria refrenanda» s. Huc facit S. Pauli testimonium: Fe- 
minae eorum immutaverunt naturalem usum in eum usum, qui est contra 
naturam; similiter autem et masculi, relicto naturali usu feminae, exarse- 
runt in desideriis suis in invicem, masculi in masculos turpitudinem ope- 
rantes... repletos omni iniquitate, malitia, fornicatione, avaritia, nequitia, 
plenos invidia, homicidio, contentione, dolo, malignitate, susurrones...'.') 4. 
Et Sallustius sic describit Romanorum mores: «Ex divitiis juventutem 
luxuria atque avaritia cum superbia invasere; rapere, consumere, sua 
parvi pendere, aliena cupere, pudorem, pudicitiam, divina atque hu- 
mana promiscua, nihil pensi atque moderati habere... sed lubido stupri, 
ganeae, caeterique cultus non minor incesserat. Viri pati muliebria, mu- 
lieres pudicitiam in protabulo habere» 6. 

Ex his omnibus liquido constat, quid potuerint homines sibi relicti 
in ordine ad cognitionem veritatum, Deum et religionem spectantium. 
Non obstantibus quorumdam doctrina et conatibus, ut homines doce- 
rent, moresque publicos reformarent, pejores in diem grassabantur erro- 
res in societate, et ad verticem usque devenit licentia morum. Ergo 


1 Dialogus de senectute, c. 23. 

2 Vid. Ottiger, Theol. fund., p. I, sect. l, c. 2, $ 14. 

3 De civit. Dei, lib. 2, c. 6; ML 41, 52. 

1 Hom., 1, 26 sqq. 

Bell. Catilin., cc. 12-13. Cfr. Tortui., Apologet., c. 15; ML 1, 412 sqq.; et 
Do Broglie, La morale sans Dieu, ch. 1. 

revelatione supernatural! opus habebant homines, ut has veritates ca- 
pere possent totamque vitam rationi ac religioni naturali consentaneam 
componerent. 

107. Scholion. Eadem vel potiori ratione docent theologi genus 
humanum in turpissimos, quos recensuimus, errores semel demersum, 
et malarum passionum turbine obrutum, nunquam ex hoc profundo 
barathro citra revelationem emergere potuisse. Ad hoc enim 1) deerat 
unitas doctrinae et auctoritas in magistris, 2) cupiditatum aestu tur- 
babatur hominum judicium, et 3) gentilium constantia hinc inde flucti- 
bus jactabatur. 


Difficultatibus satisfit. 


108. Obj. L? Cuilibet inest naturaliter per creationem facultas seu 
potentia moralis cognoscendi ea media, quae sunt ad proprium finem con- 
sequendum necessaria. Ergo homini naturaliter inest potentia moralis co- 
gnoscendi veritates naturales Deum et religionem respicientes. 

Ant. patet. 

Conseq. prob. Finis naturalis proprius hominis est gloria Dei et beati- 
tudo naturalis; media vero ad hunc finem consequendum sunt cognitio Dei 
et legis naturalis, eorumque cultus et observantia. Ergo homini naturaliter 
inest potentia moralis cognoscendi veritates naturales, quae Deum et reli- 
gionem respiciunt. 

Resp. Diversimode solet a theologis huic difficultati satisfieri. 

1.° Respondent nonnulli negando Ant., quia putant sufficienter homini 
provisum fuisse in creatione respectu proprii finis acquirendi per concessio- 
nem facultatis physicae ad veritates, de quibus in praesenti, cognoscendas; 
et addunt hominem, si hac sola potentia physica nou cognoscit veritates 
naturales ac legem, culpabilem esse et juste a Deo damnari ac puniri. Sed 
hoc aequum non videtur Ixmitati ac providentiae Dei. 

2. ^ Alii distinguunt inter veritates fundamentales ac secundarias reli- 
gionis naturalis; et dicunt inesse naturaliter homini facultatem, non modo 
physicam, verum etiam moralem, cognoscendi veritates fundamentales seu 
primarias religionis naturalis, non vero potentiam moralem cognoscendi ve- 
ritates secundarias ac conclusiones remotiores, quae a fundamentalibus edu- 
cuntur. Sic hominem posse arbitrantur per cognitionem veritatum primae 
classis et observantiam praeceptorum primigeniorum, quae eis innituntur, 
proprium suum finem adipisci, licet secundarias veritates ignoret et prae- 
cepta item secundaria eis innixa violet.— Veremur, ne hoc fuerit negare ac 
destruere totum, quod in thesi positum est. 

3-° Respondendum cum aliis videtur, Dist. Conseq.: Homini naturaliter 
inest potentia moralis cognoscendi veritates, etc., si voluntarie ipse non 
amiserit. Cone.; Si ipse voluntaria ignorantia et pravitate morum amiserit, 
Neg. Inerat quidem primitus homini vis ac facultas, non solum physica sed 
etiam moralis veritatum naturalium etiam religiosarum cognoscendarum et 
finis proprii adsequendi; ac genus humanum tunc temporis unius Dei cogni- 
tionem tenuit, et in praeceptorum observantia aliquando permansit; sed, 
falsorum numinum cultu in populos inducto, in pessimos errores homines 
lapsi sunt, et cupiditatum turbine jactati, impares moraliter effecti verita- 
tibus religiosis, prout rationem decet, cognoscendis, et morum continentiae 
juxta regulas ethicae servandae. 

Haec tamen impossibilitas, utpote voluntaria, homini solummodo impu- 
tatur, et tantum abest, ut ulla unquam a Deo injuria ei illata fuerit, cum 
in impossibilitate relictus est. 

Nunquam ergo ratio humana aut philosophia generi humano mederi po- 
tuit, sed moraliter necessaria fuit revelatio veritatum moralium etiam na- 
turalium, ut homines a viis suis pessimis recedentes vitam instituerent ra- 
tioni, consentaneam. 

Non tamen repugnabat, ut aliquis homo particularis, singulariter sapiens 
et rectus, satis cognosceret veritates naturales, etiam religiosas, et vitam 
suam componeret juxta regulas ethicae naturalis. Ideo dictum est in Statu 
quaestionis non hic agi de necessitate revelationis pro singulis hominibus sed 
pro genere humano. 

Obj. 2.° Intellectus humanus potest omnes veritates naturales attin- 
gere, quia perfectibilis in se est, curiosus omnia scrutatur, et in suis investi- 
gationibus semper tendit ad verum. Ergo. 

Resp.—Dist. Ant. Intellectus humanus potest attingere omnes verita- 
tes naturales, physice, Cone.; moraliter, Neg. Ad probationem pariter dist.: 
intellectus humanus perfectibilis est, omnia scrutatur, et tendit ad verum, 
per se, Cone.; per accidens, ob causas alienas et influxum voluntatis deprava- 
tae, Neg. Physice loquendo et praecisis impedimentis, quae occurrere pos- 
sunt, insunt quidem intellectui humano vires sufficientes ad veritates cun- 
ctas religionis naturalis cognoscendas, sed moraliter impos fit satis frequenter 
ob errores undique grassantes, et concupiscentiae motus lumen naturale 
mentis non raro obnubilantes. Et licet per se intellectus humanus tendat 
ad verum, per accidens tamen saepe impeditur a veritate acquirenda, fal- 
sunique pro vero accipit. 


QUAESTIO III 


DE COGNOSCIBILI"'ATE REVELATIONIS DIVINAE 


109. Tria quaeruntur in hac materia. 1) An factum revelationis 
certe cognoscatur; 2) An auctoritas Dei revelantis certo nobis innote- 
scat; et 3) An certe demonstretur veritates revelatas esse evidenter 
credibiles. 


ARTICULUS I 


AN FACTUM REVELATIONIS CERTE COGNOSCATUR 


110. Status quaestionis. 1) Certitudo juxta S. Thomam est: De- 
terminatio intellectus ad unumN et definitur: Firma mentis adhaesio 
veritati cognitae absque ulla errandi formidine. 

Quod ad praesens attinet, est triplex: metaphysica, physica et mora- 
lis. Metaphysica est adhaesio mentis alicui veritati ex motivo fundato 
in ipsa rei essentia. Sic metaphysice certum est idem non posse simul 
esse et non esse sub eodem respectu. Physica est firma mentis adhaesio 
veritati ex motivo legum naturae, ut hic ignis comburit. Moralis est 
eadem mentis adhaesio veritati orta ex necessitate legum moralium. 
Sic europaeis certum est Américain exsistere. 

Iterum potest esse absoluta seu philosophica quae efformatur ex 
accurata motivorum consideratione, quaeque est magis vel minus scien- 
tifica juxta motivorum examen: vel respectiva seu vulgaris, qua rudes 
et pueri convincuntur acceptandam esse veritatem a magistris et pa- 
rentibus propositam 1. 

Aliae certitudinis species videri possunt apud logicos. 

Hic quaeritur, an factum revelationis certo nobis innotescat. 


| In III Sent., dist. 23, q. 2, a. 2, sol. 3. 
2 Cfr. Urraburu, Logica Major, lib. 1, disp. 2, c. 2, n. 51; et Billot, De fide, 
Prolog.. $ 3. 

111. Thesis. Factum revelationis certo nobis innotescit notis qui- 
busdam internis simul et externis. 


Arg. 1) Concilium Vaticanum ait: «Ut nihilominus fidei nostrae 
obsequium rationi consentaneum esset, voluit Deus cum internis Spi- 
ritus Sancti auxiliis externa jungi revelationis suae argumenta, facta 
scilicet divina atque imprimis miracula et prophetias, quae cum Dei 
omnipotentiam et infinitam scientiam luculenter commonstrent, divi- 


nae revelationis signa sunt certissima et omnium intelligentiae accom- 
modata» 1. 


Si quis dixerit... miracula certo cognosci nunquam posse, nec iis divi- 
nam religionis Christianae originem rite probari, a. s. 1. 


2) In jurejurando, quod contra modemismum plures emittimus, 
dicimus: «Externa revelationis argumenta, hoc est, facta divina, in pri- 
misque miracula et prophetias, admitto et agnosco tanquam signa 
certissima divinitus ortae Christianae religionis, eademque teneo aeta- 
tum omnium atque hominum, etiam hujus temporis, intelligentiae esse 
maxime accommodata» 3. 


3) S. Thomas: «Ille, qui credit, habet sufficiens inductivum ad 
credendum: inducitur enim auctoritate divinae doctrinae miraculis con- 


firmatae, et quod plus est, interiori instinctu Dei invitantis. Unde non 
leviter credit» 4. 


4) Pius IX contra hermesianos ait: «Humana quidem ratio... divinae 
revelationis factum diligenter inquirat oportet, ut certo sibi constet 
Deum esse locutum» 57 


112. Scholion. Qualis debeat esse haec certitudo facti revelationis. 


Diximus modo quotuplex sit certitudo. Ut factum revelationis certo 
nobis constet, non est necessaria certitudo metaphysica, quae firmam mentis 
adhaesionem ex ipsa natura petit; neque certitudo physica, quae ex legibus 
et ordine naturae habetur; sed requiritur et sufficit certitudo moralis, quae 
ex necessitate morali innixa testimonio idoneo fundatur. 

Requiritur quidem certitudo moralis, quia «quavis difficultate ac dubita- 
tione penitus abjecta atque remota, omne eidem fidei obsequium praebeat 
oportet, cum pro certo habeat a Deo traditum esse quidquid fides ipsa 
hominibus credendum et agendum proponit» e. Unde damnata est propo- 
sitio, quae dicebat: «Adsensus fidei supernaturalis et utilis ad salutem stat 
cum notitia solum probabili revelationis, imo cum formidine, qua quis 
formidet, ne non sit locutus Deus» ' 

Sufficit certitudo moralis, quia haec tollit omnem formidinem in contra- 
rium, et intellectus per eam adhaeret firmiter veritati. 

Nec est semper necessaria certitudo scientifica, qua rite expenduntur 
et percipiuntur motiva, ob quae adhaeremus veritati facti revelationis, sed 
aliquando sufficit vulgaris, qua plures cognoscunt modo ipsis accommodato 
unam esse, sanctam, catholicam et apostolicam Ecclesiam, et per eam 


Sess. 3, c. 3; Denz-Bannw., 1790. 

Sess. 3, Canones de fide, can. 4; Denz-Bannw., 1813. 

Sacrorum Antistitum, 1 Sept. 1910; Acta Ap. Sed., vol. 2, p. 669. 
II-II, q. 2, a. 9 ad 3. 

Encycl. Qui pluribus, 9 Nov. 1846; Denz-Bannw., 1637. 

Pius IX, Encycl. Qui pluribus, 9 Nov 1846; Denz-Bannw., 1639. 
Deer. S. Off., 2 Martii 1679, prop. 21; Denz-Bannw., 1171. 

doceri factum revelationis. Quare pueri et fideles rudiores, cum audiunt 
parentes, parochum, magistros et praedicatores explicare doctrinas revela- 


tionis, certi sunt certitudine vulgari de facto revelationis. 


ARTICULUS II 
UTRUM ET UNDE PROBARI POSSIT AUCTORITAS DEI REVELANTIS 


113. Constito nobis facto revelationis, operae pretium est in re 
apologetica, ut auctoritas Dei revelantis demonstretur. 

Haec autem nobis certo constat et probatur ex conceptu, quem de 
Deo habemus. 

Deus enim aliqua nobis de facto revelavit. Sed Deus, etiam in reve- 
lando est ipsa sapientia et veracitas increata, quae falli vel fallere non 
potest. Ergo Deus in revelando est indefectibilis. 

Unde ex sapientia et veracitate Dei certo deducitur Deum, suppo- 
sito quod aliqua revelaverit, auctoritate pollere infallibili in revelando. 


ARTICULUS III 
UTRUM VERITATES A DEO REVELATAE SINT EVIDENTER CREDIBILES 


114. Status quaestionis. 1) Evidentia est ipsa veritatis perspicui- 
tas menti manifestata. 

Differt a certitudine, quia in evidentia praeter firmitatem adhae- 
sionis requiritur claritas visionis, dum ad certitudinem sufficit firma 
mentis adhaesio alicui veritati sine ulla errandi formidine. Quare S. Tho- 
mas ait: «Certitudo scientiae consistit in duobus, scilicet, in evidentia 
et firmitate adhaesionis; certitudo autem fidei consistit in uno tantum, 
scilicet, in firmitate adhaesionis»x. 

2) Evidentia potest esse: a) Objectiva vel subjectiva. Objectiva est 
ipsa veritatis perspicuitas seu identitas subjecti et praedicati; subje- 
ctiva est cognitio clara veritatis perspicuae. 

b) Intrinseca vel extrinseca. Intrinseca est, quae veritatem intel- 
lectui manifestat ob connexionem subjecti et praedicati. Extrinseca 
est, quae veritatem perspicuam menti manifestat ob rationem rei extrin- 
secam, v. gr., ob testimonium dicentis. Sic nobis evidens est Romam 
exsistere. 

Quando quis evidenter cognoscit Deum sibi loqui et credenda propo- 
nere, seu veritatem fuisse a Deo affirmatam, habet evidentiam in atte- 
stante; quando, constito sibi facto revelationis, habet hic et nunc moti- 
va sufficientia, sive interna ut sanctitas doctrinae, sive externa ut mi- 
racula et prophetiae, qua credibile fit illud quod revelatum est, habet 
evidentiam crcdibilitatis T1 quando menti apparet obligatio acceptandi 
veritates revelatas per auctoritatem Dei, est evidentia credenditatis. 


] In III Sent., «list. 23, q. 2, a. 2, sol. 3 ad 1. 
2 Cfr. Salinontioonses, De fide, disp. 3, dub. I, n. 3. 

3) In omni evidentia extrinseca necessaria est interventio volun- 
tatis. Cum enim intellectus non percipiat rei veritatem ex ratione in- 
trinseca ejusdem, indiget actione voluntatis, ut vel removeat difficul- 
tates vanas exsurgentes, vel determinet ipsum ad adsentiendum 1. 

Haec prae oculis habe in tota apologetica. 

Haec credibilitas est rationalis. ^ Credibilitas enim veritatum fidei 
est externa quaedam earum dispositio seu conditio, qua ipsae motivis 
certissimis sunt creditu dignae. Cum haec conditio in veritatibus fidei 
certissimis motivis evidenter menti appareat, habetur evidentia credi- 
bilitatis. 


115. Thesis. Veritates a Deo revelatae sunt nobis evidenter cre- 
dibiles. 


Arg. 1) Concilium Vaticanum ait: «Ad solam enim catholicam 
Ecclesiam ea pertinent omnia, quae ad evidentem fidei christianae 
credibilitatem tam multa et tam mira divinitus sunt disposita. Quin 
etiam Ecclesia per se ipsa, ob suam nempe admirabilem propagationem, 
eximiam sanctitatem et inexhaustam in omnibus bonis foecunditatem, 
ob catholicam unitatem invictamque stabilitatem magnum quoddam 
et perpetuum est motivum credibilitatis et divinae suae legationis testi- 
monium irrefragabile» 1. 

Si quis dixerit revelationem divinam externis signis credibilem fieri 
non posse... d. s. 3. 

2) Ratio est perspicua. Veritates enim a Deo revelatae saepe con- 
firmatae sunt miraculis, prophetiis, mirabili Ecclesiae vita, aliisque cer- 
tissimis motivis. Cum autem miracula nunquam patrentur in favorem 
erroris, nec prophetiae praenuntient falsa, nec mirabilis Ecclesiae vita 
foveri possit influxu falsae doctrinae, consequens est veritates a Deo 
revelatas esse evidenter credibiles. 


QUAESTIO IV 


DE NOTIS SEU CRITERIIS REVELATIONIS 


ARTICULUS I 
QUID ET QUOTUPLEX SIT CRITERIUM REVELATIONIS 


116. I. Qui immediate revelationem a Deo accipiunt in lumine 
prophetico habent evidentiam experimentalem in attestante, et intime 
persuasi sunt Deum ipsos loqui, ut docet S. Thomas 4, et confirmat 
S. M. N. Theresia 5. Hi nullo indigent criterio, ut factum revelationis 


Cfr. Hervé, Oe vera religione, n. 95. 

Sess. 3, C. 3; Denz-Bannw., 1794. 

Sess. 3, Canones de fide, can. 31 Denz-Bannw., 1812. 
II-II, q. 173, a. 4; Contr. Gent., lib. 3, c. .154. 
Moradas, b, c. 8, «Ditiis» et alibi passim. 

cognoscant, vel suam revelationem a falsis distinguant, vel eam credi- 
bilem esse demonstrent. Sed alii quodam medio opus habent, ut haec 
tria cognoscant. 

117. II. Quid sint criteria revelationis. Id, quod revelationem ma- 
nifestat, vocatur ejus nota; quod veram revelationem a falsis discernit, 
dicitur ejus critérium; quod eam reddit creditu dignam, appellatur 
motivum credibilitatis. Cum haec tria re non differant, critérium reve- 
lationis debet revelationem manifestare, veram a falsis discernere, et 
rationem, ut credamus, nobis reddere. 

118. III. Divisio. 1) Criteria sunt interna vel externa homini, 
prout sunt intra vel extra conscientiam credentis aut quaerentis fidem. 
Sic satisfactio interior, qua gaudet homo in acceptanda revelatione, est 
critérium internum, et puritas doctrinae est externum homini. 

Interna reponuntur in mirabili satisfactione omnium adspirationum, 
totius quidem humanitatis, si sunt universalia, et hominis individui, si 
sunt individualia. 

Externa, sic dicta, quia sunt extra conscientiam hominis, possunt 
esse intrinseca vel extrinseca veritati. 

Criteria externa intrinseca sunt, quae ex ipsa natura veritatum 
revelatarum exsurgunt. Praecipue numerantur doctrinae sublimitas, et 
mirabilis Ecclesiae vita. 

Externa extrinseca nuncupantur, quae non ex ipsa doctrina exsur- 
gunt, sed veritatem revelatam extrinsece afficiunt et certo confirmant. 
Possunt esse -primaria, ut miracula et prophetiae, et secundaria, ut 
doctrinae fructus ac historia. 

2) Externa, tum intrinseca tum extrinseca, possunt esse negativa 
vel positiva. 

Negativa important absentiam alicujus malae qualitatis. Sic immu- 
nitas ab errore est critérium intrinsecum negativum, et immunitas a 
fraude in praecone est critérium extrinsecum negativum. Haec, si de- 
sint, signum sunt falsitatis doctrinae, de qua agitur; si vero adsint, 
ostendunt nihil obstare, quominus veritas sit divinitus revelata. 

Positiva suppeditant argumenta positiva, quae divinam revelationis 
originem probant, probabiliter quidem, si sint intrinseca, ut puritas doctri- 
nae; et demonstrative, si sint pure extrinseca, ut miracula et prophetiae. 


ARTICULUS II 
DE VALORE CRITERIORUM NOBIS INTERNORUM 


119. I. Diximus superius criteria interna revelationis ea esse, 
quae clauduntur in conscientia hominis credentis vel fidem quaerentis. 
Investigandum est, quomodo intelligenda sint et quem valorem habeant. 

120. II. Errores. Non omnes haec recte intellexerunt. 

i) Veteres protestantes, ut Lutherus, Calvinus et alii ', dixerunt verum 


critérium internum revelationis esse spiritum Dei interiorem, quatenus Spi- 
ritus Sanctus interius docet singulos homines sensum revelationis. 


| Lutherus, De abroganda missa priv., p. i, «Sed addemus»; Calvinus, Inst., 
lib. L c. 7, n. 5. 

* Critica. Sed hoc non est verum, a) Christus Dominus, cum voluit 
ostendere veritatem revelationis, nunquam ad internum Spiritus Sancti te- 
stimonium, sed semper ad alia motiva recurrit. Ipsa opera, quae ego facio, 
testimonium perhibent de me, quia Pater misit me °. Et rursum: Opera, quae 
ego facio in nomine Patris mei, haec testimonium perhibent de me13 

b) Falsum omnino est singulos homines a Spiritu Sancto instrui de 
veritate revelationis. Homines enim maxima semper dividuntur opinionum 
etiam oppositarum diversitate, quod non fieret, si omnes immediate doce- 
rentur a Spiritu Sancto. 

2) Protestantes recentiores, praesertim liberales, docent quemque de re- 
velatis fieri certum per instinctum quemdam et naturalem sensum religio- 
sum, quo homo fertur ad credendum ea, quae sunt divinitus revelata, quin 
ulla extrinseca ratione manifestetur ei revelationis origo divina. Ita Strauss, 
Schopenhauer et alii s. 

Critica, a) Contra hoc ait Concilium Vaticanum: Si quis dixerit... sola 
interna cujusque experientia aut inspiratione privata homines ad fidem mo- 
veri debere, a. s. ' 

b) Non datur in singulis hominibus talis instinctus religiosus circa re- 
velationem, ut probat millionum hominum per tot saecula miserrimus ac 
certe deplorandus in paganismo status; et,.si daretur, impar esset ad pro- 
bandam veritatem revelationis, quia instinctus hujusmodi esset naturalis, 
ad ostendendam revelationem supematuralem impar. 

3) Plures hodierni rationalistae volunt unicum critérium revelationis 
esse conformitatem doctrinae cristianae cum exigentiis rationis practicae. 
Ita Spinoza, Rousseau, Kant et alii s. 

Critica. Rationalistae, qui negant revelationem supernaturalem, fru- 
stra loquuntur de criterio revelationis. 

Praeterea, credibilitas veritatum fidei juxta ipsos reducitur ad condi- 
tionem naturalium, ut possint credi naturaliter secundum exigentias natu- 
rales rationis practicae. Sed de hoc non agitur. 

4) Modernistae, protestantibus liberalibus maxima ex parte subscri- 
bentes, dicunt sensum religiosum, qui actione indigentiae divini supra in- 
cognoscibile per vitalem immanentiam erumpit, esse critérium revelationis. 
Ita Harnack in Germania, Loisy in Gallia, Tyrrel in Anglia *. Loisy volebat 
probationibus religionis dandum esse characterem experientiae intimae ". 

Critica, a) Modernistae non satis distinguunt inter sensum religiosum 
et revelationem. «An non revelationem dicemus, aut saltem revelationis 
exordium, sensum illum religiosum in conscientia apparentem; quin et 
Deum ipsum, etsi confusius, sese in eodem religioso sensu animis manife- 
statem?» 8. Si autem sensus religiosus est ipsamet revelatio, quomodo po- 
terit esse critérium revelationis? 

b) Modernistae negant revelationem esse manifestationem veritatis a 
Deo factam, sed eam dicunt esse acquisitam ab homine suae ad Deum rela- 
tionis conscientiam®. Corrupto autem conceptu revelationis, necessario 
extra quaestionem vagantur. 

5) Fautores methodi immanentiae ponunt critérium revelationis in con- 
formitate doctrinae cum exigentiis naturae nostrae, quasi natura ex se 


Joan., 5, 36. 

Joan., 10, 25. 

Strauss, Glaubnslehere, c. 21; Schopenhauer, Parerga und Paralip., $ 174-178. 
Sess. 3, can. 3, De fide; Denz-Bannw., 1812. 

5 Spinoza, ep. 2i, ad Henric. Ordenburg., n. 3; Rousseau, Lettres écrites de la 
Montagne, 31; Kant, Religio inter fines rationis purae. 

° Harnack, Das Wesen des Christentums, 11, 15 et 16; Loisy, Autour d'un 
petit livre, 6, et Simples réflexions sur l'Encyclique «Pascendi», 1; Tyrrel, Littera in 
«Giornale d'Italia», 31 Aug. 1907. 

7 Simples réflexions, 1. p. 149. 

8 Encycl. Pascendi; Donz-Bannw., 2075. 

8 Decr. Lamentabili, 3 Jul. 1907; Donz-Bannw., 2020. 

haberet aliquid, quod exigeret supernaturale. Ita Blondel et Laberthon- 
nière *. 

Critica. Hi auctores ex eo praesertim relinquendi sunt, quod «in na- 
tura humana non capacitatem solum et convenientiam videantur admittere 
ad ordinem supernaturalem... sed germanam verique nominis exigentiam» 1, 
quod nefas est dicere. 


121. III. Vera acceptio criterii interni revelationis. Apologetae 
catholici reponunt criteria interna revelationis in mirabili et super- 
abundant! expletione omnium adspirationum in materia religionis. Quod 
si expleant adspirationes generis humani, vocantur criteria universalia, 
et si expleant adspirationes hominis individui, dicuntur individualia. 

IV. Quaeritur hic, an praefata mirabilis expletio adspirationum et 
pax interior, quam quis experitur in audiendo Evangelio et acceptanda 
religione revelata, afferat certitudinem de credibilitate doctrinae. 

1) Criteria interna individualia inducunt solummodo probabilitatem, 
non certitudinem, de origine divina doctrinae. 

Afferunt probabilitatem, quia satisfactio et pax superabundans ho- 
minis in acceptanda religione, praebet fundamentum ad judicandum 
illam religionem a Deo doceri. 

Non conferunt certitudinem de revelatione doctrinae, quia semper 
remanet dubium, an pax interior et satisfactio sint effectus causarum 
naturalium. 

Per accidens tamen et extraordinarie aliquando afferunt certitudinem, 
quia interdum gratia extraordinaria supplet motiva externa et elevat 
motiva interna individualia ad producendam moralem certitudinem 
practicam, ut factum fuisse novimus in quibusdam conversionibus mi- 
raculosis 3. 

2) Criteria interna universalia simul sumpta certitudinem de credi- 
bilitate non pariunt, nisi criteriis externis jungantur, quia ad certitudi- 
nem in casu requiritur tam sublimis adspirationum expletio, ut certo 
excedat omnes vires naturae creatae, et constituat miraculum morale 
soli Deo tribuendum. Satisfactio autem et pax interior, quantumvis 
mirabilis sit atque eximia, ex se non videtur certe excedere omnes 
vires et exigentias naturae, nisi aliquando producat effectus, qui cen- 
seantur miraculosi, ut esset completa renovatio societatis, sed in hoc 
casu jungitur criteriis externis, mirabili scilicet foecunditati religionis 
historice probatae i. 


ARTICULUS III 
DE CRITERIIS EXTERNIS RELIGIONI INTRINSECIS 


122. Status quaestionis. Ex criteriis externis religioni intrinsecis 
alia sunt negativa alia positiva, ut diximus superius. 


| Blondel, Lettre sur les exigences de la Pensée contemporaine en matière d'Apo- 
logétique, apucl Annales de Philosophie chrétienne, Janv.-Juill. 1896: Laberthon- 
nièro, Annales de Philosophie chrétienne, Fevr. 1908. 

2 Encycl. Pascendi; Denz-Bannw., 2103. 

3 Cfr. Garrigou-Lagrango, De revelatione, lib. 1, c. 17, a. un., $ 1. 

| Cfr. Hervé, De vera religione, n. 103. 

123. Thesis I. Criteria externa negativa non demonstrant doctri- 
nam esse revelatam, utiliter tamen adhibentur, ubi de revelatione exa- 
minanda agitur, tum ut ostendatur veritatem potuisse esse revelatam, 
tum ut demonstretur religiones, quae nostrae religioni contradicunt, esse 
falsas et non potuisse a Deo revelari. 


1) Non demonstrant doctrinam esse revelatam. Criteria externa ne- 
gativa ad summum probant doctrinam, de qua agitur, esse ab errore 
et contradictione immunem, et ejus propagatorem dolo ac fraude ca- 
ruisse. Sed hoc non probat doctrinam esse de facto revelatam. Ergo. 

2) Ultiliter tamen adhibentur: 

a) Ut ostendatur veritatem, de qua agitur, potuisse esse revelatam, 
quatenus, cum errore careat, potuit esse objectum revelationis. 

b) Ut demonstretur religiones, quae nostrae religioni contradicunt, 
esse falsas et non potuisse a Deo revelari. Nostra siquidem religio cri- 
teriis negativis suffulta ab errore immunis est, dum religiones, quae 
eidem contradicunt, criteriis negativis carent. Quae enim his carent, 
non sunt ab errore immunes, ac proinde necessario falsae sunt, et ne- 
queunt a Deo revelari. 


124. THESIS II. Criteria externa positiva religioni intrinseca, prae- 
sertim simul sumpta, morali certitudine probant doctrinam esse a Deo 
revelatam, et maxime valent ad revelationem aliunde jam cognitam 
confirmandam. 


Nota. Praecipua hujusmodi criteria sunt sublimitas doctrinae et 
mirabilis Ecclesiae vita. Ad sublimitatem doctrinae pertinent excellentia, 
puritas, pulchritudo et harmonia ejusdem. Admirabilem Ecclesiae vitam 
manifestant celerrima ejus per mundum propagatio, eximia et inexhausta 
in omnibus bonis foecunditas, catholica unitas et invicta stabilitas. 

1) Sublimitas certe doctrinae et excellentia, puritate, pulchritudine 
et harmonia refulgentes, interdum sunt tam mirabiles, ut, attentis 
humanae naturae viribus, nequeant naturaliter inveniri. 

Haec validiora fiunt ad confirmandam doctrinam revelatione jam 
cognitam, et clariora reddunt alia argumenta in favorem religionis. 

2) ' Admirabilis Ecclesiae vita est egregium credibilitatis argumentum. 
Concilium Vaticanum ait ad rem: «Ecclesia per se ipsa ob suam nempe 
admirabilem propagationem, eximiam sanctitatem et inexhaustam in 
omnibus bonis foecunditatem, ob catholicam unitatem invictamque sta- 
bilitatem, magnum quoddam et perpetuum est motivum credibilitatis 
et divinae suae legationis testimonium irrefragabile»x. 


QUAESTIO V 


DE MIRACULO 


125. Diximus superius criteria extema-extrinseca revelationis prae- 
cipue esse miracula et prophetias. Ut eorum vis probativa demonstre- 
tur, pauca hic dicenda sunt, primo de miraculo, et deinde de prophetia. 


l Sess. 3, c. 35; Denz-Bannw., 1794. 

ARTICULUS I 
QUID ET QUOTUPLEX SIT MIRACULUM 


126. I. Miraculi nomen et etymon. Miraculum, cui graece vox 
0abua respondet, non semel in sacris litteris et apud scriptores prophanos 
per voces virtutes, signa, prodigia, portenta, vel etiam opera, exprimi 
consuevit. Quarum differentiam et significationem exponens ait S. Tho- 
mas:. «In miraculis duo possunt attendi: unum quidem est id, quod fit, 
quod quidem est aliquid excedens facultatem naturae; et secundum 
hoc miracula dicuntur virtutes J. Aliud est id, propter quod miracula 
fiunt, scilicet ad manifestandum aliquid supematurale; et secundum 
hoc communiter dicuntur signa 1: propter excellentiam autem dicuntur 
portenta vel prodigia 3, quasi procul aliquid ostendentia» 4. 

Apud catholicos tamen communiter retinet nomen miraculi, cujus 
etymon ac significationem S. Thomas dilucide exponit dicens: «Mira- 
culi nomen a mirando est sumptum. Ad admirationem autem duo con- 
currunt... quorum unum est, quod causa illius, quod admiramur, sit 
occulta; secundum est, quod in eo, quod miramur, appareat aliquid, per 
quod videatur contrarium ejus debere esse, quod miramur. Sicut aliquis 
posset mirari, si videret ferrum ascendere ad calamitam, ignorans cala- 
mitae virtutem, cum videatur, quod ferrum naturali motu debeat ten- 
dere deorsum. Hoc autem contingit dupliciter; uno modo secundum se, 
alio modo quoad nos. Quoad nos quidem, quando causa effectus, quem 
miramur, non est occulta simpliciter, sed occulta huic vel illi, nec in 
re, quam miramur, est dispositio repugnans effectui, quem miramur, 
secundum rei veritatem, sed solum secundum opinionem admirantis. 
Et ex hoc contingit, quod id, quod est uni mirum vel admirabile, non 
est mirum vel admirabile alteri; sicut sciens virtutem calamitae per 
doctrinam vel per experimentum, non miratur praedictum effectum, 
ignorans autem miratur. Secundum se autem aliquid est mirum vel 
admirabile, cujus causa simpliciter est occulta, et quando in se est 
contraria dispositio secundum naturam effectui, qui apparet; et ista 
non solum possunt dici mira in actu vel mira in potentia, sed etiam 
miracula, quasi habentia in se admirationis causam. Causa autem occul- 
tissima et remotissima a nostris sensibus est divina, quae in rebus omni- 
bus secretissime operatur. Et ideo illa, quae sola virtute divina fiunt, 
in rebus illis, in quibus est naturalis ordo ad contrarium effectum vel 
ad contrarium modum faciendi, dicuntur proprie miracula; ea vero, 
quae natura facit, nobis tamen vel alicui nostrum occulta, vel etiam, 
quae Deus facit, nec aliter nata sunt fieri nisi a Deo, miracula dici 
non possunt, sed solum mira vel mirabilia» 5. 


Mare., 5, 30: 6, 5. 
Hcbr., 2, 4. 

Act., 2, 43. 

tt-ll, q. 178, a. 1 ad 3. 
De potentia, a, 6, a. 2. 

127. II. Definitio realis. Miraculum est id, quod divinitus jit prae- 
ter ordinem totius naturae creataex. 

Verba id quod jit genus definitionis, opus scilicet quoddam seu ope- 
rationem, non effectum, significant. Particula divinitus auctorem mi- 
raculi ostendit, qui licet sequentibus .verbis satis luculenter manife- 
stetur, ad majorem tamen claritatem expresse nominatur. Verba praeter 
ordinem totius naturae creatae differentiam continent. 

Porro ordo naturae nihil aliud est, quam actionum et operationum 
juxta leges naturae in eumdem jinem coeuntium modus constans ac sta- 
bilis. Alius est particularis, quo quaelibet creatura singularis sibi relicta 
agit, V. gr., lapis vi attractionis naturalis semper deorsum tendit; et 
alius universalis, quo universa natura seu complexus omnium causarum 
creatarum, constanter agit. 

Hic ordo universalis, secundum quem omnia divinitus ordinantur, 
potest dupliciter considerari; 1) quantum ad res, quae tali ordini sub- 
duntur, et ordo universalis seu ordo universae naturae audit, et 2) quan- 
tum ad ordinis rationem, quae est dispositio divinae sapientiae omnia 
ad suam bonitatem ordinantis, quaeque ordo universalissimus recte di- 
citur 1. 

Quando miraculum esse dicimus, quod jit praeter ordinem totius na- 
turae creatae, non loquimur de ordine particulari, quia ad rationem mi- 
raculi non sufficit, ut aliquid fiat praeter ordinem naturae alicujus 
particularis; secus, cum aliquis projicit lapidem sursum, miraculum di- 
ceretur operari, cum hoc sit praeter ordinem naturae lapidis 3; neque 
de ordine universalissimo, quia ordinem divinae sapientiae nemo un- 
quam transgredi aut effugere valet; sed de ordine universali seu univer- 
sae naturae. Ex. gr., lex est et ordo universae naturae creatae, ut corpus 
mortuum semper mortuum maneat, eo quod in natura creata non sint 
vires ad illud vivificandum. Quando ergo corpus mortuum resuscitatur, 
transgreditur lex universalis, et fit opus praeter ordinem totius naturae 
creatae, ac idcirco efficitur miraculum. 


Corollarium 1. Ex his facile intelligitur miraculum esse opus, quod 
fit in rebus ordinatis, seu ad ordinem naturae pertinentibus. Si quid enim 
a Deo fiat extra leges et ordinem naturae, mirabile fortasse dicetur, non 
miraculum. Quare caeli et terrae ac animae rationalis creatio, justificatio 
impii, glorificatio justi, etc., non sunt proprie miracula; quia etsi vires 
naturae creatae superent, admirationem in nobis excitent, et soli Deo, 
tanquam proprio auctori, tribuantur, non tamen sunt de rebus ad ordinem 
naturae spectantibus *. 


Corollarium II. Ex hoc patet similiter miraculum juxta aliam defini- 
tionem, quae a S. Thoma desumpta circumfertur, esse opus insolitum. Inso- 
litum dicitur, quia est praeter ordinem ac cursum naturae, ut egregie expli- 
cat ipse Angelicus Doctor his verbis: «Insolitum, quod in definitione miraculi 
ponitur, non dicit raritatem facti, sed excludit solitum cursum naturae; 
unde, si quotidie caeci illuminarentur, nihilominus miraculum esset, quia 


| S. Thomas, 7 p., q. 105, a. 7, et q. tio, a. 4; De potentia, q. 6, a. 2; Con- 
tra Gent , lib. 3, c. 101. 

2 S. Thomas, Contr. Geni., lib. 3, c. 98. 

3 S. Thomas, Í p,, q. 110, a. 4. 

* Cfr. S. Thomas, / p,, c. 105, a. 7 ad i. 

praeter cursum naturalem, qui nobis est consuetus, contingeret» *. Sic 
rerum creatarum conservatio ac gubernatio, utpote consueto naturae ordini 
conformes, non sunt miracula. 

Nec obstat illud S. Augustini: «Majus miraculum est gubernatio totius 
mundi, quam saturatio quinque millium hominum de quinque panibus, et 
tamen hoc nemo miratur; illud mirantur homines, non quia majus est, sed 
quia rarum est» 1 Non obstat, inquam, quia nomen miraculi hic large acci- 
pit S. Doctor, in quantum idem significat ac magnum quoddam opus. 


128. Miraculorum divisio. Vocatur aliquid miraculum non respe- 
ctu divinae potentiae, sed per comparationem ad facultatem naturae, 
quam excedit. Idcirco, quo magis aliquid excedit facultatem naturae, 
eo majus miraculum dicitur. Hinc 

1) Primo, secundum quod magis vel minus aliquid excedit facul- 
tatem naturae, accipiuntur miraculorum gradus seu ordines. Tripliciter 
autem contingit aliquid excedere facultatem naturae: 1) quoad substan- 
tiam facti, 2) quoad subjectum et 3) quoad modum. Unde prima divisio 
miraculorum est in tres gradus seu ordines enumeratos. 

a) Miracula quoad substantiam facti seu primi ordinis illa sunt, quae 
absolute in se considerata nequeunt a natura effici. «Sicut quod duo 
corpora sint simul, vel quod sol retrocedat, aut quod corpus humanum 
glorificetur, quod nullo modo natura facere potest. Et ista tenent sum- 
mum gradum in miraculis» 3. 

b) Miracula quoad subjectum seu secundi ordinis illa dicuntur, quae 
natura quidem absolute efficere valet quoad substantiam, sed non in 
subjecto, in quo revera fiunt. «Sicut resuscitatio mortuorum et illumi- 
natio caecorum et similia. Potest enim natura causare vitam, sed non 
in mortuo, et potest praestare visum, sed non caeco. Et haec tenent 
secundum gradum in miraculis» 4. 

c) Miracula quoad modum seu tertii ordinis sunt illi effectus, quos 
potest, tum quoad substantiam tum quoad subjectum natura facere, 
sed non «quantum ad modum et ordinem faciendi. Sicut cum aliquis su- 
bito per virtutem divinam a febre curatur absque curatione et consueto 
processu naturae in talibus, et cum statim aér divina virtute in pluvias 
densatur absque naturalibus causis, sicut factum est ad preces Samue- 
lis (Z Peg. 12, 18) et Eliae (ZII Reg. 18, 42 sqq.). Et hujusmodi tenent 
infimum locum in miraculis» 5. 

2) Secundo dividuntur miracula in ea, quae sunt supra naturam, 
contra naturam et praeter naturam 0. 

Quam divisionem praeclare exponit Angelicus his verbis: 

«Supra naturam dicitur esse miraculum, quando natura non potest 
in ipsam substantiam facti, sicut divisio maris rubri, suscitatio mortui, 
et hujusmodi.» 


l In II Sent., dist. 18, q. 1, a. 3 ad 2. 

2 In Joan., tr. 24, n.1; ML 35. 1593. 

3 S. Thomas, Ip., q.105, a. 8. 

4 S. Thomas, Zp., q.105, a. 8. 

*  S.Thomas, Ip., q.105, a. 8. 

ll S. Thomas, De potentia, q. 6, a. 2 ad 3; Benedictus XIV, De sert. Dei beatif., etc., 
lib. 4, P. , C. I, n. 5 

«.Contra naturam autem dicitur fieri, quando in re est aliquid con- 
trarium ei, quod fit; sicut si grave sursum moveretur et quod virgo 
peperit, vel aliquid hujusmodi, ita quod miraculose sequatur actus, ma- 
nente contraria natura, quae scilicet est principium actus». 

Praeter naturam. «lla vero dicuntur -praeter naturam fieri, in quae 
quidem natura potest quantum ad substantiam facti, sed tamen praeter 
operationem naturae fiunt jussu divino. Et quod haec dicantur miracula 
contingit ex tribus: Primo propter excessum et singularem quemdam 
modum; sicut ranae productae in Aegypto in tanta multitudine, sicut 
antea visum non fuerat (Exod. 8). Secundo, propter hoc quod hora 
determinata contingunt ad invocationem divini nominis; sicut quod 
manus Jeroboam extensa contra prophetam arefacta fuit, et ara ejus 
divisa (ZII Reg. 13, 4-5). Tertio, quando aliquid universaliter contin- 
git; sicut in veteri lege de aqua zelotypiae (Num. 5, 14 sqq.), quod post 
potum illius venter adulterae divino miraculo putrescebat» P 

Haec divisio, ut facile quisque videt, coincidit cum praecedenti. 
Miraculum supra naturam idem est ac quoad substantiam jacti; contra 
naturam idem ac quoad subjectum; et praeter naturam idem ac quoad 
modum jaciendi. 

3) Miraculum potest iterum esse physicum vel morale. Physicum 
dicitur, quod fit praeter ordinem naturae physicae, ut resurrectio cor- 
poris mortui. Morale vocatur, quod fit praeter ordinem et leges naturae 
moralis, et definitur: Opus quoddam sensibile, quod speciali Dei inter- 
ventu jit praeter vires morales hominum. Sic mirabilis Ecclesiae vita est 
miraculosa. 

Cum omnes manifestationes vitae Ecclesiae, ut pernix Evangelii pro- 
pagatio, eximia Ecclesiae in omnibus bonis foecunditas, stabilis ejusdem 
unitas, etc., sint miracula ordinis moralis, et exinde habeant vim pro- 
bativam, magni facienda est haec divisio 1. 


ARTICULUS II 


UTRUM MIRACULA SINT POSSIBILIA 


129. Status quaestionis. Possibilitas miraculi ontologice conside- 
rata, de qua hic tantummodo agitur, est ejusdem non repugnantia ad 
exsistendum. 

Haec autem repugnantia, si qua esset, proveniret vel ex parte rerum 
creatarum, vel ex parte Dei, in quantum vel rerum creatarum leges nul- 
lam exceptionem patiuntur, vel Deus, qui est auctor miraculorum, or- 
dinem in rebus statutum mutare non valet. 

Ut hujus difficultatis tota ratio conspiciatur, animadvertendum est, 
quod «nihil potest, ut ait S. Thomas, dici miraculum ex comparatione 
potentiae divinae, quia quodeumque factum divinae potentiae compa- 


1 In ll Sent., dist. i8, q. i. a. 3. 
2 Cfr. Tanquoroy, De vera religione, n. 368; et Van Noort, De vera religione, 
n. 55. 

ratum est minimum»l. Idcirco, omne quod fit in tempore, etiam ipsum 
miraculum, a Deo praecognitum est a tota aeternitate, imo et volitum 
et ad suam gloriam ordinatum. Possibilitas ergo miraculi non sic intel- 
ligitur, ut opus illud stupendum et insolitum effugiat decreta Dei, aut 
rationem divinae ordinationis transgrediatur, sed quatenus dispositioni 
divinae sapientiae ejusque liberae voluntati subjectum in tempore effi- 
citur. Hac ratione dictum est superius miraculum non esse praeter or- 
dinem divinae rationis, sed praeter ordinem totius naturae creatae. 
Porro, decreta Dei immutabilia sunt et nequit Deus in tempore incipere 
aliquid velle, quod ab aeterno noluerit ordinare. 

Quomodo autem hoc fieri valeat, ex eo licet adumbrari, quod Deus 
simul cum decreto creationis potuerit decernere aliquid praeter ordinem 
naturae creatae agere; quod ita fieri potuisse nemo non videt, si ex 
parte creaturarum nulla adfuerit repugnantia. 

Hinc quaestio praesens huc facile reducitur, an scilicet miracula vel 
ex parte legum naturae vel ex parte Dei repugnent. 


130. Errores. Jam olim S. Thomas errores generales circa miracula 
enumeravit dicens: «Quidam... immobilitatem divini ordinis ad res ipsas, 
quae ordini subduntur, extendere conati sunt, dicentes, quod omnia ne- 
cesse est esse sicut sunt, in tantum quod quidam dixerunt, quod Deus non 
potest alia facere, quam quae facit; contra quod est quod habetur Matth., 
26, 53: An putas, quia non possum rogare Patrem meum et exhibebit mihi 
modo plusquam duodecim legiones angelorum?—Quidam autem e converso, 
mutabilitatem rerum, quae divinae providentiae subjiciuntur, in mutabi- 
litatem divinae providentiae transtulerunt, de eo carnaliter sentientes, quod 
Deus ad modum carnalis hominis sit in sua voluntate mutabilis; contra 
quod dicitur Nuin., 23, 19: .Von est Deus quasi homo, ut mentiatur, nec ut 
filius hominis, ut mutetur.—Alii vero contingentiam divinae providentiae 
subtraxerunt, contra quos dicitur Thren., 3, 37: Quis est iste, qui dixit, ut 
fieret aliquid, Domino non jubente? » 1. 

Haec pro illo tempore perfecte dicta sunt, sed alii post S. Doctorem 
invecti sunt errores, quorum oportet heic meminisse. 


1)  Athei omnes, qui Deum esse negant, pantheistae, qui nullatenus 
eum a mundo distingui exsistimant, et emanatistae, qui mundum per ema- 
nationem divinae substantiae ortum esse volunt, omnem miraculi possibi- 
litatem inficiantur. Si revera Deus non exsisteret vel a mundo non distin- 
gueretur, nihil praeter ordinem universalem naturae effici posset. Hinc 
Joseph Ferrari 3fblasphemavit dicens miraculum nonnisi consequentiam esse 
erroris, quo admittitur exsistentia Dei. 


2) Fatalistae et deterministae, qui libertatem agendi Deo denegare 
audent, et omnia necessario in mundo contingere blaterant, a miraculis 
abhorrent. 


3) Malerialistae, qui omnia entia materialia esse, eaque semper neces- 
sario agere praedicant, omnem miraculorum possibilitatem e medio tollunt; 
Ita Moleschott N Carret6, Büchner e, Spinoza? et alii. 


4) Positivistae contendunt hominem nihil in hoc mundo certo scire 


l Lp. q. 105, a. 8. 

2 Contr. Gent. lib. 3, c. 98. 

3 Filosofia delta Rivoluzione, tom. 2. 

4 La circulation de la vie, i.ere lettre. 

s Demostracidn de la inexistencia de Dios, $ 2. 

Force et matière, ch. «Immutabilité de la matière». 
7 Tract, theol. politic., c. 6, n. 52 sqq. 

posse de miraculis, ideoque eorum possibilitatem ignorare. Ita Herbertus 
Spencer | et alii. 

5) A'aturalistae demum, sive evolutionislae fuerint, sive deistae vocen- 
tur, sive theistarum nomine veniant (vid. sup., n. 93), et rationalistae cuncti 
miraculum, vel impossibile esse ajunt, vel saltem hactenus nunquam fuisse 
patratum dicunt. Ita Renan a, Littré 3 Jul. Simon 4* Strauss à, etc. 


131. Thesis. Miracula tum 1) ex parte creaturarum, tum 2) ex 
parte Dei possibilia sunt. 


A) Prob, in genere. 


Arg. l. Primum argumentum invictissimum petitur a Concilio Va- 
ticano, ubi miracula possibilia esse expresse definitum est his verbis: 
«Si quis dixerit miracula nulla fieri posse... aut... certe cognosci nunquam 
posse... anathema sit»6. Ergo. 

Arg. Il. Consensus quoque generis humani firmissime suadet mi- 
racula esse possibilia. In nulla quippe quaestione universalior unquam 
ac communior exstitit consensus hominum, quam in admittenda mi- 
raculorum possibilitate. In omni namque populo ac tribu, tum apud 
barbaras nationes tum in cultissimis Europae nationibus, a primordiis 
generis humani, tota saeculorum serie, ad nostra usque tempora, ubi- 
que terrarum, ab ipsis quoque falsarum religionum cultoribus semper 
admissa fuit miraculorum possibilitas. Legantur omnium religionum, 
sive orientalium sive occidentalium, codices, consulantur orbis terrarum 
monumenta et inscriptiones, examinentur omnium gentium mores et 
fides, et omnes una voce, si unum vel alterum falsorum systematum 
fautorem excipias, miraculorum non modo possibilitatem verum etiam 
exsistentiam testabuntur. Sacrae litterae, vitae Patrum et historiae cujus- 
que generis in christianismo, Thalmud et libri cabalistici in plerisque 
Orientis regionibus, Vedae apud Indos, Koran apud Arabes, et alii libri 
apud Sinenses, Persas, Aegyptios aliasque gentes innumera referunt et 
admittunt miracula. Quod proculdubio demonstrat fidem in miraculo- 
rum possibilitatem sensui hominum communi inniti, et nunquam soli- 
da ratione negari posse. 


B) Prob, per partes. 


l.a pars. Ex parte creaturarum non repugnant miracula. 


Arg. Actualis ordo naturae et leges, quibus ipse regitur, non sunt 
adeo necessariae, ut nequiverint ab auctore mundi tum antecedenter ad 
creationem aliter fieri, tum consequenter transgredi aut mutari. Ergo mi- 
racula non repugnant ex parte creaturarum. Consequentia certissima 
est, quia entia contingentia eorumque leges mutationi obnoxia sunt. 


1 The first principles, chap. 1-2. 

Vie de Jésus, Introd., et ch. 16; et Etudes d'Histoire religieuse, $ «Les his- 
toriens critiques de Jésus». 

3 Praef. ad opera M. Salverte super scientiis occultis, 3 ed., p. 39. 

4 Rel. nat., p. 2, c. 4. 

3 Lehen Jesu, 88 14 et 88. 

° Sess. 3, De fide, can. 4; Dena-Bannw., 1813. 

Ant. prob. Antecedenter quidem potuerunt aliter fieri, quia totus 
mundus ejusque ordo ac leges sunt effectus liberrimae divinae volun- 
tatis. Quod autem dependet a libera Dei voluntate, poterat vel non 
produci, vel hoc aut illo ordine creari, ut omnes, etiam rationalistae, 
concedere coguntur. Ergo ordo et leges naturae antecedenter ad mundi 
creationem erant non necessariae sed contingentes. Consequenter vero 
possunt transgredi aut mutari, quia ordo et leges naturae physicae, a 
libero Dei decreto provenientes, semper manent contingentes, et novis 
dispositionibus, si quas Deo placuerit edere, subjectae. Et hoc quidem 
dupliciter, quatenus potest Deus vel 1) totum naturae ordinem ever- 
tere. vel 2) praesenti manente ordine generali, quandoque praeter illum 
ordinem aut etiam contra inclinationem naturae insitam operari. Hoc 
praeclare illustrat S. Thomas dicens: «Deus potest facere praeter ordi- 
nem rerum, quia ordini secundarum causarum ipse non est subjectus; 
sed talis ordo ei subjicitur, quasi ab eo procedens, non per necessitatem 
naturae, sed per arbitrium voluntatis; potuisset enim et alium ordinem 
rerum instituere. Unde et potest praeter hunc ordinem institutum age- 
re, cum voluerit, puta agendo effectus secundarum causarum sine ipsis, 
vel producendo aliquos effectus, ad quos causae secundae non se ex- 
tendunt» 1. 


Prob. 2.a pars. Ex parte Dei non repugnant miracula. 


Arg. Si qua esset repugnantia ex parte Dei ad efficienda miracula, 
attenderetur ex parte vel 1) potentiae, vel 2) immutabilitatis, vel 3) sa- 
pientiae, vel 4) sanctitatis Dei. Sed miracula nec potentiam divinam su- 
perant, nec immutabilitati, aut sapientiae 2, aut sanctitati Dei contra- 
dicunt. Ergo miracula ex parte Dei non repugnant. 

Extrema videntur in Majori sufficienter enumerata. Omnes enim, 
quas adversarii opponunt, objectiones tanguntur, et fundamenta, ex qui- 
bus dicunt repugnantiam oriri, proponuntur. 


Prob. Min. per partes. 


a) Deus habet potentiam edendi miracula. 

In Deo est infinita potentia. Infinita autem potentia omnia, quae 
in sua natura non implicant contradictionem, efficere valet. Porro mi- 
racula ex sua natura contradictionem non implicant, ut superius pro- 
batum est. Ergo. Quis enim cordate dixerit Deum non posse, quas ipse 
tulit, suspendere leges, aut ordinem a se in rebus creatis constitutum, 
praeterire? «Deus, inquit P. Bulsano, uti continuo in naturam agit, ita 
etiam singulari actione eam afficere potest, legesque, quas ipse tulit, 
quibus autem ipse non subest, suspendere; et sane, si nos in nostrum 
corpus agere, ejusdem vires suspendere, consuetamque activitatem mu- 
tare possumus, cur non posset idem Deus quoque, et quidem circa totum 


|. Ip., q. 105, a. 6. Cfr. Contr. Gent., lib. 3, c. 98. 

- Spinoza, Tract, theol. polit, c. 6, n. 9, ajebat: «leges naturae universales 
mera '-se Dei decreta, quae ex necessitate et perfectione divinae naturae sequun- 
tur Si quid igitur in natura contingeret, quod ejus universalibus legibus repugna- 
rel. id decreto et intellectui naturae divinae necessario etiam repugnaret». 

universum, cujus auctor et gubernator est?»1. Unde merito dicit S. Au- 
gustinus: «Sicut ergo non fuit impossibile Deo, quas voluit instituere, sic 
ei non est impossibile in quidquid voluerit, quas instituit, mutare natu- 
ras» 1. Hinc ipse Rousseau, furiosus rationalista, haec scribere non est 
dedignatus: «Potestne Deus miracula patrare, id est, legibus derogare a 
se ipso constitutis? Quaestionem hujusmodi serio agitare impium seu 
absurdum esset. Qui eam negative solveret, non puniendus quidem esset 
(hoc enim nimis honorificum), sed in amentium carcerem detrudendus» 3. 

b) Miracula non contradicunt immutabilitati Dei. 

Immutabilitati divinae non obstat, quominus Deus eodem decreto, 
quo res creare et ordinare decernit, omnes determinet exceptiones prae- 
ter ordinem consuetum in tempore faciendas, illasque, propter rationes 
ab aeterno praevisas, opportune exsequatur. Atqui ita se habet. Deus 
enim, ubi efficit miraculum, non mutat consilium, sed, juxta exceptio- 
nes in decreto praevisas ac statutas, effectus insolitos quandoque pro- 
ducit, mutatione ex parte termini solummodo se habente. Ad rem 
S. Thomas: «Deus ab aeterno praevidit et voluit se facturum, quod in 
tempore facit; sic ergo instituit naturae cursum, ut tamen praeordina- 
retur in aeterna sua voluntate, quod praeter cursum istum' quandoque 
facturus erat» 4. Et iterum addit: «Aliud est mutare voluntatem, et 
aliud est velle aliquarum rerum mutationem. Potest enim aliquis, eadem 
voluntate immobiliter permanente, velle, quod nunc fiat hoc, et postea 
fiat contrarium» 5* 

c) Miracula non repugnant sapientiae divinae. 

Rationalistae qui putant miracula sapientiae divinae repugnare arguunt 
dicentes: Ordo totius naturae, qui per miraculum praetergredi dicitur, est 
perfectus vel non. Si primum stulte ageret Deus, illum transgrediendo; si 
secundum, sapientia Deus caruit, illum statuendo. Ita Wegscheider 8, Spi- 
noza Voltaire 8 et alii. 

Sed tantum abest, ut miraculum repugnet sapientiae divinae. Nam, 
cum Deus effectus insolitos operatur, ordinem a se statutum non im- 
perfectum agnoscit, nec ejus defectus corrigere intendit, sed abundan- 
tia suae sapientiae consuetum rerum ordinem pro casibus particularibus 
suspendit. Quod luculenter ostendit Angelicus dicens: «Ordo a divina 
sapientia rebus inditus, in quo ratio justitiae consistit, ut supra dictum 
est (7 p., q. 21, a. 2), non adaequat divinam sapientiam sic, ut divina 
sapientia limitetur ad hunc ordinem. Manifestum est autem, quod tota 
ratio ordinis, quam sapiens rebus a se factis imponit, a fine sumitur. 
Quando igitur finis est proportionatus rebus propter finem factis, sa- 
pientia facientis limitatur ad aliquem determinatum ordinem; sed di- 
vina bonitas est finis improportionabiliter excedens res creatas. Unde 


Inslit. theol. gen., $ 65. 

De civitate Dei, 21, 8, n. 5; ML 41, 722. 
Lettres Écrites de la Montagne, let. 3. 

De potentia, q. 6, a. 1 ad 6. 

I p., q. 19, a. 7. 

Inst, dogm., $ 18. 

Tract. theol. polit., c. 6. 

Dictionnaire philosoph., art. «Miracles: . 


X9 = 


oo + oD 


ART. II. UTRUM MIRACULA SINT POSSIBILIA 129 


divina sapientia non determinatur ad aliquem ordinem rerum, ut non 
possit alius cursus rerum effluere; unde dicendum est simpliciter, quod 
Deus potest alia jacere quam quae facit» x. 

Imo miracula sapientiam divinam extollere ac commendare satis 
probat idem S. Thomas his verbis: «Nullo... modo melius manifestari 
potest, quod tota natura divinae subjecta est voluntati, quam ex hoc 
quod quandoque ipse praeter ordinem naturae operatur; ex hoc enim 
apparet, quod ordo rerum processit a Deo, non per necessitatem natu- 
rae, sed per liberam voluntatem» 1. 

d) Sanctitati divinae consonant miracula. 

Deus enim, miracula operando, leges morales, juxta quas attenditur 
omnis sanctitas, non transgreditur, sed potius commendat ac confirmat, 
cum omne miraculum ad alicujus virtutis aut veritatis confirmationem 
operetur. Unde apposite S. Thomas ait: «Deus potest facere contra ordi- 
nem, qui est unius creaturae ad aliam... non tamen potest facere contra 
ordinem creaturae ad seipsum... Unde contra ordinem justitiae Deus 
facere non potest. Cursus autem naturae est secundum ordinem unius 
creaturae ad aliam» 34 


Difficultatibus satisfit. 


132. Obj. L?^ Miraculum semper significat derogationem alicujus legis 
physicae. Legibus autem physicis derogari est impossibile. Ergo. Prob. Min. 
Leges physicae sunt immutabiles. Ergo eis derogari nequit. 

Resp.—Neg. Min. Ad probationem, Dist. Ant. Leges physicae sunt im- 
mutabiles, hypothetice, data nempe suppositione, quod ab agente superiori 
non suspendantur, Cone.; absolute omnes, Neg. Leges quidem physicae quae- 
dam. sunt absolute immutabiles, ut rerum essentiae, circulum non esse qua- 
dratum, etc., quibus derogari est impossibile; aliae vero sunt hypothetice 
constantes; ut quod mortuum maneat semper mortuum, etc., quibus a 
causa creata derogari nequit, quia omnes causae secundae sub memoratis 
legibus continentur; sed Deus, qui eas condidit et conservat, jure optimo, 
cum voluerit, potest eis derogare. 

Spinoza 1 ostendere conatur omnes leges physicas naturae esse absolute 
constantes et immutabiles, quia i) fluunt a rerum essentiis, 2) pendent a 
Deo non secus ac ordo et lex moralis, et 3) procedunt ab intellectu divino, 
qui immutabiliter operatur. 

Sed haec nugae sunt et vix solutione digna. Ad Leges physicae na- 
turae fluunt ab essentiis rerum, et concursu seu interventu divino indigent, 
ut actu juxta naturae ordinem operentur, et immutabiles permaneant, 
Cone.; concursu divino destitutae possunt actu agere et immutabiles con- 
sistere, Neg. Ad 2."": Quando leges physicae a Deo dicuntur pendere non 
secus ac ordo et lex moralis, sensus est aequivocus; potest enim 1) compara- 
tio ad ipsam dependentiam referri, et sic verum est leges tam physicas 
quam morales a Deo pendere; sed potest 2) comparatio ad modum depen- 
dentiae spectare, et hoc sensu non est verum leges physicas et morales 
eodem modo a Deo pendere; quia leges physicae pendent a decreto Dei dero- 
gationibus et exceptionibus in tempore faciendis modificato, leges vero mo- 
rales a decreto Dei absoluto absque ulla derogationis modificatione. Ad 
3." dicendum est leges naturae pendere quoad conceptionem ab intellectu 


Ip. q. 25. a. 5. 

Conlr. Gent., lib. 3, c. 99. 

De potentia, q. 6, a. 1 ad 3. Cfr. I p., q. 105, a. 6. 
Tract, theol. politic., c. 6. 

divino simul cum decreto derogationum tempore opportuno faciendarum, 
non vero absolute absque decreto derogationum. Praeterea, quoad exsecutio- 
nem non tantum ab intellectu divino sed etiam a voluntate Dei pendent. 

Obj. 2. Admissa miraculorum possibilitate, tolluntur plures scientiae 
naturales. Hoc autem fieri nequit. Ergo miracula non sunt possibilia. Prob. 
Maj. Plures scientiae naturales versantur circa objecta physica hujus mundi. 
Objectum autem scientiae oportet esse constans et immutabile. Sed admissa 
miraculorum possibilitate nullum est objectum physicum constans; posset 
enim quilibet dubitare, num ejus legibus per miraculum derogatum fuerit. 
Ergo, admissa miraculorum possibilitate, tolluntur plures scientiae natura- 
les. Ita Julius Simon L Renan 1, etc. 

Resp. l.? Haec objectio falso nititur fundamento. Supponit enim scien- 
tiam esse de casibus particularibus, in quibus fit miraculum, vel miracula 
ita continuo effici, ut statum permanentem constituant. 

2.  Respondendum est igitur miracula non continuo per modum status 
permanentis operari—hoc enim pacto agit natura secundum consuetum 
rerum ordinem—sed raro, juxta exceptiones a Deo praeordinatas; et tunc 
hominibus innotescunt. De his autem casibus particularibus non agunt 
scientiae, sed de legibus generalibus rerum, quae sibi relictae, dum actione 
Dei extraordinaria non impediuntur, constanter agunt, et immutabiles per- 
manent. Transgressio igitur ordinis naturae aliquando a Deo facta, et, ubi 
fit, hominibus nota, non obstat, quominus scientiae naturales, quae legibus 
naturae constantibus innituntur, certae sint et immutabiles. 


ARTICULUS III 


UTRUM ALIQUANDO FACTA FUERINT MIRACULA 


133. Rationalistae generatim et plures artis medicae cultores negant 
aliquando facta fuisse miracula, et contendunt opera portentosa, quae 
narrantur ut miraculosa, esse vel effectus suggestionis vel facta naturalia. 

Rousseau, furiosus rationalista, admissa miraculorum possibilitate, addit 
rationem contra factum miraculorum his fere verbis: Miracula dicuntur 
fieri propter hominem. Cum autem homo nihil fere sit rerum universitati 
comparatus, non est credendum Deum propter exiguam creaturam agere 
voluisse contra ordinem naturae statutum 3. 


134. "Thesis. Fide certum est et historice tenendum aliquando facta 
fuisse miracula. 


Arg. 1) Christu? Dominus Lazarum a morte suscitavitd, visum 
dedit homini Caeco a nativitate 5, paraliticum a triginta et octo annis 
ilico fecit ambulare e, et alia fecit opera stupenda, quae certe mira- 
cula sunt. 


2) S. Augustinus tot intellexit facta fuisse miracula, ut in libris 
De civitate Dei, lib. 22, caput octavum inscripserit his verbis: De mi- 
raculis, quae, ut mundus in Christum crederet, jacta sunt, et jieri mundo 
credente non desinunt; et deinde ait: «Facta esse multa miracula, quae 


Religion naturelle, ed. 5, P: 248 sqq. 

Etudes d'Hist. relig., § «Les historiens critiques de Jésus». 
Lettres écrites de la Montagne, let. 3. 

Joan., ii, 43 sqq. 

Joan., 9, 2 sqq. 

" Joan., 5, 5. 

attestarentur illi uni grandi salubrique miraculo, quo Christus in caelum 
cum came, in qua resurrexit, ascendit, negare non possumus» x. 

3) Doctores in arte medica celeberrimi saepe testantur facta ex- 
traordinaria, quae examinata sunt in causis beatificandorum et cano- 
nizandorum, imo et curationes peractae in Lourdes aliisque mundi san- 
ctuariis, fuisse vere miracula. 


ARTICULUS IV 
QUAE SIT CAUSA MIRACULORUM 


135. Status quaestionis. Hic agimus de causa efficiente miracu- 
lorum. 

Porro causa efficiens potest esse principalis vel instrumentalis. 

De utraque hic quaeritur. 


136. Placita theologorum, i) Benedicitis XIV censet opera mira ac 
insolita, quae vires naturae visibilis excedit, a bonis angelis vi ipsis propria 
ac naturali patrata, esse vere miracula -. Benedicto XIV subsetibunt Hooke, 
Schouppe, Ottiger et alii 3* 

Eruditissimus Pontifex et qui ipsum sequuntur philosophi ac theologi 
distinguunt inter miraculum absolutum et relativum. Primum dicunt exce- 
dere vires creaturarum, et a solo Deo fieri posse. Alterum volunt excedere 
vires creaturae visibilis, non vero creaturae invisibilis, et a bonis angelis 
effici posse. 

2) Angelicus Doctor defendit solum Deum posse virtute propria efficere 
miracula S. Thomam sequuntur 5. Bonaventura, Suarez, Palmieri, Maz- 
zella, Wilmers, Urraburu, Muncunill et alii 5. 


137. "Thesis. Solus Deus potest virtute propria efficere miracula 
proprie dicta. 


Arg. 1) Miraculum est, quod fit praeter ordinem totius naturae 
creatae. Solus autem Deus potest agere praeter ordinem totius naturae 
creatae. Ergo. Quae angelus agit activa passivis applicando, possunt 
esse mira, sed, cum contineantur intra ordinem naturae, non sunt mi- 
racula. 

2) «Quod enim est sub ordine totaliter constitutum, ait Angelicus, 
non potest praeter ordinem illum operari. Omnis autem creatura est 
constituta sub ordine, quem Deus in rebus statuit. Nulla ergo creatura 
potest supra hunc ordinem operari, quod est miracula facere» e. 


1 De civ. Dei, lib. 22, c. 8, n. 1; MI. 41, 760. 

2 De serv. Dei beat, et beat, canonizat., lib. 4, p. 1, cc. 1-6. 

3 Hooke, Theol. cursus complet., 2, coi. 511; Schouppe, Elementa theol. dogm., 
n. 134; Ottiger, Theol. fundament., $ 19. 

* Ip., q. 105, a. 7, et q. no, a. 4; De potentia, q. 6, a. 2; Contr. Geni., lib. 3, 
c. IOI. 

» S. Bonaventura, In II Sent., dist. 7, p. 2, a. 2, q. 2; Suarez, De angelis, 
lib. 4, c. 39, n. 2 sqq.; Palmieri, Pneumatologia, c. 3; Mazzella, De religione et Eccle- 
sia, n 188 sqq.; Wilmers, Di religione revelata, lib. 1, c. 3, a. 5, $ 1; Urraburu, 
Cosmologie, n. 114; Muncunill, De vera relig., n. 173. 

* Contr Geni., lib. 3, c. 102. 

138. Schollon. De interventu sanctorum angelorum, hominum et dae- 
monum in operatione miraculorum. 

1) Sancti angeli et homines. Licet solus Deus possit virtute propria 
miracula facere, nihil tamen obstat, quominus sancti angeli et homines, ut 
instrumenta et ministri Dei, ea multoties operentur. «Ad miracula facienda 
angeli tripliciter operantur. Uno modo precibus impetrando, qui modus et 
hominibus et angelis potest esse communis. Alius modus est secundum 
quod angeli materiam disponunt sua naturali virtute ad hoc quod miracu- 
lum fiat, sicut dicitur, quod in resurrectione colligent pulveres mortuo- 
rum, qui divina virtute reducentur ad vitam... Tertius modus est, quod ope- 
rentur etiam aliquid coagendo» *. Qualiter hoc ultimum esse possit explicat 
Angelicus dicens Deum imperio suo facere miracula. Imperium autem divi- 
num ad homines mediantibus angelis, et ad creaturas corporales medianti- 
bus angelis et hominibus saepe pervenit; et sic angeli et homines, ut instru- 
mentum divinae virtutis, ad perfectionem miraculi operantur. 

2) Angeli et homines sunt causae instrumentales physicae miraculorum. 

Hoc satis innuit S. Thomas dicens: «Virtus ad cooperandum Deo in 
miraculis in sanctis intelligi potest ad modum formarum imperfectarum..., 
quae non permanent nisi per praesentiam agentis principalis, sicut lumen 
in acre et motus in instrumento... Nec est mirum, si per hunc modum spi- 
rituali creatura instrumentaliter utitur ad faciendum mirabiles effectus in 
natura corporali, cum etiam corporali natura utatur instrumentaliter ad 
spirituum justificationem, ut in sacramento patet» 

3) Daemones. Daemones tamen neque ut instrumenta et ministri Dei 
valent miracula proprie dicta efficere. Ad ea quippe, quae sunt supra fa- 
cultatem naturae ipsorum, iis a Deo nulla datur potestas, ne Deus falsitati 
eorum testis exsistere videatur. 


ARTICULUS V 
UTRUM MIRACULA CERTO COGNOSCI POSSINT 


139. Status quaestionis. 1) Miraculorum possibilitate et exsisten- 
tia invictissimis argumentis, ut par erat, semel demonstratis, operae 
pretium est eorum cognoscibilitatem quodammodo declarare. Porro 
cognoscibilitas miraculorum potest dupliciter considerari: 1.? Quoad 
ipsum jactum miraculosum, in quantum scilicet veritas historica miraculi 
manifestatur, et probatur factum insolitum, quod narratur, reipsa con- 
tigisse, v. gr: Lazarum a mortuis surrexisse. 2? Quoad naturam mira- 
culorum, quatenus veritas eorum philosophica demonstratur, et osten- 
ditur opus illud, quod refertur, esse vere supematurale. 

2) Ad primum quod attinet, dupliciter contingit factum miracu- 
losum, sicut et quodlibet aliud factum historicum, comprobari: a) alio- 
rum nempe testimonio et auctoritate, ubi agitur de factis, quorum testes 
non fuimus, et b) propria evidentia, si sermo fuerit de factis, quae nos 
ipsi perspeximus. 

Veritas vero philosophica sola ratione, qua jactum historicum semel 
admissum vires naturae creatae excedere comprobatur, ostendi potest. 
Quae probatio talis sit oportet, ut miraculum ab omnibus magnetismi, 
hypnotismi et aliis naturae occultis phaenomenis, necnon a diabolicis 
prodigiis perfecte discernat. 


1 De potentia, q. 6, a. 4. 
2 De potentia, q. 6, a. 4. 


> 

Quaestio igitur est, an et quomodo veritas tam historica quam phi- 
losophica miraculorum nobis innotescat. 

Non hic agitur de omnibus ac singulis miraculis, sed in genere quae- 
ritur, utrum quandoque certa miraculorum notitia comparari queat. 


140. Errores. David Hume | et alii non pauci, qui ipsum sequuntur, 
increduli negant /actum historicum miraculorum probari posse. Putant enim 
nihil de factis sciri, nisi uniformis experientia constanter docuerit; et, ubi 
contrariae oboriuntur opiniones, singula docent singulorum experientiae 
committi debere. Duplicem autem adduntexperientiam hactenus observari; 
uvam, quae casus omnes secundum naturae ordinem explicat, et alteram, 
quae casus nonnullos ex hominum testimonio et propria observatione cursui 
naturae contrarios exhibet. Enim vero, potiorem esse volunt experientiam, 
qua docemur cursum naturae esse constantem, quam quae casus nonnullos 
ordini naturae contrarios praesefert; quia facilius est mille testes in casu 
particulari fallere aut falli, quam naturae ordinem interrumpi. Exinde con- 
cludunt neminem posse certam miraculorum notitiam comparare. Humium 
sequuntur Rousseau 1, Laplace 3 et alii. 

Plures rationalistae, victi tandem catholicorum argumentis, fassi sunt 
miracula esse quidem possibilia, sed ajunt eorum veritatem historicam et 
philosophicam nullatenus demonstrari. Ad hoc enim volunt examen juridi- 
cum miraculorum instituendum fore; id est, opus insolitum coram coetu 
scientifico medicorum, physicorum et physiologorum ad hoc convocatorum, 
loco, tempore et circumstantiis ab iisdem scientiarum magistris designan- 
dis, ex. gr. coram Parisiens» Academia, patrandum fore. Quod hucusque 
nullibi factum esse referunt historiae. Ita Renan 4 et alii ex grege rationa- 
listarum plures. 


141. Thesis. Veritas tum historica tum philosophica miraculorum 
potest certo cognosci. 


I. In genere. 

Concilium Vaticanum ait: Si quis dixerit... miracula certo cognosci 
nunquam posse, nec iis divinam religionis Christianae originem rite pro- 
bari, a. s. 5. 

II. Per partes. 

1) Veritas historica. 

Miraculum, quod refertur, vel a) nobis praesentibus patratum est, 
vel b) ab aliis relatum accepimus. In utroque autem casu potest nobis 
constare veritas ejus historica. Ergo. 

P. Si factum miraculosum ipsi perspeximus, ad ejus certitudinem 
historicam habendam sufficit, ut sensus fuerint recte dispositi et rite 
applicati, id est, ut sensus factum insolitum, circa proprium objectum 
patratum, bene perceperint. Compertum est autem hoc saepe saepius 
fieri potuisse; nam opus supematurale et insolitum, dummodo sit sen- 
sibile, aeque obvium est sensibus nostris et tam facile observatu, quam 
quodlibet aliud naturale et ordinarium. Quis enim sibi inaniter illudi 
praesumat, si propriis oculis viderit mortuum resuscitari, hominem su- 
per mare ambulare, aquam in vinum converti, vel audierit mutum loqui? 


Led. X of Miracles, 

Lettres écrites de la Montagne, 2, 3. 

Sur les probabilités, Paris, 1816, p. 135. 
l'ie de Jésus, Introd., $ «Ce n'est donc pas». 
Scss. 2, can. 4, De fide; Denz-Bannw., 1813. 

2. Si factum ab aliis relatum accepimus, non desunt media, qui- 
bus certo liceat testium certam scientiam veracitatemque comprobare. 

a) Scientiam quidem, quia, cum ipsi iisdem ac nos facultatibus 
mentis et corporis praediti fuerint, potuerunt facta, quae retulerunt, 
rite percipere; et credendi sunt ita percepisse, ubi historiam et opera 
narrarunt, quae potuerunt praesentes cognoscere. Nisi enim velis histo- 
riae fidem negare, et omnes historiographos summae ignorantiae accu- 
sare, concedas oportet testes miraculorum, cum res insolitas narrarunt, 
facta omnia eorumque circumstantias diligenter considerasse ac co- 
gnovisse. 

b) Veracitatem quoque testium certo licet colligere, si traditione 
orali perpetua vel testimonio scripto authentico factum miraculosum plu- 
res narrant, si omnes unanime ferant testimonium, si probitate vitae 
insignes sint, si nihil emolumenti ex facta narratione lucrentur, si aliis 
donentur legitimis ad fidem faciendam qualitatibus. Cur enim fuerit 
testimonium his characteribus vestitum minus certum circa miracula, 
quam circa alia facta? Quod si hujusmodi testium adsertiones respuan- 
tur, nulla erit fides humana, nulla certitudo historica, nulla demum 
eventuum cognitio, nisi quam sensus proprii nobis suppeditaverint. Te- 
stes autem his conditionibus insigniti narrant quandoque miracula. Ergo 
eorum veracitas in dubium verti nequit. 

2) Veritas philosophica. 

Arg. I. Concilium Vaticanum, sess. 3. De Fide, can. 4, haec statuit: 
«Si quis dixerit miracula nulla fieri posse, proindeque omnes de iis narra- 
tiones, etiam in Sacra Scriptura contentas, inter fabulas vel mythos able- 
gandas esse; aut miracula cognosci nunquam posse, nec iis divinam 
religionis Christianae originem rite probari, a. s.» Quam definitionem ad 
veritatem tum historicam tum philosophicam miraculorum referri com- 
pertum est. 

Arg. II. Miraculi veritas philosophica certo cognoscitur, cum opus 
stupendum, quod narratur, totius naturae vires, ideoque naturae cor- 
poreae activitatem, hominum artes, imaginationem ac fraudes, et dae- 
monum imo et angelorum bonorum ministerium penitus excedere com- 
probatur. Hoc autem non raro demonstrari valet. Ergo. Prob. min. 

P. in genere. Etsi plures naturae vires in hac vita nos lateant, certo 
tamen aliquando cognoscimus quaedam opera a natura creata fieri non 
posse, quidquid in contrarium dicant Spinoza N JVegscheider 1, Rous- 
seau 3* Harnack ] et alii. Attentis enim natura operis, conditionibus 
subjecti, et circumstantiis modi, saepissime concludi licet media natu- 
ralia, quaecumque illa sint, improportionata esse effectui, de quo agi- 
tur, producendo. Quis enim audeat dicere a) naturaliter duo corpora 
esse simul in eodem loco, solem retrocedere, corpus humanum glorifi- 
cari?. b) item naturaliter mortuum resuscitari? 5, caecum a nativitate 


1 Epist. 23; et Tract, theol. pol., c. 6. 

2 Inst. theol., Proleg., c. 1, $ it. 

3 Lettres écrites de la Montagne, 3. 

1 Lehrbuch der Dogmengesch., |. 

5 Tyndall, opere Dans les montagnes, ausus est dicere tempus aliquando fu- 
turum, quo mortui naturalibus mediis resuscitentur. 

visum recuperare, etc., aut c) naturaliter et absque ulla mediorum appli- 
catione, et citra consuetum naturae processum, hominem a cancro sta- 
tim liberari? Causae creatae, licet occultas habeant vires, nequeunt, nisi 
adhibitis mediis proportionatis, suos effectus producere. In natura autem 
creata desunt media proportionata ad plura opera, quae ab hominibus 
conspiciuntur, producenda, sicut patet ex miraculo patrato in panum 
et piscium multiplicatione 1. Hinc colliges quantum aberraverit Pfleide- 
rer 4 cum semina miraculorum dixit esse causis naturalibus ab aeterno 
a Deo indita, ex quibus naturaliter profluunt in tempore miracula, 
quae ab aliis effectibus nonnisi raritate distinguuntur. 

2. per partes. 

a) Non raro demonstrari valet opera quaedam excedere omnes naturae 
corporeae vires. Hoc evidentissime patet ex illis insolitis operibus, quae 
absque ullo rerum physicarum subsidio efficiuntur. Si enim thauma- 
turgus, nullis adhibitis naturalibus remediis, solo nutu aut vocis impe- 
rio naturae ordinem aut cursum immutet, mortuum suscitando, caecum 
illuminando, aquam in vinum convertendo; vel illa adhibeat media, 
quae nullatenus apta sunt effectui producendo, ut cum Jesus ad lini- 
tionem luti restituit visum; manifestum est opus illud, attentis rerum 
circumstantiis, excedere omnino cunctas naturae corporeae vires. Na- 
tura siquidem corporea nihil potest efficere, nisi activa passivis appli- 
cando. 

b) Saepe demonstrari valet opera quaedam humana arte, imagina- 
tione aut fraude produci non posse. 

Non arte, quia, ut recte ait Tongiorgi, «mirabilia arte fiunt vel per 
motus locales dexteritate quadam contectos aut artificiosa celeritate 
oculis intuentium subductos, vel per applicationem naturalium agen- 
tium ad passiva proportionata. Itaque, si quid per motum localem aut 
naturae viribus adhibitis ab homine fieri nequit, hoc certe non erit artis 
operatio» 3. Porro quamplurima sunt opera miraculosa, quae neque per 
motum localem neque per applicationem agentium naturalium produci 
possunt, ut resurrectio mortuorum, sanatio in absentiam, etc. 

Neque imaginatione. Multa fieri per imaginationem mira phaeno- 
mena neminem latet, quia haec potentia, praesertim in mulieribus, ma- 
xima vi praedita est, ita ut morbos interdum producat vel etiam de- 
pellat. «Imaginationi, ait S. Thomas, si fuerit fortis, naturaliter obedit 
corpus quantum ad aliqua, puta quantum ad casum de trabe in alto 
posita, quia imaginatio nata est esse principium motus localis...; simi- 
liter etiam quantum ad alternationem, quae est secundum calorem et 
frigus, et alia consequentia; eo quod ex imaginatione consequenter na- 
tae sunt consequi animae passiones, secundum quas movetur cor; et 
sic per commotionem spirituum totum corpus alteratur» 4. Item per 
somnambulismum, magnetismum et hypnotismum phaenomena stupenda, 
praesertim in morborum curatione, patrari constat. At facta miracu- 


| Cfr. Pesoh. Jnstitutiones propaed., n. 188. 
Religions philosophie, 1, 443. 

3 Cosmologia, n. 470. 

4 HI p.. q. 13. a. 3 ad 3. 


136 DE VERA RELIGIONE. Q. V. DE MIRACULIS 


losa multum excedere vim imaginationis, et somnambulismi, magne- 
tism! atque hypnotism! agendi rationem satis superque demonstrant 
Doctores catholici. Imprimis enim in his theoriis media adhibentur na- 
turalia curationi obtinendae proportionata, in miraculis vero nulla, nisi 
virtus divina. Praeterea per hypnotismum, etc., nonnulli morbi, ut qui 
ex nervorum perturbatione orti sunt, curantur, nunquam qui ex orga- 
norum laesione aut alia gravi causa provenerint. Quis unquam hypno- 
tism! ope caecis visum restituit, mutis loquelam concessit, surdos audire 
fecit, mortuos suscitavit, panes et pisces multiplicavit? Haec itaque 
miracula sunt. 

Neque fraude. Fraude enim finguntur insoliti ac miri effectus, qui 
revera tales non sunt. Impossibile autem est, ut, quae S. Scriptura nar- 
rat, fictione aut simulatione inventa fuerint. Quis enim hucusque mor- 
tem ita simulavit, ut per tres dies in sepulcro jacuerit, et postea ad 
vocem alicujus subito resurrexerit? Quis caecitatem toto vitae cursu 
finxit, ut caecus a nativitate videretur, et miraculo se sanatum exhi- 
beret? 

c) ltem demonstrari potest prodigia permulta daemonum interventui 
non esse adscribenda. 

Primo, quia daemones nequeunt aliquid efficere nisi per motum lo- 
calem vel per applicationem alicujus agentis naturalis. Neutro autem 
modo potest mortuus homo ad vitam restitui, vel corpus terrenum 
glorificari. Ergo facta miraculosa daemonum interventui adscribi non 
possunt. 

Deinde, «sic Deus, ut bene observat S. Bonaventura x, temperat po- 
tentiam et astutiam diabolicam, ut sic patiatur eum perverse imitari, 
ut in ipsa imitatione possit seducere malos juxta eorum merita mala, 
possit etiam deprehendi a bonis, et ut fides simul cum miraculis habeat 
locum». Hinc ad benevolentissimam Dei providentiam pertinet, ut nun- 
quam patiatur per daemones effici praestigias ac mirabilia, quae ab 
hominibus bonae voluntatis detegi non valeant. Dantur ergo signa, qui- 
bus vera miracula a praestigiis daemonum discerni tuto possint. 

142. Sequentia valent, ut opus divinum a fraudibus diabolicis di- 
stinguantur. 

1) Si natura ipsa operis talis sit, ut juxta regulas critices omnes 
diabolicas vires penitus excedat, opus divinum esse recte judicaveris. 
Sic resurrectio mortuorum rite probata, certa praedictio luturorum contin- 
gentium, e't perfecta secretorum cordium cognitio, non diabolo sed Deo 
adscribi debent. 

2) Factum mirabile, si alio miraculo certo et evidenti confirmatum 
vel aliqua prophetia comprobatum fuerit, ut miraculum a Deo patra- 
tum certe habendum est. Deus enim nunquam edit miraculum, nec 
cuipiam concedit spiritum prophetiae in confirmationem operis dae- 
moniaci. 

3) Ex operis characteribus recte cognoscitur actio Dei, et secerni- 
tur ab opere diabolico. Hos characteres dilucide expositos accipe ex 
S. Thoma et Suarez. 


1 In II Sent., diet. 7, p. 2, a. 2, q. 2, in fine. 

Opera Dei discernuntur a praestigiis daemonum: 

a) «Ex utilitate signorum. Quia signa per bonos facta sunt de re- 
bus utilibus, ut in curatione infirmitatum et hujusmodi; signa autem 
per malos facta sunt in rebus nocivis vel vanis, sicut quod volant in 
aére, vel reddunt membra hominum stupida et hujusmodi. 

p ‘Quantum ad finem. Quia signa bonorum ordinantur ad aedifi- 
cationem fidei et bonorum morum, sed signa malorum sunt in mani- 
festum nocumentum fidei et honestatis. 

y »Quantum ad modum differunt. Quia boni operantur miracula 
per invocationem divini nominis pie et reverenter, sed mali quibusdam 
deliramentis, sicut quod incidunt se cultris et hujusmodi turpia faciunt. 
Et ita signa per bonos facta manifeste possunt discerni ab iis, quae vir- 
tute daemonum fiunt». Haec S. Thomas f, quem exponens addit Suarez 2 
miracula posse distingui. 

6) «Bene considerando ipsamet opera, signaque et circumstantias 
eorum. 

€) »Considerando personam, vitam et mores ejus, qui sic loquitur 
et operatur. 

) «Considerando doctrinam ipsam, an aliqua in parte rationi ad- 
versetur, vel aliis revelationibus divinis sufficienter propositis per Ec- 
clesiam» 3. 

4) Miracula discerni possunt ah operationibus angelorum bonorum. 
Nam vera miracula ratione operis, quod fit. vel subjecti, in quo patran- 
tur, vel modi, quo efficiuntur, praeseferunt plerumque signa propria, 
quibus innotescunt ut opera Dei solius. Sic compenetratio duorum cor- 
porum simul in eodem loco et glorificatio corporis humani, ratione 
operis; resuscitatio mortui et visio data caeco nato, ratione subjecti; 
et subita sanatio aegri, gravi infirmitate laborantis, ratione modi, in- 
terventum divinum manifestant, et Deo, non sanctis angelis, adscribi 
debent. 


Solvuntur difficultates. 


143. Obj. 1.°  Phaenomena plura, quae jampridem ut miracula habe- 
bantur, hodierno progressu scientifico naturaliter effecta fuisse declarantur. 
Quidni dicantur pariter producta, quae nunc supernaturalia censentur? Sic 
plures rationalistae. 

Resp. l. Nunquam fuisse aliquid progressu scientifico naturaliter 
effectum, quod naturae legibus adversatur, ut in miraculis saepissime con- 
tingit. Quando sunt progressu scientiarum mortui resuscitati, membra de- 
scissa suo corpori subito restituta et sanata, duo corpora in uno loco simul 
collocata, vel unum per bilocationem in duo loca extensa? 

2. Plura etiam phaenomena, quae hodie per virium activarum passivis 
applicationem producuntur, potest dici olim vera miracula fuisse. Quia vi- 
res naturae, quibus haec phaenomena hodie efficiuntur, ignotae erant ante 
progressum scientificum; ideoque thaumaturgus, ubi miracula patravit, 
nullum adhibuit remedium naturale, nec vires naturae applicuit ad eorum 


1 In II Sent., dist. 7, q. 3, a. | ad 2. 
1 De myst. vil. Christ., disp. 31, sect. 2, n. 8. 
Cfr Gerson, De distinctione verarum visionum a falsis, t. 1l, coi 45; Ribet, 
La Mystique divine, t. 3, ch. 8. 

effectionem, sed solum Deum exorando, et virtutem ex alto invocando, 
mira operatus est. Neganda ergo est consequentia. 

Obj. 2? Plura phaenomena ope magnetismi, spiritismi et hypnotismi 
facta dubitantium saltem suadent circa miraculorum certitudinem. Occul- 
tis enim causis ita stupenda in diversis statibus hypnotismi, etc., producun- 
tur, ut quilibet animo dubitare constituat, num omnia queant, etiam primi 
generis miracula, naturaliter effici. 

Resp. 1.° Nostra non interest impraesentiarum integrum tractatum de 
magnétisme, spiritisme et hypnotisme scribere. Consulat lector, quod ad 
praesens attinet, Van Weddingen *, Meric 2, Castelein 3, Monsabré4, P. Fran- 
co 5, Coconnier 67 Jaugey ', Mir 8* Urraburu 8, Ugarte Ercilla Widt alios. 

2.° Libenter fatemur haud raro nos ignorare, utrum prodigia multa, 
quae operantur, naturaliter effici queant, vel virtuti supernatural! adscribi 
debeant. Quare communiter docent Doctores cum omni cautela esse proce- 
dendum, quoties judicium circa facta insolita ferri oporteat. Interdum enim 
nonnisi probabilitas super veritate philosophica miraculorum obtineri 
potest n. 

3. Falsum omnino est semper esse dubitandum, num opus mirabile, 
quod cernitur, fuerit vere supernaturale et miraculosum vel ope magne- 
tismi, spiritismi aut hypnotismi productum. Constat enim, non raro, ut 
superius dictum est, facta quamplurima esse supernaturalia; tum quia ipsa 
operum natura excedit omnem virtutem creatam, tum quia nullus interfuit 
eis influxus magnetismi, spiritismi aut hypnotismi 12. 


ARTICULUS VI 
UTRUM MIRACULUM SIT VERUM CRITERIUM REVELATIONIS 


144. Status quaestionis. Postquam miraculorum naturam investi- 
gavimus, eorumque possibilitatem ac discernibilitatem ostendimus, ope- 
rae pretium est quaerere, utrum miracula sint revera inter criteria re- 
velationis recensenda, id est, an divinam revelationem vere discernant, 
manifestent et commonstrent. 

Ut punctum hujus difficultatis melius intelligatur, animadverten- 
dum est duplicem inter alios posse Deum sibi praestituere finem in 
edendis miraculis, sive ab ipso immediate efficiantur, sive a sanctis an- 
gelis et hominibus virtute divina operentur: 1) ostensionem semper suae 
magnitudinis, gloriae ac bonitatis, et 2) confirmationem nonnunquam 
revelationis divinae 13. Si Deus ostensionem tantummodo suae gloriae 
quaerat in miraculis edendis, pronum est per ea saltem directe non de- 
monstrari revelationem divinam, quia, ut bene observat Oftiger, «id mi- 


De Miraculo, part. 2,0: 4 
2 Le merveilleux et la science, lib. 3, ch. 2. 
Psychologie, La Psychologie scolastique et l'hypnotisme, $8 1, 2, 3. 
Y Introd. au dogme cath., t. 3, conf. 24-25. 
5 El hipnotismo puesto en moda. 
El hipnotismo franco per lotum et Revue Thomiste, 1893-1896. 
7 Diction. apolog., V. «Hipnotismo». 
8 El milagro, lib. 3, cc. 10-12. 
8 Psychologia, vol. 3, p. 1111 sqq. 
10 El espiritismo moderno per totum. 
l| Cfr. Benedictus XIV, De serv. Dei beatif., etc., lib. 4. p. 1. C. 8, n. 2 sqq. 
12 Cfr. Do Bonniot, Le miracle et ses contrefaçons, p. 2, ch. 5, 6, 7. 
13 Cfr. Wllnior», De religione revel , lib. 1, c. 3, a. 5, 8 t. 

racula et vaticinia probare non possunt, ad quod demonstrandum non 
sunt edita et quasi sigilla applicata» V Si vero ulterius intendat Deus 
doctrinae revelatae confirmationem et hoc fine efficiat miracula, quaestio 
est, utrum haec divinam revelationis originem satis demonstrent. 


145. Errores, a)  Rationalistae generatim negant miraculis vim ines- 
se demonstrandi originem divinam revelationis, quia facta externa, ut sunt 
miracula, inepta esse putant ad probandam originem veritatis. Quod ut 
probent, nullum non movent lapidem, et ipsum quoque statum quaestionis 
non semel detorquent. Ita Strauss 1 et alii. 

b) Protestantes quoque nonnulli, diversis ducti rationibus, renuunt 
miraculis tribuere vim confirmandi divinam revelationem 5. 

c) Huc facit etiam quorumdam theologorum scholasticorum opinio, 
qui arbitrati sunt Deum posse, non quidem in praesenti rerum ordine et 
potentia sua ordinaria, sed in alio ordine et potentia sua extraordinaria vera 
efficere miracula, quae per abusum thaumaturgi ordinentur in confirmatio- 
nem erroris speculativi. Sed, hoc admisso, non facile nobis innotesceret, 
quando per miracula, quae mediantibus hominibus eduntur, revelatio divi- 
na, et quando error speculativus confirmetur. Quare haec sententia a theo- 
logis boni nominis communiter rejicitur *. 


146. "Thesis. Miracula sunt certissimum revelationis divinae cri- 
térium, ideoque luculenter probant originem divinam revelationis in cujus 
confirmationem eduntur. 


Arg. I. Veritas hujus doctrinae certissime traditur a Concilio Vati- 
cano his verbis: «Voluit Deus cum internis Spiritus Sancti auxiliis ex- 
terna jungi revelationis suae argumenta, facta scilicet divina atque impri- 
mis miracula et prophetias, quae, cum Dei omnipotentiam et infinitam 
scientiam luculenter commonstrent, divinae revelationis signa sunt certis- 
sima» 3* Quo testimonio nihil clarius, nihil firmius adduci potest. Unde 
Abbas Bautain coactus est subscribere huic propositioni: «Probatio ex 
miraculis Jesu Christi desumpta, sensibilis et percellens pro testibus 
ocularibus, vim suam atque fulgorem nequaquam amisit quoad gene- 
rationes subséquentes» 6. 

Arg. II. Sacris litteris, utpote antiquissimis libris, auctoritatem 
historicam vix ullus negaverit. Ex his itaque libris, qua monumentum 
historicum consideratis, liceat petere secundum argumentum. 

Christus Dominus non semel provocavit ad miracula, quae in Scri- 
pturis narrantur, ut divinitatem suam et veritatem suae doctrinae con- 
firmaret, sicut dictum est superius q. 3, a. i 7. Unde ob miracula, 
quae ipse faciebat, multi crediderunt in eum 8, sicut contigit in resur- 


1 De revelatione supernal., p. 1, sect. 1, c. 3, $ 25. 

2 Glaubenslehre, |. 

3 Vid. Wegscheider, Inst. theol, $ 121. «The miracles, ait The International 
Standard liible encyclopedia, are not the mere proofs of a revelation, they are 
themselves the revelation»; v. «Miracle», IV, 3. 

* Cfr Van Weddingen, De miraculo, part. I. c. 6; et Lugo, De fide, disp. 2, 
sect. l. n. 24. 

5 Sess. 3, C. 3; Denz-Bannw., 1790. 

0  Denz-Bannw., 1624. 

1 Cfr Joan., 5, 36-47, et 10, 37-38. 

B Joan., 2, 23. 

rectione Lazarix. Pharisaei, consilio inito, dicebant: quid jacimus, quia 
hic homo multa signa jacit? Si dimittimus eum sic, omnes credent in eum 1. 
Item apostoli saepe probaverunt divinitatem suae doctrinae ex miracu- 
lis Christi; sic Petrus 3, referens opera Christi, auditores ita persuasit, 
ut una concione tria hominum millia converterit. Imo et in Veteri Testa- 
mento 4 Elias divinitatem suae doctrinae miraculo confirmavit. 

Arg. III. Nihil fuit Sanctis Patribus familiarius, quam Christi divi- 
nitatem et divinam revelationis originem ex miraculis religionis Chri- 
stianae contra incredulos comprobare. S. Joannes Chrysostomus propo- 
nens: «si dixerit gentilis, unde manifestum est Christum esse Deum?» j 
respondendum esse censuit ex prophetiis et miraculis id probari. «Cum 
advenisset igitur (Christus), ait, et salutis hominum negotium ageret, 
tum eorum, qui in vivis erant, tum etiam eorum, qui postea erant 
futuri, variis illam modis procurabat. Vide, quaeso, quid faciat. Miracula 
edit, et quaedam praedicit longis postea temporibus eventura; ac per 
ea, quae tunc fiebant, iis quae diu postea futura erant, auditoribus 
praesentibus fidem faciens: futuris quoque ex eventu praedictionum 
credibilia reddens miracula illo tempore edita, atque ex hac duplici 
demonstratione fidem faciens iis, quae ad regnum pertinebant» 6. Et 
S, Thomas ait «Si aliquis propheta praenuntiaret in sermone Domini 
aliquid futurum, et adhiberet signum, mortuum suscitando, ex hoc 
signo convinceretur intellectus videntis, ut cognosceret manifeste hoc 
dici a Deo, qui non mentitur» 7. 

Arg. IV. Ratio theologica et fundamentalis hujus adsertionis est, 
quia, ut concilium vaticanum loco citato sapienter docet, miracula et 
prophetiae omnipotentiam et scientiam divinam luculenter commonstrant. 
Omnipotentia autem et scientia divina non patiuntur doctrinam, in 
cujus confirmationem eduntur miracula, non esse revelatam. Miracula 
enim sunt sicut sigillum, quo Deus testatur doctrinam, quam confirmat, 
esse divinam, et scientiae divinae prorsus repugnat sigillo suo falsum 
attestari. «Sicut princeps, inquit Lugo haec recte confirmans, si in ipso 
actu sigillandi aut subscribendi adverteret falsitatem contentam, non 
posset sigillare aut subscribere, sed deberet sigillum repetere, ne coope- 
raretur ad deceptionem et mendacium, sic Deus ad idem teneretur. 
Unde, cum Deus non solum antecedenter, sed in ipsomet actu sigillandi 
et operandi miraculum videat semper falsitatem doctrinae, ad quam 
confirmandam miraculi sigillum apponitur, non videtur tunc cooperari 
posse ad malitiam ministri, quin particeps sit deceptionis et falsitatis» 8. 
S. Thomas pariter haec habet: «Contingere non potest, quod aliquis, falsam 
doctrinam annuntians, vera miracula faciat, quae nisi virtute divina fieri 
non possunt; sic enim Deus esset falsitatis testis, quod est impossibile» 9. 


Joan., ii, 45-48. 
2 Joan., ii, 47-48. 

Act., 2, 14-36. 
" III Keg., 18, 19 sqq. 

Adv. Jnd. el Gentiles demonstratio quod Christus sit Deus, n. 1; MG 48, 813. 
6 Adv. Jud. et Gentiles demonstratio quod Christus sit Deus, n. 11; MG 48, 829. 
11-11, q. 5, a. 2. 
De virtute fidei div., disp. 2, sect. I, n. 24. 
Quodl. 2, a. 6 ad 4. 

Solvuntur objectiones. 


147. Obj. L? Miraculorum divinitatem ex doctrina probant catholici, 
doctrinam vero revelatam ex miraculis demonstrare nituntur. Hoc autem 
est circulus vitiosus. Ergo. Sic Strauss | et auctor operis Supernaturelle re- 
ligion, vol. i, cum aliis. 

Resp. Miracula et revelatio divina sese mutuo demonstrant, diverso 
sensu, Cone.; eodem sensu, Neg. Hoc egregie de more explicat Tanqiierey 
dicens: «Nec dicatur ibi vitiosum esse circulum, quatenus doctrina ex mi- 
raculis, miraculorum autem divinitas ex doctrina ipsa comprobatur; nam 
doctrinae excellentia primum ratione expenditur, deinde doctrinae excellen- 
tia aliisque signis divinitas miraculi agnoscitur, et ex miraculis doctrinae 
divinitas. Duo igitur hic habemus argumenta vere distincta, quae sibi mu- 
tuam opem praebent. Utrumque seorsim sumptum suam vim habet sive 
moraliter certam, sive maxime probabilem; ambo autem simul sumpta ma- 
jorem efficaciam obtinent. Aliunde sanctitas doctrinae non est unicum cri- 
térium, quo utimur ad miraculorum divinitatem probandam, sed solum 
unum ex his, quae sane ad hoc investigandum utilia sunt» 1. 

Obj. 2.^ Spiritualia nunquam dependent a sensibilibus. Miraculum 
autem est sensibile, revelatio vero spiritualis. Ergo revelatio demonstrari 
nequit miraculis. Ita Rousseau et Tyndall cum aliis incredulis. 

Resp. Spiritualia non dependent a sensibilibus in causando, ut a causa: 
unica, Cone. in cognoscendo, Neg. Effectus quidem spiritualis non potest 
causari a causa unica sensibili, quia causa nequit producere effectus gene- 
rice ipsa superiores. In ordine tamen cognitionis nihil impedit, quominus 
intellectus noster ex rebus inferioribus superiorum notitiam acquirat. Sic 
ex rebus creatis aliqualem Dei cognitionem comparat. 

Obj. 3.? Omnes falsae religiones gloriantur de miraculis patratis in 
confirmationem suorum errorum. Ergo miracula non demonstrant originem 
divinam revelationis. 

Prob. Ant. Vespasianus, ut Tacitus 3 et Suetonius {ftestantur, morbos 
subito ab aegrotis expellebat; ad tumulum diaconi Paris, jansenistae, multa 
miracula patrata sunt; Serapidis et Esculapii templa olim adibant aegri 
et sanabantur. Budha celebratur multitudine miraculorum apud Orientales; 
et apud Indos, Aegyptios, Romanos, etc., innumera recensentur prodigia a 
diis immortalibus in confirmationem falsorum dogmatum effecta. Ergo. 

Resp. 1.“ Pleraque horum et aliorum, quae referuntur, falsarum reli- 
gionum prodigia non sunt historice probata, ac idcirco nullam habent cer- 
titudinem nec probabilitatem, ut admitti possint. 

Resp. 2.^ Si quae sint historice vera, non parum distant a veritate 
philosophica, ut certissime patet ex signis, quae superius dedimus pro exa- 
mine miraculorum. Etenim Vespasianus et alii egenos mercede conduxere, 
ut primum se aegros deinde sanatos fingerent 8 Quae ad tumulum Paris 
contigisse recensentur, non miracula, sed opera diabolica fuerunt, quia con- 
vulsionibus, nervorum agitationibus, actibus obscenis, etc., quae nonnisi arti 
diabolicae tribuenda sunt, fiebant ". Sacerdotes Serapidis et Esculapii, arti 
medicae ut erant dediti, remediorum naturalium applicatione morbos cu- 
rabant '. Prodigia denique Budhae et deorum apud Indos, Aegyptios, Ro- 
manos, etc., ridicula sunt et leviora, quam ut responsionem mereantur 8 


1 Glaubenslehre. 
De vera religione, n. 391. 
Hist., lib. 4, n. 81. 
In Vespas., n. 7: 
Cfr. Origenes, lib. 3, Contr. Celsum, n. 24; MG 11, 948; et P. Bonniot, Le 
miracle et ses contrefaçons, p. 2, ch. ix. 
° Cfr. Benedict. XIV, De serv. Dei beatif., etc., lib. 4, p. 1, c. 7. n. 20; La Taste, 
Lettres théologiques, 21, et Dr. Calmeil, La folie, pag. 325 sqq. 
7 Cfr Arnobius, Adv. gentes, lib. x, c. 41; ML 5, 770. 
8 Mir, El milagro, lib. 3, c. 5, a. 1. 

QUAESTIO VI 


DE PROPHETIA 


ARTICULUS I 
QUID ET QUOTUPLEX SIT PROPHETIA 


148. Vocis etymon. Antiqui scholastici et plures nuperi scriptores, 
S. Jsidoruml et S. Thomam 1 sequuti, nomen prophetiae a vocibus 
graecis npv, quae est prae seu prius et procul, et qavó quae est apparere, 
derivant. Quo sensu propheta est procul phans, seu futura praedicens. 
Unde in sacris litteris prophetae Videntes dicti sunt, et a gentibus Vates 
a vi mentis appellabantur. 

Nonnulli recentiores, ut Comely 3, Ottiger 4, et alii, hanc etymolo- 
giam rejiciendam esse putant, et prophetiae vocabulum derivandum a 
verbo graeco Cpopävai, quod pro altero, id est, vice alterius loqui cum- 
que interpretari significat. Quia tamen prophetia de futuris loquitur, 
idem etymologice significare videtur ac praedictio. 

149. Prophetiae realis descriptio. Tripliciter prophetiae nomen usur- 
pari solet in sacris litteris. 

a) Late pro qualibet interpretatione alterius voluntatis5, et sic 
Doctorum discipuli vocantur in Scriptura liHi Prophetarum; vel pro 
singulari quadam cognitione supra vulgus 6; vel etiam pro hymnorum 
sacrorum compositione 7; imo et pro miraculo vaticinia confirmante, 
quo sensu dicitur, Eccli., 48, 14, corpus Elisei mortuum prophetasse, 
id est, mortuum suscitasse, ut constat ex JIV Reg., 13, 21. 

b) Strictius, pro immediata cognitione et manifestatione rerum, 
quae humano ingenio naturaliter imperviae sunt et occultae. Huc per- 
tinent res longe distantes et occultae, praeteritae, quae ab hominum me- 
moria exciderunt, et secretissimae humani cordis cogitationes. Hanc pro- 
phetiam Samaritana Christo tribuit dicens: Video, quia propheta es tu 8. 

c) Strictissime pro certa eventuum libere futurorum cognitione et 
praedictione, ut Isaias 9 praenuntiavit Christum ex Virgine esse oritu- 
rnm. In hac acceptione Prophetia saepe Vaticinium audit, et ambo pro- 
miscue usurpantur. 

150. Definitio. Prophetia in hac strictissima acceptione definitur: 


Etymol., lib. 7, c. 8, ML 82, 283. 
II-II, q. 171, a. I. 

Introductio, 2, 2, n. 242. 

Theol. fund., p. 1, $ 22. 

Exod., 7, i. 

Tit., i, 12 seqq. 

I Reg., 10, 5 sqq. 

8 Joan., 4, 19. 

» Is., 7, 14. 

Infallibilis praedictio alicujus eventus futuri contingentis, quod ex causis 
naturalibus praesciri non potest. 

151. Divisio. Prophetia potest sortiri divisiones a) ex parte lumi- 
nis, b) ex parte objecti, c) ex parte medii, et d) ex parte modi 

a) Ex parte luminis alia est perfecta, alia imperfecta. Perfecta est, 
qua non modo res revelata, sed ipsa quoque revelatio cognoscitur, et 
haec sola dicitur presse prophetia. Imperfecta dicitur, qua innotescit 
quidem veritas, sed non ita certe, ut discernatur a quo accipiatur reve- 
latio. Et vocatur instinctus propheticus. 

b) Ex parte objecti dividitur in prophetiam comminationis, praedesti- 
nationis et praescientiae. Prima est quae praenuntiat futura, prout sunt 
in suis causis, id est, secundum quod dicunt ordinem, causae ad effe- 
ctum, et continentur in suo decreto conditionato. Sed, quia interdum 
causa, alis motivis supervenientibus, impeditur, prophetia haec non 
semper impletur; ideo vocatur conditionalis seu comminationis 13 Altera 
est, qua Deus praevidet et per se vel per prophetam, praenuntiat futu- 
ra, prout sunt in se ipsis, seu in suo decreto absoluto, rerum exsistentiam 
determinante, et quatenus ipse solus facturus est. Vocari consuevit pro- 
phetia praedestinationis, et est bonorum tantum. Tertia denique dicitur, 
qua futura praevidentur et praedicuntur, quatenus sunt in se ipsis, sed 
libero arbitrio creaturarum relinquuntur facienda. Nuncupatur prophe- 
tia praescientiae, et potest esse bonorum vel malorum s. 

c) Ex parte medii dividitur in intellectualem, imaginariam et corpo- 
ralem, non quod prophetalis cognitio sistat in sensuum externa perce- 
ptione aut interna imaginationis sensatione; sed quod ipsa prophetalis 
cognitio, quae, utpote ad judicium pertinens, semper intellectualis est, 
diversis vocabulis nuncupatur, quatenus originem trahit vel a solo in- 
tellectu, vel ab internis sensationibus, vel ab externa sensuum perce- 
ptione 4. 

d) Ex parte denique modi dividitur in eam, quae fit absque aliena- 
tione a sensibus, quae retinet commune nomen prophetiae, et in eam, 
quae fit cum tali alienatione a sensibus, quae vocatur raptus. 


ARTICULUS II 
UTRUM PROPHETIA SIT POSSIBILIS 


152. Status quaestionis. Objectum prophetiae est, sicut modo di- 
ximus, futurum contingens, quod si, antequam eveniat, praevideri et 
aliis manifestari non repugnat, prophetia erit possibilis. Ideo tota quae- 
stio de possibilitate prophetiae eo tandem reddit, ut statuatur 1) Deum 
futura contingentia certo praenoscere, et 2) aliis ea revelare posse. Quae 
cum alibi declaranda sint, breviter hic expendemus. 


1 Cfr. Benedictus XIV, De servorum Dei beatif., etc., lib. 3, c. 45, n. 6. 

3 Cfr omnino S. P. N. Joannes a Cruce, Subida dei Monte Carmelo, lib. 2, 
c. 20 (ed. Burgos, 1929). 

3 Cfr. S. Thomas, I-II, q. 174, a. 1. 

| Vid. Salmanticenses, Arb. praedicam., $ 17, nn. 171-174. 

153. Errores. Prophetiae possibilitatem inficiantur omnes qui vel 
i) Deum esse negant, ut athei; vel 2) ei futurorum contingentium cognitio- 
nem denegant, ut Epicurei, Stoici, Cicero *, Sociniani ac generatim Natu- 
ralistae et Ralionalistae, ex quibus videndi sunt Voltaire 12, Wegscheider3 
et alii non pauci. 


154. Thesis. Certo tenendum est prophetiam esse possibilem. 


Arg. I. Deus cognoscit omnia futura contingentia, eaque vafet ho- 
minibus revelare. Ergo prophetia est possibilis. Prob. Ant. 

i. pars late demonstrabitur De Deo uno, n. 285 sqq., eo praesertim 
quod omnis perfectio intellectualis Deo tribuenda sit. 

2.a pars ex se clarissima est. Si enim homines aliis valent commu- 
nicare rerum, quas habent, notitias, quis Deo negaverit facultatem 
hominibus manifestandi futura contingentia, quae ipsi innotescunt a 
tota aeternitate? Manifestatio siquidem futurorum contingentium nul- 
latenus adversatur Deo ejusque attributis et perfectionibus. 

Arg. II. Consensus unanimis omnium populorum admittit possibi- 
litatem prophetiarum. Ergo. Hinc /saias, 41, 23, notam divinitatis agno- 
sci ait ex prophetiis: Annuntiate, quae ventura sunt in futurum, et sciemus, 
quia dii estis vos. 


ARTICULUS III 


UTRUM PROPHETIA SIT CERTUM REVELATIONIS CRITERIUM 


155. Status quaestionis. Ut sensus articuli, sicuti par est, deter- 
minetur, animadvertendum est 

1.° Prophetiam, quemadmodum dictum est de miraculis, duplici 
fine posse proferri: a) ad ostensionem magnitudinis, bonitatis et per- 
fectionum Dei, et b) in confirmationem doctrinae revelatae. 

2?  Prophetias, etiam quae in confirmationem doctrinae revelatae 
proferuntur, dupliciter considerari posse: a) antecedenter ad eventum, id 
est, antequam verificatae fuerint, et b) post eventum, seu postquam 
completae fuerint. Vaticinia ante eorum eventum habent quidem quoad 
se vim demonstrandi revelationem, non tamen quoad nos omnes, sed 
quoad eos tantum, qui certo noverint ea esse a Deo. 

Scopus hujus articuli est determinare, an prophetiae, quae in con- 
firmationem alicujus veritatis revelatae a Deo proferuntur, post eventum 
sint invictum revelationis critérium. 


156. Thesis. Prophetia in confirmationem doctrinae revelatae pro- 
lata atque eventu completa est luculentum revelationis critérium. 


Arg. I. Concilium Vaticanurrf, Sess. 3, c. 3, expresse dicit prophe- 
tias esse divinae revelationis signa certissima. 

Arg. II. Ex S. Scriptura. Innumera sunt S. Scripturae tum Veteris 
tum Novae Legis testimonia, quibus certe ostenditur haec doctrina. 


l De Divinit., lib. 2, c. 7. 
2 Essai sur les moeurs et l'esprit des nations, disc, prelim. 
3 Inst, theol., 1, c. 2, § 50. 

Sufficiat quaedam Novi Testamenti loca adducere. 1) Christus non se- 
mel dixit se prophetice locutum fuisse, ut audientes post eventum va- 
ticiniorum crederent. Ait enim: Amodo dico vobis, priusquam fiat, ut, 
cum factum fuerit, credatis, quia ego sum T Et iterum: Dixi vobis, prius- 
quam fiat, ut, cum factum fuerit, credatis 132) Apostoli plura crediderunt, 
cum prophetias a Christo editas cernerent eventu compleri. Cum ergo 
resurrexisset a mortuis, dicitur per Joannem, recordati sunt discipuli ejus, 
quia hoc dicebat; et crediderunt scripturae et sermoni, quem dixit Jesus 8. 
3) Ideo S. Petrus docet prophetico sermoni semper esse credendum, 
quia Deum habet auctorem: Et habemus, inquit, firmiorem propheticum 
sermonem, cui benefacitis attendentes quasi lucernae lucenti in caliginoso 
loco, donec dies elucescat, et lucifer oriatur in cordibus vestris: hoc primum 
intelligentes, quod omnis prophetia scripturae propria interpretatione non 
fit. Non enim voluntate humana allata est aliquando prophetia: sed Spiritu 
Sancto inspirati locuti sunt sancti Dei homines 4. 

Arg. III. Ex SS. Patribus, a) Frequentissime SS. Patres adserunt 
prophetias esse invictissimum revelationis critérium, et quidem effica- 
cius quam ipsum miraculum. Videatur S. Justinus 5* b) Provocant ad 
prophetias a Christo prolatas et eventu completas, atque ex eis argu- 
mentum sumunt in favorem revelationis Christianae 0. c) Prophetias 
ajunt divinitatem testificari. Unde Tertullianus «idoneum, inquit, opi- 
nor testimonium divinitatis veritas divinationis» 7. 

Arg. IV. Ratione. Cum solus Deus valeat futura contingentia certo 
cognoscere et praedicere, ipse dumtaxat potest esse auctor prophetiae. 
Hinc, quando prophetia editur in confirmationem doctrinae revelatae, 
Deus dicitur revelationem testificari. Impossibile autem est Deum fal- 
sum testificari. Ergo prophetia in confirmationem revelationis prolata 
et eventu completa est certissimum ipsius revelationis critérium. 


Difficultates enodantur. 


157. Obj. L? Futurorum contingentium notitiam valet homo acqui- 
rere vel mediis naturalibus, ope scilicet magnetisms, spiritisms, hypnoti- 
sms, etc., vel ministerio angelorum sive bonorum sive malorum. Ergo. 

Resp.—Neg. Ant. Futura contingentia nullatenus possunt homini citra 
revelationem certo innotescere. Hinc quando magnetisati aut hypnotisati, 
imo et daemones, futura contingentia praenuntiant, notitia dumtaxat con- 
jecturali, non certa, ea praedicunt. Angelos quoque bonos futura contin- 
gentia naturaliter latere demonstrant theologi. 

Obj. 2. Plures sunt in Scriptura prophetiae, quae certissime Deum 
habent auctorem, et nihilominus nullum sortitae sunt effectum. Hujusmodi 
sunt prophetiae Jonae de subversione Ninive 8 et Isaiae de morte Ezechiae °. 
Ergo prophetiis potest subesse falsum. 


Joan., 13, 19. 
Joan., 14, 29. 
Joan., 2, 22. 


JI Petri, 1, 19-21. 

Apolog. I pro Christianis, n. 30; MG 6, 373. 

Cfr. S. August., Contr. Faustum manich., lib. 12, c. 43; ML 42, 277. 
Apologet, adv. gent, pro Christ., c. 20; ML 1, 449. 

“ Joan., 3, 4. 

" Is.. 38, i. 


so Ca 4 Co B2 

Resp. Prophetiae, quae certe a Deo editae sunt et eventu non comple- 
tae, sunt condilionales, seu, ut in scholis vocant, comminationis. Prophe- 
tiae autem comminationis praenuntiant ordinem causae ad effectum, id est, 
praedicunt determinatum effectum ex causis exsistentibus certo eventurum, 
nisi reticita conditio praefatas causas impedierit. Haec autem conditio, licet 
interdum non manifestetur a Deo, infallibiliter tamen cognoscitur, an sit 
apponenda vel non. Ideo prophetiae comminationis nunquam sunt falsae, 
licet effectus praenuntiatus aliquando non sequatur. Praedicuntur tales 
effectus ex determinatis causis se^uuturi, nisi aliis supervenientibus causis 
impediantur. Quandoque conditio impletur, quandoque non. Ex hoc tamen 
non sequitur prophetias fuisse falsas, quia ordo causarum ad effectus prae- 
nuntiatus fuit verus. Hinc de casibus in objectione enuntiatis ait S. Tho- 
mas: «Praenuntiavit... /saias mortem futuram Ezechiae secundum ordinem 
dispositionis corporis et aliarum causarum inferiorum ad istum effectum; 
et Jonas subversionem Ninive secundum exigentiam meritorum. Utrobique 
tamen aliter evenit secundum operationem Dei liberantis et sanantis....» 
Et iterum addit: «Etsi enim aliquando fiat prophetae revelatio secundum 
ordinem causarum ad aliquem effectum, simul tamen vel postea fit eidem 
revelatio de eventu futuri effectus, qualiter sit immutandus; sicut /saiae 
revelata fuit sanatio Ezechiae et Jonae liberatio Ninivitarum» L 

Obj. 3. a) Ethnici non carent oraculis, ut videre est apud Clemen- 
tem Alexandrinum 1, Plutarchum 3*et Suetonium *. Omnium celeberrima sunt 
ila Jovis Ammonis in Delpho, Serapidis Alexandriae, Apollinis in Creta, 
Trophonii in Boeotia, Esculapii Hornae, etc. b) Sybillae vera ediderunt vati- 
cinia, ut permulti testantur SS. Patres 5* eaque tractu temporis completa 
sunt. Ergo. 

Resp. i." De oraculis ethnicorum. 1) Ethnici nullum habuere verum 
oraculum, sed omnia, quae hoc nomine pervulgarunt, veris destituuntur 
divinationum notis. Quis eorum veritatem historicam noverit? Pleraque non 
fuerunt, nisi a paganorum sacerdotibus callide confecta, ut incautos deci- 
perent. Veritate quoque philosophica carent, quia eorum auctores nonnisi 
cognitione conjecturali uti potuerunt. 2) Plura eorum daemonum interventu 
edita fuisse videntur °. Hinc Tullius 7 sic Apollinem facete compellebat: 
«Sed jam ad te venio, o sancte Apollo... tuis enim oraculis Chrysippus to- 
tum volumen implevit, partim falsis, ut ego opinor, partim casu veris, ut 
fit in omni oratione saepissime, partim flexiloquis et obscuris, ut interpres 
egeat interprete, et sors ipsa ad sortes referenda sit, partim ambiguis, et 
quae ad dialecticam deferenda sint» 8. 

2.0 De Carminibus Sybillinis. a) Adeo obscura est et confusa de car- 
minibus Sybillinis quaestio, ut vix aliquid certum de illis dicere queas. Ni- 
hilominus'exsistentia Sybillarum in dubium verti non posse videtur; de 
illis quippe loquuntur omnes scriptores tum profani, tum ecclesiastici, imo 
et SS. Patres, praecipue latini. Virgines fuisse dicuntur, quae carminibus 
futura nuntiabant et canebant v. Quot fuerint, ubi exstiterint, quid scripse- 
rint, res sunt nondum bene exploratae. 

b) Ad numerum quod attinet Diodorus Siculus, Bibl. hist., lib. 4, c. 66, 
n. 7 et D. Petrus Petit, unam tantummodo posuerunt Daphnim nomine, 


1 Contr. Gent., lib. 3, c. 154. Cfr. S. Joannes a Cruce, Subida dei Monte Car- 
melo, lib. 2, c. 20. 

2 Cohort, ad Gentes, c. 2; MG 8, 69. 

3 Vitae; Aristides, 19; et De Pythiae oraculis; De dejectu oraculorum. 

1 In Tiberium, c. 14. 

3 Cfr. S. Justinus, Cohortat, ad Graecos, n. 37; MG 6, 307; et Clemens Alex., 
Strom., lib. 6, c. 5; MG 9, 264. 

^ Vid. P. Honoratus a Sta. Maria, Animadversiones in reg. et usum critices, 
t. 2, lib. 2, diss. i, a. 3. 

7 De divinat., lib. 2, c. 56. 

8 Cfr. Tertul., Apolog., c. 32; ML 1, 509; Lactantius, Div. Inst., lib. 4, C. 27; 
ML 6, 532; P. Mlr, La projecia, lib. 3.c. 5, a. 3. 

8 Vid. S. AuKust., De civitate Dei, lib. 18, c. 23; ML 41, 579, 

quibus certe favent Plato, Plutarchus, Cicero et alii qui de Sybilla numero 
singulari semper loquuntur. Cappella duas posuit Hierophilam et Simma- 
chiani; Solinus tres, Delphicam, Erythraeam et Cumanam; Eliantis quatuor; 
Varro l, quem plures cum S. Hieronymo 1 sequuntur, decem enumerat, qua- 
rum nomina haec sunt: Persica, Lybica, Delphica, Cumana, Erythraea, Sa- 
mia, Amaltaea, Hcllespontica, Phrygia et Tiburtina, quibus nonnulli alias 
quatuor addunt. Ex omnibus Erythraea et Cumana celebriores dictae sunt. 

c) Quoad locum, in quo scripserunt, nihil certo constat. 

d) Quid scripserint, ubi earum carmina servata fuerint, quis ea vide- 
rit, totum incertum est. Plura de Christo dicuntur prophetasse. Fertur Tar- 
quinius tres libros a Cumana magno pretio emisse et in Capitolio collocasse. 
At anno 76 ante Christum una cum Capitolio incendio perierunt. Ex fra- 
gmentis deinceps, quae remanserant in Asiae et Graeciae regionibus, mille 
collecti sunt versus, qui hodie octo libris continentur; his accensendi sunt 
alii quatuor libri a Cardinali Mai anno 1828 in Vaticano inventi, imo et alia 
fragmenta, quae referri solent apud veteres scriptores. Horum meminisse 
videtur Virgilius cum dixit: 


«Ultima Cumaei venit jam carminis aetas: 
«Magnus ab integro saeclorum nascitur ordo. 
«Jam redit et virgo; redeunt saturnia regna; 
«Jam nova progenies caelo demittitur alto. 
«Tu modo nascenti puero quo ferrea primum, 
«Desinet ac toto surget gens aurea mundo 
«Casta fave Lucina...» 38 


e) Quidquid sit de his quaestionibus, quae magis curiosae quam utiles 
videntur, quantum ad carminum doctrinam divisi sunt veteres scriptores, 
a) Nullum exsistimant aliqui in illis vaticinium contineri. «Callide, inquit 
Cicero, qui illa (carmina) composuit, perfecit, ut, quodcumque accidisset, 
praedictum videretur, hominum et temporum definitione sublata. Adhibuit 
etiam latebram obscuritatis, ut iidem versus alias in aliam rem posse ac- 
commodari viderentur» F. Tullium non pauci sequuntur, et ipse S. A ugusti- 
nus fraudem suspicatus est in Sybillis 0. S. Ambrosius spiritu mundano 
putat esse illa scripta", f) Nonnulli censent vetera carmina sybillina ab 
essenis, therapeutis vel judaeis saeculo lll ante Christum composita fuisse, 
et cuncta vaticinia ex sacris litteris excerpta. Essenii namque, therapeutae 
et judaei alexandrini, in solitudine vitam gerentes, studio sacrarum lit- 
terarum dediti erant, et, cum prophetas legissent, carmina, quae oracula 
continebant, scripserunt, ut gentiles inducerent ad lectionem scripturarum. 
Quae, ut facilius propagarentur inter gentiles, posuerunt in ore Sybillae, 
quae prophetissa dicebatur hellenica. Haec tamen multiplicata sunt et par- 
tim corrupta saeculo ll aerae Christianae7, y) Alii demum concedunt Deum 
per Sybillas vera edidisse vaticinia in confirmationem verae religionis, sicut 
etiam olim per Balaam prophetavit 8. 

f) Quaelibet tandem acceptetur interpretatio, nihil obstat veritati re- 
velationis, nec prophetiae destituuntur vi eam demonstrandi. 


1 Apud S. Hieronymum, Adv. Jovin., lib. I, n. 41; ML 23, 283. Cfr. Laetantius, 
Div. Jnst., lib. i, c. 6; ML e, 141. 
Adv. Jovin., lib. 1, n. 41; ML 23, 283. 
Bucolica, egloga 4, v. 4 sqq. 
De Divinat., lib. 2, cc. 54-56. 
De civit. Dei, lib. 3, c. 17; ML 41, 98. 
In ep. I ad Cor.;—2, 12; ML 17, 206. 

7 Cfr. Lecann., Dictionn. des miracles, art. Sibylles; Card. Meignan, Les der- 
niers Prophetes, 1894; et alii. 

3 Vid. Honoratus a S. Maria, Animadv. in reg. et usum critices, t. 2, lib. 2, 
diss. 2; ct Sztkely, Bibliotheca apocrypha, v. |, lib. 2. 

QUAESTIO VII 


DE REVELATIONIS INQUISITIONE ET ACCEPTATIONE 


ARTICULUS I 


UTRUM HOMO TENEATUR REVELATIONEM MEDIATE SIBI IMPERTITAM 
INQUIRERE 


158. Status quaestionis. Triplex est, quantum ad praesens attinet, 

hominum conditi», a) Quidam sunt infideles positivi, qui cum revela- 
tionem saltem confuse agnoverint, fidem ei detrectant, atque, idcirco 
positive fidem negantl. b) Alii sunt haeretici, qui quosdam articulos 
negantes ab unitate fidei defecerunt, totamque fidem corruperunt. 
c) Alii denique sunt catholici, christianae religionis defensores et disci- 
plinae theologicae cultores, qui examen et investigationem revelationis 
non semel instituunt, ut adversarios convincant doctrinamque catholi- 
cam pro viribus tueantur. 

Heic opportune quaeritur, utrum hi omnes officium habeant inqui- 
rendi veritatem revelationis. 


159. Errores, a) Indifferentistae et deistae, sicut nullam imponunt 
homini obligationem admittendi unam prae altera religionem, ita nec vo- 
lunt inesse cuiquam obligationem inquirendi revelationem divinam, quan- 
tumvis de ea dubitet. 


b) Item Rousseau 1 optandum fore dixit, ut quilibet religionem in qua 
natus est profiteretur. 


160. Thesis. Gravissimum inest cuique homini officium exsisten- 
tiam divinae revelationis inquirendi, ubi de ea suspicari inceperit. 


Arg. Nemo potest sine gravi aeternae salutis discrimine voluntarie 
se exponere periculo errandi circa religionem et circa media ad salutem 
aeternam consequendam necessaria. Sed huic periculo voluntarie se 
exponit, qui, religionem supematuralem nondum amplexus, et de reve- 
latione divina suspicari incipiens, negligit ejus exsistentiam inquirere. 
Ergo. «Quoddam monstri genus est, ajebat Pascal3, in eodem animo 
eodemque tempore hujusmodi sollicitudinem ob res inanes et abnormem 
insensibilitatem propter maxima negotia perspicere». 

Scholion. Potest hic investigari quale incumbat officium inquiren- 
di veritatem catholicis, qui, omnes articulos fidei sibi notos, ut par est, 
admittentes, dubitare incipiunt de exsistentia revelationis aliorum, qui 
revera in deposito fidei continentur. 


| De infidelibus pure negativis nulla est quaestio, quia, cum nihil de doctrina 
revelata audierint, nequeunt eam investigare. Cfr. De fide, n. 483. 
2 Emite, lib. 4. 


3 Pensées, a. 1; $ «Rien n'est». 

Cui ut respondeatur, distinguendum est inter populum fidelem et 
Doctores. 1) Fideles nullam habent obligationem investigandi myste- 
ria, quae latent in deposito revelationis, sed, dummodo acceptent, quae 
Ecclesia eis proposuerit, et parati sint ea acceptare, quae in posterum 
proponantur, omnia implicite credunt, et, ut eos decet, satis obligatio- 
nem adimplent. 2) Doctores vero quodammodo tenentur inquirere, non 
quidem ut eorum fides salva consistat, quia possunt etiam ipsi, sicut 
ali fideles, quaedam implicite et quaedam explicite credendo, in inte- 
gritate fidei permanere, sed ut alios erudiant, et caeteros fidei articu- 
los ab incursibus haereticorum defendere valeant. 


ARTICULUS II 
QUAE SIT PROPRIA RATIO REVELATIONIS INQUIRENDAE 


161. Status quaestionis. Decet hanc investigationem revelationis, 
quantum sublimitas rei patitur, rationalem esse ac scientificam. Ratio 
tamen naturalis nunquam valet suis viribus et principiis propriis relicta 
in hac materia scientifice procedere; quia naturaliter ad ea, quae sunt 
supernaturalia, pertingere non potest, sed necessario factis supernatu- 
ralibus, externis scilicet argumentis, innixa debet ratiocinari, et apolo- 
geticam demonstrationem, quantum fas est, producere. Quo autem 
haec investigatio sit fructuosior pro his, qui religionem supematuralem 
nondum amplexi de revelatione incipiunt dubitare, declarari oportet, 
quae sit prima ratio et indoles revelationis inquirendae, et qualis sit 
via prosequenda. 


162. Errores, a) Nonnulli dixerunt in omni scientifico revelationis 
examine, sive fiat ab homine catholico sive infideli, dubium, non tantum 
methodicum, ut ajunt, sed positivum ac serium de veritate doctrinae reve- 
latae praecedere oportere. Ita Georgius Hermes | et alii. 

b) Alii examen philosophicum, tum positivum tum negativum, omnium 
doctrinarum divinae revelationis ad praefatam investigationem, ut unicum 
medium, requirunt. Sic Deistae. 

c) Alii interna quadam experientia, qua quis doctrinae revelatae con- 
venientiam sibi persuadet, veritatem divinae revelationis primum inquiri 
contendunt. Ita Sentimentalistae 1. 

d) Alii tandem docuerunt ipsum revelationis factum et miraculorum 
notitiam sola fide suscipienda esse, quin ratio naturalis valeat ullatenus 

. fidei praelucere in revelatione investiganda. Sic Traditionalistae. 


163. Thesis I. In investiganda revelationis veritate non est ab 
omnibus indiscriminatim admittendum dubium positivum omnium do- 
ctrinarum revelatarum. 

Arg. Homini catholico, qui vel religionem supematuralem satagit 
defendere vel disciplinis theologicis operam dare, non licet de verita- 
tibus revelatis atque ab Ecclesia propositis dubitare, quia dubius in 


1 Introduci, philosophica. 

2 Huic affinis esse videtur theoria Modernistarum, qui originem revelationis 
ejusque notionem petunt a sensu religioso. Cfr. Encycl. Pascendi, $ «Sed non hic». 
Donz-Bannw., 2075. 

fide haereticus est, juxta receptum axioma theologicum. Ergo dubium 
positivum non est indiscriminatim admittendum in revelationis inve- 
stigatione. 

Neque scientifica revelationis tractatio postulat tale dubium, quin 
potius, ut prorsus inutile, rejicit ac damnat. Omnis siquidem rerum 
divinarum apologetica tractatio potest a methodica quaestionis dubita- 
tione exordiri, et ab homine fideli, qui omnes veritates revelatas fir- 
miter credit, docte dilucidari, quin necesse sit a fide catholica deficere. 

Minime tamen negaverim aliqualem dubitationem etiam positivam 
et seriam homini nondum catholico in indaganda revelationis veritate 
licere, quia Deus hominum ad religionem catholicam conversionem hu- 
mano modo operari consuevit, et ante omnia dubitationem eis injicere 
curat, ac postea veras atque supernas illustrationes communicat. 

Hermesius ergo in eo potissimum peccare videtur, quod dubium 
positivum de doctrinis revelatis ad omnes sine discrimine homines ex- 
tendendum putavit. 


164. Thesis Il. Non sufficit ut examen philosophicum praecedat. 


Arg. I. Revelatio est quoddam factum, ut ex superioribus patet. 
Factum autem non examine philosophico doctrinae, sed testium aucto- 
ritate, monumentis historicis, et argumentorum externorum usu inqui- 
ritur ac comprobatur. 

Arg. II. Doctrina revelata, quae saepe saepius vires humani intel- 
lectus transcendit, per examen philosophicum investigari non valet. 
Ergo examen philosophicum de veritate doctrinae non semper praece- 
dere potest investigationem revelationis, nec est ejus inquirendae pri- 
maria ratio. 


165. Thesis III. Experientia interna non potest revelatio inve- 
stigari. 


Arg. Experientia interna non satis hominem docet veritatem reve- 
latam. Ergo nequit peream inquiri veritas revelationis. Consequentia patet. 

Antecedens ex eo probatur, quod experientia interna quibusdam 
persuadet doctrinam esse congruentem et revelatu dignam, aliis vero 
e contra esse inconvenientem, ut multis jam fanaticis accidit. Contra- 
dictoria autem simul vera esse nequeunt. Ergo experientia interna non 
satis instruit hominem de veritate revelationis. Huc venit, quod Con- 
cilium Vaticanum statuit dicens 1: «Si quis dixerit revelationem divinam: 
externis signis credibilem fieri non posse, ideoque sola interna cujusque ex- 
perientia aut inspiratione privata homines ad fidem moveri debere, a. s.i^1. 


166. Thesis IV. In inquirenda revelatione non est more traditio- 
nalistarum sola fide procedendum, sed suae concedendae sunt rationi 
partes. 


Arg. Veritas hujus theseos patet ex omnibus traditionalism! da- 
mnationibus, quas supra retulimus, et praecipue ex hac propositione, 


| Sess. 3, De fide, can. 3: Denz-Bannw., 1812 
2 Huic doctrinae contradicit theoria Modernistarum. 

quam jussu S. Congregationis /ndicis die 11 Junii 1855 subscripsit 
D. Bonnety: «Rationis usus fidem praecedit et ad eam hominem ope 
revelationis et gratiae conducit»l. 


167. THESIS V. Qui revelationem inquirit, debet imprimis cogno- 
scere auctoritatem Dei, et deinde accurate examinare omnia, quae adsint, 
revelationis criteria tum interna tum externa, ut factum revelationis 
cognoscat, veram revelationem a falsis discernat, eamque credibilem 
reddat. 


Haec thesis non est nisi compendium eorum, quae dicta sunt circa 
criteria revelationis. 

1) Qui revelationem inquirit, debet imprimis cognoscere auctori- 
tatem Dei revelantis, quae nobis innotescit ex conceptu Dei optimi et 
sapientissimi, qui nec falli nec fallere potest. 

2) Deinde debet examinare criteria, quae adsint in favorem reve- 
lationis, nempe: 

a) Interna, tum individualia, ut est pax interior hominis, quam 
mundus dare non potest, tum universalia, ut est mira expletio omnium 
adspirationum humanitatis in ordine ad Deum. Exinde colliget doctri- 
nam, quae hos effectus producit, probabiliter esse a Deo revelatam, et 
aliquando inferet satisfactionem interiorem individuorum et miram ex- 
pletionem adspirationum generis humani, quae observat, excedere vires 
et exigentias naturales, et constituere miraculum morale soli Deo tri- 
buendum. 

b) Externa intrinseca, scilicet a) sublimitatem doctrinae, quae lucet 
in puritate, pulchritudine et harmonia ejusdem, et f) mirabilem Eccle- 
siae vitam, quae manifestatur in' celerrima ejus propagatione, eximia 
sanctitate, inexhausta in omnibus bonis fecunditate, catholica unitate 
invictaque stabilitate. Facile saepe videbit haec excedere vires et exi- 
gentias naturales, et constituere miraculum morale. 

c) Externa extrinseca, scilicet miracula et prophetias, quae, ut di- 
ximus, ubi verificantur in confirmationem revelationis, sunt signa reve- 
lationis certissima. 


ARTICULUS III 


UTRUM OMNES TENEANTUR AMPLECTI REVELATIONEM SUPERNATURALEM 
SIBI NOTAM 


168. Status quaestionis. Supponimus ut certum— quod in sequenti- 
bus probandum suscipietur—revelationem alicujus veritatis ad religio- 
nem spectantis hominibus fuisse a Deo impertitam. Porro haec revelatio, 
semel a Deo facta, potest mediantibus criteriis homini innotescere; ubi 
hoc fit. insurgit dubium, an sit obligatio eam suscipiendi. Quod ut ple- 
nius intelligatur, operae pretium est praenotare duplicem, ut ex dictis 
q. 2, a. 1, patet, esse revelationem; generalem unam, quae ad multitu- 


Donz-Bnnnw., 165X: 

dinem ordinatur, privatam alteram, quae in utilitatem fit alienjus par- 
ticularis. Revelationibus privatis adsentire nemo tenetur, nisi ipse qui 
a Deo fuerit illustratus. Sed quaeritur, an quilibet, postquam revela- 
tionis generalis notitiam habuerit, teneatur eam amplecti ac profiteri. 

Cum praesens quaesitum valde affine sit alteri, quod solutum est 
q. 1, a. 4, et argumenta ibi proposita huic applicari facile queant, bre- 
viter hic rem expediemus. 


169. Errores. Indifferentistae absoluti nullam obligationem agnoscunt 
religionem amplectendi; relativi universales liberum putant cuique esse, quam 
libuerit religionem amplecti, et relativi particulares dicunt omnes sectas 
unicae verae religionis esse aeque bonas N noluntque admittere obligatio- 
nem suscipiendi revelationem supematuralem, quantumvis notam. 


170. Thesis. Tenetur homo sub discrimine salutis aeternae reve- 
lationem supematuralem semel cognitam suscipere. 


Arg. I. Constat certissime ex Concilio Vaticano et aliis ecclesiasticis 
documentis. Concilium namque Vaticanum haec habet: «Quum homo a 
Deo tanquam Creatore et Domino suo totus dependeat, et ratio creata in- 
creatae Veritati penitus subjecta sit, plenum revelanti Deo intellectus et 
voluntatis obsequium praestare tenemur» 1. Et iterum statuit: «Si quis di- 
xerit rationem humanam ita independentem esse, ut fides ei imperari non 
possit, a. si 3. Concilium etiam Coloniense an. 1860 hanc doctrinam 
statuit, et simul definitionis rationem reddidit dicens 45 «Profecto, si 
Deus ad homines loquitur, eo loquitur consilio, ut sibi fides habeatur. 
Nec potest is, qui fidem detrectat, non inferre injuriam aut Dei scien- 
tiae et veracitati, dum eum erroris vel fraudis non expertem innuit, aut 
Dei sapientiae, dum eum absque consilio agere et loqui opinatur, aut 
supremo ejus dominio, cui se non vult submittere; unde etiam aeternae 
damnationis reus pronuntiatur» s. 

Arg. II. Ratio theologica, et quidem invictissima, petitur ex ver- 
bis Concilii Coloniensis modo relatis. Nam Deus, cum ad homines per 
revelationem loquitur, veritates et doctrinas suae intelligentiae eis ma- 
nifestat, ut sibi fidei obsequium praestetur. Omnes autem ex gravissi- 
mo naturae officio et sub salutis aeternae discrimine tenentur Deo sic 
loquenti fidem habere; qui enim fidem Deo loquenti detrectat, vel 
scientiam ei denegat aut veracitatem, vel sapientiam ejus agnoscere 
renuit, vel ab ejus supremo dominio se subtrahere studet, quod quan- 
tum sit malum, neminem latet. Ergo. 


Cfr. sup., q. i, a. 4, n. 76. 

Sess. 3, C. 3; Denz-Bannw., 1789. 

Sess. 3, De fide, can. 1; Denz-Bannw., 1810. 

Decret., p. 1, c. 4; ap. Collect. Lacens., t. 5, p. 275. 

Cfr. Concil. plenar. Americae laiinae; Decret., tit. 1, cc. 2 et 3. 

QUAESTIO VIII 
DE REVELATIONE PRIMITIVA 1 


171. Nota. Dictum est superius q. 1, a. 2, quot in mundo nu- 
merentur religiones, et quomodo genus humanum, quoad earum pro- 
fessionem spectat, dividatur; et licet non omnes synopses hucusque 
factae conveniant in adsignando singulis religionibus numero adscripto- 
rum 1, hoc tamen unum constat apud omnes, plures scilicet ab initio 
mundi admisisse exsistentiam revelationis a Deo hominibus impertitae, 

Porro haec revelatio triplici nomine insignitur, et diversis vestitur 
conditionibus, prout diversis mundi aetatibus locutus fuerit Deus. 

lia Revelatio primitiva tempore, quod dicitur legis naturae, proto- 
parentibus et patriarchis pro universo genere humano a Deo facta, se 
extendit a creatione primi hominis usque ad Moysen pro judaeis, et 
usque ad promulgationem religionis Christianae in die Pentecostes pro 
gentibus. 

2,a Revelatio mosaica, quae Moysi a Deo impertita fuit. Ejus dogma- 
ta ac praecepta moralia ad totum genus humanum, praecepta vero cae- 
remonialia et civilia ad solum populum judaicum spectabant. 

3,a Revelatio Christiana, quae per Christum facta est et in apostolis 
clausa, ad omnes et singulos homines spectat 3. 


Revelationem tam primitivam quam mosaicam breviter hic in duabus 
quaestionibus exponemus, ut lector earum notitiam habeat, sed poterit 
Praelector theologiae ambas quaestiones in schola omittere, et Praelectori 
S. Scripturae remittere. De revelatione Christiana fusius deinde agemus. 


ARTICULUS I 
UTRUM DEUS ALIQUAS VERITATES ANTE MOYSEN HOMINIBUS REVELAVERIT 


172. Status quaestionis. Statum legis naturae ad illam mundi 
aetatem diximus referri, quae a principio creationis usque ad legem a 
Moyse conscriptam protenditur. Cum autem plura saecula a creatione 
hominis ad Moysen usque effluxerint, investigandum hic venit, utrum 
toto illo tempore privati fuerint homines revelatione divina, vel potius 
acceperint a Deo veritates ad religionem spectantes. 


1 Leg. Hooke, Theol. cursus compl., t. 2, coi. 567 sqq. et app., $ 5. De relig. 
primitiva, p. 1094; Liebermann, Inst. Theol., lib. 1, p. 2, c. 2; Zigliara, Propaedeu- 
tica, lib. 3, c. 1 sqq.; Ottiger, Theolog. fundamentalis, sect. 2, c. 1; Lottini, Intro- 
ductio ad S. Theol., p. 2:6. 12 sqq. 

2 Cfr. diversas sententias apud Werner, Orbis terrarum catholicus, p. 2-4, et 
Zaccberini, Theolog. fund. De vera relig., n. 281, nota. 

3  Multifariam, inquit Apostolus, Hebr. 1, 1-2, multisque modis olint Deus lo- 
quens patribus in Prophetis, novissime diebus istis locutus est nobis in Filio. Locu- 
tionem hanc in Zilio vide egregie interpretatam apud S. Joannem a Cruce. Su- 
bida dei Monte Carmelo, lib. 2, c. 22 (ed. Burgos, 1929). 

173. Errores, a) Omnes imprimis, qui possibilitatem revelationis co- 
nati sunt inficiari, ejus exsistentiam a fortiori voluerunt respuere. Hinc 
naturalistae et rationalistae generatim negant Deum aliquando hominibus, 
saltem in ordine supernatural!, locutum fuisse 1. 

b) Alii, admissa tum ex parte Dei tum ex parte hominis possibilitate 
revelationis, ejus exsistentiam inutilem esse arbitrantur, ideoque factum 
negant. Ita non pauci hodierni liberales. 


174. "Thesis. Exstitit ante Moysen vera revelatio protoparentibus 
et patriarchis primaevae aetatis a Deo impertita. 


Nota. Priusquam argumenta ex S. Scriptura in probationem hujus 
theseos adducerentur, authenticitas fortasse ipsius S. Scripturae et sacro- 
rum scriptorum divina legatio forent demonstrandae, ut inde processus 
scientificus uberior formari et difficultates occurrentes facilius praeoc- 
cupari possent, sicut reapse vidimus factum esse a Liebermann 1; ordi- 
nem tamen chronologicum revelationis servare volentes enuntiatam 
thesim hic praemittimus et argumentis etiam S. Scripturae probandam 
suscipimus; majorem haec vim ac firmitatem profecto accipient ex his, 
quae sequenti quaestione dilucidanda occurrent. 

Arg. l. In S. Scriptura passim leguntur testimonia, quibus certe 
constat olim primis hominibus innotuisse veritates et dogmata atque 
praecepta positiva. Haec autem dogmata et praecepta, utpote natura- 
lem vim rationis excedentia, miraculis et prophetiis plerumque confir- 
mata, nonnisi a Deo prodire valuerunt. Ergo exstitit ante Moysen vera 
revelatio divina. 


Prob. Maj. 1.? quoad veritates religiosas et dogmata. 


Doctrinae religiosae ei dogmata primis hominibus vere innotuerunt. 

Nam 1) Genesis, 1, 26 et 9, 6, diserte promisit Deus se hominem ad 
imaginem suam esse facturum, et 2, 7, inspiravit in faciem ejus spi- 
raculum vitae. 

2) Genesis, 2, 17, mortem homini in poenam minatus est, ex quo 
comederet de ligno scientiae boni et mali, quam rei eventus confirmavit. 

3) Genesis, 3, 15, praenuntiavit adventum Mariae Virginis ejusque 
sobolis, et inimicitias, quas esset inter serpentem (daemonem) et prae- 
fatam Virginem positurus. 

4) Genesis, 3, 16-19, aperte docet omnes generis humani aerumnas 
et labores a peccato exordium sumpsisse. 

5) Genesis. 3, 19, Adam dicitur e pulvere adsumptus et in pulve- 
rem reversurus, id est, instruitur ex alto circa sui originem et novissima. 

6) Genesis, 9, 1, benedixit Deus Noe et filiis ejus, et fecunditatem 
eis contulit, ut multiplicarentur et replerent terram. 

T) Genesis, 12, 2-3, promisit Abrahae et posteris ejus benedictio- 
nem, praedixitque ejus sobolem fore gentem magnam. 

Alia sunt innumera testimonia, quibus docemur protoparentes no- 


| Cfr. sup,, n. 93. 
2 Lib. i, p. 2,c. | 

stros et patriarchas Noe, Abraham, Isaac, Jacob, etc., ante Moysen 
divinitus fuisse edoctos. 


2. Quoad praecepta positiva. 


1) Genesis, 2, 17, interdixit Deus protoparentibus nostris, ne come- 
derent fructus arboris scientiae boni et mali. 

2) Ibid., 6, 14 sqq. jussit Noe, ut arcam construeret trecentorum 
cubitorum longitudinis, in qua posset se et cuncta viventium genera 
ab aquis diluvii liberare. 

3) Ibid., 17, 10-14, instituit Deus circumcisionem, quae fuit po- 
pulo israelitico sacramentum ad delendum peccatum originale mascu- 
lorum. 

4) Ibid. 22, 2, mandavit Abrahae, ut filium suum unigenitum 
Isaac in monte sacrificaret. 

Haec et alia quamplurima, tum moralia tum caeremonialia, sunt 
praecepta positiva a Deo olim protoparentibus nostris et patriarchis 
primaevae aetatis data, quae satis superque demonstrant accuratam 
Dei erga homines sollicitudinem ac providentiam. 


Prob. Min. Haec dogmata atque praecepta nonnisi a 
Deo prodire valuerunt. 


Non potuit homo naturaliter cognoscere 1) se esse Deo similem nec 
2) mortem ex comestione fructus vetiti pendere; 3) praenuntium de 
adventu Virginis, etc., miraculis et prophetiis confirmatum ac eventu 
completum, omnes intellectus humani vires superabat; 4) unde aerumnae 
et labores provenerint philosophos totius antiquitatis, fide destitutos, 
omnino latuit, et solummodo innotuit iis, qui revelationibus primitivis, 
in lege scripta saepius repetitis, fidem adhibuerunt; 5) Adamus sui e 
terra eductionem solus ediscere nequivit, quia origo propria quemque 
naturaliter latet; 6) et 7) benedictio ac fecunditas Noe et Abrahae 
eorumque posteris promissae erant futura contingentia soli Deo nota. 

Praecepta item positiva, quae ante Moysen a Deo data dicuntur ho- 
minibus, creduntur excedere plerumque vires et conatus hominum. 

Ergo haec omnia nonnisi a Deo prodire valuerunt. 

Arg. II. Aliud non leve argumentum petitur ex consensu generis 
humani. Communis fuit semper inter gentes persuasio Deum olim homi- 
nes edocuisse doctrinas veritatis, eisque veram religionem tradidisse. 
Quam religionem ab ipso generis humani exordio a Deo prodiisse vel 
inde constat, quod Tullius praeclare docet dicens: «quo propius aberant 
homines ab ortu et divina progenie, hoc melius ea quae erant vera 
perspexisse». Hinc scite arguit Liebermann: «Si homo sola ratione adju- 
tus officiorum vitae et religionis summam conficere posset, qui factum 
est, ut dum humana inventa parva primum et rudia, crescente humani 
generis cultura, crescant etiam et expoliantur; religio e contra eo purior 
apud omnes populos fuerit, quo propius ad communem fontem accede- 
ret, inversam ubique a philosophia et humanis scientiis viam secuta?» 


l Lib. i, p. 2, c. 2, sect. 1, a. 1, n. 257. 

Arg. IIl. Luculentum etiam argumentum hujus theseos est puritas, 
uniformitas et constantia doctrinae religiosae a principio mundi ad 
Moysen usque retentae. «In prima collectionis pagina, ait Hooke, ea 
depingitur, qua homini licet gravitate creatoris virtus; illius omnipo- 
tentia, cui omnia parent, sapientia summa et effusa bonitas, ita vivide 
exprimuntur, ut nescias an plus reverearis potentiam, quam sapientiam 
admireris et bonitate commovearis. Dignum tanti operis exordium! Ac 
in illa aetate, cum omnes homines ad muta idola procumberent, habe- 
rentque locales deos, quos secum portarent, negant hi divinae naturae 
nomen, esse ullum, aut aliam esse informandam animo notionem nu- 
minis, nisi entis sibi sufficientis, quod per se exsistens omnia sustinet, 
quod futuras omnes temporum periodos scientia complectitur, quod cum 
summa aequitate res temperat humanas» 1. Eamdem doctrinam professi 
sunt Adam, Noe, Abraham aliique patriarchae et Dei prophetae, eadem 
prosecuti sunt documenta. Hanc a principio temporum doctrinae reli- 
giosae perpetuam successionem non sine speciali Dei providentia ac 
consilio esse conservatam clarius est, quam ut probatione indigeat. Cum 
inventa cuncta generis humani successu temporis mutarentur, sola reli- 
gio per viginti quinque et amplius saecula eadem semper integra per- 
mansit. 


ARTICULUS II 
QUALIS FUERIT REVELATIO PRIMITIVA 


175. Status quaestionis. Ostensa semel revelationis primitivae ex- 
sistentia, declarandum hic venit, quae dogmata quasve doctrinas con- 
tinuerit. Hinc scopus hujus articuli est investigare, quas Deus revela- 
verit doctrinas primis parentibus et patriarchis posterioribus, qui ante 
Moysen floruerunt. 


176. Thesis. Tum dogmata praecipua verae religionis, tum officia, 
quibus homo adstringitur erga Deum et proximum, revelata sunt a Deo 
protoparentibus nostris et antiquis patriarchis. 


Arg. Eo fine revelatio veritatum caelitus impertita est hominibus, 
ut ii veram religionem addiscerent, et, Deum super omnia diligentes, 
felicitatem adsequerentur aeternam. Sed vera religio non addiscitur, 
nec Deus super omnia diligi potest aut felicitas aeterna adipisci sine 
dogmatum praecipuorum et officiorum erga Deum et proximum cogni- 
tione. Ergo revelatio primitiva continebat manifestationem praecipuo- 
rum dogmatum verae religionis et officiorum, quibus homo adstringitur 
erga Deum et proximum. 

Veritatum et officiorum, quae in religione patriarchal! a Deo reve- 
lata sunt, summam texere non adeo facile fuerit. Ex his tamen quae 
in libro Geneseos historice narrantur, pleraque primaevae revelationis 
capita discere licet. Hinc. 


1 Theol. cursus complet., tom. 2, col. 580. 

1) Deum verum, creatorem caeli et terrae, unum esse, rerumque 
omnium dominum exsistere, ab initio manifestatum est hominibus, ut 
passim ex historica narratione constat. 

2) Deus misericors et benignus praedicatur erga Cainl; erga ipsos 
Adamum et Evam 1 erga omnes peccatores ante diluvium 3; post dilu- 
vium erga omnes gentes, cum promisit se nunquam deinceps terrae 
maledicturum propter homines, nec ultra diluvium permissurum 4. 

3) Providentiel Dei manifestata est tum erga Adam et Evam 5, eos 
in paradiso, ubi omne lignum pulchrum visu et ad vescendum suave 
erat, constituendo; et 6 tunicis pelliceis post peccatum induendo; tum 
erga Noe ejusque familiam 7, arcae constructionem ei praecipiendo; 
tum erga Abraham 8, ut de terra sua egrederetur, praecipiendo; tum 
erga omnes patriarchas, prout ex eorum gestis certissime patet. 

4) Judex ac vindex peccatorum justissimus Deus exhibetur, ut 
totius Genesis narrat historia. 

5) Mysteria quoque SSmae. Trinitatis et Incarnationis revelata sunt 
proculdubio hominibus ante Moysen. Trinitatem quidem adumbratam 
cernimus in Gen., 1, 26, ubi Deus in 'plurali numero dixit: Faciamus 
hominem ad imaginem et similitudinem nostram; et Incarnationem tum 
Gen., 3, 15, ubi Dominus ad serpentem ait: /nimicitias ponam inter te et 
mulierem, et semen tuum et semen illius; ipsa conteret caput tuum; tum 
in pluribus sacrificiis, quibus praefigurabatur passio Christi. Hinc utrum- 
que mysterium juxta S. Thomam fuit post peccatum ante Christum 
creditum ab hominibus, explicite quidem a majoribus, et implicite se- 
cundum velatam cognitionem a minoribus 9. 

6) Per primaevam revelationem innotuit homini se ad imaginem 
Dei esse conditum 10] spirituali ac immortali anima esse praeditum u, 
omnibus animantibus se praesiderel2] 3m mortalem gloriam bene facien- 
tibus qua praemium esse promissam, etc., etc. 

7) Cognovit item homo se a prima dignitate per peccatum deci- 
disse 18 et per mediatorem a peccato Uberatum iril4. 

Officia, quibus potissimum homo adstringebatur erga Deum, erant: 

1) Cultus internus; ubique enim gentium et semper septima dies 
sacra habebatur, ut homines Deo debitum cultum et honorem tribue- 
rent. Hinc ipse Dominus benedixit diei septimo et sanctificavit illum 15. 


Gcn., 4, 15. 
Gen., 3, 16 sqq. 
Gen., 6, 3 sqq. 
Gen., 8, 21. 
Gen., 2, 8 sqq. 
Gen., 3, 21. 
Gen., 6, 14. 
Gen., 12, i. 
III-II, q. 2, aa. 7-8. 
10 Gen., i, 26. 

ll Gen. 2, 7. 

12 Gen. i, 26. 

13 Gcn., 3, 7 sqq. 
14 Gen., 3, 15. 

10 Gen., 2, 3. 


Oo Oo + OX CA -& t Ro — 


158 DE VERA RELIGIONE, f. IX. DE REVELATIONE MOSAICA 


2) Cultus externus; juxta illud Gen., 4, 26: Coepit (Enos) invocare 
nomen Dominiqua invocatione postea passim usi sunt Abraham, 
Isaac et Jacob. 

3) Sacrificia Deo offerebant Cain de fructibus terrae et Abel de 
primogenitis gregis sui et de adipibus eorum 1 Quem morem patriar- 
chae sequuti sunt. 

Officia demum erga homines praecipua erant: 

1) Reverentia et pietas erga parentes; Isaac ita reveritus est patrem 
suum Abraham, ut obedientiae causa paratus fuerit ad se sacrificandum 3. 

2) Fraterna charitas multum commendata fuit ac laudata apud 
praecipuos primaevae aetatis viros, ut constat ex historia filiorum 
Jacob. 

3) Omnes denique virtutes patriarchal! tempore enixe commenda- 
tae fuere. 


Liceat hanc quaestionem verbis cl. Liebermann claudere: «Haec r.eve- 
latio, inquit, a Deo hominibus data et usque ad Noémum in familiis Pa- 
triarcharum summo studio conservata, a Noémo, secundo generis humani 
parente, posteris relicta est. Cum autem corruptio et impietas in Noémi 
posteris invalesceret, elegit sibi Deus virum piissimum, Abrahamum, ut 
ipse custos esset avitae religionis et promissionum antiquarum. Novum 
cum eo foedus iniit, cujus signum erat circumcisio, qui ritus a tempore 
Abrahami partem effecit religionis patriarchalis. Jam vero, si haec omnia 
cum religione Christiana conferuntur, obvium est ea non tantum Christia- 
nae revelationi non esse adversa, sed illius prima principia et elementa 
continere. Et quamvis amplissima haec sit et per totum orbem splendeat 
tum doctrinae sublimitate tum sanctitate praeceptorum, nihilominus in 
illa prima revelatione jam reperitur quasi in nucleo inclusa» 4. 


QUAESTIO IX 
DE REVELATIONE MOSAICA 


177. Nota. Cum librorum sacrorum authenticitas, auctoritas, in- 
spiratio aliaque hujus generis plura in introductione S. Scripturae pro- 
priam sedem a multo jam tempore obtinuerint, ad illam potius credi- 
derim hanc quaestionem pertinere; quia tamen non pauca religionis 
Christianae dogmata, in posterioribus defendenda, a revelatione mosaica 
cernimus esse partim hausta, quaedam de illa censuimus hic enucleanda. 

Ecclesia, ab ipso generis humani exordio quodammodo a Deo insti- 
tuta et per revelationem mosaicam non parum illustrata, ac in Syna- 
goga apud judaeos conservata, figura fuit ac typus verae Christi Eccle- 
siae, cui defendendae omnes theologorum vires ac conatus dirigantur 
oportet. Ne igitur religionis Christianae et verae Christi Ecclesiae tra- 
ctatio incompleta relinqui videatur, necessum est heic, quae ad revela- 


1 Hoc de propagatione publici cultus intelligendum esse merito docent theo- 
logi; Adam quippe, Abel, etc., invocaverant saepius ante Enos nomen Domini. 
Cfr. Franzelin. De Traditione, th. 20. 

2 Gen., 4, 3-4. 

3 Gen., 22, 7 sqq. 

4 Lib. i, p. 2, c. 2, a. 1, n. 259. 

tionem mosaicam spectant, dilucidare. Memores tamen instituti ac pro- 
positi nostri pauca, eaque in compendio, sumus tradituri. 


ARTICULUS I 
QUIS FUERIT AUCTOR PENTATEUCHI 


178. Status quaestionis. Notiones genericae. Pentateuchus, quem 
hebraei Thora (legem) appellant, ex duplici voce graeca -evra (quinque) 
teùxo (volumen) coalescit, et idem significat ac quinque voluminum 
liber, eo quod quinque libris, ut notum est, constet. 

Hi libri, quos a praecipuo argumento nos Genesim, Exodum, Leviti- 
cum, Numeros et Deuteronomium appellamus, a vocabulo, quo inchoan- 
tur, nomen sortiti sunt apud judaeos. Ideo vocati sunt l.us Beresit 
(in principio— Genesis), 2.5 Vellesmoth (haec sunt nomina— Exodus), 
3us yaicra (et vocavit—Leviticus), 4,us Hammesphecodim (dubiae in- 
terpretationis—Numeri) et 5.us EUehadabarim (haec sunt verba— Deute- 
ronomium) . 

Argumentum. Genesis narrat historiam a creatione mundi usque ad 
obitum Patriarchae Joseph in Aegypto. Describuntur in eo: 1.° mundi 
et hominis a Deo creatio; hominis lapsus, ejusque e paradiso in poenam 
peccati expulsio et consequentes inde aerumnae; Redemptoris a Deo 
facta promissio; Patriarcharum generationes et vitae; diluvium, et gen- 
tium per varias mundi plagas dispersio ac linguarum in turris babelicae 
aedificatione confusio (1-11). 2.? Iterum obliti homines beneficiorum 
Dei, et passionibus ac idolorum cultui dediti, auctorem suum relique- 
runt, et abyssum barathrumque petierunt immensum. Dominus autem, 
memor promissionis suae de non delendo ultra per diluvium genere 
humano. Abrahamum ejusque posteros sibi elegit in populum dilectum, 
ut religionem sartam tectam servarent. Praecepit Abraham, ut de terra 
sua egrederetur, et Chanaan peteret; foedus cum eo iniit, in cujus signum 
instituit circumcisionem, ac Redemptorem ex ejus semine nasciturum 
promisit. Prosequitur historia populi electi, et narrantur gesta Abraham, 
Isaac, Jacob, et Joseph Patriarchae, filii Jacob, quem fratres ejus ven- 
diderunt, et Ismaelitae in Aegyptum detulerunt. Non sine divino con- 
silio, eo in ministrum Pharaonis, regis Aegypti, electo, Jacob cum reli- 
quis filiis in Aegyptum perrexit ibique sedem fixit. Inde populus Israel 
in Aegypto detentus (12-50). 

Exodus refert historiam hebraeorum a morte Joseph usque ad se- 
cundum annum egressus ex Aegypto. Gesta praecipua sunt: hebraeorum 
in Aegypto per quadringentos triginta annos jugum et oppressio, Moysis 
nativitas ac gesta, decem plagae Aegypti (1-12), liberatio israelitarum 
a servitute aegyptiaca, exitus ab Aegypto, transitus maris rubri, iter 
per desertum usque ad montem Sinai (13-18); promulgatio decalogi in 
Monte Sinai, praecepta ac festa populo imposita (19-25); ac denique 
foedus a Domino cum populo initum, et ea, quae ad tabernaculum, 
arcam foederis, vasa, vestes, etc., spectabant. 

Leviticus, quasi prosequens argumentum Exodi, agit de his, quae 

Levitae ac sacerdotes servare debebant in sacrificiis offerendis festisque 
celebrandis. 

Numeri recensent imprimis omnes bellatores Israel, qui erant in de- 
serto, omnesque primogenitos ac levitas; historiam populi israelitici in 
deserto per 38 circiter annos narrant. 

Deuteronomium quasi compendium est praecedentium. Idcirco quas- 
dam leges, alias jam latas, repetit, earumque explicationes continet. 

Cum autem hi libri praecipuam revelationem populo israelitico a 
Deo factam contineant, et fundamentum sint totius Veteris Testamenti, 
ex quibus non pauca reperiuntur hausta in Novi Testamenti oeconomia, 
operae pretium est eorum antiquitatem et authentiam strenue, ut par 
est, tueri. Quinque consequentur exinde pro vera religione beneficia 
magni momenti: 1.° Valor doctrinalis eorum dogmatum, quae pro in- 
struendis hebraeis a Deo tradita sunt. 2.? Valor historicus librorum, qui 
antiquissimis aliis mundi scriptis vetustiores probabuntur. 3.? Moralitas 
praeceptorum Pentateuchi, quae philosophorum systemata puritate, 
integritate et gravitate longe superant. 4.? Valor litterarius librorum, 
qui non solum antiquitate, sed etiam expressionis pulchritudine ac le- 
pore merito celebrantur. 5.? Valor philosophicus conceptuum, qui diffi- 
cilimas philosophiae quaestiones mirum in modum solutas exhibent. 

De antiquitate igitur et auctore Pentateuchi simul in hoc articulo 
agendum est, ut cuncta, quae dicenda occurrent, debito ordine prodeant. 


179. Auctorum placita, a) Catholici omnes et plerique protestantes, 
imo et judaei, usque ad finem saeculi xvu unanimi consensu tenuere inte- 
grum Pentateuchum, exceptis ultimis capitibus Deuteronomii, Moysen ha- 
buisse auctorem. Adeo nonnulli hanc urgent sententiam, ut eam citra teme- 
ritatis notam negari non posse exsistimentl. 

b) Saeculo xvu Thomas Hobbesius 1 Deuteronomii partem dumtaxat 
modicam Moysi adseripsit; /saac Peyrère, burdigalensis 34 docuit Pentateu- 
chum hodiernum compendium esse operis Moysis; et Ben. Spinoza * illum 
Esdrae tribuit. 

c) Pichardus Simon6, Congr. Oratorii sodalis, legem solummodo et 
praecepta arbitratus est a Moyse scripta, reliquas vero partes scribis seu 
notariis publicis, divinitus tamen inspiratis, adseripsit. 

Ii scriptores a catholicis strenue confutati, paucos suo tempore nacti 
sunt sectatores. 

d) Elapso saeculo rationalistae, omnem revelationem et notionem or- 
dinis supernaturalis respuere volentes, dixerunt Pentateuchum non fuisse a 
Moyse conscriptum nec ejus aetate compositum. Huic principio innixi ra- 
tionalistae in tot abierunt sententias, ut nescias quid tandem sibi velint. 
Oportet tamen eorum opiniones, quantum fas est, in unum ordinem redi- 
gere. Systemata rationalistarum ad tres hypotheses solent a theologis reduci. 

i.a est documentorum, systema scilicet eorum, qui volunt Pentateuchum 
ex antiquis quibusdam documentis quae Elohistica et Jahvistica, ob usum 
Elohim et Jahve, nuncupabantur, a Moyse, ut vult Joannes Astrue, medi- 
cus catholicus montpelliensis, anno 1766 Parisiis mortuus®, vel partim a 
Moyse et partim a quopiam juniore, ut contendit Ezvald cum aliis compo- 


Cfr. Jaugey, Diction. Apolog., V. Pentateuco. 

Leviathan, 3, 33. 

Systema praeadamiticum, lib. 4, c. 1-4. 

Traci, theol. polit., c. 8, n. 48 sqq. 

Histoire critique du V. T., c. 5-6. 

Conjectures sur les mémoires originaux dont il parait que Moise s'est servi, etc. 

situm fuisse. Sed nemo est inter rationalistas, qui sciat, quando et a quo 
haec documenta exarata fuerint. 

2.a hypothesis est systema fragmentorum, quod praefata documenta dis- 
partienda putat in plura fragmenta, quorum nonnulla a Moyse fuerint con- 
Scripta, alia vero ab aliis auctoribus tempore Davidis et Salomonis, vel 
etiam recentius exarata et circa captivitatem babylonicam collecta. Ita 
J. S. Vaterl, quem sequuti sunt Th. Hartmann et ahi. 

3.* hypothesis vocatur supplementorum, quae contendit Pentateuchum 
exaratum fuisse ex vetustissimo quodam documento, quod antiquam histo- 
riam contineret; aliis tamen recentioribus documentis, quorum numerus, 
aetas, auctor, etc., incertus est, suppletum fuisse decursu temporis, et in 
formam hodiernam redactum. Hanc explicationem ab H. Ewald T3excogita- 
tam diversimode modificant alii 8. 

His in genere ita statutis, in mille abierunt rationalistae sententias, 
ubi egerunt de adsignando tempore, quo conscriptus fuerit Pentateuchus. 
Dum nonnulli tuentur Deuteronomium esse inter omnes Pentateuchi libros 
recentissimum, alii contendunt eum Levitico et quibusdam Exodi ac Nu- 
merorum partibus anteponendum 4. 

Has rationalistarum inter se dissensiones dilucide exponit Comely di- 
cens: <<$at magna igitur est sententiarum criticorum varietas, nec finem 
faceremus, si omnes enumerare et explicare conaremur; unusquisque igitur 
sat facile inveniet, quo delectetur. Si quis duos Pentateuchi auctores ad- 
mittere velit, recurrat ad Tuch; si tres, consulat De Wette; si quatuor, pa- 
tronos alleget Hupfeld, Schrader, Nicolas; si quinque, eum adjuvabunt 
Vaihinger et Dillmann; si sex vel septem, ei praesto erunt Noeldeke et Kno- 
bel; si autem innumeros praefert, sequatur Ewald. Neque ei deerunt patroni, 
si Pentateuchum terminatum esse adserit aut tempore Josue (Delitzsch 
Gen., Kurtz), aut tempore Saulis (Stachelin), vel Davidis (Eleck), vel Salo- 
monis (Tuch), vel Josiae (Knobel), aut ultimis annis ante exilium babylo- 
nicum (Schrader), aut Esdrae aetate (Wellhausen), aut tempore intermedio 
inter Nehemiam et Alexandrum M. (Reuss), aut primorum Ptolomaeorum 
(Seinecke) aetate»57 

Has opiniones ut in unam formam redigeret, aliam hypothesim com- 
mentus est 7. Wellhausen °, quem nuperi rationalistae fere communiter se- 
quuntur. Narrationem historicam gestorum Israel non morte Moysis sed 
occupatione terrae Chanaan, quae a Josue describitur, putavit expleri; ideo 
canonis Judaeorum librum primum censuit esse, non Pentateuchum, sed 
Hexateuchum. Hic Hexateuchus tribus operibus seu documentis constabat. 
Primum documentum est Deuteronomium, quod eo tempore conscriptum 
creditur, quo dicitur inventum, saeculo scilicet vn a. Christum, Josia Rege. 
Secundum documentum, historicum, quod totam narrationem Geneseos, par- 
tem Exodi ac Numerorum, atque librum Josue complectebatur, et putaba- 
tur ex duobus scriptis, jahvistico uno et elohistico altero, compositum, me- 
dio circiter saeculo vm a. Christum. Tertium documentum legale erat, quod 
Wellhausen librum quatuor foederum vel Codicem Sacerdotalem appellavit, 
et componebatur ex integro Levitico et partibus Exodi ac Numerorum, 
tempore captivitatis inceptum atque paulatim absolutum. Quare cum anno 
circiter 444 a. Christum Deuteronomium documento historico conjungere- 
tur, Esdras Codicem Sacerdotalem eisdem inseruit, atque ita Pentateuchum 
hodiernum tandem complevit’. 


1 Comment, iiber den Pentat. 

2 Studien u. kritihen, 1831, p. 602 sq. 

3 Cfr. Comely, Hist, et critica Introd, in V. T. libros sacros, vol. 2, c. 1, n. 10. 

4 Cfr. Murillo, Jesucristo, lib. 2, sect. 1, c. 1; et El Ginesis, Introducción, 
P. 95 sqq. i: . : 

j Bist et critica Introd, in V. T. libros sacros, vol. 2, c. 1. 

° Prolegomena zur Gesch. Israels. 1895. 

7 Cfr. Murillo, Jesucristo, lib. 2, sect. 1. c. 1; et Comely, Introd, in V. T. libros, 
vol. 2, c. 1; ct Compcnd. diss., 4, c. 1, $ 2. 

Perbellis ac vere mira Wellhausen critica, ut ex sola Bibliorum lectio- 
ne post triginta et amplius saecula certe deducat, quae partes librorum sa- 
crorum continerentur in uno vel altero documento. 

e) Modernistae hodierni, rationalistarum theoriis plerumque imbuti, 
negant communiter Moysen fuisse auctorem Pentateuchi. Ita Loisy, Minoc- 
chi, Sabatier 1, etc. His subscribunt catholici quidam hypercritici, qui putant, 
bene perpensa librorum constructione, scientifice demonstrari Pentateuchum 
non esse opus Moysis. Sic Lagrange 1 et alii.—Hummelauer 3 cum aliis con- 
tendit Deuteronomium bis ante Esdram, a Josue scilicet volumine suorum 
verborum et a Samuele collectaneo legum seu judicio regni, auctum fuisse. 


180. Thesis I. Pentateuchus antiquitate mosaica merito celebratur. 


Arg. I. Petitur primo argumentum validum ex ipsa sententia et 
hypothesi rationalistarum, qui testimonia et narrationes historicas imo 
et documenta inveniunt in Pentateucho, ipso Moyse vetustiora, ab 
auctore adhibita. Alia vero recentiora documenta gratis finguntur, et 
conjecturaliter tantum absque ulla, sive intrinseca sive extrinseca, ra- 
tione admittuntur. Cum enim omnia in praefatis libris referantur ad 
tempora Moyse antiquiora vel coaetanea, et nonnulla fragmenta textui 
sacro inserta supponantur certe Moyse vetustiora, nullo fundamento 
ponitur Pentateuchum fuisse post Moysis tempore compositum. 

Arg. II. Sacra ipsa Scriptura passim innuit, et constans traditio 
docet, Pentateuchum jam olim exstitisse 1) tempore Esdrae, 2) tempore 
Regum, et 3) tempore ipsius Josue. 

1) II Esdrae 8, 1-5 dicitur: Congregatusque esi omnis populus quasi 
vir unus ad plateam, quae est ante portam aquarum, et dixerunt Esdrae 
scribae, ut a/ferret librum legis Moysi, quam praeceperat Dominus Israeli. 
Attulit ergo Esdras sacerdos legem. ... Et aperuit Esdras librum coram 
omni populo 4. 

2) I Reg. 14, 33, haec leguntur: Nuntiaverunt autem Sauli dicentes, 
quod populus peccasset Domino, comedens cum sanguine. Lex autem, 
quae carnem cum sanguine prohibebat manducare, data est a Deo in 
Pentateucho 3. 

3) Josue 8, 30-32, habetur: Tunc aedificavit Josue altare Domino 
Deo Israel in monte Hebal, sicut praeceperat Moyses, famulus Domini, 
filiis Israel, et scriptum est in volumine legis Moysi. Et scripsit super 
lapides Deuteronomium legis Moysi, quod ille digesserat coram filiis Israel. 

Ergo Pentateuchus est antiquior Esdra, Regibus et Josue. 

Haec ipsa sententia ut vera habita est in tota antiquitate, prout 
diserte testantur Flavius Josephus 6 et Philo 7, antiquissimi historio- 
graphi. 

Arg. III. S. Thomas luculenter probat Pentateuchum convenientis- 
sime tempore Moysis fuisse scriptum. «Convenientissime, ait, lex vetus 


|. Loisy, Études bibliques, Paris, 1903, pag. 194-259; Minocchi, Studi religiosi, 
passim; Sabatier, Ensayo de una Filoso/ia de la religión (hisp. vers.), lib. 2, c. L, $ 1. 

2 Les Sources du Pentateuque (Revue Biblique), Janv. 1898. 

3 Comment. Deuteronomium, Introd., $ 6. 

| Cfr. ZI Esdrae, 13, x. 

5 Gen. 9, 4: Deut., 12, 16, 23, etc. 

« Antiquit. jud. in Prooem., n. 4; et Contra Appionem, lib. 1, n. 8. 

7 Vita Moysis, lib. 2, post med. 

data fuit tempore Moysi. Cujus ratio potest accipi ex duobus, secun- 
dum quod quaelibet lex duobus generibus hominum imponitur. Impo- 
nitur enim quibusdam duris et superbis, qui per legem compescuntur 
et domantur. Imponitur etiam bonis, qui per legem instructi adjuvan- 
tur ad implendum, quod intendunt. Conveniens igitur fuit tali tempore 
legem veterem dari ad superbiam hominum convincendam. De duobus 
enim homo superbiebat, scilicet de scientia et de potentia, a) De scientia 
quidem quasi ratio naturalis ei posset sufficere ad salutem. Et ideo, 
ut de hoc ejus superbia convinceretur, permissus est homo regimini suae 
rationis absque adminiculo legis scriptae; et experimento homo discere 
potuit, quod patiebatur rationis defectum per hoc, quod homines usque 
ad idololatriam et turpissima vitia circa tempora Abrahae sunt prolapsi. 
Et ideo post haec tempora fuit necessarium legem scriptam dari in re- 
medium humanae ignorantiae, quia per legem est cognitio peccati, ut 
dicitur Rom. 7, 7. b) Sed postquam homo est instructus per legem, 
convicta est ejus superbia de infirmitate, dum implere non poterat, 
quod cognoscebat; et ideo sicut Apostolus concludit ad Rom. 8, 3-4: 
Quod- impossibile erat legi, in quo infirmabatur per carnem; misit Deus 
Filium suum... ut justificatio legis impleretur in nobis. Ex parte vero 
bonorum lex data est in auxilium; quod quidem tunc maxime populo 
necessarium fuit, quando lex naturalis obscurari incipiebat propter 
exuberantiam peccatorum. Oportebat enim hujusmodi auxilium quo- 
dam ordine dari, ut per impecfecta ad perfectionem manuducerentur; 
et ideo inter legem naturae et legem gratiae oportuit legem veterem 
dari» L 


181. Thesis II. Moyses fuit revera auctor Pentateuchi. 


Nota. Libenter concedimus cum theologis et S. Scripturae inter- 
pretibus naevum aliquem, librariorum incuria, in Pentateuchum invehi 
potuisse; et ultro fatemur ea, quae in fine Deuteronomii de morte Moysi 
referuntur, non ab ipso Moyse sed aliena manu, probabiliter Josue vel 
Esdrae, sub inspiration^ tamen divina, esse inserta. Hoc tamen non 
obstat, quominus Pentateuchus dicatur et sit opus genuinum Moysis. 

Arg. I. Innumera sunt in Evangeliis tum judaeorum tum Christi 
testimonia, quibus rite probatur Moysen esse auctorem Pentateuchi. 
Nam Sadducaei Christum tentantes dicebant:.V/oyses dixit: si quis mor- 
tuus fuerit non habens filium 1, etc., quod reperitur Deuteronom., 25, 5.— 
Et ipse Christus vicissim redarguit Sadducaeos dicens: De mortuis 
autem quod resurgant, non legistis in libro Moysi, super rubum quomodo 
dixerit illi Deus, inquiens: Ego sum Deus Abraham, et Deus Isaac et 
Deus Jacob? 3. Haec autem habentur Exodi, 3, 6.— Similiter in Evangelio 
legitur de Jesu: Et incipiens a Moyse et omnibus prophetis interpretaba- 
tur illis in omnibus scripturis, quae de ipso erant 4. Et iterum ait Christus: 


1 2-27, q. 98, a. 6. Cfr. omnino Vigoureux, Manuel Biblique, A. T., p. 1, sect. I, 
ex. Toca 73: 

2 Matth., 22, 24. 

3 Marc., 12, 26. 

4 Bue. 24, 27. 

Necesse est impleri omnia, quae scripta sunt in lege Moysi et prophetis et 
psalmis de mel. Ac tandem dicitur apud Joannem: Quem scripsit Moyses 
in lege et prophetae, invenimus Jesum filium Joseph a Nazareth 1. Jesus 
autem praenuntiatus fuit in Pentateucho, Gen., 49, 10, et Deui., 18, 18. 

Arg. Il. Ipse Moyses testatur mandatum accepisse a Domino scri- 
bendi Pentateuchum. Ait illi Dominus: Scribe hoc ob monumentum in 
libro 34 Et rursum: Scribe tibi verba haec *. Porro acceptum mandatum 
fideliter Moyses opere complevit. Unde dicitur: Descripsit Moyses juxta 
castrorum loca 56 et deinceps: Scripsit itaque Moyses legem hanc, et tra- 
didit eam sacerdotibus filiis Levi, qui portabant arcam foederis Domini et 
cunctis senioribus Israel. Praecepitque eis dicens: post septem annos, anno 
remissionis, in solemnitate tabernaculorum, convenientibus cunctis ex Is- 
rael... in loco, quem elegerit Dominus, leges verba legis hujus coram omni 
Israel 0. Nomine autem legis designat Scriptura non solum Deuterono- 
mium, sed omnes praecedentes libros, tum 1) quia Deuteronomium non 
nova lex, sed legis jam exsistentis explicatio est, tum 2) quia juxta 
unanimem sensum judaeorum septimo quoque anno non solum Detero- 
nomium sed totus Pentateuchus vel saltem praecipuae ejus partes legi 
debebant coram populo, tum denique 3) quia Deuteronomium supponit 
jam alios libros scriptos. 

Arg. III. Omnes fere Veteris Testamenti libri centies testantur, 
constans hebraeorum traditio confirmat, et monumenta aegyptiaca 
certe demonstrant Moysen fuisse auctorem Pentateuchi. Lege librum 
Josue, l, 1-8, et Malach., 4, 4, etc. 7. 


182. Scholion I. Haec authentia Pentateuchi talis non est, ut omnino 
tenendum sit Moysen omnia et singula manu sua scripsisse vel amanuen- 
sibus dictasse; sed permitti potest hypothesis eorum «qui exsistimant eum 
opus ipsum, a se sub divinae inspirationis afflatu conceptum, alteri vel 
pluribus scribendum commisisse, ita tamen ut sensa sua fideliter redderent, 
nihil contra suam voluntatem scriberent, nihil omitterent: ac tandem opus 
hac ratione confectum ab eodem Moyse principe inspiratoque auctore pro- 
batum ipsiusmet nomine vulgaretur». Ita Commissio Biblica, Acta S. Sedis, 
vol. 39, pag. 377-378. 


Luc., 24, 44. 

Joan., i, 45. 

Exod., 17, 14. 

Exod., 34, 27. 

Num., 33, 2. 

Deut., 31, 9 sqq. 

Cfr. Vigoureux, Manuel Biblique, A. T., p. 1, sect. 1, c. 1, a. 3, $ I. 

Unde Commissio Biblica pro studiis de re biblica provehendis a Leone PP. XIII 
condita, cujus sententiis ad doctrinam pertinentibus, perinde ac decretis SS. Con- 
gregationum a Pontifice probatis, nos subjicere conscientiae officio obstringimur 
(Motu proprio SS. D. N. Pii PP. X, 18 Nov. 1907), proposito dubio: 

«Utrum argumenta a criticis congesta ad impugnandam authentiam mosaicam 
Sacrorum Librorum, qui Pentateuchi nomine designantur, tanti sint ponderis, ut 
posthabitis quampluribus testimoniis utriusque Testamenti collective sumptis, per- 
petua consensione populi judaici, Ecclesiae quoque constanti traditione, necnon 
indiciis internis, quae ex ipso textu eruuntur, jus tribuant affirmandi hos libros 
non Moysen habere auctorem, sed ex fontibus maxima ex parte aetate Mosaica 
posterioribus fuisse confectos?» 

Die 27 Junii 1906 respondendum censuit Negative, Denz-Bannw., 1997. 

Scholion Il. Occasione systematis documentorum, quo rationalistae 
authentiam Pentateuchi impetunt, quaerunt catholici, num revera Moyses 
in conscribendo Pentateucho adhibuerit documenta vetustiora, ab aliis 
auctoribus exarata 4. 

Plerique, etiam catholici, tuentur, aliis id aegre ferentibus, Moysen, in 
suo opere exarando, usum fuisse documentis originalibus praeexsistentibus 
et pleraque humanis mediis collegisse. Ita Vigoureux 1 qui hanc senten- 
tiam conatur defendere, a) auctoritate Vitringae, qui saeculo jam xn ajebat: 
«Shedas et scrinia Patrum, apud Israelites conservata, Moysen opinamur 
collegisse, digesisse, ornasse, et, ubi deficiebant, complevisse, atque ex iis 
primum librorum confecisse» 34 b) Ex styli varietate; arcaismis enim, qui 
abundant in libro Geneseos, carent alii Pentateuchi libri, c) Ex lexicogra- 
phia; Deum siquidem scriptor in quibusdam partibus vocat Elohim, in aliis 
Jahve. d) Narrationes quae interdum videntur incompletae, ut illae de 
historia Lamec 4 et Nemrod 5, innuunt Moysen documentis usum fuisse 
incompletis, e) Verba Dixit Dominus ad Moysen frequenter in ultimis 
quatuor libris, nunquam in libro Geneseos reperiuntur. 

Quidquid sit de hac opinionum diversitate, nullatenus exsistimamus esse 
dubitandum, quin potuerit Moyses quibusdam documentis vetustioribus uti 
sub triplici conditione: 

l.à Quod, licet praefata documenta naturaliter acceperit sive college- 
rit, inspiratus tamen divinitus fuerit ad judicandum de eorum doctrina ac 
veritate. 

2.a Ea saltem, quae captum hominis excedunt, et naturaliter sibi 
innotescere nequiverunt, per veram revelationem acceperit. /nspiratio enim 
presse loquendo est manifestatio eorum, quae aliunde nota sunt, et ideo 
usum documentorum potest supponere; at revelatio est manifestatio veri- 
tatis ignotae, et, ubi veritas sive per se sive per accidens ignoratur, revela- 
tione opus est. 

3.a Moyses dicatur auctor Pentateuchi; quia, supposito quod praefata 
documenta adhibuerit, vel ex eis aliquid suis libris inseruerit, hoc sub divi- 
na inspiratione fecisse credendus est. 

Hoc ipsum confirmavit praefata Commisto Biblica, quando proposita 
quaestione: «L trum absque praejudicio mosaicae authentiae Pentateuchi 
concedi possit Moysen ad suum conficiendum opus fontes adhibuisse, scripta 
videlicet documenta vel orales traditiones, ex quibus, secundum  peculia- 
rem scopum sibi propositum et sub divinae inspirationis afflatu, nonnulla 
hauserit eaque ad verbum vel quoad sententiam, contracta vel amplificata, 
ipsi operi inseruerit?, die 27 Junii 1906 respondit. Affirmative» e. 


OBJECTIONES 


183. Obj. Ll? Auctor Pentateuchi saepissime loquitur de Moyse ut de 
alia persona, sicut Exod., 8, 12, Clamavit Moyses, et ibid. 13, Fecitque Domi- 
nus juxta verbum Moysi. Imo Exod., 11, 3 et alibi Moysen laudibus effert di- 
cens: Fuit Moyses vir magnus valde. Ergo Moyses non scripsit Pentateuchum. 

Resp. a) Nihil obstat, quin auctor alicujus libri de se ipso in tertia 
persona loquatur, sicut alii non semel fecisse leguntur. Sic S. Joannes in 
Evangelio et Sta. M. N. Theresia in sua vita et aliis scriptis passim locuti 
sunt de se ipsis in tertia persona, b) Verum est, quod sancti laudibus sese 
efferre non consueverint, sed Moyses ob peculiares rationes, quia nimirum 
oportebat se legatum divinum exhibere, laudes sibi tribuit. 


Valbuena, Egipto y Asiria resucitados, p. I, lib. I, c. 5. 


l 

2 Manuel Biblique, Ant. T., Pent., c. l, a. 3, n. 253. 
3 Sacrarum observat, libri duo, 1, 4. 

4 Gen., 4, 23. 

s Gen., 10, 9. 

> 


Resp. 27 Junii 1906, dub. 3; Denz-Bannw., 1999. 

Obj. 2. Ex studiis lexicographicis satis colligitur Pentateuchum non 
esse unius auctoris opus. Nam i) stylus quandoque est simplex et brevis, 
quandoque sublimis, abundans et poéticus; 2) in quibusdam partibus scriptor 
Deum vocat Elohim, in aliis exclusive Jahve. Haec autem certe innuunt 
Pentateuchum a diversis auctoribus scriptum fuisse. 


Resp.—Neg. Ant. Ex studiis lexicographicis praecise colligitur Penta- 
teuchum unico auctori, Moysi, tribuendum esse, ut liquido demonstrant 
critici. 1) Styli autem differentia nihil in contrarium probat. Nam opus, 
quod simul sit historicum, legale et propheticum, non potest nec debet 
eumdem habere stylum aut sermonis elegantiam. 2) Diversitas nominum, 
quibus Deum in diversis partibus vocat auctor, ad summum probat Moy- 
sen variis documentis usum fuisse in opere conscribendo, quod fieri potuisse 
absque detrimento authenticitatis admissimus superius. 

Alias objectiones vide apud interpretes S. Scripturae solutas. 


ARTICULUS II 


UTRUM PENTATEUCHUS SUBSTANTIALITER INTEGER AD NOS USQUE 
PERVENERIT 


184. Status quaestionis. Ut revelatio et auctoritas legis mosaicae 
sartae tectae serventur, oportet, non solum authentiam Pentateuchi 
cognitam habere, verum etiam ejus integritatem ostendere. Idcirco op- 
portunum heic duximus investigare, utrum Pentateuchus, prout nunc 
exstat, fideliter correspondeat operi a Moyse conscripto, vel e contra, 
substantialiter corruptus, ab illo primitivo mutatus fuerit. 

3) Quaestio hic est de integritate substantiali, quae dogmatis, legis 
et narrationis substantiam spectat, non de accidentali, quae circum- 
stantias levioris momenti respicit. Libenter enim concedimus plura 
menda quoad transpositiones, aetates Patriarcharum, ordinem chrono- 
logicum, descriptiones geographicas, etc., in Pentateuchum decursu tem- 
poris irrepsisse x; haec tamen non substantiam operis sed accidentalia 
dumtaxat mutant. 

b) Plures fuerunt Pentateuchi factae versiones, quae non eamdem 
fidem merentur. Ne igitur difficillima quaestione de authentia versio- 
num implicemur, integritatem substantialem Pentateuchi probaturi, 
solum de eo loquimur in suo textu originali hebraico, adhuc exsistente, 
non quidem in suis manuscriptis autographis—haec enim perierunt— 
sed in transcriptionibus olim fideliter factis et maxima interpretum 
cura postea editis. 


185. Error. Nonnulli ex rationalistis, authentiam Pentateuchi inficiari 
non valentes, dixerunt textum originalem jam olim tempore Antiochi vel 
saltem in captivitate babylonica periisse, et qui nunc habetur corruptum 


| Praefata Commissio Biblica sub die 27 Junii 1906 posse admitti docet salvo 
Ecclesiae judicio, nonnullas modificationes tam longo saeculorum decursu Penta- 
teucho obvenisse, uti: «additamenta post Moysis mortem vel ab auctore inspirato 
apposita, vel glossas et explicationes textui interjectas; vocabula quaedam et for- 
mas e sermone antiquato in sermonem recentiorem translatas, mendosas demum 
lectiones vitio amanuensium adseribendas. dc quibus fas sit ad normas artis cri- 
ticae disquirere et judicare» Denz-Bannw., 2000. 

fuisse, atque idcirco nullam mereri fidem. Hanc opinionem, quam nonnulli 
antiqui bona fide tenuerunt *, hodierni rationalistae contra divinitatem Pen- 
tateuchi verterunt. 


186. Thesis. Textus hebraicus Pentateuchi substantialiter adhuc 
integer perseverat. 


Arg. l. Ex PP: auctoritate. Patres Ecclesiae non solum usi sunt 
textu hebraico in suis operibus conscribendis, verum etiam tuentur eum 
esse substantialiter incorruptum. Hinc S. Hieronymus, omnium forte 
peritissimus, libros judaeorum incorruptos adserebat, et incorruptionis 
rationem reddebat dicens: «Si aliquis dixerit hebraeorum libros postea 
a judaeis esse falsatos, audiat Origenem, quid in octavo volumine ex- 
planationum Isaiae huic respondeat quaestiunculae, quod nunquam 
Dominus et apostoli, qui caetera crimina arguunt in Scribis et Phari- 
saeis, de hoc crimine, quod erat maximum, reticuissent. Sin autem 
dixerint post adventum Domini Salvatoris et praedicationem Aposto- 
lorum libros hebraeos fuisse falsatos, cachinnum tenere non potero, ut 
Salvator et Evangelistae et Apostoli ita testimonia protulerint, ut ju- 
daei postea falsaturi erant» 1. 

Quam doctrinam ipse Dominus confirmasse videtur cum dixit: Jota 
unum aut unus apex non praeteribit a lege, donec omnia jiant 3. 

Arg. Il. Nemo potuit Pentateuchum substantialiter corrumpere. 
1) Levitae enim, quibus solemniter commissum est munus custodiendi 
sacros codices 4, a Josue et aliis sanctissimis viris, qui populum israeli- 
ticum gubernarunt opitulati, summo studio ac veneratione libros sacros 
usque ad captivitatem babylonicam adservarunt. 2) Tempore autem 
captivitatis plura exemplaria ab originalibus transcripta fuere sub in- 
spectione sacerdotum et levitarum, qui muneri suo satisfacere volentes 
omnem curam adhibuerunt, ut cuncta fideliter exscriberentur. 3) Dein- 
de judaei, post annos septuaginta libertatem nacti ac in plures regiones 
dispersi, ea secum detulerunt et magna veneratione ubique custodierunt. 
Visum autem comprobatumque est omnia exemplaria, in variis regio- 
nibus decursu temporis habita, in substantialibus convenire. Quis po- 
tuerit ea, in diversas mundi plagas a judaeis asportata, uniformiter cor- 
rumpere? Hinc est, quod nunquam Christus Dominus de libris corruptis 
judaeos accusarit. Tempore igitur Christi Pentateuchus substantialiter 
integer manebat. 

Post Christi vero tempora difficilior adhuc evasit sacri textus cor- 
ruptio. Apostoli enim primo et Christi discipuli acceptam a suo Magistro 
doctrinam de veritate Sacrarum Scripturarum fideliter tenuere; postea 
SS. Patres earum integritatem non modo tuiti sunt, sed et egregie de- 
monstrarunt. Accidit, quod primis Ecclesiae saeculis plures factae sunt 
versiones graecae immediate ex textu hebraico, et tantam Doctores 
adhibuerunt curam in addiscendis custodiendisque sacris libris, ut nul- 


| Vide doctam super hoc dissertationem apud P. Cherubim a S. Joseph, Sum- 
ina criticae sacrae, t. l, disp. 3,87. 2; 

2 In Isaiam, 6, 9 sqq.: MT. 24, lox. 

3 Maith., 5. 18. 

4 Deui. 31, 26 sqq. 

latenus paterentur eos a quopiam corrumpi. Huc venit, quod Josephus, 
licet judaeus, testatur dicens: «Quanta porro veneratione libros nostros 
prosequamur, re ipsa apparet. Cum enim tot jam saecula effluxerint, 
nemo adhuc nec adjicere quidquam illis, nec demere, aut mutare aliquid 
est ausus. Sed omnibus judaeis statim ab ipso nascendi exordio hoc 
insitum atque innatum est, Dei ut haec esse praecepta credamus, 
iisdemque constanter adhaerescamus, et eorum causa, si opus fuerit, 
libenter mortem perferamus» 1. 


ARTICULUS III 


UTRUM MOYSES DIVINA REVELATIONE PERFUSUS PENTATEUCHUM 
SCRIPSERIT 


187. Status quaestionis. Titulus hujus quaestionis solet diversimo- 
de ab auctoribus exponi. 'Nonnulli interrogant, utrum Moyses divinitus 
inspiratus Pentateuchum scripserit; alii quaerunt, utrum Moyses legati 
divini munere functus fuerit; alii de revelationis mosaicae exsistentia 
seu de agiographia Pentateuchi loquuntur. Sed quomodolibet titulus 
exprimatur, quaestio tandem in idem recidit, et significat, an Moyses 
per revelationem divinam dogmata ac veritates doctrinales tradiderit, 
leges scripserit, et missionem suam adimpleverit. 

Ad pleniorem tamen intelligentiam doctrinae tradendae oportet heic 
praenotare non unius generis esse documenta, quae in Pentateucho 
continentur. Quaedatn ad dogmata catholica referuntur, alia praecepta 
moralia continent, nonnulla leges caeremoniales extense tradunt. Unde, 
ut legatio divina Moysis satis explicetur, operae pretium est ostendere 
haec omnia per revelationem Spiritus Sancti prodiisse et a Moyse po- 
pulo israelitico communicata fuisse. 

Hic ergo probandum suscipitur tum dogmata, tum praecepta mo- 
ralia, tum leges caeremoniales, tum denique formam regiminis Israel, 
quae in Pentateucho continentur, a Deo revelata fuisse, atque idcirco 
exsistentiam revelationis mosaicae vere admittendam esse. 


188. Errores. Criticismus hodiernus et rationalismus, ad quem prote- 
stantes plerumque deflectunt, totis viribus revelationem mosaicam tollere 
nituntur dicentes Pentateuchum esse opus mere humanum. 


189. Thesis L  Dogmata cuncta, quae in Pentateucho traduntur, 
sunt a Deo Moysi revelata. 


Arg. Haec dogmata praecipue referuntur ad doctrinas et veritates 
revelationis primitivae, quae latius in Pentateucho traduntur. Hinc 
docetur 1) Monotheismus, Deum scilicet esse unum, creatorem caeli et 
terrae, aeternum, omnipotentem ac omnis generis perfectionibus prae- 
ditum, dominumque universarum rerum 1 2) Deum esse trinum in per- 


1 Contr. Appionem, lib. i, n. 8. 
2 Deut., 6, 4; Gen., l, 1; Ex., 3, 14. Cfr. Vigoureux, La Bible et les découvertes 
modernes, tom. 2, p. 328. 

sonis: Faciamus hominem ad imaginem et similitudinem nostram 1. 
3) Nunquam idola veneranda, sed Deum esse tantummodo honore 
dignum et vere glorificandum: Ego sum Dominus Deus tuus, qui eduxi 
te de terra Aegypti, de domo servitutis. Non habebis deos alienos coram 
me... Septimo autem die sabbatum Domini Dei tui est 2. 4) Pleraque 
mysteria Novi Testamenti in figura manifestata fuere, ut persona et 
sacrificium Christi in Isaac, panis eucharisticus in manna de caelo 
praestito. 5) Mysterium Incarnationis Christi et singularis Beatae Ma- 
riae Virginis praeservatio a peccato originali clarissime patefacta fuere 
in Genesi, 3, 15. 

Porro haec dogmata a Deo fuere Moysi manifestata, ut omnia satis 
demonstrant extrinseca testimonia. 

Moyses vir modestissimus ac sanctissimus fuit, ut plura docent 
S. Scripturae testimonia et ecclesiastica documenta 3. Hic porro vir, 
integerrimae vitae cum esset et proprias virtutes aliis celare solitus, 

1) Testatur passim se a Deo legationem accepisse et divinitus inspi- 
ratum fuisse. Nam Exod., 3, 2, dicitur: Apparuitque ei Dominus in flamma 
ignis de medio rubi. Ibid., v. 14, additur: Sic dices filiis Israel: Qui est 
misit me ad vos. Ac tandem, ut alia innumera omittamus, Ex., 4, 15, 
Ego ero, inquit Dominus Moysi, in ore tuo et in ore illius (Aaron). 

2) Vt legatus a Deo missus habitus est a populo. Moyses, qui haec 
populo durae cervicis et carnali loquebatur, ab omnibus fuit semper 
in veneratione habitus, imo, licet quandoque duro sermone filios Israel 
argueret et severissimas poenas eis infligeret, ut legislator divinus et 
dux Israel fuit proculdubio agnitus 4. 

3) Suam missionem et doctrinam miraculis et prophetiis confirmavit. 
Dicitur enim de eo: Fecit signa coram populo et credidit populus 5. In 
Aegypto plagis Pharaonem percussit, et in itinere Dominus autem prae- 
cedebat eos ad ostendendam viam per diem in columna nubis et per noctem 
in columna ignis 6; sicco pede pertransiit cum multitudine mare rubrum, 
et quadraginta annorum spatio magna mirabilia fecit coram populo 7. 
Item, prophetavit Regem a Deo pro Israel constitutum iri 8, templum- 
que erectum iri 9; praenuntiavit populum praevaricaturum l01jraedica- 
vit Christum, Prophetam magnum, venturum n; quam prophetiam acce- 
pimus confirmatam a Christo Domino qui ait: Si enim crederetis Moysi, 
crederitis forsitan et mihi, de me enim ille scripsitl2; ac tandem mortem 
suam annuntiavit prope esse futuram 13. 


1 Gen., i, 26 et alibi. 

2 Ex., 20, 2-10. 

3 Cfr. Ex., 3, n; et 4, 10. 

4 Deut., 28, 15 sqq.; et 31, 24-29. 
5 Ex., 4, 30. Cfr. Alapide, in Exodum, 4, 30. 
8 Ex. 13, 21. 

^ Deut., 34, 11-12. 

Deut., 17, 14. 

Deut., 12, 10-14. 

10 Deut. 28, 31. 

1l Deut., 18, 15. 

12 Joan., 5, 46. 

13 Deut., 31, 14. 

Moyses autem sanctus ac modestus ut erat, noluit vel 1) alios de- 
cipere, vel 2) populum durum ac carnalem sophismatum usu fallere, 
vel 3) futura naturaliter praenuntiare, vel 4) errorem miraculis confir- 
mare. Ergo firmiter tenendum est dogmata, quae in Pentateucho con- 
tinentur, a Deo Moysi per veram revelationem manifestata fuisse. 

Minime nos latet rationalistas et incredulos, ut hanc thesim im- 
pugnent ac rejiciant, errores supponere in Genesi ex inventis physicis, 
astronomicis, et geologicis probatos; sed hanc difficultatem nullius esse 
roboris ostendetur inferius, dum de Deo Creatore agendum erit. 


190. Thesis II. Leges morales Pentateuchi excellentiam legis mo- 
saicae probant, et a Deo Moysi revelatae sunt. 


Nota. Triplicis generis sunt praecepta in Pentateucho contenta, mora- 
lia scilicet, quae bonos hominum mores respiciunt, caeremonialia, quae 
modum praecipue cultus Deo exhibendi praescribunt, et Mjudicialia, quae 
hominum inter se relationes determinant, ac legum observantiam custo- 
diunt. 


Heic de legibus moralibus, quae sive in Decalogo sive in aliis legis 
scriptae partibus continentur, tantummodo sermo est. 


Arg. Leges morales Pentateuchi exhibent ac determinant omnia 
officia, quae homo persolvere tenetur erga Deum, erga proximum et erga 
se ipsum. Ergo et bonitatem religionis mosaicae arguunt et a Deo re- 
velatae sunt. 


Consequentia patet. Quia in his tribus officiis omnes hominum obli- 
gationes, etiam eorum capacitatem excedentes, continentur; ideoque 
leges ea praecipientes justae sunt et Deum habent auctorem. 


Prob. Ant. 


P. Erga Deum. Officia hominis erga Deum sunt: 1) Recte de Deo 
esse sentiendum, 2) Deum super omnia diligendum. 3) Verum cultum 
Deo exhibendum. Haec autem luce meridiana clarius docentur in Pen- 
tateucho. Ergo. Nam a) Notio Dei, unius entis, necessarii, infiniti, aeter- 
ni et immutabilis, traditur non solum in nomme Jahve, quod haec 
omnia significat, verum etiam in altero nomine, quo sese Dominus re- 
velavit dicens; Ego sum, qui sum... qui est misit me ad vos L Deus omni- 
potens, creator et gubernator omnium ostenditur in primo capite Ge- 
neseos, ubi referuntur omnia a Deo creata. Alia Dei attributa passim 
praedicantur in Pentateucho, sanctitas scilicet, justitia et veritas 2; in- 
telligentia et bonitas 3; misericordia et clementia 4. b) Amor Dei super 
omnia praecipitur illis verbis: Diliges Dominum Deum tuum ex toto corde 
tuo, et ex tota anima tua. et ex tota fortitudine tua 5. Ad hunc finem in- 
jungitur alibi votorum, quibus homo Deo dicatur, fidelis observantia 6. 


Ex., 3. 14. 

Deui., 32, 4. 

Gen., |l, 31. Viditque Deus cuncta quae fecerat, et erant vplde bona. 
Ex., 34. 6. 

Deut., 6, 5; et 11, 13. 

Num., 30, i sqq. 

«Id ipsum magis determinatur, ut optime ait Schwetzl, per vetitum 
cultum deorum alienorum et imaginum, interdictum adsumendi nomen 
Dei in vanum ac perjurii, atque per exercitationem ad timorem Dei, 
fiduciam in ejus praesidio, ad gratum pro acceptis beneficiis animum 
et ad observantiam mandatorum divinorum, sub quibus omnia officia 
hominis comprehenduntur», c) Cultus denique verus Deo vero exhiben- 
dus praescribitur in omnibus sacrificiis et legibus caeremonialibus, adeo 
ut praecipua rituum et caeremoniarum pars in lege mosaica ad cultum 
Deo exhibendum ordinata fuerit. 

2. ^ Erga proximum. Officia erga proximum continentur praeser- 
tim justitia et caritate, ita ut singuli teneantur jus alienum revereri et 
proximum corde diligere. Utraque autem in Pentateucho accurate prae- 
cipitur. a) Justitia quidem in praeceptis Decalogi, cum dicitur: Honora 
patrem tuum et matrem tuam... Non occides; non moechaberis; non furtum 
facies; non loqueris contra proximum tuum falsum testimonium. Non con- 
cupisces domum proximi tui; nec desiderabis uxorem ejus, non servum, 
non ancillam, non bovem, non asinum, nec omnia, quae illius sunt 1 
Ex quibus vides non solum opera externa, quibus jus alienum laeditur, 
interdici, sed ipsum quoque ultionis desiderium vetari, b) Caritas vero 
enixe commendatur tum cum dicitur: Diliges amicum tuum sicut te- 
ipsum 3, tum etiam cum praecipitur pauperes, pupillos et viduas benigne 
excipiendos 45 mercenarios, surdos, caecos et senes favore prosequendos s; 
alienigenas advenas ut hospites considerandos 0; ipsos inimicos non 
odiendos sed diligendos 7. 

3.° Erga se ipsum. Officia quoque homfais erga se ipsum certe do- 
centur in Pentateucho, cum sanctitas et instructio animae et custodia ac 
integritas corporis commendantur. Sanctitas quidem non solum lege cir- 
cumcisionis sed illis potissimum verbis praescribitur: Sancti estote, quia 
ego sanctus sum 8. Custodia et integritas corporis praecipiuntur, quoties 
non tantum homicidium sed etiam mutilatio corporis vetatur. 

Ex his concludere licet legem mosaicam recte fuisse a Christo Do- 
mino commendatam, cum adolescenti interroganti quid agere deberet 
ad vitam aeternam adipiscendam, praecepit, ut mandata decalogi ser- 
varet 9. 


191. Thesis III. Leges item caeremoniales Pentateuchi conve- 
nienter a Deo Moysi revelatae et populo israelitico utiliter traditae sunt. 


Nota. Multiplicis generis erant in lege mosaica caeremoniae, quae 
cultum Dei respiciebant, et ordinem in religionis exercitio custodiebant. 
Non hic arbitramur opus esse eas singillatim recensere, aut earum pro- 


Theol. gen., $ 86. 


1 
2 Ex. 20,12-17. 
3 Lev., 19,18. 
4 Ex. 23,ii 
5 Lev. 19,T3, 14 et 32. 
v Exa 23, 9. 
? Ex., 23, 4-5. 
Lev.. 19, 2. 


8 Matth., 19. 16-19. 

priam ac peculiarem rationem investigare. Haec in ipso Pentateucho et 
hebraeorum libris satis extense dilucidantur, et. qui velit amplam legis 
in hac parte notionem habere, potest S. Scripturae interpretes adire. 

Oportet tamen hic breviter ostendere has leges caeremoniales et a 
Deo originem duxisse et convenienter populo israelitico traditas fuisse. 


Prob. l.a pars. 


Arg. Potissimum hujus primae partis argumentum petitur ex ipsa 
relatione Moysis, qui disertis verbis passim testatur se ordinationem ac 
ductum Dei sequutum omnes caeremonias populo tradidisse L Si autem 
Moyses, ut superius dictum est, modestia, sanctitate et perfectione me- 
rito celebratur, tantum abest, ut leges a se conditas Deo, auctori, falso 
tribuere voluerit. Ipse igitur in ducem populi electus quotquot pro re- 
gimine Israel dedit leges certissime per revelationem accepisse dicen- 
dus est. 

Huic argumento accedit robur ex traditione universali gentium et 
unanimi consensu populi Israel, quibus docemur leges caeremoniales 
Pentateuchi a Deo prodiisse. 


Proh. 2.a pars. 


Arg. l. Legum caeremonialium convenientia ac utilitas potest pri- 
mo negative probari ex eo quod nihil continuerint, quod errorem, vel 
injustitiam, vel immoralitatem, vel aliquid ridiculum redoleret. Hinc: 

1? Nihil fiebat in iliis caeremoniis, quod unitati Dei, vel Trini- 
tati personarum, vel alicui dogmati revelato adversaretur, aut verita- 
tibus naturalibus se opponeret. Si autem quidpiam legibus Zoologiae, 
vel Geologiae aut alterius scientiae naturalis, quae nunc in tanto sunt 
pretio, minus conforme apparenter in ritibus mosaicis inveniri contin- 
gat, non hoc Spiritui Sancto tribuas velim, sed ipsi Moysi, qui, licet 
superno lumine perfusus, humano tamen modo et populo rudi accom- 
modato voluit loqui. 

2?  Sacrificia humana nequidem permittebantur, sed absolute ve- 
tita erant, et omnis injustitia procul. Sic, recensitis hujusmodi sacrificiis, 
quae a chananaeis fiebant, dicitur pro hebraeis: Non facies similiter 
Domino Deo tuo.— Omnes enim abominationes, quas aversatur Dominus, 
fecerunt diis suis, offerentes filios et filias et comburentes igni 1. Homici- 
dium vero tale censebatur crimen, ut mortis poenam habuerit statutam. 

Cum ergo constituitur, ut, quod Domino consecratum fuerit, sive 
homo sive animal, non vendatur nec redimi possit, sed quidquid semel 
fuerit consecratum, sanctum sanctorum erit Domino; et omnis consecratio, 
quae offertur ab homine, non redimetur, sed morte morietur 3, hoc, inquam, 
intelligitur, ubi de homine sermo fuerit, de morte civili, nullatenus de 
morte cruenta. Dupliciter enim potest aliquid Deo consecrari: 1.° san- 
guinis effusione seu morte cruenta; quo pacto animalia Deo offereban- 


1 Deut. 6, 17; 7, ii. 
2 Dcut., 12, 31. 
3 Levit., 27, 28 sqq. 

tur et sacrificabantur; 2.? morte civili ad perpetuum Dei servitium ali- 
quid offerendo, et sic poterant homines Deo sacrificari sacrificio sym- 
bolico, ut de facto legimus aliquos sacrificatosl. Mors igitur, qua omnia 
Deo consecrata plectebantur, intelligi debebat pro natura rei, ita ut 
omnia quodammodo destrui deberent, res nimirum insensibiles per ve- 
ram destructionem, animalia per sacrificium, et homines, ut ait Lieber- 
mann, «Domino cedebant in perpetuum, ac templi servitio per totam 
vitam erant mancipati» 1. 

Ita pariter quod legitur de voto Jephte, filiam suam sacrificantis 3, 
recte intelligunt plerique S. Scripturae interpretes de morte civili, adeo 
ut filia Jephte in perpetuum Deo dicata virginitatem voverit atque 
servaverit. Nonnulli illam revera immolatam fuisse tuentur; quod si 
concedatur, holocaustum non fuit Deo acceptum nec in lege permissum, 
vel, ut ait S. Hieronymus 4 «non sacrificium placet, sed animus offerentis». 


3.° Immoralitatis ne vestigium quidem prae se ferebant, sed omnes 
erant pro gratiis Deo agendis cultuque ei exhibendo ordinatae, pro or- 
dine in societate servando accommodatae, et pro praeceptis moralibus 
determinandis opportunae. Unde nihil illae immundum vel immorale 
continebant, sed potius omnia moralitatis impedimenta removebant. 
Ad hunc finem certe ordinatae sunt purificationes et expiationes in lege 
praescriptae. 

4.? Nihil tandem ridiculum ex multiplicitate legum caeremonia- 
lium sequi potuisse eo maxime ostenditur, quod a) ex his quaedam 
pro sacerdotibus, quaedam pro populo valde numeroso promulgatae 
sunt; et oportebat eas quodammodo multiplicari, ut omnium necessita- 
tibus consuleretur; et b) res etiam minutissimas voluit Deus per eas 
definire, ut populus sibi dilectus a cunctis aliis gentibus sanctitate et 
justitia discerneretur, ac omnis erroris tolleretur occasio. 


Arg. Il. Positivum argumentum pro convenientia legum caeremo- 
nialium petitur praesertim ex earum fine nobilissimo, qui non alius fuit, 
quam debitum cultum Deo optimo maximo exhibere eique servitium 
praestare, populum a periculo in idololatriam labendi eripere seu amo- 
vere, ac judaeos a peccatis committendis, quoad fieri posset, coercere. 
Ad haec ordinatae sunt sacerdotum cum solemni pompa unctio, sacri- 
ficiorum oblatio, paschae et aliorum festorum, praesertim sabbati, ce- 
lebratio; ad haec circumcisionis caeremoniae; ad haec temporum ac loci, 
in quibus sacra fieri debebant, designatio; ad haec denique, ut verissi- 
me ait Hooke, «multiplices illae leges, quae Deo honorem et reverentiam 
singularem vindicabant rebusque omnibus sacris, sive personis, sive locis, 
sive instrumentis, aptae valde erant ad idololatriam eradicandam; hac 
quippe ratione tremendum majestatis divinae ejusque sanctitatis sen- 


| Vid. Jansens, Herm. sacra, n. 64. Nonnulli verba legis intelligenda volunt, 
de internecione hostium, qui bello capiebantur et morte damnari consueverant, 
vel etiam facinerosorum qui capite plectebantur. 

2 Inst. Theol., n. 282. 

3 Jud., ii, 30. 

4 In Jer., 1, 30-31; ML 24, 763. Cfr. Hummelahuer, Comment, in lib. Jud., 11, 
29 sqq. 


74 DE VERA RELIGIONE. Q. IX. DE REVEL. MOSAICA 


sum rudibus hebraeorum animis injiciebat lex ritualis, et eorum etiam 
pietatem et obedientiam exercebat»L 

Quantum leges caeremoniales in hoc influxerint, patet ex historia 
populi hebraeorum, qui solus inter otnnia mundi depravata systemata 
veram religionem professus est, verum cultum uni Deo, sicut oportebat, 
tribuit legesque moralitatis servavit. 


192. Thesis IV. Forma regiminis populi israelitici fuit «theocra- 
tia», ideoque Deus vere fuit «rex civilis Israel». 


Arg. I. Adsertum patet ex testimonio S. Scripturae. Moyses enim 
dixit ad populum: Dominum elegisti hodie, ut sit tibi Deus, et ambules 
in viis ejus, et custodias caeremonias illius et mandata atque judicia, et 
obedias ejus imperio; et Dominus elegit te hodie, ut sis ei populus pecu- 
liaris, sicut locutus est tibi, et custodias omnia praecepta illius; et jaciat 
te excelsiorem cunctis gentibus, quas creavit in laudem, et nomen, et glo- 
riam suam 1. Quam electionem Dei in Regem rite a populo fuisse factam 
ostendunt omnia illa S. Scripturae testimonia, quibus Deus vocatur 
Rex Israel. 

Arg. II. Leges tum civiles tum judiciales, tum militares dedit Deus 
populo suo. Ergo fuit, ejus Rex. Consequentia patet, quia ad Regem 
proprie pertinet leges ferre, vel saltem sancire in omni forma politica. 

Antecedens probatur. 

a) Leges civiles. Ad leges civiles ferendas et Reipublicae prosperi- 
tatem promovendam maxime conferunt imprimis leges ipsae morales et 
caeremoniales, quae bonos hominum mores custodiunt et pietatem erga 
Deum fovent. Depravatis enim semel moribus et oblitis erga Deum 
obligationibus, actum esset de pace ac tranquillitate Reipublicae. Deus 
ergo, ut sapiens legumlator, leges fundamentales primo tulit de moribus 
et cultu divino. Deinde, prosperitati quoque temporali hebraeorum 
consulere volens, alias, easque vere sapientes, de.rebus temporalibus 
fecit ordinationes. Hinc a) universam terram Chanaan in duodecim 
partes pro singulis duodecim tribuum familiis divisit, et singulis unam 
partem distribuit 3. f) Vetuit Israelites, ne agros in perpetuum aliena- 
rent, sed ad summum per quinquaginta annos, ad proximum scilicet 
usque jubilaeum, vendere eos vel quomodocumque alienare permisit 46 
Anno autem jubilaei recurrente, omnes agri ac possessiones ad primi- 
tivos dominos redire debebant, y) Sabbatum religiose custodiendum 
praecepit 0. o) Jubilaeum quinquagesimo quoque anno celebrandum 
mandavit 0. s) Alias denique leges, ut plures omittamus, non semel sa- 
pienter tulit de modo, quo animalia tractari deberent7. 

b) Leges quoque judiciales dedit, a) Judices enim et magistratus in 
singulis urbibus constituit, ut jus dicerent et sententias ferrent in ci- 


Cursus campi, theol., 2, coi. 824. 
Deut,  26,17-19. 

Num., 33,54; 34, 13, etc. 
Levit, 25,10 sqq. 

Ex., 20, 10; 23, 12. 

Levit., 25, 8 sqq. 

Ex., 23, 4 sqq. 

vium causis x, quorum nemini a justitia deflectere licebat, sed omnes, 
nullo accepto munere, aeque de omnibus judicare tenebantur 1, duobus 
saltem testibus auditis in singulis casibus, f) Poenae pro criminibus 
statutae erant leviores vel graviores pro culparum ratione. Ipsa quoque 
mortis poena servabatur pro gravioribus flagitiis. y) Poena vero talionis, 
accepta fortasse ab aliarum gentium codicibus, retenta fuit in Pentateu- 
cho, ita ut oculum pro oculo, dentem pro dente, pedem pro pede, etc., is, 
qui laesionem alicujus membri a quopiam, deliberate operante, passus 
fuerit, a percussore postulare potuerit 3; quae tamen poena non a pri- 
vatis personis sed a publica auctoritate infligenda erat. 0) Furtum erat 
prohibitum sub poena restitutionis, plerumque in duplo, imo in qua- 
druplo, si de ovibus jam occissis aut venditis, et in quintuplo, si de 
bobus, agebatur. 

c) Leges denique militares non semel tulit Deus pro populo Israel. 
Siquidem ordinabatur in Deuteronomio, 20, 10-11, quando et quomodo 
bellum gerere liceret, et quid post bellum fieri oporteret. — Omnes, ex- 
ceptis nonnullis, qui in lege recensentur, anno vigesimo suae aetatis ad 
bellum pergere debebant. Alia plura de lege militari sunt a Deo statuta, 
quae non vacat heic exponere. 

Arg. III. Supremam potestatem civilem non semel exercuit Deus 
in populum Israel, ut patet ex locis S. Scripturae innumeris. Nam Moy- 
sen primo et deinceps Josue constituit in duces populi; judices elegit, 
ut judaeos regerent; Saulem, Davidem et alios in regiam dignitatem 
evexit; Prophetas, qui israelitas divina oracula docerent, suscitavit; in- 
terdum bellum gerendum constituit, et in ipso bello exercitum non 
semel direxit, aliaque permulta fecit, quae Regis majestatem et potesta- 
tem significabant. 


ARTICULUS IV 
UTRUM LEX MOSAICA ABROGATA JAM FUERIT 


193. Status quaestionis. Ut sensus tituli recte intelligatur, praeno- 
tandum est nos hic agere de abrogatione legis mosaicae, non quoad 
dogmata et praecepta moralia, quae utpote immutabilia, aeterna sunt 
et nullatenus abrogationi obnoxia; sed quoad praecepta civilia, judicialia, 
caeremonialia atque militaria, quae in qualibet constitutione et regimi- 
nis forma plerumque mutari solent. 

Porro hanc legem mosaicam aliquando, adveniente nempe Christo, 
abrogatum substitutumque iri per novam Messiae legem omnes Veteris 
Testamenti sacrae paginae testantur, ut vel ipsi judaei facile concedunt. 
Nam inquit Dominus per Jeremiam: Ecce dies venient... et feriam domui 
Israel et domui Juda foedus novum; non secundum pactum, quod pepigi 
cum patribus eorum, in die qua apprehendi manum eorum, ut educerem 
eos de terra Aegypti: pactum, quod irritum fecerunt... Sed hoc erit pactum, 


1 Deut. 16, 18. 
2 Deui. 16, 19-20. 
3 Ex, 21, 23-25. 

quod feriam cum domo Israel;... dabo legem meant in visceribus eorum, 
el in corde eorum scribam eam; et ero eis m Deum, et ipsi erunt mihi in 
populum. Et non docebit ultra vir proximum suum et vir fratrem suum, 
dicens: Cognosce Dominum. Omnes enim cognoscent me a minimo eorum 
usque ad maximum, ait Dominus 1. His verbis certo promittitur, non re- 
novatio legis antiquae, ut voluerunt nonnulli protestantes, sed novum 
foedus novaque lex. Hinc novum cultum Deo in universo mundo exhi- 
bendum praenuntiavit Malachias, 1, 10 sqq., gentium ad eum conver- 
sionem praedixit David 1, et sacerdotium ad gentes translatum iri pro- 
phetavit Isaias dicens 3: adsumam ex eis (ex gentibus) in sacerdotes et 
levitas. 

Substitui autem debebat per legem Messiae, cujus conditiones prae- 
dicantur his verbis: Ecce servus meus, suscipiam eum; electus meus; com- 
placuit sibi in illo anima mea; dedi spiritum meum super eum, judicium 
gentibus proferet... et legem ejus insulae exspectabunt.. Et dedi te in 
foedus populi, in lucem gentium, ut aperires oculos caecorum, et educeres 
de conclusione vinctum, de domo carceris sedentes in tenebris 4. Servus 
Dei hoc loco promissus nequibat esse Cyrus, aut populus israeliticus, 
aut Prophetarum ordo, aut aliquis ex Prophetis homo singularis, ut 
insaniunt nonnulli ex rabbinis et protestantibus rationalistis 5, sed Mes- 
sias a Deo praenuntiatus. Unde in paraphrasi chaldaica, cui certe non 
parva debetur auctoritas, his verbis ecce servus meus additur Messias. 
Et Matth., 12, 1-20, adimpletum esse dicitur in Christo, quod Isaias loco 
citato praenuntiavit. Quae omnia confirmavit David, cum haec verba 
posuit in ore Christi: Ego autem constitutus sum rex ab eo super Sion 
montem sanctum ejus 8. Confer etiam Psal. 71, in quo conditiones hujus 
regis, quae nonnisi Christo convenire poterant, late numerantur. Alia 
de Christo prophetia habetur Jeremiae ubi dicitur: Ecce dies veniunt, dicit 
Dominus, et suscitabo David germen justum; et regnabit rex et sapiens 
erit: et faciet judicium et justitiam in terra. In diebus illis salvabitur Juda 
et Israel habitabit confidenter; et hoc est nomen, quod vocabunt eum, Do- 
minus justus noster . Certum est hic Messiam futurum designari, le- 
gemque ab eo mutandam fore annuntiari. 

Supposito ergo, quod lex mosaica aliquando abroganda fuerit, et 
per novam Messiae legem substituenda, venit hic breviter ostendendum 
eam jam olim fuisse abrogatam et per legem Christianam substitutam. 


194. Error. Judaei Messiam adhuc exspectantes pertinaciter negant 
legem mosaicam abrogatam fuisse; suum errorem ut quodammodo tueri va- 
leant, omnia S. Scripturae loca violenter interpretari coguntur. 


Jerem., 31. 31-34- 
Ps. 21,28. 
Is., Of,21. 
Is., 42,1-9. 
5 Hunc locum violenter interpretati sunt inter alios Gesenius, Der Prophet 
Jesaia, 3, 63; et Knobel, Der Prophet Jesaia erklart, p. 363 sqq. 
3 Ps. 2, 6. 
^ Jer. 23, 5 sqq. 

195. THESIS. Lex mosaica jam olim abrogata est. 


Nota. Potest haec propositio pluribus Veteris Testamenti prophetiis, 
quae proculdubio adimpletae sunt, demonstrari, sed nolumus longam 
texere argumentorum seriem, ne in animos candidatorum confusionem 
ingeramus. Ea tantummodo seligemus S. Scripturae loca, quae clariora 
et faciliora videbuntur. 

Arg. I. Arguitur primo ex vaticinio Patriarchae Jacob, qui morti 
jam proximus haec inter alia filio suo Judae dixit: Non auferetur sce- 
ptrum de Juda et dux de femore ejus, donec veniat, qui mittendus est, et 
ipse erit exspectatio gentiuml. 

a) Hunc locum ad Messiam referri ita certum est, ut, quocumque 
se vertant adversarii, nunquam valeant contrarium persuadere 1. Adeo 
mentibus judaeorum ex hoc vaticinio ingesserat idea de Christo venturo, 
ut ipse Simeon hujus exspectationis diserte meminerit in suo cantico 3; 
judaei quoque ad Joannem Baptistam 4, et Joannes Baptista ad Jesum 56 
legationes miserunt interrogantes: Tu es, qui venturus es, an alium exspe- 
ctamus? Imo et Samaritana ajebat ad Jesum: Scio quia Messias venit 0. 
Unde, cum Jesus patraret miraculum multiplicationis panum, conten- 
tio orta est inter judaeos, quorum nonnulli dicebant: Hic est vere pro- 
pheta. Ali: Hic est Christus -. 

b) Jam vero vaticinium Jacobaeum jam olim fuisse adimpletum 
constat certissime ex sequenti argumento. 

Juxta Jacobum in Juda permansurus erat principatus in fratres 
suos seu alias tribus, et dux de femore ejus semper adsumendus, quous- 
que veniret, qui mittendus erat, id est Messias, spectatio gentium. Atqui 
principatus Judae in fratres suos jam dudum cessavit, et dux de femore 
ejus non amplius adsumitur. Ergo Messias, novus legislator venit, lex- 
que antiqua Moysis per ipsum abrogata est. 

Major argumenti duplicem habet partem, nempe, 1) in illis verbis 
principatum aliquem et potestatem in fratres suos promitti Judae, et 
2) per illum, qui mittendus erat, Messiam designari. Haec autem duo 
patent certissime verba Jacobi recte consideranti. 


Primum quidem, quia vox schebet, qua utitur textus hebraicus et quam 
vulgata reddit sceptrum, ex se, absque ulla additione particulae, nunquam 
significat virgam tribulationis, ut judaei contendunt, sed virgam dominatio- 
nis seu auctoritatis, id est sceptrum, quod est supremae potestatis symbolum. 
Quam interpretationem non solum grammaticae legibus sed textui etiam 
sacro magis convenire ostendunt verba sequentia: et dux de femore ejus 
(non auferetur); mechokek, quo utitur textus hebraicus, quomodolibet ver- 
tatur,' semper significat vel ducem, ut interpretatur vulgata cum plerisque, 
vel scribam, ut vult Onkelos, vel legislatorem, ut alii contendunt, et innuit 
principatum ac ducem non esse auferendum a tribu Juda, donec veniat, qui 
mittendus est. 


Gen., 49, 10. 

Cfr. Hummolauor, Comment, in Gen., c. 49, 10. 
Lue., 2, 25 sqq. 

Joan., i, 19 sqq. 

Afallh., 11, 2 sqq. 

Joan., 4, 25. 

Joan., 7, 40-41. 

Secundum etiam patet ex verborum obvia significatione. Nam Schilo 
sive 1) mittendum significet, ut vertit vulgata, sive 2) lilium designet, ut 
volunt alii, sive 3) qui habet sceptrum denotet, ut intelligunt nonnulli, sive 
4) pacificum seu pacis auctorem exprimat, ut non improbabilis fert opinio, 
solum Messiam antonomastice significat. Quis a) nominetur mittendus, et 
exspectatio gentium, nisi ille, qui promissus fuerat.ad redemptionem Israel, 
et quem judaei, ut superius dictum est, exspectabant venturum? Quis 
bj filii nomen pro tribu Juda melius sibi vindicet, quam Messias, qui se- 
cundum omnes prophetias erat ex illa tribu oriundus? Cui c) magis con- 
gruant verba qui habet sceptrum, quam Messiae, qui futurus erat Rex Israel, 
et fassus est postea Pilato se esse Regem? Quis denique d) pacificus et 
auctor pacis nuncupetur, nisi Messias, qui ab Isaia | appellatur princeps pa- 
cis? Hinc non mirum si Onkelos hunc locum sic vertat: donec veniat Messias 
cujus est regnum, el ei obedient populi. 


Minor argumenti probatione vix indiget. Qui historiam mundi vel 
ex cortice salutaverit, statim conspiciet judaeos a multis jam saeculis 
dominatum ac sceptrum amisisse. A multo jam tempore, amisso regno 
et principatu, aliorum regnorum dominationi subjecti jugum ferunt im- 
portabile, imo, ubique terrarum dispersi, exsules vagantur, quin nemo 
eorum hodie ex qua familia vel tribu sit oriundus scire valeat. 

Ex quo plane consequitur Messiam jam olim advenisse. Adveniente 
autem Messia, novo legislatore supremo, necesse erat, ut novae etiam 
leges, relictis antiquis, pro universo mundo conderentur. Ergo lex mo- 
saica per novam Messiae legem abrogata est. 

196. Arg. II. Celebris est locus Danielis, cui oranti archangelus 
Gabriel apparuit et dixit: 

Septuaginta hebdomades abbreviatae sunt super populum tuum et su- 
per urbem sanctam tuam, ut consummetur praevaricatio, et finem accipiat 
peccatum, et deleatur iniquitas, et adducatur justitia sempiterna, et im- 
pleatur visio et prophetia et ungatur sanctus sanctorum. 

Scito ergo et animadverte: ab exitu sermonis, ut iterum aedificetur Je- 
rusalem, usque ad Christum ducem hebdomades septem et hebdomades se- 
xaginta duae erunt: et rursum aedificabitur platea muri- in angustia tem- 
porum. 

Et post hebdomades sexaginta duas occidetur Christus, et non erit po- 
pulus ejus, qui eum negaturus est. Et civitatem et sanctuarium dissipavit 
populus cum duce venturo: et finis ejus vastitas et post finem belli statuta 
desolatio. 

Confirmavit autem pactum multis hebdomada una, et in dimidio hebdo- 
madis dejiciet hostia et sacrificium, et erit in templo abominatio desola- 
tionis; et usque ad consummationem et finem perseverabit desolatio 1. 

Argumentum ex hoc vaticinio deductum et rei praesenti ac propo- 
sito accommodatum sic accipe. 

In hoc Danielis vaticinio agitur proculdubio de Messia, cujus ad- 
ventus post aliquod temporis spatium annuntiatur. Tempus autem ab 
angelo praefixum a longo jam tempore elapsum est. Ergo jam olim 
Messias venit, et per ejus adventum lex mosaica abrogata est. 


1 Is., 9, 6. 
2 Dan., 9, 24-27. 

Prob. Major per partes. 


l.a pars. In hoc vaticinio agitur de Messia. 


Est contra rationalistas et rabbinos, quorum plerique, ut facilius 
se expediant a difficultate, negant authentiam libri Danielisx; alii do- 
cent vaticinium Danielis ad duos unctos—Christos—referri, quorum 
primus— Christus dux—de quo v. 25, fuit Cyrus; et alter— Christus occi- 
dendus—juxta Hofmann, Wieseler, etc., Onias III, juxta Evald Seleucus 
Philopator. Ducem autem venturum, de quo in fine v. 26, dicunt esse 
diversum a Christo, Antiochum scilicet Epiphanem juxta Marsham, vel 
Oniam sacerdotem juxta alios. Sed frustra. 

a) Siquidem, qui venturus promittitur, vocatur Christus ab angelo, 
et nemo unquam hoc nomine absque ullo additamento in Scripturis 
insignitus est nisi Messias qui vere dicitur Unctus, utpote regis spiritua- 
lis munere functurus. 

b) Additur eum Christum ducem, id est, unctum principem, appel- 
latum iri, ita ut simul dux seu rex esset et sacerdos futurus. Solus autem 
Messias post Danielis tempora dicitur rex unctus, tum quia hoc tempore 
oleum non adhibebatur sicut olim ad inungendos reges 1, tum quia nemo 
fuit simul sacerdos et dux populi hebraeorum. 

c) Hic vero, qui simul est Christus et dux, id est, unctus princeps, 
occidetur. Quis autem hic fuerit nisi Messias, qui in Monte Calvario 
occisus est sub Pontio Pilato, designent velim rationalistae et rabbini. 


2." pars. In praefato vaticinio adventus Messiae post aliquod tem- 
poris spatium annuntiatur. 


Est item contra plures rationalistas et rabbinos, quorum nonnulli 
ajunt nullum tempus in loco citato pro adventu Messiae determinari, 
sed in sermone angelico per verbum septuaginta numerum indefinitum 
significari. 

Alii concedunt per illas hebdomades tempus aliquod determinatum 
praefigi, sed ita magnum, ut nemini liceat illud computare, cum inter 
7-62-1 hebdomades, quae referuntur, alia tempora intermedia possint 
admitti; alii demum 70 hebdomades symbolice volunt esse intelligendas, 
ita ut per hebdomades 7 tempus usque ad Christum, per 62 usque ad 
Antichristum, et per 1 ad mortem usque Antichristi designetur. 

Sed haec nugae sunt. 

Nam 1) angelus Danielem, qui Deum precabatur, ut Jerusalem et 
templum reaedificare dignaretur, affatus solatusque est, praefigens ei 
tempus quo Jerusalem esset iterum aedificanda ac Christus venturus. 

2) Verba angeli septuaginta hebdomades abbreviatae sunt (definitae 
juxta hebraicum sermonem) nullatenus possunt de numero indefinito 
interpretari. 


| Quoquoversum se vertunt rationalistae et increduli, ut vim hujus argu- 
ni' nti evertere videantur Plerumque docent librum hunc longo post Danielem 
tempori scriptum fuisse. Cfr. Danko, Hist, revel, div., $ 144. 

* Oleum siquidem sacrum, ad inungendos reges et duces populi olim adhiberi 
*."litum, in secundo templo non servabatur. Cfr. Ottiger, Theol. fund., p. 576. 

3) Tempus seu terminus a quo et terminus ad quem hebdomadum 
septuaginta certe adsignantur ab angelo, ab exitu nempe sermonis seu 
decreti, ut iterum aedificetur Jerusalem, usque ad desolationem et com- 
pletam eversionem civitatis ac templi. Certum est autem decretum illud, 
quodquod tandem fuerit, super quo valde disputant Doctores, jam olim 
editum fuisse, civitatem quoque et templum denuo fuisse aedificata ac 
iterum devastata; necnon abominationem desolationis pervenisse. 


Prob. Minor. 


Hebdomada numerum septenarium denotat, et semper significat ali- 
quod temporis spatium. Possunt autem considerari hebdomades dierum, 
mensium et annorum, prout septem diebus, mensibus vel annis compo- 
sitae supponantur. Judaeis sicut et aliis gentibusl, non hebdomades 
mensium, sed dierum dumtaxat et annorum innotuerunt, harumque 
meminit S. Scriptura, quoties diem et annum septimum sabbaticos esse, 
et ut tales sanctificandos, decernit. Tempus autem ab angelo praefixum 
per hebdomades dierum computari nequivit, quia spatium 490 dierum 
nimis breve erat ad civitatis et templi aedificationem ac eversionem; 
computandum igitur erat per hebdomades annorum, quae quadringen- 
tos nonaginta annos efficiebant, sufficiens scilicet temporis spatium, ut 
omnia exsequi valerent, quae angelus eventura praedixit. 

Jam vero 490 anni jam dudum elapsi sunt ab edito decreto urbis 
reaedificandae. Sive enim illud decretum fuerit 1) a Cyro editum, ut 
aliqui vohmt, sive 2) a Dario Hystaspe, ut nonnullis placet, sive 3) ab 
Artaxerxis Longimani primo vel secundo suo edicto, ut bene multi tuen- 
tur, certum est hebdomades hujus vaticinii jam diu elapsas fuisse. 
Propterea urbs Hierosolyma, quae, ut historia narrat, denuo aedificata 
fuerat, diruta est, et templum secundum a fundamentis eversum, necnon 
sacrificia ibi offerri solita evanuerunt. Messias igitur jam diu advenit, 
et lex mosaica per ipsum abrogata est. 


197. Scholion. Tradita jam doctrina de legis mosaicae abrogatione, 
operae pretium est breviter innuere, quo praecise tempore cessaverit illa 
obligare. Communiter dicunt SS. Patres et theologi legem mosaicam primo 
fuisse vivam seu obligatoriam, deinde mortuam, ac idcirco liberam, tandem 
mortiferam, et qua talem illicitam. 

Hinc i) lex vetus non cessavit sed viva permansit, et idcirco judaeos 
obligare non desiit ad mortem usque Christi. Quod probatur ex ipsa doctri- 
na Servatoris, qui diserte declaravit cathedram Moysis adhuc exsistere 1. 
Ergo et lex Moysis simul cum ejus cathedra exstitit. Hoc igitur tempore 
filii judaeorum, etiam eorum, qui Christi doctrinam acceperant, circumcidi 
debebant. 

2) In morte Christi lex mosaica, spectato saltem fundamento seu vo- 
luntate legislatoris, abrogata est, ita ut jam mortua fuerit. Ratio est, quia 
Christus suum testamentum obfirmavit per mortem in cruce. Porro dicendo 
novum (testamentum), veteravit prius, ut ait Apostolus3. Unde, redemptione 
generis humani per mortem Christi in cruce peracta, cessavit finis ac fun- 
damentum veteris legis. Ideo Christus in cruce ait: Consummatum est V. Et 


1 Cfr. M. Varro, De hebdomadibus, lib. i. 
2 Matth., 23, 1-3. 

3 Hebr., 8, 13. 

l1 Joan., 19. 30. 

referunt non sine mysterio Evangelistae velum templi scissum fuisse in duas 
partes a summo usque deorsum *. 

Ut tamen totaliter et actu desineret esse, opus fuit, ut nova lex seu 
novum testamentum aperiretur, promulgaretur et divulgaretur, unde 

3) Divulgata nova lege per orbem, abrogata est omnino lex mosaica. 
Lex etenim nova, postquam fuit divulgata per praecones evangelicos, in- 
cepit obligare. Obligatione autem novae legis incepta, oportebat veterem 
abrogari. 


QUAESTIO X 
DE REVELATIONE CHRISTIANA 


198. Revelatio Christiana continetur praesertim in quatuor Evan- 
geliis, et, ut recte res intelligantur, pauca de Evangeliis praemittimus, 
et deinde paulo longius divinam Christi legationem et divinitatem reli- 
gionis christianae exponemus. 

Ante omnia oportet authentiam Evangeliorum declarare. Porro 
authentia seu auctoritas Evangeliorum est duplex. Una divina, quatenus 
Spiritum Sanctum habent auctorem; et sic, cum increduli totam negent 
revelationem, Evangelia non adsumuntur in Apologetica; altera humana, 
quatenus sunt documenta historica testium, ut plurimum oculatorum, 
fide digna, quae narrant originem et propagationem religionis christia- 
nae; hoc sensu quaeritur in praesenti, utrum Evangelia sint authentica 
seu habeant auctoritatem historicam. 

Ut autem liber aliquis vere dicatur authenticus, requiritur a) ut 
sit genuinus, id est, ab auctore, cui adscribitur, exaratus; b) ut sit ve- 
ridicus, id est, ab auctore veraci compositus; et c) ut integer remaneat. 
Hinc exsurgunt tres hujus quaestionis articuli, l.us de genuinitate, 
2.us de veracitate, et 3.us de integritate Evangeliorum. 


ARTICULUS I 
UTRUM EVANGELIA SINT OPERA GENUINA 


199. Status quaestionis. Liber aliquis dicitur genuinus seu legiti- 
mus, cui opponitur spurius, apocryphus, etc., qui reapse fuit aetate qua 
fertur et ab auctore, cui adscribitur, exaratus. Hinc partim dicitur ge- 
nuinus et partim apocryphus liber, cujus aetas cognoscitur, quamquam 
auctore ignoto fuerit scriptus. 

Xemo non videt, quantae sit utilitatis pro authentia Evangeliorum 
vindicanda eorum genuinitatem comprobatam habere. Refert universalis 
antiqua traditio quatuor Evangelia, quae vitam Jesu Christi et gesta 
plurima narrant apostolorum, fuisse a SS. Matthaeo, Marco, Luca et 
Joanne conscripta, quorum primus et ultimus discipuli Christi, secun- 
dus et tertius socius discipulusque Petri et Pauli respective fuere 1. 


1 Matth., 27, 51. 

2 Cfr S. Hieronymus, De viris illustribus, cc. 1-9; ML 23, 638 sqq. Alios 
quoque novimus libros, qui nomine Evangeliorum divulgati sunt, sed Ecclesia 
Romana nunquam eos in canone retulit. 


182 DE VERA RELIGIONE. Q. X. DE REVELATIONE CHRISTIANA 


Quaerendum itaque est, utrum haec Evangelia fuerint revera ab 
ipsis auctoribus, quibus adscribuntur, et consequenter eo tempore, quo 
ipsi vixerunt, conscripta. 


200. Errores, i) Primum errorem tenuit Gottlob Paulus, professor 
theol. heidelbergensis, naturalista (1761-1851), qui | fatetur quidem Evan- 
gelia, saltem synoptica, (Matthaei, Marci et Lucae, quae similes inter se 
continent narrationes), genuina esse, sed omnia, quae in eis referuntur, na- 
turaliter accidisse contendit. Hinc admittit relatum Evangelistarum, sed 
judicium de factorum supernaturalitate, sicut et omnia miracula, rejicit. 

2) Secundus error est rnythicismus David Frid. Strauss (1808-1874), ra- 
tionalistae, qui 1 arbitratus est quatuor Evangelia conscripta fuisse saecu- 
lo ii ab auctoribus ignotis ex his, quae didicerant traditione orali. Juxta 
ipsum exstitit Christus, homo purus, cujus gesta, vitam et miracula prae- 
dicaverunt apostoli, quemque Messiam esse dixerunt in lege promissum et 
a judaeis jam diu exspectatum. Tunc bona fide excogitata sunt et Christo 
tributa figmenta mythica ac theogoniae, quae ex Lege Veteri Messiae adseri- 
bebantur. Quae cum ita se haberent, nonnulli scriptores saeculi n bona 
fide, ut primo dixit Strauss, conscii vero fraude, ut postea adseruit, finxe- 
runt Christum mythicum et idealem juxta vaticinia, quae dicebantur mes- 
sianica, ejusque vitam et miracula mythica retulerunt in libris, quos Evan- 
gelia Jesu nuncuparunt. 

Huic theoriae consentit Renan 3 quoad figmenta mythica, etc., sed ad 
aetatem quod attinet, censet saeculo | et ab ipsis Evangelistis exarata 
fuisse Evangelia. 

3) Tertius error excogitatus fuit a Frid. Christ. Baur, professore tubin- 
gensi et magistro Strauss, (1792-1860), protestante, qui alia via tentavit ori- 
ginem Evangeliorum explicare. Jesus Christus nullam instituit religionem, 
juxta Baur, sed solummodo de moribus hebraeorum reformandis egit. Mor- 
tuo Christo, diversae tendentiae et factiones inter apostolos, praecipue inter 
Petrum et Paulum, obortae sunt 45 quorum primus doctrinam ac praedica- 
tionem Christi ad solosJudaeos, secundus vero ad omnes gentes spectare 
docebant. Hinc quaedam Pauli epistolae, quae Petrinismum seu particula- 
rismum, et Apocalypsis, qui Paulinismum seu universalismum impugnant, 
genuinae sunt.» At Evangelia quae vel in favorem Petrinismi (Matthaei), 
vel in favorem Paulinismi (Lucae), vel pro obtinenda conciliatione (Marci 
et Joannis) scripta videntur, apocrypha sunt. 

Hanc teoriam amplexa est schola protestantium Tubingensis. 

4) Quartum errorem defendunt communiter hodierni celebriores ratio- 
nalistae, nescientes quo se vertant. Censent ii quatuor Evangelia saltem 
quoad substantiam ab illis auctoribus, quibus tribuuntur, scripta fuisse ex 
alio primitivo Evangelio vel aliis documentis primitivis, ab incerto auctore 
conscriptis B. Illud autem primitivum Evangelium, vel documenta, si plura 
sint admittenda, quae altum silentium tenebant de Christi divinitate ac 
miraculis, adulterata fuerunt ab Evangelistis, quaedam mutando, alia ad- 
jungendo. Ita Eichhorn (1752-1827), quem sequuti sunt Marsh, episcopus 
anglicanus, Gratz, De Vette, Ewald, Holzmann, Sabatier, J. Bovon, et alii 
bene multi. 

Hi tamen omnes, ubi inquirunt, an unum vel plura fuerint primitiva 
documenta, quo idiomate conscripta, quae illorum versiones factae, quibus 
eorum versionibus singuli Evangelistae usi fuerint, an omnes Evangelistae 
documenta primitiva adhibuerint, vel e contra unus tantum, ex quo alii 


Exetisches Handbuch, 2. 

Leben Jesu, $ 13. 

Tie de Jésus, Introd.; Les Apótres, Introd. 

4^ Hunc errorem confirmare conantur ex his quae refert S. Paulus, Galat., 2, 


11 sqq. 
5 Cfr. Ronan, Tie de Jésus, Introd. 

sua Evangelia deprompserint, unde provenerint analogiae et discrepantiae 
synopticorum, etc., etc., in tot abeunt sententias, quot sunt capita. 

Nonnullis placet illud documentum fuisse unicum ( Ur-evangelium), ara- 
maice scriptum (Eichhorn et alii); alii plura requirunt, diversis linguis exa- 
rata (quatuor fuisse adserit Ewald): alii plura vel pauciora juxta cujusque 
placitum. Illud fuisse graece translatum et ex eo evangelia synoptica de- 
prompta vult Marsh, a quo dissentiunt alii dicentes solum Evangelium 
Marci (vel Lucae juxta quosdam) fuisse a versione graeca haustum, Evan- 
gelium vero Matthaei ex aramaico derivatum (Gratz). Non defuerunt qui 
dicerent unum tantummodo Evangelistam documento primitivo usum fuisse, 
et ex eo alia deprompta esse. 

Analogias autem et discrepantias librorum synopticorum mutuae, ut 
ajunt, dependentiae nonnulli tribuunt, ita ut Marcus Evangelio Matthaei, et 
Lucas utroque usi fuerint *. A/ii ex hoc volunt synopsim Evangeliorum pro- 
venisse, quod tres primi Evangelistae communibus usi fuerint documentis. 
Plerique tandem arbitrantur synopticorum affinitatem et discrepantias ex 
eo derivatas esse, quod apostoli non scripto sed oretenus Evangelium prae- 
dicarunt; eadem saepe repetendo, plura, nonnullis tamen variationibus in- 
terpositis, selegerunt ac didicerunt, quae neophytis traderent. Discrepantiae 
tamen facile, ut patet, eorum narrationibus oralibus admixtae sunt. Hinc 
Evangelistae, qui non solum apostolorum explicationibus intererant, sed 
vitam quoque familiarem cum ipsis egerant, facile potuerunt plures analo- 
gias nonnullasque discrepantias suis Evangeliis inserere 1. 

Haec ultima explicatio sicut et hypothesis, quae admittit Evangelistas 
documentis primitivis usos fuisse in Evangeliis conscribendis, non paucis 
catholicis arridet, admittendo tamen, ut par est, omnia sub inspiratione 
composita fuisse. 

5) Quintus denique error est modernistarum, qui, theorias rationalista- 
rum plerumque sequuti, inter alia docuerunt a) parabolas evangelicas ab 
ipsismet evangelistis et Christianis secundae tertiaeque generationis esse di- 
gestas 3 b) Evangelia, quousque canon constitueretur, continuis additioni- 
bus et correctionibus fuisse aucta 4, c) quartum Evangelium non a S. Joan- 
ne Apostolo, sed ab auctore incerto, eximio vitae christianae teste, fuisse 
scriptum s. 


201. 'Thesis. Quatuor Evangelia sunt opera vere genuina, id est, 
ab auctoribus, quorum nomina gerunt, aetate apostolica scripta. 


Nota. Perplura antiquitatis documenta, Patres Ecclesiae priorum 
saeculorum, ipsi haeretici ac pagani, libri quoque apocryphi diserte 
testantur quatuor Evangelia ab ipsis auctoribus Matthaeo, Marco, Luca 


1 Cfr. Vigoureux, Manual Biblico, t. 3, n. 76 sqq. (ed. 1913). 

2 Cfr. Comely, Introd. in V. T. lib. sacr., vol. 3, n. 51, p. 184. 

3 Cfr. Decr. Lamentabili sane exitu, S. R. et U. Inquisitionis (S. Officii) sub 
die 3-4 Julii 1907, prop. 13; Denz-Bannw., 2013. 

4 Cfr. Decr. Lamentabili, prop. 15; Denz-Bannw., 2015. 

6 Schola rationalista germanica fere communiter (Vid. Harnack, Die Chro- 
nol. der altchristlichen Litteratur bis Eusebius, vol. 1, et Wesen des Christentums, 
conf. 2, cui subscribunt modernistae Schell, Loisy, Murri, Tyrrel, etc.) tenet quar- 
tum Evangelium non esse opus genuinum S. Joannis Apostoli. Ab hoc errore 
non satis recedere videntur qui docent revelationem, objectum fidei catholicae, 
non fuisse cum apostolis completam, et quartum Evangelium non a S. Joanne 
Apostolo, sed post ejusdem mortem, incerto auctore, sub inspiratione Spiritus 
Sancti fuisse compositum. Cfr. Decr. Lamentabili sane exitu, prop. 18-21; Denz- 
Bannw., 2018-2021.—Scholae germanicae et modernistis contradicit Sanday (An 
examination of Harnack's AVhat is Christianity») cum schola anglicana dicens epi- 
stolas S. Pauli et doctrinas Ecclesiae primitivae intelligi non posse, nisi admittan- 
tur authenticitas et voracitas Evangelii S. Joannis. 

et Joanne esse conscripta. Unde in probationem theseos totidem adsu- 
mentur argumenta, quot sunt hic relata testimoniorum genera. 

Arg. I. Ex antiquis documentis. Universalis omnium populorum 
consensus in admittenda Evangeliorum genuinitate constat ex docu- 
mentis authenticis totius antiquitatis. Nam 1) versiones cunctae tum 
occidentales tum orientales Evangeliorum, in primis Ecclesiae saeculis 
factae, continent ea cum expressione auctorum, quibus tribuuntur, sicut 
olim legebantur populo Christiano, quin unquam ulli occurreret illa apo- 
crypha esse. 2) In canone librorum sacrorum a Patribus olim confecto 
et a Conciliis provincialibus et oecumenicis confirmato veniunt quatuor 
Evangelia sub iisdem auctoribus. 

Celebre ac magni ponderis est hac in re fragmentum, quod invenit 
Muratori in Bibliotheca Ambrosiana Milanensi a. 1740. Habetur in eo 
pars canonis seu catalogi scripturarum, quem confecerat Ecclesia Ro- 
mana circa annum 170, et relate ad Evangelia sic loquitur: «Tertium 
Evangelii librum secundum Lucam. Iste medicus post ascensum Domi- 
ni, quum eum Paulus quasi ut juris studiosum secum assumpsisset, 
nomine suo ex opinione ejus concripsit. Dominum tamen nec ipse vidit 
in came, et ideo prout assequi potuit. Ita et a nativitate Joannis incipit 
dicere.—Quarti Evangeliorum Joannes ex discipulis. Cohortantibus con- 
discipulis et episcopis suis dixit: Conjejunate mihi hodie in triduum, 
et quid cuique fuerit revelatum alterutrum nobis enarremus. Eadem 
nocte revelatum Andreae ex Apostolis, ut recognoscentibus cunctis 
Joannes suo nomine describeret» L 

Hinc concilia ajricanum (393-397), romanum (405), jlorentinum (1441), 
et tridentinum (1546) fidelium consensum suis decretis confirmavere. 
Origenes expresse docet hanc doctrinam ex traditione se accepisse. «Ex 
traditione, ait, accepi de quatuor Evangeliis, quae sola in universa Dei 
Ecclesia, quae sub caelo est, citra controversiam admittuntur; -primum 
scilicet Evangelium scriptum esse a Matthaeo, prius quidem publicano, 
postea vero apostolo Jesu Christi, qui illud hebraico sermone conscri- 
ptum Judaeis ad fidem conversis publicavit. Secundum fuisse accepimus 
Evangelium Marci, qui, prout Petrus ipsi exposuerat, in litteris retu- 
lit... Tertium Evangelium Lucae, quod a Paulo commendatur, in gra- 
tiam gentilium conscriptum. Postremum vero Evangelium Joannis» 1. 
Eusebius, accuratissimus rerum ecclesiasticarum historiographus, elen- 
chum librorum N. T. descripsit dicens: «Primo igitur collocanda est 
sacra Evangeliorum quadriga (ea dixerat cap. 24 fuisse a Matthaeo, 
Marco, Luca et Joanne conscripta), quam deinde consequuntur Actus 
Apostolorum. Post hos numerandae sunt Pauli epistolae (quatuordecim 
fuisse ait cap. 3). Inde prior illa Joannis, ac similiter Petri epistola 
suscipienda est. Postremo adjungenda est, si ita videbitur, Joannis re- 
velatio; de qua quid veteres senserint, suo loco exponemus. Et haec 
quidem communi omnium consensu recepta sunt» 3. 

Hic porro communis omnium fidelium consensus ad nostra usque 


| Vide Cornely, Introd. in l. T. libros sacros, Vol. 3, n. 63. 
2 Hom. in Matth., t. 1; MG 13, 829. 
3 Hist. EccL, lib. 3, c. 25; MG 20, 268. 


ART. I. UTRUM EVANGELIA SINT GENUINA ISS 


tempora absque ulla interruptione certe pervenit et argumentum con- 
stituit, ut ajunt, praescriptionis, quo possumus rationalistas perstrin- 
gere cum cl. Brugére, p. 172 qui ait: «Ita apud Jurisperitos vocatur 
quaedam argumentandi ratio, quae e jacto possessionis concluditur ad 
jus, eo quod usurpatio fuisset ordinarie improbabilis aut etiam morali- 
ter impossibilis. Eodem porro argumentandi modo critici utuntur ad 
authenticitatem probandam: hic autem non sufficit suppositionis im- 
probabilitas, sed requiritur vera impossibilitas moralis». Quis enim audeat 
viginti saeculorum traditionem rejicere eo quod gesta, quae narrant 
Evangelia, et divinitas Jesu Christi, quam tuentur, nequeant cum pla- 
citis rationalistarum componi? 


202. Arg. II. Ex Patribus Ecclesiae priorum saeculorum.  Intermi- 
nabilis certo forem, si omnia vellem SS. Patrum, quae ad rem faciunt, 
afferre testimonia. Quaedam seligenda sunt clariora. 

Clemens Romanus, Petri discipulus et Pontifex Maximus, vel ejus 
nomine Ecclesia Romana, a. circiter 96, unam et alteram scripsit episto- 
lam ad Corinthios, tum ut eorum dissensiones componeret, tum etiam, 
ut eos post persecutionem Domitiani in fide confirmaret. In his autem 
epistolis diserte citat, non quidem ad litteram sed quoad sensum, prout 
ferebat illius temporis consuetudo, loca Evangeliorum synopticorum, 
dum Epist. 1, c. 13 iisdemet fere verbis Matth. 7, .1-2, et Lucae 6, 36-38 
hortatur fideles, ut cum omnibus sint misericordes; et cap. 46 reprobat 
peccatum Judae ac scandali juxta doctrinam Matthaei 26, 24 (Marci 
14, 21— Lucae 22, 22; Lucae 17, 2; Matth. 18, 6—Marci 9, 2). Item dua- 
bus de Virginitate scriptis epistolis meminit Lucae. 

Opusculum, cui nomen Doctrina duodecim Apostolorum, anno 1883 
editum, et probabilius, ut ipse rationalista A. Harnack fateturl, sub 
finem saeculi I compositum, cap. 1 explicite refert verba Matthaei 5, 
39, 41, 44, 48; et c. 16 citat verba Lucae 12, 35. 

Ignatius Martyr (f 107, juxta alios 114) saepissime laudat Evange- 
lia Matthaei, Lucae et Joannis, imo provocat Philadelphios et Smvr- 
nenses ad canonem N. T., quem dividit in Evangelium et Apostolos. 

Epistola, quae, nescimus qua de causa, S. Barnabae tribuitur, scripta 
circa annum 120 aut 130, magni profecto est ponderis ob suam an- 
tiquitatem: porro c. 4, 14 refert illa verba Matth. 22, 14: Multi sunt 
vocati, pauci vero electi, et c. 5, 9, alia ipsius Matth. 9, 13, non veni 
vocare justos sed peccatores. 

Papias, Episcopus Hierapolitanus, et, ut refert ejus discipulus S. /re- 
naeus, auditor S. Joannis et S. Polycarpi amicus, scriptis circa annum 125 
quinque libris De Interpretatione oraculorum dominicorum apud Euse- 
bium, testimonium reliquit non exigui ponderis de Evangeliis Marci et 
Matthaei dicens: «Marcum. Petri interpretem, quaecumque memoriae 
mandaverat, diligenter perscripsisse; non tamen ordine pertexuisse, 
quae a Domino aut dicta aut gesta fuerant. ...Sed cum Petro, ut dixi, 
postea versatus est, qui pro audientium utilitate, non vero ut sermo- 
num Domini historiam contexeret, Evangelium praedicabat». Et de 


Cfr. Bardonhewor. Patrologia, epocha i.", $ 6. 

Matthaeo dicit: «Matthaeus quidem hebraico sermone divina scripsit 
oracula; interpretatus est autem unusquisque illa, prout potuit» L 

Si quis autem ex silentio Papiae circa Lucam et Joannem contra 
horum Evangelia insurgere velit, meminerit 1) scopum Papiae in prae- 
fato loco non fuisse omnia quae de Evangeliis sciret litteris mandare, 
sed Marci dumtaxat et Matthaei originem describere, et 2) non nisi 
perpauca nunc exstare Papiae fragmenta, quae apud Eusebium servata 
sunt. 

S. Polycarpus item (f 156), S. Ignatii et Papiae sodalis, Episcopus 
Smymensis et magnae sanctitatis vir, multoties citat Evangelia secun- 
dum Matthaeum, Marcum et Lucam. 

Hermas (y a. 140-155) denique, de quo Apostolus ad Rom. 16, 14, 
in suo opere Pastor plura ex quatuor Evangeliis deprompsit 1. 

Clariora adhuc sunt SS. Patrum qui saeculo n floruerunt testimonia. 

S. Justinus, circa annum 130 in Christianismum conversus, celebrem 
Apologiam direxit ad Antoninum Imperatorem aliaque praeclara scri- 
psit opera, in quibus saepe textus ex Evangeliis excerptos retulit 34 
Evangelia adserens scripta esse ab apostolis et discipulis Domini », 
legique solita in conventibus Christianorum 5* 

Similia habet Tatianus, S. Justini discipulus (f c. 165), in suo opere 
Diaiessaron 0. 

S. Irenaeus, Episcopus Lugdunensis (y c. 163) et S. Polycarpo valde 
carus, qui Ecclesiae tum orientalis tum occidentalis traditiones praesens 
anno circiter 170 perscrutatus est, explicite ait: «Matthaeus in hebraeis 
ipsorum lingua scripturam edidit Evangelii, quum Petrus et Paulus 
Romae evangelizarent et fundarent Ecclesiam. Post vero horum exces- 
sum Marcus, discipulus et interpres Petri, et ipse, quae a Petro annun- 
tiata erant, per scripta nobis tradidit. Et Lucas autem, sectator Pauli, 
quod ab illo praedicabatur, Evangelium in libro condidit. Postea et 
Joannes, discipulus Domini, qui et supra pectus Domini recumbebat, et 
ipse edidit Evangelium Ephesi Asiae commorans» 7. Deinde rationem 
reddidit, cur fuerint quatuor Evangelia. 

Confer denique, si vis, Tertullianum, qui ait: «Nobis fidem ex apo- 
stolis Joannes et Matthaeus insinuant: ex apostolicis Lucas et Marcus 
instaurant» 8, et Origenem, qui haéc habet: «Quatuor tantum Evange- 
lia sunt probata, e quibus sub persona Domini et Salvatoris nostri pro- 
ferenda sunt dogmata» 9. 

203. Arg. III. Ex haereticis. Domesticorum argumentis aggregan- 
da sunt exterorum testimonia, quae profecto plenissime demonstrant 
quatuor Evangelia genuina esse. 


1 Hist. Eccl., lib. 3, c. 39; MG 20, 296. 
2 Vid. apud MG 2, 892 sqq. 
3 Cfr. Apol., i, 33, 35, 51; MG 6, 381 et 384, et Dial, cum Tryph., 100, 103; 
MG 6, 709. 
Dial, cum Tryph., n. 103: MG 6, 717. 
ApoL, i, 66-67: MG 6, 429. 
Hic postea in haeresim lapsus est. 
Contra haer., lib. 3. C. I; MG 7. 844 
Adv. Marcion., lib. 4, c. 2; ML 2. 392. 
In Luc., hom. |: MG 13, 1803. 

Haeretici namque priorum saeculorum, qui ad suos errores confir- 
mandos ad sancta Evangelia provocabant, genuinitatem Evangeliorum 
certe supposuerunt et acceptarunt. «Tanta est autem, inquit S. Irenaeus, 
circa Evangelia haec firmitas, ut et ipsi haeretici testimonium reddant 
eis, et ex ipsis egrediens unusquisque eorum conetur suam confirmare 
doctrinam» L 

Hinc Simon Magus, qui tempore apostolorum vixit 1, Menander ejus 
discipulus, qui anno circiter 74 floruit, Saturninus, qui eis proxime suc- 
cessit. et alii bene multi ad Evangelia non semel provocarunt, ut suos 
disseminarent errores. 

Ebionitae solum admittebant Evangelium secundum Matthaeum, 
Marcion solo Luca utebatur vel potius abutebatur «ausus... circumci- 
dere Scripturas» 3. 

Gnostici quatuor admittebant Evangelia. Hinc Basilides non solum 
Evangeliis usus est, verum etiam viginti libros circa ipsa scripsit, ut 
affirmat Eusebius 4, et Valentinus juxta Irenaeum5"*plenissime usus est 
Evangelio Joannis, ex cujus primo capite aeonum doctrinam educere 
conatus est. Heracleon tandem, Gnosticorum celeberrimus, Evangelium 
Joannis commentariis auxit. 

204. Arg. IV. Ex paganis. Gentiles priorum saeculorum, «assueti, 
ut ait Lactantius, dulcibus ac politis sive orationibus sive carminibus, divi- 
narum litterarum simplicem communcmque sermonem pro sordido» asper- 
nabantur B. Eorum tamen nonnulli libros Novi Testamenti omni sollicitu- 
dine evolvendos curarunt, dum alii contra Evangelia insurrexerunt. Men- 
tione digni sunt Celsus, Porphyrius, Julianus, etc., qui doctrinam quidem 
Evangeliorum respuerunt, sed eorum genuinitatem palam professi sunt. 

Celsus circa annum 178 librum contra Christianos edidit, cujus fra- 
gmenta apud Origenem servantur 7. Adserit in eo S"'omnes Christianorum 
doctrinas esse sibi bene notas, eorumque libros refutare velle €. Exposi- 
ta dein truncate, uti solent haeretici, Evangeliorum doctrina, ait «disci- 
pulos haec de Jesu scripsisse, ut, quae contra illum erant, excusarent» 1011 
Ac tandem affirmat multos haereticos «a magna ecclesia» descivisse, et, 
discessum suum defendere volentes, Evangelia corrupisse. 

Porphyrius item saeculo in quatuor Evangelia, Actus Apostolorum 
et alios N. T. libros aggressus est refutare, si fides est S. Joanni Chryso- 
stomo, qui ait: «Sufficiunt autem, et qui contra nos disputarunt ad testi- 
monium antiquitatis librorum nostrorum ferendum, nempe Celsus et 
Bataneotes (Porphyrius) qui post illum fuit; non enim contradicebant 
lis. quae post illos edita fuerant» u. 


Contra haer., lib. 3. c. 1l, n. 7; MG 7, 884 

Cfr. Act. A post., 8. 13. 

Cfr. S, Irenaeus, Contra haer., lib. 3, c. 1l, n. 7; MG 7, 884. 
Hist. EccL, lib. 4, c. 7; MG 20, 317. 

Contra haer., lib. 3, c. ix, n. 7; MG 7, 884. 

fnst., lib. 6, c. 21; ML 6, 713. Cfr. Inst., lib. 5. c. 1; MI. 6, 550. 
Conti. Celsum, MG 11, 642 sqq. 

Orig., Contr. Celsum, 1, 12; MG 11, 677. 

“ Ibid., lib. 2, 74; MG 11, 909. 

10 Origones, Conti. Celsum, lib. 2, n. 16; MG 11, 825. 

11 Hom. 6 in ! al Cor., n. 3; MG 61, 52. 

Julianus demum, apostata, quatuor Evangeliorumn omina palam 
expressit, et licet doctrinam blasphemus haeretice negaverit, genuini- 
tatem tamen librorum affirmavit dicens: «Jesuin quippe illum neque 
Paulus Deum dicere ausus est, neque Matthaeus, neque Lucas, neque 
Marcus, sed bonus ille Joannes... primum id prodere ausus est» 1. 

205. Arg. V. Ex libris apocryphis. Liber apocryphus, qui primi- 
tus idem sonabat ac absconditus, secretus, etc., diversimode accipitur. 
1) In quantum opponitur canonico; et hoc sensu, libri qui a quibusdam 
dicebantur a Spiritu Sancto inspirati, sed non sunt in canone relati, 
nuncupantur apocrvphi, sicut epistola Bamabae, Pastor Hermae, etc. 
2) In quantum non est genuinus sed spurius, id est, non fuit ab illo 
auctore, cui tribuitur, scriptus. Hujus generis fuerunt satis multi ut 
Evangelia Pseudo-Matthaei, secundum Aegyptios, Hebraeos, secundum 
duodecim Apostolos, secundum Petrum, Thomam, Matthiam, Nicode- 
mum, Acta Andreae, Philippi et Thomae, Periodi Pauli et Theclae; 
epistolae Pauli ad Laodicenses et ad Senecam, et alii plures, quorum 
nonnulli ab haereticis, alii a fidelibus bona fide, scripti sunt 1. 

Hi libri, quorum studio magnopere incumbendum est hodiernis tem- 
poribus, imitationes censentur nostrorum Evangeliorum, quorum non 
exiguam partem continent in fragmentis, et demonstrant certissimam 
originem apostolicam librorum sacrorum N. T. praesertim Evangeliorum. 

Ex his argumentis concludere licet quatuor Evangelia ab ipsis aucto- 
ribus, quorum nomina gerunt, scripta fuisse saeculo i aerae Christianae. 
Matthaeus creditur scripsisse circa annum 40, Marcus ab anno 40 ad 50, 
Lucas inter annos 60 et 70,. ac Joannes demum circa annum 100. Id 
unum certe tenendum putamus, scilicet, ante annum 150 quatuor Evan- 
gelia ut genuina communiter accepta fuisse in Ecclesia. 

Scholion. Qui singulorum Evangeliorum genuinitatem probatam, 
aut objectiones contra datam doctrinam solutas, aliaque id genus plura 
velit habere, adeat scripturistas, et ex theologis Lahousse 3, Pesch4 
aliosque. Heic meminisse sufficiat Decreti Pii Papae X Lamentabili 
sane exitu, quo damnata est sequens prop. 18: Joannes sibi vindicat 
quidem rationem testis de Christo; re tamen vera non est nisi eximius testis 
vitae Christianae, seu vitae Christi in Ecclesia, exeunte primo saeculo 3. 


| Apud S. Cyrillum Alex., Contr. Julianum, lib. 10; MG 76, 1004. 

2 Cfr. Comely, Jntrod., 1, 213: Dictionnaire des Apocryphes (Paris, 1856), pré- 
face; Vigoureux, Diction, de la Bible, v. Apocryphe, etc. 

3 De vera religione, disp. 4, c. 2,.a. I. 

4 Inst. Propaed., p. 1, sect. 1, a. l. 

* Quia contra genuinitatem quarti Evangelii insurgunt fere undique rationa- 
listae, et eorum argumenta, ex rationibus extrinsecis quandoque, ex internis ipsius 
textus evangelici plerumque, petita, temere approbare visi sunt nonnulli catholici, 
placet heic resolutionem Commissionis biblicae hac de re integre subjicere. Ex 
Acta 5. Sedis, vol. 40. P. 383. 

Propositis sequentibus dubiis respondit prout sequitur: 

Dubium I. Utrum ex constanti, universali ac solemni Ecclesiae traditione 
jam a saeculo II decurrente, prout maxime eruitur: a) ex SS. Patrum, scriptorum 
ecclesiasticorum, jmo etiam haereticorum testimoniis et allusionibus, quae, cum ab 
apostolorum discipulis vel primis successoribus derivasse oportuerit, necessario nexu 
cum ipsa libri origine cohaerent: b) ex recepto semper et ubique nomine auctoris 
quarti Evangelii in canone et catalogis sacrorum librorum; c) ex eorumdem libro- 


ART. N. UTRUM EVANGELISTAE FUERINT VERACES 189 


ARTICULUS II 


UTRUM EVANGELISTAE VERACES FUERINT IN EVANGELIIS CONSCRIBENDIS 
ATQUE IDEO FIDE DIGNI CENSEANTUR 


206. Status quaestionis. Veracitas alicujus libri in eo consistit, quod 
narratio factis respondeat. Ad hanc autem conformitatem requiritur 
omnino quod auctor 1) scientia calluerit sufficienti; factum scilicet quod 
narrat bene noverit, et 2) fidelitatem servaverit in scribendo, id est, 
sincerus fuerit in rebus exponendis. 

Unam vel alteram ex his conditionibus plures Evangelistis negave- 
runt, ac veracitatem Evangeliorum rejecerunt. 


207. Errores. 1) Christianus llaur, de quo supra n. 200, adserens 
evangclistas defendisse factiones Petrinismi et Paulinismi, negavit eis vera- 
citatem f. 


rum vetustissimis manuscriptis codicibus et in varia idiomata versionibus; d) ex 
publico usu liturgico inde ab Ecclesiae primordiis toto orbe obtinente; praescin- 
dendo ab argumento theologico, tam solido argumento historico demonstretur 
Joannem apostolum et non alium quarti Evangelii auctorem esse agnoscendum, 
ut rationes a criticis in oppositum adductae hanc traditionem nullatenus infirment? 

Resp.—A ffirmative. 

Dubium Il. Utrum etiam rationes internae, quae eruuntur ex textu quarti 
Evangelii sejunctim considerato, ex scribentis testimonio et Evangelii ipsius cum 
I epistola Joannis apostoli manifesta cognatione, censendae sint confirmare tradi- 
tionem, quae eidem apostolo quartum Evangelium indubitanter attribuit?—Et 
utrum difficultates quae ex collatione ipsius Evangelii cum aliis tribus desumun- 
tur, habita prae oculis diversitate temporis, scopi et auditorum pro quibus vel 
contra quos auctor scripsit solvi rationabiliter possint, prout SS. Patres et exegc- 
tae catholici passim praestiterunt? 

Resp.—Affirmative ad utramque partem. 

Dubium III. Utrum, non obstante praxi, quae a primis temporibus in uni- 
versa Ecclesia constantissime viguit, arguendi ex quarto Evangelio tanquam ex 
documento proprie historico, considerata nihilominus indole peculiari ejusdem 
Evangelii et intentione auctoris manifesta illustrandi et vindicandi Christi divini- 
tatem ex ipsis factis et sermonibus Domini, dici possit facta narrata in quarto 
Evangelio esse totaliter vel ex parte conficta ad hoc, ut sint allegoriae vel symbola 
doctrinalia, sermones vero Domini non proprie et vere esse ipsius Domini sermo- 
nes, sed compositiones theologicas scriptoris, licet in ore Domini positas? 

Resp.—Negative. 

Die autem 29 Maji 1907, in audientia ambobus Binis, consultoribus ab actis 
benigne concessa, Sanctissimus praedicta responsa rata habuit ac publici juris fieri 
mandavit. 

Eulcranus Vigouroux, P. S. S. 


Laurentius Janssens, O. S. B. 


Consultores ab Actis. 


Eximia opera apologetica, quibus non solum genuinitas Evangelii Joannis sed 
etiam divinitas D. N. Jesu Christi strenue vindicatur, his diebus in lucem pro- 
dierunt. Consulat ea, si velit, lector. Vide articulos A. Orejón, apud Espaila y Ame- 
rica, i.", Dec. 1906. et L. Murillo, apud Razón y Fe, 1907, vol. 17, p. 141 sqq., et 
413 sqq. 

l Cfr Vigoureux, |< v livres suints et la critique rationaliste, t. 2, liv. 4, ch. 7. 

2) Strauss negavit, ut superius vidimus, realitatem factorum, quae 
narrantur in Evangeliis. Primo quidem dixit Evangelistas bona fide figmen- 
ta illa mythica descripsisse, sicut hodie novellae scribuntur, applicando 
homini Jesu proprietates, quae juxta libros Veteris Testamenti dicebantur 
Messiae convenire; sed deinde consilium mutavit, et, scriptis aliis operibus, 
adseruit Evangelistas id mala fide fecisse, et populum fraude et fictione 
voluntaria decepisse. Hinc sinceritatem denegavit sacris scriptoribus *. 

3) Alii id explicant evolutione seu adulteratione dicentes post mortem 
Christi ortam fuisse fidem Christianam cum legendis atque fabulis super 
historiam Christi. Evangelistae autem colligentes vaticinia V. T. de Messia 
ejusque regno, ponderantes narrationes miraculorum operumque Christi, 
quae circumferebantur, ac enthusiasmo ducti, vitam Christi deformarunt 
bona fide, atque divinitatem ipsi tribuerunt. Ita Jülicher, Harnack, Loisy, 
Pfleiderer et alii13 

Huic theoriae accedere videtur Renan, cum gratis adserit singulos fide- 
les in exemplari Evangeliorum, quod apud se retinebant, in margine adno- 
tare consuevisse, quae in ore omnium circumferebantur de dictis et factis 
Jesu, et ex his exemplaribus confecta tandem fuisse hodierna Evangelia s. 

4) Alii denique ampliatione volunt Evangelia composita fuisse.— Cum 
enim impossibile esset discipulis ea ad litteram transcribere, quae audierant 
a Domino, explanaverunt singuli ac interpretati sunt sermones Christi juxta 
placitum cujusque. Hinc discrepantiam inter synopticos et quartum Evan- 
gelium ex eo oriri dicunt quod synoptici minus quam S. Joannes a littera 
sermonum Domini recesserint. Ita Renand. 


208. "Thesis. Evangelistae scientia ac sinceritate pollebant quam 
maxima in libris scribendis, atque ideo non fuerunt decepti nec deceptores. 


Prob. l.a pars. Evangelistae pollebant scientia, ne deci- 
perentur. 


Arg. Evangelistae 1) fuerunt testes omni exceptione majores, 2) fa- 
cta narraverunt cognitu facilia, 3) eadem saepe fuerunt ab omnibus 
repetita, et 4) ita plura retulerunt facta miraculosa, ut completa hallu- 
cinatio fuerit impossibilis. Ergo sufficienti pollebant scientia, ut nulla- 
tenus deciperentur. 


Prob. Ant. 


1) Fuerunt testes omni exceptione majores, oculati nimirum vel auriti. 
Matthaeus et Joannes, utpote discipuli Domini, in ipsa Jesu Christi 
schola educati sunt, et facta plerumque narrant, quae praesentes vide- 
runt. Hinc Joannes ait: Quod audivimus, quod vidimus oculis nostris, 
quod perspeximus, et manus nostrae contrectaverunt de Verbo vitae; et vita 
manifestata est, et vidimus et testamur, et annuntiamus vobis vitam aeter- 
nam, quae erat apud Patrem, et apparuit nobis: quod vidimus et audivimus 
annuntiamus vobis 5. Et in fine sui Evangelii 6 testatur plura sibi de 


1 Das Leben Jesu, Introd , $ 13. 

2 Jülicher, Einleit in d. N. Test, 1894; Harnack, Wesen des Christentunis, 
Conf. 1-2; Loisy, Autour d'un petit livre, $ 3, p. 61 sqq. (ed. 1903); et Le qua- 
trième Évangile, Introd., «Clement d'Alexandrie»; Pfleiderer, Religions philosophie, 
pp. 278-280. 

Vie de Jésus, Introd. 
Vie de Jésus, Introd. 
I Joan., i, i sqq. 


3 
4 
» 
3 Joan., 21, 25. 


ART. I. UTRUM EVANGELISTAE SINT VERACES 191 


factis Jesu innotuisse, quae, si litteris mandarentur, totus non caperet 
orbis. Imo Petrus et Joannes responderunt magistratibus: Non enim 
possumus, quae vidimus et audivimus, non loquil. 

Lucas item et Marcus tradiderunt, quae ab immediatis testibus ac- 
ceperunt. Lucas enim a S. Paulo, cui erat familiaris carissimus, imo et 
a B. V. Maria, vitam et gesta Domini didicit, ut ipse fassus est in initio 
Evangelii dicens: Quoniam quidem multi conati sunt ordinare narrationem, 
quae in nobis completae sunt rerum, sicut tradiderunt nobis, qui ab initio 
ipsi viderunt et ministri luerunt sermonis, visum est et mihi, assecuto omnia 
a principio diligenter, ex ordine tibi scribere, optime Théophile, ut cogno- 
scas eorum verborum, de quibus eruditus es, veritatem 1. Similiter et Mar- 
cus, qui a Principe Apostolorum, cujus erat interpres, omnia procul- 
dubio accepit. i 

2) Facta narravere cognitu facilia. Retulerunt enim plerumque, 
quae publice patrata fuerunt coram omnibus non modo judaeis, sed 
graecis, sed romanis. Ipse Christus diserte testatur ea auditoribus in- 
notuisse dicens: Ego palam locutus sum mundo; ego semper docui in 
synagoga et in templo, quo omnes judaei conveniunt; et in occulto locutus 
sum nihil. Quid me interrogas? Interroga eos, qui audierunt, quid locutus 
sim ipsis: ecce hi sciunt quae dixerim ego 3. 

3) Eadem-saepe ab omnibus Euangelistis sunt repetita. Pleraque mi- 
racula et testimonia divinitatis Jesu Christi iisdemet fere verbis narran- 
tur in quatuor Evangeliis. Poterit doctus academicus Renan vel alius 
rationalista hujus rationem reddere? Quomodo omnes evangelistae in 
eadem re decipi potuerunt? 

4) Tot denique retulerunt jacta miraculosa, ut completa hallucinatio 
impossibilis fuerit. Tot sunt in Evangeliis de divinitate Christi testi- 
monia, tot referuntur miracula et narrantur opera supematuralia, ut 
nisi velis omnes Evangelistas plane rudes ac ingenio destitutos, nequi- 
verint in omnibus decipi. Sed quis hoc audeat dicere de illis, qui a 
Christo electi ad Evangelium praedicandum, orbem terrae peragrave- 
runt, mores publicos emendaverunt et societatem familiamque instau- 
raverunt? 


Prob. 2.a pars. Sinceritate pollebant, ne deciperent. 


Arg. Evangelistarum sinceritas patet 1) ex eorum loquendi modo, 
et 2) ex rerum in quibus versati sunt circumstantiis. 

1) Ex eorum loquendi modo. Omnia narrant simplici sermone, can- 
dida ingenuitate, absque ullo fuco et exaggeratione, ac summa simpli- 
citate. Apostolorum etiam defectus, conditionem vilem, ingenii tardita- 
tem, Matthaei negotium, Petri in Jesum negationem, Judae defectio- 
nem, aliorumque discipulorum fugam ingenue fatentur. Haec profecto 
non sunt signa hominum fraudulentorum sed amatorum potius veri- 
tatis. 


1 Act, 4, 20. 
2 Luc. li, i sqq. 
^ Joan., i8, 20-21. 

2) Ex rerum circumstantiis, a) Evangelistae scientes procuidubio 
quae Christus praedixerat apostolis in vita, persecutiones nimirum, 
ludibria, carceres, ipsamque mortem ipsis pro Christi nomine eventura, 
suos libros, in quibus divinitatem Christi defendebant, scripserunt, et 
in confirmationem suae doctrinae non solum aerumnas, labores et ver- 
bera sustulerunt, sed ipsam quoque mortem cruentam subierunt. In his 
autem circumstantiis nemo mentitur, quia nemo mendax in caput suum, 
ut commune fert proloquium. Ergo non mendaces sed sinceri omnino 
ac veraces dicendi sunt. Huc facit illud Paschalis dictum: «Libenter 
credo facta a testibus relata, qui trucidari consentiunt». 

b) In his adjunctis versabantur evangelistae, ut etiamsi voluissent, 
nequivissent populum decipere. Narraverunt siquidem doctrinas et facta 
plerumque judaeis nota. Antequam Evangelia litteris mandarentur, in- 
notuerunt judaeis non solum virtutes, sed miracula etiam et prodigia 
Christi. Jesum Nazarenum, inquit Petrus judaeis die Pentecostes, virum 
approbatum a Deo in vobis, virtutibus et prodigiis et signis, quae jecit 
Deus per illum in medio vestri, sicut et vos scitis 1. Et Paulus ad Fe- 
stum ajebat: Scit enim de his rex, ad quem et constanter loquor; latere 
enim eum nihil horum arbitror. Neque enim in angulo quidquam horum 
gestum est 1. Quis judaeorum ignoraverit aquae in vinum conversionem, 
visum caeco a nativitate redditum, panum et piscium multiplicationem, 
morborum curationes, Lazari et aliorum resurrectionem, aliaque id ge- 
nus plura? In his autem adjunctis inutile fuisset, imo et periculosum, 
mendacia fingere ac populo praedicare. Ergo Evangelistae non solum 
non fuerunt deceptores, sed nec esse potuerunt 3. 


ARTICULUS III 
UTRUM EVANGELIA INTEGRA ADHUC EXSTENT 


209. Status quaestionis. 1) Liber dicitur integer, quando est ab 
omni adulteratione immunis. Porro tripliciter potest liber aliquis adul- 
terari, additione, subtractione et corruptione. Si quid vel minimum addas, 
demas, vel corrumpas, libri integritatem tollis. 

2) Haec tamen integritas potest esse duplex, substantialis et abso- 
luta. Substantialis est, quando res gravis momenti, quae substantiam 
doctrinae vel historiae narratae affectant, integrae manent, quamvis 
mutationes quasdam accidentales parvi momenti subierint. Absoluta 
dicitur, quando liber, nullam mutationem vel accidentalem passus, 
quoad omnia etiam levia integer servatur. 


1 Act, 2, 22. 

2 Act. 26, 26. 

3 Huc venit quod ipse Rousseau, Émile, liv. 4 scripsit dicens: «Dirons-nous 
qui l'histoire de l'Evangile est inventée à plaisir? Mon ami, ce n'est pas ainsi qu'on 
invente, et le faits de Socrate, dont personne ne doute, sont moins attestés que 
ceux de Jésus-Christ. An fond, c'est reculer la difficulté sans la détruire. Il serais 
plus inconcevable que plusieurs hommes d'accord eussent fabriqué ce livre, qu'il 
ne l'est qu'un seul aie fourni le sujet; et l'Evangile a des caractères de vérité si 
grands, si frappants, que l'inventeur serait plus grand que le Héros». 

Compertum est quatuor Evangelia, de quibus loquimur, non jam 
absolute integra manere; quia libri ab amanuensibus saepe transcripti, 
ab omni mutatione etiam levi tot saeculorum spatio praeservari ne- 
quiverunt. 

Heic ergo movetur quaestio de integritate eorum substantiali. 

3) Ulterius observandum est sermonem esse, non de diversis Scri- 
pturarum versionibus ad plures linguas jam olim factis, sed de textu 
originario, eo modo, quo de Pentateucho superius] actum est. Evan- 
gelia porro scripta sunt hebraice a Matthaeo, ab aliis graece. Evangelii 
Matthaei textus originarius interiit, sed exstat versio ejus graeca, ab 
initio facta, quae pro originario habetur. 

Codices item primitivi, tum hujus versionis Matthaei graece factae, 
tum aliorum Evangeliorum, perierunt, sed remanent exemplaria tran- 
scripta, quae ab eruditis apographa vocantur 1. 

Quaestio itaque praesens est, utrum Evangelia in suo textu origi- 
nario, id est, in plerisque apographis seu codicibus graecis servata, sub- 
stantialiter integra permanserint, et ad nos usque pervenerint, ita ut 
contextus doctrinarum, quas exponunt, et factorum quae narrant, man- 
serit incorruptus; textusque genuinus Evangeliorum substantialiter in- 


teger perseveret. 

4) Nostra non interest investigare, quae praecise exemplaria fue- 
rint integre servata, quia, cum in omnibus affirmetur divinitas Christi, 
ad praesens quod attinet satis est ostendere pleraque eorum ab omni 
corruptione substantiali immunia permanere. 


210. Errores. Tot reperimus in hac materia rationalistarum et incre- 
dulorum errores, ut longum sit eos singillatim referre. 

1 Nonnulli putant omnia Evangelia esse generatim corrupta, textum- 
que integrum originarium nullibi jam contineri. Sic Manichaei et alii anti- 
qui haeretici cum hodiernis incredulis et modernistis. 

2) Alii integritatem unius vel alterius Evangelii negant dicentes pri- 
mum vel secundum vel tertium aut quartum, juxta cujusque placitum, esse 
corruptum. Ita plures rationalistae. 

3) Alii denique nonnullas singulorum Evangeliorum partes arbitrantur 
esse interpolatas, a) Ex Matthaeo quidem spuria sunt duo priora capita 
juxta Ebionitas, Tatianum et (saec. xvm) J. Williams3; juxta Loisy{ 
versus 27, cap. ix, ubi Christus de cognitione mutua Patris et Filii loquitur; 
et juxta quosdam rationalistas narratio de uxore Pilati, de custodibus se- 
pulcri et de corporum resurrectione, f) Ex Marco apparitiones Domini 
(16, 9-20) interpolatas dicunt Tischendorf ÿ*et alii, y) Ex Luca spuria sunt 
duo priora capita juxta Eichhorn °, Baur 1, et alios; versus 22, cap. 10, juxta 
Loisy 8; versus 43-44, cap. 22, juxta Westcott-Hort*. 8) Ex Joanne tanquam 


1 Vid. sup., n. 184. 
2 Supersunt juxta quosdam 635 codices, quorum 34 unciales, id est, litteris 
majusCulis scripti sunt, et 601 minusculi, litteris nempe minusculis exarati. 
3 A free inquiry into the authenticity of the 1 and 2 chapter of St. Mathew's 
Gospel. 
4 Autour d'un petit livre, p. 130 (ed. 1903). 
Novum Test., ed. 8.8, vol. 1. 
EM., I, p. 620 sqq. 
Das Marcusevang., p. 218 sqq. 
Autour d'un petit livre, p. 130 (ed. 1903). 


New-Test., notes. 

aliena manu inserta habentur narratio piscinae Bethsaid e (5, 4) a Westcott- 
HortJ, Meyer 1, historia mulieris adulterae (7 53-8, 11), a Setnlero 3, Keil 45 
Tischendorfs; caput ultimum a De Wette 6 et aliis. 


211. Thesis. Quatuor Evangelia substantialiter integra adhuc 
exstant. 


Arg. I. Ex codicum et versionum examine. Quotquot exstant Evan- 
geliorum fundatissimi codices, antiquissimi sunt, et singulis aetatibus 
respondent usque ad saeculum ni. Hi autem tum inter se tum cum 
aliis, qui sunt recentioris aetatis, comparati, substantialiter conveniunt. 
Ex 30.000 namque variantium quas Mill saeculo xvm invenit, et ex 
150.000, quae hodie post nova apographa edita numerantur, vix ulla 
est, quae dogma aliquod afficiat, et nulla profecto, quae substantiam 
dogmatum aut factorum historicorum alicujus momenti immutet. Ver- 
siones praeterea his codicibus antiquiores, ut notissima latina /tala, et 
syriaca Peschito, saeculo | vel 11 exaratae, non solum cum codicibus 
conveniunt, sed statum quoque exhibent textus graeci illius temporis 7. 


Arg. II. Plerique Patres, incipiendo ab antiquioribus, commenta- 
ria ediderunt in Evangelia, quibus textus sacros, imo et longa fragmenta, 
inseruerunt, sicut hodie leguntur in codicibus. Quod certissime ostendit 
Evangelia nunc eadem ac in aetate apostolica permanere. Conferantur 
opera S. Clementis Romani, S. Justini, S. Irenaei, Athenagorae, Ter- 
tulliani, Clementis Alexandrini, Origenis, etc. 


Arg. III. Nullum adsignari potest tempus corruptionis factae. Ne- 
quivit enim haec corruptio introduci aetate apostolica, nec tempore 
sequenti. Ergo 89 Prob. ant. 

1) Non aetate apostolica. Apostoli eorumque discipuli accurate in- 
vigilabant, ut doctrina sana populis traderetur, et sacrae litterae inte- 
gre servarentur. Hinc Joannes ait: Si quis apposuerit ad haec, apponet 
Deus super illum plagas scriptas in libro isto. Et si quis diminuerit... 
auferet Deus partem ejus de libro vitae ® Si quis igitur ausus fuisset 
Evangelia corrumpere, apostoli illico protestati fuissent. 

2) Nec tempore sequenti. Quia aetate apostolica innumera exem- 
plaria accurate transcripta fuerunt, et per totum orbem diffusa prae 
omnium manibus ferebantur, ac publice legebantur in coetibus fidelium. 
Quis potuerit tot exemplaria adulterare? Quis fraudem semel confectam 
propagare? Praeterea, si facta fuisset aliquando corruptio, diversitatem 
profecto lectionum novissent fideles, atque inde proculdubio dissensio- 
nes et discordiae ortae fuissent, ac Patres, his cognitis, populum chri- 


Ibid. 
Exeg. Erit., Handb., II, ed. 5. 
Lib. inquisit. de Canone. 
Conim. ii. d. Evang. Joan. 
Nov. Test, ed. 7. 
EinL, ed. 6. 
Cfr. Prado, Propaed. biblica, n. 150. 
Conveniunt adversarii, etiam rationalistae, Evangelia ab ineunte saeculo IV, 
imo a tempore Origenis, corruptionem subire non potuisse. 
9 Apoc., 22, 18-19. 


SD — O t &À © t — 


ART. 1. $ 1. UTRUM CHRISTUS AFFIRMAVERIT SE ESSE LEGATUM DEI 195 


stianum edocuissent, exemplariaque corrupta Bibliorum collegissent, 
sicut legitur factum esse cum evangeliis Marcionis, Ebionitarum, etc.l. 

Arg. IV. A nemine potuerunt Evangelia corrumpi. Sive enim ab 
ethnicis, sive a judaeis, sive ab haereticis, sive a christianis, corrupta 
comminiscaris, id impossibile fuisse facile probabis. Nequiverunt qui- 
dem ab ethnicis et judaeis corrumpi, quia exemplaria ab eis quomodo- 
libet mutata, nunquam Christiani accepissent; neque ab haereticis, quia 
omnes, qui a fide semel suscepta defecerant, magnae suspicionis et scan- 
dali erant apud primitivos Christianos, et quoties scripturas corrum- 
pere tentaverunt, a fidelibus accusati sunt de crimine apud Patres ab 
lisque repressi, ut Tatianus, Marcion, Artemon, etc.; neque demum a 
christianis, qui magna veneratione et cura primos codices transcribere 
consueverant, quia, ut optime arguit Mazzella 1, vel aliqui Christiani 
corruptionem tentarunt, vel omnes in facinus conspirarunt. Aliqui 
omnes codices corrumpere non potuerunt, ut patet. Omnes vero in 
unum facinus conspirasse absurdum est evidens, attenta Christianorum 
in illis temporibus pietate. 

Ex his argumentis et aliis, quae brevitatis gratia praetermittuntur, 
certissime patet Evangelia, prout a suis auctoribus exarata sunt, sub- 
stantialiter integra adhuc exstare, et ex eis luculenta desumi argumenta 
in dogmatum religionis catholicae defensionem. 


QUAESTIO XI 


DE DIVINA CHRISTI LEGATIONE 


ARTICULUS I 


UTRUM TESTIMONIO CHRISTI PROBETUR LEGATIO EJUS DIVINA 


$1 


Utrum Christus a/firmaverit se esse legatum Dei seu Messiam. 


212. Status quaestionis. Legatus Dei dicitur, qui nomine et aucto- 
ritate Dei docet homines doctrinas divinas. 

Judaei tempore Christi exspectabant legatum Dei, qui simul esset 
propheta magnus, rex et Messias, sed adulterantes conceptum Messiae, 
putabant illum venturum esse, ut restitueret regnum temporale Israel. 

Munus tamen Messiae non fuit politicum. 

Meoia idem est ac unctus a Deo seu Christus 3. Unde legatus Dei 
fuit ipsemet Messias a Deo unctus et missus, ut esset propheta magnus, 
rex, fundator regni Dei ac Filius Dei. 


| Cfr. Tertullianus, Adv. Marcionem, lib. 4, cc. 4-5; ML 2, 394 sq. 

3 De Jlclig. et Eccl., disp. 2, a. l, n. 265. 

3 Joan., i, 41; 4, 25. Cfr. Lagrange, Le Messianisme chez les juifs, 3?me Ps 
ch. 6, $ 2. 

Quaeritur, an Christus docuerit aliquando se esse legatum Dei seu 
Messiam. 


213. Errores. 1) Aliqui hoc plane negaverunt. 
2) Modernistae docuerunt Christum non semper habuisse conscientiam 
suae dignitatis messianicae 1. 


214. "Thesis I. Christus saepe testatus est se esse legatum divinum 
seu Messiam. 


I. Colloquiis privatis. 

1) Discipuli Joannis interrogaverunt Jesum: Tu es, qui venturus es, 
an alium exspectamus? Et respondit eis Jesus: Euntes renuntiate ]oanni, 
quae audistis, et vidistis. Caeci vident, claudi ambulant, leprosi mundan- 
tur, surdi audiunt, mortui resurgunt, pauperes evangelizantur 4. Haec 
autem sunt munia Messiae praenuntiata ab Isaia propheta 3. Unde his 
verbis affirmavit Jesus se esse Messiam. 

2) Mulieri Samaritanae dicenti: Scio, quia Messias venit, qui dicitur 
Christus; Respondit: Ego sum, qui loquor tecum 4. 


II. Coram populo. 

1) Palam confessus est se esse Filium Dei56Haec autem expressio 
juxta modernistas significat solum Messiam 0, sed sensu biblico signi- 
ficat Messiam et Deum. 

2) Expresse testatus est se esse missum a Deo. Mea autem doctri- 
na, ajebat, non est mea, sed ejus, qui misit me... ab ipso sum et ipse me 
misit. 


215. Thesis II. Doctrinam de sua messianitate complevit docens 
se esse Deum. 


I. Coram discipulis. 

Cum Petrus dixisset ei: Tu es Christus, Filius Dei vivi; adsentiens 
ipsi dixit Jesus: Beatus es, Simon Bar Jona, quia caro et sanguis non 
revelavit tibi, sed Pater meus, qui in caelis est 8. 


II. Coram populo. 
Quaerebant eum judaei interjicere, quia... Patrem suum dicebat Deum, 


aequalem se faciens Deo 9. 
Adseruit operationem suam esse eamdem ac operationem Patris: 


Quaecumque enim ille fecerit, haec et Filius similiter jacitl0. 


1 Decr. Lamentabili, prop. 35; Denz-Bannw., 2035. Juxta Harnack Christus 
acquisivit conscientiam suae messianitatis in baptismo Jordanis vel initio suae 
praedicationis. Essenza dei Cristianesimo (italice vers.). Conf. VIII, «Per quali vie». 

2 Maith., n, 3. 

3 Is. 35. 5 sqq. 

4 Joan., 4, 26. 

5 Luc., 22, 66-70; Maith., 26, 64. 

6 Decr. Lamentabili, prop. 30; Denz-Bannw., 2030. 

7 Joan., 7, 16-29. 

3 Maith., 16, 16 sqq. 

0 Joan., 5, 18. 

10 Joan., 5, 19. 

Eamdem etiam habuit naturam ac Pater: Ego et Pater unum sumus *. 


III. Coram magistratibus et sacerdotibus. 

Pilato interroganti: Tu es rex judaeorum? Respondit Jesus: Tu dicis 1. 
Et principi sacerdotum adjuranti eum, ut diceret, si erat Christus, Fi- 
lius Dei Dixit Christus: Tu dixisti 3. 

Ex his patet Christum saepe testa um esse se esse Deum. 


$2 
Utrum testimonium Christi de sua messianitate sit fide dignum. 


216. Status quaestionis. Testimonium alicujus est semper fide 
dignum, si ipse, qui testatur, non fuerit deceptor nec deceptus. 

Quaeritur itaque, an Christus, cum affirmavit se esse Messiam, fue- 
rit deceptor vel deceptus. 


217. "Thesis. Christus, cum affirmavit se esse Messiam, non fuit 
deceptor nec deceptus, atque ideo ejus testimonium est omnino fide 
dignum. 


I. Christus non fuit deceptor, quia sanctus per excellentiam. Chri- 
stus enim vitae innocentia et cordis puritate ita celebrabatur, ut merito 
potuerit dicere: Quis ex vobis arguet me de peccato? 45Imo, cum plurima 
judaei contra Jesum ad Pilatum detulissent, judex ejus innocentiam 
confessus est dicens: Nullam causam inveni in homine isto ex his, in 
quibus eum accusatis Unde totius antiquitatis scriptores testimonium 
reddiderunt de ejus immaculata vita, et S. Petrus ait: Qui peccatum 
wom jecit, nec inventus est dolus in ore ejus 6* Ergo Jesus Christus, inno- 
cens cum esset ac justus, deceptor non fuit aut seductor in re tanti mo- 
menti. 

II. Christus non fuit deceptus, quia sapiens per excellentiam. Sa- 
pientia Christi fuit adeo excellens, ut judaei, audientes eum, exclama- 
verint Nunquam sic locutus est homo sicut hic homo -. Ideo docebat 
turbas sicut potestatem habens, et non sicut Scribae eorum et Pharisaei 8. 
Imo, proposita quaestione: Quid vobis videtur de Christo, ita redarguit 
pharisaeos, ut omnes tacerent: Et nemo poterat ei respondere verbum, 
neque ausus fuit quisquam ex illa die eum amplius interrogare 9. 

Haec Christi sapientia nunquam fuit superbia, imaginatione aut 
mentis deliquio obnubilata, quia Christus mitis et humilis corde super- 
biam nescivit, omnes facultates ita habuit ordinatas, ut nunquam ima- 


1 Joan., 10, 30. 
2 Matth., 27, |l. 
3 Matth., 26, 64 
1 Joan., 8, 46. 
5 Luč, 23, 14. 
° I Petri, 2, 22. 
^ Joan., 7, 46. 
s Matth., 7, 29. 
" Matth., 22, 46. 

ginationi aut enthusiasmo majores, quam oporteret, dederit partes, et 
mentis integritatem ita servavit, ut ipsum mente captum vel suspicari 
fuerit crimen. 


ARTICULUS II 


UTRUM LEGATIO DIVINA CHRISTI RITE COMPROBETUR 
EX EJUS MIRACULIS 


218. Status quaestionis. Plura narrantur in Evangeliis a Christo 
Domino, dum in terris ageret, patrata miracula, quae semper fuere in 
apologetica Christiana argumentum divinae legationis ejusdem. «Mira- 
cula Christi, ait S. Thomas, talia esse debebant, ut sufficienter eum esse 
Deum (et legatum divinum) ostenderent» 1. 


Haec miracula fecit Christus virtute divina, in quantum erat causa 
principalis, et per humanitatem, ut erat instrumentum divinae actionis. 


Porro, sicut idem S. Doctor ibidem probat, Christus Dominus, ut 
totam creaturam sibi esse subjectam demonstraret, in omnibus creatu- 
rarum generibus voluit miracula patrare. 1) Circa substantias spiritua- 
les, daemones ab obsessis expellendo 1 2) Circa corpora caelestia, tum 
in nativitate, stella duce, magos ad se conducendo, tum in morte tene- 
bris solem operiendo 34 3) Circa homines, mortuos suscitando, et aegros 
ac invalidos curando '. 4) Circa creaturas irrationales, aquam in vinum 
mutando, et panes piscesque multiplicando, etc. 0. 


Hinc exsurgit difficultas maximi momenti in tota theologia, an sci- 
licet haec prodigia, a Christo patrata, vere fuerint miracula, et divinam 
ejus legationem contra incredulos ac rationalistas invicte demonstrent. 
Miracula enim, si virtute propria a quopiam edantur, divinitatem aucto- 
ris satis arguunt, ut ex supra dictis compertum est. Unde quaestioni 
ut respondeatur, haec duo discutienda sunt: 1.? Utrum Christus vera 
miracula patraverit. 2.^ Num miracula a Christo edita divinam ejus 
legationem liquido demonstrent. 


219. Errores. 1) Judaei imprimis, qui Redemptorem nostrum prae- 
sentem viderant, docuerunt, miracula cuncta, quae a Christo patrata dicun- 
tur, vel a daemone producta fuisse vel a causis naturalibus ignotis effecta 6. 


2) Deinde cum apostoli, Judaeam relinquentes, ad gentes conversi 
sunt, et prodigia, quae viderant, et doctrinam, quam a Magistro accepe- 
rant, omnibus praedicare coeperunt, miracula Christi magnam in paganismo 
oppositionem invenerunt. Nonnulli cum Tacito 1 facta historica negaverunt; 
ali, admissa operum exsistentia, veritatem eorum philosophicam inficiati 


III p., q. 44, a. 
III p., q. 44, a. 
III p., q. 44, a. 
UZ P, q. 44. a. 
ttt P-. <l- 44. a. 
Vid. Talmud, Schabbal, 104. 
Annal., 15. 44. 

sunt; ita Lucianus Samosatenus N Porphyrins 2, Hierocles 3, apostata Julia 
nus % et alii quotquot exstiterunt Christianorum persecutores. 


3) Lutherus», Calvinus8 et alii protestantes, qui hodierno rationa 
lismo viam stravere, dixerunt doctrinam Scripturarum intelligendam esse 
juxta testimonium internum Spiritus Sancti, et argumentum ex miraculis 
Christi adsumptum inutile prorsus esse ac inefficax ad Christi legationem 
divinam demonstrandam, nisi interno Spiritus Sancti testimonio firmetur. 
Magistros suos sequuti sunt Baier 7, Barclay 8, Sender 9 et alii. 


4) Hodierni cuncti rationalistae et increduli, miraculorum possibilita- 
tem 10 vel saltem exsistentiam ll respuere conantur. Hinc, historiae et argu- 
mentorum vim repellere non valentes, haerent animo, et in varias abeunt 
sententias, imo non semel in contradictiones labuntur, nunc unam nunc 
aliam opinionem amplectentes. 

a) Nonnulli miraculorum exsistentiam respuentes, sequuntur systema, 
quod ajunt accommodationis. Quod dupliciter explicant: i.?^ In quantum 
Christus et apostoli sese accommodaverunt exspectationi et dispositioni 
animi judaeorum, et sub specie seu involucro miraculorum, quae falsa esse 
sciebant, corpus doctrinae moralis tradiderunt. Ita Kant 12, Sender 13 et alii. 
2.0 Quatenus Christus et apostoli miracula fraude proposuerunt, ut alios 
deciperent, et suam religionem, quam noverant esse naturalem, eventuum 
singularitate in orbem terrarum extenderent. Ita deistae angli cum Wools- 
ton M, encyclopedistae galli cum Voltaire 15 et nonnulli in Germania, ut Rei- 
niarus " 

b) Alii, factis historicis, quae narrantur, admissis, interpretatione status 
psychologici naturalis volunt esse explicanda miracula evangelica. Hinc in 
eventibus extraordinariis probe distinguendum esse ajunt factum objecti- 
vum a conceptione subjectiva. Factum, si objective inspiciatur, erat pure 
naturale, nequaquam miraculosum, sed quia testes et scriptores evangelici 
nimis ferebantur credulitate illius temporis, quae omnia divino interventui 
tribuebat, inde est, quod facta susceperint uti supernaturalia, et narratio- 
nes exhibuerint sub specie et characteribus miraculorum. Unde testes, qui 
prodigia Jesu viderant, et evangelistae qui illa narraverant, aequivocatio- 
nem passi, unum pro alio acceperunt. Ita angeli, qui referuntur in nativi- 
tate Jesu apparuisse et cecinisse, nuntii erant per viam canentes; Magi, qui 
ab Oriente venerunt, mercatores Hierosolymam petentes; caecum a nativi- 
tate collyrii ope Jesus curavit; Jesus non supra aquas sed ad ripam maris 
ambulavit; mortui non erant qui dicuntur a Jesu suscitati, nec ipse Jesus 


1 De morte peregrini, n. 11 sqq. (ed. Didot, p. 691 sqq.). Cfr. Vigoureux, Les 
livres saints et la critique rationaliste, t. ], p: 160. 

2 Discursus contra Christianos. Cfr. Eusebius, H. E., lib. 6, c. 19; MG 20, 
561; et Vigoureux, Les livres saints et la critique rationaliste, t. l, p. 170 sqq. 
Apud Eusebium, Contr. Hierocl, c. 2; MG 22, 797 sq. 

Apud S. Cyrillum Alex., Contr. Julianum, lib. 6: MG 76, 791. 
De abroganda missa privata, $ «Sed addemus». 

Institut., i, 7, n. 5 

Comp. Theol. posit., 106. 

Apolog. Theol. vere christ., p. 2. 


Vona u ox 


Liber inquisitionis de Canone, 2. 

10 Strauss, Leben Jesu. $8 14 et 88, et Mr. Havet, Revue des Deux Mondes, 
Août 1863, p. 583. inficiantur possibilitatem miraculorum. 

l| Renan, Vie de Jésus, Introd, et alii, admissa miraculi possibilitate, negant 
aliquando illud patratum fuisse. 

12 La religion dans les limites de la simple raison, 3.6me part., n. VI. 
. 13 Liber inquisitionis de Canone, 2. 

14 The old Apologie for the truth of the Christian religion, etc. Cfr. Vigouroux, 
Les livres saints el la critique rationaliste, t. 2, p. 80 sqq. 

18 Dictionnaire philosophique, art. «Miracles». 

10 Wolfenbütleler Fragmente, 1. 5. 

vere mortuus est sed syncope detentus, et sic de caeteris. Its Paulus Hei- 
delbergensis N cui accensendi sunt judaeus scriptor Salvador 1 et alii. 

c) Sed haec theoria, vix in lucem edita, nimis ridicula visa est ipsis 
rationalistis, et Strauss3, alius rationalista, novum excogitavit systema, 
quod mythicismus nuncupatur. Mythum esse ait narrationem aliquam non 
secundum rei veritatem factam, sed juxta ideam, quam quis mente concipit 
de objecto. Cum autem Vetus Testamentum mythis fuerit refertum de Chri- 
sto, qui in Bethlehem dicebatur nasciturus, prodigia multa effecturus, pas- 
sionem ac mortem subiturus, a mortuis surrecturus, etc., Evangelistae, qui 
saeculo n scripserunt {Simaginatione et enthusiasmo finxerunt Christum, 
non purum hominem, sicut de facto fuit, sed idealem ac mythicum, juxta 
narrationes quas a Veteri Testamento et exspectatione judaeorum accepe- 
rant. Sub hac idea et dispositione eventus extraordinarios et prodigia multa 
mythice de eo narraverunt. Sic ex stella Balaam finxerunt stellam Mago- 
rum, ex manna deserti multiplicationem panum, ex Eliseo Jordanem trans- 
eunte Jesum super aquas maris incedentem, etc. Ex hac explicatione Strauss 
omnes fere deinde critici rationalistae suas theorias hauserunt. 

d) Doctrina Strauss, esto fuerit fons et origo aliarum theoriarum, non- 
dum tamen omnino placuit quibusdam rationalistis. Hinc Baur, rejectis 
ordine supernatural! et veritate historica Evangeliorum, non tantum atten- 
dendum esse ait in critica exegetica ad mythos antiquae aetatis, quantum 
ad conditiones et ideas societatis, in qua scripserunt hagiographi. Quia 
scriptor semper participat de ideis et criteriis hominum quibuscum versa- 
tur. Evangelia autem scripta sunt, non tempore Christi, sed saeculo n, ea 
nimirum aetate, qua, inter christianismum aliasque religiones inita pugna, 
magnam catholici conceperant de Christo ejusque religione aestimationem, 
et sic faciliter finxerunt prodigia, quae a Christo patrata crediderunt. Unde 
Christianismus, prout hodie invenitur, progressu temporis constitutus est. 
Ita Baur 6 cum tota schola Tubingensi, quem sequuntur Beyschlag +, Holtz- 
mann ', Harnack $ et alii. 

e) Ex theoriis Pauli, Strauss et Baur nata est schola critica hodierna, 
quam turba multa incredulorum professa est. Nuperi hostes Christianismi, 
acceptis partim doctrinis expositis et novis partim inventis, tot ridicula in 
hac parte finxerunt systemata, ut quid tandem dicere velint, vix unquam 
adsequi valeas, Pfleiderer 9 narrationes miraculosas excitationi apostolorum 
tribuit; veritatem historicam negat Renan l(ldlerisque miraculis Christi, ex- 
ceptis scilicet curationibus morborum et expulsionibus daemonum, quae, 
cum fuerint nervorum et imaginationis aegritudines, ad praesentiam et locu- 
tionem superioris personae naturaliter evanueruntll. Oblitus est fortasse Re- 


1 Exegetisches Handbuch fiber die drei ersten Evangetien; et Leben Jesu, t. II, 
p. i, $ 136 

2 Histoire des instil, de Moise, t. l. 

3 Leben Jesu, l, 88 sqq. et $8 13, 14 et 15. 

4 «Cet argument serait en effect décisif, si il était prouvé que Thistoire bi- 
blique a été écrite par de témoins oculaires, on du moins par des hommes voisins 
des événements». Strauss, Vie de Jésus, Introd., $ 13 (gallice vers.). 

5 Kritische Untersuch. fiber die kanon Evang. 

8 Leben Jesu, l, 322. 

7 Leben Jesu, 255. 

8 Chronologie der altchrist. Litteratur bis Eusebius. In opere Das Wesen des 
Christentums, coll. 2, docet miraculum, si pro infractione ordinis naturalis acci- 
piatur, esse impossibile. 

9 Religions philos. 

10 Vie de Jésus, c. 16 et alibi. 

11 «Presque tous les miracles que Jésus crut exécuter paraissent avoir été des 
miracles de guérison. La médicine était à cette époque en Judée, ce qu'elle est 
encore aujourd'hui en Orient, c'est à dire, nullement scientifique, absolument 
livrée à l'inspiration individuelle... Dans un tel état de connaissances, la présence 
d'un homme supérieur, traitant le malade avec douceur, et lui donnant par quel- 

nan hujusmodi curationes ad distantiam interdum productas fuisse. Theo- 
rias Renan, quae non sunt nisi modificationes doctrinae Strauss, hodie plures 
sequuntur ex rationalistis.— Weiss, et cum eo liieser, Dupotet et alii volunt 
magnetismi animalis vel mesmerismi ope Christum patrasse miracula. Ac 
tandem, ut plura deliramenta omittamus, Albertus Bonjeon, Liegeois, Bern- 
heim, Skepto, Carpenter et alii miracula Christi et Sanctorum nihil aliud 
esse dixerunt nisi effectus suggestionis et hypnotismi. Modernistae, rationa- 
listarum theorias ut de more sequuti, docent leges naturae ita latuisse ho- 
mines in antiquitate Christiana, ut omnis manifestatio divinae voluntatis 
per aliquem effectum inconsuetum vocaretur miraculum. Quaelibet activi- 
tas Dei magis sensibilis, extraordinariae scilicet cursus hujus vitae mundi- 
que manifestationes, quae juxta principia scientiarum sunt parum commu- 
nes, ad ordinem tamen pure naturalem pertinentes, sub fide consideratae 
dicuntur miracula, consideratae sub ratione pertinent ad provinciam scien- 
tiae ac philosophiae. Ita Loisy sub pseudonimo Firmin | et alii. 

Haec et alia deliramenta ut respueret, Ecclesia catholica semper tenuit 
Christum Dominum vera miracula virtute propria edidisse, et ex illis lucu- 
lentum argumentum in favorem legationis Jesu Christi adsumi posse. 


220. Thesis I. Christus, dum in terris ageret, vera patravit mi- 
racula. 


Arg. Plura effecit Christus prodigia, quae historice certa sunt, et 
philosophice considerata ordinem totius naturae superant. Ergo. 

Historice. Sequentia praesertim referuntur in Evangeliis a Christo 
patrata miracula: 

221. A) Circa substantias spirituales. 

1. In synagoga Capharnaum hominem liberavit a daemone. Mar- 
ci, 1, 23-27; Lue., 4, 33-37. 

2. A caeco nato daemonium ejecit. Matth., 12, 22-45. 

3. In regione Gerasenorum duo daemonium habentes, saevi nimis, 
liberantur. Matth., 8, 28-35. 

4. Mutus quidam, qui a daemonio tenebatur, sanatus est. Matth., 9, 
32-33. 

5. Filia mulieris Chananaeae, quae a daemone vexabatur, liberata 
est. Matth., 15, 21-28. 

6. Puerum lunaticum a daemone liberavit et sanavit. Matth., 17, 
14-20. 

7. Mulier a spiritu infirmitatis liberata est. Lue., 13, 11-13. 

Praeterea dicitur Matth., 8, 16: Obtulerunt ei multos daemonia ha- 
bentes, et ejiciebat spiritus verbo a. 

Angeli denique apparuerunt canentes in Christi nativitate, Luc., 2, 
13, ministraverunt ei in deserto, Matth., 4, 11, et unus confortavit ipsum 
in horto Gethsemani, Luc., 22, 43.2 


ques signes sensibles l'assurance de son rétablissement, est souvent un reméde 
décisif». Renan, Vie de Jésus, c. 16, $ «Il est impossible». 

| Vide Alberto M. Weiss, Rijorma delta religione, c. 4, n. 4 (ital. versa). 

2 Hos omnes daemoniacos Paulus Heidelbergensis, Exeget. Handbuch liber die 
drei ersten Evangelien, fatuos esse judicavit, non a daémonio vexatos. Strauss, 
Leben Jesu, $ 90-91 obsessionem diabolicam impossibilem esse consult, et casus in 
textu relatos, si historice admittantur, affectiones esse morbosas, tunc temporis 
nondum cognitas, quae tamen statum psychologicum et mentalem patientis non 
leviter turbare natae sunt. Angeli, qui apparuerunt, nuntii sunt juxta Paulum 
faces ferentes, vel alio munere fungentes, et juxta Strauss ex rubo ardenti Moysis 
mythice confecti sunt. 

222. B) Circa corpora caelestia. 

Stella apparuit in Christi nativitate et Magos perduxit ad praesepe, 
Matth., 2, 2 sqq. x; in baptismo Jesu aperti sunt caeli, et Spiritus Dei 
descendit in columbae specie, Matth., 3, 16-17 2. Tenebrae factae sunt 
in morte Christi, Luc., 23, 44 2. 

223. C) Circa creaturas rationales. 

1. Tres mortuos suscitavit, fidam scilicet archisynagogae Jairi, 
Matth., 9, 18-25; fihum viduae Nairn, Luc., T 11-17: et Lazarum a 
quatuor diebus sepultum et jam foetentem, Joan., 11, 1 sqq. 4. 

2. Aegros curavit. Quüidecim referuntur curationes a Christo mi- 
rabiliter peractae; scilicet, sanati sunt: leprosus quidam. Matth., 8, 1-4; 
decem leprosi, Luc., 17, 12-19 5; socrus Petri febricitans, Matth., 8, 
14-15; paralyticus ad probaticam piscinam, Joan., 5, 1-15 6; alius pa- 
ralyticus, Matth., 9, 1-7 T; filius reguli Caphamaum in distantiam, Joan- 
nis, 4, 46-54 8*servus centurionis etiam distans, Matth., 8, 5-13 ^; homo 
habens manum aridam, Matth., 12, 9-13 101 tmuher quae fluxum sangui- 
nis patiebatur, Matth., 9, 20-22 11; duo caeci, Matth., 9, 27-31; alii duo 
caeci in Jericho, Matth., 20, 29-34; alius caecus in Bethsaida, Mare., 8, 
22-26; caecus a nativitate, Joan., 9, 1 sqq.12; surdus-mutus, Mare., 7, 
32-37; et hydropicus, Luc., 14, 2-6. 


| Paulus hanc stellam cometem vocat naturalem, visum a mercatoribus 
(Magis), et Strauss mythum ex stella Balaami. 

2 Juxta Paulum nubes fuit et fulgur ac columba naturalis forte ei supervo- 
litans. 

3 Renan, Vie de Jésus, ch. 25, vult caelum fuisse nubibus obductum. 

4 Paulus, Renan et alii putant Lazarum et alios non fuisse vere mortuos, sed 
ad summum syncope detentos. Hase, Geschichte Jesu, ait historice decidi non posse, 
num Lazarus vere mortuus fuerit. Strauss negat omnino narrationes historicas, et 
ad mythos eas ablegat. 

6 Paulus adserit leprosos illos jamjam convaluisse, cum Christum allocuti 
sunt. Strauss negat veritatem narrationis. 

6 Paulus censet fuisse hominem melancholicum, non paralyticum. 

Protestantes communiter (cfr. Fabrairn, The life and times of Jesus the Mes- 
siah, vol. L c. 12) et pauci catholici cum Sepp, Leben Jesu, quibus libenter sub- 
scribunt plures rationalistae, dixerunt in probatica piscina fuisse aquas minerales, 
quae virtutem curativam continebant. Paulus, Exeg. Handb., 2, p. 241 ait Chri- 
stum Dominum nullam in casu perfecisse curationem sed detegisse tantummodo 
fraudem unius hominis, qui per triginta et octo annos se finxit infirmum. 

7 Strauss censet narrationem fide destitutam. 

8 Paulus, Comment. Joan., 4, et Hase, Leben Jesu, $ 68, volunt Jesum arte 
medicinae cognovisse statum infirmitatis et curationem annuntiasse. 

° Paulus, Exeget. Handbuch, 1, 710 sqq. contendit Jesum non per se et ad 
distantiam, sed mediantibus apostolis, quos illuc misit, hanc curationem effecisse. 
Strauss, servum Centurionis cum filio reguli confundens, contradictionem Mat- 
thaeum inter et Joannem invenire conatus est, et narrationes utpote contradicto- 
rias rejecit. 

10 Keim, Jesu von Nazara, 2, p. 465, ait hominem illum non manum aridam 
habuisse, sed rheuma detentam, quod interdum subito curari potest. 

ll Paulus. Leben Jesu, l, p. 244, id naturaliter explicat dicetjs mulierem illam, 
accessum nervorum ob imaginationis vim pati solitam, ad tactum vestimenti Jesu 
pacatam fuisse. Strauss hanc curationem tribuit virtuti magneticae, quam novit 
Jesus a se exiisse, cum Luo., 8, 46 ait: novi virtutem de me exiisse. 

12 Paulus, Leben Jesu, t. l. $ 129 hanc caeci curationem effectam esse vult 
ope collyrii cujusdam, saepius forte repetiti, et postea aegrotum ad balnea missum 

224. D) Circa creaturas irrationales. 

1. Aquam in vinum convertit in nuptiis Canae Galilaeae. Joan- 
nis, 2, 1-1l. 

2. Multitudo piscium miraculose capta est. Lue., 5, 1-11. 

3. Iterata piscatio ad nutum Domini. Joan., 21, 1-13. 

4. Tempestas maris subito sedata est. Matth., 8, 23-271. 

5. Christus super mare Galilaeum ambulavit. Matth., 14, 26 sqq. € 

6. Petrus ad solum Jesu imperium super mare ambulavit. Mat- 
thaei. 14, 29-34. 

7. Paucos panes et pisces bis ita multiplicavit, ut ingentem homi- 
num multitudinem satiaret. Matth., 14, 15-21; et 15, 32-38 3. 

8. Ficulnea ad verbum Christi subito aruit. Matth., 21, 17-22. 

9. Christus in monte transfiguratus est. Matth., 17, 1-9 4. 

225. Haec porro prodigia, quae Evangelistae narrant, historice vera 
sunt. Quia 

1) Testes, qui illa referunt, sunt omnino fide digni. Matthaeus et 
Joannes praesentes illa viderunt, et Marcus et Lucas a testibus oculatis 
acceperunt. Qua ergo ratione testimonium evangelistarum rejiciatur? 
lidemet, qui aha Christi gesta, a rationalistis accepta et laudibus cele- 
brata, exposuerunt, miracula retulerunt. Cur rationalistae illos in qui- 
busdam fide dignos in aliis deceptores exsistiment? 

2) Christus publice saepe et coram multitudine miracula patrare 
consuevit, ita ut regio tota interdum commoveretur, et Pontifices ac 
Pharisaei concilium ineuntes dicerent: Quid jacimus, quia hic homo 
multa signa facit? 5* Ipsi inimici non semel, haec prodigia videntes, ju- 
ridice de quibusdam inquisierunt, ut factum esse legimus de curatione 
paralytici ad piscinam 0, de caeco nato 7, de Lazaro resuscitato 8, etc. 

3) Argumentum contra veritatem historicam miraculorum Christi, 
nuper inventum a rationalistis, ignotum fuit omnino antiquitus. Omnes 
etenim SS. Patres et scriptores ecclesiastici, imo judaei et gentiles, 
qui magis accesserunt ad Christum, testimonium reddiderunt de veri- 


esse (ad natatoria Siloe). Strauss, quia narrationem non invenit in aliis Evange- 
liis, mythicam judicavit. 

1 Paulus cum aliis putat tempestatem naturaliter sedatam fuisse, et Christum 
in causis naturalibus hanc tranquillitatem praevidisse, Strauss addit de more nar- 
rationem esse mythicam, et mythum formatum fuisse a scriptoribus ex idea, quam 
habebant de transitu maris rubri. 

2 Paulus, cum schola naturalists vult Jesum non super aquas sed ad littus 
maris incessisse. Strauss ad mythum recurrit, quem ait esse conceptum ex eadem 
narratione de transitu maris rubri. 

3 Naturalistae cum Paulo docent Christum non multiplicasse panes et pisces, 
sed, cum aliquos esurientes conspiceret, panes et pisces, quos habebat, inter eos 
distribuisse, quo exemplo moti divites, qui sequebantur, cibos deinceps pro omni- 
bus appulerunt. Strauss, Vie de Jésus, t. 2, $ 99, mythicam interpretationem 
adhibet, quam ait esse ex manna deserti acceptam. Beischlag, Leben Jesu, I, 330, 
et Weinel, in Christi. IVelt, dicunt Christum inter praesentes provisiones collegisse. 

| Juxta Paulum transfiguratio somnus fuit. 

s Joan., li, 47. 

* Joan., 5, 2 sqq. 

Joan., 9, i sqq 
Joan , ii, 38 sqq. 

tate narrationis evangelicae. S. Petrus imprimis judaeos ita affatus 
est Jesum Nazarenum, virum approbatum a Deo in vobis virtutibus 
et prodigiis el signis, quae jecit Deus per illum in medio vestri, sicut et vos 
scitis I. Principem Apostolorum sequuti sunt omnes SS. Patres.— Pseudo 
Barnabas 1 refert Christum Dominum docuisse populum Israel in mul- 
tis miraculis et signis. S. Justinus 3 diserte ait Salvatorem nostrum 
caecos, mutos et claudos curasse. Quadratus, primus apologista sae- 
culi n et Episcopus Atheniensis (117-127), in sua apologia ad Hadria- 
num Imperatorem haec habet: «Servatoris nostri opera semper con- 
spicua erant, quippe quae vera essent: ii scilicet, qui morbis liberati, aut 
qui ex morte ad vitam revocati fuerant. Qui quidem non solum, dum 
sanabantur, aut ad vitam revocabantur, conspecti sunt ab omnibus, 
secuto deinceps tempore. Nec solum quandiu in terris moratus est 
Servator noster, verum etiam post ejus discessum diu superstites 
fuerunt, adeo ut nonnulli eorum etiam ad nostra usque tempora per- 
venerint» 4. Gentiles ipsi, ut Celsus 5*etsi veritatem philosophicam mi- 
raculis Christi denegaverint, historice tamen ea ut vera retulerunt ma- 
gicis artibus putantes esse effecta B. Ipsi denique judaei, qui Christo 
proximiores fuerunt, et cum eo versati sunt, admiserunt opera Christi. 
Unde Talmud, recensitis vitae ac mortis Jesu circumstantiis, addit mi- 
racula eum per artem magicam operasse.— Denique, celebre est testi- 
monium Flavii Josephi, qui statim post mortem Christi vitam duxit 
(27-94), et Antiquitatum Judaicarum opus scribens haec habet": «Eo 
etiam tempore fuit Jesus, vir sapiens, si tamen virum eum appellare 
fas est: fuit enim mirabilium operum effector, magister hominum, qui 
verum cum voluptate accipiunt; multosque judaeos, multos item gen- 
tiles ad se pellexit. Hic erat Christus 89 Quem cum Pilatus, ab hominum 
nostrorum primis delatum, crucis supplicio addixisset, eum tamen amare 
non desierunt qui primum amaverant. Apparuit enim eis tertio die 
redivivus, divinis vatibus et haec et mille alia de eo miranda effatis. 
Atque ab eo denominata Christianorum natio durat usque ad hunc 
diem» e. Veritas igitur historica miraculorum Christi tot antiquorum 


1 Ad., 2, 22. Hunc librum concedit Renan, Vie de Jésus, Introd., fuisse a Luca 
Evangelista conscriptum. 

2 Epist, c. 5; MG 2, 736. 

3 Dial, cum Triph., 69; MG 6, 640. 

Y Cfr. Euseb., Hist, eccL, lib. 4, c. 3; MG 20, 308. Tertullianus, Apolog., c. 21; 
ML 1, 452 sqq.; Arnobius, Adv. Gent., lib. 1, c. 42; ML 5, 772; S. Gregorius Na- 
zianzenus. Orat. 40, in S. Baptistam, c. 29; MG 36, 400. 

5 Apud Origenem, Adv. Celsum, I, 38; MG 11, 733. 

° Vid. Plinius, Æp., lib. 10, ep. 97. 

^ Ant. Jud.. lib.zi8, c. 3, n. 3. (Ed. Didot, p. 699.) 

8 In alia lectione habetur: «Hic dicebatur Christus». 

9 Textus sic integer, vel paucis adjectis modificationibus legitur in opere Jo- 
sephi, et in tota antiquitate acceptus fuit absque ulla controversia. Sed nuperi 
rationalistae et non pauci catholici (cfr. R. Draquet, Revue d'Hist. ecclesiastique, 
Oct. 1930, p. 333 sqq.), eum supposititium vel saltem interpolatum censent, eo 
quod primi apologetae ante Eusebium, ut Justinus, qui contra Judaeos disputavit, 
altum de verbis Josephi servaverint silentium. Nihilominus «genuinitas, ut apposite 
ait Lahousso (n. 193 nota), comprobatur; extrinsece quidem, tum quia hic locus non 
deest nisi hebraicae alicui versioni a Judaeis confectae, eum vero habent omnes 

testimoniis comprobata, quamvis propositis et votis rationalistarum 
minime respondeat, negari non debet. 

Philosophice. Opera mirabilia, quae narravimus, superant omnino 
vires totius naturae. Quis unquam audierit cadaveri a natura vitam esse 
restitutam 1, caeco nato visum datum aut hominem solo vocis imperio 
a lepra mundatum? Quando natura paralyticos subito curavit f, panes 
et pisces multiplicavit, aquam in vinum convertit? Quis unquam pro- 
pria virtute super aquas incessit? Quae si naturaliter fieri nequeunt, 
minime dubitandum, quin veritas philosophica miraculorum Christi cer- 
tissime pateat. 

Hoc magis perspicuum fiet, si personae operantis et ipsius operis 
circumstantiae diligenter inspiciantur. Persona quippe operans sancti- 
tatem undique redoluit. Opera fuerunt in se honesta, et ad honorem 
Deo tribuendum apta, subito et absque ullo adhibito remedio, imo non 
semel ad distantiam, patrata sunt, omnia ad misericordiam charita- 
temque erga proximum exercendam ordinata 3. 

Imo miracula plerumque edidit Christus mediis non proportionatis 
ad effectum, ut certe fuit applicatio luti ad visum restituendum. 

Ex quibus sic arguere licet cum cl. Ottiger 4. Certum est eventus 
extraordinarios vere contigisse. Alia virtus eos efficiens admitti nequit 
quam divina (immediate aut mediate) vel diabolica. Diabolica illis effi- 
ciendis fuit impar. Ergo virtute divina patrata sunt, ac proinde vera 
miracula fuerunt. 


226. Thesis II. Miracula Christi ejus divinam legationem liquido 
demonstrant. 


Arg. I. Christus Dominus diserte adseruit se esse a Deo missum et 
virtute divina ornatum, idque miraculis confirmavit, ut manifestum est 
ex Evangelio Matthaei, 9, 6-7, ubi virtutem dimittendi peccata, quae 
certe divina est et divinitati propria, confirmavit miraculo dicens: Ut 


codices graeci et latini, tum quia affertur ab Eusebio Caes., quidicit eum ex codice 
Hierosolymitano descriptum (H. E., lib. I, c. n; MG 20, 117): ab Hieronymo, qui 
eum latius transtulit (De viris illustribus, c. 13; ML 23, 662), et innumeris graecis 
et latinis. (Cfr. Hurter, Theol., t. 1, n. 57, et Hergenrother, Kirchengesch. supp., 
p. 19). Ad eum provocatur ab Isidoro Pelusiota (4, epist. 225; MG 78, 1320): Sozo- 
meno (Hist, eccl., i, 1; MG 87, 856). Intrinsecus vero, tum quia parum probabile 
est Josephum, qui scripsit versus finem primi saeculi, tacuisse de Jesu, cujus me- 
moria tunc magna erat apud Christianorum multitudinem, tum quia facit disertam 
mentionem de Joanne Baptista et de Jacobo, tum quia lingua ct stylus Josepho 
prorsus conveniunt». Cfr. Hettinger, Theol. fund., $ 30. 

1 Tindall apud Pesch, Grandes arcanos dei universo, t. 2, p. 436, serio adse- 
ruit tempus aliquando fore, in quo mortui naturaliter resurgant. 

2 Renan, Vie de Jésus, c. 16, ait aegrotos qui nullam patiuntur laesionem 
organicam, exquisitae personae gracili visu, aut etiam risu, saepe curari. Ad quod 
facete respondet Tanquerey: «Cur rationalistae, qui certe exquisitis dotibus prae- 
fulgent, aegrotos in nosocomiis jacentes saepius non invisunt, gracilique risu et 
verbis amoenis leprosos, caecos a nativitate, surdos et mutos curare non atten- 
tant?» De vera religione, n. 406 (ed. 1914). 

3 Cfr. omnino, quae Lactantius, Inst. div., 4, 26; ML 6, 525, ad rem appo- 
site dixit. 


4 Theol. fund., $ 45. 

autem sciatis, quia Filius hominis habet potestatem in terra dimittendi 
peccata, tunc ait paralytico: surge, tolle lectum tuum et vade in domum 
tuam. Et surrexil et abiit in domum suam. Miracula autem fieri non 
possunt, nec a Deo permittuntur, in confirmationem erroris. Ergo mi- 
racula Christi demonstrant ejus legationem divinam x. 


Arg. II. Christus non semel ad sua miracula provocavit, ut osten- 
deret se esse Deum. Nam a) cum audisset Joannes Baptista opera 
Christi, sciscitari voluit, quis ille esset; misitque ad eum duos disci- 
pulos qui dixerunt: Joannes Baptista misit nos ad te dicens: Tu es. qui 
venturus es, an alium exspectamus? 1. Tunc autem Jesus multos publice 
curavit a languoribus et plagis et spiritibus malis, visumque donavit 
caecis multis, et respondit eis (v. 22): Euntes renuntiate Joanni, quae 
audistis et vidistis: quia caeci vident, claudi ambulant, leprosi mundantur, 
surdi audiunt, mortui resurgunt, pauperes evangelizantur. Ex quo patet 
Christum miraculis legationen suam comprobare voluisse. Item, quan- 
do judaei Christum lapidare voluerunt, quia dixit se esse consubstan- 
tialem Patri, ad opera appellavit dicens: Si non jacio opera Patris mei, 
nolite credere mihi. Si autem jacio, et si mihi non vultis credere, operibus 
credite, ut cognoscatis et credatis, quia Pater in me est et ego in Patre 3. 
Quasi diceret: si adsertionem meam ego et Pater unum sumus non vultis 
admittere, saltem operibus meis, id est, miraculis., quae testimonium 
perhibent de me, credite. Et alibi: Loquor vobis et non creditis mihi: 
opera, quae ego jacio in nomine Patris mei, haec testimonium perhibent de 
me 4* Consulto ergo Jesus et miracula patravit, et ad ea jugiter appel- 
lavit, ut legationem suam demonstraret. 


Arg. III. Ex his miraculis saepe persuasi sunt turbae et apostoli 
de Christi messianitate. Nam a) turbae, cum haec miracula conspicerent, 
stupuerunt et dixerunt: Numquid hic est filius David? s. Quare: Seque- 
batur eum multitudo magna, quia videbant signa, quae faciebat super his, 
qui infirmabantur6. Unde non pauci dicuntur conversi propter miracula, 
ut Nicodemus 7, caecus natus 8 et alii, b) Apostoli quoque ita ex mi- 
raculis intellexerunt legationem Christi, ut Petrus, post panum multi- 
plicationem, hanc nomine omnium emiserit confessionem: Et nos credi- 
dimus et cognovimus, quia tu es Christus, Filius Dei9. Item Joannes 
dicit Multa quidem et alia signa fecit Jesus in conspectu discipulorum 
suorum, quae non sunt scripta in libro hoc. Haec autem scripta sunt, ut 


1 Paucis S. Thomas liane rationem exponit ZZZ p., q. 43, a. 4, dicens: «Tertio 
(miracula, quae fecit Christus erant sufficientia ad manifestandam divinitatem 
ipsius) ex ipsa doctrina, qua se Deum dicebat, quae, nisi vera esset, non confir- 
maretur miraculis divina virtute factis; et ideo dicitur Marci, 1, 27: Quaenam do- 
ctrina haec nova? quia in potestate etiam spiritibus immundis imperat, et obediunt ei? 
Lue., y, 20 sqq. 

Joan., 10, 37-38. 

Joan., 10, 25. Cfr. Joan., 5, 36-37; et 14, 10 sqq. 
Matth., 12, 23. 

Joan., 6, 2. 

Joan., 3, 2. 

Joan., 9, 35-38. 

Joan., 6, 10. 

credatis, quia Jesus est Christus, Filius Dei, et ut credentes, vitam ha- 
beatis in nomine ejusl. 


227. Scholion I. His ita propositis, potest ulterius quaestio proponi, 
utrum Christus propria virtute miracula patraverit vel solum moraliter aut 
etiam instrumentaliter ad modum Sanctorum, qui oratione ac precibus 
obtinuerunt, ut ea Deus operaretur. 

Fuit quorumdam error, qui miracula Christi negare non valentes, dixe- 
runt Christum non fuisse causam principalem, sed moralem vel ad summum 
instrumentalem, miraculorum, sicut sancti homines ea precibus operari con- 
sueverunt. 

Ad praesentem quaestionem de divina legatione Christi quod attinet, 
nihil refert, an Christus fuerit causa principalis, moralis vel instrumentalis 
miraculorum; quia, cum miracula patrata fuerint in confirmationem lega- 
tionis Christi et nunquam operentur in confirmationem erroris, sequitur ex 
praefatis miraculis certissime divinam Christi legationem demonstrari. 

Caeterum, ut res clarior relinquatur, et materiae tractatio fiat locuple- 
tior, breviter discutienda est quaestio de influxu Christi in miracula. 

Ad cujus intelligentiam diligenter notandum est miraculorum, sicut et 
cujuslibet alius operationis, causam et principium esse duplex; principium 
quod et principium quo. Principium quod operationum Christi fuit secunda 
persona SSmae. Trinitatis, non ut relativa et ab aliis personis distincta, 
sed quatenus erat Deus, et identificabatur cum natura divina. Ex opera- 
tionibus Christi quaedam erant divinitati propriae, ut creare, in quibus 
humanitas nullam habebat partem 1, aliae fiebant mediante humanitate, 
ut super aquas incedere. Quia tamen persona operans in Christo erat divina, 
ideo Christus, ut principium quod, fuit causa principalis, non moralis aut 
instrumentalis, miraculorum. Unde actiones hujusmodi merito vocantur 
theandricae, id est, dei-viriles, a pseudo Dionysio 3 et aliis. 

Principium quo miraculorum Christi fuit duplex, natura divina, prout 
virtualiter distinguitur a supposito, et natura humana, a) Natura divina 
fuit etiam in suo genere causa principalis et primaria miraculorum, quia 
nullatenus fuit alteri subordinata. b) Natura humana, si consideretur ut 
principium quo actionum, cum non fuerit ex se omnipotens, nequit dici 
causa principalis miraculorum, sed moralis et instrumentalis. Moralis qui- 
dem, quia, ut ait S. Paulus, in diebus carnis suae preces supplicationesque 
ad eum, qui possit illum salvum facere a morte cum clamore valido et lacrymis 
offerens, exauditus est pro sua reverentia 4. Instrumentalis vero, in quantum 
divinitas, mediante natura humana, effecit illa prodigia. 


228. Scholion II. Disputatur quoque inter theologos, an humanitas 
Christi fuerit instrumentum physicum vel morale miraculorum. Qua in re 
tenendum arbitramur cum S. Thoma 5 et aliis contra nonnullos humanita- 
tem Christi fuisse causam instrumentalem physicam miraculorum. Hoc enim 
probare videntur textus Evangeliorum dicentium: Virtus de illo exibat et 
sanabat omnes e; et rursum: Ego novi, ait Christus, virtutem de me exiisse 


1 Joan., 20, 30-31. Alias duas rationes affert S. Thomas, ZII p., q. 43, a. 4, 
ut probet miracula Christi esse sufficientia ad manifestandam legationem ipsius. 
«Primo quidem, ait, secundum ipsam speciem operum, quae transcendebant om- 
nem potestatem creatae virtutis: et ideo non poterant fieri nisi virtute divina... 
Secundo, propter modum miracula faciendi, quia scilicet quasi ex propria potestate 
miracula faciebat, non autem orando, sicut alii». 

2 Cfr. S. Cyrillus, Ep. 40 ad Aeacium Mel. episc.; MG 77, 196. 

3 Ep. 4, ad Cajum; MG 3, 1072. 

4 Hebr. 5, T. 

3 III p., q. 13, a. 4. Vide Urraburu, Cosmol., lib. 1, disp. 4, c. 2, a. 2, n. 115 sq., 
circa mentem S. Doctoris. 

3 Luc., 6, 19. 

^ Luc., 8, 46. 

Quae verba influxum physicum innuunt proculdubio. Cfr. dicenda in Tr. de 
Verbo incarnato *. 


ARTICULUS III 


UTRUM EX VATICINIIS A CHRISTO EDITIS ET EVENTU COMPROBATIS 
DIVINA EJUS LEGATIO DEMONSTRETUR 


229. Status quaestionis. Prophetia seu vaticinium definitur a theo- 
logis: Certa cognitio et -praedictio eventus luturi, qui naturaliter sciri non 
potest. Quaedam futura contingentia a Christo fuisse praevisa et annun- 
tiata vix probatione indiget; sed, ut legatio divina Servatoris nostri un- 
dique probata maneat, tria hic breviter enucleanda suscipimus, videlicet: 


P. Utrum Christus vera vaticinia ediderit; 2.° num haec fuerint 
eventu completa; et 3.? an divinam ejus legationem certo demonstrent. 


230. Errores. Plures hodierni rationalistae dicunt Christum nunquam 
edidisse vaticinia, praedictionesque eventuum futurorum, quae in Evange- 
liis narrantur, valore historico carere. Ita Strauss ‘, Havet 3 et alii. 


Alii, narrationis authentiam admittere coacti, eventuum praevisionem 
naturaliter explicare conati sunt. Sic Holtzmann 4 et partim Renan 3. 


231. 'Thesis I. Christus vera edidit vaticinia, quae eventu com- 
pleta sunt. 


Prob. utraque pars. 


Plura praedixit Christus quae spectabant ad se ipsum, ad discipulos, 
ad luturam Ecclesiae sortem, et ad judaeos, eorumque civitatis ac templi 
eversionem. Haec autem futura, contingentia cum fuerint, nequiverunt, 
ut compertum est, humana mente naturaliter praevideri. Ergo Christus 
prophetavit ac vaticinia edidit. Atqui haec eventu completa sunt, ut vi- 
debimus. Ergo Christus vaticinia edidit, quae eventu completa sunt 6. 


| Utriusque naturae, divinae et humanae, munia praeclare expressit Hormis- 
das, Epist. 79 (ML 63, 514), dicens: «Servans quod ex Patre erat, et repraesentans 
quod ex matre suscepit. Nam jacens in praesepio videbatur in caelo, involutus 
pannis adorabatur a magis, inter animalia editus ab angelis nuntiabatur, vix egres- 
sus infantiam et annuntians mysticam sine instituente doctrinam, inter rudimenta 
annorum puerilium edens caelestia signa virtutum. Idem enim Deus et homo...: 
id est, virtus et infirmitas, humilitas et majestas, redimens et venditus, in cruce 
positus et caeli regna largitus; ita nostrae infirmitatis particeps, ut posset interimi, 
ita ingenitae potentiae dominus, ne posset morte consumi; sepultus est juxta id, 
quod homo voluit nasci, et juxta id, quod Patri erat similis, resurrexit, patiens 
vulnerum et salvator aegrorum, unus defunctorum et vivificator obeuntium». 

2 Leben Jesu, 2, $ 112. 

3 Revue des Deux Mondes, Avril, 1881. 

4 Hand komnientar, l. 

3 Vie de Jésus, ch. 13 et 21. 

0 Lubet hic quaedam vaticinia a Christo edita eventuque completa breviter 
referre in confirmationem argumenti: 

232. Thesis II. Vaticinia a Christo edita et eventu completa divi- 
nam ejus legationem invicte probant. 


Arg. Vaticinia nunquam eduntur nec edi possunt in confirmatio- 
nem erroris, sed semper in favorem veritatis quam probant atque confir- 
mant. Sed Christus non semel edidit vaticinia in confirmationem suae 


CIRCA SE IPSUM 


Prophetia. 


Ecce ascendimus Hierosolymam et Fi- 
lius hominis tradetur principibus Sacer- 
dotum et Scribis, et condemnabunt eum 
morte, et tradent eum gentibus ad illu- 
dendum et flagellandum et crucifigendum, 
et tertia die resurget. Matth., 20, 18 Sqq.; 
10, 33. 


Mare., 


Complementum. 


Tenentes Jesum duxerunt ad Caipham 
principem | Sacerdotum, ubi Scribae et 
seniores convenerant... dixerunt: reus est 
mortis... vinctum adduxerunt eum et tra- 
diderunt Pontio Pilato praesidi. Matth., 
26, 57 sqq. 

Jesum autem flagellatum tradidit eis, 
ut crucifigeretur... et expuentes in eum 
acceperunt arundinem et percutiebant ca- 
put ejus. Matth., 27, 26 sqq.; Mare., 14, 


64. 


CIRCA DISCIPULOS 


Proditio Judae. Qui intingit mecum 
Ju- 
dixit: Numquid ego sum, Rabbi? 
Ait illi: Tu dixisti. Matth., 26, 23 sqq. 


manum in paropside hic me tradet... 
das... 


Discipu lorum fuga. Omnes vos scan- 
dalum patiemini in me in ista nocte: scri- 
ptum 
dispergenter oves. Matth., 26, 31. 


est enim: Percutiam pastorem et 


Trinam Petri negationem praenuntia- 
vit. Matth., 26, 34; Luc., 22, 34; Joan., 


13. 38- 


Apostolorum persecutiones praedixit. 
Matth., 10, 17 sqq. 


Judas ergo cum accepisset cohortem et 
a Pontificibus et Pharisaeis ministros, 
venit illuc cum laternis et facibus et ar- 
mis. Joan., 18, 3; Matth., 26, 47; Mare., 
14, 43; Luc., 22, 47. 


Tunc discipuli omnes, relicto eo, fuge- 
runt. Matth., 26, 56. 


Petrus autem Jesum ter negavit, ut 
singuli Evangelistae diserte testantur. 
Matth., 26, 69-74; Luc., 22, 55-61; Joan., 
18, 17-27. 


Notum est ex Actibus Apostolorum 4, 
1-18, et ex omnibus historiis, quot mo- 
lestias Apostoli sustulerint. 


CIRCA FUTURAM ECCLESIAE SORTEM 


Prophetia. 


Tu es Petrus et super hanc petram ae- 
dificabo Ecclesiam meam, et portae inferi 


non praevalebunt adversus eam. Matth., 


17, 18. 


Complementum. 


Ecclesia catholica non obstantibus 
persecutionibus, quas undique patitur, 
semper progreditur, et immobilis stat. 


CIRCA JUDAEOS EORUMQUE CIVITATIS AC TEMPLI EVERSIONEM 


Rebelliones.Audituri enim estis proe- 
lia et opiniones proeliorum... Consurget 
enim gens in gentem etregnum in regnum 
et erunt pestilentiae ei fames, et terracmo- 


tus per loca. Matth., 24. 6-7. 


Circa annum 66 post Christum sedi- 
tiones, tumultus ac rebelliones undique 
in Judaea exarserunt. Hinc Tacitus, 
Hist, lib. i, c. 2, a Nerone usque ad 
Vespasianum gesta relaturus ait: «Opus 


14 

legationis, eaque eventu completa sunt. Ergo vaticinia a Christo 'edita 
et eventu completa divinam ejus legationem invicte probant. Maior ex 
hoc patet quod vaticinia semper eduntur spiritu quodam prophetico 
divinitus accepto, qui prophetam instruit de eventibus futuris natura- 
liter ignotis. Hic autem spiritus non potest concedi in confirmationem 
erroris, quin ipse Deus fiat fraudis ac mendacii patronus. 


Surget gens conlra gentem et regnum 
adversus regnum, et terraemotus magni 
erunt per loca, et pestilentiae et fames, ter- 
roresque de caelo, ct signa magna erunt. 
Luc., 21, IO-II. 


Pseudo-Prophetae. 
prophetae surgent et 
Matth., 24, ii. 


Multi 


seducent 


pseudo- 


multos. 


Excidium Jerusalem  templique 
eversio. 

Cum autem videritis circumdari ab 
exercitu Jerusalem, tunc scitote, quia ap- 
propinquavit desolatio ejus. Luc., 21, 20. 

Et ut appropinquavit (Jesus), videns 
civitatem, flevit super illam dicens... 
quia venient dies in te, et circumdabunt 
te, ct coangustabunt te undique, et ad 
terram prosternent te, et filios tuos, qui 
in te sunt; et non relinquent in te lapi- 
dem super lapidem eo quod non cognove- 
Luc., 19, 


ris tempus visitationis tuae. 


43-44. 
Amen, dico vobis: non derelinquetur hic 


lapis super lapidem, qui non destruatur. 
Matth., 24, 2. 


adgredior opimum casibus, atrox proe- 
liis, discors seditionibus, ipsa etiam pace 
saevum. Quatuor principes ferro inte- 
rempti. Trina bella civilia, plura exter- 
na, ac plerumque permixta». Cfr. Fla- 
vius Josephus, qui De Bello Judaico, 
lib. 2, c. 12 sqq., seditiones Judaeorum 
illius temporis minutim describit. 

Terrores autem et signa de caelo re- 
fert Tacitus, Hist., lib. 5, c. 13, dicens: 
«Visae per caelum concurrere acies, ru- 
tilantia arma, et subito nubium igne 
collucere templum. Expassae repente 
delubri fores et audita major humana 
VOX Excedere deos, simul ingens motus 
excedentium». 


Teudas, Simon Magus, Judas Gaulo- 
nitides, Sadoc et alii pseudo-prophetae a 
Josepho, Antig., 18, 1, descripti, noti 
fuerunt in Judaea, de quibus idem Jo- 
sephus, De Bello Jud., lib. 6, c. 5, n. 3, 
ait: «Miserandam plebem seductores se- 
que a Deo missos mentientes tum sua- 
dendo decipiebant». 


Vespasianus, an. 67, bellum contra 
Judaeos, qui insurrexerant, duxit, to- 
tamque regionem devastavit. Vespasia- 
no autem in Imperatorem electo, Titus, 
ejus filius, cum ingenti exercitu moeni- 
bus civitatis circa annum 70 castra mo- 
vit. Tunc christiani, memores vaticinio- 
rum Christi, Pellam, civitatem Pereae 
in Galilaea, petierunt.—Euseb., Hist., 
lib. 3, c. 5: MG 20, 221.—Civitas vero 
post longam obsidionem, in qua juxta 
Josephum, De Bello Jud., lib. 6, c. 9, 
n. 3, undecim centena millia Judaeorum 
fame, peste et clade periere, capta est, 
atque diruta. Ipsum quoque templum, 
quod Titus praeceperat illaesum servari, 
face a quodam milite non sine mysterio 
adhibita, flammis subversum novimus. 
Cfr. Josephus, De Bello Jud., lib. 6, c. 4, 
n. 7; et Hergenróther, Hist, de la Igl., 
t. L p. 204. 


Hanc de Jerusalem et templi eversione prophetiam ita esse claram fassus est 
Strauss, Leben Jesu, 2, ut Evangelia, quae eam narrant, censucrit excidio civitatis 


et templi destructioni posteriora. 

ARTICULUS IV 


UTRUM DIVINA LEGATIO CHRISTI DEMONSTRARI QUEAT EX SUA 
A MORTUIS RESURRECTIONE 


233. Status quaestionis. Christus Dominus expresse docuit | gra- 
vissimum suae divinitatis argumentum esse suam e mortuis resurrectio- 
nem; et S. Paulus ait: Si autem Christus non resurrexit, inanis est ergo 
praedicatio nostra, inanis est et fides nostra 1. Apostoli semper id praedi- 
caverunt et miraculis confirmarunt; Ecclesia jugiter id docuit, et fideles 
unanimi consensu idem tenuere. Momentum hujus rei non praeteriit 
rationalistas, qui nihil intentatum reliquerunt, ut veritatem resurre- 
ctionis inficiarentur, et argumentum pro divina Christi legatione inde 
adsumptum infirmarent. 

Porro resurrectio Christi potest dupliciter considerari: ut est pro- 
phetia, et ut est miraculum, a) Ut prophetia quidem, quia Salvator no- 
ster saepius eam praedixit: Ecce, inquit, ascendimus Hierosolymam, et 
Filius hominis tradetur principibus sacerdotum et scribis, et condemna- 
bunt eum morte, et tradent eum gentibus ad illudendum, et flagellandum, 
et crucifigendum, et tertia die resurget 3. Et iterum: Occident eum et tertia 
die resurget 4. Apostolis denique in ultima coena dixit: Postquam autem 
resurrexero, praecedam vos in Galilaeam 5. b) Ut miraculum, quia exce- 
dit omnes naturae creatae vires. 

Sive consideretur ut prophetia sive ut miraculum, praecipuum in hac 
materia est vaticinium de resurrectione eventu confirmatum esse, seu, 


DISPERSIO JUDAEORUM 


Cadent in ore gladii, et captivi ducen- Juxta Josephum, De Bello Judaico, 
tur in omnes gentes, et Jerusalem calca- lib. 6, c. 9, n. 3, 97.000 Judaeorum capti 
bitur a Gentibus, donec impleantur tem- sunt in Jerusalem, qui in captivitatem 
pora nationum. Luc., 21, 24. ducti ac per totum orbem dispersi di- 


sparuerunt. (Ed. Didot, p. 301.) 

S. Augustinus, ait de Judaeis: «Occisi 
non sunt sed dispersi... in libris suffra- 
gatores, in cordibus nostri hostes, in co- 
dicibus testes». De fide, c. 6, n. 9; ML 
40, 179. Cfr. idem S. Augustinus, De 


consensu evangelistarum, lib. 1, C. 26; 


ML 34, 1060. 
Tempus quo haec fiant. Arnen, dico Haec autem omnia, utpote ante 40 
vobis, quia non praeteribit generatio haec annos post Christum mortuum facta, 
donec omnia haec fiant. Matth., 24, 34. apostoli et alii qui cum Christo versati 


sunt, conspicere potuerunt. 
1 Matth., 12, 39 sqq. 


2 I Cor. 15, 14. 

3 Matth., 20, 18. 

* Luc., 18, 33. 

Matth., 26, 32. Ronan haec dicere ausus est: «Jésus, quoique parlant sans 


cesse de résurrection, de nouvelle vi, n'avait jamais dit bien clairement qu'il res- 
susciterait en sa chair». Les Apótres, ch. 1, p. 1. 

quod idem est, factum ipsum miraculosum, prius vaticinatum, reapse 
contigisse. 

Nihilominus, ut quaestio tanti momenti plenius dilucidetur, tria 
sunt diligenter discutienda. 1.° Utrum Christus vere, mortuus fuerit. 
2. Num reapse a mortuis resurrexerit. 3.° An peracta Christi resur- 
rectio invictum divinae ejus legationis praestet argumentum. 


234. Errores. Plures Christiani nominis hostes veritatem resurrectio- 
nis Christi diversimode inficiati sunt. 

a) Vetus est judaeorum error, apud quos divulgatum est a militibus, 
qui custodierunt sepulcrum, discipulos noctu venisse et furatos esse corpus 
Christi . Hanc theoriam, admissam a Toledoth (apud Wagenseil, p. ig), 
Samuel Reimarue, professor Hamburgensis 1, Lessing aliique deistae saecu- 
li xvin renovarunt. 

b) Paulus Heidelbergensis3* judaeus Salvador*, Bahrdt3 et alii cum 
schola naturalistica contendunt Jesum non fuisse vere mortuum, sed in 
deliquium incidisse, et vivum e sepulcro eductum fuisse. 

c) Rationalistae, quos praeiverat Celsus 0, communiter docent Jesum 
reapse mortuum fuisse, sed factum resurrectionis phantasiae, enthusiasmo et 
hallucinationi, sive apostolorum sive Magdalenae tribuunt. Sic Strauss 7, 
Renan 8#Bt alii. 

d) Nonnulli rationalistae, hac theoria nondum contenti, addiderunt 
Christum Dominum, non corporaliter resurrexisse, sed spiritualiter apparuisse 
discipulis. Ita tenent Reim ', Martineau l8. Schenkelll et alii, quorum non- 
nulli serio adseruerunt hanc Christi resurrectionem negatam fuisse a S. Pau- 
lo, Z Cor., 9, i, et ZI Cor., 5, 16 sqq. 

e) Modernistae duos fingunt Christos, unum historicum et realem, alte- 
rum fictitium et fidei. Primus, qui revera mortuus est, nunquam revixit; 
secundus, qui nunquam exstitit, sed solummodo in piis ac mysticis com- 
mentationibus reperitur et in Evangelio Joannis describitur, fictus est a 
conscientia Christiana a mortuis suscitatus. Cfr. Encyclica Pascendi, $ Ut 
autem. 


235. Thesis I. Christus vere mortuus est in cruce. 


Arg. Ex multiplici capite veritas hujus theseos demonstratur. 
1) Ex testimonio Evangelistarum. Matthaeus ait: Jesus autem ite- 
rum clamans voce magna emisit spirituml2. Marcus: Jesus autem emissa 


Malth., 28, N sqq. 

Wolfenbutleler fragmente, fragm., 5. 

Exeget. Handb., 3. 

Jésus Christ et sa doctrine, t. 2, p. 191. 

Ausfiihrung des Plans und Zwecks Jesu. 

Apud Origenem, Contra Celsum, lib. 2, n. 59; MG 11, 889. 

7 Vie de Jésus, $ 137, et Essais d'histoire religieuse (hisp. vers.) ait: «Segün 
nuestra opinién, la sola fantasia de los discipulos, enardecida por el scntimiento 
de sus corazones, les présenté como vuelto a la vida al Maestro que no podian 
acabar de creer que fuese muerto». 

8 Vie de Jésus, c. 26 haec habet: «Disons cependant que la forte imagination 
de Marie de Magdala joua dans cette circonstance un róle capital. Pouvoir divin 
de l'amour! Moments sacrés ou la passion d'une hallucinée donne au monde un 
Dieu resuscité!» 

8 Jesu von Nazara, vol. 3, p. 600 sqq. 

10 The Seat of authority, p. 363. 

II Charakterbild Jesu, p. 231. 

12 Matth., 27, 50. Ex vigore quem habuit Jesus, ut clamorem ederet validum, 
educunt aliqui Christum, non vi passionis aut tormentorum et amissione sanguinis 

voce magna exspiravitl. Lucas: Et haec dicens exspiravit Tandem 
Joannes: Et inclinato capite tradidit spiritum3. Quibus consentiunt 
S. Pauli epistolae. 

2) Ex testimonio adstantium, Legitur enim: Ad Jesum autem cum 
venissent, ut viderunt eum jam mortuum, non fregerunt ejus crura, sed 
unus militum lancea latus ejus aperuit 4. Et rursum: Venit Joseph ab 
Arimathaea, nobilis decurio, qui et ipse erat exspectans regnum Dei, et 
audacter introivit ad Pilatum, et petiit corpus Jesu. Pilatus autem mira- 
batur, si jam obiisset. Et accersito Centurione interrogavit eum, si jam 
mortuus esset, Et cum cognovisset a Centurione, donavit corpus Joseph 3. 

3) Ex aromatum unctione. Constat ex evangelica narratione 6 cor- 
pus Jesu e cruce depositum aromatibus unctum fuisse et linteis involu- 
tum. Quomodo in hac unctione discipulos et Matrem SSmam. latuit 
Christum vivere? 

4) Ex tormentis ei illatis. Passio ac tormenta, tam interiora quam 
exteriora, Christi, et vulnus a milite lateri ejus inflictum, sufficiebant 
opinione medicorum ad mortem producendum 7. 

5) Ex unanimi traditione judaeorum, "Talmud in Schabbath Hiero- 
solymitano et in Sanhedrin Babilonico refert mortem Salvatoris, et 
exinde omnes judaei credunt eum reapse mortuum fuisse. Ipsi quoque 
Principes Sacerdotum et pharisaei crediderunt Jesum fuisse mortuum. 

Haec clariora sunt, quam ut longiore demonstratione indigeant. 
Unde Strauss 8, Renan 9 aliique rationalistae disertis verbis rejiciunt 
theoriam PaulilOII 


236. Objicies, a) Pilatus merito suspicatus est Christum in cruce, 
viventibus adhuc latronibus, vivere; ideo mirabatur, si jam obiisset; Mar- 
ci, 15, 44. b) Christus dicitur validum clamorem edidisse, et illico exspirasse; 
Matth., 27, 50. Hoc autem non est proprium homini jam jam morienti. 
c) Sanguis et aqua referuntur manasse ex latere Christi jam mortui n, quod 
legibus naturae adversatur; in corpore enim mortuo sanguis illico coalescit. 

Resp. ad l."m Pilatum equidem miratum fuisse, si jam Christus obiis- 
set, sed, instituto rei examine, accersito nempe centurione, sibi persuasit 
jam obiisse. Idque omnes praesentes, hostes et amici Christi, sacerdotes et 
seniores populi, judaei et ethnici, sibi persuaserunt et disertis verbis confir- 
marunt. 

Ad 2."" Leges naturae nihil obstant, quominus Christus moriens cla- 
morem ediderit validum, ut aliorum, qui morti proximi clamores ediderunt, 
exempla quamplurima probant. Adde speciales in Christo fuisse rationes, 


sed actione supernatural! mortuum fuisse. Renan vero ait: «Tout porte à croire 
que la rupture instantanée d'un vasseau au coeur amena pour lui, au bout de 
trois heures, une mort subite». Vie de Jésus, ch. 25, «L'atrocité». 

1 Marc., 15, 37. 

2 Luc., 23, 46. 

3 Joan., 19, 30. 

Joan., 19, 33 sqq. 

I Marc., 15, 43 sqq. 

6 Joan., 19, 39-40. 

71 Cfr. Jaugey, Diction. Apolog., v. «Resurrecciôn de Cristo». 

8 Leben Jesu, t. 2, $ 137. 

da Vie de Jésus, ch. 25. 

ll Cfr. Grnnerus, De morte Christi vera non simulata. 

II  Joan., 19, 34 

ut cursum ordinarium rerum transgrederetur. Christus enim, voluntarie 
mortem subiturus et pro redemptione generis humani se ipsum Patri obla- 
turus, non incongrue voluit hunc actum immediate ante mortem clamore 
valido coram omnibus testificari. 

Ad 3.7M dicendum est sanguinem in morte naturali illico coagulari, sed 
nihil impedire, quominus in morte violenta quandoque per aliquod tempus 
et in aliqua corporis parte liquidus remaneat. 

237. Quaeres, quomodo apostoli, quibus Christus dicitur suam e mor- 
tuis resurrectionem praenuntiasse, non vivide illam exspectaverint, imo et 
noluerint fidem adhibere mulieribus et discipulis Emmaus, factum resurre- 
ctionis renuntiantibus. 

Resp. Td contingere potuisse i) quia discipuli, quousque essent a Spi- 
ritu Sancto edocti ac confirmati, tardi erant ad credendum, ut saepe Chri- 
stus testatus est in vita. 2) Quia ipsi tot verberibus, ignominiis, et morte 
cruenta Salvatoris territi, obliti sunt promissionum Christi, vel amiserunt 
fidem resurrectionis. 


238. "Thesis II. Christus reapse a mortuis resurrexit. 


Arg. Veritas resurrectionis Jesu Christi copioso argumentorum ge- 
nere comprobatur. 

1) Ex Evangelistarum testimoniis. Matthaeus refert angelum dixis- 
se mulieribus: Nolite timere vos, scio enim, quod Jesum, qui crucifixus 
est, quaeritis: non est hic, surrexit enim, sicut dixit; venite et videte locum, 
ubi positus erat Dominusl. Similiter Marcus 1, Lucas 3, et Joannes 45 
narrant historiam resurrectionis dominicae cum omnibus circumstantiis, 
quae eam consequutae sunt. 

2) Ex apparitionibus Christi et testimonio plurium testium oculato- 
rum. Etenim Christus apparuit, ut ipsi testes oculati fatentur: 

a) Mariae Mdgdalenae et aliis mulieribus, quae eam comitatae 
sunt ad sepulcrum " 

b) Duobus discipulis euntibus in Emmaus €. 

c) Omnibus apostolis, excepto Thoma, quibus manus et pedes vi- 
dendos et palpandos dedit7; et iterum post octo dies omnibus apostolis, 
Thoma praesente, cui jussit, ut digitum in ipsius vulnera inferret, et 
manum mitteret in latus. 

d) Discipulis ad mare Tiberiadis 8 et saepius in Galilea. 

e) Plusquam quingentis fratribus, prout refert S. Paulus 910 

3) Ex testimonio et praedicatione apostolorum, a) Exsurgens Pe- 
trus in medio fratrum dixit... Oportet: ex his viris, qui nobiscum sunt con- 
gregati... testem resurrectionis ejus (Jesu) nobiscum fieri imum ex istis In. 


Matth., 28, 5 sqq. 
Mare., 16, 5 sqq. 
Luc., 24, i sqq. 
Joan , 20, | sqq. 
Matth., 28, 9-ro; Joan., 14 sqq. 
Luc., 24, 13 sqq. 
? Luc., 24, 36-43. Hoc textu rejicitur error eorum, qui dixerunt animam tan- 
tummodo Christi apostolis apparuisse. Hoc stare nequit cum verbis Domini, qui 
ibid., v. 39 ait: Palpate et videte, quia spiritus carnem et ossa non habet, sicut me 

videtis habere. 
s Joan., zi, | sqq. 
9 1 Cor. 15, 6. 
10 Act., i, 15-22. 

Et rursus: Hunc Jesum resusoitavit Deus, cujus omnes nos testes sumus 

Quod iterum atque iterum repetens 1 multa prodigia operatus est, et 
plures ad fidem Christi convertit, b) S. Paulus item 3 atheniensibus in 
Areopago praedicavit Jesum Christum suscitatum a mortuis, et ad Co- 
rinthios scribens idipsum confirmavit dicens: Nunc autem Christus 
resurrexit a mortuis, primitiae dormientium 4. c) Apostoli omnes virtute 
magna reddebant., testimonium resurrectionis Jesu Christi Domini nostri5f 

4) Ex testimonio militum, qui custodiebant sepulcrum. Quidam de 
custodibus, ait Matthaeus, venerunt in civitatem, et nuntiaverunt princi- 
pibus sacerdotum omnia, quae facta fuerant 0. 

5) Ipsi quoque Christi inimici praeclarum dederunt non semel hu- 
jus rei testimonium. Quid faciemus, ajunt, hominibus istis? Quoniam 
quidem notum signum factum est per eos omnibus habitantibus Jerusalem: 
manifestum est, et non possumus negare. Sed, ne amplius divulgetur in 
populum, comminemur eis, ne ultra loquantur in nomine hoc (Jesu) ulli 
hominum T. Hac de causa custodes sepulcri pecunia empti sunt et cor- 
rupti a senioribus populi, ut Jesum furatum dicerent non resuscitatum 8. 

6) Veritatem resurrectionis dominicae testantur denique a) mira- 
cula a discipulis in ejus confirmationem patrata 9, et b) doctrina a 
Christo post resurrectionem discipulis traditalOIl 

239. Porro hi omnes testes nec 1) deceptores fuerunt nec 2) decepti. 

1) Non fuerunt deceptores. 

a) Quia decipere non potuerunt. Cum enim ageretur de facto publico 
et omnibus noto, opus erat ipsis pro aliis decipiendis corpus Christi 
subripere; alioquin, exhibito corpore, facile mendacii argui poterantu. 
Illud autem subripere nequibant, quia sepulcrum signato lapide mu- 
nitum custodiebant milites. Nec praevalere potest principum Sacerdo- 
tum mendacium, a Reimaro et aliis recentius patrocinatum, discipulos 
scilicet noctu, militibus dormientibus, corpus furatos esse. Quis enim 
hoc vidit? Milites? Sed milites dormiebant. Optime ad rem S. Augusti- 
nus arguit dicens: «Dormientes testes adhibes: vere tu ipse obdormisti, 
qui scrutando talia defecisti. Si dormierunt, quid videre potuerunt? Si 
nihil viderunt, quomodo testes sunt?»12. 

b) Quia decipere noluerunt. Apostoli homines erant simplices ac ti- 


1 Aci, 2, 32. 

2 Aci, 3, 12 sqq.; et 4, 8 sqq. 

3 Ad., 17, 22 sqq.' 

I 1 Cor. 15, 20. Nolim hic praetereas Epistolam I B. Pauli apostoli ad Corin- 
thios ut genuinam haberi ab Eichhorn, Baur, Renan et aliis rationalistis. 

3 Ad., 4, 33. 

6  Matth.,28, ii. 

2 Ad., 4, 16. 

8 Matih., 28, 12 sqq. 

9 Ad., 3,16; 4, 16. 

10 Joan., 20, 15 sqq.; Matth., 28, 16. 

Il Eddmann, apud Ottiger, th 35, stulte commentus est corpus Christi terrae 
motu diffisso sepulcro absorptum esse. 

1  Enarrat, in Ps. 63, n. 15; ML 36, 768. Ex his liquido patet, quam sit stulta 
antiqua Judaeorum opinio, saeculo xvm, a Reimaro, Lessing et aliis renovata. 
Severitas, certe, disciplinae militaris non sinit, ut omnes milites simul somno se 
dedant. 

mentes Deum, et nunquam tantae gravitatis mendacium fingere, aut 
avitae religionis ruinam absque fundamento meditari potuerunt. 


2) Non fuerunt decepti. 

Hallucinationis, imaginationis, enthusiasmi, fidei interioris, et nescio 
quot aliorum verborum vim magni faciunt hic Strauss, Renan, Baur, et 
alii rationalistarum coryphaei non pauci, resurrectionis dominicae ho- 
stes, dicentes apostolos et Magdalenam, qui nimio amore et enthusiasmo 
Magistrum suum prosequebantur, bona fide deceptos esse. 

Sed quanta astutia et malitia haec dicta fuerint liquet a) ex evange- 
lica narratione, et b) ex testium conditione. 

a) Ex evangelica narratione. Apostoli et Magdalena post mortem 
Christi, non modo non ferebantur enthusiasmo et imaginatione in Chri- 
stum, sed nec exspectabant ejus resurrectionem. Hinc mulieres, quae prima 
die sabbati (id est, hebdomadae) adierunt sepulcrum, non de resurre- 
ctione sed de corpore iterum ungendo cogitabant. Et Magdalena, cum 
audivit vocem Magistri, non vi imaginationis aut amoris subito Jesum 
agnoscere visa est, ut Renanl non sine malitia adseruit, sed, hortula- 
num esse putans, interrogavit eum, ubi positum esset corpus Domini 1. 
Deinde apostoli credere noluerunt mulieribus annuntiantibus se Chri- 
stum vidisse, et visa sunt ante illos sicut deliramentum verba ista 3. Item 
discipuli, qui perrexerunt Emmaus, dixerunt Christo, qui ipsos in specie 
peregrini comitabatur: Sperabamus, quia ipse esset redempturus Israel 4. 
Cognito Jesu in fractione panis, annuntiaverunt aliis apostolis, quae 
viderant et audierant, et illi credere noluerunt 5* Ac denique Thomas, 
qui non aderat, cum primo apparuit apostolis, aliorum narrationi adsen- 
tire noluit, nisi visis et palpatis vulneribus sui Magistrie. Quid plura? 
Tantum abfuit, quin apostoli repentino enthusiasmo moverentur ad 
fidem resurrectionis, ut Petrus et Joannes, audita narratione mulierum, 
prius voluerint currere ad sepulcrum, et accurate perscrutari linteamina 
posita et sudarium... separatim involutum in unum locum 7. 

Ubi heic vividae imaginationis et enthusiasmi aut fervidi amoris 
effectus reperiatur? Potuerunt apostoli maturius rem examinare aut 
cordatius procedere? 

b) Extestium conditionibus. Christum personaliter post resurrectio- 
nem vidisse testantur non solum mulieres, non solum apostoli omnes, 
sed et quingenti fratres, quorum plcrique nec cogitabant quidem de 
Christi resurrectione. Quomodo isti homines, diversis inclinationibus 
praediti, ac diversimode sentientes, omnes unanimiter hallucinari po- 
tuerunt? tenendum ergo est cum Ecclesia catholica Christum vere a 
mortuis surrexisse 8. 


1 Vie de Jésus, ch. 26. 

2 Joan., 20, 13-16. 

3 Luc., 24, ii. 

4 Lucs 24, 21. 

5 Marc., 16, 13. 

° Joan., 20, 24 sqq. 

^ Joan., 20, 6 sqq. 

8 Ex his facile concludes theoriam Strauss, Baur, Renan et aliorum omni 
prorsus fundamento carere. 

240. Arg. II. Si Christus non surrexit a mortuis, ut contendunt 
rationalistae, quid factum est de ejus corpore? Corpus Jesu aromatibus 
et aloe delibutum potuit per triduum optime conservari. Cur judaei 
non exhibuerunt illud mortuum, cum primum notitia resurrectionis di- 
vulgata est? 

Ab hac difficultate se expedire nonnulli putant dicentes corpus Chri- 
sti subreptum fuisse a discipulis. Sed haec hypothesis rejicitur hodie ut 
impossibilis a rationalistarum etiam coryphaeis, a quibus iterum quae- 
rimus, quid factum sit de corpore Domini. Nonne absorptum est a petra 
in commotione terrae, ut finxit Edelmann? Sed in hac hypothesi quo- 
modo linteamina, quibus illud obvolutum erat, remanere potuerunt in 
sepulcro, quin a terra simul absorberentur? *. Si corpus nec a discipulis 
furari, nec a terra absorberi potuit, quomodo principes sacerdotum et 
seniores populi et omnes illi synedrii socii, qui milites pecunia corrum- 
pere attentarunt, sepulcrum non inviserunt, et, corpore ibi invento, 
fidem resurrectionis ab ipso initio non suffocarunt? Certe negligenter se 
gessisse dicendi sunt, et suae religionis ruinam permisisse. 


Difficultates. 


241. Obj. L? Narratio historica resurrectionis, prout describitur ab 
evangelistis, scatet contradictionibus. Ergo non est admittenda. 

Prob. Ant.—Evangelistae sibi contradicunt. 

1) Quoad numerum mulierum quae sepulcrum visitarunt. Nam Joannesl 
ait Mariam Magdalenam solam perrexisse ad sepulcrum, et, non invento 
corpore Jesu, Petro et Joanni annuntiasse, qui ambo cucurrerunt ad monu- 
mentum. Juxta synopticos plures ascenderunt, nempe juxta Matthaeum3 
duae (Maria Magdalena et Maria Jacobi), juxta Marcum 4 tres (Maria Magda- 
lena, Maria Jacobi et Salome), et juxta Lucam 5 saltem quinque (Maria Mag- 
dalena, Joanna, Maria Jacobi et caeterae). 

2) Quoad tempus, quo mulieres petierunt sepulcrum. Matthaeus illas per- 
rexisse ait Vespere sabbatió; Joannes, Cum adhuc tenebrae essent"; Lucas, 
Valde diluculo 8 et Marcus, Orto jam sole ' 

3) Quoad angelorum apparitiones. Juxta Matthaeum et Marcum unus 
tantummodo angelus visus est a mulieribus, juxta Lucam et Joanncm duo. 
Hi autem duo juxta Lucam stantes, juxta Joannem sedentes apparuerunt. 

4) Quoad circumstantias. Juxta Marcum 10 mulieres nemini dixerunt, 
quae in sepulcro viderant, juxta alios festine discipulis nuntiaverunt. 

Haec autem ut valde sibi contradictoria nullatenus conciliari queunt. 
Ergo. 

P Resp = NeS Ant. Contradictiones, quae circa factum et circumstan- 
tias resurrectionis dominicae in Evangeliis inveniri dicuntur, apparentes 
sunt et fictitiae non reales. 

Ad Lum dicendum est varias mulieres ad sepulcrum Christi perrexisse. 
Scopus autem evangelistarum non erat mulierum, quae sepulcrum visita 


Joan., 20, 5-7. 
Joan., 20, 1-2. 
Matth., 28, 1. 
Marc., 16, i. 
è Liu:., 24, 10. 
é Matth., 28, i. 
171 Joan., 20, I. 
Luc., 24, I. 

" Marc., 16, 2. 
10 Marc, 16, 8. 

runt, catalogum texere, sed factum ipsum visitationis enarrare. Joannes 
quidem Mariae Magdalenae tantum meminit, vel quia ipsa prima ad sepul- 
crum pervenit, vel quia dux erat aliarum, quae in comitatu fuerunt. Magda- 
lena tamen satis innuit alias mulieres in praefata visitatione socias habuis- 
se, cum Petro et Joanni retulit: Nescimus, ubi posuerunt eum Caeteri 
evangelistae nominant plures vel pauciores juxta significationes et munera 
earum, quin tamen alias excludant. Potest etiam dici mulieres non omnes 
simul exiisse e civitate vel ad illam rediisse; evangelistae autem referre po- 
tuerunt diversa momenta, in quibus Mariam Magdalenam una vel plures 
comitatae sunt. 

Ad 2,um de tempore facilis est solutio. Matthaeus ait loco citato: Vespere 
autem sabbati, quae lucescit in prima sabbati. Pro cujus intelligentia notan- 
dum est cum Billuart 1 per vespere apud hebraeos totam noctem et per 
mane integrum diem saepe significari juxta illud Geneseos: Factum est 
vespere et mane dies unus 3. Unde textus interpretatur: Vespere sabbati (id 
est, nocte diei sabbati) quae lucescit in prima sabbati (sub aurora scilicet 
primae diei hebdomadae quae est dominica) venit Maria Magdalena, etc. Hoc 
posito, Matthaeus, Lucas et Joannes egressum e civitate, Marcus tempus, 
quo ad sepulcrum pervenerunt, descripserunt. 

Ad 3."m respondetur Matthaeum et Marcum unius tantum angeli me- 
minisse, quia angelorum verba referre volebant, et cum unus dumtaxat 
loqueretur, unum nominarunt. Nec ex relatione Lucae et Joannis sequitur 
utrumque angelum locutum fuisse, quia etsi plurali numero dicantur locuti 
fuisse, moraliter hoc intelligendum est. Siquidem, cum unus altero comite 
loquitur, duo dicuntur loqui. 

Quoad positionem horum angelorum nullatenus dissentiunt evangeli- 
stae. Nam, ut recte ait Maldonatus. «Standi verbum et latine et graece non 
semper rectum corporis habitum sed solam aliquando praesentiam, solam 
aliquando quietem significare (dicimus); stare enim dicitur non solum, qui 
rectus est, sed etiam, qui praesens est, etsi sedeat» 45 Hoc sensu ait Joannes 
Baptista de Jesu: medius autem vestrum stetit, quem vos nescitis °. S. Lucas 
pariter, dum adserit duos angelos stantes a mulieribus conspectos fuisse, 
solum innuere vult duos angelos praesentes adfuisse. 

Ad 4.bn denique dicendum est mulieres redeuntes e monumento ut 
nuntiarent, quae viderant, apostolis, nemini quidquam dixisse in via ob 
magnum metum, ut ait Marcusó*sed omnia apostolis communicasse; nulla 
enim erat secreti servandi ratio erga apostolos °. 

Obj. 2. Christum apparenter resurrexisse inde constare videtur quod 
1) apostoli exsistimabant se spiritum videre 89 et 2) Christus januis clausis 
ingressus esse dicitur in coenaculum °. Haec autem non sunt habentis cor- 
pus propria. Ergo. 

Resp. ad Lum nihil contra veram Christi resurrectionem sequi ex eo 
quod apostoli exsistimaverint se spiritum videre, quia ipse Christus hanc 
falsam exsistimationem tollere curavit ibidem, manus et pedes eis ostendens 
et dicens: palpate et videte, quia spiritus carnem et. ossa non habet, sicut me 
videtis habere. 

Ad 2.nn dicendum est corpus naturale et passibile non potuisse quidem 
naturaliter ingredi coenaculum januis clausis, bene tamen corpus gloriosum 
et subtile, ut erat corpus Christi post resurrectionem 10. 


Joan., 20, 2. 
De Myst. Chr., diss. 12, a. 2. 
Gen., i, S. 
In Matth., 28, 3; «Tertia quaestio». 
Joan., i, 26. 
Marc., if^, 8. 
Cfr. Murillo, Jesucristo y la Iglesia Rom., p. t, lib. 3, see. l, c 4. $ 2; Otti- 
ger, Theol. fund., $ 45: Lahousse, De Vera Religione, n. 211. 
8 Luc., 24, 317. 
9 Joan., 20, 19. 
10 Cfr. Granerus, De morte Christi vera, non simulata. 

242. Thesis III. Christi e mortuis resurrectio, sive a) ut prophe- 
tia sive b) ut miraculum consideretur, invictum praebet divinae ejus lega- 
tionis argumentum. 


Prob. L.a pars. Ut prophetia. 


Praedixerat Christus, ut superius dictum est, suam e mortuis resur- 
rectionem 1. Ipsi quoque sacerdotes et principes populi agnoverant hoc 
Christi vaticinium. Dixerunt enim Pilato: Domine, recordati sumus, quia 
seductor ille dixit adhuc vivens: post tres dies resurgam. Jube ergo custo- 
diri sepulcrum usque in diem tertium, ne /orte veniant discipuli ejus et 
jurentur eum, et dicant plebi: surrexit a mortuis, et erit novissimus error 
pejor priore. Ait illis Pilatus: habetis custodiam; ite, custodite, sicut scitis. 
Illi autem abeuntes munierunt sepulcrum signantes lapidem cum custodi- 
bus 1. Haec autem vaticinia, ab evangelistis narrata et a judaeis admis- 
sa, edita sunt in confirmationem divinae legationis Jesu Christi. Christus 
etenim scribis et pharisaeis, signum aliquod, utique suae missionis, pe- 
tentibus, nullum aliud putavit dandum, nisi signum Jonae prophetae. 
Sicut enim, ait, fuit Jonas in ventre ceti Iribus diebus et tribus noctibus, 
sic erit Filius hominis in corde terrae tribus diebus et tribus noctibus 3. 
Item judaeis aliud signum quaerentibus dixit: Solvite templum hoc, et 
in tribus diebus excitabo illud 4. Et addit evangelista: Ille autem dicebat 
de templo corporis sui. Eventus autem rem comprobavit, ut in thesi 
superiori satis copiose probatum est. Porro vera vaticinia, in quibus 
operatio Dei necessario includitur, edi nequeunt in confirmationem erro- 
ris. Ergo resurrectio Christi, ut vaticinium in confirmationem divinae 
ejus legationis editum et eventu comprobatum, invictum suppeditat 
divinae legationis Christi argumentum. 


Prob. 2.a pars. Ut miraculum. 


Resurrectio Christi vera ac realis. non virtute diabolica aut humana 
potestate, sed virtute supernatural! effecta, vere miraculum fuit, in con- 
firmationem divinae legationis Christi patratum. Sed nequit verum mi- 
raculum a Deo in confirmationem erroris effici. Ergo resurrectio Christi, 
ut miraculum, invictum praestat divinae ejus legationis argumentum. 


ARTICULUS V 


UTRUM DIVINA LEGATIO CHRISTI PROBARI POSSIT 
EX VATICINIIS LEGIS VETERIS 


243. Nota. Haec de divina Christi legatione quaestio tanti est 
hodie facienda, ut accuratum postulet in theologia studium. Idcirco 
examinanda veniunt in hoc articulo vaticinia Veteris Testamenti, circa 


Matth., ly, 63. 
Matth., 27, 63. 
Matth , 12, 40 sqq. 
Joan , 2, 19-21. 

quae duo inquiruntur. 1) Num Messias praenuntiatus fuerit in Lege 
Veteri. 2) Utrum vaticinia messianica adimpleta fuerint in Christo. 


$1 


Utrum Messias Wpraenuntiatus fuerit in Lege Veteri. 


244. Status quaestionis. Antequam Christus se mundo exhiberet, 
magnam fuisse in Israel exspectationem de Messia seu legato divino 
venturo, non est cur probandum suscipiamus. Hujus rei testimonium 
habetur in canticis Zachariael et Mariae 1. Item audita Herodes Ma- 
gorum relatione turbatus est et omnis Hierosolyma cum illo; et congregans 
omnes principes sacerdotum et scribas populi, sciscitabatur ab eis, ubi 
Christus nasceretur (utique secundum Scripturas).—At illi dixerunt ei: 
In Bethlehem Judae 3. Unde Simeon, cui facta refertur promissio non 
visurum se mortem, nisi prius videret Christum Domini 4, cum vidisset 
puerum Jesum, vocavit eum salutare Dei, paratum ante faciem omnium 
populorum. Insuper legati missi a Joanne interrogaverunt Christum: Tu 
es qui venturus es, an alium exspectamus? 5. Ipsi quoque judaei videntes 
opeia Christi dicebant: quia hic est vere propheta, qui venturus est in 
mundum 67 Exspectabatur igitur Messias, quando Christus in hoc mundo 
apparuit", cujus exspectationis meminit ipse Virgilius, cum cecinit 8: 

«Ultima Cumaei venit jam carminis aetas 
Magnus ab integro saeclorum nascitur ordo» 9. 

Unde haec populorum spes oriri potuerit, quaestio est profecto non 
parvi facienda. Exsistuntne in Lege Veteri vaticinia, quae adventum 
Messiae praenuntiaverint, ejusque exspectationem genuerint in populis? 
Vel e contra judaei, absque ullo solido fundamento hallucinati, finxe- 
runt regem quemdam insolitum esse venturum? 

En quaestio enucleanda. 


245. Errores, a) Ex antiquis judaeis omnes generatim admiserunt 
Messiam esse promissum in Veteri Testamento, sed non omnes vaticinio- 
rum sensum capere potuerunt. Nonnulli intellexerunt Messiam fore regem 
temporalem potentissimum, qui, de cunctis hostibus victor, eos a romano- 
rum servitute ac dominatione liberaret. 

b) liationalistae plerique, nihil esse supernaturale contendentes, omnem 
prophetiae exsistentiam a priori negant; nullumque exsistimant esse in Ve- 


1 Luc, i, 76 sqq. 

2 Luc., i, 54 sqq. 

3 Mattii., 2, 3 sqq. 

4 Luc., 2, 26. 

5 Maith., n, 3. 

6 Joan., 6, 16. 

1 Hac judaeoruin exspectatione magnopere abusus est Renan, Vie de Jésus, 
quando Christi divinitatem ex ea ait esse confectam. 

8 Bucolica, Egi. 4, v. 4-5. 

° Nunc etiam exspectant judaei adventum Messiae. Unus etenim ex 13 ar- 
ticulis fundamentalibus, quos profitentur in suis libris liturgicis, sic se habet: 
*Credo perfecto corde Messiam esse venturum; etiamsi ejus adventus dilatus fue- 
rit, patienter ejus apparitionem exspectabo». 

teri Testamento de Messia vaticinium. Ita Havell et alii. Hi prophetiae 
et vaticiniorum nomine nonnisi prophetae exstasim naturalem ejusque ideas 
circumstantiis excitatas contendunt in lege significari. 

c) Alii, etiam ex grege rationalistarum, admittunt quidem exstitisse 
inter judaeos spem adventus Messiae, sed hanc exspectationem nolunt fuisse 
nisi effectum ardentissimae imaginationis eorum, qui ita majora in dies fin- 
gebant, ut Christo, homini naturali, qualitates et nomen Messiae tribuerint. 
Sic Strauss 4, Renan 3* Laurentl et alii non pauci. His accensendos putamus 
illos nuperos rationalistas, qui dicunt nullum esse in Veteri Testamento 
verum de Messia vaticinium, sed de effatis et dictis prophetarum, qui de 
felicissimo rerum eventu et civitatis ac populi instauratione agunt, ideas 
messianicas efformatas fuisse et Christo applicatas. 

d) Alii denique, «quorum agmen Salvador, incredulus judaeus 56ducit», 
ut dicit Reinerding -, contendunt promissiones Messiae in Lege Veteri factas 
ad quoslibet liberatores referri, et toties adimpletas fuisse, quoties populus 
judaicus retulit victorias. 


246. Thesis. Messias in Veteri Testamento vere praenuntiatus fuit, 
et ideo exspectatio praefata judaeorum ex vaticiniis messianicis ortum 
habuit. 


Arg. I. Ex testimoniis Veteris Testamenti. Sunt in Lege Veteri in- 
numera testimonia, quae nonnisi ad verum Messiam referri possunt. 

a) Sic, cum maledixit Deus serpenti, ait: /nimicitias -ponam inter 
te et mulierem, et semen tuum et semen illius, ipsa 7 conteret caput tuum 8* 
Hoc autem mulieris semen nequibat esse nisi Messias, Christus, qui cum 
semine seu filiis diaboli praelia iniens victoriam foret relaturus. 

b) Deinde Moyses praenuntiavit legatum divinum fore venturum 
dicens: Prophetam de gente tua et de fratribus tuis sicut me, suscitavit tibi 
Dominus Deus tuus, ipsum audies p. Quem locum ad Christum referri 
constat, tum ex testimonio ipsius Christi, qui disertis verbis ait: De me 
ille (Moyses) scripsitlül tum ex verbis S. Petri, qui in porticu Salomonis 
populo dixit: Deus autem, quae praenuntiavit per os omnium prophetarum 
pati Christum suum, sic implevit... Moyses quidem dixit (1. c. Deut.). 
Quoniam prophetam suscitabit vobis Dominus Deus vester de fratribus 
vestris, tanquam me, ipsum audietis juxta omnia quaecumque locutus fuerit 
vobis... et omnes prophetae a Samuel et deinceps, qui locuti sunt, annun- 
tiaverunt dies istos IX. 

c) Item Jeremias ait: Ecce dies veniunt, dicit Dominus; et suscitabo 
David germen justum, et regnabit rex et sapiens erit, et faciet judicium et 
justitiam in terra. In diebus illis salvabitur Juda, et Israel habitabit con- 
fidenter. Et hoc est nomen, quod vocabunt eum, Dominus justus nosterl2 


1 Le Christianisme et ses origines, t. 3, c. 5. 

2 Vie de Jésus, $ 61. 

3 Histoire du peuple d'Israel, II-III; et Vie de Jésus, ch. l. 
ť Hist, de la humanidad, p. 1, lib. 4, c. 4, sec. 1 sqq. 

6 Jésus Christ et sa doctrine, t. 1, lib. 1. 

6 Theologia fundamentalis, tr. 1, n. 166. 

7 In quibusdam versionibus legitur ipse conteret caput tuum. 
3 Gen. 3, 15. 

* Deut. 18, 15. 

10 Joan., 5, 46. 

11 Aci, 3, 18 sqq. 

> Jer., 23, 5 sqq. 

d) Cum Abraham voci Dei obediens pararetur filium suum unige- 
nitum Isaac sacrificare, dixit ei Dominus: Benedicentur in semine tuo 
omnes gentes terrae, quia obedisti voci meael. Quae verba optime inter- 
pretatus est Apostolus scribens: Abrahae dictae sunt promissiones et se- 
mini ejus. Non dicit et seminibus, quasi in multis: sed quasi in uno: 
et semini tuo, qui est Christus 1 Unde merito Isaac, Abrahae unige- 
nitus, figura dicitur Christi, qui, unigenitus cum esset Patris, erat in 
cruce pro nobis immolandus. Ideo sensum prophetiae diserte complevit 
Paulus dicens: Ut in gentibus benedictio A brahae fieret in Christo Jesu 3. 

Haec erat communis intelligentia vaticiniorum Veteris Testamenti, 
ita ut judaei in Talmude servaverint sequentia verba: «Prophetae uni- 
versi non vaticinati sunt nisi de diebus Messiae» 4. Hinc ex Rabbinis 
Maimonides, tredecim articulos fidei judaeorum commentans, ad 2,um 
ajebat: «Mendacem facit totam scripturam, qui negat articulum de ad- 
ventu Messiae». Unde nunquam fuit judaeos inter et Christianos hac 
de re disceptatio. «Quidam e Christianis, ajebat Celsus, et judaei di- 
sputant: hi quidem in terram descensurum esse Deum quemdam aut 
Dei filium, hujus terrae incolas justificaturum, illi vero jam descen- 
disse» 5. 

Celebriora adhuc sunt et clariora vaticinia Patriarchae Jacob 6 quae 
superius retulimus, imo et Malachiae 3, 1 et Aggaei 2, 7-10 Propheta- 
rum quae inferius erunt expendenda 7. 

Ipsi quoque gentiles Messiae adventum exspectaverunt, ut Plutar- 
chus cum aliis testatur 89 quam exspectationem nonnisi ex revelatione 
primitiva vel judaeorum familiaritate haurire potuerunt, ut docet Het- 
tinger 8. 

Arg. Il. Ex novo Testamento, a) Non solum praenuntiatus est 
Christus seu Messias in revelatione Veteris Testamenti, sed praeterea 
dicendus est ejus finis. Hoc docemur ab Apostolo qui ait: Finis enim 
legis Christusl01Quem locum expendens S. Cyrillus Alex, ajebat: «Discat 
a nobis doctrinae mosaicae scopum ad Christi mysterium pertinere, 
Christumque apud eum multoties describi» n. Unde interpretes ac theo- 
logi unanimiter docent per legem veterem homines ad Christum ordina- 
tos fuissel2. 

b) Sed ad alia pergamus, quae sunt adhuc clariora. Principes sacer- 


Gen., 22, i8. 
GaL, 3, i6. 
Gal, 3, |4. 
Lib. Sanhedrin, c. Chelek, fol. 99. Cfr. Raym. Martin, Pugio fidei, fol. 278, 
532.— Nonnulli scriptores 400 et amplius loca collegerunt ex libris Veteris Testa- 
menti, quae ad Messiam referuntur. Cfr. Edersheim, The Life and times of Jesus 
the Messiah, London, 1883, vol. 1, p. 707-740. 

5 Apud Orig., lib. 4, n. 2; MG 11, 1029. 

6 Gen., 49, 10, et Dan., 9, 24-27. 

7 Vid. Hettinger, Theol, fund, $ 33-37, qui de prophetiis messianicis magna 
eruditione loquitur. 

8 De Iside et Osiride, c. 4T. 

9 Theol. fundam., $ 35, n. IV. 

10 Rom., 10, 4. 

1l Adv. Julianum, lib. 8, resp. 1.* MG 76, 892. 

12 Vid. S. Thom., in Commen. ad Rom.. 10, lect. 3. 

dotum et scribae quaesiti ab Herode, ubi Christus nasceretur, respon- 
derunt: In Bethlehem Jndae: Sic enim scriptum est per prophetam 1. 
Item Philippus inquit Nathanael: Quem scripsit Moyses in lege et pro- 
phetae, invenimus Jesum filium Joseph a Nazareth-: et iterum dixerunt 
judaei: Nos audivimus ex lege, quia Christus manet in aeternum 2. Quare 
passim legitur in Evangeliis, maxime apud Matthaeum, cum Jesu Chri- 
sti gesta narrantur: hoc autem totum factum est, ut adimpleretur, quod 
dictum est a Domino per prophetam 4. 

Hoc argumentum magis roboratur ex testimonio ipsius Christi qui 
non semel testatus est Scripturas ad se referri. Scrutamini, inquit, 
Scripturas, quia vos putatis in ipsis vitam aeternam habere; et illae sunt, 
quae testimonium perhibent de me537 Et post resurrectionem suam in 
itinere Emmaus, incipiens a Moyse et omnibus prophetis, interpretaba- 
tur illis in omnibus Scripturis, quae de ipso erant... et dixit ad eos: haec 
sunt verba, quae locutus sum ad vos, cum adhuc essem vobiscum, quoniam 
necesse est impleri omnia, quae scripta sunt in lege Moysi et prophetis 
et psalmis de me. Tunc aperuit illis sensum, ut intelligerent Scripturas 0. 
Denique, ut alia praetermittamus, ecce, inquit, ascendimus Hierosoly- 
mam, et consummabuntur omnia, quae scripta sunt per prophetas de Filio 
hominis 1. 

Haec nullum profecto relinquunt ambigendi locum de exsistentia va- 
ticiniorum in lege veteri, quae Messiam praenuntiabant esse venturum. 


$2 


Utrum vaticinia messianica Legis Veteris adimpleta fuerint in 
Christo, atque ideo Christus fuerit verus Messias in lege promissus. 


247. Status quaestionis. Demonstrata jam exsistentia vaticinio- 
rum Prophetarum, quae ad Messiam referuntur, reliquum est, ut ea in 
Christo plene adimpleta fuisse ostendamus. Hoc pacto legatio Christi 
probabitur directe contra judaeos, qui Scripturas Veteris Testamenti 
admittunt, et indirecte contra incredulos et religionis revelatae vaferri- 
mos hostes, qui nuntia de venturis adamussim in Christo impleta esse 
conspicere possunt. 

Heic nonnulli, Christum esse Messiam ut ostendant, longam tracta- 
tionem instituunt eorum, quae sensu typico in Scriptura Christo refe- 
runtur, ut Isaac, David, populus hebraicus, agnus paschalis, etc., sed 
haec, licet recte intellecta convenienter Christo applicentur, non tamen 
sufficere videntur ad scientificam quaestionis dilucidationem. Unde ea 
dumtaxat adducenda duximus, quae ita Messiam in Lege Veteri signi- 


Matth., 2, 5. 
Joan., i, 45. 
Joan., 12, 34. 
Matth., i, 22. 
Joan., 5, 39. 
Luc., 24, 27-44. 
Luc., 18, 31. 

ficarunt, ut nullatenus alteri convenire potuerint, et juxta Novum Te- 
stamentum in solo Christo impleta esse comprobentur. 

Quaestio itaque in praesenti dilucidanda est, utrum in Veteri Lege 
edita fuerint de Messia vaticinia, quae in Christo tantummodo impleta 
fuerint. 


248. Errores. Omnes judaei, et rationalistae plerique, negant ullum 
vaticinium proprie dictum Veteris Testamenti impletum fuisse in Christo. 
Ita Renan | et alii. 


249. "Thesis. Omnia Veteris Testamenti de Messia vaticinia imple- 
ta sunt in Christo; ideoque Christus fuit verus Messias. 


Nota. Tot sunt Prophetarum de Messia vaticinia in Christo adim- 
pleta, ut impossibile sit ea omnia ad limites hujus operis redigere. Prin- 
cipaliora dumtaxat expendentur, quae claritatis gratia in quasdam clas- 
ses, juxta diversas qualitates et circumstantias Messiae, in ipsa argu- 
mentatione partiri non piget. Respiciunt praesertim Messiae 1) stirpem, 
2) nativitatem seu ortum, 3) dignitatem, 4) qualitates personales, et 
5) passionem ac mortem. Hinc. 

Arg. Quae de Messiae stirpe, nativitate, dignitate, qualitatibus, et 
passione ac morte Prophetae praedixerant, adamussim conveniunt Chri- 
sto juxta Evangelia. Ergo Veteris Testamenti de Messia vaticinia im- 
pleta sunt in Christo, ipseque Jesus Christus est verus Messias. 


Prob. Ant. 


250. A) Stirps. Messiae, qui in lege promittitur, stirps ac genea- 
logia adumbrantur jam in Genesi ubi dicitur: /nimicitias ponam inter 
te el mulierem, et semen tuum et semen illius; ipsa 1 conteret caput tuum, 
et tu insidiaberis calcaneo ejus 3. 

Haec obscura Messiae stirps, quae in ipso paradiso terrestri ideam 
Liberatoris praebuerat, magis describitur posterioribus saeculis, cum 
certe adseritur eum ex semine Sem, Abrahae, Isaac, Jacob et David 
esse nasciturum. 

1) Nam de Sem ait Noe: Benedictus Dominus (Jahve) Deus Sem, sit 
Chanaam servus ejus 45 Nomine autem Jahve designatur Deus in cri- 
pturis, quoties speciale foedus init cum aliquo. Hinc, cum dicitur Deus 
(Jahve) Sem, manifeste huic patriarchae et posteris ejus specialis bene- 
dictio impertitur 6. 

2) Ex semine Sem eligitur Abraham, ut sit pater populi electi, et 
benedictionis plenitudinem mereatur pro se et cunctis terrae gentibus. 
Etenim: Dixit... Dominus ad Abraham: Egredere de terra tua et de cogna- 
tione tua et de domo patris tui, et veni in terram quam monstrabo tibi. 
Faciamque te in gentem magnam, et benedicam tibi, et magnificabo no- 
men tuum, erisque benedictus. Benedicam benedicentibus tibi,... atque in te 


1 Vie de Jésus, Introd. 

2 In textu hebraico hit, ipsum, id est, semen legitur. 
3 Gen. 3, 15 sqq. 

1 Gen., 9, 26-27. 

5 Cfr. Posch, Praelect. dog., t. 1, n. 219. 

benedicentur universae cognationes terrae x. Hae autem benedictiones, 
quibus Abraham pronuntiatur futurus a) -pater magnae gentis, b) fons 
benedictionis in universas cognationes terrae, et c) nomen magnificum 
habens, aperte innuunt liberatorem et ducem gentium ex ejus progenie 
ortum iri. 


3) Id ipsum declaratur, et simul promissio ad Isaac, filium Abrahae, 
extenditur illis verbis: Per memetipsum juravi, dicit Dominus, quia je- 
cisti hanc rem, et non pepercisti filio tuo unigenito propter me, benedicam 
tibi et multiplicabo semen tuum sicut stellas caeli et velut arenam, quae 
est in littore maris: possidebit semen tuum portas inimicorum tuorum, et 
BENEDICENTUR IN SEMINE TUO OMNES GENTES TERRAE, quia obedisti 
voci meae 13 Et iterum: Benedicentur, inquit Deus Isaac, in semine tuo 
omnes gentes terrae, eo quod obedierit Abraham voci meae2. 


4) Quam benedictionem Deus iterum impertitur Jacob dicens: Et be- 
nedicentur IN TE ET IN SEMINE TUO CUNCTAE TRIBUS TERRAE 4. HuiC 
iterum Patriarchae multiplicavit promissiones his verbis: Quam pulchra 
tabernacula tua, Jacob... Accubans dormivit ut leo et quasi leaena, quam 
suscitare nullus audebit5* Et addit: Videbo eum, sed non modo, intuebor 
illum sed non prope. Orietur stella ex Jacob et consurget virga 
de Israel 0. Ipse vero Jacob prope jam moriturus 7 aperte significavit 
sceptrum regium ad tribum Juda translatum iri, in eaque permansurum, 
donec veniret Messias, qui erat ex progenie Juda nasciturus. 


5) Unde David, qui ex tribu Juda oriundus sceptrum regium mira 
providentia erat adepturus, adsignatur in vaticiniis ut specialis stirps, ex 
qua foret Messias venturus. Hinc Isaias, qui juxta S. Augustinum «a 
quibusdam evangelista quam propheta potius diceretur» 8* ait: Et egre- 
dietur virga de radice Jesse, et flos de radice ejus ascendet 0. Et Jeremias 
addit: Ecce dies veniunt... et suscitabo David germen justum, et regnabit 
rex et sapiens erit; et jaciet judicium et justitiam in terra. In diebus illis 
salvabitur Juda et Israel habitabit confidenter; et hoc est nomen, quod voca- 
bunt eum, Dominus justus nosterl0. 

David igitur, cum in regia dignitate constitutus templum vellet Do- 
mino aedificare, haec audivit a Nathan: Haec dicit Dominus: Non aedi- 
ficabis tu mihi domum ad habitandum... Annuntio ergo tibi, quod aedi- 
ficaturus sit tibi Dominus domum. Cumque impleveris dies tuos, ut vadas 


Gen., 12, i sqq. 
Gen., 22, 16, 18. 
Gen., 26, 4-5. 
Gen., 28, 14. 


Num., 24, 5 sqq. 

Num., 24, 17. 

Gen., 49, 8-10. 

De civit. Dei, lib. 18. 29; ML 41, 585. 
Is., n, i. 

10 Jer., 23, 5 sqq. Hanc interpretationem admittunt omnes scriptores antiqui, 
tum judaei tum Christiani. Unde Targum sic vertit primum versum Ps. 71: Deus 
sententiam judiciorum tuorum da regi Messiae, et justitiam tuam filio Davidis regis. 
Et Midrasch Tehillim de hoc primo versu haec habet: «Intclligitur rex Messias, de 
quo scriptum est, Is., 9, l: Tit egredietur surculus ex stipite Isai». 

ad paires tuos, suscitabo semen tuum post te, quod erit de filiis tuis; et 
stabiliam regnum ejusl. His similia habentur 77 Reg., 7, 13 sqq. 

Messias igitur ex stirpe Abrahae, tribu Juda et semine David oriri 
debuit. 

Age.porro: Christus ab Abraham, Isaac et Jacob descendit, et ex tribu 
Juda semineque David ortus est. Hoc constat a) ex duplici genealogia, 
quam texuere Matthaeus et Lucas, quorum primus suum Evangelium 
sic inscripsit: Liber generationis Jesu Christi, filii David, filii A braham; 
et alter diserte ait1 Josephum esse de domo ac familia David; et uter- 
que praefatos patriarchas inter Jesu Christi progenitores enumerat; b) ex 
testimonio S. Pauli Apostoli dicentis: Manifestum est enim, quod ex Juda 
ortus sit Dominus noster 3; et: memor esto Dominum Jesum Christum 
resurrexisse a mortuis ex semine David 4. Quam Christi originem fassi 
sunt ipsi judaei Matth., 20, 30-31; et Luc., 18, 38. 

Beatissimam quoque Virginem, Matrem Christi, e familia David 
ortam esse ex eo probatur, quod fuerit filia unica et haeres56 Filiae 
autem haeredes alicui viro agnato ex eadem tribu nubere debebant 
inter judaeos. Unde Maria nupta est Joseph de familia et semine David 0. 

Christus igitur, Dominus noster, ab Abraham, Isaac et Jacob atque 
ex tribu Juda per Davidem ortus est, quemadmodum oriturus erat 
Messias secundum prophetas. 

251. B) Nativitas. Quoad Messiae nativitatem tria sunt conside- 
randa, nempe 1) tempus adventus, 2) locus nativitatis, et 3) virginitas 
matris. 

1) Tempus, a) Patriarcha Jacob prope jam moriturus 7 praenun- 
tiavit tempus adventus Messiae. Ait enim sceptrum de Juda et ducem 
de femore ejus minime ablatum iri donec Messias veniret 8. 

Hoc autem tempus in Christo fuisse completum satis nos docet hi- 
storia judaeorum. Sive enim in verbis Jacob autonomiam tribus Juda 
cum quibusdam, sive regiam potestatem cum aliis intelligas, facile per- 
spicies potestatem a tribu Juda non ante Christum sed post ejus adven- 
tum fuisse ablatam. 

a) Non ante Christum: siquidem a David usque ad captivitatem 
babylonicam tribus Juda semper habuit reges, ut notum est. Tempore 
autem captivitatis babylonicae magna populi pars cum Jeremia pro- 
pheta in terra Juda remansit, suis legibus et gubernio minime privata; 
et, qui fuerunt Babylonem delati, suos principes, Sassabasar (Zoroba- 
bel), etc., in ipsa captivitate habuerunt, ut legitur in Esdra 9. Post ca- 


1 I Paralipomenon, 17, 4 sqq. 

2 Luc. i, 27. 

3 Hebr., 1, 14. 

2 II Tim., 2. 8. 

s Nunquam legitur in Scripturis Bmam. Virginem habuisse fratres; hinc ut 
filia haeres perrexit cum Joseph in Bethlehem, quando census agebatur. (Luc., 1, 
1-5). Gratis itaque adserit Renan, Vie de Jésus, c. 2. Bmae. Virgini fuisse sororem 
nomine Mariam. 

6 Cfr. Patrizi, De Evang., lib. 3, diss. 6, n. 5; et diss. 9, c. 20, p. 1. 

7 Gen., 49. 10. 

8 Cfr. superius, q. 9, a. 4, n. 195. 

9 I Esdr. I, 8, et 3, 12. 

ptivitatem denique babylonicam usque ad Christum dupliciter potest 
continuatio praerogativae potestatis in tribu Juda explicari. 1.° Qua- 
tenus judaei e captivitate in Hierosolymam reduces sub Zorobabel 
principe aliquandiu vixerunt, deinde Esdras, auctoritate et mandato 
Artaxerxis regis, judices et praesides eis constituit, qui usque ad Ma- 
chabaeorum tempora principatum tenuere. Macliabaei denique, licet ipsi 
ex tribu Levi oriundi, consenserunt judaeis, ut suis legibus uterentur, 
et suos haberent judices ac principes, imo et concesserunt eis indepen- 
dentiam seu autonomiam, quam judaei servavere usque ad adventum 
Christi, tum sub praeside Hircano e familia Assamonaeorum, tum tem- 
pore Herodis Idumaei, tum etiam sub dominatione romana. 2.° Quate- 
nus pro tribu Juda, quae prae aliis multum excelluit, tota regio Judaeae 
intelligebatur L 

p) Post Christi vero tempora judaeos sine rege, sine principe, sine 
auctoritate per mundum vagari non est cur probandum suscipiamus. 
Hoc patet ex historia, et in confesso est apud omnes. 

b) Item Malachias ait: Ecce ego mitto angelum meum, et praepara- 
bit viam ante jaciem meam. Et statim veniet ad templum suum Dominator 
quem vos quaeritis, et angelus testamenti, quem vos vultis 1 Nomine Do- 
minatoris et angeli testamenti hic intelligitur Messias Deus, ut contextus 
satis innuit; siquidem venturus dicitur in templum suum; templum 
autem habere soli Deo est proprium. Porro sacer textus diserte adserit 
hunc Dominatorem statim venturum post angelum suum, id est, post 
praecursorem, Joannem Baptistam, de quo authentice interpretatur 
Matthaeus hunc textum dicens: Hic est enim (Joannes Baptista) de quo 
scriptum est: ecce ego mitto angelum meum ante jaciem tuam, qui prae- 
parabit viam tuam ante te 3. Hinc praecursor Domini venit in persona 
Joannis Baptistae, cui dictum est a Zacharia (Luc., 1, 76): Et tu puer 
propheta Altissimi vocaberis: praeibis enim ante faciem Domini parare 
vias ejus 4. Has vias praeparavit Joannes praedicans baptismum poeni- 
tentiae in deserto. Unde et dicebat: Ego sum vox clamantis in deserto: 
dirigite viam Domini 5, et iterum: medius autem vestrum stetit, quem vos 


| Hanc interpretationem egregie expendit Cornelius Alapide dicens: «Sola tri- 
bus Juda rediit ex hac captivitate cum paucis aliis oriundis ex tribu Benjamin, 
Levi, et aliis tribubus. Hinc tota deinceps gens judaeorum nomen a Juda accepit, 
omnesque, licet ex aliis tribubus descendentes, censebantur esse tribus Juda, quia 
cum Juda erant commixti, atque in tribum rempublicam Juda erant insiti et 
cooptati. Hoc ergo modo et hac ratione Machabaei, licet essent Levitáe, cense- 
bantur tamen tribus Juda, quia in tribum Juda cooptati et a tribu Juda electi 
in eadem regnarunt; atque hoc sensu verum est tribum Juda hic includere quos- 
libet de aliis tribubus tribui Juda insitos et commixtos; solosque excludere alieni- 
genas, puta gentiles... Sic accipitur Judas pro omnibus judaeis in tota Judaea 
habitantibus (Mal., 3, 4; et I Mach., 2, 6). Pari modo romani dicuntur imperasse, 
et romani imperatores vocantur, quicumque Romae romanum imperium obtinue- 
runt etiamsi ex Thracia, Hispania, vel aliunde essent oriundi, quia hi omnes cum 
romanis in unam Rempublicam unumque imperium coaluerunt». Comment, in 
Gen., C. 49, v. 10. 
Mal., 3, i. 
Matth., n, 10. 
Luc., i, 76. 
Joan., i, 23. 

nescitis. Ipse est, qui post me venturus est;... cujus ego non sum dignus, 
ut solvam ejus corrigiam calceamenti *. 

c) Aggaeus propheta, alliciens judaeos ad templi secundi aedifica- 
tionem. ita vaticinatus est: Haec dicit Dominus exercituum, adhuc unum 
modicum est et ego commovebo caelum et terram et mare et aridam; et mo- 
vebo omnes gentes; et veniet desideratus cunctis gentibus; et inplebo domum 
istam gloria, dicit Dcmiinus exercituum. Meum est argentum et meum est 
aurum, dicit Dominus exercituum. Magna est gloria domus istius novissi- 
mae plusquam primae, dicit Dominus exercituum 1. Hic agit propheta de 
Messia in templum Hierosolymitanum venturo, ut omnes commentato- 
res fere communiter testantur. 

Porro Jesum Christum in praefatum templum, quod postea dirutum 
est, advenisse, in eoque populum docuisse ex evangelica narratione con- 
stat. Nam infans in templo a Maria sanctissima fuit praesentatus 3, cum 
duodecim esset annorum invenerunt eum in templo sedentem in medio 
Doctorum, audientem illos et interrogantem eos 4, et ipse Jesus confessus 
est se quotidie fuisse in templo 5* 

Templum hoc cujus aedificationem permiserat Darius Hystaspes, et 
quam vaticinatus est Aggaeus, restauratum est ab Herode, et exsiste- 
bat tempore Christi 0. 

d) Annuntiavit denique Daniel ab exitu sermonis, ut iterum aedifi- 
caretur Jerusalem, usque ad Christum ducem hebdomades septem et hebdo- 
mades sexaginta duas elapsum iri. In hoc vaticinio sermonem esse de 
Messia, ejusque adventum perfecte determinari, et hebdomades, quibus 
Messiae adventus designatur, esse, non septem dierum aut mensium 
spatia, sed septem annorum durationes demonstratum est superius 78 
ita ut a praefato sermonis exitu usque ad Messiam 483 anni, et usque 
ad defectionem hostiae templique eversionem altera hebdomada, se- 
ptuaginta hebdomades in totum elaberentur. 

Difficultas tantummodo est in adsignando termino a quo horum 
annorum, seu in intelligentia verborum ab exitu sermonis. Videtur per 
exitum sermonis significari aliquod decretum de Hierosolyma reaedifi- 
canda datum. Quale illud fuerit, a cujus publicatione usque ad Christi 
mortem 70 hebdomades annorum percurrerint, investigari oportet. 

Porro quatuor referuntur decreta regia, quae possunt ut initium 
computationis horum annorum considerari. l.um edidit Cyrus3, qui ju- 
daeis in captivitate detentis facultatem tribuit Hierosolymam redeundi 
templumque denuo aedificandi. 2.um edictum latum est a Dario Hystaspe 9, 
qui decretum Cyri confirmavit, et quae ad sacrificia erant necessaria libe- 
raliter judaeis concessit. 3.um decretum vulgavit Artaxerxes Longimanus 


1 Joan., i, 26-27. 

2 Agg., 2, 7-10. 

3 Luc., 2, 22. 

4 Luc., 2, 46. 

6 Joan., 18, 20. 

8 Cfr. Reinerding, Theol. fund., n. 216. 
? Quaest. 9, a. 4, n. 196. 

8 1 Esdr. l, 2-4. 

8 I Esdr., 6, i sqq. 

anno sui imperii septimol, quo Esdrae totique genti judaicae non solum 
diversas gratias et privilegia contulit, verum etiam facultatem templi 
instaurandi urbisque Hierosolymae construendae benigne tribuit. 4.um 
denique decretum datum est ab eodem Artaxerxe Longimano anno sui 
imperii vigesimo 2, quo iterum facultatem fecit judaeis civitatis Jerusa- 
lem rursus aedificandae. 

A quo ex his decretis incipiant hebdomadae Danielis, non facile 
determinari potest ob defectum chronologiae regum persarum; certum 
tamen putamus ab uno eorum initium computationis sumendum esse. 

Quatuor sunt theologorum et interpretum sententiae. 

Prima sententia tenet Danielis hebdomades a Cyri decreto compu- 
tandas esse. Ita Holzclau 3 et alii. 

At huic opinioni duo praeter alia obstant gravissima inconvenientia: 
a) in decreto Cyri ne mentio quidem facta est urbis aedificandae, quid- 
quid in contrarium dixerit Flavius Josephus 45et computum fieri debet 
ab exitu sermonis, ut iterum aedificetur Jerusalem; b) illud decretum 
editum est a Cyro anno circiter 536, non hebdomade septuagesima ante 
Christum. 

Secunda sententia, a paucis quidem admissa, tuetur hebdomades 
Danielis a Darii Hystaspis decreto computari. 

Verum inconvenientia, quae obstant primae sententiae, militant 
etiam contra hanc opinionem, a) Darius siquidem non videtur facul- 
tatem fecisse pro urbe dentio instauranda, b) Datum est memoratum 
decretum anno circiter 518 ante Christum. 

Tertia sententia, quam tenent Cornelius Alapide6, Hookeé et alii 
bene multi, docet praefatas hebdomades enumerandas esse a primo 
decreto Artaxerxis Longimani, quod supponitur editum anno septimo 
regni ejus, anno scilicet 457 ante Christum; quia Artaxerxes creditur 
regnare coepisse prope annum 464 ante Christum. 

Quarta denique sententia contendit verba Danielis ad 2.um decretum 
Artaxerxis referri, quod censetur anno sui imperii vigesimo latum. Ita 
Petavius 7, Hengstenberg 8, Sola 9 et alii plures. Hi autumant Artaxer- 
xem regnare coepisse anno 473 vel 474 a. Christum, et decretum dedisse 
anno 453 vel 454, finemque hebdomadis undeseptuagesimae in annum 
Christi 30 incidisse. 

Hae duae ultimae sententiae vere probabiles sunt, et, dum lis chro- 
nologica sub judice manet, unusquisque potest, quam libuerit, opinio- 
nem tueri. 

Tempore igitur a Daniele praestituto venit Christus in mundum, 
id est, sub finem hebdomadae sexagesimae nonae vitam publicam iniit, 
et in dimidio hebdomadis sequentis mortuus est. 


1 I Esdr., 7, 6 sqq. 

2 II Esdr., 2, i sqq. 

3 Apud Ottiger, Theol. fund., $ 43, p. 689. 

t Antiq., lib. n, c. l. 

5 Comment, in Dan., 9, 25; «Dico secundo». 

De vera relig. (Cursus compl. theol. 3, coi. 186 sqq.) 
De doctrina temp., lib. 12, c. 32. 

? Christology, 3. 142 sqq. 

l La profecta ile Daniel, lec. 30, 

2) Locus. Messias nasciturus erat in Bethlehem Judae juxta pro- 
phetas. Sic enim Michaeas vaticinatus est dicens: Et tu, Bethlehem 
Ephrata, parvulus es in millibus Juda; ex te mihi egredietur, qui sit do- 
minator in Israel, et egressus ejus ab initio a diebus aeternitatis *. Hanc 
opinionem profitebantur principes sacerdotum et scribae, qui Herodi 
sciscitanti, ubi Christus nasceretur, dixerunt in Bethlehem Judae. Popu- 
lus quoque ajebat: Nonne scriptura dicit: quia ex semine David et de 
Bethlehem castello, ubi erat David, venit Christus? 1. 

Scripturae autem diserte testantur 3 Jesum Christum in Bethlehem 
Judae natum fuisse. 

3) Virginitas matris. Messias erat a Matre Virgine nasciturus. Isaias 
enim ait: Ecce virgo concipiet et pariet Filium, et vocabitur nomen ejus 
Emmanuel 45 

Mariam autem, Matrem Christi, virginem fuisse non est cur pro- 
bare contendamus; traditio universalis hoc nos docet, et Scripturarum 
testimonia confirmant. Cum angelus Gabriel annuntiasset Mariae my- 
sterium Incarnationis Domini, et adseruisset eam electam fuisse, ut 
mater esset Verbi incarnati, obstupuit Virgo et dixit: Quomodo fiet istud, 
quoniam virum non cognosco? Et respondens angelus dixit ei: Spiritus 
Sanctus superveniet in te, et virtus Altissimi obumbrabit tibi. Ideoque et 
quod nascetur ex te Sanctum, vocabitur Filius Deis. 

Item, cum cerneret Joseph Mariam esse gravidam, et vellet occulte 
dimittere eam, explicuit idem angelus conceptum Christi dicens: Joseph, 
fili David, noli timere accipere Mariam conjugem tuam; quod enim in ea 
natum est, de Spiritu Sancto est. Pariet autem filium, et vocabis nomen 
ejus Jesum ©. 

252. C) Dignitas. 1) Rex spiritualis. Juxta prophetarum vaticinia 
Messias futurus erat Rex spiritualis, a) Rex quidem, quia non solum in 
prophetiis Dux, Fortis, Rex, Princeps, Dominator, etc., passim appella- 
tur, sed etiam a David in quibusdam suis Psalmis, qui messianici ab 
eruditis nuncupantur 7, sub regia dignitate describitur. Unde in ore Mes- 
siae ponuntur haec verba: Ego autem constitutus sum rex ab eo super 
Sion montem sanctum ejus 8. Cujus non solum qualitatem messianicam 
sed etiam regiam dignitatem illico manifestavit Deus dicens: Filius meus 
es tu, ego hodie genui te. Postula a me, et dabo tibi gentes haereditatem tuam 
et possessionem tuam terminos terrae. Reges eos in virga ferrea. Quibus 
confitetur Deus Filio suo, quem hodie (ab aeternitate) genuit, daturum 
se gentes et possessiones usque ad terminos terrae seu ad oras terrarum 
ultimas. Et in Ps. 71. per totum mirifice describuntur tum ipsius regis 
tum ejus regni conditiones ac qualitates. Orietur in diebus ejus, dici- 


Midi., 5, 2. 
Joan., y, 42. 
Matth., 2, 1; Luc., 2, 4, etc. 
Is., y, 14. 
Luc., i, 34-35. 
Matth., i, 20-21. 
7 Vid. Sohoettgen, Horae hebr.— Hos psalmos messianicos esse strenue probant 
hodie apologetae contra rationalistas et modernistas. 
8 Ps. 2. 6. 

tur vv. 7-11, justitia et abundantia -pacis, donec auferatur luna. Et domi- 
nabitur a mari usque ad mare, et a flumine usque ad terminos orbis terrarum... 
Et adorabunt eum omnes reges terrae. Omnes gentes servient ei. Quis hic 
Messiam regis nomine non agnoscat? Disertius adhuc loquitur Jeremias 
dicens: Ecce dies veniunt, dicit Dominus; et suscitabo David germen justum; 
et regnavit Rex, et sapiens erit; et faciet judicium et justitiam in terra. 
In diebus illis salvabitur Juda, et Israel habitabit confidenter: et hoc est 
nomen, quod vocabunt eum Dominus justus nosterl. b) Spiritualis vero, 
quia regnum universale et in perpetuum duraturum ipsi promittitur. 
Reges autem temporales non solent regnum universale et perpetuum 
obtinere. Unde Messias futurus erat Rex spiritualis. 

Porro Jesum Christum esse regem spiritualem haud obscure probant 
evangelica testimonia. Angelus enim ait de Christo: Dabit illi Dominus 
Deus sedem David Patris ejus, et regnabit in domo Jacob in aeternum, 
et regni ejus non erit finis 1. Ipse quoque Jesus fassus est se esse regem, 
cum interrogatus a Pilato: Ergo rex es tu?, respondit: Tu dicis, quia rex 
sum ego 3, vel Tu dixisti 4, vel Tu dicis 5, vel Vos dicitis quia ego sum 67 
Ünde expresse ait: Data est mihi omnis potestas in caelo et in terra 1. Ipse 
Pilatus Judaeis crucifige clamantibus respondit: Regem vestrum cruci- 
figam? 

Accurate tamen docuit Christus se non esse regem temporalem quoad 
exercitium in actu secundo instar aliorum regum. Regnum meum, in- 
quit, non est de hoc mundo 8* Cujus rationem illico reddit his verbis: 
Si ex hoc mundo esset regnum meum, ministri mei utique decertassent, ut 
non traderer judaeis: nunc autem regnum meum non est hinc. Quomodo 
Christus fuerit Rex quoad temporalia dicemus vol. 3, n. 871 sqq. 

2) Sacerdos. Messiam vocat David sacerdotem dicens: Tu es sacer- 
dos in aeternum secundum ordinem Melchisedech 0. Se ipsum in sacrifi- 
cium Deo offerens constituendus erat mediator Dei et hominum, Juxta 
Isaiae prophetiam: Vere languores nostros ipse tulit et dolores nostros ipse 
portavit... Ipse autem vulneratus est propter iniquitates nostras, attritus est 
-propter scelera nostra: disciplina pacis nostrae super eum et livore ejus 
sanati sumus... Si posuerit pro peccato animam suam, videbit semen lon- 
gaevum 101 Cujus sacrificii fructus annuntiantur his verbis: Edent paupe- 
res et saturabuntur... Reminiscentur et convertentur ad Dominum universi 
fines terrae, et adorabunt in conspectu ejus universae familiae gentium ll. 

Jam vero, Jesus Christus sacerdotio functus, hostiam pro peccatis 
se ipsum Patri in cruce obtulit; novum quoque sacrificium instituit, in 
quo offertur Domino oblatio munda a solis ortu usque ad occasum, 


1 Jerem., 23, 5 sqq. 
2 Luc., l, 32 sqq. 
2 Joan., 18, 37. 

* Matth., 26, 64. 
5 Mare., 15. 2. 

* Luc. 22, 70. 
Matth , 28, 18. 
Joan., 18, 36. 

" Ps. 109, 4. 

Is., 53, 4 sqq. 
ll Ps, 21, 27-28. 

cujus fructus fideles percipiunt, cum corpus edunt victimae, carnem 
scilicet et sanguinem Christi. 

3) Propheta. Moyses annuntiavit Messiam fore prophetam cum 
inquit: Prophetam de gente tua et de fratribus tuis sicut me, suscitabit 
tibi Dominus Deus tuus h 

Christus autem tot edidit in vita prophetias, futura praedicendo, ut 
nullatenus valeas singulas enumerare. 

253. D) Qualitates et notae personales Messiae adamussim Christo 
conveniunt. 

Constat ex Veteri Testamento Messiam humilem fore ac mitem si- 
mulque Deum. 

1 Humilem quidem ac mitem. Nam servi Dei nomine describitur, 
cum dicitur: Ecce servus meus, suscipiam eum 1, etc. Auctor pacis saepe 
in Scripturis nominatur, et ut salvator pauperum non semel perhibetur. 
Salvos faciet, dicitur, filios pauperum, et humiliabit calumniatorem... 
parcet pauperi et inopi et animas pauperum salvas jaciet 3. 

Porro Jesus Christus mansuetudine, humilitate et miti corde ce- 
lebratur in Evangeliis. Ipse namque occultam atque humilem vitam 
cum Maria et Joseph gerere non dedignatus, maluit semper, ut par- 
vuli prae aliis ac pauperes ad se accerserentur, discipulos humiles sibi 
elegit, ac se ipsum humilitatis exemplar exhibuit dicens: Discite a me, 
quia mitis sum et humilis corde 47 

2 Deum quoque Messiam fore non solum judaeorum, qui adven- 
tum Christi praecesserunt, unanimi consensu, verum etiam innumeris 
Scripturarum testimoniis ostenditur. Etenim terra Zabulon et Neph- 
tali (Galilaea) felix et laeta dicitur futura s, quia ex ea orietur lux magna, 
et additur: Parvulus natus est nobis,... et factus est principatus super 
humerum ejus: et vocabitur nomen ejus Admirabilis, Consiliarius, Deus, 
Fortis, Pater futuri saeculi, Princeps pacis 6. Hic de Messia sermonem 
esse eique divinitatem tribui multis probant argumentis interpretes 
Sacrae Scripturae. De Messia quidem agitur, tum quia factus est prin- 
cipatus super humerum ejus, tum quia vocabitur nomen ejus Admira- 
bilis, Pater luturi saeculi, vel, ut habet textus hebraeus, Pater aeterni- 
tatis ac Princeps pacis. Divinitas etiam Messiae tribuitur cum Deus, 
Pater juturi saeculi, appellatur '. 

Item expresse dicit Michaeas ex Bethlehem Ephrata egressurum, qui 
sit dominator in Israel, cujus egressus fuerit ab initio, a diebus aeter- 
nitatis 8. Malachias, denique, ait Dominatorem statim venturum (post 
praecursorem) ad templum suum. 

His et aliis testimoniis, quae brevitatis gratia praetermittuntur, 
patet Messiam in lege promissum esse Deum. 


Cfr. Ottiger, Theol. fund., part. I, $ 43. 
Mich., 5, 2. 


1 Deui. 18, 15. 
2 Is. 42, 1-4. 

3 Ps. 71, 4-13. 
4 Matth., n, 29. 
6 Is., 9, 1-5. 

e Isa 9, 6. 

Porro Jesus Christus fuit verus Deus. 

Nam judaeis, qui eum arguebant dicentes: quinquaginta annos non- 
dum habes et Abraham vidisti? 1. Respondit: amen dico vobis, an- 
tequam Abraham jieret, ego sum. Quo loco Jesus Christus divinitatem 
sibi vindicavit, aeternum se esse manifeste declarans. 


Praeterea ait Philippo: Tanto tempore vobiscum sum et non cognovi- 
stis me? Philippe, qui videt me, videt et Patrem. Quomodo tu dicis: ostende 
nobis Patrem? Non creditis, quia ego in Patre et Pater in me est? 6. Duo 
hic Jesus Christus declarat, quae nonnisi Personae divinae convenire 
queunt, scilicet, 1) qui videt ipsum, etiam Patrem (primam Trinitatis 
Personam) videre, et 2) se in Patre et Patrem in ipso esse 13 Petiit Phi- 
lippus a Christo, ut ostenderet eis Patrem, oculis utique corporeis, et 
Jesus visionem corpoream minime negans, de visione animi locutus est 
dicens, quicumque ipsum videret Patrem etiam conspicere, quia ipse 
in Patre et Pater in ipso est. Concedit ergo duplicem visionem, corpo- 
ream scilicet, qua humana Christi natura videtur, et spiritualem, qua 
divina ejus natura a quibusdam, Patrem nimirum videntibus, con- 
spicitur. 

254. E) Passio et mors Messiae. Passio et mors Christi, quas no- 
vimus ex evangelica narratione, fere ad litteram cum omnibus circum- 
stantiis praenuntiantur nomine Messiae in Veteris Testamenti libris 4. 


1 Joan., S, 57. 

2 Joan., '14, 9-10. 

3 Minime ausus est Strauss in Vita Jesu hunc locum expendere, sed maluit, 
quod solvere non poterat, silentio praeterire. 

Alii rationalistae vel Evangelium Joannis prorsus rejiciunt, vel sensum ver- 
borum omnino torquent dicentes Christum locutum fuisse de morali sui ipsius cum 
Patre conjunctione et cohabitatione. Ita Rosenmuller ad vv. 9-10. Renan, Vie de 
Jésus, ch. 15, fassus est heic germen contineri doctrinae Christi, qui, impostor ut 
erat, paulatim declaravit se esse Deum. 

4 Sequens textuum comparatio luculenter ostendit veritatem hujus adsertionis: 


De Messia De Christo 
in Veteri Testamento. in Novo Testamento. 
Et appenderunt mercedem meam tri- Et acceperunt triginta argenteos pre- 
ginta argenteos. Zach., ll, 12. tium appretiati. Matth., 27, 9. 
Cum sceleratis reputatus est. Is., 53, 12. Et impleta est Scriptura, quae dicit: et 


cum iniquis reputatus est. Mare., 15, 28. 


Frustra conantur judaei ac rationalistae hodierni hujus capitis authentiam ne- 
gare, vel certe sensum contorquere. Antiqui interpretes unanimi consensu illud 
Isaiae tribuerunt, et de vero Messia egisse demonstrarunt. Veterum interpretatio- 
nem sequuti sunt apologistae catholici. Vide Henstenberg, Christology, vol. 2, 
p. 259. Praetereundum non est quod Josephus Isaac Levita scripsit circa hoc 
caput: «Ingenue profiteor, inquit, illud ipsum caput ad fidem Christianam me 
perduxisse. Nam plusquam millies caput illud perlegi, contuli accurate cum multis 
translationibus, deprehendi centies plus de Christo mysteria in textu hebraeo con- 
tineri, quam in ulla ratione contineantur». 


Corpus meum dedi percutientibus, et Tunc exspuerunt in faciem ejus, et co- 
genas meas vellentibus: /aciem meam non laphis eum ceciderunt, alii autem palmas 
averti ab increpantibus et conspuentibus in /aciem ejus dederunt. Matth., 26, 67. 


in me. Is., 50, 6. 

Haec abunde probant vaticinia V. T. de Messia in Christo fuisse 
adimpleta. Tot autem facta, non casu nec fortuito nec humani ingenii 
ope, sed per solum interventum divinum praenuntiari potuerunt et 
adamussim in Christo adimpleri. Hinc Messiae stirps ac indoles, nati- 
vitatis locus ac tempus, necnon vitae mortisque circumstantiae, alia- 
que quamplurima facta in V. Testamento praenuntiata et adamussim 
in Christo adimpleta ostendunt Christum fuisse verum Messiam ac le- 
gatum divinum toties a prophetis praevisum et nuntiatum. 


QUAESTIO XII 
DE DIVINITATE RELIGIONIS CHRISTIANAE 


255. Christus, dum in terris ageret, fundavit suam religionem, quae 
ab ipso Christiana dicitur. Divinitas hujus religionis ostenditur ex subli- 
mitate ejus doctrinae, quae puritate, pulchritudine et harmonia lucet, 
et ex admirabili vita Ecclesiae, quae celerrima per mundum propaga- 
tione, eximia in omnibus bonis fecunditate, catholica unitate et invicta 
stabilitate manifestatur. 

Expendenda sunt haec argumenta, ut divinitas religionis Christia- 
nae demonstretur. 


Foderunt manus meas et pedes meos: Postquam venerunt in locum, qui vo- 
catur Calvariae, ibi crucifixerunt eum. 


23, 33. 


dinumeraverunt omnia ossa mea. Ps. 21, 
17-18. Luc., 


Diviserunt sibi vestimenta mea, et su- Postquam autem crucifixerunt eum, di- 


per vestem meam miserunt sortem. Ps. 21, viserunt vestimenta ejus, sortem mitten- 
19. tes, ut impleretur quod dictum est per 
Prophetam dicentem: diviserunt sibi 
VESTIMENTA MEA, ET SUPER VESTEM 


MEAM MISERUNT SORTEM. Matth., 27, 35. 


Dederunt in escam meam fel, et in siti Et continuo currens unus ex eis acce- 


mea potaverunt me aceto. Ps. 68, 22. ptam spongiam implevit aceto, et impo- 


suit arundini, et dabat ei bibere. Matth., 
27, 48. 


Ego autem sum vermis et non homo: Praetereuntes autem  blasphemabant 


opprobrium hominum et abjectio plebis. eum moventes capita sua ei dicentes: 


Omnes 


videntes me deriserunt me, locuti 
sunt labiis et moverunt caput: Speravit in 
Domino, eripiat eum; salvum faciat eum, 
quoniam vult eum. Ps. 21, 7 sqq. 


Et pro transgressoribus rogavit. Is., 


53. 


Adspiciebant ad me, quem confixertint. 
Zach., 12, 10. 

Non derelinques animam meam in in- 
ferno, nec dabis sanctum tuum videre cor- 


ruptionem. Ps. 15, 10. 


Vah! gui destruis templum Dei, et 
IN TRIDUO ILLUD REAEDIFICAS: SALVA 
temetipsum: si filius Dei es, descen- 
de de cruce, etc. Matth., 27, 39.43. 
Pater, dimitte 


Jesus autem dicebat: 


illis; non enim sciunt, quid faciunt. Luc., 


23. 34. 


Unus militum lancea latus ejus ape- 
19, 34. 
Quem Deus suscitabit, solutis doloribus 


ruit. Joan., 


inferni, juxta quod impossibile erat teneri 
illum ab eo. Act., 2, 24 sqq. 

ARTICULUS I 


UTRUM DIVINITAS RELIGIONIS CHRISTIANAE DEMONSTRETUR 
EX SUBLIMITATE DOCTRINAE EJUSDEM 


256. Status quaestionis. 1) Doctrina Christiana est duplex, dog- 
matica et moralis, prout veritates speculativas vel regulas vitae pra- 
cticae tradit. 

2) Doctrina potest considerari in se quantum ad excellentiam et 
rectitudinem, quam habet ex objecto, et in suis effectibus, quatenus 
hominum conditionem mutat. Prima consideratio pertinet ad sublimi- 
tatem doctrinae, de qua hic agimus, et secunda ad admirabilem Eccle- 
siae vitam, quae constituit miraculum morale, et exponetur in sequen- 
tibus articulis. 

257. Thesis. Doctrina tum dogmatica tum moralis religionis 
Christianae probat divinitatem ejusdem. 


Pars l.a Doctrina dogmatica. 


Arg. Doctrina, quam Christus de Deo, mundo et homine tradidit, 
longe eminet inter omnia systemata, quotquot exstiterunt, philoso- 
phorum et sapientum, et superat omnem investigationem intellectus 
humani, ita ut nemo sibi relictus potuerit unquam, vel in posterum 
valeat, doctrinae summam adeo completam ac sublimem excogitare vel 
hominibus tradere. 

De Deo quidem, quem Jesus eoque praecone Novi Testamenti scripto- 
res praedicarunt esse unum spiritum purum 1 perfectum 3; bonum 4; 
immensum 5* immutabilem e; aeternum 7; infinitum 8; sapientem 9. 
Mysteria quoque Trinitatis 101 Incarnationisil, Eucharistiae 12, etc., pa- 
tefecit. Unde primam personam providentissimum Patrem 13; secundam 
Filium a Patre genitum et hominum Redemptorem 14, tertiam Spiritum 
Sanctum auctorem sanctificationis esse docuitls. 

De mundo. Veterum philosophorum sive indorum sive persarum, 
sive aliarum gentium circa mundi formationem theorias minime sequutus, 
veram de mundi creatione doctrinam proposuitle, angelos exsistere do- 
cuit 17, orbis terrarum evolutionesl8 et finem 19 non obscure tradidit. 

De homine. Hominis tandem originem per creationem explicuit 20, 
animae spiritualitatem et immortalitatem docuit 21, hominem intellectu 


1 Mare., 12, 29. 1 Matth., 26, 26. 

2 Joan., 4, 24. 13 Matth., 6, 24-33. 
3 Matth., 5, 48. 14 Joan., i, I sqq. 

4 Luc., 18, 19. 15 Joan., 14, 26. 

° Act, 17, 28. 16 Marc., 13, 19. 

* Jac. i, 17. 17 Matth., 18, 10. 

I Tim., 6, 16. 18 Luc., 21, 33. 

3 / Tim., 6, 16-17. 19 Marc., 13, 14-37. 
ll ç Rom., 16, 27. 28 Marc., 13. 19- 

1* Matth., 28, io. 21 Matth., 25, 31-46. 


ll Joan , 8, 42. 

et voluntate ac proinde libero arbitrio esse praeditum luculenter osten- 
dit", judicium universale futurum praedixit 1 exsistentiam caeli et 
gehennae adseruit 34 visionem beatificam promisit bene operantibus i, 
aeternum vero incendium minatus est male se gerentibus 56ac demum 
corporum resurrectionem praenuntiavit 0. 


Pars 2.a Doctrina moralis. 


Doctrina pariter moralis, quam tradidit Christus, superabat omnem 
investigationem humanae rationis. Quae enim in homine referebantur 
ad Deum, àd proximum et ad se ipsum, mira sapientia et sollicitudine 
ultra vires humani intellectus nos docuit. 


1) Erga Deum exigit Christus summam dilectionem cum ait: Dili- 
ges Dominum Deum tuum ex toto corde tuo et in tota anima tua et in tota 
mente tua. Hoc est maximum et primum mandatuml. Haec est prima 
morum regula, ex qua oritur obligatio 1) colendi Deum actibus internis: 
Spiritus est Deus, ait Joannes, et eos, qui adorant eum, in spiritu et veri- 
tate oportet adorare 8*2) exhibendi Deo cultum externum; qui enim ani- 
ma constat et corpore, actibus internis et externis oportet Deum co- 
lere; 3) concipiendi salutarem Dei timorem, qui, Propheta teste 0, est 
initium sapientiae. Praecipimur timere Deum, qui potest et animam et 
corpus perdere in gehennam 10. 


2) Erga proximum. Praecepit Christus amorem erga proximum di- 


cens: Secundum autem (praeceptum) simile est huic: diliges proximum 
tuum sicut te ipsumu. Haec, profecto, est secunda lex fundamentalis 


codicis Christiani. Hinc voluit Christus, ut proximus in Ecclesia dilige- 
retur, non sicut apud ethnicos, qui ab hostium et servorum amore abhor- 
rebant, sed, ut par est, nulla facta exceptione. Diligite, ait, inimicos 
vestros, benefacite his qui oderunt vos; et orate pro persequentibus et ca- 
lumniantibus vosl2. 

Hanc capitalem doctrinam evolvens, docuit parentes esse honoran- 
dos 13, superiores venerandos 14, inferiores cum caritate fovendosls, pau- 
peres subveniendosle, peccatores misericorditer vocandos IT, omnes de- 
nique indiscriminatim bonis operibus et verbis benevolis Deo lucrandos. 

3) Erga se ipsum. Philosophorum antiquae aetatis, qui, rebus ma- 
terialibus nimis dediti, corporis proprii commoditatem quaerebant, 
theoriam corrigens, accurate tradidit Christus integrum corpus doctri- 
nae, quam oporteret in officiis erga se ipsum adimpleri. Hinc imprimis 
statuit, ut unusquisque se ipsum prudenter diligeret. Diliges, ait, pro- 


1 Matth., 25, 31 sqq. 10 Matth., 10, 28. 
- Matth., 25, 31 sqq.; Mare., 13. 14.37. 1 Matth., 22, 39. 
3 Matth., 18, 2-10. 1  Matth., 5, 44. 
4 Matth., 5, 3-10. 13 Matth., 15, 4. 
5 Matth., 25, 41. 14 Mare., 12, 17. 
6 Matth., 25, 32. 16 Luc. 10, 37. 

^ Matth., 22, 37-38. 16 Matth , 10, 42. 
8 Joan., 4, 24. U  Matth., 9, 13. 


Ps. 110, 10. 

ximum tuum sicut te ipsum 1. Ita tamen hunc erga propriam personam 
amorem ab omnibus temperandum voluit, ut nunquam foret obstaculo 
saluti aeternae adipiscendae. Quid enim, inquit, prodest homini, si mun- 
dum universum lucretur, animae vero suae detrimentum patiatur? Aut 
quam dabit homo commutationem pro anima sua? 2. Exinde malitiam pec- 
cati patefaciens 3 hortatus est omnes, ut a peccato abhorrerent 4. et 
Patrem caelestem, qui ipsa sanctitas est, imitati, virtutes omnes cole- 
rent atque perfectionem animae adipiscerentur. Estote ergo vos, ait, per- 
fecti, sicut et Pater vester caelestis perfectus est ^. Consequenter damnavit 
omne genus impudicitiae e, avaritiae 7, ambitionis 8, superbiae 9, va- 
nitatis 10, simoniae u, scandalil2, incredulitatisl3, et commendavit dili- 
genter fidem w, spem 1$, caritatem 16, humilitatem 17, obedientiam 18, 
mortificationeml19, patientiam 20, puritatem cordis 21, rectitudinem in- 
tentionis 22 etc. 


His addidit consilia, quae inde vocantur evangelica, pro illis, qui al- 
tiorem vellent adsequi perfectionem. Unde patefecit meritum obedien- 
tiae 23 laudavit coelibatum atque statum continentiae 24, et voluntariam 
persuasit hominibus paupertatem 2$. 

Individuorum perfectionem curavit per omnium virtutum exerci- 
tium, familiae sanctitatem promovit per unitatem et indissolubilitatem 
matrimonii23, et solidae societatis ac oeconomiae politicae fundamenta 
jecit persuadens hominibus congruam bonorum administrationem. 

Ostensa dein necessitate gratiae sanctificantis ad salutem, paravit 
media ad illam producendum efficacia, scilicet sacramenta, et docuit 
quemlibet orationi indesinenter vacare oportere, ut dona accipiat a Deo 
pretiosa. 

Ipse Renan, vaferrimus impugnator divinitatis Christi, fateri coactus 
est excellentiam hujus doctrinae 27. 

Quae cum ita sint, merito laudatur Christus a Joanne dicente æ: 
Erat lux vera, quae illuminat omnem hominem venientem in hunc mundum. 


Et Paulus de eo ait: /n quo sunt omnes thesauri sapientiae et scientiae 
absconditi 29. 


1 Matth., 22, 39. 18 Joan:, 4. 34 

2 Matth., x6, 26. 19 Luc. 13, 3. 

3 Mare.. 2, T. 20 Matth., 5, 10-12. 

4 Joan., 8, 7-11. n Matth., 5, 8. 

$ Matth., 5, 48. 22 Matth., 6, 22. 

é Matth., 5, 27-28. 23 Matth., 20, 26-28. 

7" Matth., 6, 19-24. 24 Matth., 19, XX-12. 

8 Mare., 10, 40-44. 25 Luc., 6, 24-26. 

% Luc., 16, 15. ?($ Matth., 19, 3-9. 

10 ^ Joan., 5, 44. 27 Vie de Jésus, ch. | et 7. Unde pag. 84, 
1 Matth., 10, 8. haec habet: «La morale évangélique... 
12 Matth., 18, 6. reste la plus haute création, qui soit sor- 
13 Matth., 17, 16. tie delaconscience humaine, le plus beau 
14 Matth., 9, 22. code de la vie parfaite qu'aucun mora- 
IS Matth., 14, 27. liste ait tracé». 

19 Matth., 22, 37, 28  Joan., l, 9. 


U Matth., ll, 29. 227. Gola 2, 3. 

258. Scholion. Divinitas doctrinae Christi probatur etiam ex modo, 
quo tradita fuit. Quod sane argumentum non infimum locum habere pu- 
tamus hac in re, si rite expendatur. 

Primo igitur considerandum est Christum certitudinaliter et absque ulla 
haesitatione doctrinas tradidisse, quae mundum universum natae sunt in- 
staurare. Quis hoc unquam potuerit efficere? Omnes antiqui philosophi, 
quotquot scholas fundaverunt vel alios docendi munus acceperunt, licet 
non mediocri ingenio praediti, prius studiis enixe operam dedere. Sic Pla- 
tonis, sic Aristotelis, sic Socratis nomen effectum celebre. Ipsi quoque do- 
ctrinae Christianae infensissimi hostes Pousseau, Voltaire, Strauss, Draper, 
Penan, Spencer, etc., nonnisi post longas noctis vigilias et durissimos la- 
bores tristem aliquando celebritatem et famam obtinuere. At Christus 
nunquam litteras didicit», ad aetatem usque triginta annorum officio 
humili deditus, philosophorum ac fundatorum antiquarum religionum theo- 
rias nunquam investigavit, et nihilominus mysteria Trinitatis, Incarnationis 
et Eucharistiae, hominis ad statum supernaturalem elevationem et in pec- 
catum lapsum, atque proximam redemptionem, necessitatem gratiae aliaque 
plura dogmata et praescripta moralia, antiquis ignota, proposuit maxima 
cum certitudine. Et quamquam a pharisaeis, sadducaeis et aliis suae doctri- 
nae hostibus non semel impeteretur, nunquam tamen consilium mutandum 
censuit, sed firmius semper in idipsum institit, ita ut, cum judaei de pro- 
missione Eucharistiae scandalizati proficiscerentur, dixerit ad duodecim 
discipulos: Numquid et vos vultis abire? 1. 

Hic sane modus docendi veritates, captum hominis excedentes, osten- 
dit Christum Dominum fuisse legatum divinum, et locutum fuisse sapien- 
tiam, non hominum sed vere divinam, quam acceperat per aeternam a 
Patre generationem. 

Secundo, summa ingenuitate et animi tranquillitate omnes doctrinas ita 
tradidit, ut ipsi quoque judaei non semel mirarentur de tanta mansuetu- 
dine. Quam animi tranquillitatem ut infunderet apostolis, compescuit non 
semel eorum violentiam ac impetum 3. 

Tertio, mira claritate, ut par erat, novam religionem proposuit. Solent 
sophistae communiter arte rhetorica et studioso verborum apparatu uti, ut 
sub fuco oratorio possint facilius fraudes obtegere; sed Jesus sermone facili 
ac omnium ingenio accommodato usus est, et, ubi opus fuit, altissimas 
veritates ac occultissima dogmata sententiis, parabolis et comparationibus 
explicuit, ut rudes quoque et illiterati fructum suae praedicationis valerent 
excipere. Nulla in ejus verbis abstractio difficilis, nulla philosophica disqui- 
sitio, sed sublimitas ejus sermonis in eo sita est, ut ex abundantia et per- 
suasione cordis mysteria, quae sunt in Deo abscondita, et veritates, quae 
totum genus humanum natae sunt illuminare, simplici narratione plerum- 
que exposuerit. Unde judaeorum ministri mirati sunt valde de doctrina et 
modo loquendi Jesu, et accersiti ad Pontifices et pharisaeos dixerunt eis: 
Nunquam sic locutus est homo, sicut hic homo 4. 


Solvitur difficultas. 


259. Obj. Strauss, Schopenhauer, Penan et alii ex rationalistis multi, 
huic doctrinae opponunt vitam, gesta et doctrinas Cakyamuni (Budhae), 
quem dicunt plures habuisse analogias cum Christo, imo in quibusdam eum 
superasse. 

Budha, sicut narrant historiae, virtute supernatural! conceptus ac natus 
est ex matre Maya, virgine; statim ac natus exclamasse dicitur se salva- 
torem fore mundi, et audivisse concentum devas (spirituum supernatura- 
lium), qui eum salutarunt. Cum a patre, Rege Sudhodana, deferretur in 


1 Matth., 13, 55. 
Joan., 6, 68. 
Matth., 26, 52. 

V Joan., 7, 46. 

templum, vir quidam sapiens, nomine Asita, accipiens puerum in manibus, 
vaticinatus est eum subacturum esse mundum verbis ac doctrina. Scientiis 
et artium studio in domo paterna deditus proprios superavit magistros. Cum 
ter deambulatum iret, obviam habuit primo senem quemdam, secundo 
aegrum, et tertio cadaver hominis cum funebri comitatu, ex quibus didicit 
paupertatem, dolorem et mortem in mundo exsistere; quibus remedium ap- 
ponere volens secessit in desertum, ubi orationi et poenitentiae se tradidit. 
Caelestibus illustrationibus perfusus Budhae nomen, quod sapientem signi- 
ficat, accepit. 

Quadraginta fere annos natus praedicationis officium suscepit, innume- 
ros discipulos adeptus est, monasteria aedificavit, doctrinas tum theoreti- 
cas tum practicas sapientia refertas tradidit, et multa miracula patravit. 
Praecepit discipulis, ut a furto, homicidio, adulterio, etc., se abstinerent, et 
'orationi, poenitentiae ac bonis operibus vacarent ’. 

Resp. Negandum omnino est Budham aliquando superasse Christum 
excellentia ac puritate doctrinae. Si quae autem referuntur ejus cum Chri- 
sto analogiae, certe legendae sunt Christianismo posteriores. 

Budhismus primo fundatus est in Brahmanisme, ut plures certis argu- 
mentis probant 1, et deinde paulatim se evolvit. 

Doctrina quam discipulis tradidit, non excedit captum rationis natu- 
ralis, imo et gesta ejus, quae historice probantur, nullam exhibent legatio- 
nem divinam. 

Minime negaverim plures analogias exsistere Evangelia inter et relatio- 
nes budhicas; conceptio siquidem Budhae in ventre virginis Maya, concen- 
tus spirituum et devas in ejus nativitate, praesentatio pueri ad senem Asita, 
hujus de mundo renovando vaticinium, adventus principum cum donis e 
terris longinquis, concursus pastorum, tentationes Cakyamuni in deserto, 
discursus et parabolae ejus praedicationis, conversio mulieris peccatricis, et 
alia hujusmodi cohaerent cum vita et gestis Domini N. Jesu Christi, sed 
minime praetereundum est legendas Lalita-Vistara et scripta biographica 
Budhagosta et Asvaghosta, in quibus primo apparuerunt documenta Bu- 
dhismi, nostris Evangeliis multo posteriora esse, quippe quae prodierunt 
saeculo ni aerae Christianae 3. Plura igitur, quae a Qakyamuni tradita 
dicuntur, ex nostris Evangeliis hausta sunt. Hinc patet quam immerito 
dixerit Aemilius Burnouf 45Jesum Christum a Budha suas doctrinas acce- 
pisse.— Pariter certum est apud criticos miracula Budhae apocrypha esse 
et omni veritate historica ac philosophica destituta. 

Praeterea, Budhismus scatet plerumque erroribus fatalismi, metempsy- 
chosis, atheismi practici et annihilationis; et, si quid continet in suo deca- 
logo laude dignum, id proculdubio accepit ex libris Christianorum s. 

Ex his manifeste patet quam leviter se gesserint qui Budhismum ita 
laudibus extollunt, ut Christianismum despicere videantur. 

Hoc unum sane mirandum est ex hominibus Europae, qui, scientiarum 
cultores appellati, nullum unquam dederunt pietatis ac religionis signum, 
fervidos his ultimis temporibus surrexisse Budhismi defensores. Quod triste 
munus ac nomen meruere Burnouf, Rosny, et Malon in Gallia; Max Müller 
in Anglia; Schopenhauer, Hartmann et Richardus Wagner in Germa- 
nia, etc. e. 


Cfr. Jaugey, Diccion. Apolog., v. «Budismo». Mir, La Religidn, C. T. 
Bartholomaeus Saint-Hilaire, Le Budha et sa Religion, 1860, p. 164. 
Cfr. De Broglie, Problèmes, etc., ch. 6 et 7. 
Revue des deux mondes, 15 Juillet, 1888. 

5 Vid. Revista de las Religiones, 1890, p. 184 et 387. Vide quae infra dicemus 
de Budhismo, n. 283. 

0 Vid. Papus, L'imitation, Le Matin, 9 Mars 1890; et Renan, Estudios de 
Historia religiosa, p. 66 sqq. (hisp. vers.). 

ARTICULUS II 


DE MIRABILI VITA ECCLESIAE 


$ 1 


Utrum divinitas religionis christianae rite ostendatur ex ejus celerrima 
in orbem propagatione. 


260. Status quaestionis. Missionem religionis propagandae dederat 
Christus apostolis dicens: Euntes ergo docete omnes gentes, baptizantes 
eos in nomine Patris et Filii et Spiribus Sancti; docentes eos servare omnia 
quaecumque mandavi vobis. Et ecce ego vobiscum sum omnibus diebus 
usque ad consummationem saeculix. Hoc praeceptum adamuSsim imple- 
tum est ab apostolis, et religio Christi, non obstantibus persecutionibus 
celerrime propagata est ubique terrarum, et multitudo fidelium in 
immensum crevit. 

Ut divinitas religionis christianae ex ejus rapida propagatione demon- 
stretur, omnes quaestionis circumstantias oportet perspectas haberi. Bu- 
dhismus, Mahumetismus aliaeque paganorum religiones, vix ortae, mi- 
rum in modum propagatae sunt, et nihilominus longe distant a veritate. 
Qua ergo ratione solius religionis christianae veritatem ac divinitatem 
pernix in orbem terrarum propagatio demonstret? Differentia hac in 
parte inter Christianam aliasque religiones quaerenda est in ipsis cir- 
cumstantiis propagationis. 

Idcirco investigandum est in praesenti, utrum haec propagatio cum 
omnibus circumstantiis, quae comitatae sunt, eos characteres habuerit, 
ut divinam religionis christianae originem satis ostendat. 


261. a) Rationalistae omnes, plus minusve directe, vim hujus argu- 
menti inficiari conantur. Hinc Renan exspectationi adventus Messiae, quae 
animis judaeorum inerat, et enthusiasmo consequenti, propagationem reli- 
gionis christianae tribui posse censuit 4. b) Gibbon 3, Lecky 4*et alii non 
pauci increduli hanc propagationem causis secundis naturalibus adseripse- 
runt. Ipse etiam Abbas De Broglie 6 nimis videtur concessisse causis natu- 
ralibus, et miraculum morale, quod theologi communiter admittunt in 
propagatione Christianismi, e medio sustulisse. 


262. Thesis. Celerrima ac mira religionis christianae per orbem 
terrarum propagatio, si omnia inspiciantur adjuncta, divinam ejus origi- 
nem luculenter demonstrat. 


Arg. 1) Religio Christiana rapide per mundum propagata est, 2) su- 
peratis innumeris ac gravissimis quae se opponebant obstaculis, et qui- 
dem 3) mediis tot difficultatibus superandis et tanto operi exequendo 
naturaliter ineptis. Ergo religio Christiana est divina. 


Matth., 28, 19-20. 

Vie de Jésus, ch. 19; Les apótres, ch. 6. 

History of the Decline and Fall of the Roman Empire, c. 15. 
History of European Morals, vol. 1, c. 3. 

L'Eglise et l'empire romain, au iv siècle, 1.» p., t. 1 

Consequentia patet, quia ad superanda illa propagationis obstacula 
requirebatur interventus divinus, qui nonnisi pro religione pariter divina 
concedi poterat. Ant. prob. 


263. Pars l.a Religio Christiana celeriter per orbem 
propagata est. 


In Actibus Apostolorum describuntur exordia mirae ac celeris pro- 
pagationis Christianismi. S. Petrus, accepto in die Pentecostes Spiritu 
Sancto, prima concione ad populum habita tria circiter millia anima- 
rum |, et paulo post secunda concione quinque millia animarum ad 
fidem convertit 13 Exinde, apostolis praedicantibus, magis augebatur 
credentium in Domino multitudo virorum ac mulierum 8* ita ut ante an- 
num a morte Christi elapsum innumeri fuerint fideles in Palaestina. 
Exorta autem tunc temporis persecutione, ejecti fideles e civitate et 
dispersi per regiones Judaeae et Samariae evangelizaverunt verbum 
Dei 4. Apostoli vero, quasi diviso sibi mundo pro laboribus evangelicis, 
praedicaverunt Evangelium, Philippus Samariae, in Gaza, Azoto, Cae- 
sarea5 et Phrygia6; Thomas ad Parthos, Medos, Persas, Hyrcanos et 
Bactros 7; Andreas in Scythia 8, Bartholomaeus in India B, Thaddaeus 
Edessil01 Uacobus in Hispaniau, Petrus Antiochiae et Romae, ac de- 
nique Paulus ubique fere terrarum, ita ut tunc impletum fuerit, sicut 
diserte adserit S. Paulus12 illud vaticinium Regis Prophetae: In omnem 
terram exivit sonus eorum, et in lines orbis terrae verba eorum 1314Jnde 
Apostolus cum ingenti gaudio dixit: Fides vestra annuntiatur in universo 
mundo u. Et Petrus primam suam epistolam scripsit electis advenis di- 
spersionis Ponti, Galatiae, Cappadociae, Asiae et Bithyniae 1$. Novimus 
deinde per S. JoannemX6 septem ad minus circa finem saeculi primi 
fundatas fuisse in Asia Ecclesias, nempe Ephesi, Smyrnae, Pergami, 
Thyatirae, Sardis, Philadelphiae et Laodiciae, ac referunt tandem histo- 
riae singulos apostolos in singulis, quae ipsis contigerant regionibus pro 
praedicando Evangelio, plures fundasse ecclesias. 

Postquam apostoli vita decesserunt, Patres apostolici aliique viri 
sanctissimi, praedicationi evangelicae operam dantes, Evangelium Jesu 
Christi ubique praedicaverunt. Quare, antequam Constantinus Magnus 


1 Aci, 2, 41. 
2 Ad., 4, 4. 

3 Ad., 5, 14. 
4 Ad., 8, i. 

5 Ad., 8, 5-40. 


Hergenrother, Hist, de la Igl., primer periodo, n. 41. 
7 Brev. Rom., 21 Dec. 
Eusebius. Hist, ecd., lib. 3, c. i; MG 20, 216. 
ll Brev. Rom., 24 Aug., et Hergenrdther, Hist, de la Igl., primer periodo, n. 40. 
10 Eusebius, Hist, ecd., lib. I, c. 13; MG 20, 121. 
11 Brev. Rom., 25 Jul.; et Flôrez, Espaila sagrada, t. 6. 
12 Rom., 10, 18. 
13 Ps. 18, 5. 
14 Rom., l, 8. 
16 1 Petr., l, I. 
>œ Apoc., t, Il. 
10 

fidem catholicam saeculo iv profiteretur, religio Christiana ad omnes 
fere gentes propagata est, altas ubique radices egit, innumerasque 
victimas, quae pro Jesu Christo sanguinem fuderunt, Deo Patri 
obtulit. 

Hoc jam tempore testantur apologetae et historiographi ecclesiastici 
numerum fidelium in immensum auctum fuisse. Hinc S. Clemens ait: 
«Hisce viris (Petro et Paulo martyribus) aggregata est multitudo ingens 
electorum, qui multa martyria et tormenta sustinuerunt nobisque exem- 
pla facti sunt»1. Hermas addit: «Quoniam universae nationes, quae sub 
caelo sunt, audierunt et crediderunt, et uno nomine filii Dei vocati 
sunt» 1. Necnon S. Justinus haec habet: «Nullum omnino genus est, sive 
graecorum sive barbarorum, sive quolibet nomine appellentur, vel ha- 
maxobiorum, qui in plaustris degunt, vel nomadum, qui domibus ca- 
rent, vel scenitarum, qui pecora pascentes habitant in tentoriis; nullum, 
inquam, ejusmodi genus est, in quo non per nomen crucifixi Jesu preces 
et gratiarum actiones Patri et Creatori universorum fiant» 3. Tertullia- 
nus denique, ut alios omittamus, «hesterni sumus, inquit, et vestra 
omnia implevimus, urbes, insulas, castella, municipia, conciliabula, ca- 
stra ipsa, tribus, decurias, palatium, Senatum, forum: sola vobis reli- 
quimus templa» 4. Et iterum: «Cui enim et aliae gentes crediderunt? 
Parthi, Medi, Elamitae, et qui inhabitant Mesopotamiam, Armeniam, 
Phrygiam, Cappadociam; et incolentes Pontum, et Asiam et Pamphy- 
liam, immoralités Aegyptum et regionem Africae, quae est trans Cyre- 
nem, inhabitantes, romani et incolae, tunc et in Hierusalem Judaei, et 
caeterae gentes, ut jam Gaetulorum varietates et Maurorum multi fines, 
Hispaniarum omnes termini, et Galliarum diversae nationes, et Britan- 
norum inaccessa Romanis loca, Christo vero subdita, et Sarmatarum, 
et Dacorum, et Germanorum, et Scytharum et additarum multarum 
gentium et provinciarum et insularum multarum nobis ignotarum et 
quae enumerare minus possumus? In quibus omnibus locis Christi no- 
men, qui jam venit, regnat, utpote ante quem omnium civitatum portae 
sunt apertae, et cui nullae sunt clausae, ante quem serae ferreae sunt 
comminutae, et valvae aereae sunt apertae» 5. 

Id ipsum unanimiter testantur scriptores ecclesiastici et profani, ita 
ut ethnici interdum, cum progressus Christianismi conspicerent, alte 
commoti fuerint. Hinc Tacitus ait ingentem Christianorum multitudi- 
nem in sola Neronis persecutione capite damnatam fuisse 6. Celsus 7 
adserit Christianos mire propagatos fuisse. Plinius junior 8 ad Trajanum 
scribens non civitates tantum, inquit, sed vicos etiam atque pagos reli- 
gionem Christianam pervagatam esse. Suetonius item 9 eadem declara- 


1 1 Ep. ad Cor., c. 6; MG 1, 220. 


2 Pastor, lib. 3, sim. 9, c. 17; MG 2, 997. 
3 Dial, contr. Tryph., n. 117; MG e, 748. 
Apol. c. 37; ML 1, 525. 
5 Adv. Jud., c. 7; ML 2, 649. 
8 Annal., lib. 15, c. 44. 
7 Apud Origenem, Contr. Celsum, 3, 10; MG 11, 932. 
8 Lib. 10, ep. 97. 
8 In Heron., 16. 

vit. His certe adjungendi sunt alii ethnici scriptores omnesque commu- 
niter historiographi ecclesiastici et apologetae catholiciL 

Qui autem religionem Christi amplexati sunt, non omnes rudes fuere 
ac indocti, ut persecutores Ecclesiae illius temporis minus accurate di- 
xerunt, et hodierni clamitant, «sed et quam plurimi, ut egregie ait 
Schwetz2, nobilitate illustres, doctrina florentes ac moribus exculti 
Christum sunt secuti, ut suo exemplo docuerunt ex judaeis turba sacer- 
dotum, Crispus, Sosthenes, Apollo 3, (quibus addas Nicodemum, Jose- 
phum ab Arimathaea, S. Paulum); ex gentilibus (praeter Cornelium 
Centurionem) Sergius Paulus proconsul, Dionysius Areopagita 4, Clemens 
Romanus, Hermas, Polycarpus, Ignatius, Glabrio, qui sub Trajano ma- 
gistratum gesserat, Justinus, Athenagoras, Tatianus, Irenaeus, Clemens 
Alexandrinus, Ammonius, Origenes, Aristides, Apollinaris, Quadratus, 
Apollonius, etc., praeter illos, quos Tertullianus recenset ex palatio, 
senatu, et Plinius quoque omnis ordinis commemorat». Lege Romae ca- 
tacumbarum inscriptiones 5, lege martyrum primorum saeculorum acta, 
lege quoslibet antiquos Christianorum codices, et plures in eis profecto 
invenies ex nobilissimis familiis Christianae religionis professores, illu- 
stres scilicet viros, qui sua ingenia et commoditates Domino consecra- 
vere, notabilissimas matronas, quae suis facultatibus et opibus progressui 
Christianismi non parum contulere, virgines candidissimas, quae, claris 
spretis connubiis, Christum secutae sunt, et fidem catholicam sanguine 
proprio obsignarunt. Unde Arnobius ait: «Magnis ingeniis praediti ora- 
tores, grammatici, rhetores, consulti juris ac medici, philosophiae etiam 
secreta rimantes, magisteria haec expetunt, spretis quibus paulo ante 
fidebant» 6. 


264. Pars 2.a Innumera eaque gravissima, quae pro- 
pagationi Christianismi obstabant, superata sunt impedi- 
menta. 


' Cfr. Eusebius, Hist, eccl, lib 9: MG 20, 798 sqq.; Hergenrother, Hist, de 
la Igl., primer periodo, nn. 18-103. 

2 Theol. gen., $ 133. 

3 Ad., 6, 7; 18, 8, 24 sqq.; Z Cor. I, 1. 

4 Ad., 13, 7-12; 17, 34. 

3 Apud Rossi, Roma sotterranea, et apud Marucchi, Itinéraire des Catacombes, 
et Le Catacombe Romane; Manuale di Archeologia cristiana, p. 3, «Cimiteri cristia- 
ni», et p. 4, «L'epigrafia cristiana». 

6 Adv. Gent., lib. 2, 5; ML 5, 816. Cfr. S. Hieronymus, Prol. in lib. de viris 
illustr.; ML 23, 634. Uno conspectu exhibet Werner, Orbis terrarum catholicus, p. 2, 
progressus religionis Christianae per singulas aetates. En tabella: 


Saec. I 500.000 Saec. XI 70.000.000 
^ H 2.000.000 « XII 80.000.000 
» III 5.000.000 XIII 85.000.000 
» IV 10.000.000 XIV 92.000.000 
» V 15.000.000 XV 100.000.000 


125.000.000 
XVII 150.000.000 
XVIII 200.000.000 
XIX 300.000.000 


» VI 20.000.000 

* NI 25.000.000 

I VII 30.000.000 

* IX 40.000.000 

9 X 50.000.000 

Ili tamen computus, esto progressum Ecclesiae non interruptum certo demon- 
strent, nequeunt praecise determinari. 

Arg. Obstacula, quibus religio Christiana semper obluctari debuit, 
quaeque naturaliter superare minime potuit, fuere duplicis generis, alia 
interna, alia externa. De singulis breviter disseramus. 

1) Interna, a) Primum obstaculum internum propagationis fuit 
origo ipsa Christianismi ab auctore judaeo eoque crucifixo. Judaei enim 
ab omnibus, praesertim a romanis, odio et ludibrio habiti sunt, ut di- 
serte testantur Tullius N Plinius 1 et Tacitus 3. Quare omnia judaeo- 
rum proposita et consilia, ipsa quoque religio, exprobrabantur a gen- 
tibus. Religio autem Christiana Christo auctore orta est, qui judaeus 
fuit, et crucis supplicio, quod erat tunc temporis ignominiosissimum, 
damnatus. Hinc apostoli et divini verbi praecones Christum crucifixum 
praedicabant, ;Waeis quidem scandalum, ut ait S. Paulus, gentibus autem 
stultitiam 45 Unde gentiles, praesertim romanir, eligionem Christi asper- 
nati sunt et ab incunabulis suffocare contenderunt. 

b) Secundum impedimentum internum fuit ratio doctrinae Christi. 
Doctrina namque Christi, tum dogmatica tum moralis, fuit omnino con- 
traria opinionibus, aspirationibus et superbiae gentium, a) Dogmatica 
quidem, quia dogmata ac mysteria religionis Christianae erant humanae 
rationi impervia, et philosophorum gentilium, qui eo tempore tanti 
aestimabantur, vires superantia. Hujusmodi erant mysteria Sanctissimae 
Trinitatis, Incarnationis Verbi, Eucharistiae, originalis culpae, justifica- 
tionis, oeconomiae sanctitatis, carnis resurrectionis, etc. Imo ipse Chri- 
stus origine judaeus, tanquam infamis, maleficus ac impostor cruci igno- 
miniose traditus, proponebatur ut Deus colendus et adorandus. Quod 
sane abhorrebant ethnici admittere. Quare religionem Christianam vo- 
cabat Tacitus 6 exitialem superstitionem. Plinius 6 amentiam, et Min. Fe- 
lix 7 furiosam opinionem, 6) Moralis pariter doctrina Christi gentilium 
moribus e diametro se opponebat. Nam «Dominus noster, ut apposite 
ait S. Gregorius, contraria opposuit praedicamenta peccatis, ut lubricis 
continentiam, tenacibus largitatem, iracundis mansuetudinem, elatis 
praeciperet humilitatem» 89 Consequenter superbis praescripsit humili- 
tatem 0, luxuriosis castitateml0lävaris voluntariam paupertatem u, ira- 
cundis mansuetudinem 12, seditiosis caritatem 13, superstitiosis verae reli- 
gionis professionem 14. curiosis abnegationem et gravitatem 1$, omnibus 


Pro Flacco, 28. 
Hist, nat., 13, 9. 
Hist., lib. 5, 5, 8, 13. 
I Cor., i, 23. 
Annal. 15, 44. 
Lib., 10, ep. 97 ad Traj. Imp. 
Octav., c. ii; ML 3. oa ish. 
Hom. 32 in Evan.; ML 76, 1232. 
Luc., 14, ii. 
19 Gal., 6, 8. 
11 Matth., 6, 19. 
12 Luc., f», 29. 
13 Luc., 6, 21. 
14 Luc., 17, 21. 
13 II Cor, 4, 18. Cfr. S. Augustinus, De vera religione, C. 3 Sqq.; ML 34, 
124 sqq. 

denique dixit Christus: Omnis ex vobis, qui non renuntiat omnibus, quae 
possidet, non potest meus esse discipulus 1. Synthesis doctrinae moralis 
Christi fuit, ut unusquisque voluptates ac illecebras carnis fugiens ac 
desideria cordis cohibens, Deum super omnia quaereret, coleret et ama- 
ret. Haec autem omnia populis gentilibus, qui vitiis luxuriae, avaritiae 
et superbiae magis in dies dediti erant, difficilia prorsus visa sunt. 

2) Externa. Obstacula etiam externa quamplurima fuerunt, quae 
maxime impediebant propagationem religionis Christianae. 

a) Judaei imprimis religioni mosaicae, quam a Deo revelatam ac- 
ceperant, ejusque caeremoniis et ritibus, imo traditionibus populi israe- 
litici tenacissime addicti, a religione Christiana quam maxime abhorre- 
bant. Et tametsi Messiam exspectarent venturum, non tamen humilem 
et pauperem, sed regem potentissimum, qui ipsos a romanorum domi- 
natione miseriisque hujus vitae eriperet, fingebant, et Jesum ejusque 
discipulos, pauperes et humiles, sequi erubescebant. Hinc nullum non 
moverunt lapidem, ut non solum Jesus contumeliis affectus oblivioni 
traderetur, verum etiam ut apostoli ac omnes Christiani falsis crimina- 
tionibus et horrendis calumniis insectarentur. Jesum Christum primo ut 
impostorem crucifixerunt, dein, resurrectionem ejus et gesta fabulis et 
figmentis discipulorum tribuentes 2, omnes Christianos de falsis crimini- 
bus accusarunt 3, et imperatorum in ipsos odium ac furorem non semel 
concitaverunt; imo non paucos judaeos ac gentiles ab amplectenda Chri- 
sti doctrina abduxerunt. 

b) Gentiles praesertim, effrenatae licentiae ac vitiis dediti, obstite- 
runt propagationi Christianismi. Quotquot ex illis exstiterunt civium 
classes, magistratus et plebeji, sacerdotes et laici, camis illecebris illa- 
queati cum essent, novae religioni pertinaciter restiterunt. Specie quoque 
religionis obstinati sunt plerumque gentiles doctrinam Christi contem- 
nere ac respuere. 

Primo namque populi, avitae religionis sectatores, nullatenus patie- 
bantur novam doctrinam ab extraneis proponi. Ad rem optime ajebat 
.Minucius Felix: «Has fabulas et errores et ab imperitis parentibus disci- 
mus, et, quod est gravius, ipsis studiis et disciplinis elaboramus, carmi- 
nibus praecipue poetarum, qui plurium quantum veritati ipsa sua 
auctoritate nocuere» 4. Crassos errores a patribus haereditate acceptos, 
utpote carnis voluptatibus magis blandientes, tenaciter retinebant 5. 

Secundo, sacerdotes ethnici, qui ex superstitione et idolorum cultu 
plerumque divitias cumulabant, pertinaciter sese opposuerunt propaga- 
tioni Christianismi. Unde, sparsis undique calumniis, non semel conci- 
taverunt odia popularia in apostolos et verbi divini praecones. 

Tertio, non parvum obstaculum ortum est etiam ex philosophorum 
adversa agendi ratione. Philosophi namque, Epicurei, Stoici, et Plato- 
nici, «omnes, ut apposite ait Ottiger, superbi et turpissimis voluptati- 


Luc., 14, 33. 
2 Cfr. S. Justinus, Dial, contr. Tryphon., n. 108; MG 6, 727. 
Cfr Orljrenos, Contr. Celsum, lib. 6, n. 27; MG 11, 1333. 
' Octav., 6, 22; ML 3, 319. 
5 Cfr. Menéndez y Pelayo, Hist de lus helerod. CSp. (ed. 2.-), t. 2, lib. 1. c. I, $ 1. 

bus plerumque dediti cum essent, et inania ac falsa sua systemata a 
Christi doctrina funditus everti atque confundi intelligerent, a religione 
Christiana quam plurimum abhorrebant, eam et verbis et scriptis pro 
viribus insectati sunt»1. Et revera, philosophi libidinum partim laqueis 
irretiti, artium partim illecebris allecti et superbiae fumo intumescen- 
tes, nolebant vel humilem Christianorum vitam amplecti vel doctrinas 
rationis captum superantes profiteri. Quare miserrimam Christianorum 
vitam abjiciebant, et omnes calamitates, quae vel reipublicae vel pro- 
vinciae vel civitati acciderunt, causa fidelium venisse dictitabant. 

Quarto, omnium denique maximum impedimentum venit ex parte 
imperatorum et magistratuum romanorum, qui simul ac rerum publi- 
carum administratores erant summi pontifices ethnicae superstitionis. 
Hos sacerdotii honores conservare volentes persuaserunt populis sese a 
diis originem traxisse, et omnia Imperii negotia actusque civiles diis 
religione consecranda esse; imo nonnunquam sibi ipsis cultum idolola- 
tricum tribuendum esse docuerunt. Quod cum Christiani facere renuis- 
sent, falsis criminibus accusati sunt, vel ut ait cl. Lahousse 2, «rei facti 
sunt violatae legis Julia majestatis verbis impiis, murmuratione contra 
felicitatem temporum, coitione clandestina, illicito collegio34 deinde 
atheismi, sacrilegii, majestatis violatae ob denegatos diis et imperatori- 
bus honores divinos | magiae ob miracula ab ipsis passim patrata 5; 
accusati etiam sunt quod in coetibus suis committerent copulas oedi- 
podias, thyesticas, aliaque nefanda flagitia» 67Tunc exortae sunt ubique 
contra Christianos saevissimae persecutiones. Omnibus magistratibus et 
pro-consulibus provinciarum commissum est ab Imperatoribus ut cun- 
cti christiani, si fieri posset, a professione suae religionis averterentur, 
sin autem atrocissimis tormentis subjicerentur, ac tandem occiderentur. 
Praefecti autem Romae et provinciarum, accepta hac commissione, 
nunc minis, nunc blanditiis, oblatis quoque divitiis et carnis voluptati- 
bus, Christianos a fide avertere sategerunt, et, ubi plerosque decipere 
non valuerunt, ad cruciatus et tormenta inaudita ventum est. Hinc 
lepide Tertullianus ait: «Si Tiberis ascendit in moenia, si Nilus non ascen- 
dit in arva, si caelum stetit, si terra movit, si fames, si lues, statim: 
Christianos ad leonem-.] ". At quo plures sacrificabantur a lictoribus fide- 
les, eo magis augebatur sacrificandorum numerus. 

c) Haeretici quoque, qui vel promissionibus imperatorum adlecti 
vel tormentorum vi perterriti, vel humilis Christi religionis pertaesi, 
susceptam fidem reliquerant, haud leve impedimentum obstiterunt re- 
ligioni Christianae propagandae. Quae ipsi viderant et didicerant in 


1 Theol. fundament., $ 46, p. 857. Cfr. Origenes, Contr. Celsum, lib. 3, n. 15; 
MG 11, 937; Arnobius, Adv. Geni., lib. 1, n. 1; ML 5, 719 et alii. 

2 De vera relig., n. 225. 

3 Cfr. Arnob., 4, 34; ML 5, 1069. 

4 Cfr. Tertull., Apolog., 10; ML 1, 380; Justinus, Apol., n, 6; MG 6, 336; Lu- 
cian. Alex, seu Peseudomant, 25; Athenag., Legat, pro Christ, n. 4; MG 6, 897. 

5 Cfr. Tertull., Ad Scapulam, c. 2; ML 1, 777. 

W) Cfr. Tertull., Ad Nat., 1, 7; ML 1, 639; Apologet., 6, 39-40; ML 1, 348, 532 
sqq.; Minue. Fel., Oclav., 9: ML 3. 271; Orig., Contr. Celsum. 3, 59; MG 11, 997, 

7 Apologet., 40; ML 1, 542. 

Christianismo, mendaciis saepe et calumniis foedata narrabant gentili- 
bus, qui, occasione inde arrepta, gravissime persequebantur fideles. 

Haec tamen omnia, licet gravissima, licet durissima, feliciter supe- 
rata sunt, et triumphum cecinit Christianismus adversus omnes, qui eum 
impugnabant, hostes. 


265. Pars 3.a Min. Media adhibita tot difficultatibus 
superandis ac tanto operi exequendo naturaliter inepta fuere. 


Arg. Nunquam armis usus est Christianismus, ut invictos sibi sub- 
jiceret, nec voluptates obtulit, ut carnales homines adliceret, sed duo- 
decim apostolorum praedicatione contentus, mundum adgressus est 
expugnare. Porro apostolorum labor, tametsi utilis et assiduus, si hu- 
mano modo spectetur, religioni Christianae per orbem diffundendae im- 
par omnino fuit. Omnes enim apostoli fuerunt judaei, a gentibus odio 
habiti, plerique viri indocti ac illiterati. qui nec eloquentiae vi nec argu- 
mentandi ratione mundum subjugare potuerunt. Quam enim eloquen- 
tiam habuerint vel logicae leges didicerint homines rudes et piscatores, 
qui nec scholas adierunt nec ulli studiorum generi operam dederunt? 
Sane quae stulta sunt mundi, ut apposite ait Apostolus, elegit Deus, ut 
confundat sapientes: et infirma mundi, elegit Deus, ut confundat fortia; 
et ignobilia mundi et contemptibilia elegit Deus, et ea quae non sunt, ut 
ea quae sunt, destrueret 

Quod ideo factum est, juxta S. Ambrosium 2, ut conversio mundi 
videretur, non opus naturae aut artis et persuasionis, sed, ut revera fuit, 
effectus gratiae. Eusebius Caesariensis hoc egregie declarat dicens: «Quid? 
si discipuli, ut fit, suo Praeceptori respondissent, ac dixissent: quo tan- 
dem modo istud a nobis fieri poterit? Quomodo romanos, ex. gr., pu- 
blice docebimus? Quomodo autem aegyptios alloquemur? Qua vero lin- 
gua homines, unam syriacam vocem audire soliti, apud graecos ute- 
mur? Qua apud persas, armenios, chaldaeos, scythas, indos, ac denique 
omnes quascumque offendemus barbaricas gentes? Quomodo illis persua- 
debimus, ut deos quidem patrios deserant, unum vero omnium, quae- 
cumque sunt, opificem Deum colant? Qua porro dicendi vi freti tantum 
facinus adgrediemur? Quae autem perficiendi spes aderit hominibus, qui 
leges figere audeant contrarias legibus quascumque omnes gentes de 
patriis diis a condito aevo servaverint? Quibus tandem copiis aut qua 
vi nobis liceat isti audaciae superesse? Haec ne dicerent, quemadmodum 
dicturos fuisse credibile est, aut etiam cogitarent Jesu discipuli, una 
verbi adjectione ipse Praeceptor illos omni difficultate liberavit, cum 
dixit illos in nomine suo voti compotes futuros. Non enim simpliciter 
aut indefinite, ut docerent omnes gentes, imperavit, sed cum adjunctione 
necessaria: in nomine, inquit, meo» 3. 

Ne humanae sapientiae, quae vana est, inniterentur, dixit Jesus 
discipulis: Ponite ergo in cordibus vestris non praemeditari quemadmodum 


1 Z Cor. i, 21. 
8 /n Luc., lib 5, n. 44: ML 15, 1733. 
8  Demonstr evang. lib. 3, $ 7; MG 22, 241. 

respondeatis. Ego enim dabo vobis os et sapientiam, cui non poterunt 
resistere et contradicere omnes adversarii vestril. Apostoli, hoc consilium 
sequuti, praedicaverunt Evangelium non in persuasibilibus humanae sa- 
pientiae verbis, sed in ostensione spiritus et virtutis, ut fides catholica 
esset non in sapientia hominum, sed in virtute Dei 1. 

Hoc pacto apostoli eorumque successores orbem terrarum sine pera, 
sine melotis peragrantes, non quidem humana aliqua auctoritate freti, 
nec artis rhetoricae vel dialecticae vi opitulati, sed spiritu Dei moti 
docuerant omnes gentes et persuaserunt hominibus, ut avitam religio- 
nem desererent, patrios deos legesque veteres contemnerent, ac doctri- 
nas Christi amplecterentur. 

Haec media, si naturaliter spectentur, sunt, ut facile quisque videt, 
inepta tanto operi exequendo. Nec philosophi graeci sua argumentandi 
ratione, nec oratores athenienses et romani mirae eloquentiae vi, nec 
milites romani armorum strepitu, potuerunt unquam populos ad melio- 
rem frugem reducere, et quomodo potuissent apostoli absque ullo hu- 
mano subsidio universum fere mundum ad Jesum Christum convertere? 
Quidquid in contrarium blaterent rationalistae, agnoscendum est heic 
opus divinae gratiae, et dicendum religionem Christianam a Deo origi- 
nem traxisse, et idcirco omnino veram esse. 


Difficultatibus satisfit. 


266. Obj. Ll? Provocant adversarii ad celerrimam propagationem bu- 
dhismi, mahumetismi et protestantismi, et dicunt potuisse Christianismum 
naturaliter propagari, dato quod exstiterit enthusiasmus religiosus et exspe- 
ctatio generalis adventus Messiae, quemadmodum celeriter propagati sunt 
budhismus, mahumetismus et protestantismus, quorum primus nactus est 
sectatores 503.000.000, secundus 121.000.000, et tertius 150.000.000. 

Resp. l.?  Praefatas religiones a catholica dissidentes non fuisse propa- 
gatas in statu primitivo, sed plures easque substantiales subiisse decursu 
temporis mutationes et transformationes. Budhismus prolapsus est in poly- 
theismum, idololatriam et magiam. /slamismus tot passus est transforma- 
tiones, ut nescias quid hodie de primitivis doctrinis retineat. Protestantismus, 
statim ac natus, ita divisus est, ut tot fuerint oppositae sectae quot capita. 

Resp. 2. ^ Has religiones mediis naturalibus propagatas fuisse. Nam 

1 Budhismus a) nunquam odia popularia aut auctoritatum civilium 
persecutiones excitavit, sed populis potius, quorum superstitiones servavit 
ac fovit, gratus fuit, et principum seu auctoritatum civilium tutelam ade- 
ptus est. b) Principum ambitiones ac populorum inclinationes fovit, et 
nunquam doctrinas morales, quae integritatem vitae, mortificationem pas- 
sionum et sacrificia postulabant, tradidit, c) Metempsychosim docens, emen- 
dationis in altera vita spem omnibus reliquit, d) Ipse Cakya-Muni, utpote 
ex stirpe regia oriundus et litterarum cultura pollens, fuit profecto popu- 
lorum veneratione dignus. 

2 Mahumetismus item naturalibus causis propagatus est. Etenim 
a) nullum docuit mysterium, quod esset supra vires rationis naturalis. 
b) Armorum strepitu et violentia maxima ex parte adeptus est sequaces. 
c) Licentiam morum ubique praedicavit, qua plures allecti huic sectae 
nomen dedere. Hinc Averrhoes dixisse fertur: Mahumetismus est porcorum 
religio. 

3) Protestantismus denique opera causarum naturalium certissime intro- 


1 Luc., 21, 14 sqq. 
2 I Cor., 2, 4-5; et II Petri, 1. 16. 

ductus propagatusque est. Siquidem a) animos populorum erroribus Wicclejj, 
Joannis Hus et Hieronymi de Praga ad hoc paratos invenit, b) A prima sui 
in mundo apparitione visus est sub principum saecularium tutela, qui armo- 
rum violentia et sanguinis effusione curaverunt, ut quam maxime exten- 
deretur. c) Vitiis et concupiscentiis habenas laxavitl. d) Difficiliores Chri- 
stianismi praxes, ut sunt confessio auricularis, jejunia, abstinentiae, coeli- 
batus, leges ecclesiasticae, etc., sprevit, aliasque faciliores, quae pluribus 
arriserunt, proposuit. Odium contra Ecclesiam catholicam concitavit, ani- 
mos auctoritatum saecularium impatientes effecit, et totalem denique ab 
Ecclesia separationem curavit. Hujus propagationis alias causas vide, si 
lubet, apud Balmes 2, Hergenrother 3 et alios. 

Haec, inquam, omnia quam maxime contulerunt, ut budhismus, mahu- 
metismus et protestantismus celeriter propagarentur. At religio Christiana, 
omni humano subsidio destituta rapide propagata est. Unde S. Thomas 
Christianismum inter et alias sectas differentiam adsignans ait: «Non ar- 
morum violentia, non voluptatum promissione... inter persecutorum tyran- 
nidem, innumerabilis turba non solum simplicium sed etiam sapientissimo- 
rum hominum ad fidem Christianam convolavit; in qua omnem humanum 
intellectum excedentia praedicantur, voluptates carnis cohibentur, et omnia, 
quae in mundo sunt, haberi contemptui docentur. Quibus animos morta- 
lium adsentiri.. maximum miraculum est... Hi vero, qui sectas errorum 
introduxerunt, processerunt via contraria, ut patet in Mahumete, qui car- 
nalium voluptatum promissis... populos illexit» 4. 

Obj. 2.° Causae internae propagationis Christianismi sunt, juxta Gib- 
bon: l.a Zelus inflexibilis intolerans Christianorum; 2.a Doctrina de futura 
vita; 3." Potestas miraculorum quam Ecclesia sibi vindicavit; 4.» Moralis 
pura et austera Christianorum; 5.80 Unio et stricta disciplina reipublicae Chri- 
stianae in corde imperii romani 5* Haec autem naturalia sunt. Causae vero 
externae sunt, juxta ipsum Gibbon: i.a | mmensitas et unitas imperii romani, 
qua facilis patefiebat via expansioni religionis; 2.a Status philosophorum, 
qui errorum praecedentium pertaesi quaerebant plurium  problematum 
Deum et religionem spectantium solutionem; 3.8 ÆExspectatio universalis 
renovationis futurae, quam judaei in suo cum romanis contactu diffuderant 
in gentes e. 

Resp. 1.°  Nullatenus diffitebimur has et alias causas, quae apologetas 
catholicos minime latuerunt7*in ordine divinae providentiae plurimum fa- 
visse propagationi Christianismi, quia Deus in suis operibus, etiam super- 
naturalibus et miraculosis, plerumque utitur causis secundis, quas praeparat 
ac disponit ad fines altissimos suae sapientiae. Hinc tum causae internae a 
Gibbon recensitae, in quibus nonnihil supernaturale prima facie facile con- 
spicitur, tum causae externae ab ipso cum aliis enumeratae non parum 
contulere doctrinis Christi divulgandis. Quis enim inficiari audeat firmita- 
tem animi apostolorum, doctrinam de futura beatitudine, potestatem mi- 
racula faciendi, puritatem vitae et unionem ac disciplinam reipublicae 
Christianae, ino et immensitatem imperii romani cum unitate linguae et 
viis ad communicandum aptis, anxietatem philosophorum circa religionem 


| Fridericus IL, Mémoires de Branderbourg, dicit progressum protestantismi 
deberi rerum cupiditati in Germania, amori obsceno in Anglia et novitati in Gallia. 

2 El Protestantisme, t. l. c. 2. 

3 Hist, de la Igl., t. 5, p. 302 sqq. 

4 Contra Gent., lib. x, c. 6. 

5 1“ «The inflexible and : the intolerant Zeal of the Christians... 2,a The do- 
ctrine of a future life... 3." The miraculous powers ascrived to the primitive church. 
4.| The pure and austere morals of the Christians. 5 “ The union and discipline 
of the Christian Republic... in the heart of the Roman Empire. History of the De- 
cline and Fall of the Roman Empire, c. 15. 

" Ibid., c. 16. 

7 Vid. Eusebius, Hist, eccl, 4, 2; MG 20, 303; Demonstr. evang., 3, 3, 6; MG 
22, 188-224. 

magnopere haesitantium, et generalem exspectationem animorum, suas ha- 
buisse partes in religione Christi divulganda? Caeterum haec omnia putamus 
sub ordine specialis divinae providentiae, quae praedicationem Evangelii. et 
extensionem doctrinae Christianae decreverat, optime cecidisse. 

Resp. 2.° Hae causae, si naturaliter spectentur, improportionatae pro- 
fecto fuerunt fini obtinendo, quia simul cum subsidio, quod propagationi 
contulerant, non parvas secum ferebant difficultates. 

Zelus imprimis intolerans, praeterquam quod animos repellit, nunquam 
satis fuit ad populos a religione, cui firmiter adhaerebant, avertendos, no- 
vamque societatem religiosam constituendam. Promissio de futura felicitate 
omnibus fere religionibus fuit communis. Quamquam enim extra religionem 
catholicam nunquam proposita fuerit vera doctrina de aeterna beatitudine, 
omnes tamen religionum fundatores delicias promiserunt post hanc vitam 
futuras °. Potestatem patrandi miracula non solum vindicavit Ecclesia primi- 
tiva, sed et veris operibus monstravit. Puritas item vitae Christianorum 
effectus est divinae religionis, cujus divinitatem luculenter demonstrat. 
Quomodo societas Christiana integritatem morum et austeritatem vitae 
nacta fuerit, nisi quia veram professa est religionem verumque Deum de- 
bite coluit? Nisi enim puritas et austeritas vitae veritatem religionis de- 
monstrarent, parum allicerent homines ad delicias mundi contemnendas 
vitamque ignominiosam ac aerumnis confectam amplectendam. Stricta de- 
nique disciplina religionis Christianae effectus est divinae ordinationis, sine 
qua prorsus impossibile est unitatem societati communicare. Hinc expe- 
rientia docemur ecclesias dissidentes in plures, easque sibi oppositas, sectas 
semper dividi. 

Causae quoque externae a Gibbon adsignatae improportionatae fuerunt 
Christianismo propagando. Nam a) immensitas imperii romani, licet partim 
faciliorem reddiderit divulgationem Evangelii, partim tamen medium fuit, 
ut persecutiones contra Christianos magis saevirent, b) Status haesitans phi- 
losophorum sapientes tantummodo afficiebat, quorum superbia et adspira- 
tiones minime satisfiebant mysteriorum propositione ac virtutum exercitio, 
c) Exspectatio denique universalis renovationis futurae exsistebat quidem 
apud judaeos et partim apud gentiles, sed, quando revera talis renovatio 
proposita fuit a Jesu paupere et humili, et praedicata a discipulis illiteratis 
et rudibus, despecta est, ac in risum versa a gentibus. 


$2 
Utrum divinitas religionis Christianae ex eo ostendatur, quod mores 
societatis, familiae et individui restauraverit. 


267. Status quaestionis. Omnes imaginationis calculos longe supe- 
rant, quae de vitiis et corruptione paganismi nobis retulere poetae, chro- 
nologi et philosophi antiqui. Horrenda sane est morum publicorum, 
quam exhibent, descriptio. 

Omnes imprimis societatis gradus, paucos si excipias philosophos, 
et omnia imperiorum etiam remotissima loca invaserat lugenda quae- 
dam idololatria. Innumeram simul ac ignobilem deorum colluviem vene- 
rabantur homines ac colebant, non sicut Deum decet actibus religionis 
et honestatis, sed effrenata morum licentia et ridiculis supertitionis cae- 
remoniis, imo et sacrificiis humanis 3. 


| Vid. Mir, La Religion, c. ii, a. 4. n. 7. 

2 Vid. Tanquerey, n. 483 sqq. (ed. 15). 

3 Cfr. Tullius, De Natura deorum, lib. 3, n. 26-40; De divinatione, lib. 1, n. 1-4, 
etcetera; Seneca, Nat. quaest., lib. 2, 41; Suetonius, Oclav. Aug., 29-31; Plinius Se- 
cundus, Hist. nat., lib. 2, c. 7; S. Augustinus, De civitate Dei, lib. 6, c. ro; ML 41, 
191; Froppol, Les Apologistes: et alii. 

Ignobilem hanc idololatriam sequebatur undique ingens morum cor- 
ruptio. Inter praecipua degradationis gentilium signa eminent: 


1) Ludi cruenti, in quibus servi quandoque cum feris, interdum 
vero secum ipsis, ad delectationem ebriae multitudinis pugnabant et 
trucidabantur, adeo ut non semel hi ludi ad quatuor vel quinque dies 
cum totidem noctibus Romae protracti fuerint absque alia interruptione 
quam necessaria ad immundas prostitutiones, quibus cuncti in fornicibus 
ejusdem amphitheatri cum matronis romanis adstantibus se tradebant. 
In festis Trajani imperatoris gladiatorum, ut refertur, periere 10.000 *. 


2) Impudicitiae tum publicae tum privatae vix fuerunt limites. 
Non solum in collisaeis et aliis spectaculis prostitutioni publice dabatur 
locus, verum etiam in viis publicis, deambulationibus et balneis quam 
maxime pudenda committebantur. Duruy 1 mulierem refert in ipsa scena 
publice violatam 3. Unde Seneca dicere veritus non est: «Expulso melio- 
ris aequiorisque respectu, quocumque visum est, libido se impingit. Nec 
furtiva jam scelera sunt; praeter oculos eunt» 4. Privati mores adeo fue- 
runt corrupti, ut pudeat nos eos describere. Scire tantum sufficiat, con- 
cubinatum, adulterium, et horribile vitium paederasliae et sodomiae ita 
communia fuisse, ut Seneca 56ratus fuerit impossibile esse ea coercitione 
sanari. Et Tacitus adserebat accitam lasciviam et turpes amores in Urbe 
exerceri ac foveri, principe et senatu auctoribus, qui non modo licen- 
tiam vitiis dederint, sed vim quoque adhibuerint 6. 


3) Infanticidium apud graecos romanosque viguit. Apud graecos 
quidem foetus, si manci vel debiles nati fuissent, nemine reclamante, 
subito necabantur. Unde Aristoteles ajebat: «Abolendis autem alendis- 
que foetibus esto lex, ut nihil alatur mancum et debile. Propter multi- 
tudinem autem liberorum (quosdarp) foetus abolere oportet... quod si 
quibus fuerit aliquid praeterea genitum, abortionem facere conveniet» 7. 
Apud romanos item lege decem tabularum 8 constitutum erat, ut pueri 
deformes cito necarentur 9. Hinc Seneca scripsit: «Portentosos foetus 


] Cfr. Champagny, Les Césars, lib. 3, ch. 3. Mateos Gago, Colección de Opiiscu- 
los, t. 2, p: 402-405. 

2 Hist, des Romains. 

3 Cfr. Suetonius. Nero, 12. 

1 De Ira, lib. 2, n. 8. 

5 De Ira. lib. 2, n. 8. 

6 Cfr. Lucianus, Amores, 20, et Dialogi meretricii, 12; Juvenalis, Satir. 6, 
292-311: Wallon, Hist, de l'esclavage, t. 2, ch. 7; Champagny, Les Césars, lib. 3, 
ch. 4, et alii. 

7 Politic., lib. 7, c. 14. 

8 Tâb. 4. 

9 Ad rem apposite ait Champagny, Les Césars, t 2, lib. 3, ch. 4: «Le droit 
de vie et de mort de pére de famille, tombé au désuétude quant à l'adulte, sub- 
sistait tout entier quant à l'enfant noveau né. La loi ordonait méme de tuer l'en- 
fant mal conformé. (Loi des 12 Tables. Cio. De Leg., 3, 8. Denys d'Hallic, 2, 26, 
27. Gellius, 5, 19.) Quand un enfant venait de naître, on retendait aux pieds du 
pére de famille. Si celui ci le reconnaissait et l'acceptait comme sien, il le prenait 
dans ses bras... Si au contraire il le laissait par terre, l'enfant était jeté au Véla- 
bre». Bonnl, Inst, theolog., t. 1, n. 228, addit: «Puerorum interfectio et venditio 
penes rempubileain apud graecos et penes patremfamilias apud romanos erant». 

exstinguimus; liberos quoque, si debiles monstrosique editi sint, mergi- 
mus; non ira sed ratio est a sanis inutilia secernere» *. 

4) Servorum fuit semper miseranda conditio. Erant siquidem pro 
gentibus, non personae, sed res quaedam animatae, quibus ad arbitrium 
dominis uti liceret. Unde juris gentilis erant recepta axiomata: Nulla in 
servum cadit injuria: Nihil non domino licet in servum. Hinc poterant 
domini, juxta consilium Catonis, quando voluissent, emere, vendere, 
sacrificare, etc., servos 1. 

5) Uxorum dignitas nulla. Hac de re ait Bonal: «Apud judaeos 
ipsos natura muliebris virili minor reputabatur; apud barbaros—ex 
Aristotele—femina et servus eodem loco erant, id est, a brutis parum 
distantes; apud graecos rapiebantur aut emebantur uxores, penitusque 
ponebantur in manu mariti, qui moriens, eas, quasi rem suam, testa- 
mento legare poterat, cui lubebat; apud romanos denique nuptae coem- 
ptione, confarreatione aut concubinatu sub manu viri perpetua tutela 
opprimebantur; et, quando ferreum jus illud mitigatum est, ea erupe- 
runt corruptelae et libidinis monstra, ut ad connubia quasi ad suppli- 
cium vi legum compellendi essent cives» 3. Vere misera uxorum conditio. 
Sed hoc parum. Divortia facta sunt inter omnes communia; ipsi princi- 
pes, consules, senatores suas saepe dimittebant sine causa uxores, vel 
pecunia locabant 4. 

His suppositis, venit in praesenti discutiendum. 1) an mores publici 
et privati per religionem Christianam emendati fuerint, et 2) utrum ex 
hac morum emendatione origo divina religionis Christianae possit com- 
probari. 


268. Errores, a) Nemo hactenus, quod sciamus, negavit mores pu- 
blicos per religionem Christianam tum in societate tum in individuis fuisse 
reformatos. Id enim cuncti scriptoréS, non modo ecclesiastici verum etiam 
profani, communiter testantur. 

b) Plerique rationalistae et increduli contendunt hanc morum emenda- 
tionem naturaliter effici potuisse, et nullum proinde ex ea pro divinitate 
religionis Christianae unquam peti solidum argumentum. 


269. Thesis I. Religio Christiana corruptos gentilium mores in so- 
cietate, familia et individuo penitus emendavit. 


Arg. I. Petitur argumentum 1) ex antiquis scriptoribus Christia- 
nis, 2) ex gentilium disertis testimoniis. 

1) Ex scriptoribus Christianis. Ab exordio jam Christianismi dicebat 
S. Lucas 5 omnes judaeos, ad fidem conversos, fuisse perseverantes in 
doctrina apostolorum, id est, timoratos, piissimos erga Deum ac libera- 
litate conspicuos; atque multitudinis credentium fuisse cor unum et ani- 
mam unam 6. 


De Ira, lib. i, c. 15, n. 2. 
Cfr. Balmes, El Protestantisme comparado con el Catolicismo, t. 1, c. 15 sqq. 
Inst. theol., t. 1, n. 228. 

4 Eo pervenit morum licentia, ut Senatus ipse, pudore tandem motus, legem 
condiderit, qua nobiles matronae romanae vetabantur corporis sui quaestum fa- 
cere aut lenocinio se tradere. Cfr. Tacitus, Annal., lib. 2, n. 85. 

5 Act, 2, 42-47. 

° Aci, 4. 32-35. 

Item Clemens Romanusl adserebat corinthios Christianos fuisse ho- 
spitales, benignos, obedientes, humiles, Deum timentes et alterutrum 
diligentes. Id ipsum de carthaginensibus repetebat S. Cyprianus 1. Hinc 
S. Justinus in sua apologia ajebat: «Qui olim stupris gaudebamus, nunc 
castimoniam unice amplectimur; qui magicis etiam artibus uteba- 
mur, bono et ingenito nos consecravimus Deo; qui pecuniarum et posses- 
sionum vias omnibus antiquiores habebamus, nunc etiam ea, quae pos- 
sidemus, in commune conferimus, et cum indigentibus quibusque com- 
municamus; qui mutuis odiis et caedibus pugnabamus, et cum iis, qui 
tribules nostri non essent, communem focum ob diversa instituta non 
habebamus, nunc, postquam Christus apparuit, convictores sumus, et 
pro inimicis oramus» 3. Quare Minucius Felix exprobrabat gentiles di- 
cens: «De vestro numero career exaestuat: Christianus ibi nullus, nisi 
aut reus suae religionis aut profugus» 4. Eadem habet Tertullianus 5* 
Ac denique Lactantius ° docuit caelesti doctrina Christiana iracundos, 
maleficos et effrenatos in placidos sicut oves mutari; cupidos, avaros 
ac tenaces in liberales continuo reddi; libidinosos, adulteros et ganeones 
jam sobrios, castos et continentes fieri; crudeles et sanguinis appetentes 
in veram clementiam subito moveri; injustos, insipientes et peccatores, 
aequos, prudentes et innocentes agnosci7. 

2) Ex gentilium testimoniis. Gentiles ipsi Christianorum vitam inno- 
centem ac puram esse non semel agnovere. Plinius junior tradit Chri- 
stianos non propter furta, latrocinia, adulteria aut alia crimina ad tor- 
menta damnari, sed, «quod essent soliti stato die ante lucem convenire, 
carmenque Christo quasi Deo dicere» 8: «Nihil (in eis), addit ibidem, 
aliud inveni, quam superstitionem pravam et immodicam». Lucianus 
item 9 laudat benignitatem et caritatem Christianorum in se invicem. 
Julianus denique Apostata, qui magno odio in Christianos ferebatur, 
haec habet: «Cur non potius convertamus oculos ad ea, quibus Chri- 
stiana religio crevit, id est, ad benignitatem in peregrinos... et ad san- 
ctimoniam, quam simulant? Horum singula vere a nobis exercenda esse 
exsistimo... Nam turpe profecto est, cum nemo ex judaeis mendicet, et 
impii galilaei (christiani) non suos modo, sed nostros quoque alant» 10. 

Arg. Il. Singula percurrendo. 1) Ludos cruentos gentilium penitus 
religio Christiana eliminavit, amphitheatra vel omnino clausit vel Do- 
mino consecravit, et neminem nisi ab auctoritate publica in justam 
delicti punitionem capite damnandum docuit. 

2) Impudicitiae abusum ita cohibuit, ut vix jam homines cogno- 
scerentur. Velim, ut quilibet per se ipsum SS. Patrum testimonia, quae 


1 I Ep. ad Cor., cc. 1-2; MG 1, 207 sqq. 
Ep., 30; ML 4, 313. 
Apolog., i, 14; MG 6, 348. 
t? Octav., C. 35; ML 3, 365. 
6 Apolog., c. 44; ML 1, 562. 
° Inst. div., lib. 3, c. 26: ML 6, 431. 
7 Cfr. Eusebius, De praep. evang., lib. 1, c. 14; MG 21, 40. 
3 Lib. 10, ep. 97 al Trajanum. 
^ Dc morte Peregrini, n. 12. 
10 Ep. ad Ascacium, tip, Sozom., Uist. eccL, 5, 16; MG 67, 1262 sq 

circa hoc supra dedimus, consideraret, narrationes historicas attente per- 
penderet, gentilium mores cum vita primorum Christianorum compara- 
ret; nobiles matronas romanas cum matronis Christianis, et praesertim 
juvenes gentilitatis, quae virgines dicebantur, ipsas quoque vestales, 
cum virginibus christianis conferret. Illis impudicitia, amores obsceni, 
corruptique mores plerumque familiares fuerunt; his castitas, virginitas 
et sanctimonia multa; illae, etiam vestales, spectaculis, theatris et aliis 
corruptionis locis adesse solitae, istae in catacumbis, templis, et solitu- 
dine orationi renimque divinarum contemplationi deditae; illae connu- 
biarum interdum, concubinatus saepe, appetentes, istae principum et im- 
peratorum non raro connubia respuentes, innocentiae et virginitatis ja- 
cturam ne paterentur, innumera tormenta ipsumque martyrium subiere '. 

3) Infanticidium, ipse quoque abortus, ut verum homicidium apud 
Christianos semper habitum fuit, ac idcirco poenis semper punitum. 
«Vita nati, ait Bonal, ut sacra apud omnes (christianos) reputata fuit» 1. 
Ex quo Salvator ait: Sinite parvulos venire ad me... talium enim est 
regnum Dei 3. speciali infantes et parvulos amore prosecuta est religio 
Christiana. 

4) Servum natura domino parem imo.et Filii Dei incarnati fratrem 
religio Christiana praedicavit 4; et Ecclesia, interdicto primo, ubi opus 
fuit, rigore dominorum, ipsam denique servitutem paulatim exstinxit 5. 

5) Uxorum dignitatem moralitatemque maxime Ecclesia instaura- 
vit. Uxores non servas sed vere esse socias virorum et ambos fidelitate 
in alterutrum stricte teneri docuit 0. 


270. Thesis II. Hanc morum mutationem nullatenus religio Chri- 
stiana in populos potuisset inducere nisi vera fuisset ac divinitus tradita. 


Arg. Ratio hujus theseos est, quia mutatio morum in tanta homi- 
num multitudine fuit certe miraculum morale superans omnes vires 
humanae naturae et influxum religionis naturalis. Miraculum autem 
morale non fit nisi in confirmationem veritatis. Religio Christiana non 
solum apud romanos, quorum mores perditissimi erant, verum etiam 
apud judaeos, graecos, aegyptios, sinenses, germanos, gallos, hispanos, 
et totius mundi tunc cogniti incolas, imo et postea apud extensissimae 
regionis americanae gentes, virtutem morumque honestatem enixe pro- 
movit. Tot inter gentes diversarum nationum et linguarum, non in 
unius aut alterius hominis mentem sed ubique terrarum et in totam 
multitudinem Ecclesia Christi induxit eamdem uni capiti obedientiam, 
eamdem inter se mutuam caritatem, et praecipue sanctum Dei timorem, 


Cfr. Aug. Nicolas, La V. Marie vivant dans l'Église, liv. 4, ch. 1. 
Inst, theol, t. r, n. 228. 

Marc., 10, 14. 

Galat., 3, 28; Coloss., 3, 11; Ephes., 6, 9. 

5 Seriem Pontificum, qui in abolenda servitute adlaborarunt, clausit Leo XIII 
litteras hac de re scribens Em. Card. Lavigerie, 27 Oct. 1888; Acta S. Sedis, vol. 2T, 
p. 195; et 17 Jul. 1890; Acta S. Sedis, vol. 23, p. 3. Cfr. Acosta, De procuranda 
Indorum salute; A. Cochin, L'abolition de PEsclavage: Balmcs, El Protestantismo 
comparado con cl Catolicisnto, cc. 15-19; Hergenrother, Hist, de la Igl., 5, 470 sqq. 

° Vid. Balmes, El Protestantismo comparado con cl Calolicismo, t. 2, c. 24 

morum honestatem et totius justitiae exercitium. Hoc autem falsa reli- 
gione aut virtute naturali fieri non potuisse, experientia plurium saecu- 
lorum inutili praxi confirmata, satis nos docet. Jam olim philosophi, 
traditis saepe bonis doctrinis moralibus, mundum aggressi sunt in bo- 
nam frugem adducere, sed paucos dumtaxat discipulos adipisci po- 
tuerunt. 

Consequenter ex effecta morum emendatione luculenter probatur 
veritas et divinitas religionis Christianae 1. 


$3 


Utrum ex constantia et testimonio martyrum comprobetur divinitas 


religionis Christianae. 


271. Status quaestionis. 1) Martyr uaprop sive testis ille dicitur 
in sensu theologico, qui ob defensionem fidei vel alicujus virtutis Chri- 
stianae mortem subiit, sic testimonium fidei reddens sanguinis effusio- 
ne. Tria, ut vides, ad verum martyrium requiruntur, a) Defensio fidei 
aut virtutis Christianae in martyre, b) Tyrannus in odium fidei aut 
virtutis Christianae martyrem mortaliter puniens, c) Mors aut vulnus 
lethale patienter toleratum. 

Ex i.? capite requiritur, ut veritas revelata, quae est objectum fidei, 
vel in se vel in qualibet virtute, defendatur a martyre 1. Defectu hujus 
conditionis Thomas Cranmer et Michael Servet, licet mortem inter sup- 
plicia subierint, non dicuntur martyres in sensu theologico. 

Ex 2? capite non opus est. ut tyrannus sit gentilis, infidelis aut hae- 
reticus, sed potest esse Christianus seu catholicus, dummodo ex odio 
fidei vel virtutis Christianae mortem vel vulnus lethale alteri inferat. 
Quo sensu «martyrem Dei, ait S. Augustinus, non facit poena sed cau- 
sa» 3. Hujus defectu, qui peste infectis inservientes luem contrahunt et 
moriuntur, non sunt proprie martyres. 

Ex 3.? capite necesse est, ut martyr libere et ob finem honestum 
acceptet mortem, et patienter, non vim vi repellendo, cruciatus et mor- 
tem sustineat. 

2) Martyres vocati sunt a) confessores, quorum mors sequuta non 
fuit ex vulnere lethali, b) professores, qui sponte se martyrio obtule- 
runt, c) designati ad mortem, qui sententia mortis damnati sunt, d) 
consummati, qui revera mortem subiere, e) vindicati, qui ut martyres 
ab Ecclesia habiti sunt 45 

3) Martyrum testimonium potest dupliciter spectari, ut obiter no- 
tavit Ottiger 6, nempe a) ut est manifestatio intimae persuasionis ipso- 
rum de veritate religionis Christianae, quam professi sunt, et b) quate- 


Cfr. Liebermann, Inst, theol., De exsistentia div. revel., cap. 2, a. 4, n. 444 SW. 
Cfr. S. Thomas, ZI-II, q. 124, a. 5. 

Serin de SS. Casto et AentiL, n. 2; ML 38, 1293. 

Cfr. Lahousso, De. vera relig., n. 237. 

Theol. fundam., $ 46, th. 38, p: 877. 

nus est effectus virtutis supematuralis quam martyres obfirmarunt, 
miraculum scilicet ordinis moralis. 

Testimonium priori sensu acceptum luculentum revera praestat ar- 
gumentum religionis Christianae, quia moraliter impossibile fuit, ut 
ingens multitudo hominum diversae conditionis, status ac nationis, 
parvuli ac delicatae virgines, adeo firmam habuerint de falsa religione 
persuasionem, ut pro ea tot cruciatus patienter tolerarint, et vitam 
ipsam laetissime sacrificarintl. 

Hoc tamen sensu nolim hic disserere de martyrum testimonio, sed 
altera acceptione, quatenus consideratur ut effectus divinae virtutis. 
Scopus itaque hujus articuli est investigare, utrum tot martyrum con- 
stantia, omnibus spectatis adjunctis, potuerit esse mere naturalis, vel 
potius fuerit miraculosa, confirmans divinam originem religionis Chri- 
stianae, pro qua illi mortem subierunt 23 


272. Error. Plerique rationalistae constantiam martyrum fanatismo 
cuidam religioso, quem dementiae comparandum dicunt, passim tribuunt, 
et nolunt ex ea peti posse argumentum ad demonstrandam veritatem et 
originem divinam religionis Christianae. Quod confirmare ex eo conantur, 
quod omnes religiones suos habent martyres. Sed frustra. 


273. THESIS. Constantia et fortitudo martyrum, si undique specte- 
tur, demonstrat religionem Christianam esse veram ac divinam. 


Arg. Martyrum constantia, si rite spectentur eorum numerus, tor- 
menta, virtutes et effectus, est vere miraculum ordinis moralis, in con- 
firmationem veritatis ac divinitatis religionis Christianae editum. Ergo 
constantia martyrum undique spectata demonstrat religionem Christia- 
nam esse veram ac divinam. Antecedens exponitur. 

274. 1) Martyrum numerus. Tametsi protestantes Henr. Dodwell 8, 
Gibbon i, et plures increduli crediderint non admodum multos fuisse 
in Ecclesia Christi martyres, documenta tamen authentica demonstrant 
ingentem fidelium multitudinem pro fidei defensione sanguinem fudisse. 
Id enim a) testantur SS. Patrum et antiquorum scriptorum testimonia, 
b) probant dirae persecutiones, quae saevierunt contra Christianos, 
c) confirmant antiquae catacumbarum et cryptarum inscriptiones. 

a) Sancti Patres unanimi consensu tradiderunt innumeram fuisse 
in Ecclesia martyrum multitudinem, qui heroica constantia ac fortitu- 
dine dira supplicia sustinuerunt. S. Dionysius Alex., de persecutione 
Decii ad Domitium et Dydimum scribens ajebat: «Nostros vero super- 
fluum est nominatim recensere, cum et plurimi sint et vobis ignoti. Id 
tantum in universum scire vos convenit viros et mulieres, juvenes ac 
senes, puellas et anus, milites et paganos (id est. homines privatos) ex 


1 Viginti milliones et amplius in Ecclesia numerantur martyres. 
2 Notum est Deum plerumque inter martyrum supplicia vera miracula edi- 
disse, leges naturae suspendendo, ut cum martyres super prunas illaesos incedere 
fecit; at de his non est impraesentiarum sermo, sed de martyrum constantia, quae, 
utpote vires naturae superans, vere miraculosa fuit. 

3 Disseri. Dodwelli «De martyrum paucitate» ad opera S. Cypriani, quam 
erudite refutavit Ruinart, in praefatione ad Acta Martyrum, n. 12 sqq. 

1 Hist, de rom. imp. inter. 

omni denique hominum genere atque aetate alios flagrorum verberibus, 
alios ferri acie, alios ignibus in certamine superatis coronas retulisse» L 
Quadratus item, Aristides, Justinus, Tertullianus et Athenagoras, La- 
ctantius **et alii probant innumeros fideles, inter quos recensebantur 
nobiles atque plebeii, docti et indocti, milites ac cives, mulieres tum no- 
biles tum servulae, pueri puellaeque, martyrium subiisse s. His conso- 
nant scriptores ecclesiastici atque profani communiter 4* 

b) Id ipsum probant dirae contra christianos imperatorum perse- 
cutiones. Decem plerumque recensentur persecutores, scilicet s: 1.° Nero 
(64-67), sub quo, si Tacito fides sit 6, multitudo ingens martyrio affecta 
est. 2. Domitianus (81-96), qui, teste Bruttio apud Eusebium 7, pluri- 
mos christianos crudeliter martyrio necari jussit. 3.? Trajanus (98-107), 
qui Plinii gesta adprobans jussit 8 christianos conquirendos non esse, 
sed, qui delati fuerint et accusati, puniendos, nisi fide negata veniam 
impetraverint. 4.? Hadrianus (117-138), quo imperante, Christiani nullo 
praevio processu saepe damnati sunt et consummati 9. 5.? Marcus Aure- 
lius (161-180), sub quo innumerabiles prope christiani, Romae praeci- 
pue, in Asia Minori et Gallia, martyrium subierel0*6.° Septimius Severus 
(193-211), sub quo arsit, ut Tertullianus aitu. «ipsa canicula persecu- 
tionis», et passi sunt Leonidas, pater Origenis, in Aegypto, et S. Ire- 
naeus in Gallial2. 7.? Decius (249-251) qui, teste Wouters, «saevissi- 
mam persecutionem contra christianos excitavit»13. 8.? Valerianus (259- 
260) qui, ut ait Stephaniis Baluzius, «crudelissime saeviit in christianos»14. 
9.° Diocletianus una cum Maximiano (284-305), quo imperante, «non 
singuli, inquit Lactantius,.. sed gregatim circumdato igni ambureban- 
tur»15, christianil6. 10.? Galerius et Maximinus usque ad an. 311 ferociter 
persecuti sunt christianos. Tunc enim, ait Sulpicius Severus, «acerbis- 
sima persecutio... per decem continuos annos plebem Dei depopulata est. 
Qua tempestate omnis fere sacro martyrum cruore orbis infectus est»17. 


1 Ep. I ad Domitium et Dyd., n. i; MG 10, 1292. 

2 Lib. de mortibus persecut., 16; ML 7, 217. 

3 Cfr. Ruinart, Acta Martyrum per totum. Brugère, De vera religione; Ottiger. 
Theologia fund., $ 46; Paul Allard, Histoire des persécutions. 
4 Cfr. Eusebius, H. E. passim; et Antiq. martyriorum collectio; MG 20, 1520; 
Baronius, Annal., an. 304; Suetonius, Nero, 16; Tacitus, Annales, 15, 44, et alii. 
5 Vid. Sulpicius Severus, Hist, sacra, lib. 2, C. 29 sqq.; ML 20, 145 sqq. 
Annal. 15, 44. 

7  Chronol., lib. 2; MG 19, 551. 

8 Plinii epist., 10, 97-98. Cfr. Eusebius, Chron., lib. 2; MG 19, 553. 

8 Cfr. HergenrSther, Hist. de la Igl., t. I, n. 54. 

10 Cfr. Eusebius, Hist, eccL, lib. 4 et 5; MG 20, 303 sqq. 

1l Adv. gnost. Scorpiae, c. 1; ML 2, 147. 

1 Una cum S. Irenaeo 19.700 christianos Lugduni martyrium passos fuisse 
referunt historiae. 

13 Hist, eccL, epoch. 2, n. 63. 

14 Notae in librum De mortibus persecutorum Lactantii, c. 5; ML 7, 306. 

15 De mort, persecut., C. 15; ML 7, 216. 

10 Cfr. Hergenróthor, Hist, de la IgL, t. l, period. I, nn. 72-76. 

17 Hist, saer., 2, 32; ML 20, 147. Super his persecutionibus conferri possunt 
utiliter Ruinart, Acta SS. martyrum; Baronius, Annal.; Martigny, Dictionnaire des 


antiq. rhrél., art. Persécutions: Horgonrbther, Hist, de la Igl.,t. I, period. 1, n. 52 sqq.; 
Mir, El Milagro, lib. 2, c. 12. 

Aliae quoque persecutiones progressu temporis saevierunt contra 
Christianos in diversis mundi regionibus. Hujus tamen operis limites 
non sinunt singillatim referre, quae a saeculo iv exarserunt apud per- 
sasx, sinenses, coreenses, japoncnses, tonkinenses, africanos, america- 
nos, etc. Nosse generatim sufficiat saevissimas illas fuisse et multos 
Christianos in ipsis sanguine proprio testimonium fidei reddidisse 1. 

c) Haec satis abunde confirmantur inscriptionibus, quae passim 
repertae sunt in catacumbis romanis, et in cryptis ac coemeteriis orbis 
christiani, ex quibus clare colligitur martyres innumeros in Ecclesia ex- 
titisse 3. 

275. 2) Tormenta. Martyrum tormenta quis enarrare sufficiat? 
Tacitus sic nonnulla refert: «Pereuntibus addita lubidria, ut ferarum 
tergis contecti, laniatu canum interirent, aut crucibus affixi, aut flam- 
mandi, atque, ubi defecisset dies, in usum nocturni luminis urerentur» 45 
Nimis longum foret omnia tormentorum genera, quibus martyres vexati 
sunt, describere. Videri possunt apud Lactantium 6, Tertullianum 6, Euse- 
bium 7, Ant. Gallonium 8 aliosque. Juxta horum testimonia et traditio- 
nem Christianam, plures sancti martyres in tauribus aeneis candentibus 
usti sunt, alii fen eis laminis ustulati, alii pice et resina delibuti ad instar 
facium combusti, alii in rogum injecti, alii pectinibus ferreis lacerati, 
alii in equuleo immaniter torti, alii plumbatis caesi, alii feris in specta- 
culis objecti, alii cruci ferociter affixi, alii membris paulatim commi- 
nutis trucidati, alii acubus et uncis puncti, alii in lebetes, sartagines et 
craticulas missi; delicatae virgines abscissis mamillis in carcerem conje- 
ctae sunt, bestiarum dentibus coram multitudine in amphitheatris ob- 
jectae, et in fame, siti, frigore, probatae. Nullum denique fuit tormen- 
torum genus, cui carnifices non subjecerint sanctos martyres. Unde 
auctor libri De mortibus -persecutorum apposite ait: 


«Non mihi, si linguae centum sint oraque centum, 
Ferrea vox, omnes scelerum comprendere formas, 
Omnia poenarum percurrere nomina possim» 9. 


276. 3) Virtutes. Omnia haec tormentorum genera mira patientia 
et caritate martyres sustinuere. Atrocissimis tormentis subjecti cane- 
bant saepe, et pro suis persecutoribus Dominum exorabant. Humilitatis 
et mansuetudinis exempla dederunt non obscura, cum ad carceres et 
tormenta ducti se gesserunt vehit oves. Constantiam praecipue et forti- 
tudinem coluerunt, cum horribiles ipsaque morte duriores cruciatus aequo 


1 Referunt nonnulli sub Sapore II, rege persarum, 190.000 Christianorum 
fuisse saeculo VI interemptos, sed alii hunc numerum valde reducunt. 

2 Cfr. Anales de la propagación de la je, passim; Hergenróther, Hist, de la 
Iglesia, t. 1, cp. 1, n. 52 sqq.; Mir, Et Milagro, lib. 2, c. 12, a. 4; et alii. 

3 Cfr. Visoonti, Sposizione d'alcune antiche iscriz. crist.; Rossi, Roma sotterra- 
nea cristiana €t Bulletino di archeologia cristiana; Maruohi, Le Caiacombe Rom. 
Annal, 15, 44. 

Inst, div., 5, n; ML e, 585. 

Apologet., c. 50; ML 1, 603. 

Hist, ecd., 5, 1; MG 20, 409. 

De SS. martyrum cruciatibus. 

De mortibus persecutorum, 16; ML 7, 217. 

animo et alacri corde sustulerunt, et non raro appetierunt. Sulpicius 
Severus ajebat ad rem: «Quippe certatim gloriosa in certamina ruebatur, 
multoque avidius tunc martyria gloriosis mortibus quaerebantur, quam 
nunc episcopatus pravis ambitionibus appetuntur» N S. Ignatius 1 lac- 
tabatur maxime, quod ferarum dentibus esset molendus. Tertullianus 3 
totius civitatis incolas sese ad tribunalia sponte oblatos refert, poscen- 
tes se ad supplicia duci; et illi, quibus contigerat mori, quasi ad trium- 
phum proficiscebantur. 

Lege in actis martyrum, quomodo juvenes et senes, fragiles saepe 
feminae, pueri ac virgines delicatae, cantantes ad martyrium perre- 
xerint 4. 

277. 4) Effectus seu fructus martyriorum fuerunt incrementum 
Ecclesiae et mira fidelium Christum confitentium multiplicatio. S. Justi- 
nus testatur) se ipsum ad amplectendam religionem Christianam ex 
visa martyrum fortitudine partim motum fuisse; et Theodoretus 6'compa- 
ravit martyres cum arboribus, ex quibus, cum caeduntur, plures propa- 
gines pullulant. Unde Tertullianus scribebat: «Plures efficimur, quoties 
metimur a vobis: semen est sanguis Christianorum» ". «Cruor ille caeso- 
rum, ajebat Theodoretus, irrigatio quaedam erat neophytorum» 8. Res 
profecto valde miranda! Quo plures ad supplicia ducerentur et pro 
Christo effunderent sanguinem, eo magis augebatur credentium in 
Domino numerus. 

Porro impossibile fuit, ut tot martyres virtute naturali atrocissima 
tormenta sustinuerint, constanter martyrium subierint, atque innume- 
ros homines ad tormenta subeunda moverint. Ergo martyrum constan- 
tia, attentis omnibus adjunctis, fuit miraculum ordinis moralis, demon- 
stratque religionem Christianam esse veram ac divinam. 

278. Ampliatio argumenti. Martyres nunquam rebelles fuerunt, sed 
semper pacifici et cruciatuum appetentes. «Tenemus ecce arma, ajebat 
legio tebana jussu Maximiani ad martyrium ducta, et non resistimus; 
quia mori quam occidere satis malumus» 9. «Aterite nos, dicebant alii, 
probatio est enim innocentiae nostrae iniquitas vestra»101 Quae con- 
stantia ita invaluit in hominum millionibus, ut prius defecerint tyranni 
quam Christianiu. Quis audeat hanc martyrum constantiam virtute 
naturali, quae semper a doloribus et morte abhorret, adscribere? 

Virtus fuit proculdubio supernaturalis, quae martyrum conditionem 
fragilem erexit, ut ipsi martyres non semel fassi sunt. «Insurge, ajebat 
tyranno Levita Vincentius, et toto malignitatis tuae spiritu debacchare. 


Hist, sacr., lib. 2, c. 32; ML 20, 147. 
Ep. ad Rom., n. 4; MG 5, 689. 
Ad Scapulam, c. 4; ML 1, 781 sqq. 
Cfr. Hurter, Opuscula selecta Patrum, Martyrum sanguis vox veritatis. Otti- 
ger, Theol. fund., $ 46. 
6 Apolog., lib. 2, n. 13; MG 0O, 464. 
° Graecarum affectionum curatio, serm. 9; MG 83, 1043. 
Apologet., c. 50; ML 1, 603. 
* Graecorum affectionum curatio, lib. 2, serm. 9; MG 83, 1043. 
I Apud Ruinnrt, Acta SS. Mart., p. 243. 
ll _ Terlull., Apologet., c. 50: ML 1, 602. 
l| Cfr. Jaugoy, Diction, apolog., v. «Martino». 

Videbis me Dei virtute plus posse, dum torqueor, quam possis ipse, qui 
torques» x. 


De hoc ipso gentes sibi persuadere visae sunt juxta Lactantium, qui 
ait: «Cum videat vulgus dilacerari homines variis tormentorum generibus 
et inter fatigatos carnifices invictam tenere patientiam, exsistimant, id 
quod res est, nec consensum tam multorum nec perseverantiam molien- 
tium vanam esse, nec ipsam patientiam sine Deo cruciatus tantos posse 
superare» 4. Ad rem cl. Hurter: «Si martyrum sanguis eloquentior est 
omni sive ratione sive oratione humana, si hominibus innumeris persua- 
sit admodum dura, difficilia, aspera, quorum vix minimam partem phi- 
losophi aliquibus poterant persuadere, quis non videt illum fuisse prae- 
ditum vi persuadendi superhumana, id est, divina?» 3. 

Porro tanta martyrum constantia nequibat esse a) effectus impulsus 
naturalis, quia natura a tormentis et cruciatibus abhorret, nec b) vanae 
gloriae cupiditas, ut vult Gibbon, tum quia vanae gloriae satisfaciendae 
major occasio offerebatur aliunde martyribus, tum etiam quia vanae 
gloriae explendae desiderium nequit ita universale esse, ut plures homi- 
num milliones dominetur in toto orbe terrarum 4. 

Concludendum itaque est ex ss. martyrum testimonio certe compro- 
bari veritatem ac divinitatem religionis Christianae 5. 


Solvuntur difficultates. 


279. Obj. L?^ Martyria Christianorum sunt effectus enthusiasm! reli- 
giosi, qui primis Ecclesiae saeculis quam maxime invaluit. Martyres enim 
1ta enthusiasmo religioso seducti sunt, ut, una sola idea absorpti, vix po- 
tuerint, etiam in tormentis, alio divertere, sicut hodie interdum accidit cum 
anarchistis, qui suo fanatismo ita feruntur, ut, etiam capite damnati, laeti 
permaneant, ipsamque mortem plaudentes non semel subeant. Ergo con- 
stantia ac fortitudo martyrum non demonstrat religionem Christianam esse 
veram ac divinam. 


Resp.—Neg. Ant. Diffiteri non potest quosdam enthusiasmo naturali 
ita aliquando pro una idea exaltari, ut atrocissima quaeque tormenta ipsam- 
que mortem libenter subeant. At hoc contingit in uno alterove individuo, 
non in multitudine. Quot anarchistae hucusque mortem sponte subierunt? 
De individuis autem non agimus, sed de ingenti multitudine cujusque aeta- 
tis, sexus et conditionis per plura saecula; et defendimus eos martyres, 


attenta humana fragilitate, non potuisse virtute naturali tantam habere 
constantiam 6. 


Ruinart, Acta SS. Mart., p. 325, n. 5. 
Inst. div., lib. 5, c. 13; ML p, 592. 
Martyrum sanguis vox veritatis (SS. PP. opusc. 6), p- 179. 


1 Cfr. Balmes, Cartas a un escéptico, carta 5; Wilmers, De religione revelata, 
n. 547; et alii. 


5 Cfr. Perrone, De vera religione, c. 4, prop. 5. 

6 Praeclare hoc argumentum solvit Balmes, Cartas a un escéptico, carta 5, 
dicens: «No se trata aqui de saber hasta dónde pueden la fuerza y energia moral 
de este o aquel individuo vivamente poseido de un objeto: no se intenta disputar 
la posibilidad de dar gustoso la vida por $l, y hasta de sufrir atroces tormentos: 
la fuerza de nuestro argumento no consiste en semejantes aserciones desmentidas 
por la razón y la historia: lo que decimos nosotros es que, atendida la humana 
flaqueza, no es posible, sin particularfsima asistencia del cielo, que por espacio de 

Obj. 2.? Omnesreligiones habent suos martyres. Nam a) Lucretia, Dido 
et Portia mortem subierunt, ut infamiam vitarent *; Scipio Africanus et Cato 
se ipsos occiderunt, ne ignominiam ferrent 2, et alii tormenta passi sunt, 
ne dedecori aut opprobrio forent posteris, b) Vere martyres sunt, qui pro 
tuendis patriae juribus vitam finierunt, c) Protestantes et alii haeretici sua 
habent martyrologia, in quibus non pauci martyres enumerantur, d) Plures 
in Indiis se submittunt rotis curruum, qui idola vehunt, ut ab ipsis la,ce- 
rentur; sic enim putant obsequium se praestare idolis, e) Pabystae tandem 
in Perside malunt saepe cruentissime lacerari quam suas opiniones dese- 
rere. Ergo. 

Resp.—1.° in genere hos et alios casus, quos historia passim refert, nun- 
quam adjunctis, quae martyria Christianorum comitantur, investiri. Nec 
enim fuerunt homines in tanto numero sacrificati, nec virtutes coluerunt 
ut Christiani, nec Deus eorum constantiam confirmavit miraculis, sicut 
notum est confirmasse opera Christianorum. 

Resp.—2.? a) Lucretia, Dido et Portia mortem potius quam infamiam 
oppetierunt, Regulus consilium ex quo propria mors sequutura erat, scien- 
ter dedit, Scipio et Cato ignominiae vitandae causa mortem sibi intulerunt, 
Mucius Scevola manum in ignem misit, et alii plura hujusmodi perpetrarunt, 
sed hi sunt casus particulares individuorum, quos idea naturalis ita quan- 
doque excitavit, ut tormenta prius et mortem tulerint, quam opinionem 
deseruerint. Sed ii, inquam, casus particulares nullatenus possunt cum ad- 
junctis martyriorum comparari, b) Qui pro patriae juribus defendendis 
mortem subeunt, optime, etiam coram Deo, merentur, et, si in statu gratiae 
moriantur, sunt in caelo operis sui praemium recepturi; at non sunt proprie 
martyres nuncupandi, quia non ob defensionem fidei catholicae aut alterius 
virtutis supernaturalis sanguinem fundunt, sed pro amore patrio, qui est 
actus virtutis civicae naturalis, c) Protestantium martyrologia ridiculis nar- 
rationibus referta sunt. Narrant enim ac laudibus extollunt eos, qui in sedi- 
tionibus ac bellis occissi sunt, vix aliquando, qui sponte mortem sustule- 
rint 3. d) Pauci in India praefato modo morti se porrigunt, et ipsi errore 
metempsychosis plerumque decepti. Cum enim aerumnas hujus vitae ferre 
non possunt, exoptant in alia viventia transmigrare; et ne in hac transmi- 
gratione deorum auxilio destituantur, vitam interdum sub idolorum curri- 
bus finiunt F. e) Babystae denique Persidis certissime fanatismo et caeco 
furore abrepti sunt, ut ex missionariorum relationibus patet. 


280. Corollarium. Ex hactenus dictis facile colligitur gravissimo 
homines officio adstringi religionis Christianae investigandae et ample- 
ctendae. Demonstratum est enim q. 1, veram religionem esse unicam 
eamque ab omnibus amplectendam. Additum est hic religionem Chri- 
stianam esse veram et divinitus traditam. Ex quo consequitur eam esse 
ab omnibus investigandam et amplectendam. 


tres siglos, en todos los puntos dei orbe conocido, se hayan encontrado en tan 
asombroso numero personas de todas edades, sexos y condiciones, que hayan per- 
dido alegres su hacienda, su honor a los ojos del mundo, y acabado finalmente su 
vida entre los tormentos más crucies sólo por no querer abandonar la fe dei Cru- 
cificado». 

* Tertullianus, Ad martyres, c. 4; ML 1, 698 sq. 

2 Valer. Maxim., Fact. dici, mem., lib. 3, c. 2, n. 13-14. 

3 Cfr. Wilmers, De religione revelata, n. 546. 

F Cfr. Wilmers, De religione revelata, n. 548. 

Utrum divinitas religionis Christianae comprobetur ex ejus inter 
adversa hujus mundi conservatione. 


281. Status quaestionis. Dominus Salvator noster saepius pro- 
miserat religionem suam perpetuo duraturam, et de facto non sine 
admiratione conspicimus eam saeculorum serie incolumem hucusque 
servari. 

Hoc supposito, opportune quaerimus, utrum haec conservatio per 
viginti saeculorum spatium in circumstantiis, in quibus religio Christiana 
versata est, causis naturalibus adstipulari queat, vel potius divinae pro- 
tectioni tribuenda sit; et consequenter utrum conservatio religionis Chri- 
stianae divinam originem ejusdem ostendat. 


Errores. lidem errores ac in praecedenti sunt heic proscribendi. 


282. Thesis. Divinitas religionis Christianae certo comprobatur ex 
ejus inter innumera hujus mundi pericula conservatione. 


Arg. Tot fuerunt gravissima Ecclesiae pericula et religionis ac fidei 
Christianae ruinam minitantes causae tum internae tum externae, ut 
nequiverint viribus naturalibus fidelium superari. Ergo singulari Dei 
providentiae ac protectioni tribuendum est, quod religio Christiana 
adhuc servetur incolumis. Sed Deus singulari sua providentia nullam 
religionem protegit aut conservat, nisi fuerit vera ac populorum sal- 
vationi utilis. Ergo veritas religionis Christianae certo comprobatur ex 
ejus per saeculorum seriem conservatione. Consequentiae manifestae 
sunt. 

Antecedens egregie exponit ac probat cl. Hurter: «... Considerentur, 
inquit, l. Ecclesiae hostes; in ejus exitum conjurarunt judaei, gentiles, 
mahumetani, haeretici, schismatici, increduli, societates secretae, imo 
tot filii immorigeri et rebelles. Consideretur 2. Conjurationis amplitudo; 
nulla enim regio, nullum hujus Ecclesiae dogma, ritus, institutum, prae- 
ceptum, ab impugnatione fuit immune; omnia, Deo permittente, acerri- 
me impugnationis censuram subiere ac velut caminum ignis transierunt. 
Recenseantur 3. Adversariorum arma; quae fuerunt omnis generis eaque 
efficacissima: potentia, scientia, opes, necnon fraudes, calumniae, irrisio, 
mendacia, corruptio et seductio in omni ordine, vis aperta, insidiae 
atque machinationes secretae. Ratio habeatur 4. Procellarum interna- 
rum, quae vel solae civitatem alioquin inexpugnabilem, regnum muni- 
tissimum concutere, evertere, perdere possunt. Ejusmodi procellae sunt 
oborientes in ipso ejus sinu haereses, schismata, dissidia... Quae vero 5. 
fuere Ecclesiae arma? Sola plerumque patientia. Destituebatur enim 
principum protectione aliisque mediis naturalibus ad impetus repellen- 
dos, malum pro malo reddere ei non licebat. Perpendatur 6. Hujus im- 
pugnationis diuturnitas, cum ea sit ab incunabulis ad nostros usque dies 
Ecclesiae comes et quidem perpetua, cum nullum sacculum, decennium 
forte nullum adsignari possit, quo pace ubique flueretur. Quis vero 7. 

Hujus impugnationis exitus? Laetissimus plane. Quamvis enim Ecclesia 
pressa saepe gemuerit interitumque innumerorum filiorum saepe deplo- 
raverit, e pugna tamen putata vegetiorque prodii atque ruinas mox 
aliis in regionibus reparans, inimicis interim deficientibus et tabescen- 
tibus, refloruit, ejusque dogmata et instituta comprobata sunt aurum 
purissimum, adeo ut evidenter impleta cernantur: et portae inferi non 
praevalebunt adversus eam. Hoc enim Ecclesiae proprium est, inquit Hi- 
larius, De Trinit., lib. 7, n. 4, ut tunc vincat, cum laeditur; tunc intelli- 
gatur, cum arguitur; tunc obtineat, cum deseritur» 1. 

Quibus adde teterrimum hac nostra tempestate contra Ecclesiam 
catholicam omni armorum genere indictum bellum. Homines enim impii 
ipsa revelationis jura, quibus religionis incolumitas innititur, funditus 
evertere conantur; potestatum civilium opem ad hoc adepti, ministros 
Christi libertate despoliaverunt; innumera scripta impia, quae in mani- 
bus omnium teruntur, in lucem ediderunt; societates secretas, non modo 
Ecclesiae, verum ipsi quoque societati et generi humano perniciosas, 
ubique constituerunt. Et nihilominus religio Christiana succrescit ac 
refloret, et fides catholica magis in dies firmatur. Crux stat, dum vol- 
vitur orbis. 

Hinc jure religioni Christianae applicantur illa verba Gamalielis: 
Si est ex hominibus consilium hoc. aut opus, dissolvetur; si vero ex Deo 
est, non poteritis dissolvere illud 1 Et revera cuncta philosophorum syste- 
mata, omnia vel olim florentissima terrae imperia, jam pridem perie- 
runt; ipsae quoque religiones superstitiosae, et sectae ab Ecclesia dis- 
sidentes, ut nestorianismus, etc., toties disparuerunt, quoties substan- 
tialiter mutatae sunt; sola religio Christiana semper est immutabilis. 


APPENDIX 
DE BUDHISMO 


283. Vita Budhae. Budha, filius regis Suddodana, natus est saecu- 
lo vi vel in fine saeculi vu ante Christum in oppido Kapilovastu ad 
pedes Himalayae ex gente Gotama, genere Sakyas. 

Scientiis et artium studio in domo paterna deditus proprios supera- 
vit magistros. Aliquando vitiis induisit 3, sed deinde perfectionis studio 
operam dedit. 

Speculationi praxim adhibere volens, secessit in desertum, ubi ora- 
tioni et poenitentiae per plures annos, se tradidit ad modum sanctorum 
brahmanorum, ex quo dictus est Muni, solitarius. Hoc nomen junxit 
nomini familiae, et vocatus est Sakyamuni. 

Cum certa die se crederet caelestibus illustrationibus perfusum, 
Budhae nomen, quod sapientem significat, accepit. 

Vitae contemplativae praedicationem adjunxit, et innumeros adeptus 


l Theol gcn. tr. i, th. i8. 
; Act. 5, 38-39. 


3 Cfr. Schnnz, Apol, dei Cristianismo, vol. 1, part. 2, c. 2. 

est discipulos, quorum non pauci constituebant ordinent religiosum ad 
modum mendicantium (Sramana Bhikshu) et alii inter laicos cooptati 
(Upasaka) ipsi adhaerebant, imo et magna cum generositate monachos 
alebant. 

Doctrina. 1) Budha non admisit exsistentiam Dei Creatoris, sed 
posuit deos inferiores, qui nullum influxum exercebant in homines, et 
per continuas transmigrationes ingressuri erant in Nirvanam. 

2) Plures statuit regulas moralitatis, sed praecipua continentur 
in pentalogo sequenti: Non occidere, non furari, non adulterari, non 
mentiri, et non inebriari. Qui observant hunc pentalogum, non indigent 
purgare peccata in inferno, sed sola hac vulgari moralitate sine omni- 
moda liberatione a desiderio nequeunt ingredi in Nirvanam, et transmi- 
grabunt in futuras exsistentias. 

3) Admittit transmigrationes animarum in alias exsistentias, et 
retributionem actuum in futura vita, caelesti, humana vel infernali, 
juxta qualitatem actuum in hoc mundo. Quod explicat sequenti modo: 

Vita hominis super terram est continuus dolor productus per deside- 
rium, quia desiderium semper comitatur timorem et miseriam, quae 
sunt causa doloris. 

Opus igitur perfectionis humanae consistit in liberatione a desiderio 
et dolore, qua vitantur seu cesssant transmigrationesl. Hoc fit actibus 
moralibus. 

Aliqui budhistae strenue laborant, non praecise in adipiscenda feli- 
citate, sed in consequenda liberatione a desiderio et dolore, impassibi- 
lesque se reddunt aci omnia, et sic omnino liberati a desiderio in morte 
transeunt in Nirvanam. Sunt tamen pauci, qui hoc modo se liberent 
in hac vita ab omni desiderio. 

Caeteri omnes iir morte transmigrant in alias et alias vitas, in quibus 
recipiunt vel felicitatem sensibilem in caelo, vel conditionem humanam 
in altera vita humana, vel poenas finiendas in inferno. Omnes tamen, 
qui, nondum in Nirvanam admissi, in caelum vel in vitam humanam 
vel in infernum juxta qualitatem suorum actuum transmigrarunt, per 
innumeras alias transmigrationes transibunt, quousque tandem ab omni 
desiderio, dolore et futura exsistentia liberentur, et ingrediantur in 
Nirvanam. 

Nirvana. Qui in hac vita vel in sequentibus transmigrationibus, 
quae secundum budhistas sunt innumerae, liberati fuerint ab omni 
desiderio et dolore, ac redduntur impassibiles; fiunt nirupa, idem cum 
nihilo, et ingrediuntur in Nirvanam, placidam scilicet et inconscientem 
requiem. 

Non parum disputatum est, an Nirvana inter budhistas sit totalis 
annihilatio et exstinctio vel positiva requies in esse. Nondum res defi- 
nita est apud budhistas et expositores budhismi 1. 

Ex hac brevi expositione constat doctrinas budhismi non parum 
distare a vera religione. 

Budhismus scatet plerumque erroribus fatalismi, metempsychosis, 


1 Cfr. Weiss, Historia Universal (hisp, vers.), vol. 2, p. 41. 
2 Cfr. Valbuena, La religion a travt's fle los stglos, t. 2. p. 344, 

atheismi practici et annihilationis, et si quid continet in suo pentalogo 
laude dignum, vel non excedit vires naturales intellectus humani, vel 
excerptum est a revelatione primitiva, cujus influxus pervenit ad omnes 
plagas mundi. 


DE MAHUMETISMO 


284. Vita Mahomae. Mahoma, sic dictus vel quia ita vocatus est 
a nativitate, ut plures volunt, vel quia hoc nomen ipse sibi adoptavit 
Medinae, ut aliis placet, natus est Meccae in Arabia, anno 570 vel 580 
post Christum ex patre Abdalah. 

Curri esset annorum viginti quinque, negotiis temporalibus deditus, 
bona dominae Khadidjae, divitis viduae, administravit, eamque deinde 
in uxorem duxit. Vitam obscuram cum ea egit usque ad annum 610, 
quo dicitur primam revelationem accepisse, cum audivit: «Mahoma, tu 
es missus a Deo; ego sum Raphael» (Sura 96, 1-5). Cum id ipsum se- 
cundo ipsi dictum fuisset, sibi persuasit se esse prophetam, et doctri- 
nas religiosas incepit praedicare. 

Ut verum prophetam eum habuerunt uxor ejus Khadidja, hujus 
quidam consanguineus nomine Waraka, qui Christianus et sacerdos 
fuisse creditur, Zaid, auctor deinde Alcorani, et alii non pauci ex po- 
pulo plebejo. Aperte ipsum persecuti sunt nobiles Meccae vocati Qu- 
raish, et coegerunt doctrinas praedicare in secreto. Hoc tempore con- 
veniebat cum discipulis in domo al-Arkam. 

Anno 620 mortua est Khadidja ejus uxor. 

Tunc rogatus a Medinensibus, ut Meccam relinqueret, volens per- 
secutionem Quraishtarum fugere, die 15 Julii, anni 622 in Medinam 
perrexit. Haec fuga vel emigratio, quae vocatur Hegira (Hijra) est 
principium aerae musulmanicae, et ex ea mahumetani annos sui ka- 
lendarii enumerant. 

A Medinensibus ut propheta el legislator receptus, eorum liturgiam 
accommodavit et templum (Mezchitam) construxit. Ne discipuli essent 
Medinensibus gravosi, misit eos ad vias publicas, ut negotiatores Meccae 
spoliarent, et Christianis ac judaeis bellum indicerent. Discipuli, quamvis 
non semper triumphatores, aliquando tamen negotiatores vicerunt ac 
spoliaverunt, atque ditissimas merces Medinam detulerunt. Ipsemet 
Mahoma in sequentibus expeditionibus discipulis se junxit, et primo 
syrios in Badr spoliavit, deinde habitatores Banu Qainuga vicit et in 
Syriam misit; postea habitatores Banu Kadhir spoliatos misit in Khai- 
dar. Anno quinto Hegirae declaravit bellum habitatoribus Banu Ku- 
raiza, et, cum vicisset eos, occidit plusquam septingentos homines, et 
mulieres ac parvulos in servitutem vendidit. Anno septimo Hegirae 
duxit arma contra judaeos Khaibar, Fdok et Taima-et-W ad-1-Qura, 
eosque conditionibus onerosissimis subjugavit. 

Anno octavo Hegirae (630 aerae Christianae) ingressus est Meccam, 
et sanctuarium arabum declaravit mezchitam seu sanctuarium mahume- 
tanum. 

Obtenta denique victoria Humain, totam Arabiam subjugavit x. 


| Cfr. Edtnundus Power, Christus, ©, 15, 6 2. 

Mortuus est Medinae die 8 Junii 632. 

Doctrina. 1) Admisit Mahoma unum Deum, dominum universi, 
sed hanc doctrinam non parum detorsit, cum posuit duas creaturas 
aeternas, thronum et librum, limitantes potestatem Dei. 

2) Docuit «plures homines et spiritus fuisse a Deo creatos et desti- 
natos ad infernum». 

3) Meminit Meccae Patris et Filii et Spiritus Sancti, sed Medinae 
docuit Trinitatem constitui Patre, Jesu Christo et SS. Virgine. 

4) Angeli fuerunt a Deo creati ex igne. 

5) Animae post mortem separatae a corporibus suis permanebunt 
in somno vel sopore perpetuo usque ad diem judicii. 

6) In caelo fruentur justi deliciis carnalibus. 

Moralitas. Mahoma praecepit discipulis fidem, orationem, eleemo- 
synam. jejunium, peregrinationem ad Meccam et bellum sanctum, sed 
haec bona opera non semper regulabantur debita prudentia. 

Admisit polygamiam, adeo ut Alcoranus permittat quatuor simul 
uxores, et ipse Mahoma, quamvis in vita primae uxoris fuerit monoga- 
mus \ deinde dicitur habuisse undecim uxores 1. 

Alcoranus. Liber sacer mahumedanorum est Alcoranus (Cara), 
manifestatio seu lectio in communi. Compositus fuit a Zaid, Secretario 
Mahomae, post mortem prophetae, ex relationibus, quas Mahoma prae- 
ceperat conservare. 

Continet 114 suras (scitura) seu capita, et surae dividuntur in ver- 
siculos (Ayak). Continet revelationes, quas propheta dixit se accepisse 
ab anno 610. 

QUAESTIO XIII 
DE ORIGINE ECCLESIAE 


ARTICULUS I 
TRADUNTUR NOTIONES PRAEVIAE 


285. L Nomen. Nomen Ecclesia a graeca voce ekkAno1 (evocatio) 
seu ekknoia (quasi evocatum concrete) derivatum est. 

286. II. Significatio. In genere significat coetum eorum, qui ad 
aliquem finem coadunantur. Hac generica acceptione dicitur ecclesia 


| Edmundus Power, Christus, c. 15, $ 2. 
2 Cfr. Schanz, Apologia del Cristianismo, vol. 1, part. 2, c. 12, n. 5. 

religiosa\ politica 1, profana et judicialis 34 aut etiam malignantium i, 
prout ejus finis fuerit religiosus, politicus, judicialis aut profanus 56 

Sola religiosa est consideranda, quae potest esse: 

1) Late quilibet coetus religiosus, ut catholicorum, protestantium, 
schismaticorum, etc. 

2) Strictius coetus fidelium, qui unius doctrinae professione coa- 
dunati Deo religantur et consecrantur in societate Christiana catholica. 
Haec est triplex: a) militans in terra, quia, ut ait Catechismus romanus, 
«illi cum immanissimis hostibus, mundo, carne, satana, perpetuum est 
bellum» 8; b) purgans in purgatorio, quia animae ibi detentae igne expia- 
torio purgantur; et c) triumphans in caelo, quia sancti, omnibus victis 
hostibus et periculis, sine fine regnant in patria; hanc Apostolus appel- 
lavit ecclesiam primitivorum ", qui conscripti sunt in caelis. 

3) Strictissime sola Ecclesia militans, de qua hic agimus. 

287. III. Realis Ecclesiae definitio. 

1) S. Thomas, de gratia Christi loquens, ait: Ecclesia secundum statum 
viae est congregatio fidelium 8. Haec definitio licet vera refertur ad Eccle- 
siam Veteris ac Novi Testamenti, prout conflatur ex fidelibus, qui am- 
plexi sunt 1) revelationem primitivam ab Adam usque ad Moysen in 
Israel et usque ad Christum apud gentes; 2) revelationem mosaicam 
usque ad Christum in populo judaico; et 3) revelationem Christianam in 
Ecclesia catholica 9. Quo ampliori sensu, licet quaedam explananda oc- 
currant in sequentibus, non hic tamen agendum est directe, sed de 
Ecclesia, quae est in Novo Testamento. 

2) Alii definiunt Ecclesiam: Congregatio baptizatorum. Sed nisi re- 
cte explicetur de baptizatis, qui unam fidei professionem retinent, eadem 
suscipiunt sacramenta, et se subjiciunt auctoritati Romani Pontificis 
pro tempore exsistentis, manca est definitio. Haeretici enim et schi- 
smatici baptismum susceperunt, et nihilominus ad Ecclesiam minime 
pertinent, ut ex inferius dicendis patebit. 

3) Theologi catholici et canonistae communiter cum Bellarmino 
Ecclesiam recte definiunt: Coetus hominum viatorum ejusdem fidei Chri- 
stianae professione et eorumden sacramentorum communione colligatus 
sub regimine legitimorum Pastorum ac praecipue unius Christi in terris 
Vicarii Romani Pontificis10. 

In hac definitione, ut vides, exprimuntur: 

a) Membra: coetus hominum viatorum. Quia Ecclesia militans est 
societas quaedam et adunatio plurium hominum in terris degentium. 

b) Conditio membrorum seu unio eorum per fidem; ejusdem fidei 


Ps. 25. 5 

5 Cfr. S. Bellarminus, De Ecclesia militante, lib. 3, c. 1; Franzelin, De Ecclesia 
Christi, th. r. 

6 Part, i, c. 10, 5. 

7 Hebr. 12, 23. 

8 III p., Q. 8, a. 4 ad 2. . 

l| Cfr. Mazzolln, De religione et Ecclesia, n. 400. 

11 De Ecclesia militante, lib. 3, c. 2. 


268 DE ECCLESIA CHRISTI. Q. XIII. DE ORIGINE ECCLESIAE 


Christianae professione... colligatus. Ecclesia namque finem habet super- 
naturalem, ad quem obtinendum requiritur unius fidei Christianae pro- 
fessio. Hoc fidei vinculo uniti fiunt homines membra Ecclesiae et Christi. 
Quare omnes infideles et haeretici ab hac societate excluduntur. 

c) Media: eorumdem sacramentorum communione colligatus. Non 
enim sola fidei professio sufficit, ut quis integre Ecclesiam ingrediatur, 
sed requiritur ulterius, ut per baptismum Ecclesiae quisque se addicat 
eique aliorum sacramentorum participatione et vinculo conjunctum se 
servet. Defectu hujus conditionis catechumeni non pertinent ad Eccle- 
siam. 

d) Auctoritas: sub regimine legitimorum Pastorum ac praecipite Ro- 
mani Pontificis. Societas nequit ulla dari absque legitima auctoritate, 
quae in Ecclesia est duplex, una invisibilis, Christus Dominus, in caelis; 
et altera visibilis, ejus in terris Vicarius Romanus Pontifex, qui per legi- 
timos Pastores regit Ecclesiam DeL Legitimae auctoritati parendum 
est ab omnibus societatis membris. Unde qui velit ad Ecclesiam Dei 
pertinere, debet Romani Pontificis pro tempore exsistentis regimini 
accurate se subjicere jussaque implere. Schismatici omnes et protestan- 
tes, qui debitam Romano Pontifici obedientiam denegant, non pertinent 
ad Ecclesiam. 

Finis hujus societatis est supernaturalis, beatitudo scilicet et feli- 
citas aeterna in possessione Dei, ad 'quam omnes, qui Christiano nomine 
gloriantur, mediis opportunis debent tendere. 

Ecclesia docens et discens. Ipsa adhuc Ecclesia militans appellatur 
quandoque docens, quatenus complectitur pastores et praesules seu 
praepositos, quos dedit Deus juxta Apostolum ad consummationem 
sanctorum in opus ministerii in aedificationem | Corporis Christi, donec 
occurramus omnes in unitatem fidei et agnitionis Filii Deil, quandoque 
discens, prout fidelibus coalescit, qui pastorum monitis et doctrina 
aluntur. 

Ecclesia universalis et particularis. Ipsa iterum Ecclesia militans po- 
test considerari 1) ut universalis per totum orbem diffusa et comple- 
ctens omnes, qui ubique terrarum una Christi doctrina conjunguntur, 
fideles; et 2) ut particularis, complectens coetum fidelium in una na- 
tione, vel in una provincia ecclesiastica, vel in una dioecesi. 

288. IV. Notio Ecclesiae ab acatholicis tradita. Plures sunt Eccle- 
siae definitiones ab acatholicis excogitatae. 

A. Jam olim Donatistae, Pelagiani et Cathari, contra quos scripsit 
S. Augustinus 1; graviter erraverunt dicentes Ecclesiam esse congrega- 
tionem justorum, adeo ut nemo posset ad Ecclesiam pertinere, nisi actu 
esset a peccato mortali immunis. His subscripserunt Waldenses haere- 
tici quos Synodus Veronensis primo et deinde Lucius III anno 1184 
damnaverunt 3. Postea Wiclefjistae (an. 1375) et Hussitae (an. 1408) 
docuerunt Ecclesiam esse congregationem non quidem actu justorum 
sed praedestinatorum, eorum nempe, qui essent aliquando gloriam aeter- 


1 Ephes., 4, 11-13. l 
1 Cfr Hergenrother, Hist, de la Jglt t. 2, p. 16. 
3 Cfr Bossuet, Hist, des Variations, liv. u. 

nam adepturi, ita ut reprobi, quantumvis gratia et perfectione actu 
fulgerent, nunquam forent Ecclesiae membra 1. 

289. B. Ecclesia schismaticorum. Jam inde a saeculo iv quidam 
Episcopi Byzantini, ex Concilio Cpolitano I, can. 3 et Chalcedonensi 
can. 28 occasionem arrepti, suas praerogativas nimis aequo extulere, et 
nova jura, eousque ignota, sibi adscripsere. Deinde an. 448 Aeacius Ro- 
mano Pontifici obedire renuens schisma produxit, quod aliquot annos 
vastavit Ecclesiam.—Haec semina fuerunt et initia magni schismatis, 
quod fautore Photio saeculo ix, non sine fidelium scandalo, apparuit. 
Photius enim expulso Ignatio, legitimo Patriarcha, Sedem Constantino- 
politanam audax invasit, et Romano Pontifici aperte rebellis Patriar- 
cham se nominavit. Paulo post Photio mortuo omnes Ecclesiae Orien- 
tales ad obedientiam Romani Pontificis redierunt, sed anno 1034 a 
Sergio schisma renovatum est, et anno 1054 a Michaele Caerulario con- 
summatum 1. Omnes deinde conatus Romanorum Pontificum et Conci- 
liorum Lugdunensis a. 1274 et Florentini a. 1439, ut iterum concordia 
iniretur, evanuerunt, et Ecclesiae Orientales ab unitate Ecclesiae Ro- 
manae defecerunt. 

Ecclesia haec graeca, quam schismatici ortodoxam appellant, partim 
haeretica ob errores dogmaticos quos defendit, partim schismatico pro- 
pter denegatam Romano Pontifici obedientiam, dicenda est, et in tot 
hodie partes ac sectas dividitur, ut nescias quid tandem doceat vel 
teneat. 

Praecipuae sectae sunt: 1) Ecclesia graeca, quo nomine veniunt Pa- 
triarchatus Constantinopolitanus (primatum quemdam honoris super 
alios tenens), Alexandrinus, Antiochenus, et Hierosolymitanus. 2) Eccle- 
sia russica seu moscovita, quae saeculo xn ab unitate romana se sub- 
trahens Patriarchatui Gonstantinopolitano se addixit; ab eo iterum 
saeculo xvi se subduxit, et tandem anno 1721 a Petro I Magno Im- 
peratore in Ecclesiam nationalem evecta est. Potestas ejus suprema 
exinde ante bellum mundiale residebat in S. Synodo, cujus membra 
et praeses eligebantur ab Imperatore. Hoc tamen regimen tum clerici 
tum laici abhorrebant et nonnisi inviti tolerabant 3. Post bellum mutata 
sunt omnia. 3) Ecclesia hellenica, cujus Episcopi, anno 1833 Archiepi- 
scopo Cp. primatum honoris et jurisdictionis denegantes, ecclesiam inde- 
pendentem ad modum Ruthenorum constituerunt. Regitur a S. Synodo, 
quae Archiepiscopis et Episcopis a Rege selectis constat; in rebus spiri- 
tualibus Christum tantummodo caput Christianae fidéi, in rebus ad 
Statum pertinentibus Regem Graeciae caput supremum agnoscit 4. 4) A 
Patriarchatu Cp. recesserunt etiam saeculo praeterito Patriarchatus 
Carlowitz in Austria, et Ecclesiae Serviae, Montisnigri, Bulgariae, Ru- 
maniae, Cypri et Conventus ac episcopatus Montis Sinai 56 


| Cfr. Waldensis, Doctrinale fidei, lib. 2, c. 8; et Bossuet, Hist, des Variations, 
liv. ii. 

2 Cfr. Hergenrother, Hist, de la Igl., t. 3, p. 311 sqq. 

3 Cfr. Jugie, Theol. dogm. christ, orient., t. 4; «De Ecclesia», c. 9, art. 3, $ 3. 

4 Cfr propositiones quae ab Episcopis Graeciae, Naupliae congregatis, sub- 
scriptae sunt. 

6 Cfr Hergenrdther, Hist de la Igl , period. 9, n. 282 sqq. (t. 6, p. 433 sqq.). 

Hi omnes generarim contendunt Ecclesiam primaevam fuisse qui- 
dem visibilem, corpore episcoporum constantem; sed volunt primatum 
Romani Pontificis sicut et electionem Sedis Romanae fuisse juris eccle- 
siastici pro dignitate tunc temporis Imperii Romani; translato vero po- 
stea in Byzantium Imperio, etiam primatum dicunt ad Patriarchas 
Constantinopolitanos translatum fuisse. 

Quae cum ita sint, nequit facile investigari in quo tandem schisma- 
tici reponant Ecclesiae rationem. Si fides est Macario, «vera Ecclesia ea 
est, quae conservat realiter et sine variatione infallibilem doctrinam 
antiquae Ecclesiae oecumenicae, quae quidem doctrina invenitur in 
professionibus fidei oecumenicorum Conciliorum et unanimi consensu 
Patrum» L Hanc doctrinam solummodo contineri volunt in septem prio- 
ribus Conciliis oecumenicis 12. Primatum et auctoritatem Romani Ponti- 
ficis super universam Ecclesiam omnes unanimi consensu rejiciunt, 
nullum aliud in spiritualibus caput Ecclesiae agnoscentes nisi Christum 
Dominum. 

290. C. Ecclesia protestantium. Protestantes presse vocantur illi 
haeretici qui anno 1529 in Germania protestati sunt contra decretum 
Comitiorum Spirae, quo edictum Worms obligatorium declarabatur, et 
contra augustissimum Eucharistiae sacramentum et missae sacrificium 
publice praedicari vetabatur. Inde nomen Protestantismus 3. Latius ta- 
men hoc nomine veniunt omnes novatores, qui saeculo xvi sub prae- 
textu Reformationis ab Ecclesia Romana non sine gravi scandalo dis- 
cesserunt. 

Praecipua capita protestantismi fuere Lutherus, Calvinus et Henri- 
cus VIII, ex quibus sectae Lutheranismus, Calvinismus, et Anglicani- 
smus prodierunt. 

a) Lutheranismus venit a Martino Luthero Islebiensi (Saxonia), qui, 
ex monacho Ordinis Eremitarum S. Augustini anno 1517 apostata et 
haeresiarcha effectus, Ecclesiam et totam Europam perturbavit. Nullam 
esse in Ecclesia hierarchiam jure divino institutam docuit sed quemlibet 
fidelem esse sacerdotem a Spiritu Sancto instructum, sacramque ordi- 
nationem esse prorsus inutilem. Ecclesiam perfectam et universalem 
dixit latere invisibiliter in massa quadam ecclesiastica nullo vinculo et 
organismo objective coadunata, et ex his constare qui fide, spe et ca- 
ritate conjunguntur i. Instituuntur quandoque communitates particu- 
lares (Gemeinde), in quibus Ecclesia imperfecta visibiliter apparet. 

Ex hoc Lutheri systemate pullularunt Anabaptistac et recentius 
Baptistae (infantum baptismum condemnantes), Sacramentarii (prae- 


1 Introduction à la Théologie Ortodoxe, p. 2, sect. $ 144. Opus a quodam 
anonymo russo gallice versum, et Parisiis apud Joel Cherbulier 1857 editum. 

2  Octavum concilium oecumenicum Constantinopoli celebratum, cui graeci 
adfuerunt, et in quo confirmata est doctrina tum graecis tum ruthenis valde cara 
de veneratione imaginum, rejiciunt omnes schismatici ea fortasse ratione, quod 
Primatum Romani Pontificis explicite definierit. 

3 Cfr. Hettinger, Thcolog. fund., p. 2, $ 9; B in nota; Perujo, Diccionario de 
ciendas eclesidsticas, V. Protestantisme. 

v Confess. Augustod., à. 7, haec habet: «Item docent, quod una sancta Ec- 
clesia perpetuo mansura sit. Est autem Ecclesia Congregatio Sanctorum, in qua 
Evangelium recte docetur, et recte administrantur sacramenta». 

sentiam Christi in Eucharistia figuraliter tantum reponentes), Confessio- 
nistae (sic a confessione Augustoduna dicti), aliaeque innumerae sectae. 
In quibusdam locis habent episcopos a regibus designatos, in Germania 
a principibus saecularibus absque ullo episcopo in omnibus reguntur, 
et in America septentrionali fideles eligunt suos pastoresx Hinc exo- 
riuntur systemata a) episcopale quod regibus et principibus devolutam 
esse docet potestatem episcopalem jure divino, quasi principes forent 
episcopi supremi; b) territoriale, quod potestatem episcopalem adnexam 
esse contendit jure naturae cuique principi in suo territorio; c) colle- 
giale, quod potestatem episcopalem collatam esse vult regibus a com- 
munitate 13 

b) Calvinismus a Joanne Calvino Noviodunensi nomen accepit, qui 
scripto Institutionum libro circa annum 1550 Reformatorum doctrinas 
varie exposuit ac per Galliam et Sabaudiam propagavit. Systema Lu- 
theri de constitutione Ecclesiae non parum immutans duplicem propo- 
suit Ecclesiam, unam invisibilem, quae omnibus electis, licet fide di- 
vina nondum illustratis, constat, visibilem alteram ad quam omnes tan- 
dem confugere tenentur, ut salutem aeternam consequantur. Episcopi 
et presbyteri, qui sunt jure divino aequales, una cum senioribus et dia- 
conis ministerium exercere debent s. Calvinistae communiter dicti sunt 
Presbyteriani, eo quod solos presbyteros admittant. Quandoque vocan- 
tur Puritani (ex pura quam tuentur Calvini doctrina), Reformati (a 
praetensa Ecclesiae reformatione), Arminiani seu Remonstratenses (ex 
Arminio et ex quinque articulis an. 1610 Arminii sectatoribus exhibitis, 
quorum titulus erat remonstratio). Hugonoti quoque in Gallia ad sectam 
Calvinianam pertinuisse videntur. 

c) Anglicanismus ex Henrico VIII, rege Angliae, originem duxit. 
Initio quidem ut schisma apparuit, sed postea, sub Eduardo VI et 
sub Elisabeth regina, lutheranismi et calvinismi erroribus imbutus est. 
Anglicanismus ex erroribus partim Lutheri partim Calvini confectus, 
dividitur in duos ramos, anglicanos nempe proprie dictos et dissiden- 
tes, qui plures sub se sectas continent 4. 

a) Anglicani proprie dicti sunt a) Episcopales qui episcopos et alios 
ecclesiasticos gradus admittunt, et regem atque reginam Angliae ut Ec- 
clesiae caput agnoscunt. Quamquam dogmata plura Ecclesiae catholi- 
cae negent, et praesertim primatum Romani Pontificis ejusque infalli- 
bile magisterium rejiciant, retinent tamen altaria, cruces et ritus va- 
rios. Est proprie Ecclesia Status seu Superior (High Church), f) Pusey- 
stae, ita nuncupati quia Doctorem Pusey agnoscunt principalem ducem 
ac magistrum. Hi primaevum anglicanismum, quem corruptum exsisti- 
mabant, in pristinum statum redigere volentes, conati sunt apostolicam 
Ecclesiae originem ostendere, et Sanctorum Patrum veterumque Conci- 
liorum testimoniis suas doctrinas et vitae rationem corroborare. Hinc 


1 Numerantur circiter 50.000.000 lutheranorum. 

3 Cfr. Hergonrttther, Hist, de la Iglesia, period. 7, n. 2X0 (t. 5, p. 305 sqq.); 
Zigliara, Propacdeutica (67), 4, et alii. 

3 Cfr. HorgonriSthor, Hist, de la Iglesia, period. 7, n. 120 (t. 5, p. 182 sqq.). 

1  Horgonrttthor, Hist, de la Iglesia, period. 9, n. 157 sqq. (t. 5, p. 230 sqq.). 

factum est, ut omnia fere dogmata et disciplinam Ecclesiae catholicae, 
excepto Romani Pontificis infallibili magisterio et Immaculato B. M. V. 
conceptu, admittant, omnia sacramenta non exceptis Eucharistia et 
Poenitentia teneant, omnesque nostros ritus servent. Vocantur etiam a 
quibusdam Ritualistae a rituum accurata observantia, Oxonienses ab 
origine Oxoniae habita, et ipsi se nuncupant Anglo-Catholicgs, dicentes 
Ecclesiam catholicam in Romanam, Graecam et Anglo-Catholicam dividi. 

b) Dissidentes seu Separati—sic nuncupati quia ab Ecclesia Status 
discesserunt—sunt: a) Puritani qui docent Calvinismum esse omnino 
sequendum; f) Evangelistas qui Calvinismo deflectunt, sacramenta ut 
mera symbola habent, et justificationem per fidem effici blaterant. Do- 
ctrina de Chiliasmo seu de regno Christi millenario imbuti et somniis 
apocalypticis referti, fanatismo cuidam ita dediti sunt ut per vicos et 
plateas praedicationi Evangelii operam continuo navent, y) Congrega- 
tionalistae et Independentes, qui omnem auctoritatem tum episcoporum, 
tum presbyterorum, tum etiam Synodorum rejiciunt, et ecclesias par- 
ticulares praedicant esse omnino independentes, ac singulas posse sibi 
symbola et leges conficere atque ministros deputare 1. ò Methodistae, 
sic a methodo quam in exercitiis pietatis servant vocati, anno 1729 
auctore J. Wesley in Universitate Oxoniensi originem habuerunt, 39 
articulos ecclesiae anglicanae in compendium reduxerunt, et, doctrinas 
speculativas parvi facientes, pietatis opera omni conatu promovenda 
docent. 

Sunt denique' hodie plerique protestantes, qui ad nullam sectam 
pertinentes liberales simpliciter vocantur, et rationalismum sive radica- 
lem sive moderatum professi, ordinem supematuralem prorsus rejiciunt; 
rerum materialium nimium solliciti, parum de religione curant; et, data 
Occasione, omnes religiones dicunt esse aeque bonas atque utiles et 
cuilibet liberum esse quam libuerit societatem religiosam amplecti. Ita 
phires Germaniae, Angliae, Galliae et Statuum Foederatorum Americae 
protestantes, ut Strauss, Harnack, etc. 

Ut facile quisque videt ex hac diversorum systematum brevi expo- 
sitione, fundamentale protestantismi principium est Romani Pontificis 
primatum in universam Ecclesiam atque infallibilem auctoritatem super 
omnes episcopos et fideles prorsus rejiciendam esse 2. Huic principio in- 
nixi protestantes rationem verae Ecclesiae omnino destruunt. 


ARTICULUS II 


UTRUM IN VETERI TESTAMENTO FUERIT ECCLESIA 


291. Status quaestionis. Ecclesiam quodammodo exstitisse in Ve- 
teri Testamento satis innuimus, dum de diversis acceptionibus hujus 


| Vide Hergenrother, Hist, de la Iglesia, period. 7, n. 167 (t. 245). 

3 Plures tamen, dum auctoritatem Romani Pontificis respuunt, illimitatam 
regibus ac principibus saecularibus concedere jurisdictionem non dedignantur. 
«Regia Majestas, ait art. 35 ex 39 quibus Anglicanismus continetur, in hoc Angliae 
regno ac caeteris ejus dominiis, jure summam habet potestatem, ad quam omnium 
Statuum hujus regni, sive illi ecclesiastici sint sive non, in omnibus causis supre- 
ma gubernatio pertinet, et nulli externae jurisdictioni est subjecta». 

vocis disseruimus in articulo praecedenti. Sed cujus rationis illa fuerit 
et quando inceperit, quaestiones sunt nondum omnino dilucidatae. Ec- 
clesiae namque militantis in ampliori significatione triplex est status, 
Pairiarchalis scilicet seu legis naturae, Mosaicae et Christianae. Pa- 
triarchalis et Mosaica, ad Vetus Testamentum pertinentes, umbra fue- 
runt, praeparatio et typus Ecclesiae Christi, qui erat finis universae 
legis. Christus erat veluti centrum omnium Ecclesiarum, ad quem anti- 
quae comparabantur ut ad caput promissum, et nova ut ad caput mis- 
sum seu datum l. Quare omnes quodammodo designatae sunt nomine 
Ecclesiae Christi, imperfectius tamen illae antiquael, quia Christus 
omnium Ecclesiarum caput, non effective physice sicut in nostram Eccle- 
siam, sed moraliter tantum in genere causae finalis in illas influxit 3. 

Antequam diversas de Ecclesia Novi Testamenti quaestiones enu- 
cleare aggrediamur, operae pretium est nonnulla de Ecclesia Patriar- 
chal! et Mosaica praelibare. Scopus igitur hujus articuli est breviter 
investigare, an congregatio fidelium Veteris Testamenti rationem habue- 
rit verae Ecclesiae, et quando inceperit esse. 


292. Theologorum placita, a) Communiter tenent Doctores catholici 
Ecclesiam, quantum ad conceptum genericum, quem exhibet, exstitisse in 
Veteri Testamento 4. 

b) Quantum ad tempus, quo Ecclesia Patriarchalis incepit, non con- 
veniunt auctores, a) Nonnulli dicunt illam una cum creatione primi homi- 
nis initium habuisse, id est, in Adamo ante formationem Evae jam exsti- 
tisse. b) Alii putant Ecclesiam incepisse non in Adamo sed in Abel, ex eo 
quod primus obtulerit Deo sacrificium et cultum. Ita Turrecremala 5* Tour- 
nely 8* Liberius a Jesu 1 et alii, quibus favere visus est S. Thomas cum in- 
quit: «Ecclesia incepit a tempore Abel» 8. c) A Hi denique exsistimant Eccle- 
siam incepisse in Adamo et Eva post lapsum. Ita Suarez 8 et alii non pauci. 
Ipse S. Thomas huic sententiae favet dicens: «Corpus Ecclesiae constituitur 
ex hominibus, qui fuerunt a principio mundi usque ad finem ipsius» 10. 


293. Thesis I. Fideles in statu patriarchal! non solum 1) verae 
fidei professione, verum etiam, 2) sacrificiorum oblatione, 3) veri Dei 
cultu interno et externo, 4) sacramentorum participatione, et 5) sub invi- 
sibili Dei et visibili Patriarcharum regimine inter se copulabantur; unde 
in Veteri Testamento vera exstitit Ecclesia, quae depositum fuit atque 


| Ad rem apposite ait s. Thomas, ZIZ p., q. 8, a. 3 ad 3: «Sancti Patres non 
insistebant sacramentis legalibus tanquam quibusdam rebus, sed sicut imaginibus 
et umbris futurorum. Idem autem est motus in imaginem, in quantum est imago, 
et in rem... Et ideo antiqui Patres, servando legalia sacramenta, ferebantur in 
Christum per fidem et dilectionem eamdem, qua et nos in ipsum ferimur; et ita 
Patres antiqui pertinebant ad idem corpus Ecclesiae, ad quod nos pertinemus». 

2 Cfr. Salmantioenses, De Incarnatione, disp. 7, dub. 4. 

3 Vide Franzelin, De Ecclesia Christi, th. 3: Billot, De Ecclesia Christi, q. I 
et alios. 

4 Vide Mazzella, De religione et Ecclesia, n. 431. 

° Summa de Eccl, lib. 1, cc. 27-28. 

8 De Ecclesia, q. I, a. 3, conci. 2. 

7  Controv., torn. 8, part. I, disp. 1, contr. 11. 

8 In Symb., a. 9; «Circa tertium». 

8 De fide, disp. <). sect. 2, n. 3. 

i» ZII P- -P 8, a. 3. 

custodia primitivae revelationis, ct complectebatur omnes, quotquot fue- 
runt a principio mundi usque ad Christum apud gentes, fideles. 


Arg. In statu patriarchali copulabantur fideles inter se. 

1) Verae jidei -professione. Nam, sicut ostensum est superius 1, pro- 
toparentibus et Patriarchis post lapsum Adae revelata sunt a Deo prae- 
cipua verae religionis dogmata. Hinc divinitus edocti sunt homines de 
Deo ejusque praecipuis attributis, de providentia divina, de angelis, de 
vita aeterna, de mysteriis SSmae. Trinitatis et Incarnationis, atque de 
futura per Redemptorem nostrum reparatione; quae omnia confereban- 
tur intuitu meritorum Christi venturi, qui moriturus erat in redemptio- 
nem earum praevaricationum, quae erant sub priori Testamento 1, ut dicit 
Apostolus, et credebantur atque profitebantur a fidelibus antiquis. 
Ergo 3. 

2) Sacrificia item tunc temporis Deo oblata fuisse constat ex Ge- 
nesi 4, 3-4, ubi referuntur munera a Cain et Abel Deo oblata, et ex 
Genesi 22, ubi Abraham, Domini mandatum impleturus, filium suum 
unigenitum sacrificare paratus fuit. 

3) Cultus quoque tum internus tum externus a protoparentibus et 
Patriarchis Deo tribuebatur, ut patet ex invocationibus Domini, quas 
invenimus in sacris litteris passim 46 

4) Sacramentorum participatione fideles, in religiosam societatem 
colligati, sanctificabantur. Nam, ut ait S. Augustinus «nec ideo tamen 
credendum est, et ante datam circumcisionem famulos Dei, quandoqui- 
dem eis inerat mediatoris fides in carne venturi, nullo sacramento ejus 
opitulatos fuisse parvulis suis» s. 

5) Regimine denique, non solum invisibili Dei, quo unusquisque in 
Deum efferebatur, verum etiam magisterio externo et visibili Patriar- 
charum, populum fidelem directum fuisse non immerito colligitur ex 
S. Scripturae testimoniis. Ad rem ait S. Petrus: Octavum Noe justitiae 
praeconem custodivit (Dominus), diluvium mundo impiorum inducens 0. Si 
Noe fuit octavus justitiae praeco, alii praecesserunt praecones, qui non- 
nisi septem Patriarchae ab Enos, qui coepit invocare nomen Domini, de- 
currentes esse potuerunt 7. Patriarchae igitur praecones justitiae a Deo 
constituti, religionem revelatam custodierunt, et in patriis institutis po- 


1 N. 176 sqq. 

2 Hebr., 9, 15. 

3 Legendum est totum caput 11 Hebraeorum, ubi constat, quomodo antiqui 
Patriarchae et fideles una fidei professione colligati fuerint. 

4 Gen., 4, 26.— Ad rem S. Thomas, ZII p., q. 60, a. 5 ad 3, haec habet: «Sicut 
in statu legis naturae homines nulla lege exterius data, sed solo interiori instinctu 
movebantur ad Deum colendum, ita etiam ex interiori instinctu determinabatur 
eis quibus rebus sensibilibus ad Dei cultum uterentur». Deerat profecto eis deter- 
minatio specifica sacrificiorum et cultuum, quibus Deus coleretur, sed nemini du- 
bium, quin unusquisque cultu interno et externo in Deum duceretur. 

5 Conlr. Jul., lib. 5, c. 11, n. 45; ML 44, 809. 

6 II Petri, 2, 5. 

' Josephus, de posteris Seth loquens ait: «Et isti quidem per septem aetates 
eo statu perstiterunt Deum pro rerum omnium domino agnoscentes, virtutemque 
in omnibus respicientes. Procedente dein tempore patriis ab institutis in pejus 
mutati sunt». AM. jud., lib. 1, c. 3, n. 1. 

pulum erudieruntPost Noe autem tempora ante Moysem nunquam 
Patriarchae ab instruendo regendoque populo cessarunt. Unde ait Do- 
minus de Abraham: Scio enim quod praecepturus sit filiis suis et domui 
suae post se, ut custodiant viam Domini, et jaciant judicium et justitiam 1. 
Quapropter Patriarchae ob munus, quod acceperant, docendi NM 
non semel prophetae appellati sunt 3* «Et ipsum Noe Patriarcham... ait 
S. Augustinus i, et alios supra et infra usque ad hoc tempus, quo reges 
in Dei populo esse coeperunt... non immerito possimus appellare pro- 
phetas, praesertim quia nonnullos eorum id expressius legimus nuncu- 
patos 5* 


294. "Thesis II. Statim post lapsum, facta Adamo et Evae repa- 
rationis promissione, instituta est Ecclesia Patriarchalis. 


Nota. Supponimus hic Ecclesiam non fuisse fundatam ante homi- 
nis. lapsum, a) Non quidem in solo Adamo ante formationem Evae, 
ut ait prima sententia, quia, cum Ecclesia sit quaedam societas seu 
congregatio fidelium, nequit in uno tantum individuo consistere; h) ne- 
que in Adamo et Eva ante lapsum, quia in illo statu gratia et alia dona 
supematuralia non conferebantur protoparentibus intuitu meritorum 
Christi sed per gratuitam Dei donationem. 

Arg. Statim post lapsum ante Abel aliorumque filiorum nativita- 
tem facta est Adamo promissio de reparatione per Christum Redempto- 
rem in medio temporum efficienda, revelata sunt ei mysteria in Deo 
abscondita, et exinde collata sunt hominibus gratia, virtutes ac dona 
supematuralia intuitu meritorum Christi. Ergo Adam et Eva, statim 
post lapsum in participationem fidei bonorumque supernaturalium ad- 
missi, in societatem religiosam, Christo capite, coadunati sunt, ac pro- 
pterea Ecclesiam constituere jam inde coeperunt. 


295. Thesis III. Ecclesia «Mosaica», quae fundata est pro solis 
judaeis, expressior fuit atque perfectior quam «patriarchalis», quia per 
revelationem Moysi et Prophetis successive factam a) «dogmata» et «my- 
steria» sunt clarius manifestata, b) «cultus Dei» universalior evasit, 
c) «sacramenta» magis determinata sunt, atque d) «sacerdotes» et «pro- 
phetae» pro triplici munere «magisterii, ministerii» ac «regiminis» exer- 
cendo constituti sunt G. 


Prob. l.a pars. Dogmata et mysteria sunt clarius ma- 
nifestata. 


Arg. Quemadmodum dictum est superius 7, clarius Moysi et Pro- 
phetis manifestata sunt quam Patriarchis a) exsistentia et unitas ac 


] Cfr. Maulerus, Monarchia ecclesiastica, t. i, p. 226; Philips, Jus eccl., t. eccl., 
t. 2, p. 347 et alii. 

2 Gen., 18, 19. 

3 Gen., 20, 7. 

1 De civit. Dei, lib. 17, c. 1; ML 41, 523. 

6 Vide Franzolin, De Ecclesia Christi, th. 3; et De Traditione, th. 20. 

^ Hinc vides quomodo elementa Ecclesiae necessaria, licet imperfectius quam 
in Novo Testamento, tunc designata fuerint. 

1 N. 189 MJ. 

praecipua Dei attributa N b) Trinitas personarum divinarum 1; c) exsi- 
stentia et ministerium angelorum; d) oeconomia futura Novi Testamenti 
per Jesum Christum, legatum divinum, exsequenda; e) justificatio pec- 
catoris, gratiae et virtutum supernaturalium exsistentia, f) omnia deni- 
que quae ad integram fidei professionem necessaria videbantur pro illo 
statu praeparationis ad Novum Testamentum. His et aliis de Christo 
ejusque Ecclesia vaticiniis non parum auctum est objectum fidei. Ergo 
Ecclesia mosaica fuit perfectior quam patriarchalis. Ad rem merito di- 
citur quod Ecclesiae Israel credita sunt eloquia Dei 3. 


2.a pars. Cultus Dei universalior evasit. 


Arg. Pro cultu Deo exhibendo instituta sunt in lege mosaica sacri- 
ficia, expiationes, unctiones, caeremoniae et festa solemnia, in quibus 
sacerdotum saepe ad hoc deputatorum ministerio cultus Dei publicus 
celebrabatur; ad hunc finem institutum est sacerdotium Aaronicum, 
constans summo sacerdote, sacerdotibus secundi ordinis et levitis. Hi 
omnes una cum populo israelitico sacrificia et victimas Deo offerebant, 
orationes ac preces fundebant, solemnitates celebrabant, et templi atque 
tabernaculi custodiam tenentes cultus divini unitatem servabant. Hinc 
cultus divinus universalior in aetate mosaica et Prophetarum quam in 
statu patriarchali evasit. 


3.a pars. Sacramenta magis determinata sunt. 


Nota. Non disputamus impraesentiarum de ratione ac natura sa- 
cramentorum quae dicuntur in Veteri Testamento exstitisse (hoc enim 
dilucidandum veniet in tractatu de sacramentis), sed solummodo susci- 
pimus hic probandum in lege mosaica aliqua fuisse signa sensibilia, 
clariora et magis determinata quam in aetate patriarchali, quibus gratia 
sanctificans quodammodo significaretur, et ad quorum praesentiam Deus 
conferret sanctitatem vi meritorum Christi venturi 4. 

Arg. Difficile dictu est quaenam fuerint in lege naturae ante datam 
circumcisionem determinata signa, quibus praefigurarentur merita Chri- 
sti. Probabilius non in specie sed in genere erant instituta 5, ut per ap- 
plicationem fidei unusquisque Ecclesiae visibili se addiceret 6; et quam- 
vis postea Abraham acceperit circumcisionem, quae erat signaculum ju- 
stitiae fidei juxta Apostolum 7, hoc tantummodo inserviebat pro mascu- 
lis populi israelitici. At, ubi venit lex mosaica, praeter circumcisionem, 
quae retenta fuit pro masculis, alia sunt instituta determinate sacra- 
menta, quae numero fuerunt plura quam in ipso novo Testamento, ut 
diserte tenet S. Augustinus 8. 


1 Gen. i, l; Ex., 3, 14; Deut., 6, 4. 

2 Gen., i, 26; Ps. 66, 6. 

3 Rom., 3, 2. 

4 Decret, pro instructione Armenorum, an. 1439; Denz-Bannw., 695. 

6 Suarez, De Sacrament., disp. 4, sect. 2, 3; Lugo, De Sacrament., disp. 3, sect. 2, 
8 

8 

7 


N 


n. sqq.; Salmanticenses, De Sacram, in Communi, q. 60, a. 5, Comment., n. 7. 
Cfr. Franzelin, De Sacram., th. 3. 
Rom., 4, ii. 


8 Contr. Faustum, lib. 19, c. 13; ML 42, 355. 

4.a pars. Sacerdotes et prophetae pro triplici munere 
magisterii, ministerii ac regiminis obeundo constituti sunt. 


Arg. a) Magisterii quidem munus seu jus docendi populum et le- 
gem interpretandi accepere sacerdotes in veteri lege. Ef scietis, ait 
Malachias, quia misi ad vos mandatum istud, ut esset pactum meum cum 
Levi, dicit Dominus exercituum... labia enim sacerdotis custodient scien- 
tiam, et legem requirent ex ore ejus, quia angelus Domini exercituum est'N 
Promisit Dominus Aaron et filiis ejus scientiam discernendi inter sanctum 
et profanum, inter pollutum et mundum, commisitque munus docendi 
filios Israel omnia legitima sua (Dei) 1* 

b) Pro ministerio quoque obeundo ordo sacerdotalis sub praefata 
triplici hierarchia institutus est a Deo in Aaron et posteris ejus. Hinc 
sacerdotibus ubique commissae sunt rerum divinarum administratio et 
tabernaculi templique custodia. 

c) Munus denique regiminis super universum populum mandato 
Domini exercuere sacerdotes. Si difficile, ait, et ambiguum apud te judi- 
cium esse perspexeris... ascende ad locum, quem elegerit Dominus Deus 
tuus; veniesque ad sacerdotes levitici generis et ad judicem, qui fuerit illo 
tempore, quaeresque ab eis, qui indicabunt tibi judicii veritatem. Et facies 
quodcumque dixerint, qui praesunt loco quem elegerit Dominus, et docuerint 
te juxta legem ejus... Qui autem superbieril nolens obedire sacerdotis im- 
perio, qui eo tempore ministrat Domino Deo tuo, et decreto judicis, morie- 
tur homo ille, et auferes malum de Israel 8. 


296. Scholion. Heic opportune quaerunt theologi, an praefatum 
Veteris Testamenti sacerdotale magisterium fuerit infallibile in conser- 
vanda revelatione et exponendis fidei doctrinis. 

a) Nonnulli dicunt veteri sacerdotio absolute commissum fuisse 
infallibile magisterium pro revelatione custodienda et explicandis fidei 
morumque doctrinis. 

b) Alii docent magisterium infallibile sacerdotio Aaronico conces- 
sum durasse usque ad adventum Christi eoque praesente cessasse. Con- 
sequenter putant Pontifices et sacerdotes condemnantes Christum erras- 
se in doctrina dogmatica. Ita S. Bellarminus 4, quem alii sequuntur. Sed 
huic sententiae jure reponit Franzelin: «Hoc igitur tam essentiale discri- 
men in magisterio ordinario Veteris Testamenti, quod ante Christum 
infallibile, praesente jam Christo fuerit fallibile, demonstrandum esset 
disertis testimoniis Scripturae aut Christianae traditionis» 5. Haec porro 
testimonia desiderantur in casu. 

c) Putat Franzelin ecclesiam mosaicam fuisse infallibilem, in quan- 
tum magisterio ordinario sacerdotum conjungebatur magisterium ex- 
traordinarium Prophetarum in custodiendo deposito revelationis. Quod 
munus extraordinarium ad Prophetas quandoque in lege mosaica spe- 


Mal., 2, 4-7. 

Levit., to, 10. 

Deui., 17, 8 sqq. 

De Conc.iL, lib. 2, c. 8; «Alii dicunt». 

De Eccl. Christi, th. 3; «Imperfectio ista». 


9,28 M — 

ctasse inde constat, quod saepe vocati sunt pastores l, angeli, id est, 
nuntii Domini 2, custodes et praecones, qui fota die et tota nocte in perpe- 
tuum non tacebunt... donec (Dominus) ponat Jerusalem laudem in terra 3. 

His duobus elementis, sacerdotibus nimirum et prophetis, coaduna- 
tis commissa fuerunt a Deo infallibilis custodia et infallibile magisterium 
super universum populum, juxta illud Lucae: Lex et prophetae usque ad 
Joannem. Sed quia in Joanne Christus aderat praesens, et finis legis 
erat Christus, ex eo (ex Joanne) regnum Dei evangelizatur 4. Unde Moy- 
ses et Elias voluerunt testes esse in mysterio transfigurationis 5, ut pro- 
phetae semper legi conjungerentur. Hinc non semel exquirebatur respon- 
sum a Domino mediantibus Prophetis, qui arcana Dei et futuros eventus 
soliti erant manifestare; et ubi Prophetae haberi non poterant, et non 
sufficiebat magisterium sacerdotale ordinarium, ipsis summis sacerdoti- 
bus, qui in hoc casu induebantur rationale, in quo erat doctrina et veri- 
tas e, concessum est magisterium propheticum exercere, ut videre est in 
Eleazar 7, Achia 8, Abiathar 9, etc. Hoc sensu Caiphas prophetasse di- 
citur, non quidem a semetipso ut magisterio ordinario, sed secundum 
spiritum propheticum a Deo acceptum, ut diserte innuit Scriptura 10. 

His bene perpensis, arbitramur sacerdotium Aaronicum, quatenus 
conjungebatur missioni extraordinariae Prophetarum, non caruisse ma- 
gisterio infallibili, cui commissae sunt custodia depositi revelationis et 
interpretatio doctrinae fidei et morum. 


ARTICULUS III 
UTRUM CHRISTUS IMMEDIATE ECCLESIAM NOVI TESTAMENTI INSTITUERIT 


297. Status quaestionis. 1) Ecclesia Veteris Testamenti quo pro- 
ximior accedebat ad Christum, eo perfectior erat et expressior in typo- 
rum expositione et manifestatione veritatis; sed quia lex paedagogus erat 
in Christoll et umbra futurorum bonorum 12, Ecclesia imperfecta man- 
sit quousque compleretur per Christum, et, legis translatione facta in 
Evangelium, Deo offerretur oblatio munda; nihil enim ad perfectum ad- 
duxit lexl3. Ideo, praesente jam Christo, necesse fuit, ut sacerdotium et 
sacrificium imperfectum Veteris Testamenti, quae erant veluti introdu- 
ctio melioris speiu, in melius transferrentur. Siergo consummatio per 


Jer., 17, 16; Zach., 11, 4. 
Agg., i, 13; Mal., 3, i. 
Is., 62, 6-7. 

Luc., 16, 16. 


Matth., 17, 3-5. 

Levit., 8, 8. 

Num., 27, 21. 

I Reg., 14, 18. 

I Reg., 23, 9. 

10 Joan., ll, 51.—Cfr. Franzelin, De Ecclesia Christi, th. 3. 
11 Gal., 3, 24. 

12 Hehr., 10, I. 

13 Hebr., 7, 19. 

14 Hebr., 7, 19. 

sacerdotium Leviticum erat (populus enim sub ipso legem accepit), quid 
adhuc necessarium fuit secundum ordinem Melchisedech alium surgere sa- 
cerdotem, et non secundum Aaron dici? Translato enim sacerdotio, necesse 
est, ut et legis translatio fiatN 

2) Porro, licet ea quae ad fidem, spem, caritatem et ad finem 
vitae aeternae pertinebant, nunquam mutata fuerint, multiplex tamen 
conspicitur Ecclesiae Novi Testamenti ab ea,.quae fuit in Veteri Testa- 
mento, differentia, a) Ipsa namque dogmata nunc amphora sunt et cla- 
riora, et gratia atque virtutes pleniores sine mensura 1. b) Cultus divinus 
purior evasit, cum suppressis in Christianismo legibus judicialibus et 
caeremonialibus, quas praecepta vitae significandae Augustinus 34ppella- 
vit, praecepta vitae agendae data sunt, et non jam purificationum, expia- 
tionum et unctionum multiplici varietate, sed orationibus mundo corde 
fussis et solemniori cultus exterioris manifestatione in Deum ferimur, 
c) Sacrificium praestantius nunc est, quia loco sanguinis hircorum et 
vitulorum aliorumque animalium offertur Deo quotidie oblatio munda, 
immaculatum scilicet corpus et sanguis Domini nostri Jesu Christi, qui 
se ipsum semel offerens consummavit in sempiternum sanctijicatos. d) Sa- 
cramenta sunt hodie efficaciora. Sacramenta etenim antiquae legis ut- 
pote infirma et egena elementa i non causabant gratiam, sed solum 
per passionem Christi dandam esse figurabant; nostra vero «et continent 
gratiam et ipsam digne suscipientibus conferunt» 5. e) Magisterium in- 
fallibile clarius et expressius Ecclesiae Novi Testamenti quam antiquo 
foederi promissum collatumque est. 

3) Quare, licet Ecclesia Christi quoad rationem genericam, seu qua- 
tenus coetum significat fidelium convocatorum, cum Synagoga conve- 
niat 6, attentis tamen elementis, quibus constat, specifice ab ea differt 7. 
Hinc manifestum est veterem Synagogam, quae erat figura et umbra 
futurorum, adveniente Christo, cessasse, et novam Ecclesiam, in quam 
Vetus Testamentum transire oportebat, comparuisse. 

4) Haec igitur Ecclesia per antiquam significata, in qua vetus 
oeconomia complenda erat et consummanda, auctorem seu fundatorem 
habere decuit Jesum Christum Dominum nostrum, qui restaurare venit 
universa. Investigari tamen oportet, an Christus Deus per se ipsum, 
nullo interposito medio, Ecclesiam hodiernam instituerit seu fundaverit. 
Non agitur praecise de institutione vaga et confusa, quatenus doctrinam 
tradidit sub qua postea alii essent coadunaturi, sed de fundatione 
verae societatis, quae subditis constaret et capite, vinculo fidei et sacra- 
mentorum unitis. 


1 Hebr., 7, 11-12. 

2 «Gratia enim Dei, qua semper est universitas justificata sanctorum, aucta 
est, Christo nascente, non coepta». S. Leo, serm. 23 (De Nat.), c. 4; ML 54, 202. 

3 Contr. Faustum, lib. 10, c. 2; ML 42, 243. 

4 Gal., 4, 9.—Cfr. S. Th., z-Z1, q. 103, a. 2; et ZII p., q. 62, a. 6; S. Albertus M., 
IV Sent., dist. l, a. 15. 

5 Concil. Florentinum, Decr. pro armenis; Denz-Bannw., 695. 

8 S. AuRus'inus, in Ps. 81; ML 37, 1047, affirmat Synagogam vi nominis 
significare congregationem, quae etiam brutis animantibus est communis; Ecclesiam 
vero appellat convocationem, quae de solis dicitur creaturis rationalibus. 

' Cfr Cmanovn, Theol fund., n. 175, et Tanquoroy, Dc Ecclesia, n. 626. 

298. Errores, a) Jam olim Celsus docuerat Christum Dominum nul- 
lam instituisse Ecclesiam proprie dictam. 


b) Waldenses saeculo xn, et sociniani saeculo xvi. Ecclesiam nihil 
aliud esse dixerunt, quam coetum eorum, qui fide et sanctitate Deo conjun- 
guntur, licet nullo sociali vinculo inter se colligentur. Contendunt nullam 
societatem a Christo Domino fuisse institutam. Huic doctrinae facile sub- 
scribunt plures protestantes, qui dicunt Christum non societatem sed solam 
fidelium (per fidem conjunctorum) multitudinem congregasse, a fidelibus 
dein ecclesias seu communiones (Gemeinde) efformatas esse. 


c) Qui contendunt religionem Christianam esse mutuatam ab una ex 
antiquis religionibus, negant Christum fuisse auctorem Ecclesiae. Hinc ju- 
daeus Salvador docuit Christum in condenda sua Ecclesia nihil Synagogae 
addidisse. 

d) Plures denique hodierni mythici rationalistae aliter rem explicant- 
Volunt Christum Dominum, dum in terris ageret, nullam instituisse Eccle- 
siam, sed solummodo doctrinas praedicasse. Has cum discipuli. Synagogae 
plerique sectatores, amplexarentur, novam societatem, hodiernam scilicet 
Ecclesiam, post ejus mortem instituerunt. Ita Renan ', Harnack Bet alii 
bene multi. 


299. Thesis. Christus Dominus Ecclesiam per se ipsum immediate 
instituit. 


Arg. I. Christus Dominus ait Petro: Tu es Petrus et super hanc 
petram aedificabo Ecclesiam meam, et portae inferi non praevalebunt ad- 
versus eam; et tibi dabo claves regni caelorum, et quodcumque ligaveris 
super terram, erit ligatum et in caelis s. Porro nullatenus dubitandum est, 
quin Christus promissa adamussim impleverit. Hinc futuram Ecclesiam 
semper expressit in vita sub nominibus societatem indicantibus. Vocavit 
eam regnum caelorum, regnum Dei, domum Dei, ovile, grex, etc., quae, 
si hominibus applicentur, societatem semper innuunt 4. 


Arg. II. Concilium Vaticanum satis expresse tradidit hanc doctri- 
nam dicens: Pastor aeternus et Episcopus animarum nostrarum, ut sa- 
lutiferum redemptionis opus perenne redderet, sanctam aedificare Ecclesiam 
decrevit, in qua veluti in domo Dei viventis fideles omnes unius fidei et 
caritatis vinculo continerentur 5. 


Arg. III. Christus Dominus per se ipsum immediate ea omnia con- 
tulit Ecclesiae, quae ad formam socialem necessaria erant. Ergo Chri- 
stus per se ipsum immediate instituit Ecclesiam. 


Prob. Ant. Ad formam socialem Ecclesiae, ut ex ejus definitione 
satis constat, requiruntur et sufficiunt 1) plurium in unum convocatio, 
2) eorum inter se per unitatem fidei et sacramentorum participationem 
conjunctio, 3) omnium membrorum in unum finem tendentia seu conspi- 
ratio, et 4) legitimum pastorum regimen seu gubernatio. Sed haec omnia 
per se ipsum praestitit Christus Ecclesiae. Ergo. 


1 Vie de Jésus, ch. 18; «Un germe». 

2  L'esscnza del Cristianesimo, conf. io. 
Matth., i6, i8 sqq. 

' Cfr. Franzelin, De Ecclesia Christi, th. 7. 

3 Sess. 4 Prooem.; Denz-Bannw., 1821. 

Prob. Minor per partes. 


1) Plurium in unum convocatio. Primo etenim vocavit duodecim 
discipulos quos apostolos nominavit x, deinde alios elegit discipulos, qui 
primo occulte deinde palam ipsum sequuti atque confessi sunt; ac tan- 
dem omnes gentes ad hanc societatem satis convocavit, dum discipulis 
diserte ait: Euntes ergo docete omnes gentes, baptizantes eos in nomine 
Patris et Filii et Spiritus Sancti, docentes eos servare omnia quaecumque 
mandavi vobis 13Unde, qui post Ascensionem Domini baptismum suscipie- 
bant, Ecclesiae aggregabantur. Qui ergo receperunt sermonem ejus (Petri), 
inquit S. Lucas 8, baptizali sunt; et appositae sunt (id est, aggregatae, ut 
bene notat Franzelin 4) in die illa animae circiter tria millia. Et iterum: 
multitudinis autem credentium erat cor unum et anima una. Ac rursus: 
Caeterorum autem nemo audebat se conjungere illis;... magis autem auge- 
batur credentium in Domino multitudo virorum ac mulierum 5. Haec omnia 
et alia, quae longum foret referre, vere innuunt omnes gentes fuisse a 
Christo in societatem Ecclesiae convocatas et plures reapse coadunatas. 

2) Eorum inter se per unitatem fidei et sacramentorum participatio- 
nem conjunctio. 

Christus a) unitatem fidei et sua praedicatione omnibus injunxit et 
apostolis ubique praedicandam commisit. Docentes eos, inquit, servare 
omnia quaecumque mandavi vobis 6* Et iterum: euntes, ait, in mundum 
universum praedicate evangelium omni creaturae. Qui crediderit et bapti- 
zatus fuerit, salvus erit; qui vero non crediderit, condemnabiturl. Unde apo- 
stoli, sui magistri mandata exsequi volentes, unitatem fidei docuerunt; 
Unus Dominus, ait S. Paulus, una fides, unum baptisma 8; et anathema 
dixit eis, qui praedicaverint praeterquam quod ipse evangelizaverat; 
b) instituit Dominus septem sacramenta, quorum ope fit homo Christia- 
nus, Ecclesiae Christi addicitur, in eaque roboratur. 

3) Omnium membrorum in unum finem conspiratio. 

Servator noster Christus, Ecclesiae suae finem praestitit supernatu- 
ralem, in quem omnes fideles tendere oportet mediis ad hoc proportio- 
natis. Finis ita praestitutus est, proximus quidem, hominum in hac vita 
sanctificatio, sicut dicetur inferius, ultimus, aeternae beatitudinis adeptio. 

4) Legitimum pastorum regimen. 

Non solum doctrinam tradidit Christus plane caelestem, et instituit 
sacramenta ad salutem hominum necessaria, verum etiam Ecclesiam sub 
legitimae auctoritatis regimine constituit, ut societas fidelium servaretur 
incolumis, finemque adipisceretur sibi praestitutum. Hinc Ecclesiam 
pastoribus et ovibus constare voluit. Et ipse dedit, juxta Apostolum, 
quosdam quidem Apostolos, quosdam autem Prophetas, alios vero Evange- 


Matth., 10. i sqq.; Mare., 3, 14; Luc., 6, 13. 


1 

2 Matth., 28, 19 sq. 

3 Act, 2, 41. 

* De Eccl. Chr., th. 14. 
5 Act, 5. 13. 

e Matth., 28, 20. 


Mare., 16, 15-16. 
Ephes., 4, 5. 


tu 

listas, alios autem Pastores et Doctores ad consummationem sanctorum in 
opus ministerii, in aedificationem corporis Christi: donec occurramus omnes 
in unitatem fidei et agnitionis Filii Dei, in virum perfectum, in mensu- 
ram aetatis plenitudinis Christi T. Unde apostoli missi sunt ad docendum 
universum mundum: Docete omnes gentes 2; sicut misit me Pater, et ego 
mitto vos 3. Petro vero specialiter contulit supremam potestatem et 
infallibile magisterium super omnem Ecclesiam, dicens: Pasce agnos 
meos... pasce oves meas 4. 

Arg. IV. Hanc denique veritatem ostendunt a) innumera Patrum 
et Conciliorum testimonia, b) archaeologiae sacrae documenta, et c) hae- 
reticorum, quotquot ab Ecclesiae unitate defecerunt, agendi ratio. 


300. Dices, i) Salvator noster et apostoli ritus mosaicos accurate 
servaverunt. 2) A Synagoga non recesserunt quousque Pauli de Evangelio 
gentibus praedicando praevaluit opinio. Non ergo tempore Christi sed post 
Pauli conversionem formam socialem a Synagoga distinctam adepta est 
Ecclesia. 

Resp. Ll? Amplior harum exceptionum solutio dabitur inferius 57 dum 
de tribus stadiis Ecclesiae nascentis agendum erit, ibique manifestum fiet 
qua prudentia se gesserint apostoli inter complicatissimas, quae ipsis obve- 
nerunt, difficultatum congeries. 

2. ]) Christus Dominus religiose servavit ritus mosaicos, non quod 
ilis adstringeretur, sed ratione prudentiae et caritatis, ne scandalo esset 
judaeis. Ritus namque mosaici nonnisi post promulgatum Evangelium erant 
abolendi.—Apostoli quoque, quamquam scirent mosaicas caeremonias ex 
morte Christi jam mortuas esse, quosdam ritus mortuos non mortiferos, 
servavere, ne judaeos, qui mordicus illis adhaerebant, offenderent. Sed ad- 
veniente opportuno tempore docuerunt illos minime obligare e. 2) Certum 
omnino est Christum extra Synagogam discipulos coadunasse et vitam cum 
ipsis egisse, adeo ut discipulis deinceps ac fidelibus congregatis caeterorum 
nemo auderet se conjungere '. Hinc apostoli et discipuli, qui erant Hiero- 
solymis congregati, noluerunt Paulum recipere, non credentes quod esset 
discipulus, donec Barnabas introduxit eum 8.—Nunquam Petrus et alii di- 
scipuli, haesitaverunt de annuntiando gentibus Evangelio: hoc enim didi- 
cerant a Domino, qui praecepit eis, ut docerent omnes gentes, et praedica- 
rent Evangelium omni creaturae, sed dubitabant, num esset tempus oppor- 
tunum, ut, Judaeam relinquentes, ethnicorum conversioni operam darent. 
De hoc inter illos orta est controversia. Visis autem prodigiis, quae a S. Luca 
narrantur 9, gentium conversioni sese dederuntl0. 


ARTICULUS IV 


QUANDO CHRISTUS ECCLESIAM SUAM INSTITUERIT 


301. Status quaestionis. Pro ampliori intelligentia eorum, quae in 
Novo Testamento narrantur, operae pretium est accurate hic investi- 


1 Ephes., À, ii sqq. 
2 Matth., 28, 19. 

3 Joan., 20, 21. 

4 Joan., 21, 15-17. 
5 


Art. seq. 
Act., 14, 10 sqq. 
Act., 5, 13. 


Act., 9, 26-28. 
8 Act, 10, I sqq. 
10 Cfr. Murillo, La Iglesia Romana, t. I, secc. 2, c. 2, $ 3. 

gare, quando Christus Ecclesiam in terris instituerit. Sunt enim in Scri- 
pturis loca ambigua, quae nisi recte explicentur, errorem ingerere facile 
possunt. 


302. Thesis. Christus 1) post inceptam praedicationem annuntia- 
vit fundationem novae Ecclesiae seu novam religionis oeconomiam; dein 
2) ante mortem proxime praeparavit et inchoavit ejus institutionem, ac 
demum 3) a mortuis redivivus perfecte eam instituit atque complevit. 


1) Post inceptam praedicationem annuntiavit fundationem novae 
Ecclesiae N 

Arg. Joannes Baptista, Praecursor Christi, praedicabat juxta Evan- 
gelistas per totam regionem Jordanis: Poenitentiam agite, appropin- 
quavit enim regnum caelorum 1; et in vinculis detentus ajebat: Illum 
(Christum) oportet crescere, me autem minui3. Unde de Jesu dicitur: 
Cum autem audisset Jesus, quod Joannes traditus esset, secessit in Gali- 
laeam, et... exinde coepit... praedicare et dicere: poenitentiam agite; appro- 
pinquavit enim regnum caelorum 48Exinde continue praenuntiabat propin- 
quitatem regni Dei 0, regni caelorum e, et praedicabat evangelium regni 
Dei l. 

Porro in oeconomia Novi Testamenti nomine regni caelorum et regni 
Dei quandoque Ecclesia triumphans, non raro Ecclesia militans intelli- 
gitur 8. «Nomen regni, ait S. Thomas, a regendo est sumptum. Regere 
autem providentiae actus est. Unde secundum hoc aliquis regnum ha- 
bere dicitur, quod alios sub sua providentia habet, et ideo secundum 
hoc homines in regno Dei esse dicuntur, quod ejus providentiae perfe- 
cte subduntur. Providentiae autem est ordinare in finem: In finem 
autem ordinantur et ea, quae distant a fine, secundum quod perducun- 
tur ad finem, et ea, quae assecuta sunt finem, secundum quod in fine 


| Plura fuisse in Veteri Testamento vaticinia, quibus institutio Ecclesiae prae- 
nuntiabatur, admittunt communiter theologi et S. Scripturae commentatores, sed 
ea nunc exponere non vacat. Vide, si lubet, Franzelin, qui De Ecclesia Christi, 
th. 6, de eis profunde, ut de more, disserit. 

2 Matth., 3, 2. 

>? Joan., 3, 30. Blasphemat Renan, cum (Vie de Jésus, ch. 6, «Quoique»), adse- 
rit notam fuisse Christo superioritatem Joannis Baptistae, et manifeste fallitur, 
cum ibid., c. 12, dicit Joannem Baptistam non agnovisse in Jesu legatum divinum, 
qui exsequi venit promissa Dei. 

4 Matth., 4, 12-17. 
Luc., 21, 31. 
Matth., 10, 7. 
Matth., 4, 23. 
Nullum non movent lapidem hodierni rationalistae, ut ostendant nomine 
regni caelorum aut regni Dei nunquam Ecclesiam in praedicatione Christi signifi- 
cari. Sed, cum ipsi hujus nominis veram significationem tradere tentant, in mille 
abeunt sententias. Harnack (Das IVesen des Christentums, conf. 3-4); putat hoc 
nomine regnum pure internum animae intelligi; Renan, Vie de Jésus, ch. 17, «L'idée 
fondamentale», quandoque intelligendum ait regnum pauperum, interdum exse- 
cutionem visionis Danielis et Henoch super promissionibus messianicis, et non raro 
regnum Dei in anima; A. Loisy (L'Évangile et L'Église, p. | sqq.), verba Christi 
exponit de regno, ut ajunt, eschatologico, quod futurum est post Christi gloriosum 


adventum in nubibus caeli. Hac super re legendum est opus Pominici Palmieri 
(Osservasioni sulla recrute of»era *«L'Évangile et L'Église-). 

conservantur. Et cum regula providentiae sit finis, illa perfecte provi- 
dentiae subsunt, quae jam in ipso fine collocantur; et ideo in eis nihil 
potest esse ab ordine providentiae a ienum. In aliis autem, quae a fine 
distant, secundum hoc magis vel minus divinae providentiae subsunt, 
secundum quod magis vel minus a fine elongantur; propinquissimi sunt 
fini, qui sunt in via ad finem. Via autem perveniendi ad finem est fides 
per dilectionem operans. Unde et regnum Dei quasi antonomastice 
dupliciter dicitur. Quandoque congregatio eorum, qui per fidem ambu- 
lant, et sic Ecclesia militans regnum Dei dicitur; quandoque autem 
illorum collegium, qui jam in fine stabiliti sunt, et sic ipsa Ecclesia 
triumphans regnum Dei dicitur, et hoc modo esse in regno Dei idem est 
ac esse in beatitudine» 


Enimvero Christum Jesum in praedicatione sua nomine regni caelo- 
rum et regni Dei Ecclesiam militantem, quam ipse erat conditurus et 
cujus adventum annuntiavit, saepe intellexisse evidenter constat ex plu- 
rium locorum contextu. Nam apud Lucam dixit: Lex et Prophetae usque 
ad Joannem, ex eo regnum Dei (id est Ecclesia Dei) evangelizatur 1. Et 
rursus, ajebat ad pharisaeos: A diebus Joannis Baptistae usque nunc 
regnum caelorum vim patitur, et violenti r.apiunt illud 3.—A diebus Joan- 
nis Baptistae, id est, a prima Christi praedicatione, non antea, quia 
Ecclesia militans ante praedicationem Christi nondum fuerat annun- 
tiata: vim patitur: quod proculdubio ad Ecclesiam militantem, non ad 
triumphantem refertur. Unde judaeis Evangelium repudiantibus ajebat 
Christus 4* Auferetur a vobis regnum Dei, et dabitur genti facienti fru- 
ctus ejus 0. 


Hoc regnum caelorum simile dicebat Christus a) seminanti semen, 
quod est verbum regni ^, quod si secus viam ceciderit, rapit inimicus; si 
super petrosa, scandalizatur; si inter spinas, suffocatur; si in terram bo- 
nam fructum affert centesimum, sexagesimum vel trigesimum; b) semi- 
nanti semen bonum in agro 1, ubi agente inimico crevit triticus una cum 
zizania, et Dominus tempore messis collegit et adligavit zizania in fa- 
sciculos ad comburendum, triticum autem congregavit in horreum suum. 
Sic etiam in regno Dei, quod est Ecclesia, sunt boni et mali tempore 
messis, id est, in morte separandi. Hunc parabolae sensum accepimus 
ab ipso Domino, qui ait: Qui seminat bonum semen est Filius hominis. 
Ager autem est mundus. Bonum vero semen hi sunt filii regni. Zizania 
autem filii sunt nequam. Inimicus autem, qui seminavit ea, est diabolus. 


1 In IV Sent., dist. 49, q. 1, a. 2, q. 5, sol. 5. 

2 Lue, 16, 16. 

3 Matth., n, 12. 

* Matth., 21, 43. 

6 S. Augustinus, in Joan., tr. 115, n. 2 (ML 35, 1939), illa verba regnum meum 
non est de hoc mundo... nunc autem regnum meum non est hinc, commentatur dicens: 
Non ait regnum meum non est in hoc mundo, sed non est de hoc mundo... non ait: 
nunc autem regnum meum non est hic, sed non est hinc. Hic est enim regnum ejus 
usque in finem saeculi». Huic interpretationi consonat quod de se ipso dicebat 
Christus, Joan., 10; Ego non sum de mundo. 

e Matth., 13, 3-23. 

7 Matth., 13, 24-30. 

Messis vero consummatio saeculi est. Messores autem angeli sunt. Sicut 
ergo colliguntur zizania et igni comburuntur, sic erit in consummatione 
saeculi. Mittet Filius hominis angelos suos et colligent de regno ejus (uti- 
que Ecclesia) omnia scandala et eos qui jaciunt iniquitatem, et mittent eos 
in caminum ignis. Ibi erit fletus et stridor dentium. Tunc justi fulgebunt 
sicut sol in regno Pairis eorum 1. c) Grano sinapis, quod cum sit minimum 
ex seminibus, majus fit omnibus oleribus 1. Hoc applicari nequit regno 
caelesti in quo augmentum non habet locum; d) fermento, quod abscon- 
dit mulier in farina et fermentatum est 3; e) negotiatori quaerenti bonas 
margaritas et ex illis unam pretiosam ementi; f) sagenae missae in mare, 
et cum completur ex omni genere piscium, eliguntur boni in vasa et 
mali foras mittuntur; g) ovili denique in quo oves diversarum gentium 
sub uno pastore congregantur 4. 

Haec omnia evidenter demonstrant Christum Dominum in sua prae- 
dicatione annuntiasse fundationem novae Ecclesiae. 


303. 2) Ante mortem proxime praeparavit atque inchoavit institu- 
tionem Ecclesiae. 


Hanc ipsam Ecclesiae institutionem fuisse a Christo in terris proxi- 
me praeparatam et inchoatam innumera demonstrant ipsius Christi 
facta et testimonia. 

a) Se ipsum ostendit legatum divinum et Messiam a Deo missum, 
dicens: Ego sum via, et veritas et vita 56 Doctrinas fundamentales suae 
religionis tradidit, cum unius fidei semina diffudit. 

b) Baptisma instituit ac ministravit. Post haec, ait Joannes, venit 
Jesus et discipuli ejus in terram judaeam, et illic demorabatur cum eis, 
et baptizabat 0. Et rursus: Ut ergo cognovit Jesus, quia audierunt phari- 
saei, quod Jesus plures discipulos facit et baptizat, quam Joannes... reli- 
quit Judaeam, et abiit iterum in Galilaeam 7. 

c) Prima Ecclesiae membra elegit. Ab initio suae praedicationis post 
reditum ex deserto elegerat Christus discipulos. Nam stetit in loco cam- 
pestri turba discipulorum ejus 8. Unde dicitur: Vocavit discipulos suos 
et elegit duodecim ex ipsis, quos et apostolos nominavit 0. His constitutum 
est collegium apostolicum, quod, multis praerogativis decoratum, comi- 
tatum est Christum in praedicatione Evangelii. Hos duodecim erudivit 
Dominus singulari benevolentia ac sollicitudine, quippe qui dixit eis: 
Vobis datum est nosse mysteria regni caelorum, illis autem (turbis) non 


Matth., 13, 37-43. 
Matth., 13, 31-32. 
Matth., 13, 33. 
Joan., 10, 16; Cfr. Franzelin, De Eccl. Chr., th. 7. 
Joan., |4, 6. 
Joan., 3, 22. 
Joan., 4, i. 
Luc., 6, 17. 
0 Luc., 6, 13. Notant hic commentatores primam discipulorum vocationem 
factam fuisse ante primum Pascha (Joan., l, 37 sqq.); electionem apostolorum 
eorumque missionem locum habuisse post secundum Pascha (Luc., 6, 13); ac deni- 


que designationem et missionem septuaginta duorum factam fuisse post tertium 
Pascha. 

est datum |. Et iterum: Vos autem dixi amicos, quia omnia quaecumque 
audivi a Patre meo, nota feci vobis 1 Largitus est eis virtutem et pote- 
statem super omnia daemonia 3 aliaque privilegia et munera extraordi- 
naria non pauca. 

Post haec autem designavit Dominus et alios septuaginta duos, et misit 
illos binos ante faciem suam in omnem civitatem et locum, quo erat ipse 
venturus 45 

Eo jam tempore dignoscebantur a) turba discipulorum B, qui Chri- 
stum sequebantur; b) septuaginta duo, qui designati fuere ac missi bini 
ante faciem suam 60; ac c) duodecim discipuli, qui specialiter electi 7 co- 
mitabantur Jesum: Ipse iter faciebat per civitates et castella praedicans 
et evangelizans regnum Dei et duodecim cum illo 8. 

d) Primatum quoque Petri fuisse a Christo Domino in vita praepa- 
ratum merito colligunt theologi ex S. Scripturae testimoniis. In prima 
Simonis vocatione intuitus eum Jesus dixit: tu es Simon filius Jona, 
tu vocaberis Cephas, quod interpretatur Petrus 9. Idcirco Petrus in Evan- 
gelio primus 'in ordine semper nominatur, et speciali praerogativa deco- 
ratus est a Jesu dicente: Noli timere: ex hoc jam homines eris capiens1011 

Hinc licet nemini voluerit Christus in vita supremam potestatem et 
primatum actu secundo conferre, proxime tamen Ecclesiam praeparavit 
atque inchoavit, quia, ut recte argumentatur Billot, «jam erant (eo 
tempore) instituta sacrificium N. L. et duo praecipua sacramenta, quae 
sunt baptismus et eucharistia; jam initiata societas regni caelorum in 
pusillo discipulorum grege; jam designata hominum universalitas, e qua 
per totum orbem erat evocanda; jam denique praeparata ejus hierar- 
chia per promissiones factas duodecim apostolis et specialiter Petro» u. 
Desiderabatur solummodo ultima constitutio, quam perfecit Dominus 
post suam e mortuis resurrectionem, ut constabit ex modo dicendis. 


304. 3) A mortuis redivivus perfecte eam constituit. 


a) - Christus post resurrectionem suam discipulis apparens omnia 
Ecclesiae elementa designavit. Nam, ut ait Lactantius, «diebus qua- 
draginta cum his commoratus aperuit corda eorum... ordinavitque eos 
et instruxit ad praedicationem dogmatis ac doctrinae suae, disponens 
Testamenti novi solemnem disciplinam» 12 Hinc dicitur ipse fuisse per 
dies quadraginta apparens eis (apostolis) et loquens de regno Deil3. 

Arcana eis caelestia manifestavit et sacramenta confirmata reliquit. 


1 Matlh., 13, 11. 
2 Joan., 15, 15. 
3 Maith., 10, i. 
4 Luc., 10, i. 

5 Luc., 6, 17. 

8 Luc, 10, i. 

7 Luc., 6, 12 sqq. 
8 Luc., 8, i. 

9 


Joan., i, 42. 

10 Luc., 5, 10. 

ll De Eccl. Chr., q. 1, th. 1. «Ergo, quando». 
12 De mort, persecut., lib. 1, c. 2; ML 7, 194. 
13 Aci., i, 3. 

juxta illud S. Leonis: «Non ergo ii dies..., qui inter resurrectionem Do- 
mini ascensionemque fluxerunt, otioso transiere decursu, sed magna in 
his confirmata sacramenta, magna sunt revelata mysteria» x. 

b) Tunc etiam apostolis solemnem contulit missionem, ut in mun- 
dum Evangelii praedicandi causa pergerent. Dixiteis iterum pax vobis: 
sicut misit me Pater, et ego mitto vos 2. Et in caelum jam jam abiturus 
ita eos affatus est: Euntes ergo docete omnes gentes baptizantes eos in 
nomine Patris et Filii et Spiritus Sancti, docentes eos servare omnia quae- 
cumque mandavi vobis. Et ecce ego vobiscum sum omnibus diebus usque 
ad consummationem saeculi 3. 

c) Primatum denique, quem promiserat Petro collaturum, definitive 
constituit apud Joannem 21, 15-17, ubi trinae responsioni Petri insistens 
ter dixit ei: Pasce agnos meos... pasce agnos meos... pasce oves meas. 
Eumdem apostolum principem ac caput visibile nominavit societatis, 
ordinum et graduum varietate dispositae, et decoravit potestate ac ma- 
gisterio infallibili super omnem Ecclesiam. 

Ecclesia igitur, quae in vita Jesu fuerat adumbrata et proxime prae- 
parata, post Christi gloriosam resurrectionem complementum accepit 
ac perfecte instituta est. 


305. Scholion. Quae de nascentis Ecclesiae evolutione disputant non- 
nulli, magis ad historiographos et commentatores Scripturarum quam ad 
theologos spectare videntur. Nihilominus, ut quaedam difficultates, quae 
institutioni Ecclesiae a rationalistis opponi solent, facilius enodentur, tria 
veluti stadia in praefata Ecclesiae nascentis expansione cum cl. Billotl 
distingui valent. 

306. 1.”m stadium ab Ascensione Domini, vel, si mavis, a die Pente- 
costes, usque ad praedicationem Evangelii ad gentesÿ, quae ad annum 
circiter 41 aerae Christianae contigit, cucurrit. Hoc tempore praedicatum 
est Evangelium solummodo judaeis, ex quibus innumeri, audito verbo Do- 
mini, ad fidem conversi sunt et ad Ecclesiae unitatem coadunati. Magis 
autem augebatur, ait S. Lucas, credentium in Domino multitudo virorum ac 
mulierum e. Et, multitudinis credentium erat cor unum et anima unal. llli 
autem, qui in mysteriis fidei sic edocti baptizabantur, segregari debebant a 
synagoga juxta illud Petri: Salvamini a generatione ista prava 8. Haec fide- 
lium a synagoga segregatio causa fuit dirae persecutionis contra Ecclesiam, 
quam ut vitarent, omnes (praedicatores scilicet non fideles °) dispersi sunt 
per regiones Judaeae et Samariae praeter apostolos 10. Petrus autem Pastoris 
ac Magistri officio fungi volens, illuc proficiscebatur, cunctosque visitabat, 
juxta illud: Ecclesia quidem per totam Judaeam et Galilaeam et Samariam 
habebat pacem, et aedificabatur ambulans in timore Domini, et consolatione 
Sancti Spiritus replebatur. Factum est autem, ut Petrus, dum pertransiret 
universos, deveniret ad sanctos, qui habitabant Lyddae u. 


Serm. 1, de Ascens., c. 2; ML 54, 395. 
Joan., 20, 21. 

5 Matlh., 28, 19-20. 
De Eccl. Chr., th. 1, $ 2. 


5 Aen 2, 9. 
* Act, S, 14. 
Act, 4, 32. 
Act., 2, 40. 


Cfr. Franzelin, Dc Eccl. Chr., th. 14. 
10 Acr., 8, I. 
A Ct. 9, 31-32. 

307. 2."« stadium expansionis Ecclesiae *. Admonitus fuit Petrus a 
Domino, ut nihil haesitans pergeret ad Cornelium Centurionem, qui vicis- 
sim, visione Angeli recreatus, nuntios ei miserat, ut in domum suam descen- 
dere dignaretur 4. Altera autem die, descendens Petrus cum illis in Caesa- 
ream, Cornelium ethnicum cum cognatis et amicis baptizavit. Cum autem 
fideles hierosolymitani, qui erant ex circumcisione, aegre id tulissent, data 
a Petro facti ratione, omnes tacuerunt et glorificaverunt Deum dicentes: Ergo 
et gentibus poenitentiam dedit Deus ad vitam. Exinde patuit aditus cunctis 
gentibus ad vitam. Hinc loquebantur et ad graecos annuntiantes Dominum 
Jesum... multusque numerus credentium conversus est ad Dominum... et do- 
cuerunt turbam multam, ita ut cognominarentur primum Antiochiae discipuli 
christiani 3. 

Paulo post dixit illis Spiritus Sanctus 4: Segregate mihi Saulum et Barna- 
bam in opus ad quod adsumpsi eos. Tunc jejunantes et orantes imponentesque 
eis manus S6dimiserunt illos. Protinus perrexerunt ambo in Cyprum et 
Asiam minorem insulasque adjacentes, et ubique constituerunt Ecclesias 
ex gentibus et judaeis indiscriminatim. Mox S. Paulus peragravit Mace- 
doniam, Achaiam magnamquc partem Asiae omnibus praedicans verbum 
Dei °, ita ut mereretur appellari Apostolus Gentium. Ideo dicebat ad Ro- 
manos: An judaeorum Deus tantum, nonne et gentium? Immo et gentium: 
quoniam quidem unus est Deus, qui justificat circumcisionem ex fide et prae- 
putium per fidem 7. Et rursum: Ipse enim (Christus) est pax nostra, qui fecit 
utraque unum... legem mandatorum decretis evacuans, ut duos condat in seme- 
tipso in unum novum hominem... Et veniens evangelizavit pacem vobis, qui 
longe fuistis (ethnicis) et pacem iis qui prope (judaeis). Quoniam per ipsum 
habemus accessum ambo in uno spiritu ad Patrem 89 

Omnes itaque unanimiter docebant Evangelium non solum judaeis sed 
etiam gentibus, et iis maxime, praedicandum esse. 

Sed cum apostoli ex quadam prudentia eousque circumcisionem alios- 
que ritus mosaicos judaeis conversis permitterent observare, discussio orta 
est de legis mosaicae et circumcisionis observantia relate ad fratres antio- 
chenos, quos nonnulli ex judaeis aspernabantur dicentes: quia nisi circum- 
cidamini secundum morem Moysi, non potestis salvari ” Tunc Paulus et 
Barnabas ascenderunt Hierosolymam, ubi erat Petrus cum aliis apostolis 
et presbyteris, et collectum est concilium in quo, facta super hoc magna 
conquisitione, surgens Petrus dixit: Viri fratres, vos scitis, quoniam ab anti- 
quis diebus Deus in nobis elegit per os meum audire gentes verbum Euangelii, 
et credere... Nunc ergo quid tentatis Deum imponere jugum super cervices 
discipulorum, quod neque patres nostri neque nos portare potuimus? Sed per 
gratiam Domini Jesu Christi credimus salvari, quemadmodum et illi 101 Postea 
Petrus suprema sua auctoritate et infallibili magisterio solvit quaestionem, 
et declaravit nullam esse Christianis obligationem legis mosaicae adimplen- 
dae. Exinde statuit concilium epistola ad fratres Antiochiae, Syriae et Cili- 
ciae data: Visum est Spiritui Sancto et nobis nihil ultra imponere vobis oneris 
praeter haec necessaria: Ut abstineatis vos ab immolatis simulacrorum et san- 
guine et suffocato ll et fornicatione, a quibus custodientes vos, bene agetis 12. 


l Act, io, 15. 

2 Act, 10, i sqq. 

3 Hoc contingebat circa an. 41 aerae vulgaris. 
l| Ad. 13, 2-3. 


8 Per hanc probabiliter manuum impositionem Paulus et Barnabas Episcopi 
consecrati fuere. Cfr. Franzelin, De Eccl. Chr., th. 14, «Haud diu». 

6 Ad., 20, i sqq. 

7 Rom., 3, 29-30. 

8 Eph., 2, 14-18. 

9 Ad., 15, i. 

10 Ad.. 15, 7. 

ll Has exceptiones voluit concilium statuere, non in vim legis mosaicae, quae 
abrogata est, sed ut legem ecclesiasticam conderet. 

12 Hoc concilium creditur celebratum anno circiter 53 aerae vulgaris. 

Hic contendunt nonnulli rationalistae effectam fuisse separationem 
Ecclesiae a synagoga, et consequenter negant Ecclesiam fuisse societatem 
a Christo institutam. Sed immerito: quoniam ab Ascensione Domini Ecclesia 
habebat a) membra propria quae congregata fuisse vidimus in coenaculo, 
a synedrio judaeorum valde distincto, b) corpus integrum doctrinae a Chri- 
sto traditum, c) ritus et sacramenta judaeis omnino ignota, et d) auctori- 
tatem seu caput visibile, a judaeis repudiatum *. 

308. 3."" stadium nascentis Ecclesiae incipit a concilio Hierosolymis 
habito, et protenditur ad mortem usque apostolorum. Declaratis jam so- 
lemn! Ecclesiae judicio difficultatibus, quae exortae sunt circa Evangelium 
gentibus praedicandum et ritus mosaicos—circumcisionem praesertim— 
abrogandos, mirum in modum diffusa est per orbem Ecclesia. Apostoli, 
Domini praeceptum exsequi volentes, ubique praedicaverunt Evangelium 
et fundaverunt Ecclesias, non quidem a se invicem separatas, ut protestan- 
tes volunt, sed unitate et vinculo fidei ac professionis inter se valde con- 
junctas. Eamdem namque doctrinam tradebat S. Paulus ubique in omni 
Ecclesia *, et ad vocem ac praedicationem apostolorum in universo mundo 
fructificavit et crevit Evangelium 3. Unde: In omnem terram exivit sonus 
eorum et in fines orbis terrae verba eorum 4. 

Contigit tamen, et hoc est argumentum Aquiles rationalistarum, ut 
cum venisset Petrus Antiochiam, ubi Paulus et Barnabas erant docentes et 
evangelizantes... verbum Domini 5, reprehensus est a Paulo pro sua agendi 
ratione. Quod ab ipso Apostolo relatum est his verbis: Cum autem venisset 
Cephas Antiochiam, in faciem ei restiti, quia reprehensibilis erat. Prius enim 
quam venirent quidam a Jacobo (judaei christiani) cum gentibus edebat; cum 
autem venissent, subtrahebat et segregabat se, timens eos, qui ex circumcisione 
erant. Et simulationi ejus consenserunt caeteri judaei, ita ut et Barnabas 
duceretur ab eis in illam simulationem. Sed cum vidissem, quod non recte 
ambularent ad veritatem Evangelii, dixi Cephae coram omnibus: Si tu, cum 
judaeus sis, gentiliter vivis et non judaice, quomodo gentes cogis judaizare? °. 
Ex hoc Baur, Salvador, Renan et omnes rationalistae deducunt inter Pe- 
trum, qui Judaismo favebat, et Paulum, qui universalitatem religionis 
quaerebat, collisionem seu dissensionem exstitisse, et de Petrinismo ac 
Paulinismo loquuntur, imo et adserere non dubitant Evangelia Matthaei 
in defensionem Petri, Lucae in defensionem Pauli, Marci autem ac Joannis 
in conciliationem amborum scripta fuisse. Inde concludunt a) infallibilita- 
tem non fuisse Petro collatam, b) Pauli opinionem praevaluisse, et c) Eccle- 


siam hodiernam non a Christo institutam sed evolutione quadam fuisse 
constitutam ° 


| Optime noverant apostoli Christianos a promulgata jam lege evangelica in 
die Pentecostes ad observantiam rituum mosaicorum minime fuisse adstrictos, sed 
quandiu pax et tranquillitas inter fideles viguit, prudenter consenserunt, ut reli- 
giose servarentur. At exorta semel turbatione veram doctrinam exposuerunt 
I Cor., 4, 17. 

Coloss., i, 6. 

Rom., 10, 18. 

Aci. 15, 35. 

Gal., 2, 11-14. 

Nonnulli catholici, ut facilius ab hac difficultate sese expedirent, dixerunt 
Cepham a S. Paulo reprehensum non fuisse S. Petrum, Principem Apostolorum, 
sed unum ex 72 discipulis qui juxta Eusebium, Hist, eccL, lib. 1, c. 12: MG 20, 
118, et antiquas Constitutiones Apostolicas (Pitra, A. 15, 4, 1, 74) ita vocabatur. 
Sic Kilber, Theol. Wirceb., t. 1, disp. 2, c. 3, a. 1, n. 159; et alii. 

Probabilitatem hujus opinionis minime negaverim, sed nullatenus opus esse 
exsistimo a sensu obvio S. Scripturae a SS. Patribus, theologis et commentatori- 
bus communiter admisso, recedere. Cfr. Passaglia, De praerogativis B. Petri, lib. 1, 
c. 24; Horgonrbther, Hist, ecl, epoca i.*, per. i, c. i, observ. ad n. 28. 

Rejicitur etiam hodie opinio S. Hieronymi, qui dixit tum causam reprehensio- 
nis tum ipsam reprehensionem ex conniventia quadam Apostolorum excogitatas 

Sed falluntur maxime. Nunquam enim fuit inter Petrum et Paulum 
illa decantata dissensio, ut constat ex elogiis sibi invicem et Ecclesiis am- 
borum tributis C Ad locum autem quod attinet Gal. 2 patet S. Petrum 
ejusdem ac S. Paulum fuisse opinionis. Princeps Apostolorum arbitrabatur 
licere Christianis cum judaeis et gentilibus conversis indiscriminatim con- 
versari, siquidem cum gentibus edebat; sed ab eorum consortio discessit non 
ratione doctrinae sed specie prudentiae, ne scilicet offenderet eos, qui ex 
circumcisione erant. Non ergo agebatur de diversitate doctrinae inter ambos 
apostolos, sed de Petri agendi ratione, qui suo exemplo poterat alios com- 
pellere ad credendum legalia adhuc ex necessitate servanda esse. Hoc autem 
Paulus perniciosum putans et maxime cavere volens in faciem ei restitit. 
Hinc minime eum accusavit de erronea doctrina, sed allocutus est si fu... 
gentiliter vivis et non judaice, quomodo gentes cogis judaizare? In ipsa, ut 
vides, reprehensione implicite confessus est conformitatem doctrinae 23 


ARTICULUS V 
QUEM OB FINEM CHRISTUS IN TERRIS ECCLESIAM INSTITUERIT 


309. Status quaestionis. 1) Finis dicitur id cujus gratia aliquid 
fit. Est -primarius vel secundarius, prout principaliter vel secundario ali- 
quid fuerit appetitum. Finem primarium Ecclesiae esse aliquid super- 
natural patet ex ipsa Christi institutione, qui Petro praecepit, ut agnos 
pasceret et oves, et misit apostolos docere omnes gentes, baptizantes 
eos in nomine Patris et Filii et Spiritus Sancti. Finis secundarius Eccle- 
siae sunt bona temporalia non pauca. Ecclesia enim, ut praeclare ait 
Leo XIII in Encyclica Immortale Dei, «in ipso etiam rerum mortalium 
genere tot ac tantas ultro parit utilitates, ut plures majoresve non pos- 
set, si in primis et maxime esset ad tuendam hujus vitae quae in terris 
agitur prosperitatem» instituta. 

2) Hic solummodo agitur de fine Ecclesiae primario, qui iterum ad 
praesens quod attinet triplex distinguitur, proximus, remotus et ultimus. 
Proximus est qui immediate attingitur; remotus, qui mediantibus aliis 
in se quidem attingitur, sed ad ulteriora ordinatur; ultimus, qui ad nul- 
lum alium finem ordinatur. 

3) Jam vero, sicut vetus oeconomia introductio erat et poedagogus 
Ecclesiae Christi, ita etiam haec nostra Ecclesia praeparatio est ad Ec- 
clesiam caelestem seu illam beatam spem et adventum gloriae magni Dei 
et Salvatoris nostri Jesu Christi 8. Unde finis Ecclesiae proprius digno- 
scendus est ex relatione quam Ecclesia militans habet in praesenti sta- 
dio ad Ecclesiam triumphantem, quae futura est in caelo. Quod Christus 
in terris agens molitus est efficere, quando una oblatione consummavit 
in sempiternum sanctificatos 4, recte dixeris Ecclesiae finem, ita ut finis 
missionis Christi in hac mortali vita idem fuerit ac finis Ecclesiae. Finis 


fuisse; id est, cum Petrus et Paulus viderent reluctantiam cum gentibus agendi a 
judaeis Christianis nondum disparuisse, communi pacto convenerunt, ut Petrus 
judaizaret, et Paulus eum publice reprehenderet, et sic omnes indirecte docerentur. 

1 Cfr. ZI Petri, 3, 15 sqq., et Rom., 15, 20 sqq. 

2 Cfr. Comely, ad Gal., 2, 11-14. 

3 Tit, 2, 13. 

4 Hebr., 10, 14. 

autem proximus missionis Christi fuit sanctificatio hominum juxta illud 
Pauli: Christus dilexit Ecclesiam et se ipsum tradidit pro ea, ut illam 
sanctificaretl; remotus, salus aeterna hominum, ut Paulus egregie docuit, 
cum diserte ait Christum glorificari in sanctis suis et admirabilem fieri 
in omnibus qui crediderunt 1; ultimus, gloria Dei juxta illud Apostoli: 
Omnia vestra sunt..., vos autem Christi, Christus autem Dei2. 

4) Ex his facile colligitur qualis a Christo in instituenda Ecclesia : 
fuerit finis sibi praestitutus, continuatio scilicet suae missionis sub tri- 
plici munere gloriae Deo tribuendae, hominum salutis aeternae conse- 
quendae, et sanctitatis aut gratiae hominibus communicandae. 


310. Errores, a) Protestantes, qui dicebant fidem sufficere ad san- 
ctificationem animae consequendam, inutilem prorsus verterunt finem Ec- 
clesiae, ejusque ministerium vocaverunt inane figmentum. 

b) Increduli item et hodierni rationalistae ac politici, nonnisi fines 
politicos considerant in Ecclesia. Hinc dominium temporale quorumdam sta- 
tuum et suprematiam moralem totius universi, divitias ac ministrorum ma- 
gnificentiam volunt esse Ecclesiae finem. 


311. THESIS. Finis 1) «proximus» ob quem Christus suam instituit 
Ecclesiam est sanctificatio animarum, 2) «remotus» salus hominum aeter- 
na, et 3) «ultimus» gloria Dei et Christi. 


Arg. I. Finis Ecclesiae proprius est continuatio missionis Christi, 
ita ut Christus per Ecclesiae institutionem voluerit suam in terris mis- 
sionem perennem efficere juxta illud: Sicut misit me Pater et ego mitto 
vos 4. Quare apostolis contulit facultatem docendi et virtutem sanctifi- 
candi homines, et promisit se eis perpetuo adfuturum 5*Sed finis missio- 
nis Christi fuit a) proximus quidem sanctificatio hominum, b) remotus 
salus eorum aeterna, et c) ultimus gloria Dei et Christi. Ergo. 


Prob. Min. per partes. 


a) Finis proximus missionis Christi est sanctificatio hominum. Chri- 
stus Dominus nuncupatur A gnus Dei qui tollit peccatum mundi °, et ve- 
nisse dicitur quaerere et salvum facere quod perierat!8 Unde ait: Ego 
veni, ut vitam habeant et abundantius habeant 3. Apostolus quoque inquit: 
Apparuit... erudiens nos, ut abnegantes impietatem et saecularia desideria 
sobrie, et fuste et pie vivamus in hoc saeculo 9. 

b) Finis remotus est salus aeterna hominum. Vitam aeternam pro- 
misit Christus suis ovibus, iis scilicet qui Ecclesiam ingressi recte se 
gesserint: Ego vitam aeternam do eis, et non peribunt in aeternuml0. Et 


1 Eph., 5, 25. 

2 II Thés., i, 10 sqq. 
I Cor., 3, 22. 

* Joan., 20, 21. 

5 Matth., 28, 19-20. 

Joan., i, 29. 

7 Luc., 19, 10. 

8 Joan., 10, io. 

9 Tit., 2, ii. 

19 Joan., 10, 28. 


292 DE ECCLESIA CHRISTI. Q. XIV. DE HIERARCHIA ECCLESIASTICA 


alibi vitam aeternam dicuntur habituri, qui crediderint in nomine Filii 
Deil. Hinc Apostolus ait: Cum Christus apparuerit vita vestra, tunc et 
vos apparebitis cum ipso in gloria 2. 

c) Ultimus denique est gloria Dei et Agni. Dicit enim Servator no- 
ster: Pater... ego te clarificavi super terram, opus consummavi, quod de- 
disti mihi, ut laciam 34Et Paulus omnia docet a Christo donari ad con- 
summationem sanctorum, in opus ministerii, in aedificationem corporis 
Christi i. 

Arg. IL. Ex historia totius Ecclesiae.  Idipsum patet clarissime ex 
historia Ecclesiae, quae tota a principio suae institutionis ad haec usque 
tempora ita sanctificationi et salvationi hominum ac glorificationi Dei 
incubuit, ut nihil aliud sibi visum fuerit efficiendum. Tot persecutiones 
per decem et novem saecula toleratae, innumerae missiones in terris infi- 
delium institutae, martyrum sanguis abundanter effusus, ministrorum 
Christi labores perpetui, ac omnia opera vere stupenda, quae Ecclesia 
Dei in terris effecit, finem habuerunt et habent proxime sanctificationem 
hominum, remote eorum salutem aeternam, et ultimo gloriam Dei. 


QUAESTIO XIV 


DE HIERARCHIA ECCLESIASTICA 


ARTICULUS I 


UTRUM CHRISTUS VERAM INSTITUERIT IN ECCLESIA HIERARCHIAM 
PERENNITER DURATURAM 


312. Status quaestionis. 1) Nominalis definitio. Hierarchia (iepo - 
sacer et äpxñ-principatus), idem sonat ac sacer principatus, id est, per- 
sonarum, quae ad Deum vel ad sacra referuntur, in diversos ordines 
distributio, adeo ut «sint alii praepositi, alii subditi, alii auctoritative 
docentes et praecipientes, alii ex obligatione audientes et obedientes» 5. 

313. 2) Definitio realis. | Hierarchia, quae in genere dicitur «multi- 
tudo ordinata sub principe» 6, quod ad praesens attinet definiri potest: 
Coetus hominum, qui in diversos ordines distributi dignitate et potestate 
circa sacrum ministerium et gubernationem Ecclesiae prae caeleris fideli- 
bus jure divino eminent. 

Dicitur l.? .Coetus hominum, qui in diversos ordines distributi: «Una 
hierarchia, ait S. Thomas, est unus principatus, id est, una multitudo 
ordinata uno modo sub principis gubernatione; non autem esset multi- 
tudo ordinata, sed confusa, si in multitudine diversi ordines non essent»7. 


Joan., 3, 36. 

Coloss., 3, 1-4. 

Joan., l7, 4. 

Eph., 4, 12. 

Pesch, Inst, propacd., n. 334. 
S. Thomas, 7 p., q. 108, a. I. 
I p., q. 108, a. 2. 

Horum ordinum diversitas attenditur penes diversa officia et actus, 
quatenus in multitudine sunt principium, medium et finis, seu summum, 
medium et infimum. 

Dicitur 2.°: qui... dignitate et potestate... prae caeleris fidelibus jure 
divino eminent. Haec verba innuunt hierarchiam ecclesiasticam, de qua 
hic agimus, inter solos clericos constitui. «Unus principatus dicitur, ait 
S. Thomas, secundum quod multitudo uno et eodem modo potest 
gubernationem principis recipere. Quae vero non possunt secundum 
eumdem modum gubernari a principe, ad diversos principatus perti- 
nent» 1. Clerici autem, qui magis accedunt ad Deum, non eodem modo 
ac laici gubernantur a principe eclesiastico. Unde concilium tridenti- 
num declaravit: Si quis dixerit in Ecclesia catholica non esse hierarchiam 
divina ordinatione institutam, quae constat ex episcopis, presbyteris et 
ministris, a. s. 4. 

Dicitur 3.? Circa sacrum ministerium et gubernationem Ecclesiae. 
Potestas siquidem, qua viri ecclesiastici fidelibus praesunt, est duplex, 
sicut superius diximus, ordinis et jurisdictionis, prout ad sacramenta 
conficienda et administranda vel ad Ecclesiam regendam confertur 3. 
Hinc enascitur duplex hierarchia juxta duplicem potestatem Ecclesiae 
collatam, ordinis et regiminis, quae in definitione exprimitur illis verbis: 
circa sacrum ministerium et gubernationem Ecclesiae. 

3) Quaerimus, an in Ecclesia sit hierarchia tum ordinis tum juris- 
dictionis divinitus instituta inter viros ecclesiasticos, qui ex oficio or- 
dinantur ad sanctificandos dirigendosque homines. 


314. Errores, a) Marsilius Pataiinus et Joannes Jandunus libro 
Defensor pacis docuerunt potestatem ecclesiasticam primo in coetu fide- 
lium resedisse, deinde ad principes saeculares translatam fuisse, ab eisque 
ultimo ad Ecclesiam derivari cum facultate solummodo monendi, concio- 
naridi, etc. Ex hoc consequitur hierarchiam ecclesiasticam esse ab homini- 
bus introductam et posse ad libitum mutari vel abrogari 45 

b) Novatores saeculi xvi acceptarunt doctrinam Marsilii. Negata di- 
stinctione inter clericos et laicos et rejecto sacerdotio catholico, dixerunt 
quemlibet esse jure divino sacerdotem, quatenus se offert Deo 6. Cum vero 
nequirent omnes per se ipsos muneribus sacris fungi, ministros deputaverunt, 
ut nomine populi officio verbi et sacramenti operam darent. Quae ministro- 
rum deputatio, juxta Calvinum 6 et alios veteres, per electionem popularem, 
juxta modernos a principe saeculari fieri debet7. 

c) Edmundus Richerius, doctor et syndicus sorbonicus, scripto libello 
De ecclesiastica et politica potestate (a. 1611), docuit plenitudinem potestatis 


1 Ip., q. iog, a. I. 

2 Sess. 23, can. 6; Denz-Bannw., 966. «Laici, inquit S. Bellarminus, De membris 
EccL, lib. i, c. i, dicti sunt quasi plebeii ac populares, quibus nulla pars functionis 
ecclesiasticae demandata est; clerici autem quasi Domini sors et haereditas, qui 
cultui divino consecrati, procurandae religionis ac rerum sacrarum, Deo ipso ju- 
bente, providentiam ac sollicitudinem susceperunt». 

3 Cfr. S. Thomas, 71-42, q. 39, a. 3. 

4 Haec Marsilii doctrina damnata est ut haeretica a Joanne XXII. Cfr. Denz- 
Bannw., 496 sqq. 

5  Docebat Lutherus «Christianum populum esse simplicem, in quo prorsus 
nulla secta, nulla differentia personarum, nullus laicus, nullus clericus, nullus rasus, 
nullus unctus, nullus monachus esse debeat». De abrog. missa priv., p. 1, «Superest». 

e Inst., lib. 4, c. 3, n. 15. 

71 Cfr S. Bellarminus, De membris Ecclesiae, l, C. 2. 

toti corpori Ecclesiae docenti, quod episcopis et presbyteris constat, primo 
traditam esse; a quo deinde ad singulos sive episcopos—etiam Pontificem— 
sive presbyteros potestatem aequaliter derivari, ita ut quilibet ab Ecclesia 
universali in ministrum deputatus certum ambitum potestatis obtineat ne- 
mini in suo territorio inferior existens *. Richerium sequuti sunt Marcus 
Antonius de Dominis], Van Espen, Febronius 3*pistorienses, gallicani, Jo- 
sephistae in Austria, etc. 

d) Juxta rationalistas Christus nullam instituit Ecclesiam, sed discipuli, 
qui magistri sui opera viderant, enthusiasmo quodam religioso ducti, in- 
cepti sunt vocari fratres, sancti, sacerdotes; collegium vero appellarunt regale 
sacerdotium. Tunc nonnulli discipuli ex ferventioribus, et alii, qui se finge- 
bant charismate Spiritus Sancti decoratos, praedicationis officium suscepe- 
runt, et nuncupati sunt doctores atque prophetae. Cum horum praedica- 
tione plures converterentur, et fideles quae habebant ad pedes discipulorum 
deferrent, opus fuit in singulis communitatibus administratores bonorum, 
qui episcopi vocati sunt, adsignare cum quibusdam consiliariis, qui propter 
aetatem provectiorem presbyteri appellati sunt, et cum coadjutoribus qui 
diaconi nuncupati fuere.— Episcopi igitur ex primitiva institutione erant 
oeconomi seu administratores, presbyteri consiliarii eorum et custodes disci- 
plinae, et diaconi coadjutores.—Cum autem discipuli et doctores tractu 
temporis disparuissent, episcopi in eorum locum suffecti sunt cum facultate 
praedicandi. Ita Harnack *, Pfleiderer 58 Renan °, Reville 2 et alii. 


315. "Thesis. Christus in Ecclesia a) «clericos» a laicis distingui 
voluit, et b) in ordine clericali veram instituit hierarchiam, quae episco- 
pis, presbyteris et ministris constat. 


Prob. l.a pars. Clericos a laicis distinctos esse voluit. 


Arg. I. Ex S. Scriptura, a) Ex innumeris S. Scripturae locis constat 
Christum Dominum per se ipsum immediate non omni populo, sed 
quibusdam personis, quas elegerat et speciali modo sibi devinxerat, po- 
testatem ad sacra et in populum christianum dedisse. Solis enim apo- 
stolis facultatem contulit conficiendi Eucharistiam 89 et septuaginta 
duos designavit 0, ut potestatem ad sacra participarent; solis item apo- 
stolis dixit Accipite Spiritum Sanctum; quorum remiseritis peccata, re- 
mittuntur eis l0] ét: Euntes ergo docete omnes gentes u. 

b) Apostoli deinde diserte docuerunt neminem posse, nisi fuerit a 
Deo vocatus, sacerdotio fungi. Nec quisquam, ait Apostolus, sumit 
sibi honorem, sed qui vocatur a Deo tanquam Aaron. .Sic et Christus non 
semetipsum clarificavit, ut Pontifex fieret, sed qui locutus est ad eum: 


1 De ecclesiastica et politica potestate, per totum, sed praesertim cc. x, 2 et 6. 
Libellus Richerii, tum a conciliis provincialibus tum a S. Congr. Indicis, tum de- 
nique ab Innocentio IX (a. 1681) damnatus est. Vide Hergenróther, Hist, de la 
Iglesia, t. 5, p. 558; et Denz-Bannw., 1502 sq. 

2 E Societate Jesu primo sodalis, episcopus dein seoniensis, ac denique ar- 
chiepiscopus spalatensis. De republica eccL, lib. 3, c. 1 sqq. 

3 Hoc nomine venit Nicolaus Honteim, episcopus auxiliaris trevirensis. 

* Lehrbuch der Dogmengeschichte, 1, 204 sqq. 

5 Religionsphil., p. 303 sqq. 

6 Les Apôtres, ch. 7 

7 Les origines de l'Episcopat (Paris, 1894). 

8 Luc., 22, 19. 

9 Luc., 10, i. 

10 Joan., 20, 22-23. 

ll Matth., 28, 19. 

Filius meus es lu, ego hodie genui te x.—Attendite vobis, inquit episcopis, 
et universo gregi, in quo vos Spiritus Sanctus posuit episcopos regere 
Ecclesiam Dei -. Unde Paulus et Barnabas independenter a populo po- 
testate a Deo accepta constituerunt presbyteros per singulas Ecclesias 2 
item Paulus in Oriente 4, Petrus in Occidente 56 et Joannes in Asia e, 
plures ecclesiis praefecerunt episcopos. Imo Apostolus commisit Tito " 
ut per civitates constitueret presbyteros. 

Arg. II. Concilium Tridentinum disertis verbis hanc doctrinam tra- 
didit dicens: Quod si quis omnes Christianos promiscue 'Novi Testamenti 
sacerdotes esse, aut omnes pari inter se potestate spirituali praeditos affir- 
met, nihil aliud jacere videtur, quam ecclesiasticam hierarchiam, quae est 
ut castrorum acies ordinata, confundere; perinde ac si contra beati Pauli 
doctrinam omnes apostoli, omnes prophetae, omnes sint doctores 8. Clerici 
igitur, utpote in sortem Domini vocati et divino cultui quodammodo 
mancipati, sunt laicis superiores. 

Arg. III. Codex Juris Canonici confirmat hoc dicens: «Ex divina 
institutione sunt in Ecclesia clerici a laicis distincti» 9. 


, 


316. Prob. 2.a pars. Christus in ordine clericali veram 
instituit hierarchiam, quae episcopis, presbyteris et mini- 
stris constat. 


Arg. I. Ex S. Scriptura. 1) Christus Dominus instituit in apostolis, 
quos sibi elegerat, sacrum quemdam principatum. 2) Hic sacer princi- 
patus ex ordinatione Christi perpetuo est duraturus. 3) In hoc sacro 
principatu diversi sunt gradus seu ordines, quos episcopos, presbyteros 
et diaconos sacer textus appellat. Ergo Christus in ordine clericali ve- 
ram instituit hierarchiam, quae ex episcopis, presbyteris et ministris 
constat. Prob. ant. per partes. 

1) Christus Dominus instituit in apostolis, quos sibi elegerat, sacrum 
quemdam principatum. Contulit siquidem apostolis potestatem bapti- 
zandi l0] ldimittendi et retinendi peccata u, eucharistiam conficiendil?, 
aliaque sacramenta administrandi (potestas ordinis), necnon facultatem 
docendi omnes gentes1314igandi atque solvendirl, et in omnibus regendi 
populum Christianum (potestas jurisdictionis). Ergo Christus instituit 
in apostolis sacrum principatum. 


Cfr. Ad., 14, 22. 

. Tertull., De Praescript., c. 32; ML 2, 52. 
Cfr. Hieronymus, De viris illustr., c. 9; ML 23, 655 sq. 
Tit. i, 5. 

Sess. 23, c. 4; Deni-Bannw., 960. 
Can. 107. 

10 Matth., 28, 19. 

11 Joan., 20, 23. 

12 Luc.. 22, 19. 

13 Matth., 28, 18 sqq. 

14 Matth., 18, 18. 

2) Sacer principatus ex ordinatione Christi perpetuo est duraturus. 
Apostolis in universum mundum ituris ad sanctificandos, docendos et 
regendos homines, ait Christus: Ecce ego vobiscum sum omnibus diebus 
usque ad consummationem saeculi N promisitque se Spiritum Sanctum 
missurum, ut maneret cum ipsis in aeternum. Unde apostoli constitue- 
runt sibi successores non quidem populi electione sed manuum imposi- 
tione, et singulis ecclesiis singulos praefecerunt episcopos, quorum mu- 
nus fuit, juxta Apostolum, Ecclesiae Dei diligentiam habere 1. 

3) In hoc sacro principatu diversi sunt gradus sibi invicem subordi- 
nati (supremi, medii et infimi), quos sacer textus episcopos, presbyteros 
et diaconos appellat. Compertum siquidem est et ex lectione S. Scriptu- 
rae satis colligitur in hoc coetu electorum diversos gradus reperiri. 
Horum nomina in S. Scriptura potestatem supremam seu episcopalem 
quandoque, mediam seu presbyteralem interdum, infimam seu diacona- 
lem non semel significant. 

a) Episcopi erant illi, qui gregi cuidam particulari pascendo prae- 
positi, acceperunt plenitudinem potestatis. Quare Timotheus ecclesiae 
Ephesi, et Titus ecclesiae Cretae praepositi, episcopali dignitate aucti 
dicuntur. Facta est eis ab Apostolo facultas ordinandi alios ministros 
per impositionem manuum 3. 

b) Presbyteri appellati sunt illi, quibus ministerium aliquod infe- 
rius sub jurisdictione episcopi commissum est. Ad eos refertur Jacobus 
apostolus, cum ait: Infirmatur quis in vobis? inducat presbyteros Ec- 
clesiae et orent super eum 4. Paulus quoque de illis certissime agit, cum 
ad Timotheum scribens inquit: Adversus presbyterum accusationen noli 
recipere nisi sub duobus aut tribus testibus 5. 

c) Diaconi denique constituti ac ordinati sunt per impositionem 
manuum, ut episcopis ministrarent in administratione praesertim rerum 
temporalium, servitio mensae 6, praedicatione Evangelii 7 et administra- 
tione sacramenti baptismi. Ordinati fuerunt et ad sacra destinati, ut 
ex munere praedicationis et administrationis baptismi, quo functi sunt, 
satis liquet. Hinc S. Ignatius M. ait: «Oportet autem et diaconos, qui 
sunt ministri mysteriorum Jesuchristi, omni modo omnibus placere. Non 
enim ciborum et potuum ministri sunt, sed Ecclesiae Dei ministri» 89 
Non a populo sed ab apostolis electi fuerunt juxta illud Petri: Consi- 
derate ergo fratres viros... septem... quos constituamus stiper hoc opus ". 

Arg. II. Codex Juris Canonici recte hoc exponit dicens: «Ex divi- 
na institutione sacra hierarchia ratione ordinis constat episcopis, pre- 


Matth., 28, 20. 

I Tim., 3, 5. 

Tit, i, 5 sqq; Z Tim., 5, 22. 
Jac., 5, 14. 

I Tim., 5, 19. 

Act., 6, i sqq. 

7 Act, 6, 8 sqq. 


o Cà 4 © D — 


8 Ad Trallianos, c. 2; MG 5, 676. Adscntire non possumus Vazquez dicenti 


(III p., disp. 236, c. 4) septem illos viros de quibus Act., 6, non suscepisse sacra- 
mentum diaconatus. 


9 Act., b, 3. 


ART. I. UTRUM CHRISTUS INSTITUERIT HIERARCHIAM IN ECCLESIA 297 


sbyteris, et ministris; ratione jurisdictionis, pontificatu supremo et epi- 
scopatu subordinate; ex Ecclesiae autem institutione alii quoque gradus 
accessere»*. 

Arg. III. Ex SS. Patribus et veterum documentis, a) Clemens Roma- 
nus sub finem saeculi i ajebat: «Cuncta ordine debemus facere, quae 
nos Dominus statutis temporibus peragere jussit; oblationes scilicet et 
officia perfici, nec temere vel inordinate fieri praecepit, sed praefinitis 
temporibus et horis; ubi etiam et a quibus celebrari vult, suprema sua 
voluntate definivit... Nam summo sacerdoti sua munera tributa sunt. 
sacerdotibus locus proprius adsignatus est, et levitis propria ministeria 
incumbunt, homo laicus laicis praeceptis constringitur» 1. Primo jam 
saeculo nominavit Pontifex summum sacerdotem (episcopum), sacerdotes 
et levitas. 

b) S. Ignatius M. «hortor, inquit, ut in concordia Dei omnia per- 
agere studeatis, episcopo praesidente loco Dei et presbyteris senatus 
apostolici et diaconis mihi suavissimis concreditum habentibus mini- 
sterium Jesu Christi» 3. 

c) Eamdem doctrinam tradiderunt S. Polycarpus 4, S. Irenaeus 5* 
Tertullianus B, Clemens Alex. 7, Origenes 8 et alii Patres. 

d) In Pastore Hermae 9 satis clare nominantur episcopi, presbyteri 
et diaconi. 

e) In doctrina duodecim apostolorum (circa an. 80-90 scripta) haec 
habentur: «Constituite ergo vobis episcopos et diaconos dignos Domi- 
no... nam ipsi exhibent ministerium prophetarum et doctorum» 1017Et 
rursus: «Nolite igitur eos contemnere; ipsi enim honorati inter nos sunt 
una cum prophetis et doctoribus». Presbyteros heic nomine propheta- 
rum et doctorum expressos esse tuentur theologi. 


Difficultatibus satisfit. 


317. Obj. L? S. Petrus omnes fideles vocat sacerdotes, cum ait: Izos 
autem genus electum, regale sacerdotium u. Ergo clericos inter et laicos non 
datur distinctio. 

Resp. S. Petrus in praefato loco et S. Joannes in Apocalypsi '2, omnes 
fideles vocant sacerdotes lato sensu, quatenus unusquisque per baptismum 
Deo dicatus debet hostias spirituales Domino offerre. Ita communiter Pa- 
tres explicant praefatum locum. 

Obj. 2.° Tertullianus haec habet: «Nonne et laici sacerdotes sumus? 
Scriptum est: Regnum quoque nos et sacerdotes Deo et Patri suo fecit, Ap., i, 6. 


1 Can. iog. 

2 Ep. I ad Cor., c. 40-42; MG 1, 288 sq. 

3 Ep. ad. Magnes., c. 6; MG 5, 668. Ep. ad Philadelph., c. 4; MG 5, 700; et 

ep. ad Sniyrn., c. 8; MG 5, 713. 

4 Ep. ad Philipp., 5; MG 5, 1010. 

6 Adi’, haer., lib. 4, c. 14, n. 2; MG 7, 914. 

3 De Bapt., Cc. 17, ML l, 1326. 

? Stromal, lib. 6, c. 13: MG 9, 328. 

3 In Cant., lib. 2, 1, 5; MG 13, 107. 

° Vis. 3, c. 5: MG 2, 903. 

' c 15 (Funk. p. 173; et Sohleoht, an. 1901, pags. 117-118). 
11 I Petr., 2, 9. 

12 Apoc., i, 6. 

Differentiam inter ordinem et plebem constituit Ecclesiae auctoritas, et 
honor per ordinis consessum sanctificatus; adeo ut ibi ecclesiastici ordinis 
non est consessus, et offers ct tingis, et sacerdos es tibi solus. Sed ubi tres, 
Ecclesia est, licet laici» 1. 

Resp. Tertullianus, cum adhuc causam catholicam ageret, hacreticale 
esse ajebat sacerdotalia munia laicis injungere 1, sed cum librum De exhor- 
tatione castitatis scriberet, ad montanistas deflectebat. Quare parum habet 
in eo auctoritatis, eo vel magis, quia montanista tandem effectus in libro 
De Monogamia verbo sacerdotio laico misere abusus est. 


ARTICULUS II 


AN ET QUOMODO EPISCOPI SINT EX CHRISTI INSTITUTIONE 
PRESBYTERIS SUPERIORES 


318. Status quaestionis. 1) Episcopus, ex graeco nomine erioKo7o , 
idem valet ac inspector, praepositus, rector, et non solum rerum mate- 
rialium administratorem significat, ut rationalistae contendunt, verum 
etiam et maxime dignitatem et pastoralem sollicitudinem innuit. In 
tota antiquitate episcopi appellati sunt illi, quibus regimen cujusdam 
Ecclesiae cum plenitudine duplicis potestatis—ordinis et jurisdictionis— 
sub uno capite Romano Pontifice commissum est. 


2) Presbyter, ex graeca voce mpsofbrepo , idem sonat ac senior. 
Quamquam ex antiquis temporibus quandoque hoc nomine nuncupati 
fuerint, qui aetate, prudentia et integritate vitae prae caeteris emine- 
bant, communius tamen illi significati sunt, qui per impositionem ma- 
nuum episcopi sacerdotium susceperunt et ad ministerium apostolicum 
adsumpti sunt. 


3) Quaestio est valde implicata, quid nominibus episcopi et presby- 
teri in libris N. T. significatum fuerit, an scilicet utrumque nomen pro- 
miscue usurpatum fuerit ad significandos sacerdotes tum primi ordinis, 
nempe episcopos, tum secundi ordinis, scilicet presbyteros. 

Certum nobis videtur nomen presbyteri tum in Novo Testamento 
tum apud priscos Ecclesiae Patres promiscue adhibitum fuisse ad utrum- 
que ordinem significandum. Nam episcopi, qui positi dicuntur 3 regere 
Ecclesiam Dei, ibidem v. 17, vocantur presbyteri; item S. Petrus 4 et 
S. Paulus 56episcopos diserte appellant presbyteros 0. 


4) Non ita constat, an nomen episcopi commune fuerit episcopis 
et presbyteris proprie dictis in N. Testamento et antiquis Ecclesiae 
Patribus. Ratio hujus difficultatis habetur Act., 20, 17-28, ubi majores 
natu, id est, presbyteros vocavit eos, quos deinde episcopos nominavit; 
et Philip. I, S. Paulus et Timotheus salutant omnes sanctos, episcopos 


1 De exhort, cast, C. 7; ML 2, 97t. 

2 De Praescriptionibus, c. 41; ML 2, 69. 
3 Act., 20, 28. 

1 Z Petr., 5, 1-2. 

5 Tit, I, 5-7. 

6 


Cfr. Eusebius, Hist. EccL, lib. 5, cc. 20-24; MG 20, 486, ct 506; Franzelin, 
De Eccl. Christi, th. 16. 

et diaconos, qui sunt Philippis. Philippis autem plures episcopi fuisse 
non videntur N 

a) Nonnulli dicunt simplices presbyteros in S. Scriptura interdum 
designari nomine episcopi. Ita S. Joannes Chrysostomus 1, S. Hierony- 
mus 3, Theophylaetus 4, S. Thomas 56et alii. Addit Theodoretus ° primos 
episcopos vocatos esse apostolos, presbyteros vero sortitos esse nomen 
episcopi. 

b) Alii contendunt omnes, qui nomen episcopi sortiti sunt in Scri- 
ptura, etsi in eadem civitate commorati fuerint, fuisse vere episcopos, 
quia apostoli pluribus sacerdotibus episcopatum conferre consueverant, 
ut copiam haberent episcoporum, «qui ad urbes et provincias christiano 
partas nomini cum potestate mitterentur». Ita Petavius 1 qui unum vel 
alium deinde adeptus est sectatorem. 

c) Alii denique, tenentes nomen episcopi nunquam fuisse commune 
presbyteris, docent S. Paulum locutum fuisse de episcopis proprie dictis, 
qui ex proximis civitatibus Miletum vel Philippum adierunt, ut jam 
S. Irenaeus exposuit dicens: «In Mileto convocatis episcopis et presby- 
teris, qui erant ab Epheso et a reliquis proximis civitatibus» 8. Ita 
Franzelin 918t plures alii,0. Haec interpretatio prae aliis probanda vi- 
detur. 

5) Praefata nominum communis usurpatio et exorta inde contro- 
versia de mente Apostoli ansam dederunt gravissimae quaestioni de 
aequalitate episcoporum et presbyterorum, attenta ordinatione divina; 
quae ut resolvatur, sedulo investigandum est, an episcopi sint jure di- 
vino seu ordinatione Christi presbyteris superiores. 


319. Errores, a) Aerius, primo monachus, deinde presbyter arianus, 
cum Eustathium sodalem suum conspiceret ad episcopatum evehi, aemula- 
tione ductus negavit episcopos esse ordine, honore et dignitate presbyteris 
superioresil. Hunc errorem suscitarunt waldenses, Marsilius Patavinus, 
Joannes de Janduno 12, Wiclejf et novatores saeculi xvi necnon omnes hie- 
rarchiae ecclesiasticae hostes. 

b) Rationalistae dicunt episcopos ab initio fuisse presbyteris aequales; 
at, ubi volunt originem principatus episcoporum supra presbyteros adsigna- 
re, in mille abeunt suppositiones ridiculas, a) Nonnulli volunt unum ex 
presbyteris, conventibus sociorum praesidere solitum, sensim sine sensu pro 
praeside sub nomine episcopi habitum fuisse. Ita Neander 13. b) Alii conten- 


| S. Hieronymus, ait: «Certe in una civitate plures, ut nuncupantur, episcopi 
esse non poterant». In Titum, l, 5; ML 26, 597. 

2 In Philipp., l, |l; MG 62, 183. 

3 In Tit, i, 5; ML 26, 597. 

4 In Tit, i, 5; MG 125, 148. 

5 In Tint., 3, lect. 1; $ «Respondeo». 

6 In Philipp., l, 2; et in I Tini, 3, i; MG 82, 560: et in I Tini., 3, 1; MG, 
82, 804. 

7 Disseri. EccL, lib. 1, c. 2; et De eccl. hierarchia, lib. 1, c. 4, n. 1. 

8 Adv. haer., lib. 3, c. 14, n. 2; MG 7, 914. 

° De Eccl. Christi, th. 16. 

10 Cfr. Horgenróther, Hist, de la Igl., t. 1, 406 sqq. 

ll Cfr Epiphunius, Adv. haer., lib 3, haer. 75, n. 1-4; MG 42, 504. 

D  Donz-Bnnnw., 498. 


13 Historia religionis et Ecclesiae Christianae. 

dunt ipsos presbyteros unum inter pares principem constituisse. Sic Giesler 111 
et Harnack 2. c) Alii censent episcopatum fuisse institutum ab Ecclesia, 
ut haeresum incursibus validius sese opponeret. Ita Baur 3. 


320. Thesis. Fide tenendum est episcopos esse jure divino seu ex 
institutione Christi presbyteris superiores. 


Arg. I. Ex S. Scriptura, a) Episcopi possunt presbyteros judicare 
juxta illud Apostoli ad Timotheum: adversus presbyterum accusationem 
noli recipere nisi sub duobus aut tribus testibus 4. Sed nemo potest nisi 
inferiorem et subditum judicare. Ergo. 


b) Juxta Apostolum episcopi habent potestatem ordinandi presby- 
teros 5. Sed presbyteri hac potestate carent. Ergo episcopi sunt pres- 
byteris superiores. 


Arg. II. Concilium Tridentinum haec habet: Si quis dixerit episco- 
pos non esse presbyteris superiores vel non habere potestatem confirmandi 
et ordinandi; vel eam, quam habent, illis esse cum presbyteris communem... 
a. s. 6. 


Arg. III. Ex antiquissima traditione, a) S. Clemens Romanus pri- 
mum locum in ordine hierarchico tribuit summo sacerdoti seu episcopo, 
secundum presbyteris et tertium lenitis 7. 


b) S. Ignatius M. hortatus est fideles, ut in episcopis personam 
Christi, in presbyteris personam apostolorum conspicerent 8. 


c) Eamdem saepe doctrinam tradiderunt Tertullianus 9, Clemens 
Alex. 10, Origenes n, Cyprianus 12 et alii communiter. Unde S. Hierony- 
mus episcopos vocat duces Ecclesiarum 13. 


d) Pastor Hermae hierarchiam ecclesiasticam sub symbolo matro- 
nae exponit dicens: «Hi sunt apostoli et episcopi et doctores et diaconi 
qui ambulaverunt in sanctitate Dei et episcopatum gesserunt, et do- 
cuerunt, et ministraverunt» 14. Et rursum episcopos appellat praesides 
Ecclesiarum lò. 


1  Kirchengesch, I, 1. 

2 Domengesch. S. 182.—Hoc factum esse putat Harnack, postquam cessavit 
regimen extraordinarium prophetarum et doctorum charismaticorum (enthusiast! - 
eorum). 

3 Das Christenlh. u. die christl. Kirche. 

4 1 Tim., 5, 19. 

5 1 Tini, 5, 22; et Tir, l, 5. 

6 Sess. 23. De Ord., can. 7; Denz-Bannw., 967. 

7 Ep. ad Cor. |, 40; MG 1, 289. 

8 Ep. ad Trail, n. 2-3; MG 5, 676 sqq. 

9 De Baptismo, C, 17; ML I, 1326. 

19 Strom., 6. 13; MG 9, 328. 

11 Contr. Celsum, 3, 48; MG 11, 984, et 8, 75; MG 11, 1629. 

12 Ep. 32; MI. 4, 324. 

13 In Is., 13, 2; ML 24, 213. 

Ill Lib. i, vis. 3, n. 5; MG 2, 903. 

15 Lib. 3, similit. 9, n. 27; MG 2, 1003. Qui plura hac super re velit, adeat Mu- 
rillo, La Zgl. Rom., lib. 1, sec. 3, cc. 4-5; Willmers, De Christi Ecclesia, n. 181 sqq. 
aliosque. 


ART. II. UTRUM EPISCOPI SINT PRESBYTERIS SUPERIORES SOI 


Difficultatibus satisfit. 


321. Obj. L? Timotheus episcopatum accepisse dicitur cui» iinposi 
Hone manuum presbyterii ^. Ergo par est episcoporum presbyterorumque 
dignitas et jurisdictio. 

Resp. In S. Scriptura et priscis Ecclesiae Patribus episcopi saepe de- 
signati sunt nomine presbyterorum, sicut ostendimus superius. Apostolus 
heic sub clausula impositionis manuum presbyterii innuisse videtur collatio- 
nem episcopatus. 

Obj. 2? S. Hieronymus ait: «Idem est ergo presbyter qui et episco- 
pus, et antequam diaboli instinctu studia in religione fierent... communi pres- 
byterorum consilio Ecclesiae gubernabantur... Sicut ergo presbyteri sciunt 
se ex Ecclesiae consuetudine ei, qui sibi praepositus fuerit, esse subjectos, 
ita episcopi noverint se magis consuetudine quam dispositionis dominicae 
veritate presbyteris esse majores et in communi debere Ecclesiam regere» 1. 

Resp. l. Nonnulli theologi, ut Michael de Medina3 et Vazquez 4, dixe- 
runt S. Hieronymum in hac parte bona fide deceptum fuisse Aériique hae- 
resim incurrisse. Sed minime putamus necessarium ad hoc confugere. 

Resp. 2. a) S. Hieronymus non agit in loco citato de potestate ordinis 
sed jurisdictionis. Nam quantum ad potestatem ordinis episcopos esse pres- 
byteris superiores expresse docet in epistola 146 ad Evangelum, n. i, dicens: 
«Quid facit excepta ordinatione episcopus, quod presbyter non faciat?... In 
episcopo et presbyter continetur». 58 

b) Quoad jurisdictionem, licet cum quadam exaggeratione locutus fue- 
rit S. Doctor, solummodo voluit significare presbyteros aequandos esse epi- 
Scopis non in auctoritate sed in qualitatibus e. Sub hoc scopo expendenda 
sunt Hieronymi verba. 

a) ldem est presbyter qui et episcopus, integritate et sanctitate vel 
etiam ordinis potestate circa corpus Domini, conc.; principatu, auctoritate 
et ordinandi facultate, neg. 

b) Antequam diaboli instinctu studia in religione fierent... communi 
presbyterorum consilio ecclesiae gubernabantur, episcopis superiores partes 
tenentibus, conc.; episcopis ad aequalitatem presbyterorum reductis, neg. 
In primitiva Ecclesia, antequam contentiones, quas reprehendit Paulus ", 
orirentur in populis, major participatio in regimine quam tempore Hiero- 
nymi tribuebatur presbyteris, quatenus ad congressus episcoporum vocati 
suis consiliis illustrabant praesentes. 

y) Episcopi noverint se magis consuetudine quam dispositionis domini- 
cae veritate presbyteris esse majores. His verbis non alludit S. Doctor ad epi- 
scoporum dignitatem sed ad factum consuetudine introductum, quo post 
contentiones ortas non communi presbyterorum consilio sed per episcopos 
regimini ecclesiae consultum est. 

322. Scholion. Hierarchia ordinis divinitus in Ecclesia instituta tres 
complectitur gradus, episcopatum, presbyteratum et diaconatum. Alii sunt 
inferiores ordines, nempe subdiaconatus, acolythatus, exorcistatus, lectoratus 
et ostiariatus, de quibus sermo erit Deo favente dum de sacramento ordinis. 

In hierarchia jurisdictionis duo dumtaxat divinitus instituti sunt gra- 
dus, summus pontificatus et episcopatus. Reliqui omnes clerici, episcopo 
inferiores, jurisdictionem sive ordinariam sive delegatam non divinitus sed 
vi legis vel consuetudinis ecclesiasticae, aut etiam ex speciali commissione 
acceptam habent$. 


1 I Tim., 4, 14. 
2 In Tit., 1, 5; ML 26, 597 sq. 
3 De Sacror, homin. origine et continentia, lib. 1, c. 5. Cfr. Hurter, Nomen- 
clator, t. 3, p: 55. 
4 In III p., disp. 240, c. 1, n. 15. 
Ep. 146, n. 1; ML 22. 1194. 
Cfr. Horgonrathor, Hist, de la Igl., t. I, p. 408. 
I Cor., l|, 12. 
Ex hoc facile deduces quam immerito Sorbona jusserit an? 1524, ut in scho- 

QUAESTIO XV 


DE REGIMINE ECCLESIAE 


ARTICULUS I 


QUAE SIT FORMA REGIMINIS ECCLESIAE 


323. Status quaestionis. 1) Triplex regiminis forma. Triplex regimi- 
nis forma solet a philosophis et politicis distingui, democratia, aristocra- 
lia et monarchia, a) Democratia, si rigorose sumatur, est potentatus 
populi, seu regimen plebeiorum per potentiam multitudinis divites oppri- 
mentium. In hac forma ad populum spectat leges ferre aliaque reipu- 
blicae negotia moderari x. b) Aristocratia est potentatus optimatum, in 
quo pauci iique primates seu optimi adsumuntur ad gubernium. Si per 
abusum primates opprimant populum, constituunt oligarchiam. c) Mo- 
narchia est potentatus unius, quatenus uni tantummodo, sive jure haere- 
ditario sive per electionem ad supremam potestatem evecto, committi- 
tur regimen societatis. Vocatur rex, imperator, etc., qui, si potestate, 
abutitur et opprimit populum, nuncupatur tyrannus. 

2) Monarchia triplex. Juxta diversitatem facultatum, quae uni 
principi a legibus conceduntur, monarchia potest esse absoluta, tempe- 
rata et repraesentaliva seu constitutionalis, a) Monarchia absoluta est, 
in qua unus princeps plenariam et supremam nactus est potestatem 
per se ipsum leges ferendi et societatem gubernandi sine dependentia 
vel limitatione a legibus, ut ajunt, fundamentalibus civilibus vel con- 
sensu principum subalternorum f. b) Temperata proprie dicta habetur, 
quando unus imperat atque gubernat, habetque potestatem leges fe- 
rendi sub norma legum fundamentalium et adscitis principibus subal- 
ternis vel provinciarum delegatis, obtentoque eorum consensu. Ad rem 
S. Thomas: «Unus praeficitur secundum virtutem, qui omnibus praesit, 
et sub ipso sunt aliqui principantes secundum virtutem» 34 Leges funda- 
mentales civiles abrogari vel immutari nequeunt nisi communi consen- 
su principis et populi c) Repraesentaliva seu constitutionalis ea dici- 
tur in qua non princeps sed populus per deputatos a se electos, qui 
corpus legislativum constituunt, facit leges, quas princeps una cum mi- 


lio defenderetur «triplicem esse hierarchicuni ordinem (jurisdictionis); et non modo 
Summum Pontificem, sed etiam episcopos et parochos esse a Christo immediate 
institutos». 

| Cfr. S. Thomas, De regimine principum, lib. i, c. I.—Sunt tamen demo- 
cratic! moderatiores, qui volunt formam democraticam ad quosdam limites restrin- 
gendam esse, quatenus ad populum solum pertineat, non leges ferre aut reipublicae 
negotia immediate gerere, sed eligere principes ex popularibus. Cfr. S. Th., z-zz, 
q. 105, a. i. 

2 Limitatur tamen a legibus naturalibus et divino-positivis. 

3 I-II, q. 105, a. i. 

4 Cfr. Aparisi et Guijarro, Cuestión dinástica, Op., t. 4. 

nistris seu secretariis a se electis signat et exsequitur. Huic formae 
competit illud receptum adagium: Rex regnat sed non gubernat 

3) Ex combinatione harum formarum possunt mixta regimina ori- 
ri 1 «Possunt tamen, ait apposite S. Bellarminus, inter se illae quasi per- 
misceri, ex qua permixtione quatuor aliae formae mixti regiminis pro- 
ducuntur: una temperata ex omnibus tribus; altera, ex monarchia et 
aristocratia; fertia, ex monarchia et democratia; postrema, ex demo- 
cratia et aristocratia» 3. Haec prae oculis habe, ut mentem quorumdam 
theologorum circa regimen Ecclesiae adsequi valeas. 

4) Quaelibet regiminis forma est per se bona et utilis, potestque 
fini societatis ac bono communi sociorum respondere. Ad rem Leo XIT: 
«Nulla per se reprehenditur ex variis reipublicae formis, ut quae nihil 
habent, quod doctrinae catholicae repugnet, eaedemque possunt, si sa- 
pienter adhibeantur et juste, in optimo statu tueri civitatem» 4. 

His breviter praemissis, quaeritur in praesenti, quam regiminis for- 
mam instituerit Christus in Ecclesia. 


324. Errores, 1i)  Fautores regiminis democratici. Marsilius Patavinus 
et qui cum eo dixerunt potestatem ecclesiasticam residere in populo, necnon 
novatores, qui docuerunt singulos fideles esse sacerdotes, voluerunt formam 
regiminis Ecclesiae esse democraticam. 

2) Fautores formae aristocralicae. Regimen Ecclesiae esse aristocrati- 
cum dicunt: a) qui Romanum Pontificem episcopis aequalem vel ad sum- 
mum primum inter pares esse contendunt 57 b) Gallicani qui plenitudinem 
potestatis non in Romano Pontifice sed in corpore episcoporum esse defen- 
dunt, Romanum Pontificem concilio universali inferiorem faciunt, et a de- 
cisionibus Romani Pontificis ad universale concilium posse appellari tuen- 
tur; c) qui parochos dicunt esse in synodo una cum episcopis judices fidei. 

3) Fautores permixti regiminis ex democratia et aristocratia. a) Edmun- 
dus Richerius 0 ostendere conatus est potestatem ecclesiasticam toti Eccle- 
siae immediatius a Christo quam Petro esse collatam, et Petrum ejusque 
successores esse Ecclesiae deputatos, potestatem habentes ministerialem, 
episcoporum auctoritate coarctatam '. b) Febronius8 dixit Christum Do- 
minum suam potestatem fidelium universitati tradidisse, et episcopos, qui a 
populo eligi debent, esse ministros a populo deputatos, inter quos primatum 
honoris et praesidentiae sine jurisdictione competit Romano Pontifici uni- 
tatis servandae causa 9. 


| Haec, ut vides, non est proprie monarchia sed potius democratia, quia prin- 
ceps non est nisi mandatarius populi et executor legislationis popularis. Plerumque 
tamen habet speciem monarchiae, cum aliquis jure haereditario vel etiam electione 
adsumitur in regem, et dignitate regia insignitus leges ac jussa corporis legislaiivi 
signat atque exsequitur.— Quandoque nec speciem habet monarchiae sed praeses 
reipublicae pro quadam periodo electus exsequitur leges. 

2 Cfr. S. Thomas, 7-42, q. 95, a. 4. 

3 De Romano Pontifice, lib. 1, c. 1. 

# Encycl. Immortale Dei; $ «Haec quidem». Acta S. Sedis, vol. 18, p. 174. 
Cfr. Encycl. ejusdem Leonis XIII Diuturnum; $ «Interest». Acta S. Sedis, vol. 14, 


i 5 Sic inter alios M. Antonius de Dominis, De republica Christiana, lib. 2, c. 6, etc., 
et graeci schismatici atque anglicani. Vid. Wouters, H. E., epoch. 11, n. 86. 

° De eccl. et politica potestate, Cc. 1, 4, etc. 
7 Vid. Wouters, Hist, eccl, epoch, n, n. 86. 
8 De praesenti Ecclesiae statu et legitima R. Pontificis potestate liber singularis. 
9 Vide Wouters, Hist, eccL, epoch. 12, n. 64; Hergenrdther, Hist, de la Igle- 


sia, t. 5, p. 748 sqq. 

4) Increduli et rationalistae moderni, Ecclesiae constitutionem socia- 
lem negantes, nullam admittunt in Ecclesia regiminis formam proprie di- 
ctam sed directionem quamdam a christianis excogitatam °. 


5) Catholici communiter tenent formam Ecclesiae esse veram monar- 
chiam 1, et quidem omnino singularem, cujus princeps, non rex sed vica- 
rius sit regis 3* Exstat tamen domestica lis de nomine potius quam de re, 
num haec monarchia sit absoluta vel temperata, simplex vel mixta, a) Non- 
nulli docent eam esse monarchiam temperatam, tum quia Romanus Pon- 
tifex, etsi plenitudine potestatis polleat respectu Ecclesiae, non tamen 
respectu Christi, tum quia Papa obstringitur ad instar principum monar- 
chiae temperatae legibus fundamentalibus a Christo Domino latis et in 
N. Testamento atque traditione contentis. Ita S. Bellarminus *, Zigliara 5@t 
ali, b) Aliqui volunt Ecclesiam esse monarchiam aristocratia et democra- 
tia temperatam; aristocratia quidem, quia praeter monarcham sunt alii 
principes subordinati, scilicet episcopi, ordinaria jurisdictione divinitus in- 
structi :; démocratie vero, quia Romanus Pontifex per electionem ex po- 
pulo adsumitur. c) Juxta alios Ecclesia est monarchia absoluta et simplex, 
quia in ea suprema imperii potestas, etiam in episcopos, residet in uno 
capite absque ulla divisione, cui omnia membra universaliter subjiciuntur. 
Leges autem Christi, quibus R. Pontifex obstringi dicitur, sunt alterius 
ordinis, non ab ipsa Ecclesia latae, quae non obstant Monarchiae absolu- 
tae, sicut non obstant leges naturales et divino-positivae, quibus principes 
absoluti obstringuntur. Ita Card. Ursius”, Zallinger 8* Devoti 8 et alii bene 
multi. 


325. Thesis. Regimen Ecclesiae est vera monarchia eaque sim- 
plex, et probabilius absoluta, a Christo Domino instituta. 


Arg. l. Ex S. Scriptura. 1) Christus Dominus unum principem, 
Petrum scilicet ejusque successores, Ecclesiae praeposuit Tu es Pe- 
trus et super hanc petram aedificabo Ecclesiam meaml0.1Pasce agnos meos... 
pasce oves measll. 2) Hujus potestas nemini subordinatur in terris nec 
coarctatur aut restringitur: Quodcumque ligaveris super terram, erit li- 
gatum et in caelis 12. 3) Ipsi subjiciuntur omnia Ecclesiae membra: Pasce 
agnos meos... pasce oves meas. 4) Hoc regimen est in Ecclesia duraturum 
ad finem usque saeculorum: Portae inferi non praevalebunt adversus 
eam 13. Quid amplius ad regimen monarchicum simplex et absolutum 
requiratur? 14. 


| Ita Puliendorfius, Plaftius et alii hodierni statistae non pauci. 

2 Cfr. S. Thomas, vel auctor libri III, De regimine principum, lib. 3, c. 10. 

3 Christus in caelis regnans est hujus monarchiae Rex, habens vicarium in 
terris Romanum Pontificem. 

1 De Romano Pontifice, lib. i. c. 9; «Ad illud». 

5 Propaedeutica, lib. 4. c. n, n. 5. 

6 Probabilius hanc jurisdictionem mediante Romano Pontifice a Deo acci- 


7 De Ponlif. potestate, | P:; PSE 

8 Jure eccl. publico, $ 362. 

8 Inst. Can. Proleg., c. 2, $ 19. 

18 Matth., 16, 18 sqq. 

11 Joan., 21, 15 sqq. 

12 Matth., 16, 19. 

13 Matth., 16, 18. 

11 Rationalistae cum Resoh Miohiels, etc., ut ab hoc argumento se expediant, 
negant authenticitatem w. 18-19, sed frustra. 

Arg. II. Ex Ecclesiae documentis. Concilium Vaticanum huic doctri- 
nae favet dicens: Manifestae Sacrarum Scripturarum doctrinae... aperte 
opponuntur pravae eorum sententiae, qui constitutam a Christo Domino 
in sua Ecclesia regiminis formam pervertentes, negant solum Petrum prae 
caeleris apostolis, sive seorsum singulis, sive omnibus simul, vero proprio- 
que jurisdictionis primatu fuisse a Christo instructum; aut qui affirmant 
eumdem primatum non immediate directeque ipsi B. Petro, sed Ecclesiae, 
et per hanc illi ut ipsius Ecclesiae ministro delatum fuisseN Leo XIII 
pariter haec habet: «Tam ingenti hominum multitudini Deus ipse ma- 
gistratus adsignavit, qui cum potestate praeessent, unumque omnium 
principem et maximum certissimumque veritatis magistrum esse voluit, 
cui claves regni caelorum commisit» 1. 


Arg. III. Ratione. In Ecclesia 1) est unum caput seu principa- 
tus unius; 2) summum habens imperium; 3) excludens principis subal- 
terni consortium. Ergo regimen Ecclesiae est monarchia simplex et 
absoluta. Prob. ant. 


1) Unum est in Ecclesia caput. Christus Dominus unum Petrum 
constituit Ecclesiae principem, cui primatum jurisdictionis contulit per- 
petuo ad successores transmittendum 3. 


2) Summum habet imperium. Omnia siquidem Ecclesiae membra 
gubernat, quin potestas ejus ab aliqua lege ecclesiastica limitetur. 


3) Excludit principis subalterni consortium. | Episcopi enim, qui ha- 
bent potestatem jurisdictionis divinitus acceptam, nihil detrahunt su- 
premae potestati Romani Pontificis, a quo dependent 4* 


326. Corollarium I. Ex hactenus dictis manifeste patet Ecclesiae re- 
gimen magis proprie appellari monarchiam absolutam, sed, si quis illud 
appellet cum Zigliaraó monarchiam temperatam, ex eo quod Romanus 
Pontifex teneatur legibus Christi, non est de nomine disputandum. 

Coroll. II. Ecclesiam improprie dixeris monarchiam aristocratia mix- 
tam, quia episcopi, etsi habeant potestatem divinitus acceptam, non sunt 
loco optimatum neque dividunt vel limitant potestatem Romani Pontificis 
in universam Ecclesiam. 

Coroll. III. Falso dicunt aliqui Ecclesiam esse monarchiam democratia 
mixtam ex eo quod Romanus Pontifex ex qualibet classe populari adsuma- 
tur electione; democratia enim supponit potestatem in populo; populus 
autem potestate ecclesiastica caret. 


1 Sess. 4, C. i; Denz-Bannw., 1822. Cfr. Sess. 4, can. 1; Denz-Bannw., 1825. 

2 Nihil refert quod Petrus et Romani Pontifices non reges sed vicarii dican- 
tur regis, qui est Christus, quia potestate suprema investiti fuerunt. 

3 Cfr. Murillo, La Iglesia Romana, lib. 2, secc. l. 

4 Cfr. Mazzella, De religione et Ecclesia, n. 542. 

6  Propaedeutica, lib. 4, c. 11, n. 5. 


20 


3?0 DE ECCLESIA CHRISTI. Q. XV. DE REGIMINE ECCLESIAE 


ARTICULUS II 


UTRUM SOLUS BEATUS PETRUS DIRECTE ET IMMEDIATE A CHRISTO 
DOMINO ACCEPERIT PRIMATUM VERAE PROPRIAEQUE JURISDICTIONIS 
IN UNIVERSAM ECCLESIAM 


327. Status quaestionis. 1) Primatus Romani Pontificis juxta S. Bel- 
larminuml est «summa rei christianae», et juxta Concilium Vaticanum 
in eo fotius Ecclesiae vis ac soliditas consistit 4. Exinde patet ratio hujus 
articuli. 

2) Caput Ecclesiae. Duplex est Ecclesiae caput, unum primarium 
et invisibile Christus Dominus, alterum secundarium et visibile Roma- 
nus Pontifex. Christus in caelum jam ascensurus voluit vicarium, non 
successorem 3, in terris sibi constituere ita tamen ut ipse in caelis regnans 
praecipuas teneret partes, et invisibiliter regeret Ecclesiam, quam acqui- 
sivit sanguine suo 45 

3) Notio primatus. Primatus in genere dicitur illa praerogativa, 
qua quis aliis quodammodo praesidet. Potest esse honoris et jurisdictionis. 

a) Primatus honoris est praeeminentia quaedam honorifica com- 
petens ei qui primus dicitur inter aequales auctoritate, puta qui primo 
sedet. Ad hunc facile reducuntur a) primatus directionis (improprie a 
quibusdam dicitur auctoritatis), v. gr., praesidentia senatus, et f) pri- 
matus excellentiae, qui ratione qualibet, scientiae, artium, etc., alicui 
competit. 

b) Primatus jurisdictionis est praeeminentia, qua quis potestatem 
adipiscitur regendi atque gubernandi subditos. Non est ad modum pri- 
matuum, qui honoris causa quibusdam Metropolitis in singulis nationi- 
bus tribuuntur, ut primas Hispaniae, Angliae, etc., sed complectitur 
vere et proprie jurisdictionem in foro interno et externo, atque confert 
potestatem legiferam, judiciariam et coactivam. 

4) Quaeritur hic, an Christus soli Petro primatum honoris et ju- 
risdictionis per se ipsum immediate contulerit. 


328. Errores, i) Quoad personam a) nonnulli arbitrantes omnes cle- 
ricos et laicos esse jure divino aequales, inficiantur institutionem primatus 
in uno Petro. Sic plerique novatores, b) Alii volunt apostolos omnes esse 
vocatos ad regimen Ecclesiae, ita ut non uni Petro sed collegio apostolorum 
collatus fuerit primatus. Ita Marsilius Patavinus s, schismatici plures6, et 
nonnulli protestantes c) Quidam contendunt Petrum et Paulum aequalem 


1 De Summo Pontifice, praef.; «Et quidem». 

2 Sess. 4, praef.; Denz-Bannw., 1821. Patres Concilii Vaticani egregiam de hac 
re tradidere doctrinam in quatuor capitibus distributam. 

3 Vid. Valentia, in 21-11, q. l, p. 7, $ 27 sqq.; et in III p., disp. I, q. 8, p. 4. 
Tanner, De fide, disp. I, q. 4, dub. 2. 

4 Act., 20, 28. Vid. Dominicus a Ssma. Trinitate, Bibi, theol., lib. 3, sect. 4, c. 2. 

5 Propositio ejus damnata est a Joanne XXII (Licet juxta, 1327); Denz- 
Bannw., 496. 

6 Sic inter alios Macarius Vinnic., Theol. dogm. orth., t. 2, p. 3, sect. 2, c. 1. 

' Cfr. F. W. Puller, The Primitive Saints and the See of Borne. 

in omnibus habuisse potestatem unumque effecisse caput. Ita nonnulli jan- 
senistae, quorum propositiones proscriptae sunt ab Innocentio X x. d) Putat 
denique Friedrick 1 primatum a Christo collatum fuisse non Petro sed Ja- 
cobo Justo, fratri Domini, Hierosolymorum primo episcopo. 

2) Quoad ipsum primatum, a) Aliqui nec nomen primatus in Petro 
patiuntur, b) Alii contendunt primatum dumtaxat honoris fuisse Petro 
divinitus collatum. Ita antiqui protestantes et plures anglicani 3* Marcus 
Antonius de Dominis*, L: Dupin5Betc. c) Quidam cum Febronio e, Tam- 
burini et catholicis veteribus Germaniae 89 nonnisi primatum directionis 
Petro tribuunt, d) Plures protestantes hodierni contendunt primatum Petri 
non fuisse auctoritatem supremam, sed positionem et praerogativam per- 
sonalem ejusdem, in quantum erat primus confessor Christi et praedicator 
ejus nominis ad judaeos et gentiles. Sic inter alios Strong -. 

3) Quoad auctorem hujus collationis erraverunt a) protestantes et graeci 
schismatici dicentes primatum non divinitus sed jure ecclesiastico esse in- 
troductum lüflet b) Richerius 11, Marcus A. de Dominis 12, jansenistae, Ric- 
cius 13, et alii haeretici volentes primatum immediate a Christo corpori Ec- 
clesiae et mediante corpore Ecclesiae Petro collatum fuisse. 


329. Thesis. Dogma catholicum est solum S. Petrum, omnium 
apostolorum principem et totius Ecclesiae militantis visibile caput, verae 
propriaeque jurisdictionis primatum in universam Ecclesiam a Christo 
Domino directe et immediate accepisse 14. 


Arg. I. Ex S. Scriptura. (Ex promissione primatus). Christus Do- 
minus interrogavit discipulos dicens: Quem dicunt homines esse Filium 
hominis?.. Pos autem quem me esse dicitis? Respondens Simon Petrus 
dixit: Tu es Christus Filius Dei vivi. Respondens autem Jesus dixit ei: 
Beatus es Simon Bar-Jona (fili Jonae), quia caro et sanguis non revela- 
vit tibi, sed Pater meus qui in caelis est. Et ego dico tibi, quia tu es Petrus 
(Kepha), et super hanc petram aedificabo Ecclesiam meam, et portae in- 
feri non praevalebunt adversus eam. Et tibi dabo claves regni caelorum. 
Et quodeumque ligaveris super terram, erit ligatum et in caelis, et quodeum- 
que solveris super terram, erit solutum et in caelis 15. 

Duo ex his certe colligimus: 1) Verba Christi ad solum Petrum re- 


1 S. Congr. Inq. 24 Jan. 1647. En duae Arnauld propositiones: «S. Petrus et 
S. Paulus sunt duo Ecclesiae principes, qui unicum efficiunt». «Sunt duo Ecclesiae 
summi pastores ac praesides qui unicum caput efficiunt». Denz-Bannw., 1091. 

2 Zur altesten Geschichte des Primates in der Kirche. 

3 Cfr. Melanchthon, Brev. Comment, in Matth., c. 16, De secundo art.;'et 
Enarratio in ps. 118, De capite Eccl.: Salmasius, De primatu Papae; Forbesius, 
Inst. hist, theol., lib. 15, c. 1. 

I De republica ecclesiastica, lib. 1, c. 5 sqq. 

6 De ani. Ecclesiae disciplina: diss. 4, c. 1. 

° De Statu Ecclesiae et legitima potestate R. P., t. 2, c. 1. Cfr. Denz-Bannw., 1500. 
7 Vera idea de S. Sede, p. 2. Ejus propositio damnata est n Jan. 1796. 

8 Cfr. Hergenrbther, Hist, de la Igl., t. 6, p. 539 sqq. 

9 Systematic Theology, vol. 3, p. 809. 

0 Ita defendit etiam auctor operis Traité de l'autorité du Pape, lib. l, ch. 6. 
(Haya 1720). 

Il De ecclesiastica et politica potestate, C. l. 

12 De republica ecclesiastica, lib. 1, c. 5 sqq. 

13 Synodus pistoriensis, prop. 2 et 3; Denz-Bannw., 1502 sq. 

14 Concil. Vat., Sess. 4, c l; Denz-Bannw., 1822 sq. 

13 Matth , 16, 13-19. 

ferri, et 2) primatum jurisdictionis in universam Ecclesiam sub duplici 
metaphora petrae seu fundamenti et clavium regni caelorum eidem pol- 
liceri. 

330. 1.° Verba Christi ad solum Petrum referuntur. 

a) Christus in primo inciso omnes apostolos in communi, in se- 
cundo solum Petrum respondentem intuitus et affatus est, uti solet 
fieri in omni hominum concursu, b) Manifeste Petrum designavit no- 
mine natali Simon, adjuncto nomine patris Bar-Jona (fili Jonae). 
c) Remunerationem confessionis ipsi pollicitus est verbis tu es, tibi dabo. 
d) Nomen Petri Simoni impositum est non sine alta significatione. 
Intuitus enim Jesus Simonem, quasi praesagiens ejus missionem ait: 
Tu es Petrus (id est Kepha, saxum, petra, crepido) et super hanc petram 
aedificabo Ecclesiam meam; hoc est: Tu es Kepha et super hunc kepha 
aedificabo Ecclesiam meam. Quae interpretatio clara est ex studio lin- 
guae aramaicae seu syro-chaldaicae, qua usus est Christus. Nomen enim 
proprium Petrus et apellativum petra eadem voce Kepha aramaice ex- 
primitur, sicut contingit in lingua gallica: Tu es Pierre et sur cette pierre x. 
In versionibus pariter armena, aethiopica, arabica, chaldaica, coptica, 
persica, syriaca, etc., idem nomen venit in utroque inciso 1 e) Hunc esse 
sensum genuinum verborum deprehenditur ex toto contextu. Nam Pe- 
tro loquenti ait Christus beatus es, promisitque primatum sub meta- 
phora fundamenti Ecclesiae et potestatis clavium. 


331. Objicies. Veteres protestantes vim hujus argumenti eludere volen- 
tes, ridiculas finxerunt interpretationes. 

1 Nonnulli dixerunt nomine petrae populum fidelem vel etiam singu- 
los fideles, quorum Petrus gerebat vices, significari. Quod confirmatum vo- 
luerunt auctoritate Origenis, qui ait: «Nomen enim trahunt a petra omnes 
imitatores Christi» 3. 

Sed hoc absurdum esse ex eo constat, quod a) in praefato loco nulla fit 
populi mentio, et b) populus fidelis ipse est Ecclesia, quae supra se ipsam 
aedificari non potuit. Origenes autem non sensum verborum Christi inter- 
pretari sed morales applicationes afferre voluit4. 

2) Alii putaverunt vocabulo petrae collegium apostolicum, cujus no- 
mine Petrus locutus est, designari. 

At fundamento destituitur haec interpretatio. Non enim nomine apo- 
stolorum sed a Patre caelesti illustratus emisit Petrus fidei confessionem; 
et quidem juxta S. Hilarium 5 «ignorantibus caeteris primus respondit Tu 
es Filius Dei vivi». Unde soli Petro confitenti dictum est a Domino: Tu es 
Kepha et super hunc kepha, etc. 

3) Alii verba Evangelii intelligenda volunt de fide Petri, vel de ejus 
confessione, supra quam promisit Christus se aedificaturum Ecclesiam, quasi 


| Rosenmüller, Scholia in N. T., t. i, ait ad rem: «Dominus syriacc loquens 
nulla usus est agnominatione, sed utrobique dixit Cephas, quemadmodum gallicum 
Pierre tam de proprio quam de appellativo dicitur». 

2 Si rationem quaeras, cur interpres latinus vocibus masculina et feminina 
usus fuerit, responsio in promptu est; quia versionem graecam secutus est. Inter- 
preti autem graeco «visum est, ait S. Bellarminus, De Ilom. Pont., lib. i, c. io «At 
cur», commodius homini nomen masculinum quam femininum tribuere»; vel, ut 
ait Rosenmüller, «Christus imposuit ipsi nomen Petri, non petrae, quia terminatio 
feminina non videbatur conveniens viro». 

3 In Maith., t. X2, n. ii; MG 13, 1004. 

4 Cfr. Franzelin, De Eccl. Christi, th. io. 

s In Matlh., c. 14, n. 17; ML 9, 1002. 

dixerit: 7'w es kepha per fidem tuam in me, et super: hanc fidem aedificabo 
Ecclesiam meam. Ita Launojus | cum quibusdam protestant!bus. 

Sed nimis violenta videtur haec interpretatio et sensui verborum ge- 
nuino aliena. Christus siquidem fidei Petri non meminit in praefato loco, 
sed totum discursum ad personam Petri retulit 13 Patres autem, qui a Lau- 
nojo et Natali Alexandro in favorem suae sententiae referuntur, personam 
Petri in ipsa fide comprehenderunt '. 

4) Alii nomine petrae Christum intellexerunt, qui est petra et funda- 
mentum Ecclesiae juxta illud Apostoli: Petra autem erat Christus 45 Funda- 
mentum enim aliud nemo potest ponere praeter id quod positum est, quod est 
Christus Jesus s. Commentum ad hoc finxerunt dicentes Christum inter lo- 
quendum se digito designasse, sicut etiam se designasse volunt, cum ait: 
solvite templum hoc et in tribus diebus excitabo illud e. Ita Schoettgen, Schultz 
et alii. 

Gratuita prorsus est haec interpretatio. Nihil obstat, quominus Christus 
sit petra principalis et fundamentum primarium Ecclesiae, Petrus vero secun- 
darium. Commentum de digito nullum habet in Scriptura fundamentum ? 

5) Hodierni rationalistae, ut a catholicorum argumentis facilius se ex- 
pediant, negant textum S. Matthaei, 16, 15 sqq. esse genuinum. Ita Har- 
nack 8, A. Resch 9 et alii. 

Sed arbitrarie nunc negatur, quod ab omnibus et ubique indiscrimina- 
tim admissum est, ut strenue probat C. A. Kneller lÜ adversus rationali- 


1 Lib. 5, ep. 7] ad Hadrian.' Voellum. 

2 Ipse Kuinoel, Comment, in Evang. Matth. hanc interpretationem ut ab- 
surdam rejecit. 

3 Cfr. Knabenbauer, Comment, in Matth., i6, 18. 

1 Cor. 10, 4, et 3, n. 

5 I Cor. 3, ii. 

B Joan., 2, 19. 

1 Hoc de digito commentum respuerunt ipsi protestantes Marsh, Comparative 
Wiew, app. not. D.. Michaolis et alii. 

Nullam meretur refutationem opinio vere singularis Christiani Stock, Clavis 
linguae Sanctae N. T. s. v. Petros, qui contendit Petri nomine significari lapidem 
«qui projici vel provolvi vel quacumque ratione e loco in locum moveri potest», 
quia Petrus «officio suo futurus erat lapis in omnes mundi partes projiciendus». 
Juxta hoc Christus diceretur Ecclesiam suam super lapidem volitantem aedificasse. 

8 Dogmengeschichte, 1, 69, not. l. 

9 Paralleltexte zu Matthaus und Marcus, p. 187 sqq. 

10 Stimmem aus Maria-Laach, L. 129 sqq.— Non diffitebimur verba super hanc 
petram nunc de omnibus fidelibus, nunc de collegio apostolico, nunc de fide et con- 
fessione Petri, nunc de ipso Petro a quibusdam SS. Patribus exposita fuisse. In 
opusculo Quaestio, quod tempore Concilii Vaticani pervulgatum est, nonnulli Pa- 
tres recensentur, qui ea de populo fideli intellexerunt: octo, qui de collegio aposto- 
lico exposuerunt; quadraginta quatuor qui de fide vel confessione Petri interpretati 
sunt; sexdecim qui ea Christo applicuerunt, et septemdecim qui de Petro intellexe- 
runt. At pace auctoris illius libelli plures quam septemdecim sunt Patres, qui no- 
mine petrae Petrum intellexerunt. Cfr. Origenes, Hom. 7 in Ex., n. 4; MG 12, 329; 
Tertullianus, De Praescriptionibus, c. 22; ML 2, 39; S. Cyprianus, De Unitate Eccl., 
n. 3; MI. 4, 513; S. Basilius, lib. 2. Contr. Eunomium, n. 4; MG 29, 577; S. Hilarius, 
in Matth., c. 16, n. 7; ML 9, 1010; S. Ambrosius, hymno Aeterne rerum Conditor; 
Brev. Rom., ML 16, 1473; S. Hieronymus, in Matth., c. 16, v. 18; ML 26, 121: 
S. Chrysostomus, Horn, 3 in Matth., n. 2; MG 58, 534; et alii praesertim ante sae- 
culum iv.— Testimonia eorum, qui in contrarium afferuntur, explicanda sunt in 
bono sensu, a) Qui cum Origene, 1. c. de omnibus fidelibus vel cum S. Augustino, 
De agone chr., c. 30; ML 40, 308; de collegio apostolico ea exposuerunt, sensum 
moralem et allegoricum quaesierunt, ut zelum pro unitate servanda omnibus incul- 
carent. 5) Qui cum S. Hilario, De Trinitate, lib. 6. n. 36; ML 10, 186, videntur ea 
de fide vel confessione Petri intelligerc, personam Petri non excludunt, sed confes- 
sionem ) t fidem tu concreto pro Petro confitente accipiunt, «ita ut, inquit Billuart, 

stas. Sensum verborum Christi authentice declaravit Concilium Vaticanum 
sess. 4, c. i. 

6) Moderni tandem protestantes desperatione acti quod catholicorum 
argumenta nimis urgeant, dicunt verba Christi super hanc petram praeroga- 
tivam personalem Petri significare, ad successores minime transmittendam. 
Ita Strong ’. 

At inferius demonstrabitur S. Petrum perpetuos habere in primatu suc- 
cessores. 


332. 2.? Primatus verae propriaeque jurisdictionis in universam 
Ecclesiam illis verbis promittitur. 

a) Sub metaphora petrae. Petrus seu petra rupem hic significat seu 
crepidinem ac firmam basim; et docemur per Petrum id Ecclesiae con- 
ferri, quod per saxum aedificio. Quid saxum seu fundamentum praebet 
aedificio? Totam aedificii structuram sustentat, corroborat, ac, omnes 
ejus partes connectendo, a ruinae periculis praeservat. Sic Petrus Ec- 
clesiam Christi corroborat atque incolumem servat, ut nulla possit ad- 
versa fortitudine everti aut demoliri: portae inferi non praevalebunt ad- 
versus eam €. Porro Ecclesia est societas seu coetus hominum, cui firmi- 
tatem et unitatem conferre non potest nisi auctoritas suprema, a qua 
omnia membra societatis diriguntur. Ergo Christus sub metaphora pe- 
trae pollicitus est Petro auctoritatem supremam, id est, primatum ve- 
rae propriaeque jurisdictionis in universam Ecclesiam 3. 

b) Sub metaphora clavium. Verba Christi tibi dabo claves regni 
caelorum, et quodeumque ligaveris super terram, etc., promissionem con- 
tinent supremae potestatis in universam Ecclesiam, a) Supremae qui- 
dem potestatis, quia claves ex more tum sacro tum profano, apud omnes 
gentes recepto, auctoritatem seu potestatem in suo genere supremam 
significant. Unde summum sacerdotium in Veteri Testamento 4, supre- 
ma Christi potestas in Novo 56 et sacerdotissa apud graecos, clavium 
symbolo designabantur; victoribus in bello claves civitatis, et admini- 
stratori in domo claves rei familiaris in signum potestatis traduntur 0. 


diss. 4, a. i, confessio sit ratio propter quam promittatur haec praerogativa, Petrus 
vero persona cui promittitur». Cfr. Franzelin, De Eccl. Chr., th. 10. c) Qui cum 
S. Augustino, Serm. 76, c. 2; ML 38, 480; et Retract., lib. 1, c. 21; ML 32, 618, no- 
mine petrae Christum intelligunt, significationem verborum mediatam et implici- 
tam non immediatam et explicitam exposuerunt, verba non ad ipsam petram sed 
ad auctorem petrae referendo. Cfr. Hom. de poenitentia, n. 4; MG 31, 1483, inter 
opera S. Basilii; S. Maximus Taur., Hom. I in natali SS. Petri et Pauli, ML 57, 
394, hanc interpretationem expressis fere verbis proposuit. 

1 Systematic Theology, vol. 3, part. T, chapt. 1, $ III, B. 

2 Aliqui recentiores volunt per portas inferi domum mortuorum significari, 
adeo ut Ecclesia non possit morte destrui. Verius tamen videtur per haec verba 
significari arcem diaboli, ex qua inimicus Ecclesiam saepe impetit. Cfr. Knaben- 
bauer, in Matth., 16, 18. 

3 Perperam hic adserunt nonnulli protestantes cum Carolo Hase, Handb. d. 
protest. Polemik in Petri primatu nullam includi regiminis potestatem, sed solum 
primas in Evangelii praedicatione partes. Primatus siquidem promittitur Petro 
analogia eptrae, quae soliditatem aedificio communicat. Soliditas autem aedificii 
socialis provenit ex regiminis potestate. Cfr. Wisseman, Collát. 8. 

" Is. 22, 22. 

5 Apoc., 3:97 

6 Referunt antiquitatum periti apud romanos et germanos maritum uxori 

Christus itaque promittens soli Petro claves regni caelorum, potestatem 
supremam ipsi pollicitus est in res ecclesiasticas, ut non obscure de- 
claravit statim his verbis: Quodeumque ligaveris super terram, erit liga- 
tum, etc.l. f) In universam Ecclesiam, quia nomine regni caelorum hic 
venit Ecclesia militans, in qua pollicetur Petro universalis jurisdictio 
his verbis: Quodeumque ligaveritis super terram, etc. 

Nec refert, si cum quibusdam protestantibus objicias hanc clavium 
potestatem non fuisse Petro propriam sed omnibus apostolis commu- 
nem juxta illud Salvatoris: Arnen dico vobis: quaecumque alligaveritis 
super terram, etc. €. 

Hoc inquam non refert, quia inter promissionem Petro factam et 
facultatem aliis apostolis collatam adest differentia non modica. Petro 
promittuntur claves et earum exercitium, munus scilicet ligandi atque 
solvendi, apostolis vero solum exercitium. Claves important jurisdictio- 
nis principium, quod penes unum Petrum residet, ut significetur pote- 
statem apostolorum semper exercendam esse dependenter a Petro, qui 
a Christo constitutus est claviger regni caelorum 3. 

333. Arg. Il. Ex institutione primatus. Servator noster e mortuis 
jam redivivus ait Petro: Simon Joannis, diligis me plus his?... Dicit ei: 
pasce agnos meos. Dicit ei iterum: Simon Joannis, diligis me? Ait illi: 
etiam, Domine, tu scis, quia amo te. Dicit ei: pasce agnos meos. Dicit ei 
tertio: Simon Joannis amas me?... Petrus... dixit ei: Domine, tu omnia 
nosti, tu scis, quia amo te. Dixit ei: pasce oves meas 4. 

Christus hic 1) solum Petrum affatus est, 2) primatum jurisdictionis 
ei contulit, 3) in universam quidem Ecclesiam. 

1) Solum Petrum affatus est, a) quia affirmat evangelista: Dicit 
Simoni Petro; b) quia natali nomine Simon Joannis ilum appellat; 
c) quia solum Petrum interrogat, an plus quam alii discipuli ipsum 
diligat: Diligis me plus his? 5, et d) quia praenuntiavit ei, qua morte 
clarificaturus esset Deum. 

2) Contulit ei primatum jurisdictionis. Christus Dominus Ecclesiam 
suam ovili comparaverat, seque nuncupavit pastorem. Cum autem esset 
ad Patrem suum reversurus, accepta prius trina singularis erga eum 
amoris significatione, commisit Petro universi gregis pascendi munus 
dicens: pasce agnos meos, pasce oves meas. Porro pastoris officium est 


. claves in signum regiminis domus in connubiis tradere et in divortio reclamare 
solitum fuisse. Cfr. Graninus, Aut. jurid. Germaniae, p. 276. 
| Optime demonstravit Murray, De Ecclesia, 2, p. 289, gratuitam prorsus 
esse suppositionem quorumdam, qui dixerunt portas apud hebraeos non clavi sed 
funibus et loris claudi solitas fuisse, et clavium nomine apud Matthaeum instru- 
mentum quo funes illi solvebantur, non symbolum auctoriattis significari. Cfr. Wis- 
seman. Collai. 8.—Leo X Bulla Exurge Domine damnavit hanc propositionem: 
«Verbum Christi ad Petrum Quodeumque ligaveris super terram extenditur dumta- 
xat ad ligata ab ipso Petro». Denz-Bannw., 766. 
* Matth., 18, 18. 
3 Cfr. Billot, De Eccl. Christi, th. 25; et Tanquerey, De Eccl., n. 691 sqq. 
" Joan., 21. 15-17. 

Risu excipienda est interpretatio cujusdam protestantis, qui dicit particulis 
plus his non fieri comparationem inter Petrum caetcrosque apostolos, sed inter 
Christum et objecta circumstantia, adeo ut sensus sit: «Diligis me plus quam na- 
vigium, retia, pisces?» 

oves ad pascua ducere, unitatem gregis custodire et a lupis hostibusque 
aggredientibus tueri: et ubi de grege rationali agitur, sacramentis ipsum 
munire, potestateque jurisdictionis authentice docere, regere atque gu- 
bernare. Unde episcopi et a fortiori Romani Pontifices, cum jurisdictio- 
nem accipiunt, dicuntur munus pastorale adsumere, dum populus Chri- 
stianus vocatur grex. Ergo Christus soli Petro munus pascendi gregem 
commisit et veram potestatem jurisdictionis verumque primatum con- 
tulit 1. 

3) In universam Ecclesiam. Christus contulit Petro munus pascendi 
universim agnos et oves. Per agnos autem et oves universa Christi Ec- 
clesia significatur, per agnos scilicet fideles, per oves vero pastores 1, 
quos etiam regendi potestas data est Petro. Unde S. Eucherius lugdu- 
nensis ait: «Prius agnos deinde oves commisit ei, quia non solum pa- 
storem sed pastorum pastorem eum constituit. Pascit igitur Petrus 
agnos, pascit et oves, pascit filios, pascit et matres, regit et subditos 
et praelatos. Omnium igitur pastor est, quia praeter agnos et oves in 
Ecclesia nihil est» 3. 

334. Arg. III. Ex jactis et dictis Christi, a) Christus non sine spe- 
ciali significatione nomen Petri imposuit Simoni, ut dictum est arg. I. 

b) S. Petrus in primo loco semper refertur ab evangelistis 4. 

c) Hominum piscatio non sine mysterio commissa est singulariter 
Petro his verbis: Noli timere; ex hoc jam homines eris capiens 5* quasi 
diceretur ipsum fore in hominum conversione et regimine, qualis erat 
inter discipulos in piscium captura. Petrus autem creditur in piscatione 
princeps omnium fuisse, ex eo quod Christus ipsi navem in altum du- 
cere et laxare rete praecepit. 

d) Christus semper Petrum sibi comitem adjunxit, et quando ali- 
quid apostolos interrogavit, a Petro nomine omnium responsum accepit 0. 

e) Petrus jubetur ad mare pergere, manum mittere et ex ore piscis 
statere sumpto tributum pro Christo et se ipso solvere 7. Ex quo su- 
spicati discipuli Petrum ipsis praefectum iri, accesserunt ad Jesum di- 
centes: Quis putas major est in regno caelorum? 89 

f) Oravit Dominus singulariter pro Petro juxta illud: Simon, Si- 
mon, ecce Satanas expetivit vos, ut cribraret sicut triticum: ego autem ro- 
gavi pro te, ut non dejiciat jides tua; et tu aliquando conversus confirma 
fratres tuos 0. Ex quo constat a) omnes fuisse expetitos, sed pro uno Petro 


1 Ita Patres communiter verba Christi intellexerunt, ut videre est apud 
Franzelin, De Eccl. Christi, th. io. 

2 Alii agnorum et ovium distinctione intelligunt judaeos et gentiles, alii per- 
fectos et imperfectos. 

3 Serm. de nat. SS. Apost. Primus quidem fuit non vopatione neque prove- 
ctiori aetate, ut plures protestantes dixerunt, sed praeeminentia et auctoritate; duo 
siquidem discipuli ante ipsum vocati sunt (Joan., i, 35 sqq.); et Andreas fuit aetate 
provectior, teste S. Epiphanie, Haer., 51, n. 17; MG 41, 922. 

4 Matth., 10, 2. 

5 Luc., 5, 2-10. 

0 Matth., 19, 27; Luc., 12, 41; Joan., 6, 69. 

>? Matth., 17, 26. 

Matth., 18, i. 
Luc., 22, 3l. 

Christum orasse, et f) Petro fuisse commissum, ut post conversionem 
suam confirmaret in fide fratresl. 

g) Post Domini Ascensionem Petrus in coenaculo unum ex praesen- 
tibus in locum Judae substituendum edixit 18 Evangelium judaeis pro- 
mulgavit et miraculis confirmavit 8; collegii apostolici defensionem apud 
principes et seniores suscepit 4; admonitus fuit divinitus, ut gentes in 
Ecclesiam admitteret 5* visitavit cunctas Ecclesias 6; in Concilio Hiero- 
solymitano, cum magna conquisitio oriretur, quasi definiens doctrinam 
proposuit; quo locuto facuit (consentiens) omnis multitudo 7. Haec et 
alia Petri gesta plane ostendunt primatum in universam Ecclesiam fuisse 
a Christo Petro concessum. 

335. Arg. IV. Ex traditione. Universalis traditio 1) communi Pa- 
trum testimonio suffulta et 2) vetustissimis incisa monumentis docet 
S. Petrum in Ecclesia universa primatum tenuisse. 

1) Petrus appellatur a SS. Patribus primus apostolorum 8, caput et 
princeps apostolorum 9, Ecclesiae petra et fundamentuml0/ IPastor Eccle- 
siae u, petra, quae rumpi non potestl2, caput totius fidei quin etiam 
apostolorum 13, clavigerarius et janitor caelil4. Haec omnia veluti com- 
plectens ait S. Joannes Chrysostomus'. «Petrus itaque chori illius cory- 
phaeus, os apostolorum omnium, caput illius familiae, orbis totius prae- 
fectus, fundamentum Ecclesiae, ardens Christi amator»15. Item S. Am- 
brosius primatum diserte tribuit Petro dicens: «Prior secutus est Andreas 
Salvatorem quam Petrus, sed primatum non accepit Andreas sed Pe- 
trus» le. S. Ephraem syrus sic exhibet Christum loquentem: «Simon, 
discipule mi, ego te constitui fundamentum Ecclesiae sanctae, petram 
vocavi te antea, quia tu sustinebis totum meum aedificium, tu es in- 
spector eorum, qui aedificant mihi Ecclesiam in terris; si quid reprobum 
aedificare velint, tu fundamentum reprimas eos; tu es caput fontis, a 
quo hauritur doctrina mea, tu es caput discipulorum meorum... te elegi, 
ut sis in mea institutione vehit primogenitus, et haeres efficiaris the- 


Cfr. Theophilactus, in h. L; MG 123, 1073, 

Act, i, 15 sqq. 

Ad., 2, 14 sqq. 

Ad., 4, 8 sqq. 

Ad., 10, i sqq. 

Ad., 9, 32. 

Ad., 15, 7, 12. 

S. Augustinus, In Joan , tr. 66, 2; ML 35, 1811. 

9 Origenes, In Luc. hom. 17; MG 13, 1845. Optatus Milev., De schism, do- 
nat., lib. 2, n. 2; ML 11, 947; S. Cyrillus Hieros., Catech. myst., 2, 19; MG 33, 407; 
S. Hilarius, Zn Matth., 7, 6; ML 9, 956. 

10 Tertullianus, De Praescript., c. 17; ML 2, 39. Origenes, Zn Exod., hom. 5, 4; 
MG 12, 329: S. Chrysostomus, De eleemos., hom. 3, n 4; MG 49, 298. S. Ambro- 
sius, Zn Ps. 43, 40; ML 14, 1163. 

ll S. Augustinus, C. Faust., 22, 70: ML 42, 445; s. Ambrosius, Zn Ps. 43, 40: 
ML 14, 1163. 

12 S. Gregorius Naz., Poem, mor., v. 489; MG 37, 559. 

13  Concit, ephes., Ad. 3. 

" S. Hilarius, in Ps. 131, n. 4: ML 9, 730; in Matth., 16, 7; ML 9, 1010; 
S. Ephraem, Or. in SS. Ap., etc. 

13 Horn in v. «Hoc scitote-, n. 4; MG 5f, 275. 

11 In II Cors |2; MI, 17, 351. 

saurorum meorum; claves regni mei dedi tibi. Ecce principem te con- 
stitui super omnes thesauros meos»l. 

2) Monumenta item vetustissima exhibent nobis Petrum principa- 
tus praerogativa insignitum. Plures picturae, sculpturae et inscriptiones, 
quae inveniuntur in catacumbis, museis et sarcophagis orbis Christia- 
ni, produnt S. Petrum clavibus vel virga in signum supremae potestatis 
insignitum, aut Moysis qui populi israelitici dux fuit typum gerentem 1. 
Unde merito Petrus appellatur Princeps apostolorum. 


336. Arg. V. Ex Ecclesiae definitionibus. Jam olim Concilium 
ephesinum a. 431 haec scripsit: «S. Petrus, apostolorum princeps et 
caput fideique columna et Ecclesiae catholicae fundamentum a Domino 
nostro Jesu Christo... claves regni accepit, solvendique ac ligandi pec- 
cata ipsi data est». Denz-Bannw., 112. Chalcedonense, a. 441 addidit: 
«Leo per praesentem sanctam synodum una cum ter beatissimo et omni 
laude digno B. Petro, qui est petra et crepido catholicae Ecclesiae et 
rectae fidei fundamentum». Nicaenum 11 a. 787 ait: «B. Petrus... ubique 
primatum obtinuit et obtinet». Florentinum a. 1439, Definimus, inquit,... 
ipsum R. Pontificem esse successorem B. Petri principis apostolorum... 
et ipsi in B. Petro pascendi, regendi et gubernandi universalem Ecclesiam 
a Domino nostro Jesu Christo plenam potestatem traditam esse. Denz- 
Bannw., 694. Concilium denique vaticanum hanc solemnem emisit de- 
finitionem: Si quis igitur dixerit B. Petrum apostolum non esse a Christo 
Domino constitutum apostolorum omnium principem et totius Ecclesiae 
militantis visibile caput, vel eumdem honoris tantum non autemver ae 
propriaeque jurisdictionis primatum ab eodem Domino nostro Jesu Chri- 
sto directe et immediate accepisse, anathema sit 3. 


337. Scholion. Tria sunt in Petro relate ad alios apostolos conside- 
randa: i) potestas ordinis; 2) ratio apostolatus, et 3) ratio primatus. 

1) Potestate ordinis omnes apostoli erant inter se pares. Omnes imme- 
diate a Christo sacerdotio aucti sunt in ultima coena illis verbis: Hoc facite 
in meam commemorationem 4; et episcopi consecrati sunt, Petrus quidem 
immediate a Christo et caeteri a Christo vel a Petros. 

2) Ratio apostolatus tria praecipue complectitur; a) missionem imme- 
diate a Christo acceptam; b) infallibilitatem personalem in proponenda do- 
ctrina fidei et morum; c) jurisdictionem in universam Ecclesiam e. Licet 
omnes et singuli apostoli has praerogativas a Christo acceperint °, diversa 
tamen fuit ratio infallibilitatis et jurisdictionis in Petro et aliis apostolis. 
In Petro siquidem erat potestas ordinaria ratione primatus, et qua talis 


1 Orat, de Sacerdotio, seu serm. 4, in hebd. sanet., n. l. Legitur inter hymnos 
et semi. S. Ephraem, a Th. Joseph Lamy nuper editos, t. 1, p. 412. (Mechliniae 
1882): et apud Rouél de Journel, Ench. Patr., n. 706. 

2 Cfr. De Rossi, Inscriptiones Christianae Urbis Romae; Roma sotterranea; 
Bull, di archeol. cristiana; Martigny, Diction des antiq. chrét. «Pierre et Paul». 

3 Sess. 4, c. i; Denz-Bannw., 1823. 

4 Luc., 22, 19. 

5 Nonnulli putant solum Petrum immediate a Christo, reliquos a Petro epi- 
scopos consecratos fuisse. Cfr. S. Bellarminus, De Rom. Pont, lib. 1, c. 23. 

8 Cfr. Passagiia, De Ecclesia Christi, lib. 3, c. 9. 

' Matthias quoque sorte in apostolatum vocatus divinitus adnumeratus est 
undecim apostolis: et Paulus de se ipso ait Gal., 1. l; Paulus apostolus non ab homi- 


nibus neque per homines sed per Jesum Christum. Cfr S. Bellarminus, De Rom. 
Pont., lib. 4, c. 23. 

transmissibilis ad successores, in aliis vero extraordinaria, qua poterant 
doctrinam catholicam authentice tradere ac ubique praedicare, ecclesias 
fundare, etc., juxta Domini mandatum docete omnes gentes J, non tamen 
leges pro universa Ecclesia edere. Potestas igitur apostolorum, utpote ex- 
traordinaria, nullatenus erat ad episcopos suos successores transmittenda 

3) Primatus importat potestatem ordinariam regiminis et jurisdictionis 
in universam Ecclesiam, in ipsos quoque apostolos 3. Quare Petrus ratione 
primatus jurisdictionem in universam Ecclesiam exercuit, ad suos succes- 
sores transmittendam. 


ARTICULUS III 


UTRUM EX INSTITUTIONE ET VOLUNTATE CHRISTI B. PETRUS IN PRIMATU 
JURISDICTIONIS IN UNIVERSAM ECCLESIAM PERPETUOS HABEAT 
SUCCESSORES 


338. Status quaestionis. 1) Omnibus compertum est facultates ex- 
traordinarias, quibus apostoli investiti erant ad Ecclesiae propagationem, 
mortuis ipsis apostolis penitus cessasse. 

2) An jurisdictio immediate a Christo apostolis collata fuerit, et 
an in omnibus adeo extraordinaria fuerit, ut nihil ad episcopos eorum 
successores transmissum fuerit, controvertitur inter theologos, ut suo 
loco videbimus. 

3) Movetur hic quaestio magni momenti, an scilicet Christus vo- 
luerit primatum verae propriaeque jurisdictionis, quem in Petro insti- 
tuit, esse ad successores perpetuo transmittendum. 


339. Error. Plures protestantes et schismatici docent primatum juris- 
dictionis in universam Ecclesiam, quem Christus instituit, esse privilegium 
personale Petri, ad ejus successores minime transmittendum. 


340. "Thesis. Dogma catholicum est B. Petrum jure divino perpe- 
tuos habere in primatu successores. 


Arg. I. Veritas hujus theseos constat 1) ex promissione institutio- 
nis Ecclesiae, 2) ex ipsa natura Ecclesiae. 

1) Ex promissione, quia Christus Dominus declaravit portas inferi 
nunquam esse praevalituras adversus Ecclesiam, quam erat super Pe- 
trum aedificaturus. Ex quo sequitur Ecclesiam per Petrum fore per- 
petuo stabilem ac firmam. Sed non est stabilis ac firma per Petrum 
qua individuum, quia decessit. Ergo per suos successores. 

2) Ex natura Ecclesiae, quia Ecclesia est societas perfecta, perpe- 
tuo habens in uno primate auctoritatem supremam. Ergo Petrus habet 
perpetuos successores in primatu Ecclesiae, 

Arg. I. Ex SS. Patribus. S. Petrus Chrysologus haec habet: «In 
omnibus autem hortamur te, frater honorabilis, ut his, quae a beatissi- 
mo Papa romanae civitatis scripta sunt, obedienter attendas, quoniam 
beatus Petrus, qui in propria sede vivit et praesidet, praestat quaeren- 


1 Mattii., 28, 10. 
J Cfr Dominion» a SSma. Trinitate, Bibi, theol., lib. 3, sect. 4, c. 2. 
Cfr Cajat anu», De comparatione auctoritatis Papae et Concilii, C. 3. 

tibus fidei veritatem»1. Patres concilii ephesini dixerunt: «Qui (Petrus) 
ad hoc usque tempus et semper in suis successoribus vivit et judicium 
exercet»1. Concilium Chalcedonense addidit: «Petrus per Leonem ita 
locutus est» 3. 

Arg. HI. Ex Concilio Vaticano. Concilium Vaticanum solemniter 
decrevit: Si quis dixerit non esse ex ipsius Christi Domini institutione 
sen jure divino, ut beatus Petrus in primatu super universam Ecclesiam 
habeat perpetuas successores... anathema sit 4. 

Arg. IV. Ratione. «Ut princeps, ait Wilmers, quae jura acquirit, 
regno acquirit, quae autem regni sunt, principe defuncto non interci- 
dunt, ita Petrus primatus jura accipit pro Ecclesia, hinc duratura, 
quandiu Ecclesia durat»3. 


QUAESTIO XVI 


DE QUALITATIBUS ECCLESIAE 


ARTICULUS I 
UTRUM ECCLESIA CHRISTI SIT ESSENTIALITER VISIBILIS 


341. Status quaestionis. 1) Duo sunt in Ecclesia, quatenus socie- 
tas est, consideranda, compago nimirum externa, quae corpus dicitur, 
et elementum internum quod anima audit. Ecclesia vocatur et est cor- 
pus Christi mysticum, ut diserte docet Apostolus 6, non quidem mor- 
tuum sed vivum. Quemadmodum autem homo, dum vivit ex anima et 
corpore coalescit, et habet utriusque operationes proprias, ita a pari 
Ecclesia, quae est vera societas religiosa et corpus Christi vivum, du- 
plici constat elemento. Corpus Ecclesiae constituunt externa fidei pro- 
fessio, sacramentorum administratio, cultus externus, hierarchia, visi- 
bile regimen, et, uno verbo, quidquid oculis corporeis conspicitur vel 
visibiliter apparet7. Ad animam spectant gratia sanctificans, virtutes 
theologicae (fides, spes et caritas), dona Spiritus Sancti, virtutes morales, 
quae a gratia supernatural! ad modum proprietatum profluunt, et quid- 
quid confert, ut membra societatis vivant vita capitis, quod est Christus. 

2) Haec autem anima potest dupliciter considerari: 1) in se solita- 
rie, prout conflatur ex diversis qualitatibus et donis supernaturalibus, 
2) quatenus influit in corpus Ecclesiae, cui vitam sub influxu Christi 
capitis communicat. 

Ex corpore quod diximus et anima, hoc secundo sensu considerata, 
coalescit corpus Ecclesiae vivum. Sicut enim homo, qui anima et corpore 


Ad Eutichen. haereticum; ML 52, 71. 
Act. 3; Mansi, 4, 1295. 

Act. 2; Mansi, 6, 971. 

Sess. 4, C. 2; Denz-Bannw., 1825. 
De Christi Ecclesia, n. 112. 

Ephes., i, 23. 

Cfr. Casanova, n. 188. 

constat, vivit et operatur, ita etiam Ecclesia ex anima et corpore consti- 
tuitur corpus sociale vivum. «Decor Ecclesiae, ut praeclare ait S. Tho- 
mas, principaliter in interioribus consistit; sed etiam exteriores actus ad 
euindcm decorem pertinent, in quantum ab interiori progrediuntur, et 
in quantum interiorem decorem conservant»l. Est igitur commercium 
quoddam inter corpus et animam Ecclesiae. Anima utpote pars princi- 
palis corpus vivificat, et corpus sua operatione animam commonstrat, 
et ambo per mutuum nexum unam personam moralem efficiunt. 

3) In hoc corpus sociale influit efficienter Christus, caput Ecclesiae, 
ut satis frequenter docuit S. Paulus 1 Unde S. Bonaventura ait: «Ipse 
Jesus Christus, qui interius ipsam Ecclesiam regit, vivificat et fe- 
cundat» 3. 

Haec paucis accipe: 

3) Ecclesia constat corpore et anima, ex quibus coalescit una per- 
sona moralis seu societas. 

b) Corpus Ecclesiae per animam vivificatur et ex ambobus fit cor- 
pus sociale vivum. 

c) Anima, in se invisibilis exsistens, ratione corporis manifestatur 
et quodammodo fit visibilis per effectus. 

d) Christus, qui est caput Ecclesiae, influit in corpus sociale vivum, 
illud per fidem compaginans, per caritatis administrationem connectens, 
et per verum influxum ad operationem movens et spiritualiter augens. 

e) Nomine corporis Ecclesiae saepe intelligitur ipsa Ecclesia seu 
totum compositum ex anima et corpore, id est, non elementum exterius 
solitarie sumptum, sed corpus ab anima vivificatum et in societatem 
coadunatum. 

4) In Ecclesia, sicut et in qualibet societate, quemadmodum supe- 
rius dictum est, distinguuntur materia et forma. Materia Ecclesiae sunt 
membra, quibus constat, forma vincula seu nexus, quibus illa inter se 
connectuntur et unum corpus efficiunt. Haec materia cum Ecclesiae 
corpore similitudinem habet, et a nonnullis confunditur, sed, si verius 
loquamur, corpus Ecclesiae latius patet quam materia, et complectitur, 
non solum membra quae materiam constituunt, sed etiam plures cha- 


racteres ipsius formae, omnes scilicet manifestationes exteriores socie- 
tatis. 


342. Quaeritur hic, an et quomodo Ecclesia sit visibilis. Quod ut 
clarius determinetur, duplex visibilitas consideranda est, per se et per 
accidens 4, prout aliquid immediate per suam naturam, vel mediantibus 
aliis signis manifestatur. 

Ecclesiam materialiter sumptam, imo et quoad omnia, quae ejus cor- 
pus constituunt, per se visibilem esse, sicut corpus visibile est in homine, 
nemo, ut putamus, dubitat. Animam quoque Ecclesiae signis exteriori- 


1 In IV Sent. dist. 15, q. 3, a. 1, sol. 4 ad 1. 

2 Cfr. Ephes., 4, 15. 

3 07: disp. de perfeci, evang., q. 4, a. 3, «Requirit etiam hoc unitas». 

4  Hottingor, Theol. fund., p. 2, $ 2, immediatam €t mediatam appellat; Billot, 


q. i, th. 2, quoad esse intrinsecum et quoad esse revelatum; alii humanam et divino- 
humanam vOcant. 

bus per accidens manifestari, sicut anima hominis suis actionibus osten- 
di solet, facile comprobatur. 

Sed cardo difficultatis est, an Ecclesia formaliter, ut societas est et 
corpus Christi vivum, ita nexibus externis colligatur, ut sit coetus 
visibilis seu sensibus perceptibilis. 


343. Errores, a) Imprimis donatistae, pelagian! ct waldenses, qui Ec- 
clesiam Congregationem justorum, et deinde fraticelli, albigenses, wicleffistae 
et hussitae, qui Congregationem praedestinatorum appellavere, visibilitatem 
Ecclesiae inficiati sunt. 

b) Reformatores saeculi xvi contenderunt Ecclesiam Christi esse invi- 
sibilem et occultam. Hinc Lutherus petulanter quaerebat: «Quis enim Eccle- 
siam illam nobis monstrabit, cum sit occulta in spiritu et solum credatur, 
sicut dicimus: credo Ecclesiam sanctam?» °’. Item Calvinus ait: «Nobis invisi- 
bilem, solius Dei oculis conspicuam, Ecclesiam credere necesse est» 1. Verum 
Lutherus, ut ab aliorum haereticorum importunitate se expediret, novam 
molitus est theoriam dicens Ecclesiam posse esse visibilem, non quidem 
essentialiter sed accidentaliter, et ad tempus quandoque fieri invisibilem, 
sicut accidit saeculo iv vel v ineunte34 Alii ex protestantibus duplicem 
Ecclesiam, unam visibilem, alteram invisibilem posuerunt, quarum unam 
externe fidem profitentibus, alteram solis justis et praedestinatis consti- 
tui dixerunt 

c) Catholici omnes unanimi consensu tenent Ecclesiam duplici quidem 
elemento, uno visibili et altero invisibili, constare, sed, quatenus ambo unam 
societatem efficiunt, totam visibilem reddi. Unde recte Franzelin hanc regu- 
lam statuit: «Brevissime dici potest: Ecclesia tota quidem sed non secundum 
totum visibilis» 5. 


344. "THESIS. Ecclesia Christi est societas essentialiter visibilis et 
ut talis certo cognosci potest. 


Arg. I. Ecclesiam Christi semper visibilem et perspicuam esse sa- 
crae litterae saepe testantur, a) Jam olim /saias 6, Micheas 7 et Mala- 
chias 80diserte praenuntiarunt aliquando paratum iri montem domus Do- 
mini in vertice montium ad quem fluerent omnes gentes. Hic porro mons 
domus Domini juxta Sanctos Patres Augustinum 0, CyriUum Alex.l011 
Thomam] et alios, quibus subscribunt interpretes rabbini et commenta- 
tores, significat Ecclesiam Christi. Sed mons, ad quem gentes confluunt, 
semper visibilis est. Ergo et Ecclesia Christi. Hinc ipse /saias addit: 


1 Lib. de abroganda mis. priv., p. i, «Quod vero dicunt». 

2 InsL, lib. 4, c. l, n. 7. 

3 Cfr. Protestantes Winer, Comparatio professionum diversarum Ecclesiarum, 
$ 19; et Palmer, A treatise an the Church of Christ, P: 1, c. 3. 

4 Plures protestantes aegre tulerunt effugium Lutheri, et non obstante ar- 
ticulo fundamentali suae sectae de sufficientia solius fidei ad sanctificationem, 
visibilitatem Ecclesiae palam professi sunt. Ita Gerhard, c. 7; Field, lib. 1, c. 10, 
et alii. 

De hac opinionum protestantium varietate cfr. Murray, De Eccl, disp. 5, 
sect, i, n. 15 sqq.; S. Bellarminus, De Concil. et EccL, lib. 3, c. 11, et alii. 

5 De Eccl. Christi, th. 21, III, «Longe illud», 

9 Is., 2, 2. 

7 Mich., 4, i. 

8 Malach., l, xi. 

9 Serm. 45, n. 6; ML 38, 267. 

10 In Isaiam, Orat. 2; MG 70, 69. 

11 In Isaiam, C. 2; $ «Secundo salvantis virtus». 

Ambulabunt gentes (utique in Ecclesia Christi congregatae) in lumine 
tuo, et reges in splendore ortus tuil. 

b) In novo Testamento comparatur Ecclesia civitati supra montem 
constitutae, quae non potest abscondi, et lucernae super candelabrum po- 
sitae, quae lucet omnibus, qui in domo sunt 1; areae, in qua sunt grana 
et paleae 3; agro, in quo sunt frumenta et cizania 4; sagenae missae in 
mare, quae bonos et malos capit pisces 5. Appellatur quoque regnum 6, 
domus Dei, ovile 89 grex 0, etc. Haec autem omnia visibilia sunt et 
Ecclesiam Christi visibilem esse luculenter demonstrant. 

Arg. II. Universalis et antiqua traditio eamdem veritatem confir- 
mat. S. Irenaeus l0lhbique praeclaram ait esse Ecclesiam, lucique solis 
comparandam. S. Joannes Chrysostomus: «Ipsa rerum natura, inquit u, 
tuba clariorem emittet vocem, splendorem ostendens Ecclesiae». S. A ugu- 
stinus donatistas urget dicens: «Non estis in montibus Sion, quia non 
estis in civitate super montem constituta, quae certum signum hoc 
habet, quod abscondi non potest. Nota est ergo cunctis gentibus; pars 
autem Donati ignota est pluribus gentibus; non est ergo ipsa»12. Ac 
iterum lepide ait «quando volunt homines videre lunam novam, dicunt: 
ecce luna, ecce ubi est: et, si sunt ibi, qui non valeant intendere aciem 
et dicant, ubi? intenditur illis digitus, ut videant. Aliquando, dum 
erubescunt, ne caeci putentur, dicunt se vidisse, quod non viderunt. 
Numquid sic ostendimus Ecclesiam, fratres mei? Nonne aperta est?. nonne 
manifesta?, nonne tenuit omnes gentes?.., ecce civitas, de qua dictum 
est: non potest civitas abscondi super montem constituta. Illi autem 
offendunt in montem» 13. 

Arg. III. Ratione et indole Ecclesiae. Ingressus, magisterium, mi- 
nisterium, regimen pluraque alia elementa Ecclesiae sunt visibilia, qui- 
bus interna etiam elementa patefiunt. Ergo Ecclesia est visibilis. 

Prob. Ant. a) Ingressus quidem visibilis est, quia per Baptismum, 
qui sacramentum visibile est, unusquisque Ecclesiam Dei ingreditur, et 
ita ingressi efficiunt corpus compactum et connexum per omnem functu- 
ram subministrationis 14. 

b) Magisterium; Petrus siquidem ejusque successores, Romani Pon- 


1 Is., 60, 3. Hunc locum non ad regnum millenarium, quod ultimis tempo- 
ribus fore nonnulli catholici et plerique protestantes adseruerunt, sed ad praesen- 
tem Ecclesiae statum referri patet ex S. Luca, 4, 21, ubi Christus lecto c. 61, 1. 
Isaiae.quod intime connectitur cum capite 60, dixit: Hodie impleta est haec Scri- 
ptura in auribus vestris. 

2 Matth., 5, 14-15. 

Matth., 3, 12. 

4 Matth., 13, 25 sqq. 

5 Matth., 13, 47. 

6 Matth., 21, 43. 

7 I Tim., 3, 15. 

8 Joan., 10, 16. 

9 Act., 20, 28. 

19 Adv. haer., lib. 4, c. 36, n. 2; MG 7, 1091. 

ll In Is. 2, 2; MG 66, 29. 

13 Contr. lit. Petii., 2, 104, n. 239; ML 43, 343. 

13 Tr. i, in ep. S. Joan , n. 13; ML 35, 1988. 

14 Eph.. 4. 10. 

tifices, visibiliter exercuerunt et exercent munus a Deo acceptum pa- 
scendi gregem doctrinis fidei. 

c) Ministerium; sacramenta visibilia omnibus Ecclesia dispensat, 
praedicationi operam dat, et alia permulta administrat, quae natura sua 
perspicua sunt et visibiliter apparent. 

d) Regimen quoque Ecclesiae visibile est, quia hierarchia ecclesia- 
stica, diversis ordinibus conspicuis constituta, cunctos fideles visibiliter 
dirigit ac gubernat. 

e) Plurimi tandem ritus, sacramenta, professio fidei, etc., quibus 
vita socialis Ecclesiae disponitur et ordinatur, visibilia sunt. 

His visibilibus elementis manifestantur etiam mediate interna Eccle- 
siae elementa. Quare analogiam merito statuunt nonnulli inter visibili- 
tatem Christi et Ecclesiae. «Sicut in Christo, ait Hurterx, duplex secer- 
nitur visibilitas, humana qua apparebat homo; et divino-humana, qua- 
tenus divinitas vel saltem divina ejus missio mediate per effectus in 
oculos incurrentes, ex quibus illa immediate potuit colligi et inferri, se 
prodebat miraculis, vita plane caelesti etc.;... ita in Ecclesia duplicem 
licet secernere visibilitatem, humanam, de qua imprimis loquimur, et 
divino-humanam, quatenus vita ejus supematuralis et praesentia Sancti 
Spiritus miris sed visibilibus se prodit modis, miraculis, sanctitate mem- 
brorum, etc.»1 Quam analogiam ipse Dominus confirmat dicens: Sicut 
misit me Pater, et ego mitto vos 34 


Solvuntur difficultates. 


345. Obj. Ll? Scriptura sacra ubique nos docet Ecclesiam, spiritualem 
esse et occultam. Ergo frustra defenditur visibilitas Ecclesiae. 

Prob Ant. i) Regnum caelorum comparat Christus grano sinapis 
quod seminatur «; fermento quod mulier abscondit ^; ac tandem diserte ait: 
simile est regnum, caelorum thesauro abscondito in agro 6. Nomine autem regni 
caelorum Ecclesia intelligitur. 

2) Item Christus interrogatus... a Pharisaeis: Quando venit regnum Dei? 
Respondens eis dixit: Non venit regnum Dei cum observatione: neque dicent: 
Ecce hic, aut ecce illic: ecce enim regnum Dei intra vos est!8Huc proculdubio 
referuntur illa verba Jeremiae: Dabo legem meam in visceribus eorum et in 
corde eorum scribam eam s. 

3) Mulierem Samaritanam his verbis affatus est Dominus: Venit hora 
et nunc est, quando veri adoratores adorabunt Patrem in spiritu et veritate. 
Nam et Pater tales quaerit, qui adorent eum. Spiritus est Deus, et eos, qui ado- 
rant eum, in spiritu et veritate oportet adorare °. Quam doctrinam confirmatam 
habemus a Petro: Ipsi tanquam lapides vivi superaedificamini domus spi- 


1 Theol. dogm. Comp., n. 198, nota. 

- Cfr. Hettinger, P: 2, $ 2; Palmieri, Prolegom. de Ecclesia, $ 10. 

3 Joan., 20, 21: Solemnem visibilitatis Ecclesiae definitionem paraverat idem 
Concilium Vaticanum in schemate his verbis: «Si quis dixerit divinarum promis- 
sionum Ecclesiam non esse societatem externam ac conspicuam, sed totam inter- 
nam et invisibilem, a. s.». Schema const, dogm. De Eccl. Christi, c. 3-4, et can. 3; 
Coll. Lac., Vol. VII, p. 568 et 577. 

Matth., 13. 31 
Matth., 13. 33- 
Matth., 13, 44. 
Luc., iq, 20-21. 
Jer., 31, 33- 

Joan., 4, 23-24. 

ritualis *; et a Paulo: In quo (Christo) omnis aedificatio constructa crescit in 
templum sanctum in Domino 1. 
4) Denique ait Christus: Pegnum meum non est de hoc mundo 3. 
Ergo Scriptura sacra saepius nos docet Ecclesiam spiritualem esse atque 
occultam. 


Resp.—Neg. Ant. Sacrae litterae luce meridiana clarius nos docent Ec- 
clesiam Christi visibilem esse ac perspicuam. 

Ad dicendum est in praefatis et aliis, si quae sint, similibus para- 
bolis non perspicuitatem Ecclesiae negari, sed magnum ejus pretium ac va- 
lorem celebrari. Verbum igitur absconditum non invisibilitatem Ecclesiae 
significat, sed pretium magnum ad instar thesauri absconditi innuit. 


Ad 2."; Regnum Dei non venit cum observatione, id est, cum splen- 
dore regio ac mundano. Voluit enim Christus ut Ecclesia in simplicitate 
potius quam in ostentatione appareret ac propagaretur. 

Textus vero regnum Dei intra vos est dupliciter potest intelligi: a) qua- 
tenus innuit Ecclesiam inter judaeos tunc temporis jam inchoatam esse, 
quasi diceret; regnum Dei in medio vestrum est4 Quam interpretationem 
ipsi insigniores protestantes, ut Rosenmuller et alii, non reprobant, b) In 
quantum Ecclesia dicitur in affectu cujuslibet et facultate esse. Hoc sensu 
S. Thomas memoratum locum exponit dicens: «Ecce regnum Dei intra vos 
est; id est, in vestris affectibus et in potestate vestra id capere; potest enim 
quilibet homo justificatus per fidem Christi et virtutibus ornatus, regnum 
obtinere caelorum» 5* Hoc, ut patet, non excludit visibilitatem Ecclesiae 8. 

Ad 3m Verba Christi a Joanne relata nullatenus, ut superius dictum 
est], visibilitatem Ecclesiae ejusque opera externa in cultu Deo exhibendo 
excludunt. Significavit Dominus cultum Dei in nova Ecclesia magis spiri- 
tualem fore quam apud judaeos, eumque potius in operibus internis animae 
quam fuco externo exerceri debere, quin tamen opera externa Ecclesiae ullo 
unquam tempore damnari videantur. Cum autem Petrus apostolus hortatur 
fideles, ut fiant lapides vivi et domus spiritualis, loquitur de fine Ecclesiae 
proximo, qui, ceu probavimus, est interior hominis sanctificatio8. Vel, si 
mavis, potest dici spirituale opponi quidem carnali sed non visibili. Ita 
Groot ’. 

Ad 4."n Christi verba intelligenda sunt hoc modo: regnum meum non 
est de hoc mundo, id est, temporale ac mundanum. Hoc tamen non impe- 
dit quominus visibile sit atque perspicuum. 

Obj. 2.° Ecclesia est objectum fidei juxta illud Symboli Credo... san- 
ctam Ecclesiam. Objectum autem fjdei invisibile est. Ergo. 

Resp. Ecclesia est objectum fidei sub uno conceptu, quatenus est in- 
stitutio divina seu opus Domini N. Jesu Christi, Cone.; sub altero conceptu, 
in quantum est societas fidelium, Neg. Ecclesia enim, ut societas est et 
coetus fidelium, vere conspicitur. Eodem fere modo Christi incarnatio et 
divinitas invisibiles sunt, sed ipse Christus, natura divina et humana con- 
stans, visibilis est, quem motiva credibilitatis ostendunt Deum esse. 


I Petr., 2, 5. 

Eph., 2, 21. 

Joan., 18, 36. 

Cfr. Murillo, La Iglesia Romana, lib. 1, secc. 3, c. 3, $ 4. 
Catena aurea in Luc., 17, 20-21, n. 6. 

Cfr. Franzelin, De Eccl. Chr., th. 21. 

Cfr. n. 70. 

Cfr. Murillo, La Iglesia Romana, lib. i, secc. 3, c. 3, $ 4. 
Summa apolog., q. 3, a. 2. 

ARTICULUS II 
UTRUM ECCLESIA SIT SOCIETAS PERFECTA 


346. Status quaestionis. 1) Quid et quotuplex sit societas et quid 
ad eam requiratur declaratum est superius quaest. 1, a. 3. Uberius nunc 
explicandum est, in quo consistat perfectio societatis, ut inde clarius 
pateat status quaestionis. 

2) Societatem perfectam eam esse diximus, quae per se sola ad mo- 
dum unius entis moralis uniformiter subsistit, et sibi sola sufficit pro 
fine suo consequendo. Unde persona moralis, cujus conditionem sortitur, 
quandoque recte appellatur. Est sui juris et non alterius. Quo igitur 
societas sit magis sui juris et ab aliis independens, eo erit perfectior, 
ut patet in domo, civitate et regno. Ex hac brevi notione fluunt condi- 
tiones perfectae societatis, nempe. 

a) Ut perfecte in se constituatur; quod fit quando a) non est pars 
alterius societatis, et b) media habet in se pro conservatione propria 
suoque fine adipiscendo sufficientia (Independentia intrinseca). 

b) Ut sit ab omni alia societate vel potestate independens; id est, ut 
finem habeat alteri non subordinatum \ et possit per se sola subditos 
seu membra in finem proprium mediis adaequatis ordinare. 

3) Jam vero Ecclesia est societas religiosa, quae finem habet super- 
naturalem, ut supra satis ostensum est; consequenter, ut sit societas 
perfecta, media debet habere, independenter a qualibet alia societate, 
ad hunc finem adsequendum necessaria. 

Hinc quaeritur, utrum Ecclesia sit societas a) in se completa seu sui 
juris, nullius alterius societatis partem constituens, id est, per se subsi- 
stens tum in esse tum in operari; b) in ordine suo per se sufficiens, id 
est, in ordine spirituali et religioso media habens sufficientia pro socio- 
rum fine adipiscendo; et c) a qualibet alia societate independens, ita ut 
finis ejus alteri non subordinetur, et possit per se sola consequi finem 
proprium 1. 


347. Errores, a) Marsilius Patavinus, Joannes Jandunus, et Fr. Uber- 
tinus de Casate (Ordinis S. Francisci sodalis), saeculo xiv, ut Ludovici 
Bavari benevolentiam captarent, scripto opere Defensor pacis, docuerunt 
Ecclesiam civili potestati subjici debere3. Huic doctrinae subscripserunt 
Gulielmus Ockam et alii non pauci. 

Eidem theoriae affine fuit systema regalistarum, qui, ut plures praero- 
gativas principibus saecularibus tribuerent, jura libertatemque Ecclesiae 
non parum adstringere conati sunt 4. 

b) Protestantes, Patavinum plerumque sequuti. Ecclesiam esse docue- 
runt principibus saecularibus subjectam; quod ut ostenderent, triplex sy- 
stema excogitaverunt, episcopale, territoriale et collegiate, a) Juxta systema 


| S. Thomas, 71-212, q. 90, a. 3 ad 3. 

2 Cfr. Zigliara, Propaedeutica, lib. 4, c. 4, n. IV. 

3 Cfr. Mansi, vol. 25, col. 573 sqq.; et Hergenrather,' Hist, de la Igl., per. 6, 
c. i, $ 2, n. 20, 21. 

1 Vide Hergenrather, Hist, de la Igl., per. 8, c. 1, $ 2. 

episcopale jurisdictio a Christo episcopis collata suspensa est tractu tempo- 
ris quoad exercitium, et dein omnino subtracta, principibusque saecularibus 
quoad omnia jura plene devoluta, b) Juxta systema territoriale princeps 
saecularis jure naturae habet plenam potestatem, etiam spiritualem, in suo 
territorio ex illo principio cujus est regio illius est religio, c) Systema colle- 
giale docet Ecclesiam esse liberam fidelium adsociationem in qua omnes 
sunt aequales. Sed quia hujusmodi adsociationes formantur intra fines 
Status civilis, principi agnoscuntur jura protegendi, invigilandi, imperandi, 
coercendi, etc. Non pauci hodierni liberales et rationalistae, ut effrenatam 
cujusque licentiam foveant, hoc systema collegiale amplectuntur. 


348. "Thesis. Ecclesia est societas perfecta. 


Arg. l. Ex Christi institutione. Satis perspicue colligitur ex sacris 
litteris voluntas clara et expressa Christi qua voluit Ecclesiam suam 
fore societatem perfectam. Ut suam Ecclesiam esse societatem a civili 
distinctam ostenderet diserte ait: regnum meum non est de hoc mundol; 
ideo praecepit, ut quae essent Caesaris Caesari, et quae essent Dei Deo 
redderentur 1. In hac societate seu regno habuit Christus supremam ac 
independentem potestatem, sicut ipse confessus est dicens: Data est 
mihi omnis potestas in caelo et in terra 34Porro in caelum jam jam rever- 
surus reliquit Ecclesiam, eadem potestate quam acceperat a Patre mu- 
nitam juxta illud: Sicut misit me Pater et ego mitto vos... Accipite Spi- 
ritum Sanctum, quorum remiseritis peccata, remittuntur eis, et quorum 
retinueritis, retenta sunt L. Petrum dein constituit Principem Ecclesiae su- 
prema ac independent! fretum potestate: Tibi dabo, inquit, claves regni 
caelorum, et quodcumque ligaveris super terram erit ligatum et in caelis, et 
quodcumque solveris super terram, erit solutum et in caelis 5. Per verba 
quodcumque, etc., significatur, ut vides, potestas suprema, cui competit 
media excogitare ad finem spiritualem necessaria. Jam vero Romanus 
Pontifex, Vicarius Christi, et Episcopi successores apostolorum, eamdem, 
quam Christus contulit Petro et apostolis, habent potestatem in ordine 
ad regimen Ecclesiae: Attendite vobis, ait Apostolus, et universo gregi, 
in quo vos Spiritus Sanctus posuit Episcopos regere Ecclesiam Dei, quam 
acquisivit sanguine suo 0. Ergo manifestum est Ecclesiam ex sua institu- 
tione esse societatem perfectam. 

Arg. II. Ex indole Ecclesiae. Societatem perfectam diximus esse 
quae a) sui juris est, b) in ordine suo per se sufficit, et c) a nulla alia 
pendet societate. Talis autem est Ecclesia Christi. Ergo. 


Prob. Min. 


a) Sui juris est. Non enim est alius societatis pars, sed ipsa sub- 
sistit per se, habet finem proprium, et operatur in ordine spirituali in- 
dependenter ab omni elemento extraneo, ut natura et historia Ecclesiae 
satis nos docent. Sui ergo juris est et gaudet independentia intrinseca. 


Joan., 18, 36. 
Matth., 22, 21. 
Matth., 28, 18. 
Joan., 20, 21. 
Matth., 16, rg. 
Act., 20, 28. 

b) In ordine suo per se sufficit. Christus Ecclesiam constituens finem 
ei praestitit spiritualem, ut supra dictum est. Hic autem finis, utpote 
spiritualis, independens est a qualibet societate civili. Ergo Ecclesia in 
ordine suo per se sufficit.— Praeterea, media debent esse fini propor- 
tionata. Finis autem Ecclesiae est spiritualis. Ergo et media oportet 
esse spiritualia. Media autem spiritualia nonnisi in societate spirituali 
inveniri possunt. Ergo in sola Ecclesia inveniuntur. Hinc S. Thomas 
ait: «Haec sufficientia (mediorum) est in Ecclesia; quia, quidquid ne- 
cessarium est ad vitam spiritualem, invenitur in ea (Ps. 64): Replebimur 
in bonis domus tuae»x. 

c) A nulla alia pendet societate. Haec dependentia, si daretur, foret 
vel a) indirecta, in quantum finis ejus alteri subordinaretur, vel f) di- 
recta, quatenus potestas ipsius alteri subdita esset. At neutrum plane 
contingit. Non primum, quia finis Ecclesiae est ultimo gloria Dei, quae, 
utpote finis supremus, ulterius subordinari non potest. Non alterum, 
quia potestas Ecclesiae est supernaturalis divinitus ipsi collata; potestas 
vero civilis est naturalis. Supernaturale autem et divinum non potest 
naturali ac humanae potestati subordinari. Hinc Pius IX in encyclica 
Quanta cura damnavit quorumdam errorem, qui dicebant ecclesiasticam 
potestatem non esse jure divino distinctam et independentem a potestate civili. 

Arg. III. Ex documentis Ecclesiae. 

Pius PP. IX alloc. Multis gravibusque, 17 Dec. 1860 ait: «Id porro 
ex falsa protestantium doctrina derivatum intelligimus, qui autumant 
Ecclesiam in civili imperio quoddam vehiti collegium exsistere, nullis- 
que proinde pollere juribus praeter ea, quae concessa illi sint atque attri- 
buta a civili potestate. Id autem quantopere abhorreat a veritate ecquis 
non intelligat? Ecclesia nempe ut vera et perfecta societas a divino auctore 
suo fuit instituta, quae nullis circumscripta regionum finibus, nulli etiam 
civili subdatur imperio, suamque potestatem ac jura ubique terrarum 
in hominum salutem libere exerceat». Similia hahet in alloc. Singulari 
quadam, 9 Dec. 1854, et Maxime quidem, 9 Jun. 1862. 

Jure etiam damnavit idem Pontifex propositionem 19 Syllabi: «Ec- 
clesia non est vera perfectaque societas plane libera, nec pollet suis 
propriis et constantibus juribus sibi a divino fundatore collatis; sed 
civilis potestatis est definire quae sint Ecclesiae jura ac limites intra 
quos eadem jura exercere queat». Confer quoque propositiones 20, 24, 
28, 34, 41 et 44 ejusdem Syllabi, quae hanc materiam non parum illu- 
strant 1. 

Item Leo XIM in lift. encycl. 1 Nov. 1885 ait «Ecclesiam societa- 
tem esse non minus quam ipsam civitatem genere et jure perfectam». Ac 


1 In Ps. 45, 3. 

2 In Schemate Constitutionis dogm. «De Ecclesia Christi», c. 3, Concilii Vati- 
cani haec leguntur: «Docemus autem et declaramus Ecclesiae inesse omnes verae 
societatis qualitates. Neque societas haec indefinita vel informis a Christo relicta 
est; sed quemadmodum ab ipso suain exsistentiam habet, ita ejusdem voluntate 
ac lege suam exsistendi formam suamque constitutionem accepit. Neque eadem 
membrum est sive pars alterius cujuslibet societatis, nec cum alia quavis confusa 
aut commiscenda, sed adeo in semetipsa perfecta, ut, dum ab omnibus humanis so- 
cietatibus distinguitur, supra eas tamen quam maxime evehatur». Coli. Lac., 7, 568. 

in encyclica Libertas, 20 Jun. 1888 docet «divinitus esse constitutum, ut 
omnia in Ecclesia insint, quae ad naturam ac jura pertineant legitimae, 
summae et omnibus partibus perfectae societatis»l. Cfr. Sapientiae Chri- 
stianae, 10 Jan. 1890. 


Arg. IV. Ex traditione. ^ Taediosus profecto forem, si longa SS. Pa- 
trum testimonia in confirmationem hujus veritatis proferre vellem., duo 
tamen, quae celebriora sunt, nolim praeterire. Magnus Hossius Cordu- 
bensis ad Constantinum Imperatorem ajebat: «Ne te rebus misceas 
ecclesiasticis, neque nobis his de rebus praecepta mandes, sed a nobis 
potius haec ediscas: tibi Deus imperium tradidit, nobis ecclesiastica con- 
credidit» 1 Et S. Ambrosius ait: «Tributum Caesaris est, non negatur: 
Ecclesia Dei est; Caesari utique non debet addici, quia jus Caesaris esse 
non potest Dei templum... Imperator enim intra Ecclesiam, non supra 
Ecclesiam est» 3. 


349. Dices. Ad societatem perfectam requiritur determinatum terri- 
torium, ut omnes Statuum moderatores docent. Sed Ecclesia non habet 
territorium determinatum. Ergo. 

Resp.—Neg. maj. Ad perfectionem siquidem societatis religiosae non 
requiritur determinatum territorium, sed sufficit potestas spiritualis in mem- 
bra. Potestas autem spiritualis non continetur limitibus regionum sed ad 
totum mundum se extendit. Potest tamen dici Ecclesiam habere quidem 
determinatum territorium, idque esse universum mundum. Hinc graviter 
errant et vehementer falluntur, qui Ecclesiam volunt limitibus contineri, et 
docent Romanos Pontifices non posse suas Constitutiones ac documenta 
in locis temporali principum saecularium ditioni sujectis publicare sine 
revisione ac examine principum saecularium. 

Quod si urgeas Statum in Statu esse non posse juxta commune juris 
naturae proloquium, respondetur Statum in Statu repugnare circa eumdem 
finem non circa diversos fines diversaque media 4. 

UTRUM ECCLESIA SIT SOCIETAS LEGALIS 


350. Status quaestionis. 1) Juxta legisperitos et moralistas du- 
plex ratione auctoris distinguitur lex, divina et humana. Divina potest 
esse naturalis vel positiva. Quatenus societas aliqua approbatur his le- 
gibus, nuncupatur legalis. 

2) Ecclesia potest dici legalis juxta legem naturae dupliciter: a) in 
quantum est honesta et licita institutio, et b) quatenus, facta hypothesi 
de exsistentia institutionis, lex naturalis, quae praecipit legitimo supe- 
riori esse obtemperandum et media ad salutem necessaria esse quaeren- 
da, adstringit nos ad Ecclesiam amplectendam. 

3) Quoad legem positivo-divinam manifestum est Ecclesiam esse 
societatem legalem. Siquidem ab ipso Unigenito Dei, qui auctor est 


Encycl. Libertas, 20 Jun. 1888, $ «Alii». Acta S. S., vol. 20, p. 612. 
Apud S. Athanasium, Hist Arian., n. 44; MG 25, 745. 

lip 21 contra Auxent., n 35; ML 16, 1061. 

Cfr Ziitllnra, Z'ropaedeutica, lib. 4, c. 5, obj. 3. 

legis positivo-divinae instituta est. Christus autem, cum se ipsum negare 
non possit. Ecclesiam instituens juri positivo-divino derogare noluit. 

4) Quaestio est de legalitate Ecclesiae quod legem humanam. 

5) Ut punctum difficultatis melius intelligatur observandum est 
Ecclesiam non semper et ubique fuisse de facto introductam juxta leges 
particulares nationum, si leges dicendae sunt quae contra bonum reipu- 
blicae feruntur; quia, ut notum est, plerumque datae sunt et nunc 
dantur contra Ecclesiam in nationibus leges. Sed inquiritur, an Eccle- 
sia, attentis constitutione, legibus fundamentalibus et consuetudinibus 
justis societatum civilium, sit perfecte legalis, ita ut possit ubique jure 
propagari, et, quidquid in contrarium fiat a potestate civili, inane sit 
atque irritum. 


351. Errores, a)  Naturalislae, praesertim radicales seu absoluti, qui 
volunt, ut Status in rebus ecclesiasticis se immisceat, legalitatem Ecclesiae 
magis vel minus directe negant. 


352. Thesis. Ecclesia Christi est societas ubique legalis. 


Arg. I. Christus Dominus jure divino Ecclesiam suam in terris in- 
stituit eamque per orbem terrarum legitime propagandam edixit: Eun- 
tes, inquit apostolis, in mundum universum praedicate Evangelium omni 
creaturae 1l. Quod autem jure divino constitutum est nequit per legem 
humanam legitime impediri, quia jus divinum semper praevalet dispo- 
sitionibus humanis. Hinc Leo XIII egregie inquit: «Unigenitus Dei 
Filius societatem in terris constituit, quae Ecclesia dicitur, cui excelsum 
divinumque munus in omnes saeculorum aetates continuandum transmi- 
sit, quod ipse a Patre accepit» 1. Ecclesia ergo potuit legitime se pro- 
pagare. 

Arg. Il. Veritatem hujus theseos inductione probant theologi: 
a) Jus hebraicum nullatenus fuit per Ecclesiae constitutionem et pro- 
pagationem violatum, quia lex hebraeorum utpote praeparatio et paeda- 
gogus ad Christum, cessavit Messia praesente, b) Jus paganorum omnes 
religiones, non excepta catholica, admittit ut veras, c) Protestantes ad- 
mittunt religionem Christianam esse unice veram, cui principio innixa 
potest Ecclesia catholica, quae sola vere Christiana est, ubique propa- 
gari. d) De schismaticis, qui Ecclesiam catholicam ut veram habent, et 
aliquod dogma particulare inficiantur, idem dicendum est. e) Mahume- 
tismus introductus est in locis, in quibus Ecclesia catholica erat in paci- 
fica possessione, f) Neque tandem nationes catholicae, quae a veritate 
deflectentes in purum naturalismum vergunt, possunt Ecclesiam jure 
legitimo, quod acquisierat, privare 3. Hac de causa Leo XIII scribebat 
die 1.? Febr. 1885 ad Sinarum imperatorem, die 12 Maji 1885 ad impe- 
ratorem Japoniae, die 14 Aprilis 1895 ad anglos, et non semel ad eccle- 
sias schismaticorum, sacerdotes catholicos, qui apostolico muneri pro- 
pagandae Ecclesiae insistebant, nunquam potestati publicae rebusque 


1 Mare., 16, 15. 


2 Encycl. Immortale Dei, | Nov. 1885; $ «Nam Unigenitus»; Acta S. Sedis, 
vol. 18, p. 164. 
3 Cfr. Mazzella, De religione et Ecclesia, n. 498 sqq. 

civilibus quidquam attulisse incommodi, sed plurimas potius utilitates 
omnium consensu peperisse. 


353. Si dicas ex concessa Ecclesiae legalitate et ubique se propagandi 
libertate plures inter auctoritates oriri conflictus et inter cives dissensiones, 
respondetur hujusmodi conflictus et discordias nunquam ex Ecclesiae lega- 
litate et independentia per se, sed per accidens, malitia scilicet hominum, 
quandoque oriri, sicut ex auctoritate civili et judiciaria, quae ordinem natae 
sunt in civitate servare, non per se sed per accidens non leves quandoque 
civium lites et animorum agitationes solent oriri. Unde Leo XIII apposite 
ajebat ad Archiepiscopos et Episcopos Bavariae: «Sine causa civilia impe- 
ria suspicionem et offensionem capiunt de libertate Ecclesiae, quum demum 
vel civilis vel sacrae potestatis idem sit principium, unice a Deo. Ideoque 
non possunt inter se aut discrepare aut impediri aut elidi, cum neque Deus 
constare sibi non possit, neque opera ejus queant inter se pugnare; quin 
etiam miro commendantur causarum rerumque concentu» °’. Et in encyclica 
Arcanum io Febr. 1880 aequiorem dicebat et sanctiorem per religionem 
Christianam effici principum auctoritatem. 


ARTICULUS IV 


UTRUM CHRISTUS INSTITUERIT ECCLESIAM INFALLIBILEM IN 
CONSERVANDO ET PROPONENDO DEPOSITO REVELATIONIS 


354. Status quaestionis. 1) Sicut diximus superius, oportet, ut 
apologeta catholicus demonstret Christum instituisse Ecclesiam in 
conservando et proponendo deposito revelationis infallibilem, et quam- 
vis haec materia magis dilucidabitur ex principiis revelationis, dum 
agendum erit de constitutione Ecclesiae, probandum tamen est in 
praesenti lumine naturali rationis, ex historia et exigentiis ipsius Eccle- 
siae, Christum instituisse Ecclesiam in conservando et proponendo de- 
posito revelationis infallibilem. 

2) Infallibilitas non est impeccabilitas, ut aliqui protestantes imme- 
rito dixerunt], neque simplex ignorantia de facto, sed inerrantia ju- 
ris 3, et definiri potest: Privilegium a Christo concessum, quo quis errare 
non possit. 

Ex parte Dei importat adsistentiam Spiritus Sancti, quae ab errore 
quempiam reservat, et ex parte Ecclesiae denotat praerogativam, quae 
tribuit jus non errandi. 

3) In Ecclesia considerandi sunt Pastores, qui veritatem docent 
atque exponunt, et dicuntur habere infallibilitatem activam, et fideles, 
qui res fidei credunt, et ipsis convenit infallibilitas passiva. Omnes suo 
modo concurrunt ad conservationem et explicationem revelationis, sed 
praecipue consideranda est infallibilitas activa, quae est in Ecclesia 
docente. 

4) Objectum infallibilitatis in praesenti est custodia et expositio 
depositi revelationis. 


| Encycl Officio Sanctissimo, 22 Dec. 1887, $ *In bonis autem»; Acta S. Sedis, 
vol. 20, p. 270. 

3 Cfr. Hervé, vol. I, n. 435- 

8 Cfr. Boulonner, Manuel d'Apologétique, n. 330. 

Quaeritur, an Ecclesia Christi docens polleat praerogativa infallibi- 
litatis in custodiendo et exponendo deposito revelationis. 


355. Errores, i) Protestantes orthodoxi contendunt depositum reve- 
lationis sola interpretatione et examine individual! custodiri atque exponi, 
dum protestantes liberales et rationalistae negant absolute in Ecclesia dari 
auctoritatem infallibilem. 

2) Jansenistae ac pistorienses dixerunt infallibilitatem in custodiendo 
et exponendo deposito revelationis solo coetui fidelium immediate fuisse 
concessam, et a communitate fidelium ad Pastores derivari *. 

3) Juxta modernistas docenti Ecclesiae in hac re nihil superest, nisi 
communes discentis Ecclesiae opinationes sancire 1. 


356. Thesis. Christus instituit Ecclesiam infallibilem in custo- 
diendo et exponendo deposito revelationis. 


Arg. 1) Christus expresse ait Petro: Super hanc petram aedificabo 
Ecclesiam meam, et portae inferi non pravalebunt adversus eam 34 Praeci- 
pua autem  soliditas Ecclesiae attendenda est penes unitatem  do- 
ctrinae revelatae. Ergo Christus annuntians Ecclesiam suam nunquam 
fore demoliendam, docuit eam nunquam amissuram depositum reve- 
lationis. Unde Apostolus vocat Ecclesiam columnam et firmamentum 
veritatis i. 

2) Dominus misit apostolos eorumque successores docere omnes 
gentes doctrinam revelationis, et promisit eis adsistentiam in docendo 
dicens: Ecce ego vobiscum sum omnibus diebus usque ad consummationem 
saeculi 56 

3) Natura ipsius Ecclesiae hoc exigit. Est enim societas a Christo 
instituta, ut in ea fideles omnium saeculorum sua doctrina imbuti salvi 
fiant. Si autem Ecclesia in custodiendo et exponendo deposito revela- 
tionis falleretur, fideles per doctrinam ipsius non possent salvi fieri. 
Ergo. 


ARTICULUS V 
UTRUM ECCLESIA CHRISTI SIT INDEFECTIBILIS 


357. Status quaestionis. Indefectibilitas est dos seu qualitas, qua 
Ecclesia Christi est perenniter usque ad finem mundi falis duratura, qualis 
a Christo fuit instituta. 1) Significat Ecclesiae durationem a Christo 
usque ad finem mundi. 2) Excludit variationem essentialem in notis 
Ecclesiam constituentibus, unitate, sanctitate, etc. 3) Respicit societa- 
tem ecclesiasticam universim non singulos homines aut societates par- 
ticulares e. 


Denz-Bannw., 1502. 
Decr. Lamentabili, prop. 6; Denz-Bannw., 2006. 
Matth., 16, 18. 
I Tim., 3, 15. 
Matth., 28, 20. 
6 Non obstat quominus ecclesiae particulares aliquando deficiant, vel ipsa 
Ecclesia catholica in accidentalibus mutetur. 

358. Errores, a) Donatistae olim docuerunt Ecclesiam catholicam 
esse defectibilem, et extra Africam defecisse; imo et in Africa in Donati 
tantummodo parte contineri *. 

b) Ex protestantibus. a) Nonnulli dixerunt Ecclesiam non solum esse 
defectibilem sed et olim absolute defecisse, novamque exspectari oportere 
oeconomiam quam vocant Spiritus Sancti. Sic anabaptistae et adventistae 
seu milleritae a duce W. Miller. Nova haec oeconomia, quam vocant Spi- 
ritus Sancti, anno 1770 juxta swedenborgianos et anno 1830 juxta irvin- 
gianos advenits. b) Alii docuerunt Ecclesiam ad tempus defecisse; sic so- 
ciniani, arminiani, etc.35 c) Alii denique voluerunt Ecclesiam defecisse 
quoad visibilitatem, et permanere invisibilem. Ita Lutheries * Calvinus67 
et alii. 

c) Quesnellus jactabat senectutis Ecclesiae signa manifesta se conspice- 
re 89 et synodus pistoriensis sparsam esse docuit generalem obscuritatem 
eorum, quae sunt basis fidei et doctrinae moralis Jesu Christi °. 

d) Naturalistae denique, rationalistae et increduli blaterant sese Eccle- 
siam Christi brevi demolituros ejusque funus decantaturos 8. 


359. THESIS. Fide catholica tenendum est Ecclesiam Christi esse 
indefectibilem. 


Arg. I. Ex S. Scriptura. Christus in terris vivens hanc veritatem 
passim tradidit. Tu es Petrus, ait Principi apostolorum, et super hanc 
petram aedificabo Ecclesiam meam, et portae inferi non praevalebunt ad- 
versus eam 8. Promisit deinde se Ecclesiae adfuturum usque ad consum- 
mationem saeculi 101 hecnon Spiritum Sanctum a Patre daturum, ut ma- 
neat vobiscum in aeternum n. Unde Paulus Ecclesiam vocat columnam 
et firmamentum veritatis 12; et adserit nos, quotiescumque manducamus 
panem eucharisticum et calicem bibimus, mortem Domini annuntiatu- 
ros donec veniatlj, «id est, addit Angelicus, usque ad ultimum ejus 
adventum» u. 


Arg. IIl. Ex SS. Patribus. S. Ambrosius: «Inter tot mundi freta 
Ecclesia Domini tanquam supra apostolicam aedificata petram immo- 
bilis manet, et inconcusso adversum impetus saevientis sali perseverat 
fundamine. Alluitur undis, non quatitur; et licet frequenter elementa 
mundi hujus magno illisa resulent fragore, habet tamen quo laborantes 


| Cfr. S. Augustinus, De haeres., c. 69; ML 42, 43; et Hergenróther, Hist, de 
la Igl. per. 2, n. 37. 

2 Cfr. Hergenrüther, Hist, de la Igl., t. 6, p. 71 et 497. 

3 Cfr. Crosta, n. 488. 

De abrog. miss, prie., «Quod vero dicunt». 

5 Inst, 4, C. i, n. 3. 

» Vid. Const. Unigenitus Clem. XI, 8 Sept. 1713, prop. 95; Denz-Bannw., 1445. 

7 Vid. Const. Auctorem fidei Pii VI, 28 Aug. 1794, prop. 1; Denz-Bannw., 1501. 

8 Cfr. opera Harnack, Pfleiderer, Rossenmuller (Ernesto), Strauss, Voltaire, 
Wellhausen, necnon sectae massonicae coryphaeorum scripta. 

9 Matth., 16, 18. 

10 Matth., 28, 20. 

11 Joan., 14, 16. 

12 I Tim., 3, 15.—Cfr. Bossuet, Première instr, past, sur les promesses de l'Église, 
«Ailleurs». 

13 1 Cor. n, 26. 

*«  Exposit. in I Cor., c. 11, loot. 6 in fine. 

excipiat, tutissimum portum salutis» x. Rursum: «Ecclesia... obumbrari 
potest, deficere non potest»1. 

S. Joannes Chrysostomus inquit: «Ecclesia... nunquam senescit, sed 
semper viget. Quamobrem ejus firmitatem stabilitatemque demonstrans 
Scriptura montem illam vocat» 3. 

S. Augustinus: «Non vincetur Ecclesia, non eradicabitur, nec cedet 
quibuslibet tentationibus, donec veniat hujus saeculi finis» 45 

Arg. III. Ex Ecclesiae documentis. Concilium oecumcnicum Vati- 
canum de perpetuitate primatus agens ait: «Quod autem in beato Apo- 
stolo Petro Princeps Pastorum et Pastor magnus ovium, Dominus Chri- 
stus, in -perpetuam salutem ac perenne bonum Ecclesiae instituit, id 
eodem auctore in Ecclesia, quae fundata super petram ad finem saecu- 
lorum usque firma stabit, jugiter durare necesse est» s. 


360. Obj. Diserte Christus praenuntiavit defectionem Ecclesiae dicens 
(Luc., 18, 8: Verumtamen Filius hominis veniens, putas inveniet fidem in 
terra:' 

Resp. Per haec verba non totalis fidei et Ecclesiae extinctio sed parti- 
cularium defectio significatur. Egregie Suarez hunc locum explicat dicens: 
«Dicendum est per hanc persecutionem majorem fortasse fidelium partem a 
Christo defecturam; militantem tamen Ecclesiam non esse vi persecutionis 
exstinguendam. Postrema pars de fide est, ut notavit Augustinus, De 
Civit. Dei, 20, 11; dicit enim Christus: Propter electos breviabuntur dies illi»e. 
Addi potest cum S. Bellarmino «Christum non loqui de fide simpliciter, sed de 
eximia quadam fide, quae in paucis reperitur, et in paucissimis reperietur 
in ultimis his diebus» ? 


Ep. 2, n. 1; ML 18, 917. 

Hexaem., lib. 4, n. 7; ML 14, 204. 

Hom. de capi. Eutropii, n. 6; MG 52, 402. 
Enarrat, in Ps. 60, 6; ML 36, 726. 

5 Sess. 4, c. 2; Denz-Bannw., 1824. Expressius hujus doctrinae definitionem 
paraverat concilium in Schemate Const, dog. de Ecclesia Christi, c. 8, rationemque 
adjunxerat dicens: «Declaramus insuper Christi Ecclesiam, sive exsistentia sive 
constitutio ejus spectetur, societatem esse perennem atque indefectibilem, nullam- 
que post illam neque pleniorem neque perfectiorem salutis oeconomiam in hoc 
saeculo exspectandam esse. Etenim, cum ad finem usque mundi qui in terris pere- 
grinantur mortales Christo auctore salvandi sint, Ecclesia ipsius, quae sola est 
salutis societas, ad finem usque mundi in sua constitutione immutabilis semper 
et immota persistet. Quare Christi Ecclesia nunquam potest excidere suis proprie- 
tatibus et dotibus, sacro suo magisterio, ministerio et regimine, ut Christus per 
corpus suum visibile perpetuo sit omnibus hominibus via, veritas et vita». Duosque 
proposuit canones his verbis: 7: «Si quis dixerit eamdem Christi Ecclesiam posse 
offundi tenebris aut infici malis, quibus a salutari fidei morumque veritate aberret, 
ab originali sua institutione deviet, aut depravata et corrupta tandem desinat 
esse, a. s.» 8: «Si quis dixerit praesentem Christi Ecclesiam non esse ultimam ac 
supremam consequendae salutis oeconomiam, sed exspectandam esse aliam per 
novam et pleniorem divini Spiritus effusionem, a. s.». Coli. Lac., 7, 569, et 577. 

° Vid. S. Thomas, 7-42, q. 106, a. 4. 

^ De Eccl. mil., lib. 3, c. 16, «Ad illud». 

ARTICULUS VI 


UTRUM ECCLESIA CHRISTI PROGRESSU SUCCESSIVO IN MELIUS 
SIT MUTANDA 


361. Status quaestionis. 1) Progressus Ecclesiae potest supponi 
subjectivus vel objectivus. Nihil obstat, quominus status subjectivus, qui 
Ecclesiae membra afficit, melior in dies evadat, quatenus gratia et dona 
Spiritus Sancti perfectius et abundantius quibusdam communicantur. 
De statu objective, qui ipsam Ecclesiae naturam, et quae ex ea conse- 
quuntur proprietates, characteres, circumstantias, etc., respicit, diffi- 
cultas manet, an tractu temporis progredi valeat. 

2) Hic status objectivus Ecclesiae considerari potest a) quoad ea 
quae sunt Ecclesiae essentialia, ut dogmata, sacramenta, proprietates, 
dotes, potestas, etc., b) quoad ea quae sunt ipsi accessoria, ut modus pe- 
nitior vel magis scientificus exponendi dogmata, ritus administrationis 
sacramentorum, modus jejunandi, etc. 

Compertum est Ecclesiae statum objectivum in rebus accessoriis mu- 
tari ac perfici posse. Quaeritur hic, an in rebus essentialibus pariter pro- 
gredi valeat objective. 


362. Errores, a) Almarici quidam discipuli, qui exspectatores Spiri- 
tus S. appellati sunt, ineunte saeculo xm, dixerunt tres religionis status 
seu regna esse distinguendos, «Patris sub Lege Veteri, Filii sub Lege Nova 
usque ad saeculum xm, et exinde Spiritus Sancti, in quo postremo statu, 
abrogatis sacramentis, sacrificio, omnique cultu externo, quisque sola inter- 
na Spiritus gratia salvaretur» L Deinde joachinistae, ab abbate Joachim 
Floriensi, hanc religionis divisionem in tres status seu regna ab exspectato- 
ribus inductam admiserunt, et dixerunt in regno Patris, id est, in Veteri 
Testamento regimen ecclesiasticum esse commissum conjugatis, et homines 
vixisse secundum carnem; in regno Christi, quod ab initio Novi Foederis 
ad annum usque 1260 protractum est, regimen ecclesiasticum demandatum 
esse viris ecclesiasticis, fidelesque vitam traduxisse secundum carnem et 
spiritum in familiari consortio; in regno denique Spiritus Sancti, quod ab 
anno 1260 ad finem usque saeculorum durabit, Ecclesiae regimen fore apud 
monachos, hominumque vitam fore pure spiritualem. 

Huic theoriae subscripserunt aliqui franciscani rigoristae dicentes re- 
gnum Spiritus S. et Evangelii aeterni incepisse a S. Francisco. Petrus Joan- 
nes de Olivi et Ubertinus de Casale septem Ecclesiae epochas distinxerunt *. 

b) /rvingiani et millenaristae, sicut dictum est, necnon pseudo-pro- 
phetae, qui ex sectis protestantium in Anglia et Statibus Foederatis Ame- 
ricae his temporibus pullulant, novum adventum Domini exspectant. Sion- 
que renovandam promittunt s. 

c) Kationalistae et increduli clamant hodie contra praesentem Eccle- 
siae constitutionem, et volunt aliam statuendam esse, quae, abrogatis sa- 
cramentis, sacerdotio et cultu externo, in cultu interno cordis consistat, et 


| Wouters, Hist. EccL, epoch. 8, n. 5. 

3 Cfr. Horgonrttther, Hist, de la Igl., t. 4, pag. 92-94, (ed. Matrit. 1887), et 
Holzapfel, Man. Hist. Ord. Er. Min., p. 45 sqq. 

3 Vid Eduard Irving, Oracles of God, et sermons, lectures and apeches.— New- 
man, Loss and Gain, p 3, c. 71. 

progressui moderno respondeat. Hanc dicunt esse a Christo institutam 
Ipsi tamen cordis puritatem cultumque internum, quos tantopere jactitant, 
omnino negligunt 1. 

d) Güntherus et, qui ipsum sequuti sunt, discipuli, contendunt dog- 
mata catholica non recte interpretari in theologia, et aliquando fore, ut 
aliter interpretentur 3. 

e) Americanistae demum retroactis annis docuerunt et modernistae 
hodie putant doctrinam Ecclesiae esse perfectibilem et progressui philoso- 
phico subjectam 4. 


363. Thesis. Ecclesia Christi quoad essentialia nunquam progredi 
vel in melius mutari valet. 


a) Diserte Christus promisit suam Ecclesiam usque in finem mundi 
immutabilem fore, cum ait: Praedicabitur hoc Evangelium regni in uni- 
verso orbe... et tunc veniet consummatio 5*b) Oeconomia praesentis Eccle- 
siae in essentialibus est perfectissima et fini adsequendo proportionata. 
c) Concilium Vaticanum ait: Sensus (sacrorum dogmatum) perpetuo est 
retinendus, quem semel declaravit S. M. Ecclesia, nec unquam ab eo sensu 
altioris intelligentiae specie et nomine recedendum e. Rursus: Si quis dixe- 
rit jieri posse, ut dogmatibus ab Ecclesia propositis aliquando secundum 
progressum scientiae sensus tribuendus sit alius ab eo, quem intellexit et 
intelligit Ecclesia, a. s. 7 


ARTICULUS VII 


UTRUM ECCLESIA ITA SIT NECESSARIA, UT EXTRA EAM NEQUEAT 
OBTINERI SALUS 


364. Status quaestionis. 1) Loquimur hic de necessitate non ab- 
soluta sed hypothetica, quae est in ordine ad finis consecutionem 89 Porro 
necessarium hypotheticum duplex distinguitur a moralistis, aliud medii, 
aliud praecepti. Primum est id, sine quo, etiamsi inculpabiliter omitta- 
tur, finis obtineri nequit. A/terum dicitur, quod ita praeceptum est a 
superiore, ut si inculpabiliter omittatur, potest sine eo finis adipisci °. 

2) Dupliciter potest aliquis ad Ecclesiam pertinere: a) in re, quando 
baptismo initiatus doctrinam Ecclesiae profitetur, b) in voto, et quidem 
explicite, si baptismum suscipere cupiens aliquo detinetur impedimento, 
vel implicito, cum bona fide extra Ecclesiam manens habet propositum 
jussa Dei exsequendi. 


Renan, Vie de Jésus, ch. 5. blasphemat de more circa hoc. 
Cfr. De Broglie, Le progrés religieux. 
Ephem., Lydia et aliis operibus. 
Cfr. Leonis XIII, ep. ad Em. Card. Gibbons, 22 Jun. 1899; Acta S. Sedis, 
vol. 31, p. 470 sqq.; et Pii X, encycl. Pascendi, $ Evolvi et Porro; Denz-Bannw., 
2080, et 2094. 
5 Matth., 24, 14. 
° Sess. 3, C. 4; Denz-Bannw., 1800. 
Sess. 3, C. 4, »De fide et ratione», can. 3; Denz-Bannw., 1818. 
Cfr. superius Prolegom., a. 3, n. 12. 
Cfr. Moralistas. 

3) Item nonnulli pertinent ad corpus Ecclesiae, ut omnes baptizati, 
qui, nulla censura irretiti, doctrinam catholicam profitentur; alii ad ejus 
animam, ut illi qui nondum baptizati gratiam sanctificantem per actum 
contritionis vel amoris divini adepti sunt. 

4) Ignorantia qua quis ab Ecclesiae sinu avertitur, alia est vinci- 
bilis, quae morali adhibita diligentia superari potest, alia invincibilis, 
quae moraliter superari non potestl. 

365. His ita praelibatis, statuenda sunt quaedam principia. 

l."m principium. N'ecessarium est, necessitate medii ad salutem, per- 
tinere saltem ad animam Ecclesiae. Ratio est, quia nemo potest salutem 
aeternam consequi, nisi sanctitatem vitae, gratiam scilicet habitualem, 
per fidem, spem et caritatem supernaturalem adeptus fuerit. Hinc nul- 
lus peccato mortali infectus intrabit in regnum caelorum. 

2.ln principium. Necessarium pariter est, necessitate medii ad salu- 
tem, pertinere in voto explicito vel implicito ad corpus Ecclesiae. Quia ad 
salutem necesse est propositum habere exsequendi mandata Dei. Deus 
autem praecipit Ecclesiam ingredi. Omnes, qui per actum contritionis 
sanctificantur et Deum diligunt, dicendi sunt hoc votum habere. 

3."" principium. Non est necessarium, necessitate medii ad salutem, 
pertinere in re ad corpus Ecclesiae; idcirco, plures, qui ad corpus Ecclesiae 
in re non pertinent, revera salvantur. Fieri enim potest et de facto saepe 
contingit, ut plures in errore bona fide versantes parati sint mandata 
divina exsequi, et superno lumine perfusi actum contritionis emittant; 
hi sanctitatem in hac vita et salutem aeternam in altera consequi pos- 
sunt 4. Hinc damnata est ab Ecclesia Baji 68 propositio: «Infidelitas 
pure negativa in his, quibus Christus non est praedicatus, peccatum est». 

Duplici autem capite possunt homines ab Ecclesia amplectenda ex- 
cusari. 

a) Ignorantia invincibili; quando aliquis vel revelationem Christia- 
nam vel obligationem eam amplectendi invincibiliter ignorat. Unde non 
sunt a salvatione excludendi plures ethnici, protestantes, judaei, schi- 
smatici, etc., qui, bona fide in errore manentes, honestam traducunt 
vitam 3. 

b) Impotentia, in quantum nonnulli ab ingressu Ecclesiae, quam 
cognoscunt esse veram, aliquo impedimento detinentur, ut catechumeni, 
qui, si caritate perfusi ante baptismum moriantur, revera salvantur. 

Quaestio est de necessitate praecepti, et inquiritur, an sit ita neces- 


1 Cfr. Raphael a S. Joseph, De actibus humanis, n. 108. 

2 Vid. S. Bellarmin., De EccL, lib. 3, c. 3: Manterola, Afirmaciones catblicas, 
i.a Ds c. L 

3 Vehementer circa hoc errasse videntur Müller—The Cathol. Dogma, Extra 
Ecclesiam non est salus—et alii qui, opinati sunt protestantes bona fide extra Ec- 
clesiam versantes salvari non posse. Ad rem Pius PP. IX in encycl. ad Card. Ar- 
chiep. et Episcopos Italiae 10 Augusti 1863: «Notum Nobis Vobisque est eos qui 
invincibili circa sanctissimam nostram religionem ignorantia laborant... posse, di- 
vinae lucis et gratiae operante virtute, aeternam consequi vitam; cum Deus, qui 
omnium mentes, animos, cogitationes, habitusque plane intuetur, scrutatur et no- 
scit, pro summa sua bonitate et clementia minime patiatur quempiam aeternis 
puniri suppliciis qui voluntarie culpae reatum non habeat». Denz-Bannw., 1677. 
Eadem docuit Innocentius Ill, lib. 3, Decret, tit. 42, c. 2. 

sariüm ad corpus Ecclesiae in re pertinere, ut nemo, scienter et libere 
extra eam manens, salvus esse possit. 


366. Errores. Indifferentistae, tum absoluti, quibus de religione inuti- 
lis est quaestio, tum relativi seu mitiores, qui omnium religionum (univer- 
sales) vel saltem omnium sectarum Christianismi (particulares) agnoscunt 
utilitatem; tolerantistae saltem dogmatici qui, non secus ac indifferentistae 
universales, ajunt omnes religiones esse aeque bonas; et protestantes liberales, 
qui articulis uti ajunt fundamentalibus | sunt contenti, contendunt posse 
quemlibet salutem consequi aeternam, quamvis scienter et libere extra Ec- 
clesiam versetur. 


367. Thesis. Jure divino positivo praeceptum est, ut omnes ad 
Ecclesiam pertineant. Quare nemo scienter et libere extra eam manens 
salutem aeternam consequi potest. 


Arg. I. Ex S. Scriptura. 

a) Christus Dominus, jactis semel Ecclesiae fundamentis, expresse 
praecepit, ut rebelles fratres Ecclesiae denuntiarentur, et illico ait: Si 
autem Ecclesiam non audierit, sit tibi sicut ethnicus et publicanus 1. Quo 
significare voluit eos, qui Ecclesiam audire renuunt, extra viam salvatio- 
nis versari. Et apostolis in praedicationem et Ecclesiae propagationem 
ituris diserte inquit: Praedicate Evangelium omni creaturae: qui credide- 
rit et baptizatus fuerit, salvus erit; qui vero non crediderit condemnabitur 3. 
Hinc manifeste sequitur eos, qui praedicationi apostolorum et Ecclesiae 
doctrinae non adsenserint, condemnatum iri. 

b) Nemo potest salvus fieri nisi per Christum, qui est via, et veritas 
et vita 4, quia sicut ipse ait: Nemo venit ad Patrem nisi per me 5; et Pau- 
lus non est, inquit, in alio aliquo salus; nec enim aliud nomen est sub caelo 
datum hominibus, in quo oporteat nos salvos fieri 6. Hinc omnes salvandi 
vivificari debent vita et influxu Domini nostri Jesu Christi. Qui autem 
sciens et volens extra Ecclesiam versatur, non vivificatur a Christo, 
quia sponte se subtrahit a corpore ejus mystico, quod est Ecclesia. 
Ergo. Minorem hujus argumenti confirmasse videtur Christus, cum apo- 
stolis eorumque successoribus ait: Qui vos audit, me audit, et qui vos 
spernit, me spernit: qui autem me spernit, spernit eum, qui misit me 7. 

Arg. II. Ex traditione. Traditio universalis, inde ab apostolis ad 
haec usque tempora, eamdem nos docet veritatem. Apostoli enim sem- 
per hoc et ubique praedicaverunt. Deinde SS. Patres gravissimis verbis 
docuerunt neminem posse extra Ecclesiam salvum fieri. Unde S. Cy- 
prianus ait: «Quisquis ab Ecclesia segregatus adulterae jungitur, a 
promissis Ecclesiae separatur; nec perveniet ad Christi praemia, qui 
relinquit Ecclesiam Christi.. Habere jam non potest Deum Patrem, qui 


1 Vid. Jurieu, Traité de l'Église, tr. 6, c. 2, qui Erasinum sequutus hoc syste- 
ma proposuit. 
Matth., i8, 16-17. 
Mare., 16, 15. 
Joan., 14, 6. 
Joan., 14, 6. 
Act., 4, 12. 
Luc., 10, 16. 

Ecclesiam non habet matrem»l. Et S. Augustinus de quodam Emerito, 
episcopo donatista, ajebat: «Extra Ecclesiam catholicam totum potest 
(habere) praeter salutem. Potest habere honorem, potest habere sacra- 
mentum, potest cantare alleluia, potest respondere amen, potest Evan- 
gelium tenere, potest in nomine Patris et Filii et Spiritus Sancti fidem 
et habere et praedicare, sed nusquam nisi in Ecclesia catholica salutem 
poterit invenire» 1. Evolve, si vis aliorum Patrum volumina, et Eccle- 
siam invenies arcae Noe comparatam extra quam nemo salvari potuit 
tempore diluvii. Hinc Concilium Lat. IV c. Firmiter hanc doctrinam 
confirmavit his verbis: «Una est fidelium universalis Ecclesia, extra 
quam nullus omnino salvatur». Haec fuit formula fidei quam /nnocen- 
tius III waldensibus subscribendam profitendamque proposuit, haec 
doctrina, quam Eugenius IV in Decreto pro jacobitis tradidit, haec tan- 
dem veritas, quam Ecclesia universalis semper professa est ac tenuit. 


Arg. Ill. Ex Romanorum Pontificum documentis. Romani Ponti- 
fices hanc semper thesim docuere. Hinc Pius PP. IX in alloc. Singu- 
lari quadam 9 Dec. 1854 haec habet: «Tenendum quippe ex fide est 
extra Apostolicam Romanam Ecclesiam salvum fieri neminem posse, 
hanc esse unicam salutis arcam, hanc qui non fuerit ingressus, diluvio 
periturum» 3. 


368. Scholion. a) Ipsi protestantes, saltem vetustiores, hanc do- 
ctrinam loquendo de Ecclesia Christi in genere professi sunt. Unde con- 
fessio altera helvetica haec statuit: «Communionem vero cum Ecclesia 
Christi vera tanti facimus, ut negemus eos coram Deo vivere posse, qui 
cum vera Dei Ecclesia non communicant, sed ab ea se separant» 4. Id 
ipsum decernunt articuli anglicani, aliaeque confessiones fidei, cathe- 


1 De unit. Eccl, n. 6; MI- 4, 519. 

2 Serm. ad Caes. eccl. plebem., n. 6; MI. 43, 695. Cfr. etiam ipse Augustinus, 
De Baptismo, lib. 4, c. 17; MI- 43, 170. 

3 Idem Pontifex damnavit in Syllabo sequentes propositiones: 15: «Liberum 
cuique homini est eam amplecti ac profiteri religionem, quam rationis lumine quis 
ductus veram putaverit». 16: «Homines in cujusvis religionis cultu viam aeternae 
salutis reperire aeternamque salutem assequi possunt». 17: «Saltem bene speran- 
dum est de aeterna illorum omnium salute, qui in vera Christi Ecclesia nequaquam 
versantur». 18: «Protestantismiis non aliud est quam diversa verae ejusdem Chri- 
stianae religionis forma, in qua aeque ac in Ecclesia catholica Deo placere datum 
est». 77: «Aetate hac nostra non amplius expedit religionem catholicam haberi 
tanquam unicam Status religionem, caeteris quibuscumque cultibus exclusis». 79: 
«Enimvero falsum est civilem cujusque cultus libertatem itemque plenam potesta- 
tem omnibus attributam quaslibet opiniones cogitationesque palam publiceque 
manifestandi conducere ad populorum inores animosque facilius corrumpendos ac 
indifferentismi pestem propagandam». Et schema Const. Dogm. De Ecclesia Chri- 
sti, c. 7, Concilio Vaticano exhibitum haec habet: «Porro dogma fidei est extra 
Ecclesiam salvari neminem posse. Neque tamen, qui circa Christum ejusque Ec- 
clesiam invincibili ignorantia laborant, propter hanc ignorantiam poenis aeternis 
damnandi sunt, cum nulla obstringantur hujusce rei culpa ante oculos Domini, qui 
vult omnes homines salvos fieri et ad agnitionem veritatis venire, quique facienti, 
quod in se est, non denegat gratiam, ut justificationem et vitam aeternam conse- 
qui possit; sed hanc nullus consequitur, qui a fidei unitate vel ab Ecclesiae commu- 
nione culpabiliter sejunctus ex hac vita decedit. Si quis in hac arca non fuerit, 
peribit, regnante diluvio». Coli. Lac., 7, 569. 

I Apud Sohalt, Creeds 0/ Christendom, vol. 3. 

chismi, etc., protestantium, ut videre est apud Fratres Walenburch S 
Schajf1, Hettinger 3*et alios. Diximus loquendo de Ecclesia Christi in 
genere, quia, ubi venitur ad designationem Ecclesiae catholicae, ad quam 
oportet quemlibet pro salute consequenda pertinere, exprobrant Eccle- 
siae Romanae intolerantiam, clamant contra horrores, quos fingunt, in- 
quisitionis, et accusant nos de persecutionibus innumeris contra haere- 
ticos promotis. Sed qui haec et alia catholicis objiciunt, deberent prius 
illud considerare Christi Salvatoris dictum: Quid autem vides festucam 
in oculo fratris tui, et trabem in oculo tuo non vides? | «Nunquam enim, ait 
apposite Hurter 5, ita persecuta est (Ecclesia) haereticos, ut reges et 
reipublicae protestantes, catholicos. Prae oculis habeantur tantum, non 
dico poenae, sed crudelitates anglorum, batavorum, russorum, etc., qui 
vexarunt catholicos. De solo Henrico VIII constat, eum morti tradi- 
disse plerumque ob religionis motivum duas reginas, duos cardinales, 12 
duces et marchiones, 18 barones et equites, 77 abbates et priores, et 
fatentibus ipsis protestantibus e plebe 72.000, cum tamen ejus regnum 
sat parvum esset, quod numeraret tantum c. 4.000.000 subditorum»6. 


b) Item rationalistae et politici non pauci accusant Ecclesiam de 
nimia intolerantia ex qua saepe persecutiones ortae sunt et non semel 
sequuta sanguinis effusio. Sed haec retorqueri possunt contra ipsos. 
Notum enim est hodiernas populorum constitutiones ita ansam prae- 
bere socialistis, communistis, et aliis societatibus, ordinem socialem sub- 
vertentibus, ut tumultus populares non raro concitent, quibus coercen- 
dis auctoritas, impar cum sit, opus habet armorum apparatu et copiosa 
saepe sanguinis effusione. His in perturbationibus major proculdubio 
sacrificatur hominum numerus, quam in antiquis carceribus inquisitio- 
nis, a quibus tantum abhorrent politici moderni. Melius foret etiam 
hodie, statutis legibus, et sancitis, ubi opus fuerit, salutaribus poenis, 
unitatem religiosam debite custodire, et conflictus, prius quam eveniant, 
praecavere, quam exortas perturbationes cruento certamine cohibere. 
Ecclesia nunquam haereticos ad poenam capitalem damnavit, sed inter- 
dum brachio saeculari tradidit; Statuum vero moderatores puniebant 
poenis corporalibus haereticos, quia crimen haereseos non solum religio- 
sum sed etiam civile erat delictum contra leges civiles unitatem religio- 
sam civibus praescribentes. 


1 Oe controversiis, tr. 3, s. 18. Migne, Theol. Cursus compl., l, 852. 

2 Op. citato. 

3 Theol. fund., part. 2, $ 4. 

1 Matth., 1, 3. 

5 T)e Eccl., n. 223, nota. 

6 Hac de re omnino consulendi sunt Newman, Present Position of Catholics 
in England, lect. 5; Balmes, E! Protestantisme comparado con el Catolicismo, 


cc. 34-37 et alii. 

QUAESTIO XVII 


DE PROPRIETATIBUS SEU NOTIS VERAE ECCLESIAE 


ARTICULUS I 
QUAE SINT IN GENERE PROPRIETATES SEU NOTAE ECCLESIAE 


369. 1) Proprietates Ecclesiae dicuntur characteres seu attributa, 
quae ex ipsa Ecclesiae essentia enascuntur vel dimanant. Quatuor so- 
lent numerari juxta illud symboli nicaeno-constantinopolitani: Credo... 
in unam, sanctam, catholicam et apostolicam Ecclesiam. Ut ratio forma- 
lis proprietatum et notarum apprime cognoscatur, animadvertendum 
est cum Mazzella 1 characteres Ecclesiae dupliciter posse considerari: 
a) prout sunt quaedam attributa Ecclesiae intrinseca a cujus essentia 
ut perfectiones intrinsecae profluunt, et sic appellantur proprietates, 
quibus Ecclesia Dei nobis innotescit in abstracto; b) quatenus extrin- 
sece ostendunt vel manifestant Ecclesiam Christi in concreto, ab om- 
nibus sectis adulterinis discretam, et vocantur notae 1. Proprietates igi- 
tur et notae Ecclesiae sunt idem, aliter tamen et aliter consideratae. 
Prout significant attributa essentialia Ecclesiae in abstracto proprieta- 
tes dicuntur, prout Ecclesiam in concreto manifestant, notae vocantur. 

2) Hae notae possunt esse negativae vel positivae eo modo quo 
dictum est supra de criteriis seu notis revelationis 3. Negativae Eccle- 
siam in concreto a falsitate esse immunem ostendunt, et possunt ad 
arbitrium pro cujusque necessitate multiplicari; positivae de quibus hic 
agitur Ecclesiae veritatem manifestant. 

Notae positivae, ut apposite ait Bellarminus, «non quidem efficiunt 
evidenter verum ipsam esse veram Dei Ecclesiam, sed tamen efficiunt 
id evidenter credibile; nec enim est idem evidenter verum et evidenter 
credibile... Apud eos autem, qui admittunt Scripturas divinas et histo- 
rias ac Patrum veterum scripta, faciunt etiam evidentiam veritatis. 
Tametsi enim articulorum fidei veritas non potest nobis esse evidens 
absolute, tamen potest esse evidens ex hypothesi, id est, supposita ve- 
ritate Scripturarum» 4. 

In hoc articulo investigabimus, quae sint proprietates et notae verae 
Ecclesiae Christi; in sequentibus de illis in particulari acturi. 


1 De Religione et Ecclesia, n. 625. 

2 «Imprimis quaeritur, ait Mazzeila, De Religione et Ecclesia, n. 625, quaenam 
proprietates competant verae Christi Ecclesiae, et respondetur ipsam debere esse 
unam, sanctam, catholicam €t apostolicam: deinde vero quaeritur, cuinam ex tot 
societatibus, quae se veram Christi Ecclesiam jactant, dictae proprietates compe- 
tant; et respondetur ipsas nonnisi uni convenire posse; ac eam, quae illis praedita 
est, esse in concreto veram Christi Ecclesiam». 

3 De Rclig., n. 117. 

* De Eccl., lib. 4, c. 3. 

370. Placita theologorum, a) Protestantes imprimis, qui visibilita- 
tem Ecclesiae plerumque inficiati sunt, duas tantummodo notas posuerunt. 
sinceram nempe praedicationem verbi Dei et rectam sacramentorum admini- 
strationem °. Verum his notis doceberis potius, ut recte ait S. Bellarminus13 
«ubi lateat Ecclesia, quam quae sit»; non enim sunt ipsa Ecclesia clariores. 

b) Schismatici docent unam esse tantummodo notam Ecclesiae, conser- 
vationem scilicet sine variatione infallibilis doctrinae antiquae 'Ecclesiae, prout 
invenitur in professionibus fidei septem priorum conciliorum oecumenicorum 
et unanimi consensu Patrum s. 

c) Catholici nunc plures nunc pauciores juxta diversos modos, quibus 
Ecclesiam considerarunt, notas posuere 4. Communiter tamen doctores qua- 
tuor proponunt, quae in symbolo nicaeno-cp. recensentur his verbis: Cre- 
do... in unam, sanctam, catholicam et apostolicam Ecclesiam. Ad rem appo- 
site S. Thomas: «Ecclesia sancta habet quatuor conditiones, quia est una 

uia est sancta, quia est catholica, id est universalis, et quia est fortis et 
irma» 3. 

Harum convenientiam suadet ratio, quia a) nonnisi uni Ecclesiae con- 
veniunt, b) utpote signa extrinseca societatis, cognitu faciliorem reddunt 
Ecclesiam, et c) veram Ecclesiam in concreto manifestant *. 


ARTICULUS II 


DE NOTIS ECCLESIAE IN PARTICULARI 


$1 


Utrum et quomodo Ecclesia Christi sit una. 


371. Status quaestionis. 1) Unum non est idem ac unicum. Unum 
refertur ad elementa intrinseca quibus res constituitur, et excludit par- 
tium dispersionem seu inconnexionem. Unicum dicitur de numero, et 
excludit multiplicitatem. Sic homo individuus est unus, quia ejus partes 
vinculo uniuntur communi, non tamen unicus, quia sunt alii homines. 


| Quamquam Lutherus apud S. Bellarminum, De Ecclesia, lib. 4, c. 2, septem 
Ecclesiae notas numeraverit, inter caeteros protestantes praevaluit sententia Cal- 
vini, qui (Znst., lib. 4, c. 1. n. 9) duas in textu memoratas dumtaxat proposuit. 
Idem docet Confessio Augustana, a. 7. Vide Murray, De Ecclesia, torn. 3, disp. 215 
n. 25; Groot, q. 3, a. I, n. 5, et alios. 

2 De Conciliis et Ecclesia, lib. 4, cap. de 

3 Cfr. Macaire, Introduction a Ia Théologie Orthodoxe, traduit par un russe, 
2." part., sect. 3, $ 144.— Non dicunt schismatici quaenam fuerint Ecclesiae notae, 
priusquam concilia oecumenica celebrarentur. 

4 S. Hieronymus, c. Lucif., n. 28, ML 23, 190, catholicitatem et apostolicita- 
tem recensuit; Vinoentius Lirin., Commonitor., c. 3, ML 50, 640, universitatem, 
antiquitatem et consensionem numeravit; Petrus Soto, Defensio fid. Concil. Trid., 
c. 44, tres notas; Card. Hossius, Explicatio Symbol, quatuor; Michael Medina, De 
recta fide, lib. 2, decem; S. Bellarminus, De Concil. et Eccl., lib. 4, c. 3, quindecim 
proposuerunt; sed omnes possunt ad illas quatuor quae a Concilio nicaeno-cpoli- 
tano numeratae sunt revocari, ut expresse fatetur S. Bellarminus, 1. c. 

5 Opusc. 1 de Symb., a. 9; $ «Circa quod». 

^ Vide Hettinger, Theol. fundam., p. 2, $ 7; Billot, De Ecclesia Christi, q. 2x 
$ 3.—In schemate Conc. Vat., De Ecclesia Christi, paratus erat canon 13 his ver- 
bis: «Si quis dixerit veram Christi Ecclesiam, extra quam nemo salvus esse potest, 
aliam esse praeter unam, sanctam, catholicam et apostolicam romanam, a. s.» 
Coli. Lac., 1, 571. 

2) Ecclesiam Christi esse unicam clarissime patet ex institutione 
Christi, qui unicam esse voluit salvationis arcam. Unde in singulari 
de ea locutus est Dominus in Evangelio dicens: Tu es Petrus et super 
hanc petram aedificabo Ecclesiam meam 1. Et S. Paulus non semel docet 
Ecclesiam esse corpus Christi mysticum; sicut autem Christus unum 
habet corpus reale, ita et unum corpus mysticum. Quare ostensum est 
superius extra unicam Christi Ecclesiam non esse salutem. 

3) Minime dubitandum, quin Ecclesia Christi, utpote rationem 
habens societatis, quodammodo sit una. Omnis enim societas constat 
pluribus individuis colligatis in ordine ad consecutionem finis, quae 
faciunt unum totale, cui tanquam personae morali referuntur actiones 
et gesta. 

4) At Ecclesia non est utcumque societas, sed est fidelium baptiza- 
torum coetus pro fine supernaturali consequendo coadunatus, cui certe 
non sufficit unitas illa socialis, quae ex membrorum uni capiti subjectio- 
ne exsurgit in societate, sed est necessaria ulterius unitas proveniens ex 
vinculo supernaturali. a) Quatenus est fidelium baptizatorum congre- 
gatio, postulat unitatem fidei et professionis; b) quatenus tendit in finem 
supematuralem, exigit unitatem cultus et mediorum, quae sunt ad vi- 
tam aeternam adipiscendam necessaria; c) in quantum est societas visi- 
bilis, requirit unitatem regiminis 13 

5) Juxta hoc unitas ecclesiastica recte describi potest: Proprietas 
seu nota quaedam, qua Christi Ecclesia una in fide ejusque professione 
(unitas symbolica), in cultu et sacramentorum participatione (unitas li- 
turgica), et in regimine omnium membrorum sub uno capite (unitas hie- 
rarchica) dignoscitur, a) Unitas fidei et professionis habetur, cum omnia 
indiscriminatim dogmata a Deo revelata explicite vel implicite profi- 
tentur. b) Unitas cultus servatur, cum eadem sacramenta participantur 
idemque substantialiter ritus exercentur, c) Unitas regiminis custodi- 
tur, cum omnes fideles uni supremo capiti subjiciuntur. 

His ita praelibatis, superest heic investigare, quae sit unitas cha- 
racteristica verae Ecclesiae Christi. 


372. a) Schismatici, tum moscovitae tum graeci aliique orientales, 
nonnisi unitatem fidei, quae in septem prioribus conciliis oecumenicis con- 
tinetur, admittunt s. 

b) Protestantes divisi sunt a) Nonnulli dixerunt unitatem Ecclesiae 
consistere in imitate S. Scripturae juxta liberam cujusque interpretationem. 
b) Jurieu, minister calvinista 4, Nicolaum Hunnium sequutus 5, novum sy- 


1 Maith:, 16, 18. 

2 Hanc triplicem Ecclesiae unitatem satis expressit S. Thomas, dicens: «Eccle- 
siae autem unitas in duobus attenditur; scilicet, in connexione membrorum Eccle- 
siae ad invicem seu communicatione (quae per unitatem fidei et cultus obtinetur), 
et iterum in ordine omnium membrorum Ecclesiae ad unum caput». 77-27, q. 39, a. I. 

3 Omnes posteriores Ecclesiae declarationes ipsumque depositum revelationis 
respuunt. Unitatem autem regiminis volunt consistere in humili subjectione aucto- 
ritati civili. 

4 /«"» vrai système ile VÉglise. traité de l'Église, tr. 6, c. 2, ed. 1688. 

B Hminius (an. 1626), scripto opere De fundamentali dissensu doctrinae luthe- 
ranae «t calvinianar, distinctionem inter articulos fundamentales et non fundamen- 
tales excogitasse videtur. 

stema excogitavit articulorum fundamentalium et non fundamentalium. Fun- 
damentales dicuntur «qui explicite credendi sunt ab omnibus, si salvi esse 
velint» '. Non fundamentales sunt «illae partes doctrinae Christianae, quae 
citra jacturam salutis ignorari et negari possunt». Magna contentio orta est 
inter theologos protestantes circa numerum et naturam articulorum funda- 
mentalium. Nonnulli eos reducunt ad Symbolum apostolorum, alii ad fidem 
SSmae. Trinitatis et Christi *. Jurieu loco citato ait ad rem: «Unum esse 
Deum, timentibus se remuneratorem, unum esse Redemptorem Jesum seu 
Messiam, per quem remissionem peccatorum, gratiam et vitam aeternam 
consequimur, hi sunt articuli fundamentales». Juxta hoc systema, unitas 
fidei reducitur ad admissionem articulorum fundamentalium. Unitatem re- 
giminis respuit omnino Jurieu. 

c) Gulielmus Chillingwort, Thomas Hobbesius, et Joannes Lockius, quos 
deinde sequuti sunt Wegscheider, Harnack et plures rationalistae, putant ad 
unitatem fidei sufficere fidem in Jesum Christum 2. Alii rationalistae docent 
unitatem Ecclesiae consistere in admissione exsistentiae Dei. 

d) Puseistae aliud unitatis fidei specimen tentaverunt: theoriam arti- 
culorum fundamentalium et non fundamentalium respuentes, fidem integram 
Ecclesiae universalis admittendam esse dixerunt. Sed Ecclesiam universalem 
communionibus Romano-Catholica, Graeco-Schismatica, et Anglicana con- 
stitui docuerunt. Quare unitatem regiminis et exinde consequentem omnium 
fidelium Romano Pontifici subjectionem optandam quidem et suadendam, 
non tamen essentialem esse, praedicaverunt. Imo, ut unitatem Ecclesiarum 
sub his auspiciis consequerentur, anno 1857 constituerunt Londini societa- 
tem pro procuranda christianitatis unitate 4, cujus scopus erat omnes tum 
catholicos, tum graeco-schismaticos, tum anglicanes, qui aequo jure catho- 
licum sibi nomen arrogabant, ad unum corpus efficiendum coadunare. Quod 
ut obtinerent, omnibus sociis preces recitandas et sacerdotibus sacrificia 
offerenda indixerunt 56 

e) Americanismus denique, paucis abhinc annis ab Ecclesia proscriptus, 
docet ad captandam benevolentiam rationalistarum oportere quaedam dog- 
mata catholica praetermittere aut ita moliri ac temperare, ut non amplius 
retineant sensum Ecclesiae, prudensque silentium servandum esse circa 
principia catholica, quae rationalistae admittere detrectante. 


373. Thesis. Ecclesia Christi est una, triplici unitate, symbolica scili- 
cet (fidei et professionis), liturgica (cultus), et hierarchica (regiminis). 


Prob. 1.° in genere. 

Arg. I. Ex S. Scriptura, a) Christus Dominus rogavit Patrem ", 
ut omnes essent unum, sicut ipse et Pater unum sunt; et passim in Evan- 
gelio Ecclesiam appellavit regnum 89civitatem 0, ovile 10, etc., quae pro- 
culdubio unitatem significant. 


| Fundamentales in primarios et secundarios dividunt nonnulli. Primarios 
dicunt, qui nec ignorari nec rejici possunt citra salutis jacturam. Secundarii, si 
ignorentur, non sunt necessarii ad salutem, sed, si cognoscantur, respui non possunt. 
1 Cfr. Hettinger, Theol. fundam., p. 2, $ 9.— Anno 1899 variae sectae evan- 
gelicales catechismum ediderunt Londini, qui 52 responsis summam continebat 
eorum quae quasi symbolum commune constituebant, sed vix in lucem editus 
rejectus fuit a plerisque. 
3 Fides in Jesum Christum in ore rationalistarum non est fides in divinitatem 
nostri Servatoris, sed in Christum symbolicum ad modum modernistarum. 
4 Association for Promoting the Union of Christendom. 
Vid. epist. S. Off. 16 Sept. 1864: Denz-Bannw., 1685. 
Cfr. Casanova, Theol. fund., n. 451. 
Joan., 17, 11-20. 
Matth., 25, I. 
Matth., 5, 14. 
Joan., to, 16. 


SS œ Nu 


Eus 


ART. II. $ I. UTRUM ET QUOMODO ECCLESIA CHRISTI SIT UNA 341 


b) Item Apostolus hortatur ephesios dicens: solliciti (sitis) servare 
unitatem spiritus in vinculo pacis. Unum corpus et unus spiritus, sicut 
vocati estis in una spe vocationis vestrae x. Item Ecclesiam nominavit 
domuml, gregem 3 et corpus Christi 4, quae pariter unitatem mani- 
festant. 

c) Ipse etiam Caiphas dicitur prophetasse 5, quod Jesus, qui Eccle- 
siam acquisivit sanguine suo 6, moriturus erat pro gente; et non tantum 
pro gente, sed ut filios Dei, qui erant dispersi, congregaret in unum. 

Hinc unam esse Ecclesiam solemniter canimus et profitemur in Sym- 
bolo. Quam doctrinam confirmat S. Bernardus, cum de tunica Christi 
inconsutili loquens ait: «Tunica haec unitas est Ecclesiae, quae scissu- 
ram ignorat, divisionem non recipit. Quod enim desuper contextum est, 
quod a Spiritu Sancto compactum est, non dissolvetur ab hominibus» 7. 

Arg. II. Ecclesia instituta est a Christo, ut veram divinamque reli- 
gionem profiteretur ac custodiret. Vera autem religio non est nisi una. 
Ergo nec Ecclesia, quae eam profitetur ac custodit, est aut esse potest 
nisi una. 


Prob. 2.? per partes. 


374. Pars l.a Ecclesia Christi est una unitate symbo- 
lica seu fidei et professionis. 


Arg. I. 1) Unitas fidei. Unitatem fidei esse in Ecclesia liquido de- 
monstrant sacrae litterae, a) Promisit Christus Ecclesiam fundatum iri 
supra petram 8, immobilem scilicet crepidinem veritatis. Unde Aposto- 
lus vocat eam columnam fundamentumque veritatis 9. b) Unus Dominus, 
ait S. Paulus, una fides, unum baptisma, unus Deus et Pater omnium... 
Ipse dedit quosdam quidem apostolos... in aedificationem corporis Christi; 
donec occurramus omnes in unitatem fidei, ad agnitionem Filii Dei... ut 
jam non simus parvuli fluctuantes et circumferamur omni vento doctrinae 
in nequitia hominum, m astutia ad circumventionem erroris l01Hinc una sit 
oportet in Ecclesia fides et unus Dominus, ne simus parvuli fluctuantes 
nec circumferamur omni vento doctrinae, c) Idem Apostolus Satanae tra- 
didit eos qui circa fidem naufragaverunt u; et alibi ait: Licet angelus de 
caelo evangelizet vobis praeterquam quod evangelizavimus vobis, anathe- 
ma sitl2. 

Hanc doctrinam confirmatam voluit S. /renaeus dicens: «Etsi in 
mundo loquelae dissimiles sunt, sed tamen virtus traditionis una et 


Ephes., 4, 3-4. 
I Tim., 3, 15. 
Act., 20, 28. 
Ephes., i, 22. 
Joan., ii, 51. 
Act., 20, 28. 
Pp 334 ad Guidonem pisanum; ML 182, 538. 
Matth., 16, 18. 
I Tim., 3, 15. 
Ephes., 4, 5-16. 
/ Tim., t, 20. 
Gai.. 1, 8. 

eadem est. Et neque hae, quae in Germania sunt fundatae Ecclesiae, 
aliter credunt aut aliter tradunt; neque hae quae in Hiberis sunt, ne- 
que hae quae in celtis, neque hae quae in Oriente, neque hae quae in 
Aegypto, neque hae quae in Lybia, neque hae quae in medio mundi 
constitutae... cum una et eadem fides sit... universa Ecclesia unam et 
eamdem fidem habet in universo mundo» *. 

2) Unitas professionis. Unitas fidei non solum efflagitat actum in- 
ternum intellectus quo veritates revelatae creduntur, verum etiam uni- 
tatem professionis externae juxta illud Apostoli: Corde enim creditur 
ad justitiam, ore autem confessio jit ad salutem 1. Unde idem Apostolus 
ait: Id ipsum dicatis omnes, et non sint in vobis schismata; sitis autem 
perfecti in eodem sensu et in eadem sententia 3. 

Hujus fidei profitendae ratio est, quia Ecclesia duplici constat ele- 
mento, interno et externo, et utriusque actus conferunt ad integritatem 
fidei. 


375. Pars 2.a Ecclesia Christi est una unitate liturgica 
seu cultus. 


Arg. Unitas liturgica potissimum attenditur quoad sacramenta, qui- 
bus homines ad vitam spiritualem et societatem ecclesiasticam initian- 
tur et ad Deum colendum promoventur. Sed sacramenta, ad sanctifi- 
candos homines a Christo instituta, eadem sunt in tota Ecclesia. Ergo. 


376. Pars 3.a Ecclesia Christi est una unitate hierar- 
chica seu regiminis. 


Arg. a) Voluit Apostolus, ut Ecclesia cresceret in Christo, ex quo 
totum corpus compactum et connexum per omnem juncturam: subministra- 
tionis secundum operationem in mensuram uniuscujusque membri augmen- 
tum corporis facit. 

b) Hanc ipsam voluntatem expressit Christus, cum Petro ait: Tu 
es Petrus et super hanc petram aedificabo Ecclesiam meam 4, atque claves 
regni caelorum tradidit, imo et facultatem pascendi gregem commisit 5. 
Unde Concilium Vaticanum merito docuit Jesum Christum post suam 
e mortuis resurrectionem uni Simoni Petro summi Pastoris et Rectoris 
jurisdictionem in totum suum ovile contulisse, cum ait: Pasce agnos 
meos, pasce oves meas. Et iterum statuit: Si quis igitur dixerit beatum 
Petrum apostolum non esse a Christo Domino constitutum apostolorum 
omnium Principem et totius Ecclesiae militantis visibile caput... a. s. 0. 


Adv. haer., lib. i, c. io, n. 2; MG 7, 552. 
Rom., 10, 10. 

I Cor., i, 10. 

Matth., 16, 18. 

Joan., 21, 16-17. 

8 Sess. 4, c. i. Denz-Bannw., 1823. In schemate De Ecclesia Christi, can. 4, 
Concilii Vaticani haec habentur: «Si quis dixerit veram Ecclesiam non esse unum 
in se corpus, sed ex variis dissitisque Christiani nominis societatibus constare, per 
easque diffusam esse; aut varias societates ab invicem fidei professione dissidentes 
atque communione sejunctas tanquam membra vel partes unam ct universalem 
constituere Christi Ecclesiam, a. s.» Collect. Lac., vol. 7, coi. 577. 

Objectionibus satisfit. 


377. Obj. L?^ Judaei neoconversi legem mosaicam per plures annos 
sectati sunt expresso apostolorum consensu, juxta illud Jacobi et seniorum: 
Vides, frater, quot millia sunt in judaeis, qui crediderunt, et omnes aemula- 
tores sunt legis t. Ergo unitas cultus ab initio Ecclesiae ignorabatur. 

Resp.—Neg. conseq. Judaei neoconversi unitatem Ecclesiae sub tri- 
plici exposita forma tenuerunt, quibusdam additis caeremoniis legalibus 
quae unitatem Ecclesiae minime labefactabant. Judaei quippe conversi om- 
nia dogmata admittebant, cultus et praecipue sacramentorum unitatem te- 
nebant, atque Principi apostolorum obediebant, legalia tamen quaedam 
caeremonialia, ecclesiasticae unitati minime contraria, conservare voluerunt, 
prout apostoli prudentiae legibus consulentes permiserunt, quousque adve- 
niret tempus praedicandi Evangelium gentibus. Adveniente autem hoc tem- 
pore, et accedentibus jam jam sibi invicem populis judaico et gentili, decre- 
tum est, ut legalia penitus cessarent. Unde Christus legem mandatorum 
decreti evacuans duos populos condidit in semetipso in unum novum homi- 
nem, faciens pacem, et reconciliavit ambos in uno corpore Deo per crucem 1. 

Obj. 2? Fundamentum aliud, ait Apostolus, nemo potest ponere prae- 
ter id quod positum est, quod est Christus Jesus: si quis autem superaedificat 
super fundamentum hoc aurum, argentum, lapides pretiosos, ligna, foenum, 
stipulam, uniuscujusque opus manifestum erit 3*Fundamenti nomine intelligit 
Apostolus articulos fundamentales, quos credi oportet ad salutem: aurum 
vero, argentum, etc., significant alios articulos accessorios, quorum fides non 
est necessaria ad salutem. 

Resp.—Neg. conseq. Interpretatio Jurieu in hunc locum plane arbitra- 
ria est. Christus hic accipitur concrete, ut auctor est totius revelationis 
solidumque Ecclesiae fundamentum, quatenus omnia complectitur dogmata 
revelata legesque divinas. Nomine vero auri, argenti, etc., veniunt non ar- 
ticuli accessorii revelati, sed laborem et materiam quam praedicatores ad- 
hibent ad extruendum aedificium, id est, uniuscujusque opus, ut dicit ipse 
textus F. 


$2 


Utrum et quomodo Ecclesia. Christi sit sancta. 


378. Status quaestionis. 1) Ecclesiam Christi esse quodammodo 
sanctam ratione auctoris qui Christus est, ratione finis qui est gloria 
Dei et sanctificatio hominum, ratione mediorum, quae ad sanctitatem 
homines ducunt, etc., nemo est qui audeat ambigere. Sed ulterius in- 
vestigandum est, utrum etiam dicatur sancta, quatenus est societas 
diversis causis constituta. 

2) Pro cujus intelligentia juverit heic notionem sanctitatis praemit- 
tere. Sanctitas proprie loquendo dicitur tantummodo de Deo, qui est 
essentialiter pura et ab omni contagione libera natura. Entia tamen 
creata, quatenus ordinantur et accedunt ad Deum, dicuntur sancta per 
participationem 5. Unde S. Thomas hanc ex pseudo Dionysio (de div. 


Ad., 21, 20. 
Eph., 2, 14-20. 
/ Cor, 3, II sqq. 
Cfr. Comely, Cursus S. Scripturae in l Cor., 3, 11 sqq., pag. 83 sqq. 
6 Sanctum dicitur, ut ex usu S. Scripturae constat «quod est coram Deo 
purum et mundum» Suiiroz, De Incarn., disp. 18, sect. 1, n. 12. 

nom. c. 12) hausit sanctitatis definitionem 1: Sanctitas est ab omni im- 
munditia libera et perfecta et immaculata munditia 1. 

379. Divisio. I. Sanctitas potest esse realis vel personalis, prout 
res vel personae in Deum ordinantur. 1) Realis dicitur, in quantum res 
aliqua vel a) est Deo dicata, ut templum et vasa sacra, vel b) est prin- 
cipium sanctitatis, ut sacramenta, vel c) est effectus et signum sancti- 
tatis interioris, ut charismata miraculorum 3. 2) Sanctitas personalis est 
munditia animae una cum firma mentis adhaesione in Deum 4. 

II. Sanctitas alia est activa, alia passiva. 1) Active sancta sunt, 
quae regimine, doctrina, sacramentis, legibus, praedicatione aliisque 
mediis vim habent sanctificandi. Ad hanc sanctitatem activam spectant 
charismata et dona seu gratiae gratis datae, quae juxta S. Thornam 56 
dantur, non «ut homo ipse per eam justificetur, sed potius ut ad justifi- 
cationem alterius cooperetur»; item miracula quae sunt media quaedam 
extraordinaria conversionis et sanctitatis 0. 2) Sanctitas passiva est ef- 
fectus sanctitatis activae, et producitur, quando quis, a peccatis mun- 
datus, gratia sanctificante, virtutibus et perfectione fulgere incipit. 

His praelibatis, quaeritur, 1.° an Ecclesia, quatenus societas et per- 
sona moralis est, sit essentialiter sancta; 2.? an active ratione principio- 
rum, regimine scilicet, doctrina, sacramentis, legibus, praedicatione, etc., 
vim habeat sanctificandi homines; 3.? an ratione membrorum sit pas- 
sive sancta. 


380. Errores, a) Protestantes, putantes per solam fidem hominem 
sanctificari, dicunt solum Deum esse active sanctum. Sanctitatem passivam 
ita plerique exaggerant, ut Ecclesiam sanctis dumtaxat et justis doceant 
constitui; dum alii omnia arbitrantur Ecclesiae membra posse a vera san- 
ctitate ad tempus deficere, vel saltem ad exiguum numerum ita reduci, ut 
non possit amplius Ecclesia sancta denominari ° 

b) Natwalistae et rationalistae sanctitatem supcrnaturalcm animae 
omnino respuunt, et sanctum appellant quemlibet ea moralitate fulgentem, 
quae humanam decet naturam. 


381. Thesis. Ecclesia Christi est sancta non modo 1) «essentiali- 
ter» qua societas et persona moralis est, verum etiam 2) sanctitate «activa» 
ratione principiorum, doctrinae, etc., et 3) sanctitate «passiva» ratione 
membrorum. 


Prob. l.a pars. Ecclesia essentialiter qua societas, diver- 
sis causis constituta, est sancta. 


1 I Sent., dist. io, a. 4 ad 4. 

2 Cfr. Bened. xiv, De Canonis. SS., lib. 3, c. 21. 

3 Cfr. Hurter, n. 299. 

4 Vid. S. Thomas, 77-42, q. 81, a. 8. Haec sanctitas personalis diversos gradus 
admittit, prout quis, vel a) peccata lethalia vitat, vel b) levium etiam culparum 
offensam fugit, vel c) operibus heroicis perfectionem positivam adipiscitur. 

5 I-II, q. ni, a. |. 

6 «Operatur enim ea Deus, ait Angelicus, 77-77, q. 178, a. 2, ad hominum 
utilitatem.» 

7 Hanc possibilitatem defectionis Ecclesiae ad tempus tenuerunt sectatores 
ecclesiae Angliae constitutae, Litton, The Church of Christ, p. 344 et alii. Cfr. Mur- 
ray, De Ecclesia, disp. 8, sect. I, n. 14-16. 


ART. II. $ 2. UTRUM ET QUOMODO ECCLESIA CHRISTI SIT SANCTA 345 


Arg. Causae, quibus Ecclesia Christi constituitur, sanctae sunt. 
1) Causa efficiens Deus, essentialiter sanctus. 2) Causa finalis gloria 
Dei et sanctitas animarum. 3) Causa formalis auctoritas efficiens unio- 
nem animorum et impellens membra ad finem communem, et anima 
Ecclesiae, fide, spe, caritate aliisque donis internis constituta, conferens 
vitam societati. 4) Causa materialis fideles, praecipue sancti, vel saltem 
qui fide et aliquo dono gratiae imbuti ad sanctitatem conspirant. Ergo 
Ecclesia Christi essentialiter, seu qua societas diversis causis constituta, 
est sancta. 


382. Pars 2.a Ecclesia Christi est active sancta. 


Arg. I. Christus instituit Ecclesiam, ut missionem sanctificam in 
terris obeundo in vitam aeternam conduceret homines. Ergo instruxit 
eam vi, qua nunc etiam pollet, sanctificandi homines. Unde Deus de- 
disse dicitur quosdam... apostolos... ad consummationem sanctorum in opus 
ministerii, in aedificationem corporis Christil. 

Arg. II. Doctrina, regimen, praecepta et sacramenta, ut media san- 
ctitatis ordinaria, et superna charismata atque gratia miraculorum ut 
media extraordinaria, sancta sunt, et ad sanctitatem nos conducunt. 
Ergo Ecclesia Christi est active sancta. 

a) Doctrina Ecclesiae illa est, de qua Salvator ait: Qui crediderit et 
baptizatus fuerit salvus erit 1, et: Amen, amen, dico vobis, quia qui verbum 
meum audit, et credit ei, qui misit me, habet vitam aeternam 3. 

b) Regimen Ecclesiae sanctum est, quia episcopi a Spiritu Sancto 
positi regere Ecclesiam Dei 4 conantur homines sanctificare. Unde sa- 
cerdotes vocantur dispensatores mysteriorum Dei 5* 

c) Praecepta Ecclesiae plerumque sunt repetitiones vel ampliationes 
mandatorum antiqui decalogi, quae Deum esse super omnia diligendum 
docebant. Quae autem pro nova oeconomia adjecta sunt sanctitatem 
undique redolent. 

d) Sacramenta ordinata sunt, tum ad tollenda vitae praeteritae 
peccata, tum ad producendam gratiam sanctificantem per applicatio- 
nem meritorum et satisfactionum passionis Christi, cujus sunt signa 
rememorativa e. 

e) Charismata denique et miracula, Ecclesiae a Christo promissa, 
sunt signa sanctitatis. Signa autem eos, ait Jesus, qui crediderint, haec 
sequentur. In nomine meo daemonia ejicient; linguis loquentur novis, ser- 
pentes tollent: et, si mortiferum quid biberint, non eis nocebit; super aegros 
manus imponent, et bene habebunt?7. 


Ephes., 4, Ti-12. 

Marc., i6, i6. 

Joan., 5, 24. 

Act., 20, 28. 

I Cor. 4, i. 

Cfr. S. Thomas, ZII p., q. 62. 

Mare., 16, 17 sqq. Éamdem doctrinam SS. Patres unanimi consensu tra- 
didere Cfr Cyrillus Hioros., Catcell 18, n. 22; MG 33, 1044. S. Ambrosius, ep. 63, 
n. 42; MI. If, 1252. 

383. Prob. 3.a pars. Ecclesia Christi est passive sancta 
ratione membrorum. 


Arg. I. Ex S. Scriptura. S. Paulus ait: Christus dilexit Ecclesiam, 
et se ipsum tradidit pro ea, ut illam sanctificaret, mundans lavacro aquae 
in verbo vitae, ut exhiberet ipse sibi gloriosam Ecclesiam, non habentem 
maculam, aut rugam aut aliquid hujusmodi, sed ut sit sancta et imma- 
culata x. 

Arg. II. Ex traditione. S. Ambrosius docet in Ecclesia fulgere ju- 
dicium tanquam meridiem; S. Hieronymus «gloriosam non habentem 
maculam neque rugam» 3; S.-Augustinus «paradisum in terris» 4; S. Hi- 
larius «iter ad caelum» 5. Unde egregie ait Estius: «In hoc saeculo mun- 
datur et sanctificatur Ecclesia... sed non perficitur haec ejus mundatio 
et sanctificatio, ut gloriosa, perfecta, sancta, et prorsus immaculata 
dici possit, donec finiatur hoc saeculum» 6. 


384. Corollarium. Ex his duo facile colligimus, i) Ad sanctitatem 
passivam Ecclesiae non opus est, ut omnia et singula membra sanctitate 
fulgeant, sed sufficit, ut plures sint in ea justi quorum ratione societas 
ipsa sancta appellari queat. 2) Haec membrorum sanctitas, quae simul 
dicitur nota et proprietas operis Christi, adeo est Ecclesiae necessaria, ut, 
si quando in omnibus vel fere omnibus membris deficeret, non posset am- 
plius Ecclesia subsistere. 

Virum et quomodo Ecclesia Christi sit vere catholica. 


385. Status quaestionis. 1) Catholicum ex voce graeca Ca&ôkov (se- 
cundum totum) dicitur, ut ait S. Augustinus 1, et significat universale 8. 
Juxta hanc etymologiam Ecclesia potest dici universalis seu catholica: 
a) ratione doctrinae, quia doctrinam Christi integre servat 9; b) ratione 
temporis, quia est usque ad finem mundi duratura; c) ratione loci, quia 
Christus misit apostolos in universum mundum; d) ratione personarum, 
quia omnes ad Ecclesiam vocantur, juxta illud: praedicate Evangelium 
omni creaturael011 

2) Hic sumitur catholicitas, in quantum significat universalitatem 
ratione loci et personarum u, et definitur: Nota qua vera Christi Ecclesia 
ubique terrarum et in omnes hominum cognationes diffusa conspicitur. 


Ephes., 5',, 25-28. Cfr. Tit., 2, 14. 

Hexaemeron, lib. 4, c. 5; ML 14, 612. 

In ep. ad Ephes., lib. 3, c. 5, v. 24; ML 26, 564. 
De Gen. ad liti., lib. 11, c. 25; ML 34, 442. 

In Ps. 133, n. 2; ML 9, 751. 

6 In ep. ad Ephes. Sanctitati tum activae tum passivae congruunt quae 
Christus ait apostolis, Joan., 15, 16: Ego elegi vos, et posui vos, ut eatis et fructum 
afferatis et fructus vester maneat. 

7 Ep. ad catholicos contra donatistas: c. 1, n. 2; ML 43, 392. 

8 Hoc vocabulum jam olim a S. Ignatio usurpatum est: «Ubi fuerit Christus 
Jesus, ibi catholica est Ecclesia». Ad Smyrnaeos, 8; MG 5, 713. 

9 Cfr. Suarez, Defensio fidei catholicae, lib. 1, c. 12. n. 6. 

10 Mare., 16, 15. 

ll Cfr. Murillo, La Iglesia romana, lib. r, sect. 4. c. 3, $ I. 

386. Divisio. Potest esse 

1) Materialis et formalis. Materialis est quaedam hominum per 
orbem expansio, praecisis vinculis doctrinae, quibus inter se et cum ca- 
pite connecti debent. Formalis est expansio hominum fide, cultu et re- 
gimine inter se et cum centro unitatis conjunctorum. 


2) Juris et facti. Prima est aptitudo, quam Ecclesia habet se per 
universum orbem diffundendi, quatenus pro toto mundo instituta est 1. 
Altera propagationem revera factam supponit. Ecclesiam jure esse ca- 
tholicam constat ex institutione Christi. 


3) Physica et moralis. Physica est Ecclesiae ad omnes et singulas 
mundi regiones singulasque personas extensio. Moralis est ad singulas 
regiones non ad singulas personas diffusio X 


4) Simultanea et successiva, prout Ecclesia ad omnes gentes om- 
nesque nationes simul propagata est, vel successive diffunditur. 

Ecclesiae catholicitas debet esse a) formalis, qua omnes fideles per 
orbem dispersi unitate fidei, cultus et regiminis conjungantur; b) Juris 
et facti, ita ut Ecclesia de facto omnem terram obierit; c) moralis, non 
physica, qua ad omnes regiones gentiumque cognationes, non ad sin- 
gulas partes singulosque homines, pertingat 3; d) simultanea post prae- 
dicatum Evangelium, ut satis communiter docent auctores 4. 

Quaeritur hic an Ecclesia Christi sit catholica catholicitate formali, 
jacti, morali et simultanea. 


387. Errores, a) Protestantes generatim negant Ecclesiam Christi 
esse catholicam. 

b) Baur, professor tubingensis (1860) 56aliique rationalistae non pauci 
dixerunt Ecclesiam non esse catholicam ex Christi institutione, sed, mortuo 
Christo, inter discipulos ortas esse duas opiniones, petrinismum scilicet qui 
ecclesiam judaicam tantum esse volebat, et paulinisnium qui gentibus 
etiam verbum Dei praedicandum esse docebat. Haec duo—thesis et anti- 
thesis—ut conciliarentur, praevaluit foanneismus seu formula a S. Joanne 
proposita, quam synthesini vocant, fidem cum operibus necessariam esse sine 
distinctione judaei et gentilis; ex hoc ajunt catholicitatem Ecclesiae esse 
natam. 

c) Theologi catholici communiter, ut par est, rejicientes protestantium 
et rationalistarum systemata, docent Ecclesiam Christi esse formaliter, fure 
atque moraliter catholicam, sed quoad simultaneitatem expansionis divisi 


' Cfr. Suarez, Defensio fidei cath., 1. c. 16, n. 4. 

2 Adeo ut, ait Suarez, Def. fid. cath.. i, c. 16, n. io, habeat «in mundo splen- 
dorem quemdam universalem, quo possit ejus dignitas et majestas cognosci, et ab 
haereticorum turbis discriminari». 

3 Ecclesia nuncupatur catholica juxta S. Thomam, In Boet. De Trinit., q. 3, 
a. 3 ad 5; «non propter singula generum sed propter genera singulorum»; et Apo- 
stolus 7 Cor., ii, 10, docet catholicitatem physicam non esse necessariam cum ait: 
oportet et haereses esse, ut et qui probati sunt, manifesti fiant in vobis. 

* In exordio quidem Ecclesiae, quousque praedicaretur Evangelium, suffi- 
ciebat catholicitas successiva, quia, ut Paulus (Aer. 13, 46) ait, primo praedican- 
dum erat verbum Dei judaeis, deinde gentibus. Putat Suarez (Def. fid. cath., lib. 1, 
c. 16, n. 9) Ecclesiam tempore S. Augustini esse per orbem diffusam. Quando 
haec catholicitas considerata est simultanea, non cessavit Ecclesiae incrementum, 
sed. fecunda ut est, semper expandit per orbem ramos virides, novasque protulit 
propagines. 

6 Historia trium priorum saeculorum. 

sunt auctores. Melchior Canus J, S. Bellarminus 1et Wirceburgenses 38volunt 
catholicitatem simultaneam esse quidem Ecclesiae necessariam, sed, si sup- 
ponatur aliquando per accidens et ad tempus eam amitti, diffusionem suc- 
cessivam sufficere, ut Ecclesia dicatur vere catholical. Communior tamen 
theologorum sententia docet catholicitatem simultaneam Ecclesiae oportere 
esse perennem, eamque communioni romano-catholicae certo competere 6. 


388. THESIS. Ecclesia Christi ita per orbem diffundi nata est, ut 
merito dicatur catholica catholicitate «formali, facti», non quidem physica, 
sed «morali» et «simultanea». 


Prob. 1.? in genere. 


Arg. I. a) Ex prophetiis messianicis. Jam olim dixit Dominus 
Abrahae: Benedicentur in semine tuo omnes gentes terrae e. Deinde in 
psalmis promittitur Filio Dei propagatio Ecclesiae: Postula a me et dabo 
tibi gentes haereditatem tuam et possessionem tuam terminos terrae 1. Rur- 
sum: Non sunt loquelae neque sermones, quorum non audiantur voces 
eorum. In omnem terram exivit sonus eorum, et in fines orbis terrae verba 
eorum 8. Denique Isaias ait: Leva in circuitu oculos tuos, et vide: omnes 
isti congregati sunt, venerunt tibi: filii tui de longe venient et filiae tuae 
de latere surgent. Tunc videbis, et afflues, mirabitur et dilatabitur cor tuum, 
quando conversa fuerit ad te multitudo maris, fortitudo gentium 9. 

b) Ex Evangeliis. Euntes... inquit Christus apostolis, praedicate 
Evangelium omni creaturae. Qui crediderit et baptizatus fuerit, salvus 
erit... Illi autem projecti praedicaverunt ubique Domino coopérante et ser- 
monem confirmante 101 Et rursum: Accipietis virtutem supervenientis Spi- 
ritus Sancti in vos, et eritis mihi testes... usque ad extremum terraell. Cui 
consonat illud Simeonis: Viderunt oculi mei salutare tuum, quod parasti 
ante faciem omnium populorum, lumen ad revelationem gentium 12. Ait 
denique Christus: Praedicabitur hoc Evangelium regni in universo orbe, 
in testimonium omnibus gentibus 13. 

Arg. IL Ex traditione. Jam olim S. Ignatius M. 14 hoc vocabulo 


De Locis, lib. 4, c. postr. ad 13. 
De Concit, et Eccl., lib. 4, c. 7. 
De princip. direct., n. 102. 

4 «Quod sola si una provincia, ait S. Bellarminus, retineret veram fidem, adhuc 
vere et proprie diceretur Ecclesia catholica, dummodo clare ostenderetur eam esse 
unam et eamdem cum illa, quae fuit aliquo tempore vel diversis in toto mundo.» 
De Conciliis et Eccl., lib. 4, c. 7, «Tertio». «Satis est, addit Canus, Ecclesiam semel 
in totum mundum esse fusam, ut etiamnum vere catholica dicatur.» De Locis, 
lib. 4, c. postr. ad 13. 

5 Cfr Billot, De Ecclesia Christi, th. 6; et Hurter, n. 312. 

3 Gen., 22, 18. Semen Abrahae juxta S. Aug., Exp. ep. ad Galatas, m. 28; 
ML 35, 2125, est Christus in quo Apostolo teste (Gal., 3, 8-14) haec promissio 
impleta est. 

? Ps. 2, 8. 

8 Ps. 18, 4 sqq. 

3 Is., 60, 4-5. 

10 Marc., 16, 15-20. 

1 Act., I, 8. 

12 Luc., 2, 30-32. 

13 Matth., 24, 14. 

14 Smyrn., 8; MG 5, 713. 

usus est; Ecclesia smyrnensis «omnibus ubique terrarum sanctae et ca- 
olicae Ecclesiae paroeciis» direxit epistolam de S. Polycarpi martyrio & 
ecclesiae alexandrina et hierosolymitana imo et Concilium Cpolitanum I 
suis symbolis hoc nomen inseruerunt, et exinde tota antiquitas Chri- 
stiana Ecclesiam Christi hoc vocabulo appellavit. «Catholica nominatur, 
ut ait S. Augustinus, non solum a suis, verum etiam ab omnibus inimi- 
cis» 2. Hodiernis etiam temporibus hoc nomine significatur Ecclesia ab 
omnibus, non exceptis rationalistis, incredulis et gentibus. 
Arg. III. Ratione theologica. Christus Ecclesiam eo fine instituit, 
ut fructus redemptionis ad homines perveniret. Ad hoc autem oportuit 
Ecclesiam per totum orbem diffundi. 


389. Prob. 2.? per partes. 


Catholicitas formalis. Finis Christi in instituenda Ecclesia fuit, ut 
omnes, quotquot forent in mundo fideles, unius fidei, cultus et regimi- 
nis vinculis inter se et cum Deo atque Christi in terris vicario conjuncti 
sanctificarentur. Ergo Ecclesia Christi est catholica catholicitate formali. 

Catholicitas facti. Oportebat explicitas Christi promissiones aliquan- 
do impleri. Ergo Ecclesia, omnibus gentibus destinata, ad omnes regio- 
nes de facto pervenire debuit. 

Catholicitas moralis. Haec tamen catholicitas non est physica, adeo 
ut omnes omnino et singuli homines sint aliquando Ecclesiam ingres- 
suri, sed moralis, quatenus Ecclesia Christi ad omnes mundi regiones et 
hominum cognationes propagatur 3. 

Catholicitas simultanea. Hanc innuunt expressa S. Scripturae testi- 
monia, Patrum adversus donatistas disputationes, et genuina Ecclesiae 
notio. Unde S. Augustinus loquendo de Scriptura inquit: «prope omnis 


pagina nihil aliud sonat quam Christum et Ecclesiam toto orbe dif- 
fusam» 45 


Solvuntur difficultates. 


390. Obj. L? a) Christus Dominus suam Ecclesiam appellavit pusil- 
lum gregem ?^, et b) se missum non esse dixit nisi ad oves, quae perierunt 
domus Israel6. Ergo Ecclesia Christi non est universalis. 


| MG 5, 1029. 

2 Optime ad rem S. Pacianus (ep. I, Sympron., n. 3), MI. 13, 1054, disserit 
dicens: «Sub apostolis, inquies, nemo catholicus vocabatur. Esto, sic fuerit, vel 
illud indulge. Cum post apostolos haereses exstitissent diversisque nominibus co- 
lumbam Dei atque reginam lacerare per partes et scindere niterentur, nonne co- 
gnomen suum plebs apostolica postulabat, quo incorrupti populi distingueret uni- 
tatem, ne intemeratam Dei virginem error aliquorum per membra laceraret? Nonne 
appellatione propria decuit caput principale signari? Ego forte ingressus populosam 
urbem hodie, cum marcionitas, cum appollinariacos, cataphrygas, novatianos et 
caeteros ejusmodi comperissem, qui se Christianos vocarent, quo cognomine con- 
gregationem meae plebis agnoscerem, nisi catholica diceretur?» Et iterum: «Chri- 
stianus, inquit, c. i, n. 4, mihi nomen est, catholicus vero cognomen. Illud me 
nuncupat, istud ostendit; hoc probor, inde significor». ML 13, 1055. 

3 Cfr. Suarez, De/, /id. cath., lib. I, c. 12. 

4  Scrm. 46, n. 33; ML 38. 289. 

5 Luc. 12, 32. 

* Matth., 15, 24. 

Resp. a) Verba Christi non praecise ad Ecclesiam, quae erat per 
orbem diffundenda, sed ad collegium apostolicum, quod erat revera pu- 
sillus grex, referuntur. Vel, si mavis, dicitur Ecclesia pusillus grex, ut tenet 
Cornelius A lapide l, primo, quia pauci erant tunc fideles iique pauperes ac 
despecti; secundo, comparatione angelorum, qui juxta S. Thomarn - plures 
sunt quam homines; et fertio, quia erant pauci per comparationem ad infi- 
deles et paganos 36 

b) Missus est Christus proxime pro judaeis, ut eis personaliter Evan- 
gelium praedicaret; voluit tamen, ut mediantibus judaeis Ecclesia per orbem 
diffunderetur. «Primum, inquit 5. Thomas, ad Israel missus est, ut illis non 
recipientibus Evangelium, justa fieret ad gentes transmigratio»l. 

Obj. 2.° Ecclesia Christi ad universum mundum diffusa non est, nec 
omnes gentes complectitur. Nam a) in America nihil de Ecclesia auditum 
est ante saeculum xv; b) apud sinenses integrae sunt adhuc provinciae 
quibus ignota est Ecclesia; c) credentium numerus ad quartam partem ge- 
neris humani vix attingit in mundo. Ergo Ecclesia Christi non est catholica. 

Resp. a) Catholicitas Ecclesiae reducenda est ad partes mundi pro tem- 
pore notas et accessibiles. Quare catholicitas quam PP. et theologi tribuebant 
Ecclesiae ante saeculum xv non sic intelligenda erat, ut complecteretur 
nationes americanas, sed plagas mundi tunc temporis notas, b) Quantum 
ad regiones notas earumque incolas non opus est, ut ad omnes et singulos 
terrae angulos Ecclesia se extendat, sed sufficit ut moraliter per orbem 
diffusa sit. c) Numerus credentium satis magnus est in inundo, ut Ecclesia 
dicatur universalis. 

Obj. 3.0 Catholicitas Ecclesiae aliquando cessavit juxta illud S. Hiero- 
nymi: «Ingemuit totus orbis et arianum se esse miratus est» s. Ergo catho- 
licitas Ecclesiae non est saltem simulta-nea. 

Resp.—Neg. ant. Falsum omnino est catholicitatem Ecclesiae et pro- 
pagationem Evangelii aliquando cessasse. S. Hieronymus locutus est per 
hyperbolem, sicut saepe loquuntur praedicatores. Universa tunc Ecclesia, 
ut diserte ait S. Athanasius e, paucis exceptis, nicaenam seu catholicam 
tenebat fidem 7. 

Utrum et quomodo Ecclesia Christi sit apostolica. 


39]. Status quaestionis. 1) Definitio. Apostolicitas presse sum- 
pta definitur: Nota qua vera Ecclesia dignoscitur a Christo super aposto- 
los fundata et per legitimam, publicani et nunquam interruptam pastorum 
ab initio successionem in identitate doctrinae jugiter perseverans. Tria, ut 
vides, apostolicitas complectitur: a) Ecclesiae in apostolis fundationem, 
b) doctrinae identitatem, et c) legitimam pastorum successionem. 

a) Ecclesiae in apostolis fundatio manifestatur in Scripturis sacris. 
Duplex dicitur Ecclesiae fundamentum; primarium Christus juxta illud 
Apostoli: Fundamentum enim aliud nemo potest ponere praeter id, quod 
positum est, quod est Christus Jésus 8; et secundarium apostoli, supra quos 
aedificata dicitur Ecclesia, quatenus eos primos magistros et rectores 


1 In Luc., 12, 32. 

2 Ip. q.50,a. 3. 

3 Ita locum interpretatur S. Beda, in Lucam, lib. 4; ML 92, 494. 
1 In Matth., 15, 24, n. 5; $ «Ipse autem». 

5 Dial. adv. Lucif., n. 19; ML 23, 181. 

6 Epist. synodica ad Jov. Imp., n. 2; MG 26, 816. 

71 Cfr. Suarez, Def. fid. cath., lib. I, c. 16, n. iy. 

3 I Cor, 3, Ii. 

elegit Dominus et misit in orbem terrarum cum potestate docendi et 
regendi cunctos fideles. 

b) Identitas etiam doctrinae cum praedicatione apostolorum requi- 
ritur in Ecclesia quoad ea saltem, quae vel ab ipso Christo edocta sunt 
(documenta divina), vel post Christi ascensum per inspirationem Spiri- 
tus Sancti apostoli docuerunt (documenta divino-apostolica) x. 

c) Legitima et non interrupta pastorum successio est, ut bene ait 
Mazzclla, «publica, legitima, perennis seu nunquam interrupta persona- 
rum in locum apostolorum ad regendam et pascendam Ecclesiam suf- 
fectio» 1 Est necessaria non solum materialis quae in mera pastorum 
serie sita est, verum etiam formalis, in quantum unusquisque legitime 
alios succedit. Ordo episcoporum per successiones ab initio decurrens 
ita evolvitur, «ut primus ille episcopus aliquem ex apostolis vel aposto- 
licis viris, qui tamen cum apostolis perseveraverit, habuerit auctorem 
et antecessorem» 3. Quare schismatici et intrusi, qui per vim vel fraudem 
sedem usurparunt, successionem formalem interrumpunt, novamque pa- 
storum seriem inchoare dicuntur 4. 

2) Quaerimus hic, num Ecclesia Christi in apostolis fundata fuerit, 
et per legitimam ac nunquam interruptam pastorum successionem in 
identitate doctrinae jugiter perseveraverit. 


392. Errores, a) Protestantes plerumque identitatem doctrinae cum 
Ecclesia apostolorum ad articulos fundamentales reducunt, et pastorum, 
quam diximus, legitimam successionem salvari dicunt in vocatione et missio- 
ne Dei extraordinaria, quam experiuntur omnes fideles etiam laici, ut, 
sensus interioris vel Spiritus Sancti inspirationis ductum sequuti, officio 
fungantur apostolorum 5. 

b) Ecclesia constituta et puseystae in Anglia, necnon schismatici ple- 
rumque, pastorum successionem materialem sufficere dicunt ad Ecclesiae 
apostolicitatem. 

c) Rationalistae demum hodierni negant episcopos esse proprie succes- 
sores apostolorum vel jurisdictionem in populum habere jure haereditario 
acceptam, tum quia hierarchia et jurisdictio super fideles nunquam exstitit 
in apostolis, tum quia, esto id gratis concedas, nunquam transmissa est ad 
episcopos. Ita Pfleidcrer e, Harnack | et alii. 


393. Thesis. Oportet Ecclesiam Christi esse apostolicam; ideoque 
debet esse in apostolis fundata, ac per legitimam, publicam et nunquam 
interruptam pastorum ab apostolis successionem jugiter perseverare in 
identitate doctrinae. 


1 Non sufficit identitas doctrinae in articulis fundamentalibus, quos excogita- 
vit Jurieu, sed requiritur in omnibus documentis divinis, et divino-apostolicis.—In 
iis quae apostoli absque nova inspiratione instituerunt vel tradiderunt, quaeque 
documenta apostolica nuncupantur, non est necessaria identitas doctrinae cum pri- 
mitiva Ecclesia. Cfr. Mazzella, De Del. et Eccl., n. 716 sqq.; et Casanova, Theolo- 
gia fund., 280. 

2 De llelig. et Eccl, n. 722. 

3 Tertullianus, De prescrip., c. 32; ML 2, 53. Haec tamen formalis successio 
potest esse immediata vel mediata, prout quisque Ecclesiam occupat vel ab apo- 
stolis aut a viris apostolicis fundatam, vel tractu temporis in communione cum 
centro unitatis institutam. Cfr. Casanova, n. 282; et Hettinger, p. 2, $ 8, D. 

] Cfr. Hurter, n. 313. 

» Cfr. Palmer. Episcopacy vindicated, c. 2. 

Religionsphilosophie, p 305 sqq. 
DogmengeschiscMe, p 204 sqq 

Prob. l.a pars. Ecclesia Christi debet esse in apostolis 
fundata. 


Christus instituit Petrum caput Ecclesiae dicens: Tu es Petrus et 
super hanc petram aedificabo Ecclesiam meam], et Pasce oves meas2; 
alios autem apostolos fecit prima Ecclesiae membra, mittens eos ad 
praedicandum Evangelium. Unde fideles superaedificati sunt juxta 
S. Paulum 34super fundamentum apostolorum, et murus civitatis habet 
juxta S. Joan, fundamenta duodecim et in ipsis duodecim nomina duo- 
decim apostolorum i. 


Pars 2.a Ecclesia Christi in identitate doctrinae jugiter 
perseverare debet. 


Ecclesia siquidem in apostolis fundata debet esse semper in sub- 
stantialibus una, ut jam probatum est supra. Perseverantia autem socie- 
tatis in identitate doctrinae est necessaria ad unitatem substantialem. 
Ergo Ecclesia Christi jugiter perseverare debet in identitate doctrinae. 


Pars 3.a Ecclesia per legitimam pastorum ab apostolis 
successionem jugiter perseverare debet. 


Arg. I. Mittens Dominus apostolos cum potestate docendi et re- 
gendi omnes gentes ait: Ecce ego vobiscum sum omnibus diebus usque ad 
consummationem saeculi 56 Si usque ad consummationem saeculi, non 
solum apostolis, qui erant morituri, sed eorum pariter successoribus se 
adfuturum promisit Dominus. «Dicit vobiscum, ait Knabenbauer, mani- 
festans apostolos victuros esse ac permansuros in successoribus» e. Hinc 
dedit Christus apostolos, pastores et doctores ad consummationem San- 
ctorum in opus ministerii, in aedificationem corporis Christi7. Potestas 
igitur docendi, pascendi et regendi ecclesias transmissa est apostolorum 
successoribus. Jacobus capite plexus, Petrus crucifixus, etc., disparue- 
runt apostoli atque viri apostolici, et nihilominus verificatur illud: Ecce 
ego vobiscum sum. Ergo Ecclesia Christi per legitimam, publicam et non 
interruptam pastorum successionem jugiter perseverat. 

Arg. II. Ex traditione. S. Irenaeus ait: «Traditionem itaque apo- 
stolorum in toto mundo manifestatam... habemus annumerare eos qui 
ab apostolis instituti sunt episcopi et successores eorum usque ad nos» 8. 
Et rursum obediendum esse ait «his qui successionem habent ab apo- 
stolis». 


Matth., 16, 18 sqq. 
Joan., 21, 17. 
Ephes., 2, 20. 
Apoc., 21, 14. 
Matth., 28, 20. 
In Matth., 28, 20. 
Ephes., 4, 11 sqq.—Apostoli deinde, hujus doctrinae conscii, constituerunt 
sibi successores, quibus vicissim ordinaverunt, ut similiter facerent. Cfr. Act., 14, 
20-22; I Tim. i, 3; Tit. 1, 5. 
8 Adv. haer., lib. 3, c. 3, n. 1; MG 7, 848. 

Tertullianus item scripto egregio opere De Praescriptionibus constri- 
xit adversarios dicens: «Edant ergo origines ecclesiarum suarum; evolvant 
ordinem episcoporum suorum, ita per successiones ab initio decurren- 
tem, ut primus ille episcopus aliquem ex apostolis vel apostolicis viris, 
qui tamen cum apostolis perseveraverit, habuerit auctorem et anteces- 
sorem. Hoc enim modo Ecclesiae apostolicae census suos deferunt; sicut 
Smyrnaeorum Ecclesia Polycarpum ab Joanne collocatum refert, Roma- 
norum Clementem a Petro ordinatum edit; proinde utique et caeterae 
exhibent, quos ab apostolis in Episcopatum constitutos apostolici semi- 
nis traduces habeant» x. 

S. Cyprianus accusat Novatianum de haeresi, quia a semetipso inci- 
piens, nemini succedens, «humanam conatur ecclesiam facere» 1. 

S. Augustinus «tenet me, inquit, (Ecclesia) ab ipsa sede Petri apo- 
stoli, ... usque ad praesentem episcopatum successio sacerdotum» 3. 

In Symbolo tandem nicaeno-cpolitano dicitur: Credo in... apostoli- 
cam Ecclesiam; quam fidei professionem absque ulla interruptione a 
fidelibus emissam confirmavit hodiernis temporibus Concilium Plena- 
rium Americae latinae dicens: Ecclesia... est... apostolica origine, doctri- 
na, successione 4. 


394. Scholion. Non hic agitur de apostolicitate ecclesiarum par- 
ticularium, sed de apostolicitate Ecclesiae universalis. Ecclesiae autem 
particulares, quae ab apostolis non sunt fundatae, participant hac apo- 
stolicitate, quatenus omnes Ecclesiae ab apostolorum successoribus 
tractu temporis fundatae vocantur et sunt mediate apostolicae, dum- 
modo centro unitatis fide et caritate adhaereant. «Ad hanc itaque for- 
mam, ait Tertullianus, probabuntur ab illis Ecclesiis quae licet nullum 
ex apostolis vel apostolicis viris auctorem suum proferant, ut multo 
posteriores, quae denique quotidie instituuntur, tamen in eadem fide 
conspirantes non minus apostolicae deputantur pro consanguinitate do- 
ctrinae» 5. 


QUAESTIO XVIII 
DE ECCLESIA ROMANA 


395. Probavimus superius Christum Dominum instituisse Eccle- 
siam hierarchicam simul et monarchicam, unam, sanctam, catholicam 
et apostolicam. Nunc examinandum venit, an Ecclesia Romana sit 
hierarchica simul et monarchica, una, sancta, catholica et apostolica, 
ut inde deducatur eam esse veram Christi Ecclesiam. 


De Praescripl., c. 32; ML 2, 52. 

lip. 52, 24; ML 3, 815. 

Cont. ep. Manich., c. 4, n. 5; ML 42. 175. 
Acta el decreta, n. 50. 

De Praescript. C. 32; ML 2, 53. 

354 DE ECCLESIA CHRISTI. Q. XVIII. DE ECCLESIA ROMANA 


ARTICULUS I 
AN ECCLESIA ROMANA SIT VERE HIERARCHICA 


396. Status quaestionis. Hierarchia in Ecclesia Christi constat 
episcopis, presbyteris, et ministris, non utcumque dissociatis, sed sibi 
invicem coordinatis, quatenus diversi ordines regimen et gubernationem 
a superioribus recipiunt. 

Quaerimus, an haec hierarchia a Christo Domino instituta remaneat 
in Ecclesia Romana. 


397. Thesis. Ecclesia Romana est vere hierarchica. 


Arg. Concilium Tridentinum loquens de Ecclesia Romano-catholica 
ait: «Sancta Synodus declarat.. episcopos, qui in apostolorum locum 
successerunt, ad... hierarchicum ordinem praecipue pertinere, et posi- 
tos... a Spiritu Sancto regere Ecclesiam Dei; eosque presbyteris supe- 
riores esse» x. Si quis dixerit in Ecclesia catholica non esse hierarchiam, 
divina ordinatione institutam, quae constat ex episcopis, presbyteris et 
ministris, a. s. 4. 

Eadem docent Concilium Vaticanum 3 et Codex Juris Canonici 4. 

Explicatur. Episcopi in Ecclesia Romana sunt successores aposto- 
lorum, non ita quidem, ut quilibet episcopus sit successor talis deter- 
minati apostoli, sed quatenus corpus episcoporum succedit collegio apo- 
stolorum. In hoc corpore episcoporum Romanus Pontifex, ordine par, 
jurisdictione superior episcopis, praeest omnibus. Episcopi tanquam veri 
pastores praesunt presbyteris ac ministris, et potestate ordinaria pascunt 
ac regunt greges sibi commissos. 


ARTICULUS II 
UTRUM ECCLESIA ROMANA SIT VERE MONARCHICA 


398. Quaestio de monarchia Ecclesiae Romanae pendet a Primatu, 
quem Christus instituit in B. Petro. Ideo diversae questiones sunt di- 
lucidandae. 

Utrum B. Petrus Romam venerit ibique commoratus cathedram 
erexerit atque vitam martyrio finierit. 


399. Status quaestionis. 1) Haec questio non est, ut quidam 
minus proprie dixere, mere historica, sed proprie theologica et maxime 


Sess. 23, c. 4; Denz-Bannw., 960. 
Sess. 23, can. 6; Denz-Bannw., 966. 
Sess. 4, C. 3; Denz-Bannw., 1828. 
Can. 108, $ 3; et 329, $ I. 

apologetica, intime connexa cum Primatu Romani Pontificis super uni- 
versam Ecclesiam 1. 


2) Tria sunt, ut ex titulo patet, heic discutienda: a) an Petrus Ro- 
mam venerita; b) num cathedram ibi erexerit seu episcopatum roma- 
num gesserit; c) utrum episcopatum romanum gerens martyrium su- 
bierit. 


400. Errores. A. De Petri in urbem adventu, i) Waldenses impri- 
mis 2, dein Marsilius Patavinus 4* et ultimo protestantes, inter quos eminent 
Ulricus Velenus 6 et Fridericus Spanheim ^, omni genere argumentorum co- 
nati sunt ostendere S. Petrum nunquam Romam venisse 7. 

2) Hunc errorem aliquantulum sopitum renovarunt elapso saeculo qui- 
dam protestantes et rationalistae. Professores scholae tubingensis, principia 
sanioris criticae sequi simulantes, dixerunt discordias inter Petrum et Pau- 
lum post mortem Christi fuisse ortas, duasque religionis formas seu factio- 
nes, petrinismum scilicet et paulinismum, molitas fuisse. Litis componendae 
gratia scripta sunt Evangelia Marci et Joannis Actusque apostolorum. Fa- 
ctionibus ita conciliatis, exorta est Ecclesia catholica circa medium saecu- 
lum n, fictumque est Petrum et Paulum concordes Romae collaborasse, 
ibique, episcopatu fundato, martyrio coronatos esse. Hanc doctrinam, duce 
F. Chr. Baur, et plaudentibus E. Zeller, Rich Alb. Lipsio, J. Langen (olim 
catholico), et Pfleiderer, plures tenent. Huic doctrinae subscripserunt Eich- 
horn, Strauss et alii pauci extra scholam tubingensem 89 

B. De cathedra episcopali, i) Nonnulli cum Papebrochio putant Pe- 
trum et Paulum fuisse duos in solidum Romae' episcopos, ita tamen ut 


1 Pesch, Inst. propaed., n. 465 ait: «ad veritatem primatus romani probandam 
sufficit tria haec demonstrasse: a) Christum instituisse primatum; b) voluisse, ut 
primatus esset perennis in Ecclesia; c) Ecclesiam in sola sede romana primatum 
agnovisse». Haec, ut recte ait Murillo, La Iglesia romana, t. l, lib. 2, secc. 1, c. 1, 
$ i, sane non sufficiunt ad veritatem primatus romani probandam, nisi in tertio 
puncto supponas Ecclesiam in sede romana per adventum Petri in Urbem cathe- 
draeque erectionem primatum agnovisse. 

2 Sedulo hic distinguendum est factum ipsum itineris Petri in Urbem a cir- 
cumstantiis temporis, etc. Nos de ipso facto in praesenti agimus, relictis pro hi- 
storia adjunctis chronologicis. Cfr. Jaugey, Diccion. apologetico, v. Pedro (San) 
en Roma. 

3 Cfr. P. Moneta, Op. adv. catharos et waldenses. 

+ Defensor pacis. 

* Tract, quo 18 argumentis asseritur Petrum nunquam Romae fuisse, 1520. 

8 Dissertatio de ficta Petri apostoli in urbem Romam profectione, 1679. 

7 Cfr. J. Fisher, episcopus roffensis, Convulsio calumniarum  Ulrici Veleni, 
1522; Cochlaeus, Ob Sont Peter zu Rom sey geweszen, 1524: Waldensis, Doctrinale 
fidei, lib. 2, a. 1, c. 7; S. Bellarminus. De Rom. Pontifice, lib. 2, c. I sqq.; Dominicus 
a SS. Trinitate. Bibi, theoL, lib. 3, sect. 4, c. 5; Foggini, De romano D. Petri itinere 
et episcopatu; et alii. 

8 Ex catholicis recentioribus in hac controversia eminuerunt Sanguinetti, De 
Sede Romana S. Petri, 1867; De Smedt, Dissert., t. l; Jugmann, Dissert., t. l; 
P. Martin, Revue des Questions historiques, 1873, et Revue des Sciences ecclés., 1875; 
M. Locler, De Romano S. Petri Episcopatu, 1898, et apud Jaugey, Diccion. apol., 
v. Pedro en Roma; Murillo, La Iglesia romana, t. I, p. 339 sqq.— Fabiani, Guidi, 
et Cipolla, sacerdotes romani, disputationem hac de re habuerunt Romae diebus 
9 et 10 Febr. 1872 cum Sciarelli, Rivetti et Gavazzi. haereticis, quorum argumenta 
omnino diluerunt. Cfr. Resc. autentico della disputa dei 9 e 10 Febbrajo, 1872.— 
Ex rationalistis consentiunt catholicis Adolf Hilgenfeld, Zeitschrift für wissens- 
chaftliche Théologie, p. 486 sqq.; Harnack, Patres apostol, 1, not. ad Clem. I, 5, 
t Die Chrotiolog. , 1897; Woizsltokor, Apostolischcs Zeitalter, p- 467 sqq.; Weiss, 
Einl , p. 287; Glesoler, / ehrbuch der Kirchenhesch, t, 80. 

S. Petrus principatum semper tenuerit *. Sed hoc improbabiliter dictum est1. 
2) Recentiores protestantes rationalistae negant communiter S. Petrum 
cathedram Romae erexisse et episcopatum romanum gessisse 38 Vide Adorf 
Hilgendelf, Harnack, lFeiss, Gieseler., etc?, locis citatis. 
C. De morte Petri in Urbe. Plures protestantes antiqui et recentior 
schola tubingensis negaverunt Petrum in Urbe martyrio coronatum esse. 
Alii rationalistae parum curant de loco mortis Principis apostolorum. 


401. 'ThidSIS I. Certum omnino est S. Petrum Romam venisse 


Arg. I. Ex S. Scriptura. 1) Marcus euangelista, cum socius esset 
et interpres Petri, hunc apostolum in praedicando Evangelio comitatus 
est 0. Porro Evangelium Marci Romae scriptum est, ut Papias, Clemens 
Alex., Irenaeus, aliique testantur 0, et ex nominibus romanis, quae pro 
graecis auctor passim usurpat (12, 42; 15, 39, etc.), constat 7. 

2) S. Petrus in sua prima epistola ait: Salutat vos ecclesia, quae 
est in Babylone coelecta, et Marcus, filius meus 8. Porro nomine Babylonis 
in praefato loco intelligitur Roma, ut a) tota antiquitas Christiana docet, 
et b) rationes exegeticae suadent. Ergo Petrus Romam venit. Prob. min. 

a) Tota antiquitas Christiana docet. Nomine Babylonis in praefato 
loco Romam designari omnes veteres testantur, si unum Cosmam In- 
dicopl. scriptorem nullius auctoritatis, saeculi vi, excipias. Ita post 
Papiam et Clementem Alex. 9 textum interpretati sunt Tertullianus 1011 
S. Hieronymus u, S. Beda 12, Theophylactus 131&t alii communiter usque 
ad protestantium deliramenta w. 


| Cfr. Const, apost., lib. 7, c. 46; MG 1. 1049; et Bolland. XIII, Paralip. ad 
Conatum in Catal. Pont., p. 33. 

2 Veteres quidam scriptores dixerunt Petrum et Paulum episcopatum in Urbe 
gessisse, et nonnulli Pontifices se successores apostolorum Petri et Pauli subscri- 
bere consueverunt; sed hoc solum probat Paulum in Urbe non Urbis episcopum 
fuisse. Vide Groot. Summa apologetica, q. 15, a. 2. 

3 Solummodo concedunt Petrum versus finem vitae Urbis visendae causa vel 
etiam Evangelii praedicandi gratia Romam petiisse, quin tamen de episcopatu 
constituendo cogitaret. 

4 Quamquam hic non agatur de tempore quo S. Petrus Romam venit, pro 
clariori tamen intelligentia eorum, quae dicentur, lubet diversas sententias quae 
hac de re circumferuntur referre, a) Eusebius. Chron. ad a. 44, 40; MG 19. 539; 
Baronius et alii cum universali traditione tenent Petrum 25 et amplius annis ante 
mortem Romam venisse. Juxta hanc sententian illa verba Acr. 12, 17, abiit (Pe- 
trus) in alium locum, intelliguntur de primo profectu Petri in Urbem anno 42. 
Inde perrexit (a. 50) Jerosolymam, Antiochiam et probabiliter in Asiam minorem. 
Romam a. 63 reversus, ibi usque ad mortem (a. 67) permansit, b) A. Pagi putat 
iter Petri ad exordium usque imperii Neronis dilatum fuisse. 

5 Cfr. Comely, Introd, comp., n. 603. 

3 Cfr. Eusebius, H. E., lib. 2, c. 15; MG 20, 172 sqq. 

' Rufum etiam romanum commemorat evangelista ut lectoribus suis notum 
(Mare., 15, 21). 

8 I Petr., 5, 13. 

9 Cfr. Eusebius, H. E., lib. 2, c. 15; MG 20. 173. 

10 Adv. jud., c. 9; ML 2, 660. 

11 De viris ill, 8; ML 23, 654. 

12 In I Petri, 5, 13; ML 93, 67. 

13 In I Petri, 5, 13; MG 125, 1251. 

14 Patrum interpretationem admittunt ipsi doctiores protestantes cum Zoller, 
Zeitschr., fiir wissenschaftl. Theol., p. 35; Farrar. Early Days of Christianity, vol. 2, 
p. 239; Hort., Judaistic Christianity, p. 155) Grotio, in I Petri, 5, 13; et aliis 

b) Rationes exegelicae suadent. Etenim a) Petrus, cum hanc epi- 
stolam scriberet, Marcum comitem habebat, et ambo erant in ecclesia 
coelecta. Porro ex epistolis S. Pauli colligitur Marcum illo tempore Romae 
fuisse f) Antequam Paulus Romam pergeret, ecclesia ibi fundata est, 
ut certissime constat ex epistola ad romanos 15, 20-24. Romae autem 
nemo poterat nisi Petrus ante adventum Pauli ecclesiam fundarel. 
y Nomine Babylonis Roma designari consuevit tum in Apocalypsi 3, 
tum in vetustis libris judaicis 4* tum in oraculis sibyllinis 67ut dilucide 
probat Hundhausen p. ©) Hac appellatione non designatur 1.° Babylon 
ad Euphratem, ut contendunt Cosmas l, Erasmus, Calvinus, Gerhard, 
Scaliger, et alii, quia haec antiquitus famosa civitas tempore jam Chri- 
sti deserta erat, ut diserte testantur Strabo 8, Plinius 9, et Josephus 10* 
et quia altum silentium est in antiqua traditione et historia de profectu 
S. Petri in Mesopotamiam; nec 2.? Babylon Seleuciae ad Tigrini, ut 
Michaelis tuetur, quia nulla est in antiquitate hujus facti memoria; 
nec 3.° Babylon Aegypti ad Memphidem, ut Pearson, Wall, et alii minus 
recte tenuere, quia non civitas sed oppidulum erat seu castellum pau- 
corum habitantium u; nec 4.? ipsa Jerusalem pro Babylone intelligitur, 
ut Spanheim et alii volunt, quia relicto semel sensu litterali, nomen 
Babylonis tropice magis Romae quam Hierosolymae congruit. Nulla alia 
Babylon restat, cui textus S. Petri applicari queat. Ergo de Roma intel- 
ligendus est 12. 

402. Arg. Il. Ex traditione. Constans et unanimis veterum tra- 
ditio docet S. Petrum de facto Romam venisse. 

a) S. Clemens Romanus versus annum 95 saeculi i ad corinthios 
scribens ait: «Ponamus nobis ante oculos bonos apostolos: Petrum qui 
propter zelum iniquum non unum aut alterum, sed plures labores sustulit, 
atque ita martyrium passus in debitum gloriae locum discessit. Propter 
zelum et contentionem Paulus patientiae praemium exhibuit... Viris istis 
sancte vitam agentibus magna electorum multitudo aggregata est, qui 
suppliciis multis et tormentis propter zelum passi exemplar optimum 
inter nos exstiterunt» 13. Clemens haec Romae scribens satis innuit Pe- 
trum in Urbe martyrium subiisse 14. 


1 Coi., 4, io; Philem., 24; ZI Tini., 4, II. 

2 Vid. Dollinger, Christenthwn unii Kirch, p. 99. 

3 Apocal., 17, 5. 

4 Vide Schôttgen, Horae hebr. et talm., p. 1050. 

6  Orae, sybylL, lib. 5; cfr. Szekely, Biblioth. Apocrypha, vol. 1, $ 18. 

^ Das erst Ponti/icalscreiben des Apostelfürsten Petrus, p. 86. 

7 Topogr. christ., lib. 2; MG 88, 113. 

8 Geogr, 16, i, 5. 

8 Hist. Nat., lib, 6, 30. 

18 Antiquit., lib. 18, c. 9, n. 8 sq. 

" Cfr. Baronius, ad a. Chr. 45; et Comely, Intr. 3, 621 sq. 

12 Nec metaphora displicet; quia sicut olim Babylon centrum fuit corruptionis 
et sedes persecutorum populi Dei, ita Roma quo cuncta undique atrocia aut pu- 
denda confluebant celebrabanturque, merito dicta est Babylon, quae idem est 
ac confusio. Huic metaphorae occasionem dedisse videtur dira tyrannorum Helii, 
Tigellini et Neronis in Christianos persecutio. 

13 / ad Cor., 5, 6; MG 1l, 218 sq. 

14 Vide Funok, in hunc locum Hic addit Harnack (Pair, apost., I, 67): ‘Lis 


358 DE ECCLESIA CHRISTI. Q. XVIII. DE ECCLESIA ROMANA 


b) S. Ignatius M. (f 107) ad Romanos ajebat: «Non ut Petrus et 
Paulus vobis praecipio. Illi apostoli, ego condemnatus, illi Eberi, ego 
usque nunc servus»l. Quibus aperte significatur Petrum pariter et 
Paulum romanis praecepta dedisse; Petrus autem nonnisi praedicando 
Evangelium haec praecepta dedit romanis. Ergo Petrus aliquando 
Romae fuit 2. 


c) Papias, discipulus S. Joannis et episcopus hieropolitanus, diserte 
affirmat 34S. Petrum Romae scripsisse suam priorem epistolam. Clemens 
Alex, refert Marcum rogatu plurium suum Evangelium scripsisse, «cum 
Petrus in urbe Roma verbum Dei publice praedicasset et Spiritu Sancto 
afflatus evangelium promulgasset»i. 


d) Ex fragmento muratoriano, quod versus a. 170 scriptum est, 
satis colligitur S. Petrum Romae mortuum esse. S. Irenaeus, qui juxta 
Harnack 5 suum opus Adv. haereses versus a. 181 composuit, Matthaei 
Evangelium scriptum esse dicit, «cum Petrus et Paulus Romae evange- 
lizarent et fundarent ecclesiam» 6. Dionysius Corinthius a. circiter 170 
refert, quod Petrus et Paulus «in Italiam simul profecti eodem tempore 
martyrium pertulerunt» 7. Saeculo in et sequentibus omnes communi- 
ter idem docent. Legantur Tertullianus 8, Origenes 9 et alii 1011 


403. "Thesis II. S. Petrus cathedram episcopalem Romae erexit et 
occupavit u. 


Arg. I. a) Paulus Apostolus mittens epistolam omnibus qui sunt 
Romae dilectis Dei et vocatis sanctis 21&uorum fides annuntiatur in uni- 
verso mundo, supponit jam Ecclesiam in Urbe fündatam constitutamque 
esse, b) Impediebatur plurimum venire ad romanos, ne super ahenum 
fundamentum aedificaret: non enim consueverat praedicare Evange- 
Hum, ubi nominatus est Christus 1$. 


Arg. Il. Ex traditione. Traditio universalis 1) vetustissimis Patrum 
testimoniis munita et 2) antiquis Pontificum catalogis confirmata docet 
S. Petrum cathedram Romae erexisse. 


sub judice adhuc non esset, nisi critici fabulis illis pseudoclementinis vel judai- 
zantium Christianorum plus quam par est auctoritatis tribuerent». 

1 Rom. 4, 3; MG 5, 808. 

2 Cfr. Baratier, Disquisit. chronol. de suce. episc. Rom., $ I, n. 3, qui verba 
S. Ignatii optime interpretatur. 

3 Exposit. sermonum Domini, ap. Eusebium, H. E., lib. 2, c. 15; MG 20, 172. 

4 Apud Eusebium, H. E., lib. 6, c. 14; MG 20, 552. 

6 Chronolog., p. 320. 

6 Adv. haer., lib. 3, c. 1; MG 7, 844. 

7 Apud Eusebium, H. E., lib. 2, c. 24; MG 20. 209. 

8 AAi. Mare. lib. 4, c. 5; ML 2, 395. 

° Apud Eusebium, H. E., 3, I; MG 20, 215. 

10 Plurium testimonia expenduntur apud Jaugey, Dice. Apol. (hisp.), v. Pedro 
en Roma. 

ll Ex demonstratione hujus theseos sequitur S. Petrum fuisse Romae episco- 
pum, et romanae sedi primatum adnexuisse, adeo ut, qui episcopatum romanum 
legitime obtinuerit, vere dicatur successor Petri. 

12 Rom., i, 7-8. 

13 Rom., 15, 20. 

a) Patrum testimoniis traditio munitur. S. Ignatius diserte adse- 
rit! S. Petrum Romanis aliquando praecepta dedisse, personaliter ut 
patet Ecclesiam in Urbe constituendo. 

S. Irenaeus, episcopus lugdunensis, qui Asiam, Galliam et Italiam 
peragravit, ut codices inviseret, traditiones examinaret, successiones- 
que episcoporum cognosceret, ait 13 «Fundantes igitur et instruentes 
beati apostoli (Petrus et Paulus) Ecclesiam, Lino episcopatum admi- 
nistrandae Ecclesiae tradiderunt... Succedit ei Anacletus; post eum 
tertio loco ab apostolis episcopatum sortitur Clemens, qui et vidit ipsos 
apostolos... Huic autem Clementi succedit Evaristus; et Evaristo Ale- 
xander, ac deinceps sextus ab apostolis constitutus est Sixtus... nunc 
duodecimo loco episcopatum ab apostolis habet Eleutherius» 0. Eadem 
habet Tertullianus 4, cujus quidam coaetaneus haec metro scripsit: 


«Haec cathedra Petrus, qua sederat ipse, locatum 
Maxima Roma Linum primum considere jussit... 
Constabat pietate vigens Ecclesia Romae 
Composita a Petro, cujus successor et ipse 
Jamque loco nono cathedram suscepit Hyginus» 5. 


S. Epiphanius haec habet: «Romanorum Pontificum ista successio 
est: Petrus et Paulus, Linus ac Cletus, Clemens, Evaristus...»6. Ita pas- 
sim alii Patres loquuntur. 

b) Vetustis Pontificum catalogis traditio confirmatur. Primum Ro- 
manorum Pontificum catalogum confecit Romae Hegesippus versus an- 
num 150, qui, ut ipse in suis Commentariis 1 expresse adserit, episco- 
porum romanorum successionem usque ad Eleutherium perduxit 8. Eo 
proculdubio usus est S. Irenaeus qui paulo post Hegesippum Romam 
petiit et alium catalogum contexuit. Eusebius item, cui Commentaria et 
Memoriae Hegesippi familiaria erant, ait: «Linus vero... primus post 
Petrum, ut jam supra diximus, Ecclesiae Romanae episcopatum adeptus 
est» 9. Plures alii jam inde ab Hegesippo hujusmodi catalogos scripse- 
runt, et omnes unanimi consensu Petrum vocaverunt primum Ecclesiae 
Romanae episcopum 10. 


1 Ad Rom., c. 4: MG 5, 809. 

2 Adv. haer., 3, 3, n. 3; MG 7. 849. 

3 Pro intelligentia S. Irenaei aliorumque Patrum et catalogorum, qui modo 
recensebuntur, praenotandum est Pontifices a quibusdam incluso Petro ab aliis eo 
excluso enumerari, non quod Petrum ab episcopatu romano excluderent, sed quia 
ejus successores enumerare voluerunt.— Item nonnulli ex latinis Anacletum vocant 
Cletum, dum alii eos volunt duos fuisse Pontifices. 

4 De Praescript., C. 36; ML 2, 59. 

Carmen adv. Marcionem, lib. 3, c. 9; ML 2, 1133. 

Adv. haer., haeres. 27, n. 6; MG 41, 373. 

Apud Eusebium, H. E., lib. 4, c. 22; MG 20, 377. 

Hoc ipsi rationalistae communiter fatentur. Nihilominus Harnack, Chro- 
nol. der ait. christl. Liter bis Euseb., p. 180-183, Valesium sequutus, negat praefa- 
tum catalogum fuisse ab Hegesippo confectum, verbaque auctoris aequivalere con- 
tendit mansi ibi apud Anicetum; sed frustra, ut optime argumentatur contra 
ipsum Murillo, La Iglesia romana, t. I, p. 360 sqq. 

* H. E., lib. 3, 4; MG 20. 221. 

10 Cfr. Bollandiolae, Propylaea mensis Maji; Duchesne, Liber Pontificalis, 
introii , c. 1, p. l sqq ; Do Smodt, Dissertationes selectae in hist, eccl., app. K. 

Catalogus Liberianus, ita nuncupatus, quia ad Liberium usque pro- 
tenditur, a. 354 a Dionysio Philocalo transcriptus, haec habet: «Impe- 
rante Tiberio Caesare passus est Dominus noster Jesus Christus, duo- 
bus Geminis Cons. VIII kal. Aprilis, et post ascensum ejus Beatissi- 
mus Petrus Episcopatum suscepit. Ex quo tempore per successionem 
dispositum, quis episcopus et quot annis praefuit, vel quo imperante. 
Petrus annis 25, mense uno diebus novem. Fuit tempore Tiberii Cae- 
saris et Caji et Tiberii Claudii et Neronis a consulatu Vinicii et Longini 
usque Neronis et Veteris. Passus autem cum Paulo die III kal. julias 
cons. ss. (suprascriptis) imperante Nerone.—Linus annis 12, mensibus 4, 
diebus 12...» Kirch, Enchir., n. 545. 


Difficultatibus satisfit. 


404. Obj. L? S. Petrus, apostolus cum esset, nullam habuit sedem 
episcopalem. Apostoli enim ratione sui officii nequiverunt in uno loco resi- 
dere, sed debuerunt totum percurrere mundum et praedicare Evangelium 
omni creaturae. Ita Samuel Besnage et alii. 

Resp.—Neg. ant. Dignitas enim apostolica et officium episcopi resi- 
dentialis optime cohaerent in uno subjecto. S. Jacobus fuit de facto episco- 
pus Hierosolymae, ut refert Hegesippus apud Eusebium *, S. Joannes Evan- 
gelista episcopus Ephesi-, et S. Petrus, antequam Romam se conferret, 
gessit episcopatum Antiochiae. 

Obj. 2. S. Irenaeus 2, cum Pontificum texeret seriem, sexto loco po- 
suit Xystum, et scriptor quidam anonymus (Cajus) 4 Victorem enumerat 
tertiodecimo loco. Hi autem computus excludunt S. Petrum ab episcopatu 
romano. Ita Harnack 56 

Resp. S. Irenaeus et Cajus locis citatis catalogum contexuerunt suc- 
cessorum S. Petri. Hoc certissime patet, quia S. Irenaeus alibi °, cum seriem 
episcoporum Romae texeret, Hyginum vocans octavum episcopum, Xystum 
sexto loco collocavit; et Cajus expresse suam mentem exposuit, cum S. Vi- 
ctorem ait esse tertiumdecimum episcopum post S. Petrum. 


405. "Thesis III. S. Petrus Romae martyrio coronatus est. 


Arg. I. Ex SS. Patribus. Clemens Romanus T* S. Petro aliquando 
coaevus, satis clare insinuavit Petrum et Paulum in uno loco marty- 
rium passos esse, cum eos, ut exemplar patientiae nobis exhibens, pro- 
pter zelum iniquum et contentionem (Neronis zelum designat) necatos 
esse adserit et optimum exemplar inter romanos exstitisse. Hoc ipsum 
retulerunt alii Patres qui Clementem proxime sequuti sunt, ut Diony- 
sius Corinthius 0, Cajus °, Tertullianus W et alii. 

Arg. Il. Ex vetustis monumentis, a) Cathedra S. Petri in Vaticano. 
Antiquissimum sane monumentum quod nostrae theseos veritatem te- 


1 H. E., 2, 23; MG 20, 196. 

2 Cfr. S. Irenaeus, haer., 3, 3-4; MG 7, 854. 

3 Adv. haer., 3, 3, n. 3; MG 7, 85X. 

4 Apud Eusebium, H. E., 5, 28; MG 20, 512. 

3 ChronoL, p. 171 sqq. 

6 Adv. haer. lib. 1, c. 27, u. 1; MG 7, 687 

^ Ad Cor., 5, 6; MG 1, 217. 

3 Fragm. ad Rom., apud Eusebium, H. E., lib; 2, 25; MG 20, 209. 
” Apud Eusebium, H. E., lib. 2, c. 25; MG 20, 209. 

10 De Praescriptionibus, c. 36; ML 2, 59. 

statur est cathedra S. Petri in Vaticano, quae, jam inde a S. Petro habita 
est ut symbolum successionis Romanorum Pontificum juxta illud car- 
minis adversus Marcionem: «Haec cathedra Petrus, qua sederat ipse, 
locatum maxima Roma Linum primum considere jussit» 1. Saeculo iv 
in baptisterio Vaticani a S. Damaso collocata est cum hac inscriptione: 
«Una Petri sedes unum verumque lavacrum» 1. De hac cathedra ait 
versus finem saeculi v Eunodius Paviensis: «Ecce nunc ad gestatoriam 
sellam apostolicae confessionis uda mittunt limina candidatos, et ube- 
ribus gaudio exacto, fletibus collata Dei beneficio dona geminantur» 3. 
Cum a. 1867 publicae venerationi exposita esset, a domino De Rossi 
accurate examinata est atque agnita pro Petri cathedra 4. 

b) Coemeterium Ostrianum. Ferebatur Romae S. Petrum olim in 
coemeterio Ostriano, quod Fontis S. Petri vel etiam ad Nimphas B. Pe- 
tri vocant, suam cathedram habuisse et baptizare solitum fuisse. A 
multo tempore latuit locus coemeterii, sed D. Armellini, instructiones 
domini De Rossi sequutus, inter vias Salariam et Nomentanam repe- 
riit catacumbam et in ea vetustam inscriptionem: San Pet...i C. Eme- 
rentiana... amas. Inscriptiones, sarcophagi, symbola, etc., quae in hoc 
coemeterio conspiciuntur, pertinent ad primordia christianismi 5. Ca- 
thedra hujus coemeterii non est confundenda cum altera Vaticani quam 
modo descripsimus. Quare Ecclesia duas olim festivitates in anno cele- 
brare consuevit, unam die 18 Januarii: Dedicatio Cathedrae Petri apostoli 
qua primum Romae sedit; alteram die 22 Februarii: Natale Petri de 
Cathedra, cui post saeculum vin adjectum est: in Antiochia. 

€) Sepulcrum S. Petri in Vaticano. Memoria proditum est et Liber 
Pontificalis 6 confirmat corpus S. Petri sepultum esse in Vaticano prope 
viam Aureliam. Cum S. Anacletus locum ibi corporibus Summorum 
Pontificum juxta corpus S. Petri in Vaticanum sepeliendis parare vellet, 
exubias beati apostoli in catacumbas transtulisse fertur, ubi in magna 
veneratione habitae sunt, ut sarcophagus et alia monumenta archaeolo- 
gica ibidem reperta demonstrant 7. Exstructo per Anacletum sarcopha- 
go, in Vaticanum iterum translatum est corpus Apostoli, ubi fidelium 
venerationi expositum servabatur ineunte saeculo m, ut testatur Cajus 
his verbis: «Ego vero apostolorum trophaea possum ostendere. Nam 
sive in Vaticanum sive ad Ostiensem viam pergere libet, occurrent tibi 
trophaea eorum qui ecclesiam illam fundaverunt» 8. Haec trophaea se- 
pulturae sunt S. Petri in Vaticano et S. Pauli in via Ostiensi. 

d) His monumentis non immerito possunt aggregari imagines S. Pe- 
tri Romae repertae, descriptiones basilicarum SS. Pudentianae et Pri- 


Lib. 3, c. 9; ML 2, 1133. 
Gruter, Znscript., 1163. 
Bull, 1867, p. 331 sqq. 
Cfr. De Rossi, Bull., 1867, p. 34; Kraus, Roma sotterranea, p. 575. 
Cfr. Armellini, Scoperta della cripta di Santa Emerenziana... Roma, 1877. 
Duchesne, t. i. p. 1x8, 152, 193. 
Haec, monumenta ad saeculum | aerae Christianae pertinere putant periti. 
Cfr. Do Rosei, Roma sotterranea, t. I, p. 188; Leoler, De Rom. S. Petri episcopatu, 
p. 130: Maruoohl, Man. di archcol. crist., p. 39. 

“ tdv. Proclum., apud Eusebium, ZI Ti, 2, 25; MG 20, 209. 

scae, S. Petri ad Vincula, Domine, quo vadis, necnon inscriptiones et 
symbola quae in coementeriis SS. Priscillae et Domitillae visuntur. 


406. Scholion. De duratione Pontificatus et tempore martyrii S. Petri 
in Urbe. Circa durationem Pontificatus S. Petri in Urbe ea est opinionum 
varietas, ut vix queas omnium placita in unum ordinem redigere. 

1 Nonnulli contendunt S. Petrum anno 42 aerae Christianae Romam 
sé contulisse, alii anno 43, et alii anno 44. 

2) Juxta quosdam S. Petrus Pontificatum romanum gessit annis 25, 
mense | et diebus 9 *; juxta alios 25 annis 13 juxta Rufinum 24 annis, et 
juxta versionem armenam apud Eusebium 20 tantum annis. Alii cum Pape- 
brochio censent S. Petrum Romae commoratum esse annis circiter 15. 
A. Pagi duodecim circiter annis. Alii, praesertim protestantes-rationalistae, 
ad paucos menses reducunt residentiam Petri in Urbe. 

3) Plures contendunt Petrum simul cum Paulo martyrium subiise *; 
alii eodem die sed diverso anno; alii diverso die et anno 4. 

4) Cabe, Dupin et Wieseler censent Principem apostolorum anno 64 
aerae Christianae mortuum esse; Pagi, Constanzi, Bollandistae, Tillemont, 
Foggini, etc., anno 66 56 Baronius, Petavius, Pairizi, et alii plerique anno 
67: Mazzochi, Piter, etc., anno 68. 

Haec pauca circa rem probabilius tenenda credimus. 

a) Anno 42 aerae Christianae S. Petrus Romam profectus est. S. Hie- 
ronymus *, Catalogus Liberianus ', Eusebius 8 et alii bene multi diserte po- 
nunt adventum S. Petri in Urbem anno 2. Claudii imperatoris, qui in 
annum 42 aerae Christianae incidit. 

b) Viginti quinque annis, uno mense et novem diebus Pontificatum gessit. 
Haec opinio Catalogi Liberiani videtur magis admittenda, cui fortasse con- 
sentiunt Hieronymus et Eusebius numerum rotundum 25 annorum adsi- 
gnantes; fractiones quippe non semel supprimuntur. 

c) Anno 67 aerae Christianae, eodem die et anno ac Paulus, martyrio 
coronatus est. Hoc plures rationes suadent: a) Petrus et Paulus mortui 
sunt absente Nerone sub consulum potestate91(Hoc autem contigit cum 
Nero Achajam profectus usque ad a. 68 Roma abfuit, p) Juxta S. Hiero- 
nymum Seneca «ante biennium, quam Petrus et Paulus coronarentur mar- 
tyrio, a Nerone interfectus est» I Novimus autem ex Tacito ll Senecam 
interfectum esse a. 65. y) Apostoli dicuntur mortui 14 Neronis anno. Nero 
autem imperium adeptus est ineunte anno 54 12. 


$2 


Utrum Romani Pontifices succedant B. Petro in Primatu Ecclesiae. 


407. Status quaestionis. Successor proprie dicitur qui alicujus se- 
dem seu officium cum omnibus praerogativis ex vi institutionis ejusdem 


| Catalogus Liberianus; Klrck, Enchiridion, font, hist., 545. 

S. Hieronymus, De viris ill., c. i; ML 23, 638; et Eusebius, Chronic., lib. 2, 
a. 40; MG 19, 539. 

3 S. Dionysius Corinthius, apud Eusebium, H. E., 2, 25; MG 20, 209. 

| Cfr. Hergenrbther, Hist, de la Igl. (hisp.), t. 1, p. 183 sqq. 

0 Catalogus Liberianus et Eusebius huic opinioni consentire videntur. 

6 De viris ill, c. 1; ML 23, 638. 

' Vid. n. 403. 

8 Chronic. lib. 2, a. 40; MG 19, 539; et H. E., lib. 2, c. 14; MG 20, 172. 

9 Clemens Rom., Ep. I ad cor., c. 5; MG 1, 217. 

10 Catalog. De viris ill., c. 12; MG 23, 662. 

ll Annal., 15, 60. 

D Cfr. Maruoohi, Manuale di archeol. crist, p. 2, c. 2, $ I. 


ART. II. $ 2. UTRUM RR. PP. SUCC. B. PETRO IN PRIMATU ECCL. 363 


obtinet. Quaerimus hic, an Romanus Pontifex ex vi institutionis Ec- 
clesiae, id est, jure divino, non ecclesiastico aut historico, sit successor 
S. Petri in primatu Ecclesiae cum omnibus praerogativis tali primatui 
adnexis. 


408. Errores, a) Omnes schismatici, quotquot praeeunte Photio ex- 
stiterunt apud graecos, ruthenos, etc., negaverunt Romanum Pontificem 
succedere Petro in primatu jurisdictionis. 

b) Protestantes, tum veteres tum recentiores, abhorrent a doctrina quae 
docet Romanos Pontifices esse successores B. Petri in primatu Ecclesiae. 
Vide rv. Palmer *, Puller 1 et alios. 

€) Rationalistae, qui ex protestantismo prodierunt, pro viribus infi- 
ciantur successionem Romani Pontificis in primatu Ecclesiae 3. 


409. THESIS. Romanus Pontifex est successor B. Petri in primatu 
jurisdictionis super universam Ecclesiam. 


Arg. I. Hujus theseos solidum argumentum sumitur ex data supe- 
rius doctrina. Ostensum enim est S. Petrum perpetuos ex institutione 
Christi habere successores in primatu. Sed nemo alius a Romano Pon- 
tifice excogitari potest, cui haec successio competat. Ergo 4. 

410. Arg. II. Ex traditione. SS. Patres et concilia Ecclesiae con- 
stanter hanc doctrinam tradiderunt. 

1) SS. Patres. S. Clemens, qui cum apostolis Petro et Paulo vitam 
aliquando in Urbe duxit, satis luculenter nostram thesim docuit, cum 
ad corinthios scribens Ecclesiae Romanae auctoritatem ad Corinthum 
quoque se extendere vindicavit his verbis: «Sin autem quidam non 
obtemperaverint iis quae ille (Christus) per nos dixit, cognoscant of- 
fensioni et periculo non parvo sese implicaturos esse, nos autem inno- 
centes erimus ab hoc peccato» 5. 

S. Ignatius salutat Ecclesiam «quae etiam praesidet in loco regio- 
nis romanorum digna Deo, digna decore, digna quae beata praedicetur... 
digne casta et caritatis coetui praesidens» e. Coetus caritatis significat 
hic Ecclesiam universalem, reddens hunc sensum: Ecclesia Romana, quae 
praesidet in loco regionis romanorum, caritatis coetui, id est. Ecclesiae 
universali, simul praesidet. 

S. Irenaeus egregium circa hoc protulit testimonium dicens: «Ad 
hanc enim Ecclesiam (Romanam?) propter potentiorem principalitatem ne- 
cesse est omnem convenire Ecclesiam, hoc est, eos qui sunt undique fide- 


1 Treatise on the Church, 2, p. 7, ch. 3. 

2 The Primitive Saints and the See of Rome, lect. |, p. 31 sqq. 

3 Hanc successionem; quam nos defendimus, inventum esse Antistitum Ro- 
manorum ajunt rationalistae, sed cum adsignare tentant epocham qua romani 
Pontifices sibi vindicarunt successionem Petri in primatu, inter se acriter pugnant. 
Lightfoot, Clement of Rome, putat hoc inventum esse tempore Clementis romani 
sub finem saeculi l; Lipsius, apud Harnack, Chronolog., tempore Xysti Papae, 
(t 19-130); Harnaok, Chronol., sub finem saeculi n; Pfleiderer, Relig. philos., pagi- 
na 303 sqq., et alii tempore S. Cypriani. 

4 Orientalium antiqui conatus de primatu patriarchis constantinopolitanis 
adscribendo ab ipsis rationalistis risu accipiuntur. 

Ep. I ad cor , c. 59. Hermas, Pastor, î'is. 2, c. 4, n. 3; MG 2, 899, non obscure 
docuit Clementem Romanum potestatem exercuisse in exteras nationes. 

ll Ep. ad rom,, Inscr.; MG 5, 801. 

les, in qua semper ab his, qui sunt undique, conservata est ea quae est 
ab apostolis traditio» x. 

Tertullianus, licet montanista effectus, cum librum De Pudicitia 
scriberet, agnovit primatum Romani Pontificis 1 quem Episcopum Epi- 
scoporum nominat. 

S. Cyprianus ad Cornelium Papam de novatianis scribens Eccle- 
siam romanam vocat «Ecclesiam principalem, unde unitas sacerdotalis 
exorta est» 3. 

S. Hieronymus ad Damasum Papam ajebat: «Facessat invidia; Ro- 
mani culminis recedat ambitio; cum successore piscatoris et discipulo 
crucis loquor. Ego nullum primum nisi Christum sequens, beatitudini 
tuae, id est, cathedrae Petri communione consocior. Super illam petram 
aedificatam Ecclesiam scio» 4. 

S. Augustinus laudat ecclesiam romanam «in qua semper apostolicae 
cathedrae viguit principatus» 5. «Numerate, ajebat ad donatistas, sacer- 
dotes vel ab ipsa Petri sede; et in ordine illo Patrum quis cui successit, 
videte: ipsa est petra quam non vincunt superbae inferorum portae» 6. 


2) Concilia. Concilium Sardicense (a. 347), quod est complemen- 
tum Concilii Nicaeni, ordinavit, ut cum aliquis episcopus depositus fue- 
rit «non prius in cathedram ejus alius substituatur, quam romanus 
episcopus causa cognita sententiam tulerit» 7. 

In Concilio Ephesino Philippus, Legatus Romani Pontificis, ita Pa- 
tres adlocutus est: «Nulli dubium imo saeculis omnibus notum est, quod 
sanctus beatissimusque Petrus, apostolorum princeps et caput, fideique 
columna et Ecclesiae catholicaé fundamentum... ad hoc usque tempus ct 
semper in suis successoribus vivit et fudicium exercet. Hufus itaque secun- 
dum ordinem successor et locum tenens, sanctus beatissimusque Papa noster 
Caelestinus episcopus, nos ipsius praesentiam supplentes ad hanc syno- 
dum misit» 8. 

Concilium Florentinum, Consentientibus graecis et latinis, hanc so- 
lemnem emisit definitionem: Definimus sanctam apostolicam Sedem et 
Romanum Pontificem in universum orbem tenere primatum, et ipsum Pon- 
tificem Romanum successorem esse beati Petri principis apostolorum 9. 

Concilium denique Vaticanum anathemate plectit eum, qui dixerit 
Romanum Pontificem non esse beati Petri in eodem primatu successorem 10. 


411. Arg. III. Ex factis Romanorum Pontificum aliorumque ad 


1 Adv. haer., lib. 3, c. 3; MG 7, 849. 

2 De Pudicitia, c. 1; ML 2, 1033. 

3 Ep. 55 (12 ad Cornei.), n. 14; ML 3, 844. Aliqui rationalistae ita agnoscunt 
vim hujus argumenti, ut dicere non dubitent S. Cyprianum docuisse primatum 
Romani Pontificis in universam Ecclesiam. Cfr. Murillo, La Iglesia roniana, t. |, 
p: 407. 

4 Ep. 15, n. 2; ML 22, 355. 

Ep. 43, adv. donatistas, n. 7; ML 33, 163. 
Ps. c. part. donat.: ML 43, 30. 

Can. 4; MG 137, 1438. 

Mansi, 4, 1296. 

Decret. Unionis; Donz-Bannw., 694. 

10 Sess. 4, c. 2; Donz-Bannw., 1825. 

eos confugientium. Erudite hoc argumentum expendit cl. Hurler | a 
quo lubet nonnulla breviter excipere. 

3) Romani Pontifices benevolenti semper animo acceperunt et apo- 
stolica sua auctoritate definivere consultationes ex omnibus orbis par- 
tibus Romam missas. Sixtus II admisit Dionysii Alexandrini dubium 
de cujusdam baptismo, Anastasius I consultus est a Joanne hierosoly- 
mitano, et ineunte saeculo v fatetur Caelestinus Papa plurima negotia 
ex ecclesiis cunctis ad Pontificem semper mitti 2. 

b) Episcopi et fideles non modo consulebant Romanos Pontifices, 
verum etiam ad eos recurrebant in negotiis ecclesiasticis. Ita martyres 
Iugdunenses in causa montanistarum scripserunt ad Eleuterium (a. 177) 3, 
Polycarpus smyrnensis Romam petiit sub Aniceto (157-168) pro qui- 
busdam controversiis componendis4; 80 episcopi aegyptii et plures 
orientales recursum fecerunt ad Liberium pro Athanasio 5* 

c) Ad Romanum Pontificem appellarunt semper episcopi, tum 
orientales tum occidentales, afflicti, persecuti, vel sede sua pulsi. Ita 
Athanasius et Petrus,- episcopi alexandrini, ad Julium et Liberium e, 
Joannes Chrysostomus (a. 404) ad Innocentium I 7, Theodoretus ad Leo- 
nem M. 8tbt alii ad alios Pontifices appellarunt. 

d) Romani Pontifices non solum paterna caritate exceperunt epi- 
scopos ab haereticis afflictos et sede pulsos, ut referunt Sozomenus 0, 
Socrates 30 et alii bene multi, sed ipsos quoque eorum judices ad suum 
tribunal vocatos non semel compescuerunt. Sic Julius accusatores 
S. Athanasii Romam accersiri jussit, ut quae vellent contra antistitem 
deponerentu; S. Innocentius Theophilum alexandrinum, qui S. Joan- 
nem Chrysostomum deposuerat, ad synodum pro reddenda ratione vo- 
cavit 12. 

e) Omnes denique quotquot vel de fide suspecti erant, vel commu- 
nionem cum Ecclesia catholica fingere curabant, ut marcionitae, mon- 
tanistae, donatistae, ariani, pelagiani, nestoriani, eutychiani, etc., ipsi 
quoque imperatores ad Romanos Pontifices recurrere consueverunt. 

f Romani Pontifices quaestiones de fide et moribus semper de- 
finivere, et haereses cunctas apostolica auctoritate contrivere. Exem- 
plo sunt quae Silvester, Caelestinus I, Leo M., etc., de divinitate et in- 
carnatione Christi, maternitate divina B. M. V., processione Spiritus 
Sancti, etc., docuere; et quae in damnatione Arii, Nestorii/Eutychetis, 
pelagianorum, donatistarum, etc., tradidere, ita ut dicere liceat Roma- 
nos Pontifices semper doctrinas fidei et morum omnibus ecclesiis pro- 


1 Theol. gen., nn. 372-384. 

2 Ep. 3 ad episcopos illiricos; ML 50, 427. 

3 Apud Eusebium, H. E., 5, 4; MG 20, 440. 
| Cfr. Eusebius, H. E., 5, 24; MG 20, 508. 
ô Ep. Liberii ad Constant., n. 2; ML 8, 1352. 
° Cfr. Hieronymus, ep. 127, 11. 5; ML 22, 1089. 
7 Ep. Chrysost. ad Innocentium; MG 52, 529. 
* Ep. TI3 ad Leonem; MG 83, 1312. 

* Hist, eccL, 3, 8; MG 67, 1052. 

Hist, eccl, 2, 15; MG 67, 212. 

ll Cfr Theodoretus, I. E., 2, 3: MG 82, 996. 
12 Ep. 5 ad Theophilum; MI. 20, 496. 

posuisse, et haereses cunctas, quae vel in remotissimis regionibus obortae 
fuerunt, damnasse. 

Ex hac Romanorum Pontificum agendi ratione plenissime constat 
antistites romanos successores esse Principis apostolorum et primatum 
jurisdictionis exercuisse in universam Ecclesiam J. 


412. Scholion. Ex hucusque dictis liquido constat Romanos Pontifi- 
ces, quatenus sunt successores Petri, jure divino accipere ac exercere pri- 
matum jurisdictionis in universam Ecclesiam. Electio quidem intervenit 
jure pontificio ceu conditio necessaria, sed. designatione personae rite facta 
in successorem Petri, vi institutionis divinae committitur electo primatus 
in universam Ecclesiam 1. 


$ 3 
Quo jure -primatus adnectatur Sedi Romanae. 


413. Status quaestionis. 1) Dupliciter potest Romanus Pontifex 
considerari: a) quatenus est successor S. Petri, supremum pontificatum 
gerens; b) in quantum est romanae sedis pastor et episcopus, cui de 
jacto novimus primatum Ecclesiae universae alligatum esse. Primo sen- 
su certissimum est ipsi jure divino primatum Ecclesiae competere, ut 
satis innuimus in praecedentibus. Secundo sensu valde disputatur inter 
catholicos, num primatus jure divino connectatur sedi romanae, adeo 
ut ne auctoritate quidem Summi Pontificis transferri queat in aliam 
sedem. 

2) Duae hic quaestiones, ut facile quisque videt, agitantur: a) an 
primatus jure divino romanae sedi adnectatur; b) an haec connexio ita 
immutabilis sit, ut nulla humana auctoritate etiam pontificia dissolvi 
queat. Quia ex prima naturaliter sequitur secunda, ut recte animad- 
vertit Granderath 3, ambae simul discutiendae sunt. 

3) Ne tamen confusio oriatur, sedulo distinguendus est episcopatus 
romanus a residentia materiali Romae. Non hic agitur de unione prima- 
tus cum residentia, materiali, sed de ejus cum episcopatu romano con- 
junctione 4* 


414. Placita theologorum. Tres invenimus hac in re theologorum sen- 
tentias et unum errorem a Pio IX damnatum. 

a) Nonnulli censent adnexionem primatus sedi romanae factam esse 
jure humano, libera scilicet voluntate Petri, qui relicta sede antiochena 
cathedram Romae erexit, voluntate cujuslibet Romani Pontificis alio trans- 
feribilem. fta Dominicus Soto a, Mendive 6 et alii. 

b) Alii putant primatum esse sedi romanae adnexum jure humano per 


1 Haec et alia profunde ac erudite discussa vide apud Pesch, Inst. propaed., 
nn. 480-498. 

2 Cfr. Pesch, Inst. propaed., nn. 498-499; Billot, De Eccl. Chr., q. 14, th. 28; 
Canus, De Locis, 6, 3; Hettinger, Theol. fund., p. 2, $ 18. 

3 Const, dogm. SS. Conc. Vat., p. 2, c. 2, comm. 3. 


4 Summus Pontifex, etsi Roma egrederetur, semper maneret episcopus ro- 
manus. 


3 IV Sent. dist. 24, q. 2, a. 5, «Duo ergo». 
6 Inst. theol. dogm., tr. 2, diss. 1, c. 3, a. 3, n. 68 sqq. 

specialem Spiritus Sancti adsistentiam ita firmiter, ut nec ipse Petrus nec 
ejus successores Romani Pontifices potuerint vel possint «separare prima- 
tum a sua sede romana, non quidem cx defectu potestatis per se et abso- 
lute spectatae, sed ex privilegio indefectibilitatis apostolicae in sequenda 
divina directione praesertim quoad hujusmodi magnas totam Ecclesiam 
ejusque ipsum visibile fundamentum concernentes institutiones, quantumvis 
supponantur non immediate divini sed apostolici dumtapcat juris». Ita Fran- 
zelin | et Rmus. Pie, episcopus pictaviensis, in Concilio Vaticano 2. 

c) Alii volunt conjunctionem primatus cum sede romana esse divini- 
tus factam, eamque auctoritate Romani Pontificis non posse dissolvi, sedem 
alio transferendo. Ita Canus 3, Banez V, Valentia 5, Suarez 6, Dominicus a 
SSma. Trinitate 1, et ex recentioribus Palmieri 8, Hettinger 9, Granderath lo, 
Groot || et alii plures. Volunt Valentia et alii Petrum jussu Christi antece- 
dente sedem suam ab Antiochia Romam transtulisse, dum alii cum Pal- 
mieri satis esse putant, ut electio a Petro facta ratihaberetur et firmaretur 
a Christo. 

d) Error denique est Joannis Nepomuceni Nuytz, professoris taurinen- 
sis, qui vestigia Febronii, Marsilii Pictaviensis, etc., sequutus, docuit prima- 
tum ad aliam sedem transferri posse citra auctoritatem Romani Pontificis. 
En propositio in Syllabo sub n. 35 damnata: Nihil vetat alicujus concilii 
generalis sententia aut universorum populorum facto summum Pontificatum 
ab romano episcopo atque Urbe ad alium episcopum aliamque civitatem trans- 
ferri. Denz-Bannw., 1735. 


415. Thesis. Probabilius est primatum jurisdictionis in universam 
Ecclesiam jure divino sedi romanae adnecti, ac proinde absolute immo- 
bilem esse. 


Arg. I. Ex traditione. S. Bellarminus hanc traditionem exponens 
aitl2: «Deus ipse jussit Romae figi apostolicam Petri sedem; quae autem 
jubet Deus, mutari ab hominibus non possunt. Id autem Deum jussisse 
testatur B. Marcellus Papa et martyr in epistola ad antiochenos, ubi 
dicit Petrum, jubente Domino, Romam sedem suam ex Antiochia trans- 
tulisse 13: testatur etiam B. Ambrosius in oratione de tradendis basilicis, 
ubi refert Christum omnino voluisse, ut Petrus Romae moreretur; et 
idcirco ei fugienti dixisse: Venio Romam iterum crucifigi. Quod est ma- 
nifestum signum Deum voluisse per mortem Petri Romae firmari ejus 
sedem»14 Hinc Concilium Lateranense II adserit Petrum disponente 


De Ecclesia Christi, th. 12. 

Relatio nomine deputalionis; Coll. Lac., vol. 7, p. 293. 
De Locis, lib. 6, c. 8 ad 10. 

In II-II, q. i, a. to. Dubitatur 4. «Tertia conclusio». 
Analysis fidei, lib. 7, c. 12. 

De fide, disp. to, sect. 3, n. 10. 

Bibliotheca theol., lib. 3, sect. 4, c. 8. 

De Rom. Pont., p. 336 sqq. 

Theol. fund., p. 2, $ 18. 

'? Const, dogm. Conc. Vat., p. 2, c. 2, comm. 3. 

ll Summa Apolog., q. 15, a. 5. 

12 De Rom. Pont., lib. 4, c. 4. 

13 «Ejus (Petri) sedes, ait Marcellus vel auctor epistolae ad antiochenos, pri- 
mitus apud vos fuit, quae postea, jubente Domino, Romam translata est». ML 7, 
1092. 

14 Hoc factum referunt acta quae tribuuntur S. Lino (Cfr. Ambrosius, De 
excid. hierosol., lib 3, c. 2; ML 15, 2171; et in Via Apia visitur parva ecclesia no- 
mine quo vadis, in cujus centro conspiciuntur plantae pedis in marmore impressae, 

Domino cathedram suam Romae locasse et sanguine suo consecrasse; 
et Leo XIT ait: Nec sine speciali Dei numine ad illam idololatrae orbis 
metropolim beatus Petrus apostolorum princeps gressus egit, ut ejusdem 
Pastor evaderet, eique supremi apostolatus auctoritatem in perpetuum 
transmitteretl. 

Arg. II. Concilium Vaticanum, sess. 4, c. 2, ait: «Quicumque in 
hac cathedra Petro succedit, is secundum Christi ipsius institutionem 
primatum Petri in universam Ecclesiam obtinet». Et rursus cap. 3 ad- 
dit: «Declaramus Ecclesiam romanam disponente Domino super omnes 
alias ordinariae potestatis obtinere principatum 2. 

Arg. II Ratione. Ratio hujus doctrinae est, quia, ut recte ait 
Dominicus a SSma. Trinitate 3, ad perfectionem divinae providentiae, 
quae primatum Summi Pontificis perpetuo durare voluit, pertinuisse 
videtur, ut successionem non relinqueret incertam, hominum arbitrio 
atque schismati subjectam, sed certam atque determinatae sedi prae- 
fixam. Quare Angelicus Doctor ait: «Ut (Dominus) suam potestatem 
magis ostenderet, in ipsa Roma, quae caput mundi erat, etiam caput 
Ecclesiae suae statuit in signum perfectae victoriae, ut exinde fides de- 
rivaretur ad universum mundum» 4. 


Solvuntur difficultates. 


416. Obj. 1.° Septem Summi Pontifices per spatium 73 annorum se- 
dem apostolicam Avennione retinuerunt, et prope finem mundi tempore 
Antichristi peribit episcopatus Urbis, non primatus qui Pontificem Roma 
egredientem sequetur. Ergo primatus non est absolute a sede romana inse- 
parabilis. 

Resp.—Ad l"m Septem Pontifices a Clemente V usque ad Grego- 
rium XI residentiam materialem cum sua curia Avennione fixerunt, semper 
tamen retinuerunt dignitatem pontificatus et episcopatus romani. Potest 
interdum Romanus Pontifex, datis temporum calamitatibus aliisve causis, 
residentiam materialem mutare. 

Ad 2.*« Juxta probabilem auctorum sententiam Romanus Pontifex 
Roma egressurus est tempore Antichristi, retento episcopatu romano. Nul- 
lum autem inconveniens videtur quod Pontifex brevi tempore Romam re- 
linquat, dummodo episcopatum non amittat. 

Obj. 2.^ Urbs aliquando funditus everti potest et de facto tempore 
Antichristi destruetur. Deleta autem Urbe episcopatus amplius exstare non 
potest. Ergo primatus Ecclesiae et sedes romana non sunt absolute inse- 
parabiles. 

Resp. 1.° Dixerunt nonnulli cum cl. Joanne a S. Thoma5 primatum 
Ecclesiae a sede romana posse separari solo in casu quo urbs Roma sub- 
vertatur. Sed haec doctrina probari non potest, ut ex sequenti responsione 
patebit. 


quas pia traditio tribuit Salvatori nostro in eodem forte loco quo apparuit Petro. 
Vide Foggini, De Romano divi Petri itinere et episcopatu exercit., 17. 

' Lilt. ad Em. Card. Rampolla, 15 Jun. 1887; $ «Quae hic». Acta S. S., 20, 15. 

2 His verbis noluit concilium rem dogmatice definire, sed solummodo inten- 
dit traditionem magis firmare. Cfr. Granderath, Consi, dogm. Conc. Vat., p. 2, 
c. 2, comm. 3. 

3 Cfr. Dominicus a SSma. Trinitate, Bibi, theol., lib. 3, sect. 4, C. 8, «Secundo 
probatur». 

4 III p.. q. 35, a. 7 ad 3. 

s In II-II, disp. 7, a. 4, n. 21. 

2. Urbs Roma nunquam taliter subvertetur, ut non possit episcopa- 
tum retinere. Quod si aliquando totaliter destruatur, remanebit tamen titu- 
lus episcopalis cum adnexa dioecesi, quod satis est, ut primatus et episco- 
patus romanus inseparabiles sint. 

417. Scholion. Lubet hic breviter indicare, quid tenendum sit de 
distinctione inter sedem et sedentem, de qua non parum abusi sunt riche- 
riani, jansenistae, gallicani et febroniani, tergiversantes verba S. Leonis M. 
ad Anatolium CP. *, et adserentes privilegia divinitus Petro collata ad sedem 
non ad Pontifices sedentes pertinere. Hujus distinctionis sensus ut explicetur 
et S. Leonis mens exponatur, stabilienda sunt quaedam principia. 

1) Persona sedens materialiter distinguitur a sede. Sedens siquidem 
est ipse Pontifex, et sedes significat cathedram quam occupat. Privilegia 
tamen et praerogativae divinitus Petro collata intelliguntur concessa sedi 
cum sedente in concreto, et non pendent a meritis sedentis; adeo ut possit 
aliquando, absolute loquendo, impius homo cathedram Petri occupare et 
praerogativis gaudere. Hoc significare voluit S. Leo M., quando loco citato 
affirmavit nihil detrahi dignitati sedis ex impietate praesidentis, quia aliud 
sunt sedes, aliud praesidentes, vel cum ad Maximum antiochenum scribens 
ait: «Etsi enim diversa nonnunquam sunt merita praesulum, jura tamen 
permanent sedium» 1. 

2) Sedes distinguitur a sedente quoad perpetuitatem. Sedes enim, ut 
notum est, perpetuo manet, dum Pontifices utpote mortales desinunt esse. 
Huc facit discrimen inter sedem plenam et vacantem. Sedes plena est quid 
concretum ex sede et sedente, unum conficiens subjectum privilegiorum et 
organum auctoritatis et primatus. Sedes vacans orbatur ad tempus capite 
suo visibili, sed retinet privilegia una cum indefectibilitate et infallibilitate 
tum passiva seu in credendo in corpore fidelium, tum activa seu in docendo 
in corpore episcoporum, sine facultate tamen definiendi infallibiliter dog- 
mata nondum declarata 34 

3) Praerogativae Sedi concessae simul collatae sunt Romanis Pontifi- 
cibus. Quare distinctio sedis et sedentis in sensu richerianorum prorsus 
rejicienda est. Romanus enim Pontifex, utpote Vicarius Christi, successor 
Petri et caput Ecclesiae, ex quo sedet in Cathedra Petri, jure divino par- 
ticipat omnia privilegia a Christo Ecclesiae collata ' 


ARTICULUS III 


UTRUM ECCLESIA ROMANA NOTIS VERAE ECCLESIAE PRAEFULGEAT 


$1 
Utrum Ecclesia Romana eaque sola sit una. 


418. Status quaestionis. Ecclesia catholico-romana, secta prote- 
standum et schisma graeco-ruthenum sibi vindicant unitatis notam. 


419. Thesis I. Ecclesia Romana est una triplici quam explicuimus 
unitate, symbolica scilicet, liturgica et hierarchica. 


Arg. 1) Firmissimum argumentum et signum indefectibile uni- 
tatis Ecclesiae Romanae est ejus inter innumera hujus mundi pericula 


1 Ep. 106, c. 5 ad Anatol. CP.; ML 54, 1007. 

2 Ep. 119, c. 3 ad Maxim, antioch., ML 54, 1043. 
S Cfr. Franzelin, De Ecclesia Christi, th. 13. 

4 Cfr. Pe»oh, n. 505. 

per decem et novem saecula conservatio. Nam, ut ipse Jesus ait: Omne 
regnum in seipsum divisum desolabitur, et domus supra domum cadetl. 
Ecclesia Romana, non obstantibus persecutionibus et haeresibus undi- 
que grassantibus, firmiter permansit. Ergo indivisa est atque una 1. 

Huic argumento accedit robur ex divisionibus quae sectis ab Eccle- 
sia Romana sejunctis obvenerunt 3. 

420. 2) Ecclesia Romana habet: 

a) Unitatem fidei, quia unitas fidei consistit in eorumdem dogma- 
tum admissione et professione. Sed dogmata cuncta, eaque sola, quae 
primaeva Ecclesia a Christo instituta explicite vel implicite admisit, 
tenet nunc ac profitetur Ecclesia Romana. Ergo. Minor probatur ex 
symbolis Ecclesiae, fidei professionibus, praedicatione unanimi et con- 
stanti earumdem doctrinarum a Patribus apostolicis ad haec usque 
tempora in toto orbe terrarum, una visibili regula, magisterio scilicet 
Romanorum Pontificum, etc. 

b) Unitatem cultus, quia unicum habet sacrificium, quo Deum ma- 
xime colit, eadem septem, nec plura nec pauciora admisit semper ac 
tenet fidelibus administranda sacramenta, ritu quoque essentialiter uno, 
licet pro circumstantiis locorum, temporum atque personarum multi- 
plici caeremoniarum varietate modificato, ubique terrarum utitur. Unde 
tota Ecclesiae Romanae liturgia moderatur ab uno capite, et est semper 
unius ejusdemque fidei luculenta demonstratio. 

c) Unitatem regiminis, quia in Ecclesia Romana unus est supremus 
Magister ac caput, magisterium et jurisdictionem omnimodam habens 
super omnes fideles, id est, super omnes reges, principes, episcopos, 
presbyteros et simplices fideles, et dirimere potest cunctas controver- 
sias in rebus ecclesiasticis. 


Difficultatibus satisfit. 


421. Obj. L? Inter theologos diversosque Ordines religiosos, imo et 
inter episcopos et ecclesias particulares, celebres olim exarserunt controver- 
siae et lites circa fidem, quae nondum sunt omnino exstinctae. Ergo Eccle- 
sia Romana defecit ab unitate fidei 4. 

Resp.— Dist. ant. Exarserunt controversiae et lites circa fidem ante 


1 Luc., ii, 17. 

2 «Magna et vere mirabilis est Ecclesiae unitas», ait BismarcA in comitiis 
Germaniae, 16 Maji 1873. (Diseur, parlament., t. 5.) 

3 Ducentas haeresesenumerat S. Bellarminus, De Eccl., lib. 4, c. 6, ante tempora 
Lutheri, et addit: «Ex his autem non supersunt nisi reliquiae quaedam nestoria- 
norum et eutychianorum in Oriente, et hussitarum in Bohemia; reliquae omnes 
funditus interierunt». 

4 Ita Martineau, The seat of Authority in Religion brook, 2, c. I.—Protestan- 
tes uno ore adserunt Ecclesiam Romanam a vera fide jam olim defecisse, sed ubi 
datam hujus defectionis adsignare tentant, nesciunt quo se vertant. Eorum opi- 
niones refert Hurter, Theol. dog., i, n. 322 (nota) his verbis: £Braunbon censet 
Ecclesiam defecisse jam a. 86 post Christum natum; Sebast. Frank, a. xoi; Capito 
saeculo ineunte secundo; Ecclesia Transsilvaniae, a. 200; Waterland et Beveridge, 
a. 300; vel saltem a. 400: Melanchthon, a. 420 sub Zosimo Romano Pontifice; Beza 
sub Leone I circa a. 450... (Cfr. Simar KL. 920); Hammond et Stillingtleot post 
Concilium Oecumenicum VI, id est, circa a. 700; Newton episc. circa a. 727; Hen- 
ricus Rotty, a. 757; Fox circa a. 1300». 

definitionem, cone.; post definitionem, neg. Ecclesia Romana, antequam 
dogmata ex cathedra definiret, voluit ut omnia accurate expenderentur. 
Exinde ortae sunt controversiae de rebus theologicis inter diversas scholas 
et familias religiosas; sed omnes semper, etiam inter disputandum, parati 
fuerunt stare mandatis et definitionibus Ecclesiae. 

422. Obj. 2." Adversarii provocant ad quamplurima facta historica, 
ex quibus ostendere conantur unitatem fidei et regiminis in Ecclesia Ro- 
mana jam olim defecisse. Dicunt: 

1) Concilium VII oecumenicum, quod egit de cultu imaginum, repro- 
batum est in concilio francofordiensi. 

2) Galliarum episcopi, qui noluerunt Concilium florentinum ut oecu- 
menicum admittere, non fuerunt ab Ecclesiae communione expulsi. 

3) Saeculo xiv tres simul Pontifices exstiterunt et acriter disputarunt 
primatum. Ergo Ecclesia Romana amisit unitatem regiminis 1. 

Resp.—Ad Lum Patres concilii francofordiensis erronee putaverunt in 
Concilio generali VII decretam fuisse adorationem /atriae pro sacris ima- 
ginibus, sed, ubi sensum definitionis de veneratione relativa imaginum co- 
gnoverunt, omnes tum galli tum germani Concilium generale VII approba- 
verunt. Quare Hadrianus I confirmavit decreta concilii francofordiensis, 
quae ad Felicem urgellensem et Elipandum toletanum se referebant, non 
quae ad Synodum nicaenum attinebant. 

Ad 2X0] Non ecclesia gallica sed quidam episcopi particulares conci- 
lium florentinum rejecerunt, idque errore materiali putantes non fuisse 
oecumenicum 2. 

Ad 3."" negandum est per magnum schisma Occidentis unitatem Ec- 
clesiae Romanae defecisse. Cum Urbanus VI (1378-1389), vix Pontifex rela- 
tus, de reformandis cardinalium moribus ageret, nonnulli Ananiam profecti 
alium Pontificem Clementem VII elegerunt, duas sic creantes obedientias. 

Urbanus VI successores habuit Bonifacium IX (1389-1404), Innocen- 
tium VII (1405-1406), Gregorium XII (1406-1415). 

Clementi VII successit Benedictus XIII, alias Petrus de Luna (1394-1417). 

Cardinales utriusque partis schismati finem imponere volentes anno 1409 
congregarunt Concilium generale, ubi utroque Pontifice deposito elegerunt 
Alexandrum V (1409-1410), cui successit Joannes XXIII (1410-1415). 

Per sex itaque annos tres sacerdotes summum Pontificatum disputa- 
vere. Omnes tamen fideles unitatem fidei et cultus tenuere, ut patet, in dog- 
matum admissione et sacramentorum administratione; imo et ipsam uni- 
tatem regiminis formaliter servavere huic obedire parati, quem rati sunt 
legitime electum. Ad rem apposite Groot: «Plurimi catholici legitimos Pon- 
tifices Urbanum VI, Bonifacium IX, Innocentium VII, Gregorium XII 
agnoverunt; ecclesiae tamen particulares non paucae pseudopontifici alicui 
adhaerebant. Sed omnes mentem gerebant a schismate prorsus aversam, 
huic obedire parati, qui Pontifex legitimus esse intelligeretur. In facto erra- 
tum est, fus illaesum fuit. Et quantumvis tristis ea tempestate sese offerat 
conspectus malorum, quibus Ecclesia Christi afficiebatur, fides in unum 
Pontificatum Romanum tanquam principium vitale unitatis, omnem divi- 
sionem circa personam superavit» 3. 


423. Thesis II. Protestantismus caret unitate qua Ecclesia Christi 
insignitur. 


Arg. l. Juxta principium fundamentale protestantismi singuli fide- 
les dicuntur spiritu privato sensum revelationis intelligere, dogmata in- 
terpretari, et media sanctificationis excogitare. Sed, hoc posito, unitas 
Ecclesiae funditus evertitur. Ergo. 


| Ita Palmor, De Doctrina Christiana, p. 1, c. 5, sect. 3-4, et alii. 
a Vid. Natali- Alexander, I. J£, sacc. XV, diss. 10, a. I. 
8 Summa afiol, q, 6, n. 3, obj 4. 

Arg. II. Unitas de qua hic agimus est illa nota, qua Ecclesia Chri- 
sti una in fide, cultu et regimine innotescit. Sed protestantismus nec 
fide, nec cultu, nec regimine est unus. Ergo protestantismus caret uni- 
tate. Prob. minor. 

1) Protestantismus caret unitate fidei. Ex protestantibus siquidem 
a) nonnulli ea solummodo arbitrantur esse credenda quae in Symbolo 
apostolorum explicantur; b) alii quae in S. Scriptura clare et explicite 
revelata continentur; c) quidam putant dogmata tribus primis Eccle- 
siae saeculis nota esse profitenda; d) alii sufficere dicunt fidem in Je- 
sum Christum et SSmam. Trinitatem; e) alii denique docent omnes con- 
fessiones Christianas esse admittendas. Uno verbo: adeo divisi sunt pro- 
testantes, ut nescias in quo tandem fidem reponantl. Hinc lutherani, 
calvinistae, anglicani, etc., de fidei professionibus acriter disputant, et 
quoties de catechismo communi componendo, communive fidei profes- 
sione emittenda agunt, oleum et operam perdunt 34 Baptistae, metho- 
distae, millenarii, et sectae quarum auctores sunt Peun, Zinzendorf, 
Yrving, Darby, Rapp, etc., singuli suos catechismos suasque fidei pro- 
fessiones defendunt. Anglicani admittunt symbolum S. Athanasii, dum 
unitarii a SSma. Trinitate abhorrent i. 

2) Protestantismus caret unitate cultus. Protestantes non eadem 
habent sacramenta, nec conveniunt in ritibus servandis. Lutherus 5 nam- 
que, annuente Melanchtlwne 0, tria posuit sacramenta, baptismum scili- 
cet, coenam et confessionem (occultam); alii baptismate et coena con- 
tenti abhorrent a confessione auriculari; alii baptismum tantummodo 
administrant; alii, tanta divisione et contradictione pertaesi, omnia re- 
spuunt sacramenta. Qui coenam Domini admittunt, diversimode expli- 
cant. Juxta Lutherum sacramenta non habent virtutem et efficaciam 
sed vehiculum sunt gratiae, et juxta Calvinum sunt signum gratiae 
commemorativum. Nullam denique liturgiam agnoscunt protestantes. 

3) Protestantismus caret unitate regiminis. Unitas regiminis atten- 
ditur formaliter penes unitatem capitis, et materialiter in membrorum 
inter se conjunctione. Protestantes autem nec formalem nec materialem 
habent regiminis unitatem, a) Non formalem, quia non agnoscunt unum 
caput super omnes jurisdictionem habens, sed alii in episcopis, alii in 
populo auctoritatem residere contendunt, b) Non materialem, quia in 


1 Jam olim Theodorus Beza, ep. ad Andream Dud., ajebat: «In quo tandem 
religionis capite congruunt inter se ecclesiae, quae Romano Pontifici bellum indi- 
xerunt? A capite ad calcem si percurras omnia, nihil propemodum reperies ab uno 
affirmari, quod alter statim non impium esse clamitet». 

2 Vide Bossuet, Histoire des variat., liv. 2. 

3 Ita contigit in dioetis Romae aa. 1874-1875 habitis, in quibus ad concor- 
diam venire nequiverunt. In congressu 25 protestantium germanorum habito Ber- 
lin! diebus 4-5 Oct. 1911 variae formulae propositae sunt, sed sine exitu. Dominus 
Frederking dixit veritatem fundamentalem Christianismi, qua omnes confessiones 
possunt uniri, consistere in hac formula: «Idea Dei humanitatis revelata in Christo 
Jesu». Cfr. La Ciencia Tomista, Marzo-Abril, 1912, p. 50. 

4 Ipsi protestantes hoc saepe fatentur. Vide Morris, Ecclesiology; D. Stoeg, 
Dissert., Parisiis a. 1867 coram 80 ministris protestantibus lecta. 

5 De captivit. babyL, $ «Principio». 

e Apol. Confess, aug., aa. 9, 10, 11; et catechesis, «De Sacramentis- . 

innumeras easque inter se oppositas sectas dividuntur. «Praecipuae sunt, 
ait Pesch, lutherani, anglicani, evangelici uniti (in Borussia), calvinistae, 
methodistae, presbyteriani, baptistae» x. Cfr. O. Werner, «Orbis terrarum 
catholicus» (Friburgi Br., 1890), p. 3 sqq. 1. 


424. Scholion. De articulis fundamentalibus. Oppositas protestan- 
tium opiniones in uno systemate componere volens Jurieu 3, minister cal- 
vinista, invexit distinctionem articulorum fundamentalium et non fundamen- 
talium. Unitatem fidei voluit esse reducendam ad articulos fundamentales, 
facta omnibus libertate negandi alios, si velint. 

Sed haec theoria in sensu novatorum 4* a) essentiae ac scopo revela- 
tionis adversatur; b) S. Scripturae se opponit, et c) unitati Ecclesiae non 
satis consulit. 

a)  Essentiae et scopo revelationis adversatur. Revelatio siquidem a Deo 
fit, ut homines divinitus instructi veritatibus adsentiant, captivantes intel- 
lectum in obsequium fidei. Ergo protestantes, qui articulos non fundamenta- 
les a Deo revelatos negari posse dicunt, scopo revelationis adversantur, et 
Deum mendacem vel saltem fallacem facere non erubescunt ». 

Praeterea, si in quibusdam articulis respuatur auctoritas Dei, qua ra- 
tione in aliis admittatur? 

b) S. Scripturae adversatur. Christus Dominus disertis verbis docuit 
eos qui Evangeliq non crediderint condemnatum iri 68 Sed Evangelium com- 
plectitur etiam articulos non fundamentales. Ergo. 

c) Unitati Ecclesiae non satis consulit. Unitas Ecclesiae postulat, ut 
omnia membra sese communicent unumque corpus compactum efficiant in 
Christo et omnes in eodem sensu eademque permaneant sententia e. Sed 
juxta theoriam Jurieu oportet «Ecclesiam conflari ex omnium Christiano- 
rum societatibus, quae non errant in fundamentalibus, etiamsi nulla inter 
sectas servetur communio, imo etiamsi se mutuo excommunicent et anathema- 
tizent. Ergo 9. 


425. "Thesis III. Ecclesiae schismaticae carent nota unitatis. 


Arg. Schismatici, a principio et centro unitatis, Romano Pontifice 
totius Ecclesiae Pastore et Rectore, divulsi, ecclesiis particularibus, 


1 Praelectiones, t. i, n. 413. 

2 «Attamen, addit idem auctor l. c., non est putandum vel singulas ex his 
sectis constituere veram aliquam unitatem. Ita ex. gr. methodistae dividuntur in 
Wesleyan Methodists, Methodists New Connexion, Primitive Methodists, Bible 
Christians, United Methodists Free Churches, Independent Methodists, Wesleyan 
Reformers. Anglicani sunt asseclae variarum partium quae vocantur High Church, 
Broad Church, Low Church. Praeterea inter eos inveniuntur, qui volunt esse pro- 
testantes, alii vero, qui hoc nomen plane respuunt. Ad illos pertinent qui vocantur 
Evangelicals; ad hos, qui dicuntur Ritualistae. Secundum Whitaker's Almanack in 
Anglia sola exsistunt circiter 300 sectae protestantes.» 

3 Traité de l'Eglise, tr. 6, ch. 2. 

4 Inter catholicos vocari solent aliquando articuli fundamentales et non fun- 
damentales qui explicite vel implicite credendi sunt. 

6 Non refert, quod dicunt protestantes, fas esse articulos non fundamentales 
negari, sic.ut licet quaedam agenda a Deo revelata non impleri. Non inquam refert 
haec comparatio, quia agenda inter et credenda magna est differentia. Inter agen- 
da moralia quaedam sunt consilia, quae esto meliora sint et ad salutem utiliora, 
relinqui tamen citra peccatum possunt. Sed credenda indivisibilia sunt et nequeunt 
graduum varietatem admittere. 

° Mare., 16, 16. 

7 Eph., 4. 16. 

8 1 Cor, i, 10. 

2 Hoc systema articulorum fundamentalium non immerito in risum vertunt 
Roussonu. Lettres de la Montagne, 3, et alii. 


374 DE ECCLESIA CHRISTI. Q. XVIII. DE ECCLESIA ROMANA 


quibus patriarchae nonnulli vel etiam principes saeculares quandoque 
praesunt, nomen dedere. Ecclesiae autem particulares, a se invicem 
independentes, non habent, unde petant unitatem. Quis unquam audierit 
ecclesiis particularibus, aut earum patriarchis vel principibus saecula- 
ribus, demandatam esse unitatis ecclesiasticae custodiam? Unde schi- 
smatici scatent erroribus in fide, divulsique sunt ab unitate regiminisl. 
Apposite ad rem S. Thomas de graecis: «Dum unum caput Ecclesiae 
esse negant, sanctam scilicet Romanam Ecclesiam, manifeste unitatem 
corporis mystici dissolvunt. Non enim potest esse unum corpus, si non 
fuerit unum caput, neque una congregatio, si non fuerit unus Rector. 
Unde Joan., 10, 16, dicitur: Fiet unum ovile et unus Pastor» 1. 


$2 
Utrum Ecclesia Romana eaque sola sit sancta. 


426. Quaerimus hic, an vera sanctitas, quam explicuimus, compe- 
tat soli Ecclesiae Romanae seu communioni catholicae. 


427. Errores, a) Protestantes, suam ab Ecclesia Christi defectionem 
justificare volentes, dixerunt Ecclesiam Romanam olim esse corruptam, 
eamque magnam Babylon, cujus meminit S. Joannes 3, appellare non eru- 
buerunt. 

b) Increduli et rationalistae hujus temporis, totam sanctitatem in actio- 
num moralitate naturali, sicut dictum est, reponentes, Ecclesiae Romanae 
sanctitatem supematuralem tum activam tum passivam inficiantur et in 
derisum vertunt. 

c) Schismatici item sanctitatem Ecclesiae Romanae rejiciunt. 


428. "Thesis I. Ecclesia Romana est vere sancta et sedes sanctitatis. 


Arg. I. Ecclesia in primis saeculis fuit vere sancta in omni opere 
bono et genere sanctitatis, ut communis et certa contra perpaucos hae- 
reticos fert sententia. Sed Ecclesia hodierna Romano-catholica est per- 
fecta continuatio illius absque ulla essentiali mutatione in iis, quae ad 
sanctitatem referuntur. Ergo. In coetu quippe romano-catholico eadem 
est hodie doctrina, quam Christus, apostoli et Patres apostolici tradi- 
derunt, idem mores quos servaverunt, eadem observantia virtutum quas 
coluerunt, eadem sacramenta quae administrarunt, uno verbo eadem 
media sanctitatis, et eadem sanctitas membrorum 5. 


| Constituerunt ecclesias nationales independentes graecam, ruthenam, hel- 
lenicam, bulgaricam, etc., quae iterum in diversas sectas dividuntur; ex. gr. eccle- 
sia ruthcna sub se continet strigolnienses, duchoborcenses, molokanos, reskolniccn- 
ses (veteres fideles), etc., nullam inter se praeseferentes speciem unitatis. Cfr. J. De 
Maistre, Du Pape, liv. 4, ch. 2-3. 

2 Opusc. contra errores graec., C. 32; $ «Considerandum». 

3 Apocal., 14, 8. 

4 Horum nonnulli malunt ineptias budhistarum summis efferre laudibus, 
quam Ecclesiae Romanae sanctitatem agnoscere. Ita Schopenhauer, apud Frank, 
Diction, des Sciences philosoph., vol. 2, p. 1558; Bahusen, La philos, de L’incon- 
scient, t. i, p. 2, a. 5; Oloott, Catecismo bi'tdico, et alii. 

5 Ad rem apposite notat Balmes, E Protestantisme comparado con et Catuli- 

Arg. II. Doctrina, regimen, leges, sacramenta et membra Ecclesiae 
Romano-catholicae sunt sancta. Ergo et ipsa Ecclesia. 

a) Doctrina. Omnia documenta, tum dogmatica tum moralia quae 
decursu temporum ab Ecclesia Romana prodierunt, sanctitate referta 
sunt. Dogmatica quidem hominem instruunt circa mysteria Dei et gra- 
tiae; moralia docent officia erga Deum, proximum et se ipsum adim- 
plenda. 

b) Regimen. Directio et gubernatio spiritualis per exercitium po- 
testatis ordinis, magisterii et jurisdictionis in Ecclesia Romana con- 
ducit homines ad sanctitatem et salutem aeternam. 

c) Leges item ecclesiasticae sanctitatem undique redolent, pieta- 
temque fovent. 

d) Sacramenta. Per sacramenta unusquisque in via spirituali ini- 
tiatur, contra daemonis astutias roboratur, atque in suprema hora ex 
hoc mundo in caelum migraturus munitur, gratia infunditur et virtutes 
augentur. 

e) Membra denique sanctitate floruerunt et florent in Ecclesia Ro- 
mana. Horum perfectio ut plenius cognoscatur operae pretium est in- 
dividua, instituta ac societatem considerare. 

a) Individuorum sanctitatem probat martyrologium romanum, 
quod simul est historia sanctorum et apologia sanctitatis Ecclesiae 
catholicae. Innumeri in eo recensentur Pontifices, episcopi, sacerdotes, 
religiosi, virgines, reges, principes, etc., qui virtute heroica claruerunt 1. 

p Instituta sacra tum ordinum religiosorum tum adsociationum 
sive confraternitatum, quae in Ecclesia Romana florent et augentur, 
luculenter manifestant sanctitatem membrorum. Ordines religiosi Car- 
melitarum, S. Benedicti, S. Augustini, S. Francisci, S. Dominici, S. Igna- 
tii de Loyola, aliique innumeri qui in Ecclesiae utilitatem succrescunt, 
mira sanctitate emicant. Adsociationes etiam, sive sint piae uniones, 
sive sodalitia, sive conjraternitates T, institutae sunt, ut fideles orationi, 
sacramentorum frequentiae et operibus caritatis jugiter intendentes fa- 
cilius possint propriam perfectionem adipisci aliorumque inopiae sub- 
venire. 

y) Societas denique instaurata est ex quo Ecclesia Romana populis 
educandis et moribus publicis sanctificandis opem contulit 3. 

Arg. III. Aliud argumentum hujus doctrinae petitur ex miraculo- 
rum charismate quo Ecclesiam Romanam vidimus esse insignitam. 
Charisma siquidem miraculorum non conceditur a Deo nisi sanctae 
Ecclesiae 4. 


cismo, sectas omnes a communione catholica excisas frequenter, ubi difficultatibus 
obruuntur, leges, ideas, moresque mutare, dum Ecclesia Romana persecutionibus 
undique turbata immobilis semper stat ac manet. 

| Cfr. Groot, Summa apolog., q. T 8. 73 

2 Codex, can. 707. 

3 Cfr Balmes, El Protestantisme, c. 27 sqq. Loo XIII, encycl. Immortale Dei, 
Rerum novarum, etc. 

* Cfr S. Ironaeus, Adv. haer., lib 2, c. 31; MG 7, 825; S. Chrysostomus, Ho- 
mtl. 4, in Matth , nn. 1-2: MG 57, 30 sqq. et alii. Ad rem apposite Walemburch, 
De. signis verae Eccl, a. 3, $ 18: «Adsignent nobis protestantes Ecclesiam in qua 

Objectiones. 


429. Obj. 1.° Romanorum Pontificum et clerj romani scandala sunt 
publica, populusque catholicus magis in dies in vitiis demergitur. Ergo tan- 
tum abest, ut Ecclesia Romana sit sancta ratione membrorum. 

Resp. 1.° Scandala publica, quae non omnibus sed quibusdam Pon- 
tificibus et clero romano tribuuntur a protestantibus et scriptoribus incre- 
dulis, sunt, ut plurimum, purae inventiones quorumdam historiographorum, 
qui Ecclesiam Romanam injuste saepe invehuntur et calumniantur. 


2.^ Etsi detur unum vel alterum Romanum Pontificem et nonnullos 
Ecclesiae catholicae sacerdotes moribus corruptos fuisse, fatendum tamen 
est id raro contigisse, et, ubi contigit, non parum exaggeratum esse. Nulla 
certe exsistit societas cujus capita et ministri integritate vitae magis ful- 
geant quam Romani Pontifices et clerus romanus. Quando imperatores, 
reges, aliique nationum moderatores morum innocentia Romanos Pontifi- 
ces superarunt? Quando protestantium, schismaticorum aliarumque secta- 
rum pastores et ministri sacerdotibus catholicis sanctiores exstiterunt? Nihi- 
lominus dum corruptio et licentia morum in imperatoribus, regibus, etc., ab 
omnibus tacentur, nonnunquam laudantur, defectus quilibet ministrorum 
Ecclesiae catholicae buccinis pervulgatur et reprobatur. Qua de causa haec 
differentia? Nullibi arbitramur differentiam esse reperiendam, nisi in ipsa 
ratione sanctitatis membrorum, quam certe a ministris Ecclesiae catholicae, 
non a ministris sectarum dissidentium, exigunt gentes. 


Obj. 2. Nationes protestantes et schismaticae non solum morum ho- 
nestate sed etiam prosperitate materiali et civilisatione, quam secundario 
secum fert sanctitas vitae, regiones catholicas superant. Ergo. In Anglia, 
Germania, et Russia non viget effrenata morum licentia, nec impietas dif- 
funditur, nec matrimonia civilia celebrantur, sicut in Gallia, Italia, Hispa- 
nia et Portugallia. Item, dum in Statibus Foederatis Americae Septentrio- 
nalis filii naturales 3 ?6 ad summum generantur, in America Meridionali 
ad 20 % ascendunt, ut census annui demonstrant. 


Resp. 1."—Neg. ant. Constat siquidem, ut ipsi protestantes non semel 
fassi sunt, nationes catholicas, ut tales, si historice considerentur, praeci- 
sione facta quorumdam temporum et circumstantiarum, inter omnes alias 
honestate morum praecellere. 


2. Si aequum judicium catholicos inter et protestantes ac schismaticos 
hac de re ferri oporteat, comparatio fieri non debet inter unam et aliam 
nationem (quia non solum religio, quam quis profitetur, verum etiam et 
maxime clima regionis, qualitates personales habitantium et character na- 
tionis influunt in mores), sed inter catholicos et acatholicos ejusdem regio- 
nis, ut sic influxus religionis investigari queat. Nullatenus autem dubitan- 
dum, quin catholicorum mores in qualibet orbis terrarum parte caeteris 
honestiores sint atque puriores. Comparentur inter se catholici et protestan- 
tes in Anglia, Germania, America, etc.; quis eorum ferventius Deo famula- 
tur? Quis accuratius humilitatem, castitatem, justitiam obedientiamque colit? 
Quis ordinem in societate melius servat? Proculdubio catholici b 

Quoad prosperitatem temporalem et civilisationem pariter comparatio fieri 
debet inter incolas ejusdem regionis, in iisdem circumstantiis constitutos 


successivis temporibus contigerunt et contingunt miracula. Et si hoc non possunt, 
jam illorum cavillationes non tam erunt contra miracula Ecclesiae catholicae, 
quam contra prophetiam Christi, ut ipsam destruant». Et Erasmus facete de pro- 
testantibus ajebat: «Nullus illorum adhuc exstitit, qui vel equum claudum sanare 
potuerit». (Diatrib. de libero arbitrio.) 

1 Non semel Gulielmus II Germaniae, vel ipse protestans, telegramma mit- 
tens congressibus catholicis, catholicos inter fidelissimos et maxime submissos sui 
imperii subditos retulit. 

Caetcrum recte animadvertit Tanquerey | cum Brugére tria ad civilisatio- 
nem concurrere, opum scilicet terrenarum abundantia, intellectualis cultura 
et animorum interior satisfactio cum rectitudine voluntatis. 

a) Opibus et divitiis quandoque protestantes magis affluunt, quia ter- 
renis rebus magis quam caelestibus dediti de mediorum liceitate parum 
curant, dummodo apta sint divitiis cumulandis, b) 7ntellectualis cultura 
major inter catholicos semper viguit et viget, quidquid rationalistae et in- 
creduli dictitent, c) Animorum etiam satisfactionem cum rectitudine volun- 
tatis superiorem inter catholicos esse quam inter protestantes nemo dubi- 
tat. Catholicismus siquidem praeceptis moralibus, sacramentorum frequen- 
tia, virtutumque exercitio tranquillitatem animorum generat et interiorem 
satisfactionem auget. 


430. "Thesis II. Ecclesiae protestantium non sunt sanctae 1) «essen- 
tialiter» a causis, quibus constituuntur; 2) «active» ratione mediorum san- 
ctificationis; 3) «passive» ratione membrorum. 


Nota. Hic agitur de triplici sanctitate, quam explicuimus, et dici- 
mus ecclesias protestantium non esse sanctas 1) essentialiter quatenus 
diversis causis constituuntur; 2) active ratione mediorum sanctificatio- 
nis, et 3) passive ratione membrorum. 

Non solum protestantes et schismatici suas respective ecclesias san- 
ctas esse tuentur, verum etiam indifferentistae particulares, qui, de 
vita et felicitate aeterna parum solliciti, plerumque blaterant omnes 
sectas unicae verae religionis esse aeque bonas atque utiles ad perfe- 
ctionem animae et sanctitatem vitae adipiscendam, et consequenter 
ecclesias reformatas et schismaticas esse sanctas. 


Prob, pars l.a Sanctitate essentiali carent. 


Arg. 1) Ecclesiae protestantes cum unitate careant, non possunt 
societatem et unam personam moralem, cui sanctitas ut corpori sociali 
competat, constituere. 2) Causae ecclesiarum protestantium a sancti- 
tate alienae sunt, a) Causa efficiens Lutherus, Calvinus et Henricus An- 
gliae. b) Causa finalis libertas singulorum sine subjectione, c) Causa 
formalis errores permulti in fide, d) Causa materialis membra proprio 
judicio in ordine ad sanctificationem relicta. Ergo Ecclesiae protestan- 
tes ut corpus sociale non sunt sanctae. 


Pars 2.a Ecclesiae protestantes sanctitate activa carent. 


Arg. Principia tum dogmatica tum moralia protestantium a vera 
sanctitate deficiunt, et mediis sanctificationis efficacibus carent. Ergo 
ecclesiae protestantes sanctitate activa destituuntur. 

1) Principia. Nullum habent protestantes corpus dogmatum gene- 
rale, sed singulae sectae et singuli individui dogmata declarant cre- 
denda, quae unicuique visa fuerint in Scriptura contineri. Agendorum 
vero rationem reponunt in S. Scriptura et sola fide, quas dicunt ad ju- 


1 Synopsis theolog. dogm., vol. I, n. 823. Protestantes crebro defendunt pro- 
gressum et civilisationem maxime oriri ex tolerantia religiosa et libertate cogi- 
tandi, quam ipsi praedicant. Sed immerito. Tolerantia enim religiosa nunquam 
esse potuit principium progressus, imo est fictitia apud sectas protestantes. Cfr. 
Mon». N. Puulun, Protcstantismus unit Tolerans in 16. Jahrhundcrt, Eriburgi, 1911. 

stificationem et sanctitatem sufficere 1. His positis principiis deducunt 
protestantes, 

a) Quoad dogmata, Deum esse auctorem peccatil, hominem carere 
libero arbitrio 3, naturam humanam peccato originali ita esse radicitus 
corruptam, ut nequeat amplius nisi peccare 4, justificationem peccatoris 
fieri per solam imputationem extrinsecam, quosdam ante praevisa de- 
merita a Deo positive reprobaris, etc. 

b) Quoad praxim docuerunt bona opera non esse necessaria nec pos- 
sibilia, consilia evangelica, praesertim castitatem et matrimonii unita- 
tem ac indissolubilitatem, superare hominum vires, jejunium et morti- 
ficationem omnino esse despicienda, devotionem erga Beatissimam Vir- 
ginem et sanctos esse contemnendam, etc. 

2) Media sanctificationis a Christo instituta, scilicet sacramenta, 
sacrificium, sacerdotium, cultum, etc., protestantes impie contemnunt. 

a) Ex septem sacramentis a Christo Domino institutis duo tantum- 
modo, baptismum et coenam, retinent, eisque efficaciam ex opere ope- 
rato gratiae producendae denegant. 

b) Sacrosanctum Missae sacrificium vocatum est a Luthero et Cal- 
vino artificium diabolicum ac horrendae abominationis caput 6. 

€) Sacerdotium abrogavit protestantismus, cum sacras ordinationes 
essentialiter corrupit 7. Hinc praedicatores protestantes, cum nullam 
acceperint a Christo missionem, exiguos colligunt fructus 8. 

d) Cultus. Suppressis sacerdotio et sacrificio, contempto cultu 
B. M. V. et sanctorum, abrogatis Ecclesiae sacramentis, et rejecta litur- 
gia, cultus protestantismi ad lectionem bibliorum et sterilem praedica- 
tionem reducitur 9. 


Pars 3.a Ecclesiae protestantes carent sanctitate passiva. 


a) Lutherus, fundator ecclesiae protestantium, vir fuit turbulentis- 
simus et libidinosus, qui, ut ipse fatetur, diabolum habens magistrum, 
vota religiosa impudens transgressus est, omnem auctoritatem superbus 
contempsit, vindictae cupidus coevos omnes sordide calumniatus est, 
et bonis dignitatibusque ecclesiasticis inhians populum turbavit 10. 


| Aliud statuit Lutherus sanctitatis principium vere singulare, cum in epi- 
stola-anno 1521 ad Melanchthonem data ajcbat: «Esto peccator et pecca fortiter, sed 
fortius fide». Cfr. Dollinger, La Reforma, 3, 24 sqq. 

2 Apud MoOhler, Simbolik, $ 4-9. 

3 Lutherus, De servo arbit., «Alterum paradoxon»; Calvinus, Instit., lib. 2, cc. 2-3. 

1 Lutherus, prop. 36; Denz-Bannw., 776; Melanchthon, Apologia, a. 4, 5 et 6. 

5 Calvinus, Znstir., lib. 3, c. 21, n. 5 et 7. 

6 Vid. Lutherus, De abroganda Missa privata, p. 1; Calvinus, Znstit., lib. 4, 
c. 18; Articuli anglicani, a. 25 et 36. 
1 Vid. Litterae apost., Leonis XIII, idib. Sept. 1896, de ordinationibus angli- 
canis; Acta S. Sedis, vol. 29, p. 199. 

8 Cfr. Wisseman, Conferen. 6. 

9 Ipse Goethe, Auto-Biography, Bohn's translat., p. 245 sqq , aliique prote- 
stantes fatentur cultum protestanticum aspirationibus fidelium minime respondere. 

10 Vid. Bossuet, Histoire des variat., liv. I. Teste ipso Pfleiderer, Relig. phil., 
p. 322, Lutherus, cum hominem declaravit effrenum, sensuum et rationis luctam 
destruxit, et ascetismi monachalis angorem dissipavit. Carlostadius, Zwinglius, Me- 
lanchthon, Oecolampadius, Beza et alii patriarcham suum Lutherum luxuria, ca- 
lumnia, omnique flagitiorum genere imitati sunt. 

b) Calvinus, crudelis atque superbus, furiarum quibus agitabatur inau- 
dita reliquit exempla, librosque sacros audacter adulteravit, c) Henri- 
cus VIII et Cranmer, Thomas Cronwel, Elisabeth, etc., tot sunt nomina, 
ut ait Billotl, «posteris execranda, synonima luxuriae, perjurii, perfi- 
diae, hypocrisis, et nefandae barbariae». 

Mirum non est, si his magistris protestantismus nullam sanctitatem 
produxerit. Jam Lutherus suo tempore querebatur de corruptelis pro- 
testantium dicensi «Mundus in dies fit deterior: sunt nunc homines 
magis vindictae cupidi, magis avari, magis ab omni misericordia remoti, 
magis immodesti et indisciplinati, multoque deteriores quam fuerunt 
in papatu» 3. 

Nulla est in protestantismo virtus heroica, nulli ordines religiosi 4, 
vix ullus missionarius apostolico zelo praeditus, nullus thaumaturgus 
qui virtute Dei miracula patret 56nullus, propheta qui futura praedicat. 
Minime tamen negaverim aliquos bona fide in protestantismo manentes 
revera sanctificari. 


431. Thesis III. Ecclesiae schismaticae nota sanctitatis carent. 


Arg. Causae quibus ecclesiae schismaticae constitutae sunt, princi- 
pia quae docent, et membra quibus constant, non sunt sancta. Ergo. 

a) Causae schismatis sunt denegatio obedientiae legitimo ac supre- 
mo Ecclesiae Pastori, et separatio a communione membrorum, et non 
secus ac causae protestantismi verae sanctitati repugnant. 


b) Principia. Schismatici, supremum ac infallibile Ecclesiae ma- 
gisterium relinquentes, principi saeculari plerumque vel sanctae synodi 
cui ille praeest, vel etiam patriarchae cpolitano, parere jactant. Hoc 
autem principiis verae Ecclesiae repugnat. Non enim principes saecu- 
lares vel s. synodus acceperunt a Christo munus docendi et pascendi 
oves, sed Petrus ejusque successores, ut suo loco demonstrabitur. 


€) Si schismatum origines inspicias, Photium videbis a Concilio ge- 
nerali VII (Cpolitano IV) damnatum «scissionibus mundum replentem, 
duas vero fides impie habentem, animas autem duas mortalium dicen- 
tem, et imperium multipliciter incidentem, et patriarcham primarium 
deponentem, alienumque thronum invadentem, moechiam rursus omni- 
bus exprimentem... pauperum, clericorum et orphanbrum res consu- 
mentem, et insontes punientem... et scandalum omnibus excitantem, 
inimicum Dei impie agentem». Michael Cerularius, Marcus Ephesinus, 
aliique schismatis fautores fraude, calumnia atque mendaciis accusati 
et convicti sunt. In ecclesiis porro, quae horum doctrinam sequutae sunt, 
nullus sanctus proprie dictus exstitit, nullus divinis charismatibus re- 
fertus claruit, nullus in rigorosa verbi acceptione martyrium subiit. 


De Ecclesia Christi, q. 4, th. 5, $ 2. 
Postilla in Evangelia dom. I Adventus. 
Cfr. Dellinger, Die Reformation; Bossuet, Histoire des variations, lib. 5, et alii. 
His ultimis temporibus ritualistae tentarunt monasteria aedificare vitamque* 
regularem instituere, sed sine exitu. 

6 Lutherus, ajebat: «A nobis, qui negamus (liberum arbitrium), spiritus, san- 
ctimonia, miracula exigi non debent». De servo arbitrio; «Sed agite». 

$3 
Utrum Ecclesia romana eaque sola sii catholica. 


432. Status quaestionis. Investigandum hic venit, cui ex commu- 
nionibus catholicitas competat. Et primo quidem de Ecclesia romana, 
cujus caput est Romanus Pontifex, deinde de ecclesiis protestantium 
et schismaticorum. 


433. Errores. Haeretici omnes et schismatici, imo et rationalistae et 
increduli, negant Ecclesiam romanam esse catholicam. Nihilominus ea est 
verborum proprietas et traditionis ratio, ut omnes, etiam religionis osores, 
catholicos nos appellent. 


434. Thesis I. Ecclesia romana est vere catholica. 


Arg. I. Jam olim Patres constanter docuerunt Ecclesiam catholi- 
cam eam esse, quae Romanae Sedi profiteretur. obedientiam ejusque 
teneret fidem. «Probatum est, inquit Optatus, nos esse in Ecclesia sancta 
catholica, apud quos et symbolum Trinitatis est, et per cathedram Petri, 
quae nostra est per ipsam, et caeteras dotes apud nos esse» 1. Unde in 
Ecclesia romana verificantur promissiones Christi: Euntes docete omnes 
gentes 1: Euntes in mundum universum praedicate Evangelium omni crea- 
turae 3, dum praecones catholici, omnes terrae partes apostolico zelo 
obeuntes, Evangelium ubique praedicaverunt et praedicant, Ecclesiam- 
que per orbem diffundunt 4. 

Arg. II. Ecclesia romana, non obstantibus diris persecutionibus, 
adeo per orbem diffusa est, ut ingentem numerum omnium gentium ad 
unitatem fidei, cultus et regiminis adduxerit. Vix invenire vel minimam 
provinciam in orbe poteris in qua sedem non fixerint catholici; qui licet 
per mundum dispersi, ita unitate fidei, cultus et regiminis inter se con- 
junguntur, ut unum credant, unum efficiant, et uni capiti, Romano Pon- 
tifici, humiliter subjiciantur. Ecclesia igitur romana est catholica. 


435. Thesis II. Ecclesiae protestantes carent omnino nota catho- 
licitatis. 


Arg. a) Catholicitas non solum importat universalitatem verum 
etiam successivum incrementum a Christo, Ecclesiae fundatore, ad haec 
usque tempora. Sed protestantismus non a Christo sed a Luthero venit 5. 
Ergo, b) Protestantibus deest unitas, sine qua nequit concipi catholi- 
citas. c) Ipsa propagatio materialis, si qua est in protestantisme, non 
praedicatione Evangelii, sed aestu libidinis et effrenatae licentiae atque 
ferro igneque obtenta est 0. 


De schism, donat., lib. 2, n. 9; MI. 11, 962. 
Matth., 28, 19. 
Mare., 16, 15. 
Cfr. S. Bellarminus, De Ecclesia, lib. 4, c. 12. 

5 Ipsi protestantes fatentur Ecclesiam Christi versus saeculum in corruptam 
fuisse et usque ad Lutheri tempora ignotam mansisse. 

0 Cardinalis Wisseman (collát. 6), egregie demonstrat missiones protestantes 
o mnino steriles esse, non obstantibus subsidiis quibus abundant. 

436. Thesis III. Ecclesiis schismaticis non competit nota catholi- 
citatis. 


Arg. Ecclesiae schismaticae a) non sunt per totum orbem diffu- 
sae x, nec agunt de missionibus instituendis aut de Christi doctrina pro- 
paganda. b) Carent unitate tum doctrinae 1, tum cultus 3, tum praeci- 
pue regiminis 45 c) Non a Christo per successivum incrementum, sed a 
Photio hominum scelestissimo originem ducunt. 


$4 
Utrum Ecclesia Romana eaque sola sit apostolica. 


437. Status quaestionis. Quaeritur hic, an Ecclesia seu communio 
romana eaque sola sit vere apostolica origine, doctrina et successione, 
sensu quo Ecclesia Christi est apostolica. 


438. Errores, a) Jam inde a primis Ecclesiae saeculis plerique hae- 
retici conati sunt ostendere communionem romanam non esse apostolicam K. 

b) Protestantes deinde et schismatici tum originem apostolicam, tum 
identitatem doctrinae cum apostolis, tum etiam legitimam pastorum suc- 
cessionem in Ecclesia Romana negaverunt. 

c) ZIncreduli ac rationalistae blaterant communionem romanam non ab 
apostolis sed a quorumdam theologorum ac Romanorum Pontificum falla- 
cia et dolo trahere originem, pastorumque in ea ab apostolis successionem 
gratis omnino defendi. Ita Strauss 0, Renan 1 et alii plures. 


439. Thesis I. Ecclesia Romana est vere apostolica origine, doctri- 
na et legitima pastorum ab apostolis successione. 


Arg. l. Ex traditione. SS. Patres uno ore confitentur Ecclesiam 
Romanam esse apostolicam. 

Tertullianus de vera Christi Ecclesia loquens ait: «Si Italiae adja- 
ces, habes Romam, unde nobis quoque auctoritas praesto est. Ista quam 


felix Ecclesia! Cui totam doctrinam apostoli cum sanguine suo profu- 
derunt» 8. 


S. Optatus haec habet: «Negare non potes scire te in Urbe Roma 
Petro primo cathedram episcopalem esse collocatam, in qua sederit 


| Quibusdam Orientis regnis et Russiae imperio. 

2 Dogmata siquidem plura inficiantur. Cfr. De Maistre, Du Pape, liv. 4, 
ch. 2 et 5. 

3  Ascetici in ecclesia ruthena nonnisi baptismum administrant, et ex raskol- 
nicis plures sacerdotium abrogant. Cfr. Hergenrother, Historia de la Iglesia, t. 6, 
per. 8, n. 181 sqq.; p. 5 sqq. 

4 Schismatici ab Ecclesia catholica avulsi ecclesias nationales constituerunt, 
quarum praecipuae sunt coetus cpolitanus, ruthenus, hellcnicus et bulgaricus, inter 
se omnino independentes. 

5 Vide controversias quas olim SS. Patres habuerunt cum gnosticis, dona- 
tistis, etc. 

3 Leben Jesu, $ 71. 

7 Vie de Jésus, ch. 18; et Les /Ipdtrcs, ch. 18-19. 

" De Praescriptionibus, c. 36; ML 2, 59. 

omnium apostolorum caput Petrus; unde et Cephas apellatus est; in qua 
una cathedra unitas ab omnibus servaretur; ne caeteri apostoli singulas 
sibi quisque defenderent; ut jam schismaticus et peccator esset, qui 
contra singularem cathedram alteram collocaret»l. 

S. Ambrosius inquit: «Ubi ergo Petrus ibi Ecclesia» 1 et Auctor libri 
De sacramentis: «In omnibus cupio sequi Romanam Ecclesiam» 3. 

440. Arg. II. Ecclesia Romana venit ab apostolis a) origine, b) do- 
ctrina, c) pastorum successione. Ergo est apostolica. Prob. ant. 

a) Origo. Omnia documenta ecclesiastica, monumenta per orbem 
diffusa, et sanctorum ac profanorum scripta, quibus universalis traditio 
continetur, liquido testantur atque demonstrant Ecclesiam Romanam 
a sanctis apostolis Petro et Paulo fuisse fundatam ac sanguine decora- 
tam. Hoc inscriptiones antiquae, carceres, catacumbae, templa, histo- 
riae, sensus generis humani declarant. Unde S. Leo ait: «Ad hanc ergo 
urbem (Romam) te, beatissime Petre apostole, venire non metuis, et 
consorte gloriae tuae Paulo apostolo aliarum adhuc Ecclesiarum ordi- 
nationibus occupato silvam istam... constantior quam cum supra mare 
gradereris, ingrederis» 46 Et festiva celebritate canit Ecclesia: 


«O Roma felix, quae duorum Principum 
Es consecrata glorioso sanguine! 

Horum cruore purpurata caeteras 
Excellis orbis una pulchritudine» s. 


b) Doctrina. Eamdem hodie et semper Ecclesia Romana habet do- 
ctrinam fidei, cultus et regiminis, quam apostoli tradiderunt °. «Semper 
ab his qui sunt undique (catholicis), ait S. Irenaeus, conservata est ea 
quae est ab apostolis traditio» 7. Et S. Augustinus addit: «Quod invene- 
runt (episcopi) in Ecclesia, tenuerunt, quod didicerunt, docuerunt, quod 
a Patribus acceperunt, hoc filiis'tradiderunt» 8. 

c) Pastorum successio. «Ad hanc Ecclesiam (Romanam), ait S. Ire- 
naeus, propter potentiorem principalitatem necesse est omnem convenire 
Ecclesiam... Fundantes igitur et instruentes beati apostoli Ecclesiam 
Lino episcopatum administrandae Ecclesiae tradiderunt» 9. Enumeratis 
deinde Pontificibus qui ordine sibi successerunt, concludit dicens: «Nunc 
duodecimo loco episcopatum ab apostolis habet Eleutherius». 

S. Optatus Milev. haec habet: «Sedit (Romae) prior Petrus; cui suc- 
cessit Linus; Lino successit Clemens, Clementi Anacletus...» Ita Ponti- 
fices enumerat usque ad Siricium versus finem saec. iv, de quo ait: «ho- 
die qui noster est socius» 10. 


De schism, danat., lib. 2, c. 2; ML 11, 947. 
In ps. 40, n. 30; ML 14, 1134. 
De Sacram., lib. 3, c. 1; ML 16, 452. 
Senn. I de SS. Apost. Petro et Paulo, c. 4; ML 54, 424. 
Brev. Rom., die 29 Jun. (Hymn .). 
Confer quae diximus de unitate Ecclesiae, supra n. 420. 
Adv. haeres., lib. 3, c. 3, n. 2; MG 7, 849. 
Contra Julian., 2, 34; ML 44, 698. 
Adv. haeres., lib. 3, c. 3, n. 2-3; MG 7, 849. 
10 De schism, donat., lib. 1, c. 2; ML 11, 948; Eusebius, ZZ. E., lib. 3, c. 4; MG 
20, 220, Episcoporum, quos successores apostolorum vocavit, contexuit seriem. 

441. Corollaium. Ex his manifeste sequitur Ecclesias omnes, etiam 
quae ab apostolis fundatae sunt aut constitutae, ut nota apostolicitatis 
insigniantur, debere per fidem et caritatem cum Ecclesia Romana univer- 
sali ejusque capite communicare. Unde apologetae omnes, ut apostolicita- 
tem alicujus ecclesiae ostendant, recurrunt semper ad pastorum successio- 
nem legitimam, quam ex unione cum Romana Ecclesia catholica repetunt *. 
Obiter hic notat S. Bellarminus t solam Ecclesiam Romanam, cum aliae olim 
defecissent, incolumem doctrinae integritate et Pontificum legitima succes- 
sione permanere. 


442. Thesis II. Ecclesiae protestantes non sunt apostolicae. 


Nota. Protestantes plerumque, origine apostolica, identitate doctrinae 
in articulis fundamentalibus, et successione pastorum per missionem ex- 
traordinariam contenti, notam apostolicitatis suis ecclesiis tribuere non 
verentur 3. 


Arg. Ecclesiae protestantes carent 1) origine apostolica, 2) identi- 
tate doctrinae cum Ecclesia apostolorum, et 3) legitima ac non inter- 
rupta pastorum inde ab apostolis successione. Ergo non sunt apostolicae. 

1) Carent origine apostolica. Ipsi novatores contendunt Ecclesiam 
Christi in apostolis fundatam jam olim erroribus, tyrannide et corru- 
ptione Romanorum Pontificum defecisse. Si Ecclesia apostolorum saecu- 
lo in vel iv juxta nonnullos, vel ante saeculum xiv juxta omnes no- 
vatores defecit, et protestantismus saeculo xvi Luthero auctore ortus 
est, hoc intervallo durante ubi fuit vera Ecclesia? Quomodo protestan- 
tismus, hac interruptione facta, Ecclesiae apostolorum communicare po- 
tuit? Sane protestantibus congruunt illa Tertulliani verba: «Novelli 
estis, posteri estis, hesterni estis» 4. 

2) Carent identitate doctrinae cum Ecclesia apostolorum, a) Prote- 
stantes, suum systema de articulis fundamentalibus sequuti, plura 
habent doctrinae capita, quae non solum revelationi christianae et 
apostolorum praedicationi, sed et documentis Ecclesiae primitivae con- 
tradicunt. Hinc merito S. Bellarminus 5 arguit protestantes de admis- 
sis antiquorum haereticorum erroribus non paucis, b) Protestantes, 
ut jam superius ostendimus, non servant in suis ecclesiis unitatem 
doctrinae. 

3) Carent legitima et non interrupta, pastorum successione; quia suc- 
cessionem materialem non servaverunt, ordinationes ministrorum reli- 
querunt, et missione legitima privantur. 

a) Successionem materialem amiserunt, quia coetus protestantes non 
procedunt ab apostolis, ut dictum est et constat ex historia. 

b) Ordinationes ministrorum reliquerunt, quia plerique, si anglica- 
nos forte excipias, nec curant de pastorum ordinatione, et anglicani adeo 


Deinde scriptores benemeriti, antiquorum morem gerentes, accuratos composue- 
runt catalogos eorum, qui unus post alium in Séde Romana sibi successerunt. 
Cfr. Ordo Episcoporum; MG 20, 1549. 

| Cfr. Murillo, La Iglesia Romana, lib. I, see. 4, c. 4. 

2 De Cone, et Eccl., lib. 4, 6. 

3 Vid. Palmor, Episcopacy Vindicated, C. 2. 

1 Adv. Prax., 2; MI. 2, 180. 

6 De Cone, et Eccl., 4, 9. 

materiam et formam legitimae ordinationis corruperunt, ut non amplius 
ordines valide conferre censeantur, ut diserte declaravit Leo XIIL. 

c) Missione legitima privantur, a) Lutherus quandoque necessita- 
tem missionis pro ministerio exercendo negavit, interdum anceps fuit 
anne requireretur aliqua missio; non semel docuit principum saecula- 
rium vocationem ac missionem sufficere; nonnunquam episcopi missio- 
nem requisivit; saepe vocationem et missionem Dei dixit esse necessa- 
riam. Tot denique hac super re docuit, ut 24 annorum spatio quaterde- 
cies sententiam mutaverit 4. b) Post Lutherum vidimus reformatores, 
ut apposite ajunt Fratres Wallemburgenses, missionem nunc ordinariam 
statuentes, nunc ab extraordinaria opem implorantes, nunc ad ordina- 
tionem magistratuum et populorum confugientes, nunc omnem missio- 
nis necessitatem haud obscure subvertentes 3. c) Convicti denique de 
defectu successionis et missionis ordinariae confugiunt plerique ad mis- 
sionem extraordinariam qua se dicunt opitulari. Sed frustra. Hanc enim 
missionem Dei extraordinariam ostendere deberent protestantes et con- 
firmare miraculis, sicut Moyses, Christus, apostoli, etc., confirmarunt 4. 
At protestantes nullum unquam miraculum patrasse nullumque signum 
extraordinariae suae missionis dedisse constat ex eorum historia agen- 
dique ratione. «A nobis, ajebat Lutherus, qui negamus liberum arbi- 
trium miracula exigi non debent» 5. «Quod miracula a nobis postulant, 
ajebat Calvinus, improbe faciunt» 6. 


443. Thesis III. Ecclesiae schismaticae non sunt apostolicae. 


Arg. I. Ecclesiae schismaticae carent pastorum successione formali 
et plerumque materiali, ut patet ex singularum enumeratione. Ergo. 

a) «Videmus, inquit S. Bellarminus, defecisse alias apostolicas sedes 
antiochenam, alexandrinam, et hierosolymitanam, in quibus postea- 
quam a persis vel saracenis ea loca a romanis adempta sunt, quod 
accidit ante annos 900, aut nulla aut obscurissima fuit successio... Fa- 
tetur Calvinus in Asia, et Aegypto, et proinde Antiochiae, Jerosolymae 
et Alexandriae interrumptam fuisse nedum successionem formalem, ve- 
rum etiam materialem» 7. 

b) Sedes constantinopolitana, quae mediate fuit apostolica 8, ami- 
sit successionem formalem, quando saeculo xr a centro unitatis se sub- 
traxit. Ex eo jam potestas patriarcharum Bizantii, quae primitus a 
Sede Romana dependebat, usurpata esse incepit. 

c) Ecclesiae schismaticae ruthena, hellenica, rumanica, et aliae 
quotquot sunt a romana separatae, pastorum successionem etiam ma- 


Lit. Apostolicae curae, idib. Sept. 1896; Acta S. Sedis, vol. 29, p. 199. 
Cfr. Dellinger, La Reforma, 3, 213 sqq. 
De controversiis, tr. 8, sect. 22; Migne, Theol. Cursus compl., l, 962. 

1 «Quando Deus, ajebat ipse Lutherus in causa Münzeri (op. t. 2, Jen.), ordi- 
narium modum immutari vult, semper simul miracula operatur». Idcirco a Thoma 
Miinzero miracula expostulanda voluit; ut se a Deo missum probaret. 

5 Lib. de servo arbitrio; $ «Sed agite». 

6 Inst. (praef.); «Quod miracula». 

7 De Cone, et EccL, lib. 4, c. 8, «Si ergo» et «Respondeo primum». 

8 Patres Concilii Cp. I in epistola ad Damasum fatentur Ecclesiam bizanti- 
nam novellam esse. 

terialem amiserunt, cum patriarcharum facultates omnino supprimentes 
vel saltem essentialiter mutantes sanctam synodum vel etiam impera- 
tores aut reges constituerunt caput Ecclesiae supremum. 

Arg. Il. Ecclesiae schismaticae vel fuerunt apostolicae ante sepa- 
rationem ab Ecclesia Romana vel post separationem. Si primum, succes- 
sionem formalem amiserunt, quia non succedunt pastores juxta legem 
in illa societate olim vigentem ac consuetam. Si secundum, concedendum 
erit eas olim non fuisse apostolicas, nec habere hodie unde successionem 
repetere possint °. 


ARTICULUS IV 


UTRUM SOLA ECCLESIA ROMANA SIT VERA CHRISTI ECCLESIA 


444. Thesis. Sola Ecclesia Romana est vera Christi Ecclesia. 


Arg. Ecclesia Christi est, ut diximus in praecedentibus, hierarchica 
simul et monarchica, una, sancta, catholica et apostolica. Sed sola 
Ecclesia Romana est hierarchica simul et monarchica, una, sancta, 
catholica et apostolica, ut probatum est. Ergo. 


EXPLICIT APOLOGETICA 


SECTIO II 


DE CONSTITUTIONE ECCLESIAE 


QUAESTIO XIX 


DE POTESTATE ECCLESIAE 


ARTICULUS I 
TRADUNTUR NOTIONES PRAEVIAE 


445. 1) Potestas Ecclesiae adaequate dividitur in potestatem or- 
dinis et jurisdictionis. «Duplex est spiritualis potestas, ait S. Thomas, 
una quidem sacramentalis alia jurisdictionaUs» 1. Haec ultima ob dupli- 
cem formalitatem, quam exhibet, duplex est, una magisterii altera re- 


1 Compertum est schismaticos validam ordinationem plerumque conservare. 
Unde sacerdotes schismatici possunt valide et licite iri articulo mortis absolvere. 
Controversum est, utrum id possint et generatim valeant actus jurisdictionis 
legales exercere extra articulum mortis. Nonnulli affirmant, sed alii communius 
negant cum P. Thoma a Jesu, De unione schismaticorum cum Ecclesia Romana 
procuranda, C. 2, aa. 8-9. Cfr. Benedictus XIV, De Synodo, 6, 5. 

2 II-J1, q. 39, a. 3. 

giminis. Ipso apostolico primatu quem Romanus Pontifex... in universam 
Ecclesiam obtinet, supremam quoque magisterii potestatem comprehendi 
haec Sancta Sedes semper tenuitl. 

2) Claritatis gratia possunt haec membra singillatim considerari. 

a) Potestas ordinis seu ministerii confertur inamissibiliter viris eccle- 
siasticis sacra ordinatione, ut sacramenta ex officio conficiant et mi- 
nistrent ad collationem gratiae 1. 

b) Potestas magisterii collata est Ecclesiae, ut veritatem revelatam 
et ea, quae cum revelatis connectuntur, authentice et ex officio propo- 
nat, doceat ac definiat 3. Hoc magisterium duo importat, ut recte docet 
Pesch 45a) potestatem infallibiliter proponendi doctrinam Christi (elavem 
scientiae), cui respondet ex parte audientium actus internus fidei divi- 
nae juxta illud Apostoli: In captivitatem redigentes omnem intellectum 
in obsequium Christi s; B) potestatem intimandi fidelibus doctrinam Chri- 
sti sub quibusdam poenis juxta illud ejusdem Apostoli: /n promptu 
habentes ulcisci omnem inobedientiam Q. 

c) Potestas regiminis seu ecclesiastici imperii in foro externo, de quo 
tantummodo hic agitur, denotat potentiam regendi ac gubernandi le- 
gibus, judiciis, sanctionibus, populum Christianum ad finem supematu- 
ralem felicitatis aeternae. Quaerimus in praesenti utrum et qua pleni- 
tudine Christus hanc regiminis potestatem contulerit suae Ecclesiae. 

Porro potestas regiminis triplex est, ut omnes etiam juris caesarei 
periti concedunt, legifera scilicet judiciaria et coactiva, prout jus est 
societati vel a) leges edendi, vel f) sociorum actiones judicandi, vel 
1) legum transgressores puniendi et coercendi. 

De singulis in sequentibus. 


ARTICULUS II 
DE POTESTATE ORDINIS 


446. 1) Potestas ordinis praeeminet in Ecclesia inter alias pote- 
states. 

2) A nulla dependet auctoritate creata, sed minister sacris initiatus 
et charactere insignitus valide potest exercere munia suae ordinatio- 


1 Nonnulli, ut Phillipps, Jus eccL, t. i, $ 32 et t. 2, $ 76; Franzelin, De 
Ecclesia Christi, th. 5: Billot, De Eccl. Christi, q. 8, $ 3 et alii, quibus praeiverant 
Suarez et Stapleton, volunt potestatem Ecclesiae trifariam distinguendam esse, 
ordinis nimirum, magisterii et regiminis, sed satius putavimus cum Tarquini (Juris 
publici eccl. inst., lib. 1, n. 4, nota); Mazzella (De Rei. et EccL, n. 756); Groot (Sum- 
ma Apol., q. ii, introd.); Wilmers (De Eccl. Christi, n. 166); Crosta (Theol. dogm., 
t. i, n. 393), et aliis eam bifariam dividere, ordinis et jurisdictionis, et in jurisdi- 
ctione magisterium et regimen includere. 

2 | «Sacramentorum institutio et virtus, ait S. Thomas, a Christo initium ha- 
bet... Quia igitur Christus corporalem sui praesentiam erat Ecclesiae subtracturus, 
necessarium fuit, ut alios institueret sibi ministros, qui sacramenta fidelibus di- 
spensarent.» Contr. Gent., lib. 4, c. 74. 

3 Collata est praecipue cum Christus apostolis eorumque successoribus dixit, 
ut euntes in mundum universum docerent omnes gentes. 

4 Inst. propaed., n. 273. 

5 II Cor., 10, 5. 

8 II Cor. 10, 6. 

nis, in quibus non requiritur jurisdictio, independenter ab omni alia 
potestate. Unde potestate ordinis sacerdos valide baptizat, missas cele- 
brat et aegrotos inungit. 

De hac potestate redibit sermo, dum de sacramento ordinis. 


ARTICULUS III 


DE POTESTATE MAGISTERII 


447. Ecclesia, ut jam saepe diximus, accepit a Christo potestatem 
docendi omnes fideles. Gravissimae quaestiones, quae hanc potestatem 
spectant, enucleandae sunt in hoc articulo. 


$ 1 


Utrum Christus instituerit magisterium vivum ac permanens 
in Ecclesia. 


448. Status quaestionis. 1) Magister in genere dicitur, qui alium 
quodammodo docet, ut diserte ait S. Thomas. Sed si strictius vocabu- 
lum sumas, magister est qui ex officio doctrinas aliis tradit. Quare, qui 
in academiis et universitatibus'docendi munus obtinent et exercent, ma- 
gisterium obire dicuntur. Ecclesia, ut ex historia patet, semper ab exor- 
dio fidelium magistra exstitit. 

2) Hoc tamen magisterium duplex in Ecclesia cernitur: a) per so- 
lemne judicium, cum suprema sua auctoritate formaliter declarat dogma- 
ta ab omnibus credenda; b) per ordinarium et universale magisterium, 
quo corpus pastorum et doctorum tradit doctrinas revelatas, non so- 
lemniter definiendo sed universaliter praedicando. Fide divina et catho- 
lica, ait Concilium Vaticanum, ea omnia credenda sunt, quae in verbo 
Dei scripto vel tradito continentur, et ab Ecclesia sive solemni judicio sive 
ordinario et universali magisterio tanquam divinitus revelata credenda 
proponunturl. 

449. 3) Definitio. Magisterium itaque, prout ad Ecclesiam refer- 
tur, est jus et officium docendi veritates divinitus revelatas cum ea suprema 
auctoritate, cui omnes obedire tenentur. Triplici munere praecipue conti- 
netur, festis scilicet, magistri (seu interpretis) et judicis, in quantum 
Ecclesia ut festis testimonium reddit veritatis revelatae, ut magistra dog- 
mata interpretatur, et ut arbiter subortas controversias judicat ac solvit. 

Quaeritur hic, an Christus instituerit in Ecclesia magisterium vivum 
et permanens cum triplici munere festis, magistri et arbitri. 


450. Errores, i) Ex protestantibus plerique negant jus et officium 
docendi a Christo fuisse Ecclesiae collatum cui universi fideles parere te- 
neantur. Alii—neolutherani—licet concedant magisterium fuisse a Christo 
institutum, dicunt tamen non constare, ubi illud resideat. Alii dicunt ali- 
quando in Ecclesia futurum magisterium divinitus institutum, quando for- 
tasse Ecclesia constituetur coetibus romano, anglico et graeco-schismatico 1. 


|l Sess. 3, C. 3; Donz-Bnnnw., 1792. 
2 Cfr. Card. Manning, England and Christendom, p. 83. 

2) Modernistae, licet ecclesiastici magisterii nomen admittant, conce- 
ptum tamen destruunt, ejus originem, naturam et jura sacrilege pervertendol. 
3) Increduli item hodierni, deisiae rationalistae et liberales, nulla volunt 
praerogativa hac in re Ecclesiam esse insignitam, sed potius eam dicunt 
progressui litterario et doctrinali, qui hodie tanto aestimatur, se opponere. 


451. Thesis. Christus instituit in Ecclesia vivum ac permanens 
magisterium, cui omnes obedire tenentur. 


Arg. I. a) Ex Evangeliis. Data est mihi, inquit Christus, omnis 
Wpotestas in caelo et in terra Euntes ergo docete omnes gentes... docentes eos 
servare omnia quaecumque mandavi vobis 2. Et rursus: Euntes in mun- 
dum universum, praedicate Evangelium omni creaturae. Qui crediderit et 
baptizatus luerit, salvus erit; qui vero non crediderit, condemnabitur 34 Ite- 
rum: Qui vos audit, me audit, et qui vos spernit, me spernit i. Ac tandem: 
Sicut misit me Pater et ego mitto vos 5*En munus atque officium docendi 
et praedicandi Ecclesiae commissum, quod permanens esse declaravit 
Christus, cum addidit: Ecce ego vobiscum sum (in munere docendi) om- 
nibus diebus usque ad consummationem saeculi 0. 

b) Ex Epistolis S. Pattli. Apostolus Paulus et cum eo alii jugiter 
fassi sunt sese in docendo et praedicando Evangelio legatos esse Chri- 
sti. Pro Christo ergo, ait Apostolus, legatione fungimur, tanquam Deo 
exhortante per nos 7. Rursus: Non enim misit me Christus baptizare sed 
evangelizare 89 Item: Per quem (per Christum) accepimus gratiam et apo- 
stolatum ad obediendum fidei in omnibus gentibus pro nomine ejus 0. 
Unde suam praedicationem confirmavit dicens: Licet nos aut angelus 
de caelo evangelizet vobis, praeterquam quod evangelizavimus vobis, ana- 
thema sitl011 

Arg. II. Ecclesia ex institutione Christi est festis veritatis revela- 
tae, magistra dogmatum et judex controversiarum. Ergo. 

a) Testis veritatis, quia Christus ait apostolis eorumque successo- 
ribus: Accipietis virtutem supervenientis Spiritus Sancti in vos, et eritis 
mihi testes in Jerusalem, et in omni Judaea et Samaria et usque ad ulti- 
mum terraeu. Ecclesia exinde veritatem revelatam sanguine etiam 
filiorum testificata est. 

b) Magistra dogmatum, adeo ut nemini liceat dogmatibus ab Ec- 
clesia propositis aliquando secundum progressum scientiae sensum tri- 
buere alium ab eo, quem intellexit et intelligit Ecclesia 12. 

c) Judex controversiarum, quia ut Concilium Vat. ait: Ecclesia... 


Encycl. Pascendi; Denz-Bannw., 2093. 


l 

2 Maith., 28, 18-20. 
3 Marc., 16, 15-16. 
4 Luc., 10, 16. 

5 Joan., 20, 21. 

8 Maith., 28, 20. 

7 II Cor., 5, 20. 

8 I Cor. i, 17. 

9 Rom, Í, 5. 

10 Gal., I, 8/ 

11 Act., I, 8. 

Concil. Vat., wss. 3. De fide etsat., can. 3: Denz-Bannw., 1818. 

jus etiam et officium divinitus habet falsi nominis scientiam proscribendi, 
ne quis decipiatur per philosophiam et inanem fallaciam U 

Arg. III. Codex Juris Canonici hoc confirmat dicens: «Christus 
Dominus fidei depositum Ecclesiae concredidit, ut ipsa, Spiritu San- 
cto jugiter assistente, doctrinam revelatam sancte custodiret et fideli- 
ter exponeret» 1. 


452. Obj.L? Christus Dominus ait: Magister vester tenus est, Christus. 
Ergo Salvator noster non instituit magisterium in Ecclesia. 

Resp.—Dist. ant. Magister vester unus est, primarius, conc.; secunda- 
rius, neg. Unus quidem est magister primarius et principalis, scilicet Chri- 
stus, a quo omnis doctrina revelata procedit; sed hic magister apostolos, 
doctores, etc., posuit in Ecclesia cum officio et munere docendi suo nomine 
veritates revelatas. 

Obj. 2. S. Joannes disertis verbis negavit magisterium Ecclesiae, cum 
ait: Non necesse habetis, ut aliquis doceat vos, sed sicut unctio ejus docet vos 
de omnibus, et verum est, et non est mendacium ^. 

Resp. S. Joannes non negat in praefato loco magisterium Ecclesiae sed 
auctoritatem magisterii mere humani. Necesse non habent fideles, ut dog- 
mata edoceantur humana eloquentia, sed satis est, ut revelationi Spiritus 
Sancti per fidem adsentiant. Haec tamen revelatio jam olim facta non 
impertitur singulis fidelibus immediate, ut voluerunt protestantes non pau- 
ci; ideo necesse fuit magisterium institui in Ecclesia, ut singulorum in fide 
firmitas et omnium in doctrina unitas servaretur. 


$2 
Utrum magisterium Ecclesiae sit infallibile. 


453. Status quaestionis. 1) Jnfallibilis dicitur, qui errare non po- 
test. Solus autem Deus, fallere vel falli nescius, est natura sua infalli- 
bilis, omnis ratio humana ex se multum deficiens, ut ait Angelicus B. 
Homines tamen valent illam infallibilitatem, quae essentialiter Deo com- 
petit, quodammodo participare, adeo ut interiori ac supernaturali Spi- 
ritus Sancti adsistentia suffulti errare non possint. 

454. 2) Definitio. Haec infallibilitas participata definitur: Dos qua 
Ecclesia Christi sic divinitus insignitur, ut per adsistentiam Spiritus San- 
cti in rebus fidei et morum sive in docendo sive in credendo errare non 
possit. 

Dicitur 1l.? Dos qua Ecclesia Christi divinitus insignitur, quia Ec- 
clesia dicitur infallibilis, non ex sua natura sed per participationem, 
quatenus Christus, qui est caput Ecclesiae, influit in membra secundum 
ordinem gratiae et veritatis. Sicut «a capite, ait Angelicus, ad alia 
membra, quae sunt ei conformia in natura, quodammodo sensus et mo- 
tus derivantur, sic a Christo et gratia et veritas ad alios homines deri- 
vantur» (, 


Sess. 3, c. 4; Denz-Bannw., 1798. 
Can. 1322. 

Matth., 23, 10. 

1 Joan., 2, 21. 

II-II, q. 2, a. 4. 

l Comp theol, c. 214; «Hoc tamen». 

Dicitur 2.° Per adsistentiam Spiritus Sancti. Haec supernaturalis 
adsistentia tribuitur Spiritui Sancto per appropriationem, sed non est 
actio solius Spiritus Sancti, nec specialem Spiritus Sancti inhabitatio- 
nem in anima significat, sed potius ad illam pertinet operationem, qua 
Deus omnibus rebus praesens adestl; est speciale auxilium et efficacia 
Dei, quo ita regitur mens docentis, ut in proponenda doctrina semper 
ab errore servetur immunis. Non excludit, quin potius exigit, humanam 
industriam in veritatibus investigandis, ut ipsa particula adsistentia, 
quae aliorum cooperationem supponit, satis innuit 1. 


Dicitur 3.? n rebus fidei et morum. Objectum siquidem infallibi- 
litatis sunt dogmata fidei et res morum, et ea quae ex veritatibus reve- 
latis deducuntur. 


Dicitur 4.? Sive in docendo sive in credendo. Duplex distinguitur 
infallibilitas ratione subjecti, una activa, altera passiva. Activa seu in 
docendo competit Ecclesiae docenti seu corpori pastorum et doctorum, 
qui a Christo constituti sunt ad pascendam regendamque Ecclesiam, 
adeo ut magisterium docens, quod in Ecclesiae Pastoribus et Doctori- 
bus residet, nunquam in tradenda fidei vel morum doctrina deficere vel 
errare queat. Passiva seu 'in credendo competit Ecclesiae discenti seu 
universo fidelium coetui (non exceptis doctoribus) collectim sumpto, 
quatenus unanimis fidelium consensus in iis, quae ad fidem vel mores 
pertinent, errare ne inculpate quidem possit. 

Magisterium docens seu corpus Pastorum et Doctorum est, ut vides, 
principium infallibilitatis, quam neccessario sibi vindicat Ecclesia. Qua- 
tenus est in corpore Pastorum vocatur infallibilitas activa; quatenus 
universus fidelium coetus a Pastoribus edoctus credit dogmata, nuncu- 
patur infallibilitas passiva. 


Dicitur 5.? Errare non possit. Infallibilitas non solum significat im- 
munitatem ab errore de facto in subjecto errori obnoxio, quae inerran- 
tiam proprio nomine audit, sed ulterius impossibilitatem errandi im- 
portat. «Ecclesia, ut egregie ait Groot, non solum non errat, quod est 
factum, verum etiam errare non potest, quod ad fus pertinet» 3. 

Quaerimus hic, an et quomodo infallibilitas activa corpori docenti, 
et passiva universo fidelium coetui competat. 


455. Errores, a) Protestantes plerumque quamdam infallibilitatem 
passivam Ecclesiae universae concedunt, sed activam omnino negant. 

b) Sociniani item infallibile magisterium Ecclesiae negant dicentes 
rationem naturalem sibi sufficere et unicam esse regulam ac normam pro 
discernendis veritatibus revelatis. 

c) Puseystae docent admittendum esse in genere corpus Pastorum in- 
fallibile, constitutum ex Ecclesiis Romana, anglica et graeco-schismatica, 
quarum doctores si dissentiant, nihil infallibiliter definiri potest. 


| Ecclesia, a Spiritu Sancto semper adjuta, operam jugiter navavit, ut veri- 
tates sedulo investigaret. Sive hanc diligentiam adhibeat sive non, modo tamen 
controversiam dirimat, Ecclesia infallibilis est; et cum dogmata credenda proponit 
aut errores damnat, semper supponendum est sufficientem adhibuisse diligentiam. 
Cfr. Valentia, t. 3, q. i, p. 7, $ 41; «Huc accedit». 

2 Cfr. Hurter, n. 391. 

3 Summa Apol. q. 8, a. 3. 

d) Rationalistae, increduli et liberales Ecclesiae infallibilitatem tum 
activam tum passivam multum irrident dicentes nullum doctorum corpus 
vel fidelium coetum gaudere praerogativa non errandi sive in docendo sive 
in credendo. 


456. THESIS. Ecclesia Christi est infallibilis in rebus fidei et mo- 
rum, corpus quidem Pastorum «in docendo» et coetus fidelium «in cre- 
dendo». 


Arg. I. Luculenter hoc demonstratur ex classico illo testimonio 
Servatoris nostri apostolos sic adloquentis: Data est mihi omnis po- 
testas in caelo et in terra. Euntes ergo docete omnes gentes..., docentes eos 
servare omnia quaecumque mandavi vobis. Et ecce ego vobiscum sum 
omnibus diebus usque ad consummationem saeculi L His verbis promisit 
Christus 1) se Ecclesiae in munere docendi adfuturum; 2) hanc adsisten- 
tiam perpetuo duraturam, et 3) Ecclesiam fore infallibilem. 

1) Christus promisit Ecclesiae in munere docendi se adfuturum. Id 
constat ex orationis contextu. Mittens enim Dominus apostolos docere 
omnes gentes adjunxit: ef ecce ego vobiscum sum; quo evidenter patefe- 
cit se eis auxilium praestiturum in opere vel munere ad quod misit 
complendo. In momento in quo Christus misit apostolos praedicare 
Evangelium, ad quid voluerit dicere: ecce ego vobiscum sum, nisi ut eorum 
animum erigeret atque firmaret in munere praedicationis evangelicae 
fungendo? 

2) Docuit hanc adsistentiam perpetuo duraturam, a) Promisit Jesus 
se apostolis adfuturum usque ad consummationem saeculi, quod non de 
apostolis in persona sed de eorum successoribus intelligendum est. 
b) Promisit Christus hanc adsistentiam apostolis euntibus in universum 
mundum et docentibus omnes gentes. Non autem apostoli, ut notum est, 
sed eorum successores erànt universum orbem peragraturi omnesque 
gentes edocturi. 

3) Adseruit Ecclesiam fore infallibilem, a) Quia hoc certe signifi- 
cant verba: ecce ego vobiscum sum... usque ad consummationem saeculi in 
magisterio scilicet obeundo, b) Quia adsistentia promissa est Ecclesiae 
ut Evangelium sine errore praedicaret. 

Arg. II. Christus ait Petro: Tu es Petrus et super hanc petram aedi- 
ficabo Ecclesiam meam, et portae inferi non praevalebunt adversus eam 1. 
Quidquid velis per petram in hoc textu significari 3, certum est funda- 
mentum firmissimum et aedificii immobilitatem saltem in rebus fidei et 
morum denotari. Unde Apostolus vocat Ecclesiam columnam et firma- 
mentum veritatis 4. 

Arg. III. Innumera sunt alia Scripturae testimonia, quibus eadem 
veritas demonstratur. 

1) Salvator noster in caelum ascensurus sic affatus est apostolos: 


1 Matth., 28, 18 sqq. 

2 Matth., 16, 18. 

3 Vid. n. 330. 

1 I Tim., 3, 15. Hunc textum nonnulli protestantes corrumpere ausi sunt, 
sed Luihorus, Dc servo arbitrio, «Primum non»; et Calvinus (Znst., lib. 4, c. I, n. 10), 
integre servaverunt. 

Ego rogabo Patrem et alium Paraclitum dabit vobis, ut maneat vobiscum 
in aeternum, Spiritum veritatis 1. De quo statim subjecit: Paraclitus au- 
tem Spiritus Sanctus... vos docebit omnia 1, manendo scilicet vobiscum 
in aeternum. 

2) Apostolus ad ephesios scribens ait: Ef ipse (Deus) dedit quos- 
dam quidem apostolos, quosdam autem prophetas, alios vero evangelistas, 
alios autem pastores et doctores, ad consummationem sanctorum, in opus 
ministerii, in aedificationem corporis Christi, donec occurramus omnes in 
unitatem fidei et agnitionis Filii Dei in virum perfectum..., ut, fam non 
simus parvuli fluctuantes et circumferamur omni vento doctrinae 3. His 
verbis certo manifestatur Christum instituisse in Ecclesia magisterium 
infallibile, quod est duraturum donec occurramus omnes in unitatem 
fidei.., ne simus parvuli fluctuantes. 

3) Voluit Christus 4, ut qui Ecclesiam non audiret, haberetur sicut 
ethnicus et publicanus, quod certe injustum foret, si Ecclesia esset 
fallibilis. 

Arg. IV. Ex Ecclesiae documentis. Concilium Vaticanum diserte 
ait Romanum Pontificem, cum ex cathedra loquitur... ea infallibilitate 
pollere, qua divinus Redemptor Ecclesiam suam in definienda doctrina 
de fide vel moribus instructam esse voluit 5. Jam olim Pius VI damna- 
vit synodi pistoriensis propositionem I, quae sparsam esse dicebat «ge- 
neralem obscurationem super veritates gravioris momenti, spectantes 
ad religionem» 6. Hinc addere licet cum Franzelin infallibilitatem Eccle- 
siae «ad ipsum revelatum dogma fundamentale fidei catholicae» per- 
tinere 7. 

Arg. V. Ex Ecclesiae Patribus. Sanctorum Patrum, qui infallibi- 
litatem Ecclesiae uno ore confessi sunt, longam seriem texere non lubet. 
Unum vel alterum ex antiquioribus laudasse sufficiat. 

S. Irenaeus ait: «Quam (fidem) perceptam ab Ecclesia custodimus, 
et quae semper a Spiritu Dei, quasi in vase bono eximium quoddam 
depositum juvenescens et juvenescere faciens ipsum vas in quo est... 
Ubi enim Ecclesia, ibi et Spiritus Dei, et ubi Spiritus Dei, illic Ecclesia 
et omnis gratia; Spiritus autem veritas» 8. Videantur Ambrosius 9, Hiero- 
nymus 101 Augustinus 11 et' alii. 


Joan., 14, 16. 
Joan., 14, 26. 
Ephes., 4, 11-14. 
Matth., 18, 17. 
Sess. 4, C. 4: Denz-Bannw., 1839. 
Const. Auctorem fidei, 28 Aug. 1794: Denz-Bannw., 1501. In schemate Con-. 
cilii Vat. Const, dogm. de Ecclesia Christi, c. 9, haec leguntur: «Sacro autem et 
universali approbante concilio docemus atque declaramus dotem infallibilitatis 
quae tanquam perpetua Ecclesiae Christi praerogativa revelata est... collatam ad 
hoc esse, ut verbum Dei, sive id scriptum sive traditum sit, in universali Christi 
Ecclesia integrum et a quavis novitatis immutationisque corruptela immune adse- 
ratur et custodiatur». Coli. Lac., 7, 570. 

7 De div. Trad., th. 12, schol. 1, principium IV. 

8 Adv. haeres., 3, 24; MG 7, 966. 

9 Ep. 2, x; ML 16, 917. 

10 In Amos, 9, 14; ML 25, 1096. 

1l De symbolo ad catech., c. 6; ML 40, 635. 

Objectiones. 


457. Obj. L?  Adsistentia Spiritus Sancti simul promissa est omnibus 
et singulis apostolis, adeo ut singuli fuerint infallibiles in rebus fidei et 
morum. Sed praerogativa concessa singulis apostolis non fuit transmissa ad 
singulos episcopos. Ergo nec praerogativa concessa coetui apostolico trans- 
missa est Ecclesiae. 

Resp.—Neg. conseq. Adsistentia Spiritus Sancti dupliciter considerari 
potest, a) Ut est charisma extraordinarium singulis apostolis concessum, 
magisterium scilicet personale universale apostolorum, eorumque deputatio 
ad novas revelationes, b) Ut charisma ordinarium, magisterium scilicet 
infallibile revelationis jam factae, corpori hierarchico Ecclesiae, quod in 
collegio apostolorum initiatum est, elargitum. 

Charisma extraordinarium certe personale erat, apostolorum successori- 
bus minime communicandum. Solis enim apostolis concreditum est munus 
personale communicandi Ecclesiae fidei revelationes. Expleto siquidem in 
eis deposito revelationis, non opus fuit hoc charisma personale ad alios 
transferre. Verum oportuit ut corpus hierarchicum, cui commissa est revela- 
tionis conservatio, exornaretur charismate ordinario in perpetuum. De hoc 
charismate corpori Pastorum promisso agunt proculdubio textus allati Mat- 
thaei et Joannis ' 

Obj. 2.^ Circulum vitiosum committunt theologi, dum Ecclesiae inTalli- 
bilitatem ex SS. Scripturis, et authentiam Scripturarum ex testimonio Ec- 
clesiae demonstrare contendunt. Ergo nihil valet eorum argumentatio. 

Resp.—Neg. ant. Processus theologicus optime texitur absque ullo 
circulo vitioso. 1) Si disputatio sit cum haereticis, jure arguunt theologi 
ex S. Scriptura, quam adversarii admittunt, ad probandam Ecclesiae infalli- 
bilitatem, ex qua semel ostensa, invicte demonstrant authentiam earum 
S. Scripturae partium, quas haeretici respuere conantur. 2) Si disputandum 
fuerit cum incredulis et infidelibus, demonstratur primo motivis credibili- 
tatis non solum possibilitas et neccessitas verum etiam exsistentia revela- 
tionis et divina Christi missio. Deinde ex Sacris Scripturis, quarum authen- 
tia salrem humana omni genere argumentorum demonstratur, colligitur 
Christi consilium de Ecclesia instituenda et propaganda imo et factum in- 
stitutionis cum omnibus praerogativis et notis, quibus fulget et innotescit. 
Hoc semel probato et admisso, ex Ecclesiae definitionibus arguitur ad de- 
monstrandam inspirationem, integritatem, etc., Scripturarum; et sic diverso 
genere argumentorum unum ex altero sine circulo vitioso probatur. 


$3 


Quodnam sit injallibilitatis Ecclesiae subjectum. 


458. Status quaestionis. 1) Satis declaratum est in paragrapho 
superiori duplicem infallibilitatis speciem esse in Ecclesia, activam et 
-passivam, quae diversum postulant subjectum, unum doctorum qui do- 
cent et pascunt, alterum fidelium qui credunt et discunt. 

2) Compertum est et communiter admissum subjectum infallibi- 
litatis passivae esse totum corpus fidelium quod laicis, clericis, doctori- 
bus, episcopis, ipsoque Summo Pontifice constat. Omnes enim fideles 
dogmata a Deo revelata accipiunt et credunt. 

3) Infallibilitatis activae duplex est subjectum, Romanus Pontifex 


1 Lege Franzolln, De traditione, th. 5, n. 3; Billot, De Eccl. Chr., th. 16, $ 2. 

et corpus docens Pastorum in unione cum Romano Pontifice. Concilium 
Vaticanum dicit divinitus revelatum dogma esse... Romanum Pontificem 
(en 1."™ subjectum) cum ex cathedra loquitur... ea infallibilitate pollere, 
qua divinus Redemptor Ecclesiam suam (en alterum subjectum) in defi- 
nienda doctrina de fide vel moribus instructam esse voluit 1. 

4) Quaeritur a) an corpus Pastorum Romano Pontifici consentien- 
tium, sive in concilio coadunatum sive per orbem dispersum, sit in 
rebus fidei et morum infallibile, et b) an Romanus Pontifex, cum ex 
cathedra loquitur, sit infallibilis. 


459. Errores, a) Calvinus Ecclesiae universali, non coetui episcopo- 
rum in unione cum capite, tribuendam esse voluit infallibilitatem. Alii pro- 
testantes non tam episcopis quam singulis fidelibus videntur adsistentiam 
Spiritus Sancti et consequenter infallibilitatem concedere. 

b) Richeriani, pistorienses, et alii hierarchiae ecclesiasticae osores do- 
cuerunt jurisdictionem et potestatem spiritualem imo et infallibilitatem 
activam primario et immediate residere in populo, secundario et ininiste- 
rialiter in episcopis et Romano Pontificel. 


460. "Thesis I. Ecclesia docens, quae constat episcopis cum Roma- 
no Pontifice, sive in concilio coadunata sive per orbem dispersa, est 
infallibilitatis activae subjectum. 


Arg. I. Corpus episcoporum in Ecclesia succedit collegio apostolico 
cum omnibus privilegiis, quae non sunt praerogativae personales apo- 
stolorum. Sed collegium apostolicum ut tale fuit infallibilitatis subje- 
ctum. Ergo et corpus episcoporum. «Apud nos, ait S. Hieronymus, 
apostolorum locum episcopi tenent» 3. S. Augustinus: «Patres missi sunt 
apostoli, pro apostolis filii nati sunt tibi, constituti sunt episcopi. Hodie 
enim episcopi, qui sunt per totum mundum, unde nati sunt? Ipsa Eccle- 
sia patres illos appellat, ipsa illos genuit, et ipsa illos constituit in sedi- 
bus patrum» 4. Sic passim loquuntur Patres, quorum doctrinam confir- 
mat Concilium Tridentinum dicens: Qui (episcopi) in apostolorum locum 
successerunt 5, et Concilium Vaticanum addit: Quemadmodum (Christus) 
apostolos, quos sibi de mundo elegerat, misit, sicut ipse missus est a Patre, 
ita in Ecclesia sua Pastores et Doctores usque ad consummationem saeculi 
esse voluitó. 


Arg. II. Episcopis in unione cum Romano Pontifice commissum 
est munus docendi, regendi et sanctificandi homines. Ergo sunt subje- 
ctum infallibilitatis. Apostoli, accepta a Christo potestate, constituerunt 
episcopos per singulas civitates cum praefato triplici munere, ut doce- 
mur a S. Clemente Romano qui ait: «Apostoli... praedicantes igitur per 
regiones et urbes, primitias earum spiritu cum probassent, constituerunt 


| Sess. 4, C. 4; Denz-Bannw., 1839. 

2 Vide Edmundi Richerii librum De ecclesiastica et politica potestate, cc. | et 6; 
et propositiones synodi pistoriensis a Pio VI, Const. Auctorem fidei, 28 Aug. 1794 
damnatas. 

3 Ep. 41, n. 3; ML 22, 476. 

4 In Ps. 44, n. 32; ML 36, 513. 

5 Sess. 23, c. 4: Denz-Bannw., 960. 

°  Sdss. 4, introd.; Denz-Bannw., 1821. 

in episcopos et diaconos eorum, qui credituri erant» 1. Unde Paulus apo- 
stolus episcopos hortatur dicens: Attendite vobis et universo gregi in quo 
vos Spiritus Sanctus posuit episcopos regere Ecclesiam Dei, quam acqui- 
sivit sanguine suo 2. 

461. Corollarium I. His ita breviter expositis, operae pretium est 
declarare quomodo Ecclesia docens seu corpus Pastorum sit infallibili- 
tatis subjectum. 

1) Apostoli imprimis a) singillatim fuerunt infallibiles in doctrina 
fidei et morum; hac tamen differentia, quod B. Petrus, Pastor et Rector 
omnium, super quem aedificata est Ecclesia 34 accepit hanc praerogati- 
vam ratione ac vi primatus, ut charisma ordinarium suis successoribus 
transmittendum; dum alii apostoli sanctijicati in veritate et missi in mun- 
dum sicut Christus missus est a Patre i, et electi ut forent legati divini 56 
ac testes Christi usque ad extremum terrae 0, et portarent nomen ejus 
coram gentibus et regibus 7, acceperunt singuli magisterium universale 
et dotem infallibilitatis ratione ac vi apostolatus in universum mundum, 
ut charisma extraordinarium et personale successoribus minime com- 
municandum. b) Conjunctim, constituentes collegium apostolicum, in- 
signiuntur magisterio universali ordinario 8, cum infallibilitate 9, corpori 
Pastorum quod collegio apostolico successit transmittendo. Hinc. 

2) Corpus episcoporum in unione cum Romano Pontifice, sive in 
concilio coadunatum sive per orbem dispersum, est subjectum magi- 
sterii infallibilis, quia hoc corpus Pastorum in communione cum Roma- 
no Pontifice successit in locum collegii apostolici et jure haereditario 
accepit munus docendi, regendi et sanctificandi homines una cum prae- 
rogativa infallibilitatis. Huic episcopatui seu corpori Pastorum referun- 
tur illa Apostoli verba: Attendite vobis et universo gregi in quo vos Spi- 
ritus Sanctus posuit episcopos regere Ecclesiam Dei, quam acquisivit 
sanguine suo I01Verbum siquidem episcopos relate ad Ecclesiam Dei 
quam (Christus) acquisivit sanguine suo, non episcopos seorsim sed 
pastores indeterminate seu corpus episcoporum significat. 

3) Singuli episcopi non infallibilitatem sed munus accipiunt regen- 
di et pascendi singulas ecclesias juxta illud Petri: Pascite, qui in vobis 
est gregem Dei, providentes 11. 

Corollarium II. Ex Bulla Pii VI Auctorem jidei, qua proscripta est, 
prop. 10 synodi pistoriensis, liquet solos episcopos cum Rom. Pontifice 
et non parochos aliosve simplices sacerdotes esse judices fidei. 


Ep. Z ad Cor., n. 42; MG 1, 292. 
Act., 20, 28. 

Matth., 16, 18. 

Joan., 17, 18-19. 

Rom., i, 5. 

Act., 13, 47. 

Act., 9, 15. 


6  Docete omnes gentes, baptizantes eos....docentes eos servare omnia. Matth.,28,19. 

9 Ecce ego vobiscum sum omnibus diebus usque ad consummationem saeculi. 
Matth . 28, 20. Alium Paraclitum dabit vobis, ut maneat vobiscum in aeternum, 
Spiritum veritatis. Joan., 14, 16. 

^ Act, 20, 28. 

1l I Petr. 5. 2. 

462. Thesis II. Romanus Pontifex, cum ex cathedra loquitur, est 
infallibilis. 


Nota. I. Ad intelligentiam hujus theseos quaedam sunt praemit- 
tenda. 

II. Locutio ex cathedra. Quatuor saltem importat locutio ex ca- 
thedra, ut Concilium Vaticanum expresse declaravit. 1) Ex parte Pon- 
tificis, ut omnium Christianorum Pastoris et Doctoris munere fungens 
loquatur. 2) Ex parte materiae, ut doctrinam de fide vel moribus defi- 
niat. 3) Ex parte formae, ut suprema sua apostolica auctoritate doctri- 
nam proponat. 4) Ex parte termini, ut praefatam doctrinam de fide vel 
moribus ab universa Ecclesia tenendam decernat. Pauca de singulis. 

1) Ex parte Pontificis. Romanus Pontifex potest tripliciter consi- 
derari: a) Ut doctor privatus sententiam suam verbo vel scripto profe- 
rens; et hoc sensu communiter docent Doctores posse eum errare etiam 
in materia fidei 1. Quapropter Innocentius III, Benedictus XIV aliique 
Pontifices scriptores potuerunt in componendis suis libris errare 4. b) Ut 
Pontifex, vel rem determinans ad Ecclesiam universalem non spectan- 
tem, ut in beatificatione servorum Dei, vel non pronuntians ultimam 
et peremptoriam sententiam, ceu contingit in approbatione communi 
decisionum SS. Congregationum. Hic modus loquendi non est locutio ex 
cathedra, c) Ut Pastor et Doctor omnium Christianorum tota plenitudine 
apostolicae potestatis res fidei et morum decidens, ut cum Pius IX 
mysterium Immaculatae Conceptionis B. M. V. declaravit. Ex parte 
Pontificis requiritur ad locutionem ex cathedra, ut Papa omnium Chri- 
stianorum Pastoris et Doctoris munere fungens, doctrinam aliquam pro- 
ponat cum intentione obligandi omnes fideles 3. 

2) Ex parte materiae requiritur, ut objectum definitionis sit doctri- 
na de fide vel moribus. Ubi duo sunt observanda: a) distinctio inter 
doctrinam fidei et materiam morum non est realis quoad revelationem, 
ut inferius dicetur 4, sed quae sunt revelata vel in revelatis contenta, 
vocantur res fidei, si pure speculativa sint et credenda proponant, res 
vero morum, si regulam exhibeant agendorum 5. b) Non solum ea 


| Accurate distinguas velim aliud omnino esse Pontificem, qua est persona 
privata, errare in fide ex ignorantia, aliud ipsum fieri haereticum. Haereticus enim 
est qui errat in fide cum pertinacia. Quare magis pium et probabile puto cum Sua- 
rez, De fide, disp. io, sect. 6, n. n, «posse quidem Papam, ut privatam personam, 
errare ex ignorantia, non tamen ex contumacia». Cfr. S. Bellarminus, De Itoni. Pont., 
lib. 4, c. 6; et Pighius, De eccl. hier., lib. 4, c. 8.—Aliis tamen hoc non placet, quo- 
rum si sententia admittatur, statim pulsat animum dubitatio, an Papa, sic haere- 
ticus, ipso jure privetur Pontificatu, vel amovendus sit per sententiam. Qua in re 
nonnulli volunt cum Turrecremata et Alphonse de Castro, Papam haereticum ipso 
jure a Pontificatu excidere, alii vero cum Cajetano, Cano, etc., per sententiam cor- 
poris episcopalis amovendum esse. 

2 Cfr. Benedictus XIV, De Synodo dioecesana, praef. ad calcem. 

3 Volunt nonnulli ad locutionem ex cathedra in Pontifice requiri intentionem, 
et quidem clare expressam, dogmatice rem definiendi, sed haec conditio non expri- 
mitur a Concilio Vaticano, et videtur satis includi in intentione obligandi Eccle- 
siam ad tenendam veritatem dogmaticam. Vide Palmieri, De Rom. Pont., th. 31; 
Razon y Pe, t. 19, p. 162. 

1 N. 475- 

5 Cfr. Murillo, La Iglesia romana, t. I, p. 435. 

quae sunt formaliter revelata et constituunt objectum directum magi- 
sterii ecclesiastici, sed etiam ea quae in formaliter revelatis continentur 
et sub objecto secundario magisterii Ecclesiae cadunt, sive sint de fide 
sive de moribus, possunt pertinere ad materiam locutionis ex cathedra. 


3) Ex parte formae opus est, ut Pontifex suprema sua apostolica 
auctoritate seu plenitudine potestatis, non modo consulat aut adhor- 
tetur, sed ultima sententia doctrinam definiat cum intentione obligandi 
fideles 1. 


4) Ex parte termini necesse est, ut Pontifex doctrinam definiat ab 
universa Ecclesia tenendam. Non tamen opus est ut bulla, decretum 
vel definitio Pontificis ex cathedra loquentis ad totam Ecclesiam diri- 
gatur, sed satis est, ut definitio ad unam Ecclesiam particularem directa, 
doctrinam definiat universam Ecclesiam concernentem. Sic Innocen- 
tius I in causa pelagiana ecclesiam dumtaxat africanam adlocutus est, 
et nihilominus doctrinam tradidit ab universa Ecclesia credendam, adeo 
ut S. Augustinus eo ipso causam finitam dixerit 1. 


463. III. Ratio infallibilitatis Romani Pontificis est adsistentia Spi- 
ritus Sancti. Communiter docent theologi, et est omnino certum, Ro- 
manum Pontificem, dum ex cathedra loquitur, non novam revelationem 
accipere, sed adsistentia pollere Spiritus Sancti, ut in tradendis rebus 
fidei et morum- nunquam a vero tramite deflectat. Per adsistentiam di- 
vinam, inquit Concilium Vaticanum, ipsi in B. Petro promissam ea in- 
fallibilitate pollere, qua divinus Redemptor Ecclesiam suam in definienda 
doctrina de fide vel moribus instructam esse voluit 3. Hinc valor definitio- 
num supremi Pastoris Ecclesiae recidit, non in revelationem Dei, neque 
in consensum Ecclesiae, sed in adsistentiam Spiritus Sancti. Ideoque, 
addit Concilium Vaticanum, ejusmodi Romani Pontificis definitiones ex 
sese non autem ex consensu Ecclesiae irreformabiles esse 4. Tenetur qui- 
dem Papa, quoties doctrinam definire voluerit, ea adhibere media, quae 
apta sunt ad veritatem investigandam dignoscendamque, cujusmodi 
sunt plerumque consilia episcoporum et theologorum, sed quantum ad 
hoc «pie debemus credere, ut ait relator deputationis de fide in Concilio 
Vaticano, quod in divina adsistentia Petro et successoribus ejus a 
Christo Domino facta simul etiam contineatur promissio mediorum, 


1 Decisiones hujusmodi solam substantiam doctrinae, quam directe declarant, 
adspiciunt, non quae incidenter praesuponuntur vel consequuntur. Cfr. Raphael 
a S. Joseph, De S. Theol. loc., c. 7, 2.? 

2 Cfr. Mazzella, De Ecclesia, n. 1052. 

3 Sess. 4, c. 4; Denz-Bannw., 1839. 

' Sess. 4, c. 4; Denz-Bannw., 1839. «Consensus Ecclesiae antecedens, ait ad 
rem Card. Franzelin, De Traditione, th. 12, schol. 1, coroll. 3, potest quidem esse 
objectivum medium, quo Pontifex perveniat in cognitionem doctrinae ut defini- 
bilis, sed non est per se et ex natura rei unicum et necessarium medium cogni- 
tionis; possunt enim doctrinae de fide vel moribus etiam ex aliis fontibus ac mediis 
cognosci definibiles, et possunt definiri quaestiones etiam intra fines Ecclesiae 
hactenus dubiae et controversae. Nullo autem modo hujusmodi Ecclesiae seu 
episcoporum consensus, sive antecedens aut concomitans sive subsequens, neces- 


sarius est per modum judicii authentici concurrentis cum judicio seu definitione 
Pontificis». 

quae necessaria aptaque sunt ad affirmandum infallibile Pontificis ju- 
dicium» *. 

464. IV. Extensio locutionis ex cathedra. Non parva difficultate 
praepediti sunt Patres Concilii Vaticani in seligenda formula infallibilita- 
tis pontificiae. Si enim illam redigere voluissent ad sola divinitus revelata, 
exclusa cuipiam viderentur facta dogmatica, canonizatio sanctorum, et 
ea omnia quae constituunt objectum indirectum magisterii ecclesiasti- 
ci, quod erat inconveniens. Ut difficultas obviaretur, declaratum defi- 
nitumque est in canone Romanum Pontificem, cum ex cathedra loquitur... 
ea injallibilitate pollere, qua divinus Redemptor Ecclesiam suam in defi- 
nienda doctrina de fide vel moribus instructam esse voluit. Ex quo sequitur 
infallibilitatis pontificiae, sicut et magisterii Ecclesiae, duplex esse ob- 
jectum, directum seu primarium quo ad solas veritates explicite vel 
implicite revelatas extenditur, et indirectum seu secundarium quod ea, 
quae ex revelatis deducuntur, declarat. Hinc: 1) infallibilitas Pontifi- 
cis nec magis nec minus late patet quam infallibilitas Ecclesiae in suis 
definitionibus de fide et moribus; 2) dogma catholicum est Romanum 
Pontificem, cum loquitur ex cathedra, infallibilem esse in proponendis 
veritatibus a Deo revelatis, sive ad fidem pertineant sive ad mores. 
3) Certum est, non tamen de fide, Papam infallibilitate gaudere in iis 
determinandis, quae ex revelatis deducuntur et ad eorum conservatio- 
nem necessaria sunti. Infallibilitatem in iis rebus secundariis negare 
«error esset gravissimus» juxta Franzelin. 


465. V. Formula locutionis ex cathedra. Quamquam nulla sit for- 
mula determinata, qua uti necesse sit in rebus definiendis, docent tamen 
communiter theologi Romanum Pontificem, quando loquitur ex cathe- 
dra, manifestare debere indicio aliquo clare cognoscibili suam intentio- 
nem obligandi Ecclesiam ad doctrinam credendam. In omnibus docu- 
mentis, quae hactenus ex cathedra prodierunt, gravissimis verbis hanc 
voluntatem Pontifices manifestare consueverunt. Ut igitur bene digno- 
scantur locutiones ex cathedra, ponderanda sunt accurate Pontificis 
verba. Si quid auctoritative declarat esse dogma fidei a Deo revelatum, 
vel damnat ut haereticum, verbo Dei repugnans, etc., signum est locu- 
tionem esse ex cathedra. 


466. Errores, a) Omnes haeretici, praesertim schismatici graeco-ru- 
theni, protestantes et anglicani, inerrantiam Romani Pontificis in rebus 
fidei et morum practice inficiati sunt. 


b) Gallicani, theorias Marsilii Patavini, Richerii, Antonii de Dominis, 
jansenistarum et febronianorum partim sequuti, celebrem Declarationem 
Cleri Gallicani a. 1682 evulgarunt, in cujus art. 4 haec decreverunt: «In 
fidei quoque quaestionibus praecipuas Summi Pontificis esse partes, ejusque 


| Brixinensis, Relatio ad sess. 4 Concil. Vat. (Coll. Lac., VII, p. 400). «Tutela 
Christi, ait iterum idem relator, et assistentia divina Petri successoribus promissa 
est causa ita efficax, ut judicium summi Pontificis, si esset erroneum et Ecclesiae 
destructivum, impediretur; aut si reapse Pontifex ad definitionem deveniat, illa 
infallibiliter vera exsistat». Coll Lac., VII, p. 401. 

2 Cfr. Franzelin, De Traditione, th. 12, schol. 1, principium IV, «In hoc con- 
tinetur»; et Brixinensis, Relatio ad sess. 4 Concil. Vat. (Coli. Lac., t. 7, 416-417). 

decreta ad oinnes et singulas ecclesias pertinere, nec tamen irreformabile esse 
judicium, nisi Ecclesiae consensus accesserit» *. 

c) Nonnulli professores universitatum Germaniae, sacerdotes et laici, 
quos inter eminuerunt Dollinger, Friedrich, Reusch, Reinkens, Schulte, et 
alii (veteres catholici) tempore Concilii Vaticani et annis posterioribus per- 
tinaciter impugnarunt infallibilitatem Papae, et Patres vaticanos omnesque 
fideles definitionem dogmaticam admittentes accusarunt haereseos 1. 

d) Hodierni rationalistae, liberales et politici plerique renuunt admit- 
tere infallibilitatem Romani Pontificis ex cathedra loquentis. 


467. Arg. I. Ex S. Scriptura. 1) Christus Dominus sic affatus 
est Petrum ejusque successores: Tu es Petrus et super hanc petram aedi- 
ficabo Ecclesiam meam, et portae inferi non praevalebunt adversus eam 3. 
Petrae nomine significatur hic basis seu fundamentum, saxum nempe 
et crepido, quae inamobiliter et solide sustentat totum Ecclesiae aedi- 
ficium. Fundamentum autem et basis Ecclesiae est auctoritas. Unde 
Christus soliditate petrae annuntiavit auctoritatem Ecclesiae fore firmam 
ac stabilem. Sed firmitas auctoritatis in societate est indefectibilitas in 
docendo. Ergo Christus pollicitus est Petro ejusque successoribus infal- 
libilitatem in docendo 4. 

2) Simon, Simon, ait Dominus ad Petrum, ecce Satanas expetivit 
vos, ut cribraret sicut triticum. Ego autem rogavi pro te, ut non deficiat 
fides tua, et tu aliquando conversus 5*confirma fratres tuos °. Haec autem 
verba a) soli Petro referuntur; b) eidem tanquam Ecclesiae capiti et 
Pastori universali diriguntur, et c) infallibilitatis praerogativam con- 
ferunt Petro, ut confirmet fratres suos. 

a) Soli Petro referuntur; quia, licet Dominus omnes apostolos primo 
adlocutus fuerit, deinde tamen solum Petrum affatus est, ut nomen Si- 
mon, Simon, et pronomina secundae personae pro te, fides tua, tu, etc., 
satis ostendunt. 

b) Petro tanquam Ecclesiae capiti et Pastori ttniversali diriguntur, 
quia rogavit Christus pro fide Petri, ut confirmaret fratres tentationum 
periculis expositos, quod est proprium Pastoris. 

c) Praerogativam infallibilitatis conferunt Petro, quia rogavit Chri- 
stus, ut non deficeret fidbs Petri, quatenus erat in munere Pastoris uni- 
versalis constitutus et docendi munere auctus 7. Quare Concilium Va- 
ticanum docet Sancti Petri Sedem ab omni semper errore illibatam per- 


1 In Concilio Vaticano habuit gallicanismus quosdam sectatores, qui nolue- 
runt, ut infallibilitas Romani Pontificis definiretur, sed decisioni concilii humili- 
ter se subjecerunt. 

2 Cfr. Hergenrother, Hist, de la Ig., t. 6, p. 540 sqq. 

3 Matth., 16, 18 sqq. 

4 Cfr. S. Thomas, in Matth., 16, n. 3. 

5 Hoc verbum juxta nonnullos significat postquam a lapsu triplicis negationis 
resipueris; vide Corluy, Spicilegium dogmatico-biblicum, t. 1, comment. 4; juxta 
alios est hebraismus aequivalens verbo vicissim; juxta alios ita vertendum est: 
tu aliquando converte te ad fratres tuos et confirma eos in fide. Cfr. Passaglia, De 
Praerogativis S. Petri, p. 549 Sqq.; et Pesoh, Inst. propaed., n. 509. 

3 Lucs 22, 31. 

7 Cfr. S. Ambrosius, De fide, lib. 4, c. 5, n. 56; ML 16, 653; S. Chrysostomus, 
in Act, Ap., hom. 3, n. 3; MG 60, 37; et Theophilaotus, Enarrat, in Evang. Luc., 
c. 22, 28-34; MG 123, 1073. 

manere secundum Domini Salvatoris nostri divinam pollicitationem disci- 
pulorum suorum principi jactam: Ego rogavi pro te, ut non deficiat fides 
tua; et tu aliquando conversus confirma fratres tuos 4. 

3) Petro ejusque successoribus commissum est a Domino munus 
pascendi Ecclesiam illis verbis: Pasce agnos meos, pasce oves meas 2. Ec- 
clesia autem pascitur non solum legibus et mandatis, verum etiam et 
praesertim doctrina et veritate. Unde Pontifices supremi acceperunt di- 
vinitus munus docendi ex officio veritatem. Munus autem divinitus 
collatum docendi veritatem ex officio secum fert infallibilitatis praero- 
gativam. Ergo. 

468. Arg. IL. Ex SS. Patribus. Patres unanimiter exposuerunt 
eodem sensu, quo nos intelleximus, testimonia S. Scripturae ex Matth., 
16; Luc., 22, et Joan., 21, supra relata 3. 

S. Irenaeus de Ecclesia Romana disserens ait: «Ad hanc enim Ec- 
clesiam propter potentiorem 4 principalitatem necesse est omnem con- 
venire Ecclesiam, hoc est, eos qui sunt undique fideles; in qua semper 
ab his qui sunt undique, conservata est ea, quae est ab apostolis, tra- 
ditio». Velim ex hoc deducas opus esse, ut omnes, qui sunt undique 
fideles, conveniant ad Ecclesiam Romanam, ne errent in rebus fidei cre- 
dendis, et quidem «propter potentiorem principalitatem» Ecclesiae ro- 
manae, in qua «semper ab his, qui sunt undique fideles, conservata est 
ea, quae est ab apostolis, traditio» 5. 

S. Cyprianus 671audat cathedram Petri «unde unitas sacerdotalis ex- 
orta est». S. Ambrosius Romanum Pontificem vocat Petrum et ait: «Ubi 
Petrus, ibi Ecclesia, ubi Ecclesia, ibi nulla mors, sed vita aeterna..., 
et portae inferi non praevalebunt ei» S. Augustinus post resolutionem 
Innocentii I in causa Pelagii ait: «Inde etiam (a Sede Apostolica) re- 
scripta venerunt. Causa finita est» 8* 

469. Arg. II. Ex Conciliis. Concilium Vaticanum agens de Ro- 
mani Pontificis infallibili magisterio, ad tria concilia generalia, constan- 
tinopolitanum scilicet IV, lugdunense II et florentinum provocavit 0, 
ut constantem Ecclesiae traditionem in hac materia demonstraret 10, et 


1 Sess. 4, c. 4. Denz-Bannw., 1836. His addita voluit unus ex Patribus con- 
cilii: «Quae verba (Domini nostri apud Lucam) juxta univçjsalem et perpetuam 
Ecclesiae traditionem intelligenda sunt de infallibili magisterio Petri et ejus suc- 
cessorum». Cfr. Granderath, Const, dogm. S. Concit. Vat, p. 2, c. 3. 

2 Joan., 21, 15-18. 

3 Vide SS. Patrum testimonia apud Schrader, De unitate rom., 2, 306 sqq.; 
Mazzella, De Relig. et Eccl, 1056-1070. 

4 In vetustis manuscriptis communiter legitur potentiorem, sed ex incuria li- 
brariorum aliquando scriptum est pontiorem, et inde, expuncta n, praevaluit in 
quibusdam lectionibus potiorem. 

5 Adv. haer., 3, 3; MG 7, 849. 

° Ep. 55 ad Cornelium, c. 14; ML 3, 845. 

7 In Ps. 40, n. 30; ML 14, 1134. 

8 Serm. 131, c. 10; ML 38, 734. 

° Sess. 4, c. 4; Denz-Bannw., 1833 sqq. 

10 Lubet haec testimonia breviter hic proferre: 

a) Testimonium Concilii Constantinopolitani IV. Agitur de formula ab Hor- 
misda Pontifice pro extinguendo Aeacii schismate olim proposita et ab episcopis 
orientalibus subscripta. Quam formulam Concilium Cpolitanum IV adoptavit et 

gravissimis dein verbis solemnem definitionem emisit his verbis: Itaque 
nos traditioni a fidei Christianae exordio perceptae fideliter inhaerendo, 
ad Dei Salvatoris nostri gloriam, religionis catholicae exaltationem et Chri- 
stianorum populorum salutem, sacro approbante Concilio, docemus et di- 
vinitus revelatum dogma esse definimus: Romanum Pontificem, cum ex 
cathedra loquitur, id est, cum omnium Christianorum Pastoris et Doctoris 
munere fungens, pro suprema sua apostolica auctoritate doctrinam de fide 
vel moribus ab universa Ecclesia tenendam definit, per assistentiam divi- 
nam, ipsi in B. Petro promissam, ea infallibilitate pollere, qua divinus 
Redemptor Ecclesiam suam in definienda doctrina de fide vel moribus 
instructam esse voluit; ideoque ejusmodi Romani Pontificis definitiones ex 
sese non autem ex consensu Ecclesiae irreformabiles esse. Si quis autem 
huic nostrae definitioni contradicere, quod Deus avertat, praesumpserit, 
anathema  sit»l. 


470. Arg.IV. Ex Romanorum Pontificum agendi ratione. Romani 
Pontifices semper hanc infallibilitatis praerogativam sibi vindicarunt, 
non solum praeclaris editis documentis, verum etiam haeresum conde- 
mnatione et Ecclesiae gubernatione. 

a) Documentis publicis. Ad rem ait Papa Zosimus: «Cum tantum 
nobis esset auctoritatis, ut nullus de nostra possit retractare sententia»2. 


omnibus episcopis, qui ad Photii partes confugerant, subscribendam proposuit, 
prout sequitur: «Prima salus est rectae fidei regulam custodire, deinde a constitu- 
tis Dei et Patrum nullatenus deviare... Et quia non potest D. N. Jesu Christi prae- 
termitti sententia dicentis: Tu es Peints et super hanc petram aedificabo Ecclesiam 
meam, haec quae dicta sunt rerum probantur effectibus, quia in Sede Apostolica 
immaculata est semper catholica reservata religio et sancta celebrata doctrina». 
Mansi, 16, 27. 

b) Concilium Lugdunense II, cui graeci cum latinis interfuerunt et subscripse- 
runt, haec habet: «Ipsa quoque sancta romana Ecclesia summum et plenum prima- 
tum et principatum super universam Ecclesiam catholicam obtinet, quem se ab 
ipso Domino in B. Petro, apostolorum principe sive vertice, cujus Romanus Pon- 
tifex est successor, cum potestatis plenitudine recepisse veraciter et humiliter reco- 
gnoscit. Et sicut prae caeteris tenetur fidei veritatem defendere, sic et, si quae de 
fide subortae fuerint quaestiones, suo debent judicio definiri». Denz-Bannw., 466. 

c) Concilium Florentinum, cui etiam graeci interfuere, ait: «Definimus san- 
ctam apostolicam Sedem et Romanum Pontificem in universum orbem tenere 
primatum, et ipsum Pontificem Romanum successorem esse B. Petri, principis 
apostolorum, et verum Christi vicarium, totiusque Ecclesiae caput, et omnium Chri- 
stianorum patrem ac doctorem exsistere; et ipsi, in B. Petro, pascendi, regendi ac 
gubernandi universalem Ecclesiam a Domino N. J. C. plenam potestatem traditam 
esse, quemadmodum etiam in gestis oecumenicorum conciliorum et in sacris cano- 
nibus continetur». Denz-Bannw., 694. In relatione deputationis et in schemate 
Patribus concilii Vaticani tradito, necnon in altera relatione Brixinensis in Con- 
gregatione generali abunde ostenditur allegata trium conciliorum testimonia im- 
mediate ac directe referri ad praerogativam infallibilitatis Romani Pontificis. Cfr. 
Granderath, Consi, dogm. SS. Concit. Vat., p. 2, comm. 7. 

1 Sess. 4, c. 4; Denz-Bannw., 1839. His accedunt alia innumera conciliorum 
generalium et particularium testimonia, quae probant constantem ac non inter- 
ruptam hac in re Ecclesiae traditionem. Adeat lector, si velit, concilia ephesinum 
(Harduin, 1, 1471), chalcedonense (Harduin, 2, 306 Sqq.). constantinopolitanum III 
(Harduin, 3, 1078 sqq.), nicaenum II (Harduin, 4, 102), etc. Conciliorum particu- 
larium acta confer apud Aguirre, Collectio maxima Cone. Hisp.; apud Collect. Lac.; 
et apud Manii, Collectio maxima Conciliorum. 

a Ep. 12, 1; MI. 20, 676. 

S. Leo: «Soliditas illius fidei, quae in apostolorum principe est laudata, 
perpetua est; et, sicut permanet, quod in Christo Petrus credidit, ita 
permanet, quod in Petro Christus instituit... Tanta enim divinitus soli- 
ditate munita est, ut eam neque haeretica unquam corrumpere pravitas 
nec pagana potuerit superare perfidia» h Vide, si lubet, Gelasii 2, Aga- 
thonis 3, et aliorum Pontificum expressa testimonia. 

b) Haeresum condemnatione. Quando in Ecclesia haeresis aliqua 
suborta est, orbis catholici antistites ad Romanum Pontificem causam 
deferre ab eoque sententiam postulare consueverunt 4, et hic tanquam 
legitimus controversiarum judex errores semper condemnavit. Sic In- 
nocentius I ad petitionem synodi carthaginensis pelagianismum pro- 
scripsit 5; Caelestinus 1 Nestorium ejusque errores ante Concilium Ephe- 
sinum postulante S. Cyrillo damnavit 6; Leo I, data epistola dogmatica 
ad Flavianum patriarcham, monophysitismum Eutychetis contrivit 7; 
Damasus Papa Macedonii haeresim 8, Agatho monothelismum 9, et alii 
Pontifices alios errores condemnare non dubitarunt. 

c) Ecclesiae gubernatione. Romani Pontifices, ut recte ait Conci- 
lium Vaticanum, «prout temporum et rerum conditio suadebat, nunc 
convocatis oecumenicis concilis aut explorata Ecclesiae per orbem di- 
spersae sententia, nunc per synodos particulares, nunc aliis, quae divina 
suppeditabat providentia, adhibitis auxiliis, ea tenenda definiverunt, 
quae sacris Scripturis et apostolicis traditionibus consentanea, Deo ad- 
jutore, cognoverant» 1011 

471. Arg. V. Ex theologorum unanimi consensu. Theologi omnes 
etiam galli, uno vel altero excepto, hanc veritatem suo suffragio firma- 
vere. Hinc S. Thomas, omnium magister et princeps, ait: «Dicendum 
quod nova editio symboli neccessaria est ad vitandum insurgentes erro- 
res. Ad illius ergo auctoritatem pertinet editio symboli, ad cujus aucto- 
ritatem pertinet finaliter determinare ea quae sunt fidei, ut ab omnibus 
inconcussa fide teneantur; hoc autem pertinet ad auctoritatem Summi 
Pontificis, ad quem majores et difficiliores Ecclesiae quaestiones refe- 
runtur, ut dicitur in Decretal, extra de Bapt. c. Majores. Unde et Domi- 
nus Luc., 22, 32, Petro dixit: Ego autem rogavi pro te, ut non dejiciat fi- 
des tua, et tu aliquando conversus confirma fratres tuos. Et hujus ratio 
est, quia una fides debet esse totius Ecclesiae secundum illud Z Cor., 1,10: 
Idipsutn dicatis omnes, et non sint in vobis schismata, quod servari non 
potest, nisi quaestio fidei exorta determinetur per eum, qui toti Ec- 
clesiae praeest, ut sic ejus sententia a tota Ecclesia firmiter teneatur» n. 


1 Serm. 3, cc. 2-3; ML 54, 145. 

2 Tr. 2, n. 10. Ep. 4 seu Commonitorium; ML 59, 30. 

3 Ep. ad Augustos Imp.; ML 87, 1169. 

' Cfr. S. Prosper., C. Collát., c. 21; ML 51, 270 sq. 

5 Inter Innoc., ep. 26, n. 1, 3; ML 20, 564; et inter Aug., ep. 181, n. I et 9; 
ML 33, 780 sq. 

6 Cfr. Cyrillus, ep. II; MG 77, 79; et Caelestinus, ep. 13, n. 11; ML 50, 483. 

7 Flavianus, ep. 2, inter Leon., ep. 26; ML 54, 745. 

8 Cfr. Sozomenus, H. E., 6, 22; MG 67, 1351. 

9 Harduin, 3, 1078 sqq.; Denz-Bannw., 291 sq. 

10 Sess. 4, c. 4; Denz-Bannw., 1836. 

1] TI-II, q. i, a. 10. 

S. Doctorem sequuntur omnes theologi communiter. Cfr. Banez N S. Bel- 
larminus 4, Suarez 3 et alii. 

Arg. VI. Ex ratione. Insignis tribunus Vazquez de Mella in sua 
admirabili oratione habita in comitiis Hispaniae die 12 Nov. 1906 va- 
lidum ad hoc argumentum petiit et exposuit ex necessitate revelationis 
conservandae. Dogmata siquidem revelata sunt Ecclesiae concredita, 
ut integra serventur. Cum autem ratio individualis nequeat esse infal- 
libilis, oportet in Ecclesia esse organon aliquod infallibile, quod reve- 
lationem custodiat. 


Solvuntur difficultates. 


472. Obj. L? Epistolae etiam dogmaticae Romanorum Pontificum 
examini non semel subjectae sunt in conciliis generalibus, ut illa S. Leonis 
in Concilio Chalcedonensi. Ergo concilia non admittebant infallibilitatem 
Romani Pontificis. Ita Dollinger. 

Resp. 1.° Non omnes epistolae Romanorum Pontificum sunt dogmati- 
cae rem ex cathedra definientes, sed quaedam sunt exhortatoriae, infalli- 
bilitate carentes. 

2? Si agatur de epistolis, quae definitionem ex cathedra continent, 
possunt multiplici ratione examini subjici: 1) Ut investigetur, an revera 
sint documenta pontificia et non litterae supposititiae; 2) ut cognoscatur, 
an contineant definitionem ex cathedra, vel sint tantum exhortatoriae, ut 
saepe contingere solet; 3) ut sensus earum adipiscatur et instruantur prae- 
sentes; 4) ut semel cognitis earum fundamentis, sensu, ambitu, etc., confir- 
mentur sententia Patrum.—Non solum Pontificum epistolae, verum etiam 
ipsa Scripturarum effata, traditionis documenta et conciliorum praeceden- 
tium decisiones examini subjici solent in episcoporum congressibus et in 
theologorum discussionibus. 

Obj. 2. Plures referuntur Pontificum errores in fide. Sic Liberius in 
causa arianorum formulae haereticae subscripsit; Vigilias in causa trium 
Capitulorum erravit; Honorius in monothelitarum errorem prolapsus tan- 
quam haereticus est damnatus in Concilio Cp. III. Ergo. 

Resp.—Neg. ant. Casus, qui in probatione referuntur, explicatione in- 
digent. 

1) Plures hodierni critici putant factum subscriptionis formulae, quod 
Liberio tribuitur, figmentum fuisse arianorum, ut catholicos incautos ad suas 
partes adducerent. Sed, quidquid sit de subscriptione, constat formulam, 
quae dicitur a Liberio subscripta, posse in sensu catholico explicari. Quatuor 
quippe fuerunt formulae ei exhibitae Sirmii, quarum secunda dumtaxat erat 
aperte haeretica. Hanc autem Liberius constanter recusavit, ut docet Sozo- 
menus 4. Addi potest illam subscriptionem non fuisse locutionem seu defini- 
tionem ex cathedra 5. 

2) Vigilius nunquam fidei catholicae restitit, vel errorem docuit. Da- 
mnavit enim semel et iterum fria Capitula, quae erant scripta Theodori 
mopsuesteni, Theodoreti et Ibae erroribus nestorianis referta. Agebatur de 
condemnatione personarum Theodori, Theodoreti et Ibae, quorum primus 
ante Concilium Ephesinum et alii duo in pace Ecclesiae obierant. ATgilius, 
agente praesertim Justiniano imperatore, edidit Judicatum, et vulgato Con- 
stituto, varie mutavit sententiam, semper tamen doctrinam frium Capitulo- 


In II-III, q. 1, a. 10. 
De Rom. Poni. lib. 4, c. 2. 
De /ide, disp. 5, sect. 8, n. 4. 
H. E., lib. 4, c. 15; MG 67, 1149 sq. 

6 Cfr Sulpitius, Sacr. hist., lib. 2, c. 39; ML 20, 151; Socrates, 77. E., lib. 2, 
c. 37; MG 67, 322; Nioophorus, 77. E., lib. 9, c. 35; MG 146, 364; Petavius, De Tri- 
ait., lib. i, c. 9. 

rum rejiciendo. Deinde pacis amore aliquandiu approbare renuit Concilium V 
(Cp. ID), quo tria Capitula damnabantur, sed tandem altero Constituto edito 
tria Capitula proscripsit et Synodum V approbavit. Non lapsus in haeresim 
sed inconstantiae fortasse signum in hoc dedit '. 

3) Celebris effecta est olim causa Honorii, postquam ejus duae epi- 
stolae ad Sergium cpolitanum, in quibus unam esse in Christo voluntatem 
adserebatur, publici juris factae sunt s. Sed quidquid sit de genuinitate prae- 
fatarum epistolarum et de integritate act. 8, 13 et 18 Concilii VI (Cp. III) 38 
in quibus Honorius dicitur fuisse damnatus, tria possunt hic certissime 
teneri: 

1) Honorius nullum docuit errorem in fide. 

2) Honorii epistolae non fuerunt definitiones ex cathedra. 

3) Honorius non fuit damnatus tanquam haereticus. 

1) Honorius nullum docuit errorem in fide. Cum unam voluntatem in 
Christo adserit, duas voluntates contrarias in Christo reprobare intendit, 
unam scilicet carnis alteram spiritus, sicut nos habemus post peccatum, 
ut explicat S. Maximus* et ex contextu facile conspicitur. 

2) Honorii epistolae non fuerunt locutiones ex cathedra. Tum quia Ho- 
norius Sergii consultationi quoad voces unius vel duplicis operationis in 
Christo respondens incidentaliter tantummodo tetigit quaestionem de vo- 
luntate Christi; tum quia epistolae non fuerunt debito modo publicatae s; 
tum quia Pontifex epistola secunda silentium commendabat Sergio. 

3) Honorius non fuit damnatus tanquam haereticus sed ut negligens. 
Leo II qui Concilium VI approbaverat haec habet in responso ad impera- 
torem: «Pariterque anathematizamus novi erroris inventores, id est, Theodo- 
rum pharanitarum episcopum, Cyrum alexandrinunt... necnon et Honorium, 
qui hanc apostolicam Ecclesiam non apostolicae traditionis doctrina lustra- 
vit, sed persana proditione immaculatam fidem subvertere conatus est» e. 
Iterum de hoc ad episcopos Hispaniae scribens-addit: «Qui... (Theodorus, 
Cyrus, etc.) aeterna damnatione multati sunt... cum Honorio qui flammam 
haeretici dogmatis, non, ut decuit apostolicam auctoritatem, incipientem 
exstinxit, sed negligendo confovit» '. Idem fere adserit in epistola ad Ervi- 
gium regem gothorum in Hispania 89 

473. Scholion I. De auctoritate SS. Congregationum in rebus fidei et 
morum. Sacrae Congregationes sunt quidam Ecclesiae Romanae Cardina- 
lium coetus a Pontifice pro certis negotiis dirigendis, discutiendis ac per 
modum judicii decidendis erecti. Singulae Congregationes constant Praefe- 
cto, quibusdam Cardinalibus, qui sunt judices, et Secretario; his adjungun- 
tur nonnulli viri docti Consultores. Numerus Congregationum pro temporum 
et negotiorum necessitatibus modo auctus est modo diminutus ", sed Pius 
PP. X multis incommodis obviare cupiens litteris apostolicis Sapienti Con- 
silio sub die 29 Junii 1909 datis undecim reliquit Congregationes, nempe: 
Congregationes S. Officii, Consistorialis, de Disciplina Sacramentorum, Con- 
cilii, de Religiosis, de Propaganda Fide, Rituum, Caeremonialis, pro Negotiis 
ecclesiasticis extraordinariis, Studiorum, et pro Ecclesia orientali 10. 

Tum ex antiquo tum ex moderno jure sola Congregatio S. Officii tutatur 


| Documenta circa hanc quaestionem reperies apud ML 69. p. 60 et p. 177-178 
2 Reperiuntur apud Harduin, 3, 1319 et 1351; et Kiroh, Enchiridion fontium 

hist. eccl. ant., 1057 sqq. 

3 De hoc enim disputant eruditi. 

4 Disp. cum Pyrrho; MG 91, 329. 

5 Latuerunt enim usque ad obitum Honorii et Sergii. 

6 Mansi, II, 732. 

7 Ep. 3 ad Constant. Imp.; ML 96, 4x4-419. 

3 Cfr. Dominicus a SSma. Trinitate, Bibi, theol., lib. 3, sect. 4, c. 17, $ 7, 

i igitur»; Héfélé, Histoire des Conciles, liv. 16, ch. 2, $ 324. 

9 Vide Ferreres, Comentario de las SS. Congregationes, «Razón y Fc», 1909. 
10 Codex Juris Canonici, can. 247-257, adsignat negotia in singulis Congrega- 

tionibus pertractanda. 

doctrinam fidei et morum. Hinc, cum agitur de auctoritate Congregationum 
in rebus fidei et morum, limitatur quaestio ad Congregationem S. Officii. 
Quaeritur itaque, quam habeat haec Congregatio in rebus fidei et inorum 
auctoritatem. 

Quamvis Romanus Pontifex nemini suam infallibilitatem delegare va- 
leat, ut recte animadvertunt Palmieri ', Frawelin 1 et alii, communicat 
tamen Congregationi S. Officii auctoritatem etiam ordinariam seu perma- 
nentem et per modum officii, ut decreta et sententias doctrinales in rebus 
fidei et morum edere valeat pro universa Ecclesia. Hi Congregationis actus 
approbatione indigent Romani Pontificis, ut publicentur, qua obtenta, sub 
formula Sanctissimus decrevit promulgantur. 

Porro Pontificis approbatio potest esse communis vel solemnis. Com- 
munis ita impertitur, ut decretum post approbationem retineat naturam 
decisionis Congregationis. Solemnis est, qua Pontifex decisiones facit om- 
nino suas, easque per Constitutionem solemniter publicat. 

Non loquimur in praesenti de decisionibus Congregationum, quas Sum- 
mus Pontifex facit suas, quia haec non jam actus Congregationis sed de- 
creta reputantur Pontificis, et si ex cathedra proponantur irreformabiles 
sunt 3. Agimus de illis decretis, quae, obtenta Summi Pontificis approba- 
tione communi, ceu actus Congregationis vulgari solent. 

1) Sacrae Congregationes non sunt ex se infallibiles; adeoque definitiones, 
quae a Sancto Officio cum approbatione communi Romani Pontificis prodeunt, 
non sunt irreformabiles nec locutiones ex cathedra. Ratio est, quia Romanus 
Pontifex non valet suam infallibilitatis praerogativam aliis communicare. 

2) Consequenter non tenemur adsensum fidei divinae eis praebere. Quia 
non procedunt ab auctoritate infallibili. 

3) Non tamen sufficit silentium obsequiosum, sed decisionibus doctrina- 
libus S. Officii in rebus fidei et morum, de quibus loquimur, debetur adsensus 
internus religiosus. Hoc patet tum ex litteris Pii PP. TX diei 21 Dec. 1863 
ad archiepiscopum monachiensem, tum etiam ex ipsa ratione Congregatio- 
nis, quae supremum in Ecclesia tribunal in materia fidei constituit, et pro 
doctrina catholica custodienda instituta est. 


474. Scholion II. De valore Syllabi. Syllabi nomine venit elenchus 
propositionum damnatarum octoginta, quas Em. Card. Antonelli speciali 
mandato Pii PP. IX ex allocutionibus consistorialibus, encyclicis aliisque 
apostolicis litteris ejusdem Pontificis collegit, omnibusque Ecclesiae catho- 
licae episcopis misit. 

Nulla est propositionibus singillatim adjuncta censura specialis, sed ne- 
gari non debet singulas earum talem censuram mereri, quali notatas conspi- 
cimus in documento pontificio, a quo desumptae sunt. 

Quare ex duplici capite potest auctoritas Syllabi attendi: 1) ex 32 Actis 
Apostolicae Sedis ex quibus singulae propositiones excerptae sunt; 2) ex 
nova publicatione et promulgatione vel etiam confirmatione damnationis 
propositionum in Syllabo. 

D Ex primo capite notum est auctoritatem Syllabi eam esse, quam 
habent 32 Actus Pii PP. IX (9 Nov. 1846-29 Sept. 1864) ex quibus desum- 
ptae sunt. Unde Syllabi propositiones, alias a Pio IX damnatae, eadem 
nunc censura inuri debent qua in respectivis documentis. Quod ea certitu- 
dine putamus tenendum, qua Ecclesiam et Romanum Pontificem dicemus 
infallibiles in proscribendis erroribus et notandis propositionibus censura 


1 Oe Rom. Pont., p. 632. 

2 De div. Trad., th. 12, schol. 1, princip. 7, coroll. 2. 

3 Cfr. Wilmers, n. 240. Disputant hic theologi, an decreta doctrinalia S. Offi- 
cii specifice approbata a Summo Pontifice sint decisiones ex cathedra. Affirmant 
Bouix, De Curia Romana, ed. Paris 1859, th. 2, et P. Choupin, Études, 5 Aug. 1907. 
Negat Frnnzolln, Dr div. Trad , th 12, princip. 7, cui subscribendum censemus. In 
decisionibus itaque Congregationis, quas Pontifex facit suas, requiruntur signa lo- 
cutionis o.v cathedra, ll irreformabiles sint et adsensum fidei divinae mercantur. 

aliqua etiam haeresi inferiori. Ex hac igitur parte potest Syllabus conside- 
rari, ut elenchus authenticus propositionum alias damnatarum x. 

2) Ex altero capite disputatur, an Syllabus sit documentum condemna- 
torium ex cathedra octoginta propositionum. Nonnulli renuunt hoc admittere 
eo quod Syllabus ab Em. Card. Antonelli ad episcopos missus fuerit sine 
declaratione solemni Pontificis elenchum ex cathedra damnantis. Ita Ri- 
naldi 1 et alii, quibus favere videtur Palmieri 3. Alii censent Syllabum esse 
documentum noviter damnans propositiones quas refert. Hoc probant i) ex 
declaratione Mercurelli, secretarii Pii PP. IX, qui die 14 Jan. 1865 scripsit: 
«errores (Syllabi)... conjunctim rursus damnati fuerunt». 2) Quia Pius IX 
die 17 Jun. 1867 episcopis Romae congregatis dixisse fertur: Encyclicam 
(Quanta cura) necnon et Syllabum coram vobis nunc confirmo et vobis iterum 
tanquam regulam docendi propono. 3) Leo XIII litteris encyclicis 21 Aprilis 
1878 ex sua apostolica veritatis Sede confirmatas ac iteratas declaravit 
omnes condemnationes propositionum a praedecessoribus suis praesertim 
Pio IX decretas. Ita Mazzella 4*et alii non pauci. Alii contendunt Syllabum 
evasisse doctrinam infallibilem ex adhaesione corporis episcoporum. Ita 
Wernz 6. Alii denique volunt Syllabum non esse declarationem ex cathedra, 
sed tantum continere normam authenticam a Romano Pontifice praescri- 
ptam, cui se subjicere omnes tenentur. Ita Pesch et alii °. 


$4 
Quodnam sit infallibilitatis objectum primarium. 


475. Status quaestionis. 1) Infallibilitatis objectum potest esse 
primarium vel secundarium, prout veritates a) in se ipsis revelatae 
fuerunt, ut omnes formaliter revelatae, vel b) ex formaliter revelatis 
per legitimam consequentiam deducuntur. In praesenti paragrapho de 
objecto primario, in sequenti de secundario erit sermo. 

2) Ut autem titulus penitius explicetur, animadvertendum est de- 
positum fidei seu revelationis, quod S. Scriptura et traditione catholica 
continetur, absolutum jam fuisse et completum in apostolis7. Hinc 
Ecclesia novas revelationes non accipit, sed jam alias acceptas diligen- 
ter custodit ac fideliter exponit 8. Magisterium igitur infallibile Eccle- 
siae pro objecto primario habere dicitur res jidei et morum, quae in depo- 
sito catholicae revelationis formaliter explicite vel formaliter implicite con- 
tinentur 9. 

Dicitur 1.° Res fidei, eae saltem quae ad aedificationem doctrinae 
Christianae spectant. Ex iis enim, quae ad fidem pertinere dicuntur, 
quaedam «directa intentione a Deo inspirante suggesta sunt, quaedam 
per concomitantiamr»l0. Ad rem apposite S. Thomas: «Fidei objectum 


| Vide Franzelin, Études Religieuses, Juillet 1889; Rinaldi, ZZ valore del Sylla- 
bo, 7 sqq. (Roma 1888). 
II valore del Syllabo, 1 sqq. 
Opus theol. mor.; Ballerini, t. 2, sect. 1, n. 166 (ed. 2). 
De Rel, et Eccl, n. 1052, not. 
In Decret. I, n. 278. 
Inst, propaed., n. 520. 
7 Cfr. Concil. Trid., sess. 4, de canone S. S., Denz-Bannw., 783; et Decret. 
Pii PP. X, Lamentabili sane exitu, prop. 21; Denz-Bannw., 2021. 
8 Cfr. Concil. Vat., sess. 4, c. 4: Denz-Bannw., 1836. 
9 Cfr. Billot, De Ecclesia Christi, th. 17; «Proinde». 
19 Cfr. Billot, De Ecclesia Christi, th. 17; «Ut autem». 

mer se est id, per quod homo beatus efficitur... Per accidens autem aut 
secundario se habent ad objectum fidei omnia quae in S. Scriptura 
divinitus tradita continentur, sicut quod Abraham habuit duos filios, 
quod David fuit filius Isai, et alia hujusmodi»l. Quae directe et per se 
a Deo intenduntur in revelatione, ut sunt dogmata et praecepta mo- 
ralia, conferunt proculdubio ad aedificationem doctrinae Christianae, et 
pertinent ad objectum primarium magisterii infallibilis Ecclesiae; quae 
vero ad objectum fidei pertinent per concomitantiam, per accidens et 
indirecte, ut sunt phira adjuncta physica, geographica, genealogica, etc., 
quae religiosa non sunt, excluduntur a quibusdam, nonnullis reclaman- 
tibus, ab objecto primario infallibilis magisterii, quia nihil videntur ad 
aedificationem doctrinae Christianae conferre. De his ait Billot: «Etsi 
eo modo et sensu, quo fuerunt a Deo inspirata, res fidei dicenda sint, 
non tamen res fidei facientes ad aedificationem doctrinae Christianae. 
Unde tandem sequitur non opus fuisse speciali providentia ad incorru- 
ptam eorum conservationem in editionibus seu versionibus Scripturae, 
nec etiam speciali magisterio ad eorumdem propositionem et authen- 
ticam interpretationem in populo fidelium» 1. Idem defendit Ludovicus 
de San 3 et innuere videtur Concilium Vaticanum 4. 


Dicitur 2.? Res fidei et morum juxta formulam a Concilio Triden- 
tino 5*consecratam. Distinctio fidei et morum quoad revelationem non 
est realis, ut scite animadvertit Franzelin 0, sed rationis cum funda- 
mento in re; quia doctrina fidei potest esse aliquando moralis, et doctri- 
na morum est vicissim quandoque de fide. Praefata itaque verba in- 
nuunt objectum primarium magisterii infallibilis esse veritates fidei 
theoricas, quae, revelatae cum sint, credi tantummodo debent, et veri- 
tates morum, quae, utpote revelatae, et credendae sunt et regulas 
actuum humanorum in praxim reducendas continent. 


Dicitur 3.? quae in deposito catholicae revelationis... continentur. Hoc 
depositum constituitur veritatibus revelatis, quae in S. Scriptura et 
traditione catholica continentur. Hinc revelationes privatae, quae pas- 
sim Ecclesiae Sanctis, ut S. Birgittae, S. Catharinae senensi, S. There- 
siae, etc., factae sunt, non pertinent ad objectum magisterii infallibilis 
Ecclesiae. «Innititur fides nostra, ait ad rem S. Thomas 1, revelationi 


1 II-II, q. 2, a. 5. «Ad fidem, ait iterum Angelicus, pertinet aliquid dupliciter: 
uno modo directe, sicut ea quae nobis sunt principaliter divinitus tradita, ut Deum 
esse trinum et unum........ Indirecte vero ad fidem pertinent ea ex quibus negatis 
consequitur aliquid contrarium fidei, sicut si quis diceret Samuelem non fuisse 
filium Helcanae; ex hoc enim sequitur Scripturam divinam esse falsam». Z p., 
q. 32. a. 4. 

2 De Ecclesia Christi, th. 17; «Ut autem». 

3 De divina traditione, n. 89. 

4 Sess. 3, c. 2. De revelatione. Denz-Bannw., 1788. Cave tamen ne dixeris 
cum nuperis quibusdam scriptoribus inspirationem divinam ad res fidei et morum 
ad aedificationem doctrinae Christianae conferentes restringi. Cfr. Encycl. Leo- 
nis XIII Providentissimus; Acta S. Sedis, 26, 288. 

5 Sess. 4, Decret, de ed. et USU sacr. lib.; Denz-Bannw., 786. 

ll De Ecclesia Christi, th. 5; «In primis», nota. 

7 1p, q. i n. 8 ad 2. 

prophetis et apostolis factae, qui canonicos libros scripserunt, non vero 
revelationi, si qua fuit, aliis doctoribus factae» x. 

Dicitur 4.° jormaliter explicite vel jormaliter implicite continentur; id 
est, objectum primarium magisterii infallibilis Ecclesiae est a Deo for- 
maliter sive in propriis terminis sive aequivalenter (ut pars in toto, 
singulare in universali) revelatum. Unde ea quae juxta superius tra- 
dita f dicuntur virtualiter revelata, ut conclusiones theologicae per dis- 
cursum ex principiis deductae, non pertinent ad objectum primarium 
magisterii infallibilis. 


476. Errores, a) Plerique protestantes Ecclesiae infallibilitatem ad 
articulos ut ajunt fundamentales restringunt, facta in caeteris unicuique co- 
gitandi libertate. 

b) Giintheriani cum Huber et aliis docuerunt nullum fuisse primitus 
dogma catholicum nisi incarnationis et redemptionis mysterium; caetera 
dogmata effectum esse putarunt disquisitionis philosophicae, progredique 
posse per evolutionem scientificam. Unde magisterii ecclesiastici munus esse 
dixerunt dogmatum intclligentiam cuivis aetati magis accommodatam et 
progressu philosophico excultam proponere 3. 

c) Modernistae docent dogmata catholica esse symbola seu imagines 
veritatis legibus evolutionis subjectas, ac reformari oportere juxta progres- 
sum scientiarum, quando, mutatis infinitis adspectibus veritatis, desinent 
esse accommodata progressui scientiarum. Consequenter volunt objectum 
magisterii ecclesiastici esse formulam illam, quae communi conscientiae re- 
ctius respondeat ‘ 


477. "Thesis. Objectum primarium magisterii infallibilis Ecclesiae 
sunt omnes et solae veritates fidei et morum, quae a Deo fuerunt re- 
velatae formaliter explicite vel formaliter implicite. 


Pars l.a Revelata formaliter explicite. 


Diximus superius revelata formaliter explicite ea esse, quae Deus in 
se ipsis et in propriis terminis manifestavit, ut Deum esse trinum. 

Arg. I. Concilium Vaticanum ait: «Fide divina et catholica ea omnia 
credenda sunt, quae in verbo Dei scripto vel tradito continentur, et 
ab Ecclesia, sive solemni judicio, sive ordinario et universali magisterio, 
tanquam divinitus revelata credenda proponuntur» 5. 

Arg. II. Eo fine instituit Christus magisterium infallibile in Eccle- 
sia, ut tota revelatio quantum ad res fidei et morum sensu superius 
explicato et in thesi expresso integre servaretur populoque Christiano 
traderetur. Ergo res fidei et morum, quae in deposito revelationis for- 
maliter continentur, sunt objectum primarium magisterii infallibilis Ec- 
clesiae 6. Pleraque documenta quae Christus tradiderat, constant in Scri- 
pturis, sed alia plura Spiritu Sancto dictante acceperunt apostoli. Adhuc, 
inquit Christus discipulis, multa habeo vobis dicere, sed non potestis por- 


| Cfr. Salmanticenses, De fide, disp. I, n. 104 sqq. 

2 Vid. Proleg., a. 8, $ 2. 

3 Cfr. Hergenrüther, Historia de la Iglesia, t. 6, p. 530 sqq. Item Breve Pii 
PP. IX, ad Arch, colon. 15 Jun. 1857; Denz-Bannw., 1655. 

1 Cfr. Encycl. Pascendi, «Sed modernistarum»; Denz-Bannw., 2093. 

3 Sess. 3, c. 3; Denz-Bannw., 1792. Cfr. Codex Juris C., can. 1323, $ 1. 

3 Cfr. Codex, can. 1322. 

tare modo. Cum autem venerit ille Spiritus veritatis, docebit vos omnem 
veritatem; non enim loquetur a semetipso, sed quaecumque audiet loque- 
tur... De meo accipiet et annuntiabit vobis Horum plura, sive a Christo 
sive a Spiritu Sancto apostolis dictata, non sunt in sacris libris exara- 
tal sed oretenus a majoribus ad posteros transmissa continentur in 
traditione 3. Quare Scriptura et traditione completur depositum revela- 
tionis, et res fidei et morum, quae in eo formaliter continentur, sunt 
objectum primarium magisterii infallibilis Ecclesiae. 

478. Corollarium. Ex his facile colliges Ecclesiam primario infal- 
libilem esse: 

1 In cognoscendo et custodiendo deposito revelationis. Ecclesia 
infallibiliter discernit et custodit libros divinitus inspiratos, traditiones 
divinas exponit, atque extensionem propriae infallibilitatis declarat. 

2) In componendis symbolis fidei et declarandis dogmatibus catho- 
licis, docendo omnes fideles ea, quae in materia fidei tenere debeant. 

3) In legibus moralibus condendis et praeceptis consiliisque evan- 
gelicis explicandis. Sic enim regit et gubernat fideles in finem aeternae 
beatitudinis. 

479. Scholion. a) Non opus fuit, ut omnia dogmata a principio 
explicita magisterii praedicatione palam proponerentur, sed satis fuit, 
ut ex revelatis ea ab initio populo christiano declararentur, quae veluti 
substantiam Evangelii et religionis Christi constituebant, et pro illius 
temporis adjunctis necessaria videbantur, caeteris omnibus in deposito 
revelationis relictis, quousque eorum clara notitia haberetur et fideli- 
bus foret necessaria. Plura decursu temporis per magisterium authen- 
ticum Ecclesiae proponuntur, ut abscondita etiam Scripturarum et 
traditionis revelatae mysteria eatenus pateant, quatenus ad aedifica- 
tionem doctrinae Christianae conferre exsistimantur. 

b) Quando Ecclesia per infallibile magisterium dogmata definit aut 
declarat, non augetur vel ditescit depositum revelationis, sed ipsae, 
quae alias revelatae sunt, veritates in explicita et manifesta praedica- 
tione proponuntur. Definitio enim dogmatica alicujus veritatis nihil 
aliud est nisi authenticum Ecclesiae testimonium, quo declaratur ve- 
ritatem aliquam jam olim esse revelatam et in deposito revelationis 
contineri. Progressus itaque dogmaticus, qui in Ecclesia cernitur, non 
est objectivus in sensu giintherianorum, americanorum, et modernista- 
rum, quasi Ecclesiae definitiones forent novi dogmatis inventiones ad- 
junctis temporum accommodatae, sed subjectivus consistens in expli- 
cita propositione et declaratione eorum, quae in formaliter revelatis a 
principio continebantur. Nullam revelationem catholicam accipit Ec- 
clesia, sed ea, quae in Scriptura vel traditione formaliter revelata sunt, 
declarat, vel quae in dogmatibus alias notis virtualiter continebantur, 


1 Joan., 16, 12-14. 

2 Cfr. Joan., 20, 30; 21, 25. 

3  «Supernaturalis revelatio, ait Concilium Vaticanum, secundum universalis 
Ecclesiae fidem a sancta tridentina synodo declaratam, continetur in libris scri- 
ptis et sine scripto traditionibus, quae ipsius Christi ore ab apostolis acceptae aut 
ab ipsis apostolis Spiritu Sancto dictante quasi per manus traditae ad nos usque 
pervenerunt» Sess. 3, c. 2; Uanz-Bnnnw., 1787. 

studio et inquisitione sub adsistentia Spiritus Sancti nanciscitur, et per 
suum infallibile ac universale magisterium proponit credenda V Unde 
Giintheri doctrina merito damnata est a Pio IX 1 et Concilio Vaticano 3, 
necnon modernismus solemniter proscriptus fuit a Pio X 4 


480. Pars 2.a Revelata formaliter implicite. 


Ex alibi dictis constat, quae dicantur formaliter implicite a Deo re- 
velata. Sunt illae veritates, quae non in propriis terminis sed aequiva- 
lenter a Deo revelata sunt. Sic: 

1) In revelatione propositionis universalis revelantur omnes propo- 
sitiones singulares, ut cum revelatur omnes homines fuisse a Deo red- 
emptos, revelatur pariter Petrum, Paulum, etc., fuisse redemptos. 

Juxta hanc regulam formaliter implicite revelata sunt sequentia 
facta dogmatica: Concilium Vaticanum fuisse oecumenicum, quia con- 
tinetur sub hac propositione universali: «omnia concilia legitime con- 
gregata et a Papa confirmata sunt legitima»; Pium XI esse Summum 
Ecclesiae Pontificem, quia continetur sub universali: «Omnis homo rite 
electus ab Ecclesia in successorem Petri est Summus Ecclesiae Ponti- 
fex»; Petrum. Paulum et Andream ab Ecclesia canonizatos esse in glo- 
ria, quia continetur sub propositione universali: «Omnis homo rite ca- 
nonizatus ab Ecclesia est in gloria»; Ordines carmelitaruin, jesuitarum, 
dominicanorum, etc., ab Ecclesia solemniter adprobatos continere re- 
ctam regulam morum, quia continetur sub universali propositione: 
«Omnis doctrina et regula morum ab Ecclesia solemniter adprobata 
est vera atque honesta». 

2) In revelatione cujuslibet propositionis manifestatur ejus con- 
tradictorium, quia affirmatio unius est negatio alterius. Unde proposi- 
tiones, quae contradictorie opponuntur veritatibus fidei, damnantur ab 
Ecclesia ut haereticae. 

3) In revelatione cujuslibet rei definitae implicite revelatur ejus 
definitio, ut in propositione revelata «Christus est homo» revelatur Chri- 
stum esse animal rationale. 

4) In toto revelato revelantur partes essentiales ejusdem, ut in 
eadem propositione «Christus est homo» revelatur implicite Christum 
habere animam rationalem. 


| «Fas est, inquit Vincentius Lirinensis, ut prisca illa caelestis philosophiae 
dogmata processu temporis excurentur, limentur, poliantur; sed nefas est, ut com- 
mutentur, nefas ut detruncentur, ut mutilentur. Accipiant licet evidentiam, lucem, 
distinctionem, sed retineant necesse est plenitudinem, integritatem, proprietatem... 
Nullusne ergo in Ecclesia habebitur profectus religionis? Habeatur plene et maxi- 
mus... Sed ita tamen, ut vere profectus sit ille fidei, non permutatio. Siquidem ad 
profectum pertinet, ut in semetipsam unaquaeque res amplificetur, ad permutatio- 
nem vero, ut aliquid ex alio in aliud transvertatur. Crescat igitur oportet et multum 
vehementerque proficiat tam singulorum quam omnium, tam unius hominis quam 
totius Ecclesiae aetatum ac singulorum gradibus intclligentia, scientia, sapientia, 
sed in suo dumtaxat genere, in eodem scilicet dogmate, eodem sensu, eademque 
sententia». Commonit., c. 23: ML 50, 667. Haec Lirinensis verba ad litteram tran- 
scripsit Concilium Vaticanum, sess. 3, C. 4; Denz-Bannw., 1800. 

2 Denz-Bannw., 1656. 

3 Sess. 3, De fide et rat., can. 3; Denz-Bannw., 1818. 

4 Encycl. Pascendi; Denz-Bannw., 2071 sqq. 

Haec omnia certe pertinent ad objectum primarium infallibilitatis 
Ecclesiae, quia, licet non in propriis terminis, aequivalenter tamen a 
Deo revelata sunt et depositum revelationis constituunt. Quare, Eccle- 
sia, quae munus accepit a Domino depositum fidei sancte custodiendi 
et fideliter exponendi, ea infallibiliter declarare valet. 

Haec ipsa, ubi ab Ecclesia solemni suo judicio vel ordinario et uni- 
versali magisterio declarantur a Deo esse revelata, non fide ecclesiasti- 
ca sed fide divina credenda sunt, quia sunt res fidei et morum a Deo 
revelatae et ab Ecclesia ad credendum propositae. Unde, adsertiones 
factis dogmaticis ab Ecclesia approbatis contradictorias, scripta haere- 
tica Arii, Nestorii et aliorum, necnon plures doctrinas veritati revelatae 
oppositas, damnat Ecclesia sub anathemate, seu eadem formula, qua 
definiri solent res fidei et morum fide divina credendae. 


481. Scholion I. An Ecclesia sit infallibilis in dijudicandis factis dog- 
maticis. 

Praenotanda. Factum dogmaticum in genere dicitur quodlibet factum 
cum dogmate ita connexum, ut necessarium sit ad ipsius dogmatis custo- 
diam, defensionem et applicationem, ut legitimitas Romani Pontificis et 
conciliorum oecumenicorum, canonizatio sanctorum, authentia librorum sa- 
crorum, etc. 

Facta dicuntur esse triplicis generis: 1) Personalia seu particularia non 
revelata, ut Titium commisisse tale delictum, Petrum scripsisse hunc li- 
brum, etc.; et de his certum est Ecclesiam posse errare, ut diserte docet 
S. Thomas his verbis: «In aliis vero sententiis, quae ad particularia facta 
pertinent, ut cum agitur de possessionibus, vel de criminibus, vel de hujus- 
modi, possibile est judicium Ecclesiae errare» 1. 2) Particularia a Deo for- 
malitcr explicite revelata, ut Christum fuisse natum in Bethlehem, Joannem 
Baptistam decollatum fuisse in carcere, Judam se laqueo suspendisse. Haec 
sunt formaliter explicite a Deo revelata, et constituunt objectum primarium 
infallibilitatis Ecclesiae. 3) Dogmatica, quae non in terminis sed aequiva- 
lenter sunt a Deo revelata, et talem relationem dicunt cum alio dogmate 
revelato, ut ad ejus conservationem sarta tecta servari debeant. Hujusmodi 
sunt Concilium Tridentinum oecumenicum esse regulam fidei, Pium XI esse 
verum Ecclesiae Pontificem, S. Theresiam solemniter ab Ecclesia canoni- 
zatam esse in caelo, editionem vulgatam Bibliorum esse Scripturam authen- 
ticam, librum Augustinus Jansenii continere haeresim. 

Difficultas hic movetur, an hujusmodi facta dogmatica constituant 
objectum infallibilitatis Ecclesiae, et ubi ab Ecclesia definiuntur, sint fide 
divina et catholica credenda. 

Ex una parte certum est depositum revelationis absolutum fuisse morte 
apostolorum, et ex altera parte novimus nihil ad fidem catholicam perti- 
nere, quod non fuerit a Deo revelatum. Cum hujusmodi facta dogmatica 
acciderint post mortem apostolorum, quaestio est, quomodo dici possint a 
Deo revelata et fide catholica credenda. 

482. Opinio. Aliqui docent ea non esse a Deo revelata, sed, cum fue- 
rint ad custodiam et defensionem fidei necessaria, esse objectum infallibili- 
tatis Ecclesiae, et postquam definita fuerint, credi oportere fide ecclesiastica. 

483. Vera doctrina. Nihilominus satius crediderim omnia facta dog- 
matica esse formaliter implicite a Deo revelata, ut propositiones particu- 
lares in propositionibus universalibus conditionalibus, quae secum ferunt 
conditionem adimpletam. 

Unde facta dogmatica, quae retulimus, sequentia implicant argumenta, 
quorum minor applicat praemissas revelatas in conclusiones: 

«Omne Concilium Oecumenicum, id est, si est oecumenicum, est regula 


| Quodl. 9, n. 16 

fidei (propositio universalis revelata). Sed Concilium Vaticanum est oecume- 
nicum (propositio naturalis certa applicans et conducens doctrinam majoris 
in conclusionem). Ergo Concilium Vaticanum est regula fidei (conclusio im- 
plicite revelata et objectum infallibilitatis Ecclesiae)». 

Item: «Omnis homo rite electus, id est, si est rite electus, ab Ecclesia 
in successorem Petri est summus Ecclesiae Pontifex (praemissa universalis 
revelata). Sed Pius XI est rite electus in successorem Petri (minor naturalis 
certa applicans doctrinam majoris ad conclusionem). Ergo Pius XI est 
summus Ecclesiae Pontifex (conclusio implicite revelata et objectum infal- 
libilitatis Ecclesiae)» *. 

Item: «Omnes sancti solemniter ab Ecclesia canonizati, id est, si sunt 
solemniter ab Ecclesia canonizati, sunt in caelo (praemissa universalis re- 
velata). Sed S. Theresia est solemniter ab Ecclesia canonizata (praemissa 
naturalis certa applicans doctrinam praemissae revelatae ad conclusionem). 
Ergo S. Theresia est in caelo» 1. 

Ita de caeteris. 

Haec cum ita sint, Ecclesia dicenda est infallibilis in dijudicandis factis 
dogmaticis, ipsaque facta dogmatica, ubi ab Ecclesia definiuntur, credenda 
sunt fide catholica. 

Ratio deducitur ex dictis. Pacta siquidem dogmatica sunt implicite a 
Deo revelata, et officium depositi fidei custodiendi ac munus docendi fide- 
les, quod accepit Ecclesia, postulat praerogativam infallibilitatis in eisdem 
dijudicandis. 

Praeterea, Ecclesia est infallibilis in determinando objecto sui magiste- 
rii; hoc enim ad munus depositi fidei custodiendi pertinet. Sed Ecclesia 
infallibilitatem sibi vindicat in dijudicandis factis dogmaticis. Ergo. 

484. Scholion IL. Casus specialis de libro Jansenii ejusque quinque 
propositionibus. 

Cum Alexander VII, constitutione Ad sacram, a. 1656, declaravit ac 
definivit quinque celebres propositiones, de quibus multum disputatum est, 
ex libro Cornelii Jansenii excerptas et sensu ab eodem Cornelio Jansenio 
intento fuisse damnatas, jansenistae excogitarunt distinctionem juris et 
facti, dixeruntque Ecclesiam esse infallibilem in quaestionibus juris non in 
quaestionibus facti. 

Ut quaestio de factis dogmaticis relate ad quinque propositiones Jan- 
senii radicitus examinetur, quaedam sunt animadvertenda: 

1) Sensus ab auctore intentus dupliciter sumi potest: a) pro sensu 
subjectivo, quem forte conceperat auctor, dum librum scribebat, et de hoc 
non judicat Ecclesia; b) pro sensu obvio, quem prae se ferunt verba, et de 
hoc procedit quaestio. 

2) In damnatione libri Jansenii sub duplici adspectu se offert diffi- 
cultas: a) «An quinque propositiones Jansenii sint haereticales» (quaestio 
juris). Haec propositio est formaliter implicite a Deo revelata juxta regulam 
de oppositis, ut omnes catholici et jansenistae concedunt, quia revelata 
qualibet doctrina, revelatur implicite falsitas propositionis, quae ipsi con- 


| Salmantioenses egregie exponunt hoc argumentum dicentes: «Propositio par- 
ticularis contenta in universali toti Ecclesiae revelata est immediate de fide, sicut 
ipsa universalis; sed haec propositio. Innocentius XI est Summus Ecclesiae Ponti- 
fex, continetur in propositione universali toti Ecclesiae revelata; ergo hujusmodi 
propositio est immediate de fide... Quae continentia declaratur in hoc syllogismo: 
«Omnis homo rite electus ab Ecclesia in successorem Petri est Summus Ecclesiae 
Pontifex. Sed Innocentius XI est rite electus ab Ecclesia in successorem Petri: 
ergo Innocentius XI est Summus Ecclesiae Pontifex... Propositio naturalis, quae 
subsumitur, est pura explicatio propositionis universalis, et applicatio ejus ad de- 
terminatum et particulare subjectum. Unde si semel propositio universalis est im- 
mediate de fide, propositio naturalis media qua applicatur, minime impedit, quod 
propositio particularis, quae habet rationem consequentis, sit etiam immediate de 
fide». De fide, disp. 4, n. 33 sqq. 

2 Cfr. Marin, La evolucián homogenea del dogma cah'dico, n. 255 sqq. 

tradictorie opponitur, b) «An hae propositiones inveniantur in libro Jan- 
senii» (quaestio facti). 

Jansenistae dixerunt Ecclesiam in dijudicanda quaestione facti non esse 
infallibilem. 

Plures catholici, putantes factura dogmaticum nullatenus esse a Deo 
revelatum sed esse cum dogmate connexum et ad ejus custodiam neces- 
sario declarari oportere, dixerunt Ecclesiam esse infallibilem in judicanda 
quaestione facti; post declarationem vero Ecclesiae ipsum factum non esse 
credendum fide divina sed fide ecclesiastica ' 

Haec tamen resolutio non videtur admittenda. Si enim factum dogma- 
ticum, de quo agitur, non esset a Deo revelatum, et Ecclesiae declarationi 
circa ipsum esset adhibenda sola fides ecclesiastica, non divina, huic decla- 
rationi Ecclesiae contradicere non esset haereticum, imo jansenistae, qui 
renuebant Ecclesiae doctrinam circa hoc admittere, liberi fuissent a nota 
haereseos, quia nemo est haereticus, nisi neget veritatem a Deo revelatam. 
Hinc aliter oportet rem explicare. 

Verius ego puto cum cl. Marin 1 factum dogmaticum de continentia 
propositionis haereticalis in uno vel alio libro non distingui realiter a quae- 
stione juris de doctrina ipsius propositionis, quia dicere talem propositionem 
haereticalem contineri in tali libro, idem est ac dicere illum librum esse 
haereticalem. 

Ecclesia igitur gaudet infallibilitate in judicio de continentia, non cu- 
juslibet propositionis in genere, sed propositionis haereticalis in aliquo libro, 
quem propter haeresim damnat. 

485. Corollarium I. Ecclesia est infallibilis in judicando valore dogma- 
tico propositionum et censuris doctrinalibus cuilibet falsae doctrinae inurendis. 


Nota. Ecclesia in exercitio sui muneris solet veram doctrinam appro- 
bare et falsam reprobare. 

1) Propositio vera a) interdum dicitur esse de fide, ut innuatur doctri- 
nam de qua agitur esse revelatam et ab omnibus credendam; b) aliquando 
vocatur certa, ut significetur doctrinam non quidem revelatam sed ex reve- 
latis certe esse deductam, cui opponitur propositio erronea ante definitionem 
Ecclesiae; c) appellatur non raro probabilis, si solidis argumentis nititur. 

2) Propositio, quae doctrinae catholicae contradicit, quandoque authen- 
tice ab Ecclesia, interdum doctrinaliter a theologis, inuritur seu qualificatur 
censura vel nota aliqua. Non hic agimus de theologorum censura doctrinali, 
sed'de authentica Ecclesiae declaratione. 

In supremo gradu solus Romanus Pontifex et concilia oecumenica 
pollent facultate censurandi propositiones, sed in gradu inferiori participant 
hanc facultatem singuli episcopi, concilia particularia et Congregationes 
Romanae. Loquimur hic de supremo Ecclesiae magisterio, quod revelatam 
doctrinam tuetur et explicat, propositionesque revelationi oppositas repro- 
bat ac damnat. 

3) Quandoque propositiones singillatim, interdum in globo seu elen- 
cho, una vel pluribus censuris inuruntur «ita ut, ait Franzelin, nulla esset 
propositio, cui aliqua ex enumeratis notis non conveniret, et nulla posita 
esset nota, quae ad aliquam ex his propositionibus non pertineret» 3. 

Recensentur et breviter explicantur censurae. 

1) Haeretica est, quae directe opponitur veritati a Deo revelatae et ab 
Ecclesia sive solemni judicio sive ordinario et universali magisterio propo- 
sitae, v. gr., Christus, Dei Filius, non est consubstantialis Patri. 

2) Haeresi proxima dicitur propositio opposita doctrinae, quae com- 
muni fere consensu censetur revelata, esto nondum fuerit ab Ecclesia ut 
talis declarata. 

3) Sapiens haeresim cujus verba, materia, locus, tempus, etc., «dant 


| Cfr. Marin, La evoluMn homogónea, n. 257. 
2 La evolución homogi'nea, y. 264. 
3 De tradition», th. 12, schol. 2. 

ansam timendi, ut ait Lugo, ne lateat haeresis» *. Quod si vehemens adsit 
motivum suspicandi propter personam loquentis et alias circumstantias, 
dicitur sapiens haeresim; ut fides justificat absolute prolata ab auctore 
suspecto post tempora Lutheri; si indicium haeresis fuerit minus grave, ut 
plerumque accidit in propositionibus aequivocis, vocatur suspecta de hae- 
resi; ut Christus est minor Patre. 

4) Erronea appellatur, «quae immediate et evidenter opponitur veritati 
a Deo revelatae mediate et secundario; sive quae immediate et evidenter 
adversatur conclusioni theologicae (ante definitionem Ecclesiae), ut haec 
propositio: Christus non est risibilis». Ita Salmanticenses cum S. Thoma, 
Banez, etc. 2. 

5) Errori proxima, errorem sapiens et de errore suspecta dicuntur, quae 
ob aliqua indicia vel circumstantias personae, loci, vocum, etc., praebent 
motivum suspicionis de errore, vel, ut alii explicant, opponuntur veritati 
deductae ex principiis fidei per consequentiam non evidentem metaphysice 
sed certam moraliter; v. gr: Parvulis in baptismo non infunditur gratia 
intrinsece inhaerens 3. 

6) Temeraria est, quae in rebus fidei et morum recedit sine funda- 
mento a communi sententia Patrum et theologorum; v. gr., B. V. Maria 
non fuit anima et corpore in caelum adsumpta 4* 

7T) Scandalosa, quae in materia morum praebet proximo occasionem 
ruinae spiritualis, ut illa incredulorum adsertio: Ex sacramentorum frequenti 
receptione plura sequuntur mala. Vix ab ea differt periculosa. 

8) Piarum aurium offensiva est, quae verum quidem enuntiat, sed 
taceri oportet ob dignitatem subjecti, de quo agitur, vel ob reverentiam 
ad sancta; ut Magdalena meretrix, ora pro nobis. 

9) Male sonans dicitur, quae verum sensum verbis non congruis ex- 
primit. 

10) Blasphema seu impia, schismatico seu seditiosa, injuriosa, athea, 
judaica, pagana et aliae, si quae sint, ex terminis patent. 

Statuimus in thesi magisterium Ecclesiae tum in yalore dogmatico tum 
in falsis propositionibus censurandis esse infallibile. 

Hoc patet ex Concilio Vaticano quod ait: Ecclesia, quae una cum aposto- 
lico munere docendi mandatum accepit fidei depositum custodiendi, jus etiam 
et officium divinitus habet falsi nominis scientiam proscribendi, ne quis deci- 
piatur per philosophiam et inanem fallaciam (Coloss. 2,8). Quapropter omnes 
Christiani fideles hujusmodi opiniones, quae fidei doctrinae contrariae esse 
cognoscuntur, maxime si ab Ecclesia reprobatae fuerint, non solum prohiben- 
tur tanquam legitimas scientiae conclusiones defendere, sed pro erroribus potius, 
qui fallacem veritatis speciem prae se ferant, habere tenentur omnino 6. 

Codex Juris Canonici ad rem: «Satis non est haereticam pravitatem de- 
vitare, sed oportet illos quoque errores diligenter fugere, qui ad illam plus 
minusve accedunt; quare omnes debent etiam constitutiones et decreta ser- 
vare, quibus pravae hujusmodi opiniones a S. Sede proscriptae et prohibi- 
tae sunt» °. 

Ratio est, quia custodia depositi revelationis a Christo Domino Eccle- 
siae commissa requirit infallibilitatem tum in declarando valore dogmatico 
verae doctrinae, tum in respuendis propositionibus, quae vel dogmati con- 
tradicunt vel animos fidelium pervertunt. 


1 De fide, disp. 20, sect. 3, n. 88. 

2 Salmanticenses, De fide, disp. 9, n. 48; S. Thomas, ZI-II, q. 11, a. 2; Banez, 
in II-II, Qq. Xi, a. 2; «Nihilominus». 

3 Salmanticenses, De fide, disp. 9, n. 49. 

* Nonnulli, ut Suarez, De fide, disp. 19, sect. 2, n. 20; Groot, Summa Apol., 
q. 10, a. 5, et alii temerariam vocant illam etiam propositionem, quae sine ullo 
fundamento et sine suffragio Patrum et theologorum aliquid affirmat; v. gr., finale 
mundi judicium post centum annos immediate erit. Sed has propositiones magis 
improbabiles dixeris. 

3 Sess. 3, c. 4; Denz-Bannw., 1798. 

° Can. 1324. 

486. Corollarium IL Ecclesia ita est infallibilis in legibus disciplina- 
ribus pro universa Ecclesia condendis, ut nihil unquam statuat, quod rectae 
fidei vel bonis moribus contradicat. 

Nota. Disciplina ecclesiastica vocatur illa legislatio seu legum collectio, 
quibus homines ad Deum recte colendum et ad vitam Christianam bene insti- 
tuendam ordinantur. Decreta igitur disciplinaria sunt leges humanae, subor- 
dinatae tamen legi Dei naturali et positivae. 

Ut Ecclesiae infallibilitas in his legibus condendis patefiat et certa ab 
incertis secernantur, tria sunt observanda, i) Decreta disciplinaria quan- 
doque sunt generalia pro universa Ecclesia, interdum particularia pro Eccle- 
sia particulari dioecesis, provinciae, etc. Hic solummodo agitur de decretis 
generalibus; quae pro universo fidelium coetu feruntur. 2) Haec decreta 
possunt diversos habere gradus perfectionis. Minime intendimus probare 
Ecclesiae leges disciplinares esse omnium, quae excogitari possunt, perfectis- 
simas, adeo ut omnes semper attingant summum perfectionis gradum, sed 
tantum affirmamus leges disciplinares, quotquot a potestate legitima con- 
ditae sunt pro Ecclesia universali, semper cum fide et bonis moribus co- 
haerere. 3) Leges disciplinares, quantumvis universales et fidei moribusque 
accommodatae, possunt ab eadem auctoritate a qua editae sunt, mutatis 
circumstantiis temporumque adjunctis, quandoque mutari; sed semper 
verum erit Ecclesiam omnia juxta fidem et bonos mores statuisse. 

Arg. a) Ostensum est superius Ecclesiam infallibilitate gaudere in his, 
quae ad fidem et mores spectant, vel ad eorum conservationem necessario 
requiruntur. Sed leges disciplinares, quae ad Deum colendum et vitam 
Christianam recte instituendam pro universa Ecclesia praescribuntur, im- 
plicite in materia morum revelantur, et sunt necessariae ad fidem bonosque 
mores conservandos. Ergo. Hinc apostoli, cum legem disciplinarem condi- 
derunt prohibitionis suffocati, sanguinis et idolothytorum, adsistentiam Spi- 
ritus Sancti experti sunt: Visum est Spiritui Sancto et nobis 1. b) Concilium 
Tridentinum f anathemate punit eos, qui receptos et approbatos Ecclesiae 
catholicae ritus... aut contemni aut pro lubito omitti posse docent 3. Jure 
igitur ait S. Thomas, quod «Ecclesiae consuetudo... errare non potest, utpote 
a Spiritu Sancto instructa» 4. 

487.  Corollarium III. Ecclesia est infallibilis in solemn! canonizatione 
sanctorum. 

Nota. 1) Canonizatio est ultima ac definitiva Ecclesiae sententia, qua 
declaratur aliquem defunctum sanctitate floruisse, gloriam caelestem adeptum 
esse, et tanquam exemplar atque patronum a fidelibus invocandum et colen- 
dum esse. Consequenter possunt ejus imagines radiis depingi, reliquiae pu- 
blice venerari, in ejus honorem templa erigi, sacrificia offerri, horae cano- 
nicae recitari, etc. 

2) Canonizationem inter et beatificationem plures sunt differentiae: 
la praecipua et essentialis consistit, ut ait Benedictus XIV, «in extrema 
et definitiva de sanctitate sententia, cultum aliis sanctis debitum in univer- 
sali Ecclesia per canonizationem non per beatificationem praecipiente» 5. 
2.a Canonizatio est sententia praeceptiva, beatificatio pertnissiva. Unde Ro- 
mani Pontifices in canonizatione ajunt: definimus, decernimus, mandamus, 
etcetera; in beatificatione; indulgemus, concedimus, etc. 3.a Sanctis in uni- 
versa Ecclesia defertur cultus; beatis autem in una provincia, ordine reli- 
gioso, etc. 

3) Diximus in solemni canonizatione sanctorum, ut innueremus non 
eamdem normam super hac re semper observatam fuisse in Ecclesia. Usus 
obtinuit a primis saeculis, ut sancti ad altarium honores eveherentur absque 
formali examine et processu. Martyres, quorum acta fuerunt ab episcopo 


Aci. 15, 28. 

Sess. 7, can. 13 de sacram.; Denz-Bannw., 856. 

Cfr. Pistoriensium prop. 78 a Pio V! damnatam; Denz-Bannw., 1578. 
HI P. ‘| 83, a. 5, «Sed contra». 

De beatificat, et canonisát. SS., lib. 1, c. 39 sqq. 

adprobata (Vindicatio martyrum), invocari coeperunt a fidelibus. Hic mar- 
tyrum cultus, consentientibus episcopis et Romano Pontifice, in universam 
Ecclesiam paulatim extensus est (canonizatio aequipollens). Quod de sanctis 
martyribus primum actum est, tractu temporis—a saeculo saltem iv—de 
confessoribus insignioribus de consensu episcoporum factum esse referunt 
historiae. Solemnis canonizatio, praemisso examine et processu circa vir- 
tutes heroicas et miracula patrata, sicut hodie fit, inducta dicitur saeculo x J. 
Alexander III saeculo xn tum canonizationem tum servorum Dei beatifica- 
tionem soli Romano Pontifici reservavit. Consulendi sunt canones 2125-2141. 

De sola hic solemni sanctorum canonizatione saeculo x introducta 
agimus. 

488. Theologorum placita, a) Nonnulli absolute negaverunt et ne- 
gant Ecclesiam esse infallibilem in solemni canonizatione sanctorum, imo 
et autumant aliquando de facto errasse. Ita Launoyl et alii hodierni incre- 
duli ac protestantes. 

b) Alii censent nostram thesim esse certam de fide. Ita Valentia 2* 
Arriaga *, etc. 

c) Alii denique arbitrantur thesim a nobis enuntiatam esse theologice 
certam, non tamen de fide, atque idcirco, qui eam negaret, non fore haere- 
ticum sed temerarium et scandalosum. Ita Cano s, Salmanticenses °, Suarez7, 
Joannes a S. Thoma$, Benedictus XIV 9IBt alii. Hanc opinionem certo 
tenet S. Thomas cum ait: «Quia tamen honor, quem sanctis exhibemus, 
quaedam professio fidei est, qua sanctorum gloriam credimus, pie creden- 
dum est °, quod nec etiam in his judicium Ecclesiae errare possit». «Divina 
providentia, ait ad 2."m, praeservat Ecclesiam, ne in talibus (in rebus fidei 
et canonizatione SS.) per fallibile testimonium fallatur» u. 


489. a) Solemnis canonizatio ad communem doctrinam morum 
spectat, et implicite revelata est sanctitas eorum, qui canonizantur, 
quia sancti canonizati honorandi sunt atque imitandi a fidelibus ut 
exemplaria sanctitatis. Ergo Ecclesia in solemni canonizatione sancto- 
rum est infallibilis. «In Ecclesia, ait apposite S. Thomas, non potest 
esse error damnabilis. Sed hic esset error damnabilis, si veneraretur 
tanquam sanctus, qui fuit peccator, quia aliqui scientes peccata ejus 
crederent hoc esse falsum; et, si ita contigerit, possent ad errorem per- 
duci. Ergo Ecclesia in talibus errare non potest» 1213 

b) Solemnis canonizatio sanctorum est declaratio veritatis impli- 
cite revelatae; quia, sicut apposite ait S. Thomas, «honor, quem sanctis 
exhibemus, quaedam professio fidei est, qua sanctorum gloriam cre- 
dimus» '3. 


1 S. Udalricus fuit juxta bollandistas, Propyl. Maji diss. 20, primus a. 993 
solemniter canonizatus. 

2 Opera | (ed. Colon. All. 1731). 

II-II, disp. I, q. l, p. 7, $ 41. 
De fide, disp. 9, sect. 2, n. 27. 
De locis, lib. 5, c. 5. 

De fide, disp. 4, n. 46. 

De fide, disp. 5, sect. 8, n. 8. 
De fide, disp. 9, a. 2. 

9 De canonizat. SS., lib. i, c. 43. 

10 Particula pie non infirmat vim adsertionis sed innuit diversum gradum cer- 
titudinis, quam habemus de infallibilitate Ecclesiae in rebus fidei et in canoniza- 
tione sanctorum. 

Il  Quodlib. 9, a. 16. 

12 Quodlib. 9, a. 16, «Sed contra». 

13  Quodlib. 9, a. 16. In actis canonizationis S. Didaci haec habentur ad rem. 

490. Objicies. In martyrologio romano, quod est authenticus sancto- 
rum catalogus, interdum reperiuntur qui immerito in sanctorum numerum 
relati sunt. 

Resp. Inscriptio in martyrologio non est canonizatio sed relatio eorum, 
qui vel beatorum aut sanctorum numero adscript! sunt, vel virtutibus flo- 
rentes aliquem in Ecclesia adepti sunt honorem. Hinc omnes quidem sancti 
solemniter canonizati in martyrologio inscribuntur, sed non omnes in eo 
descripti sunt solemniter canonizati. Quare S. R. Congr. quandoque marty- 
rologium emendandum curavitl. 

491. Scholion. Nonnulli arbitrantur Ecclesiam esse pariter infallibi- 
lem in beatificatione servorum Dei, eo quod permittit beatis defferre cultum 
et honorem et ab eis opem petere, quod certe foret inconveniens, si quando 
beatus aeternis afficeretur cruciatibus # Longe tamen communior est sen- 
tentia negativa, quia in beatificatione servorum Dei non datur Ecclesiae 
judicium definitivum, nec cultus praescribitur sed permittitur beatis dare. 

492. Corollarium IV. Ecclesia est infallibilis in ordinibus religiosis 
definitive adprobandis. 

Nota. Ordo religiosus definitur: societas seu coetus quorumdam ad per- 
fectionem per tria vota obedientiae, castitatis et paupertatis sub certa institu- 
torum forma tendentium ab Ecclesia adprobatus. Tria, ut vides, in quolibet 
ordine religioso sunt consideranda, r) Essentia, quae in tribus votis obe- 
dientiae, castitatis et paupertatis consistit; et in qua omnes ordines conve- 
niunt divinamque agnoscunt institutionem. 2) Certa institutorum forma, 
quae ex regula et constitutionibus propriis enascitur; ex hoc capite oritur 
in Ecclesia varietas ordinum religiosorum, in quibus diversa sanctificationis 
media praescribuntur. 3) Ecclesiae adprobatio, non quoad vota essentialia, 
quae a Christo adprobata sunt, sed quoad compaginem ipsius instituti, 
finem, quem sibi proponit et regulam atque leges, quibus se gubernat. 

Haec adprobatio, ubi praesertim de institutis votorum simplicium agi- 
tur, potest esse quadruplex: a) Litterae dantur fundatoribus, quibus scopus 
seu finis instituti laudatur, b) Decretum laudis quo ipsum institutum am- 
plissimis verbis laudatur atque commendatur, c) A dprobatio constitutionum 
ad tempus, d) Adprobatio constitutionum definitiva, qua ordo solemniter 
adprobatus censetur 34 De adprobatione definitiva solummodo hic agimus 

Solemnis et definitiva Ecclesiae adprobatio potest circa duo versari: 
a) Circa doctrinam et honestatem talis ordinis, b) Circa opportunitatem 
hic et nunc istius ordinis, an scilicet expediat in determinatis circumstantiis 
hunc ordinem admitti. 

An Ecclesia sit infallibilis quoad judicium de opportunitate hic et nunc 
alicujus ordinis, controvertitur inter theologos. Affirmativam sententiam 
tenet Valentia s, quam Suarez ^ magis piam vocat. Alii tamen cum Cano T, 
Banez 8, etc., renuunt id admittere. 


«Demonstravit (Sixtus V concione habita in Consistorio) et sacris litteris et ratio- 
nibus ex interna theologia depromptis omnique argumentorum genere Romanum 
Pontificem, verum successorem B. Petri, apostolorum principis, pro quo oravit 
Dominus, ne ejus fides deficeret, eumdemque verum caput Ecclesiae, quae est fir- 
mamentum et columna veritatis, quaeque a Spiritu Sancto regitur et gubernatur, 
in sanctorum canonizatione errare et falli non posse». 

| Cfr. Benedictus XIV, 1. c., lib. i, c. 43, nn. 13-14; et Laemmer, De Marty- 
rologio Romano. 

2 Cfr. Benedictus XIV, De canonizat. SS., lib. I, c. 42, n. 10. 

3 Cfr. Santi, Praelectiones jur. can., 3, 36, n. 3; Normae, nn. 1-5. 

4 Episcopi hodie nequeunt adprobare instituta religiosa, nisi obtenta facul- 
tate a S. Sede. Motu prop. Dei providentis Pii PP. X, 16 Julii 1906; Acta S. Sedis, 
vol. 39, p. 344- 

5 De fide, disp. 1, p. 7, $ 41. 

De religione, De statu perf., lib. 2, c. 17, n. 22. 
7 De locis, lib. 5, c. 5, in fine. 
" / U-IL q. l,a. 10, dubitatur 8. 

Sensus corollarii propositi est Ecclesiam esse infallibilem in definitivo 
judicio et solemni adprobatione doctrinae atque honestatis ordinum reli- 
giosorum. 

a) Luculentum argumentum hujus doctrinae petitur ex ipsa declara- 
tione Ecclesiae, quae in ordinibus religiosis adprobandis hac formula com- 
muniter uti consuevit: «Nulli ergo omnino hominum liceat hanc paginam 
nostrae adprobationis infringere vel ei ausu temerario contraire; si quis 
autem hoc attentare praesumpserit, indignationem Omnipotentis Dei ac 
BB. Petri et Pauli apostolorum ejus se noverit incursurum». 

b) Judicium definitivum et doctrinale de honestate vitae ordinum 
religiosorum pertinet ad doctrinam morum, quia ordo religiosus per defi- 
nitivam Ecclesiae adprobationem authentice proponitur et commendatur 
universis fidelibus tanquam semita tutissima nedum ad rectitudinem vitae 
honestatemque morum adipiscendam, verum etiam ad acquirendam perfectio- 
nem animae. Ergo judicium definitivum Ecclesiae de honestate ordinum 
religiosorum est infallibile. 


$5 


Ad quae secundario se extendat injallibilitas Ecclesiae. 


493. Status quaestionis. Objectum secundarium infallibilitatis Ec- 
clesiae illud esse diximus, quod in se quidem revelatum non est, bene 
tamen in alio, id est, in formaliter revelatis virtualiter, tanquam pro- 
prietas metaphysica in essentia, continetur, et ex eis per legitimam con- 
sequentiam deducitur. Hujusmodi sunt plures veritates, quae in depo- 
sito revelationis virtualiter inclusive continentur. 

Quaeritur in praesenti, an hujusmodi veritates constituant objectum 
secundarium infallibilitatis Ecclesiae, ita ut judicium Ecclesiae de his 
rebus sit semper infallibile. 


494. Thesis I. Ecclesia est infallibilis in defendendis et exponen- 
dis veritatibus, quae non in se sed in alio virtualiter inclusive continentur 
et revelatae sunt. 


Arg. I. Christus Dominus contulit Ecclesiae magisterium infallibile, 
ut depositum revelationis plene custodiret ac rite exponeret. Sed infalli- 
bile magisterium ad custodiendum depositum revelationis supponit in 
subjecto infallibilitatem in cognoscendis veritatibus, de quibus agimus. 
Ergo simul contulit ei infallibilitatem in his cognoscendis et discernendis 
veritatibus, quae, licet in se revelatae non sint, ex revelatis tamen tan- 
quam eorum proprietates metaphysicae legitime deducuntur. Hinc potest 
Ecclesia declarare in theologia Christum risibilem esse; in philosophia nos 
animam rationalem habere, sine qua credere non possumus, in philolo- 
gia determinata verba hunc vel alium sensum habere, sicut fecisse no- 
vimus tempore arianorum cum verbo ouooctov; in politica relationes 
inter Ecclesiam et statum determinare, ut jura et praerogativae Eccle- 
siae sarta tecta serventur; et alia id genus plura. 

Arg. II. Concilium Vaticanum paraverat schema De Const, dogm. de 
Ecclesia Christi in quo haec leguntur; «Objectum infallibilitatis tantum 
patere docemus, quantum fidei patet depositum et ejus custodiendi 
officium postulat; adeoque praerogativam infallibilitatis, qua Christi 

Ecclesia pollet, ambitu suo complecti tum universum Dei verbum reve- 
latum, tum id omne quod, licet in se revelatum non sit, est tamen ejus- 
modi, sine quo illud tuto conservari, certo ac definitive ad credendum 
proponi et explicari aut contra errores hominum ac falsi nominis scien- 
tiae oppositiones valide adseri defendique non possit». «Si quis dixerit 
Ecclesiae infallibilitatem ad ea tantum restringi, quae divina revela- 
tione continentur, nec ad alias etiam veritates extendi, quae necessario 
requiruntur, ut revelationis depositum integrum custodiatur, a. s.» x. 

Ea autem, quae in se, sive explicite sive implicite, revelatae non 
sunt, sed oportet integre servari, ne depositum revelationis corrumpa- 
tur, sunt virtualiter inclusive revelata, id est, sunt proprietates essen- 
tiales veritatis revelatae, quibus negatis, periclitaretur ipsa veritas re- 
velata. Unde magisterium Ecclesiae est infallibile in his veritatibus 
declarandis. 

«Haec infallibilitatis extensio, ait Franzelin, omnibus theologis con- 
sentientibus, veritas est theologica ita certa, ut ejus negatio error esset 
gravissimus vel ex plurium sententia etiam haeresis, quamvis hactenus 
explicite hereseos damnata non sit» 1. 


495. Corollarium. Ex his facile deducitur Ecclesiam esse infallibi- 
lem in declarandis conclusionibus theologicis. 


Arg. Objectum infallibilitatis Ecclesiae tantum patet, juxta schema 
Concilii Vaticani, quantum depositi fidei custodiendi officium postulat. 
Sed officium depositi fidei custodiendi postulat infallibilitatem circa 
conclusiones theologicas. Ergo. Veritatem sane revelatam, quae in prae- 
missa est, Ecclesia defendere ac custodire non posset, si cuilibet foret 
libertas negandi conclusiones theologicas atque ex eis negatis insurgen- 
di contra praemissas, in quibus illae continentur. «Ratio... connexi, ait 
Cano, cum concesseris superius, cogit inferius concedere, et quum infe- 
rius negaris, superius item negare cogit» 3. 

Huic doctrinae consonant, quae Leo XIII docet his verbis: judicare 
posse Pontifex pro auctoritate debet, quid eloquia divina contineant, quae 
cum eis doctrinae concordent, quae discrepent,... quid agere, quid fugere, 
salutis adipiscendae causa, necesse sit; aliter enim nec eloquiorum Dei 
certus interpres nec dux ad vivendum tutus ille esse homini posset 4. 


$6 
Utrum Ecclesia sii supremus et infallibilis judex controversiarum fidei. 


496. Status quaestionis. Veritates revelatae continentur, sicut di- 
ctum est, in S. Scriptura et Traditione; quia tamen aliquando sensus 


1 Const, dog. de Ecclesia Christi, c. 9, et can. 9. Cfr. Coll. Lac., vol. 7, p. 570 
et 577. 

2 De traditione, th. 12, sch. 1, prine. 4. 

3 De locis theol., lib. 12, c. 6; «Primus earuin». 

4 Encycl. Sapientiae christianae, 10 Jan. 1890. Acta S. Sedis, vol. 22, 395. 

revelationis obscurus est, magnae nonnunquam controversiae in rebus 
fidei exoriuntur, quas dirimi oportet, ne unitas fidei in discrimen addu- 
catur. Sicut porro in qualibet humana societate praeficitur supremus 
quidam judex, cui ultimo deferuntur causae dirimendae, ita potiori jure 
requiritur in Ecclesia supremus judex—et quidem infallibilis sicut Ec- 
clesiae constitutionem et fidei firmitatem decet—ut controversias, quae 
in rebus fidei exoriuntur, decidere valeat et fidei unitatem servare. Quis 
ille sit et qua polleat auctoritate, venit hic investigandum. 


497. Errores, a) Faustus Socinus saeculo xvi ejusque dein sequa- 
ces dixerunt solam rationem esse arbitrum controversiarum fidei b Hodierni 
quoque increduli, deistae et rationalistae huic doctrinae facile subscribunt 
dicentes disciplinas humanas ea cum libertate tractandas esse, ut earum adser- 
tiones, etsi doctrinae revelatae adversentur, tanquam verae retineri... possint 1. 

b) Lutherani et calvinistae exsistimant S. Scripturam esse judicem con- 
troversiarum fidei. Sensus S. Scripturae adipiscitur juxta veteres protestan- 
tes per afflatum Spiritus Sancti in singulos homines, juxta recentiores per 
instinctum et naturalem sensum religiosum, quem quisque experitur 3. 

c) Anglicani concedunt quidem Ecclesiae auctoritatem quamdam spe- 
culativam in controversiis fidei4* sed in praxi singulis hominibus tribuunt 
facultatem inquirendi et interpretandi sensum S. Scripturae. 

d) Puseystae spectant aliquando fore, ut Ecclesia tribus communioni- 
bus romana, anglicana et graeco-schismatica constituatur, et tunc Eccle- 
siae concessum iri auctoritatem dirimendi controversias fidei. 

e) Plures ecclesiae schismaticae, puta ruthena, hellenica, etc., sanctae 
synodo vel etiam principi saeculari tribuunt facultatem definiendi contro- 
versias doctrinae. 


498. "Thesis. Sola Ecclesia catholica est supremus ac infallibilis 
judex controversiarum fidei. 


Arg. I. Auctoritas dirimendi causas controversas consequitur po- 
testatem docendi. Christus autem Ecclesiae contulit potestatem docen- 
di. Nam, ut ait Apostolus, datum est Ecclesiae evangelizare investiga- 
biles divitias Christi, et illuminare omnes, quae sit dispensatio sacramenti 
absconditi a saeculis in Deo, qui omnia creavit, ut innotescat principatibus 
et potestatibus in caelestibus per Ecclesiam multiformis sapientia Dei. 
Unde cum Hierosolymis contentio orta esset de legis mosaicae obser- 
vantia, fideles rogaverunt apostolos, ut controversiam definirent. 

Arg. II. Unitatis fidei conservandae causa instituit Christus in 
terris aliquem judicem controversiarum fidei. Hic autem non est ratio 
naturalis, nec S. Scriptura, nec Ecclesia tribus communionibus consti- 
tuta, nec status aut princeps aliquis saecularis. Ergo sola Ecclesia catho- 
lica. Probo minor, per partes. 

a) Non est ratio naturalis, quia veritates revelatae superant ple- 
rumque captum humanae rationis. 


1 Cfr. Socini Catechismus, Racov. a. 1609. Hergenrother, Historia de la Iglesia, 
t. 5, P. 290. 

Cfr. Concil. Vat., sess. 3. De fide et ratione, can. 2; Denz-Bannw., 1817. 

3 Cfr. quae diximus, q. 4, a. 2. 

4 Art. 20 ex 39 art. quibus subscribere tenentur omnes ministri ecclesiae an- 
glicanae. 

° Ephes., 3, 8-10. 

b) Non est S. Scriptura juxta ajjlatwn Spiritus Sancti, quia a) hic 
afflatus Spiritus Sancti gratis supponitur, et f) si daretur, omnes eodem 
modo doctrinas fidei interpretarentur. 

c) Non est S. Scriptura interpretata juxta instinctum et naturalem 
sensum religiosum, quia a) non datur talis instinctus et naturalis sensus 
religiosus ad cognoscendum sensum doctrinae fidei; et f) si daretur, 
nequiret, utpote naturalis, sensum fidei supernaturalis declarare. 

d) Non est Ecclesia tribus communionibus constituta, quia judex 
controversiarum fidei debet esse certus et minime sibi contradictorius. 
Communiones autem romana, anglicana et graeco-schismatica in rebus 
fidei maxime inter se pugnant. 

e) Nec est denique status aut princeps aliquis saecularis, quia status 
quandoque et principes saeculares athei sunt, infideles, haeretici, et 
schismatici, quibus unitatem fidei servandae atque dirimendarum con- 
troversiarum fidei auctoritatem conferre nefas est. 


499. Obj. S. Petrus | hortatur fideles, ut sint parati semper ad satisfa- 
ctionem omni poscenti rationem. Ergo singuli fideles sunt judices doctrinarum 
et controversiarum fidei. 

Resp.—Neg. conseq. S. Petrus non agit in textu allato de dirimendis 
controversiis, sed hortatur universos fideles, ut ita sanctificentur gratia Jesu 
ChriSti et instruantur doctrina fidei sub magisterio Ecclesiae, ut possint 
omni rationem poscenti satisfactionem reddere. 


ARTICULUS IV 
DE POTESTATE REGIMINIS 


500. Potestas jurisdictionis amplectitur, sicut diximus, potestatem 
magisterii et regiminis. Explicata jam potestate magisterii, restat, ut 
de potestate regiminis agamus. 


$1 


Utrum Christus contulerit Ecclesiae potestatem jurisdictionis liberam 
et a principum auctoritate independentem. 


501. Errores, a)  Novatores saeculi xvi, waldensium, Marsilii Pata- 
vini, Wicleffi, Joannis Hus aliorumque errores renovantes, dixerunt Chri- 
stum vel nullam Ecclesiae suae potestatem jurisdictionis contulisse, vel, si 
contulit, ad tempus concessisse, et quaecumque externe nunc aguntur, ad 
forum caesaris, nullatenus ad Ecclesiae jus, pertinere 2. 

b) Alii docuerunt jurisdictionem non a Christo sed a principibus laicis 
esse Ecclesiae collatam, et a potestate civili essentialiter dependere. Ita 
M. Antonius de Dominis, Edmundus Richer, Febronius, pistorienses, Van 
Espen, gallicani plures, etc. 

c) Huic theoriae facile subscribunt nuperi statistae, qui Machiavellum 
sequuti docent potestatem religiosam qua politiale instrumentum esse ne- 
cessariam, ut pauperum erga divites invidiam refrenet, sed ab auctoritate 


1 I Petri, 3, 15. 
Y Cfr. Lutlierun, Lib. dc captiv. babyL, c. <le baptismo; «Dico itaque». 

civili adeo dependere, ut doctrinae, dogmata et actus religionis debeant 
semper sub Status inspectione contineri *. Diversi tamen diversimode hanc 
theoriam exponunt, a) Aliqui contendunt Ecclesiam non esse Statum seu 
societatem perfectam, sed Collegium, quod societati civili subordinatur, et 
qua tale potestate jurisdictionis caret. Ita Pufendorffius, Pfaffius, Mosheim, 
J. Boehmer et alii non pauci 1. b) Alii concedunt quidem Ecclesiam habere 
rationem Status et aliquam potestatem jurisdictionis, sed hanc potestatem 
volunt a Statu civili dependere. Ita liberales absoluti, quorum lemma est 
Ecclesia serva sub Statu libero, c) Liberales denique moderati dicunt Statum 
et Ecclesiam ita esse potestates independentes, ut Statui conveniant quae- 
dam praerogativae, ut invisendi Ecclesiae documenta, etc., quae jura eccle- 
siastica valde coarctant et practice principum auctoritati subordinant. 


502. Thesis. Christus Ecclesiae suae contulit potestatem jurisdi- 
ctionis fori externi liberam et ab omni humana auctoritate independentem. 


Arg. I. Ex S. Scriptura. Christus Dominus ait Petro: Tibi dabo 
claves regni caelorum. Et quodcumque ligaveris super terram erit ligatum 
et in caelis, et quodcumque solveris super terram, erit solutum et in caelis 3. 
Eadem fere verba repetens deinde collegio apostolico addidit: Quod si 
non audierit eos, dic Ecclesiae. Si autem Ecclesiam non audierit, sit tibi 
sicut ethnicus et publicanus... Quaecumque alligaveritisk, etc. Nomine 
autem clavium regni caelorum potestatem jurisdictionis a qualibet so- 
cietate civili independentem imo ad successores transmittendam hic in- 
telligi communiter tenent commentatoress. 


Arg. Il. Ex Ecclesiae documentis, a) Pius VI per bullam Auctorem 
fidei damnavit ut hareticam pistoriensium propositionem tertiam, qua 
docebatur potestatem Ecclesiae a communitate fidelium in pastores derivari. 
b) Pius IX damnavit in Syllabo propositionem 19: Ecclesia non est 
vera perfectaque societas plane libera, nec pollet suis propriis et constan- 
tibus furibus sibi a divino suo Fundatore collatis, sed civilis potestatis 
est definire, quae sint Ecclesiae jura ac limites, intra quos eadem jura 
exercere queat*. c) Ipse Pontifex in encyclica Quanta cura damnavit 
propositionem, quae dicebat ecclesiasticam potestatem non esse jure di- 
vino distinctam et independentem a potestate civili, neque ejusmodi di- 
stinctionem et independentiam servari posse, quin ab Ecclesia invadantur 
et usurpentur essentialia jura potestatis civilis, d) Concilium Vaticanum 
declaravit Christum Dominum B. Petro, apostolorum Principi, imme- 
diate contulisse Primatum jurisdictionis super universam Ecclesiam, in 
eoque habere perpetuos successores, Romanos Pontifices, cum plena 
et suprema potestate jurisdictionis in universam Ecclesiam, in iis etiam, 
quae ad disciplinam et regimen Ecclesiae per totum orbem diffusae 


| Hujus theoriae rationem esse volunt politici, quia Status est proprietarius 
et dominus territorii in quo conscientiae communicantur, et sicut nemo potest 
sine domini licentia fundum occupare, ita nec Ecclesia actus publicos religionis in 
Status territorio exercere. Cfr. Taine, Origines de la France contemporaine, t. ult. 
Haec et alia similia dicta sunt paucis abhinc annis in comitiis deputatorum Galliae. 
2 Cfr. Zigliara, Propaedeulica, c. 67, 4. 
Matth., 16, 19. 
Matth., 18, 17-18. 
Cfr. Knabenbauor, in Matth., 16, 19; et 18, 18. 
Cfr. Prop. 20, 24 et 25, ejusdem Syllabi; Denz-Bannw., 1720 sqq. 


on à © 


ART. IV. $ I. UTRUM CHRISTUS CONTULERIT ECCL. POTESTAT. JURISDICT. 423 


spectant œe) Leo XIII in encyclica Immortale Dei haec habet: Christus 
apostolis suis libera mandata dedit in sacra, adjuncta tum ferendarum 
legum veri nominis facultate, tum gemina, quae hinc consequitur, judicandi 
puniendique potestatel. 

Arg. III. Ecclesia est societas 1) perfecta, cui scilicet praestitutus 
est finis proprius, mediaque praesto sunt ad hunc finem adipiscendum 
idonea, et 2) suprema, nulli alteri societati directe vel indirecte subor- 
dinata. Sed societati perfectae ac supremae auctoritas perfecta et in suo 
ordine independens convenit. Ergo Ecclesia habet potestatem regimi- 
nis liberam et ab omni humana auctoritate independentem. 


Solvuntur difficultates. 


503. Obj. 1.° Nemini licet in alieno territorio jurisdictionem exercere, 
sicut non licet in alieno fundo sine domini licentia venari vel in aliena re- 
publica proprios capere criminales. Sed territoriis ab Ecclesia occupatis 
praesunt principes saeculares. Ergo sine principum licentia nequit Ecclesia 
suam jurisdictionem in fideles exercere. 

Resp. Territorium Ecclesiae est universus mundus juxta illud Salva- 
toris: Quaecumque alligaveritis vel solveritis super terram, etc. Nihil obstat, 
quominus in eodem territorio duplex exerceatur potestas, una ab altera in- 
dependens. Sicut principibus saecularibus tradidit Deus quoddam territo- 
rium, ut potestatem civilem in eo exercerent, ita Ecclesiae tradidit mundum 
universum, ut fidelium curam haberet. 

Instabis 1." Princeps saecularis unius nationis nequit potestatem exer- 
cere in proprios subditos, qui sunt in territorio alterius principis; ex. gr., 
rex Hispaniae non potest jura imperii exercere in hispanos Romae degen- 
tes. Ergo Ecclesia nequit regere eos subditos, qui in principum saecularium 
ditione manent. 

Resp.— Neg. paritatem. Principes saeculares habent territorium certis 
limitibus circumscriptum, ultra quos nequeunt imperium exercere, sed Ec- 
clesiae territorium nullis limitibus constringitur. Quod ideo factum est, quia, 
cum jura omnium principum saecularium sint ejusdem rationis, potest qui- 
libet princeps saecularis extraneorum in suo territorio exsistentium regi- 
mini providere; sed societas ecclesiastica, diversa cum sit a societate civili, 
sola potest regimini fidelium attendere; hinc necesse fuit, ut Ecclesia pote- 
statem haberet in universo mundo. 

Instabis 2.° Nulli societati regulariter datum est limites sui territorii 
extendere, quia hoc in damnum vergit aliorum principum, qui jura habent 
acquisita in singulis regionibus. Ergo nec Ecclesia valet in regionibus non 
catholicis jura imperii de novo acquirere, quin laedat aliorum jura. 

Resp. Ecclesia Christi est essentialiter catholica et ex sua institutione 
jus habet sese dilatandi per universum mundum juxta illud Servatoris: 
Euntes in mundum universum praedicate Evangelittm omni creaturae 3, et 
quaecumque alligaveritis vel solveritis super terram 4. Unde, cum se expandit 
ad novas nationes, non violat nec diminuit jura civilia principum, sed, 
relicta propriis administratoribus potestate civili, regimini ecclesiastico cu- 
ram impendit. At in expansione territoriali potestatis civilis principes per 
acquisitionem provinciarum expellunt gubernium prius exsistens, cujus jura 
acquisita violant dominiumque diminuunt. 

Ob. 2." Christus Dominus ait apostolis: Principes gentium dominan- 


l1 S«ss. 4, cc. 1-3; Denz-Bannw., 1823, et 1831. 

a Encycl. Immortale Dei, 1 Nov. 1885; Acta S. Sedis, vol. 18, p. 165. Cfr. Co- 
dex, can. 196. 

8 Marc., 16, 15. 

4 Matth., 18, 18. 

tur eorum, et qui majores sunt potestatem exercent in eos. Non ita erit inter 
vos, sed quicumque voluerit inter vos major fieri, sit vester minister; et qui 
voluerit inter vos primus esse, erit vester servus L. 

Resp. Christus Dominus non damnavit his verbis exercitium potestatis 
ecclesiasticae, sed humilitatem commendavit etiam illis, qui ad pastoris 
munia adsumpti sunt. Abusum et faustum potestatis, quo principes gentium 
delectantur, non regimen pastorum improbavit. 

504. Scholion. Ex hactenus dictis satis liquido constat Ecclesiam 
habere duplex forum, unum externum et publicum, ad quod omnes fidelium 
causae ecclesiasticae, quae externe et publice manifestantur, deferri solent 
et debent, alterum internum (forum Dei seu conscientiae) ad quod spectant 
actus hominum externi occulti et interni. Ad utrumque forum se extendit 
quodammodo Ecclesiae jurisdictio ratione potestatis clavium. Discrimen 
tamen interest satis magnum inter ambo. 

1) Ad forum externum pertinet potestas ligandi atque solvendi ligamine 
legis. Et quia lex humana non potest saltem directe et per se nisi actus 
externos praecipere aut prohibere, ad forum externum Ecclesiae spectant 
omnes actus seu causae fidelium externae publicae, quae sanctificationem 
animae respiciunt. Consequenter jure potest Ecclesia leges ferre, et, ubi 
oportet, delinquentes judicare et statutis etiam poenis coercere. 

2) In foro interno seu conscientiae, quod est proprium Dei, neminem 
potest Ecclesia directe ligare, sed indirecte dumtaxat, actus externos qui 
in conscientia obligant praecipiendo. Virtute tamen clavium a Christo 
accepta potest fideles ab obligationibus, quas sibi per votum, juramentum 
promissorium et contractus voluntarie imposuerunt, solvere et in sacra- 
mento poenitentiae ab omnibus debitis et ligaminibus peccati absolvere 1. 


$2 


Virum Christus contulerit Ecclesiae potestatem legiferam. 


505. Status quaestionis. Potestas legifera recte definiri potest: Po- 
tentia faciendi ordinationes ad bonum commune in eo residens, qui praeest 
communitati. 

Dicitur 1) potentia, quia ut S. Thomas ait: «potestas autem proprie 
nominat potentiam activam cum aliqua praeeminentia» 3. 

Dicitur 2) jaciendi ordinationes ad bonum commune, id est, leges 
ferendi in iis, quae ad Dei cultum animarumque salutem et regimen 
Ecclesiae spectant. 

Additur 3) in eo residens, qui praeest communitati, quo designatur 
subjectum potestatis legiferae, caput scilicet communitatis perfectae 4. 


506. Errores, a) Saeculo iv Aerius, sacerdos Sebastae, et Jovinia- 
nus, monachus romanus, negaverunt Ecclesiam habere potestatem jejunii 
instituendi. 

b) Omnes praeterea, qui quoquo modo potestatem jurisdictionis in foro 
externo Ecclesiae negaverunt, ejus pariter potestatem legiferam inficiati 
sunt. 


507. Thesis. Veram potestatem legiferam Christus Ecclesiae suae 
contulit. 


Matth., 20, 25-27. 

Cfr. Billot, De Ecclesia Christi, th. 21 

In IV Sent., dist. 24, q. l, a. 1, sol. 2 ad 3. 
Cfr. Raphael a S. Joseph, De Legibus, n. 7. 

Arg. I. Ex S. Scriptura. Hanc potestatem promisit Dominus Pe- 
tro dicens: Tibi dabo claves regni caelorum, et quodcumque ligaveris super 
terram, erit ligatum et in caelo 1; dein de facto eam contulit apostolis 
simul cum Petro his verbis: Si Ecclesiam non audierit, sit tibi sicut ethni- 
cus et publicanus... Quaecumque alligaveritis super terram, erit ligatum 
et in caelis Z Quomodo potuerint apostoli ligare nisi leges ferendo? 


Arg. II. Ex traditione. | Potestate legifera usi sunt a) apostoli, cum 
in Concilio Hierosolymitano statuerunt, ut omnes se abstinerent ab 
immolatis simulacrorum, et suffocato et sanguine, b) Paulus et Timo- 
theus, cum pertransirent civitates, tradebant eis custodire dogmata, quae 
erant decreta ab apostolis et senioribus, qui erant Jerosolymis 34 c) Paulus 
iterum jussit corinthiis, ut viri detecto capite, mulieres vero velato ca- 
pite, in ecclesia orarent, esurientes domi manducarent, non opulentam 
coenam in conventu ecclesiastico sumerent, etc., quorum fidelitatem ut 
vidit, laudo vos, inquit, fratres quod... sicut tradidi vobis, praecepta mea 
tenetis....... Caetera autem cum venero disponam*. d) Collectiones conci- 
liorum et Actuum Romanorum Pontificum innumera perhibent testimo- 
nia potestatis legiferae Ecclesiae. 


Arg. III. Idipsum ostenditur ex ratione societatis perfectae, quam 
diximus Ecclesiae competere. Societas enim perfecta secum fert pote- 
statem legiferam. 


$3 
Utrum Ecclesia habeat potestatem judiciariam. 


508. Status quaestionis. 1) Potestas judiciaria est facultas aucto- 
ritative declarandi sensum legis et conformitatem vel difformitatem actio- 
num cum jure. Judicare enim est quasi jus dicere et unicuique, quod 
suum est, in lite reddere. Enascitur ut consequentia necessaria ex pote- 
state legislativa. 

2) Tres praecipue personae et una causa in judicio requiruntur. 
Personae sunt actor, qui juris protegendi causa judicium provocat; reus, 
qui de jure laeso accusatus in judicium vocatur; et judex, qui audita 
disceptationis utraque parte nomine principis sententiam pronuntiat. 
Causa seu materia judicanda sunt vel sensus legis quaesitus vel actio- 
nes sociorum in concreto, de quarum conformitate vel difformitate cum 
lege inter actorem et reum disputatur. 

3) Quaerimus hic, utrum Christus potestatem judiciariam modo 
explicatam ita contulerit Ecclesiae, ut in fidelium causis ecclesiasticis 
auctoritative ei modo obligatorio cognoscere valeat. 


Errores.  Adversantur nobis non solum antiqui potestatis ecclesiasticae 
impugnatores verum etiam hodierni increduli, rationalistae et liberales. 


Matth., 16, 19. 
Matth., 18, 17-18. 
Act., 16, 4 

1 Cor., 11, 2 ut 34 

509. "Thesis. Christus Ecclesiae contulit veram potestatem judi- 
ciariam. 


Arg. I. Ex S. Scriptura. Si autem peccaverit in te jratrer tuus, ait 
Dominus, vade, et corripe eum inter te et ipsum solum... Si autem te non 
audierit, adhibe tecum adhuc unum vel duos... Quod si non audierit eos, 
dic Ecclesiae; si autem Ecclesiam non audierit, sit tibi sicut ethnicus et 
publicanus x. Hic, ut vides, traduntur lex et ordo correctionis fraternae, 
et ultimo processus judicialis, in quo sunt actor qui accusat, reus delin- 
quens, judex Ecclesiae Pastores, causa delictum commissum; imo sen- 
tentia et poena exprimuntur his verbis: si autem Ecclesiam non audierit, 
sit tibi sicut ethnicus et ptiblicanus.—Hoc ipsum manifeste docuit Apo- 
stolus cum Timotheo scripsit: Adversus presbyterum accusationem noli 
recipere nisi sub duobus aut tribus testibusl. 

Arg. II. Pius PP. IX damnavit in Syllabo propositionem 31 his 
verbis conceptam: Ecclesiasticum jorum pro temporalibus clericorum cau- 
sis sive civilibus sive criminalibus omnino de medio tollendum est, etiam 
inconsulta et reclamante Apostolica Sede 34 Praeterea Ecclesia in Jure 
Canonico praescripsit ordinem judiciorum 

Arg. III. Ecclesia pollet potestate legifera, ut modo diximus et 
probavimus. Ergo potest legum a se latarum sensum authentice expo- 
nere et de actionum conformitate vel difformitate cum lege judicare. 


$4 
Utrum Ecclesiae competat potestas coactiva. 


510. Status quaestionis. 1) Potestas coactiva, quae derivatur a 
potestate legifera, est facultas cogendi reos per poenas et coercendi eos, qui 
applicationem legis impediunt. Duo, ut vides, importat; transgressores 
punit, et, quae legis observantiam impediunt, removet. 

2) Poenae, quibus rei ad legem implendam coguntur, possunt esse 
spirituales, temporales et corporales. «Cum malum poenae, ait Suarez, 
consistat in violenta privatione alicujus boni, quot sunt genera bonorum 
tot distingui posse (oportet advertere) genera poenarum. Dicuntur ergo 
spirituales poenae, quae privant spiritualibus bonis, quibus Ecclesia 
subditos suos privare potest, ut sunt censurae ecclesiasticae... tempo- 
rales autem poenae dicuntur, quae privant externis bonis fortunae, ut 
confiscatio bonorum et inhabilitas ad temporalia officia vel honores. 
Corporales autem poenae dicuntur, quae corpus ipsum attingunt, inter 
quas etiam exilium computatur» 5. 

3) Item poenae possunt habere rationem medicinae vel vindictae, 
prout infliguntur ad emendationem peccatoris vel ad satisfactionem 


Matth., 18, 15-17. 

I Tim., 5, 19. 

Denz-Bannw., 1731. 

Cfr. Codex Juris Canonici, can. 1553 
De /ide, disp. 20, sect. 3, n. 13. 

justitiae laesae. Semper tamen ordinantur ad aliquod bonum delin- 
quentis in ordine ad finem societatis. 

4) Quaerimus hic, an Ecclesia Christi ex sua institutione habeat 
potestatem coactivam, qua suos subditos reos punire queat et ad legum 
observantiam per vim coercere. 


511. Errores, a) Marsilius Patavinus in libro Defensor pacis, quem 
Joannes XXII damnavit, defendere ausus est Ecclesiam non posse «ullum 
hominem, quantumcumque malum, punire poena coactiva, nisi habeat ab 
imperatore potestatem». Sectatores habuit olim pistorienses et regalistas, 
atque hodie plures statistas radicales. 

b) Alii docent Ecclesiam habere potestatem infligendi poenas spiri- 
tuales, non temporales et corporales, quantumvis id facere praetendat 
auxilio brachii saecularis. Ita olim donatisiae N quos dein sequuti sunt 
albigenses, waldenses, atque plures novatores saeculi xvi. Huic theoriae 
subscribunt hodierni Statuum moderatores non pauci, volentes actionem 
Ecclesiae nonnisi in solitario conscientiae sanctuario exercendam esse. 

c) Alii denique volunt Ecclesiam posse interdum poenas etiam tempo- 
rales infligere, dummodo per magistratus civiles id facere curet. 


512. Thesis. Ecclesia Christi habet potestatem coactivam ab au- 
ctoritate civili independentem, adeo ut possit violatores legum poenis 
non modo spiritualibus verum etiam temporalibus coercere 1. 


Prob. 1.? in genere. 


Arg. I. Ex S. Scriptura. 1) Christus Dominus ait de peccatore 
rebelli: Si autem Ecclesiam non audierit, sit tibi sicut ethnicus et publica- 
nus 3. Hoc autem pro christianis est poena gravissima, quia privantur 
communione suffragiorum, atque participatione sacramentorum, ad 
quae ethnici jure carent. 

2) Apostolus item Corinthiis ajebat: Tanquam non venturus sim 
ad vos, sic inflati sunt quidam... Quid vultis? in virga veniam ad vos, an 
in caritate et spiritu mansuetudinis? 45Et rursus: Arma militiae nostrae 
non carnalia sunt, sed potentia Deo ad destructionem munitionum, consi- 
lia destruentes... in promptu habentes ulcisci omnem  inobedientiamA. 
Quare incestuosum corinthium tradidit satanae in interitum carnis 0, et 
Hymenaeum atque Alexandrum iterum satanae, ut discant non bla- 
sphemare 7. 

Arg. II. Ratione. Profundissimam hujus doctrinae rationem expo- 
nit Suarez dicens: «Potestas ad puniendos malefactores est necessaria 
in omni republica bene instituta ad illius conservationem et bonum re- 
gimen... Sed Christus Dominus instituit suam Ecclesiam, ut esset unum 
corpus mysticum per unam fidem, perducendam ad unum supernatura- 
lem finem. Ergo reliquit in illa potestatem ad puniendos et coercendos 


Cfr. S. Augustinus, lib. cont. lit. Parmen., lib. 1, c. 8; ML 43. 43 sqq. 
Cfr. Ilazôn y Fe, t. 34, p. 50 sqq. 

Matth., 18, 17. 

I Cor., 4. 18 sqq. 

II Cor., 10, 4-6. 

« / Cor. a, 3-5. 

^ / Tini, |, ao. 

malefactores, qui maxime huic corpori nocere possunt, et ab illo fine 
quo tendit, illud perturbare»x. Et S. Thomas docet principem ea facul- 
tate pollere, ut «poenis et praemiis homines sibi subjectos ab iniquitate 
coerceat et ad opera virtuosa inducat» 1. 


513. Prob. 2.? de poena temporali. 


Arg. I. S. Paulus ad Timotheum scribens ait: Peccantes coram 
omnibus argue 3. Incestuosum tradit satanae in interitum carnis 4. Co- 
rinthios interrogat, an velint eum venire in virga 5. /n promptu adserit 
se habere ulcisci omnem inobedientiam 67 Ac denique durius dicit se 
posse agere, si praesens esset, secundum potestatem a Domino sibi 
datam '. Hae autem poenae temporales sunt, ut compertum est. Ergo. 

Arg. II. Ex documentis Ecclesiae. 1) Pius VI bulla Auctorem fidei 
proscripsit doctrinam pistoriensium, qui dicebant ad Ecclesiam non 
pertinere exigere per vim exteriorem subjectionem suis decretis. 2) Pius 
PP. IX in Syllabo damnavit prop. 24 ex doctrina Nuytz, professoris 
taurinensis, his terminis excerptam: Ecclesia vis inferendae potestatem 
non habet, neque potestatem ullam temporalem directam vel indirectam. 
3) Idem Pontifex in encyclica Quanta cura proscripsit propositionem: 
Ecclesiae jus non competit violatores legum suarum poenis temporalibus 
coercendi. 

Arg. III. Ratio hujus doctrinae est, quia, ut bene ait Suarezó, 
poenae spirituales parum movere solent homines carnales, praesertim 
haereticos, qui fidem et spiritualia contemnunt. Hos igitur ut moveat 
et cogat, opus habet Ecclesia potestate infligendi poenas temporales, 
non quidem emendicata ab auctoritate civili, sed, ut societatem per- 
fectam decet, a suo auctore accepta. 

Utrum Romanus Pontifex habeat potestatem jurisdictionis 
supremae in universam Ecclesiam. 


514. Status quaestionis. Potestas episcoporum bifariam dividitur. 
ordinis et jurisdictionis. Quantum ad potestatem ordinis, quae confer- 
tur in consecratione pro sacramentis conficiendis et administrandis, 
eamdem habet Romanus Pontifex facultatem ac caeteri episcopi. Om- 
nes episcopi obtinent supremum gradum hierarchiae, in quo superiores 
quidem sunt, uti diximus, jure divino presbyteris et aliis Ecclesiae mi- 


1 De fide, disp. 20, sect. 3, n. 12. 

2 De regimine prine., lib. 1, c. 15. 

3 I Tini., 5, 20. Reprehensionem publicam, quae confusionem parit, esse poe- 
nam temporalem negabit nemo. 

4 I Cor. 5, 3-5. 

5 I Cor. 4, 21. 

6 II Cor. 10, 6. 

7 II Cor., 13, 10. 

8 De fide, disp. 20, sect. 3, nn. 16-26. 

nistris, sed inter se pares exsistunt. Potestas jurisdictionis, si in utroque 
foro, interno et externo, spectetur, est facultas pascendi, regendi et 
gubernandi fideles, editis ubi oportet legibus, etc.l. 

Quaeritur hic, an Romanus Pontifex habeat non solum officium in- 
spectionis et directionis verum etiam supremam et episcopalem pote- 
statem jurisdictionis proprie dictae in universam Ecclesiam. 


515. Error. Febronius Bet Pelms Tamburinius *, consentientibus jan- 
senistis, gallicanis regalistis et parlamentariis hodiernis, docent potestatem 
Romani Pontificis in universam Ecclesiam non aliam esse quam simplex 
officium inspectionis et directionis. 


216. Thesis. Romanus Pontifex habet veram et supremam pote- 
statem episcopalis jurisdictionis in universam Ecclesiam. 


Arg. I. Christus Dominus contulit Petro ejusque successoribus su- 
premam potestatem jurisdictionis in universam Ecclesiam. Sed Roma- 
nus Pontifex succedit Petro in omnibus praerogativis concernentibus 
primatum. Ergo. Prob. ant. 


a) Christus declaravit Petrum esse petram et fundamentum Eccle- 
siae4; contulit ipsi claves regni caelorum5; commisit ei officium confir- 
mandi fratres 6 et munus pascendi gregem dominicum 7. Sed haec su- 
premam potestatem jurisdictionis significant. Ergo. 


b) Petrus accepit primatum, ut unitati fidei in universa Ecclesia 
consuleret. Sed unitati fidei in universa Ecclesia consuli nequit sine 
suprema potestate jurisdictionis. Ergo. 


Arg. I. Ex conciliis. Ipsi (Romano Pontifici) ait Concilium Flo- 
rentinum, in beato Petro pascendi, regendi ac gubernandi universalem 
Ecclesiam a Domino nostro Jesu Christo plenam potestatem traditam esse, 
quemadmodum etiam in gestis oecumenicorum conciliorum et ih sacris ca- 
nonibus continetur 8 Idem decrevit Concilium Vaticanum dicens: Si quis 
itaque dixerit Romanum Pontificem habere tantummodo officium inspe- 
ctionis vel directionis, non autem plenam et supremam potestatem juris- 
dictionis in universam Ecclesiam... a. s. 9. 


Arg. III. Codex Juris Canonici haec habet: «Romanus Pontifex, 
Beati Petri in primatu Successor, habet non solum primatum honoris, 
sed supremam et plenam potestatem jurisdictionis in universam Eccle- 
siam tum in rebus, quae ad fidem et mores, tum in iis, quae ad disci- 
plinam et regimen Ecclesiae per totum orbem diffusae pertinent» 10. 


| Haec potestas jurisdictionis antonomastice vocatur episcopalis, quia episcopi 
jurisdictionem exercent in suum gregem. 
2 De Statu Eccl. et legit, potest. Rom. Pont., t, 2, C. i. 
3 Vera idea della S. Sede, p. 251€. 2» ÈS. 
4 Matth., 16, 18. 
5 Matth., 16, 19. 
* Luc. 22, 32. 
Joan., 21, 16-17. 
B Decreto Unionis pro graecis; Denz-Bannw., 694. 
l Sess. 4, c. | et 3; Denz-Bannw., 1831. 
10 Can. -218. 

517. Corollarium. Potestas jurisdictionis, qua pollet Romanus Ponti- 
fex est vere episcopalis, quia, ut recte arguerunt Mons. Pie et Mons. Zincili 
in Concilio Vaticano N ex verbis Christi et traditione apparet «auctoritatem 
Summi Pontificis... in Ecclesiam... naturam pastoralis et ideo episcopalis 
jurisdictionis prae se ferre». Hinc Patres Concilii dixerunt: Docemus... hanc 
Rpmáni Pontificis jurisdictionis potestatem, quae vere episcopalis est, imme- 
diatam esse»1. Hujus doctrinae rationem reddidit Angelicus Doctor di- 
cens 34 «Ubicumque sunt multa regimina ordinata in unum, oportet esse 
aliquod universale regimen supra particularia regimina... alias non posset 
esse colligatio ad unum. Et ideo, cum tota Ecclesia sit unum corpus, oportet, 
si ista unitas debet conservari, quod sit aliqua potestas regitiva respectu 
totius Ecclesiae supra potestatem episcopalem... et haec est potestas Papae» *. 
Unde Codex ait: «Haec potestas est vere episcopalis, ordinaria eUimmediata, 
tum in omnes et singulas Ecclesias, tum in omnes et singulos pastores et 
fideles, a quavis auctoritate, independens 5. 


$ 6 


Utrum Romanus Pontijex habeat plenitudinem potestatis 
Wjurisdictionis in universam Ecclesiam. 


518. Status quaestionis. 1) Plenitudo potestatis jurisdictionis in 
Ecclesiam, de qua hic agimus, potest in Romano Pontifice duplici ex 
capite attendi: a) ex parte objecti, b) ex parte subditorum. 

a) Ex parte objecti dicitur potestas alicujus plena, si ejus auctoritas 
extendatur ad ea, quae sunt de jide et moribus, et ad ea, quae disciplinam 
et regimen Ecclesiae per totum orbem diffusae respiciunt. Auctoritas 
extendi dicitur ad /idem et mores per magisterium, ad disciplinam et 
regimen per facultatem legiferam, judiciariam et coactivam. Ideo, si 
Romanus Pontifex magisterio polleat infallibili in rebus jidei et morum, 
et independenter a qualibet alia auctoritate facultatem habeat legife- 
ram, judiciariam et coactivam in universam Ecclesiam, certe gaudebit 
plenitudine potestatis jurisdictionis ex parte objecti. 

b) Ex parte subditorum est potestas plena, quando omnes in Ec- 
clesia universali sive fideles sint sive pastores, tum singuli seorsim tum 
omnes collectim, Papae subjiciuntur. Hinc non obstat, quominus in Ec- 
clesia sint multi pastores jurisdictionem in suum respective gregem ha- 
bentes, dummodo ipsi etiam supremo Pastori se subjicianté. 


Disp. schem , De vi et ratione primatus R. P. Coll. Lac., VII, 295 et 351. 
Sess. 4, C. 3; Denz-Bannw., 1827. 
IV Sent., dist. 24, q. 3, a. 2, quaest. 3, sol. 3. 
Jurisdictionem episcopalem in Summo Pontifice agnoscere nolunt P. Tam- 
burini, Nuytz, et auctor operis Causa di S. E. Rvma. il Card. Girol. d'Andrea, p. 310, 
quia putant per eam jurisdictioni episcoporum detrahi; sed concilium huic diffi- 
cultati satisfecit dicens: «Tantum abest, ut haec Summi Pontificis potestas officiat 
ordinariae ac immediatae illi episcopalis jurisdictionis potestati, qua episcopi, qui 
positi a Spiritu Sancto in apostolorum locum successerunt, tanquam veri pastores 
assignatos sibi greges, singuli singulos, pascunt et regunt, ut eadem a supremo et 
universali Pastore asseratur, roboretur et vindicetur». Sess. 4, c. 3; Coli. Lac., 
VII, 484. 

5 Can. 218. 

6 Ad hanc plenitudinem potestatis plures requirunt, ut omnis jurisdictio prae- 
latorum inferiorum a Summo Pontifice derivetur, sed hoc, licet multum agitatum 

2) Quaeritur hic, an potestas jurisdictionis, qua pollet Romanus 
Pontifex, sit ita plena, ut a) ex parte objecti tum ad fidem et mores tum 
ad disciplinam et regimen Ecclesiae se extendat, et b) ex parte sub- 
jecti omnes et singulas ecclesias et omnes singulosque fideles et pastores, 
etiam in Concilio congregatos, respiciat. 


519. Errores, a) 'Nonnulli dixerunt potiores tantum partes non ple- 
nam potestatem Romano Pontifici competere in Ecclesiae regimine. Ita 
Dupin N gallicani f et plerique hodierni rationalistae ac liberales, quibus 
favere visus est Gerson 3. 

b) Alii contenderunt Romanum Pontificem habere quidem potestatem 
in singulos fideles et episcopos, sed non supra corpus Ecclesiae et minus 
supra corpus episcoporum in Concilio congregatorum; et consequenter fas 
esse a sententia Romani Pontificis ad futurum concilium universale appel- 
lare. Ita post febronianos, richerianos, jansenistas, gallicanos, etc., Petrus 
Tamburinius 4. 


520. Thesis. Romanus Pontifex habet plenitudinem potestatis tum 
«ex parte objecti» tum «ex parte subditorum» in universam Ecclesiam. 


Prob. 1.° in genere. 


Arg. I. Romanus Pontifex, utpote successor Petri, est petra super 
quam tota extructa est Ecclesia, pastor totius ovilis in quo sunt oves 
et agni, fideles scilicet et pastores, claviger regni caelestis cum pote- 
state ligandi atque solvendi. Haec autem innuunt in Romano Pontifice 
esse potestatem omnino plenam. Ergo. 

Arg. IL Ex Conciliis. Concilium Florentinum in Decreto Unionis 
expresse docuit Romano Pontifici in beato Petro pascendi, regendi ac 
gubernandi universalem Ecclesiam a Domino nostro Jesu Christo plenam 
potestatem traditam esse. Concilium item Vaticanum declaravit prima- 
tum esse institutum in Ecclesia, ut, custodita cum Romano Pontifice tam 
communionis quam ejusdem fidei professionis unitate, Ecclesia Christi sit 
unus grex sub uno summo pastore; et anathemate condemnavit eum, qui 
dixerit Romanum Pontificem non habere plenam et supremam potesta- 
tem jurisdictionis in universam Ecclesiam 5. 


521. Prob. 2.? per partes. 


Pars l.a Romanus Pontifex habet plenitudinem pote- 
statis ex parte objecti. 


fuerit in Concilio Tridentino (Cfr. Pallavioini, Concilii Tridentini historia, lib. 18, 
cc. 14-15; et lib. 21, c. n; et Palmieri, De Rom. Pont., th. 19), nondum constat. 
Alii putant potestatem Romani Pontificis ex parte subditorum plenam esse, si ad 
omnes fideles extendatur, et nullatenus limitetur jurisdictione episcoporum, licet 
haec supponatur a Deo immediate derivari. 

1 De ant. Eccl. discipl., diss. 6, $ 1. Cfr. com. Lac., VII, p. 608. 

«In fidei quoque quaestionibus, ait clerus gallicanus art. 4 suae declar., 
praecipuas Summi Pontificis esse partes, ejusque decreta ad omnes et singulas 
ecclesias pertinere, nec tamen irreformabile esse judicium, nisi Ecclesiae consensus 
accesserit». Denz-Bannw., 1325. 

3 Dc potest. Eccl. consid., 10-11. 

Vera idea della S. Sede, p. 2. €. 2; $ 17 et 32. 

6 Sess. 4, c. 3; Donz-Bannw., 1831. 

Arg. Potestas Romani Pontificis extenditur ad ea quae sunt de fide 
et moribus et ad ea quae disciplinam et regimen Ecclesiae per totum 
orbem diffusae respiciunt. Ergo est plena ex parte objecti. Prob. min. 

a) Extenditur ad ea quae sunt de fide et moribus, quia per magiste- 
rium infallibile, quo pollet, potest res fidei et morum authentice decla- 
rare. Hinc Concilium Vaticanum expresse docuit Romano Pontifici com- 
petere plenam et supremam potestatem jurisdictionis in universam Eccle- 
siam non solum in rebus, quae ad fidem et mores, sed etiam in iis, quae 
ad disciplinam et regimen Ecclesiae... pertinent x. 

b) Extenditur ad ea, quae disciplinam et regimen Ecclesiae respiciunt. 
Ad disciplinam Ecclesiae ea pertinere dicuntur, quibus fideles in fide 
continentur et ad vitam aeternam facilius diriguntur, ut cultus et ad- 
ministratio sacramentorum, constitutio dioecesium, etc.; ad regimen vero 
proprie spectat potestas Içgifera, judiciaria et coactiva. Haec autem 
omnia jure pertinent ad Romanum Pontificem, ut patet ex potestate 
pascendi agnos et oves, et ex facultate clavium eidem collata. Unde Con- 
cilium diserte declaravit potestatem Romani Pontificis ad ea etiam se 


extendere, quae ad disciplinam et regimen Ecclesiae per totum orbem dif- 
fusae pertinent 1. 


522. Pars 2.a Romanus Pontifex habet plenitudinem 
potestatis ex parte subditorum. 


Arg. a) Juxta ordinationem Christi Romanus Pontifex est Pastor 
ovium et agnorum. Nomine autem ovium et agnorum significatur tota 
fidelium multitudo, non exceptis episcopis, ut communiter docent Pa- 
tres et expositores S. Scripturae, b) Potestas item clavium collata fuit 
Romano Pontifici, ut vinculo legis ligaret vel solveret quoscumque vel- 
let fideles absque ulla restrictione, c) Concilium Vaticanum expresse 
declaravit Romanum Pontificem habere in Ecclesia universa potesta- 
tem. erga quam cujuscumque ritus et dignitatis pastores atque fideles, tam 
seorsim singuli quam simul omnes, officio hierarchicae subordinationis ve- 
raeque obedientiae obstringuntur 3. 


| Sess. 4,C. 3; Denz-Bannw., 1831. 

2 Sess. 4,C. 3; Denz-Bannw., 1831. 

3 Sess. 4,c. 3; Denz-Bannw., 1827. -Huic non obstat potestas episcoporum 
in greges sibi commissos, quia, ut episcopus tarvisinus egregie ait inConcilio Vati- 
cano (Resp. ad emendationes cap. 3 primae Const, de Ecclesia), haec quae perti- 
nent ad jurisdictionem «episcopus non potest facere nisi sub dependentia Pontificis 
Summi; haec autem dependentia non est nisi limitatio jurisdictionis episcopalis... 
Nonne in praemium triplicis declarationis amoris dedit illi (Petro) munus pascendi 
gregem, scilicet agnos et oves? Cum hoc discrimine quod episcopis datum est tan- 
tum pascere qui in eis est gregem (I Petr., 5, 2), scilicet determinatas partes gregis 
illis commissas: Petro autem et successoribus ejus datum est pascere omnem gre- 
gem, agnos et oves, simplices fideles nempe et episcopos, in suo regimine indepen- 
denter ab aliis, dum contra episcopi pascunt semper, ut diximus, dependenter a 
Petro et Petri successore... Eadem igitur quoad speciem est episcopalis potestas 
episcoporum in singulis suis dioecesibus, et in Pontifice summo quoad omnes 
dioeceses, cum hoc discrimine quod in l'ontifice Summo est in sua plenitudine, in 
aliis restricta; in Summo Pontifice independens, in episcopis dependens; in episcopis 
coarctata ad suas dioeceses, in Pontifice Summo sine ulla limitatione loci, sed ad 
terminos terrae». Coli. Lac., 7, 351. 

523. Corollarium I. Ex his manifeste sequitur Romanum Pontificem 
superiorem esse episcopis tum seorsim consideratis tum in Concilio congre- 
gatis. Ad Summum enim Pontificem spectat concilium universale convocare, 
praesidere et cpnfirmare, adeo ut decreta conciliaria nunquam sint firma 
et irrevocabilia nisi confirmentur a Papa. 

Coroll. II. Non licet a sententia Romani Pontificis pro tempore exsi- 
stentis ad concilium universale appellare. «A recto veritatis tramite aberrant, 
ait Concilium Vaticanum ’, qui affirmant licere ab judiciis Romanorum 
Pontificum ad oecumenicum concilium tanquam ad auctoritatem Romano 
Pontifice superiorem appellare» 1 <A sententia Romani Pontificis non datur 
ad concilium oecumenicum appellatio» 3. 

Coroll. III. Absurda est theoria gallicanorum qui dicebant fas esse 
appellare a Papa non bene informato ad Papam bene informatum. Hac posita 
doctrina, nullum esset dogma nullaque Romani Pontificis sententia, quam 
non possent rebelles eludere cum gravi detrimento unitatis ecclesiasticae. 


$ ? 


Utrum Romanus Pontifex habeat potestatem jurisdictionis 
ordinariam et immediatam in universam Ecclesiam, 
et in omnes singulosque fideles. 


524. Status quaestionis. 1) Potestas ordinaria, ad praesens quod 
attinet, dicitur quae alicui competit habitualiter ratione sui muneris 4. 

2) «Immediata est ea potestas, ait episcopus tarvisinus in Concilio 
Vaticano, quae exerceri potest sine adhibito medio necessario, scilicet 
medio ad quod adhibendum tenemur»5* 

Hoc supposito, investigandum est in praesenti, an Romanus Pontifex 
ratione sui muneris potestatem semper et immediate absque ullo adhi- 
bito medio exercere possit in universam ecclesiam, id est, in omnes et 
singulas ecclesias et in omnes ac singulos fideles atque pastores. 


525. Errores, a) Marsilius Patavinus +, Ed. Richerius 7, Van Espen, 
Febronius et alii dixerunt potestatem jurisdictionis primo esse collatam 
coetui fidelium, ac deinde ad Petrum ejusque successores esse translatam, 
ut nomine et delegatione Ecclesiae eam exercerent. 

b) Alii docuerunt potestatem Romani Pontificis in universam Eccle- 
siam non esse ordinariam sed extraordinariam ad modum metropolitarum, 
qui defectus et negligentiam suffraganeorum possunt aliquando supplere et 
in casu appellationis causas decidere. Ita Eybel$ et alii. 

c) Doctores gallicani, quibus adstipulati sunt nonnulli in Concilio Vati- 
cano 8, tenuerunt Romanum Pontificem non habere potestatem immedia- 
tam, sed mediatam tantum, in omnes et singulas ecclesias, et in omnes ac 
singulos fideles. Exaggerantes hanc doctrinam plerique hodierni politici 
nolunt, ut Papa jurisdictionem in exteras nationes exerceat, et pro viribus 
impedire conantur liberam cum eo fidelium et pastorum communicationem. 


1 Sess. 4, c. 3; Denz-Bannw., 1830. 
2 Cfr. Mosheim, dis. ad H. E., t. I, p. 577. 
3 Codex Juris Canonici, can. 228, $ 2. Cfr. Can. 2332. 
4 Cfr. Codex, can. 197. 
5 Relatio ad cap. 3. Const. «Pastor aeternus»; Coli. Lac., 7, 352. 
8 Defensor pacis. 
7 De ecclesiastica et politica potestate, cap. | et 2: 
l ib. Quid est Papa. Cfr. Coli. Lac., 7, 614. 
" CH Coli Lac., 7, 337. 

526. Thesis I. Romanus Pontifex habet potestatem «ordinariam» 
et «immediatam» in universam Ecclesiam et in omnes ac singulos fideles, 
sive subditi sint sive pastores. 


Prob. l.a pars. Habet potestatem ordinariam. 


Arg. Romanus Pontifex ratione primatus constitutus est episcopus 
Ecclesiae universalis, adeo ut omnes fideles sint ejus subditi. Sed epi- 
scopus ratione sui muneris habet potestatem ordinariam in suos sub- 
ditos. Ergo. Ad rem Concilium Lat. IV (a. 1215) declaravit Ecclesiam 
romanam disponente Domino super omnes alias ordinariae potestatis obti- 
nere primatum l; et Concilium Vaticanum 1 addidit hanc Summi Ponti- 
ficis potestatem in universam Ecclesiam esse ordinariam. 


Prob. 2.a pars. Habet potestatem immediatam. 


Arg. Ex ipsa vi et ratione primatus committitur Petro ejusque 
successoribus potestas in universum gregem, pastores et fideles, sicut 
episcopis committitur jurisdictio in gregem particularem. Dictum est 
enim summo Pastori: pasce agnos meos, pasce oves meas 34sicut episcopis 
dictum est: pascite, qui in vobis est, gregem Dei*. Sed jurisdictio episco- 
porum est immediata in omnes et singulos fideles gregis sibi commissi. 
Ergo et potestas Romani Pontificis in omnes et singulas ecclesias sin- 
gulosque fideles est immediata. Unde Concilium Vaticanum expresse 
declaravit Romani Pontificis potestatem esse ordinariam et immediatam 
sive in omnes et singulas ecclesias sive in omnes et singulos pastores et 
jideles5. Ad rem optime S. Thomasó: «Papa habet immediatam jurisdi- 
ctionem in omnes Christianos, quia Romana Ecclesia nullis synodicis 
constitutis caeteris ecclesiis praelata est, sed evangelica voce Domini et 
Salvatoris nostri primatum obtinuit»7. 


527. "Thesis II. Omnibus fidelibus indiscriminatim liberum est cum 
Romano Pontifice, cum voluerint, sese communicare et ab eo causarum 
solutionem postulare. 


Concilium Vaticanum ait ad rem: «Ex suprema illa Romani Pon- 
tificis potestate gubernandi universam Ecclesiam jus eidem esse con- 
sequitur in hujus sui muneris exercitio libere communicandi cum pa- 
storibus et gregibus totius Ecclesiae, ut iidem ab ipso in via salutis 
doceri ac regi possint. Quare damnamus ac reprobamus illorum sen- 
tentias, qui hanc supremi capitis cum pastoribus et gregibus commu- 
nicationem licite impediri posse dicunt, aut eamdem reddunt saeculari 


Cap. 5; Denz-Bannw., 436. 

Sess. 4, C. 3; Denz-Bannw., 1831. 

Joan., 21, 15 sqq. 

I Petr., 5, 2. 

Sess. 4, c. 3; Denz-Bannw., 1831. 

Contr. impugnant. Dei cultum et relig., c. 4; $ «Ad aliud quod objicitur». 
Hac potestate solet Romanus Pontifex legatos in exteras nationes mittere, 
non solum ut diplomatice res gerant, verum etiam ut auctoritative negotia eccle- 
siastica componant causasque dirimant. 

potestati obnoxiam, ita ut contendant, quae ab Apostolica Sede vel 
ejus auctoritate ad regimen Ecclesiae constituuntur, vim ac valorem 
non habere, nisi potestatis saecularis placito confirmentur»l. Idem do- 
cet Codex Juris Canonicil Merito hac in re damnata est in Syllabo 
propositio 49: Civilis auctoritas -potest impedire, quominus sacrorum antis- 
tites et fideles populi cum Romano Pontifice libere ac mutuo communicent. 


$ 8 


Utrum singuli episcopi habeant -jurisdictionem ordinariam 
et plenam in suos subditos. 


528. Status quaestionis. Episcopi, qui et principes, praesules et 
summi sacerdotes, sunt successores apostolorum, et canonice instituun- 
tur electione Romani Pontificis. 

Qui praeficiuntur alicui determinatae dioecesi canonice erectae, vo- 
cantur residentiales, et qui solam episcopalem consecrationem sucepti 
titulo alicujus dioecesis olim exsistentis decorantur, dicuntur titulares. 


529. Thesis. Omnes et singuli episcopi residentiales habent pote- 
statem jurisdictionis ordinariam et plenam, particularem et subordinatam 
in suos subditos. 


1) Ordinariam, a) S. Petrus admonuit episcopos, ut pascerent 
gregem proprium dicens: Pascite, qui in vobis est, gregem Dei 3. 

b) Concilium Vaticanum ait: «Episcopi.. tanquam veri pastores 
adsignatos sibi greges singuli singulos pascunt et regunt»4. 

c) Codex Juris Canonici: «Episcopi residentiales sunt ordinarii et 
immediati pastores in dioecesibus sibi commissis»35. 

2) Plenam, quia in omnibus pascunt fideles doctrina et monitis, 
reguntque eos tam in foro interno quam externo legibus, judiciis, poenis. 

3) Particularem tamen et subordinatam, quia eorum auctoritas re- 
stringitur ad unam dioecesim, et exercenda est sub auctoritate Romani 
Pontificis 6* 


530. Scholion. An episcopi potestatem jurisdictionis in proprium gre- 
gem immediate a Deo vel mediante Romano' Pontifice accipiant. 

1) Non hic agitur de potestate ordinis sed de potestate jurisdictionis, 
qua episcopi pollent in proprium gregem juxta illud S. Petri Pascite, qui 
in vobis est, gregem Dei 8. 

2) Certum omnino est et admissum a theologis Romano Pontifici jus 
hodie competere eligendi seu designandi personas, quae episcopali dignitate 
augeri debeant .. 


1 Sess. 4, C. 3; Denz-Bannw., 1829. 

2 Can. 1569. 

3 I Petri, 5, 2. 

4 Sess. 3, c. 3; Denz-Bannw., 1828. 

5 Can. 334. 

° Codex, can. 329. 

^ I Petri, 5, 2. 

» Potestas ordinis immediate a Deo in episcopos derivatur. 

| Cfr Sanll, Praelectioni s juris can., lib. 1, tit. 6. n. 2, ubi addit: «Vetus modus 
eligendi praelatos fuit ex delegatione vel expressa vel tacita Romani Pontificis». 

3) Potestas episcopalis in genere, seu ordinatio qua decretum est, ut 
episcopi habeant in Ecclesia facultatem regendi fideles, provenit immediate 
a Christo, qui immediate instituit episcopatum et potestatem jurisdictionis 
juxta illud Apostoli & Ipse dedit quosdam quidem apostolos... alios autem 
pastores et doctoresF6 

4) Titulus controversiae intelligitur de potestate jurisdictionis in con- 
creto, quatenus exsistit in episcopo a, b, etc., quae rursus tripliciter spectari 
potest: a) Quoad aptitudinem seu in actu primo, quae in consecratione simul 
cum charactere confertur, b) Quoad actualitatem seu in actu proximo, qua 
episcopus constituitur dioecesim habens et jurisdictionem exercere valens, 
c) Quoad exercitium seu in actu secundo. Jurisdictio quoad aptitudinem seu 
in actu primo a Deo immediate, et quoad exercitium seu in actu secundo 
a Summo Pontifice confertur. Quaestio est, an jurisdictio episcopalis quoad- 
actualitatem seu in actu proximo immediate a Deo procedat. 

a) Plures theologi, praesertim ex antiquioribus, tenent potestatem 
jurisdictionis modo hic explicato immediate a Deo in episcopos derivari. 
Sic Franciscus de Victoria-3, Vazquez*, Collet3, Alphonsus de Castroj et 
alii non pauci, b) Alii docent potestatem jurisdictionis mediate a Deo, 
immediate a Summo Pontifice episcopis conferri. Ita tenent summa theolo- 
giae capita S. Thomas’, S. Bonaventura 8füSuarez °, Bellarminus °, Bene- 
dictus XIV Il et plerique modernil. 

Ex his sententiis secunda videtur probabilior ac nostro judicio tenenda. 
Ratio est, quia Romanus Pontifex integram accepit a Christo potestatem 
pro regimine Ecclesiae, adeo ut possit aperire et claudere, ligare et solvere, 
quaecumque ad Ecclesiae gubernationem pertinent. Hoc enim significat 
ratio Vicarii Christi et potestas universalis clavium. Sed si episcopi suam 
potestatem jurisdictionis acciperent immediate a Deo, non jam integra 
gubernatio Ecclesiae nec potestas universalis clavium competeret Romano 
Pontifici. Ergo. 


QUAESTIO XX 


DE MEMBRIS ECCLESIAE 


ARTICULUS I 
NOTIONES GENERALES TRADUNTUR 


531. Status quaestionis. 1) Possunt homines actu vel in potentia 
ad Ecclesiam pertinere, prout a) de jacto Ecclesiae accensentur vel 
b) idonei sunt ad eam ingrediendam. 


1 Ephes., 4, ii. 
Cfr. Crosta, Theol. dogm., vol. 1, n. 597. 
3 De potestate Eccl., Relect. 1, q. 3, prop. 6. 
In I-II, disp. 152, c. 3, n. 28. 
s De ordinat., p. 2,6 4. n 3. 
6 De justa haeret, punit., lib. 2, c. 24. 
^ III-II, q. 39, a. 3; et Contr. Gent., lib. 4, c. 76. 
8 Quare Fratres min. praedicent: n. 3. 
8 De legibus, lib. 4, c. 4, n. 5 sqq. 
10 De Rom. Pont., lib. 4, c. 24. 
1l De Synodo dioeces., lib. 1, c. 4. n. 2. 
13 Hanc sententiam communem et hodie certam vocat Cavagni., Inst. juris 
pubi, eccl, ed. 3.96 lib. 2, n. 56. 

Certum est omnes homines ad Ecclesiam pertinere saltem in potentia, 
quia, ut ait Apostolus, Deus omnes homines vult salvos fieri N et Chri- 
stus dedit redemptionem semetipsum pro omnibus 1. Quapropter S. Tho- 
mas ait: «Infideles, etsi actu non sint de Ecclesia, sunt tamen de Ec- 
clesia in potentia» 3. 

2) De his qui actu ad Ecclesiam pertinere dicuntur, nonnulli ad 
animam, ali ad corpus Ecclesiae pertinent. Ad animam Ecclesiae per- 
fecte pertinent qui gratia sanctificante et aliis donis eam consequentibus 
potiuntur, ut omnes justi; imperfecte seu inchoative, qui gratia habituali 
destituti quibusdam interioris gratiae donis initiantur ad vitam spiritua- 
lem, et ad gratiam sanctificantem disponuntur; cujusmodi sunt qui fide 
illustrati nondum gratiam perceperunt. Ad corpus Ecclesiae pertinent 
qui sacramento baptismi regenerati vinculum unitatis fidei, per veram 
professionem et catholicam cum capite et membris communionem ser- 
vant. Tres ut vides requiruntur conditiones, ut adulti sint membra cor- 
poris Ecclesiae, sacramentum scilicet baptismi, vinculum unitatis fidei et 
communio catholica cum capite et membris. 

3) Requiritur baptismus, quia per ipsum incipimus participare de 
bonis communibus Ecclesiae. Qui ergo receperunt, inquit ad rem S. Lu- 
cas, sermonem ejus, baptizati sunt, et appositae sunt (Ecclesiae) in die illa 
animae circiter tria millia4. Apostolus: In uno spiritu, omnes nos in 
unum corpus baptizati sumus 5. Hinc baptismus dicitur communiter ja- 
nua Ecclesiae; et Eugenius IV ait: «per ipsum enim membra Christi ac 
de corpore efficimur Ecclesiae»6* 

b) Vinculum unitatis fidei. Per baptismum unusquisque in socie- 
tatem ecclesiasticam coalescit, et per fidem conservatur conjunctus cor- 
pori Christi. Quare utrumque Dominus ad salvationem exigit dicens: 
Qui crediderit et baptizatus fuerit, salvus erit T. Cui consonat illud Pauli: 
Una fides, unum baptisma 8. 

c) Vinculum communionis ecclesiasticae. Ecclesia sicut est una uni- 
tate professionis et fidei, ita etiam una sit oportet unitate communionis, 
quia est corpus Christi mysticum, cujus nos membra sumus per bapti- 


I Tim.,2, 4. 
/ Tim.,2, 6. 
III p., q. 8, a. 3 ad 1. Vid. S. Aug., De vera religione, c. 6; ML 34, 127. 
Act., 2, 41. 
I Cor., 12, 13. 
In Decreto pro Arnienis; Denz-Bannw., 696.—S, Bellarminus, De Ecclesia, 
lib. 3, c. 10 docet baptismum cxsistimatum ad hoc sufficere, adeo ut, qui bona 
fide se exsistimat baptizatum, sit in corpore Ecclesiae, licet aliunde quant per ordi- 
nariam portam ingressus fuerit. S. Bellarminum sequuntur Pesch, Praelect. propaed., 
n. 329; et alii nuperi scriptores. Communius tamen putant theologi baptismum 
valide susceptum requiri, ut quis ad Ecclesiae corpus pertineat; quia sicut nemo 
potest alia sacramenta suscipere, ita nec bona communia Ecclesiae participare, 
nisi sit revera baptizatus. Pueri, usum rationis nondum adepti, unitatem fidei et 
communionis catholicae suis actibus destruere non valentes, sola susceptione ba- 
ptismi, etiamsi in secta haereticali nati fuerint, corporis Ecclesiae membra fiunt, 
quousque ipsi actibus contrariis sponte ab eo desciverint. 
Mare., 16, 16. 

e Ephe.,. i, 5. Hoc vinculum unitatis fidei dissolvitur per hacresim.ut modo 
dicetur. 

smum juxta illud Apostoli: Omnes nos inunum corpus baptizati sumus L. 
De ratione autem membrorum est, ut cum corpore communicent. Du- 
pliciter haec communio solvitur, per schisma scilicet et per excommu- 
nicationem. 


ARTICULUS II 
UTRUM OMNES ET SOLI PRAEDESTINATI AD ECCLESIAE CORPUS PERTINEANT 


532. Status quaestionis. Praedestinati proprie dicuntur qui in finem 
salutis aeternae a Deo certissime ordinati sunt; nonnulli gratia sancti- 
ficante actu fulgent, alii, licet aliquando sint sanctificandi, actu tamen 
peccatis insordescunt. Quàeritur, an Ecclesia omnibus ac solis praedesti- 
natis coalescat. 


533. Errores, a) 1Valdenses primo et dein Joannes Wicleff, anglus 
(a. 1375), et Joannes Hus, bohemus (1408), a quibus wicleffitae et hussi- 
tae 1, docuerunt Ecclesiam Christi vere et proprie constare omnibus et solis 
praedestinatis, sive baptizati fuerint sive non. 


b) Hunc errorem aliquantulum temperavit Calvinus dicens Ecclesiam 
solis quidem praedestinatis constare, non tamen omnibus indiscriminatim, 
sed iis dumtaxat, qui jam praedestinationis effectum, scilicet fidem, con- 
sequuti sunt 3. 


534. THESIS. Non omnes semper neque soli praedestinati sunt actu 
membra corporis Ecclesiae. 


Prob. l.a pars. Non omnes praedestinati sunt semper 
membra corporis Ecclesiae. 


Arg. I. Sacra Scriptura diserte nos docet eos, qui aliquando extra 
Ecclesiam versati sunt, in sanctam electorum societatem admissos esse. 
Vos autem, inquit S. Petrus 4, genus electum, regale sacerdotium, gens 
sancta, populus acquisitionis; ut virtutes annuntietis ejus qui de tenebris 
vos vocavit in admirabile lumen suum. Qui aliquando non populus, nunc 
autem populus Dei, qui non consecuti misericordiam, nunc autem mise- 
ricordiam consecuti, id est, qui aliquando non erant populus Dei, facti 
sunt populus Dei et Ecclesiae membra. Ad rem apposite ait S. Tho- 
mas: «membrum non judicatur secundum id quod de eo fieri potest, 
sed secundum id quod est»5. 


1 I Cor., 12, 13. 

2 Damnati sunt in Concilio Constantiensi, sess. 8. 

3 En Calvini articuli: i. «Unica est sancta universalis Ecclesia, quae est prae- 
destinatorum universitas». 3. «Praesciti non sunt partes Ecclesiae, cum nulla pars 
ejus finaliter excidat ab ea, eo quod praedestinationis caritas quae ipsam ligat 
non excidit». 5. «Praescitus, etsi aliquando est in gratia secundum praesentem 
justitiam, tamen nunquam est pars sanctae Ecclesiae, et praedestinatus semper 
manet membrum Ecclesiae, licet aliquando excidat a gratia adventitia sed non a 
gratia praedestinationis». 

4 I Petr., 2, 9-10. 

3 III Sent., dist. 13, q. 2, a. 2, q. 3 ad 3. 


ART. H1. UTRUM ECCLESIA CONSTITUATUR SOLIS JUSTIS 439 


Adde non omnes praedestinatos habere semper conditiones quae re- 
quiruntur, ut aliquis ad Ecclesiam vere pertineat. 


Prob. 2.a pars. Non soli praedestinati sunt membra Ec- 
clesiae. 


Arg. I. Ex omnibus comparationibus a Christo in Evangelio factis 
certissime deducitur plures ad Ecclesiam pertinere qui non sunt prae- 
destinati. Ecclesiam ait Christus esse similem areae, in qua paleae tri- 
tico admiscentur igne comburendae x; sagenae missae in mare et ex omni 
genere piscium congreganti, quorum boni sunt in vasa eligendi, mali 
vero foras mittendi 1; convivio nuptiali, cui aderat homo non habens 
vestem nuptialem et ejectus est in tenebras exteriores 3. Ergo sunt in 
Ecclesia nonnulli igne inextinguibili comburendi, alii foras mittendi, alii 
in tenebras exteriores ejiciendi. Ex praedestinatis autem nemo est igne 
inextinguibili comburendus. Ergo in Ecclesia sunt aliqui non praede- 
stinati. 


Arg. II. Pueri usum rationis nondum adepti et ex adultis non pauci, 
si baptismo regenerentur, reapse sunt Ecclesiae membra. Verum non 
omnes ii sunt praedestinati, ut patet. Ergo non solum praedestinati 
sunt membra Ecclesiae. Huc veniunt Domini nostri Jesu Christi et apo- 
stolorum exhortationes, ne quis acceptam gratiam per praevaricationem 
amittere audeat. Qui se exsistimat, ait Apostolus, stare, videat ne cadat; 
et alibi passim hortatur fideles ad perseverantiam. Unde S. Augustinus 
ajebat 4: «Secundum praescientiam Dei et praedestinationem quam mul- 
tae oves foris, quam multi lupi intus» 5* 


ARTICULUS III 
UTRUM ECCLESIA CONSTITUATUR SOLIS JUSTIS 


535. Status quaestionis. Investigandum est, utrum Ecclesia con- 
stituatur solis justis, ita ut peccatores baptizati, etiamsi fidem et com- 
munionem catholicam incolumem servent, ab Ecclesia sint excludendi. 


536. Error. Corpus Christi mysticum solis constare justis tuiti sunt: 
a) Montanistae, cathari seu novationi e, donatistae ' et pelagiani 8 b) pro- 
testantes plerique, ex grege praecipue anabaptistarum, qui, ut ait Melchior 


1 Matth., 3, 12. 

2 Matth., 13, 41. 

3 Matth., 22, 13. Vide S. Bellarminum qui (De Ecclesia, lib. 3, c. 7) de his egre- 
gie disserit, et Knabenbauor, Comment in Matth., 13. 

4 Tr. 45 in Joan., n. 12; ML 35, 1725. 

3 Alia SS. Patrum testimonia et Ecclesiae definitiones videri queunt apud 
Murray, De Ecclesia, 1, 143 sqq.; S. Bellarminum, De Ecclesia milit., lib. 3, c. 7; Liba- 
rium a Jo»u, Controversiae, t. 8, p. 1, disp. I, controv. 3. 

° De his agit S. Aguatinua, haer. 38; MI. 42, 32. 

' S. Aug., haer. 69; MI. 42. 43. 

H S. Aug., huer. 88; MI. 42, 47. 

Canol, nullam in Ecclesia infirmitatem ferebant; c) denique Paschasius 
Quesnell, Congregationis Oratorii presbyter, et post ipsum janseniani sy- 
nodi pistoriensis 1. 


537. Thesis. Dogma catholicum est ad Ecclesiam non solum ju- 
stos sed etiam plures peccatores pertinere. 


Arg. I. Ex S. Scriptura, a) Argumenta S. Scripturae super hac 
re luculenter expendit Bellarminus, cujus verba lubet heic transcribere. 
«Praeterea, inquit, sunt alia loca apertissima. Matth., 18, 15, Si pecca- 
verit in te jraler tuus, vade et corripe eum inter te et ipsum solum... Quod 
si non audierit eos, dic Ecclesiae; si autem Ecclesiam non audierit, sit 
tibi sicut ethnicus et publicanus. Hic negari non potest, quin sermo sit 
de vera Ecclesia; nam Christus loquitur de Ecclesia sua, et in hac Eccle- 
sia constat inveniri peccatores, et tales peccatores, qui saepe non emen- 
dantur per correptionem fraternam, nec etiam adhibitis duobus testibus; 
et tamen in Ecclesia manent, donec ab ipsa Ecclesia per sententiam 
praelati ejiciantur... Item Matth., 24, 48, Dominus describit praeposi- 
tum malum, qui percutit conservos, et comedit et bibit cum ebriosis, etc., 
et dicit: veniet. Dominus servi illius in die qua non sperat, et hora qua 
ignorat, et dividet eum. partemque ejus ponet cum hypocritis. Ubi de prae- 
positis Ecclesiae agi docent Hilarius, Hieronymus, Chrysostomus et alii 
in hunc locum. Item Z Cor., 1, 2, Paulus dicit se scribere Ecclesiae Dei, 
quae est Corinthi, et mox ibidem subdit: Significatum est mihi de vo- 
bis, quia contentiones sunt inter vos. Et cap. 5: Omnino auditur inter 
vos fornicatio, et talis fornicatio, qualis nec inter gentes, ita ut uxorem 
patris sui aliquis habeat. Quid hic dicent? Non esse hanc veram Eccle- 
siam? At Apostolus dicit esse Ecclesiam Dei. Non fuisse istum pecca- 
torem gravissimum et manifestum? At Apostolus hoc dicit. Non fuisse 
in illa Ecclesia? At Apostolus jubet, ut expellant eum per excommuni- 
cationem. Tollatur, inquit, de medio vestrum. Praeterea Apocal. 2-3 scri- 
bit Joannes septem Ecclesiis Asiae, et fere singulas reprehendit de rebus 
non levibus. Et, ut notat Augustinus, lib. 2, c. Parmen., c. 10, non 
solum Ecclesias sed etiam praepositum reprehendit significatum per 
Angelum Sardensis Ecclesiae: Nomen, inquit, habes quod vivas et mor- 
tuus es, esto vigilans, etc.» 3. 

b) Aliud non minus efficax argumentum sumitur ex parabolis Chri- 
sti de area, de sagena, de convivio nuptiali 4, de decem virginibus, etc., 
quibus Ecclesia dicitur similis. In arca palea et triticum simul inve- 
niuntur, in rete pisces boni et mali capiuntur, in convivio nuptiali homo 
sine veste nuptiali observatur, ex decem virginibus quinque sunt fatuae 
et quinque prudentes. Ita pariter in Ecclesia justi et peccatores simul 


1 De locis, lib. 4, c. 3. 

2 Hi damnati sunt a Pio VI per Bullam Auctorem fidei, an. 1794; Denz-Bannw., 
1501 sqq. 

3 De Ecclesia milit., lib. 3, c. 9. 

4 «Hic per nuptias, ait S. Thomas, praesens Ecclesia, illic per coenam aeter- 
num et ultimum convivium designatur, quia et in hanc nonnulli exituri intrant, 
ad illud quisquis semel intraverit, ulterius non exibit.. Catena aurea in Matth., 22, 
n. i in principio. 


ART. HI. UTRUM ECCLESIA CONSTITUATUR SOLIS JUSTIS 44I 


inveniuntur, etsi non omnes aeque participent de vita spirituali. Hinc 
Paulus apostolus egregie ait: In magna autem domo non solum sunt 
vasa aurea et argentea, sed et lignea et fictilia; et quaedam quidem in ho- 
norem, quaedam autem in contumeliam l. 

Arg. II. Ex Summorum Pontificum declarationibus. Summi Ponti- 
fices, qui vere sunt doctrinae sacrae custodes, saepius declaraverunt 
justos et peccatores etiam manifestos ad Ecclesiam pertinere. Clemens 
PP. XI, Bulla Unigenitus, damnavit Quesnelli propositionem 78 his ver- 
bis expressam: «Separatur quis a populo electo, cujus figura fuit po- 
pulus judaicus et caput est Jesus Christus, tam non vivendo secundum 
Evangelium, quam non credendo Evangelio» 1 Item propositionem 15 
synodi pistoriensis, intellectam «hoc sensu, ut ad corpus Ecclesiae non 
pertineant nisi fideles, qui sunt perfecti adoratores in spiritu et verita- 
te», haereticam declaravit Pius VI 3. 

Arg. III. | Ex traditione. Universalis et nunquam interrupta tradi- 
tio in ipsum conspirat. S. Hieronymus haec habet: «Ut in illa (arca) 
omnium animalium genera, ita et in hac (Ecclesia) universarum et gen- 
tium et morum homines sunt: ut ibi pardus et haedi, lupus et agni, ita 
et hic justi et peccatores»4. S. Augustinus, ut alios omittamus ait: 
«Mali et boni sunt in Ecclesia catholica»5. 

Arg. IV. Ex inconvenientibus. Ut apposite arguit Billoté cum Bel- 
larmino, si justi tantummodo essent in Ecclesia, frustra institutum 
fuisset sacramentum poenitentiae, tolleretur necessaria membrorum vi- 
sibilitas, praelati legum transgressores amitterent auctoritatem et ju- 
risdictionem in Ecclesia 7, subditi item semel in peccatum lapsi extra 
Ecclesiae curam relinquerentur, frustra esset institutio sacerdotii 8 et 
collatio potestatis clavium 9 ad remittenda fidelium peccata, etc. 


Difficultatibus satisfit. 


538. Obj. L?^ Apostolus saepe nos docet Ecclesiam esse sanctam et 
immaculatam. Ait enim: Christus dilexit Ecclesiam et seipsum tradidit pro 
ea... ut exhiberet ipse sibi gloriosam Ecclesiam, non habentem maculam aut 
rugam, aut aliquid hujusmodi, sed ut sit sancta et immaculata I. Ergo pecca- 
tores non sunt in Ecclesia. 

Resp.—Dist. ant. Apostolus nos docet Ecclesiam esse sanctam et im- 
maculatam, non habentem maculam aut rugam in sua doctrina et mediis 
sanctificationis, conc.; in suis membris, subdist.: in statu patriae, conc., in 
statu viae, neg. Ita hunc locum interpretatus est S. Thomas dicens: «Esse 
Ecclesiam gloriosam, non habentem maculam neque rugam, est ultimus 
finis ad quem perducimur per passionem Christi. Unde hoc erit in statu 


II Tini. 2, 20. 
Bulla Unigenitus; Denz-Bannw., 1428. 
Bulla Auctorem fidei; Denz-Bannw., 1515. 
Contra Lucifer., n. 22; ML 23, 185. 
Tr. 6 in Joan., n. 12; ML 35, 1431. 
8 De Eccl. Christ., q. 7, th. 13; «Adde». 
7  Wiclofl dicebat: «Si episcopus vel sacerdos exsistat in peccato mortali, non 
ordinat, non consecrat, non conficit, non baptizat». Denz-Bannw., 584 
8 Hebr. 5, l|. 
+ Joan., 20, 23. 
^ Eph., Ü, 25-27. 

patriae, non autem in statu viae, in quo si dixerimus, quoniam pecccatum 
non habemus, ipsi nos seducimus, ut dicitur 7 Joan., i, 8» '. 

Posset etiam responderi Ecclesiam sanctam et immaculatam ab Apo- 
stolo denominari a parte potiori, quam constituunt justi, non ab omnibus 
ejus membris. 

Obj. 2.» Nemo potest esse simul membrum diaboli ac Christi. Sed pec- 
catores sunt membra diaboli. Ergo. Ad rem S. Augustinus contra Cresco- 
nium sic argumentatus est: «Propter malam pollutamque conscientiam da- 
mnati a Christo, jam in corpore Christi non sunt, quod est Ecclesia, quo- 
niam non potest Christus habere membra damnata. Proinde et ipsi extra 
Ecclesiam baptizant. Omnia quippe ista monstra, absit omnino, ut in mem- 
bris illius columbae unicae computentur; absit ut intrare possint limites 
horti conclusi, cujus ille custos est qui non potest falli» 1. 

Resp.—Dist. maj. Nemo potest esse simul membrum diaboli ac Christi 
sub eodem respectu, id est, membrum vivum et animatum spiritu utriusque, 
conc.; sub diverso respectu, participans nempe aliquid ab utroque, neg. Pec- 
catores dicuntur membra diaboli, quia spiritum ejus et ductum sequuntur, 
sed possunt revera filii esse et membra Christi, non quidem perfecta et ani- 
mata, sed imperfecta et mortificata, quatenus fidem, quam in baptismo 
professi sunt, retinent, et vinculum communionis ecclesiasticae servant. Lo- 
cus S. Augustini intelligendus est de membris vivis, quae constituunt po- 
tiorem partem Ecclesiae, non de imperfectis; quod constat ex ipso S. A ugu- 
stino qui disertis verbis ait: «Ubicumque in his libris commemoravi Eccle- 
siam non habentem maculam aut rugam, non sic accipiendum est, quasi 
jam sit, sed quae praeparatur ut sit, quando apparebit etiam gloriosa: 
nunc enim propter qua: dam ignorantias et infirmitates membrorum suorum, 
habet unde quotidie tota dicat: Dimitte nobis debita nostra» 3. 

539. Scholion. Ut plura SS. Patrum effata rite intelligantur operae 
pretium est quasdam rectae interpretationis regulas statuere. 

1) Patres antiqui Ecclesiam sanctam vocavere, imo et sanctis consti- 
tutam, a parte principaliori quam efficiunt sancti. Mos enim est aliquando 
S. Scripturae et SS. Patrum de parte tanquam de toto loqui. Concionatores, 
hunc morem sequuti, non semel laudant vel accusant populum de virtutibus 
aut peccatis, non quod omnes sint sancti vel peccatores, sed quatenus vir- 
tutes vel peccata dominantia universo populo tribuunt 4. 

2) Interdum omnes fideles sanctos vocavere, non quod sint singuli a 
culpa immunes, sed quatenus ad sanctam societatem pertinent, et de bonis 
spiritualibus fidei, spei, orationum, etc., participant. 

3) Item Ecclesiam pulchram, sanctam, non habentem maculam, etc., 
dixere ratione status quem habitura est in patria 56vel etiam ex intentione 
Christi, quatenus Servator nosteromnia paravit ut fideles cuncti essent sancti. 

4) Non semel dicta est Ecclesia sancta, sine macula, etc., ratione 
doctrinae et sacramentorum. Hoc sensu Concilium Toletanum VI dicit: 
«Ecclesiam quoque catholicam credimus sine macula in opere et absque 
ruga in fide» e. 


ARTICULUS IV 


UTRUM CATECHUMENI PERTINEANT AD ECCLESIAM 


540. Status quaestionis. Appellantur catechumeni in Ecclesia, qui, 
veritatem religionis catholicae agnoscentes, fidemque Christi amplexi, 


1 HI p., q. 8, a. 3 ad 2. 

2 Contra Crescon., lib. 2, n. 26; ML 43, 482. 

3 Retract., lib. 2, c. 18; ML 32, 637. 

4 Cfr. Melchior Canus, De locis, lib. 4, c. ult., arg. 11; Liberius a Jesu, Con- 
troversiae, t. 8, p. i, disp. i, controv. 4. 

5 Cfr. S. Augustinus, lib. 2, Retract., c. 18; ML 32, 637. 

6 De plenitudine fidei cath., c. 1; ML 84, 395. 


ART. IV. UTRUM CATECHUMENI PERTINEANT AD ECCLESIAM 443 


quibusdam caeremoniis praeparantur per magistros idoneos ad bapti- 
smum suscipiendum. Quaeritur, an ii sint vera Ecclesiae membra. 


541. Placita theologorum, à) Eximius Suarez ait «Qui veram fidem 
retinent, sunt membra Christi, nam ab illo recipiunt influxum et actum 
spiritualis vitae, ergo et Ecclesiae» l. Consequenter docuit omnes schisma- 
ticos, excommunicatos et cathechumenos, qui fidem retinent, ipsosque hae- 
reticos materiales esse membra Ecclesiae. De catechumenis addidit: «Mihi 
tamen magis placet fidelem catechumenum inter Ecclesiae membra nume- 
rare, quod sentit Castro, ac probari potest rationibus iis, quibus ostendimus 
fidem esse formam, quae unit Ecclesiae membra». 

b) Communius et verius dicunt theologi cum S. Bellarminolet Liberia a 
Jesu 3 catechumenos non esse actu membra Ecclesiae sed in potentia tantum 
vel in voto 4. 


542. Thesis. Catechumeni non sunt «actu» membra Ecclesiae. 


Arg. Character baptismalis est conditio necessaria, ut quis inter 
Ecclesiae membra connumeretur. «Primum omnium sacramentorum, ait 
Concilium Florentinum, locum tenet baptisma, quod vitae spiritualis 
janua est; pér ipsum enim membra Christi ac de corpore efficimur Eccle- 
siae» 5. Quare SS. Patres semper docuerunt catechumenos non esse 
Ecclesiae membra. «Quandiu in catechumenorum numero es, inquit 
Nazianzenus, in pietatis vestibulo versaris. Intrare te oportet, atrium 
pertransire, Sancta contueri, Sancta Sanctorum perspicere, cum Trini- 
tate conjungi»6, 


543. Scholion. Quaeres: a) Quomodo catechumeni, si membra non 
sunt ac subditi Ecclesiae, poenas quandoque ecclesiasticas subire cogan- 
tur, ut statutum est in Concilio Nicaeno, can. 14; et b) qua ratione catechu- 
meni, qui vera fide imbuti et gratia sanctificante ac caritate perfusi marty- 
rium subierunt, in sanctorum catalogo ab Ecclesia relati sint, et ut tales 
a fidelibus venerentur. 

Resp. ad L«m Catechumeni ex quo fidem divinam susceperunt, tenen- 
tur instrui et pro baptismo suscipiendo se praeparare. Quare magisterio 
Ecclesiae quodammodo subjiciuntur. Si autem se instruere negligant, vel 
a congrua praeparatione aliquo delicto impediantur, possunt protractione 
catechumenatus et dilatione baptismi puniri; quae quidem dispositiones 
rationem magis habent probationis quam poenae. 

Ad 2,lm dicendum est catechumenos, qui fide divina imbuti sunt et 
caritate perfusi, ad animam Ecclesiae pertinere, et esse cum Christo et Eccle- 
sia in uno spiritu. «Qui ergo, egregie ait Franzelin, in eo statu sive per 
martyrium sive sine martyrio decedunt, juncti cum Domino et cum spiritu, 
quem dedit Ecclesiae suae, quamvis elemento visibili ejusque charactere 
sine sua culpa careant, uniuntur Ecclesiae triumphanti et communioni om- 
nium sanctorum. Unde intelligitur, sicut martyres antiqui testamenti ita 
etiam martyres catechumenos non secus ac martyres baptizatos ab Ecclesia 
militante honorandos; cognoscuntur enim et agnoscuntur ex visibili actu 
martyrii ab ipsa Ecclesia militante ut membra sua secundum quid perfec- 
tione dispositionis... et ex eadem dispositione simpliciter ut membra Eccle- 
siae triumphantis» ? 


1 De fide, disp. 9, sect. 1, 14. 

2 De Ecclesia milit., lib. 3, c. 3. 

3 Controv., tom. 8, p. 1, disp. 1, controv. 6. 

4 Valentia, ZI-ZZ, disp. i, q. i, p. 7, $ 16 in fine, dicit catechumenos esse in 
Ecclesia secundum meritum. 

4 Decret, pro armenis; Denz-Bannw., 696. 

* Orat. 40, n. 16; MG 36, 380. 

* De Eccl. Christi, th. 23: «Quod igitur». 

ARTICULUS V 
UTRUM HAERETICI SINT MEMBRA CORPORIS ECCLESIAE 


544. Status quaestionis. Haereticus dicitur in genere, qui post su- 
sceptum baptismum aliquam fidei veritatem negat vel in dubium vertit. 
Potest esse materialis vel formalis, prout bona vel mala fide errorem 
profiteatur 1. Ex haereticis alii sunt occulti qui actu solummodo inte- 
riori, vel exteriori aliis ignoto, fidem abdicant; alii notorii, qui coram 
aliis suum errorem manifestant. 

Quaerendum est hic, an haeretici sint membra corporis Ecclesiae. 


545. Placita theologorum, a) Nonnulli putant haereticos materiales 
non esse membra Ecclesiae. Ita Hurterl, Billot et alii. Alii tamen censent 
haereticos materiales esse revera de corpore Ecclesiae. Ita Franzelin48 
Groot s, etc. Sed vereor, fueritne quaestio de nomine. Billot ^ vult haereticos 
materiales, illos esse tantummodo, «qui invincibili ignorantia circa ipsam 
Ecclesiam laborantes bona fide eligunt aliam regulam directricem», a ma- 
gisterio Ecclesiae bona fide totaliter se subtrahentes. Verum alii haereti- 
cum materialem appellant etiam illum, qui magisterio Ecclesiae se subji- 
ciens bona fide negat quodlibet dogma catholicum, nesciens illud esse defi- 
nitum. 

Ex quo exsurgit dubium qualem ignorantiam supponat haeresis mate- 
rialis, an ignorantiam juris de magisterio Ecclesiae, vel ignorantiam facti 
de dogmatis definitione. 

Si primum, verum arbitramur cum auctoribus laudatis haereticos ma- 
teriales esse extra Ecclesiam. Secus vero si haereticus materialis dicatur is, 
qui errorem dogmaticum profitetur putans illum esse Ecclesiae doctrinam. 

Merito tamen ait Franzelin: «In foro externo omnes, qui plenum ra- 
tionis usum adepti adhuc perstiterunt in secta haeretica, ab Ecclesia prae- 
sumuntur et habentur haeretici» ? 

b) Haereticos occultos esse membra Ecclesiae mortua et arida absolute 
tuentur S. Bellarminus*, Mazzella*, Palmieri”, Pesch u, Tanquerey 12, Billotlt8 
et alii bene multi. Quidam distinguunt inter haereticum mere internum, et 
haereticum externum occultum. Primum dicunt esse Ecclesiae membrum, 
secus vero secundum. Ita Dens u, Hurter 10, etc. Alii prorsus negant haereti- 
cum occultum ad Ecclesiam pertinere. $ic Suarez l0, Billuart ", Franzelin 13 


| Vid. S. Thomas, 71-42, q. II, aa. 1-2. 
2 De Ecclesia, n. 236. 
3 De Eccl. Christ., q. 7, th. 11. 
4 De Eccl. Christ., th. 23. 
5 Summa apologet., q. 3,a. 3: 
° De Eccl. Christ., th. 11; «Dividuntur». 
^ De Eccl Christ, th. 23. 
8 De Eccl. milit., lib. 3, c. 10. 
De Relig. et Eccl, n. 604 sqq. 
10 De Rom. Pont. Proleg., §11, nn. 3-4. 
11 Inst, propaed., n. 329. 
12 De Ecclesia, n. 903. 
13 De Eccl. Christ., q. 7, th. 11. 
14 De Ecclesia, n. 7l. 
15 Theol. gen., n. 237. 
18 De fide, disp. 9, sect. I, nn. 23-24. 
? De regulis fidei, diss. 3, a. 2, $ 4. 
18 De Ecclesia, th. 23. 

et alii. In hac sententiarum varietate non inutiliter tentarunt nonnulli di- 
versas theologorum opiniones conciliare. Billuart suo tempore animadver- 
terat quaestionem magis esse de nomine, ac Hurter et Groot locis citatis 
expresse ajunt omnes sententias posse bono sensu explicari, si notetur cum 
Pcumieri ', principium formale Ecclesiae esse auctoritatem, a qua membra 
dicuntur animari. Haec auctoritas duplicem vitam confert Ecclesiae: «alte- 
ram externam et socialem cujusmodi competere potest cuique bene institutae 
societati; alteram interiorem (et supernaturalem), quae singula membra affi- 
cit vel afficere potest». Prout unusquisque subsit auctoritati Ecclesiae, ita 
participat de ejus vita. Qui interius aliquod dogma catholicum detrectantes, 
exterius fidem profitentur, privantur quidem vita interiori et supernaturali, 
quae individuis competit, sed quia vinculum externum sociale retinent, 
auctoritati obediunt, et cum corpore sociali in participatione vel etiam in 
administratione sacramentorum communicant, ad corpus sociale Ecclesiae 
pertinere dicuntur tanquam membra arida et mortua. 

c) Protestantes contendunt omnes haereticos etiam notorios, qui ad- 
mittunt articulos, ut ajunt, fundamentales ad Ecclesiam Christi pertinere. 


546. Thesis I. Haeretici occulti sunt membra externa imperfecta 
et arida Ecclesiae, quia participant de vita externa et vinculo ejus sociali, 
non tamen interna et perfecta, quia privantur vita interiori propter 
haeresim. 


Prob. 1.° in genere. 


Arg. S. Scriptura id diserte docuisse videtur, cum ait: Ef nunc 
antichristi multi facti sunt... Ex nobis prodierunt, sed non erant ex nobis; 
nani, si fuissent ex nobis, permansissent utique nobiscum; sed, ut mani- 
festi sint, quoniam non sunt omnes ex nobis 1. Antichristi nomine hic ve- 
niunt haeretici qui doctrinam Christi respuunt 3. Hos dicit S. Joannes, 
antequam exirent de Ecclesia, ex nobis non fuisse, et nihilominus ex 
nobis prodiisse. Quomodo ex Ecclesia prodierunt, si in ea non fuerunt? 
«Utrumque verum est, ait S. Augustinus, et ex nobis et non ex nobis; 
secundum aliud ex nobis, secundum aliud non ex nobis»4. Externe et 
imperfecte in Ecclesia, perfecte quoad vitam spiritualem extra Eccle- 
siam. Ad rem S. Thomas: «sicut operationes, inquit, quae sunt ad al- 
terum possunt aliquo modo fieri per membra arida, ut percutere, vel 
aliquid hujusmodi, non tamen operationes, quae sunt animae in mem- 
bris; ita nec mali recipiunt spiritualis vitae operationes a Spiritu Sancto; 
sed tamen Spiritus Sanctus per eos operatur spiritualem vitam in aliis, 
secundum quod aliis sacramenta ministrant, vel alios docent» 5. 


547. Prob. 2.? per partes. 


l.a pars. Haeretici occulti sunt membra externa et im- 
perfecta Ecclesiae. 


a) Vinculum sociale, quo quis Ecclesiae addicitur, est, qua tale, 
externum ac visibile, et non solvitur nisi actu externo et notorio, im- 


De Doni. Pont. Proleg., $ II. 

I Joan., 2, 18-19. 

Cfr, Alapldo, in I Joan., 2, 18. 

Tr. 61 in Joan., n. 2; ML 35. 1800. 

ZIZ Sent., dist. 13, q, 2, a 2, q. 3, sol. 2. 

pediente externam cum Ecclesia communionem. Ergo haereticus occul- 
tus, qui fidem externam profitetur, praepositis obedit et communicat in 
sacris cum fidelibus, est membrum externum et imperfectum Ecclesiae. 

b) Haeretici occulti quandoque obtinent et exercent jurisdictionem 
ordinariam, puta episcopalem, in subditos I. Ergo haeretici occulti sunt 
saltem externe membra Ecclesiae. 


2.a pars. Haeretici occulti non sunt membra perfecta et 
interna Ecclesiae. 


Arg. Qui non participant de vita interna ac supernatural! Eccle- 
siae, quae inchoative consistit in fide aliisque donis eam consequentibus, 
perfecte vero in gratia et caritate, non sunt ejus membra interna ac 
perfecta. Sed haeretici occulti non participant de vita interna et super- 
natural! Ecclesiae. Ergo. Ad rem Pius PP. IX ajebat: «Quapropter, 
si qui secus ac a Nobis definitum est, quod Deus avertat, praesumpse- 
rint corde sentire, ii noverint ac porro sciant se proprio judicio conde- 
mnatos naufragium circa fidem passos esse, et ab unitate Ecclesiae defe- 
cisse» 1. Ab unitate scilicet interna et perfecta, non externa et imperfecta. 


548. Thesis II. Haeretici notorii nullo pacto sunt corporis Ecclesiae 
membra. 


Arg. I. ExS. Scriptura. Veritas hujus theseos luculenter ostenditur 
ex textu allato S. Joannis: Ex nobis prodierunt, sed non erant ex nobis; 
nam, si fuissent ex nobis, permansissent utique nobiscum 3. Cujus legi- 
timus sensus est: illi, qui externa professione erant imperfecte in Eccle- 
sia, exierunt per haeresim manifestam ab ea etiam quoad vinculum ex- 
ternum. Quam doctrinam manifeste confirmat Paulus dicens: Quidam... 
circa fidem naufragaverunt; ex quibus est Hymenaeus et Alexander, quos 
tradidi Satanae, ut discant non blasphemare 45 Quae Apostoli verba sedulo 
notanda sunt: circa fidem, ait, naufragaverunt, id est, haeretici ab Ec- 
clesia subtracti in mare submersi sunt; quapropter tradidi eos Satanae, 
utique ab Ecclesia exclusos. 

Arg. II. Ex ratione. Dictum est superius articulo primo inter Ec- 
clesiae membra non esse connumerandos qui yinculum professionis fidei; 
a magisterio Ecclesiae propositae, scienter solverint. Character enim prin- 
cipalis ac nota hujus sponsae Christi est unitas doctrinae. Sed haeretici 
notorii solvunt, ut manifestum est, hoc vinculum professionis fidei. Ergo. 
Ad rem S. Augustinus ait: «Haereses omnes de illa (Ecclesia) exierunt, 
tanquam sarmenta inutilia de vite praecisa»6. Et Concilium Nicaenum 6 


1 Consulto diximus jurisdictionem ordinariam, quia, si agatur de extraordina- 
ria, puta in articulo mortis, quilibet sacerdos haereticus etiam vitandus habet ju- 
risdictionem delegatam, qua minime efficitur caput Ecclesiae particularis. 

2 Bulla zneffabilis Deus quo dogma Immaculatae Conceptionis B. M. V. de- 
finitum est. Denz-Bannw., 1641. 

3 I Joan., 2, ig. 

"o I Tim., i, 19-20. 

5 Serm. de Symbolo ad catechumenos, c. 6; MI. 40, 635. 

B Can. 8-9; Denz-Bannw., 55. 

docet haereticos posse in Ecclesiam recipi, si redire velint et certas con- 
ditiones adimplere. 


549. Dices. Peccatores etiam publici, licet sanctitate careant, sunt in 
Ecclesia. Ergo a pari haeretici notorii, non obstante defectu professionis 
fidei, sunt Ecclesiae membra. 

Resp.—Neg. conseq. Peccatores, sive sint publici sive occulti, qui non 
sunt haeretici, non solvunt vincula requisita ad unitatem, et sunt membra 
Ecclesiae, sed haeretici solvunt unitatem professionis, et sunt extra Eccle- 
siam. 

550. Schollon. Heic obiter juvat dicere pueros, qui in secta haereti- 
cali rite baptizati sunt, quousque ad usum rationis pervenerint, vere esse 
Ecclesiae membra; sed, si usum rationis adepti erroribus patrum adhaese- 
rint, ab Ecclesiae corpore excludi. «Exploratam habemus, ait Benedi- 
ctus XIV (epist. Singulari nos, 9 Febr. 1749), ab haereticis baptizatos, si ad 
eam aetatem venerint, in qua bona a malis per se dispescere possint, atque 
erroribus baptizantis adhaereant, illos quidem ab Ecclesiae unitate repelli». 


ARTICULUS VI 
UTRUM SCHISMATICI SINT MEMBRA CORPORIS ECCLESIAE 


551. Status quaestionis. 1) «Nomen schismatis, ait S. Thomas, 
sicut Isidorus dicit, a scissura animorum vocatum est; scissio autem 
unitati opponitur.. quam caritas facit.. Ecclesiae autem unitas in 
duobus attenditur, scilicet in connexione membrorum Ecclesiae ad in- 
vicem seu communicatione, et iterum in ordine omnium membrorum 
Ecclesiae ad unum caput... Hoc autem caput est ipse Christus, cujus 
vicem in Ecclesia gerit Summus Pontifex; et ideo schismatici dicuntur, 
qui subesse renuunt Summo Pontifici, et qui membris Ecclesiae ei sub- 
jectis communicare recusant» x. Unde schisma potest definiri cum Sal- 
mant. 1: A b unitate Ecclesiae voluntaria separatio; separatio, inquam, non 
in credendo sed in communicando. «Inter haeresim et schisma, ait S. Hie- 
ronymus, hoc interesse arbitramur, quod haeresis perversum dogma 
habeat, schisma propter episcopalem dissensionem ab Ecclesia sepa- 
retur» 34 

2) Quemadmodum dictum est de haeretico, schismaticus potest 
esse a) materialis vel formalis, prout bona vel mala fide ab unitate com- 
munionis ecclesiasticae se subtraxerit, et b) occultus vel publicus, qua- 
tenus ejus ab Ecclesia separatio aliis innotescit vel non. 

552. Doctrina admittenda, a) Schismaticum materialem publi- 
cum, Ecclesiae membrum non esse, probabilius putamus contra Groot* 
et quosdam alios. Schismaticus enim materialis non solum habet igno- 
rantiam de dogmate aliquo particulari, sed de ipso quoque jure Romani 
Pontificis, et de communione membrorum; atque voluntarie se subtrahit 
ab unitate communionis Ecclesiae. Unde, qui bona fide sunt in schi- 


4-11, q. 39, a. 1. 

Salm. Moral. tr. 2t, De praeceptis Decalogi, c. 8, n. 14. 
In ep. ad Til, 3, 10; ML 28, 633. 

Sumina Apologet,, q. 3,3. 3. 

smate graecorum, ruthenorum, etc., nullatenus videntur esse membra 
corporis Ecclesiae. 

b) Idem a fortiori dicendum est de schismaticis formalibus publicis. 
Hi certissime scindunt unitatem Ecclesiae, non solum a communione 
fidelium se subtrahentes verum etiam capiti visibili Ecclesiae obedire 
renuentes. Sunt quasi rami, ab arbore abscissi, qui nullam e trunco 
possunt vitam reciperex Quare S. Cyprianusl comparat Ecclesiam 
tunicae inconsutili Christi, et S. Augustinus ait: «Nec haeretici pertinent 
ad Ecclesiam catholicam, quae diligit Deum, nec schismatici, quoniam 
diligit proximum» 3. 

c) Ex quibus colliges quam ridicula sit doctrina protestantium et 
schismaticorum, qui ecclesias nationales ubique statuendas esse con- 
tendunt ab Ecclesia Romana subductas. Unde Pius PP. 7X damnavit 
in Syllabo, prop. 37, quae sic se habet: «Institui possunt Ecclesiae na- 
tionales ab auctoritate Romani Pontificis subductae, pleneque divisae». 

Hic quaerimus, utrum schismatici occulti sint membra corporis Ec- 
clesiae. 


553. "Thesis. Schismatici occulti, etiam formales, sunt membra ex- 
terna et arida, non interna et viva, Ecclesiae. 


Arg. Schismatici occulti, licet a vita spirituali et interna Ecclesiae 
defecerint, retinent tamen communionem externam cum membris et 
capite, a quo participant vitam socialem, quemadmodum dictum est de 
haereticis occultis. Haec autem communio externa et participatio vitae 
socialis sufficit, ut aliquis sit externe membrum Ecclesiae. 

Adde schismaticos occultos jurisdictione ordinaria in Ecclesia saepe 
gaudere, quod fieri non posset, si extra Ecclesiam totaliter versarentur. 

Sunt tamen membra arida et mortua, non viva, quia per rebellionem 
a vita et influxu spirituali Ecclesiae desciverunt. 


ARTICULUS VII 
UTRUM EXCOMMUNICATI SINT MEMBRA CORPORIS ECCLESIAE 


554. Status quaestionis. 1) Excommunicatio est censura eccle- 
siastica, qua fidelis baptizatus, pertinaciter delinquens, excluditur a com- 
munione Ecclesiae..—Per schisma unusquisque se separat a communione 
Ecclesiae, per excommunicationem a legitima auctoritate expellitur, ut 
suum reatum agnoscens, resipiscat, et ad meliorem frugem se recipiat. 
Excommunicatio est semper poena medicinalis, per quam arcentur, ut 
diximus, fideles a communione Ecclesiae et participatione quorumdam 
bonorum ecclesiasticorum, qualia sunt orationes, sacramenta, cultus, etc., 
non divinorum, ut sunt fides, spes, caritas, character sacramentalis et 


| Cfr. Perujo, Diccionario de Ciendas Eclesidsticas; V. «Cisma». 

2 Lib de unitate Ecclesiae, n. 7; ML 4, 520. 

3 Lib. de fide et Symbolo, c. 10; ML 40, 193. Vid. S. Fulgentius, De fide ad 
Petrum, cc. 37-38; ML 40, 776. 

alia hujusmodi. Unde qui excommunicatione ligantur, possunt habere 
caritatem, gratiam, aliaque dona interna Spiritus Sancti, sed avulsi sunt 
a vinculo communionis ecclesiasticael. 


2) Excommunicat! alii sunt vitandi (quos oportet in divinis vitari) 
alii tolerati, a) Vitandi hodie duo recensentur: nominatim a Sede Apo- 
stolica publice excommunicati, declarando expresse in decreto vel in 
sententia eos vitari debere (Can. 2258), et qui manus violentas in per- 
sonam Romani Pontificis injecerint (Can. 2343, $ 1.°, n. 1); b) Tolerati 
sunt qui quoquo modo caeteras excommunicationes ab Ecclesia latas 
incurrunt. 


3) Excommunicatos toleratos tum occultos tum publicos esse pro- 
prie corporis Ecclesiae membra communis docet doctorum sententia, 
et ratio luculenter ostendit. Tolerati enim, etiamsi arceantur a partici- 
patione sacramentorum et ab omnibus divinis officiis, retinent tamen 
jurisdictionem ordinariam, imo et sacramenta valide, et, si a fidelibus 
petantur, aliquando licite administrant 1. 

Discutiendum hic venit, an excommunicati vitandi sint proprie 
membra corporis Ecclesiae. 


555. "Theologorum placita. "Voluit Suarez 3 juxta regulam generalem, 
quam praemiserat, excommunicatos omnes qui fidem retinent esse vera 
Ecclesiae membra. Alii theologi communiter negant. 


556. Thesis. Excommunicati «vitandi» non sunt corporis Ecclesiae 
membra. 


Arg. Ad excommunicatos vitandos referuntur proculdubio, ut tota 
docuit antiquitas Christiana, illa Christi verba: Si autem Ecclesiam 
non audierit, sit tibi sicut ethnicus et 'publicanus 45Quare S. Cyprianus 6, 
excommunicari idem esse dixit ac «arceri a communione», «abstineri a 
coetu fidelium», «exsortem in Ecclesia esse communionis», «de Ecclesia 
pelli», «a Christi corpore separari». Quod manifeste confirmant ipsa ver- 
ba, quibus Ecclesia sententiam excommunicationis ferre consuevit; de- 
clarans se peccatores contumaces a gremio sanctae Matris Ecclesiae et 
consortio totius christianitatis eliminare. Excommunicati igitur vitandi 
ab Ecclesiae corpore praecisi sunt ac expulsi0. 


557. Scholion. De anima Ecclesiae. Omnes et soli justi viatores 
sunt perfecte in anima Ecclesiae, imperfecte vero et inchoative illi qui non- 
dum justificati, fide tamen et donis interioris gratiae locupletati, in vitam 
spiritualem initiantur. 


Cfr. Berardi, V. Deer. 2, diss. 3, C. 5, aliosque canonistas et moralistas. 
Cfr. Const. Martini V, Ad evitanda; et Billot, De Ecclesia Christi, th. 12. 
De fide, disp. 9, sect. 1, n. 13 sqq. 

Matth., 18, 17. 

Ep. 28, 38, 39, 4i et 52; ML 4, 309 sqq. 

8 Quod in contrarium legitur in S. Augustino (Contradonatistas, post. Collát., 
< 20, n. 28, MI. 43. 669), aliisque Patribus, intelligenduin est de excommunicatione 
minori. quae sacramentorum participationem solummodo prohibebat, vel de tole- 
ratis, qui, ut dictum est, in corpore manent Ecclesiae. 


€ à & ot — 


29 


45° DE ECCLESIA CHRISTI, f. XXI. DE RELAT. INTER ECCL. ET STATUM 


a) Ad animam quippe Ecclesiae ii perfecte spectant, qui vitam spiri- 
tualem et supernaturalem ita vivunt, ut influxum Christi capitis salutarem 
plene accipiant. Sed omnes et soli justi, sive re sive voto corporis Ecclesiae 
membra sint, hanc vitam supernaturalem vivunt influxumque Christi plene 
accipiunt. Ergo. Superius ostensum est et quamplurima Pontificum docu- 
menta declarant eos, qui invincibili laborantes ignorantia extra Ecclesiae 
corpus versantur, dummodo praecepta divina quae norunt exsequantur, et 
gratiam justificationis adepti fuerint, ad animam Ecclesiae pertinere et 
salutem aeternam obtinere posse. 

Ex quo colliges omnes ethnicos, catechumenos, haereticos materiales, 
schismaticos, excommunicatos, etc., si gratiam sanctificantem et caritatem 
habeant, volo saltem ad Ecclesiae corpus, et perfecte ad ejus animam per- 
tinere. 

b) Eo magis aliquis pertinet ad animam Ecclesiae, quo magis partici- 
pat de ejus vita spirituali. Vita autem spiritualis incipit a fide et comple- 
tur in justificatione. Unde Concilium Tridentinum, sess. 6, c. 8, docet fidem 
esse fundamentum et radicem omnis justificationis; et ibid., c. 6, describit 
modum quo inchoatur et promovetur justificatio. 

Excitatio divinae gratiae qua quisque in Deum movetur, fides qua 
divinitus revelata creduntur, divinae justitiae timor, quo culpae corde con- 
cutiuntur, detestatio et odium peccati, etc., quae plenam peccatoris justi- 
ficationem praecedunt, sunt participatio quaedam vitae spiritualis; et qui 
hujusmodi donis ad gratiam et caritatem disponuntur inchoative et im- 
perfecte ad animam Ecclesiae pertinere merito dicuntur. 


QUAESTIO XXI 


DE MUTUIS INTER ECCLESIAM ET STATUM RELATIONIBUS 


ARTICULUS I 
UTRUM ECCLESIA STATUI SUBORDINETUR 


558. Status quaestionis. 1) Examinanda nunc veniunt jura et 
officia Ecclesiae cum Statu et vicissim Status cum Ecclesia, ut inde 
pateat, quomodo ambo inter se gerere debeant et negotia resolvere. Et 
primo quidem investigandum est, qualis sit in genere respectus Eccle- 
siae ad Statum, an scilicet Ecclesia Statui subordinari debeat, ab eoque 
in exercitio suae potestatis dependere. 

2) Ut punctum difficultatis plenius intelligatur, praenotandum est 
unam societatem posse alteri subordinari directe vel indirecte, a) Di- 
recte, quando societas inferior ex natura sua et intra suum ordinem ac 
finem habet societatem et auctoritatem superiorem, a qua dependeat. 
Hoc pacto provincia subordinatur nationi, b) Indirecte, quando societas 
per se quidem independens est, sed finem habet fini alterius societatis 
subordinatum, ut finis temporalis fini spirituali subordinatur. Quaeritur 
hic, an Ecclesia, sive ratione sui sive ratione finis Status obtinendi, 
potestati civili subordinetur. 


559. Errores, a) Joannes Jandunus et Marsilius Patavinus, scripto 
opere Defensor pacis, dixerunt potestatem ecclesiasticam a populo, median- 
tibus principibus saecularibus, in Ecclesiae pastores derivari, cum sub- 

jectione ad auctoritates civiles exercendam. Directe igitur Ecclesiam Statui 
subjecerunt. - 

b) Protestantes Ecclesiam principibus saecularibus directe subordinant 
juxta illud axioma: cujus regio illius et religio. Ad hoc excogitaverunt syste- 
mata episcopale, territoriale et collegiale, de quibus supra n. 347 '. 

c) Pationalistae item et increduli volunt Ecclesiam esse Statui omnino 
subjectam. 

d) Gallicani, jansenistae, febroniani, josephistae, aliique regalistae Ec- 
clesiam Statui indirecte subjiciunt, cum jura, ut ajunt, majestatica circa 
sacra principibus tribuunt. Horum praecipua sunt: jus instituendi ministros 
Ecclesiae educandique alumnos; jus reformandi res ecclesiasticas, extirpandi- 
que abusus; jus supremae inspectionis in res et personas ecclesiasticas; jus 
placiti et exsequatur, quo vetatur bullas, encyclicas et acta pontificia publi- 
cari, priusquam in tribunali civili examinentur; jus appellationis tanquam ab 
abusu, et excipiendi appellationes a sententia judicis ecclesiastici. 


560. Thesis. Ecclesia nullatenus Statui subordinatur. 


Arg. I. Ex S. Scriptura. Christus Dominus, cum Ecclesiam insti- 
tuit, contulit Petro ejusque successoribus plenam atque supremam po- 
testatem absque ulla principibus civilibus subordinatione dicens: Quod- 
cumque ligaveris super terram, erit ligatum et in caelis 1; et: Pasce agnos 
meos... pasce oves meas 3. Ergo Ecclesia nullatenus Statui subordinatur. 


Arg. II. Ex traditione, a) Magnus Hossius, episcopus olim Cordu- 
bensis, Constant, imperatorem sic affatus est: «Ne nobis his de rebus 
praecepta mandes, sed a nobis potius haec ediscas. Tibi Deus imperium 
tradidit, nobis ecclesiastica concredidit»4. 

b) S. Ambrosius ait: «Ecclesia Dei est, Caesari utique non debet 
addici... Imperator intra Ecclesiam non supra Ecclesiam est»5* 

c) S. Joannes Damascenus à: «Penes imperatores potestas non est, 
ut Ecclesiis leges sanciant.. Ad imperatores spectat recta reipublicae 
administratio; Ecclesiae regimen ad Pastores et Doctores. Ejusmodi 
invasio latrocinium est, fratres» 7. 


Arg. III. Ratio idem suadet, quia tum potestas tum finis Eccle- 
siae, utpote spirituales, a potestate et fine Status civilis independentes 
sunt. Quare Pius IX merito damnavit in Syllabo sequentes propositio- 
nes: 20. Ecclesiastica potestas suam auctoritatem exercere non debet absque 
civilis gubernii venia. 28. Episcopis sine gubernii venia fas non est vel 
ipsas Apostolicas Litteras promulgare. 54. Reges et principes non solum 
ab Ecclesiae jurisdictione eximuntur, verum etiam in quaestionibus juris- 
dictionis dirimendis superiores sunt Ecclesia. 


Cfr. Zigliara, Propaedeutica, lib. 4, c. 4, n. 4. 

Matth., 16, 19. 

Joan., 21, 15 sqq. 

Apud S. Athan., Hist, arian. ad monachos, n. 44; MG 25, 746. 

Ep. 21, nn. 35-36; ML 16, 1061. 

Or. 2 de imaginibus, $ 12: MG 94, 1296. 

Ipsi principes saeculares hanc doctrinam non semel confirmarunt. Constan- 
tinus M. ajebat episcopis: «Vos nobis a Deo dati estis dii, et conveniens non est 
ut horno judicet deos» Apud Rufinum, Hist, eccl . lib. 1, c. 2; ML 21, 468. Et Theo- 
dosius Junior ad Patres Concilii Ephesini scripsit: «Nefas est enim, qui sanctissi- 
morum episcoporum catalogo adscriptUs non est, illuni ecclesiasticis negotiis et 
consultationibus sese immiscere». (Apud Mansi, 4, 1119.) 

561. Dices. S. Optatus ajebat: «Non enim respublica est in Ecclesia, 
sed Ecclesia in republica est» 1. 


Resp. S. Optatus protectionem tantummodo non potestatem tribuit 
rcipublicae in Ecclesiam, ut patet ex contextu. «Non enim respublica est 
in Ecclesia, sed Ecclesia est in republica, id est, in imperio romano; ubi et 
sacerdotia sancta sunt, et pudicitia et virginitas, quae in barbaris gentibus 
non sunt, et, si essent, tuta non essent». 


ARTICULUS II 


UTRUM ECCLESIA A STATU STATUSQUE AB ECCLESIA 
SEJUNGENDUS SIT 1 


562. Status quaestionis. 1) Ecclesia et Status sunt, ut dicetur in- 
ferius, duae societates perfectae, sibi invicem independentes. Ecclesia 
et Status civilis idem occupant territorium et, quod est singulare, eos- 
dem plerumque habent subditos. Utraque societas, utpote eorumdem 
subditorum perfectionem et felicitatem insequens, amico foedere con- 
sociatur. Ambae natura sua et ratione finis ab invicem sunt indepen- 
dentes, sed una alteri auxilium praestat, et utraque simul conspirat in 
bonum temporale et aeternum subditorum. 


2) Haec si debite fiant, omnia cedunt in bonum communitatis; 
sed aliquando bona fide, interdum malitia hominum, et plerumque 
exaggeratione quadam statolatriae, quam politici saepe sibi vindicant, 
collisiones inter Ecclesiam et Statum oriuntur, eorumque separationem 
multi meditantur. 


3) Quaeritur hic, num oporteat Ecclesiam a Statu Statumque ab 
Ecclesia ita sejungere, ut nulla sit amplius inter eos mutua foederatio, 
et «in omni jure societatis humanae, in institutis, moribus, legibus, 
reipublicae muneribus, institutione juventutis, non magis ad Ecclesiam 
respiciendum sit censeant, quam si esset omnino nulla, permissa ad 
summum singulis civibus facultate, ut privatim, si libeat, dent religioni 
operam» 3* 


563. Errores, a) Machiavellus videtur fuisse hujus separationis pri- 
mus adsertor, cum Principes hortatus estl, ut nullam haberent de morali 
curam, solamque in omnibus utilitatem quaerentes civibus religionem sua- 
derent ordinis in republica conservandi causa. 

b) Kami 56moralem, ut ajunt, independentem propugnavit ?, 

c) Naturalistae, rationalistae et liberales cum Cavour et statistis mo- 
dernis excogitarunt formulam Ecclesia libera in Statu libero, conatique sunt 
Ecclesiam a Statu penitus sejungendam esse. 


De schismate donat., 3, 3; ML 11, 999. 
Cfr. Syllabus, prop. 55; Denz-Bannw., 1755. 
Verba sunt Leonis XIII, encycl. Libertas; $ «Huic», Acta S. S., 20, 611. 
La mente d'im uomo di Stato, C. |. 
In operibus passim. Feuerbach Kantio subscripsit. 

6 Vide Minteguiaga, La Moral independiente, Introd. Hanc moralem indepen- 
dentem absurdam esse probant ipsi increduli Julius Simon, Religion naturelle, 
p. 4, ch. 1; Rousseau, Contrat, social, 4, 8; Voltaire, Traité de Tolerance, ch. 20. 

564. Thesis. Absurdum est et omnino impoliticum Ecclesiam a 
Statu Statumque ab Ecclesia sejungere. 


Arg. I. Admonens Christus ut fideles et Ecclesiae subditi redde- 
rent quae sunt Caesaris Caesari x, et praecipiens Paulus ut potestatibus 
quasi Dei ordinationi obedirent, satis explicite docuerunt utramque 
societatem, ecclesiasticam et civilem, amico foedere consociari debere. 
Hinc S. Isidorus Pelusiota ad Mauritium imperatorem ajebat: «Ex 
sacerdotio et regno rerum administratio conflata est. Quamvis enim 
permagna utriusque differentia sit (illud enim velut anima est, hoc vel- 
ut corpus), ad unum tamen et eumdem finem tendunt, hoc est, ad ho- 
minum salutem» 1 Et Ivo Carnutensis ad Paschalem II scribebat: «Cum 
regnum et sacerdotium inter se conveniunt, bene regitur mundus, floret 
et fructificat Ecclesia. Cum vero inter se discordant, non tantum par- 
vae res non crescunt, sed etiam magnae res miserabiliter dilabuntur» 3. 


Arg. II. Ecclesia et Status a) ad unum finem totalem ordinantur, 
b) eosdem saepe habent subditos, et c) eadem non semel praecipiunt 
fidelibus. Hujusmodi autem societates magis oportet amico foedere con- 
jungi quam dissociari. Ergo. Prob. maj. 

a) Ad unum finem totalem ordinantur. Utriusque societatis finis 
completur hominum perfectione, quae in rebus temporalibus simulque 
aeternis consistit 4. Status perfectionem felicitatemque hominum tem- 
poralem directe, Ecclesia aeternam promovet, indirecte alter alterius 
bono saepe consulit 5* 

b) Eosdem saepe habent subditos. In regionibus siquidem catholi- 
cis omnes tenentur et Ecclesiae se subjicere et potestati civili obedire. 
Unde Leo XII ait: Utriusque (Ecclesiae et Status) imperium est in 
eosdem ©. 

c), Eadem non semel praecipiunt fidelibus. Frequenter enim Eccle- 
sia principum statuta suis legibus confirmavit, et vicissim Status aucto- 
ritatem Ecclesiae decretis editis roboravit. Ambo, mutuo auxilio sibi 
invicem praestito, innumera civibus et societati genuerunt bona tum 
temporalia tum spiritualia 7. 


Matth., 22, 2i. 

Ep. ad Mauritium Imp. ad Isidorum diaconum, lib. 3, ep. 249; MG 78, 928. 
Ep. 238; ML 162, 246. 

«Deus, ait Leo XIII, encycl. Immortale Dei, humani generis procurationem 
inter duas potestates partitus est, scilicet ecclesiasticam et civilem, alteram qui- 
dem divinis, alteram humanis rebus praepositam»; $ «Itaque», Acta S. S., 18, 166. 

5 Ad rem S. Thomas (De Regimine Principum, lib. I, c. 15): Principis saecu- 
laris munus esse ait «vitam multitudinis bonam procurare, secundum quod con- 
gruit ad caelestem beatitudinem consequendam; ut scilicet ea praecipiat, quae ad 
caelestem beatitudinem ducunt, et eorum contraria, secundum quod fuerit possi- 
bile, interdicat». Item de Ecclesia ait: «Nec solum in spiritualibus, sed etiam in 
usu corporalium hominem dirigit, et beatitudinem animae et corporis repromittit». 
In Boetium, De Trinitate, q. 3, a. 3. 

° Encycl. Immortale Dei; $ «Itaque», Acta S. S., 18, 166. 

7 Memoranda sunt hac in re verba Leonis XIII (encycl. Immortale Dei): 
*Quod Europa barbaras gentes edomuit, easque a feritate ad mansuetudinem, a 
superstitione ad veritatem traduxit... quod civilis cultus principatum retinuit, et 
ad oiiiiw decus humanitatis ducem se magistramque praebere caeteris consuevit; 

565. Scholion I. Nolim confundas expositam incredulorum, rationa- 
listarum et liberalium theoriam cum opinione quorumdam catholicorum, 
qui expetunt quidem utriusque societatis unionem, sed hodiernis tempo- 
ribus illam impossibilem esse arbitrantur in plerisque regionibus, et separa- 
tionem in praxi praeferendam esse putant. 

Scholion Il. In hac materia omnes prae oculis habere debent praeclara 
verba Leonis XIII ad episcopos Americae septentrionalis: «Hoc enim Eccle- 
siae apud vos concessum est, non repugnante temperatione civitatis, ut 
nullis legum praepedita vinculis; contra vim defensa jure communi justi- 
tiaque judiciorum, tutam obtineat vivendi agendique sine offensione facul- 
tatem. Sed quamquam haec vera sunt, tamen error tollendus, ne quis hinc 
sequi exsistimet petendum ab America exemplum optimi Ecclesiae status: 
aut universe licere vel expedire rei civilis reique sacrae distractas esse disso- 
ciatasque, more americano, rationes» 1. 


ARTICULUS III 


UTRUM ECCLESIA HABEAT POTESTATEM INDIRECTAM IN STATUM 


566. Status quaestionis. Ecclesia et Status sunt societates in suo 
ordine independentes et perfectae, adeo ut nec Ecclesia Statui nec 
Status Ecclesiae directe seu ratione sui subordinetur. Vix tamen pos- 
sunt duae societates coexistentes concipi, quin una alteri indirecte 
subordinetur. Novimus ex superioribus Ecclesiam, ne indirecte quidem 
Statui subordinari, et nunc pulsat animum dubitatio, an Status civilis 
saltem indirecte Ecclesiae subjiciatur, adeo ut principes ecclesiastici 
potestatem habeant in societates civiles, quoties finis Ecclesiae obti- 
nendus id postulaverit. 


567. Errores, a) Nonnulli canonistae de juribus potestatis ecclesia- 
sticae nimium solliciti dixerunt Statum civilem directe subordinari Eccle- 
siae, ita ut principes saeculares suam auctoritatem accipiant a Deo mediante 
Romano Pontifice. Pro hac sententia citari solent Joannes Saresberiensis, # 
Augustinus Triumphus, Panormitanusl et alii pauci. 

b) Alii dixerunt Ecclesiam non habere auctoritatem seu jurisdictionem 


quod germanam libertatem eamque multiplicem gratificata populis est; quod com- 
plura ad miseriarum solatium sapientissime instituit, sine controversia magnam 
debet gratiam religioni, quam ad tantas res suscipiendas habuit auspicem, ad per- 
ficiendas adjutricem»; $ «Fuit aliquando», Acta S. S., i8, 169. Cfr. Balmes, EI 
Protestantisme comparado con el Catolicismo, capp. 32 et 58. Ipse Aug. Comte in suo 
Cours de Philosophie non semel agnovit beneficia per Ecclesiam Statui delata. 

1 Epistola Longinqua, 6 Jan. 1895; $ «Harum». Acta S. S., 27, 390. Haec 
si vera sunt de Statibus Foederatis Americae, in quibus Ecclesia, quantumvis a 
Statu separata, optima gaudet libertate, a fortiori valebunt pro aliis nationibus 
in quibus praetextu separationis volunt politici Ecclesiam destruere et ad paga- 
nismum viam sternere. «L'idéal de ces hommes, ait Leo XIII, encycl. Au milieu 
des sollicitudes, 16 Févr. 1892, serait le retour au paganisme; l'État ne reconait 
l'Église, qu'au jour où il lui plait de la persecutor»: $ «Mais, en France», Acta S. S., 
24, 528. Doluit semel et iterum Pius X in suis adlocutionibus anni 1905 de gubernii 
gallici hac in re agendi ratione, et Cardinales Galliae vehementer protestati sunt 
quod comitia deputatorum, inconsulta Ecclesia, concordatum violaverint et de 
separatione Status et Ecclesiae agere inceperint. 

2 Polycrat., lib. 4, c. 3; ML 199, 516. 

3 De potestate Eccl. 

1 Comment: in Decr., lib. 2 

proprie dictam, sed potestatem dumtaxat directivam in Statum. Juxta hanc 
theoriam Ecclesia nihil potest in Statum efficere nisi docendo, adhortando, 
suadendo, etc. Ita Gosselin 1 cum quibusdam. 

c) Alii nullam agnoscunt Ecclesiae potestatem in societatem civilem, 
et clamant vehementer contra catholicos docentes Statum civilem Ecclesiae 
indirecte subordinari. Sic hodierna rcgalistarum, incredulorum, rationalista- 
rum et liberalium turba multa1. 


568. Thesis. Ecclesia Christi habet potestatem  indirectam in 
Statum. 


Arg. I. Pius IX damnavit in Syllabo propositionem 24: Ecclesia 
vis inferendae potestatem non habet, neque potestatem ullam temporalem 
directam vel indirectam. 

Arg. II. Unio Ecclesiae et Status non immerito comparantur vin- 
culo, quo anima et corpus in homine copulantur 3. Sed in composito 
humano corpus subjicitur animae. Ergo. «Potestas saecularis, inquit ad 
rem S. Thomas, subditur spirituali, sicut corpus animae...; et ideo non 
est usurpatum judicium, si spiritualis praelatus se intromittat de tem- 
poralibus quantum ad ea in quibus subditur ei saecularis potestas, vel 
quae ei a saeculari potestate relinquuntur» 4. 

Arg. III. Societatum inter se indirecta subjectio habetur, quando 
fines earum ita constituti sunt, ut unus alteri consequendo subordine- 
tur. Finis autem Status saecularis, utpote temporalis, subordinatur fini 
Ecclesiae, qui est spiritualis. Ergo. «In tantum, inquit S. Thomas, sae- 
cularis potestas est sub potestate spirituali, in quantum ei est a Deo 
supposita, scilicet in his, quae ad salutem animae pertinent» 5. 

Hanc doctrinam non esse meram opinionem sed ad depositum ca- 
tholicae doctrinae pertinere putat Mazzellaó7cum Suarez'l, et ab omni- 
bus esse credendam saltem fide ecclesiastica defendit Groot 8. 


ARTICULUS IV 


QUAE SINT OFFICIA ET JURA ECCLESIAE ET STATUS AD INVICEM 


569. Ratio articuli. Perpensis breviter relationibus Ecclesiae et 
Status in genere, valde opportunum est officia et jura, quae ex praefa- 


l1 Pouvoir du Pape au moyen age. 

2 His praeiverant gallicani qui in sua famosa Declaratione Cleri Gallicani 
(1682) ajebant: «Principes in temporalibus nulli ecclesiasticae potestati Dei ordina- 
tione subjici». Denz-Bannw., 1322. 

2 Cfr. Encycl. Leonis XIII Immortale Dei; $ «Itaque», Acta S. S., 18, 166. 

4  II-II, q. 60, a. 6 ad 3. «Sicut homo, ait Suarez, De legibus, lib. 4, c. 9, n. 3, 
non esset recte compositus, nisi corpus esset animae subordinatum, ita neque 
Ecclesia esset convenienter instituta, nisi temporalis potestas spirituali subderetur». 
Cfr. Victoria, De potestate Ecclesiae, Utrum potestas sp. sit supra potestatem civi- 
lem, prop. 6. 

' II Sent., dist. 44, q. 2, a. 3 expositione textus ad 4. 

° De religione et Ecclesia, n. 577. 

7 De legibus, lib. 4, c. 9. 

B Summa Apolog., q 12. a. 5. Cfr Chesnel, Los derechos de Dios y las ideas 
modernas, t. 2, c, 7; Benoit, La Ciudad anticristiana en el siglo XIX, t. 2, pagi- 
na 312 sqq., Tnpnrolll, Saggio, n 1419 s(iq* 

tis relationibus pro utraque parte oriuntur, investigare, ut uno veluti 
intuitu perspici queat, quid in praxi tenendum sit. Hujusmodi officia 
considerari possunt 1.° in nationibus catholicis, 2? in nationibus aca- 
tholicis. 


In nationibus catholicis. 


570. A) Officia Ecclesiae. 1) Debet Ecclesia independentiam ac 
perfectionem societatis civilis in ordine ad suum finem agnoscere, aucto- 
ritatemque a Deo principibus collatam revereri et data occasione defen- 
dere. Ecclesia enim et Status sunt regna distincta. «Deus, ait Leo X111, 
humani generis procurationem inter duas potestates partitus est, sci- 
licet ecclesiasticam et civilem, alteram quidem divinis, alteram huma- 
nis rebus praepositam. Utraque est in suo genere maxima»l. Ad rem Apo- 
stolus: Non est enim potestas nisi a Deo 1. 

2) Diversa ratio utriusque societatis postulat, ut Ecclesia in nego- 
tiis mere temporalibus Statuum non se immisceat. Habent enim aucto- 
ritates civiles plenam potestatem ac libertatem statuendi leges, eligendi 
magistratus, adoptandi formam regiminis, et dirigendi subditos in finem 
proprium societatis civilis, dummodo fiat juxta leges divinas et sine 
detrimento jurium Ecclesiae. 

3) Tenetur Ecclesia Statum in adipiscenda civium felicitate tem- 
porali positive adjuvare. Unde debet omnes docere obedientiam praepo- 
sitis, rebelles, sancitis etiam ubi oportet spiritualibus poenis, coercere, 
pacem et tranquillitatem in civitate promovere, bella et seditiones, 
quantum fas est, avertere, et ea, quae ad reipublicae prosperitatem con- 
ducunt, quaerere atque fovere. 

571. B) Ecclesiae jura. 1) Ecclesia jus habet ad plenam et omni- 
modam libertatem in prosequendo suo fine. Potest itaque dogmata 
sacra libere definire et populo Christiano credenda tradere 3, doctrinam 
Christi docere, sacramenta fidelibus administrare; idoneos ministros sibi 
eligere atque in seminariis magnis et parvis juvenes educare 4; scholas 
Christianas, ubi oportet, aperire, et ut in scholis publicis juvenes ca- 
tholice instituantur invigilare 5* libros qui in lucem eduntur, praecipue 
de religione tractantes, revidere 0; cunctos fideles, datis de religione, 
moribus, etc., opportunis legibus, regere7; religiosas familias, quae san- 
ctitatem vitae magnopere in Ecclesia promovent, instituere ac conser- 
vare; saecularizationem, ut ajunt, societatis, familiae et individuorum 
pro viribus vitare, et alia id genus plura. 


Encycl. Immortale Dei; $ «Itaque», Acta S. S., i8, 166. 
Rom., 13, i. 
Cfr. Syllabus, prop. 21, 33; Denz-Bannw., 1721, 1733. 
* Syllabus, prop. 45, 46; Denz-Bannw., 1745 sqq. 
6 Syllabus, prop. 47, 48; Denz-Bannw., 1747?—Cfr. La Civiltà Cattolica, 
2 Genn. 1892, pp. 82-92. 
° Cfr. Encycl. Pii PP. tx Quanta cura; $ «Ac praeterea», Acta S. S., 3, 166. 
7 Syllabus, prop. 44; Denz-Bannw., 1744. 

2) Jure etiam exigit unionem cum Statu civili, imo et protectio- 
nem, ubi in exercitio suae missionis necessariam esse censuerit 1. 

3) Item Ecclesiae jus esto exercendi potestatem indirectam in res 
temporales et in ipsas societates civiles, quando pro fine spirituali ob- 
tinendo id fuerit necessarium 1. 

572. C) Jura Status. Status quoque habet quaedam jura relative 
ad Ecclesiam. Hinc 

1) Plenam sibi postulat independentiam in rebus mere tempora- 
libus gerendis 3. Potest itaque formam regiminis, quae magis sibi li- 
buerit, servatis religione, justitia et aequitate, eligere, leges in iis quae 
bonum communitatis respiciunt condere, tribunalia pro jure dicendo 
erigere, magistratus sibi eligere, relationes internationales et commer- 
ciales stabilire ac fovere, et omnia, quae ad bonum regimen societatis 
pertinent, dirigere, habita semper, ut par est, ratione finis supremi seu 
hominum felicitatis aeternae. 

2) Jus habet, ut Ecclesia auxilium ipsi praestet ad pacem tran- 
quillitatemque in civitate servandam, rebelles coercendos et bonum 
commune in societate promovendum. 

573. D) Officia Status. Officia Status respondent hac in re juri- 
bus Ecclesiae. 

1 Tenetur imprimis plenam libertatem Ecclesiae concedere. Hoc 
enim postulat natura Ecclesiae, quae est societas perfecta 45 

2) Debet religionem in populis sedulo promovere, tum cultum so- 
cialiter Deo exhibendo s, tum moralitati publicae consulendo 6. 

3) Status catholicus tenetur agnoscere et defendere religionem re- 
velatam, et consequenter omnes falsas religiones per se loquendo reji- 
cere, et mala quae libertatem Ecclesiae coarctant reprimere. 

4) Ex hac obligatione sponte fluit aliud officium, quo Status te- 
netur, quantum auctoritas temporalis principum saecularium patitur, 
et circumstantiae regni permittunt, omnes ut ajunt libertates moder- 
nas proscribere. Hujusmodi sunt: a) libertas conscientiae, b) libertas 
cultuum et c) libertas docendi aut -praeli. 

574. a) Libertas conscientiae. Hoc nomine venit facultas cogitan- 
di et agendi quod magis cuique libet in rebus ad Deum et religionem perti- 


1 Innumeri sunt in historia ecclesiastica casus in quibus Ecclesia auxilium 
brachii saecularis petiit et obtinuit. 

2 Cfr. S. Bellarminus, De Rom. Pont., lib. 5, c. 6. 

3 Cfr. Gelasius Papa ad Anastasium imperat.; ML 59, 42. 

| Huc facit prop. 20 damnata in Syllabo: «Ecclesiastica potestas suam aucto- 
ritatem exercere non debet absque civilis gubernii venia et assensu». Denz-Bannw., 
1720. 

5 «Homines enim, ait Leo XIII, encycl. Immortale Dei, communi societate 
conjuncti nihilo sunt minus in Dei potestate, quam singuli; neque minorem, quam 
singuli, gratiam Deo societas debet, quo auctore coaluit, cujus nutu conservatur, 
cujus beneficio innumerabilem bonorum, quibus affluit, copiam accepit»; $ «Hac 
ratione», Acta S. S., 18, 163. Cfr. Encycl. Humanum genus; $ «Jam vero» et «Secta 
igitur», .-Ida S. S., 16, 421 sqq.; et encycl. Libertas; $ «Quae quo melius», «Eadem 
libertas». Acta S. S., 20, 603 sqq. 

" In hoc conveniunt ipsi increduli Voltaire, Dictionn. philosophique, V. «États»; 
Houumu, Lettre contre /c spectacles Cfr. Encycl. Leonis XIII Humanum genus, 
$ «Ceterum»; Acta S, Sedis, 16, 428. 

nentibus, a) Nequit quidem Status catholicus infidelibus violentiam 
inferre, ut fidem amplectantur, sicut jam cautum est in Concilio IV 
Toletano | et monuit Leo XII 1 f) Nec cogitationes liberae, dum in 
foro conscientiae remanent et sunt soli Deo cognitae, possunt a Statu 
cohiberi, y) Potest tamen et debet exercitium externum hujus liberta- 
tis conscientiae contra doctrinas ab Ecclesia catholica definitas repro- 
bare, nisi aliquando ob speciales circumstantias tolerandum sit. Ratio 
est, quia auctoritatis civilis est civium bonum temporale ita quaerere, 
ut ratio semper habeatur eorum felicitatis aeternae. Felicitas porro 
hominum aeterna in discrimen adducitur ex effrenata libertate con- 
scientiae 3. 

575. b) Libertas cultuum. Libertas cultuum est quasi consequen- 
tia necessaria libertatis conscientiae, et definitur facultas exercendi cultus 
cuilibet religioni proprios. Quam sit in se absurda et Deo injuriosa, inde 
patet, quod honorem Deo debitum idolis tribuit. Unde Romani Ponti- 
fices Pius IX 4 et Leo XIII 5*gravissimis eam verbis una cum libertate 
conscientiae reprobatam voluere. 

Ad Statum pertinet ea, quae superius de religionum tolerantia dixi- 
mus, huic adamussim applicare. Hinc nunquam licet potestati civili 
tolerantiam ut ajunt dogmaticam cultuum defendere vel fovere, licet hy- 
pothetice majoris vitandi mali vel adipiscendi boni causa possit ali- 
quando pluralitatem cultuum tolerare. «Consequitur, ait Leo X74/4e, 
ista genera libertatis posse quidem, si justae causae sint, tolerari, defi- 
nita tamen moderatione, ne in libidinem atque insolentiam degenerent» ' 

576. c) Libertas docendi. Libertas docendi, prout hodie a libera- 
libus explicatur et defenditur, est facultas docendi, tum voce tum scri- 
pto. omnes quascumque doctrinas sive veras sive falsas. Nuncupatur 
libertas cathedrae, praeli, etc., juxta diversos modos quibus exercetur. 

Hanc libertatem in tota sua amplitudine praedicant ac tuentur, 
omniaque facta etiam occulta et scandalosa libere publicari, et omnes 
theorias, quae unicuique placent, publice defendi posse autumant socia- 
listae, dum liberales mitiores intra quosdam limites coercendam esse 
docent, ne in detrimentum vergat auctoritatis civilis et famae aliorum, 
nulla tamen erga Deum habita ratione. 

. Sed haec perniciose dicta sunt. Eadem quippe per hanc theoriam 
veritati et errori conceduntur jura, homines corruptioni exponuntur, 
et maxima fit Deo injuria. Unde Gregorius XVI libertatem docendi 
«deliramentum» appellavit, et Pius ZX «catholicae Ecclesiae et anima- 
rum saluti exitialem» esse dixit 8. 


| Concil. IV Tolet., c. 57; ML 84, 379. 

2 Encycl. Libertas; $ «Quae, quo melius». Acta S. S., 20, 603. 

3 Cfr. Leo XIII, encycl. Immortale Dei; $ «Sic illa», Acta S. S.. 18, 172. 

4 Encycl. Quanta cura; $ «Ex qua» ct in Syllabo, prop. 16; Denz-Bannw., 1690 
et 1716. 

0 Encycl. Libertas; $ «Quae, quo melius». Acta S. S., 20, 603. 

° Encycl. Libertas; $ «Itaque», Acta S. S., 20, 612. 
Huic doctrinae consonant quae habet S. Thomas. 77-47, q. 10, a. II. Cfr. 
Civillà Cattolica, 17 Oct. 1863. 

8 Encycl. Quanta cura; $ «Ex qua», Donz-Bannw., 1690. 


> 

Quare potestates civiles tenentur libertatem docendi ita moderari, 
ut jura Dei et Ecclesiae, imo veritatis et honestatis, nullum patiantur 
detrimentum. Ex ipsa siquidem natura vetamur errorem defendere. 
Sicut potestates civiles, statutis ad hoc legibus, coercent communiter 
subditos, ne quid contra auctoritatem publicam voce vel scripto tra- 
dant, ita a fortiori deberent legem edere, ne quis aliquid contra Deum, 
contra religionem, contra bonos mores civiumque jura doceat N 

577. E) In casu conflictus inter Ecclesiam et Statum, quando sci- 
licet jura unius videntur juribus alterius sese opponere, aequum est, 
ut Status utpote inferior cedat Ecclesiae. Quamobrem damnata est in 
Syllabo prop. 42 his verbis concepta: «In conflictu legum utriusque 
potestatis jus civile praevalet». Ecclesia tamen in his casibus concordiam 
semper quaesivit, suisque juribus non semel cessit. 

Hi conflictus ut vitentur, solet plerumque utraque societas Con- 
cordata inire, quibus jura et officia utriusque definiuntur et relationes 
amicitiae magis in dies firmantur. 


$2 
In nationibus acatholicis. 


578. 1) Status acatholici, qui christiano nomine gloriantur, ut 
protestantes et schismatici, omnibus per se loquendo, quibus Status 
catholici, obstringuntur officiis erga Ecclesiam, quia per baptismum 
promiserunt obedientiam verae Christi Ecclesiae. Nihilominus inutile 
foret in praxi eadem officia atque a Statu catholico a societatibus dis- 
sentientibus postulare. Quia tamen in hujusmodi Statibus libertates 
individuales et rationis jura plerumque exaggerantur, potest Ecclesia 
personalitatem juridicam atque omnia, quae exinde enascuntur, jura exi- 
gere, ut sunt facultas acquirendi, subditos dirigendi, etc., imo et auxilium 
potestatis publicae, ubi id necessarium fuerit. 

2) Status indifferentes tenentur illa saltem jura Ecclesiae agnosce- 
re, quae aliis religionibus conceduntur, quia juxta indifferentistas om- 
nibus religionibus debentur aequa jura. 

3) A Statu infideli nequit exigi subordinatio, ne quidem indirecta, 
auctoritatum civilium ad Ecclesiam, bene tamen libertas praedicandi 
doctrinam catholicam et instruendi neophytos, imo et dirigendi omnes 
catholicos in finem supematuralem. Ratio est, quia infideles, cum non 
habeant certitudinem veritatis suae religionis, ut patet ex religionum 
quas profitentur pluralitate, debent saltem probabilitatem religionis 
catholicae admittere. Hinc merito laudanda est catholicarum nationum 
agendi ratio, quae aliquando per vim obstrinxerunt infideles admittere 
ministros praedicationis evangelicae. 


| Cfr. Zlgliara, Summa phil., vol. 3, a. 67. 


TRACTATUS III 


DE FONTIBUS REVELATIONIS SEU TRACTATUS 
DE LOCIS THEOLOGICIS 


579. Introductio. Perpendimus hucusque ea, quae ad Apologeti- 
cam et intimam Ecclesiae constitutionem spectare videbantur. Demonstra- 
vimus contra incredulos religionem Christianam esse veram ac divinitus 
revelatam, eamque contra acatholicos in Ecclesia Romano-Catholica 
fideliter custodiri et interpretari. At his absolutis nova pulsat animum 
quaestio accurate discutienda, unde nimirum repetenda sit haec divina 
revelatio, cui adsentiri a fidelibus oporteat, et a qua argumenta in theo- 
logia desumi opus sit. 

Tractatus hic a multo jam tempore nuncupari consuevit De Fonti- 
bus divinae revelationis vel etiam De Locis theologicis, quia explicari in 
eo solent tum depositum seu fons in quo revelatio continetur, tum loci ex 
quibus theologus argumentatur in defensione fidei catholicae. Hinc loci 
theologici non sunt nisi fontes ex quibus theologus argumenta desumit. 
Fontes seu loci ejusmodi, si proprie loquamur, duo sunt, Sacra Scri- 
ptura et Traditio, juxta illud Concilii Vaticani: Haec supernaturalis re- 
velatio secundum universalis Ecclesiae fidem, a s. tridcntina synodo decla- 
ratam l, continetur in libris scriptis et sine scripto traditionibus, quae 
ipsius Christi ore ab apostolis acceptae, aut ab ipsis apostolis Spiritu Sancto 
dictante quasi per manus traditae, ad nos usque pervenerunt 1. 

Sed quia traditio in pluribus monumentis continetur, et theologia 
solet ex scientiis etiam humanis et ratione naturali argumenta saltem 
subsidiaria plerumque petere, loci theologici alii sunt primarii, alii se- 
cundarii. Primarii sunt S. Scriptura et Traditio; secundarii generatim 
post Melchiorem Canum octo numerantur ordine sequenti: 

l. Auctoritas Ecclesiae. 

» Conciliorum. 

» Romanorum Pontificum. 

» SS. Patrum. 

» Theologorum et Doctorum. 

Ratio naturalis. 
Philosophorum dicta. 
. Historia humana. 

Unde decem loci theologici, duo primarii et octo secundarii, apte 
numerantur. De Ecclesia et Romano Pontifice satis superius, de caeteris 
nunc per ordinem agendum est, ita tamen ut de S. Scriptura et Traditione 
paulo latius, de aliis brevissime disseramus. 


œ 1 a tn À © D 


1 Sess. 4, Decret, de Canone S. S.; Denz-Bannw., 783. 
2 Sess. 3, c. 2; Donz-Bannw., 1787. 

QUAESTIO XXII 


DE S. SCRIPTURA 


ARTICULUS I 
QUID SIT S. SCRIPTURA 


580. I. Definitio. Sacra Scriptura diversis nominibus insigniri 
solet; appellatur Scriptura, sacrae litterae, Libri sacri, Biblia, etc. x, et 
est verbum Dei scriptum; Dei quidem non per modum possessionis, ut 
cum dicimus haec domus est Titii, sed per modum causae efficientis, 
quatenus Deum habet auctorem, ut testamentum dicitur Petri. Vel, si 
mavis, S. Scriptura est collectio librorum qui Deo inspirante conscripti sunt 
et ut tales ab Ecclesia propositi. 

581. II. Divisio. Horum nonnulli ante adventum Christi alii post 
ejus ascensionem in caelum scripti sunt. Hinc divisio in Vetus et Novum 
Testamentum vel Foedus jam inde a tempore Tertulliani est introducta. 
In utroque Testamento alii sunt legales, alii historici, sapientiales et pro- 
phetici, quorum explicationem vide in introductionibus ad S. Scriptu- 
ram. Item ratione materiae libri Veteris Testamenti dividi solent in 
Legem, Prophetas et Hagiographos; et Novi Testamenti in Evangelium et 
Apostolos. 

582. III. Canon Scripturarum. | Nomine canonis S. Scripturae in- 
telligitur juxta antiquissimam Ecclesiae consuetudinem catalogus libro- 
rum sacrorum, quos ut tales Ecclesia agnovit atque recepit. Ad libri 
canonicitatem requiritur, ut sit 1) Deo inspirante conscriptus, et 2) ab 
Ecclesia in catalogum librorum sacrorum relatus. 

Ex septuaginta duobus libris quibus S. Scriptura constat, plerique 
sunt protocanonici, id est, a tota Ecclesia semper in canonem relati, alii 
deuterocanonici, quos Ecclesiae particulares non recensuerunt in canone, 
nisi post aliquod tempus, investigata eorum origine et nota traditionis 
veritate 1. 

Abstinemus hic ab investigando primo auctore canonis utriusque 
Testamenti et adsignandis evolutionibus quae tractu temporis ipsi ob- 
venerunt. Gravissimae de his agitantur in proprio loco quaestiones, qua- 
rum accurata investigatio limites hujus operis excedit s. Sive Esdras 
sive alius fuerit collector librorum V. T., unum videtur esse omnino 
certum, tempore scilicet FI. Josephi (saec. 1) exstitisse unum canonem 


| Comely, Hist, el erit, introd, in V. T. libros, Vol. 1, p. 21 sqq. 

2 Deuterocanonici sunt: Ex Vet. Test.: Tobias, Judith, Sapientia, Ecclesiasticus, 
Baruch cwn epistola Jeremiae, duo libri Machabaeorum, Esther, 10, 4-16, 24; 
Daniel, 3, 24-90, 13 et 14.- Ex Nov. Test.: Ep. ad Hebraeos, Jacobi, II Petri, JI 
et 111 Joannis, Judae, €t Apocalypsis; Marc.. 16, 9-20; Luc., 22, 43-44: Joan , 
8, 2-12. 

e Cfr Comely, Compend., p l, diss 1, cc. 2-3. 

librorum V. T. apud pharisaeos palaestinenses, qui libros protocauoni- 
cos complectebaturf, et alium apud judaeos alexandrinos libris quo- 
que deuterocanonicis auctum; versio enim graeca alexandrina omnes 
complectebatur 2. Ecclesia deinde omnes libros protocanonicos et deu- 
terocanonicos indiscriminatim accepit, adeo ut nulla de eis controversia 
alicujus momenti ante saeculum iv exstiterit, ut erudite probat Fran- 
zelin 3, et ipsa deinceps controversia non ex traditionis diversitate sed 
ex ipsa Scripturarum inter se comparatione orta fuerit. Constantem hac 
in re traditionem retinuerunt et posteris transmittendam curarunt S. Cle- 
mens Romanus 4, Epistola Barnabae 5, S. Polycarpus 0, Hermas 1, S. Ire- 
naeus 6, Doctrina duodecim apostolorum 0, Clemens Alex.I0 et alii innu- 
meri 11. 

Libros quoque N. T. sedulo collegerunt primi Christiani, canonem 
inde conficientes, qui libris constaret protocanonicis et deuterocanoni- 
cis. Jam Patres apostolici aliique scriptores primae aetatis laudarunt fere 
omnes hodierni canonis libros, et Patres posteriores ante finem saecu- 
li n omnes receperunt ut canonicos praeter ep. ad Hebraeos et II Pe- 
tri. De hac re consuli possunt S. Clemens Romanus Doctrina duode- 
cim apostolorum 13, Fragmentum muratorianum M, Clemens Alex. 18 Ori- 
genesl6 et aliil7. 

Saeculo iv et deinceps, orta jam de quibusdam libris controversia, 
non fuit interrupta traditio, sed, magis ac magis in dies firmata, con- 
stanter docuit omnes hodierni canonis libros ut canonicos esse acci- 
piendos 18. 


| Cfr. Josephus, C. Apion., lib. 1, n. 8. 

2 Discrimen horum canonum videtur tribuendum palaestinensibus, qui vete- 
rum traditionibus nimis addicti noluerunt libros recenter scriptos canoni accen- 
sere, cum alexandrini libenter eos accepissent. 

3 De S. Scriptura, th. 12. 

1 Ep. I ad Cor.; MG 1, 216 sqq. 

5 Cap. 19; MG 2, 779. 

* Ep. ad Philip., n. 10; MG 5, 1014. 

^ Pastor., lib. 3, simii. 9, n. 23; MG 2, 999. 

8 Adv. haer., lib. 4, 20, 2; MG 7, 1033. 

9 Cap. 2, n. 4. 

10 Strom., 6, 11; MG 9, 313 sqq. 

l| Cfr. Hettinger, Theol. fund., p. 2, $ 28. 

12 I Cor., 17; MG 1, 244. 

13 Doctr. 8. 

H Apud Kirch, Enchiridion fontium hist. eccl. ant., 156 sqq. 

15 Strom., 2, 13; MG 8, 996. 

16 In Joan., t. 5, prol. 6, n. 35; MG 14, 292, etc. 

17 Cfr. Eusebius, H. E., lib. 3, 25; MG 20, 268. 

18 Vide Franzelin, De div. Script., th. 9-17; et Comely, Comp., p. I, cc. 2-3. 
Quidam SS. Patres praesertim S. Hieronymus (Praef. in libros Salomonis), ML 28, 
1308; S. Athanasius (Ep. fest. 39), MG 26, 1438; S. Cyrillus Hieros. (Catech., 4, 33), 
MG 33, 496; S. Gregorius Naz. (Carm., I, 1, 12), MG 37, 472, aliique, necnon scri- 
ptores ecclesiastici Rutinus (Symb. apost., 36 sqq., ML 21, 373), etc., protocano- 
nicos vocaverunt Canonicam scripturam, deutcrocanonicos vero appellavere eccle- 
siasticos, quos quidem legit Ecclesia «ad aedificationem plebis non ad auctoritatem 
ecclesiasticorum dogmatum confirmandam», (s. Hieronymus, Praef. in libros Salo- 
monis; ML 28, 1308. 


His sanctorum dictis plerumque abutuntur protestantes praesertim anglicani 

Hanc Ecclesiae traditionem a Patribus recognitam et a Concilio 
Florentino sancitam proposuit ac declaravit Synodus Tridentina. Re- 
censitis septuaginta et duobus libris, quibus Ecclesiae canon constat, 
addidit: Si quis autem libros ipsos integros cum omnibus suis partibus, 
prout in Ecclesia catholica legi consueverunt, et in veteri Vulgata latina 
editione habentur, pro sacris et canonicis non susceperit... a. s. *. —Quod 
iterum confirmavit Concilium Vaticanum dicens: Si quis Sacrae Scri- 
pturae libros integros cum omnibus suis partibus, prout illos s. tridentina 
synodus recensuit, pro sacris et canonicis non susceperit aut eos divinitus 
inspiratos esse negaverit, a. s. Ẹ 

Plures alios fuisse libros divinitus inspiratos et postea incuria tem- 
porum periisse supponunt et ex sacris litteris deducunt eruditi. Sed 
hujus quaestionis studium nostra non interest. Vide eorum catalogum 
apud Mugica 3. 

583. IV. Idioma originalium. Difficile admodum est determinare 
quo idiomate conscripta fuerit S. Scriptura. Omnes Veteris Testamenti 
libri, si paucos excipias, hebraice conscripti sunt. Aramaice composita 
sunt Dan., 2, 4; 7, 28; I Esdr., 4, 8; 6, 18; 7, 12-26; et Jerem., 10, 11; 
disputatur an Tobias, Judith, Baruch, Ecclesiasticus, I Machab. et frag- 
menta deuterocanonica Danielis ac Esther hebraice vel aramaice scripti 
fuerint. Sapientia et II Machab. graece compositi sunt. Novi Testamenti 
libri graece exarati sunt, excepto S. Matthaei Evangelio, quod syriace 
scriptum esse dicitur. Nonnulli putant epistolam ad Hebraeos syriace 
et Evangelium S. Marci latine fuisse exarata. 

584. V. Versiones. Codices Scripturarum autographi jam olim 
perierunt, sed exstant quamplurima exemplaria ex originalibus transcri- 
pta, quae apographa vocantur. Pro his, qui idioma primigenium Scriptu- 
rarum ignorabant, ex apographis exsistentibus translati sunt libri sacri 
ad alias linguas. Hinc ad pleniorem Scripturarum intelligentiam oportet 
perpauca de his versionibus dicere. 

585. 1. Versiones Orientales, a) Pentateuchus Samaritanus. Pen- 
tateuchus, qui hcbraicis litteris conscriptus in manibus omnium tere- 
batur, characteribus samaritanis conscriptus est. Improprie dicitur ver- 
sio, cum textus hebraicus retentus fuerit, mutatis tantummodo chara- 
cteribus. Hi characteres juxta S. Hieronymum 4 sunt antiqui hebraici, 
ad quos translatus est textus ex litteris hebraicis recentioribus ab Esdra 


(art. 6), ut libros deuterocanonicos de canone respuant, sed frustra. SS. Patres, qui 
ita locuti sunt, significare voluerunt inter libros protocanonicos et deuterocanoni- 
cos aliquam exsistere differentiam, non quidem essentialem ac internam nec relate 
ad inspirationem, sed externam ac historicam, quatenus alii erant semper relati 
in canone, alii quandoque extra canonem vagantes in quibusdam saltem ecclesiis 
erant dubiae auctoritatis. Vid. Sixtus senensis. Bibi. Sanet., I, 1l; Hettinger, Theo- 
logia fund.., p. 2, $ 28. 

1 Sess. 4; Decret, de Can. Script.; Denz-Bannw., 784. 

2 Sess. 3, can. 4 de Revelatione; Denz-Bannw., 1809. Canones hebraeorum, 
hellcnistarum, et protestantium vide apud Comely, Introd. in utriusque Testamenti 
libros, vol. 1, diss. 1, cc. 2-3: et Comp., p. l, cc. 2-3. 

3 Introductio gen., n. 15. Quaestionem etiam de libris apocryphis consulto 
remittimus ad auctores introductionis generalis in S. Scriptura. 

4  Prae/, in libror Samuel et Malaihim; ML 28, 593 sqq. 

introductis. Nonnulli volunt hanc translationem tempore Roboam filii 
Salomonis esse factam, et videtur ante tempora Esdrae finitam fuisse x. 


b) Paraphrasis chaldaica. Variae Bibliorum paraphrases seu ex- 
positiones (Targumim) decursu temporis exortae sunt. Eminet inter 
omnes et celebratur antiquitate puritateque linguae paraphrasis chal- 
daica Pentateuchi quae nomine R. Onkelosi prodiit. Est translatio Pen- 
tateuchi ex hebraeo ad linguam chaldaicam, non quidem de verbo ad 
verbum sed quoad sensum facta. Non est proprie versio sed paraphrasis, 
chaldaice Targum. Juxta Thalmudem babilonicum, in quo prima vice 
commemoratur, confecta est tempore Christi, sed juxta alios posterior 
est. Plures hebraei putant eam sub inspiratione Spiritus Sancti esse con- 
scriptam. Ecclesia tamen parum hucusque contulit illi auctoritatis. Alia 
est Pseudo-Jonathanis, quae alexandrina appellatur, Legis paraphrasis 
seu expositio. Tertia prophetarum paraphrasis, quae etiam nomine Jona- 
thanis inscribitur, Hierosolymis saeculo | coepta et vertente saeculo iv 
absoluta dicitur. Quarta demum Hagiographorum paraphrasis est recen- 
tioris aetatis 1. 


c) Versio syriaca simplex seu Peschito, quae simplex seu litteralis 
dicitur, magnam adepta est apud peritos auctoritatem. Juxta aliquos 
composita est tempore Salomonis et juxta alios tempore destructionis 
regni Israel 3; verum juxta alios probabilius saeculo | a libris Veteris 
Testamenti inchoata est, et saeculo n una cum versione Novi Testa- 
menti absoluta. Ex originalibus hebraica et graeca ad linguam syriacam, 
quae ex hebraica et chaldaica corruptis coalescit, facta est, et fidelitate 
ac perspicuitate celebratur. 


d) Alias syriacas, arabicas et persicas versiones vide expositas apud 
auctores 4. 


586. 2. Versiones graecae. Vetus Testamentum pluries in linguam 
graecam versum est, sed instituti nostri ratio non postulat omnes trans- 
lationes enumerare. Praecipuas tantum versiones, quae majorem adeptae 
sunt celebritatem, placet heic exponere. 


a) Versio alexandrina seu septuaginta Interpretum. Celeberrima est 
inter omnes versio 70 interpretum cujus probabilis historia haec est. 
Ptolomaeus II Philadelphus instante Demetrio Phalereo, bibliothecae 
praefecto, quosdam viros hebraeos5 ex omni tribu Israel, linguarum 
hebraicae et graecae peritissimos, anno circiter 280 a. Christum sibi adsei- 
vit, ut Pentateuchum directe ex textu hebraico ad linguam graecam 
verterent. Solum Pentateuchum fuisse ab illis graece versum putant 


| Cornely, Comp., n. 63. 

2 Hae ultimae tres paraphrases pluribus scatent rabbinicis figmentis et am- 
plificationibus arbitrariis, et idcirco parum habent auctoritatis. 

3 Nonnulli contendunt Christum Dominum et apostolos, quoties Veteris Te- 
stamenti libros citant, hac versione usos fuisse. 

4 Cfr. Vigouroux, Manuel Biblique, t. 1, n. 122; et Cornely, Comp., p. l, 
diss. 2, c. 4, $ 13 et 15. 

5 Traditio communis docet eos fuisse 72, sex ex singulis tribubus, qui numero 
rotundo 70 dicuntur. Aliqui ex alia versione graeca putant 70 interpretes suam 
versionem adornasse. Haec tamen opinio verius rejicitur. 

Josephus l, Philo 1et S. Hieronymus 3 contra alios, qui defendunt totum 
Vetus Testamentum fuisse versum. Sub finem saeculi in a. Christum 
creditur fuisse absoluta omnium protocanonicorum versio, et circa an- 
num 130 a. Christum fuit in usu 4. 

Aliqui peritissimi doctores, narrationi S. Justini de septuaginta dua- 
bus cellulis consentientes, vel, si simul traductionem perfecerint, tot 
virorum consensionem mirati, volunt versionem sub adsistentia Spiritus 
Sancti fuisse completam 56 sed alii hanc opinionem hodie communiter 
rejiciunt, et opus mere humanum esse arbitrantur. Minime tamen diffi- 
temur eam magna auctoritate pollere. 

b) Versio Aquilae. Primam post 70 interpretes versionem graecam 
S. Scripturae adornavit Aquilas, patria synopaeus in Ponto, primo gen- 
tilis, dein praedicatione apostolorum Christianus, et mox judaeus. Hic 
sacras litteras ex hebraico sermone ad graecum transtulit circa annum 
130 post Christum. 

c) Versio Theodotionis. Theodotion, juxta Epiphanium ponticus et 
juxta alios ephesinus, primo Christianus et Tatiani ac Marcionis secta- 
tor, deinde judaeus, 70 interpretes fere in omnibus sequutus, sub finem 
saeculi n (probabiliter imperante Commodo 180-193) 0, aliam molitus 
est versionem. 

d) Versio Symmachi. Symmachus, Samaritanus, ex judaeo primo 
christianus et deinde haereticus ebbionita 7, versionem graecam S. Scri- 
pturae tempore Severi Augusti (193-211), non verborum sed intelligen- 
tiae ordinem sequutus, adornavit. Perspicua haec est sed nimis libera. 

e) Tetrapla, Hexapla et Octapla Origenis. Celebrem curavit Orige- 
nes Bibliorum editionem, quam Tetrapla vocavit, quatuor columnis di- 
sponens versiones Aquilae, Symmachi, 70 interpretum et Theodotionis. 
Deinde textum hebraicum characteribus hebraicis et graecis huic editioni 
in duabus columnis addidit, et Hexapla adornavit, ac denique alias duas 
translationes ab incertis auctoribus peractas adjiciens Octapla composuit. 

587. 3. Versiones latinae. Innumerae sunt Bibliorum versiones 
latine compositae sed duae potissimum merentur specialem mentionem, 
quarum notitiam his verbis tradit P. Raphael a S. Joseph 8 «Prima illa 
quam S. Augustinus vocat /talam, S. Hieronymus Communem, S. Gre- 


Prooem. in lib. de Antiq., n. 3; et Antiq., lib. 12, c. 2. 
De Vita Moysis, lib. 2, prope medium. 
Quaest. hebr. Praef.; ML 23, 985; et Comment, in c. 5 Ezechielis; ML 25, 55. 
Quae de Ptolomaeo, Demetrio Phalereo et septuaginta senioribus peritis 
dicta sunt, constant ex epistola Aristaeae ad Philocratem, quae, licet habeatur ut 
spuria, antiquissimae tamen est originis et auctoris certe rerum aegyptiarum ver- 
satissimi. Cfr. FI. Josephus et Philo locis citatis. Quod autem S. Justinus M., Cohor- 
tatio ad graecos, n. 13; MG 6, 265, addit illos septuaginta duos viros in totidem 
cellis separatis opus perfecisse, et singulos integram legem iisdemct verbis transtu- 
lisse, quamquam nonnulli Patres tenuerint, fundamento carere videtur. Cfr. S. Hie- 
ronymus, Praef. in Pental.; ML 28, 181. 

6 Ita Dominicus a SSma. Trinitate, Bibi, theol., lib. 3, sect. I, c. 80, «Justi- 
nus autem». 

°  Volunt nonnulli Theodotionem sub Severo Augusto, 193-211, suam transla- 
tionem complevisse. 

7 Cfr. Eusebius, zi. E., lib 6, 17; MG 20, 560. 

8 De Locis theol, C. 4. 

gorius Veterem, Orosius denique et alii communiter Vulgatam. Altera 
vero est quam adornavit S. Hieronymus, qui Novum Testamentum grae- 
cae fidei reddidit, et Vetus juxta hebraicum transtulit. Ex his duabus 
versionibus quaenam sit praeferenda, diu disputatum est. S. Augustinus 
stabat pro Itala, S. Isidorus decertabat pro altera. Tandem circa tem- 
pora S. Gregorii conflata est ex utraque (id est, ex libris aliquibus de- 
sumptis ab una, ex aliis vero ab altera) eadem illa ipsa, quam modo 
appellamus Vulgatam, quaeque habetur ut praecipuus labor D. Hiero- 
nymi. Ad quod intelligendum sciendum est Hieronymum bis Testamen- 
tum Vetus in latinum convertisse: primum ex graeco, id est, ex versione 
septuaginta interpretum; et rursum ex hebraeo, ut ipse testatur in prae- 
fationibus singulorum librorum, quos latinos fecit. Excipiuntur tamen 
libri Sapientiae, Ecclesiastici, Baruch, duorum Machabaeorum, appen- 
dix libri Esther, Danielis duo ultima capita et Canticum trium puero- 
rum, quorum hebraicum textum, ut ipse testatur, non invenit. Novum 
autem Testamentum ex graeco de novo non transtulit, sed totum ex 
Itala accepit, atque solum emendavit a multis erroribus, qui vitio libra- 
riorum irrepserant.—Psalterium, quod in Bibliis nostris legitur, non dif- 
fert ab antiqua versione Itala, nec est opus Hieronymi. Haec est ergo 
Vulgata illa, quam Concilium Tridentinum authenticam declaravit, adeo 
ut eam nemo quovis praetextu rejicere audeat vel praesumat» J. 

4. Ad omnes denique orbis terrae linguas Bibliorum versiones fa- 
ctae sunt, quarum vel seriem texere longum foret et a nostro instituto 
alienum. Vide apud eruditos. 

588. VI. Vulgatae authentia. Concilium Tridentinum regulam 
uniformem fidelibus praefigere et confusionem in citandis Scripturis vi- 
tare cupiens decrevit: Ut haec ipsa vetus et vulgata editio, quae longo tot 
saeculorum usu in ipsa Ecclesia probata est, in publicis lectionibus, dispu- 
tationibus, praedicationibus et expositionibus pro authentica habeatur, et 
wt nemo illam rejicere quovis praetextu audeat vel praesumat 1. 

Quae cum ita sint, operae pretium est quaedam de hac Vulgatae 
editionis authentia enucleare. 

1) Primo igitur statuendum est hanc Vulgatam editionem ab omni 
errore contra fidem et mores esse liberam et prorsus immunem, id est, 
authentia pollere conjormitatis, ut ajunt, cum textu originali a Deo in- 
spirato. Haec conformitas comprobatur 

3) Ex regulis critices et studio comparativo amborum textuum, 
qui in rebus fidei et morum conveniunt. 

b) Ex expressa Ecclesiae declaratione, quae in re tanti momenti 
falli non potest. Longo tot saeculorum usu, id est, traditione universalis 
Ecclesiae, editio Vulgata dicitur probata ut authentica. Ex quo conji- 
cere licet cum cl. Franzelin decretum Concilii Tridentini, «quo explicite 
declaratur authentia editionis vulgatae censendum esse decretum dogma- 
ticum, definiens scilicet factum conformitatis hujus versionis et editionis 
cum textu originali, ita ut sub hac forma vere permanserit et habeatur 


1 Cfr. Danko, De Sacra Scriptura ejusque interpretatione Comment., $ 97. 
2 Sess. 4: Denz-Bannw., 785. 

in Ecclesia Dei S. Scriptura divinitus inspirata» 1. Quare ipsi protestan- 
tes Walton 18 Millius*, Michaelis* et alii laudibus Vulgatam extulere. 


2) Quamquam ex declaratione Concilii Tridentini certe deducatur 
nihil in Vulgata circa fidem aut mores a textu originali alienum conti- 
neri, defectus tamen quidam in litterali interpretatione, necnon errores 
grammaticales, additionesque vel omissiones parvi momenti interdum 
inveniuntur. Hoc gravissimi theologi Andreas Vega 5, Lainez6, Salme- 
ron 1, et alii non pauci 8* qui Concilio Tridentino interfuerunt, disertis 
verbis declaraverunt, et Bellarminus, corrector Vulgatae, ait ad Lucam 
Brugensem: «Scias velim Biblia Vulgata non esse a nobis accuratissime 
castigata; multa enim de industria, justis de causis, pertransivimus, 
quae correctione indigere videbantur». Hinc decretum S. Congr. Con- 
cilii 12 Jan. 1576 quo vetabatur aliquid sustineri Vulgatae repugnans 
etiam quod esset sola "periodus, sola clausula vel membrum, sive vox, sive 
dictio sola, vel syllaba jotave unum, si vere aliquando prodiit °, prohibet, 
ait Franzelin, «ne quid asseratur repugnans editioni Vulgatae in rebus 
fidei et morum. Quod quidem responsum ante paucos annos (a. 1859), 
Summo Pontifice per vivae vocis oraculum approbante, datum esse 
b. m. P. Perrone mihi attestatus est» 10. 


3) Ex his sponte sua sequitur Vulgatam editionem non attingere 
perfectionem apographorum quae servantur. Apographa siquidem sunt 
ipsa textuum originalium exemplaria transcripta, quae fidelius expri- 
munt sensum revelationis et majorem habent auctoritatem quam versio 
quaelibet ad aliam linguam facta. Unde SS. Patres et S. Scripturae in- 
terpretes non secus ac ipsa Ecclesia in dirimendis controversiis et illu- 
strandis dubiis, quae circa sensum S. Scripturae passim excitantur, do- 
cuerunt textus originales seu apographa esse consulendos. 


4) Declaratio Concilii Tridentini de authentia Vulgatae nihil de- 
trahit auctoritati versionum antiquarum, ut patet ex scopo synodi, et 
solum argumentis criticis investigandum est, quae sit ex omnibus ver- 
sionibus praestantior. Hinc factum est, ut vetustae versiones hebraicae, 
graecae, etc., magno in pretio semper habitae fuerint ab eruditis, tum 
ad voces ambiguas Scripturarum recte interpretandas, tum ad orationis 


1 De div. Script., th. 18; «Quare etiam». Cfr. S. Bellarminus, De verbo Dei, lib. 2, 

c. 10 sqq. 

Proleg., Cap. 6; Migne, Cursus compl. S. S., 1, 457 sqq. 

Proleg. in Nov. Test. 

Supp. ad lex. hebr., p. 3. 

In Concil. Trid., lib. 15, c. 9. 

Apud Mariana, De edit. Vulgata, c. 21. Migne, Cursus compl. S. S., vol. I, 
p. 838 sqq. 

£ Opera, t. l, p. 24 sqq. 

8 Theologorum hac in re communem consensum ostendit Hodius, De an- 
tiq. Bibitor. versionibus, p. 2, lib. 3, c. 15. 

" Hoc enim merito negant Branca, De Vulgata, t. 1, p. 31; Brunati, Diss, della 
Volg., pp. 79-80, et alii; Serarius, Proleg., c. 19, q. 11 refert illud esse ab haereticis 
hrancofurthi a. 1608 primo editum. In archivis romanis nunquam potuit docu- 
mentum reperiri. 

ll De diti. Script., p. 519. ed. 4. Abhinc paucis annis commissa est a Romano 
Pontifice putribus bcnedictiuis revisio Vulgatae. 

proprietatem intelligendam, tum denique ad menda librariorum, si quae 
sint in aliis editionibus, corrigenda. 


ARTICULUS II 
QUID SIT S. SCRIPTURAE INSPIRATIO 


589. Status quaestionis. Tradita jam notione S. Scripturae, et ex- 
plicatis quae ad ejus penitiorem intelligentiam videbantur necessaria, 
operae pretium est librorum sacrorum inspirationem vindicare, ut inde 
concludere liceat sacros codices Verbum Dei esse et partem revelationis 
a Deo factae continere. Quia tamen inspiratio non recte ab omnibus in- 
telligitur, in praesenti articulo de natura inspirationis in sequenti de 
librorum sacrorum inspiratione agemus. 

590. Inspirationis erratae notiones. Inspirationis praeposteram vel 
minus exactam notionem plures tradidere. 

1) Protestantes et rationalistae sub nomine inspirationis nihil aliud 
intelligunt, quam lumen quoddam mentibus celebriorum hominum afful- 
gens juxta illud Tulli: «Nemo igitur vir magnus sine aliquo afflatu 
divino unquam fuit» L 

2) Modernistae docent inspirationem esse impulsionem vehemen- 
tem mere naturalem «qua credens ad fidem suam verbo scriptove ape- 
riendam dirigitur» 1. 

3) Nonnulli ex catholicis volunt inspirationem proprie dictam esse 
manifestationem veritatis ignotae. Hi videntur inspirationem cum re- 
velatione confundere. Ita Janssens 3 cum aliis paucis. 

4) Agentibus L. Lessio et Hamelio, S. J., proposita fuit Lovanii 
anno 1585 haec thesis: «Liber aliquis, qualis est fortasse secundus Ma- 
chabaeorum4, humana industria sine adsistentia Spiritus Sancti scri- 
ptus, si Spiritus Sanctus postea testetur nihil ibi esse falsum, efficitur 
Scriptura Sacra» 5. 

5) Jacobus Bonjrerius, S. J., Lessii discipulus, docuit adsistentiam 


1 De nat. dear., lib. 2, 66. Stuart Mill, Essai sur la religion; Max. Müller, En- 
sayo sobre la historia de las religiones (hispanice versa) I; et alii eamdem inspira- 
tionem scriptoribus sacris ac auctoribus indis, persis, etc., de religione disserenti- 
bus, imo et paganorum oraculorum falsis vatibus tribuerunt. Cfr. Schmid, De 
inspirationis Bibliorum vi et ratione. 

2 Encycl. Pascendi Pii PP. X, $ De librorum etiam sacrorum; Denz-Bannw., 
2090. 

3  Hermeneutica sacra, nn. 26-27. 

4 Hanc de secundo Machabaeorum libro clausulam nonnulli omittunt. 

6 Cum anno 1587 et 1588 propositio damnata fuisset a Facultatibus Lovanicnsi 
et Duacena, Lessius, Antithesi 6, data archiepiscopo mechliniensi, declaravit prae- 
fatae thesis hunc esse sensum: «Si aliquod opus pium et salutare humana industria 
ex divino instinctu conscriptum, publico testimonio Spiritus Sancti approbaretur 
tanquam in omnibus suis partibus verissimum, tale opus habiturum auctoritatem 
aeque infallibilem ac S. Scriptura, et recte Scripturam Sacram et verbum Dei 
appellatum iri. Nam ejusdem est auctoritatis epistola a rege dictata et ab eo sub- 
scripta, qui modus, etsi de jacto putem eum non inveniri in aliquo Scripturae cano- 
nicae libro, non tamen est impossibilis». Cfr. Coli. Lac., 7, 140; Kleutgen, Lessii 
de inspirat, doctr., p. 482: Rnius. Lasser, Jlelat, de I Const, de Eide in Concilio Vai. 


ART. II. QUID SIT S. SCRIPTURAE INSPIRATIO 469 


concomitantem vel etiam approbationem consequentem Spiritus Sancti suf- 
ficere ad inspirationem L 

6) Joannes Jahn, professor vindobonensis, inspirationem cum adsi- 
stentia confundens ait: «Ut igitur libri sint divinae auctoritatis, necesse 
est, ut scriptores auxilio (divino) suffulti omnem errorem caverint. Adsi- 
stentia divina ad praecavendos errores dicitur inspiratio, nomine qui- 
dem in scholis recepto, sed non satis congruo: adsistentia enim haec nihil 
inspirat aut docet, quod est revelationis, sed solummodo errores praeca- 
vet et impedit» 1 Jahnium praeiverant Hen. Holden, anglus 3, et Phil. 
Ner. Chrisman, ord. min. 4. 

7) Daniel Haneberg 5* episc. spirensis, putavit librum mere huma- 
num ex eo fieri sacrum quod ab Ecclesia relatus fuerit in canonem. Sed 
hanc opinionem piisimus scriptor emendavit et librum ad normam do- 
ctrinae Concilii Vaticani corrigendum curavit 0. 

591. Critica. Has inspirationis notiones doctrinae Concilii Vaticani 
aperte contradicere constabit ex dicendis. 

1) Protestantium et rationalistarum explicatio prorsus absurda est 
et a vera inspirationis notione, quam tota antiquitas Christiana tenuit, 
prorsus aliena. Lumen siquidem, quo homines celebriores et sapientiores 
prae aliis eminent, non est inspiratio sed donum naturale. 

2) Modernistae praescindunt omnino ab actione supernatural! Dei 
in inspiratione, quod nefas est 7. 

3) Revelatio probe distinguenda est ab inspiratione, quatenus per 
illam res omnino ignotae, per inspirationem res aliunde notae homini 
manifestantur. 

4) Thesis, quae L. Lessio tribuitur, prout jacet, cum clausula prae- 
sertim quoad factum secundi libri Machabaeorum merito reprobata est 
a Facultatibus Lovaniensi et Duacena, et non videtur posse conciliari 


1 Tripliciter autumavit Spiritum Sanctum cum hagiographis agere posse, 
a) Antecedenter «quum inspirat, revelat, demonstrat quae dicenda scribendave sunt, 
ita ut de suo proprio nihil addat scriptor, sed ea dumtaxat scribat, quae a Spiritu 
Sancto inspirata revelataque sunt, ad eum modum quo discipulus magistro dictante 
excipit quae ab eo proferuntur». Hoc pacto inspiravit hagiographis «res ob antiqui- 
tatem vel remotionem temporis aut locorum» arcanas et incognitas, b) Concomi- 
tanter «quum non ad modum dictantis et spirantis se habet Spiritus, sed ad eum 
modum, qui alterum scribentem oculo dirigeret, ne in re quapiam erraret». Hoc 
modo inspirati sunt juxta Bonfrcrium plures libri in canonem relati, c) Consequen- 
ter «si quid humano spiritu absque Spiritus Sancti ope, directione, assistentia, a 
quopiam scriptore esset conscriptum, postea tamen Spiritus Sanctus testaretur 
omnia, quae in eo scripta essent, vera esse. Certum enim est tunc totum hoc scri- 
ptum fore Dei verbum et eamdem infallibilem veritatem habiturum quam habent 
caetera, quae inspiratione vel directione ejusdem Spiritus Sancti conscripta essent». 
Hoc modo «etsi non exsistimem Spiritum S. aliquando usum esse in iis quos habe- 
mus S. Scripturae libros, absolute tamen nihil vetat uti vel etiam aliquando usum 
esse Spiritum, forte in libris nonnullis ac scriptis, quos supra diximus Scripturam 
fuisse et postea tamen interiisse». Praeloquta in Script. Sacr., C. 8, sect. 2-7. 

2 tntrod. in libros sacros Vet. Foed., a. 1814. 

3 Anal, fidei div., lib. 1, c. 5, lect. 1. 

^ Regula fidei catholicae. 51: apud Migne, Theologiae Cursus compl., 6, 908. 

6 Versuch vitier Geschichte der biblischen Offenbarung, Regensburg, 1850. 

l Post auctoris mortem editio 4.“ correcta prodiit a. 1876. 

7 Cfr Deer ZintentaIuli exitu, 3 Jul 1907, prop. 10; Donz-Bnnnw., 2010. 

cum Concilio Vaticano, quod docet libros Scripturae pro sacris et ca- 
nonicis in Ecclesia haberi, non ideo quod sola humana industria concin- 
nati, sua deinde (Ecclesiae) auctoritate sint approbati... sed propterea quod 
Spiritu Sancto inspirante conscripti Deum habent auctorem, atque ut tales 
ipsi Ecclesiae traditi sunt x. 

5) Adsistentia concomitans et approbatio consequens Bonfrerii non 
sufficiunt ad inspirationem. Influxus enim supernaturalis, quo Deus ho- 
minis intellectum illustrat et voluntatem movet ad scribendum, neces- 
sario requiritur ad inspirationem 1 

6) Jahnii sententia vix distinguitur a Bonfrerii adsistentia conco- 
mitante. Juxta Jahnium Spiritus Sanctus «nullas novas cogitationes 
suppeditat scriptori, nihil eum docet, sed tantummodo impedit immix- 
tionem errorum in iis quae jam novit». Quantum hoc distet a germana 
inspirationis notione, patet ex terminis. 

7) Haneberg denique opinio falsitatis arguitur ex his quae Em. Card. 
Franzelin ait coram PP. deputatis in Concilio Vaticano: «Sicut Eccle- 
sia, quia infallibilis est, nihil potest definire tanquam veritatem reve- 
latam, quod a Deo revelatum non est, ita prorsus ex eodem charismate 
infallibilitatis nullum librum potest ponere in censu Scripturarum, qui 
divinitus inspiratus non est» 34 


592. THESIS. Inspiratio est influxus quidam supernaturalis, quo 
Deus hominis intellectum illustrat et voluntatem movet ad scribendum, 
imo et scribentem dirigit, ut fideliter litteris consignet quae Deus vult *. 


Tria, ut vides, ad veram inspirationem requiruntur: 1) illustratio in- 
tellectus, ut hagiographus veritates recte mente concipiat; 2) motio vo- 
luntatis, ut fideliter conscribere velit; 3) auxilium Spiritus Sancti, ut 
apte infallibili veritate jussa Dei exprimat. 

1) Illustratio intellectus qua hagiographus rem scribendam conci- 
pit, est duplex: a) praevia una qua acquirit notitiam rei (cognitio veri- 
tatis); b) concomitans altera, qua intelligit et judicat argumentum rerum 
alias cognitarum esse scribendum (judicium de cognitis). Per illustra- 
tionem praeviam res in sua natura, per concomitantem ut scribenda 
cognoscitur. 

Porro illustratio praevia quae est cognitio rei in sua natura, v. gr.. Pi- 
latus... tradidit Jesum jlagellis caesum, est quidem de praerequisitis ad 
inspirationem, sed non de ejus essentia ac ratione formali. Potest enim 
hagiographus rerum scribendarum notitiam acquirere per revelationem, 
per studium, per auditum, visum, etc., sine dictatione Spiritus Sancti ad 


| Sess. 3, c. 2; Denz-Bannw., 1787. Quia tamen Lessius hypothetice locutus 
est et noluit Concilium de scholasticis disputationibus sententiam ferre, non vide- 
tur esse opinio eximii auctoris saltem directe damnata, ut expresse monuit episc. 
brixinensis in relat. de I Const, de Fide in C. Vaticano: Cfr. Coli. Lac., -, 140. 

2 Cfr. Pesch, Institutiones propaed., n. 624. 

3 De primo schem. Const. Cfr. Coli. Lac., 7, 1621. 

4 Leo XIIL encycl. Providentissimus ait: «Supernatural! ipse virtute ita eos 
ad scribendum excitavit et movit, ita scribentibus adstitit, ut ea omnia eaque 
sola, quae ipse juberet, et recte mente conciperent, et fideliter conscribere vellent, 
et apte infallibili veritate exprimerent». Donz-Bannw., 1952. 

scribendum, et ibi incipit inspiratio, ubi incipit dictatio, ut bene ait 
Billot At illustratio concomitans seu judicium de scribendis cognitis, 
quo hagiographus judicat haec et illa esse sibi scribenda, est essentialis 
in inspiratione, et efformatur ex suggestu divino seu sub afflatu Spiri- 
tus Sancti in scriptore 1 Virtute supernaturali... excitavit et movit eos 
(Deus)... ut recte mente conciperent. Per hanc suggestionem ad scriben- 
dum dicitur Deus mentem scriptoris illustrare. 

Hoc satis innuit Canus 3, et expresse docet Obpstraet dicens: «Sive 
ponas scriptores hagiographos aliunde quam ex inspiratione certissime 
cognovisse quae scribebant, sive etiam cognovisse ea prius ex inspira- 
tione, nova tamen praeterea inspiratione iis opus fuit postea, dum scri- 
psere» 4. Cum igitur homo, acceptis naturaliter vel supematuraliter re- 
rum speciebus, illustratur ad efformandum judicium «hoc est litteris 
consignandum» inspirari dicitur 5. 

2) Motio voluntatis ad scribendum, ut scribenda fideliter exprimere 
velit. Praeter illustrationem intellectus, motio etiam voluntatis, non 
tantum generalis ad scribendum de tali argumento, sed etiam specialis, 
quae ad omnia sese protendat, requiritur ad inspirationem. Deus siqui- 
dem non constituitur auctor historiae profanae per influxum generalem 
quem scriptori confert. Ad inspirationem ex hac parte requiritur spe- 
cialis quaedam, immediata et efficax, motio Dei in voluntatem hominis, 
qua ultimo determinatur ad hoc vel illud scribendum. Hoc pacto Deus 
constituitur auctor principalis, homo causa instrumentalis libri. 

Nemo tamen dixerit hagiographos sub hoc influxu et motione Dei 
fuisse libertate privatos, quia Deus, sicut in omnes homines salva eorum 
libertate agit, ita a pari movet voluntatem scriptoris influxu quodam 
speciali, ut id velit scribere quod Deus jussit litteris consignare.—Neque 
opus est scriptorem sub hac speciali Dei motione extra se rapi seu alie- 
nari a sensibus, ut montanistae olim contenderunt, sed satis est, ut ho- 
mines per divinas illustrationes interius instructi et ad scribendum im- 
pulsi, suarum actionum conscii remaneant et sapientiam libenter aliis 
communicent. Ita cum scriptoribus factum esse facile colligitur ex 
eorum labore, vigiliis pleno, in conscribendis libris adhibito 6. 


1 De inspiratione S. Scripturae, p. l, c. 2, $ 1, «Praeterea». In sententia satis 
probabili nonnulli S. Scripturae libri ex exsistentibus documentis mere humanis 
compositi sunt. 

2 Cfr. S. Thomas, ZI-II, q. 174, a. 2 ad 3, et De veritate, q. 12, a. 7 et 12. 

3 De Locis theol., lib. 2, c. 18 ad 1. 

4 De Locis theol., diss. I. de Script., $ 1. 

5 Hic quaeri solet, an hagiographi sibi conscii fuerint inspirationis? Alii affir- 
mant, quibusdam contradicentibus. Ad rem ait Franzelin: «Sicut in instinctu pro- 
phetico ad loquendum, quem S. Thomas, 77-ZZ, q. 173, a. 4, et caeteri theologi 
distinguunt a prophetia completa (Cfr. Aug., Gen. ad HU., lib. 3, n. 37), ita etiam 
in inspiratione ad scribendum non videtur quidem essentiale, ut homo cognoscat 
se esse a Deo inspiratum; non tamen facile concedendum est, re ipsa alicui ex 
sacris scriptoribus suam inspirationem fuisse incompertam». De div. Scripturis, 
th. 3, coroll. 3. Vide Pesoh, ZnstiL, n. 616, et De Inspiratione, n. 420. 

0 Cfr. Orig., C. Celsum, 7, 3-4; MG 11, 1424; S. Basil, (vel alius), In Is. prooem., 
n. 5: MG 30, 125; S. Athan., C Arian., Or. 3, n. 47; MG 26, 421 sq.; S. Joan. Chry- 
sostomus, in /'s. 44, n. 1; MG 55, 184; S. Hieronymus, In Is. prol; ML 24, 19, et 
alii. Num haec motio voluntatis sit physica vel moralis, quaestio est schola- 

3) Auxilium Spiritus Sancti, ut apte infallibili veritate jussa Dei 
exprimat. Oportet praeterea, ut fragilitatem humanam Deus adjuvet, ne 
quid aut falsum annuntiet aut inspiratis ex proprio addat, sed omnia 
fideliter exprimat, ea dumtaxat, quae Deus manifestavit, scribendo. 


593. Corollarium. Ex his conditionibus rite expositis quaedam licet 
inferre. 

1) Ad inspirationem non sufficit sola revelatio veritatis quantumvis 
supematuralis, qua hagiographus acquirit notitiam rei, quia, ut diximus, 
acceptio notitiae praerequiritur quidem ad inspirationem, sed non est de 
ejus essentia. Revelatio est manifestatio rei ignotae, inspiratio influxus Spi- 
ritus Sancti ad scribendum, quod aliunde notum est. Possunt interdum 
revelatio et inspiratio simul concedi hagiographo inter scribendum, quin 
tamen ex hoc confundantur rationes earum formales. 

2) Consilium aut praeceptum quod aliquando sancti a Deo accipiunt 
consignandi litteris quod in oratione intellexerunt, non est proprie inspi- 
ratio, quia ulterius requiritur motio voluntatis et auxilium Spiritus Sancti 
inter scribendum. 

3) Ad inspirationem non sufficit, quod Deus suppeditet scriptori argu- 
mentum generale libri, eique adsistat inter scribendum ne erret; quia, ut 
jam diximus, Deus efficitur auctor libri, suggerendo omnia hagiographo a 
principio usque ad finem. 

4) Adsistentia Spiritus Sancti, qua gaudent concilia oecumenica et 
Romani Pontifices in rebus fidei et morum definiendis, non est inspiratio, 
quia in simplici adsistentia non includuntur illustratio mentis et motio 
voluntatis. 

5) Adprobatio subsequens Spiritus Sancti aut magisterii infallibilis 
Ecclesiae immerito vocatur a quibusdam inspiratio. 

6) Inspiratio est influxus divinus non habitualiter sed transeunter re- 
ceptus in hagiographo. 

594. Scholion. Lubet hic breviter explicare, quomodo Deus et hagio- 
graphi sint auctores S. Scripturae. 

Aucter dicitur causa efficiens libri; causa autem efficiens est duplex, 
principalis una, quae virtute propria agit, instrumentalis altera, quae vir- 
tute sibi a principali agente communicata operatur ‘ 

Qui dicunt Deum esse auctorem veritatum et sententiarum, rationis sci- 
licet formalis librorum, et hagiographos auctorem partis materialis— styli, 
electionis verborum, compositionis librorum—quasi ambo sint duae causae 
partiales S. Scripturae, non tam explicare videntur quam fugere difficul- 
tates quaestionis. 

Deus et hagiographi sunt proculdubio causae totales et auctores totius 
libri in diverso genere causarum, Deus nimirum causa et auctor principalis, 
et hagiographi auctor instrumentalis eorum quae in sacris litteris conti- 
nentur f. 

a) Deus qua auctor principalis suggerit hagiographo quae Ecclesiae 
communicare vult, id est, movet hominem, sicut causa principalis movere 
solet instrumentum, ut integrum librum scribat, non solum res et sententias 
seu sensa et veritates dictando, sed ipsa quoque verba, prout inferius expli- 
cabitur, suggerendo. Porro effectus, qui per instrumentum producitur, tri- 
buitur totaliter tum causae principali tum instrumento. Ergo Deus est 
auctor totius S. Scripturae. 

b) Hagiographi sunt instrumentum Dei in conscribendis libris sacris. 
Instrumentum autem, ait S. Thomas, «habet duas actiones: unam instru- 





stica in present! minime discutienda. Cfr. Dominicus a SS. Trinitate, Bibi, theol., 
lib. 3, sect, i, c. 9. 

1 Cfr. S. Thomas, De veritate, q. 27, a. 4. 

2 «Idem effectus totus attribuitur instrumento, et principali agenti etiam 
totus». S. Thomas, Contr. Gent., 3, 70. 

mentalem, secundum quam operatur non in virtute propria, sed in virtute 
principalis agentis; aliam... propriam quae competit ei secundum propriam 
formam, sicut securi competit scindere ratione suae acuitatis, facere autem 
lectum, in quantum est instrumentum artis; non autem perficit instrumen- 
talem actionem, nisi exercendo actionem propriam: scindendo enim facit 
lectum»  Hagiographus exercet propriam operationem concipiendo et for- 
mando sententias de rebus cognitis; actionem instrumentalem peragit virtute 
a Deo sibi derivata. 

Deus, qui omnia disponit suaviter, movit hagiographos secundum indo- 
lem, culturam ac dispositiones peculiares singulorum. Hinc non violenter 
eos impulit ad scribendum, neque per eos ad instar canalis transmisit sen- 
tentias aut verba divina ad Ecclesiam, sed adsumpsit eos ut instrumentum 
rationale et liberum, ut modo sibi accommodato integrum cum Deo effi- 
cerent opus. Nemo igitur negaverit hagiographos fuisse auctores totius 
S. Scripturae in genere causae instrumentalis 1. 


ARTICULUS III 


AN OMNES ET SINGULI LIBRI S. SCRIPTURAE CUM SINGULIS SUIS 
PARTIBUS FUERINT DIVINITUS INSPIRATI 


595. Status quaestionis. Difficultas refertur ad omnes et singulas 
partes librorum, qui in canone tridentino recensentur, praecisione facta 
de extensione inspirationis ad sententias et verba; et quaeritur, an omnes 
et singulae partes, sive doctrinales sint sive historicae, geographicae, 
astronomicae, geologicae, etc., a Deo inspiratae sint juxta datam de 
inspiratione notionem. 


596. Errores et auctorum sententiae, i) Protestantes veteres commu- 
niter docuerunt libros deuterocanonicos Novi Foederis non fuisse divinitus 
inspiratos. Ex recentioribus nonnulli adsentiunt catholicis, alii dubia mo- 
vent de inspiratione cc. 1-2 S. Matth., 12 ult. vv. capituli ultimi S. Marci, 
c. 21 S. Joannis et Apocalypsis ejusdem 3. 

2) Bonfrerius et alii cum eo, approbatione consequente Spiritus Sancti 
vel etiam magisterii Ecclesiae contenti, quosdam libros a vera Spiritus San- 
cti inspiratione subtraxerunt. 

3) Erasmus Grotius et alii, antiquos manichaeos, gnosticos et mar- 
cionitas sequuti, nonnullos integros libros et aliorum partes non esse inspi- 
ratos docuerunt. 

4) Plures scriptores, etiam ex catholicis, contenderunt quasdam partes 
Scripturarum non fuisse a Spiritu Sancto inspiratas: a) Partes non doctri- 
nales S. Scripturae humana mere industria sine inspiratione et adsistentia 
Dei juxta Henricum Holden (f 1622) ", et adsistentia pure negativa Spiritus 
Sancti juxta Chrismann, ord. min. e. compositae sunt, b) Mr. Guizot, pro- 
testans, narrationes historicas, et chronologicas, et scientiarum naturalium 
doctrinas, quae in sacris litteris inveniuntur, cum principiis verae scientiae 


1 III p., q. 62, a. | ad 2. 

2 Cfr Zanecchia, Divina inspiratio, C. 5; Billot, De inspirat. S. S., p. L c. 2, 
$ 2; et Van Noort, De Pontibus revel., n. 63 sqq. 

3 Supremum tribunal ecclesiae anglicanae declaravit mense Junii 1863 quas- 
dam partes S. Scripturae inspirationi subtrahi posse. 

1 In Matth , 2, 71. Ab hae tamen imputatione se defendit Erasmus in Apolo- 
gia adversus monachos quosdam hispanos. 
Analysis lid. div., lib. i, c. 5, lect. 1. 
Regula fidei catholicae, $ 51, MIkno, theologiae Cursus completus, 6, 008, 


o 

conciliae non valens, dogmata tantum autumavit esse inspirata. Huic 
theoriae subscripsisse videtur Lenormanl, cum dixit inspirationem non se 
extendere nisi ad ea, quae pertinent ad religionem in materiis fidei et mo- 
rum, id est, ad doctrinas supernaturales contentas in Scripturis l. c) Em. 
Card. Newman 2 arbitratus est ea, quae obiter dicta sunt, incisa scilicet et 
notulas in textu sacro insertas, ut sunt salutationes in epistolis, narratio 
penulae a Paulo Troade relictae 3, etc., esse opus mere humanum. 

5) Modernistae docent inspirationem divinam non ita ad totam Scri- 
pturam Sacram extendi, ut omnes et singulas ejus partes ab omni errore 
praemuniat 4. 

6) Rationalistae denique hodierni libros sacros putant esse mere hu- 
manos s. 


597. Thesis. Omnes libri S. Scripturae, qui in canone tridentino 
recensentur, cum omnibus et singulis eorum partibus divinitus inspirati 
sunt. 


Arg. I. Ex S. Scriptura. Apostolus ait ad Timotheum: Omnis 
Scriptura divinitus inspirata utilis est ad docendum 6. Et S. Petrus addit: 
Non enim voluntate humana allata est aliquando prophetia, sed Spiritu 
Sancto inspirati locuti sunt sancti Dei homines 7. 

Arg. Il. Ex SS. Patribus et veterum testimoniis ac documentis. 
a) S. Clemens Romanus ait ad Corinthios: «Diligenter inspicite Scriptu- 
ras, Spiritus Sancti vera oracula. Attendite nihil injustum neque per- 
versum in illis scriptum esse» 8. S. Irenaeus: «Omnis Scriptura, inquit, a 
Deo nobis data» est 9. Clemens Alex.: «Possem etiam alias tibi Scriptu- 
ras afferre pene innumerabiles, quarum ne apex quidem unus praeteribit, 
qui non perficiatur. Spiritus enim Sanctus, qui Domini quasi os est, ea est 
elocutus»10. S. Gregorius Nyss.: «Quaecumque S. Scriptura dicit, Spiritus 
Sancti sunt voces sive effata» n. S. Athanasius: «Namque libri (Scriptu- 
rarum) Deo afflante scripti» suntl2.f1 


' Les origines de Thistoire d’après la Bible et les traditions des peuples orient., 


Paris, 1880, Préface, p. VIII. Nihilominus auctor ibidem, p. XVI addit: «La doctri- 
ne chrétienne distingue dans la Bible, comme deux choses différentes, la révélation 
et l'inspiration. Tout y est inspiré; tout n'est pas révélé». Strenue contra eum 
pugnavit P. Hummelauer, Inspiration und Mythus (Stimmen aus Maria-Laach 
1881). Lenormanl humiliter se subjecit decreto Indicis 19 Dec. 1887 quo ejus liber 
damnatus est. 

2 The Nineteenth Century (saecul. xix), Febr. 1884; et opusculo What is of 
obligation, etc., On the inspiration of Scriptura. Vide super hoc Healy, Papers 
and Addresses, 1909, p. 404. 

3 II Tim., 4, 13. 

4 Deer. Lamentabili, 3 Jul. 1907, prop. 11; Denz-Bannw., 2011. 

5 Strauss, Glaubenslehere, $ 1. 

6 II Tim., 3, 16. 

7 II Petr., l, 21. 

8 I Cor. 45, 2; MG |, 300. 

9 Adv. haer., lib. 2, c. 28; MG 7, 806. 

10 Coh. ad gentes, c. 9; MG 8, 192. 

11 Orat. 6, Contra Eunom., lib. 7; MG 45, 743. 

12 Orat. de Incarn. Verbi, n. 33; MG 25, 153. Interminabilis forem, si omnia 
vellem SS. Patrum circa hoc effata colligere. Conferat qui velit S. Joannem Chry- 
sostomum, Hom. in Gen., hom. 2, n. 2; MG 53, 28; S. Cyprianum, Praej. in lib. te- 
stim.; ML 4, 703; S. Ambrosium, De Spiritu Sancto, lib 3, c. 16, n. 112; MI. 10, 837; 
et alios qui organa fuerunt traditionis universalis. 

b) His accedunt veteres scriptores qui traditioni Ecclesiae com- 
muniter subscribunt x, versiones complures quae omnes libros canonis 
tridentini continent 4, codices vetustissimi qui eosdem libros citant 3; 
et monumenta antiquitatis, quae eventus varios ex libris sacris tum 
protocanonicis tum deuterocanonicis indiscriminatim desumptos pas- 
sim exhibent. Sic in catacumbis, sarcophagis, et aliis vetustissimis mo- 
numentis picturae et exsculpturae variae invisuntur, quae gesta refe- 
runt Tobiae, Danielis, etc. 4. 

Arg. III. Ex Conciliis. 

a) Concilium Florentinum in decreto pro jacobitis ait: «Spiritu 
Sancto inspirante utriusque testamenti sancti locuti sunt, quorum libros 
suscipit et veneratur» 5*Ecclesia. 

b) Concilium Tridentinum solemniter hoc declaravit dicens: «Sacro- 
sancta oecumenica et generalis synodus... omnes libros tam veteris quam 
novi testamenti, cum utriusque unus Deus sit auctor... pari pietatis 
affectu ac reverentia suscipit et veneratur. Sacrorum vero librorum 
indicem huic decreto adscribendum censuit... Si quis autem libros ipsos 
integros cum omnibus suis partibus, prout in Ecclesia catholica legi con- 
sueverunt, et in veteri vulgata latina editione habentur, pro sacris et cano- 
nicis non susceperit... a. s.» ^. Idem repetit Concilium V aticanum7. 

598. Arg. IV. Hanc doctrinam egregie confirmavit Leo XIII, 
et simul quorumdam catholicorum quos retulimus repressit audaciam 
dicens: «Nefas omnino fuerit aut inspirationem ad aliquas tantum 
S. Scripturae partes coangustare, aut concedere sacrum ipsum errasse 
auctorem. Nec enim toleranda est eorum ratio, qui ex istis difficultati- 
bus sese expediunt, id nimirum dare non dubitantes inspirationem divi- 
nam ad res fidei morumque, nihil praeterea, pertinere, eo quod falso 
arbitrentur, de veritate sententiarum quum agitur, non adeo exquiren- 
dum quaenam dixerit Deus, ut non magis perpendatur quam ob cau- 
sam ea dixerit. Etenim libri omnes atque integri, quos Ecclesia tan- 
quam sacros et canonicos recipit, cum omnibus suis partibus, Spiritu 
Sancto dictante, conscripti sunt» 8. 


ARTICULUS IV 
SITNE S. SCRIPTURA IMMUNIS AB ERRORE 


599. Status quaestionis. 1) Quaeritur hic, an in S. Scriptura 
omnia ita affirmentur vel negentur, ut adsertiones adamussim conve- 
niant objectivae rerum veritati. 


| Cfr. Comely, Compendium, Introd, gen., diss. 3, c. 4; et appendices, Il. 
2 Vide Vigoureux, Manuel biblique, nn. 93-160. 
3 Plures in musaeo britanico conservantur. 
4 Cfr. Martigny, Dictionn. des anliq. chrétiennes, vv. «Daniel», «Tobias», etc.; 
Maruoohi, Man. di archeol. crist., p. 5, c. 6. 
r  Denz-Bannw., 706. 
n Sess. 4; Donz-Bannw., 783-784. 
7 Sess 3, c. 2; Donz-Bannw., 1787. 
8 Encycl ProvidentisUmus lieu., 18 Nov. 1893; Donz-Bannw., 195? sq*l 

2) Loquimur de Scripturae adsertionibus, quae vere sunt verbum 
Dei, non de propositionibus quas hagiographi ponunt non semel in ore 
aliorum, v. gr., impiorum. 

3) Ex libris sacris alii sunt historici, alii prophetici, alii sapientia- 
les, etc., quibus non eadem veritas subest. Parabola ex. gr. est narratio 
ficta habens suam veritatem ad illustrandas doctrinas per translationem 
significatas; dum narratio proprie historica habet veritatem in obvia et 
naturali verborum significatione. Quare propositiones, quae historice 
falsae sunt, possunt continere veritatem parabolae, ut cum Christus ait: 
Exiit, qui seminat, seminare semen suum 1; quamvis reapse non exierit 
homo, secundum parabolam seu translationem verborum verum annun- 
tiavit de praedicatoribus; et sic de caeteris generibus litterariis quae in 
Scriptura passim occurrunt. 

Ad artem criticam sub magisterio Ecclesiae spectat determinare spe- 
ciem litterariam qua scriptor usus est. Hic solummodo quaeritur, an 
omnes adsertiones S. Scripturae contineant veritatem, quae convenit 
generi litterario ab auctore adhibito. 


600. Errores et theologorum placita, i) Diversi diversa in hac parte 
tradidere. 

a) Aliqui docent errores quamphirimos, non modo scientificos verum 
etiam dogmaticos in S. Scriptura contineri 1. 

b) Qui inspirationem ad doctrinas fidei et morum restringunt, vel 
aliquo modo coangustant, errores historicos, astronomicos, geologicos, etc., 
facile in S. Scriptura admittunt. 

c) Alii volunt omnia, quae sunt in S. Scriptura, a Deo inspirari, doctri- 
nas vero religiosas et morales revelari; quae autem revelata sunt esse immu- 
nia ab errore, non vero quae tantummodo inspirata sunt. Hinc facile ponunt 
in S. Scriptura errores circa scientias profanas, historiam aliasque res natu- 
rales. fta Lenormant, Hulst, Loisy et alii 3. 

2) Schola neo-critica, ne Ecclesiae decisionibus videretur adversari, 
novam methodum amplae interpretationis excogitavit: a) Plures ex ea 
volunt in S. Scriptura traditiones populares sub specie historiae ad alias 
veritates altius significandas saepe narrari 4 b) Alii dicunt in libris sacris 
citationes seu insertiones implicitas documentorum alienae manus reperiri, 
adeo ut hagiographus solum respondeat de veritate citationis, relinquendo 
judicium de veritate rei citatae auctori documentorum vel discreto lectori, 
c) Quidam confugiunt ad formulas apparentes, communi modo loquendi 
temporis in quo hagiographi scripserunt adaptatas. Sicut in scientiis natu- 
ralibus, ajunt, juxta Leonem XIII 56formulis popularibus non scientificis 


1 Lue. 8, 5. 

2 Ita nuperi protestantes, rationalistae, increduli, etc. 

3 Lenormant, Origines de l'histoire d'après la Bible et les traditions des peuples 
orientaux, 1880, Préface, p. XVI; D'Hulst, La question biblique, Paris 1893; Loisy, 
Études bibliques, 1903, II et III. 

1 Defensores traditionum popularium contendunt a) librum Geneseos, saltem 
usque ad caput undecimum inclusive, nullam historiam continere nisi dog- 
mata creationis et peccati originalis; b) libros Job, Judith, Tobiae, Jonae, Es- 
ther et Danielis non esse historicos; c) alios V. T. libros, qui historici dicuntur, 
in rebus minutis vel secundariis non esse omnino fideles, sed facta referre ab anti- 
quis annalibus accepta; d) in historia quoque N. T. nonnulla referri, quae popu- 
lorum traditiones sapiunt. Ita Loisy, Études bibliques, Paris 1903, II et III; Girerd, 
Annales de Philosophie, Juillet 1903; Hummelauer, Exegetisches sur Inspiration- 
frage, et alii. 

6 Encycl. Providentissimus; Donz-Bannw., 1947. 

usi sunt scriptores sacri, ita in historia adoptarunt formulas apparentes, 
contrarias quidem regulis critices, sed omnino conformes modo loquendi sui 
temporis *. d) Dicunt etiam genus litterarium quo antiquitus scribebatur 
historia esse diversum a genere critico hodierno. Illud fuit Uberum et non 
tantum rei veritati quantum praeoccupationibus temporum et narrationibus 
popularibus conforme, dum critica hodierna rei veritatem omnino quaerit 
ac investigat 1. 

Ex his principiis plura deducunt: a) Nonnulli docent libros historicos 
V. T. nostris fabellis et romanensibus (nouvelles) esse pares, eo fine scriptos, 
ut doctrinae morales populis suaderentur. Unde narratio creationis, vitae 
patriarcharum, diluvii, etc., non fuit historica. 

b) Ali contendunt in S. Scriptura non semper veritatem absolutam 
enuntiari, sed aliquando relativam seu oeconomicam, quae juxta alios in eo 
consistit quod pro circumstantiis temporum hominibus verum videatur, 
quamvis objectivae realitati non correspondeat 34 juxta alios in eo quod 
possit evolvi atque progredi juxta progressum scientiarum Haec omnia 
improbavit Benedictus X V in encyclica Spiritus Paraclitus, 15 Sept. 1920. 
(Enchiridion biblicum, 466 sqq.) 

3) Modernistae denique docent plura esse in S. Scriptura dogmatice 
vera quae historice falsa sunt, ac vice versa; hoc ita exaggeravit Loisy ut 
adsereret nullum in Scriptura caput a Genesi ad Apocalypsim eumdem pro 
critico ac pro theologo habere sensum. 


601. THESIS. Libri sacri nullum quantumvis minimum continent 
errorem. 


Arg. Auctor S. Scripturae est Deus, ceu superius dictum est et 
docet S. Thomas 5* Sed Deus, qui est ipsa veritas, nullum errorem vel 
minimum docere potest. Ergo. Ad rem Leo XIII: «Tantum vero abest, 
ut divinae inspirationi error ullus subesse possit, ut ea per se ipsa non 
modo errorem excludat omnem, sed tam necessario excludat et respuat, 
quam necessarium est Deum, summam veritatem, nullius omnino er- 
roris auctorem esse... Consequitur, ut qui in locis authenticis librorum 
quidpiam falsi contineri posse exsistimant, ii profecto aut catholicam 
divinae inspirationis notitiam pervertant, aut Deum ipsum erroris fa- 
ciant auctorem»8. PiusX sub die 3 Julii 1907 damnavit sequentem pro- 
positionem: «Inspiratio divina non ita ad totam Scripturam sacram 
extenditur, ut omnes et singulas ejus partes ab omni errore praemuniat». 
(Decreto Lamentabili, prop. 11 7.) Praeiverat S. Thomas dicens: «Scri- 
pturae sacrae a Spiritu Sancto traditae non potest falsum subesse, sicut 
nec fidei, quae per eam docetur» 8. 


602. Corollarium I. Cum omnimoda inerrantia S. Scripturae conciliari 
non possunt auctorum opiniones sub n. 1) recensitae. Absit enim ut Deus 
per hagiographos aliquid, nedum dogmaticum, sed nec historicum, geogra- 
phicum, chronologicum, physicum, astronomicum, geologicum et quomo- 
documque scientificum, a veritate alienum eloqui voluerit. 


Ita Prat, La Bible et l'histoire, Paris 1904; Hummelauer, et alii, locis citatis. 
Hummelauer, 1. c.—Vide Murillo, Critica y exégesis, part. I, $ 5-6. 
Lagrange, Methode historique, 3,me- conférence. 
Loisy, Études bibliques, 3. 
/ p.. q. i, a. 10.- Prima regula in exegesi biblica debet esse juxta Angeli- 
cum Doctorem, 7 p., q. 68, a. i, «ut veritas Scripturae inconcusse teneatur». 

° Encycl. Providentissimus; Denz-Bannw., 1951. 

1 Denz-Bannw., 2011. 


" 

De potentia, q. 4, a. Ll 

a) Facile colliges sacros codices ab erroribus physicis, astronomicis, 
geologicis, etc., omnino immunes esse, si prae oculis habeas hagiographos 
non intimam adspectabilium rertim Constitutionem docere voluisse, sed ea 
quae sensibiliter apparent secundum externam speciem seu apparentiam ex- 
ponere, ut etiam hodie communis fert usus inter ipsos homines scientissi- 
mos *. Ita omnes, etiam physicae cultores, dicunt solem oriri aut occumbere 
ac moveri circa terram, terram stare, et alia hujusmodi sexcenta, quae, licet 
scientiae repugnent, sensibus ita reapse apparent. Quare sacri scriptores, 
sive sciverint, sive non—hoc nihil refert—intimam rerum constitutionem, 
saepe de mundo locuti sunt secundum apparentiam, adserendo solem oriri 
aut occidi 1, imo et moveri circa terram 3, terram in aeternum stare 45 etc., 
quibus alia proculdubio significabant quae vera sunt. 

b) Noluerunt hagiographi tractatum de scientiis naturalibus instituere, 
sed, de illis interdum loquendo, alia voluerunt altiora et utiliora fidelibus 
tradere. Unde circa scientias naturales potuerunt adhibere locutiones juxta 
opiniones erroneas suorum temporum cum vera tamen interpretatione com- 
patibiles; id est, potuit Deus movere hagiographos, communibus opinionibus 
suae aetatis circa scientias naturales imbutos, ad consignandam litteris ali- 
quam veritatem altiorem sub formula communi erronea, dummodo ipsum 
errorem non docuerit. Ita Moyses de vicissitudine diei atque noctis locutus 
est in hexaemeron juxta opinionem sui temporis, ut doceret cuncta esse a 
Deo creata 6. 

603. Coroll. II. Doctrina de veritate relativa seu oeconomica, quam 
Loisy et alii sacris litteris tribuunt, absurda est et dignitati Scripturarum 
contraria. Veritas relativa, quae est conceptio quaedam magis approximans 
non tamen conformis objectivae realitati, non est veritas, quae essentialiter 
consistit in adaequatione rei et intellectus. Unde, qui nolunt admittere in 
libris sacris nisi veritatem relativam, destruunt certitudinem doctrinae inspi- 
ratae, et Deum accusant de tradita doctrina erronea *. 

604. Coroll. III. Sana critica tum antiqua tum hodierna merito de- 
fendit Pentateuchum, Isaiam et Danielem auctoribus tribuendos esse quo- 
rum nomina gerunt. Quare Commissio biblica expresse declaravit Pentateu- 
chi authentiam negari non posse? et Isaiam caeterosque prophetas vera 
edidisse vaticinia 8. 


| Cfr. Encycl. Providentissimus; Denz-Bannw., 1947.— «Moyses, ait S. Thomas, 
rudi populo loquebatur, quorum imbecillitati condescendens, illa solum cis propo- 
suit, quae manifeste sensui apparent». I p., q. 68, a. 3. 

2 Ps. 103, 19-22. 

3 Jos. 10, 12-13. 

4 Eccles., i, 4. 

5 Commissio de re biblica sub die 30 Junii 1909 declaravit: 

Ad IV. In interpretandis trium priorum capitum Geneseos locis, «quos Patres 
et doctores diverso modo intellexerunt... licere Ecclesiae judicio servataque fidei 
analogia, eam quam quisque prudenter probaverit sequi tuerique sententiam». 

Ad V. Non esse necessarium omnia et singula, verba videlicet et phrases, quae 
in praedictis capitibus occurrunt, semper et necessario accipere sensu proprio. 

Ad VI. Praesupposito litterali et historico sensu, nonnullorum locorum eorum- 
dem capitum interpretationem allegoricam et propheticam... adhiberi sapienter et 
utiliter posse. 

Ad VII. Cum in conscribendo primo Geneseos capite non fuerit sacri auctoris 
mens intimam adspectabilium rerum constitutionem ordinemque creationis com- 
pletum scientifico more docere, sed potius suae genti tradere notitiam popularem, 
prout communis sermo per ea ferebat tempora, sensibus ct captui hominum ac- 
commodatam, non esse opus in horum interpretatione adamussim semperque 
investigare scientific! sermonis proprietatem. Denz-Bannw., 2124 sqq. 

^ Vide Mattiussi, La scuola caltolica, Marzo, 1903; Billot, De immutabilitate 
traditionis, C. 4; Epheni. Divus Thomas, a. 1905, pag. 180 sqq. 

1 27 Junii 1906; Denz-Bannw., 1997 sqq 

8 Die 29 Junii 1908; Denz-Bannw., 2115 sqq. 

605. Coroll. IV. Ex allegoriis parabolisque S. Scripturae immerito 
concludes sacros codices mythis, legendis atque fabulis esse refertos. Essen- 
tialis quippe interest differentia inter mythum et allegoriam. Tum allegoriae 
et parabolae quum mythi atque legendae exhibent quidem personarum 
rerumve fictarum facta dictaque supposititia, sed maxime inter se distin- 
guuntur, quia in allegoriis et parabolis ita accipiuntur ideae abstractae loco 
personae, virtutis aut vitii, ut veritas facile distinguatur ab ornatu litte- 
rario; at in mythis et legendis omnia ita miscentur, ut impossibile sit vera 
a falsis discernere, historiamque, si quam habent, a genere litterario se- 
parare. 


606. Coroll. V. Fautores scholae neo-criticae, licet plerumque bene 
mereantur ab Ecclesia, nimis tamen videntur aliquando concedere rationa- 
listis, dum plurium librorum historicitatem negant contra communem Ec- 
clesiae traditionem. Post investigationes recenter factas negari non potest 
metaphoras, allegorias, historias quoque liberas, juxta genus litterarium, 
quod auctor selegit, in sacris libris non semel contineri, sed hoc principium 
exegeseos quibuscumque historiae biblicae difficultatibus adhiberi non po- 
test. Quare regula quam ex Leone XIII dedimus pro explicandis difficul- 
tatibus scientificis, adserendo hagiographos in scientiis naturalibus locutos 
fuisse secundum formulas populares, non est omnino applicanda rebus 
historicis l. Rationes hujus differentiae sunt: i) quia de scientiis natura- 
libus est sermo in vita quotidiana etiam inter sapientes juxta communem 
loquendi modum, prout res apparent sensibus, non ita in rebus historicis; 
2) quia scientiae naturales non traduntur in Scriptura directe ad instruen- 
dos homines sed per transennam ad altiores veritates significandas, facta 
vero historica plerumque directe; 3) quia scientiae naturales ad ordinem 
moralem non pertinent, bene tamen facta historica 13 Hinc 


a) Caute admodum et non sine solido argumento admittendae sunt in 
libris sacris traditiones populares sub specie historiae 


b) Citationes implicitae documentorum alienae manus, quorum adserta 
auctor inspiratus minime adprobare aut sua facere intendat, non sunt ad- 
mittendae, nisi, «salvis sensu ac judicio Ecclesiae, solidis argumentis pro- 
betur, i) hagiographum alterius dicta vel documenta revera citare, ct 


| «In omnibus autem, ait S. Thomas, 7 p., q. 102, a. I, quae sic (historice) 
Scriptura tradit, est pro fundamento tenenda veritas historiae et desuper spiritua- 
les expositiones fabricandae». 

2 Commissio de re biblica, die 30 Junii 1909 expresse declaravit: 

Ad I. Varia systemata exegetica, quae ad excludendum sensum litteralem 
historicum trium priorum capitum libri Geneseos excogitata et scientiae fuco pro- 
pugnata sunt, solido fundamento non fulciri. 

Ad II. Doceri non posse tria priora capita Geneseos continere non rerum vere 
gestarum narrationes, quae scilicet objectivae realitati et historicae veritati respon- 
deant; sed vel fabulosa ex veterum populorum mythologiis et cosmogoniis de- 
prompta et ab auctore sacro, expurgato quovis polytheismi errore, doctrinae mo- 
notheisticae accommodata; vel allegorias et symbola, fundamento objectivae 
realitatis destituta, sub historiae specie ad religiosas et philosophicas veritates 
inculcandas proposita; vel tandem legendas ex parte historicas et ex parte fictitias 
ad animorum instructionem et aedificationem libere compositas. 

Ad HI. Sensum litteralem historicum in dubium vocari non posse, «ubi agitur 
de factis in eisdem capitibus enarratis, quae Christianae religionis fundamenta 
attingunt, uti sunt, inter caetera, rerum universarum creatio a Deo facta in initio 
temporis; peculiaris creatio hominis; formatio primae mulieris ex primo homine; 
generis humani unitas; originalis protoparentum felicitas in statu justitiae, inte- 
gritatis et immortalitatis; praeceptum a Deo homini datum ad ejus obedicntiam 
probandam; divini praecepti, diabolo sub serpentis specie suasore, transgressio; 
protoparentum dejectio ab illo primaevo innocentiae statu; necnon Reparatoris 
futuri promissio»; Donz-Bannw., 212t. 

3 Cfr responsum Commissionis de re biblica, 23 Junii 1905; Donz-Bannw., 1980. 

2) eadem nec probare nec sua facere, ita ut jure censeatur non proprio no- 
mine loqui» J. 

c) Hac de differentia inter criticam hodiernam et antiquum modum 
scribendi historiam deducunt neo-critici, carent fundamento. Facilius cre- 
diderim errorem in critica hodierna quam in sincera hagiographorum nar- 
ratione delitescere. 

His praenotatis, magna exsistimamus discretione opus esse in judican- 
dis recentiorum opinionibus. Magisterium Ecclesiae hucusque reprobavit 
opera quorumdam auctorum ( Bartolo, Lenormant, Loisy, D'Hulst, Hautin, 
etcetera), qui theorias protestantico-rationalistas familiarius quam oportet 
sequuti ipsam inspirationem inficiari videbantur, sed quoad alia caute pro- 
cedit. Solutiones itaque recentiorum non semel fundatae sunt et, ubi opor- 
tet, prudenter adhibendae. 


607. Coroll. VI. Theoria modernistarum qui cum Loisy docent quae- 
dam esse in sacris libris dogmatice vera et historice falsa, Sacramque Scri- 
pturam diversum pro theologo ac critico habere sensum, merito proscripta 
est ab Ecclesia 1. 


ARTICULUS V 
UNDE NOBIS INNOTESCAT INSPIRATIO ALICUJUS LIBRI 


608. Status quaestionis. Pseudo-mystici quidam, haeretici et pa- 
gani, fingunt multitudinem librorum apocryphorum, quos exhibent ut 
sacros et a Deo inspiratos, dum rationalistae, protestantes et increduli 
vel libros canonicos subtrahunt inspirationi vel dignoscendos esse ajunt 
criterio admodum inadaequato. Ut regula certa in hac parte habeatur, 
statuendum est critérium authenticum quo libri sacri ut tales dignosci 
valeant et a non inspiratis tuto discerni. 


609. Errores. 1) Protestantes plerique, rejectis traditione et Eccle- 
siae magisterio, ad criteria confugiunt ipsis libris interna. «Distinguunt 
autem critérium triplex, ait Franzelin 3, a) historicum, quod constituunt in 
miraculis et prophetiis in Scriptura comprehensis (in narratione scilicet mi- 
raculorum et prophetiarum, non in eorum patratione); b) alterum quod ipsi 
appellant internum, et quod melius dici posset dogmaticum, collocatum in 
sanctitate, sublimitate et consensione doctrinae hisce libris contentae; 
c) aliud quod dicunt empiricum, quodque repetunt ex miris effectibus, quos 
animi legentium ex vi et efficacia verbi Dei experiantur 4. (Vide Card. Wis- 
seman. De praecipuis doctrinis Ecclesiae catholicae, lect. 2. Addunt aliqui 
d) quod possumus dicere argumentum aestheticum conjungendum cum cri- 
terio dogmatico, illudque ponunt in sublimitate et simplicitate dictionis» 5. 

2) Joannes David Michaelis 6 docuit unicum inspirationis critérium esse 
testimonium Christi et apostolorum pro libris Veteris Testamenti et munus 
apostolatus pro Novo Testamento, adeo ut in Veteri Testamento libri a Chri- 
sto, vel apostolis citati et in Novo ab apostolis scripti dicantur inspirati. 


| Ita Commissio biblica, die 13 Februarii 1905; Denz-Bannw., 1979. Vide De- 
lalre, Autour de la question biblique, ch. 2-3. 

1 Decr. Lamentabili Pii PP. X, prop. 61; Denz-Bannw., 2061. 

3 De div. Script., th. 5. 

4 Singularis scilicet gustus ac sapor, naturalis sensus religiosus, etc., quos pro- 
testantes experiuntur in lectione S. Scripturae. 

5 Cfr. Hurter, n. 165; et Comely, Comp., append. 2, n. 6. 

° Introd, in N. Test., t. l, c. 3. 

610. Thesis, a) Licet inspiratio quorumdam librorum nobis con- 
stare possit ex aliis libris communi Christianorum consensu susceptis, 
b) critérium tamen authenticum, quo omnes libri Scripturae ex integro 
cognoscantur ut inspirati, nequit aliud esse quam testimonium «traditionis 
divinae» per magisterium Ecclesiae expositae. 


Prob. l.a pars. 


Arg. Certum omnino est ex historia et critices regulis multos ho- 
dierni canonis libros in canone judaeorum antiquitus relatos esse. Sed 
Christus et apostoli Scripturam judaeorum non semel approbarunt ut 
divinitus inspiratam 1. Ergo quidam libri, illi saltem quos historice et 
critice constat ut canonicos apud judaeos habitos esse, ex aliis libris 
communi Christianorum consensu acceptis cognoscuntur ut inspirati. 
Hinc ex testimonio Christi et apostolorum certo novimus libros saltem 
protocanonicos V. T., quos judaei semper in suo canone retinuerunt, in- 
spiratos esse. Imo inspiratio quarumdam epistolarum S. Pauli haud 
obscure colligitur ex illis verbis S. Petri: Domini nostri longanimitatem, 
salutem arbitremini, sicut et carissimus frater noster Paulus secundum 
datam sibi sapientiam scripsit vobis sicut et in omnibus epistolis, loquens 
in eis de his, in quibus sunt quaedam difficilia intellectu, quae indocti 
et instabiles depravant, sicut et caeteras Scripturas ad suam ipsorum per- 
ditionem 1. 


611. Prob. 2.a pars. 


Arg. «Cum inspiratio sit, ait rectissime Cornely, factum suprana- 
turale mere internum, tres tantum, uti patet, excogitari queunt fontes, 
quibus aliis innotescat: aut ipso nimirum inspirationis effectu, i. e., in- 
dole et charactere singulari libri inspirati, aut testimonio hominis inspi- 
rati, aut Dei inspirantis testimonio» 3, in S. Scriptura vel traditione con- 
tento. Sed nullus inspirationis effectus nullumve hominis quantumvis 
inspirati testimonium, imo nec ipsum Dei testimonium, quatenus in 
Scripturis continetur, satis nos docent quinam libri sint divinitus in- 
spirati. Ergo critérium inspirationis dignoscendae est solum Dei testi- 
monium in traditione contentum. Prob. min. 

a) Effectus inspirationis seu indoles et character libri inspirati nihil 
aliud sunt quam criteria illa interna protestantium, enarratio scilicet 
miraculorum et prophetiarum, sublimis doctrina et pura dictio libro- 
rum atque singularis gustus et sapor quos eorum lectio producit. Sed 
haec nimis vaga sunt et arbitraria, non certa ac determinata; et pro- 
testantium experientia satis nos docet ea non sufficere ad demonstran- 
dam librorum inspirationem. Ergo. 

b) Testimonium hominis quantumvis qualificati potest quandoque 
oriri ex illusione cui homo obnoxius est, et non sufficit ad manifestan- 
dam inspirationem. 


| Cfr. Joan., 5, 34 sqq.; Matth., 5, 18; Luc., 16, 17. 
3 11 Pctr., 3, 15. 
3 Comp., app. 2, n. 7. 

c) Testimonium Dei, quatenus continetur in libris sacris, valde in- 
completum est de inspiratione librorum sacrorum. Ex libris siquidem 
nostri canonis pauci admodum a Deo testantur esse inspirati. 

Relinquitur ergo unicum critérium inspirationis librorum sacrorum 
agnoscendae esse testimonium traditionis divinae, authentico Ecclesiae 
magisterio declaratum. Hoc nos certam habemus regulam, qua tuto 
cognoscimus canonem librorum sacrorum communemque conservamus 
fidem, dum protestantes magis ac magis inter se divisi discordiis per- 
petuis torquentur. 


612. Corollarium. Opinio Michaelis quoad critérium inspirationis Novi 
Testamenti dignoscendae falso nititur fundamento. Confundit enim munus 
apostolatus, quod est charisma habituale, cum dono inspirationis quod est 
charisma omnino transiens. Quare non omnes nec soli apostoli libros scri- 
pserunt <. 


ARTICULUS VI 


UTRUM RES ET SENTENTIAE TANTUM VEL ETIAM SINGULA VERBA 
S. SCRIPTURAE SINT DIVINITUS INSPIRATA 


613. Status quaestionis. 1) In S. Scriptura sedulo distinguenda 
est ratio formalis a parte materiali. Rationem formalem constituunt res 
et sententiae seu veritates; ad partem materialem spectant signa quibus 
veritates exprimuntur, verba nimirum et constructiones, ordo rerum et 
dispositiones partium. 

Res omnes singulasque sententias Bibliorum divinitus inspiratas esse 
liquet ex dictis; verba quoque nonnulla, quae mysteria humanae rationi 
impervia continent, esse a Spiritu Sancto dictata facile conceditur. 
Sed quaestio est, an omnia et singula verba, quibus sensus S. Scri- 
pturae exprimitur, sint etiam inspirata, adeo ut verba, stylus, ordo re- 
rum, etc., uno verbo pars materialis librorum sacrorum Spiritui Sancto 
tribuatur. 


2) Dupliciter potest Deus verba inspirare: a) singula verba dictan- 
do, eo ferme modo quo judex sententias scribendas amanuensibus dictat, 
sola materiali scriptione hagiographis relicta, b) Sua efficacissima actio- 
ne, quatenus est auctor et causa principalis physica, movendo psycho- 
logice hagiographos ad instar instrumenti, ut possint ipsi qua causae 
instrumentales sub influxu divino sententias concipere, et verba, for- 
mam litterariam atque ordinem libri, seligere. 


614. Placita theologorum, a) Elapso saeculo praevaluit opinio eorum 
qui dicebant Spiritum Sanctum inspirasse hagiographis omnes et singulas 
sententias S. S. eaque verba quae dogmata et mysteria occulta continent, 
sed non omnia vocabula quae ad alia se referunt. Ita Wirceburgenses 2, 


| Merito docent catholici contra Schanz, Apologie des Christentums, ed. 2.», 
part. 2. Freiburg, 1897, pag. 541 sqq.. munus apostolatus non includere inspira- 
tionem. Vide Pesch, Apparatus, p. 107. 

- De Principiis, c. 1, a. 3, n. 22. 

Franzelinl, Hettinger18 Vigoureux2, Pesch*, Mazzella? et alii bene multi. 
b) Alii, praesertim scholastici, dixerunt Deum ita omnia ac singula 
verba, stylum, etc., dictasse, ut hagiographi nihil egerint, nisi instar ama- 
nuensium ea conscribere quae divinitus accipiebant. Ita Camis e, Bafiez 2, 
Valentia2, Billuart2 et alii non pauci. Hanc sententiam adeo exaggerarunt 
protestantes antiqui, ut non solum verba et omnes ac singulas voces, sin- 
gulos quoque characteres et apices, hagiographis quasi in calamum ita esse 
suggesta, ut scriptores nihil habuerint eligendum, nihil deliberandum. 

c) Tertia sententia, in dies communior, defendit non solum sententias, 
verum etiam singula verba S. S. fuisse a Spiritu Sancto suggesta, non qui- 
dem eo modo quo magister dictat lectionem discipulo, sed movendo hagio- 
graphos sicut causa principalis movet instrumentum. Ita Zanecchia, Billot, 
Van Hoort, Velez, Chauvin, Hugon Wlaliique plures Il. 


615. "Thesis. Spiritus Sanctus inspiravit hagiographis a) non so- 
lum res et sententias sed etiam singula verba S. Scripturae, b) non qui- 
dem scriptoribus utens modo mechanico ad instar amanuensis, sed c) eos 
movens modo psychologico, sicut causa principalis movet instrumentum, 
adeo ut tota Scriptura non solum quoad sententias sed etiam quoad vo- 
cabula sit opus Dei et scriptorum. 


Prob. l.a pars. 


Arg. a) Adserit Leo XIII: «Spiritum Sanctum assumpsisse homi- 
nes tanquam instrumenta ad scribendum» Auctori autem principali 
totum opus tribuitur 13. b) In hac sententia melius explicantur effata 
SS. Patrum, c) Sententiae et veritates, quae constant propositionibus, 
inspirari nequeunt sine vocabulis, d) Si sententias tantum Spiritus San- 
ctus inspirasset, Deus et hagiographi non fuissent causa principalis et 
instrumentalis respective Scripturarum, sed uterque causa principalis 
in suo generel4. 


1 De div. Script., th. 3. 

2 Teol. fund., p. 2, F 2T. 

3 Manuel biblique, t. 1, n. 15 sqq. 

4 Praelect. dogm., t. 1, n. 635 sqq. 

5 De virtutibus infusis, n. 960 sqq. 

c De Locis, lib. 2, c. 17. 

7 In I p., Q. i, a. 8, dub. 3, conci. 2. 

8 De fide, disp. x, q. 1, p. 7, $ 43. 

9 De regulis fid., diss. 1, a. 2. 

0 Zanecchia, Divina inspiratio, c. 13; Billot, De inspiratione S. S., C. 2, $3. 


conci. 2; Van Noort, De fontibus revel., n. 78 sqq.; Velez, Espaiia y América, 1.“ de 
Abril de 1906; Chauvin, L'Inspiration, p. 172 et suiv. Hugon, La causalité instru- 
mentale en théologie, ch. 2. 

1 Antiquis theologis non displicuit haec opinio. Cfr. Suarez, De fide, disp. 5, 
sect. 3, nn. 4-5; Valentia, De fide, disp. 1, q. 1, p. 7, $ 43. Hanc verbalem inspira- 
tionem egregie expositam habes apud Ephem. Divus Thomas, 1902, pag. 321 sqq. 
2 Encycl. Providentissimus; Acta S. S., vol. 26, p: 289. 

3 «Patet autem, quod non sic idem effectus causae naturali et divinae virtuti 
attribuitur, quasi partim a Deo et partim a naturali agente fiat; sed totus ab utroque 
secundum alium modum; sicut idem effectus totus attribuitur instrumento et prin- 
cipali agenti etiam totus». S. Thomas, Contr. Gent.; Ill, c. 70. 

" «Si hagiographus ita se haberet ad Deum, ad rem Zanecohia, Divina inspi- 
ratio, n. 52, esset causa principalis graphicorum signorum et purum medium 
transmittens doctrinam divinam, non haberetur amplius inspiratio biblica, et 
liber, quamvis contineret doctrinam divinam, maneret absolute humanus quantum 
ad physicam sui originem». 

616. Pars 2.a 


Arg. In sententia de inspiratione verbali modo mechanico, quo vo- 
cabula quasi ad calamum dictantur scribenda et hagiographi se habent 
ad instar amanuensium, a) scriptores non essent auctores instrumentales 
librorum, sed quasi canales deferentes et mechanice scribentes dicta- 
tionem Dei, sicut amanuenses magistratuum non sunt auctores senten- 
tiarum. Nemo autem negaverit hagiographos esse vere causas instrumen- 
tales Scripturarum; b) explicari non possent diversitas styli, labores 
scriptorum, etc. 


617. Pars 3a 


Arg. 1) Inspiratio verbalis hoc modo explicata demonstratur ex 
saepius repetito effato: «Deus et homo sunt causae totales in suo genere 
totius Scripturae», principalis unus, instrumentalis alter. Deus qua cau- 
sa principalis non tantum extrinsece influit in hagiographos, sententias 
eis ad modum causae moralis suggerendo, aut inter scribendum adsi- 
stendo, sed reapse efficit scripturam per scriptores sacros, quia, ut ait 
S. Thomas, «causa prima magis influit in effectum quam secunda» 1. 
Hic influxus Dei perdurat in instrumento quousque opus perficiatur. 
Homo, qua causa instrumentalis, a Deo elevatus et motus, recte de scri- 
bendis judicat, atque sub influxu divino sententias litteris consignat, 
ita se constituens auctorem instrumentalem tum conceptuum tum par- 
tis materialis librorum. 

2) In hac explicatione melius salvatur effatum: «Omnia quae in 
Sacris Scripturis inveniuntur sunt verbum Dei». 

3) Haec sententia plenius satisfacit difficultatibus quae passim oc- 
currunt. a) Soloecismi, barbarismi, styli diversitas, eorumdem jactorum 
diversis verbis narratio, etc., quae in libris sacris inveniuntur, hagiogra- 
phis, non Deo, facile tribuuntur. «Instrumentum, ait S. Thomas, habet 
duas actiones, unam instrumentalem, secundum quam operatur non in 
virtute propria, sed in virtute principalis agentis, aliam... propriam quae 
ei competit secundum propriam formam, sicut securi competit scindere 
ratione suae acuitatis, facere autem lectum, in quantum est instrumen- 
tum artis; non autem perficit instrumentalem actionem, nisi exercendo 
actionem propriam, scindendo enim facit lectum»1. Eodem modo illu- 
strat Deus atque movet omnes hagiographos quantum ad sensa et vo- 
cabula, sed actio Dei modificatur actione propria instrumenti, et emer- 
gunt defectus in scriptura, sicut in varo emergit claudicatio, licet anima 
recte influat in pedes 3. Hagiographi tamen muniti erant adsistentia 


1 De potentia, q. 3, a. 7 ad 15. «Si consideremus, ait ibidem in corpore, virtu- 
tem qua fit actio, sic virtus superioris causae erit immediatior effectui quam virtus 
inferioris». 

2 III p., q. 62, a. | ad 2. 

3 «Motus primi moventis, inquit S. Thomas. De Malo, q. 3, a. 2, non recipitur 
uniformiter in omnibus mobilibus, sed in unoquoque secundum proprium modum... 
Cum enim aliquid est in debita dispositione ad recipiendam motionem primi mo- 
ventis, consequitur actio perfecta secundum intentionem primi moventis; sed si 
non sit in debita dispositione... sequitur actio imperfecta, et tunc... quod est de 
defectu non reducitur in primum movens». 


ART. VII. DE SENSIBUS SACRAE SCRIPTURAE 485 


Spiritus Sancti, ne deficerent in substantialibus, neve eligerent vocabula 
inepta ad significandum verbum Dei. b) Labores item atque negotia 
plena vigiliarum et sudoris l, quos sustulerunt hagiographi, tribuuntur 
actioni propriae instrumenti, c) Cum Scripturae vertuntur in alia idio- 
mata, manet verbum Dei, quia verba in diversis linguis differunt ma- 
terialiter non quantum ad significationem. 


ARTICULUS VII 
DE SENSIBUS S. SCRIPTURAE 


618. I. Definitio sensus S. Scripturae. Sensus, proprie loquendo, 
facultatem sentiendi vel etiam organa quibus sentitur designat. Sed a 
longo jam tempore «consuetudo jam tenuit, ait Quintilianus, ut etiam 
mente concepta sensus vocaremus» 1, et quia verba, imo et res per illa 
significatae, signa sunt cogitationum, ideo verbis et rebus sensum com- 
muniter tribuimus. Unde sensus S. Scripturae recte definitur: Id quod 
Spiritus Sanctus verbis Scripturarum immediate vel mediantibus rebus per 
illa significatis manifestare intendit. 

619. II. Divisio. Sensus S. Scripturae alius est litteralis, alius spi- 
ritualis seu mysticus. Litteralis est quem ipsa hagiographi verba imme- 
diate significant; v. gr.: Ego et Pater unum sumus 3. Spiritualis seu my- 
sticus dicitur quem res vocabulis significatae manifestant, ut civitas per 
vocem Jerusalem significata regnum caelorum non semel designat. Sen- 
sus spiritualis semper fundatur super litteralem quem supponit, ut ex- 
presse docet S. Thomas46 De utroque pauca expendamus. 

620. De sensu litterali. Sensus litteralis est, ut jam diximus, quem 
verba immediate significant. Porro verba aliquando proprie seu physice, 
interdum metaphorice seu tropice accipiuntur. Unde sensus litteralis 
alius est proprius alius metaphoricus. Proprius dicitur quem verba pro- 
prie et immediate significant; v. gr.: fuit homo..., cui nomen erat Joan- 
nes s. Metaphoricus, quem verba indirecte et per aliquam similitudinem 
manifestant; ut Christus metaphorice dicitur agnus, quia mansuetus, et 
brachium, quia virtutem significat, Deo tribuitur 0. 

a) Sensus litteralis semper inest S. Scripturae. Nullum S. Scriptu 


1 II Machab., 2, 21. 

2 Institutiones, lib. 8, c 5, n. 2. 

3 Joan., 10, 30. 

4 S. Thomas praeclare hoc explicat dicens: «Expressio alicujus veritatis potest 
fieri de aliquo rebus et verbis, in quantum scilicet verba significant res, et una res 
potest esse figura alterius. Auctor autem rerum non solum potest verba accom- 
modare ad aliquid significandum, sed etiam res potest disponere in figuram alte- 
rius; et secundum hoc in sacra Scriptura manifestatur veritas dupliciter: Uno modo, 
secundum quod res significantur per verba, et in hoc consistit sensus Zitteralis. 
Alio modo, secundum quod res sunt figurae aliarum rerum, et in hoc consistit sensus 
spiritualis». Quodl. 7, q. 6, a. 14. Idem repetit ad Gal., c. 4, lect. 7. 

6 Joan., i, 6. 

l Sensum metaphoricum non esse spiritualem sed litteralem bene ostendit 
DomlniouH n SS. Trinitnio, Hihl. theol., lib 3, sect, i, c. 100 contra Lyranum. 

rae locum sensu litterali carere ex eo constat, quod sensus spiritualis 
semper fundatur super litteralem, ut jam diximus ex S. Thoma. Si enim 
daretur locus aliquis sine sensu litterali, similiter careret spirituali, om- 
nique sensu destitueretur, quod est maxime inconveniens x. 

b) De duplici vel multiplici sensu litterali sub uno textu. Magna con- 
tentione olim disputatum est a theologis et adhuc sub judice manet 
quaestio, an uni eidemque textui S. Scripturae duplex aut multiplex 
subsit aliquando sensus litteralis: Communiter docetur non omnibus 
passim S. Scripturae locis duplicem aut multiplicem subesse sensum 
litteralem; at de nonnullis textibus, qui, inspecta verborum significa- 
tione, duas aut plures sententias seu veritates directe manifestare vi- 
dentur, divisi sunt auctores. 

Prima sententia affirmans, communior inter antiquos scholasticos, 
roboratur suffragio rationeque S. Augustini et S. Thomae. S. Augu- 
stinus hoc saepe docet ł, et Angelicus Doctor ait: «Quia vero sensus 
litteralis est, quem auctor intendit; auctor autem S. Scripturae Deus 
est, qui omnia simul suo intellectu comprehendit, non est inconveniens, 
ut dicit Augustinus (Conf. 12, 31), si etiam secundum litteralem sen- 
sum in una littera Scripturae plures sint sensus» 3. His auctoritatibus 
moti plures antiqui verba Ps. 2, 7: Filius meus es tu, ego hodie genui 
te, litteraliter interpretati sunt de aeterna Christi generatione 4, aeter- 
noque ejusdem sacerdotio 56 ac de ipsius resurrectione 0. Locum /saiae: 
Vere languores nostros ipse tulit et dolores nostros ipse portavit 7, S. Petrus 
interpretatus est de morbis spiritualibus 8, S. Matthaeus de morbis cor- 
poralibus 9; verba Isaiae: Generationem ejus quis enarrabit? 101Simul de 
aeterna et temporali Christi generatione intelligunt multi..— Addunt 
etiam dignitatem et fecunditatem S. Scripturae exigere ut quandoque 
sub una littera plures sint sensus litterales. Ita Cajetanus u, Banezl2 
Vazquez 131 Bonfrerius H, Silvius 1$, Joannes a S. Thoma 16, Dominicus a 


Historia, aetiologia €t analogia non sunt proprie species sensus litteralis, sed 
modi significandi intra eamdem speciem. Historia factum narrat, aetiologia ratio- 
nem reddit ejus quod narratur, et analogia conformitatem designat unius loci 
cum alio. Cfr. S. Thomas, 7 p., q. I. a. 10 ad 2. 

] Cfr. Raphael a S. Joseph, De S. Theol. locis, c. 4.—Philo, De Vita contempla- 
tiva, et Origenes, zspt apxov, lib. 4, nn. 11-12; MG 11, 364 sq., censuerunt aliquos 
textus S. S. esse sensu litterali destitutos; et Sebastianus Frankius, Praelat. ad 
paradox., declaravit sensum litteralem esse fidelibus perniciosum. 

2 Confess., 12, 31; ML 32, 844.— Idem docet Doctr. Christ., 3, 27; ML 34, 80. 


3 Ip, q. I, a. 10. Cfr. De potentia, Q. 4, a. I. 
4 Hebr., l, 5. 

6 Hebr. 5, 5. 

6 Act., 13, 22-33. 

7 Is. 53, 4. 

8 I Petr., 2, 24. 

9 Matth., 8, 16-17. 


10 Is.. 53. 8- 

1 In I p. Q. i, a. 10. 

1) In Ip., q. i, a. 10, dub. 7, conci. 3. 

13 In Ip., q. i, a. 10; disp. 17, cc. 2 et 3. 

14 In S. Script, praeloq., C. 20, sect. 5. (Cursus complet, l, 262 Sqq.) 
15 In I p., Q. i, a. 10. 

19 Cursus theol, In I p., q. 1, a. 12. 

SS. Trinitatel, aliique summi theologi et exegetae antiqui; et ex mo- 
dernis Le Hir 1 Casanova 34 Lottini | et alii. 

Altera sententia, hodie longe communior, tenet unum tantummodo 
sensum litteralem posse singulis S. Scripturae subesse textibus. Haec 
opinio antiquorum suffragio non caret. Eam quippe tuiti sunt Alex. 
Alensis5, S. Bonaventura67 Michael Medina'l et alii.—Fundamenta 
sunt: a) Sacra Scriptura sermone humano et pro hominibus scripta est; 
et sicut scriptores profani, nisi velint lectores decipere, unicum sensum 
verbis tribuere consuescunt, ita etiam Spiritus Sanctus unicum sensum 
litteralem singulis textibus a se dictatis tribuit, b) Cum inauditum sit 
et omnino extraordinarium duplicem sensum litteralem eidem textui 
subesse, si quando hoc in Scripturis contingeret, in Scriptura vel tradi- 
tione constare deberet 8* 

621. 2) De sensu spirituali. Sensus spiritualis est qui rebus per 
voces significatis manifestatur. Cum dicitur: Non potest arbor bona malos 
fructus jacere, neque arbor mala bonos fructus jacere 8, litteraliter arbor 
ejusque fructus materialis, spiritualiter homo ejusque opera significantur. 

la) Divisio. Porro hic sensus spiritualis potest esse triplex, aliego- 
ricus, moralis seu tropologicus et anagogicus 1011 

Allégerions respondet fidei et habetur, quando res vel personae S. Scri- 
pturae adsumuntur ad significandum aliquod mysterium fidei vel Eccle- 
siam militantem. Sic Jonas in ventre ceti fuit signum triduanae Christi 
sepulturae, et manna hebraeis in deserto datum figura sacramenti eucha- 
ristiae. Moralis seu tropologicus caritati respondet, et aliquid praefigurat 
pertinens ad morum informationem; ut parabolae saepe innuunt stu- 
dium quo gratiae Dei cooperari oporteat. Anagogicus, spei respondens, 
est quando res hujus vitae praenuntiant aliquid pertinens ad vitam 
aeternam; ex. gr. verba illa: Educam vos de afjlictione Aegypti... ad 
terram jluentem lacte et meile u, litteraliter terram promissionis, anago- 
gice vitam aeternam significant. Tres istos sensus una cum litterali 
tritissimum illud distichon exprimit: 


Littera gesta docet, quid credas allegoria, 
Moralis quid agas, quo tendas anagogia. 


Biblioth. theol., lib. 3, sect. 1, c. 101. 
Études bibliques, Les Prophetes d'Israel, p. 1, pag. 83. 
Theol. fundam., n. 359. 
Introd, in S. Theol, n. 740. 
Summ., I p., q. I, membr. 4, aa. 2-3. 
In IV Sent. dist. 21, p. 1, dub. 1, circa litteram Magistri. 
De recta in Deum fide, lib. 6, c. 25. 
S. Augustinus piam et probabilem opinionem exposuit, et S. Thomas sensum 
litteralem latissime sumpsit pro eo quod auctor intendit. Berthier, De locis theol., 
nn. 181-185, defendit Angelicum Doctorem pro unitate sensus litteralis stare. Cfr. 
Beelen, Dissertatio theologica, qui sententiam vulgo receptam esse S. Scripturae 
multiplicem interdum sensum litteralem nullo fundamento satis firmo niti demon- 
strare conatur, Lovanii, 1845; Patrizi, De interpretatione Scripturarum Sacrarum 
(Romae, 1844), 32-52; Cornely, Comp., n. 158; Danko, De Sacra Scriptura (Vindo- 
bonae. 1867), 275 sq. 

« Matth., 7, 18. 

10 S. Thomas, Z p., q. 1, a. 10. 

1 Ex. 3, 17. 

Consequenter vox «Jerusalem» litteraliter urbem, allegorice Ecclesiam 
catholicam, tropologice animam justi, et anagogice Ecclesiam triumphan- 
tem seu patriam caelestem significat. 

b) Datur in Scriptura sensus spiritualis. Porphirius olim et Cel- 
sus 1; quos deinde sequuti sunt non pauci haeretici et novatores, nega- 
verunt sensum spiritualem inesse Scripturae, sed immerito, ut constat ex 
typis Veteris Testamenti, qui ab apostolis adsumpti sunt ad significanda 
ea quae Christum ejusque Ecclesiam et mysteria gratiae respiciebant. 
Sic agnus paschalis, de quo agitur ( Ex., 7, 46, etc.), Christum spiritualité !- 
significavit juxta S. Joannem (19,36); unio matrimonialis, cujus memi- 
nerunt Moyses (Gen., 2, 24) et Christus (Matth., 19, 5), vinculum de- 
notat Christi et Ecclesiae juxta Apostolum (Ephes., 5, 28-32), et sic 
alia plura. 

Sedulo tamen animadvertendum est non singulis S. Scripturae tex- 
tibus subesse omnes quatuor sensus. «Quatuor isti sensus, ait S. Tho- 
mas, non attribuuntur S. Scripturae, ut in qualibet ejus parte sit in 
istis quatuor sensibus exponenda; sed quandoque istis quatuor, quan- 
doque tribus, quandoque duobus, quandoque uno tantum» 3. Imo absur- 
dum foret omnibus et singulis S. Scripturae phrasibus praeter sensum 
litteralem alium typicum tribuere, quasi omnia gesta et res per voces 
Scripturarum significatae signa essent et figurae aliarum rerum, ut figu- 
ristae volunt. Sunt enim plures loci in libris sacris, qui non nisi sensum 
litteralem admittunt. 

622. 3) De sensu accommodatitio. Praedictis adjungi solet sen- 
sus accommodalitius, qui habetur quando verba S. Scripturae vel res per 
ipsa significatae a proprio sensu et acceptione transferuntur ad aliud 
significandum propter similitudinem quam habent. Si verba transfe- 
rantur, accommodatio per allusionem, si res, accommodatio per exten- 
sionem vocatur. Sic illa verba Ps. 17, 27: Cum sancto sanctus eris, et 
cum perverso perverteris, quae de Deo cum sanctis benigne et cum pec- 
catoribus severe agente intelliguntur, per allusionem applicantur homini 
qui cum sanctis agens sanctificatur et cum peccatoribus pervertitur 5; 
et illa Eccli., 44, 20: Non est inventus similis illi, quae de Deo dicuntur, 
per extensionem cuilibet sancto applicantur. 

Hinc vides sensum accommodatitium non esse a Spiritu Sancto in- 
tentum, nec tam Scripturae quam hominis esse sensum. Nihilominus 
Ecclesia et SS. Patres, imo et concionatores, ascetici atque mystici uti- 
liter eum saepe adhibent. 


ARTICULUS VIII 
DE INTERPRETATIONE ET USU S. SCRIPTURAE 


623. Praenotanda. 1)  Obscuritas S. S. Licet plerique protestan- 
tes contendant S. Scripturam adeo esse perspicuam et claram, ut nulla 


Adv. Christ., lib. 3. (Cfr. Eusebius, 7/. Æ., lib. 6, c. 19; MG 20, 561.) 
Apud Origenem, lib. 4, n. 71; MG 11, 1140. 

Quodl. 7, q. 6, a. 15 ad 5. 

Cfr. S. Augustinus, De civ. Dei. 17, 3; MI, 41, 525. 

« Camus, Espiritu ile San Erancisco de Sales, p. 2, c. 13. 


Tow be 

egeat interpretatione, experientia tamen nos docet eam non solum in iis, 
quae ad fidem et mores spectant, verum etiam in historicis, geographi- 
cis, etc., quibus non semel sensus mysticus subest, saepe obscuram esse 
et difficilem intellectu. Vobis datum est, ait Christus apostolis, nosse 
mysterium regni Dei, caeleris autem in parabolis, ut videntes non videant 
et audientes non intelligantl. Et S. Petrus de S. Pauli epistolis ait: In 
quibus sunt quaedam dijjicilia intellectu,- quae indocti et instabiles depra- 
vant... ad suam ipsorum perditionem13 Quare Christus Dominus dicitur 
sensum Scripturarum apostolis declarare solitum fuisse: Tunc aperuit 
illis sensum, ut intelligerent Scripturas 8. Consequenter SS. Patres et 
theologi constanter docuerunt S. Scripturam obscuram esse et explica- 
tione indigere4. Rationes hujus obscuritatis breviter enumerat cl. Hur- 
ter dicens: «Causae hujus obscuritatis praeter mysteria sunt: vaticinia 
nondum adimpleta, locutiones figuratae et allegoriae apud nos minus 
usitatae, hebraismi, apparentes contradictiones, repentini transitus de 
sensu litterali ad translatum, de uno objecto ad aliud, ex. gr., de primo 
adventu Christi ad alterum, de Christo secundum unam naturam ad 
ipsum secundum alteram, de typo ad antitypum, disserendi ratio nimis 
concisa, unde sententiarum nexus pervius non est, defectus ordinis syste- 
matici in proponendis rebus fidei et morum, ambiguitas locutionis num 
ea proprie an figurate sit accipienda, num ea praecipiat an consulat 
tantum, quantus sit ejus ambitus», etc. 5* 

Quae cum ita sint, facile convincimur nos aliqua interpretatione in- 
digere, ut sensum Scripturarum adsequamur 0. 

2) Interpretatio duplex. Interpretatio porro S. Scripturae potest 
esse duplex, authentica quae etiam dogmatica appellatur, et privata quae 
et scientijica seu exegetica audit. Prior a legitima et infallibili auctori 
tate, quae revelationis proponendae facultate pollet, procedit. Posterior 
a quolibet homine privato juxta hermeneuticae et exegesis leges, adhi- 
bitis, ubi opus est, scientiarum adminiculis et linguarum, historiae, ai 
chaeologiae, etc., peritia. 


$1 


De interpretatione authentica. 


624. Status quaestionis. 1)  Objectum interpretationis authenticae 
Quaestio de judice authentico interpretationis S. Scripturae expediri 


1 Luc., 8, io. 

2 II Petr., 3, 16. Hanc Scripturae obscuritatem palam confessus est eunuchus 
reginae candacis, qui a Philippo interrogatus, an intelligeret textum, quem legebat, 
respondit: Quomodo possum, si non aliquis ostenderit mihi? Act., 8, 3l. 

3 Luc., 24, 45. 

4 Cfr. S. Augustinus, De doctr. christ., lib. 3, c. 6: MI. 34, 38; S. Gregorius M. 
In Leech., lib. 1, hom. 6, n. 1; ML 76, 829; S. Bonavontura, Prae/. Ureviloq., $ 5. 

3 Theol. gen., n. 183. Luthorus. Ep. dedicaloria ad Eridericum, Electorem, 
Saxoniac duceni (Erlangae, 1845), t. 14, p. 8 sq.; et lib I. contr. Zwingl. et Accolamp., 
aliis protestantibns in hac parte contradicens, fassus est obscuritatum Scripturae. 

" Oui hac dc re plura velit, adeat S. Bellari»., De verbo Dei, lib 3,1. 1, Hurter, 
n. 183 et alios. 

nequit, nisi prius designetur materia seu objectum interpretationis au- 
thenticae. 

In S. Scriptura alia sunt res fidei et morum ad aedificationem do- 
ctrinae Christianae pertinentium, alia, quae ad historiam, physicam, geo- 
graphiam. etc., spectant. Concilium Tridentinum vetuit, ne quis «suae 
prudentiae innixus in rebus fidei et morum ad aedificationem doctrinae 
Christianae Wpertinentium sacram Scripturam ad suos sensus contorquens, 
contra eum sensum, quem tenuit et tenet Sancta Mater Ecclesia, cujus 
est judicare de vero sensu et interpretatione Scripturarum Sanctarum, aut 
etiam contra unanimem consensum Patrum ipsam Scripturam sacram 
interpretari» auderetl. In Concilio Vaticano disputatum est de parti- 
culis decreti tridentini et actum est de delendis verbis: in rebus fidei et 
morum ad aedificationem doctrinae christianae pertinentium, sed Patres, 
informationem Deputationis fidei sequuti, declararunt mentem Concilii 
Tridentini esse, «ut in rebus fidei et morum ad aedificationem doctrinae 
christianae pertinentium, is pro vero sensu S. Scripturae habendus sit, 
quem tenuit ac tenet Sancta Mater Ecclesia, cujus est judicare de vero 
sensu». 


2) His ita praelibatis, quaerimus, a) cuinam competat authentice 
judicare de vero sensu et interpretatione sacrarum Scripturarum, et 
b) quae sit in Bibliis materia hujus authenticae interpretationis. 


625. Errores. 1) Protestantes plerique vel negant, ut diximus, S. Scri- 
pturae obscuritatem, vel, si admittant, talem esse ajunt, ut sacrae litterae 
authentice interpretari queant a) privato cujuslibet examine seu judicio, 
vel b) privata Spiritus Sancti inspiratione singulis lectoribus concessa 1. 


2) Rationalistae, qui originem et auctoritatem divinam sacris litteris 
omnino denegant, contendunt sacros libros ratione naturali et argumentis 
intrinsecis interpretandos esse, sed, ubi veniunt ad cxegesim, tot excogitant 
theorias quot sunt capita. Hardt (f 1746), Lessing (f 1781) et alii interpre- 
tationem allegoricam; Rant (f 1804) moralem per rationem practicam; Pau- 
lus (t 1851) psychologicam: De Wette (f 1849), Strauss (f 1874), Renan et 
alii mythicam, Baur (f 1860) criticam, etc., adhibendam esse volunt. Quo 
exitu id egerint, hodierna rationalistarum confusio satis ostendit34 


3) Günther et ejus asseclae docuerunt aliquando fore, ut S. Scriptura 
etiam in rebus fidei et morum diverso sensu, quam nunc interpretatur ab 
Ecclesia, intelligatur. 


4) Modernislae volunt S. Scripturam interpretandam esse sicut caetera 
documenta mere humana *. 


626. THESIS I. Authenticus Scripturarum interpres est infallibile 
Ecclesiae magisterium. 


1 Sess. 4: Denz-Bannw., 786. 

2 Hujus theoriae inconvenientia cito expertus est Lutherus, cum Zib. I contr. 
Zwingl. et Aecolamp., dixit: «Si diutius steterit mundus, iterum fore necessarium 
propter diversas interpretationes, quae nunc sunt, ut ad conservandam fidei unita- 
tem conciliorum decreta recipiamus, atque ad ea confugiamus». Et Calvinus, 
Inst., lib. 4, c. 9, 13, «nullum esse, ait, nec melius nec certius remedium, quam 
si verorum episcoporum synodus conveniat, ubi controversum dogma excutiatur». 

3 Cfr. Card. Gonz&lez, La Itiblia y la cienda, t. l, c. 2, et Mügioa, Cursus 
S. S., p. L sect. 3, c. 8, n. 146 sqq. 

4 Cfr. Decr. Lamentabili, prop. 12; Denz-Bannw., 2012. 

Arg. I. Ex indole S. S. Sacra Scriptura est plerumque obscura non 
solum ob pluralitatem sensuum, quos complectitur, verum etiam et 
praecipue ob sublimitatem doctrinae et profunditatem mysteriorum 
Dei atque dogmatum quae continet. Haec autem mysteria et dogmata 
naturaliter explicari nequeunt sed exigunt interpretem infallibilem. Atqui 
nullum habemus in terris interpretem infallibilem nisi magisterium Eccle- 
siae. Ergo magisterium Ecclesiae est authenticus interpres Scripturarum. 

Arg. IIl. Ex SS. Patribus. S. Irenaeus ait: «Non oportet quaerere 
apud alios veritatem, quam facile est ab Ecclesia sumere, cum, apostoli 
quasi in depositum dives, plenissime in eam contulerint omnia quae sint 
veritatis»l. Et rursum: Hi enim— apud «quos est ea quae est ab apo- 
stolis Ecclesiae successio...— Scripturas sine periculo nobis exponunt»1. 
Hac in re merito celebrantur verba S. Augustini: «Ego vero Evangelio 
non crederem, nisi me Ecclesiae catholicae commoveret auctoritas» 3. 

Arg. III. Interpres authenticus S. Scripturae non est privata Spi- 
ritus S. illustratio, nec spiritus privatus protestantium, nec ratio indi- 
vidualis rationalistarum. Ergo est solummodo infallibile Ecclesiae ma- 
gisterium. Consequentia patet ex sufficienti numeratione sententiarum. 
Ant. prob. 

1) Non est privata Spiritus S. illustratio, a) Gratis adseritur haec 
privata Spiritus Sancti illustratio in singulis hominibus, ut satis pro- 
batum est dum de criterio revelationis 4* b) Etiamsi daretur, non esset 
interpres authenticus Scripturarum, quia semper remaneret dubium, 
essetne Spiritus S. illustratio vel fallentis inimici suggestio. 

2) Non est spiritus privatus protestantium; quia a) pauci admodum 
sunt qui hoc examen privatum circa Scripturas instituere valeant; b) non 
sufficit ad uniformem Scripturae interpretationem, ut experientia eorum, 
qui examine privato ducti in mille sententias abierunt, satis nos docet; 
C) systema examinis privati viam rationalismo facile sternit. 

3) Non est ratio individualis rationalistarum; quia a) parum distin- 
guitur a spiritu privato protestantium; b) ratio individualis sibi relicta, 
quantumvis perfecta supponatur, non valet dogmata ac mysteria fidei, 
quae in sacris litteris continentur, penetrare atque interpretari, nec con- 
troversias inde exortas dirimere. Unde apposite ait S. Petrus: Omnis 
prophetia Scripturae propria interpretatione non fitó. 

4) Reliquum est, ut interpres vivus et authenticus Scripturarum 
sit magisterium infallibile Ecclesiae, cui concreditum est depositum 
veritatis revelatae cum facultate dirimendi controversias fidei. 

627. Dices. S. Joannes ait: Non necesse habetis, ut aliquis doceat vos, 


sed sicut unctio ejus docet vos de omnibus, et verum est... e. Ergo privata Spiri- 
tus S. illustratio est interpres Scripturarum. 


1 Adv. haer., lib. 3, c. 4, n. x; MG 7, 855. 

2 Adv. haer., lib. 4, c. 26, n. 4: MG 7, 1056. 

J Contr. epist. fundam., c. 5; ML 42, 176. 

* Si singuli homines illustrarentur a Spiritu Sancto circa intelligentiam Scri- 
pturarum, non darentur tot ridiculae interpretationes, nec orirentur tot haereses, 
quia, ut recte ait S. Augustinus, «neque enim natae sunt haereses.., nisi dum 
Scripturae bonae intelliguntur non bene». In Joan., tr. 18, n. 1; ML 35, 1536. 

3 IT Petr, 1, 20. 

" / Joan., 2, 27. 

Resp.—Dist. ant. Non necesse habetis, ut aliquis ex antichristis vel 
pravis hominibus doceat vos, cone.; aliquis ex Ecclesiae pastoribus, neg. 
S. Joannes loquitur de antichristo, qui negat Patrem et Filium et de iis qui 
seducunt fideles. Seductorum autem instructione non egent fideles sed do- 
ctrina et pabulo doctorum Ecclesiae. 


628. Thesis II. 1) Magisterium infallibile Ecclesiae «directe» in- 
terpretatur sacram Scripturam in rebus fidei et morum; 2) ipsas quoque 
res physicas, historicas, etc., quae religiosae non sunt, aliquando valet 
authentice interpretari. 


Prob. l.a pars. 


Arg. Argumentum sumitur ex verbis relatis Conciliorum Triden- 
tini et Vaticani, quae proculdubio continent decretum dogmaticum, ut 
probat Groot’, et constat ex scopo Concilii Vaticani. Postulaverat rela- 
tor schematis de Fide Catholica, ut declararetur «non solum excludi in- 
terpretationem quae contradictorie opponatur sensui, quem Ecclesia 
alicui scripturae loco subesse doceat, sed etiam necesse esse ipsum illum 
sensum ab Ecclesia retentum habere ut verum sensum Scripturae». Votis 
annuerunt Patres, et declaraverunt mentem Concilii esse «ut in rebus 
/idei et morum ad aedificationem doctrinae Christianae pertinentium is pro 
vero sensu Sacrae Scripturae habendus sit, quem tenuit ac tenet Sancta 
Mater Ecclesia». 


Pars 2.a 


Arg. Actum est, ut diximus, in Concilio Vaticano 1 de delendis ver- 
bis in rebus fidei et morum ad aedificationem doctrinae Christianae perti- 
nentium: 1) «quia, ut unus ex Patribus ajebat, Ecclesia sine ulla ex- 
ceptione est infallibilis interpres totius divinae revelationis, quae in 
Scripturis ac traditione continetur. Declarando autem in rebus fidei et 
morum tenendum esse sensum, quem tenuit ac tenet Ecclesia, divina 
illa interpretandi praerogativa ad hujusmodi materias tantum coarctari 
videtur, quasi in caeteris minime valeat... 2) quia si in rebus fidei et 
morum tantum Scriptura accipi deberet juxta eum sensum, quem tenuit 
ac tenet Ecclesia, in reliquis, puta historicis aliisque, libera cuique da- 
retur ansa sanctissimum Dei verbum pro effreni lubitu explicandi; hac 
praesertim tempestate, in qua mythici, rationalistae, sexcentique erro- 
res totam ferme Scripturam ad fabulas amandant». 

Verum episcopus brixinensis nomine Deputationis fidei respondit: 
«Concedo antecedens sed nego consequens. Concedo quod Ecclesia jus 
habet non solummodo judicandi de vero sensu in rebus fidei, id est, in 
dogmatibus, ut ita dicam, speculativis, et in rebus quae ad mores spe- 
ctant; sed etiam in rebus quae ad historicam veritatem, etc., pertinent. 
Inde vero non sequitur, quod juxta auctorem Rinum. hujus exceptionis 
sequi deberet; nam quod attinet istas interpretationes circa veritates 
historicas, dico, hujusmodi interpretationes aut non sunt contra dogma 


1 Summa apolog., q. 17, a. 6. 
2 Collect. Lac., vol. 7, P. 145. 

inspirationis S. Scripturae et singularum partium, aut sunt contra hoc 
dogma. In casu priori utique libere de iis interpretationibus potest dispu- 
tari; in casu posteriori, si talis interpretatio veritatis historicae offen- 
deret dogma inspirationis, jam utique spectat ad res fidei, et proinde 
certe Ecclesia hac de re judicandi jus habet». 

629. Ampliatio hujus doctrinae. Haec ut radicitus explicentur, 
quaedam per partes considerari oportet. 

1) Facta historica quae dogmata involvunt, ut Christi in cruce 
mors, valent proculdubio a magisterio Ecclesiae authentice interpretari. 

2) Res, quae in se quidem religiosae non sunt sed cum religiosis ita 
connectuntur, ut veritas catholica sine illarum recta intelligentia con- 
servari nequeat, possunt ab Ecclesia authentice interpretari. Si quis 
itaque proponeret opinionem de censibus romanorum, de quibus agi- 
tur cap. 2. Lucae, ex qua periclitaretur doctrina revelata de nativitate 
Christi, sensus illius textus posset ab Ecclesia certe declarari. 

3) Quilibet textus S. Scripturae, etiamsi ad res sacras non referatur, 
continet in se dogma inspirationis, et quantum ad hoc pertinet ad res 
fidei, et potest ab Ecclesia authentice judicari. Quare episcopus brixi- 
nensis nomine Deputationis ait: «Si.. interpretatio veritatis historicae 
offenderet dogma inspirationis, jam utique spectat ad res fidei, et proin- 
de certe Ecclesia hac de re judicandi jus habet»x. 

4) In rebus item non religiosis interpretationes verbo Dei inspirato 
non conformes, illas scilicet, quae manifestos errores continent, valet 
Ecclesia authentice proscribere. Compertum enim est Deum nunquam 
errorem quantumvis minimum inspirare potuisse. Huc venit quod S. Tho- 
mas praeclare ait: «Indirecte ad fidem pertinent ea, ex quibus negatis 
consequitur aliquid contrarium fidei, sicut si quis diceret Samuelem 
non fuisse filium Helcanae; ex hoc enim sequitur Scripturam divinam 
esse falsam» 1. 

5) Si agatur denique, non de inspirationis dogmate, sed de inter- 
pretatione rerum, quae nec religiosae sunt nec cum religiosis connectun- 
tur, distingui oportet: a) Interpretatio magisterii ordinarii Ecclesiae de 
his rebus non est authentica. «Nihil igitur obstat, ait Comely, quomi- 
nus in rebus historicis, physicis aliisque similibus, quae nec fidem nec 
morum regulam attingunt, Patrum opiniones relinquantur» 3; et epi- 
scopus brixinensis loco citato expresse declaravit de interpretationibus, 
quae nec ad fidem vel mores spectant nec inspirationis dogma attingunt, 
libere disputari posse, b) Magisterium solemne seu extraordinarium 
Ecclesiae potest sensum etiam horum textuum authentice exponere. 
Ratio distinctionis est, quia, ut recte ait Granderath, «licet ambitus 
objecti, circa quod ordinarium Ecclesiae magisterium versatur, idem 
sit atque illud, circa quod versatur extraordinarium, Ecclesia tamen 
cum ordinario magisterio Scripturam explicat, seu Patres cum eam 
explicant, res quae religiosae non sunt secundum obvium et prius se 
offerentem sensum obiter referunt, neque in iis docendis vel tradendis 


In Concil. Vat., sess. 3; Coli. Lac., 7, 240. 


l 
Ke f BS. "6 32. a, | | . 
3 Hist, cl erit. introd. in v. T. libros sacros comp., n. 180 (ea. 8). 

versantur»x; cum magisterio vero extraordinario radicitus doctrinas 
examinat et accuratius exponit. 


$2 
De interpretatione scientijica. 


630. 1) Hactenus sermo fuit de interpretatione authentica, qua 
magisterium Ecclesiae sub adsistentia Spiritus Sancti sacros libros ex- 
ponit uniformi ac infallibili veritate. Non fuit necessarium quaerere re- 
gulas, quae in hac interpretatione ab Ecclesia servari debeant. Cum 
enim Ecclesia adsistentia Spiritus Sancti dirigatur, nullatenus est hu- 
manis regulis necessario perstricta, sed infallibiliter, ubi oportet, Scri- 
pturas interpretatur. 

2) Nunc de interpretatione scientifica, quae fit ab homine auctori- 
tate et scientia privata. Porro libri sacri possunt considerari quatenus 
sunt humani et quatenus sunt divini. In quantum sunt humani, expli- 
cantur interpretatione grammatico-historica, quatenus divini interpreta- 
tione catholica. De utraque tradenda sunt quaedam praecepta. 

631. A. Regulae interpretationis grammatico-historicae. Ut S. Scri- 
ptura, quatenus est liber humanus, recte interpretetur, tria sunt sedulo 
investiganda: 1) vocabulorum significatio, 2) definitio rei significatae, 
et 3) mens seu idea sacri scriptoris. 

1) Vocabulorum significatio habetur: 

3) Ex peritia linguarum praecipue hebraicae, aramaicae et graecae. 
Cum S. Scriptura his tribus linguis composita fuerit, difficile admodum 
est veram vocabulorum significationem ex sola latina lectione obtinere. 
Hinc modismi et locutiones primitivae linguae, quae in Bibliis abundant, 
addiscendae sunt in editionibus, quae ex ipsis apographis factae sunt. 
«Sacrae Scripturae magistris, ait Leo XIII, necesse est atque theologos 
addecet eas linguas cognitas habere, quibus libri canonici sunt primitus 
ab hagiographis exarati» 1 Habita semel linguarum peritia, debet in- 
terpres S. Scripturae in ipsa textus primitivi lectione attendere aetati, 
patriae et ingenio scriptoris. Scriptores etenim sacri juxta diversitatem 
instructionis qua pollebant, et. prout in partibus orientalibus vel occi- 
dentalibus versati sunt, diversimode scribere et non raro eadem verba 
diverso plane sensu adhibere consueverunt. 

b) Ex frequenti lectione et usu familiari versionum. Qui primo in ori- 
ginalium lectione versati Sacras Scripturas in alias linguas vertere cura- 
runt, arcana saepe librorum canonicorum penetrarunt et vocabulorum 
obviam significationem adepti sunt. Et licet nonnujiquam auctores ver- 
sionum in quibusdam locis a vero tramite non parum deflexerint, omnes 
tamen generatim intelligentiam verborum S. S. faciliorem reddiderunt. 
Hinc SS. Patres et interpretes S. Scripturae magni fecerunt antiquas 
versiones, quae inter eruditos passim circumferuntur, eas praesertim 


| Const, dogm. s. oe. Cone. Vat., p. I, const, de fide, c. 2, comm. 3. 
2 Encycl. Providentissimus, Acia S. Sedis, vol. 26, 285. 

quae directe ab originalibus vel eorum apographis confectae sunt. «Ne- 
que tamen, ait apposite Leo XIII, -non sua habenda erit ratio reliqua- 
rum versionum, quas Christiana laudavit usurpavitque antiquitas, ma- 
xime codicum primigeniorum. Quamvis enim ad summam rei quod 
spectat, ex dictionibus Vulgatae, hebraea et graeca bene eluceat sen- 
tentia, attamen, si quid ambigue, si quid minus accurate inibi elatum 
sit, inspectio praecedentis linguae, suasore Augustino, proficiet» x. 

c) Verborum primigeniorum etymologia inspicienda est. Hoc quod 
in studio cujuslibet linguae contingere videmus, in linguarum sacrarum 
et codicum intelligentia potiori ratione experimur. Cum ejusmodi lin- 
guae non sint apud nos vulgatae, et in ipsis regionibus, in quibus ser- 
vantur, non parum a primitivo statu mutatae fuerint, non semel ad 
verborum etymologiam confugiendum est, ut propria eorum significatio 
habeatur. 

d) Concordantiarum et glossariorum usus valde utilis est.  Concordan- 
tiae siquidem ordine verborum alphabetico omnes S. S. sententias con- 
tinent, ut facilius quisque loca sacri textus invenire et comparare valeat. 
Quo fit, ut, comparatis inter se diversis locis, totius contextus intelli- 
gatur sensus 4. Glossaria item, quae vocabula S. S. ordine alphabetico 
digesta alia lingua explicant, maxime conferunt ad verborum intelli- 
gentiam 3. 

2) Ut definitio rei significatae investigetur, sequentes regulae sunto: 

a) Textus S. Scripturae in sensu naturali et obvio intelligendi sunt, 
ubi nihil obstat, Hagiographi siquidem humano modo loquuti sunt, et 
verborum obvia et naturali significatione arcana Dei manifestarunt. Ubi 
vero intelligentia naturalis verborum obstat fidei vel moribus, figurata 
adhibenda est interpretatio juxta illud S. Augustini: «Quidquid in ser- 


| Encycl Providentissimus; Acta S. Sedis, vol. 26, p. 279. Cfr. S. Augustinus, 
De doctr. christ., 3, 4; ML 34, 68. Praecipuae versiones, quae utiliter a theologo 
consuli possunt, inveniuntur in polyglottis, in magnam scientiae scripturisticae 
utilitatem a quibusdam boni nominis auctoribus confectis. 

2 Card. Hugo a S. Caro (f 1263), fuit concordantiarum auctor, cujus opus 
Vulgatae Clementinae accommodavit Lucas Brugensis (Antuerpiae, 1617). Deinde 
concordantias optimas in Vulgatam ediderunt H. Phalesius (Viennae, 1825), M. Du- 
tripon (Parisiis, 1838), PP. de Raze et Lachand (Lugduni, 1851 et alibi saepius), 
Peultier et socii (Parisiis, 1897); Tonini (Prati, 1861); M. Bechis (Taurini, 1887), 
et alii. Ad textum hebraicum, concordantias hebr. et chald. edidit I. Furst (Li- 
psiae, 1840); ad alexandrinam V. T. versionem Abr. Trommius (Amstelodami, 1718); 
ad graecum N. T. textum C. H. Bruder (Lipsiae, 1842); ad syriacam V. T. editio- 
nem C. Schaaf (Lugduni, 1708). 

3 Plura sunt glossaria jam inde ab antiquis temporibus ad intelligentiam 
sacri textus concinnata. Praecipua ediderunt: Ad Vulgatam Ignatius Weitena- 
huer, S. J., Lexicon biblicum Vulgatae (Augustae Vind., 1758); ad hebraicum G. Go- 
senii, Thesaurus linguae hebr. et chald. (Lipsiae, 1853); ad alexandrinam versionem 
Rev. P. Joannes Maria a S. Joseph, (Carmelita Excalceatus), edidit Avenione, 
1765, egregium Lexicon hebraico-chaldaico-latino-biblicum, 2 vol. in folio. I. F. Scleus- 
nori. Lexicon in 70 et reliquos interpretes graecos V. T. (Lipsiae, 1820); ad graecum 
textum N. T., K. G. Bretscheider, Lexicon manuale (Lipsiae, 1840); ad syriacam 
editionem E. Castelli, Lexicon syriacam (Gottingae, 1787); ad Chaldaicam para- 
phrasim Joan. Buxtorfius Lexicon chald. thalm. rabb. (Basileae, 1639). Lexica 
scripserunt: Hagen, Lexicon biblicum, (Parisiis, 1905-1907); Zorell, Lexicon graecum, 
(Parisiis, 1911). 

mone divino neque ad morum honestatem neque ad fidei veritatem 
proprie referri potest, figuratum esse cognoscas» Et rursus: «Si autem 
flagitium aut facinus videtur jubere aut utilitatem aut beneficentiam 
vetare, figurata est» locutio 1. Unde locus Matthaei: Si oculus tuus dexter 
scandalizat te, erue eum 3; et alius: Si quis... non odit patrem suum et 
matrem... adhuc autem et animam suam, non potest meus esse discipulus 45 
non ad litteram sed figurate intelligendi sunt. 

b) Argumentum orationis omnino inspiciendum est, et quidquid ex- 
positae doctrinae opponi videatur, ita interpretandum, ut, quantum 
fieri potest, cum argumento generali libri concilietur. 

c) Loci paralleli accurate conferendi sunt. Quod enim in uno loco 
obscure traditur, in aliis clarius explicatur: «Nihil fere, ait S. Augustinus, 
de illis obscuritatibus (Scripturae) eruitur, quod non planissime dictum 
alibi reperiatur» 6. 

d) Sanctorum Patrum et commentatorum volumina persaepe evolven- 
da sunt atque consulenda. Sancti Patres et interpretes Christiani, versati 
ut erant in assidua Scripturarum lectione et meditatione, arcana textus 
sacri penetrarunt et mira eruditione ac claritate exposuerunt. «Istorum 
(interpretum), ait Leo XIII, pariter commentariis suus tribuendus est 
honor, ex quibus multa opportune peti liceat ad refellenda contraria, 
ad difficiliora enodanda»6. 

3) Idea denique seu mens sacri scriptoris investiganda est: 

a) Regularum interpretationis quas dedimus recta applicatione. Cum 
enim scriptoris sacri ac Dei inspirantis eadem sit mens, omnes regulae 
interpretationis ad id tendunt, ut hagiographi mens adsequatur. 

b) Loco, tempori, ac scopo, aliisque circumstantiis personae scribentis 
sedulo attendendo. «Personarum mutatio, ait apposite ad rem S. Hiero- 
nymus, et maxime in prophetis, difficilem intellectum facit, quae, si suis 
locis, et causis, temporibusque reddantur, plana fient, quae videbantur 
obscura»1. 

c) Studio tandem historiae, archaeologiae sacrae, et geographiae pa- 
tebit non semel interpreti via ad cognoscendam scriptoris mentem. 


632. B. Praecepta interpretationis catholicae. 

Sacra Scriptura Deo auctore, sicut diximus, exarata consideranda 
est ceu opus divinum seu quatenus divinos continet libros. Sub hoc ad- 
spectu gravissima quaedam praecepta prae oculis habere debet inter- 
pres. Hinc 

1) In rebus fidei et morum ille S. Scripturae sensus retinendus est, 
quem tenuit ac tenet S. M. Ecclesia 8. Ecclesia constituta est a Christo 


De doctr. Christ, lib. 3, c. 10, n. 14: ML 34, 71. 

De doctr. christ., lib. 3, c. 16, n. 24: ML 34, 74. 

Matth., 5, 29. 

Luc., 14, 26. 

De doctr. christ., lib. 2, c. 6; ML 34, 39. 

Encycl. Providentissinius; Acta S. Sedis, vol. 26, 282. 

In Jerem., lib. 2, c. 8, vv. 14-15; ML 24, 767. 

Cfr. Concil. Trid., sess. 4; Denz-Bannw., 786; Concil. Vat., sess. 3, c. de 
revel.; Denz-Bannw., 1788; et encycl. Providentissinius, Leonis XIII; Acta S. Sedis, 
v. 26, p. 280 sq. 

magistra veritatis, et potest judicare de vero sensu et interpretatione 
Scripturarum. 

2) Unanimis consensus Patrum declarantium aliquam veritatem 
S. Scripturae ad fidem vel mores pertinere retinendus est. Unanimis 
siquidem Patrum sententia in rebus fidei et morum ita gravis esse cen- 
setur, ut citra peccatum et periculum in fide negari non possit. 

3) Caveat interpres errorem quantumvis minimum S. Scripturae tri- 
buere. Quare interpretationes eorum, qui malitiose vel incaute errores 
in sacris libris contineri dictitarunt, rejiciendae sunt. 

4) Nefas est contradictionem ullam vel minimam inter textus Scri- 
pturarum admittere. Ad rem apposite S. Justinus: «Scripturas inter se 
pugnare nunquam audebo nec cogitare nec dicere»x Antilogiae igitur, 
quae in sacris litteris passim offenduntur, apparentes contradictiones 
sunt, ac idcirco ex verborum contextu, ex diversa significatione, quam 
forte exhibent vocabula in subjecta materia, ex diversitate sensuum qui 
interdum textibus subsunt, ex modo loquendi scriptoris, etc., concilian- 
dae sunt. Conferat interpres loca quae videntur opposita, attendat di- 
versitati temporum, locorum et personarum 1, videat, an auctor ironice 
vel tropice, nomine proprio, vel Dei, vel peccatorum loquatur, et exinde 
concludat omnes Scripturarum sententias inter se convenire. 

5) Interpretatio S. Scripturae cum certis scientiarum naturalium con- 
clusionibus concilianda est. Scriptura etenim nunquam verae scientiae 
adversatur, quidquid in contrarium blaterent rationalistae et increduli. 
Quare, sicut interpres nova scientiarum systemata, quae naturalistis 
arrident, non levi ratione debet amplecti, ita nec nimium insistere ex- 
positionibus, quae cum hodierno progressu scientifico pugnare videantur. 


$3 
Quam vim habeant pro theologo argumenta ex S. Scriptura. 


633. Traditis hucusque, prout ratio praesentis operis ferebat, re- 
gulis atque praeceptis rectae interpretationis Scripturarum, breviter 
oportet vim argumentorum, quae ab earum auctoritate ducuntur, in re 
theologica ponderari. 

1) Ex sensu litterali S. Scripturae certe cognito firmum ac irrefra- 
gabile ducitur a theologo argumentum ad definienda dogmata catholica vel 
probandas conclusiones theologicas contra eos, qui admittunt inspirationem 
librorum canonicorum. 

Possumus in theologia procedere, ait S. Thomas, argumentando «si 
adversarius aliquid concedat eorum quae per divinam revelationem ha- 
bentur, sicut per auctoritates S. Scripturae disputamus contra haereti- 
cos, et per unum articulum contra negantes alium» 3. Ratio est, quia 
sensus litteralis S. Scripturae est principaliter a Deo intentus, et ut talis 
necessario retinendus. 


1 Dial, cum Tryphone, 65; MG 6, 625. 

2 Hoc si prae oculis habeatur, intelligetur qua ratione matrimonium Gen. I, 
28, pro genere humano, et virginitas I Cor., j, 27, pro privatis hominibus consulatur. 

3 1 p. q. i, a. 8. 

Consulto dictum est ex sensu litterali certe cognito, quia ex sensu lit- 
terali probabiliter cognito nonnisi probabile sumitur argumentum, ma- 
gis vel minus firmum juxta probabilitatis gradum. Nihil tamen obstat, 
quominus dogmata catholica, quae in deposito revelationis continentur, 
probabilibus quibusdam S. Scripturae argumentis confirmentur. 

2) Ex sensu item spirituali ac mystico certe nobis noto, firmum ac 
irrefragabile ducitur argumentum ad sustinenda dogmata fidei et defen- 
dendas veritates theologicas. Ratio est, quia sensus spiritualis Scripturae, 
non secus ac litteralis, est a Spiritu Sancto intentus. Hinc Christus Do- 
minus et apostoli non semel duxerunt argumenta ex sensu mystico Ve- 
teris Testamenti in dogmatum quae docebant confirmationem. Christus 
etenim Legem, Prophetas et Psalmos semel et iterum de se ipso expo- 
suit in vita, et post resurrectionem, cum duos ex discipulis comitaretur 
in via Emmaus, incipiens a Moyse et omnibus prophetis, interpretabatur 
illis in omnibus Scripturis, quae de ipso erantl. Apostolus item indisso- 
lubilitatem unionis Christi cum Ecclesia ostendit ex matrimonio dicens: 
Hoc sacramentum magnum est, etc.1. 

Dictum est certe nobis noto; sensus enim spiritualis incertus solum 
probabile suppeditat theologo argumentum 34 

3) Ex sensu accommodatitio nunquam sumi potest argumentum effi- 
cax ad dogmata fidei confirmanda. Sensus accommodatitius non est a 
Spiritu Sancto intentus sed ab homine propter aliquam rerum vel ver- 
borum similitudinem sibi accommodatus. Quare non satis firmiter ar- 
guere putamus illos theologos et concionatores, qui argumentis accom- 
modatitiis nimis insistunt in gravissimis de religione quaestionibus * 


ARTICULUS IX 
DE LECTIONE S. SCRIPTURAE 5 


634. Status quaestionis. Lectionem S. Scripturae in se utilem esse 
ac maxime salutarem nemo negaverit. Sacra enim Scriptura est verbum 


1 Luc., 24, 27. 

2 Cfr. Dominicus a SSma. Trinit, Bibi, theol., lib. 2, sect. 5, c. I. 

3 Profunde hoc explicat S. Thomas, Quodl. 7, a. 14, ad 4, dicens: «Non est 
propter defectum auctoritatis, quod ex sensu spirituali non potest trahi efficax 
argumentum, sed ex ipsa natura similitudinis, in qua fundatur spiritualis sensus: 
una enim res pluribus similis esse potest; unde non potest ab illa, quando in Scri- 
ptura sacra proponitur, procedi ad aliquam illarum determinate, sed est fallacia 
consequentis; v. gr., leo propter aliquam similitudinem significat Christum et dia- 
bolum, unde per hoc, quod aliquid de leone dicitur in Sacra Scriptura, ad neutrum 
potest fieri processus in Sacra Scriptura argumentando». Quibus apposite addit 
Dominicus a SSma. Trinitate: «Quod ergo sensus mysticus non possit esse plerumque 
principium theologicarum demonstrationum, non est propter defectum auctori- 
tatis, quasi sensus mysticus non sit sensus Scripturae et Spiritus Sancti, sed ex 
nostra dumtaxat ignorantia, qua semel superata, negari non potest, quin etiam 
efficax argumentum ex intelligentia spirituali desumi valeat». Bibi, theol, lib. 2, 
sect. 5, c. i. 

4 Cfr. Raphael a S. Joseph, De S. theol. loc., c. 4. 

5 Cfr. S. Bellarminus, De verbo Dei, 2, 16; Malou, De la lecture de la Bible en 
langue vulgaire; Hettinger, Teal. fund., p. 2. $ 31. 

Dei, quod nos «docet, ut ait S. Thomas, cognoscere veritatem et suadet 
operari justitiam» x. Unde primitivi fideles dicuntur sacras litteras assi- 
due legere consuevisse 1. Sed cum tractu temporis plures Christiani libris 
sacris in linguas vernaculas versis plurimum abuterentur, disputatio 
exorta est, an lectio S. Scripturae esset cunctis fidelibus necessaria, et 
an liceret omnibus indiscriminatim in lingua vulgari Biblia legere. 


635. Auctorum placita, i) Quidam catholici metenses a. 1199 docue- 
runt lectionem Scripturarum in lingua vulgari omnibus indiscriminatim 
licere, sed ab Innocentio III, agente episcopo metensi, correpti sunt. Eam- 
dem postea libertatem cunctis fecere waldcnses et albigenses, quorum pro- 
terviam et agendi rationem repressit Concilium Tolosanum in Gallia a. 1229, 
faventibus Castellae et Aragoniae regibus 3. 

2) Concilium item oxoniense damnavit a. 1408 doctrinam Wicleff, qui 
dicebat S. Scripturam in versione anglica ab ipso confecta ab omnibus 
legendam esse 4. 

3) Haec semina fuere magnae discussionis, quam novatores saeculi xvi 
et deinde jansenistae suscitarunt dicentes lectionem S. Scripturae esse 
omnibus necessariam ad salutem 5. 

4) Ecclesia nunquam dixit lectionem S. Scripturae esse necessariam 
sed utilem et salutarem; nec absolute interdixit Biblia in lingua vulgari 
legere. In Concilio tamen Tridentino actum est de norma fidelibus hac in 
parte praefigenda, et die 24 Martii 1564 in lucem prodierunt quatuor regu- 
lae a Pio PP. IV approbatae, quibus lectio Bibliorum in lingua vulgari 
limitabatur. Consequenter damnatae sunt jansenistarum propositiones prae- 
fatis regulis contrariae 67 

5) Societates biblicae. Die 7 Martii 1804 convenerunt Londini ex variis 
protestaittium sectis viri divites trecenti, et instituerunt The British and 
Forcing Bible society seu Societas Biblica anglicana et extera, ut ingentibus 
ad hoc destinatis facultatibus Biblia sacra in praecipuis linguis vernaculis, 
omnibus indiscriminatim, sive catholicis sive haereticis, imo etiam judaeis 
et infidelibus donarent. Fundatis ubique terrarum societatibus adjutricibus, 
auxerunt facultates ad eumdem finem et innumera gratis expenderunt Bi- 
bliorum volumina '. 


1 In II Tint., 3, lect. 3, $ «Effectus». 

2 Novum Testamentum in lingua graeca, syriaca, coptica et latina, Vetus 
Testamentum hebraice, aramaice, vel etiam graece legere consueverunt. 

3 Vide Constitutiones Jacobi regis Aragoniae apud Menéndez y Pelayo, His- 
toria de los heterodoxos espaiioles, ed. 2.", t. 3, apéndice, p. XXXVIII. 

4 Hanc deinde gloriam Wicleffo disputavit Erasmus qui in sua 3.“ proposi- 
tione a facultate Sorbonae die 17 Dec. 1527 damnata ajebat: «Me auctore sacros 
libros leget agricola, leget faber, leget latomus». 

5 «Necessaria est S. Scriptura, ajebat Hollaz (apud Hettinger, Teol. fund., 2, 
$ 31) necessitate non solum mandati sed et medii (Joan., 20, 31); adeoque Scri- 
ptura tam Veteris quam Novi Testamenti attente legenda est... omnibus homi- 
nibus aeternam vitam adepturis». 

" Cfr. Bullam Unigenitus Clementis XI, Denz-Bannw., 1429 sqq.; et bullam 
Auctorem fidei, Pii PP. VI, prop. 67; Denz-Bannw., 1567. 

7 Ab anno 1804 ad a. 1890 referuntur edita: Biblia integra 57.000.000; No- 
vum Testamentum 58.000.000; libri separati 29.000.000, in 275 linguis et dialectis. 
«Hoc autem, ait Lamy, Introd, in S. S., p. l, c. 6, n. 5, not. I, ejus (societatis) est 
ad fallendos catholicos artificium: eligit versiones vernaculas a viris catholicis 
factas, v. gr., pro hispanis versiones P. Scio; pro polonis versionem Wuieckii; pro 
lielgis versionem Vah Winghe; pro gallis versionem Sacy; his versionibus amputat 
notas, servat approbationes, resecat libros deuterocanonicos V. T., simul aut ex- 
cudit versiones haereticas, v. gr., gallice versionem genevensem, et haec omnia 
incautis vili vel nullo pretio vendit». 

6) Hodierna Ecclesiae disciplina. Die 24 Jan. 1897 edita est Leo- 
nis XIII constitutio Officiorum ac munerum seu de prohibitione et censura 
librorum, qua tandem statuitur Ecclesiae disciplina quoad lectionem Biblio- 
rum tum in textu primigenio, tum in versionibus antiquis et vernaculis 
hodiernis. 

Sequentia decernuntur cc. 2-3. 

«|? Editiones textus originalis et antiquarum versionum catholicarum 
a catholicis datae omnibus permittuntur». 

«2.0 Editiones textus originalis et antiquarum versionum catholicarum 
S. Scripturae, etiam Ecclesiae orientalis, ab acatholicis quibuscumque pu- 
blicatae, etsi fideliter et integre editae appareant, iis dumtaxat, qui studiis 
theologicis vel biblicis dant operam *, dummodo tamen non impugnentur in 
prolegomenis aut adnotationibus catholicae fidei dogmata, permittuntur. 
Eadem ratione et sub iisdem conditionibus permittuntur aliae versiones 
sacrorum Bibliorum sive latina sive alia lingua non vulgari ab acatholicis 
editae». 

«3.0 Versiones omnes in lingua vernacula, etiam a viris catholicis con- 
fectae, omnino prohibentur, nisi fuerint ab apostolica Sede approbatae, aut 
editae sub vigilantia episcoporum cum adnotationibus desumptis ex Sanctis 
Ecclesiae Patribus, atque ex doctis catholicisque scriptoribus». 

«Interdicuntur versiones omnes Sacrorum Bibliorum, quavis vulgari lin- 
gua ab acatholicis quibuscumque confectae, atque illae praesertim, quae per 
societates biblicas a Romanis Pontificibus non semel damnatas divulgan- 
tur, cum in iis saluberrimae Ecclesiae leges de divinis libris edendis funditus 
posthabeantur». 

Juxta hanc Ecclesiae disciplinam 1) fidelibus solummodo permittitur 
lectio S. Scripturae vel in textu originali et antiquis versionibus catholicis 
a catholicis datis vel etiam in versionibus in lingua vernacula quae a Sede 
apostolica approbatae fuerunt aut sub vigilantia episcoporum cum adnota- 
tionibus SS. Patrum et scriptorum catholicorum factae; 2) iis qui studiis 
theologicis vel biblicis dant operam permittitur lectio versionum S. Scriptu- 
rae in qualibet lingua non vulgari ab acatholicis editae, dummodo in earum 
prolegomenis aut adnotationibus non impugnentur fidei catholicae dogma- 
ta. 3) Nemini licet lectio versionum in lingua vulgari, nisi fuerint a S. Sede 
approbatae vel saltem sub vigilantia episcoporum cum adnotationibus 
SS. Patrum et scriptorum catholicorum factae. 


636. THESIS I. Lectio S. Scripturae non est omnibus indiscrimi- 
natim Christi fidelibus necessaria ad salutem. 


Arg. Lectio Bibliorum non est necessaria ad salutem necessitate me- 
dii nec praecepto divino positivo nec jure ecclesiastico. Ergo. Prob. ant. 

1) Non est necessaria necessitate medii. Salutem quippe aeternam 
plures adepti sunt sine Bibliorum lectione. Sic ante Moysen, qui pri- 
mus dedit Scripturas, patriarchae et fideles non pauci salutem animae 
consequuti sunt. Post Moysen plures gentiles, quibus nec exsistentia 
quidem sacrorum librorum innotuit, legi naturali et revelationi primi- 
tivae consentientes, vitam aeternam adepti sunt. Post Christi adven- 


| Studiis theologicis vel biblicis operam dare dicuntur juxta A. Vermeersch, 
De prohibitione et censura librorum, p. 81-82, «non soli neque omnes clerici vel sacer- 
dotes, neque hi qui actu transeunte, v. gr., pro concione scribenda S. Scripturae 
punctum dilucidare volunt; sed hi qui habitualiter in scholis vel privatim, partem 
saltem aliquam sui temporis his studiis dare solent». Alumni theologiae et linguae 
hebraicae ac graecae in seminariis possunt codices hebraicos et graecos ab acatho- 
licis editos consulere atque legere, non tamen in scholis sub ductu professoris di- 
scere aut vertere nisi obtenta S. Sedis facultate. Decr. S. C. Indicis 21 Junii 1898 
Acta S. S., vol. 30, 749. 

tum, completa jam revelatione evangelica, tum gentiles qui invincibili 
ignorantia laborant, tum illi qui in sectis haereticis bona fide permanent, 
tum plures catholici qui ob ruditatem, ignorantiam, caecitatem, defe- 
ctum librorum, aetatis, etc., libros sacros nunquam legerunt, sanctifi- 
cantur et salvantur. Ipse etiam incredulus qui nunquam Scripturas sa- 
lutare voluit, si in articulo mortis dolore tactus peccata confiteatur, 
nonne misericordiam Dei et vitam aeternam consequetur? Ad rem opti- 
me arguit S. Irenaeus dicens: «Quid autem si neque apostoli quidem 
Scripturas reliquissent nobis, nonne oportebat ordinem sequi traditio- 
nis quam tradiderunt iis quibus committebant Ecclesias? Cui ordina- 
tioni (traditionis) assentiunt multae gentes barbarorum eorum qui in 
Christum credunt sine charta et atramento scriptam habentes per Spi- 
ritum in cordibus suis salutem, et veterem traditionem diligenter custo- 
dientes, in unum Deum credentes... propter fidem placent Deo»l. Item 
S. Augustinus ait: «Homo fide, spe et caritate subnixus eaque incon- 
cusse retinens non indiget scripturis, nisi ad alios instruendos... Itaque 
multi per haec tria etiam in solitudine sine codicibus vivunt» 1. 


2) Non est necessaria praecepto divino positivo. . Nullibi docetur sive 
in Scriptura sive in traditione lectionem Bibliorum esse necessariam ad 
salutem; et protestantes, praesertim societatum biblicarum ministri, 
qui contrarium defendunt, somniantur. Testimonia siquidem, quae pro 
necessitate hujus lectionis ex utroque Testamento congerunt, vel ad po- 
pulum israeliticum, cui scripturae singulis septenniis legendae erant, se 
referunt, ita ut post Christi adventum illa lex caeremonialis abrogata 
fuerit, vel consilium dumtaxat et exhortationem, non praeceptum, con- 
tinent. Servator noster fidelium instructioni satis consultum esse cen- 
suit apostolorum et doctorum praedicatione dicens: Euntes docete omnes 
gentes, praedicate Evangelium omni creaturae, docentes eos servare omnia 
quaecumque mandavi vobis. Qui crediderit et baptizatus juerit, salvus erit 3. 

Verba autem scrutamini Scripturas, quae Jesus protulit 4, vel indi- 
cativa sunt, ut docet Toletus 5, vel conditionalia, quasi diceret: Si vultis 
divinitatem meam ostendere, scrutamini Scripturas, quia vos putatis in 
ipsis vitam aeternam habere, et illae sunt quae testimonium perhibent de me. 


3) Non est necessaria praecepto ecclesiastico. | Ecclesia, licet lectio- 
nem S. Scripturae debitis conditionibus utilissimam agnoverit, nunquam 
tamen ad salutem necessariam dixit, sed certis limitibus moderata est. 
Unde SS. Patres communiter docuere multos fideles a lectione Biblio- 
rum imperitia, occupatione, paupertate impediri et nihilominus pa- 
storum praedicationi consentientes salvari 0. 


637. Thesis II. Non expedit, ut omnes indiscriminatim fideles 
lectioni S. Scripturae in lingua vulgari sine adnotationibus se dedant. 


Coni. haer., lib. 3, c. 4; MG 7, 855. 

De doctr. christ, 1, 39; ML 34, 36. 

Matth., 28, 19-20; Mare., 16, 15 sq. 

Joan., 5, 39. 

In Joan., 5, 39. 

Cfr. Molou, La lecturo de la Dibit en langue vulgaire, t. I, c. 6. 

Arg. In Sacra Scriptura traduntur, ut omnes norunt, occultissima 
mysteria et dogmata sub cortice saepe obscura et ambigua verborum; 
occurrunt interdum apparentes contradictiones et antilogiae; et narra- 
tiones non semel incestuum, fornicationum et adulteriorum habentur; imo 
et locutiones amatoriae, quae difficilem interpretationem admittunt, in 
Canticis Canticorum passim offenduntur x. Haec in linguis vernaculis 
ita saepe augentur, ut non possint a fidelibus indiscriminatim sine adno- 
tationibus recte interpretari. Hinc sapienter Ecclesia moderata est le- 
ctionem Bibliorum in variis versionibus praesertim vernaculis, in quibus 
figurae, tropi et modismi magis latent. 


638. "Thesis III. Societates biblicae merito ab Ecclesia damnatae 
sunt. 


Arg. Societates biblicae earumque ministri per orbem dispersi a) so- 
lam Scripturam docent ad salutem sufficere, b) lectionem Bibliorum 
volunt esse omnibus necessariam, c) textum corruptum vel mutilatum 
in pluribus versionibus exhibent, et d) Bibliorum exemplaria sic corru- 
pta in lingua vulgari sine ulla adnotatione omnibus indiscriminatim non 
solum fidelibus sed etiam judaeis atque gentilibus distribuunt. Haec 
autem nunquam licent. Unde societates biblicae gravissimis verbis 
damnatae sunt a Pio VII, die 29 Jun. et 3 Sept. 1816; a Leone XII, en- 
cyclica Ubi primum, 5 Maji 1824; a Pio VIII, encycl. Traditi humili- 
tati, 24 Maji 1829; a Gregorio XVI, encycl. Inter praecipuas machina- 
tiones, 8 Maji 1844; a Pio IX, in Syllabo $ 4. 


QUAESTIO XXIII 


DE SACRA TRADITIONE 


ARTICULUS I 
QUID ET QUOTUPLEX SIT TRADITIO 


639. Latior traditionis notio. Traditionis nomen, si latius sumas, 
significat quamlibet doctrinae sive verbo sive scripto a majoribus ad 
posteros transmissionem. Sumitur active pro ipso actu transmissionis, 
objective pro doctrina tradita, et complexe pro utroque simul 2. De hac 
traditione complexe sumpta ait Apostolus: Itaque fratres, state ac te- 
nete traditiones, quas didicistis sive per sermonem sive per epistolam no- 
stram 3. Lata pariter significatione dicitur traditio quaelibet doctrina et 


| Ex. gr. Laeva ejus sub capite meo et dextera illius amplexabitur me (Cani., 
2, 6); duo ubera tua sicut duo hinnuli capreae gemelli... quam pulchrae sunt mam- 
mae tuae, soror mea sponsa (Cant., 4, 5 et 10); umbilicus tuus crater tornatilis 
(Cant., 1, 2): 

2 Cfr. Franzelin, De div. trad , th. 1, et Hurtor, n. lio. 

s II Thess. 2, 15. 

notitia sive religiosa sive profana a majoribus ad posteros viva voce 
transmissa. 

Strictior traditionis notio. Pressius loquendo, traditio significat do- 
ctrinam de religione in Scriptura non contentam, sed a majoribus ad po- 
steros oretenus transmissam. Unde quoad theologiam spectat traditio 
recte definitur: Doctrina de religione solo verbo -primitus Ecclesiae com- 
municata et ad posteros extra Scripturam transmissa. Nihil obstat, quo- 
minus dein in libris particularibus vel aliis forsan monumentis consigne- 
tur, dummodo auctor, cui facta est revelatio, non litteris sed voce dum- 
taxat communicaverit. 

640. Divisio. Traditionum partitiones peti solent 1) a causis quae 
eas producunt; et 2) a circumstantiis quae eas comitantur. Porro tra- 
ditionum causae sunt efficiens, materialis, finalis et instrumentalis; cir- 
cumstantiae enumerantur locus, tempus et modus. 

] Ex parte causae. 

a) Ratione causae efficientis seu auctoris dividitur in divinam, apo- 
stolicam et ecclesiasticam. Divina ipsum Deum habet auctorem, estque 
doctrina a Deo immediate revelata, Sacris Scripturis non consignata, sed 
oretenus a Christo vel a Spiritu Sancto Ecclesiae tradita et per magiste- 
rium Ecclesiae ad posteros infallibiliter transmissa. Hujusmodi sunt plu- 
ra quae dixit et fecit Jesus et non sunt in Novo Testamento conscripta 
ut doctrina de materia et forma quorumdam sacramentorum. Traditio- 
nes divinae subdividuntur in pure divinas seu dominicas et apostolico- 
divinas, prout apostoli ab ipsius Christi ore acceperunt, vel Spiritu San- 
cto dictante didicerunt. Quae apostoli ipsius Christi ore prolata audie- 
runt et promulgaverunt, constituunt traditiones dominicas; quae post 
Christi ascensum Spiritu Sancto revelante didicerunt et tradiderunt, ap- 
pellantur traditiones divino-apostolicae 1. Apostolicae sunt statuta quae 
apostoli suo nomine, sub adsistentia ad summum Spiritus Sancti, sine 
speciali revelatione decreverunt, ut observatio diei dominicae loco sab- 
bati, institutio quadragesimae, etc. 3. Ecclesiasticae demum sunt obser- 


| Cfr. Joan., 20, 30; et 21, 25. 

2 Hanc distinctionem, licet in Concilio Trid. sess. 4; Denz-Bannw., 783, 
fundatam, alii aliter exponunt. Non traditionem divinam sed apostolicam volunt 
esse subdividendam in apostolico-divinam et pure apostolicam: praeferenda tamen 
videtur divisio, quam dedimus cum Cano, De locis, lib. 3, c. 5. 

3 Ut traditiones divinae (praesertim divino-apostolicae), €t apostolicae recte 
distinguantur, sedulo animadvertendum est cum cl. Franzelin (De div. trad., th. 1) 
apostolos duplici munere functos esse. Fuerunt nempe 1) praecones doctrinae et 
institutorum Dei, quatenus, ea quae a Christo vel Spiritu Sancto acceperant, pro- 
mulgaverunt; 2) pastores et rectores Ecclesiarum, quatenus auctoritate pastorali 
fulti disciplinam ecclesiasticam moderati sunt et leges tulerunt ad salutem anima- 
rum utiles. Ad discernendas traditiones quae hoc duplici modo ab apostolis pro- 
dierunt inspicienda est materia. Si agatur de doctrina religiosa, ut perpetua virgi- 
nitas B. V. M., planum est traditionem esse divinam. Si de instituto aut praecepto 
aliquo sermo sit, inquirendum est, qualem requirat potestatem; sic traditiones de 
materia et forma quorumdam sacramentorum, de confessione sacramentali com- 
munioni praemittenda, etc., divinae sunt, quia excedunt facultatem pastoralis regi- 
minis apostolorum; traditio c contra de chrismate singulis annis renovando est 
mere apostolica In omni casu standum est judicio Ecclesiae. Cfr. S. Bellarminus, 
De verbo Dei, lib. 4, c. 9; Mazzolla, De Rei. et EccL, n. 321 sqq. 

vantiae quaedam salutares quae post apostolica tempora vel ordinatio- 
ne Praelatorum Ecclesiae vel spontanea fidelium consuetudine intro- 
ductae sunt et ad posteros communicatae, ut observantia festorum, 
abstinentia carnium, formatio sanctae crucis in fronte, aspersio aquae 
benedictae, etc. 

b) Ratione causae materialis dividitur in dogmaticam et moralem, 
prout fidem vel mores respicit. Moralis rursus potest esse vel moralis 
proprie dicta vel disciplinaris et liturgica, quatenus mores proprie dictos, 
vel disciplinam aut liturgiam moderatur. 

c) Ratione causae finalis est necessaria vel libera, prout obligationem 
inducit vel consilium continet. Sic necessario parum aquae in calicem 
cum vino immittendum est, et libere potest, dummodo id fiat sine con- 
temptu, aquae lustralis usus praetermitti. 

d) Ratione causae instrumentalis in tot membra dispescitur, quot 
sunt monumentorum species quibus continetur. Hinc traditio vocatur 
symbolica, pontificia, conciliaria, patristica, liturgica, historica, archaeo- 
logica, etc., quaetenus, symbolis, decretis pontificiis, etc., continetur. 

Ratione iterum causae instrumentalis traditio dici solet inhaesiva, 
si ea quae in S. Scriptura continentur docet; declarativa, si clarius ex- 
plicat, quae S. Scriptura obscurius tradit; et oralis, si comprehendit 
quae in S. Scriptura non continentur 

2) Ex parte circumstantiarum. 

a) Ratione loci dicitur universalis vel particularis, prout ad totam 
Ecclesiam vel ad aliquam dumtaxat ejus partem se extendit. 

b) Ratione temporis est perpetua vel temporalis, prout immobilis 
permanet vel mutationem patitur. 

c) Ratione modi dividitur in explicitant vel implicitam, quae ex 
terminis patent 1. 


ARTICULUS II 


UTRUM DETUR DIVINA TRADITIO QUAE CONTINEAT VERBUM DEI 
IN S. SCRIPTURA NON RELATUM 


641. Status quaestionis. Notum est ex Evangelio 3 Christum Do- 
minum, dum in terris ageret, multa docuisse apostolos, turbas et ami- 
cos, qui ipsum sequebantur; post resurrectionem apostolis praebuit se 
ipsum vivum... in mullis argumentis, per dies quadraginta apparens eis, 
et loquens de regno Dei4. Alia quoque plura habebat Jesus dicere quae 
apostoli portare tunc non poterant, sed Spiritus Sanctus edocturus erat 
juxta illud: Cum autem venerit ille Spiritus veritatis, docebit vos omnem 


1 Inhaesiva €t declarativa non sunt proprie traditiones. 

2 Quae diximus de natura et divisione traditionis, optime illustrant Stapleton, 
Controv., lib. 8; Canus, De locis, lib. 3; S. Bellarminus, De verbo Dei, lib. 4, c. I sqq.; 
Wirceburgenses, De traditionibus sacris, n. 58 sqq.: Berthier, De locis theol . n. 6 sqq.; 
Franzelin, De div. trad., th. 1-3. 

3 Joan., 20, 30; et 21, 25. 

4 Act, i, 3. 

veritatem". Hujus porro doctrinae edocendae conservandaeque causa 
promisit Christus apostolis Spiritum veritatis, ut maneret cum ipsis in 
aeternum. Ea quae Christus ante et post mortem docuit, et Spiritus 
Sanctus apostolis suggessit, suntne consignata in paginis Novi Testa- 
menti? Vel potius continentur in divina traditione? Estne S. Scriptura 
unicum depositum divinae revelationis, vel addenda est divina traditio 
parem cum Scriptura habens auctoritatem? En quaestio fundamenta- 
lis, quae agitatur catholicos inter et protestantes, et quae totam fere 
pervagatur sacram theologiam. 

642. Controversiae punctum. Catholici semper tenuere praeter 
S. Scripturam aliud dari depositum revelationis, traditionem scilicet 
divinam, quae contineat veritates revelatas religionem spectantes, quae 
primitus viva voce Ecclesiae communicatae sunt, et postea, licet libris 
particularibus aliisque monumentis exaratae fuerint, nunquam in libris 
canonicis fuerint relatae 1 Protestantes hanc doctrinam mordicus impu- 
gnant dicentes unicam fidei regulam, in qua tota Dei revelatio conti- 
neatur, esse S. Scripturam, nullamque dari divinam cui adherendum sit 
traditionem, quae contineat veritates revelatas in S. Scriptura non com- 
prehensas 3. Ad summum traditiones inhaesivas et declarativas in sensu 
superius exposito admittunt. Traditiones orales, si dentur, non infalli- 
biles nec a Deo revelatas esse dicunt, sed probabiles tantummodo argu- 
mentorum fontes 4. 

Rationalistae item hodierni docent traditiones omnes fallibiles esse 
et plerumque vitiatas 5. 


643. THESIS. Exsistunt in Ecclesia traditiones divinae, quae verbum 
Dei in S. Scriptura non comprehensum continent. 


Arg. I. Ex S. Scriptura, a) Christus Dominus nec librum scri- 
psit, nec praeceptum dedit apostolis scribendi veritates revelatas sed 
praedicandi Evangelium et docendi ore omnes gentes. Euntes autem, in- 
quit, praedicate dicentes, quia appropinquavit regnum caelorum 6. Rursus: 
Euntes ergo docete omnes gentes T... Apostoli hoc mandatum exsequuturi, 


1 Joan., 16, 13. 

2 Haec catholicorum doctrina definita est in Concilio Tridentino, stfss. 4: 
Denz-Bannw., 783; et Vaticano, sess. 3, c. 2; Denz-Bannw., 1787. 

3 Liceat hic referre ipsa protestantium verba. In formula concordiae dicitur: 
«Credimus unicam regulam ac normam, secundum quam omnia dogmata omnesque 
doctores aestimari et judicari oporteat, nullam omnino aliam esse, quam prophe- 
tica et apostolica scripta cum Veteris tum Novi Testamenti». Item in confes. helv., 
2, c. 2, haec habentur: «Non alium sustinemus in causa fidei judicem, quam ipsum 
Deum per Scripturam S. pronuntiantem, quid verum sit, quid falsum, quid sequen- 
dum sit quidvc fugiendum». Denique ari. 6 ecclesiae anglicanae legitur: «Scriptu- 
ra S. omnia continet ad salutem necessaria, ita ut quidquid in ea non legitur nec 
possit per eam probari, non debeat ab aliquo exigi, ut credatur veluti fidei articu- 
lus, aut censeri necessarium ad salutem». Cfr. Orts, EI mejor camino, C. 6. 

4 Cfr. Sutthelworth, Not Tradition, but Scriptura: Hase, Enchir., lib. I, c. 5; 
Briggs, The Bible, the Church, and the Reason. 


6 Vid. Weiss, Lehrbuch der. Eint. in das N. T., p. 5; Harnack, Dogm. geschi- 
chte, et alii. 


* Matth., 10, 7. 
7 Matth., 28, 19-20. 

plura, quae didicerant, praedicatione evangelica populo tradiderunt et 
traditione orali ad posteros transmittenda reliquerunt. Sicut enim Evan- 
gelium, antequam scriberetur, in traditione integrum permansit, ita etiam 
alia plura vel a Christo edocta vel a Spiritu Sancto dictata potuerunt 
traditione contineri. Et ita revera factum esse constat tum ex impos- 
sibilitate consignandi litteris omnia dicta factaque Christi, tum ex aper- 
to testimonio S. Joannis dicentis: Sunt autem et alia multa quae fecit 
Jesus, quae si scribantur -per singula, nec ipsum arbitror mundum capere 
posse eos, qui scribendi sunt libros L Exsistunt ergo in Ecclesia traditio- 
nes divinae a S. Scriptura distinctae, quae verbum Dei continent. 

b) Apostoli item hortati sunt fideles, ut cunctas ab ipsis traditas 
doctrinas tenerent non secus ac S. Scripturam. Laudo autem vos, inquit 
Paulus, fratres, quod per omnia mei memores estis; et sicut tradidi vobis, 
praecepta mea tenetis 1. Et rursum: Itaque, fratres, state et tenete traditio- 
nes, quas didicistis sive per sermonem sive per epistolam nostram 3. Ubi, 
ut vides, hortatur fratres, ut aequo jure tenerent traditiones quas didi- 
cerunt per sermonem, et doctrinas quas acceperunt per epistolam. Ad 
Timotheum autem haec commendat: O Timothee, depositum custodi, de- 
vitans profanas vocum novitates et oppositiones falsi nominis scientiae, 
quam quidam promittentes circa fidem exciderunt 4. Iterum: Formam habe 
sanorum verborum, quae a me audisti in fide et in dilectione in Christo 
Jesu. Bonum depositum custodi per Spiritum Sanctum... 5. Confortare in 
gratia, quae est in Christo Jesu, et quae audisti a me per multos testes, haec 
commenda fidelibus hominibus, qui idonei erunt et alios docere? 6. Hanc 
epistolam scripsit S. Paulus sub finem vitae suae, quando major pars 
Novi Testamenti exarata fuit et Timotheo valde nota?, et nihilominus 
traditionum depositum, quod audierat ab ipso, per multos testes custo- 
dire commendavit. 

Hoc argumentum pulcherrime confirmat Canus dicens: «Duas Petri 
epistolas habemus, et credimus mutum annis septem Antiochiae sedisse, 
elinguem Romae annis viginti quinque? Num nihil aliud verbo docuit, 
quam quod epistolis duabus scriptum reliquit? Quid? Andreas, Thomas, 
Bartholomaeus, Philippus, nonne sine scriptura, solo intercurrente verbo, 
Ecclesias sibi destinatas et fundarunt in fide et religione continuerunt? 
Consentiamus igitur, quod negari non potest, fidei doctrinam non scri- 
pto totam, sed ex parte verbo ab apostolis esse traditam»8. 

c) Nisi admittatur traditio divina, in discrimen adducuntur inspi- 
ratio librorum sacrorum ipsaque S. Scriptura. Licet enim Spiritu Sancto 
inspirati locuti fuerint sancti Dei homines, non ex S. Scriptura sed ex 


1 Joan., 2i, 25. «Quid autem, ait apposite ad rem S. Ironaeus, si neque apostoli 
quidem Scripturas reliquissent nobis? Nonne oportebat ordinem sequi traditionis 
quam tradiderunt iis, quibus committebant Ecclesias?» Adv. haer. lib. 3, c. 3, 
n. 1; MG 7, 855. 

I Cor. ii, 2. 

II Tkess., 2, 15. 

I Tini., 6, 20. 

II Tini. i, 13-14. 

“II Tim., 2,1-2. 

? FH Tim., 4,6. 

8 De locisllieol., lib, 3, c. 3 in fine. 

traditione novimus quos libros sub hac inspiratione composuerint ha- 
giographi. 


644. Dices. Déut. 4, 2, praecepit Deus: Non addetis ad verbum quod 
vobis loquor. Item S. Joannes ait: Si quis apposuerit ad haec, apponet Deus 
super illum plagas scriptas in libro isto ^ Ergo traditio divina non est ad- 
mittenda. 

Resp. In locis citatis non reprobantur traditiones divinae sed doctri- 
nae humanae verbo Dei contrariae. Adde quod in Deuteronomio prohibetur 
aliquid adjungere verbo Dei etiam tradito, id est, ad verbum quod vobis 
loquor. 


645. Arg. Il. Ex SS. Patrum et veterum testimoniis. Clemens Ro- 
manus ait: «Apostoli... praedicantes per regiones et civitates, harum 
primitias spiritu cum probassent, in episcopos et diaconos eorum, qui 
credituri erant, constituerunt» 1 Quem locum exponens addit S. Ire- 
naeus: «Reparat Clemens Corinthiorum fidem, et quam nuper ab apo- 
stolis acceperant traditionem» 3. 

S. Ignatius Antiochenus 4 meminit traditionis in apostolis constitu- 
tae, et unanimis sententiae in eorum successoribus conservatae. Unde 
«singularum civitatum ecclesias... hortatus est, ut apostolorum traditio- 
nibus tenaciter inhaererent, quas testificans jam etiam scripto consigna- 
re securitatis causa necessarium duxit» 5. 

S. Polycarpus ait: «Relinquentes vanitatem multorum et falsas do- 
ctrinas, ad traditam nobis ab initio doctrinam revertamur» 6. 

Papias diligentissime apostolorum traditiones collegit 7, quas Hege- 
sippus quinque libris consignavit 8. 

S. Irenaeus disputans adversus gnosticos traditionis defensionem su- 
scepit dicens: «Cum ex Scripturis arguuntur, in accusationem conver- 
tuntur ipsarum Scripturarum... quia non possit ex his inveniri veritas 
ab his, qui nesciant traditionem; non enim per litteram traditam illam 
(scimus) sed per vivam vocem... Cum autem ad eam iterum traditionem... 
quae per successiones presbyterorum in Ecclesiis custoditur, provocamus 
eos, adversantur traditioni dicentes se non solum presbyteris sed etiam 
apostolis exsistere sapientiores, sinceram invenisse veritatem... Evenit 
itaque neque Scripturis jam neque traditioni consentire eos... Traditionem 
itaque apostolorum in toto mundo manifestatam, in omni Ecclesia adest 
respicere omnibus, qui vera velint videre, et habemus annumerare eos, qui ab 
apostolis instituti sunt episcopi et successores eorum usque ad nos» . 

Tertullianus recensitis variis traditionis capitibus addidit: «Harum 
et aliarum ejusmodi disciplinarum, si legem expostules Scripturarum, 
nullam invenies: traditio tibi praetendetur auctrix, consuetudo confirma- 


Apoc., 27, 18. 

1 ad Cor., c. 42; MG |, 292. 

Adv. haer., lib. 3, c. 3, n. 3: MG 7, 850. 

Ad Ephes., nn. 3-4; MG 5, 648. 

Eusebius, H. E., lib. 3, c. 36: MG 20, 288. 

Ad Philipp., c. 7; MG 5, 1012. 

Cfr Eusebius, 11 E., lib. 3, c. 39; MG 20, 296 sq. 
Eusebius, //. lib, 4, c. 22; MG 20. 377. 

Adv. haer., lib. 3, cc. 2-3; MG 7, 846 sqq. 

trix; fides observatrix»l. Cui consonat illud Origenis: «Illa sola credenda 
est veritas, quae in nullo ab ecclesiastica et apostolica discordat tra- 
ditione» 1. 

S. Basilius contra macedonianos disputans ait: «Ex adservatis in Ec- 
clesia dogmatibus et praedicationibus alia quidem habemus e doctrina 
scripto prodita, alia vero nobis in mysterio tradita recepimus ex tradi- 
tione apostolorum, quorum utraque vim eamdem habent ad pietatem» 3. 
Et S. Epiphanias: «Traditione quoque opus est... Alia scripto, traditione 
alia sanctissimi apostoli reliquerunt»4. 

Qui plura velit hac de re SS. Patrum testimonia, adeat S. Cyprianum 57 
S. Athanasium 0, S. Augustinum T, et praesertim Vincentium Lirinensem, 
qui ait: «Id teneamus quod ubique, quod semper, quod ab omnibus 
creditum est» 89 


646. Arg. III. Ex Conciliis. Patres nicaeni, si fides est Athana- 
°, vocabulum homousion usurpare voluerunt, quia non a se fictum 
sed ab aliis olim acceptum fuit, et catholicam ejus significationem «a 
Patribus ad Patres quasi per manus traditam esse» demonstrarunt. 

Concilium Ephesinum, ut refert Vincentius Lirinensis 10* SS. Patrum 
sententiis in medium prolatis antiqui dogmatis religionem confirmavit, 

Patres Concilii Nicaeni II «Divinorum Patrum doctrinae insistentes 
et catholicae Ecclesiae, in qua Sanctus Spiritus inhabitat, traditionem 
observantes» definitionem fidei ediderunt u. 

Concilium Tridentinum solemniter id ipsum declaravit dicens: «Per- 
spiciens (synodus) hanc veritatem et disciplinam contineri in libris 
scriptis et sine scripto traditionibus, quae ab ipsius Christi ore ab aposto- 
lis acceptae, aut ab ipsis apostolis, Spiritu Sancto dictante, quasi per 
manus traditae, ad nos usque pervenerant, orthodoxorum Patrum exem- 
pla secuta, omnes libros tam Veteris quam Novi Testamenti, cum utri- 
usque unus Deus sit auctor, necnon traditiones ipsas, tum ad fidem tum 
ad mores pertinentes, tanquam vel oretenus a Christo vel a Spiritu 
Sancto dictatas, et continua successione in Ecclesia catholica conserva- 
tas, pari pietatis ajjectu ac reverentia suscipit et veneratur» 12. Hanc defi- 
nitionem retinuit Concilium Vaticanum in Const, dogm. de Fide, c. 2. 


sio 


647. Arg. IV. Contra protestantes. | «Protestantes, ait ad rem opti- 
me cl. Pesch, de Scriptura tria docent: a) libros omnes et solos in ca- 
none suo contentos esse verbum Dei inspiratum; b) nihil fide divina 
credendum esse, quod ex his libris non hauriatur; c) singulos fideles esse 


1 De Corona, c. 4; ML 2, 99. 

2 De Princip., lib. 1l, praef. n. 2; MG 11, 116. 
3 De Spiritu Sancto, C. 27, n. 66; MG 32, 187. 
1 Haer., 61, n. 6; MG 41, 1048. 

5 Ep. 27; ML 4, 306. 

° De decret, nicaen., n. 27; MG 25, 465 sqq. 

7 De utilitate credendi, c. 17; ML 42, 91. 

8 Commonit., 1, c. 2; ML 50, 640. 

9 De decret, nicaen., n. 27; MG 25, 465. 

10 Commonit., 1, c. 29; ML 50, 677. 

u In definit, fidei: Mansi, 13. 730. 

12 Sess. 4; Denz-Bannw., 783. 

authenticos interpretes Scripturae. Atqui horum nihil docetur in S. Scri- 
ptura. Ergo» 1. 


648. Corollaria. Ex his accipe duo corollaria. 

1) Traditio divina praecedit tempore Scripturam.  Revelatio etenim, 
quam continent Scripturae, prius communicata et transmissa est tradi- 
tione orali, ut fateri coguntur protestantes hodierni. 

2) Traditio divina latius patet Scriptura. Complectitur enim traditio 
non solum veritates quae sunt in S. Scriptura, verum etiam alia dogmata 
a fidelibus credenda, a) Jam olim ab origine generis humani revelatio de 
Deo creatore, sanctificatore, futuro redemptore, etc., facta hominibus, re- 
tenta est per traditionem sine Scriptura in lege naturae; b) deinde in lege 
scripta tenebantur sola traditione quae deerant in Scripturis, ut promissio 
de praemiis aeternis 2&remedium peccati originalis pro feminis imo et pro 
masculis ante circumcisionem decedentibus 3, et cetera; c) denique in lege 
gratiae post completum canonem Scripturarum multa habentur sola tradi- 
tione, ut parvulos esse baptizandos, baptismum haereticorum esse validum, 
libros canonicos esse inspiratos, etc., 


Solvitur difficultas. 


649. Obj. Joannes in fine sui Evangelii ait: Haec autem scripta sunt, 
ut credatis, quia Jesus est Christus Filius Dei, et ut credentes vitam habeatis 
in nomine ejus 6. Ergo quae scripta sunt, sufficiunt ad vitam aeternam 
adipiscendam. Ita protestantes. 

Resp.—Neg. conseq. a) Interpretationem protestantium esse falsam 
inde constat quod evangelista loquitur de suo Evangelio, quod si sufficeret 
ad integritatem fidei, ahi canonis libri rejiciendi forent, b) S. Joannes lo- 
quitur de miraculis Jesu, quae a se narrata sufficere adserit ad ostendendam 
Christi divinitatem; et addit; ut credentes non solum Christi divinitatem sed 
totam doctrinam revelatam, vitam habeatis in nomine ejus. 


650. Scholion. Innumera SS. Patrum effata congerunt protestantes, 
ut suam de sufficientia solius Scripturae ostendant sententiam. Sed frustra. 
Placet heic regulas quasdam generales, quibus possint omnes difficultates in 
hac materia faciliter everti, in commodum candidati lectoris subjicere. 

1) Quando Patres videntur adserere omnia in sacris Scripturis conti- 
neri, vel a) loquuntur de subjecta materia, de mysterio scilicet de quo agunt 
seu disputant cum haereticis: vel b) verbum omnia restringunt ad ea quae 
sunt de necessitate medii credenda; vel c) Scripturae nomine intelligunt lato 
sensu totum verbum Dei revelatum. 

2) Quoties Patres sufficientiam Scripturae ad salutem praedicare vi- 
dentur, necessitatem verbi divini quod praecipue in sacris litteris contine- 
tur, adstruere volunt, quin tamen rejiciant traditiones orales. 

3) Quando Patres traditiones praeterire vel etiam rejicere visi sunt, 
non de divinis nec de apostolicis et ecclesiasticis traditionibus egerunt, 
sed de apocryphis ab hominibus qui nulla gaudebant auctoritate inventis, 
quas Ecclesia, ut aequum est, semper rejecit 6. 

4) Quandoque ex sola auctoritate Scripturae arguendum esse dixerunt, 
quia disputabant cum haereticis, qui nullum fontem theologicum nisi S. Scri- 
pturam admittebant 7. 


Inst. propaed., n. 567. 

Cfr. Suarez, De legibus, lib. 9, c. 6, n. 21. 

Vid. S. Bellarminus, De verbo Dei, lib. 4, c. 4. 

Cfr. Berthier, De locis theol., n. 36. 

Joan., 20, 31. 

“ Cfr. Billuarl, De regulis fidei, diss. 2, a. 2. 

Cfr. S. Bollarnilnu», Do verbo Dei, lib. 4, c. n, et alii. 

ARTICULUS III 


UTRUM TRADITIONES ORALES INFALLIBILITER AD NOS USQUE 
PERVENERINT 


651. Status quaestionis. 1) Agimus de conservatione traditionis 
divinae, quae, ut diximus, verbum Dei revelatum continet, et nullam 
ex sua natura mutationem patitur. 

2) In propagandis et conservandis divinis traditionibus consideran- 
da sunt, non solum actio humana, quae ex se fallibijis est, sed praecipue 
actio Dei, quae efficacissima est et immutabilis, et media quibus tra- 
ditiones transmittuntur, vivum scilicet Ecclesiae magisterium tum so- 
lemne tum ordinarium, quod diversimode exercetur, ut ex dicendis 
patebit. 

3) Hinc oritur quaestio, an praefatae traditiones sint ex promis- 
sione et actione Christi mediisque opportunis ad hoc destinatis immu- 
tabiliter conservandae atque infallibiliter a majoribus ad posteros usque 
in finem saeculorum transmittendae. 


652. Errores. Protestantes, rationalistae et niodernistae, qui, actionem 
Dei et adsistentiam Spiritus Sancti négligentes, mediis dumtaxat naturali- 
bus fidunt, nullam veritatis transmissionem admittunt nisi Aistoricam et 
instinctivam conscientiae christianae, utramque certe fallibilem. Hinc impos- 
sibile putant veritates, quae in sacris litteris non continentur, incorruptas 
per jugem saeculorum successionem ad nos usque pervenire. 


653. Thesis. Traditiones divinae immutabiliter ad nos usque per- 
venerunt. 


Arg. I. 1) Christus Dominus ait apostolis: Euntes ergo, docete 
omnes gentes... docentes eos servare omnia quaecumque mandavi vobisl. 
Rursus: Praedicate Evangelium omni creaturae 1. En vivum magisterium 
a Christo institutum cum auctoritate traditionis propagandae atque con- 
servandae. Apostolis autem et eorum successoribus, praedicantibus et 
docentibus quae audierant, adjunxit: Ecce ego vobiscum sum omnibus 
diebus usque ad consummationem saeculi 34 Sed magisterium, cui adest 
virtus et adsistentia Christi, falli non potest in exponendis doctrinis. 
Ergo traditiones divinae per Ecclesiae magisterium expositae infallibi- 
liter ad nos usque pervenerunt. 

2) Id ipsum confirmavit Apostolus cum Timotheo scribens ait: 
Quae audisti a me -per multos testes, haec commenda fidelibus hominibus, 
qui idonei erunt et alios docerel. Quibus verbis non solum hortatus est 
Timotheum, ut quae a se audierat fidelibus communicaret, verum etiam 
diserte adseruit fideles fore idoneos, ut alios docerent. Unde traditionem 


Matth., 28, 19 sq. 
Mare., 16, 15. 
Matth., 28, 20. 
II Tini., 2, 2. 

alibi vocat depositum x, quod ex jure civili est quasi thesaurus aliis 
transmittendus. 

Arg. Il. Ex SS. Patribus. SS. Patres luculenter hanc veritatem do- 
cuerunt et simul rationem reddiderunt incorruptae conservationis do- 
ctrinae traditae. «Servetur, ait Origenes, ecclesiastica praedicatio per 
successionis ordinem ab apostolis tradita, et usque ad praesens in eccle- 
siis permanens: illa sola credenda est veritas, quae in nullo ab eccle- 
siastica discordat traditione»1. S. Augustinus, loquendo de Ecclesiae 
pastoribus, quibus commissum est magisterium, haec habet: «Quod inve- 
nerunt in Ecclesia, tenuerunt; quod didicerunt, docuerunt; quod a 
patribus acceperunt, hoc filiis tradiderunt» 34 Haec transmissio facta est 
juxta S. Irenaeum* «per charisma veritatis certum» vel «per operatio- 
nem Spiritus»5; juxta Tertullianum per Spiritum Sanctum, qui «ad hoc 
missus est a Christo, ad hoc postulatus de Patre, ut esset doctor veri- 
tatis... non sinens Ecclesias aliter interim intelligere et aliter credere»6; 
juxta S. Augustinum 1 per Dominum inhabitantem Ecclesiam. 

654. Scholion. Media ad hanc incorruptam traditionis conserva- 
tionem necessaria nunquam defuerunt Ecclesiae. Traditio enim dicitur 
oralis in oppositione ad S. Scripturam, sed, ut alibi notatum est, hoc 
non obstat, quominus in aliis libris non inspiratis consignetur. Porro 
magisterium infallibile, sive solemne sive ordinarium, Ecclesiae, quod 
penes pastores invenitur et est organon traditionis divinae, exeritur in 
definitionibus dogmaticis et symbolis fideique professionibus, quae immu- 
tabilia sunt, necnon in Ecclesiae praxi, SS. Patrum et theologorum 
scriptis, fidelium consensu atque aliis documentis pastorumque praedi- 
cationibus et doctrinis, edoctis sub adsistentia Spiritus Sancti. 


ARTICULUS IV 
QUODNAM SIT ORGANON TRADITIONIS DIVINAE 


655. Status quaestionis. Organon traditionis vocantur illa media, 
quibus revelationes divinae traditioni commissae dignoscuntur, custo- 
diuntur et ad alios transmittuntur. Porro hujusmodi media, licet plura 
sint, ad magisterium Ecclesiae facile reducuntur. Magisterium infallibile 
Ecclesiae, quod in pastoribus residet, aliud est solemne aliud ordinarium 
juxta illud Concilii Vaticani: Porro fide divina et catholica ea omnia 
credenda sunt, quae in verbo Dei scripto vel tradito continentur, et ab Ec- 
clesia sive solemni judicio, sive ordinario et universali magisterio, tan- 
quam divinitus revelata credenda proponunturs. 


I Tini., 6, 20; ZI Tim., 1, 14. 

Ilsp. «pxov, lib. 1, in praef., n. 2; MG 11, 116. 
Cont. Julian., lib. 2, n. 34; ML 44, 698. 

Adv. haer., lib. 4, c. 26, n. 2; MG 7, 1053. 
Adv. haer., lib. 3, c. 24, n. 1; MG 7, 966. 

De praeseripl., c. 28; MI. 2, 47. 

7 In Ps. (j, n. 12; ML 36, 122. 

" Sess. 3, C. 3, de. fide: Donz-Bunnw., 1792. 

Magisterium solemne in definitionibus dogmaticis seu judiciis forma 
libus continetur, ordinarium in praedicatione ecclesiastica seu instru- 
ctione populorum exhibetur. 

Quaeritur hic, an Ecclesiae magisterium sit authenticum et adaequa- 
tum organon traditionis conservandae atque propagandae. 


656. Error. Hic etiam sicut in superioribus agendum nobis est contra 
protestantes, qui, magisterium infallibile a Christo Domino institutum om- 
nino respuentes, nullum admittunt traditionis divinae propagandae organon 
authenticum. 

657. "Thesis. Magisterium vivum et infallibile Ecclesiae, quod in 
«solemne» et «ordinarium» dispescitur, est authenticum et adaequatum 
organon traditionis conservandae atque propagandae. 


A. De magisterio solemni ut est organon traditionis. 


Magisterium solemne Ecclesiae manifestatur, ut diximus, in defini- 
tionibus dogmaticis, in symbolis et professionibus fidei, quae a Romanis 
Pontificibus vel Conciliis Oecumenicis (aut etiam particularibus ab Ec- 
clesia receptis vel a Summo Pontifice in forma solemni approbatis) edi- 
tae sunt. 

658. 1) Definitiones dogmaticae sunt, ut ipsa vox sonat, declara- 
tiones solemnes, quibus Romani Pontifices vel concilia decernunt ali- 
quam doctrinam a Deo revelatam esse et ab omnibus fide tenendam. 
Hujusmodi sunt dogma Immaculatae Conceptionis, inerrantia Romani 
Pontificis ex cathedra loquentis in rebus fidei et morum, et alia quam- 
plurima decreta conciliorum et solemnes definitiones Romanorum Pon- 
tificum. in quibus nonnulla jam sacris litteris consignata contra obortos 
errores declarantur, et alia in sola traditione contenta definiuntur x. 

659. 2) Symbola vocantur quaedam simplices ac breves summae 
veritatum fidei. Horum utilitatem negabit nemo. Symbolum enim, sum- 
mam veritatum fidei brevi compendio exhibens, faciliorem reddit dogma- 
tum intelligentiam, unitatem fidei totius servat, et fideles ab infidelibus 
facile secernit. S. Thomas1 egregie ostendit in symbolo contineri ea 
omnia, quae sunt fidelibus ad salutem necessaria 3. 

Tria sunt symbola praecipua in tota Ecclesia recepta, apostolorum 
scilicet, nicaeno-cpolitanum, et athanasianum. 

a) Symbolum apostolorum duodecim vel juxta alios quatuordecim 
articulis constat, in quibus doctrina fidei ab omnibus credenda sum- 
marie proponitur. Plures theologi, S. Leonem M. sequuti4, putant sin- 
gulos articulos hujus symboli a singulis apostolis, antequam per orbem 


1 De conciliis eorumque definitionibus iterum sermo redibit in quaestione 
speciali. Hic novisse sufficiat definitiones dogmaticas non raro ex sola traditione 
haustas esse. 

3 II-II, Q. i, a. 8. 

3 Apud Migne, Theol. curs. compl., 6, coi. ii sq., invenies quorumdam sym- 
boli expositiones. Confer etiam Denz-Bannw., Enchiridion Symbolorum et defini- 
tionum, n. i sqq. 

4 S. Leo, ep. 31 ad Pulcheriam Augustam, C. 4; ML 54, 794, symbolum hoc 
vocat brevem et perfectam confessionem, «quam duodecim apostolorum totidem 
est signata sententiis». S. Leonis sententiam sequuti sunt plures. Cfr. Perujo, 
Diccion. de Ciendas Eccas., V. «Sfmbolo». 


ART. tV. QUODNAM SIT ORGANON TRADITIONIS DIVINAE 513 


dispergerentur, compositos esse; alii docent ab apostolis quidem com- 
muni consilio fuisse compositos, sed non singulas sententias a singulis 
apostolis fuisse prolatas x; alii denique, ex hodiernis praecipue criticis, 
contendunt ab apostolis quoad substantiam fuisse traditum, et deinde, 
in instructione catechumenorum paulatim auctum ac perpolitum, ante 
saeculum v ut regulam fidei fuisse propositum et acceptum 1. 

b) Symbolum nicaeno-constantinopolitanum ab Hossio cordubensi, 
ut dicitur 3, compositum, in Concilio Nicaeno I (a. 325) approbatum et 
in Concilio Cpolitano I (a. 381) modificatum atque completum. Huic, 
arianae haeresis confutandae causa, in Hispania primo (a. 400), in Gallia 
postea Angliaque addita est particula Filioque; quam additionem appro- 
bavere Romani Pontifices a saeculo ix, et Ecclesia universalis in Con- 
cilio Florentino consentientibus graecis4. 

c) Symbolum athanasianum, ita nuncupatum quia nomine S. Atha- 
nasii vulgatum est, non a S. Athanasio sed probabiliter a S. Ambrosio 
saeculo iv compositum fuisse censent hodierni critici57Privata auctoritate 
in principio editum fuit, «sed quia integram fidei veritatem, ut ait S. Tho- 
mas e, ejus doctrina breviter continebat, auctoritate Summi Pontificis 
est recepta, ut quasi fidei regula habeatur». 

660. 3) Professiones fidei sunt longiores quaedam explicationes 
articulorum fidei, quae obortis novis erroribus subscribendae vel profi- 
tendae exhibitae sunt. Tres praecipuas enumerat Denzinger °’, l.a est 
tridentina seu piana, a Pio IV per constitutionem /njunctum nobis 
18 Nov. 1564 edita et per decretum S. C. Concilii 20 Jan. 1877 aucta, 
quam omnes professores, beneficiati, superiores ordinum religiosorum, et- 
cetera, antequam suo munere fungantur, emittere debent. 2.a edita est 
pro graecis a Gregorio XIII per constitutionem Sanctissimus Dominus 
noster. 3,a denique est ab Urbano VIII et Benedicto XIV edita pro 
orientalibus. 

Haec sunt organa quibus solemne magisterium Ecclesiae exercetur 
et traditiones divinae ad posteros tuto transmittuntur. Christus siqui- 
dem, ut superius late ostendimus, vivum magisterium in Ecclesia insti- 
tuit, ut doctrinam fidei et morum infallibiliter conservaret et populo 
Christiano traderet. Magisterium autem Ecclesiae hoc munere fungitur 
definitiones dogmaticas, symbola et professiones fidei solemniter edendo. 
Ergo magisterium solemne Ecclesiae est partim organon traditionis ad 
nos usque transmittendae. 


| Ita Rutinus, antiquissimus historiographus (f 410), Comment, in symbolum 
aposl., n. 2; ML 21, 337 aliique plures. 

2 Cfr. Schaff, The Creeds of Christendom.—S. Thomas, II-III, q. 1, a. 9 ad 6 
adserit editum fuisse «tempore persecutionis». Vide Palmieri, Theol. dog. orth., 
. 281 sqq.; «Razón y I-e», vol. 29, p. 429 sqq.; et «The Irish Theological Quar- 
terly», vol. 3, p. 358 sqq. 

3 Cfr. Menéndez y Pelayo, Historia de los hétérodoxes espaholes, t. 2, lib. I, 
. I, $ 2 (ed. 2), p. 37; et Bonilla, Hist, de la Filosofia esp., ep. rom., p. 183. 

4 Cfr. Wouters, Hist. eccl. comp., epocha 6, 15. 

8 Cfr. Revue d'Histoire Écclés., Juillet, 1936. 

0  II-II, q. l,a. 10 ad 3. Vide Palmieri, Theol. dogm. orth., p. 362; et Kunsle 
apud «Razón y Fe», vol, 29, p. 429. 

7 Enchiridion, nn, 994-1083, 1460 sqq. 

sa 

661. B. De magisterio ordinario ut organon traditionis. 


Magisterium item ordinarium Ecclesiae multipliciter exercetur. Prae- 
cipua ejus media sunt: 1) Pastorum Ecclesiae per orbem dispersorum vivae 
vocis praedicatiol; 2) Ecclesiae praxis in publica et solemni administra- 
tione sacramentorum, celebratione missarum et recitatione precum; 
3) scripta SS. Patrum, qui apostolorum praedicationi interfuerunt, vel 
saeculis posterioribus a majoribus accepta dogmata litteris fideliter con- 
signarunt; 4) Consensus theologorum, qui, sensum Scripturarum et tradi- 
tionis adepti, doctrinas fidei et morum a populo christiano amplectendas 
docuerunt; 5) Congregationes Romanae a Summis Pontificibus institutae, 
quae suis decisionibus errores atque haereses proscribunt et normam 
credendorum agendorumque proponunt; 6) Consensus communis populi 
Christiani qui in errorem circa credenda nunquam labitur; 7) Monumenta 
denique sive scripta, ut historiae, sive non scripta, ut opera archaeolo- 
gica, servant proculdubio veterum catholicorum doctrinas, quas antiqui 
a majoribus et a Deo acceptas tenuerunt. 

Singula sunt breviter pertractanda. 

662. 1) Pastorum Ecclesiae vivae vocis praedicatio, jugiter in Ec- 
clesia ex Christi institutione exsistens, medium est aptissimum traditio- 
nis conservandae. Multa enim Dominus et post ipsum Spiritus Sanctus 
docuerat apostolos, quae non sunt in Scripturis relata; et, ut omnia 
juxta Ecclesiae necessitates implicite vel explicatius proponerentur atque 
fidelibus transmitterentur, institutum est ministerium praedicationis 
evangelicae illis verbis: Euntes ergo docete omnes gentes... docentes eos 
servare omnia quaecumque mandavi vobisl Promisit deinde Dominus 
verbi divini praeconibus se adfuturum omnibus diebus usque ad consum- 
mationem saeculi. Accepto hoc munere, primo apostoli et deinde eorum 
successores terras mariaque obiere, et doctrinam catholicam fidelibus 
tradidere eo successu, ut innumeros Christo pepererint ex omni gente 
et natione filios. Initia praedicationis evangelicae describuntur in Acti- 
bus et epistolis apostolorum, et progressus referuntur in operibus SS. Pa- 
trum et historiis ecclesiasticis 3. 

663. 2) Ecclesiae praxis in sua liturgia plures exhibet doctrinas 
fidei et morum. 

Liturgia juxta nonnullos ex vocibus graecis Miro epyov (publicum 
opus) vel juxta alios ÀeiTn epyov (orationis opus) coalescit, et signi- 
ficat libros auctoritate Ecclesiarum conscriptos, usuque publico comproba- 
tos, quibus ritus in administratione sacramentorum, celebratione sacrificii, 
et recitatione precum servandi praescribuntur. 

Disputatur non parum a criticis, num primis Ecclesiae saeculis scri- 
pta fuerit liturgia, vel sola traditione orali et consuetudine edocti fuerint 


| Ut jugis praedicationis Ecclesiae vera ratio habeatur, operae pretium est 
historias et opera apologetica conferre, quae apodictice demonstrant praedicatio- 
nem evangelicam in Ecclesia nunquam cessasse, sed jugiter perseverasse et uber- 
rimos fructus ubique terrarum dedisse. Cfr. Hergenrother, Hist, de la Igl., per totum. 

2 Matth., 28, 19-21. 

3 Vide Rorhbaoher Histoire de l'Eglise; Hergenrother, Historia dc la Iglesia, 
Sphem., Anales de la propagation de la fc, et alios. 

ritus. Volunt nonnulli sola traditione et consuetudine servatam fuisse 
liturgiam in Ecclesia usque ad saeculum quartuml. Alii probabilius 
censent liturgiam fuisse ab apostolis exaratam -. Omnes tamen fatentur 
libros liturgicos, si qui fuerint exarati, caute fuisse tunc servatos ob 
metum profanationis ex parte gentilium. 

In Ecclesia fuerunt Liturgiae orientales et occidentales. 

Apud orientales praecipuae sunt a) Liturgia S. Jacobi, probabiliter 
a Jacobo minore scripta, et in ecclesiis Hierosolymitana et antiochena 
usu recepta 2 Hanc S. Basilius et S. Joannes Chrysostomus, rebus parvi 
momenti mutatis, temporum et ecclesiarum necessitatibus accommoda- 
runt 4. b) Liturgia S. Matthaei quam habent aethiopes, et S. Marci 
qua utuntur alexandrini, ab incertis auctoribus compositae et a S. Cy- 
rille Alexandrino aliquantulum correctae, magnam adeptae sunt apud 
suos auctoritatem, c) Liturgia Byzantina, qua utuntur rutheni, est ipsa 
quam Chrysostomus et Basilius ex S. Jacobo composuerunt. Ex his 
partim mutatis partim in alias linguas versis, innumerae prodierunt 
liturgiae, quibus utuntur in suis ecclesiis maronitae, jacobitae 57 nesto- 
riani, tartari, copti, aethiopes, abyssini, melchitae, etc., 0. 

Apud occidentales celebriores sunt a) Liturgia Romana, quam non 
nulli S. Petro apostolo, et Baronius 1, S. Proclus 8, etc., S. Clementi Ro- 
mano tribuunt, partim ex graecorum partim ex latinorum ritibus con- 
stare dicitur. Haec usque ad exitum saeculi quinti paulatim aucta, a 
Gelasio deinde papa completa fuit, et inde codex gelasianus appellatur. 
A Romanis, tandem Pontificibus, praesertim Gregorio M., nunc additis 
nunc demptis quibusdam ritibus, non parum immutata fuit, unitatem 
tamen doctrinae et essentiam sacrificii ad nostra usque tempora integre 
servavit, b) Gallicana, quae vel a S. Hilario pictaviensi vel a Musaeo, 
presbytero massiliensi, vel a Sidonio Apollinari digesta est, ut alii con- 
tendunt 9. Hanc galli per aliquot saecula tenuerunt, sed vertente saecu- 
lo octavo liturgiam romanam opera Caroli Magni univcrsim acceptarunt. 


1 Hanc opinionem confirmare nituntur auctoritate Tertulliani, qui de ritibus 
baptismi et eucharistiae loquens ait: «Harum et aliarum hujusmodi disciplinarum 
Si legem expostules scripturarum, nullam invenies. Traditio tibi praetendetur auctrix, 
consuetudo confirmatrix, et fides observatrix». De Corona, c. 4; ML 2, 99. 

2 Juxta hanc sententiam Tertullianus solum negat ritus in Scripturis sanctis 
esse conscriptos. 

3 Cfr. Honoratus a Sta. Maria, Animadversiones in regulas et usum criticos, 
lib. 5, diss. 3, a. 2; et Bona, Rerum liturg., lib. x, c. 8. 

1 Habetur veluti fons caeterarum liturgiarum orientalium. Cfr. Honoratus a 
Sta. Maria, lib. 5, diss. 3, a. 2, $ 4 et 8. Ejus epitomem conservavit S. Justinus 
in sua celebri apologià, lib. 2, et mystice interpretatus est. S. Cyrillus Hierosoly- 
mitanus, Cateches. Myst. quinta; MG 33, ilio sqq. 

5 Fertur jacobitas habere 28 liturgias distinctas. Cfr. Martigny, Diet., v. «Li- 
turgie». 

8 Cfr. Renaudot, Liturgiarum orientalium collectio; Denzinger, Ritus orienta- 
lium; Martigny, Dictionnaire des antiquités chrétiennes, v. «Liturgie»; Perujo, Diccio- 
nario de Ciendas Eccas., v. «Rito»; et alii. 

7 Annal, ad a. 102, n. 23. 

8 De traditione dio. missae; MG 65, 849. 

8 Cfr Martigny, l. c-—Bona, Rerum liturg., lib. I, c. 12, n. V, liturgiam galli- 
canarn erronee confundit cum mozarabica, quam gothi, ex Hispania a mauris pulsi, 
detulerant in partes Galliae Narbonensis. 

c) Ambrosiana, quae, ab Oriente probabiliter allata, a S. Ambrosio novis 
ritibus aucta est et ecclesiae mediolanensi accommodata. Nunc solum- 
modo ejus exstant vestigial. d) Gothica seu Mozarabica in Hispania 
(mistarabica ex voce mixti arabes, ex eo quod hispani, gothorum im- 
perio subditi, arabibus mixti habitabant). Haec, quidquid dicat Baro- 
nins in contrarium 1, S. Isidoro vetustior creditur, imo et S. Leandrum 
praecessisse defendunt critici 3 contra Cavium4. Saeculo v vel ineunte 
saeculo vi ab incerto auctore composita, a Sanctis Leandro et Isidoro 
Hispalensibus notabiliter aucta est atque a Sanctis Ildephonso et Juliano 
toletanis completa5. Apud hispanos fuit communis, usque dum anno 
1080, regnante Alphonso VI, Gregorius VII liturgiam romanam introdu- 
xit, relicta tamen in suo vigore liturgia mozarabica pro septem ecclesiis 
paroecialibus urbis toletanae. 

Omnes hic recensitae liturgiae, et aliae quae exstant in quibusdam 
ecclesiis particularibus, plures proculdubio passae sunt tractu temporis 
mutationes accidentales et historicas, sed substantialiter integrae ma- 
nent; vel in rebus ad fidem vel mores pertinentibus, quando praesertim 
omnes concordant, magnam habent auctoritatem, et sunt legitimum or- 
ganon traditionis. 

664. 3) Scripta Patrum, qui inde a tempore apostolorum ad saecu- 
lum usque XII dogmata credenda docuerunt et mores Ecclesiae hone- 
stos defenderunt, magni facienda sunt. Sancti Patres qui doctrina, san- 
ctitate et communione cum Ecclesia catholica floruerunt, plures veritates 
a Deo revelatas et in traditione contentas ab omni corruptione immunes 
servaverunt, et integre ad nos transmiserunt. Acceptas e caelo traditio- 
nes Christianas sedulo scrutati sunt et contra insurgentes errores strenue 
defenderunt. 

Hinc, licet divinas revelationes communes non acceperint, Ecclesiae 
tamen docentis, ad quam certe referuntur promissa Christi de auxilio 
praestando in dogmatum revelatorum conservatione, constituerunt par- 
tem non modicam. 

Quare, tum Ecclesiae concilia tum Romani Pontifices ad Sanctos 
Patres semper confugiendum esse docuerunt in investigando sensu re- 
velationis et cognoscendis traditionibus dogmaticis. «Divinitus placuit, 
ait Concilium Ephesinum, nihil aliud posteris credendum decernere, nisi 
quod sacra sibi consentiens Sanctorum Patrum tenuerit antiquitas» 6. Et 
in Conciliis Tridentino et Vaticano prohibitum est, ne quis Scripturam 
Sacram contra unanimem SS. Patrum sensum interpretari auderet7. 


1 Vide visoonti, De rit. miss., c. 22. 

2 Ad a. 633, n. 70. 

3 Cfr. Honoratus a Sta. Maria, Animadversiones, lib. 5, diss. 3, a. 3, $4: et Me- 
néndez y Pelayo, Historia de los hétérodoxes espaiioles, (ed. 2, lib. 3, Pream., t. 2, p. 80). 
4 Hist, liti., ad a. 583. 

5 Cfr. Flôrez, Espaila sagrada, toni. 3, p. 234 sqq. 

° Ari i. 

7 Cfr. Concil. Trid., sess. 4; Denz-Bannw., 786; et Concil. Vat., sess. 3, c. 2; 
Denz-Bannw., 1788.—Reprehendendi ergo sunt non solutn protestantes et rationa- 
listae ac increduli hodierni, qui traditiones divinas et doctrinas SS. Patrum rejiciunt, 
verum etiain giintheriani, qui non satis deferunt auctoritati SS. Patrum. Vide bre- 
ve Pii PP. IX ad Card, arehiup. colon., 1857, et ad episcop. wratislav. 30 Mart 1857. 

665. 4) Consensus theologorum. Unanimis consensus theologorum 
est medium quo saepe Ecclesia exercet suum magisterium ordinarium. 
Theologi namque sunt veluti quidam Ecclesiae exercitus, qui arcana 
Dei et mysteria revelationis penetrantes, fidei veritates ex principiis re- 
velationis quodammodo demonstrant, et ab incursibus haereticorum de- 
fendunt, veteresque traditiones ab omnibus fidelibus credendas illustrant 
atque ad posteros transmittunt. 

666. 5) Congregationes item Romanae a Summis Pontificibus ad 
diversos fines institutae totidem sunt organa magisterii ordinarii Eccle- 
siae. Hominibus constant benemeritis qui integritatis fidei morumque 
probitatis solliciti, imo et studiis sacris plerumque dediti, Romanos Pon- 
tifices, ubi oportet, adjuvant, et decisiones dant ad intelligentiam 
dogmatis et instructionem fidelium maxime utiles. 

667. 6) Consensus quoque unanimis fidelium in credendis rebus 
fidei maxime confert ad traditionis conservationem. Ecclesia siquidem 
credens seu fidelium multitudo in credendis fidei doctrinis et admitten- 
dis moribus honestis dicitur et est infallibilis. 

668. 7) Monumenta denique sive scripta sive non scripta exhibent 
plures doctrinas et facta, ex quibus ducimur plerumque in cognitionem 
mysteriorum ac dogmatum latentium in traditione. Ad haec monumen- 
ta referuntur historiae variae, scripta polemica, acta martyrum, aedificia 
sacra (templa, catacumbae, sepulcreta), imagines, utensilia, numismata, 
inscriptiones aliaque hujus generis plura. Plures christiani fidem, quam 
jure haereditario a majoribus acceperant, in his monumentis saepe reli- 
querunt impressam. Idcirco, qui velit traditiones divinas et ecclesiasti- 
cas probe cognoscere, debet monumenta, non tantum scripta, sed etiam 
non scripta, diligenter examinare, et quae per ea significantur sedulo 
conferre 1. 


ARTICULUS V 
UTRUM DIVINAE TRADITIONES SEMPER IMMUTABILES PERMANEANT 


669. Status quaestionis. Titulus articuli potest dupliciter intelligi. 

Primo, an dogmata in divina traditione contenta sint semper obje- 
ctive immutabilia. Hoc sensu responsio affirmativa clara est. Dogmata 
enim sunt doctrinae a Deo revelatae, quae objective mutari non pos- 
sunt. Veritas igitur objectiva dogmatum, quae traditione docentur, ea- 
dem semper manet. 

Secundo, an traditio semper tribuerit dogmatibus revelatis sensum, 
qui responderet veritati eorum objectivae, vel e contra explicuerit ali- 
quando dogmata uno sensu, qui postea juxta progressus scientiarum 
fuerit reformandus. En paucis status quaestionis quem alii aliter, et 
non omnes claritate qua par est, exponere curarunt. 


l Vide Porrot, Les Catacombes de Rome, Paris, 1852; J. B. Rossi, Roma sotter- 
ranea cristiana, 1864: BuHeltino d'Archeologia, Inscriptiones Christianae, Romae, 
1857; Maruoolil, Manuale d'Avcheologia cristiana, Roma, 1908; Martigny, Diction- 


naire des antiquil. chrit., <t alios. 

670. Errores, a) Semi-rationalistae progressistae absolute docent dog- 
mata catholica quae revelatione continentur, sive in S. Scriptura consigna- 
ta fuerint sive sola traditione ad nos transmissa, etiamsi magisterio Eccle- 
siae fuerint declarata, non fuisse semper ab Ecclesia recte intellecta, et 
consequenter aliquando fore, ut secundum progressum scientiarum dogmata 
catholica aliter ab Ecclesia intelligantur x. Ita A. Giinther, Hermes, Frohs- 
chammer, Dóllinger, et alii non pauci 1. 


b) Juxta doctorem Hock 3 SS. Patres docuerunt quid dogmatum, scho- 
lastici quomodo dogmatum imperfecte, philosophi posteriores quid dogmatum 
perfectius, ac denique philosophi hodierni mysteria cuncta, sublato omni 
velamine, in veritates rationales verterunt. 

c) Alii hunc modum loquendi nimis durum putantes aliter rem expli- 
care conati sunt. Kantio in hac parte concinentes duplicem statuerunt veri- 
tatem, unam absolutam quae adamussim respondet realitati objectorum, 
alteram relativam quae magis verisimilis videtur vel appropinquans realitati. 
Dixeruntque dogmata cuncta tum S. Scripturae tum traditionis divinae in- 
tellecta esse ab Ecclesia secundum veritatem relativam, quae attentis cir- 
cumstantiis temporum et statu scientiarum magis verisimilis videbatur. «In 
qua sententia ita per Ecclesiae definitionem praevalente, ajebat in Concilio 
Vaticano adnotator in prinum schema Const, de doctrina catholica 4, con- 
cedunt semper esse aliquam veritatem... atque ideo progressu temporis pro 
alio ulteriori stadio scientiarum necessariam reddi definitionem perfectio- 
rem, quia illa prior huic posteriori stadio scientiae jam apta non est». Ita 
plures hodierni criticismi sectatores et modernistae 5* 


671. "Thesis I. Dogmata traditionis divinae nunquam sunt ab Ec- 
clesia intellecta in sensu, qui sit juxta progressum scientiarum refor- 
mandus 6. 


Arg. I. Ecclesia est infallibilis in iis quae ad fidem et mores spe- 
ctant proponendis. Sed si dogmata traditionis divinae aliquando intel- 
ligeret in sensu juxta progressum scientiarum reformando, actum esset 
de ejus infallibilitate. Ergo. Unde in Concilio Vaticano expresse defini- 
tum est sacrorum dogmatum sensum, quem Ecclesia semel declaravit, 
perpetuo retinendum esse, imo excommunicatione plectitur, qui altioris 
intelligentiae specie et nomine putet ab eo aliquando recedendum 7; et 
Pius PP. IX damnavit in Syllabo propositionem 5 his verbis conce- 
ptam: «Divina revelatio est imperfecta, et idcirco subjecta continuo et 
indefinito progressui, qui humanae rationis progressioni respondeat». 


Arg. Il. Dogmata catholica, quae per traditionem ad nos transmit- 
tuntur, non inventa rationis aut philosophiae, sed doctrinae sunt a Deo 
revelatae et tanquam divinum depositum Ecclesiae traditae, ut ait 
Concilium Vaticanum 8. Depositum autem rite custodiendum est non 


1 Vide Concilium Vat., sess. 3, can. 3, De fide et ratione: Denz-Bannw., 1818. 

2 Cfr. Giinther, Propaedeutica, t. 2, p. 259 sqq.; et Annales philosophici, quos 
inscripsit Lydia, 1850, p. 94. 

3  Gerbertus aut Papa Silvester II ejusque saeculum. 

4 Coli. Lac., 1, pp. 537538. 

5 Prof. Kuno Fisoher, philosophiae kantianae commentator in Germania, 
Loisy, modernista excommunicatus in Gallia (Autour d'un petit livre), et alii hanc 
theoriam recenter amplexi sunt. 

3 Vide quae diximus q. 16. a. 6. n. 361 sqq. de progressu Ecclesiae. 

7 Concil. Vat., sess. 3, c. 4, et can. 3; Denz-Bannw., 1800 ct 1818. 

8 Sess. 3, C. 4; Denz-Bannw., 1S00. 

reformandum. «Quid est depositum? ait ad rem Lirinensis 1. Id est 
quod tibi creditum est, non quod a te inventum: quod accepisti, non 
quod excogitasti, res non ingenii sed doctrinae, non usurpationis pri- 
vatae sed publicae traditionis: res ad te perducta, non a te prolata, in 
qua non auctor debes esse sed custos, non institutor sed sectator». 


Arg. III. Dogmata in traditione contenta superant plerumque ca- 
ptum humanae rationis et philosophiae 1. Quae autem captum humanae 
rationis provinciamque philosophiae superant, nequeunt progressu scien- 
tiarum reformari. Ergo tantum abest, ut dogmata traditionis ab Eccle- 
sia intelligantur sensu, qui sit progressu scientiarum reformandus. «Sum- 
ma impudentia adserere non dubitant, ajebat Pius PP. IX de semi- 
rationalistis in allocutione habita die 9 Junii 1862... ipsam divinam re- 
velationem esse imperfectam et ideo subjectam continuo et indefinito 
progressui» 3. Quis revelationem divinam ejusque intelligentiam refor- 
mare ac perficere valeat? 


672. Corollarium I. Ex iis facile deduces quam immerito Hock, Giin- 
ther et alii supra citati docuerint traditionis doctrinalis inteltigentiam fuisse 
imperfectiorem in apostolis quam in Patribus, imperfectiorem in Patribus 
quam in scholasticis, imperfectiorem in scholasticis quam in posterioribus 
philosophis, ac denique in philosophis modernis culmen perfectionis atti- 
gisse. Hoc modo loquendi innuunt apostolos non fuisse a Christo ct Spiritu 
Sancto instructos, quod quam falsum sit ac erroneum facile quisque ex 
Valentia 4, Snares 5, aliisque summis theologis et ex principiis disciplinae 
theologicae conjicere poterit 6. Huc venit illa sententia epistolae quae dici- 
tur Barnabae: «Servabis quae accepisti, nec addens nec demens» 7. Et no- 
stris semi-rationalistis dicta videntur illa Lirinensis verba: «Mirari satis ne- 
queo quorumdam hominum ........ errandi libidinem, ut contenti non sint 
tradita semel et accepta antiquitus credendi regula; sed nova ac nova in 
diem quaerant semperque aliquid gestiant religioni addere, mutare, detra- 
here. quasi non caeleste dogma sit, quod semel revelatum esse sufficiat» °. 

673. Corollarium II. Sollicite animadvertas velim non omnem progres- 
sum sed illum dumtaxat, qui dogmatum mutationem substantialem signi- 
ficat, in traditionis expositione ab Ecclesia damnari. Salvo dogmatum ge- 
nuino sensu Ecclesia semper ea, quae in traditionibus implicite continentur, 


explicuit, obscura declaravit, et quae minus diserte proposita sunt, defi- 
nivit °. 


674. "Thesis II. Conceptus «veritatis relativae» est philosophice 
absurdus, et traditionibus dogmaticis applicatus vel auctoritati Dei vel 
magisterio infallibili Ecclesiae derogat. 


1 Commonitorium x, c. 22; ML 50, 667. 

2 Cfr. Breve Pii PP. IX ad archiep. colon., 15 Junii, 1857; et ad archiep. wra- 
tislav., 30 Mart. 1857. 

3 Vide epist. Pii PP. IX, ad aichiep. monacensem et frisingensein (11 Dec. 
1862), qua opera philosophica presbyteri Jacobi Frohschammer damnata sunt. 
Denz-Bannw., 1666. 

* De fide, disp. 1, q. 1, p. 6. 

5 De fide, disp. 10. sect. 1, n. 1 sqq. 

6 Cfr. Waldensis, Doctrinale fidei, lib. 2, cc. 22-23; Cano, De locis, lib. 2, c. 7, 
et lib. 4, c. 4. 

7 Ep., n. 19; MG 2, 780. 

H Communitn 21; ML 50, 666. 

e Cfr Lirlnenaia, Communit, n 23 sqq.; ML 50, 667 sqq. 

Prob. l.a pars. 


Arg. Veritas, ut profunde ait S. Thomas est conformitas intelle- 
ctus et rei; et intellectus dicitur verus, quando rei similitudine seu specie 
perfusus concipit objectum, prout est in se; quia, ut ipsemet Angelicus 
ait, «quicumque intelligens intelligit rem esse aliter quam sit, est falsus»13 
Sed veritas relativa juxta patronos novissimae sententiae superius ex- 
positae non est conformitas intellectus et rei, sed conceptio quae magis 
approximari visa est veritati, quamvis deinde comprobetur non respon- 
disse realitati. Ergo conceptus velitatis relativae est philosophice ab- 
surdus. 


675. Prob. 2.a pars. 


Arg. Traditiones divinae continent dogmata catholica a Deo reve- 
lata et ab Ecclesia per suum infallibile magisterium proposita. Sed 
theoria veritatis relativae traditionibus dogmaticis applicata implicite 
docet vel Deum non revelasse veritatem absolutam, et hoc auctoritati 
Dei loquentis derogat, vel Ecclesiam non recte exposuisse mentem Dei 
revelantis, et hoc infallibili magisterio Ecclesiae detrahit. Ergo conceptus 
veritatis relativae, traditionibus dogmaticis applicatus, vel auctoritati 
Dei loquentis vel infallibili Ecclesiae magisterio graviter derogat. 

Huic argumentationi non sine theologorum et fidelium scandalo 
respondit A. Loisy conceptus, quos Ecclesia exhibet veluti dogmata 
catholica, non esse a caelo delapsos nec traditione religiosa servatos 8. 
Sed quantum hoc a vera theologia fideque alienum sit, annuntiant con- 
tra auctorem undique voces. 


QUAESTIO XXIV 
DE CONCILIIS 


De Concilis hic quatenus ad theologiam spectant et exercitium 
magisterii infallibilis Ecclesiae manifestant breviter disseremus. 


ARTICULUS I 
QUID ET QUOTUPLEX SIT CONCILIUM 


676. I. Nominis descriptio. Concilium graece obvodo (synodos), 
sive a consulendo dicatur, ut nonnulli volunt, sive a considendo vel a 
concurrendo vel etiam a conciliando ortum sit, ut aliis placet, apud he- 


1 Ip., q. 16, a. I et 2. 

2 I p., q. 13, a. 12 ad 3. 

3 «Les conceptions que l'Église présente comme des dogmes révélés ne sont 
pas des vérités tombées du ciel et gardées par la tradition religieuse dans la forme 
précise où ils ont paru d'abord. L'historien y voit l'interpretation de faits religieux 
acquise par un laborieux effort de la pensée théologique». L'Evangile et l'Eglîse, 
e€..44. $2. 

bracos sanhedrin vel synedrion appellatur, et congregationem seu con- 
ventum sonat. 


II. Realis significatio. In libris tum Veteris tum Novi Testamenti 
diversimode usurpatum est nomen concilii, a) Aliquando pro generali 
procerum senatu acceptum est, ut cum dicitur: Surrexeruni... viri pro- 
ceres synagogae et qui tempore concilii per nomina vocabantur l. b) In- 
terdum judiciariam sessionem eorum, qui in judicio concurrunt ad fe- 
rendam de reo sententiam, significavit; ut cum Paulus ait: Ipsi (judaei) 
dicant; si quid invenerunt in me iniquitatis, cum stem in concilio 2. 
c) Non semel significavit coetum eorum qui ad malum finem coadunati 
sunt; sic Psalmista: Non sedi cum concilio vanitatis... et cum impiis non 
sedebo 3. d) Saepius pro pontificum et sacerdotum ad aliquam doctri- 
nam de religione definiendam convenientium sessione adhibitum est, 
juxta illud Joannis: Collegerunt ergo pontifices et pharisaei concilium 4* 

Hoc quod primo introductum est ad significandam quamlibet con- 
gregationem, civilem vel ecclesiasticam, deinde consuetudine usurpatum 
est ad significandos conventus Pastorum Ecclesiae, adeo ut concilia 
idem sint in Ecclesia, ut ait S. Bellarminus s, ac comitia in regnis. «Nam 
quemadmodum, cum oritur controversia in republica, conveniunt in 
unum principes regni et magistratus, et statuunt quid facto opus sit, ita 
in Ecclesia, cum oritur controversia aliqua de religione, conveniunt prae- 
sules Ecclesiarum et simul collatis sententiis statuunt quod bonum vi- 
deatur» 6. 

Hinc concilium in genere definiri potest: Legitimus episcoporum con- 
ventus ad judicandum et statuendum aliquid de rebus ecclesiasticis. 


Dicitur 1.° Conventus; ut significetur veram coadunationem seu 
coetum episcoporum ad concilium requiri, ut collatis consiliis quid de- 
cidendum sit statuatur. 

Dicitur 2.? Episcoporum; quia in rebus ecclesiasticis soli episcopi 
sunt judices. Jure tamen ecclesiastico alii etiam, ut Cardinales non 
Episcopi, Praelati nullius, Abbates Superiores Congregationum mona- 
sticarum ac Supremi Moderatores religionum clericalium exemptarum 
admittuntur, ut dicemus infra n. 681. 


Dicitur 3.? Legitimus; quia conventus quorumdam episcoporum, 
illegitime seu contra debitum ordinem coadunatorum, non concilia sed 
conciliabula ac pseudo-synodi appellati sunt. 


Dicitur 4.? Ad judicandum et statuendum aliquid; ut innuatur finem 
conciliorum esse definire seu decernere aliquid, non tantum consulere 
aut tractatus habere. 


Dicitur 5.? De rebus ecclesiasticis; id est, de rebus fidei, morum et 
disciplinae. 
677. III. Origo conciliorum. Constat ex S. Scriptura apostolos 


1 Num., 16, 2. 

3 Act, 24, 20. 

3 Ps. 25. 4-5. 

4 Joan, ii, 47. 

6 De Conciliis, lib. 1, c. 3. 

0 S. Bollarniinu», De Conciliis, lib. I, c. 3. 

concilia celebrasse. Nam primo in electione S. Mathiae x, deinde in ele- 
ctione septem diaconorum 2, ac denique in causa legalium 3 conventum 
celebrarunt et collatis consiliis causas finierunt. Quae cum ita sint, non 
parum disputatum est inter theologos, an concilia ortum habuerint ex 
jure divino vel institutione solum apostolica. 

Alphonsus Salmeron 4, cui subscribunt Pighius 6 et alii, docet cele- 
brationem conciliorum suggestam quidem esse Petro ejusque successori- 
bus a Spiritu Sancto, tanquam remedium pro dirimendis controversiis 
de fide, abusibus extirpandis ac disciplina restituenda, sed hanc sugge- 
stionem non constituere proprie jus divinum sed tantum ecclesiasticum 
seu canonicum. 

Baronius e contra putat concilia esse introducta in Ecclesia jure 
divino. «Si quis, inquit, ejus rei exordium repetat, inveniet non tam 
ab apostolis, quam ab ipso Christo duxisse principium atque sumpsisse 
auctoritatem»6. Baronium sequuntur S. Bellarminusl1 Buarez8, Domini- 
cus a SSma. Trinitate 0, Billuartlü, Palmieri u, Groot 12 et alii. Hanc 
sententiam ostendere contendunt tum ex illo Matthaei: Quem dicunt 
homines esse jilium hominis? ubi Petro respondenti: Tu es Christus filius 
Dei vivi; annuit Dominus dicens: Caro et sanguis non revelavit tibi sed 
Pater meus qui in caelis estl3; tum ex illo Christi Domini: Ubi enim 
sunt duo vel tres congregati in nomine meo, ibi sum in medio eorum 14. 


678. IV. Quotuplex sit concilium. Alii plures alii pauciores conci- 
liorum species distinguere consueveruntl5, sed, si ratio divisionis accom- 
moda habeatur, tria sunt conciliorum genera consideranda, oecumenica, 
plenaria et provincialia. 

1) Oecumenica sunt quibus Romanorum Pontificum convocatione 
intersunt totius orbis episcopi sub ipsius Romani Pontificis aut ejus 
legatorum praesidentia, quaeque fuerunt ab ipso Pontifice approbatalé. 

2) Plenaria dicuntur, in quibus ordinarii plurium provinciarum ec- 
clesiasticarum conveniunt, petita venia a Romano Pontifice, qui suum 
Legatum designat ad concilium convocandum eique praesidendumi7. 


1 Act, i, 15-16. 

2 Act., 6, 2. 

3 Act. 15, 6 sqq. 

4 In Act. Apost., tr. 77. 

5  Hierarch., lib. 6, c. 1. 

6 Annal, à. 58, n. ng. 

^ De Conciliis, lib. 1, c. 3. 

8 De fide, disp. ll in princip. 

9 Bibliotheca theol, lib. 3, sect. 5, c. 2. 

10 De. regulis fidei, diss. 5 in princip. 

1 De Romano Pontifice, th. 28. 

1) Summa apolog., q. 13, a. 1. 

13 Matth., 16, 13-17. 

1 Matth., 18, 20.—His verbis divinam conciliorum institutionem significari 
docent Concil. Chalcedonense (ep. ad S. Leonem), S. Caelestinus Papa (cp. ad Con- 
cil. Ephes.), Concilium Cpolitanum III (Aci, 17), Concilium Toletanum IIT, et alii. 

15  Helele, Zntroduci, ad historiam conciliorum, octo conciliorum species enu- 
merat, sed illae octo possunt ad tres facile reduci. 

18 Ante approbationem Romani Pontificis vocari consueverunt generalia. 

17 Can. 281. Prae oculis habeat candidatus lector haec interdum concilia ple- 

3) Provincialia nuncupantur, in quibus congregantur episcopi unius 
provinciae ecclesiasticae sub archiepiscopo seu metropolita praeside l. 
Primis Ecclesiae saeculis bis in anno 2, deinde quotannis 34 ac denique 
ex praescriptione Concilii Tridentini singulis trienniis 1 celebrari debe- 
bant. Eorum acta replent innumera volumina. Nunc autem celebranda 
sunt vicesimo saltem quoque anno. (Codex, can. 283.) 

679. V. Concilium Oecumenicum.  Praetermissis, quae de conci- 
liis plenario et provinciali disserunt canonistae, pauca ad nostrum insti- 
tutum explicanda sunt de Concilio Oecumenico. 

Oecumenicum a graeca voce oixoüuevn (terra habitata) derivatur, et 
est ipsum concilium generale a Romano Pontifice approbatum et con- 
firmatum. Variae, ut patet, conditiones requiruntur, ut concilium ali- 
quod appellari queat oecumenicum. 

680. 1.° Ut a Romano Pontifice vel eo annuente convocetur. 

Jus convocandi auctoritative Concilium Oecumenicum ad solum Ro- 
manum Pontificem pertinere semper intellexerunt ac tuiti sunt catholici 
contra novatores 6: «sic tamen, ait S. Bellarminus, ut possit etiam alius 
Pontifice consentiente, concilium indicere; quin etiam satis sit, si indi- 
ctionem factam ipse postea ratam habeat et confirmet»6. 

Hoc, quod omni genere argumentorum demonstrant canonistae, bre- 
viter ostenditur. 

3) Ecclesia semper docuit penes solum Romanum Pontificem esse 
potestatem indicendi concilia oecumenica. Quare in Concilio Chalcedo- 
nensi 7 Dioscorus, patriarcha alex., prohibitus est a Legatis Pontificiis 
sedere inter episcopos, «quia... synodum ausus est facere sine auctoritate 
Sedis Apostolicae, quod nunquam licuit, nunquam factum est». Conci- 
lium Lateranense V declaravit «solum Romanum Pontificem, tanquam 
super omnia concilia auctoritatem habentem, conciliorum indicendo- 
rum... plenum jus et potestatem habere». Idem docet hodie Codex Juris 
Canonici, can. 222. Hanc doctrinam confirmat Angelicus Doctor dicens: 


naria, et aliquando provincialia, appellata fuisse generalia, ut quondam unum ro- 
manum sub Symacho, Toletanum IV, et Cartaginense IV; sed hoc intelligenclum est 
non absolute sed respective ad nationem in qua celebrata sunt. Cfr. S. Bollarminus, 
De Conciliis, lib. 1, c. 4; et Suarez, De fide, disp. 5, sect. 7, n. 2. 

Anno 1899 singulare simul et gravissimum Romae celebratum est Concilium 
plenarium Americae latinae, cui interfuerunt omnes archiepiscopi et episcopi Ame- 
ricae latinae. Ejus exstant acta et decreta egregia cum appendice documentorum. 

| Horum decreta subjicienda sunt, antequam publicentur, correctioni S. Con- 
gregationis Concilii, ne «quid fortasse in eisdem aut nimisrigidum aut minus ra- 
tioni congruum deprehendatur». Benedictus XIV, De Synodo, lib. 13, c. 3, n. III. 
Cfr. Bouix, De Concil Prov., p. 368 sqq. «Absoluto Concilio plenario aut provin- 
ciali, praeses acta et decreta omnia ad Sanctam Sedem transmittat, nec eadem 
antea promulgentur, quam a S. Congregatione Concilii expensa et recognita fue- 
rint». Codex, can. 291, $ 1. 

2. Concil. Nicaen. I, can. 5; Mansi, 2, 670. 

3 Concil. Cpolitanum III, €t Nicaen. II, can. 6; Mansi, 13, 750. 

4 Concil. Trid., sess. 24, c. 2, de reform.; Mansi, 33, 157. 

5 Lutherus, lib. de Conciliis, et post ipsum omnes protestantes docuerunt 
munus convocandi Concilia generalia Competere imperatoribus. Cfr. S. Bellarminus, 
De Conciliis, lib. 1, c. 12. 

^ De Conciliis, lib, 1, c. 12; «At de Concilio generali». 

7 Aci, l; Mansi, 6, 5^- 

«SS. Patres in conciliis congregati nihil statuere possunt, nisi auctoritate 
Romani Pontificis interveniente, sine qua etiam nec concilium congre- 
gari potest» x. 

b) Cum convocatio authentica seu coactiva concilii sit actus juris- 
dictionis, ad eum pertinet convocare Concilium Oecumenicum, cui com- 
petit jurisdictio in omnes et singulos orbis catholici episcopos. Sed soli 
Romano Pontifici competit haec jurisdictio. Ergo. 

c) Jus convocandi concilia a Romanis Pontificibus semper exerci- 
tum fuisse ostendunt eruditi, allatis, ad rem documentis antiquis, adeo 
ut cuncta concilia oecumenica convocata fuerint a Summis Pontifi- 
cibus 1. 

Quia tamen nonnulla concilia dicuntur convocata ab imperatoribus 
Christianis, notandum est cum Palmieri 3 duplicem esse actum convo- 
cationis, alterum qui est actus jurisdictionis obligans convocatos ut adu- 
nentur; appellari potest auctoritativa seil coactiva; alterum qui est actus 
ministerialis, et fit consulendo, exhortando vel etiam praecipiendo, sup- 
posito consensu legitimae auctoritatis. 

Soli Romani Pontifices, quibus competit jurisdictio in omnes orbis 
catholici episcopos, coactive indixerunt Concilia Oecumenica; imperatores 
vero in obsequium potestatis jurisdictionis non semel ea convocarunt 
ministerialiter 45Hoc imperatoribus saepe concessum est, a) ut Ecclesiam 
inter et imperium amoris et benevolentiae signa semper vigerent; b) ut 
ambae potestates de loco celebrationis concilii deligendo facilius paci- 
scerentur; c) ut episcopi auctoritate potestatis civilis suffulti iter ad con- 
cilium sine periculo peragerent; d) ut imperatorum quandoque egregia 
merita ab Ecclesia remunerarentur; e) ut desideratus conciliorum effe- 
ctus securius obtineretur. 


681. 2.° Ut omnes episcopi totius orbis jurisdictionem habentes 
evocentur. 


Docuerunt novatores nullum esse jure divino discrimen inter clericos 
et laicos, ac consequenter ad concilia generalia etiam laicos, saltem 
pios, una cum clericis convocandos esse tanquam judices 0. 

Deinde pistorienses arbitrati sunt parochos aliosque sacerdotes una 
cum episcopis pronuntiandos esse judices fidei in conciliis 6. 

Satis tamen clara videtur doctrina a nobis exposita. Quia, cum in 
conciliis oecumenicis agantur saepe et definiantur causae fidei et morum, 
ii omnes sunt in ipsa vocandi, qui in unione cum Romano Pontifice 
acceperunt charisma infallibilitatis in rebus fidei et morum. Corpori 


1 Opusc. I, contra impugn, religion., c. 4; «Quod ergo primo». 

2 Cfr. S. Bellarminus, De Conciliis, lib. i, cc. 12-14; Dominicus a SSma. Trinitate, 
Bibliotheca theol, lib. 3, sect. 5, c. 4. 

3 De Romano Pontifice, th. 28. 

Y Cfr. Eusebius, lib. 3, De vita Constantini, c. 6; MG 20, 1060; Socrates, lib. 1, 
c. 8| MG 67, 61. Acta Concilii Cptani. IV, a. 869, etc. 

5 Cfr. S. Bellarminus, De Conciliis, lib. l, c. 15; Dominicus a SSma. Trinitate, 
Biblioth. theol., lib. 3, sect. 5, c. 6; et alii. 

° Pius PP. VI, per const. .1 uclorem fidei. 28 Aug. 1794. damnavit eorum pro- 
positionem X. Donz-Bannw., 1510. 

autem episcoporum una cum Ecclesiae capite concessum est hoc cha- 
risma, sicut superius ostendimus. Ergo. «Nunquam, ait Concilium Ni- 
caenum Il, sacri canones statuunt, ut ad synodos principes saeculares 
veniant, sed soli episcopi* '. 

Quomodo aliqui intersint conciliis. Haec ut radicitus explicentur, 
notandum est cum communi sententia theologorum et Ecclesiae praxi 
multis de causis aliquos intéressé conciliis. A/ii intersunt tanquam ju- 
dices, ut episcopi qui suffragium decisivum habent et sententiam ferunt; 
alii tanquam consultores, ut theologi qui suffragium consultivum habent, 
et in disputando, etc., difficultates solvunt; alii tanquam ministri, ut 
imperatores qui concilium defendunt et adjuvant, notarii qui decreta et 
canones scribunt, custodes et alii qui operam dant, ut omnia pacifice fiant. 

Compertum est et generatim admissum ex consultoribus et ministris 
tot ad concilia adsumi posse, quot requiruntur ad dilucidandas quaestio- 
nes. negotia expedienda, pacem servandam, coércendos rebelles. 

Omnes episcopi, quoad fieri potest, vocandi sunt, quia episcopi sunt 
judices fidei jurisdictionem habentes in Ecclesiae fideles, et constituunt 
corpus pastorum, cui commissum est charisma infallibilitatis 1. 

«Vocantur ad concilium in coque jus habent suffragii deliberativi: 

1) S. R. E. Cardinales, etsi non Episcopi. 

2) Patriarchae, Primates, Archiepiscopi, Episcopi residentiales, 
etiam nondum consecrati; 

3) Abbates vel Praelati nullius; 

4) Abbas Primas, Abbates Superiores Congregationum monastica- 
rum, ac supremi Moderatores religionum clericalium exemptarum, non 
autem aliarum religionum, nisi aliud convocationis decretum ferat. 

Etiam Episcopi titulares, vocati ad concilium, suffragium obtinent 
deliberativum, nisi aliud in convocatione expresse caveatur» 3. 

Adsistentia generalis. Non facile definitur, an satis sit generalis con- 
vocatio, vel ulterius requiratur generalis adsistentia, et quot episcopi 
convenire debeant, ut concilium dicatur oecumenicum. 

Sane, si facta generali indictione pauci admodum conveniant, ne- 
quaquam poterit dici concilium oecumenicum. «Non satis est quidem ad 
concilium generale, ait Cano, si evocatio generalis est, quando adeo pauci 
congregantur, ut major meliorque provinciarum pars relicta esse videa- 
tur» 4. E contra, si omnium et singulorum praesentia requireretur, nun- 
quam posset Concilium Oecumenicum celebrari, quia nonnulli infirmi- 
tate, senectute, distantia detinentur. 

Ut huic difficultati satisfiat et vera statuatur doctrina, dicendum est 
ad Concilium Oecumenicum requiri congregationem moraliter, non phy- 
sice, generalem, ita ut non omnes et singuli episcopi, sed totius Ecclesiae 
repraesentationes conveniant. Requiritur et sufficit, ait S. Bellarminus, 


1 C. 17, ap. Hard. 1103. 

2 Non est tamen necessarium, ut convocatio ad aures omnium et singulorum 
perveniat, sed satis est, ut convocatio sit universalis ex parte convocantis. 

3 Codex Juris Canonici, can. 223. 

4 De locis, lib. 5, c. 3. 

3 Nec est necessarium, ut major pars episcoporum accedat, sed sufficit, ut tot 
conveniant, quot requiruntur ad universalem Ecclesiam repraesentandam. 

«ut saltem ex majori parte Christianarum provinciarum aliqui adve- 
niant; et si quidem concilium fit in Oriente, semper visum est sufficere, 
si ex provinciis omnibus Orientis episcopi conveniant multi, ex toto 
autem Occidente mittantur aliqui a Summo Pontifice, qui suppleant 
aliorum locum. Et e contrario, si celebretur in Occidente, conveniant 
ex omnibus provinciis Occidentis multi, ex Oriente autem pauci aliqui 
veniant nomine aliorum» J. 

682. 3? Ut Summus Pontifex per se vel per suos legatos Concilio 
praesideat. 

Jus habent Romani Pontifices praesidendi conciliis oecumenicis, non 
tantum praesidehtia honoris, sed etiam jurisdictionis, adeo ut sine ejus 
praesidentia et moderatione nihil valeant episcopi congregati magis effi- 
cere quam si essent in suis ecclesiis dispersi. 

Ostenditur hoc multiplici ratione. 

1) Praesidere conventibus episcoporum totius Ecclesiae, in quibus 
dogmatice et judicialiter declarantur res fidei et morum, spectat ad pri- 
matum jurisdictionis in universam Ecclesiam. Sed solus Romanus Pon- 
tifex habet primatum jurisdictionis in universam Ecclesiam, ut superius 
satis probatum est. Ergo. 

2) Capitis proprium est praesidere membris. Sed solus Romanus 
Pontifex est episcoporum tum dispersorum tum congregatorum caput. 
Ergo. 

3) «Episcopi coacti in synodo, ait Palmieri, non differunt a se ipsis 
manentibus singulis in suis ecclesiis nisi ratione actionis; quatenus in 
suis ecclesiis singuli seorsim agunt, in synodo vero actiones singulorum 
conferuntur, unaque prodit actio communis. Quoad esse vero idem est 
coetus episcoporum dispersus et unitus: Ecclesia enim semper est una, 
unum corpus. Jam vero, universus coetus collectus pastorum, nonnisi a 
Romano Pontifice potestatem habet decernendi actione communi leges 
pro universa Ecclesia. Jurisdictioni ergo Romani Pontificis subest totum 
concilium» 1. 

4) Constat ex historia et auctoritate gravissimorum theologorum 
Romanos Pontifices per se vel per suos legatos omnibus conciliis oecu- 
menicis tum orientalibus tum occidentalibus praefuisse 3. Sic, ut aliquid 
de orientalibus indicemus (de occidentalibus enim nemo negat), ut lega- 
ti Pontificis interfuerunt primo Concilio Oecumenico Hossius Cordubensis, 
Vitus et Vincentius4; tertio S. Cyrillus Alex., Arcadius et Projectus epi- 


1 De Conciliis, lib. i, c. 17. 

2 De Romano Pontifice, th. 28, n. 4. 

3 Cfr. Rohrbacher, Histoire de l'Église passim; S. Bollarminus.Dc Conciliis, lib. 1, 
c. 19; Suarez, De fide, disp. IL, sect. 3; Dominicus a SSma. Trinitate, Bibliothe- 
ca theol., lib. 3, sect. 5, c. 5; Palmieri, De Romano Pontifice, th. 28; Mazzelia, De 
Relig. et Eccl., n. 1028. 

' Cfr. Eusebius, De vita Constantini, lib. 3, c. 7; MG 20, 1061. S. Athanasius, 
Apolog. de fuga, n. 5; MG 25, 649. Secundum Concilium generale Constantinopoli 
celebratum non habuit praesident ex parte Pontificis, et hac de causa non fuit 
oecumenicum celebratione, sed post approbationem Damasi Pontificis anno se- 
quenti evasit oecumenicum. Voluit Damasus episcopos Orientis Constantinopoli 
congregatos Romam transferri, ut ibi cum occidentalibus celebraretur plenissimum 
Concilium, at orientales justis de causis Romam venire non valentes in commu- 

scopi, et Philippus presbyter quarto Paschasius et Lucentius episcopi 
cum Bonifacio et Basilio presbyteris T, quinto Eutychius constantinopo- 
litanus, qui Vigilio Pupae praesidentiam obtulit 34 sexto Theodorus et 
Georgius presbyteri ac Joannes diaconus septimo Petrus archipresby- 
ter romanus, et Petrus abbas S. Sabae 6; octavo Donatus et Stephaniis 
episcopi cum Marino diacono °; ii inquam nomine ac delegatione Roma- 
norum Pontificum conciliis generalibus praefuerunt, ut ex locis citatis 
satis apparet. 

Haec omnia confirmata sunt a Leone PP. X, qui in bulla Pastor 
aeternus, approbante Concilio Lateranensi V, sess. 11, docet «solum 
Romanum Pontificem pro tempore exsistentem, tanquam auctorita- 
tem super omnia concilia habentem, tam conciliorum indicendorum, 
quam transferendorum et dissolvendorum plenum jus et potestatem 
habere, nedum ex S. Scripturae testimonio, dictis SS. Patrum ac alio- 
rum Romanorum Pontificum sacrorumque canonum decretis, sed pro- 
pria etiam eorumdem conciliorum confessione manifeste constare» 7. 

Juri praesidentiae connectitur proculdubio, ut bene ait Palmieri, 
«jus proponendi ac determinandi materiam circa quam deliberandum sit, 
et ferenda sententia» 8; necnon jus praescribendi ordinem disputationum 
et moderandi omnia, quae in conciliis circa definitiones agenda sunt. 

Munus episcoporum in Concilio. Episcopi, quidquid sit de origine 
jurisdictionis eorum in proprias ecclesias, jurisdictionem exercent in 
Concilio generali a Romano Pontifice acceptam, quia auctoritas eorum 
in Concilio extenditur ad Ecclesiam universalem, quae in omnium sen- 
tentia nonnisi a Supremo Pastore in episcopos derivatur. 

Hoc tamen non obstat, quin episcopi sint in Concilio veri judices, 
licet inferiores et a Supremo Pastore dependentes, non secus ac asses- 
sores, qui aliquando in jure dantur judici principali, ut cum eo ferant 
judicialiter sententiam. Convocat itaque Romanus Pontifex et adsumit 
in Concilio eos, qui in propriis ecclesiis jurisdictionem habent, eisque ita 
congregatis auctoritatem confert in Ecclesiam universalem, ut actus et 
definitiones conciliares omnes simul cum ipso edant. 

Judicant ergo, quamquam dependenter a R. P., episcopi in Concilio, 
et docent fideles doctrinas fidei, sententiamque ferunt 0). 


nione cum occidentalibus, qui Romae aderant, celebraverunt Concilium, quod 
deinde a Damaso approbatum est. 

1 Cfr. Aci., 3, ejusdem Cone. Mansi, 4, 1293; Nioophorue, lib. 14,1 34; MG MU, 
1169 sq.; et epist. Caelestini PP. ad S. Cyrillum inter acta synodi. 

2 Vide Ad., 3, Concilii; Mansi, 6, 977; et epist. S, Leonis ad Concil. Chalced. 
«47). Mansi, 6, 133. 

3 Cfr. S. Bellarminus, De Conciliis, lib. 1, c. 19. 

4 Ad., x Concilii; Mansi, Xl, 209. 

5 Ex subscriptionibus Patrum Concilii apparet eos fuisse vices gerentes Adria- 
ni Papae; Mansi, 13, 730. 

6 Ad., l; Mansi, 16, 18. 

7 Imperatoribus non semel concessa est praesidentia honoris aut etiam loci, 
non jurisdictionis, juxta illud Patrum chalcedonensium ad Leonem: «Tu quidem 
sicut membris caput praeeras in his qui tuum tenebant locum benevolentiam prae- 
ferens; fideles vero imperatores pro decenti ordine praesidebant». 

8 De Romano Pontifice, th. 28; «Cum utroque jure». 

“ Quare Romani Pontifices edere solent decreta conciliaria sacro approbante 

Quod si agatur de re antea per Romanum Pontificem ex cathedra de- 
finita, nequeunt episcopi examen dubitativum, quod a dubio rei incipit 
instituere, quia ut veri fideles definitiones Romani Pontificis acceptare 
tenentur, bene tamen examen comprobativum quo nova motiva, si quae 
sint, scrutantur et clarior acquiritur rei notitia. Episcopi, ubi nova mo- 
tiva investigant, doctrinam sua sententia confirmant, ut veritas magis 
elucescat juxta illud S. Leonis: «Ipsa quoque veritas et clarius renite- 
scit et fortius retinetur, dum quae fides prius docuerat, haec postea exa- 
minatio confirmarit» ' 

Non tamen requiritur in actibus conciliaribus, ut quidam erronee di- 
xerunt, unanimitas ne quidem moralis suffragiorum. Ratio est, quia, cum 
episcopi jurisdictionem accipiant in Concilio a Romano Pontifice, illa di- 
cenda est sententia conciliaris, quam tulerit Summus Pontifex, quamvis 
non habeat pro se unanimitatem nec majorem partem suffragiorum 2. 


683. 4.? Ut Romanus Pontifex sua auctoritate Concilium confirmet. 


Romanus Pontifex potest diversimode se habere respectu Concilii ge- 
neralis. 1) Aliquando ipse interest praesens Concilio cum Patribus, et 
proprio suffragio satis confirmat actus conciliares. 2) Interdum prae- 
sidet per suos legatos cum instructione Sedis Apostolicae pro determi- 
nata materia definienda, ut factum est in Conciliis generalibus IV, VI 
et VII; et tunc, si legati et Patres definiant rem juxta instructiones a 
Pontifice acceptas, Concilium est satis confirmatum et nulla indiget 
ulteriori approbatione 3. 3) Quandoque praesidet per suos legatos sine 
instructione speciali, ut novimus factum esse in Concilio Tridentino et 
quoties diversae materiae erant tractandae. In hoc ultimo casu Conci- 
lium eget confirmatione Pontificis, ut sit vere oecumenicum; quia ante 
confirmationem Pontificis non repraesentat Ecclesiam universalem, cum 
desit omnium fidelium Pastor et caputd. 


Concilio; et Pius PP. IX sedentibus Nobiscum et judicantibus universi orbis episco- 
pis edidit primam Concilii Vaticani constitutionem. 

1 Ep. 120, c. i; ML 54, 1048. 

2 In Conciliis saepe fuerunt episcopi dissentientes (Cfr. Socrates, H. E., lib. 5, 
c. 8, MG 67, 576). Sic in Concilio Trid. quaestio de invaliditate matrimoniorum 
clandestinorum confutata est a 50 Patribus, usque dum decretum ederetur (Palla- 
vicini. Hist. Conc. Trid., lib. 23, c. 9, n. 5); et in Concilio Vaticano dogma infalli- 
bilitatis R. Pont, strenue a quibusdam confutatum est; et suffragium «Non placet» 
tulerunt duo episcopi. Cfr. Coll. Lac., vol. 7, p. 487. 

3 «Ilud Concilium, inquit Suarez, De fide, disp. 5, sect. 7, n. 10, quoad talem 
definitionem habet confirmationem Pontificis, quasi anticipatam». 

| Cfr. Scheeben, La Dogmatique, t. I, n. 545 sqq. 

Habemus 19 Concilia Oecumenica diversis temporibus et causis in Ecclesia ce- 
lebrata, prout in sequenti synopsi describuntur: 


CONCILIA ANNO PONTIFICE IMPERATORE CAUSA PRAECIPUA 
| Nicaenum I 325 S. Sylvcstro Constantino Adversus arianos 

o Constant. I 381 S. Damaso Theodosio Sen. Adv. macedonianos 

3 Ephesin. 431 S. Caelestino Theodosio Jun. Adv. nestorianos 

4 Chalccd. 451 S. Leone Marciano Adv. outychianos 

5 


Constant. 11 553  VIKIIIo Justiniano Propter tria capitula 

ARTICULUS II 


DE INFALLIBILITATE CONCILIORUM 


684. Status quaestionis. Agimus hic de inerrantia conciliorum in 
materia fidei et morum a tota Ecclesia credendorum vel agendorum. 

Haec inerrantia referri potest ad concilia particularia vel generalia, 
eaque a Romano Pontifice approbata vel non approbata. 


685. Errores, a) Juxta protestantes nulla auctoritas est in terra infal- 
libilis nisi sola Scriptura, eaque exposita per spiritum cujusque privatum. 

b) Richeriani et jansenistae requirunt consensum totius Ecclesiae cre- 
dentis, ut definitio aliqua conciliaris firma esse possit. 

c) Puseistae in Anglia, qui veram Christi Ecclesiam putant coetibus 
catholico, graeco-rutheno, et anglicano constitui, docent nullum Concilium 
esse infallibile, quod repraesentatione et consensu horum coetuum non fue- 
rit celebratum. 

d) Increduli et rationalistae hodierni dicunt scientiam solummodo, non 
conciliorum auctoritatem, esse infallibilem. Imo dum Pontifici, Ecclesiae 
atque conciliis inerrantiam negant, insanae cuidam criticae rationali nomen 
scientiae et praerogativam infallibilitatis tribuunt. 


686. Thesis I. Acta et decreta conciliorum particularium a Ro- 
mano Pontifice in forma specifica non approbatorum possunt continere 
errorem in fide. 


Arg. Donum infallibilitatis solummodo concessum est Ecclesiae uni- 
versali sive credenti sive docenti, ejusque capiti Romano Pontifici. Sed 
concilia particularia, nondum a Romano Pontifice approbata, nec Ec- 
clesiam universalem repraesentant, nec auctoritate Pastoris Ecclesiae 
fulciuntur. Ergo. 

Nemo tamen dubitet, quin concilia particularia sint magnae aucto- 
ritatis in Ecclesia ad dogmata catholica exponenda. Ex eorum quippe 
auctoritate doctrina fidei saepe suadetur, ut docet Cano N 


CONCILIA ANNO PONTIFICE IMPERATORE CAUSA PRAECIPUA 

6 Constant. II 680  Agathone Const. Pogon. Adv. monothelitas 

7 Nicaenum II 787 Adriano I Const, et Iren. Adv. iconoclastes 

8 Constant. IV 870 Adriano II Basilio Adv. Photium 

9 Lateran. I 123  Callixto II Henrico IV Propter investituras 

10 Lateran. II 139 Innocentio II Conrado III Propter schisma antipapae 
11 Lateran. III. 1179 Alexandro III Friderico I Adv. waldenses et albig. 

12 Lateran. IV 1215 Innocentio III Friderico II Propter expedit. Jerosol. 
13 Lugdnn.I 245 Innocentio IV Ludovico IX Contra Fridericum II 

14 Lugdun. II 271 Gregorio X Rodulpho Propter unionem grace. 

15 Vienncn. 312 Clemente V Henrico VII Propter causam templar. 
16 Florent. 1139-15 Eugenio IV Sigismundo Propter unionem grace. 

17 Lateran. V 512 Julio 11 et Leon. X Maximil. I Propter schisma ex c. pis. 
18 Trident. 1545-63 Paulo III-Plo IV Carolo V Adv. prot. et ad discipl. rest. 
19 Vatican. 869-70 Pio IX Napoleone III Adv. rationalistes 





| De locis, lib. 5, c. 4, conci. 6. 

687. "Thesis II. Concilia particularia a Summo Pontifice in forma 
specifica confirmata nequeunt errare in fide. 


Hanc doctrinam non audet S. Bellarminus] dicere de fide ob auctori- 
tatem quorumdam negantium, certam tamen appellat et proximam fidei; 
et adserit Cano 1 multorum haereticorum damnationem fore incertam, 
si haec conclusio certa non esset. 

Arg. Ratio fundamentalis est, quia, cum Summus Pontifex sua 
auctoritate confirmat decreta et canones conciliorum particularium in 
materia fidei et morum, loquitur ex cathedra, ac propterea infallibiliter 
proponit doctrinam ab omnibus fidelibus credendam. Hinc hujusmodi 
concilia auctoritate Romani Pontificis roborata semper accipiuntur in 
Ecclesia ut certa regula fidei 34 


688. Thesis III. Concilium generale etiam legitime congregatum 
ac consentientibus legatis S. Sedis, sine instructionibus tamen vel contra 
instructiones Pontificis celebratum, et a Papa in forma specifica non con- 
firmatum, videtur posse in fide errare, etiamsi Patres unanimes fuerint 
in definiendo. 


Gravissimi quidam theologi contradicunt huic doctrinae dicentes de- 
finitiones Concilii generalis in materia fidei, ubi praecipue unanimi Pa- 
trum et legatorum consensu eduntur, esse irreformabiles ante confir- 
mationem Romani Pontificis Communior tamen et verior est nostra 
sententia. 

Arg. Concilium generale, etiamsi legitime congregatum fuerit et 
praesidentibus legatis Apostolicae Sedis celebratum, quousque firme- 
tur auctoritate pontificia, non repraesentat Ecclesiam universalem, cum 
sit capite privatum. Membris autem sine capite, licet aliquando unani- 
miter sentiant de rebus dogmaticis, non est concessum charisma infal- 
libilitatis. Ergo Concilium generale auctoritate Romani Pontificis non- 
dum confirmatum, etiamsi Patres unanimes sint in definiendo, errori 
subjectum est in rebus fidei. Hinc concilia generalia, quibus Pontifex 
non praefuit, suos canones pro approbatione Romam mittere consue- 
verunt. 

Id ipsum confirmant facta quae referuntur. Concilium siquidem ba- 
sileense sess. 2 legato praesente erravit statuens Concilium generale 
esse supra Papam; et Concilium pariter cptanum, cui praefuerunt legati 
cum instructionibus Nicolai I erravit. 


689. Thesis IV. Concilium generale a Summo Pontifice confirma- 
tum est infallibile in rebus fidei et morum definiendis. 


Arg. I. Ecclesia docens est, per promissam ipsi a Christo Spiritus 
Sancti adsistentiam, infallibilis in rebus fidei et morum definiendis, ut 


1 De Conciliis, lib. 2, c. 5. 

2 De locis, lib. 5, c. 4, conci. 5. 

3 Cfr. Valentia, In II-III, disp. I, q. 1, p. 7, $ 45; et Dominicus a SSma. Tri- 
nitate, Bibi, theol., lib. 3, sect. 5, c. 8,'conci. 4. 

4 Ita Banez, II-III, q. i, a. 10, dub. 4, conci. 1; et Dominicus e SSma. Trini- 
tate, Biblioth. theol., lib. 3, sect. 5, c. 8. 

satis superque ostendimus, dum de inerrantia Ecclesiae. Sed Concilium 
generale a Summo Pontifice confirmatum repraesentat Ecclesiam do- 
centem, corpus scilicet cum capite x. Ergo Concilium generale, a Summo 
Pontifice confirmatum, est infallibile in rebus fidei et morum defi- 
niendis. 

Hoc argumentum confirmant: 

a) Testimonia Scripturae et argumenta quibus ostendimus suo loco 
inerrantiam Ecclesiae in docendo. 

b) Infallibilitas Romani Pontificis, qui tota plenitudine suae po- 


testatis loquitur, cum actus conciliares in materia fidei et morum con- 
firmat. 


c) Inerrantia Ecclesiae in credendo. Universitas siquidem fidelium 
in errorem induceretur in materia fidei, si Concilium generale a Papa 
confirmatum aliquando erraret, quod nefas est dicere. 

d) Haereticorum in conciliis condemnatio nunquam foret firma, si 
quando concilia generalia a Papa confirmata possent errare in fide. 


Arg. II. Ex traditione. S. Athanasius ait: «Verbum Domini per 
oecumenicam nicaenam synodum prolatum in aeternum manet» 1.— 
S. Gregorius M. haec habet: «Sicut Sancti Evangelii quatuor libros sic 
quatuor concilia suscipere et venerari me fateor» 3. S. Augustinus: «Quod 
plenarium Concilium confirmavit, hoc sequimur»4* 


690. Scholion. Ex his facile deduces quam vim in theologia habeant 
argumenta ex conciliis deprompta. 

1) Ex conciliis plenariis et provincialibus, auctoritate Romani Ponti- 
ficis nondum confirmatis, probabile, non certum, sumitur in theologia argu- 
mentum ad fidei dogmata suadenda. 

Probabile quidem et magnae auctoritatis ex iis sumitur argumentum, quia 
in conciliis plenariis et provincialibus a gravissimis plerumque Patribus 
dilucidantur quaestiones fidei et morum, collatisque plurium consiliis deli- 
beratur quid tradere oporteat populo Christiano. His autem decisionibus 
non facile subest error in fide. Unde «ex innumeris conciliis ejusmodi vix 
quinque aut sex reperiuntur, quae a recta definienda ratione ac via decli- 
narint» 6. 

Non tamen certum sumitur argumentum, quia ejusmodi concilia, cum non 
repraesentent Ecclesiam universalem, non gaudent adsistentia Spiritus San- 
cti, nec proinde facere possunt certam fidei regulam. 

2) Auctoritates, quae ex conciliis generalibus a Romano Pontifice non- 
dum approbatis nec reprobatis promuntur, probabile tantum suppeditant 
theologo argumentum ad dogmata fidei probanda. Ratio est, quia ejusmodi 
concilia, quousque accedat confirmatio Romani Pontificis, capite destituta 
sunt, et non repraesentant Ecclesiam universalem. 

3) Ex conciliis tum particularibus tum generalibus a Romano Ponti- 
fice in forma speciali confirmatis potest theologus validum depromere argu- 
mentum ad dogmata catholica probanda, quia conciliis a Romano Pontifice 
hoc pacto confirmatis subesse non potest error in fide. 


1 Praecepit Martinus V, ut suspectus errorum Wicleff et Hus interrogaretur: 
«Utrum credat et asserat quod quodlibet Concilium generale, et etiam constan- 
tiense, universalem Ecclesiam repraesentet». 

2 Ad Afros, n. 2; MG 26, 1032. 

3 Ep., lib. i, ep. 25; ML 77, 478. 

" De Baptismo, lib. 4, n. 9; MI, 43, 159. 

6 Cano, De locis, lib. 5, e. 4, conci. 6. 

QUAESTIO XXV 
DE CAETERIS LOCIS THEOLOGICIS 


De aliis quae supersunt locis theologicis, scilicet de SS. Ecclesiae 
Patribus, theologis, ratione naturali, philosophis, atque humana 
historia breviter in hac quaestione disseremus. 


ARTICULUS I 
DE SS. ECCLESIAE PATRIBUS | 


691. I. Nomen Patrum. Quamvis omnes apostoli, evangelistae, 
caeterique Christi discipuli, qui filios in Jesu Christo per Evangelium 
genuerunt, dici possint et aliquando appellati fuerint Patres Ecclesiae 1, 
proprie tamen juxta communem theologorum usum Patres vocantur illi 
celeberrimi scriptores qui ob eminentem doctrinam, insignem vitae san- 
ctitatem et competentem antiquitatem ut tales tacite vel expresse de- 
clarati sunt ab Ecclesia. Appellantur Patres per metaphoram, quia filios 
doctrina et sanctitate Jesu Christo genuerunt. 

Qualitates. Quatuor requiruntur conditiones, ut aliquis inter SS. Pa- 
tres cooptetur. 1) ÆEminens doctrina; quia SS. Patres praedicatione 
evangelica filios ex gentibus procrearunt, et genitos pabulo doctrinae 
aluerunt. 2) Insignis vitae sanctitas; quia exemplo et integritate mo- 
rum non minus quam pabulo doctrinae filios nutriverunt et ad sancti- 
tatem promoverunt 3. 3) Competens antiquitas; quia sicut patres in 
generatione naturali praecedunt filios eosque procreant, ita in genera- 
tione spirituali Patres, qui ad perfectionem Ecclesiae operam dederunt, 
praecesserunt statum perfectum Ecclesiae. Cum autem Ecclesia jam 
olim attigerit perfectionem, oportet Patres antiquitate donari. Unde 
primus Ecclesiae Pater potest hoc sensu vocari S. Clemens Romanus 
(f 1012), et ultimus S. Bernardus (f 1153) qui ideo dicitur junior Pa- 
trum. 4) Ecclesiae saltem tacita approbatio. Quare Hormisdas Papa de 
quibusdam theologis loquens ait: «quos in auctoritatem Patrum non 


1 De SS. Patribus egregie scripserunt Cano, De locis, lib. 7; Annatus, Appa- 
ratus, lib. 4; Dominicus a SSma. Trinitate, Bibliotheca theologica, lib. 2, sect. 5, c. 6; 
Fessior, Instit. patrologicae (novam editionem curavit B. Jungmann, Innsbruck; 
1890); Bardenhewer, Patrologie (versionem hisp. edidit P. SolA); Yus, Patrologia; 
Freppol, Les Péres Apostoliques; B. Smidt, O. S. B., Précis de Patrologie. et alii 

1 Episcopi et scriptores ecclesiastici, qui populum erudiebant, appellati sunt 
Patres in primis Ecclesiae saeculis. Cfr. Bardenhewer, Patrologie, Introd., $ t. 

3 Tertullianus, Clemens alexandrinus, Origcnes, Arnobius, Lactantius, Euse- 
bius caes., Theodoretus, Rufinus et alii, licet scientia et eruditione clarissimi, de- 
fectu tamen sanctitatis aut etiam orthodoxae fidei non sunt proprie Patres Eccle- 
siae Sed scriptores ecclesiastici. Horum opera veniunt in patrologia generali, et 
valde commendantur in quibusdam materiis, in aliis tamen caute admodum sunt 
legenda. 

recipit examen»; et in Concilio Lat.-Rom. (a. 649) aliqui, de quorum 
approbatione dubitabatur, vocati sunt Patres Ecclesiae -probabiles x. 


692. II. Doctores Ecclesiae. Ex SS. Patribus et scriptoribus ec- 
clesiasticis nonnulli declarati sunt Doctores Ecclesiae, quorum titulus ut 
bene intelligatur, prae oculis habenda est differentia inter Doctorem in 
Ecclesia et Doctorem Ecclesiae. Doctor in Ecclesia appellatur, qui mem- 
brum Ecclesiae exsistens gradum doctoris in aliqua universitate rite ob- 
tinuit. Quandoque hic titulus requiritur ad beneficia ecclesiastica obti- 
nenda. Doctor Ecclesiae vocatur qui ob eminentissimam scientiam et 
vitae sanctitatem cum morte conjunctam ut doctor declaratus est ab 
Ecclesia Dati sunt doctores juxta Apostolum ad consummationem san- 
ctorum 3. Notae characteristicae Doctorum Ecclesiae sunt fides orthodoxa, 
sanctitas vitae, eminens doctrina et expressa Ecclesiae declaratio 4. Octo 
numerantur majores Doctores Ecclesiae, quatuor scilicet occidentales, 
S. Ambrosius (f 397), S. Hieronymus (f 420), S. Augustinus (f 430), 
S. Gregorius M. (f 604); et quatuor orientales, S. Athanasius (f 373), 
S. Basilius (j 379), S. Gregorius Nazianzenus (f 390) et S. Joannes 
Chrysostomus (f 407). Alii sunt Doctores minores, nempe in Ecclesia la- 
tina S. Hilarius Pictaviensis (t 366), S. Petrus Chrysologus (f 450), 
S. Leo M. (f 461), S. Isidorus Hispalensis (f 636), S. Beda (f 735), S. Pe- 
trus Damianus (f 1072), S. Anselmus Cantuariensis (f 1109), S. Bernar- 
dus (f 1153), S. Thomas Aquinas (f 1274), S. Bonaventura (f 1274), 
S. Joannes a Cruce (f 1591), S. Petrus Canisius (f 1597), S. Bellarminus 
(f 1621), S. Franciscus Salesius (f 1622), S. Alphonsus M. de Ligorio 
(j 1787); et ex graecis S. Cyrillus Hierosolymitanus (f 386), S. Cyrillus 
Alex, (j 444), et S. Joannes Damascenus (f 754). 


693. III. Patres ut Doctores et ut testes. SS. Patres, licet non 
omnes Doctoris titulo gaudeant, nihilominus profunda scientia clarue- 
runt, et dupliciter res exponere consueverunt, ut doctores privati et ut 
testes fidei seu traditionis. 1) Ut doctores privati veritates catholicas ex 
intrinseca earum natura more philosophorum explicant, et scientifice 
probant atque tuentur. Magna pollent auctoritate propter ingenium quo 
praediti sunt, et propter eruditionem ac doctrinam quam in rebus dog- 
maticis et ecclesiasticis adepti sunt. 2) Ut testes fidei seu traditionis 
loquuntur, «si ad majorum traditionem provocant, si quod proponunt 
doctrinam esse fidei asserunt, si doctrinam contrariam tanquam haereti- 
cam rejiciunt, etc.» 5. Hoc sensu majori pollent auctoritate, quia exercent 
magisterium Ecclesiae, quo veritates traditionis a majoribus ad posteros 
transmittuntur et Sacrae Scripturae interpretantur. 


694. IV. Praenotanda. Ut auctoritas SS. Patrum in theologia 
certa definitione praescribatur, varia sunt praenotanda. 
1) Disputare possumus de auctoritate unius aut alterius Patris, vel 


1 Cone. tat. rom., can. i8; Mansi, io, 1157. 

2 Ex his concludes non omnes nec solos SS. Patres esse Doctores Ecclesiae. 
3 Ephes. 4, n. 

4 Antiquitus nonnulli usu recepti sunt et agniti ut tales in liturgia ecclesiasti- 
alii decreto speciali Ecclesiae inter Doctores sunt connumerati, 

6 P. Raphael a S. Joseph, De S. Theol. locis, C. 9. 

de plurium communi consensu contra paucos, vel denique de omnium 
unanimi concordique sententia x. 

2) Sanctorum Patrum testimonia versantur a) quandoque circa 
materias pure naturales et philosophicas, puta circa naturam et proprie- 
tates rerum; b) interdum circa veritates historico-ecclesiasticas; c) non 
semel circa quaestiones theologicas quae nec ad fidem pertinent nec ex 
rebus fidei derivantur, cujusmodi est disputatio de causalitate instru- 
mental! physica sacramentorum 1; d) saepe circa dogmata fidei quae a 
catholicis admitti debent. 

Sub his adspectibus consideranda sunt effata SS. Patrum, ut inde 
nobis innotescat quam vim habeant in theologia. 


695. Errores, i) Lutherus 3 et post ipsum omnes protestantes con- 
temnunt auctoritatem SS. Patrum, et nihil intentatum relinquunt, ut per- 
suadeant omnia dogmata et mysteria religionis testimoniis S. Scripturae ad 
placitum conscientiae privatae dilucidari posse. 

2) Critici item hodierni negant SS. Patribus auctoritatem in theologia, 
et docent tantum valere eorum effata, quantum suadent rationes quibus 
innituntur. 


696. Thesis I. Sanctorum Patrum auctoritas in rebus pure phi- 
losophicis et scientiis naturalibus cum dogmate non connexis nunquam 
suppeditat certum argumentum, sed tantum valet quantum ratio qua 
eorum argumentatio nititur. 


1) Speciali divinae providentiae consilio positi sunt SS. Patres, in 
Ecclesia, ut, dogmata fidei interpretantes, filios in Jesu Christo per Evan- 
gelium procrearent, genitosque ad consummationem sanctorum... in aedi- 
ficationem corporis Christi perducerent 4, non ut disciplinas philosophi- 
cas scientiarumque naturalium theorias mundo traderent. Quare pleri- 
que, licet ingenio acutissimo praediti essent et studiis philosophicis olim 
dediti, solis Scripturis et traditionibus investigandis toti incubuerunt, 
ut ipsi non semel testantur. 

2) Qui disciplinas philosophicas scientiasve naturales coluerunt, 
nequiverunt omnia scientiae vel philosophiae dogmata, quae hodiernis 
temporibus detecta sunt, tunc temporis cognoscere. Physica namque, 
chimia, astronomia, geographia, geologia, aliaeque scientiae quae ma- 
gnum hodie in scholis adeptae sunt nomen et interesse, vix nomina- 
bantur in Sanctorum Patrum aetate. 


697. Thesis II. In rebus historico-ecclesiasticis, puta in conscri- 
bendis SS. martyrum actis, in colligendis ecclesiarum liturgiis, etc., 
auctoritas SS. Patrum, licet fallibilis, est maximi valoris. 


1) Est quidem fallibilis, quia SS. Patres in rebus historico-ecclesia- 
sticis 'conscribendis caruerunt adsistentia Spiritus Sancti. 
2) Est maximi valoris, quia SS. Patres fuerunt plerumque rerum 


Cfr. Canus, De locis, lib. 7, c. 2. 

Ejusmodi quaestiones vocantur adiaphorae seu indifferentes. 
De abrog. Missa privata: «Secundo objicient». 

" Ephes., 4. 12. 

ecclesiasticarum testes oculares vel saltem auriculares vicini; et in con- 
scribendis actis martyrum, colligendis liturgiis, describendis conciliis, 
tradendis ecclesiarum moribus, etc., curam impenderunt non modicam. 
Hinc S. Clemens a primo jam saeculo creavit notarios septem, ut «pas- 
siones martyrum et res ab eis gestas diligentissime conquisitas litteris 
mandarent»l. 


698. Thesis III. In rebus theologicis, quae revelatae non sunt nec 
ex revelatis certo deducuntur, auctoritas SS. Patrum, etiamsi communi 
consensu loquantur, probabile dumtaxat non firmum suppeditat argu- 
mentum. 


Juxta Vincentium Lirinensem 1 consensio SS. Patrum non in omni- 
bus divinae legis quaestionibus sed solum in regula fidei necessario se- 
quenda est. Porro materiae theologicae, quae revelatae non sunt nec ex 
revelatis certo deducuntur, non constituunt regulam fidei. Unde SS. Pa- 
trum auctoritas in his rebus, licet sit magna reverentia suscipienda, non 
est tamen omnino firma 3. 


699. "Thesis IV. «In materia fidei et morum» Sancti Patres 1) ut 
«Doctores privati» distributive sumpti probabile argumentum praestant; 
2) ut «testes», a) si pauci adsentiant, probabile, b) si plures, reliquis 
reclamantibus, firmius, non tamen irrefragabile, c) si omnes communi 
consensu, certissimum ac firmum suppeditant traditionis argumentum. 


Pars 1» Patres ut Doctores privati. 


Diximus Patres ut Doctores distributive sumpti, id est, quatenus ut 
Doctores materias tractant ex intrinseca earum natura et singuli suam 
opinionem ex analogiis, comparationibus, rationeque naturali colligunt. 
Quod si considerentur corpus Patrum efficiendo, non jam solum Do- 
ctores sed testes sunt potius majorum traditionem invocantes de quibus 
in secunda parte theseos. 

Conclusio sic explicata facilis est. 

Arg. Sancti Patres, etsi doctissimi fuerint atque ingenii sagacitate 
celebres, spiritu tamen humano locuti sunt, quando ut Doctores privati 
intimam rerum naturam scrutari conati sunt. Ideo nefas fuerit donum 
infallibilitatis singulis eorum concedere. Unde S. Augustinus ajebat ad 
Hieronymum: «Solis eis Scripturarum libris, qui jam canonici appellan- 
tur, didici hunc timorem honoremque deferre, ut nullum eorum aucto- 
rem scribendo aliquid errasse firmissime credam... alios autem ita lego, 
ut quantalibet sanctitate doctrinaque praepolleant, non ideo verum 
putem, quia ipsi ita senserunt; sed quia mihi vel per illos auctores ca- 
nonicos, vel probabili ratione, quod a vero non abhorreat, persuadere 
potuerunt»4. 


1 Brev. Bout., 23 Nov. 

2 Commonitorium, n. 28; ML 50, 675 sq. 

3 S. Augustinus, lib. 6, De Baptismo contra donat., c. 2; ML 43, 198, cum 
errorem S. Cypriani de haereticis rebaptizandis refellit, «nunquam, ut ait Petavius 
(Prolog., C. 2, n. 7), nisi honorifice de eo loquitur, nec sine praefatione veniae». 

1 Ep. 82, n. 3; MI. 33, 277. Cfr. S. Thomas, / p., q. l,a. 8 ad 2. 

700. Pars 2.a Patres ut testes. 


1) Pauci ex Patribus, si consentiant ut testes, probabile faciunt fun- 
damentum. Pauci siquidem Patres, quantumvis fuerint dogmatum acer- 
rimi defensores, non repraesentarunt Ecclesiam universalem, nec Eccle- 
siae magisterium sibi arrogare potuerunt, ut essent organon traditionis 
transmittendae. Unde aliqui Patres errarunt in iis etiam, quae ad fidem 
spectare postea demonstratum est. 

Testimonium tamen quorumdam Patrum, ab Ecclesia sine aliorum 
oppositione cum plausu acceptum, in materia fidei et morum potest 
aliquando firmum efficere argumentum. Sic doctrina Augustini de prae- 
destinatione et gratia, Hilarii et Athanasii de Trinitate, et Cyrilli ale- 
xandrin! de incarnatione Christi, accipitur ut solida et certa, quia cre- 
duntur hi sancti a Deo esse electi ad defensionem dogmatis in casibus 
particularibus, et eorum testimonio accedit jam consensus plaudentis 
Ecclesiae. 

2) Testimonium plurium Patrum, aliis contradicentibus, eo est fir- 
mius et probabilius, quo major graviorque fuerit numerus consentientium, 
nunquam tamen irrefragabile citra definitionem Ecclesiae. Ratio est, quia 
Patres numero pauciores, qui contradicunt, probabilem faciunt opinio- 
nem juxta doctrinam modo traditam. Contra probabilem autem opi- 
nionem non datur irrefragabile argumentum. 

3) Consensus unanimis SS. Patrum in materia fidei et morum certis- 
simum ac firmum praestat theologo argumentum. Notant hic theologi con- 
sensum unanimem non mathematice sed moraliter esse accipiendum, 
adeo ut dicatur SS. Patrum communis intelligentia, cui non opponitur 
auctoritas paucorum inducentium opinionem probabilem. 

a) Patres Concilii Nicaeni II (Act. 7) Sanctorum... et divinorum Pa- 
trum doctrinae insistentes iconomachos damnarunt. Clemens V in Con- 
cilio Viennensi ad... Sanctorum Patrum et Doctorum communem senten- 
tiam apostolicae considerationis... aciem convertens sententiam in re 
dogmatica tulit h. S. Tridentina synodus sess. 4. vetuit Sacram Scri- 
pturam contra unanimem consensum Patrum in rebus fidei et morum 
interpretari. 

b) Ratio theologica id suadet. Patres enim fuerunt in Ecclesia a 
Spiritu Sancto positi, ut corpus Ecclesiae docentis constituentes divi- 
nam traditionem a majoribus acceptam custodirent, et ad posteros 
transmitterent. Idcirco eorum consensus communis est in Ecclesia re- 
gula fidei infallibilis. 

Quando igitur scriptores ecclesiastici videntur Patribus infallibilita- 
tem denegare, locuti sunt de singulis Patribus non de eorum unanimi 
consensu. 

Alia de SS. Patribus scitu necessaria mittimus ad specialem tracta- 
tum de institutionibus patrologiae, cui scholares theologiae operam na- 
vare debent. 


Denz-Bannw., 480. 

ARTICULUS II 
DE AUCTORITATE THEOLOGORUM 


701. Praenotamina. 1) Sancti Patres, imo et apostoli et evange- 
listae, fuerunt vere theologi, quia theologiam docuerunt; et revera 
S. Joannes Damascenus | Gregorium Nazianzenum theologum appellat. 
Proprie tamen loquendo theologi dicuntur, qui ex doctrina revelata 
veritates tum dogmaticas tum morales ad Ecclesiae utilitatem dedu- 
xerunt, id est, qui doctrinas in S. Scriptura et «amplissimis SS. Patrum 
voluminibus diffusas»1 scientifico ordine congesserunt. Saeculo xu 
maxime florere coeperunt et inde ad haec usque tempora innumeri aquas 
purissimas doctrinae revelatae ex fonte Scripturarum et traditionis deri- 
vare nobisque tradere curarunt. 


2) Possunt theologi, cum loquuntur in materia fidei et morum, con- 
siderari uf doctores privati et ut testes fidei, eodem modo ac Sancti Pa- 
tres; item singuli seorsim, vel plures numero collective, vel omnes simul 
consentientes. 


3) Quamvis munus theologorum sit ex revelata doctrina conclu- 
siones deducere, aliquando tamen solent, etiam in rebus fidei et morum, 
pro illustranda materia ex disciplinis naturalibus et ratione humana 
argumenta depromere. Loquimur hic de auctoritate theologorum in 
propria materia. 


702. "Theologorum adversarii, a)  Novatores saeculi xvi, Wicleffi ve- 
stigia sequuti, in theologos praesertim scholasticos acriter invecti sunt. Non 
modo omnem auctoritatem in materia fidei et morum ipsis denegarunt, 
verum etiam dixerunt eos, utpote fallaces et ad discordiam natos, esse Ec- 
clesiae perniciosos. Vide quae retulimus in prolegomenis a. 3. 


b) Hodierni item increduli et rationalistae, imo et scientiarum natura- 
lium cultores non pauci, historiae ecclesiasticae penitus ignari, mille voci- 
bus concinunt theologos progressui scientiarum refragari 34 

c) Modernistae denique a theologia abhorrent, cum dicunt S. Scriptu- 
ram nullibi habere eumdem sensum pro theologo et critico *, theologiam 
innovandam esse juxta placita philosophiae modernae, quae agnosticisrno 
et immanentisme innititur, positivam theologiam reducendam esse ad histo- 
riam dogmatum 6, ac tandem theologiam scholasticam dirimendam esse 
atque contemnendam *. 


703. Placita doctorum. | Doctores communiter magni faciunt auctori- 
tatem theologorum, non tamen conveniunt in adsignando gradu firmitatis, 
quae debetur eorum testimoniis. Concors omnium theologorum sententia de 
doctrina fidei aut morum adeo firma videtur aliquibus, ut contrarium sen- 


1 Sermo in Nat. B. V. M., n. 4; MG 96, 668. 

2 Leo XIII, encycl. Aezerni Patris, $ «Exinde». Acta S. S., vol. 12, p. 107. 

3 Cfr. Syllabus, prop. 13; Denz-Bannw., 1713. 

4 Decr. Lamentabili, prop. 61; Denz-Bannw.. 2061.—Ex Loisy, Autour d'un 
petit livre, p. 44. 

5 Cfr. Encycl. Pascendi; Denz-Bannw., 2104. 

° Encycl. Pascendi, «lauca demum». Acta S. S., 40, 631 

tire sit error in fide aut errori proximum juxta Banes l; si haeresis non est 
at haeresi proximum juxta Canum 1; temerarium juxta alios communiter. 
Paucis rem expendere curabimus. 


704. Thesis I. Theologi seorsim considerati tantum valent gene- 
ratim quantum eorum ratio comprobarit. 


Natio est, quia theologi seorsim considerati auctoritatem non repe- 
tunt nisi a rationum, quas adducunt, pondere et gravitate. 


Diximus generatim, quia sunt aliqui doctores dicendi gravitate ita 
praeclari, ut eorum vel simplex adsertio probabilitatem in theologia 
tum dogmatica tum morali omnium consensu generet. Hujusmodi sunt 
S. Thomas, omnium princeps et magister, in universa theologia, Sal- 
manticenses et S. Alphonsus M. de Ligorio in re morali. 


705. Thesis II. Plures theologi vel etiam omnes unius scholae do- 
ctores, quibus contradicunt alii graves theologi vel alia respective schola, 
probabile dumtaxat, majori vel minori probabilitatis gradu juxta circum- 
stantias, faciunt argumentum. 


«In scholastica disputatione, ait optime Cano, plurium auctoritas 
obruere theologum non debet; sed, si paucos viros modo graves secum 
habeat, poterit sane adversum plurimos stare. Non enim numero haec 
judicantur sed pondere... Certe ubi variae sunt doctissimorum hominum 
discrepantesque sententiae, academicorum temperamentum imitari et a 
rebus incertis certam adsensionem cohibere debemus» 34 Id ipsum scho- 
larum opinionibus applicat gravissimus theologus. Ex opinionum siqui- 
dem praejudiciis, quas quis in schola accepit, non licet viros graves 
alterius scholae, qui contrarium docent, temere ac leviter condemnare. 


706. 'Thesis III. Theologorum omnium in rebus fidei et morum 
unanimis consensus adeo firmum praebet argumentum, ut a) si quid do- 
ceant esse de fide, contrarium sentire sit error in fide aut errori proxi- 
mum ', et b) si quid tradant tanquam certum, ab eo recedere sit saltem 
temerarium. 


Prob. l.a pars. 


1) Theologi simul sumpti sunt quasi organon manifestationis Ma- 
gisterii ordinarii Ecclesiae. Sed Magisterium ordinarium Ecclesiae est 
infallibile in tradendis rebus fidei et morum. Ergo consensus unanimis 
theologorum in rebus fidei et morum firmum praebet argumentum. 


2) Posuit Deus non solum apostolos, evangelistas, prophetas et pa- 
stores, verum etiam doctores, ut corpus fidelium instruerent in fide. 
Doctorum autem nomine veniunt etiam theologi, qui ut testes traditio- 
nis et fidei doctrinam Christianam populo fideli tradunt. Sed consensus 


In I p., Q. i, a. 8, dub. circa 3 locum, conci. 3. 
De locis, lib. 8, c. 4. conci. 3. 

De locis, lib. 8, c. 4, conci 1. 

Hoc sensu vera est sententia Cani. 


qo o 

communis corporis doctorum in rebus fidei et morum firmum praebet 
theologo argumentum. Ergo. 

3) Pius PP. .IX ad archiepiscopum monacensem expresse declara- 
vit obligationem, qua catholici magistri et scriptores omnino adstrin- 
guntur obedire Ecclesiae decretis, non coarctari «iis tantum, quae ab 
infallibili Ecclesiae judicio veluti fidei dogmata ab omnibus credenda 
proponuntur... sed ad ea quoque extendenda, quae ordinario totius 
Ecclesiae per orbem dispersae magisterio tanquam divinitus revelata 
traduntur; ideoque universali et constanti consensu a catholicis theologis 
ad fidem pertinere retinentur* L 


Pars 2.a 


Qui in materia fidei et morum rejicit doctrinam ab omnibus theolo- 
gis traditam ut certam, gravissimo se exponit periculo errandi in fide. 
Ergo temerarium est negare doctrinam ab omnibus theologis traditam 
ut certam. 


ARTICULUS III 
DE LOCIS SUBSIDIARIIS THEOLOGIAE 


707. I. Ratio naturalis. Locus a ratione naturali est theologiae 
extraneus, non tamen inimicus. Quare extrema sunt in hac parte fu- 
gienda, seu duplex error vitandus. «Primus est, ait Cano, eorum qui us- 
que adeo argumentis a ratione ductis addixerunt se, ut sive disputent 
sive scribant, Scripturam sacram Sanctorumque Patrum libros ne legisse 
quidem videantur... Alter autem error illorum est, qui solis sacrarum 
litterarum testimoniis aut interdum etiam scriptorum veterum omnia 
definiunt, ab argumentis naturae haud aliter abhorrentes, quam si es- 
sent theologiae adversa et inimica» 1. Rationi naturali in theologia suus 
concedendus est locus, non solum ut veritates fidei, aliunde notae, di- 
scursu naturali, quantum fieri potest, confirmentur, verum etiam ut 
status quaestionis cognoscatur, comparationibus et analogiis res decla- 
retur, expositio amoenior fiat, ingeniorum acies intendatur, infidelium 
utilitati consulatur, rationalistarum, qui fide et theologia rationem ex- 
tingui dicunt, importunitati satisfiat, objectiones solvantur, et materiae 
philosophicae, quae non semel in theologum cadunt, pro merito tracten- 
tur. Semper tamen oportet explicari dogmata Christiana revelatione con- 
tineri et magisterio Ecclesiae proponi. Sicut caput juxta Apostolum 3 
non potest dicere pedibus non estis mihi necessarii, ita nec theologia 
potest philosophiam rationemque despicere. In vera theologia principia 
quidem sunt revelata et fide admissa, sed ex eis conclusio deduci nequit, 
nec fide ipsa tutari, nec scientia proprie theologica formari, sine opera 
rationis. 


| Denz-Bannw., 1683. 
2 De locis, lib. 9, cc. 1-2. 
3 1 Cor. 12, 21. 

708. Usus moderatus rationis in theologia commendatur multiplici 
ratione. Nam 

1) Monet S. Petrus ut omnes parati sint reddere rationem spei 1. 

2) Apostolus plerumque ratione usus est, cum plura in suis epistolis 
reliquit eruditionis humanae monumenta. 

3) Concilia oecumenica saepe decreverunt, ut ecclesiastici et reli- 
giosi naturalibus disciplinis sedulo operam darent. 

4) Hominis conditio, qui scientias nonnisi humano modo, id est 
ratiocinando, acquirere potest, hoc vehementer suadet. 

5) Apologetae omnes, tum antiqui, S. Justinus, Athenagoras, Ter- 
tullianus, Clemens alexandrinus, Origenes, Lactantius, Eusebius Caesa- 
riensis, S. Augustinus, etc.; tum recentiores, Bossuet, Huetius, Pascal, 
S. Alphonsus M.a de Ligorio, Lacordaire, etc.; tum hodierni qui in con- 
futandis erroribus protestantium, rationalistarum, incredulorum, libe- 
ralium, modernistarum, etc., versantur, ac in defendenda fide catholica, 
revelationis exsistentia, Jesu Christi Domini nostri divinitate, librorum 
sacrorum inspiratione et integritate, etc., in Ecclesiae utilitatem stre- 
nue laborant; omnes inquam hi apologetae rationi naturali suas dedere 
partes in theologia. 

Oportet itaque theologum his praesertim temporibus, quibus adver- 
sarii principia revelata plerumque negant, in usu rationis naturalis ar- 
gumentandique legibus esse instructum. 


709. II. Auctoritas philosophorum. 1) Antiquis temporibus sola 
philosophia graeca habita fuit ut vera scientia. Hujus quatuor potissi- 
mum erant scholae, platonicorum scilicet, stoicprum, epicureorum et 
peripateticorum, a Platone, Zenone, Epicuro et Aristotele respective 
fundatae. 

Philosophia graeca potest in quatuor epochas dividi cum cl. Wulj X 

Epocha l.a a Thaie milesio usque ad Socratem (vn-v saecul. ante 
J. C) se extendit. 

Epocha 2.a a Socrate usque ad Aristotelem (v-iv a. J. C.). 

Epocha 3.a a morte Aristotelis usque ad adventum neo-platonicorum 
(iv a. J. C.—in saec. post J. C.). 

Epocha 4.a ab introductione scholae neo-platonicae usque ad finem 
philosophiae graecae (mi-vi post J. C.). 

Philosophi graeci hoc tempore inter grossos errores, quos tradide- 
runt, gravissimas saepe docuerunt veritates. 

2) Advenit deinde philosophia patristica. Patres siquidem studiis 
philosophicis primo dediti’ et dein fide christiana perfusi atque edocti, 
ex antiquis philosophorum theoriis collegerunt phires veritates hic inde 
sparsas, et, rejectis paganorum judaeorumque erroribus, veram philoso- 
phiam cum dogmate catholico conciliare curavere. 

3) Successerunt scholastici. S. Thomas potentissimo ingenio ut erat 
praeditus, Aristotelis philosophiam purgavit ab erroribus, segetes do- 
ctrinae fecundas ex operibus SS. Patrum congessit, et ingens philoso- 


z I Petr., 3, 15. 
2 Histoire de la Philosophie nu'diéval, n. 2. 

phiae Christianae monumentum construxitx. Hujus Angelici Doctoris 
philosophiam iterum atque iterum enixe commendatam voluere Summi 
Pontifices, praecipue Leo XI 1, Pius X 3 et Codex Juris Canonici 4. 

Inter scholasticos exsistunt quidem scholae gravissimae, quae a theo- 
riis S. Thomae dissentiunt, Scoti scilicet ex ordine S. Francisci, Aegidii 
Romani ex familia augustinianorum, et Joannis Bachoni ex carmelitanis 
calceatis, sed principatum semper retinuit ac tenet schola S. Thomae. 

4) Aliae sunt hodie scholae philosophicae, quae a scholastica abhor- 
rent, et tot agnoscunt capita quot sunt novitatum amatores. Hujusmodi 
sunt Compte, Leibnitz, Kant, Hegel, Fichte, Kraus, Spencer, etc. 

710. Horum philosophorum si attendas auctoritatem in theologia, 
facile deduces sequentes conclusiones. 

3) Auctoritas philosophorum ethnicorum, nisi confirmetur a phi- 
losophia Christiana vel dogmate catholico, parum habet roboris. Sequi- 
tur ex conditione ethnicae philosophiae, quae, ut notum est, absurda 
omnis generis tradidit sequenda. 

b) Philosophi moderni, qui scholasticam respuunt, parum habent 
pro theologo auctoritatis. Quaedam tamen utiliter induxerunt in aliquas 
partes philosophiae, quae non sunt spernenda, sed hodiernis moribus 
accommodanda et, ubi veritatibus fidei non refragantur, prudenter ad- 
hibenda 5. 

c) Dicta unius scholae philosophiae Christianae vel plurium scho- 
lasticorum, quibus aliae scholae vel philosophi contradicunt, non certam 
sed probabilem dumtaxat faciunt sententiam. 

d) Consensus omnium omnino philosophorum in admittenda do- 
ctrina, quae fidei vel moribus non contradicit, certitudinem moralem 
parit; non tamen demonstrat dogmata catholica, quia arguit ex locis 
extraneis et alienis. 

711. III. Historia ecclesiastica et profana. Historia, licet sit lo- 
cus subsidiarius, magni tamen facienda est hodie in theologia. Ex quo 
critici hodierni monumenta antiquitatis et archiva examinarunt, inve- 
huntur in Jesum Christum et impetunt furore incredibili fundamenta 
religionis catholicae. Hinc necesse est, ut theologus ex eodem armamen- 
tario gladios et tela sumat, iisdemque armis instructus, paratus sit ad 
incredulorum evertenda principia. 

Historiae humanae fontes sunt: 1) documenta scripta, ut opera anti- 
qua, acta conciliorum, decreta Pontificum, litterae episcoporum, libri 
liturgici, inscriptiones veterum, etc.; 2) monumenta archaeologica, ut 


| Leo XIII, Litt. Ap. 4 Aug. 1879, haec habet: «Quidquid vere dictum aut 
prudenter disputatum a philosophis ethnicorum, ab Ecclesiae Patribus et docto- 
ribus, a summis viris qui ante ipsum floruerunt, non modo ille (S. Thomas) peni- 
tus dignovit, sed auxit, perfecit, digessit tam luculenta perspicuitate formarum, 
tam accurata disserendi ratione, et tanta proprietate sermonis, ut facultatem imi- 
tandi posteris reliquisse, superandi potestatem ademisse videatur». 

2 "Encycl. Aeterni Patris; Acta S. Sedis, 12, 107 sqq. 

3 Encycl. Pascendi, n. 50. 

4 Can. 1366, $ 2. 

3  «Edicimus, ait Leo XIII, libenti gratoque animo excipiendum esse quidquid 
sapienter dictum, quidquid utiliter fuerit a quopiam inventum atque excogitatum». 
Encycl. Aeterni Patris; Acta S. Sedis, 12, 114. 

templa aegyptiorum ac graecorum, palatia babylonensium, ruinae assy- 
riorum, statuae romanorum, catacumbae Christianorum, etc.; 3) traditio, 
tum oralis, ut narrationes, legendae, mythi, anecdota, proverbia, cantus, 
tum figurata, ut picturae, imagines, statuae, etc.*; 4) mores populorum 
continua successione consecrati. 

Ad historiae cognitionem valde conferunt ejus subsidia, nimirum: 
a) Linguistica, qua idiomata comparanturl. b) Diplomatica, qua di- 
plomata et instrumenta litteraria cognoscuntur 3. c) Palaeographica, seu 
ars legendi vetera manuscripta et diplomata 4. d) Epigraphica, qua le- 
guntur et interpretantur veteres inscriptiones). e) Chronologica, qua 
tempora et aerae computantur 6. f) Sphragistica, qua sigillorum notio 
adipiscitur 7. g) Heraldica, quae de nobilium titulis agit 8. h) Numi- 
smatica, quae de munis omnium populorum et temporum disserit 9. 


712. Arte criticae opus est in rerum praeteritarum investigatione. 
Regulae siquidem, quae addiscuntur in arte critica, admodum neces- 
sariae sunt in historica disciplina, ne nimia credulitas quorumdam et 
scepticismus aliorum obtenebret, uti solet, veritatem, neve juribus par- 
ticularium noceat. Quare, qui historicis rebus examinandis operam dare 
velit, praeter alia monita, quae dantur, haec potissimum prae oculis 
habere curet. 

a) Habeat animum ad studia tranquillum et ab opinionum praejudi- 
ciis omnino expertem 10. Hodierni rationalistae et increduli, qui tanto 
furore in Ecclesiam catholicam invehuntur, hac tranquillitate opus 
habent. Nonnulli scriptores moderni, opinionum praejudiciis obcaecati, 
malunt saepe budhismum et brachmanismum laudibus extollere, quam 
religionis catholicae veritatem agnoscere. 

b) Conjecturae possunt esse motivum quaestionis examinandae, nun- 


1 Cfr. Antonius Weis, Hist. EccL, Introd., $ 5. 

2 Utiliter conferri possunt Glossaria: Du Fresne du Cange, Glossarium ad 
scriptores mediae et infimae graecitatis, 6 vol. fol. Lugd 1688 et Wratisl., 1892; 
et Glossarium inediae et infimae latinitatis, 6 vol., Paris, 1733-1736 et alibi; For- 
cellini, Totius latinitatis lexicon; nova ed. Vincentii de Vit, 6 vol., Prato, 1858-1879; 
et alii. 

3 Cfr. Giry, Manuel de diplomatique, Paris, 1894. 

' Vide M. Prou, Manuel de paléographie latine et française du 6.? au 17, siè- 
cle, 2 ed., Paris, 1892; E. Reuseus, Elements de paléographie, Louvain, 1899; Paoli, 
Programma scolastico di paleografia latina e diplomatica, 3 vol., Firenze, 1888-1900; 
et alii. 

5 Circa materias epigraphicas consuli potest Zell, Handbuch d. rom Epigra- 
phik, Heidelb., 1850. 

6  Conferantur omnino J. Scaliger, De emendatione temporum, Genevae, 1629; 
Petavius, Rationarium temporum, Lugd. Batav., 1624, et Doctrina temporum, An- 
tuerp., 1703; Clemenoet, L'Art de vérifier les dates des faits hist., 3 vol., ult. ed., Pa- 
ris, 1844; et alios. Aerae, quarum studium est valde utile, numerantur: Christiana, 
Judaica, olympiadum, ab Urbe condita, indictionum, seleucidarum, diocletiana, hispa- 
nica, mauretana, armenorum, Tyri, persarum, A brahami, muhamedana, etc. 

71 Vid. Heineocius, De veteribus germanorum aliarumque nationum sigillis, 
Francof., 1719, et opera quae tractant de diplomatica. 

8 Cfr. Sacken, Katechismus der Heraldk, Leipzig, 1893. 

9 Engel et Serrure, Traité de numismatique du moyen-áge, 2 vol., Paris, 1891; 
Traité de numismatique moderne, et contemporaine, ibid., 1897. 

10 Leo XIII, Ep. de studiis historicis, 18 Aug. 1883; Acta S. Sedis, 16, 49. 

quam ratio gravis, doctrinae definiendae. Hanc regulam saepe obliti sunt 
critici moderni. Vix enim scientiarum naturalium hodiernum progres- 
sum salutarunt, statim buccinis triumphum cecinere dicentes in S. Scri- 
ptura errores contineri. Ecclesiae magisterium se fefellisse, dogmata 
catholicorum absurda esse, et alia id genus plura. 

c) Argumenta pure negativa contra receptas in populo traditiones pa- 
rum probant. Quare nimis praecipitanter hac in re procedunt moder- 
nistae eorumque affines neo-critici, quando traditiones populorum anti- 
quissimas rejiciunt atque refutant eo quod non invenerint in pergamenis 
exaratas vel in tabulis incisas. Graviter in hoc peccant qui confessionem 
auricularem admittere.detrectant, authenticitatem librorum sacrorum 
negant, aliaque dogmata religionis traditione edocta rejiciunt; imo re- 
prehendendi sunt qui contra fidem populorum docent rosarium non 
fuisse S. Dominico nec scapulare S. Simoni Stock a Bma. Virgine tra- 
ditum. 


713. Ea tamen, quae juxta regulas critices historice probantur, ad- 
mittenda sunt theologo, et si religioni favere noscantur, in argumenta- 
tione sunt adhibenda, sin minus prudenter interpretanda et cum doctrina 
catholica concilianda. Documenta item plurima quibus veritates reli- 
gionis confirmari solent, historice et critice, quantum fieri potest, rimari 
oportet. 

Decet itaque, ut theologus magni faciat historiam, in quaestionibus 
praesertim, in quibus hodie argumenta religionis injusta lance librantur 
ab adversariis. 


APPENDIX 


DE MODERNISMO 


714. Ab incunabulis jam religionis Christianae apparuerunt in mun- 
do haeretici ac increduli; et exinde in saeculorum serie nunquam de- 
stiterunt homines perversi in Ecclesiam catholicam invehi. Judaei et 
gentiles plenis buccis clamarunt contra revelationem Christianam, et 
apostatae a fide excogitarunt theorias periculosissimas, quae non semel 
attulerunt populis ploranda mala. Inter omnia tamen systemata, quae 
hactenus inventa sunt a diabolo ad demoliendum, si fieri posset, Eccle- 
siae aedificium, infensissimum est proculdubio modernismus, qui novo 
et inaudito furore religionis catholicae impetit fundamenta. Vix natus 
orbem catholicum turbavit, innumera patravit mala in fidei detrimen- 
tum et maxime his diebus contristavit Vicarium Christi, Ecclesiae vi- 
sibile caput. 

Cum modernismus maxima ex parte theologiam fundamentalem re- 
spiciat, opportunum visum est nobis hic ejus errores breviter exponere, 
ut candidatus lector uno veluti intuitu prae oculis habeat, quid in hac 
materia fugiendum sit. Pleraque ex documentis Pii PP. X et ex operi- 
bus modernistarum colligemus. 


$ I 


Errores modernismi. 


715. Modernismus est systema quoddam ab hodiernis criticis exco- 
gitatum, vel potius a rationalismo protestantico derivatum, quod non- 
nisi phaenomenorum visibilium cognitionem rationi humanae naturali- 
ter concedit, et, immanentiae vitali philosophiae modernae nimis insi- 
stens, revelationis, dogmatis, fidei et religionis exsistentiam ac naturam 
ex sensu quodam religioso, qui in nobis esse dicitur, repetit. Modernistae, 
semel stabilito principio explicationis ordinis supernaturalis per sensum 
religiosum, plurimas exinde consequentias de ipso dogmate, fide, reve- 
latione, magisterio Ecclesiae, inspiratione et veritate SS. Scripturarum, 
divinitate Domini nostri Jesu Christi, sacramentis, etc., deducunt. Hinc 
errores modernistarum versantur ut plurimum circa philosophiam, theo- 
logiam (dogmaticam, moralem et mysticam), S. Scripturam, disciplinam 
Ecclesiae et historiam. De singulis pauca. 

716. Errores circa philosophiam. Fundamentum philosophiae mo- 
dernistarum est agnosticismus Kantii et Spencerl, juxta quem humana 


| «Noi accettiamo, ajunt auctores libelli ZZ programma dei modernisa, $ 2, à, 
ia critica della ragione pura che Kant c Spencer hanno fatto.» 

ratio phaenomena solum, quae apparent eaque specie qua apparent, 
cognoscere valetx. Ex hoc modernistae inferunt theorias absurdas. In 
Logica sola utilitas est critérium intellectus, ratio non investigat veri- 
tatem sed solum symbolum veritatis; Ontologia est noumenon, incogno- 
scibile; ac idcirco essentiae et causae rerum, immutabilitas veritatis, 
animae spiritualitas ac immortalitas, aliaeque veritates metaphysicae 
latent naturaliter humanam rationem; principium contradictionis nul- 
lius est valoris: in Theodiçea exsistentia Dei naturaliter demonstrari non 
potest 2; Deus non est objectum scientiae nec subjectum historiae. Con- 
sequenter scientia et historia, quae phaenomenis includuntur, debent 
esse atheae resque pertractare nullo ad Deum habito respectu. 


717. Ex his negationibus pergunt modernistae ad partem positi- 
vam, quam extruunt super immanentismum 3*hoc pacto: «Scientia atque 
historia duplici includuntur termino; altero externo, aspectabili nimi- 
rum mundo, altero interno, qui est conscientia» ultra quos adest in- 
cognoscibile. Coram hoc incognoscibili, quod juxta nonnullos extra ho- 
minem juxta alios intus in subconscientia 5 latet, indigentia divinorum, 
quam omnes experimur, commovet sensum religiosum, qui divinam 
realitatem tanquam objectum et sui causam implicat. 

Hic sensus religiosus «qui per vitalem immanentiam e latebris sub- 
conscientiae (vel praeconscientiae) erumpit, germen est totius religionis 
ac ratio pariter omnium, quae in religione quavis fuere aut sunt futura» 6. 
Quando realitas seu phaenomenon est in subconscientia, vocatur ego 
idealis, et quando transit in conscientiam ego realis, personalis. 

Hinc juxta modernistas Deus et objecta religionem spectantia, quae 
phaenomenis externis non apparent, latent in subconscientia. Quando 


| Encycl. Pii PP. X, Pascendi; Denz-Bannw., 2072. 

2 Ipsam Dei exsistentiam aliqui in dubium revocant. «La question, ait Loisy, 
qui est au fond du probléme religieux dans le temps présent n'est pas de savoir 
si le Pape est infallibile, ou s'il y a des erreurs dans la Bible, ou méme si le Christ 
est Dieu, ou s'il y a une révélation... mais de savoir si l'univers est inerte, vide, 
sourd, sans áme, sans entrailles, si la conscience de l'homme y est sans écho plus 
réel et plus vrai qu'ellc-méme. Du oui ou du non il n'existe pas de preuve ration- 
nelle qu'on puisse qualifier de péremptoire... Vais-je verser dans le monisme, dans 
le panthéisme? Je l'ignore. Ce sont des mots. Je tache de parler de choses. La foi 
veut,le théisme; la raison tendrait au panthéisme. Sans doute elles envisagent deux 
aspects du vrai, et la ligne d'accord nous est cachée». Quelques lettres, p. 45 sqq. 

3 In quo reponant modernistae hunc immanentismum difficile dictu est. Fon- 
egrives (La quinz, Janv., 1897; Le Monde, Mai, 1895) reponit in subjectivismo 
quod valore objectivo caret; Abbas Ch. Denis (Annales de Phil, chrét, Juillet, 
1897), in exsistentia subjecti in se ipso; Blondel (Annales de Phil, chrét., Janv. et 
Juillet, 1896), in statu quodam quo homo nihil admittere potest quod non pro- 
cedat a se ipso; Laberthonnière (Essais de Phil. Relig., p. 169), in penetratione 
ordinis supematuralis in nobis. 

' Encycl. Pascendi; Denz-Bannw., 2074. 

5 Status internus, cujus conscientia caremus, vocatur inconscientia a philo- 
sophis modernis. Carentia conscientiae potest accidere dupliciter: primo, quia 
phaenomenon nondum advenit conscientiae, et appellatur praeconscientia; secundo, 
quia transiit, et est subconscientia. Modernistae tamen confundunt saepe sub- 
conscientiam cum conscientia et praeconscientia. 

id Encycl. Pascendi; Denz-Bannw., 2077 -Cfr. Dehô, La condanna del moder- 
nisntio. 

indigentia divinorum premimur, erumpit sensus religiosus, quo Deum et 
dogmata non tantum cognoscimus quantum experimur, intuemur et pal- 
pamus eo ferme modo, quo Jacobi docebat nos sentire Deum in corde, 
et Gratry per quemdam divinum sensum se communicabat cum Deo. 

718. Nunquam explicant modernistae, in quo consistat hic sensus 
religiosus; nescimus, an sit facultas ad modum intellectus et voluntatis, 
ut voluit Kant cum aliis, an status animi vel corporis, an emotio quae- 
dam ad modum aliarum sensationum quas saepe experimur. 

Quidquid sit, exaggerant certe valorem hujus sensus religiosi, cum 
dicunt eum superiorem ac perfectiorem esse intellectu et voluntate, no- 
bisque praestare intuitionem sentimentalem Dei et divinorum, expe- 
rientiam subjectivam et communicationem intimam cum Deo ' 

719. Errores circa theologiam dogmaticam. Ex iis quae vidimus 
philosophiae fundamentis non est difficile conjicere quas modernistae 
admittant in theologia doctrinas. 

Fides juxta novum systema est sensus religiosus Dei conscius, cujus 
objectum non respondet factis historicis sed factis psychologicis, expe- 
rientiae nimirum internae 1. 

Revelatio est acquisita ab homine suae ad Deum relationis conscientia 3; 
id est, progressiva cognitio Dei intra cujuslibet individui conscientiam 
sese manifestantis 4. Revelatio igitur non est manifestatio veritatis igno- 
tae menti humanae a Deo facta, ut theologia catholica docet; sensus 
religiosus in conscientia apparens, quin et ipse Deus in eodem sensu 
animis manifestans dicitur revelatio et objectum revelatum. Hinc apud 
modemistas conscientiae et revelationis promiscua saepe usurpatio 56 

Religio est intimus sensus nostrae dependentiae a Deoe. Diversae 
autem religiones non sunt nisi religiosi sensus merae explicationes, adeo 
ut religio catholica nata fuerit processu vitalis immanentiae in conscien- 
tia Christi, electissimae naturae viri7. 

Dogmata Ecclesiae non sunt veritates e caelo delapsae, sed inter- 
pretatio factorum religiosorum, quam humana mens laborioso conatu 
sibi comparavit 8; cujus genesim hoc pacto explicant modernistae: in 
sensu religioso non datur intellectui locus nec proinde adest proprie co- 


1 Juxta Tyrrel (Quarterly Riview, Rights and Limits of Theology, Oct., 1905) 
est «God's touch tilt within the heart». 

2 Encycl. Pascendi; Denz-Bannw., 2074. (Cfr. Pesoh, Fede, Dogmi, Fatti sto- 
rici, $ 2.) 

3 Deer. Lamentabili, prop. 20; Denz-Bannw., 2020. Encycl. Pascendi; Denz- 
Bannw., 2075.—«Ce, ait Loisy, Autour d'un petit livre, p. 195, qu'on appelle révé- 
lation n'a pu étre que la conscience acquise par l'homme de rapport avec Dieu». 

4 Sabatier, Les Religions d'autorité et la Religion de L'Esprit, 1903; liv. 2.me, 
ch. 2, $ 4; et Filosofia de la religión, lib. 1, c. 2, $ 3. 

5 Encycl. Pascendi; Denz-Bannw., 2075. 

6 Sabatier, Filosofia de la religión, lib. 1, c. 1, $ 3. 

7 Encycl. Pascendi; Denz-Bannw., 2077 sq. 

8 «Les conceptions, ait Loisy, Évangile et Église, ed. 3.", pp. 202-203, que 
l'Église présente comme des dogmes révélés ne sont pas des vérités tombées du 
ciel et gardées par la tradition religieuse dans la forme précise ou elles ont paru 
d'abord. L'historien y voit l'interprétation des faits religieux, acquise par un la- 
borieux effort de la pensée théologique». Cfr. Decr. Lamentabili, prop. 22; Donz- 
Bannw., 2022. 

gnitio, sed jides, revelatio, experientia, intuitus, contactus Dei r, qui in eo 
statu vix a credente distinguitur 1. Ad intellectum pertinet sensum re- 
ligiosum collustrare et Deum a credente secernere, quod efficit fidem 
suam cogitando, id est, in sensum religiosum se inflectendo; quodque du- 
plici modo: primo, mens humana naturali et spontaneo actu, absque 
abstractione, relationes hominis cum Deo in sensu religioso percipit ex- 
primitque sententia quadam simplici ac vulgari; secundo, orta contro- 
versia, reflexe et penitius cogitationem elaborat, «eloquiturque cogitata 
secundariis sententiis, derivatis quidem a prima illa simplici, limatioribus 
tamen ac distinctioribus. Quae secundariae sententiae, si demum a su- 
premo Ecclesiae magisterio sancitae fuerint, constituunt dogma» 3. Hinc 
dogmata originem trahunt quidem ex formula simplici ac vulgari, quam 
intellectus naturaliter exprimit, sed continentur in formulis secundariis, 
quae primitivam ideam seu formulam explicant. Hae formulae seu ideae 
magis vel minus abstractae et penitius elaboratae, cum ab Ecclesia de- 
finiuntur, dicuntur et sunt respectu fidei et sensus religiosi symbola seu 
imagines veritatis, et respectu credentis vocantur instrumenta seu ve- 
hicula veritatis 4. 


Evolutio dogmatis, quam tantopere amant et praedicant modernistae, 
fundatur in hac doctrina. Objectum siquidem sensus religiosi infinitos 
habet adspectus, quorum modo unus modo alter juxta exigentiam tem- 
porum ac progressum scientiarum symbolis seu formulis dogmaticis 
manifestatur, eo ferme modo quo diversa tempora in aeternitate conti- 
nentur et successive apparent 5. Hinc dogmata sunt veritates relativae 
adjunctis temporum accommodatae. Nonnulla juxta Sabatier 6, quem 
communiter sequuntur modernistae, in desuetudinem abierunt, ut fides 
in daemonum exsistentiam; alia sensum mutaverunt, ut Trinitas, inspi- 
ratio, miraculum; aha jam olim oblita reviviscunt, ut justificatio per 
fidem; alia denique creantur vel potius in perpetua evolutione apparent, 
ut fides in Christum conscientiae christianae. Christus non docuit de- 
terminatum doctrinae corpus omnibus temporibus cunctisque hominibus 
applicable 7; doctrina Christiana in suis exordiis judaica per successivas 


1 «Les vérités de la révélation, iterum Loisy, Autour d'un petit livre, p. 200, 
sont vivantes dans les assertions de la foi avant d'étre analysées, dans les spécu- 
lations de la doctrine. Leur forme native est une intuition surnaturelle et une ex- 
périence religieuse, non une considération abstraite ou une définition systématique 
de leur objet.» 

1 Conceptus omnino pantheisticus, quem non semel exprimunt modernistae. 

3 Encycl. Pascendi; Denz-Bannw., 2078. 

4 Encycl Pascendi; Denz-Bannw., 2079. 

5 «La conception théorique du dogme immuable ne peut effacer l'histoire des 
dogmes. Le sens qui ne change pas n'est pas celui qui résulte précisément de la 
lettre, c'est-a-dire la forme particuliére que la vérité prenait dans l'esprit de ceux 
qui ont libellé la formule; il n'est pas davantage dans la forme particulière des in- 
terprétations qui se succédent selon le besoin; il est dans leur fond commun, im- 
possible à exprimer en langage humain, par une définition adéquate à. son objet 
et suffisante pour les siécles des siécles». Loisy, Awtour d'un petit livre, p. 201. 

4  Exquisse d'une Philosophie de la Religion d'après la Psychologie et L'histoire, 
Paris, 1897; liv. 3, ch. 4. 

71 Decr. Lamentabili, prop. 59; Donz-Bnnnw., 2059; ex Loisy, Etu.l évang , 13 

evolutiones facta est paulina, joannica, hellenica et universalis 1; nunc 
progressus scientiarum et historiae postulat, ut reformentur conceptus 
doctrinae Christianae de Deo, Christo et Ecclesia. Unde mutanda est 
fides catholicorum circa auctoritatem Scripturae et circa traditionem, 
divinitatem Christi, redemptionem atque salutem hominum 13 

Consequenter omnes religiones, quae respondent experientiae sensus 
religiosi et symbolis seu veritatis imaginibus, sunt verae, ut jam aperte 
docent aliqui modernistae 0. 

Traditio divina non est veritatum e caelo delapsarum a majoribus 
ad posteros transmissio, ut theologi et Ecclesia hucusque docuerunt, 
sed «originalis experientiae quaedam cum aliis communicatio per prae- 
dicationem, ope formulae intellectivae», quae non solum repraesentat 
cogitata, sed excitat quoque sensum religiosum, forte torpentem, instau- 
ratque experientiam aliquando habitam in eo, qui credit, et gignit sen- 
sum religiosum ac experientiam in iis, qui non credunt 4. 

Divinitas D. N. Jesuchristi non est realis et physica sed idealis. 
Quare admittendus est geminus Christus, alter historicus seu realis, filius 
Mariae et Joseph, conceptus et natus non ex virgine sed consortio mari- 
tali, electissimae quidem naturae, sed homo purus57 ad quem refertur 
tota historia evangelica; alter dogmaticus, qui nunquam exstitit, sed 
eductus est e notione Messiae a conscientia Christiana 0; id est, persona 
historica Christi transformata est atque deformata a fide, et huic Christo, 
remotis proprietatibus et gestis, quae in Evangeliis referuntur, convenit 
divinitas, utique idealis a conscientia Christiana formata. 

Ipse Christus non habuit conscientiam suae dignitatis messianicae 
usque ad baptismum ', et exinde nomen Filius Dei, quod sibi passim 
tribuit, non significat Christum fuisse filium Dei naturalem, sed aequi- 
valet nomini Messias, id est, agenti divino et ordinatori regni Dei. 

Doctrina de morte piaculari Christi non est evangelica sed tantum 
paulina8, quia Paulus explicuit textus evangelicos sensu universaliori 
quam habebant. Cum enim Christus praedicatione sua populum com- 
movisset, damnatus est ad mortem, quin ipse cogitaret se morte sua 
hominem cum Deo reconciliaturum 8. 


| Loisy, L'Évang. et ('Église, p. 134.—Cfr. Decr. Lamentabili, prop. 60; 
Denz-Bannw., 2060. 

2 Loisy, Autour d'un petit livre, 153-154.— Cfr. Lamentabili, prop. 64; Denz- 
Bannw., 2064.—Modernistae praeiverat Melanchton, qui Letter seelte, 1565, lett. 2, 
qq. 3-4, expresse docuit articulos fidei mutandos esse et circumstantiis temporum 
accommodandos. 

3 Encycl. Pascendi; Denz-Bannw., 2082. «Ogni via, ait Besant (L'intima pro- 
posito della Società teosofica, Roma, 1901), è buona per coloro che la seguono: qgni 
via é divina e per essa gli uomini possono giungere a Dio». Pag. 7. 

| Encycl. Pascendi; Denz-Bannw., 2083. Fetichistae in imperio sinensi majo- 
res aberrationes non docuerunt. 

3 Nisi velis Christum hominem appellari Deum, quatenus speciali modo fuit 
Deo unitus adeo ut qui ipsum conspicerent aliquo modo Deum viderent. 

°  Loisy, Autour, p. 117.—Cfr. Lamentabili, prop. 27; Denz-Bannw., 2027. 

7  Loisy, L'Évang. et l'Église, p. 55.— Cfr. Lamentabili, prop. 35: Denz-Bannw., 
«35: 

" Lamentabili, prop. 38; Denz-Bannw., 2038. 
. Loisy, L'Évangile et l'Église, p 122; 

Resurrectio Salvatoris non est proprie factum ordinis historici, sed 
factum ordinis mere supernaturalis, nec demonstratum nec demonstra- 
bile, quod conscientia Christiana sensim ex aliis derivavit. Siquidem 
«fides in resurrectionem Christi ab initio fuit non tam de facto ipso 
resurrectionis quam de vita Christi immortali apud Deum» 1. 

Miracula solum significant activam praesentiam Dei in mundo, non 
transgressionem legum naturalium nec manifestationem omnipotentiae 
et scientiae Dei. Sunt actus, quibus spiritus individualis hominis (vel 
plures spiritus individuales) intensius solito agens, suam potestatem su- 
pra materiam acquirit 1. 

Prophetia non est opus miraculosum nec certa eventus futuri prae- 
dictio sed perfectior conceptus Dei cum persuasione indefectibili, quod 
aliquis eventus effectu compleatur. 

Ecclesia non fuit a Christo instituta sed est parttis conscientiae colle- 
ctivae seu foetus consociationis conscientiarum singularium. Initio si- 
quidem aliquis bonus vir, fidelis et credens, singularem divinorum expe- 
rientiam nactus, aliis fidem suam communicavit, et, cum fides commu- 
nis evasit, ex conscientia omnium collectiva surrexit Ecclesia. Auctoritas 
pariter ecclesiastica ab ipsa Ecclesia vitaliter emanat, quae ad modum 
auctoritatis civilis democraticis formis uti debet, nisi velit in hominum 
conscientiis intestinum excitare bellum. Magisterium Ecclesiae ad po- 
pulares formas et ad singularium hominum conscientias sese accommo- 
dare oportet. 

Ecclesia a Statu sejungi mo et in temporalibus Statui subesse debet. 

Ecclesia tum in se ipsa, quatenus est societas organica, tum quoad 
dogmata, quoad cultum et quoad disciplinam, subjecta est principio 
fundamentali evolutionis p rpetuae 3. 

Simon Petrus ne suspic tus unquam est sibi a Christo demandatum 


1 Lamentabili, prop. 36 et 37; Denz-Bannw., 2036 sq. Ex Loisy, Autour, pp. 169 
et 120; Quelques lettres, p. 48 sqq.—Paulo aliter resurrectionem Christi modo mo- 
dernistico explicat Leroy dicens: «D'ailleurs il ne faudrait pas croire que, per la 
mort, l'áàme soit totalement désincarnée. Elle emporte avec elle son corps en tant 
que matière pure; ce corps subsiste à titre de virtualité: radicaliter, dit Saint Tho- 
mas. La germe, la tendance qui persistent ainsi tout ce qui rend possible et conve- 
nable une résurrection, laquelle n'est pas autre chose qu'une reprise des fonctions 
d'activité pratique, une reconstruction de mécanismes plus ou moins semblables a 
ceux qu'on avait perdus ou une réparation de ces derniers. J'ajoute que la reprise 
du corps, conçue de cette manière, est bien toujours, quoi qu'il advienne du cada- 
vre éliminé, une résurrection in came propria. En effet, c'est comme une seconde 
naissance: l'àme s'etait une premiére fois construit un corps, elle recommence; et 
le corps qu'elle refa t, étant son ceuvre et son instrument, son point de vue et son 
centre d'action, il faut l'appeler de nouveau son corps, dans le méme sent et la 
méme raison que la premiére fois». Dogme et Critique, p. 239 sqq. «Je formulerais 
donc volontiers le dogme de la résurrection dans les termes suivants: l'état présent 
de Jésus est tel que, pour correspondre a sa réalité ineffable... l'attitude et la con- 
duite requises de nótre part sont celles qui convendraient vis-a-vis d'un contem- 
porain». Ibid p. 255. 

2 «Un miracle, c'est l'acte d'un esprit individuel (ou d'un grupe d'esprits in- 
dividuels) agissant comme esprit à un degré plus haut que d'habitude, retrouvant 
en fait, et comme dans un éclair, sa puissance de droit». Leroy, Annales de Philo- 
sophie ch*ét, Dec., 1907. 

3 Lnsy, Autour, p. 176. —Cfr. Lamentabili, p. 53; Donz-Bimnw., 2053. 

esse primatum in Ecclesia. Romana Ecclesia non ex divinae provide!) 
tiae ordinatione sed ex mere politicis conditionibus caput omnium Ec- 
clesiarum effecta est L 

Sacramenta non fuerunt a Christo instituta sed «ortum habuerunt 
ex eo quod apostoli eorumque successores ideam aliquam et intentionem 
Christi, suadentibus et moventibus circumstantiis et eventibus, inter 
pretati sunt»2. Non conferunt gratiam, sed «eo tantum spectant, ut in 
mentem hominis revocent praesentiam Creatoris semper beneficam» 

Communitas Christiana necessitatem baptismi induxit tanquam ritum 
necessarium4, quem dein resolvit in duo, in baptismum et poeniten- 
tiam 8; distinctio baptismi et confirmationis non pertinet ad historiam 
verba Apostoli de institutione Eucharistiae (7 Cor., 11, 23-25) non sunt 
historice sumenda 7; Jacobus in sua epistola (5. 14 et 15) non intendit 
promulgare aliquod sacramentum Christi8; qui coenae christianae prae 
esse consueverant, paulatim characterem sacerdotalem acquisivcnmt 
matrimonium non potuit evadere sacramentum novae legis nisi serius 
in Ecclesia, post datam scilicet plenam explicationem theologicam doctri- 
nae de gratia et sacramentis 10. 


720. Errores circa theologiam moralem. Ecclesia impar est ethi- 
cae evangelicae efficaciter tuendae, quia obstinate adhaeret immutabi- 
libus doctrinis, quae cum hodiernis progressibus componi nequeunt " 

Actuum humanorum in finem supematuralem relatio consistit in 
commercio et experientia animae cum Deo, in sensu religioso sese ma- 
nifestante. 

Conscientia non est dictamen intellectus practici, ut hucusque theo- 
logi docuere, sed potentia aut nescio quid, qua phaenomena percipiun- 
tur, vel etiam id in quo sensus religiosus apparet. Quare conscientia est 
saepe cum revelatione aequanda. 

Leges, etiam naturales et divino positivae, non exceptis decalogi 
praeceptis, tractu temporis mutanturl2 


Loisy, Autour, p. 17, et L'Évangile, pp. 97-99.— Cfr. Lamentabili, 55-56; 
Denz-Bannw., 2055 sq. 


2 Lamentabili, prop. 40.—Ex Loisy, L'Évangile, p. 194. 


3 — prop. 41.— — — p. 220. 

4 -— prop. 42.— — Autour, p. 233 sq. 
prop. 43.— — L'Évangile, p. 195. 
prop. 44.— — Autour, p. 234. 
prop. 45.— — — p. 237. 
prop. 48.— — — p. 251. 
prop. 49.— — — p. 253. 
prop. 51.— — — p. 255. 

il — prop. 63. 


12 «Non è vero, ait Boccardo (La sociologia nella storia, nella scienza, nella 
religione e nel cosmo, $ 3), che, come dice il Makintosh, la moralità non ammette 
scoperte, morality admits of no discoveries: non è vero cii» che afferma il Condorcet, 
che la morale di tutte le nazioni é stata la medesima, /a morale de toutes les nations 
a etc la méme: non è vero il pronunciato di Emmanuele Kant, che noi nella filoso- 
fia morale non abbiamo oltrepasato gli antichi, in der Moralphilosophie sind wir 
nicht weiter gehommen, als die Allen: non è vero cib che il Bukle ripete, che le ve- 
rità morali non riccvono addizioni, moral truths receive no addition. Noi pOssiamo 


enumerate non poche e non irrilevanti vcrit.i morali, « lie gli antichi non conobbero 

Fideles non tenentur Ecclesiae mandatis obedire, sed ipsa Ecclesia 
debet conscientiae fidelium sese accommodare. 

Sacrum in sacerdotio coelibatum sublatum desiderant modernistae 
protestantium more b 

Sacramenta non conferunt gratiam ex opere operato. 


721. Errores contra theologiam mysticam. Zn via purgativa, quan- 
do peccator reconciliatur cum Deo, non communicantur animae merita 
et satisfactiones mortis piacularis Christi. 

In via illuminativa plures virtutes, ut humilitas, patientia, mortifica- 
tio, sacrificium, obedientia, modestia, mansuetudo, puritas, pietas, etc., 
sunt passivae, olim quidem in magno pretio habitae, sed hodie parvi 
faciendae. E contra virtutes activae, ceu magnanimitas, fiducia in se, 
zelus animarum, etc., sunt accurate colendae, ut mundus nos aestimet. 

In via unitiva anima ita Deo conjungitur, ut neglectis virtutibus 
passivis et supernarum rerum contemplatione, in sensu religioso, qui ex 
latebris subconscientiae erumpit, Deum intueatur ac jugiter experiatur 
sine moralibus adjunctis, quae ad experientiam gignendam requiruntur # 


722. Errores circa S. Scripturam. Juxta modemistas Deus non est 
vere auctor S. Scripturae, sicut apologetae, theologi et expositores ha- 
ctenus docuere 3. 

Inspiratio S. Scripturae est vehemens quaedam impulsio, similis in- 


affato, e delle quali possiano assegnare i discopritori e l'epoca in cui furono rive- 
late, come asscgnamo gli inventori e la data delle veriti di ordine fisico e scien- 
tifico.» 

1 Encycl Pascendi'; Denz-Bannw., 2104. Modernistarum doctrinam quoad 
moralitatcm exprimit unus eorum doctor G. Prezzolini (Prose, Rivista d'artc e 
d'idee, Roma, aprile-maggio, 1907, pag. 163 sqq.) his verbis: «Ea carne e la fame 
non si cacciano via se non con soddisfarle. E io dico che il miglior modo desser 
liberi dalla materia è di lasciare che la materia viva da sé, sia contenta e sod- 
disfatta». 

8 Encycl. Pascendi, 14.—In hac mysticae parte potissimum, perniciosius 
quam in aliis materiis, erravere modernistae. Totum ordinem supernaturalcm et 
commercium animae cum Deo per sensum religiosum explicare volentes, doctrinas 
et aberrationes quietistarum, theosophorum et sentimentalistarum laudibus extu- 
lerunt et amplexati sunt. Famosa sunt hac in re opuscula mystica Dnae. de Guyon, 
Teosojia Josephi Giordano (Mediolani, 1907) et alia quamplurima quae doctrinis 
sentimentalistarum et theosophorum referta in lucem edita sunt. Librum mysti- 
copantheisticum Eine deutsche Théologie (Una teologia germánica) olim ignoto 
auctore a Luthero magnis encomiis in lucem editum, et alium Guia espiritual, 
Michaelis Molinos, quietistarum antesignani, optimos esse codices viae spiritualis 
clamitant, et cum adnotationibus exhibent atque commendant piis lectoribus. 

Quam longe distet hic modernistarum dicendi modus a sanctorum doctrina, 
non est opus, ut probare conemur. Mystici aliquando Deum experiuntur, potentia 
quidem sensitiva mediantibus imaginibus et repraesentationibus, potentia vero 
intellectuali firmissime sibi persuadendo, quod Deus in oratione recollectimis, quie- 
tis, raptus, volatus animae €t impetus, ipsis certissime sistit, sed hoc fit modo om- 
nino supernaturali, et conceditur dumtaxat quibusdam animabus, quae in via 
spirituali plurimum adlaborarunt. «Notoriamente ve, ait S. M. N. Theresia, Mor. y, 
C. i, n. 7,". que cstàn (las tres divinas personas) en lo interior de su aima, en lo 
muy inuy interior, en una cosa muy Honda que no sabe decircómo es, porque no 
tiene letras, sienle en si esta divina compania .. y si no falta a Dios cl aima, jamás 
cl la faltarà, a mi parecer. de darse a conocer tan conocidamenle su presenciat 

3 Lamentabili, prop 9; Denz-Bannw., 2009. 

spirationi poeticae, qua scriptor ad fidem suam, id est, sensum ex indi- 
gentia divinorum ortum, verbo scriptove aperiendam adigitur *. Haec 
inspiratio, quamvis ad totam S. Scripturam extendatur, non tamen 
praeservat sacros libros ab erroribus plurimis, scientificis et historicis; 
nullum siquidem caput est in Scriptura a Genesi usque ad Apocaly- 
psim quod contineat eamdem doctrinam ac Ecclesia 1. 

Sacri scriptores transcripserunt in suis libris plura documenta mythi- 
ca, traditiones populares, formulas apparentes, etc., quae errores conti- 
nent, quin responderent de veritate relatorum sed de veracitate tantum 
translationis; imo plura retulerunt evangelistae, quae, etsi falsa, censue- 
runt lectoribus magis proficua 3. 

Evangelia sensim sine sensu ita aucta sunt usque ad definitum con- 
stitutumque canonem, ut in ipsis doctrinae Christi non remanserit nisi 
tenue et incertum vestigium 4. 

723. Errores circa disciplinam Ecclesiae. Regimen Ecclesiae adeo 
reformandum est juxta modernistas, ut intus forisque cum moderna con- 
scientia componatur, quae tota ad democratiam vergit, tributis inferio- 
ri clero et laicis in regimine partibus. Sacrae Congregationes, praecipue 
S. Officium et Index, immutandae sunt, ut magna omnibus fiat con- 
scientiae libertas. 

724. Circa historiam. Curiosa denique sunt quae circa modum con- 
ficiendi historiam docent modernistae. His temporibus adeo progressi 
sumus, ut jam historia non sit simplex enarratio factorum, sed involu- 
crum inexplicabile quod criticus, historicus et philosophus simul con- 
ficiunt 5* 


$n 
Historia modernismi. 


725. Causae praecipuae modernismi merito dicuntur a Pio PP. X 
error mentis, curiositas et superbia 0, sed, si radicitus res examinetur, 
facile dignoscitur ex intima quorumdam catholicorum cum protestanti- 
bus rationalistis relatione et communicatione atque ex librorum rationa- 
listarum familiari lectione modernismum originem duxisse7. Quidam 
scriptores, de monitis Ecclesiae catholicae parum solliciti et in philoso- 
phicis theologicisque disciplinis perfunctorie instructi, sive ob curiosita- 
tem, ut aliqui volunt, sive ob refutandos errores protestantium, ut ipsi 
clamitant, libros rationalistarum criticismo biblico et subjectivism# refer- 
tos imprudenter evolvere eorumque auctoribus nimia familiaritate uti 
coeperunt. Inde tot hodie lugenda mala. Ex philosophia Kantii (1724- 


Pascendi, n. 22; Lamentabili, prop. 10; Denz-Bannw., 2090 et 20x0. 
Loisy, Autour d'un -petit livre, p. 54. 
Lamentabili, prop. 14.—Ex Loisy, Autour, p. 44. 
Lamentabili, prop. 15.—Ex Loisy, £'Évang., p. 13. 
Cfr. Encycl. Pascendi: Acta S. Sedis, 40, 623. 
Pascendi; Acta S. Sedis, 40, 635. 
7  Epilent. Die Wartburg (München, 1908, 88). ajebat: «Modernismus est caro 
de caille et os tic oese protestant isini», 

1889), Schleiermacher (1768-1834), Ammon (1766-1849), Ritschl (1822- 
1889), A Sabatier (1840-1901), Spencer (1820-1903), aliorumque ratio- 
nalistarum suas doctrinas maxima ex parte hauserunt modernistae. In 
relationibus deinde cum Ed. Hartmann, Pfleiderer, Wellhausen, Holz- 
mann, Weiss (Joan), Jülicher, Rubois Reymond, Hamack, et aliis, sen- 
sim sine sensu amiserunt fidem, et exposuerunt dogmata modo omnino 
rationalistico. 


726. Praecipui modernismi coryphaei fuere: 


In Gallia: Alfredus Loisy 11 Ed. Leroy 2, Houtin 3 A. Dupin *, Bon- 
nefoy5, etc.; quibus accedunt Blondel6, Alaux 7, Laberthonnières, 
Turmel 9 et alii. 


In Italia: Murrill, Minocchi u, Fogazzaro 12 Meregallil?, B atainil4, 
Coenobium (Rivista internazionale di liberi studi, Lugano). 


In Germania: Schelll5, Schrórs 16 scriptores ephemeridis «Das zwan- 
zigste Jahrhundert», München, 1908, 88 sqq. et plures discipuli Schell. 


In Anglia: Tyrrel!7, et alii. 


727. SSmus. D. N. Pius X, dato primo decreto Lamentabili sub die 
3 Julii 1907 et dein encyclica Pascendi sub die 8 Septembris 1907 gravis- 
simis verbis damnavit modernismum, et modernistas semel et iterum 
admonuit, ut, depositis rationalistarum theoriis, doctrinas Ecclesiae hu- 
militer acciperent; sed modernistae, haereticorum viam sequuti, nedum 
voluerunt Ecclesiae mandatis se subjicere, sed libellos insolentissimos 
publicarunt, inter quos eminent: «A Pio XQuello che vogliamo» (Milano, 
1907); «Il Programma dei modernisti— Risposta all'enciclica di Pio X 
Pascendi dominici gregis» (Roma, 1908 18);«Das zwanzigste Jahrhundert» 
(München, 1908); «Internationale Wochenschrift» (München, 1908); «Len- 
demains d'Enzyclique» (Paris, 1908). Necnon Loisy, Tyrrel, Murri et alii 
directe responderunt Romano Pontifici, adeo ut juxta Lendemains d'En- 
zyclique modernistae itali «sicut magister puero» ita «pauperi Papae» lo- 
cuti fuerint. 


1 L'Évang. et D Église; Autour d'un petit livre per torum; Simples Réflexions 
sur le Decret du Saint-Office Lamentabili sane exitu et sur T'Encyclique cPascendi». 

2 Dogme et Critique, etc. 

3 La question biblique. 

4 Le dogme de la Trinité dans les trois premiers siècles. 

^ Vers l'unité de croyance. Le catholicisme de demain. 

6 Histoire et dogme, «Quinzaine», 15 Jan., 15 Febr. 

7 La religion progressive. 

8 Annales de Phil, chrét. 

9 Histoire du dogme de la papauté: L'Eschatologie a la fin du IV siècle. 

10 Rattaglie d'oggi, La Filosofia nuova e l'enciclica contra il modernisme, etc. 

ll La Genesi, Il paradiso terrestre per totum; 11 simbolismo nella Genesi, etc. 

12 II Santo. 

13 Vide Civiltà Cattolica, 1907, vol. 4, p. 331. 

14 II Socialismo e la Democrazia cristiana, Il Renan e T'Harnack, etc. 

15 Die neus Aeil und der alte Glaube, etc. 

16 Kirche und Wissenschaft, Zuslande an einer katholisch-theologischen Pacultat 

"^ A much abused letter: Trough Scylla and Charybdis, etc 

18 Est libellus infamatorius et haereticus paginarum 239, scriptus, ut dicitur, 
a sex sacerdotibus italis. 

728. Sunt alii scriptores, neo-critici, qui nostro conceptu et bono- 
rum opinione nimis concedunt adversariis in interpretatione S. Scriptu- 
rae, apologetica Christiana et gravissimis de theologia quaestionibus. No- 
luimus eos inter modernistas recensere, ne citra declarationem Ecclesiae 
videremur accusatoris officium agere; candide tamen fatemur criticam 
hodiernam in multis quidem esse laudabilem sed in aliis plurimum nobis 
displicere. Non enim est satis fundata, ut exigat in exegesi catholica pro- 
fundas innovationes, quae in discrimen adducunt veritatem S. Scripturae. 


$ in 
Condemnatio modernismi. 


729. His ultimis temporibus plura prodierunt a Sede Apostolica 
contra modernismum documenta, quae oportet prae oculis haberi. Aha 
sunt quae viam sternunt ad condemnationam modernismi; alia quae ipsum 
expresse proscribunt; alia quae modernistas eorumque opera damnant. 

730. 1) Documenta quae viam sternunt ad condemnationem moder- 
nismi. a) SSmus. D. N. Pius PP. X allocutione habita ad creatos Cardi- 
nales in Consistorio diei 17 Aprilis 1907 maxime conquestus est de moder- 
nis criticis, quorum doctrinae secum ferunt venenum omnium haeresum. 
b) Datae sunt deinde litterae S. Congregationis Indicis 29 Aprilis 1907 
ad Emum. Cardinalem Archiepiscopum mediolanensem, quibus spiritus 
periculosissimus periodici 11 Rinnovamento damnatus est. c) Mox Rom. 
Pontifex sub die 6 Maji 1907 dedit Litteras ad Emum. Cardinalem Ar- 
chiep. parisiensem caeterosque archiepiscopos et episcopos Galliarum, 
Patronos Instituti Catholici Parisiensis, in quibus dolet «e Clero praeser- 
tim adolescenti quasdam erumpere coepisse, periculi et erroris plenas, 
novitates sententiarum de ipsis fundamentis doctrinae catholicae», pro- 
fectas plerumque a contempta scholastica philosophia. 

731. 2) Documenta quibus proscribitur modernismus. a) Die 3-4 
Julii 1907 editum est decretum S. Officii Lamentabili sane exitu, quo da- 
mnantur 65 propositiones doctrinales modemistarum. b) Deinde, sub die 
8 Septembris 1907, datae sunt gravissimae Litterae Encyclicae Pascendi, 
quibus solemniter proscribuntur modemistarum errores. Est pretiosis- 
simum Ecclesiae documentum, quo exposita et contrita sunt adversae 
doctrinae fundamenta, c) Rom. Pontifex Motu proprio 18 Novembris 
1907 Auctoritate sua Apostolica iteravit confirmavitque tum Decretum 
illud S. Congregationis Supremae tum Litteras suas Encyclicas, addita 
excommunicationis poena adversus contradictores; ita ut si quis: «quam- 
libet ex propositionibus, opinionibus doctrinisque in alterutro docu- 
mento... improbatis tueatur, censura ipso facto plecti (noscat), Capite 
Docentes Constitutionis Apostolicae Sedis irrogata, quae prima est in 
excommunicationibus latae sententiae Romano Pontifici simpliciter re- 
servatis». d) In allocutione habita in Consistorio 16 Decembris 1907 
repetit se bonum depositum custodiendi causa decretum Lamentabili et 
Litteras Encyclicas Pascendi edidisse. 

732. 3) Modernistae eorumque opera damnantur, a) Sacerdos AI- 
fredus Loisy, qui jam erat suspensus a divinis, post formales canonicas 

monitiones nominatim ac personaliter excommunicatus est decreto S. Of- 
fici 7 Martii 1908; item Romulus Murri, deer. S. Officii 22 Martii 1909. 
Alii sacerdotes rebelles suspensi sunt a divinis, b) Item plura moderni- 
starum opera sunt ab Ecclesia damnata et in Indicem librorum prohi- 
bitorum relata, ex quibus speciali mentione digna est damnatio 11 Pro- 
gramma dei Modernisti. Emus. Cardinalis Vicarius sub die 29 Octobris 
1907 hunc librum proscripsit, et vendere, legere aut retinere prohibuit 
sub culpa lethali, adjungens: «SS. D. N. Pius X per hoc decretum aucto- 
res et scriptores caeterosque omnes, qui quoquo modo ad hunc librum 
conficiendum operam contulerunt, excommunicationis poena afficit, a 
qua sibi soli absolutionem reservat». Damnata sunt etiam quaedam opera 
Eduardi Leroy, Joannis Morin, Alberti Houtin, Coenobium, Rivista in- 
ternazionale di liberi studi (Decr. Indicis 16 Jul. 1907); Diaria moderni- 
stica La Justice Social et La Vie Catholique (Decr. S. Officii 13 Febr. 
1908); Antonii Dupin (Decr. Ind. 25 Maji 1908); Bonnefoy et Romuli 
Murri (Decr. Ind. 5 Jan. 1909); Josephi Tunnel et iterum Romuli Murri 
(Decr. Ind. 5 Jul. 1909) et alionim. 

733. Hic quaeri potest, quinam sit horum documentorum valor ju- 
ridicus. 

1) Certüm est documenta n. 1. recensita non esse locutiones ex ca- 
thedra, quia nondum Pontifex videtur habuisse intentionem proscriben- 
di doctrinas de modernismo ut Doctor universalis. 

2) Multum disputatum est de valore decreti Lamentabili, a) Aliqui 
dixerunt hoc decretum esse quidem maximae auctoritatis, obligatio- 
nemque inducere, cui omnes fideles in conscientia se subjicere tenentur, 
non tamen esse definitionem ex cathedra, quia est decretum S. Officii, 
approbatum a S. Pontifice in forma communi. Ita P. Choupin 4, Ver 
meersch 1 Miranda 3%et alii. Adjungunt tamen in forma specifica appro- 
batum fuisse Motu proprio diei 18 Nov. 1907, adeo ut, quod primo erat 
decisio S. Officii, evectum fuerit ad categoriam definitionis ex cathedra; 
tum quia Pontifex praefatum decretum iterat atque confirmat, tum 
praecipue quia contradictores poena excommunicationis plectit. Vide 
Miranda 4 et Vermeersch 5. b) Alii volunt decretum Lamentabili fuisse 
jam ab initio approbatum a Pontifice in forma specifica et consequenter 
esse definitionem ex cathedra, quia Romanus Pontifex formae communi 
approbationis «Sanctitas sua decretum Emorum. Patrum approbavit» 
aliam formam adjunxit, quibus condemnationem omnino suam facere 
visus est dicens: ac omnes et singulas supra recensitas propositiones ceu 
reprobatas ac proscriptas ab omnibus haberi mandavit. Ita Tailliez 8, Pier- 
rot 7, Villada $ et alii. 


1 Études, 15 Août, 1907. 
2 Periodica, tom. 3, p. 148. 
3 Ensayo de comentario al Decreto <tLamentabili» por los alumnos dei Pontificio 
Colegio espaiiol de Roma. 
4 L.c. 
Periodica, t. 4, p. 52. 
Revue catholique des Institutions et du Droit, Août, 1907. 
L'Ami du Clergé, | Août. 1907. 
Razón y Ee, Oct., 1907, 

Utraque opinio est satis fundata; sed si attente considerentur verba 
Pontificis et circumstantiae, in quibus approbatio impertita est, secun- 
dam sententiam dixerim esse veriorem. Summus Pontifex gravissimae 
haereseos exordia intuitus, semel et iterum periculum annuntiavit, et 
deinde non solum approbavit decretum S. Officii damnantis propositio- 
nes 65, sed adjunxit: Omnes et singulas supra recensitas propositiones 
ceu reprobatas ac proscriptas ab omnibus haberi mandavit. 

734. Encyclica Pascendi est partim disciplinaris partim doctrinalis. 
Pars disciplinaris, utpote ab auctoritate suprema Ecclesiae emanata 
obligat in conscientia et est ab omnibus ad quos spectat adamussim 
exequenda. Pars doctrinalis videtur esse a Romano Pontifice suprema 
sua auctoritate definita et Ecclesiae universali proposita, ut ab omnibus 
fide teneatur. Haec opinio fuit etiam ab initio communior. 

Quidquid sit de valore primitivo horum documentorum, hodie non 
est dubitandum, quin utrumque fuerit Motu proprio Praestantia 18 
Nov. 1907 in forma specifica approbatum eo quod contradictores, id 
est, defendentes propositiones ab Ecclesia damnatas, censura excommu- 
nicationis, ex Capite Docentes Apostolicae Sedis, Romano Pontifici sim- 
pliciter reservata ipso facto plectuntur 1. 

735. Caetera documenta, quae retulimus, sunt vel decisiones disci- 
plinares Romani Pontificis contra sacerdotes rebelles, vel decreta Con- 
gregationum S. Officii et Indicis in forma communi a Pontifice appro- 
bata. 


$ IV 


Remedia contra modernismum et methodus servanda 
in ejus refutatione. 


736. Principale remedium, ne quis modernismo inficiatur, est pro- 
culdubio humilis subjectio doctrinis Ecclesiae, captivando intellectum 
in obsequium fidei juxta Apostoli monitum. In Ecclesia siquidem abs- 
que vel levissimo erroris coeno invenitur veritas, ut ait Gregorius XVI 2, 
et qui Ecclesiae sequuntur doctrinam, securo incedunt pede. 

Aliud remedium valde efficax contra modernismum est assiduum 
philosophiae et theologiae scholasticae studium. Modernistae siquidem, 
licet in pluribus scientiis naturalibus versati sint, principia tamen verae 
philosophiae et theologiae plerumque neglexerunt, et philosophiae Kan- 
tii et agnosticorum dogmata incaute amplexi sunt. Inde veniunt tot 
eorum vacillationes et diversitates in quaestionibus etiam fundamentali- 
bus et mysteriis religionis. Hinc bonum foret, ut in seminariis et collegiis 
religiosorum, ubi juvenes ad sacerdotium educantur, praecipua pars 
temporis tribueretur studiis philosophicis et theologicis. Nemo negave- 
rit scientias naturales, linguarum peritiam, etc., esse hodié maximi mo- 
menti, sed philosophia et theologia sunt adeo necessariae, ut, qui velit 
sine his errores hodiernos cavere, ipse se decipiat. 


| Cfr. Buoooroni, Comment, in Consi. Ap. Sedis, n. 37. 
3 Encycl. Singulari Nos, 7 kal Jul. 1834; Denz-B»nnw., 1617. 


558 APPENDIX DE MODERNISMO 


Integritas inorum et pietas cordis maxime conferunt ad praecavendos 
errores modemismi. Experientia enim quotidiana compertum est aberra- 
tiones haereticorum ex morum corruptione plerumque originem duxisse. 

737. Cum disputandum fuerit cum modernistis, qui se dicunt esse 
catholicos, operae pretium est demonstrare eorum systema non posse 
cum Ecclesiae doctrina conciliari. Ad hoc prae oculis habeat apologeta 
doctrinam Ecclesiae de inspiratione, de revelatione, de ordine superna- 
tural!, de fide, de immutabilitate dogmatis, et de aliis in quibus theoriae 
modernistarum toto caelo differunt ab Ecclesiae definitionibus, et data 
occasione applicare curet in praxim. 

Si disputandum fuerit cum modernistis, qui nomini etiam catholico 
simul cum fide renuntiarunt, sicut novimus quosdam renuntiasse, argu- 
menta depromenda sunt ex motivis credibilitatis seu criteriis revelatio- 
nis aliisque locis, quibus arguitur contra rationalistas. 

Ecclesia romana est vera Christi Eccle- 
sia 444; est infallibilis in rebus fidei 
et morum 456; Ecclesia docens est 
infallibilitatis activae subjectum 460;est 
infallibilis in dijudicandis factis dogma- 
ticis 481 sqq; in declarando valore dog- 
matico propositionum et censuris inu- 
rendis 485; in ferendis legibus discipli- 
naribus 486; in solemni canonizatione 
Sanctorum 487; in ordinibus religiosis 
adprobandis 492; in declarandis veri- 
tatibus virtualiter revelatis 494; et in 
declarandis conclusionibus theologicis 
495; Ecclesia catholica est judex con- 
troversiarum fidei 498; nullatenus Sta- 
tui subordinatur 560; negant hoc pro- 


Ji 

testantes, rationalistae, gallicani, jan- 
senistae et rcgalistac 559; Ecclesia non 
est a Statu sejungenda 564; habet 
potestatem indirectam in Statum 568; 
Ecclesiae officia 570; jura 571. 

Episcopus 318; episcopi sunt jure divino 
presbyteris superiores 320; singuli non 
sunt infallibiles 461; singuli episcopi 
residentiales habent jurisdictionem or- 
dinariam et plenam in suos subditos 
529; eam probabilius accipiunt imme- 
diate a Romano Pontifice 530. 

Error nullus est in S. Scriptura 601. 

Evangelia sunt quatuor 199; sunt genui- 
na 201; errores 200; integra manent 211. 

Evangelistae fuerunt veraces 208; erro- 
res 206. 

Evidentia quid 114; differt a certitudine 
114; duplex actualis et radicalis 21; 
actualis non est necessaria semper ad 
scientiam 21, 23; objectiva et subje- 
ctiva 114; intrinseca et extrinseca 114; 
in attestante 114: evidentia credibilita- 
tis et credentitatis 114. 

Excommunicatio 554; excommunicati vi- 
tandi €t tolerati 554; vitandi non sunt 
membra corporis Ecclesiae 556; bene 
tamen tolerati 554. 


F 


Facta dogmatica 481; formaliter implicite 
revelata sunt 483; factum dogmaticum 
de libro Jansenii ejusque quinque pro- 
positionibus 484. 

Fatalistae 130. 

Fides ecclesiastica 482; non exsistit 482. 

Fontes revelationis 579. 

Forum externum et internum 504; quid 
pertineat ad forum externum et quid 
ad internum 504. 

Frohsohammer 100. 


H 


Haereticus 544; materialis et formalis 
544; occultus vel notorius 544; haere- 
tici occulti sunt membra externa et 
imperfecta Ecclesiae 546; notorii non 
sunt membra Ecclesiae 548. 

Hierarchia, nomen 312; definitio 313; 
ordinis et jurisdictionis 313; Novatores 
et rationalistae negant in Ecclesia esse 
hierarchiam 314; Christus instituit eam 
in Ecclesia 315; hierarchia constat 
episcopis, presbyteris et ministris 316, 
396. 


Idiomu originale Scriptui 111 uni 58J. 
Indnt««illbllllun 357* 


Indifferentismus absolutus et relativus 
76; universalis et particularis 70. 

Infallibilitas 354, 454; activa et passiva 
354. 458; infallibilitatis activae sub- 
jectum duplex, Romanus Pontifex et 
corpus docens Pastorum 458; infallibi- 
litatis objectum primarium 475, 477 
sqq.; infallibilitatis objectum secunda- 


rium 493 sqq.; infallibilitas concilio- 
rum 684. 


Infideles 158. 


Inspiratio Scripturae 592; non est reve- 
latio 593; unde nobis innotescat 610; 
se extendit non solum ad sententias 
sed etiam ad verba 615; quomodo 615. 

Integritas libri 209; substantialis et abso- 
luta 209. 

Interpres authenticus S. Scripturae est 
infallibile Ecclesiae Magisterium 626. 


Interpretatio S. Scripturae 623; est du- 
plex, authentica €t exegetica Seu scien- 
ti/ica 623; authentica, ejus objectum 
624; authenticam nemo dat nisi infal- 
libile Ecclesiae magisterium 626; ma- 
gisterium infallibile Ecclesiae directe 
interpretatur S. Scripturam in rebus 
fidei et morum 628; res quoque physi- 
cas, historicas, etc., aliquando inter- 
pretatur authentice 628, 629; interpre- 
tatio scientifica 630; regulae interpreta- 
tionis 631; praecepta interpretationis 
catholicae 632. 

Investigatio revelationis 160; ratio reve- 
lationis inquirendae non est dubium 
positivum 163; nec examen philosophi- 
cum 164; nec experientia interna 165; 
nec fides traditionalistarum 166; sed 
qui revelationem inquirit, debet cogno- 
scere auctoritatem Dei, et examinare 
omnia revelationis criteria, ut factum 
revelationis cognoscat, veram revelatio- 
nem a falsis discernat, eamque credibi- 
lem reddat 167. 


J 


Judaei negant miracula Christi 2x9; ne- 
gant pariter Christum resurrexisse 234; 
negant denique vaticinia V. T. impleta 
fuisse in Christo 248. 

Judex controversiarum fidei est Ecclesia 
catholica 498; non ratio naturalis, nec 
Sacra Scriptura, nec Ecclesia tribus 
communionibus constituta nec prin- 
ceps aliquis saecularis 498. 

Julius Simon quoad miracula 130, 132. 

Jura Eoolotiae in Statum 571; jura Sta- 
tus 57» 

Jurisdictionis potestas data est Ecclesiae 
a Christo 502. 

Lammennais 100. 

Latitudinarismus 76. 

Lectio S. Scripturae 634; circa hoc Eccle- 
siae disciplina 635; non est omnibus 
indiscriminatim ad salutem necessaria 
636; non expedit omnibus in lingua 
vulgari sine notis 637. 

Legatio divina Christi comprobatur ex 
ejus testimonio 214, 217; ex ejus mira- 
culis 226; ex ejus vaticiniis 232; ex sua 
e mortuis resurrectione 242. 

Legatus Dei, 212. 

Lex divina et humana 350; legalitas, 350. 

Liber genuinus et apocryphus, 199. 

Liberales absoluti 67; radicales et mitio- 
res 82. 

Liturgia 663. 

Libertas conscientiae 574: libertas cultuum 
575; libertas docendi 576. 

Libri sacri 580; legales, historici, sapien- 
tiales et prophetici.581; protocanonici 
et deuterocanonici 582; quot sint 582; 
omnes sunt cum omnibus et singulis 
eorum partibus divinitus inspirati 597. 

Loci theologici 579; sunt decem 579. 

Locutio ex cathedra 462. 


M 


Maohiavellus 67. 

Magisterium 448, 449; institutum est a 
Christo in Ecclesia 451; negaverunt 
protestantes, increduli ac modemistae 
450; exercetur per solemne judicium et 
per ordinarium et universale magiste- 
rium 448; est infallibile in rebus fidei et 
morum 456; magisterii objectum prima- 
rium et secundarium 475; objectum 
primarium sunt veritates fidei et mo- 
rum a Deo formaliter explicite vel for- 
maliter implicite revelatae 477; magi- 
sterii objectum secundarium 493, 494; 
magisterium  infallibile Ecclesiae est 
authenticus interpres Scripturarum 
626; directe interpretatur S. Scriptu- 
ram in rebus fidei et morum 628; ali- 
quando res physicas, historicas, etc., 
628, 629; est organon authenticum tra- 
ditionis conservandae et propagandae 
657. 

Mahumetismus 284; Mahumae vita 284; 
doctrina 284; moralitas 284. 

Martyr 271; martyrium 274; innumeri 
fuerunt martyres 274; eorum tormenta 
275; virtutes 276; effectus 277; eorum 
constantia comprobat divinitatem reli- 
gionis Christianae 273, 278. 

Materialismus 87. 


Materialistae 67. 

Matutina cognitio l. 

Membra Ecclesiae 531; actu vel in poten- 
tia 531; aliqui pertinent ad animam alii 
ad corpus Ecclesiae 531; non omnes 
praedestinati sunt semper membra 
Ecclesiae 534; non solum justi sed 
etiam plures peccatores sunt membra 
Ecclesiae 537; catechumeni non sunt 
actu membra Ecclesiae 542; haeretici 
occulti sunt membra externa imperfec- 
ta Ecclesiae 546; haeretici notorii nullo 
pacto sunt membra Ecclesiae 548; 
schismatici materiales non videntur 
esse membra Ecclesiae 552; haeretici 
formales publici non sunt membra 
Ecclesiae 552; haeretici occulti etiam 
formales sunt membra externa, non 
interna, Ecclesiae 553; excommunicati 
vitandi non sunt membra corporis 
Ecclesiae 556; bene tamen tolerati 554. 

Messias 212; praenuntiatus fuit in I-ege 
Veteri 246; vaticinia messianica Legis 
Veteris adimpleta fuerunt in Christo 
249; probant Christum- fuisse Messiam 
249 sqq.; Christus fuit Messias 214 sqq.; 
Messiae stirps, nativitas, dignitas, qua- 
litates personales, passio et mors 250 
sqq- 

Miraculum, etymon 126; definitio 127; est 
de rebus ad ordinem naturae pertinen- 
tibus 128; opus insolitum 128; divisio, 
quoad substantiam, quoad subjectum, et 
quoad modum 128; supra naturam, 
praeter naturam €t contra naturam 128; 
physicum et morale 128; miracula sunt 
possibilia 131; errores 130; aliquando 
facta sunt miracula 134; solus Deus 
virtute propria facit miracula 137; 
instrumentaliter faciunt ea angeli et 
homines 138; daemones nec instrumen- 
talitcr 138; miracula cognosci possunt 
quoad veritatem historicam et philo- 
sophicam 141; sunt critérium certissi- 
mum divinae revelationis 146. 

Motlernismus 714; errores circa philoso- 
phiam 716; circa theologiam dogmati- 
cam 719; circa theologiam moralem 
720; circa theologiam mysticam 721; 
circa S. Scripturam 722; circa discipli- 
nam Ecclesiae 723; circa historiam 72.1. 
historia modernismi 725 sqq.; conde- 
mnatio 729 sqq.; remedia 736. 

Monarchia 323; triplex 323. 

Monumenta scripta et non'scripta 668 

Mutatio morum fuit miraculum morale 
probans divinam originem 
Christianae 270. 

Mysterium 90; minus proprie ei proplie 
dictum 90. 


religionis 

N 


Naturalismus 93; naturalistae 100. 

Naturalisme 88, 100; quoad miracula 130. 

Necessarium 12; absolute et hypothetice 
seu ex suppositione 12; ex suppositione 
duplex, simpliciteret secundum quid 12. 

Necessitas theologiae ad diversa 14 sqq. 

Nirvana 283. 

Notae Ecclesiae 369; sunt quatuor 369. 


(0) 


Objectum, etymon 4; definitio 4; divisio, 
formale et materiale 4; formale quod 
et formale quo 4; objectum materiale 
theologiae 6; formale quod theologiae 7; 
objectum formale quo theologiae 9. 

Obscuritas S. Scripturae 623. 

Officia Ecclesiae in Statum 570; officia 
Status in Ecclesiam 573. 

Ontologismus 87. 

Oratio utilis est 69. 

Ordo naturae 127; particularis, 
salis, universalissimus 127. 

Ordo supernaturalis 87. 

Organon traditionis conservandae magi- 
sterium solemne Ecclesiae in definitio- 
nibus dogmaticis, symbolis, professio- 
nibus fidei 657 sqq.; et magisterium 
ordinarium Ecclesiae in Pastorum vivae 
vocis praedicatione, in liturgia, in 
scriptis Patrum, consensu theologorum, 
decissionibus SS. Congregationum, con- 
sensu fidelium et monumentis scriptis 
ac non scriptis 661 sqq. 


univer- 


P 


Pantheistae 67. 

Patres Ecclesiae, nomen 691; qualitates 
691; ut Doctores et ut testes 673; ut 
Doctores privati 699; ut testes 700. 

Patrum scripta 664. 

Pentateuchus 178; ejus auctor 180, 181; 
systema documentorum 182; substan- 
tialiter integer manet 184, 186; conti- 
net dogmata a Deo Moysi revelata 189; 
leges item morales a Deo revelatas 
190; et leges caeremoniales a Deo re- 
velatas 191; forma regiminis populi 
israelitici fuit theperatia 192; lex mo- 
saics abrogata fuit 195; quando fuit vi- 
va, quando mortua et quando mor- 
tifera 197. 

Petrus Romam venit 401; errores 400; 
Romae cathedram episcopalem erexit 
403; Romae martyrio coronatus est 
405; quando 406. 

Philosophi 76<. 


Philosophismus 87. 

Potestas Ecclesiae 445; ordinis et juris- 
dictionis 445; haec ultima est magisterii 
et regiminis 445; potestas ordinis quid 
445, 446; potestas magisterii quid 445; 
potestas regiminis quid 445; potestas 
legifera, judiciaria et coactiva 445; 
potestas legifera 505; collata est Eccle- 
siae a Christo 507; potestas judiciaria 
508; collata est Ecclesiae a Christo 509; 
potestas coactiva 510; Ecclesiae com- 
petit ab auctoritate civili independens 
512. 

Praedestinati non omnes neque soli sunt 
actu membra Ecclesiae 534. 

Praedicatio vivae vocis in Ecclesia 664. 

Primatus 327; duplex 327; committitur 
Petro 329 sqq.; in primatu jurisdictio- 
nis Petrus habuit perpetuos successores 
340; jure divino adnectitur romanae 
sedi 415. 

Principia theologiae considerari possunt 
entitative et formaliter 32; entitative 
sunt supernaturalia non formaliter 32; 
concurrunt active ad conclusionem 32. 

Progressus objectivus et subjectivus 361; 
objectivus quoad essentialia et acciden- 
talia 361; quid doceant Giintherus, 
americanistae, modemistae et ratio- 
nalistae 362; non mutat sensum dog- 
matum 671 sqq. 

Professiones fidei 660. 

Propagatio religionis Christianae 260 sqq.; 
fuit celerrima 263; probat divinam ejus 
originem 262; innumera superavit ob- 
stacula 264; mediis ad hoc inadaequa- 
tis 265. 

Prophetia, etymon 148; realis descriptio 
149; definitio 150; divisio, ex parte lu- 
minis perlecta et imperfecta 151; ex par- 
te objecti comminationis, praedestina- 

ex parte 

medii intellectualis, imaginaria et sen- 
sitiva 151; ex parte modi cum aliena- 


tionis €t praescientiae 151; 


tione Vel sine alienatione a sensibus 151; 
est possibilis 154; est critérium divinae 
revelationis 156. 

Propositio particularis contenta in uni- 
versali toti Ecclesiae revelata est im- 
mediate de fide 483 et nota. 

Protestantismus caret unitate Ecclesiae 
Christi 423; caret sanctitate Ecclesiae 
Christi, essentiali, activa et passiva 
430; caret catholicitate Ecclesiae Chri- 
sti 436; caret apostolicitatc Ecclesiae 
Christi 442. 

Proto-Evangelium et Messias 246, 250. 

Pueri in secta haereticali rite baptizati 
sunt membra Ecclesiae, quousque usum 
rationis adepti erroribus genitorum 
adhaereant 550. 

Raulica loo. 

Rationalismus 87, 93; absolutus et mode- 
ratus 93. 

Rationalistae 88, 93, 100; et criteria re- 
velationis 120, 145; quoad miracula 
130, r33i quoad cognitionem miracu- 
lorum 140; quoad Evangelia 200, 210; 
quoad miracula Christi 219; quoad va- 
ticinia Christi 230; quoad resurrectio- 
nem Christi 234; et quoad vaticinia 
V. T. 282. 

Regalistae negant independentiam Eccle- 
siae 559. 

Regimen triplex, democratia, aristocra- 
tia et monarchia 323; regimen Eccle- 
siae monarchia 325. 

Religio, etymon 62; definitio 63; divisio, 
vera et falsa; naturalis et supernatura- 
lis; primaeva, mosaica et Christiana 65; 
profitenda a singulis hominibus 68; a 
societate 74; unica est vera religio 77; 
ab omnibus, etiam a societate profi- 
tenda 78, 81, 83; in una vera religione 
sunt diversi status 80. 

Religio Christiana 255; ejus divinitas de- 
monstratur ex sublimitate doctrinae 
257; ex ejus celerrima propagatione 
262 sqq.; celerrime propagata est 263; 
mores gentilium emendavit 269; haec 
morum mutatio fuit miraculum morale 
quod probat divinam religionis origi- 
nem 270; divinitas religionis Christia- 
nae comprobatur ex martyrum con- 
stantia 273; etex ejus conservatione 282. 

Revelatio 9, 87; definitio 89; formalis et 
virtualis 9; formalis explicita et forma- 
lis implicita 9; virtualis inclusive et 
connexive 9; virtualis est objectum 
quo theologiae 9; quatenus attingit 
in objecto formaliter revelato proprie- 
tates inclusive contentas est objectum 
quo theologiae 9; immediata et media- 
ta 91; intellectualis et sensitiva 91; 
generalis (catholica) et privata 91; su- 
pernaturalis quoad substantiam et 
quoad modum 91; supernaturalis tum 
immediata tum mediata est possibilis 
94, 95, 97] an et quomodo necessaria 
99; simpliciter necessaria ad veritates 
supematurales cognoscendas 101; non 
vero ad veritates naturales cognoscen- 
das 103; moraliter necessaria ad sum- 
mam veritatum naturalium religiosa- 
rum cognoscendam 104; ad emergen- 
dum ex profundo barathro 107; reve- 
lationis factum nobis innotescit 111; 
qualis debeat esse haec cognitio 112; 
est inquirenda 160; omnes tenentur 
revelationem sibi notam amplecti 170. 


Revelationibus privatis adsentire tenetur, 
qui eas accepit 168; non alii 168; reve- 
latio generalis cognita amplectanda est 
170; revelatio primitiva, 
Christiana 171; Deus ante Moysem ali- 
qua protoparentibus et patriarchis re- 
velavit 174; revelatio primitiva qualis 
fuerit 176; revelatio mosaica 178 sqq.; 
revelatio Christiana praesertim conti- 
netur in Evangeliis 198. 

Resurrectio Christi probat ejus divinam 
legationem 242; ut objectum prophetiae 
et ut miraculum 242; Christus vere 
resurrexit 238. 

Romanus Pontifex est successor Petri 409; 
quatenus successor Petri jure divino 
accipit et exercet primatum jurisdictio- 
nis 412; cum ex cathedra loquitur in 
rebus fidei et morum, est infallibilis 
462; habet potestatem jurisdictionis 
supremae in universam Ecclesiam 520; 
est superior episcopis etiam in Concilio 
congregatis 523; ab ejus sententia non 
licet appellare ad Concilium nec ad 
Papam bene informatum 523; habet 
potestatem jurisdictionis ordinariam et 
immediatam in universam Ecclesiam 
et in omnes ac singulos fideles 526, 


mosaica et 


S 


Sanctitas 378; realis et persohalis 379; 
activa et passiva 379; carent sanctita- 
te ecclesiae protestantes 430; et eccle- 
siae schismaticae 43l. 

Sapientia quid 29. 

Schisma 551. 

Schismaticus materialis et formalis 551; 
occultus vel publicus 551; materialis 
publicus non videtur esse membrum 
Ecclesiae 552; schismatici publici non 
sunt membra Ecclesiae 552; occulti 
etiam formales sunt membra Ecclesiae 
553; schismatici carent unitate Eccle- 
siae Christi 425; carent sanctitate 
Ecclesiae Christi 431; carent catholici- 
tate Ecclesiae Christi 437; carent apo- 
stolicitate Ecclesiae Christi 443. 

Scholasticae theologiae historia 18. 

Scientia explicatur 21; in statu imperfecto 
et perfecto 21; est de necessariis 10 

Scriptura Sacra 580; est immunis ab 
errore 601. 

Sedes et sedens 417. 

Sensismus 87. 

Sensus S. Scripturae 618; Zitterali <l 
spiritualis seu mystica 619; sensus lit 
toralis semper inest S. Scripturae (^78; 
an aliquando duplex 620; sensus spin 
tualis triplex, allegoricus, moralis seu 

et anagogicus 621; sensus 
uccommodatitius 622. 

Sooleta. 71; religiosa et civilis 72; civilis 
perfecta et imperfecta 72; ejus aucto- 
ritas 72; ejus materia, forma et finis 
72; finis proximus, medius et ultimus 72. 

Societates biblicae 638. 

Status jura 572; officia 573. 

Strauss quoad Evangelia 200; quoad 
voracitatem Evangelistarum 207; nega- 
vit miracula Christi 219; et vaticinia 
Christi 230. 

Subalternatio scientiarum 25; conditiones 
25- 

Subjectivismus 87. 

Sublimitas doctrinae 124, 157. 

Subordinatio directa et indirecta 568. 

Supornaturale 32, 87; quoad substantiam 
et quoad modum 32, 87. 

Syllabus 474; ejus valor 474. 

Symbola 659. 


tropologicus 


T 


Testamentum vetus et novum 581. 

Theistae 93. 

Theologia, etymon 1; realis notio l; in 
genere duplex, theodicea et theologia 
ex principiis revelatis 1; theologia Dei, 
beatorum et viatorum l; definitio 2; 
divisio, speculativa et practica 3; asce- 
tica, mystica, pastoralis et ritualis 3; 
generalis et specialis 3; generalis specu- 
lativa complectitur apologeticam, De 
Ecclesia et De Locis 3; positiva, pole- 
mica et scholastica 3; exegetica, pa- 
tristica, synodica et symbolica 3; est 
simpliciter necessaria ad cognitionem 
plurium veritatum 14; est necessaria 
secundum quid ad cognitionem verita- 
tum, quae naturaliter investigari que- 
unt 14; est Ecclesiae collective neces- 
saria simpliciter, ut Ecclesia suum fi- 
nem adipiscatur 15; singulis hominibus 
non simpliciter sed est secundum quid 
necessaria ad salutem 15; theologia 
scholastica non est Ecclesiae simplici- 
ter necessaria bene tamen utilis 18; 
theologia est proprie scientia 23; theo- 
logia viatorum est subalternata scien- 
tiae Dei et beatorum 25, 27; est sapien- 
tia 31; quoad entitatem non est super- 
naturalis 34; est objective certior aliis 
scientiis, non subjective 38; est dignior 
cunctis disciplinis 48; non remanet in 
haeretico 51; theologia acquisita per- 
manet in patria formaliter ad exerci- 
tium 55; quomodo sit addiscenda 58. 

Theologia speculativa fundamentalis 59; 
ejus ambitus 59. 

Theologorum consensus 665; theologi ut 


Doctores privati et ut testes fidei 701. 

Tolerantismus dogmaticus 76; omnino re- 
jiciendus 78; tolerantia politica 8l; 
non est absolute concedenda 85; hypo- 
thetice permitti potest 85. 

Traditio, late 639; strictius 639; divina, 
apostolica €t ecclesiastica 640; dogma- 
tica et moralis 640; aliae divisiones 640; 
exsistunt traditiones divinae, quae ver- 
bum Dei contineant 643; traditio divi- 
na praecedit tempore S. Scripturam 
648; latius patet quam Scriptura 648. 

itionalistae 100. 

Traditiones divinae immutabiliter ad nos 
usque pervenerunt 653; immutabiliter 
permanent 657, 671, 674. 

Traditiones populares in S. 
600, 606. 

Transcendentalismus 87. 





Scriptura 


u 


Unum et unicum 371; unitas Ecclesiae 
373; carent unitate ecclesiae protestan- 
tes 423; et ecclesiae schismaticae 425. 


V 


Vaticinia messianica 244 sqq.; adimpleta 
fuerunt in Christo 249 sqq.; probant 
Christum fuisse Messiam 249 sqq. 

Veracitas libri 206. 

Verba singula S. Scripturae sunt inspirata 
615. 

Veritas absoluta et relativa 670; veritatis 
relativae conceptus est absurdus 674. 

Veritates formaliter explicitae et formali- 
ter implicite revelatae 9, 480; virtua- 
liter inclusive et virtualiter connexive 
in revelatis contentae 9; pro tota 
Ecclesia a Deo revelatae et nondum 
definitae sunt de fide divina quoad 
se seu materialiter 40; revelatae et defi- 
nitae sunt de fide quoad nos et forma- 
liter 40; revelatae particulariter 40; 
revelatae virtualiter tantum 40; veri- 
tates a Deo revelatae sunt nobis evi- 
denter credibiles 115. 

Versiones Scripturarum 584; orientales 
585; graecae 586; latinae 587. 

Virtutes intellectuales sunt intellectus, sa- 
pientia, scientia, prudentia et ars 21. 
Visibilitas Ecclesiae 341; per se et per 
accidens 342; negatur a donatistis, 
pelagianis, waldensibus et novatoribus 
343; Ecclesia est essentialiter visibilis 
.344. 

Vita Eoolo.fiae 124 

Vulgata 588; ejus authentia 588. 


